МАТФЕЙНИН БИЖЭЭНИ 
БУЯННЫГ МЕДЭЭ 


Иисустун ада-өгбе даңзызы 
(Лк. 3:23-28) 


1 1 Давид хаан биле Авраам өгбенин үре-садызы боор Иисус Хрис- 
тостун ада-өгбе данзызы бо-дур. 

2 Авраам Исаактын ачазы турган. Исаак — Иаковтун, Иаков — Иуда 
биле оон акы-дунмаларынын ачазы турган. 3 Иуда — Фарес биле Зара- 
ның (а оларның авазы Фамарь боор), Фарес — Есромнун, а Есром 
Арамның ачазы турган. 4 Арам — Аминадавтың, Аминадав — Наассон- 
нуң, а Наассон Салмоннун ачазы турган. 5 Салмон — Воозтуң ачазы 
(а Воозтуң авазы Рахав боор) турган. Вооз — Овидтиң ачазы (а Овид- 
тиң авазы Руфь боор) турган. Овид — Иессейнин, ба Иессей Давид 
хаанның ачазы турган. 

Давид — Соломоннуң ачазы (а Соломоннуң авазы Уриянын када- 
йы боор) турган. 7 Соломон — Ровоамның, Ровоам — Авияның, а Авия 
Асафтың* ачазы турган. 8Асаф — Иосафаттын, Иосафат — Иорамнын, 
а Иорам Озиянын ачазы турган. 9°Озия — Иоафамнын, Иоафам — 
Ахазтын, а Ахаз Езекияның ачазы турган. 10 Езекия — Манассиянын, 
Манассия — Амостун*, а Амос Иосиянын ачазы турган. И Иосия — 
Иехониянын болгаш оон дунмаларынын ачазы турган**. (Оларнын 
чурттап турган үезинде израиль чонну Вавилонче көжүрүп ундурген 
чуве-дир.) 

12 Израиль чонну Вавилонче көжүрген соонда, Иехония Сала- 
фиилдин ачазы апарган, а Салафиил Зоровавельдин ачазы турган. 





* 17.10 Чамдык бурунгу грек сөзүглелдерде 7-ги шүлүкте «Асаф» эвес, 
а «Аса» деп бижээн база 10-гу шулукте «Амос» эвес, а «Амон» деп 
бижээн. 

** 1 Чамдык бурунгу грек сөзүглелдерде «Иосия» деп атка «Иоаким- 
нин ачазы, а Иоаким» деп сөстерни немээн. 

13 Зоровавель — Авиудтун, Авиуд — Елиакимнин, а Елиаким Азорнун 
ачазы турган. 14 Азор — Садоктун, Садок — Ахимнин, а Ахим Елиудтун 
ачазы турган. 15 Елиуд — Елеазарнын, Елеазар — Матфаннын, Мат- 
фан Иаковтун ачазы турган. 6 А Иаков Иосифтиң ачазы турган. Ол 
Иосиф Христос деп адаткан Иисусту божаан Мариянын ашаа боор. 
17 Ынчангаш Авраамдан Давидке чедир шупту он дөрт салгал, Да- 
видтен израиль чонну Вавилонче көжүрүп үндүргенинге чедир база 
он дерт салгал болгаш израиль чонну Вавилонче көжүргенинден 
Христостун теруттунгенинге чедир база-ла он дерт салгал солушкан. 


Иисус Христостун теруттунгени 
(Лк. 2:1-7) 


18 Иисус Христос мынчаар теруттунген. Оон авазы Марияны 
Иосиф-биле дүгдеп каан чүве-дир. Ынчалза-даа олар өгленчир бе- 
тинде, Мариянын Ыдыктыг Сүлдеден иштелгени билдине берген. 
19 Оон душтуу боор Иосиф ыдыктыг хоойлуну сагыыр кижи турган, 
ындыг-даа бол Марияны улус мурнунга бак атка киирбес дээш, 
кымга-даа дыннатпайн, дугдээшкинни бүдүү соксадыр деп шиитпир- 
лээн. 29 Ынчалзажок ол ынчаар бодап алган турда, Дээрги-Чаяакчы- 
дан келген телээ оон дужунге көзүлгеш, мынча дээн: «Давидтин оглу, 
Иосиф, Марияны кадай кылып аарындан кортпа. Чуге дээрге оон 
иштинде Чаш тел Ыдыктыг Сулдеден боттанган-дыр. 21 Мария оол 
уруг божуп алыр, а сен Ону Иисус* деп адап аар сен, чүге дээрге Ол 
Бодунуң чонун бачыттан камгалаар ужурлуг-дур». 22 Медээчини дам- 
чыштыр Дээрги-Чаяакчынын мынча дээн чугаазы бутсун дээш, ол 
бүгү чүүл болган: 23 «Дынна! Арыг кыс иштели бергеш, оол уруг божуп 
алыр, Ону „Бурган бистиң-биле“ дээн уткалыг Еммануил деп ат-биле 
адаар»4. 

24 Иосиф оттуп келгеш, Дээрги-Чаяакчынын төлээзиниң дужаага- 
нын ёзугаар кылып, Марияны кадай кылып алган. 25 Ынчалза-даа ол, 
кадайы оглун** божуваан шаанда, ооң-биле эр, херээжен харылзаа 
кылып көрбээн. Иосиф оолду Иисус деп адап алган. 





* 121 Иисус — еврей дылда «Бурган камгалап турар» дээн уткалыг 
ат боор. 

** 125Чамдык бурунгу грек сөзүглелдерде «оглун» эвес, а «дун оглун» 
деп бижээн. 





а Ис. 7:14. 

Мерген угаанныгларнын Иисуска мөгейгени 


1Иисус Ирод хааннын чагырган үезинде Вифлеем деп иудей 
2 хоорайга төрүттүнген. Элээн болгаш, Иерусалимче чөөн чүктен 
мерген угаанныг чурагачылар келгеннер. 2Олар: «Иудейлернин чаа 
төрүттүнген Хааны кайыл? Бис Оон сылдызы чөөн чүкке үнгенин 
көргеш, Аңаа мөгейип келдивис» — дээннер. 3Ону дыңнааш, Ирод 
хаан болгаш Иерусалимде хамык улус катай-хаара дүвүреп үнген. 
4 Ирод Бурганның дээди бараалгакчыларын болгаш ном-хоойлу 
тайылбырлакчыларын дөгерезин чыып алгаш: «Христос каяа төрүт- 
түнер ужурлугул?» — деп айтырган. 5 Олар аңаа: «Иудеянын Вифлеем- 
ге — деп харыылааннар. — Чүге дээрге медээчиниң номунда мынчаар 
бижээн-дир: 6 „Иудеянын черинде турар Вифлеем, сен кандыг-даа 
чигзиниг чокка Иудеянын баштын хоорайларындан чүнүн-биле-даа 
дора эвес сен, чүге дээрге Мээң Израилимниң чонун эдертип аппаар 
Баштыңчы сенден үнер-дир“»а, 

7 Ирод ынчан мерген угаанныгларны бүдүү келдирткеш, сылдыс- 
тың чырып үнген үезин ылавылап алган. 8Ол оон мерген угаан- 
ныгларны Вифлеемче чорудупкаш, мынча деп чагып каан: «Ынаар 
баргаш, Чаш төл дугайында бирден бирээ чокка билип алыңар. А тып 
алгаш, менче дыңнадыптар силер, мен база Аңаа мөгейип чедер мен». 
9 Хаанны дыңнап дооскаш, олар чорупканнар. Мерген угаанныг- 
ларның чөөн чүкке көрген сылдызы, Чаш төлдүң турган чериниң 
кырынга доктаай бергижеге, оларның мурнунга чырып бар чораан. 
10Сылдысты көргеш, оларның өөрээнин чүге деңнээр! ! Олар ба- 
жынче киргеш, Чаш төл биле Ооң авазы Марияны көрүп кааш, дон- 
гая кээп дүжүп, Аңаа мөгейгеннер. Оон боттарының эртине сугар 
аптаражыын ажыткаш, белектерин: алдынны база ладан, смирна деп 
чаагай чыттыг чүүлдерни Олче сунуп бараалгааннар. 

2 Мерген угаанныглар дүжүнде Бургандан «Иродче барбаңар» 
деп кичээндириг алгаш, боттарының чуртунче өске оруктап чана 
бергеннер. 


Египетче дезиишкин 


1з Мерген угаанныглар чоруй барганда, Иосифтиң дүжүнге Дээрги- 
Чаяакчының төлээзи кирип, мынча дээн: «Тур, Чаш төлдү болгаш 
Ооң авазын алгаш, Египетче дезивит. Сеңээ сагындырбаан шаамда, 





а Мих. 5:2; 2 Хаан. 5:2. 

аңаа артар сен, чүге дээрге Ирод Чаш төлдү дилеп тыпкаш, өлүрер 
деп турар-дыр». 14 Иосиф туруп келгеш, Чаш төлдү Ооң авазы-биле 
кады алгаш, дүне Египетче чорупкан. !5 Ол аңаа Ирод өлгүжеге дээр 
чурттап арткан. Дээрги-Чаяакчының медээчини дамчыштыр: «Мен 
Оглумну Египеттен кый деп алдым»а — дээн сөстери боттанзын дээш, 
ынчалдыр болган чүве-дир. 


Бичии чаштарны узуткааны 


16 Мерген угаанныгларга мегеледип алганын билгеш, Ирод аажок 
килеңнеп үнген. Хаан оларның чугаазындан билип алганы үени ба- 
рымдаалап, Вифлеемде база ооң чоок-кавызында ийи харлыг болгаш 
оон бичии эр хиндиктиг чаштарны дөгерезин өлүрерин шериглерин- 
ге дужааган. 17 Иеремия медээчини дамчыштыр Бурганның чугаалаан 
чүвези ынчалдыр боттанган: 18 «Рамада* алгы-кышкы, ажыг-шужуг- 
нүң сөөк чештинер ыызы дыңналып тур. Рахиль ажы-төлүнүң ажыын 
ажып ыглап, хөңнү чазалбайн тур, чүге дээрге уругларын ышкын- 
ган-дыр!»9 


Мария биле Иосифтин Египеттен чанып келгени 


19 Ирод өлүп каарга, Дээрги-Чаяакчынын төлээзи Египетте 
Иосифтиң дүжүнге кирген. 20 Ол мынча дээн: «Тур, Чаш төлдү Ооң 
авазы-биле кады алгаш, Израильдиң черинче ээп чанывыт. Чаш 
төлдүң өлүмүн күзээннер ам амылыглар санындан казылган-дыр». 
21 Иосиф тургаш, Чаш төлдү Ооң авазы-биле кады алгаш, Израиль- 
диң черинче чорупкан. 22 Ынчалза-даа Иудеяда Иродтуң орнунда ооң 
оглу Архелай хааннай бергенин дыңнааш, ынаар баарындан сезин- 
ген. Ындыг-даа болза дүжүнде сагындырыг алгаш, Иосиф Галилея- 
ның черинче чорупкан. 23 Ол ынаар баргаш, Назарет деп хоорайга 
чурттай берген. Дээрги-Чаяакчының медээчилерин дамчыштыр 
Христос дугайында: «Ону Назорей деп адаар»в — дээн сөстери ынчал- 
дыр боттанган чүве-дир. 





* 218 Рама — иудей чаңчыл ёзугаар израиль чоннуң өгбези Иаковтуң 
кадайы Рахильдиң чевээниң чанында турар суур. 





а Ос. 11:1. © Иер. 31:15. В Ис. 11:1. 

Иоанн Медеглекчинин суртаалы 
(Мк. 1:1-8; Лк. 3:1-9, 15-17; Ин. 1:19-28) 


1Ол хүннерде Иудеянын ээн куруг ховузунга Иоанн Медеглекчи 
3 чедип келгеш, суртаалдап эгелээн. 2Ол: «Бачыдынар миннип, 
Бурганче эглинер! Дээрнин Чагыргазы чоокшулап келген-дир» — деп 
чугаалап турган. 3 Иоаннын дугайында Исаия медээчи мынча деп 
чугаалаан турган: «Ээн куруг ховуда алгырып турар кижинин уну 
дынналган: „Дээрги-Чаяакчыга оруктан белеткенер! Ону дорттап бе- 
ринер“»а. 4Ол теве дугунден кылган хептиг болгаш белинде хөм кур- 
луг турган, а чиир чеми акрида деп шартылаа болгаш черлик ары 
чигири болган. 5 Иоаннга улус ынчан Иерусалимден, бүгү Иудеядан 
болгаш Иордан хемниң чоок-кавызында суурлардан кээп турган. 
6 Боттарының бачыттарын ажыы-биле билинген улусту ол Иордан- 
ның суунга суп турган. 
7Аңаа сугга суктурары-биле дыка хөй фарисейлер болгаш садду- 
кейлер* кээп турарын көргеш, Иоанн оларга мынча дээн: «Силер, 
чылан сыскындылары! „Бурганның кел чыдар килеңинден чайлай 
бээр бис“ — деп, силерни кым сагыш алындырды? 8 Бурганче ээлге- 
ниңерниң херек кырында үре-түннелин кергузунер! ° Чүгле: „Бистиң 
адавыс — Авраам“ — деп сөстер-биле боттарынарны хей черге арга- 
лаарын семевенер! Бурган бо чыдар даштардан-даа Авраамга ажы- 
төл чаяап шыдаар дээрзин силерге чугаалап тур мен. 1% Балды 
ыяштарның дөзүн кезеринге белен-дир. Эки чимис бербестээн 
ыяштарны одура кескеш, отче киир октаар. И Бачыдыңар миннип, 
Бурганче ээлгениңерниң демдээ кылдыр, силерни сугга суп тур мен. 
Ынчалза-даа мээң соомдан менден күчүлүг Кижи кел чыдар. Мен 
Ооң идиин-даа тудуп алгаш чоруурунга төлеп чок мен. Ол силер- 
ни Ыдыктыг Сүлде болгаш отка сугар-дыр. 2 Тараа үрезинин саван- 
дан арыглаар хүүрек шагда-ла Ооң холунда-дыр, Ол тараа үрезинин 
үүжелей урар уургайынга чыып алыр, а саваңны өшпес отка өртте- 
диптер». 





* 37 "Фарисейлер — Иудеяга ол үеде турган чугула салдарлыг шажынчы 
бөлүктүң кежигүннери. Олар боттарын ыдыктыг хоойлуну болгаш ев- 
рей ёзу-чанчылдарны шыңгыы сагып чоруур бис деп чарлап чораан- 
нар. Саддукейлер — өске иудей шажынчы бөлүктүң кежигүннери. 





а Ис. 40:3. 

Иисустуң сугга суктуруп алганы 
(Мк. 1:9-11; Лк. 3:21-22) 


13 Иисус ол үеде Галилеядан Иордан хемче, Иоаннга сугга суктуруп 
аар дээш, чедип келген. 4 Иоанн эгезинде Ону соксадып: «Мен 
харын Силерге сугга суктурар ужурлуг мен. Силер чоп меңээ кел- 
динер?» — деп турган. 

15 Ынчалза-даа Иисус мынчаар харыылаан: «Бо удаада ындыг бол- 
гай аан. Бурганның бисти кылзын деп күзээн бүгү чүвезин ынчалдыр 
күүседир бис». Ынчаар орта, Иоанн чөпшээрешкен. 16 Сугга суктуруп 
алгаш, Иисус хемден үнүп кээри билек, дээр аңгайып ажыттына бер- 
ген. Оон Иисус Ооң кырынче көге-буга дег бадып орар Бурганның 
Сүлдезин көрүп каан. !? Оон дээрден үн мынча дээн: «Бо дээрге Мээң 
ханы ынак оглум-дур, Ол Мээң сеткилимге дыка-ла кирер-дир!» 


Иисустуң куткуттургени 
(Мк. 1:12-13; Лк. 4:1-13) 


4 1 Ыдыктыг Сүлде ынчан Иисусту эрликке күткүттүрери-биле ээн 

кургаг ховуже аппарган. 2 Дөртен хүн база дөртен дүн дургузунда 
шээрленгеш, Иисус аажок аштай берген. 3 Ынчан Аңаа күткүкчү эр- 
лик чедип келгеш: «Силер шынап-ла Бурганның Оглу болзуңарза, бо 
даштарга хлеб болу бээрин дужааптынар» — дээн. 

4 Иисус мынчаар харыылаан: «Бижилгеде: „Кижи чүгле хлеб-биле 
эвес, а Бурганның аксындан үнген сөс бүрүзү-биле амыдыраар бол- 
гай“ — деп бижээн-дир»а. 

5 Эрлик ынчан Ону ыдыктыг хоорай Иерусалимче аппаргаш, Бур- 
ганнын өргээзиниң кырының эриинге тургускаш: 6 «Силер Бурган- 
ның Оглу болзуңарза, черже шурай бериңер. Чүге дээрге Бурган 
Бижилгеде: „Бодунуң төлээлеринге Сени карактазын деп чагып 
каарга, таваңгайың дашка илдикпезин дээш, олар Сени холдарынга 
көдүрүп аарлар“6 — деп бижээн-дир» — дээн. 

7 Иисус аңаа: «Бижилгеде оон ыңай: „Дээрги- Бурган-Чаяакчыңны 
шеневе!“в — деп база чарлык болган болгай» — деп харыылаан. 

8 Эрлик ооң соонда Ону эң бедик дагже үндүре бергеш, бо делегей- 
ниң хамык күрүнелерин бүгү өндүр чаагайы-биле көргүскеш: 9 «Дон- 
гая кээп дүжүп, меңээ мөгеер болзуңарза, бо бүгүнү Силерге бээр 
мен» — дээн. 





аЫ. х. к. 8:3. © Ыд. ыр. 90:11-12. ВЫ. х. к. 6:16. 

10 Иисус анаа: «Ырап чор, эрлик! Бижилгеде: „Бодуннун Дээрги- 
Бурган-Чаяакчынга мегейип чор, чугле Анаа бараан бол“ — деп 
бижээн-дир» — деп харыылаана. 

п Эрлик ынчан Ону каапкаш барган. Иисуска дээрниң төлээлери 
чедип келгеш, Аңаа бараан болуп эгелээннер. 


Иисустун Галилеяга бараан 
болуушкунунуң эгези 
(Мк. 1:14-15; Лк. 4:14-15) 


12 Иоанны кара-бажынче киир октапканын дыңнааш, Иисус Гали- 
леяже ээп келген. 13 Ол Назаретти каапкаш, Галилея хөлдүң эриинде, 
Завулон биле Неффалимниң черинде турар Капернаум хоорайга 
чурттай берген. М Исаия медээчини дамчыштыр мынча дээн сөстер 
боттанзын дээш, ынчаар болганы ол: 

15 «Иордан хемниң ол чарыында, далайже баар орукта Завулон биле 
Неффалимниң чери, өске чоннар улузунуң чурту Галилея! 16 Думбей 
караңгыга чурттап орган чон өндүр улуг чырыкты көрүп каан, 
өлүмнүң хөлегези бүргээн черге чурттап чораан улуска чырык чай- 
нап келген»б. 

17 Ол үеден бээр Иисус мынчаар суртаалдап эгелээн: «Бачыдыңар 
миннип, Бурганче эглинер! Чүге дээрге Дээрниң Чагыргазы чоокшу- 
лап келген-дир». 


Баштайгы өөреникчилер 
(Мк. 1:16-20; Лк. 5:1-11) 


18 Бир-ле катап Галилея хөлдүң эрии-биле эртип бар чыткаш, 
Иисус ийи алышкыны: Пётр деп адаткан Симонну база ооң дуңмазы 
Андрейни көрүп каан. Олар балыкчылар болгаш, четкилерин хөлче 
салып турганнар. В Иисус оларга мынча дээн: «Мени эдеринер. Си- 
лерни кижилер тывыкчылары кылып каар мен». 20 Алышкылар чет- 
килерин каапкаш, ол дораан Ону эдерип чорупканнар. 

21 Улаштыр бар чыткаш, Ол өске ийи алышкыны: Зеведейниң оглу 
Иаков биле ооң дуңмазы Иоанны көрүп каан. Олар ачазы Зеведей- 
биле кады хемеде четкилерин септеп органнар. Иисус оларны кый 
депкен. 22 Алышкылар ол дораан хемезин-даа, ачазын-даа каапкаш, 
Ону эдерип чорупканнар. 





а Ы. х. к. 6:13. 6 Ис. 9:1-2. 

Иисустуң чонну өөредип, экиртип турганы 
(Лк. 6:17-19) 


23 Иисус бүгү Галилеяны эргий кезип, синагогаларга улусту өөре- 
дип, Дээрниң Чагыргазының дугайында Буянныг Медээни суртаал- 
дап база кандыг-даа аарыг-аржыктан улусту экиртип чораан. 24 Ооң 
дугайында дамчыыр чугаа бүгү Сирияга тарай берген. Янзы-бүрү 
аарыг-човаланга алыскан, күштүг аарышкыга хинчектеткен, букшуу- 
раан, тыртар болгаш мунчураан кижилерин улус Аңаа эккеп туруп 
берген. Иисус оларның шуптузун экиртип турган. 25 Галилеядан, 
Он-хоорайдан, Иерусалимден, Иудеядан болгаш Иорданның ол ча- 
рыындан келген мөөң чон Ону эдерип чораан. 


Иисустуң даг кырынга чонга өөредиг бергени 


5 1 Мөөн чонну керуп кааш, Иисус дагже уне берген. Ол орта олу- 
руп аарга, өөреникчилери Оон чанынга чедип келгеннер. 2 Иисус 
оларны өөредип, мынча дээн: 


Ылап шын амыр-чыргалдыг улус 
(Лк. 6:20-23) 


3«Сагыш-хөңнү ядарааннар амыр-чыргалдыг, чүге дээрге Дээрниң 
Чагыргазы оларныы боор. 

4 Мунгарап ыглааннар амыр-чыргалдыг, чүге дээрге Бурган олар- 
ны аргалап каар. 

5Томаанныглар амыр-чыргалдыг, чүге дээрге Бурганның аазаан 
черин алырлар. 

6 Бурганның күзээн чүүлүн кылыксааш, аштап-суксаан чүве дег, 
кызып чүткээннер амыр-чыргалдыг, чүге дээрге Бурган оларны 
бүрүнү-биле хандырар. 

7Өскелерге өршээлдиглер амыр-чыргалдыг, чүге дээрге Бурган 
оларга өршээлдиг боор. 

8 Арыг чүректиглер амыр-чыргалдыг, чүге дээрге Бурганны 
көөрлер. 

9 Амыр-тайбын нептередикчилери амыр-чыргалдыг, чүге дээрге 
Бурган оларны ажы-төлүм деп адаар. 

10 Бурганга шынчызы дээш, истедип сүрдүргеннер амыр-чыргал- 
дыг, чуге дээрге Дээрнин Чагыргазы оларныы боор. 

Истеп сүрүүшкүннерге белен болуңар 
(Мк. 9:50; Лк. 14:34-35) 


И Мени эдергенинер дээш, улус силерни бак сөглээр, истеп сүрер 
болгаш нүгүлдээр болза, ынчан амыр-чыргалдыг силер. 2 Ол дээш, 
өөрүп-байырланар! Чүге дээрге аажок улуг шаңнал силерни дээрге 
манаар. Силерниң мурнунарда чурттап чораан медээчилерни база 
ынчалдыр истеп сүрүп турган. 

13 Силер — кижи төрелгетенниң дузу силер. Дус ажыг эвес апарза, 
ооң амданын чүнүң-биле дедир эгидерил? Ол ам чүге-даа херек чок 
апаар база ону чүгле улус таптай бассын дээш, үндүр октаары артар. 
М Силер — бүгү делегейниң чырыы силер. Даг кырында турар хоорай 
ажытталып шыдавас. 15 Кым-даа болза чырыткыны кывыскаш, сава- 
биле дуй базырбас, а бажыңда хамык улуска чырызын дээш, ону кол- 
дуга салып каар. 16 Ачылыг ажыл-херээнер көзүлзүн база улус Дээрде 
Аданарны алдаржытсын дээш, силерниң чырыынар улус мурнунга 
база ынчалдыр чырызын. 


Моисейнин берген хоойлузу 


17 Мени ыдыктыг хоойлуну азы медээчилерниң өөредиин күш 
чок болдурар дээш келген деп бодаваңар. Мен оларның өөредиин 
күш чок болдурар эвес, а күүседир дээш келген мен! 18 Алыс шынны 
чугаалап тур мен: дээр биле чер-ле хевээр турар болза, ол бүгү бот- 
танмаан шаанда, ыдыктыг хоойлудан чаңгыс-даа эң хензиг үжүк, 
чаңгыс-даа шыйыг читпес. ! Ынчангаш айтыышкыннарның эң 
бичиизин-даа үрээр болгаш өскелерни база ынчаар кылырынга 
өөредир кижи Дээрниң Чагыргазынга эң бичиизи боор. А айтыыш- 
кыннарны күүседир база өскелерни ынчаар өөредир кижи Дээрниң 
Чагыргазынга эн улуу боор. 2% Силерге чугаалап тур мен: Бурганның 
күзел-соруун фарисейлер болгаш ном-хоойлу тайылбырлакчыла- 
рындан артык шынчы күүсетпес болзуңарза, Дээрниң Чагыргазын- 
че кирбес силер. 


Килең дугайында 


21 Бурунгу өгбелерге мынча деп чугаалаанын дыңнаан силер: 
„Өлүрбе! А өлүрүкчү кижи шүүгүге төлептиг“. 22 А Мен ам силерге 





а Хост. 20:13. 

бодунуң чанында кижиге килеңнээн кижи* безин шүүгүге төлептиг 
деп тур мен. Кым бодунуң чанында кижиге: „Чөгенчиг хей!“ — дээ- 
рил, ону дээди иудей Чөвүлелге эккеп шиилер, а кым: „Мелегей!“ — 
дээрил, олдээш, тамының одунга өрттенип хып туруп, харыы тудар. 

23 Сен өргүл салыр бедигээшче Бурганга өргүлүн аппаргаш, чанын- 
да кижиниң сеңээ бир-ле хомудалын сактып келзиңзе, 24өргүлүңнү 
ону салыр бедигээш мурнунга каапкаш, баштай ол кижи-биле барып 
эптежип ал. Оон дедир келгеш, ам-на Бурганга өргүлүң кыл. 

25 Сени буруудаткаш, шүүгү черинче аппар чоруур кандыг-бир ки- 
жи бар болза, ооң-биле орук ара эрте дээре эптежип ал. Оон башка 
адаанчың сени шииткекчиге хүлээдип бээр, а шииткекчи сени кара- 
бажың танныылынга хүлээдиптерге, ол сени кара-бажынче киир ок- 
таптар. 26 Сеңээ чугаалап тур мен: өреңни сөөлгү көпеекке чедир 
төлеп бербээн шаанда, оон үнүп шыдавас сен. 


Кады чурттаан эжинге өскерилбезиниң дугайында 


27 „Кады чурттаан эжинге өскерилбе“а — деп чугаалаанын дыңнаан 
силер. 28 А Мен силерге херээженче туралап кайгапкан кижи-ле ооң- 
биле сагыжында өскерлипкени ол деп чугаалап тур мен. 29 Оң карааң 
сени бачытче чыгаар болза, ону ушта казып, октавыт! Бүгү мага-бо- 
дуңну тамыже киир октадырының орнунга, ооң бир кезээнден адыр- 
лыры сеңээ дээре. 30 Оң холуң сени бачытче чыгаар болза, ону одура 
шаап, октавыт! Бүгү мага-бодуңну тамыже киир октадырының ор- 
нунга, ооң бир кезээнден адырлыры сенээ дээре. 


Чарлыышкын дугайында 
(Мф. 19:9; Мк. 10:11 -12; Лк. 16:18) 


31 Мынча деп чугаалаан-дыр: „Кадайы-биле чарлып турар кижи 
чарлыышкын херечилелин аңаа бээр ужурлуг“. 32 А Мен болза, када- 
йының самыыраанындан өске кандыг-бир чылдагаан-биле оон чар- 
лып турар кижи ону ашаанга өскерлиринче албадапкан боор деп 
чугаалап тур мен. А ол ышкаш бодунуң ашаандан чарылган херээ- 
женни кадайланып алган кижи база ашак-кадайның аразында шын- 
чы чорукту үрээни ол. 





* 52 Чамдык бурунгу грек сөзүглелдерде «Килеңнээн кижи» деп 
сөстерге «Хей черге» деп сөстерни немээн. 





а Хост. 20:14. 6 Ы. х. к. 24:1. 

Дангырактар дугайында 


33 Бурунгу өгбелеривиске мынча деп база чугаалаанын дыннаан 
силер: ,Аксы-дангыраанны сагып чор. Дээрги-Чаяакчынын мур- 
нунга аашкынган чүвенни куусет“а. 34 А Мен силерге шуут-ла дангы- 
раглаванар деп чугаалап тур мен: дээр-биле-даа, чуге дээрге ол 
Бурганнын дужулгези-дир; 35чер-биле-даа, чуге дээрге анаа Бурган- 
ның буду дыштаныр-дыр; Иерусалим-биле-даа, чүге дээрге ол өндүр 
улуг Хааннын хоорайы-дыр; 36 бодуңнуң бажын-биле-даа, чүге дээрге 
чаңгыс-даа дугунну ак азы кара кылып шыдаар эвес сен. 37 Чүгле ылап 
„ийе“ болза, „ийе“ деп, ылап „чок“ болза, „чок“ деп чоруңар. А аңаа 
немей чугаалаан бүгү чүве — эрликтен келген-дир. 


Дайзыннарыңарга ынак болуңар 
(Лк. 6:27-36) 


38 ,Карактын долуу карак, диштиң долуу диш“6 — дээнин дыңнаан 
силер. 39 А Мен силерге мынча деп тур мен: бузуттуг кижиге удурланма. 
Оң талакы чаагыңче дажыпкан кижиге солагай талазын база дөгеп бер. 
40 Хөйленин хунаап алыр дээш, чаргы-чаалы үндүрген кижиге тонун- 
ну база уштуп бер. 44 Сени ооң-биле кады бир километр эртеринче ал- 
бадапкан кижи-биле кады немей база бир километрни эрт. 4 Сенден 
диленген кижиге бер, сенден чегдинген кижиге бербес мен диве. 

43 ,Чанында кижиге ынак болв, а дайзыныңны көөр хөннүн чок 
бол“ — деп чугаалаанын дыңнаан силер. 44А Мен ам силерге мынча 
деп тур мен: дайзыннарыңарга ынак болуңар, силерни истеп сүр- 
геннер дээш, мөргүңер*. 45Ооң ачызында Дээрде Адаңарның 
ажы-төлү боор силер. Ол Бодунуң хүнүнге бузуттуг-даа, буянныг-даа 
улустуң кырынга деңге хүннээрин чарлык бооп, эки-даа, бак-даа 
улусче чаъзын деңге чагдырып турар болгай. 4 Чүге дээрге чүгле си- 
лерге ынак улуска ынак болзуңарза, чүү дээш шаңнал алыр силер? 
Үндүрүг хавырыкчылары база ынчалдыр кылып турар болгай. 47 Чүгле 
боттарыңарның эш-өөрүңер-биле мендилежип чоруур болзуңарза, 





* 544 Чамдык бурунгу грек сөзүглелдерде бо сөстерге: «Силерни 
каргап турарларны алгап йөрээңер, силерни көөр хөөн чок улуска 
буяндан кылыңар, силерни хомудатканнар дээш, мөргүңер» — деп 
сөстерни немээн. 





а Сан. 30:3. 6 Хост. 21:24. 8 Лев. 19:18. 

онзагай чүнү кылып чоруурунар ол? Өске чоннар улузу база ынчал- 
дыр кылып турар болгай. 

48 Ынчангаш Дээрде Аданарнын болбаазыны дег, ындыг болбаа- 
зын бооп көрүнер. 


Ядыыларга ачы-дуза дугайында 


6 1 Көрдүнер бе, чүгле улус-ла силерни көрзүн дээш, Бурганга таа- 
рымчалыг херектерни улус мурнунга кыла бербенер: ынчалзы- 
нарза, Дээрде Аданарнын шанналын албас силер. 

2Ынчангаш ядыыларга хайырлал берип тура, ийи арынныглар- 
нын, улус оларны мактазын дээш, синагогалар болгаш кудумчуларга 
кыла бээри дег, хойге чарлаттынманар. Силерге алыс шынны чугаа- 
лап тур мен: олар бодунун шанналын пектур ап алганнар-дыр. ЗА сен 
чединмес кижиге дузалап турунда, он холун чуну кылып турарын со- 
лагай холун билбезин. 4Сээң ол хайырлалын чажыт болзун. Ынчан 
бүгү чажыт чүвени көрүп турар Адан сени шаңнаар“. 


Мөргүл дугайында 
(Лк. 11:2-4) 


5 Мөргүп тура, синагогалар болгаш кудумчу белдирлеринге туруп 
алгаш, кижи бүрүзү оларны көрзүн дээш, мөргүүрүнге ынак ийи 
арынныглар дег болбанар. Силерге алыс шынны чугаалап тур мен: 
олар бодунуң шаңналын пектур ап алганнар-дыр. 6 А сен мергуп тура, 
өрээлинче кире бергеш, эжиин хаап алгаш, көзүлбес Аданга мөргү. 
Ынчан бүгү чажыт чүвени көрүп турар Адан сени шаннаар". 

7А мөргүп тура, өске чоннар улузу дег, артык сөстер этпеңер. Олар 
хөй шуугаарывыска, Бурган бисти дыңнап каар деп кордаарлар. 
8Оларга дөмей болбаңар, чүге дээрге Адаңардан дилеп четтикпейн 
чыдырынарда-ла, Ол силерге чүү херегин билир. 9 Мынчаар мөргүп 
чоруңар: 

„Дээрде Адавыс! 
Сээң адың алдаржызын! 
10 Сээң Чагыргаң чедип келзин. 
Дээрге дег, черге база 
Сээң күзел-сорууң чогуп бүтсүн. 
1 Амыдыраар хлеб-тараавысты 
бөгүн биске хайырла. 





* 64648 Чамдык бурунгу грек сөзүглелдерде «Шаңнаар» деп сөске 
«Ажыы-биле» деп сөстү немээн. 

12 Биске буруулуг улусту өршээгенивис дег, 
бачыттарывысты база биске өршээ. 

13 Бисти куткулгеге алыспас кылып көр, 
ол ышкаш бузуттугдан бисти адырып көр. 
[Чүге дээрге Сээң Чагыргаң, күжүң база алдарың 
кезээ мөңгеде турар. Аминь. |*“ 

м Улустуң уулгедиглерин өршээр болзуңарза, Дээрде Аданар база 
силерниң үүлгедиглеринерни өршээр. БА улустуң үүлгеткен багын 
өршээвезиңерзе, Дээрде Адаңар база силерниң үүлгедиглериңерни 
өршээвес. 


Шээрленириниң дугайында 


16 Шээрленип тургаш, ийи арынныглар дег, хөлүе берген чорбанар. 
Олар боттарының шээрленип турарын улус көрзүн дээш, арын-шы- 
райын ажаавастар. Силерге алыс шынны чугаалап тур мен: олар боду- 
нуң шаңналын пөктүр ап алганнар-дыр. "А сен шээрленип тура, 
бажын дугун шеверленип, арнын чуп ал. 18 Шээрленип турарынны 
чажыт бүгү чувени көрүп турар Адандан өске кым-даа билбезин. Ын- 
чан чажыт бүгү чүвени көрүп каар Адан сени шаннаар**. 


Бурган эртине-байлактан чугула 
(Лк. 12:22-34; 11:34-36; 16:13) 


19 Бодуңарга эртине-байлакты черге чыгбаңар, аңаа ону үзүт-хова- 
ган үгдередип кааптар, дат тудуп чиптер база оорлар бажыңче шургуп 
киргеш, оорлап аппаар. 29 Эртине-байлаанарны дээрге чыып алыңар, 
аңаа ону үзүт-ховаган-даа, дат-даа чивес база оорлар-даа шургуп кир- 
геш, алгаш барбас. 2! Чүге дээрге эртине-байлаанар кайда болдур, 
чүрээнер база ында боор. 

22 Мага-боттуң чырыткызы — карак ол-дур. Ынчангаш карактар- 
ла кадык болза, бүгү мага-бодуңну чырык дола бээр. 23А карааң 
четпестээн*** болза, бүгү мага-бодунну карангы бүргээр. Ынчаарга 





* 613 9н бүзүрелдиг грек сөзүглелдерде: «Чүге дээрге Сээң Чагырган, 
күжүң база алдарын кезээ мөңгеде турар. Аминь» — деп сөстер тава- 
рышпайн турар. 

зэ 646488 Чамдык бурунгу грек сөзүглелдерде «Шаннаар» деп сөске 
«Ажыы-биле» деп сөстү немээн. 

жә 62223 „Катык карак» деп көжүрген уткалыг чугаа иудей чонда 
чаагай сеткилди көргүскен, а «Четпестээн карак» - чазый-харам 
чорукту көргүскен боор. 

сенде бар чырык карангы апарган болза, ол караңгы кайы хире 
дүмбей деп! 

24 Кым-даа ийи дээргиге хары угда бараан бооп шыдавас: чок-ла 
болза бирээзин көрбес, а өскезинге ынак боор азы бирээзинге кызып 
бараан болгаш, өскезин тоовас боор. Силер база Бурганга болгаш 
акша-мөңгүнге хары угда бараан болуп шыдавас силер. 

25 Ынчангаш силерге чугаалап тур мен: амыдыраар дизе — чүнү 
ижер-чиирил деп; мага-бодунарга — чүнү кедерил деп сагыш човава- 
ңар. Амыдырал чүгле аъш-чемден хамаарышпас, а мага-бот хептен 
чугула. 26 Дээрниң куштарын керунерден: олар тараа тарывас, дүжүдүн 
ажаавас, аңмаарже шыгжавас-тыр, ындыг-даа болза Дээрде Адаңар 
оларны ашкарып-чемгерип турар-дыр. А силер куштардан оранчок 
үнелиг болгай силер! 27 Силерниң араңардан кайыңар ол бүгү дээш 
сагыш човааш, назынын оода-ла бир шак хире узадып шыдааныл?* 
28 Хеп-даа дээш, чүге сагыш човаар силер? Шөлде лилия чечектернин 
канчаар өзерин керунерден: ажылдавас, аргыттынмас болгайлар. 
29 Ынчалза-даа Соломон хаан безин бодунуң бүгү өндүр чаагайы-биле 
ол чечектерниң оода кайы-бирээзи дег кеттинип көрбээнин силерге 
чугаалап тур мен. 30 Шөлде бөгүн бар, а даарта суугуже киир октаптар 
оът-сигенни безин Бурган ынчалдыр хепкерер болганда, а силерни 
кайы хире хепкерер деп бодаар силер, чегей бүзүрелдиглер! 

31 Ынчангаш сагыш човаванар база: „Чүнү чиир бис?“, „Чүнү ижер 
бис?“ азы „Чүнү кедер бис?“ — деп туруп бербенер. 32 Өске чоннар 
улузу ол бүгү дээш хөлзеп чоруур. А Дээрде Аданар силерге ол бүгү хе- 
рек дээрзин билир. 33 Чүнү-даа мурнай Бурганның Чагыргазынга 
башкартырын кызыңар, Бурганның силерни кылзын деп күзээн 
чүвезин кылыңар. А Ол силерге арткан бүгү чүвени бээр. 34 Ынчангаш 
даартагы хүн дээш сагыш човаванар. Даартагы хүн боду дээш боду 
сагыш човаар: хүн бүрүзүнде бодунуң ажаанзыралы баш ажыг боор. 


Оскелерни шиитпенер 
(Лк. 6:37-38, 41-42) 


1Кымны-даа шиитпенер, Бурган ынчан силерни база шиитпес. 
2Чүге дээрге өскелерни канчаар шииде-дир силер, Бурган силер- 
ни база ынчаар шиидер, а кандыг хемчээл-биле хемчээй-дир силер, 





* 627 Бо шулуктун өске утказы: «Силерниң араңардан кайынар, сагыш 
човааш, дурт-сынын оода бир кыры дурту хире узадып шыдааныл?» — 
бооп чадавас. 

Бурган силерге база ынчаар хемчээр. 3Бодуннун караанда чудукту 
эскербейн чыткаш, чанында эжиннин караанда чартыны чуге эске- 
рип каар сен? 4 Бодуннун караанда чудук бар хиренде, чанында эжин- 
ге канчап: „Караанда чартыны ап кааптайн“ — дээр сен? 5Ийи 
арынныын ол-дур! Баштай бодуннун караанда чудукту уштуп каавыт, 
эжиннин караандан чартыны канчаар уштурун ынчан көрүп каар сен. 

6Ыттарга ыдыктыг чүүлдер каап бербеңер, хаваннар мурнунга ак 
шуру эртине чашпаңар. Оон башка ыттар эглип келгеш, бодуңарже 
халдап кээр, а хаваннар эртинеңерни таптай базып кааптар. 


Диленинер, диленер, эжикти соктаңар 
(Лк. 11:9-13) 


7Дилениңер, силерге бээр; дилеңер, тып аар силер; эжикти сокта- 
ңар, силерге ажыдып бээр. #Диленген кижи бүрүзү алыр, дилээн 
кижи бүрүзү тып алыр, соктаан кижи бүрүзүнге ажыдып бээр. 

9Оглу хлеб айтырарга, силерниң араңардан кым олче даш суна- 
рыл? 10А балык айтырарга, кым чылан сунуп чыдарыл? 11 Каржы-бак- 
даа тургаш, ажы-төлүңерге буянныг белек берип билир болзуңарза, 
Дээрде Адаңар Оон диленген улуска кайы хире хөй ачы-буян хайыр- 
лалын бербес деп! 12 Ынчангаш силерге улус кандыг хамаарылгалыг 
болзун деп күзей-дир силер, боттарыңар база улуска ындыг хамаа- 
рылгалыг болуңар. Моисейниң хоойлузунуң база медээчилерниң 
өөредииниң алыс утказы мында болдур ийин. 


Тар эжик 
(Лк. 13:24) 


13Тар эжик дамчып кириңер, чүге дээрге өлүм эжии алгыг, а ынаар 
чедире бээр орук делгем, хөй улус ол орук-биле бар чыдар. !4Ынчал- 
за-даа амыдыралдың эжии тар, а ынаар чедире бээр орук кызаа, ону 
тып чедип кээр улус эвээш. 


Улусту кылган ажылының үре-түңнелинден билип аар 
(Лк. 6:43 -44; 13:25 -27) 


15 Меге медээчилерден кичээнинер. Олар силерже хой кежи эштип 
алган чедип кээр, а херек кырында араатан бөрүлер боор. 16 Оларны 
кылган ажылының үре-түңнелинден танып аар силер. Тенниг чадаң 
ыяштан виноград чимизин азы тенниг оотпактан смоква чимизин 
чыыр ийикпе? 17 Шак ынчаар эки ыяш чаагай чимис бээр, а багай 
ыяш багай чимис бээр. 18 Эки ыяш багай чимис бербес, а багай ыяш 

эки чимис бербес. В Эки чимис бербестээн ыяштарны кескеш, отче 
киир октаптар. 20 Ынчангаш оларны кылган ажылының үре-түңне- 
линден билип аар силер. 

21 Меңээ: „Дээрги! Дээрги!“ — деп турар кижи болган-на Дээрниң 
Чагыргазынче кирип шыдавас, а чүгле Мээң Дээрде Адамның 
күзел-соруун күүседип чоруур кижи кирер. 22 Ол хүн Меңээ дыка хөй 
улус мынча дижи бээр: „Дээрги! Дээрги! Силерниң адыңардан сур- 
таалдавайн келдивис бе? Силерниң адыңар-биле буктарны үндүр сы- 
выртавайн турдувус бе? Силерниң адыңар-биле дыка хөй кайгамчык 
чүүлдерни кылбадывыс бе?“ 23 Мен ынчан оларга үзе сөглээр мен: 
„Мен силерни кажан-даа билбес чордум. Бачыт үүлгедикчилери, 
Менден ыранар!“ 


Ийи бажың тудукчузу 
(Лк. 6:47 -49) 


24 Ынчангаш Мээң бо сөстеримни дыңнап турар база херек кырын- 
да сагып чоруур кижи бүрүзү бодунуң бажыңын хая кырынга тудуп 
алган угаанныг кижиге дөмей. 25 Чаъс кудуп, хемнер дажып, хат- 
шуурган киткээш, бажыңны хөме тавараан. А ол бузулбаан, чүге 
дээрге ооң таваан хаяда салган-дыр. 26 Ынчаарга Мээң сөстеримни 
дыңнап турар, ынчалза-даа херек кырында сагывас кижи бүрүзү бо- 
дунуң бажыңын элезин кырынга туткан сээдең кижиге дөмей. 27 Чаъс 
кудуп, хемнер дажып, хат-шуурган киткээш, бажыңны хөме тава- 
раан. А ол коргунчуг дааш-биле буступ кээп дүшкен». 

28 Иисус ол чугаазын доозуптарга, чыылган чон Ооң берген өөре- 
диин кайгап ханмаан. 2 Чүге дээрге Ол улусту ном-хоойлу тайылбыр- 
лакчызы ышкаш эвес, а эрге-чагырга ээлээн кижи ышкаш өөредип 
турган. 


Экирбес кеш аарыглыг кижини экирткени 
(Мк. 1:40-45: Лк. 5:12-16) 


1 Иисус дагдан бадып кээрге, эндерик хөй чон Ону эдерип чоруп- 
8 кан. 2 Аңаа экирбес кеш аарыглыг кижи чедип келгеш, Ооң мур- 
нунга дис кырынга олургаш: «Дээрги! Күзээр-ле болзуңарза, мени 
арыглап каап шыдаар силер» — дээн. 3 Иисус холун сунуп, ол кижиге 
дээскеш, мынча дээн: «Күзеп тур мен, арыгланы бер!» Экирбес кеш 
аарыы дораан-на ол кижиден сойлу берген. 4 Иисус ынчан аңаа мынча 
дээн: «Дыңна, бо дугайында кымга-даа чугаалава. Баргаш, Бурган- 
ның бараалгакчызынга барып көстүп каг. Ооң соонда Моисейниң 

хоойлузунда айытканын ёзугаар Бурганга өргүлдү кыл. Сен ол өр- 
гүлүн-биле экирээнинни улуска херечилеп кергускен боор сен». 


Чус шериг баштынчызынын чалчазын экирткени 
(Лк. 7:1-10) 


5Иисус Капернаумга чедип кээрге, рим чус шериг баштынчызы 
Аңаа чоокшулап келгеш, дуза дилээн. 6 Ол мынча дээн: «Дээрги, мээң 
бир чалчам бажынымда мунчурааш, аажок хинчектенип чыдыр». 
7 Иисус аңаа: «Мен ам баргаш, ону экиртип каар мен» — деп харыы- 
лаан. 8Чүс шериг баштынчызы мынча дээн: «Дээрги, бажыңымның 
эргинин Силерге артадырынга төлеп чок кижи-дир мен. Чүгле дужаап 
көрүңер: мээн чалчам ынчан экирий бээр. 9 Мен бодум чагырга адаан- 
да кижи-дир мен, бодумнуң чагырган шериглерим база бар. Оларның 
бирээзинге „Бар“ дээримге, бар чыдар; өскезинге „Бээр кел“ дээрим- 
ге, чедип кээр; чалчамга „Мону кыл“ дээримге, кылып каар болгай». 

10 Иисус ындыг чугаа дыңнааш, кайгай берип, Ону эдерип чораан 
улуска мынча дээн: «Израильден кымда-даа мындыг улуг бүзүрел ба- 
рын кербээнимни чугаалавас аргам чок-тур! "Алыс шынны силерге 
чугаалап тур мен: чөөн база барыын чүктен келген дыка хөй улус 
Дээрниң Чагыргазынга Авраам, Исаак болгаш Иаков олар-биле кады 
дойлаар олуттарны ээлептер. 2А Дээрниң Чагыргазынын улузу боор 
кылдыр баш бурунгаар көрүп каан улус дүмбей караңгыже үндүр сы- 
выртадып аар. Аңаа чүгле ыы-сыы болгаш диштер кыжыраажы дың- 
налыр». 13 Иисус оон чүс шериг баштынчызынга: «Чана бер. Бүгү чүве 
сээң бүзүрелиң ёзугаар болур» — дээн. Чүс шериг баштынчызынын 
чалчазы ол дораан экирий берген. 


Иисустун хөй улусту экирткени 
(Мк. 1:29 -34; Лк. 4:38 -41) 

14 Иисус Пётрнуң бажыңынга келгеш, оон кат-иези халыын аарыг- 
дан изип-хып чыдарын көрүп каан. !5 Ол оон холунга дээптерге, 
эъдиниң изии дораан чавырлы берген. Херээжен туруп келгеш, 
Иисуска бараан болуп эгелээн. 16 Кежээ дүшкенде, Аңаа эндерик хөй 
букшуураан улус эккелгеннер. Ол Бодунуң сөзү-биле буктарны үндүр 
сывыртааш, хамык аарыг улусту экиртип каан. 17 Медээчи Исаияны 
дамчыштыр медеглеттинген: «Ол биске онаажыр ужурлуг хилинчек- 
ти Боду чүктээш, бистиң човаланывысты ап алды»а — дээн сөстер 
боттаныр ужурлуг турган болгаш, ол бүгүнүң ынчаар болганы ол. 





а Ис. 53:4. 

Иисусту эдерери берге 
(Лк. 9:57 -62) 


18 Бодун долгандыр турар мөөң чонну көрүп кааш, Иисус өөреник- 
чилеринге хөлдүң ол чарыынче эжиндирип кеже бээрин дужааган. 
19 Аңаа бир ном-хоойлу тайылбырлакчызы чедип келгеш: «Башкы, 
кайнаар-даа баар болзуңарза, Силерни эдерер мен» — дээн. 2 Иисус: 
«Дилгилер үңгүрлүг болур, дээрниң куштары уялыг болур, а Кижи 
амытан Оглунга кум кыннып аар чер безин тывылбас-тыр» — деп ха- 
рыылаан. 21 Ооң өске өөреникчизи Аңаа: «Дээрги! Баштай баргаш, 
ачамны хөөржүдүп каарын чөпшээренер» — дээн. 22А Иисус аңаа 
мынчаар харыылаан: «Мени эдер! Өлүглер боттарының өлүг кижиле- 
рин хөөржүдүп тургай аан». 


Иисустуң шуурганны томаартканы 
(Мк. 4:35 -41; Лк. 8:22-25) 


23 Иисус хемеже олуруптарга, өөреникчилери Ону эдерип олуруп- 
каннар. 24 Хенертен хөлге күштүг шуурган эгелеп, чалгыглар хемени 
хөме шаап эгелээн. А Иисус удуп чыткан. 25 Өөреникчилери Ооң ча- 
нынга келгеш, Ону оттурупкаш: «Дээрги! Бисти камгалаңар, дүжүп 
өлдүвүс-ле!» — деп алгыржы бергеннер. 26 Иисус оларга мынча дээн: 
«Чегей бүзүрелдиглер, чүге ындыг кортук силер?» Ол оон туруп кел- 
геш, хат биле сугну томаарыыр кылдыр чагырарга, шуут-ла ыржым- 
шыпшың апарган. 27 Улус кайгаанындан аайын тыппайн турган: «Хат 
биле суг безин Аңаа чагыртып турар, бо чүү адам Кижил?» 


Букшуураан ийи кижини экирткени 
(Мк. 5:1 -20; Лк. 8:26-39) 


28 Иисус хөлдүң ол чарыында Гадаранын* черинче кежип кээрге, 
чевег-куйлардан Аңаа уткуй букшуураан ийи кижи үнүп келген. Олар 
аажок дүржок боорга, кым-даа ол оруктап чоруурундан сестир тур- 
ган. 29 «Бурганның Оглу, Силерге бистен чүү херегил? — деп, олар 
алгыржып унгеннер. — Силер бисти доктааткан хуусаа бетинде хин- 
чектээр дээш бээр келдинер бе?» 

30 Олардан ыракта бир кодан хаван одарлап чораан. 3! Буктар Иисус- 
тан дилеп, ээрежип эгелээннер: «Бисти бо улустан үндүр сывырар 





* 828 Чамдык бурунгу грек сөзүглелдерде «Гадаранын» эвес, а «Гераса- 
нын» азы «Гергесанын» деп бижээн. 

болзуңарза, кодан хаванче чорудуп көрүңер!» 32 Иисус оларга мынча 
дээн: «Барыңар!» Буктар улустан үнгеш, хаваннарже кире бергеннер. 
Ол дораан кодан хаван чүмү-биле кадыр элден хөлче шурай бергеш, 
дүжүп өлүп калган. 33Хаван кадарчылары дезип ыңай болганнар. 
Олар хоорайга баргаш, болган бүгү чүүлдү, букшуурааннар-биле чүү 
болганын база, чугаалап четкеннер. 34 Хоорайжылар ынчан дөгерези 
Иисуска уткуй үнүп келгеннер. Ону көрүп кааш, оларның чурттаан 
черинден чоруй баарын Оон дилеп эгелээннер. 


Иисустун чартыктаан кижиниң бачыттарын өршээгени 
(Мк. 2:1-12; Лк. 5:17-26) 


1Иисус хөлдүң ол чарыынче хемелиг эжиндирип кеже бергеш, 

Бодунуң чурттаан хоорайынче ээп келген. 2 Бир чартыктаан ки- 
жини элээн каш кижи Анаа дөжээнин кырынга кедуруп эккелген. 
Иисус оларның бузурелин көргеш, чартыктаан кижиге: «Дидим бол, 
оглум! Бачыттарын өршээттинген-дир» — дээн. 3 Ынчан ном-хоойлу 
тайылбырлакчыларынын чамдыызы иштинде мынча деп бодаан: «Бо 
кижи Бурганны дора көрүп тур!» 

4 Иисус оларнын бодалдарын билир болгаш, мынча дээн: «Силер- 
нин чуректеринерде чуге ындыг бак сагыш барыл? 5Чүнү чугаалаары 
беленил: „Бачыттарын өршээттинген-дир“ — дээри бе азы: „Туруп 
келгеш, чорувут“ — дээри бе? 6 Ынчаарга Кижи амытан Оглу чер кы- 
рынга бачыттарны өршээр эргелиг дээрзин билип алыңар...» — Иисус 
ынчан чартыктаан кижиге мынча дээн: «Туруп келгеш, дөжээңни 
алгаш, бажынынче чорувут». 7 Ол кижи туруп келгеш, бажынынче 
чорупкан. 8Чыылган чон ону көргеш, коргуп-сүртеп, ындыг эрге-ча- 
гырганы кижи амытанга хайырлаан Бурганны алдаржыдып турган. 


Иисустун Матфей Левийни кый дээни 
(Мк. 2:13-17; Лк. 5:27-32) 


9 Ол черден улаштыр чорупкаш, Иисус Матфей дээр кижини көрүп 
каан. Ол кижи үндүрүг хавырар черинге үндүрүг хавырып олурган. 
Иисус аңаа: «Мени эдерип чорувут» — деп чугаалаан. Ол туруп кел- 
геш, Ону эдерип чорупкан. 

10Ооң соонда Иисус бир-ле катап Матфейниң бажыңынга чем- 
ненип олурда, аңаа хөй үндүрүг хавырыкчылары база өске-даа 
бачыттыг кижилер чыглып келген. Олар Иисус болгаш Ооң өөре- 
никчилери-биле кады чемненгеннер. И Фарисейлер ону көргеш, 
Иисустуң өөреникчилеринден: «Силерниң Башкыңар чүге үндүрүг 


38 Матфейниң 9 





хавырыкчылары-биле база бачыттыг улус-биле кады чемненип олу- 
рары ол?» — деп айтырганнар. 

12 Ону дыңнап кааш, Иисус мынча дээн: «Эмчи кадык эвес, а аарыг 
улуска херек болгай. 13 Баргаш: „Өргүлдү эвес, өршээлди күзеп тур 
мен“а — дээн сөстерниң утказын билип алыңар. Мен бо делегейге 
„Актыг, бачыт чок бис“ дээр улусту эвес, а бачыттыг улусту кый дээр 
дээш келген мен!» 


Шээрленириниң дугайында 
(Мк. 2:18-22; Лк. 5:33-39) 


М Ооң соонда Иисуска Иоанның өөреникчилери келгеш, айтырыг 
салганнар: «Чүге бис база фарисейлер үргүлчү шээрленир улус бис, 
а Силерниң өөреникчилеринер чүге шуут ынчанмазыл?» 15 Иисус 
оларга мынчаар харыылаан: «Күдээ оол олар-биле кады турар шагда, 
куда доюнга ооң эштери оолдар кудараар деп бе? Ынчалза-даа күдээ 
оолду олардан чарып аппаар хүннер чедип кээр, чогум-на ынчан олар 
шээрлени бээрлер. 16 Кым-даа эрги хепке чаа пөстен чамашкы сал- 
бас, ынчаар болза, чамашкы эрги пөстү чыырылдыр тыртыптар, а ой- 
бак оон-даа улуг апаар. !7 Кым-даа чаа дүшкен араганы эрги көгээрже 
кутпас, ынчаар болза, чаа арага көгээрни деже тептер, ынчан арага- 
даа төктүп каар, көгээр-даа сандан үнер. Чаа араганы чаа көгээрже 
кудар херек, ынчан арага-даа, көгээр-даа бүдүн артар». 


Дарганың уруун диргискени болгаш 
аарыг херээженни экирткени 
(Мк. 5:21-43; Лк. 8:40-56) 


18 Иисус олар-биле чугаалажып турда, Аңаа бир дарга кижи чедип 
келгеш, дис кырынга олуруп, мөгейгеш: «Мээң уруум өлүрүнүң кы- 
рында тур, ынчалза-даа Силер чедип келгеш, холуңарны аңаа дегзип 
көрүңер — ол дириг артар» — дээн. В Иисус өөреникчилери-биле ка- 
ды ону эдерип чорупкан. 20 Хенертен он ийи чыл дургузунда ханы 
төктүп аараан херээжен Иисустуң артындан чедип келгеш, Ооң хеви- 
ниң ужунга дээй каапкан. 2! Ол иштинде: «Ооң оода-ла хевинге дээп- 
симзе, экирий бээр боор мен» — деп бодаан. 22 Иисус эргилгеш, ону 
көрүп кааш, мынча дээн: «Кызым, дидим бол! Бүзүрелиң сени экир- 
тип-камгалап кагды». Шак ол өйден бээр демги херээжен кадык 
апарган. 





а Ос. 6:6. 

23 Иисус дарганын бажынынче кирип келгеш, шоор ойнакчыларын 
база аймап-хөлзээн чонну көрүп каан. 24Ол: «Үнүп чорунар! Бо уруг 
өлбээн, а удуп чыдар кижи-дир!» — дээн. Ынчаарга улус Ону кочулап 
эгелээн. 

25 Хамык улусту албадап үндүрүптерге, Иисус уругнуң өрээлинче 
киргеш, ооң холундан тудуп аарга, ол туруп келген. 26 Болган чүүл 
дугайында дамчыыр чугаа ук черни бир кылдыр тарай берген. 


Иисустун ийи согур кижини база 
үнү чок кижини экирткени 


27 Иисус оортан чоруптарга, ийи согур кижи Ону эдерип: «Давид- 
тиң Оглу, бисти кээргеп, өршээңер!» — деп кыйгырып чораан. 

28 Иисус бажыңче кире бээрге, согурлар Аңаа чоокшулап кел- 
геннер. Ол: «Силерге Мээң дузалап шыдаарымга бүзүреп тур силер 
бе?» — деп айтырган. Согурлар: «Ийе, Дээрги!» — деп харыылаан- 
нар. 29 Иисус ынчан оларның карактарынга деггеш: «Бузурелинер 
аайы-биле ынчалдыр болгай аан» — дээн. 30 Ол-ла дораан оларның 
карактары көре берген. А Иисус оларга: «Кым-даа Мени кымыл 
дээрзин билбес болзун» — деп аажок шыңгыы чагып каан. 3! Ынчал- 
за-даа ол ийи кижи чоруткаш, Ооң дугайында чугааны чоок-кавыга 
тарадыпкан. 

32 Олар оон чаа-ла чоруп турда, кезек улус Иисуска букшуураан, 
үнү чок кижини эккелген. 33 Букту үндүр сывырыптары билек, үнү 
чок кижи чугаалап эгелээн. Улус кайгап-харап: «Израильге ындыг 
чүвени улус кажан-даа көрбээн!» — дижип турган. 34А фарисейлер: 
«Иисус буктарны оларның ноянының күжү-биле үндүр сывырып ту- 
рар-дыр» — деп турганнар. 


Кадарчы чок хойлар 


35 Иисус бүгү хоорайларны, суурларны эргий кезип, синагогаларга 
улусту өөредип, Дээрниң Чагыргазының дугайында Буянныг Медээ- 
ни суртаалдап база кандыг-даа аарыг-аржыктан экиртип чораан. 

36 Чыылган мөөң чонну көргеш, Иисус улусту кээргей берген, чүге 
дээрге олар, кадарчызы чок хойлар дег, канчаар-даа харык чок база 
могап-турупкан болганнар. 3? Ол өөреникчилеринге мынча дээн: 
«Ажаар дүжүт хөй, а ажылдаар улус эвээш-тир. 38 Ынчангаш дүжүт 
ажаалдазының Ээзинден диленер: Ол шөлдерже ажылдаар улустан 
ам-даа чорутсун». 

Иисустуң он ийи элчинни шилип алганы 
(Мк. 3:13-19; 6:7-13; Лк. 6:12-16; 9:1-6) 


10 1 Иисус Бодунуң эн чоок он ийи өөреникчизин чыып алгаш, 
оларга буктарны үндүр сывырар база кандыг-даа аарыг-аржык- 
тан экиртир эрге-күштү берген. 2Он ийи элчиннин аттары бо-дур: 
оларнын баштайгызы боор Пётр деп адаткан Симон биле оон дун- 
мазы Андрей, Зеведейнин оглу Иаков биле оон дунмазы Иоанн, 
3Филипп биле Варфоломей, Фома биле үндүрүг хавырыкчызы 
Матфей, Алфейнин оглу Иаков биле Фаддей”, “Симон Кананит** 
биле сөөлүнде барып Христосту садыпкан Иуда Искариот. 

5 Иисус он ийи элчинин чорудуп тура, мындыгайтыышкын берген: 
«Өске чоннар улузунче-даа, Самариянын хоорайларынче-даа барба- 
нар. 6 Хамыктын мурнунда Израильдин чонунун өлүп читкен хойлар 
дег улузунче барынар. 7 Баргаш: ,Дээрнин Чагыргазы чоокшулап 
келген-дир!“ — деп суртаалданар. 8Аарыг улусту экиртинер, өлүглерни 
катап диргизинер, экирбес кеш аарыглыгларны арыгланар, буктарны 
үндүр сывыртанар. Халаска алган силер — халаска бериңер. 9 Орукче 
үнерде, бодунарга алдын, мөңгүн, чес чоостар албаңар. 10 Орукче 
үнерде, диленир хап-сава-даа, солуттунар хеп-даа, кедер идик-даа, 
даянгыыш-даа албанар, чуге дээрге ажылдаан кижи амыдыраар 
аъш-чеминге телептиг боор. 

п Кандыг-бир хоорайга азы суурга чедип келгеш, ында төлептиг 
кым барын билип алгаш, чоргужеге чедир ооң бажыңынга туру- 
нар. 2 Ол бажыңче кирип келгеш, ээлерин: „Амыргын-на бе!“ 
деп мендилеңер. 13Бажын силерниң мендинерге төлептиг болза, 
күзээн амыр-тайбыңыңар орта артып калзын, а төлептиг эвес бол- 
за, аңаа күзээн амыр-тайбыңыңар чогуп бүтпезин. ЧА кандыг-бир 
кижи силерни хүлээп албас база сөзүңерни дыңнавас болза, ол 
бажыңдан азы хоорайдан чоруп тура, будуңарда довуракты-даа 
кактап кааптынар. !5 Силерге алыс шынны чугаалап тур мен: ол 
хоорайга көөрде, Содом биле Гоморрага безин шүүгү хүнүнде өр- 
шээл улуг боор. 





* 103 Чамдык бурунгу грек сөзүглелдерде «Фаддей» эвес, а «Фаддей 
деп адаткан Леввей» деп бижээн. 

** 04 Кананит — арамей дылдан укталган бо сөс Кана хоорайның 
адынга дүүшпес, а «Төрээн чурту дээш, чүткүлдүг демисекчи» дээн 
уткалыг бооп чадавас (Лк. 6:15 көр). 

Истеп суруушкуннер дугайында сагындырыг 
(Мк. 13:9-13; Лк. 12:2-9, 21:12-17) 


16 Дыннанар, Мен силерни өөр беру аразынче хураганнарны дег 
чорудуп тур мен. Ынчангаш чыланнар дег оваарымчалыг, көге-бу- 
галар дег кем чок болуңар. 17 Улустан кичээнинер. Олар силерни 
шиидери-биле дээди Чөвүлелдерге хүлээдип, синагогаларга эриидей 
бээр. 18 Мени дээш, силерни чагырыкчылар болгаш хааннар мурнун- 
га эккеп тургузуптар, ынчан оларга база өске чоннар улузунга Мээң 
дугайымда херечилээр силер. ! Олар силерни эккээрге, чүнү база 
канчаар чугаалаарыл деп сагыш човаваңар. Чүнү чугаалаарыңар си- 
лерге ол шакта илерей бээр. 29Чүге дээрге силер эвес, а Адаңарның 
Сүлдези силерни дамчыштыр чугаалай бээр. 

21 Акызы дунмазын, ачазы ажы-төлүн өлүрери-биле бериптер. 
Ажы-төлү база ада-иезинге удур тура халааш, оларны өлүрери-биле 
бериптер. 22 Хамык улус Мен дээш, силерни көрбестей бээр. Ын- 
чалза-даа эчизинге чедир шыдашкан кижи камгалалды алыр. 
23 Силерни бир хоорайга истеп сүре берзе, өскезинче дезиптинер. 
Силерге алыс шынны чугаалап тур мен: Израильдиң хамык хоо- 
райларын эргий кезип четтикпээнинерде-ле, Кижи амытан Оглу 
чедип кээр. 

24Өөреникчи башкызындан бедивес, а чалча дээргизинден беди- 
вес. 25 Өөреникчи башкызынга деңнешсе, сеткили ханар, а чалча 
дээргизинге деңнешсе, сеткили ханар. Бажың ээзин Веельзевул* 
деп адаар болза, ооң өг-бүлезиниң улузун оон-даа дора кылдыр 
адавас бе? 

26 Ынчангаш олардан кортпанар. Көстү бербес хире чажыт чүү-даа 
чок база илерей бербес хире бүдүү чүү-даа чок. 27 Мээң силерге каран- 
гыда чугаалаан чүвемни хүннүң чырыында чугаалаңар, силерниң ку- 
лааңарга сымыранган чүвемни шупту улуска дыңналдыр медегленер. 
28 Мага-ботту өлүрзе-даа, сүлденерни өлүрүп шыдавас улустан корт- 
панар. Сүлденерни-даа, мага-бодуңарны-даа тамыже киир октааш, 
узуткап шыдаар Бургандан коргунар. 2 Ийи бора-хөкпешти бир чес 
чоос-биле садып албас ийикпе? Ындыг-даа бол Адаңарның күзел-со- 
руу чокта, оларның чангызы-даа черже кээп дүшпес. 30А силерниң 
бажыңар дүгүн безин санап каан болдур ийин! 3 Ынчангаш хей черге 
кортпаңар: силер эңдерик хөй бора-хөкпештен үнелиг силер! 





* 1055 Веельзевул — буктарнын чагырыкчызы, эрликтин бир ады. 

32 Мени улус мурнунга ажыы-биле хүлээп көөр кижи бүрүзүн Мен 
база Дээрде Адамның мурнунга хүлээп көөр мен. 33А Менден улус 
мурнунга ойталаар кижиден Мен база Дээрде Адамның мурнунга 
ойталаар мен. 


Христоска бүрүн шынчы болунар 
(Мк. 9:41; Лк. 12:51 -53; 14:26-27) 


34 Мени бо делегейже амыр-тайбың эккээр дээш келген кылдыр 
бодаваңар. Амыр-тайбың эвес, а аңгылажыг эккээр дээш, келген 
мен. 35 Мен „Оглун ачазындан, уруун авазындан, кеннин кунчуундан 
аңгылаар дээш“ келген мен. 36 „Кижиге өг-бүлезиниң улузундан 
өжээнниг дайзыннар турбас апаар“а, 

37 Ава-ачазынга Менден артык ынак кижи Меңээ таарышпас. 
Оглу-кызынга Менден артык ынак кижи Меңээ таарышпас. 38 Бо- 
дунуң белдир-крезин чүктевес база Мени эдербес кижи Меңээ 
таарышпас. 39 Бодунуң амы-тынын камгалап алыксаан кижи амы- 
тынын ышкынып алыр. Ынчаарга амы-тынын Мен дээш ышкынар 
кижи амы-тынын тып алыр. 40 Силерни хүлээп аар кижи Мени 
хүлээп ап турары ол, а Мени хүлээп аар кижи Мени айбылап чорут- 
кан Адамны хүлээп ап турары ол. 4! Медээчини, медээчи-дир сен 
дээш, хүлээп аар кижи ооң шаңналын алыр. А Бурганга шынчы 
кижини, Бурганга шынчы-дыр сен дээш, хүлээп аар кижи ооң шан- 
налын алыр. 4 Бо ынай, кошкак улустуң бирээзинге, Мээң өөре- 
никчим болганы дээш, аяк ишти-даа соок суг кудуп бээр кижи бар 
болза, ол бодунуң шаңналын канчап-даа чидирбезин силерге чугаа- 
лап тур мен». 


Иоанн Медеглекчиниң өөреникчилери 
(Лк. 7:18-35) 


11 1 Бодунуң он ийи өөреникчизинге суртаалдап дооскаш, Иисус 
Галилеянын хоорайларынга улусту өөредири-биле база суртаал- 
даары-биле улаштыр чорупкан. 
2-3 Кара-бажынга чыткан Иоанн Христостуң кандыг ажыл-үүле кы- 
лып турарын дыңнааш, Олче бодунуң өөреникчилерин*: «Чедип 





* 123 Чамдык бурунгу грек сөзүглелдерде «Бодунуң өөреникчилерин» 
эвес, а «Бодунуң ийи өөреникчизин» деп бижээн. 





а Мих. 7:6. 

кээр ужурлуг кижи Силер силер бе азы өскезин манаар бис бе?» — деп 
айтырары-биле чорудупкан. 4 Иисус оларга мынчаар харыылаан: 
«Көрүп база дыңнап турар чүвеңерни Иоаннга дамчыдып чедиңер: 
5согурлар каракталып, аскактар кылаштап, экирбес кеш аарыглыг- 
лар арыгланып, дулейлер дыңнап, өлүглер катап дирлип, ядыыларга 
Буянныг Медээни дыңнадып турарын чугаалаар силер. 6 Мени чигзи- 
ниг чок хүлээп алган кижи амыр-чыргалдыг боор». 

7Иоаннын өөреникчилери чоруй баарга, Иисус чонга ооң дуга- 
йында чугаалап эгелээн: «Кургаг куруг ховуже чүнү көөр дээш барып 
чордунар? Хатка чайгаткан кулузунну бе? 8 Ындыг эвес болза, чүнү 
көрүп чордуңар? Каас-коя хептиг кижини бе? Ынчалза-даа каас-коя 
хептиг улус хааннар ордуларынга чурттаар болгай. ?Чүнү көөр бис 
деп бодадыңар? Медээчини бе? Ийе, медээчини. Харын силерге чу- 
гаалап тур мен: ол — медээчиден-даа артык кижи-дир. 1 Бижилгеде 
ол дугайында Бурганнын: „Көр даан, Мээң төлээлекчим Сээң орууң- 
ну белеткеп берзин дээш, ону Сени мурнай чорудуп тур мен“а — дээн 
кижизи ол-дур. И Алыс шынны силерге чугаалап тур мен: чер кырын- 
га чурттап чораан бүгү улустуң аразында Иоанн Медеглекчиден арта 
берген кижи чок. Ынчалза-даа Дээрниң Чагыргазында эн чөгенчиг 
кижи оон улуг боор. 2 Иоанн Медеглекчиниң суртаалдап эгелээн 
Ххүннеринден амдыгаа чедир Дээрниң Чагыргазынга удур доктаадыр 
ужур чок халдаашкын чоруп келген база хөй улус ону күш-биле эже- 
леп алыксап турар. 13 Бүгү ыдыктыг хоойлу болгаш хамык медээчилер 
Иоанның кээр мурнунда ол бүгүнүң дугайында өттүр билип медеглеп 
турганнар*. МА хүлээп аар деп бодаар болзуңарза, Иоанн дээрге ооң 
чедип кээрин баш бурунгаар медеглеп каан Илия ол-дур. 15Дыннаар 
кулаа бар кижи дыңназын! 

16 Бо салгалдың улузун Мен кымның-биле деңнээйн? Олар базаар 
шөлүнге олуруп алгаш, бир чамдыызы өскелеринге мынча деп алгы- 
рышкан бичии уруглар олчаан-дырлар: 17 „Бис силерге лимбилеп 
бердивис, а силер самнавадыңар. Бис силерге кажыыдал ыры ырлап 
бердивис, а силер ыглашпадыңар“. 18 Иоанн чедип келгеш, аъш-чем 
чивес, арага ишпес боорга, олар ону: „Букшуураан“ — дижир-дир. 





* 1133 Бо шүлүктүң өске утказы: «Бүгү ыдыктыг хоойлу болгаш медээ- 
чилерниң өттүр билген медеглелдери Иоаннче эккел чораан» — бооп 
чадавас. 





а Хост. 23:20; Мал. 3:1. 

19 Кижи амытан Оглу чедип келгеш, чемненир, ижер боорга, олар: 
„Көрүңер, чазый, арагачы хей-дир, үндүрүг хавырыкчылары болгаш 
бачытка борашканнарның өңнүү-дүр“ — дижир-дир. А мерген угаан 
ооң ажыл-херээ-биле шынзыттынар». 


Бүзүревээн хоорайлар 
(Лк. 10:13-15) 


20Оларга эң хөй кайгамчык чүүлдерни кылырга-даа, бачыттарын 
үүлгедиринден ойталаваан хоорайларның чурттакчыларын Иисус 
буруудадып эгелээн: 

21 «Хоразин, ат болур сен! Вифсаида, ат болур сен! Силерге көргүс- 
кеним дег кайгамчык чүүлдер Тир, Сидон хоорайларга болгулаан бол- 
за, олар шагда-ла бачыттарын миннип, самдар качыгдал хеви кедип, 
баштарын хул-биле бызаарлар ийик. 22 Ынчангаш шүүгү хүнү кээрге, 
силерге көөрде, Тир биле Сидонга безин өршээл улуг боорун чугаалап 
тур мен. 23 Капернаум, сен база-ла дээрге чедир көдүрлүрүн кордадың 
бе? Чок, тамыже дундерлип дүжер сен! Чүге дээрге сеңээ көргүскеним 
дег кайгамчык чүүлдерни Содомга база кылган болза, ол хоорай 
бөгүнге чедир турар ийик. 24 Ынчангаш шуугу хүнү кээрге, сенээ көөр- 
де, Содомга безин өршээл улуг боорун силерге чугаалап тур мен!» 


Адазы болгаш Оглу 
(Лк. 10:21 -22) 


25 Иисус ол өйде мынча дээн: «Дээрниң база черниң Дээрги-Чая- 
акчызы, Адам! Бо чүүлдерни мерген угаанныглар болгаш эртем-би- 
лиглиглерден чажыргаш, чаштар дег бөдүүн улуска көргүскениң 
дээш, Сени алдаржыдып тур мен! 26 Ийе, Адам, Сээң буянныг күзел- 
сорууң ындыг болган. 

27 Бүгү чүүлдү Адам Менээ бүзүреп дааскан. Адазындан аңгы кым- 
даа Оглун билбес, Оглу болгаш Оглунуң ону айтып бээрин күзээн 
улузундан аңгы кым-даа Адазын база билбес. 


Могап турупканнарның тамчык-дыжы 


28 Могап турупкан, аар чүьк чүктээн улус дөгере Менээ келинер! 
Мен силерге тамчык-дышты хайырлаар мен. 29 Мээн чагыгларымнын 
дөнгүзүн бодунарга кеткеш, Менден өөренип алынар, Мен томаан- 
ныг болгаш чөпшүл чүректиг мен, ынчангаш чуртталганарны там- 
чык-дыш бүргей бээр. 30 Чүге дээрге Мээң чагыгларым дөнгүзү чиик 
база Мээң чүдүртүр чүъгүм аар эвес». 

Амыр-дыш хүнү дугайында айтырыг 
(Мк. 2:23-28; Лк. 6:1-5) 


1Ол үеде, амыр-дыш хүнүнде, Иисус тарып каан шөлдү таварты 
бар чыткан. Ооң өөреникчилери аштааш, сыпта тараа башта- 
рын үзе соккаш, ууштап чий бергеннер. 2Фарисейлер ону көргеш, 
Аңаа мынча дээннер: «Көрүңер! Силерниң өөреникчилериңер амыр- 
ДЫШ хүнүнде ыдыктыг хоойлунуң хораан чүвезин кылып турлар». 
3З Иисус ынчан олардан айтырыг салган: «Боду-даа, кады чораан 
өөрү-даа аштай бээрге, Давид хаанның чүнү кылганын номчуваан си- 
лер бе? 4Олар Бурганның өргээзинге киргеш, ооң боду-даа, кады чо- 
раан улузу-даа чип болбас, а чүгле Бурганның бараалгакчылары чиир 
ужурлуг ыдыктаан хлебти чипкеннер болгай. 5Амыр-дыш хүнүнде 
Бурганның бараалгакчылары Бурганның өргээзинге ажылдап, оозу- 
биле ол хүннү сагывайн турарын, ынчалза-даа буруулуг диртпезин 
Моисейниң хоойлузундан номчуваан силер бе кай? 6 Мында Бурган- 
ның өргээзинден-даа артык улуг чүүл барын чугаалап тур мен. 7Би- 
жилгеде: „Өргүлдү эвес, өршээлди күзеп тур мен“а — дээн сөстерниң 
утказын билген болзуңарза, буруу чок улусту буруу шаппас ийик 
силер. 8 Ийе, Кижи амытан Оглу — амыр-дыш хүнүнүң база Чагырык- 
чызы-дыр!» 


Када берген холдуг кижини экирткени 
(Мк. 3:1-6; Лк. 6:6-11) 


9 Ол черден чорупкаш, Иисус демги фарисейлернин синагогазынга 
кирип келген. 1 Аңаа када берген холдуг кижи турган. Олар Иисус- 
тан: «Амыр-дыш хүнүнде улус экиртирин ыдыктыг хоойлу чөпшээ- 
рээр бе?» — деп айтырганнар. (Херек кырында олар Ону буруудадыр 
эвин бодап турганнар.) Ч Иисус оларга мынчаар харыылаан: «Силер- 
ниң кайы-бирээнер чаңгыс хойлуг турган, а оозу амыр-дыш хүнүнде 
оңгарже кире берген дижик. Ол баргаш, хоюн ушта тыртып албас 
чүве бе? 2А кижи хойдан оранчок үнелиг! Ындыг болганда амыр- 
дыш хүнүнде буян кылырын чөпшээрээн-дир». 

13 Иисус оон када берген холдуг кижиге: «Холуң бээр сун» — дээн. 
Ол холун сунуп бээрге, оозу ол дораан, өскези дег, кадык апарган. 
МА фарисейлер үнгеш, Иисусту канчап чок кылырын сүмележи бер- 
геннер. 





а Ос, 6:6. 

Бурганның шилип алган Чалчазы 


15 Иисус ону билип кааш, оортан чоруй барган. Эндерик хөй чон 
Ону эдерип чорупкан, а Ол хамык улусту экиртип каан. 16 Ынчалза-даа 
Ол Ооң дугайында улуска чугаалаарын оларга хоруп каан. 1? Бурган- 
ның Исаия медээчини дамчыштыр мынча дээн сөстери боттанзын 
дээш, ол бүгү болган чүве-дир: 18 «Мээң шилип алган Чалчам бо-дур. 
Мээң ханы ынак Кижим, Мээң сеткилимге дыка-ла кирер Кижи — 
Ол-дур. Мен Олче Бодумнуң Сүлдемни чорудуп бээр мен. Ол өске 
чоннар улузунга шииткелимни медеглээр! ! Ол кырышпас база кыш- 
кырбас, улус Ооң үнүн кудумчуларга дыңнавас. 20 Бурганга шынчы 
чорукту тиилелгеже эккелбээн шаанда, Ол шала сынган хыыргыыш- 
ты сыйбас, имистелген колду өзээн өжүрбес. 2! Хамык чоннар Ооң 
адынга идегээрлер»а. 


Иисус болгаш Веельзевул 
(Мк. 3:20-30; Лк. 6:43 -45; 11:14-23; 12:10) 


22 Ооң соонда Иисуска артында согур, артында үнү чок букшуураан 
кижи эккелгеннер. Иисус ону экиртип каарга, ол чугааланып база 
көрүп эгелээн. 23 Улус аажок кайгап: «Иисус Давидтиң салгакчызы 
бооп боор бе?» — деп айтырып турган. 24 Фарисейлер ону дыңнааш: 
«Ол буктарны чүгле оларның чагырыкчызы Веельзевулдуң күжү-биле 
үндүр сывырып турар-дыр» — дээннер. 

25 Иисус оларның бодалдарын билир болгаш, мынча дээн: «Иштин- 
ден аңгыланып эгелээн күрүне бүрүзү үр болбайн буураар, ангыланчып, 
кырышкан хоорай азы өг-бүле бүрүзү бүдүн турбас. 26 Эрлик боду эр- 
ликти үндүр сывырар болза, ол боду бодунга удур месилдешкени ол- 
дур. Ооң күрүнези бүдүн туруп шыдаар бе? 27 Мен Веельзевулдуң 
күжү-биле буктарны үндүр сывырып турар болзумза, силерниң ажы- 
төлүнерге буктарны үндүр сывырар күштү кым берип турарыл? Ынчан- 
гаш ажы-төлүңер силерни шииткей аан. 28 Ынчалза-даа Мен буктарны 
Бурганның Сүлдези-биле үндүр сывырып турар болзумза, Бурганның 
Чагыргазы силерге ылап-ла келген-дир. 2 Мөге-шыырак кижини 
баштай хүлүп албас болза, кым ооң бажыңынче кирип, эт-хөренгизин 
оорлап шыдаарыл? Чүгле хүлүп алгаш, ол ооң бажыңын үптеп шыдаар. 

30 Мээн-биле кады эвес кижи Меңээ удур база ол ышкаш Мээн-би- 
ле кады чыгбас кижи төтчеглеп турар. 31 Ынчангаш силерге чугаалап 





а Ис. 42:1-4. 


Матфейнин 12 47 





тур мен: улустун кандыг-даа бачыды база бак сөгленири өршээтти- 
нер, ынчалза-даа Ыдыктыг Сүлдени бак сөглээри өршээттинмес. 
32 Кижи амытан Оглунга удур сес сөглээн кижи бар болза, ону өр- 
шээп болур, ынчалза-даа Ыдыктыг Сулдени бак сөглээр кижи ам- 
даа, кажан-бир шагда-даа өршээл албас. 

33 Ыяшты эки деп санаар болзуңарза, оон чимизи база чаагай боор, 
а ыяшты ирик деп санаар болзунарза, оон чимизи база багай боор. 
Чуге дээрге ыяшты чимизинден танып аар. 34Чылан сыскындылары! 
Бузуттуг хиренерле, канчап буянныг чуве чугаалаар силер? Кижинин 
чурээнде чуу бар болдур, ол оон аксындан унер болгай. 35 Буянныг 
кижи буян шыгжаан черинден буянын уштуп кээр, а бузуттуг кижи 
бузут шыгжаан черинден бузудун уштуп кээр. 36 Шүүгү хүнү кээрге, 
эдипкен хоозун сезу дээш, шупту улус харыы тударын силерге чугаа- 
лап тур мен. 37 Сезунну барымдаалап, сени агартыр азы шиидер». 


Иона медээчинин бадыткал демдээ 
(Мк. 8:11-12: Лк. 11:29-32) 


38 Ынчан чамдык ном-хоойлу тайылбырлакчылары болгаш фари- 
сейлер Анаа: «Башкы, Силернин биске кандыг-бир бадыткал демдээ 
көргүзериңерни күзеп тур бис» — дээннер. 39 Иисус мынчаар ха- 
рыылаан: «Бузуттуг болгаш бачыттыг салгал! Бадыткал демдээн 
негезинерзе-даа, Иона медээчини дамчыштыр көргүскенинден өске 
бадыткал демдээ көрбес силер. 40 Ионаның далай амытанынын хыр- 
нынга үш хүн болгаш үш дүннү эрттиргени дег, Кижи амытан Оглу 
база чернин ханы дүвүнге үш хүн болгаш үш дүннүн дургузунда турар. 
41 Ниневияның чурттакчылары шүүгү хүнүнде бо салгалдың улузу-би- 
ле кады турупкаш, оларны буруудады бээрлер, чуге дээрге ниневий- 
жилер Ионанын суртаалын дыннааш, бачыдын миннип, Бурганче 
ээлгеннер-дир. А ам мында Ионадан-даа артык улуг Кижи бар-дыр! 
42 Мурнуу чүктүн кадыны* шүүгү хунунде бо салгалдын улузу-биле ка- 
ды турупкаш, оларны буруудады бээр, чуге дээрге ол кадын Соломон 
хааннын мерген угаанныг өөредиин дыннаар дээш, чернин өске кы- 
дыындан кээп чораан-дыр. А ам мында Соломондан-даа артык улуг 
Кижи бар-дыр! 





* 1242 Мурнуу чүктүң кадыны — Израильдин эң ат-сураглыг, угаанныг 
хааны дирткен Соломондан Бурганнын мерген угаанын шингээдип 
алыр дээш, дыка ырак черден чедип келген Шебанын кадыны 
(3 Хаан. 10:1-13 кер). 

Буктун ээп кээри 
(Лк. 11:24-26) 


43 Бук кижиден үне бергенде, амыр-дыш дилеп, суг чок ээн черлер- 
ге тояап-тояап, дилээн чүвезин тыппайн баар. “Ол ынчан мынча 
дээр: „Каапканым эрги бажыңымче дедир чана берейн“. Оон демги 
кижиже ээп келгеш, чурттап турган черин аштап-ширбип, эдип-ча- 
зап каанын база ээнзиргей турарын эскерер. 45 Бук ынчан чоруткаш, 
бодундан-даа каржы өске чеди букту эдертип эккелгеш, ол кижиже 
кирип, аңаа чурттай бээрлер. Ынчан ол кижиниң сөөлгү байдалы 
мурнунда турганындан-даа дора апаар. Бо салгалдың бузуттуг улузу- 
биле база ындыг болур». 


Иисустуң ёзулуг өг-бүлези 
(Мк. 3:31 -35; Лк. 8:19-21) 


46 Иисус чон-биле чугаалажып турда, Ооң авазы биле дунмалары 
бажың даштынга чедип келгеннер: олар Ооң-биле чугаалажыр бо- 
даан чүве-дир. 4 Бир кижи Аңаа: «Аваңар биле дунмаларынар даш- 
тын, Силер-биле чугаалажыр бодап келген-дир» — дээн. 48 А Иисус 
ол кижиге харыылап: «Мээң авам база ха-дуңмам кымнар болур 
чүвел?» — дээн. 49 Оон Бодунуң өөреникчилеринче холу-биле айыт- 
каш, мынча дээн: «Мээң авам база ха-дуңмам бо-дур. 5 Дээрде 
Ачамның күзел-соруун сагып чоруур кижи бүрүзү Мээң ха-дуңмам 
база авам боор!» 


Тараа чажыкчызы дугайында угаадыглыг чугаа 
(Мк. 4:1 -9; Лк. 8:4-8) 


1 1Ол хүн Иисус бажындан үнгеш, хөл эриинге барып олуруп ал- 
3 ган. 2Ону эндерик хөй чон үглеп кээрге, Ол хемеже орар ужурга 
таварышкан, а хамык улус эрикке турган. 3-4 Иисус угаадыглыг чугаа- 
лар дузазы-биле оларга хөй чүве чугаалап берген. «Тараа чажыкчызы 
тараа үрезини чажып үнүп келген — деп, Ол эгелеп алган. — Тараа ча- 
жыкчызы үрезинин чажып турда, ооң чамдыызы орук кыдыынга 
кээп дүшкен болгаш, куштар ужуп келгеш, ол үрезинни соктап чип- 
кен. 5Чамдыызы сай-даштыг, хөрзүнү чуга черже кээп дүшкен. Ол 
үрезин удатпайн өзүп үнүп келген, чүге дээрге хөрзүн кылын эвес 
болган. 6 Ынчалза-даа хүн хүннеп келгеш, өзүмнерни өрттендир шо- 
нуптарга, ханы дазыл тыртпаанындан, олар кадып калган. 7 Чамдыы- 
зы тенниг хонакче кээп дүжерге, ол тенниг хонак сырый өскеш, 

оларны боой базырыпкан. 8А бир чамдыызы үнүш-дүжүткүр хөрзүн- 
нүг черже кээп дүшкеш, чашканындан чүс, алдан база үжен дакпыр 
хөй дүжүт берген. 9 Дыннаар кулаа бар кижи дыңназын!» 


Угаадыглыг чугааларның утказы 
(Мк. 4:10-12; Лк. 8:9-10) 


10 Иисустун өөреникчилери чоокшулап келгеш, Аңаа айтырыг сал- 
ганнар: «Силер улусту чүге угаадыглыг чугаалар дузазы-биле өөредир 
силер?» 11 Иисус мынчаар харыылаан: «Силерге Дээрниң Чагыргазы- 
ның чажыттарын билип алырын хайырлаан-дыр, а оларга ону хайыр- 
лаваан-дыр. 2 Кымда чүве барыл, эгээртинмес кылдыр, аңаа оон-даа 
хөйнү бээр. А кымда чүве чогул, ооң бар чүвезин безин хунаай бээр. 
13 Олар „Керзе-даа, көрбес, дынназа-даа, дыңнавас база билбес“ 
боорга, оларга угаадыглыг чугаалар чугаалап турар мен. 4 Исаияның 
өттүр билген медеглели олар-биле ынчалдыр боттанганы ол-дур: 
„Кулааңар-биле дыңнааш-даа, билип албас, карааңар-биле көргеш- 
даа, көрбес силер. 15 Бо дээрге чуректери дашталып калган, кулаан 
кумнап, караан хаптап алган улус-тур. А оон башка караа-биле 
көрүп, кулаа-биле дыңнап, чүрээ-биле билип каар турганнар. Ынчан 
Менче ээп кээрлер ийик, а Мен оларны экиртир ийик мен“, 

16 Караанар көрүп, кулааңар дыңнап турар — амыр-чыргалдыг-дыр 
силер. 1? Силерге шынын чугаалап тур мен: дыка хөй медээчилер 
болгаш Бурганга шынчы улус силерниң көрүп турар чүвеңерни 
көрүксээн-даа болза, көрбээннер база ол ышкаш силерниң дыңнап 
турар чүвеңерни дыңнаксаан-даа болза, дыңнавааннар. 


Иисустуң тараа чажыкчызы дугайында 
угаадыглыг чугааны тайылбырлааны 
(Мк. 4:13-20: Лк. 8:11-15) 


18 Ынчангаш тараа чажыкчызы дугайында угаадыглыг чугааның 
тайылбырын дыннанар. !% Дээрниң Чагыргазының дугайында ме- 
дээни дыңнап олура, ону угаай албас кижи турар болза, эрлик чедип 
келгеш, ооң чүрээнде чашкан медээни оорлап аппаар. Орук кы- 
дыынче чашкан үрезин ол-дур. 20 А сай-даштыг черже чашкан үре- 
зин дээрге, медээни дыңнаан дораан-на, ону өөрүшкү-биле хүлээп 
алыр кижи-дир. 2! Ынчалза-даа ол кижи бодунда дазыл чок болгаш, 
турум эвес боор. Ооң соонда медээ ужун айыыл-халапка азы истеп 





а Ис. 6:9-10. 

сүрүүшкүнге таваржы бээр болза, ол-ла дораан күткүттүрүп, өскээр 
чайгыла бээр. 22 Тенниг хонакка чашкан үрезин дээрге, медээни 
дыңнап турар, ынчалза-даа амгы амыдыралының ажаанзырал-човаа 
база эт-хөреңгизиниң дуурайы медээни боой базырыптарга, ооң 
үрезини дүжүт бербес кижи-дир. 23А үнүш-дүжүткүр хөрзүннүг 
черге чашкан үрезин дээрге, медээни дыңнааш, угаап шыдаар ки- 
жи-дир. Ындыг кижи чашканындан чүс, алдан база үжен дакпыр 
хөй дүжүт бээр». 


Бок үнүш дугайында угаадыглыг чугаа 


24 Оон Иисус оларга база бир угаадыглыг чугаа чугаалап берген: 
«Дээрниң Чагыргазы бо болуушкунга дөмей болуп турар. Бодунуң 
шөлүнге эки үрезин тарып алган кижи турган. 25 Дүне, хамык улус 
удуп чыдырда, ооң дайзыны келгеш, кызыл-тас аразынга бок үнүш 
тарып каапкаш, арлы берген. 26 Оон кызыл-тас сыптары өзүп үнгеш, 
кулакталы бээрге, бок үнүштер база үнүп келген. 27 Шөлдүң ээзинге 
чалчалары келгеш, мынча дишкен: „Дээрги! Силер шөлге эки үрезин 
тарыдынар чоп. Ында бок үнүш кайыын келген чоор?“ 28 Ээзи оларга: 
„Бир дайзынымның үүлгеткен херээ-дир ол“ — дээн. Чалчалары аңаа: 
„Бис баргаш, бок үнүштү чулуп кааптаалы бе?“ — дээннер. 2 Ол ээ 
кижи: „Хей боор, бокту чулуп тура, кызыл-тасты база чулуп кааптар 
силер, хоржок. 30 Кады өскейлер аан. Дүжүт ажаар үе кээрге, тараа 
кезикчилеринге мынча дээр мен: ‘Баштай бок үнүштү кезип, чыггаш, 
моожалай баглааш, өрттедиптинер, а кызыл-тасты аңмаарымче ажаап 
канар”“ — деп харыылаан». 

Горчица үрезини болгаш ажыткы дугайында 
угаадыглыг чугаалар 
(Мк. 4:30-34: Лк. 13:18-21) 


31 Иисус оларга улаштыр өске угаадыглыг чугаа чугаалаан: «Дээр- 
ниң Чагыргазы кижиниң шөлүнге тарып алганы горчица үрезининге 
дөмей. 32 Ол хамык үрезиннерниң эң бичиизи-даа болза, өзүп үнгеш, 
бүгү-ле чемниг үнүштерниң эң улуу апаар. Ол ыяш дег улгады бээр, 
дээрниң куштары безин аңаа ужуп кээп, ооң будуктарынга уя тудар». 
3з Иисус оларга база бир угаадыглыг чугаа чугаалаан: «Дээрниң Ча- 
гыргазы херээжен кижиниң дыка хөй далганга холааш, бүгү далган 
хөөй бергижеге булгап турары ажыткыга дөмей-дир». 

34 Иисус ол бүгүнү чонга угаадыглыг чугаалар дузазы-биле чу- 
гаалаан. Ол чүнү-даа тайылбырлаарда, угаадыглыг чугаалар чокка 

чугаалап көрбээн. 35 Медээчинин: «Мен олар-биле угаадыглыг чу- 
гаалар дузазы-биле чугаалажыр мен. Өртемчейни чаяаганындан бээр 
чажыт чувени улуска илередир мен» — дээн сестери бүдер ужурлуг 
турганы ола. 


Бок унуштер дугайында угаадыглыг чугааны тайылбырлааны 


36 Иисус оон чонну тарадыпкаш, бажынче кире берген. Ооң өөре- 
никчилери Анаа чоокшулап келгеш, мынча дишкен: «Шөлде бок үнүш 
дугайында угаадыглыг чугааны тайылбырлап берип көрүнерем». 

37Ол мынчаар харыылаан: «Эки үрезин тараан кижи дээрге, Кижи 
амытан Оглу-дур. 38 Шел — бо делегей-дир, эки урезин — Дээрнин 
Чагыргазынга хамааржыр улус-тур, а бок үнүш — эрликтин улузу-дур. 
39 Оларны тараан дайзын — эрлик-тир. Дужут ажаалдазы — бо деле- 
гейнин тенчузу-дур, тараа кезикчилери — дээрнин телээлери-дир. 
40 Бок үнүштү бөлгеш, отка өрттедири дег, бо делегейнин тенчузунде 
база ындыг болур. 4 Кижи амытан Оглу Бодунуң төлээлерин чору- 
дуптарга, олар Ооң Чагыргазындан улусту бачытче чыгап база бузут 
үүлгедип турганнарның дөгерезин ангылай ускеш, 4 оттуг суугуже 
киир октаптарлар. Ол улус аңаа ыглап-сыктап, диштерин кыжыра- 
дыр. 43А Бурганга шынчы улус Адазынын Чагыргазынга хүн дег чы- 
рыыр. Дыннаар кулаа бар кижи дынназын! 


Өске үш угаадыглыг чугаа 


4 Дээрнин Чагыргазы шелде хөөп каан чыткан эртинеге демей. 
Ону тып алган кижи база катап чажыра хөөп каан. Оон ол кижи 
аажок өөрүп чоруткаш, бодунда бар шупту чүвени садыпкан болгаш 
эртине хөмген шелду садып алган. 

45Дээрнин Чагыргазы оон ынай бо болуушкунга дөмей болуп ту- 
рар. Эн чараш ак шуру эртине дилээн садыгжы турган. 46 Ол унелиг 
борбак ак шуру керуп кагза, ону холга киирип алыр дээш, бодунда 
бар шупту чүвени барып садыптар. 

47 Дээрниң Чагыргазы оон ыңай бо болуушкунга дөмей болуп ту- 
рар. Хелче киир кааптарга, энмежок хөй янзы-буру балык туттунган 
четки турган. 4 Четки дола бээрге, балыкчылар ону эрикче ушта 
тырткаш, олургулапкаш, эки балыкты аргаан хааржакче чыып алган, 
а багайын үндүр октапкан. 49 Бо делегейниң тенчузу кээрге, база 
ындыг боор. Дээрнин төлээлери келгеш, бузуттугларны Бурганга 





а Ыд. ыр. 77:2. 

шынчы улустан ангылай үскеш, 5 оларны оттуг суугуже киир октап- 
тарлар. Аңаа ыы-сыы, диштер кыжыраажы дыңналыр». 

51 Иисус өөреникчилеринден айтырган: «Бо бүгүнү билдиңер бе?» 
Олар: «Ийе» — деп харыылааннар. 

5 А Иисус оларга мынча дээн: «Ынчангаш Дээрниң Чагыргазының 
дугайында медээге бүзүрээн кандыг-даа ном-хоойлу тайылбырлак- 
чызы чүү-хөө шыгжаар өрээлинден эрги-даа, чаа-даа эт-сеп ужулган 
бажың ээзинге дөмей-дир». 


Иисусту төрээн хоорайынга хүлээп көрбээни 
(Мк. 6:1 -6; Лк. 4:16-30) 


53 Угаадыглыг чугааларын чугаалап дооскаш, Иисус оортан чоруй 
барган. 54 Ол Бодунуң төрээн хоорайынга чедип келгеш, улусту сина- 
гогага өөредип эгелээн. Дыңнааннар шуптузу кайгап-харап: «Ооң 
ындыг мерген угааны база күжү кайыын келгенил? — дижип тур- 
ганнар. — 55 Ол дээрге бызаңчы кижи оглу эвес ийикпе? Ооң авазын 
Мария дээр, а дунмаларын Иаков, Иосиф, Симон болгаш Иуда дивес 
чүве бе? 56 Ооң кыс дуңмалары база мында, бистиң аравыста эвес чүве 
бе? Ол бүгү Аңаа кайыын келгенил?» 57 Ынчангаш Ону хүлээп көр- 
бээннер. 

Ынчан Иисус оларга: «Медээчи каяа-даа алдар-хүндүлүг боор, ону 
чүгле бодунуң хоорайынга база бажыңынга үнелеп көрбес чүве» — 
дээн. 58 Улуста бүзүрел чогундан Ол аңаа хөй кайгамчык чүүлдер кыл- 
байн барган. 


Иоанн Медеглекчиниң өлгени 
(Мк. 6:14-29; Лк. 9:7 -9) 


1 4 1Галилеяның ынчангы чагырыкчызы Ирод Иисустуң дуга- 
йында дыңнап каан. 2Ол өргээзиниң дүжүметтеринге мынча 

дээн: «Иоанн Медеглекчи ылап ол-дур. Ол өлүглерден катап дирил- 

ген-дир! Ынчангаш ындыг кайгамчык чүүлдер кылып шыдаар-дыр!» 

3 Ооң мурнуу чарыында Ирод Иоанны тудуп хоругдааш, бодунуң 
акызы Филипптиң кадайы Иродиаданың ужун кара-бажынче октап- 
тарын дужааган. 4Чүге дээрге Иоанн аңаа: «Ол херээженни кадайла- 
ныр эргең чок» — деп чугаалап шаг болган чүве-дир. 5 Ирод ону 
өлүрер бодаан, ынчалза-даа Иоанны медээчи деп хүлээп көөр чондан 
корткан. 

6 Ирод төрүттүнген хүнүн байырлап турда, Иродиаданың уруу аал- 
чылар мурнунга самнааш, Иродтуң сеткилинге аажок таарышкан. 

7Ынчангаш ол, «Чүнү-даа дилээр болзунза, дөгерезин бээр мен» деп, 
уругга дангыраглаан. 8 Авазынга хөөктүрткен уруг мынча деп дүжүр- 
ген: «Менээ ам дораан Иоанн Медеглекчинин бажын калбак тавакка 
салгаш, эккелинер». 9 Хаан мунгарай берген. Ынчалза-даа аалчылар 
мурнунга аазаан аксы-сезун ээлээр дээш, оон кузелин хандырарын 
дужааган. 1 Ирод, Иоанның бажын кезип эккелзин дээш, кара-ба- 
жынче улус чорудупкан. п Тавакта салган башты эккелгеш, уругга 
хүлээдирге, ол ону авазынга аппарып берген. 12 Иоанның өөреникчи- 
лери чедип келгеш, ооң мага-бодун ап алгаш, ажаап кааннар. Оон 
баргаш, Иисуска ол дугайында дыңнатканнар. 


Беш муң кижини тоттурганы 
(Мк. 6:30 -44; Лк. 9:10-17; Ин. 6:1-14) 


13 Иисус ону дыңнап кааш, чааскаан турары-биле оортан ээн черже 
хемелиг эжиндирип чорупкан. Ынчалза-даа улус ону билип кааш, 
хоорай-суурларындан үнгеш, Ону эдерип чорупканнар. 4 Иисус хе- 
меден дүжүп кээрге, Ону хөй чон манап турар болган. Ол улусту 
кээргей бергеш, аарааннарны экиртип каан. !5 Кежээ дүшкенде, 
өөреникчилери Аңаа чедип келгеш: «Бо чер ээн-дир, шак база 
орайтаан-дыр. Улусту тарадыптыңар, чоок-кавы суурларже баргаш, 
аъш-чемден садып алзыннар» — дээннер. 16 Иисус оларга: «Улусту та- 
раткан херээ чок. Силер оларны чемгериңер» - деп харыылаан. 
17 Өөреникчилери Аңаа: «Бисте мында чүгле беш хлеб биле ийи ба- 
лыктан өске чүү-даа чок-тур» — дижир болганнар. !8 Ол: «Ооңарны 
бээр эккелинер» — дээн. В Иисус оон улуска оът кырынче олурарын 
айыткаш, беш хлеб биле ийи балыкты алгаш, дээрже көрүнгеш, аъш- 
чем дээш, Бурганга өөрүп четтирген. Ол ооң соонда хлебти кезектей 
үзе тырткаш, өөреникчилеринче дамчыткан, а олар чонга үлеп бе- 
рипкеннер. 29 Шупту улус ону чигеш, тода берген. Өөреникчилер чем 
артыы-биле он ийи аргаан хааржакты долдуруп алганнар. 2! Херээ- 
женнер болгаш бичии уругларны санаваска, беш муң эр кижи чем- 
ненген чүве-дир. 


Иисустуң суг кырлап кылаштааны 
(Мк. 6:45-56; Ин. 6:15-21) 


22 Иисус оон дораан-на Бодунуң өөреникчилеринге: «Хемеге 
олурупкаш, хөлдүң ол чарыынче эжиндирип кеже бериңер» — деп 
дужааган. А Боду чонну чандырар дээш артып калган. 23 Чонну та- 
радыпкаш, Иисус мөргүүрү-биле дагже үне берген. Кежээ дүшкен, 

а Ол аңаа чааскаан турган. 24А өөреникчилериниң хемези ол өйде 
эриктен ыракка чораан. Ынчан хат көдүрлүп келген болгаш, чалгыг- 
лар хемени часкап турган. 25 Даң адып орда, Иисус оларже хөлдүң 
суун кырлап чорупкан. 26 Ооң суг кырлап чоруурун көргеш, өөреник- 
чилери медээжок кортканындан: «Хей-сүнезин-дир!» — деп алгыржы 
бергеннер. 

27 Иисус ол-ла дораан олар-биле чугаалажы берген: «Орталанынар, 
Мен-дир мен, кортпанар!» 28 Харыызынга Пётр мынча дээн: «Дээрги, 
бо Силер болзунарза, менээ база Силерже суг кырлап чеде бээрин ду- 
жаап көрүңерем». 29 Иисус: «Чедип кел!» — дээн. Пётр хемеден душ- 
кеш, Иисусче шиглей суг кырлап базыпкан. 30 Ынчалза-даа ол хаттың 
күштелгенин көргеш, коргуксап, сугже дүжүп эгелээш: «Дээрги, мени 
камгалаңар!» — деп алгырыпкан. 3! Иисус ол дораан холун сунгаш, 
Пётрну тудуп алгаш: «Бүзүрелин бичиизин. Чүге чигзинерин ол?» — 
деп чугаалаан. 32 Олар хемеге олуруптарга, хат соксай берген. 33 Хе- 
меге орган улус дөгере Аңаа мөгейгеш: «Силер ылап-ла Бурганның 
Оглу-дур силер!» — дээн. 

34 Олар хөлдү кежир эжиндиргеш, Геннисаретке эрикче үнүп кел- 
геннер. 35 Тус чер улузу ол дораан Иисусту танып кааш, Ону келген 
деп медээни чоок-кавыны бир кылдыр тарадыпкан. Иисуска хамык 
аарыг улусту эккелгеш, 36 оода-ла Ооң хевиниң эдээнге дээрин оларга 
чөпшээрээрин дилеп турганнар. Аңаа дегген кижи бүрүзү экирий 
бээр болган. 


Ада-өгбениң өөредии 
(Мк. 7:1-23) 


1 1 Иисуска ынчан Иерусалимден фарисейлер болгаш ном-хоой- 
5 лу тайылбырлакчылары чедип келген. 2 «Силерниң өөреникчи- 
леринер чүге ада-өгбелерниң ёзу-чаңчылын тоовазыл? — деп, олар 
айтырганнар. — Чүге чемненир бетинде холун чугбазыл?» 

3 Иисус мынчаар харыылаан: «А силер чүге ёзу-чаңчылыңар сагыыр 
дээш, Бурганның айтыышкынын тоовайн тур силер? 4Ол чугаалаан 
ийик чоп: „Ачаң биле аванны ханы хүндүле“ база „Ачазы биле авазын 
бак сөглээр кижини өлүмге онаар херек“. 5А силерниң чугаанар 
ёзугаар ава-ачазынга: „Менден алыр ужурлуг чүвеңерни Бурганга 
өргүүрүм ол-дур“ — дээр кижи бар болза, боон ада-иезин хүндүлээ- 
ри албан эвес бооп турар-дыр. Ынчаар кылгаш, боттарыңарның 

ёзу-чанчылынар дээш, Бурганның сөзүн хажыдып турар-дыр силер. 
7 Ийи арынныглар! Силерниң дугайыңарда Бурган Исаия медээчи- 
ниң номунга шын-на бижээн-дир: 8,,Бо улус Мени аксы-биле хүн- 
дүлээр, а херек кырында оларның чүректери Менден ырак. ?Оларның 
мөгейии ажык чок, чүге дээрге оларның өөредии — улус чогааткан 
сагылга-дурумнер-дир“»а. 

10 Чонну Бодунче кыйгырып алгаш, Иисус мынча дээн: «Дыннааш, 
билип аарын кызыңар. Ч Кижини аас дамчып кирип кээр чүве бужар- 
татпас, а аксындан үнер чүве бужартадыр». 1? Өөреникчилери ынчан 
Аңаа чедип келгеш: «Силерниң сөстериңер фарисейлерни хорада- 
дыпканын билир силер бе?» — деп айтырганнар. !З Иисус оларга: 
«Кандыг-даа тарымал үнүштү, ону Дээрде Адам тарып олуртпаан-на 
болза, дазылы-биле тура соп кааптар. МОларже сагыш салбаңар. 
Олар дээрге согурларны чедип чоруур согурлар ышкажыл. А согурну 
согур кижи чедер болза, олар иелээ оңгарже кээп дүжер» — деп ха- 
рыылаан. 

15 Пётр Аңаа харыылап, мынча дээн: «Биске бо угаадыглыг чугааны 
тайылбырлап берип көрүңерем». 16 «Таанда-ла силер ам-даа билип 
шыдаваанынар ол бе? — деп, Иисус айтырган. — И Силерниң аксынар 
дамчып кирер чүве хырнынарга баргаш, оон мага-боттан үне бээр деп 
билбезинер ол бе? 18 А аксынардан үнер чүве чурээнерден кээр. Ол ха- 
рын кижини бужартадыр. !9 Чүректен бузуттуг бодалдар, өлүрүкчү чо- 
рук, кады чурттаан эжинге шынчы эвес чорук, самыыраар чорук, оор 
чорук, нүгүл, бак сөглеттинер чорук үнер. 29 Кижини бужартадыр чүүл- 
дер ол-дур. А холун чугбайн, аъш-чем чиири кижини бужартатпас». 


Хананей херээженниң бүзүрээни 
(Мк. 7:24-30) 


21 Иисус оортан Тир биле Сидоннун чоок-кавызында черлерже чо- 
рупкан. 22 Аңаа ол черлерниң чурттакчызы бир хананей херээжен 
ыыткыр мынча дээн: «Дээрги, Давидтиң Оглу! Мени кээргеп, өршээ- 
ңер! Уруум букшуурааш, ат болду». 

23 А Иисус аңаа харыылап, аксындан сөс үндүрбээн. Ооң өөреник- 
чилери Аңаа чоокшулап келгеш, дилеп эгелээннер: «Бо херээженни 
ыңай чорудуп көрүнер. Ол үргүлчү бистен чыда калбайн, кулаавысты 
конгалап-ла чор!» 24 Иисус оларга: «Мени чүгле израиль чоннуң өлүп 
читкен хойларынче чоруткан чүве» — деп харыылаан. 

25 Херээжен чоокшулап келгеш, Иисустуң мурнунга дис кырынга 
олура дүшкеш, мынча дээн: «Дээрги, менээ дузаланар!» 26 Ол: «Уруг- 
ларның аъш-чемин хунаап алгаш, ыттарга каап бээрге, кайын боор» — 
деп харыылаан. 

27«Ийе, Дээрги, ынчалза-даа ыттар безин ээлеринин столундан 
кээп дүшкен тогланчылар чиир болгай» — деп, херээжен чугаалаан. 
28 Иисус ынчан аңаа мынча дээн: «Херээжен, сээң бүзүрелин улуг-ла- 
дыр. Күзээн-не чүвең сеңээ хайырлаттынар болзун». Таптыг-ла ол 
өйде ооң уруу экирий берген. 


Иисустуң аарыг улусту экиртип, аштааннарны тоттурганы 
(Мк. 8:1-10) 


29 Иисус оруун уламчылап, Галилея хөлдүң эриин дургаар чоруп- 
кан. Ол дагже үнгеш, орта олуруп алган. 30 Аскак-бүскек, согур, бер- 
тик-бежел, үнү чок база өске-даа аарыгдан аараан улузун эккеп, мөөң 
чон Аңаа кээп туруп берген. Олар аарыг улузун Иисустуң буттары- 
ның баарынче эккеп салырга, Ол аарааннарны экиртип каан. з Үнү 
чоктарның чугаалап, бертиктерниң экирип, аскактарның кылаштап 
база согурларның каракталып турарын көргеш, хамык чон кайгап- 
харап, Израильдиң Бурганын алдаржыдып турган. 

3 Бодунуң өөреникчилерин кый деп алгаш, Иисус оларга мынча 
дээн: «Бо улусту кээргээр-дир мен: олар Мээң чанымга үш хонук 
турдулар, а ам чиир аъш-чеми артпаан-дыр. Мен оларны аш хевээр- 
зин моон чорудар хөңнүм чогул, олар орукка харыксырап каарлар». 
33 А өөреникчилер мынча дээннер: «Бис моон, ээн черден, ынча хөй 
чонну тоттуруптар хлебти канчап тывар бис?» 

34 Иисус: «Силерде чеже хлеб барыл?» — деп айтырган. Олар: «Чеди 
хлеб болгаш элээн каш бичии балык бар» — деп харыылааннар. 

35 Иисус хамык улуска черже олуруптарын дужааган. 36 Ол чеди 
хлеб биле балыктарны алгаш, Бурганга өөрүп четтирген соонда, хлеб- 
ти кезектей үзе тырткылааш, өөреникчилеринге үлеп эгелээн. А олар 
чонга үлеп турганнар. 3? Улус ону шупту тоткуже чиген болгаш арткан 
кескиндилерни чыггаш, чеди аргаан хааржакты долдуруп алган. 
38 Херээженнер биле бичии уругларны санаваска, дөрт муң эр кижи 
чемненген чүве-дир. 39 Чонну тарадыпкаш, Иисус хемеже олуруп- 
каш, Магдала* деп черже эжиндирип чорупкан. 





* 1539 Чамдык бурунгу грек сөзүглелдерде «Магдала» эвес, а «Магадан» 
деп бижээн. 

Дээрден бадыткал демдээн негээни 
(Мк. 8:11-13: Лк. 12:54-56) 


1 6 1Ол черге Иисусту фарисейлер болгаш саддукейлер углеп кел- 

геш, Ону шенээр сагыштыг, дээрден бадыткал демдээн көргүс 
деп туруп бергеннер. 2 Иисус оларга мынчаар харыылаан: «Хүн ажар 
шакта: „Кызыл хаяа бар, даарта аяс боор-дур аа“, 3а даң бажында: 
„Дээр хүрен-кызыл, агаар чудерээр-дир“ — дижир силер. Дээрже 
көргеш, агаарның кандыызын билип каар хиреңерде, бо үениң ба- 
дыткал демдектерин ылгап шыдавас-тыр силер. 4 Бузуттуг болгаш 
бачыттыг салгал бадыткал демдээ манап турар де. Ынчалза-даа олар- 
га Иона медээчини дамчыштыр бергенинден өске бадыткал демдээ 
турбас». Иисус ынча дээш, оларны каггаш, чорупкан. 


Фарисейлер болгаш саддукейлерниң ажыткызы 
(Мк. 8:14-21) 


5 Ооң өөреникчилери ол чарыкче эжиндирип кеже бергеннер, 
а аъш-чем алырын уттупкан болганнар. 6 Иисус оларга мынча 
дээн: «Дыңнаңар, фарисейжи болгаш саддукейжи ажыткыдан ки- 
чээниңер». 

7 Олар аразында ону сайгарып: «Бис хлеб албаан боорувуска, ынча 
дээн эвеспе» — дишкен. 

8 Иисус оларның чүнү чугаалашканын билир болгаш, мынча дээн: 
«Чегей бүзүрелдиглер, хлеб албаан бис дижип чоондуңар? 9 Амдыгаа 
дээр билип чадааныңар ол бе? Беш муң кижини беш хлеб тоттуруп- 
тарга, чем артыы-биле чеже аргаан хааржак долдуруп алчык силер? 
10 А дөрт муң кижини чеди хлеб тоттуруптарга, чем артыы-биле чеже 
аргаан хааржак долдуруп алчык силер? И Мээң чугаам хлеб дугайында 
эвес деп канчап билбес улус силер? Фарисейжи болгаш саддукейжи 
ажыткыдан кичээнинер!» 

12 Ол хлеб хөөдер ажыткыдан эвес, а фарисейлер болгаш саддукей- 
лерниң өөредиинден оларны кичээндирген-дир деп, өөреникчилери 
ынчан билип каан. 


Пётрнуң Иисусту Христос деп хүлээп көргени 
(Мк. 8:27 -30; Лк. 9:18-21) 


13 Филипптин Кесариязынын чоок-кавызынга чедип келгеш, 
Иисус өөреникчилеринден айтырган: «Улус Кижи амытан Оглун 
кым деп билип турар-дыр?» 

14 Олар: «Чамдык улус Силерни Иоанн Медеглекчи, өскелери — 
Илия, а бир чамдыызы — Иеремия азы медээчилернин бирээзи 
дээр-дир» — деп харыылааннар. 15 Иисус олардан: «А силер Мени 
кым деп бодаар силер?» — деп айтырган. 16 Симон Пётр: «Силер — 
Христос, дириг Бурганнын Оглу-дур силер» — деп харыылаан. 
17 Иисус анаа мынча дээн: «Иоаннын оглу Симон, амыр-чыргал- 
дыг-дыр сен, чуге дээрге ону сенээ улус эвес, а Дээрде Адам 
илереткен-дир. 18 Ынчангаш Мен сенээ мынча деп тур мен: сен — 
Пётр — даш сен. Оон ол даш ундезинге Менээ бузурээн улустун 
ниитилелин тудуп ундурер мен, тамынын куштери ону базып шы- 
давас. 19 Мен сеңээ Дээрниң Чагыргазындан дүлгүүрнү бээр мен, 
черге хулээн чувенни дээрге база хулуп каан боор, а черге хостап 
салган чувенни дээрге база хостап салыпкан турар». 20 Иисус оон 
өөреникчилеринге Ону Христос-тур деп кымга-даа чугаалавазын 
шынгыы чагып каан. 


Иисустун хилинчектении өлүрүнүн дугайында 
баш удур чугаалааны 
(Мк. 8:31-9:1; Лк. 9:22-27) 


21 Иисус ол үеден эгелээш, Бодунун өөреникчилеринге Ол Иеруса- 
лимге баар, баштыннарнын, Бурганнын дээди бараалгакчыларынын 
болгаш ном-хоойлу тайылбырлакчыларынын холундан хөй хилин- 
чекти керуп эртер ужурлуун база Ол анаа өлүртүп каар, ынчалза-даа 
үшкү хунде катап дирлип кээр дээрзин ажыы-биле чугаалап эгелээн. 

22 Пётр Ону кыдыынче кый депкеш, Аңаа черуже берген: «Дээрги! 
Канчап ындыг боорул! Ындыг чүве Силер-биле болбас ужурлуг!» 23А 
Ол Пётрже көрнүп келгеш, мынча дээн: «Менден ырап чор, эрлик! 
Сен Мени оруумдан астыктырып тур сен, чүге дээрге бодалдарың 
Бурганныы эвес, а улустуу-дур». 

24 Иисус оон Бодунуң өөреникчилеринге мынча дээн: «Мени 
эдерер дээн кижи бар болза, ол бодун бүрүнү-биле өргүзүн, боду- 
нуң белдир-крезин чүктезин база Мени эдерип чорупсун. 25 Боду- 
нуң амы-тынын камгалап алыр дээн кижи амы-тынын ышкынып 
алыр, а амы-тынын Мен дээш ышкынган кижи амы-тынын тып 
алыр. 26 Бүгү делегейни холунга киирип-даа алгаш, амы-тынын ос- 
кунар болза, ооң ол кижиге ажыы чүл? Амы-тынын дедир эгидер 
дээш, ол кижи чүнүң-биле төлээрил? 27 Кижи амытан Оглу Боду- 
нуң Адазының алдарынга бүргеткен, Бурганның төлээлери-биле 
кады чедип келгеш, кижи бүрүзүн ооң кылган ажыл-херээниң 

аайы-биле шаннаар азы шиидер. 28Силерге алыс шынны чугаалап 
тур мен: мында турар улустун аразында, өлбейн чыткаш-ла, Боду- 
нун Чагыргазынче чедип келген Кижи амытан Оглун көрүп каар 
улус бар-дыр». 


Иисустун хевир-шырайынын өскерилгени 
(Мк. 9:2-13; Лк. 9:28-36) 


1 1Алды хүн эрткенде, Иисус Пётрну, Иаковту болгаш оон дун- 
7 мазы Иоанны эдерткеш, чүгле ол үш кижи-биле кады бедик 
дагже үне берген. 2Анаа, олар көрүп турда, Ооң хевир-шырайы өс- 
керли берген: арны хүн дег чырып, а хеви чырыктан өңгүр апарган. 
3 Хенертен оларга Моисей биле Илия көстүп келгеш, Иисус-биле 
чугаалажып эгелээн. 4 Пётр Аңаа мынча дээн: «Дээрги, мында тура- 
рывыс эки-дир! Күзээр болзуңарза, үш чадырдан тип берээли: бирээ- 
зин — Силерге, өскезин — Моисейге, база бирээзин — Илияга». 5Ол 
ынча деп турар аразында, чырык булут көжүп келгеш, оларны шыва 
апкан. Булут аразындан мынча дээн үн дыңналган: «Бо дээрге Мээң 
ханы ынак Оглум-дур! Ол Мээң сеткилимге дыка-ла кирер-дир! Ону 
дыңнап чоруңар!» 6Үннү дыңнааш, олар аажок сүртеп, черже донгая 
кээп дүшкеннер. 7 Иисус оларже чоокшулай бергеш, холун дегзип: 
«Кортпанар, тургулаңар!» — дээн. 8 Олар карактарын көдүрүп келгеш, 
Иисустан өске кымны-даа көрбейн барганнар. 

9Олар дагдан бадып олурда, Иисус оларга шыңгыы чагып каан: 
«Кижи амытан Оглу өлүглерден катап дирилбээн шаанда, маңаа көр- 
ген чүвенер дугайында кымга-даа чугаалаваңар!» 10Өөреникчилери 
ынчан Оон: «Чүге ном-хоойлу тайылбырлакчылары Илия Христосту 
мурнай кээр ужурлуг деп турарыл?» — деп айтырыг салганнар. 11«Ха- 
мык чүвени чурумчудуп, аайлаар дээш, Илияның мурнай кээр ужур- 
луу чөп болгай — деп, Иисус харыылаан. — 2 Илияның шагда-ла чедип 
келгенин силерге чугаалап тур мен. Ынчалза-даа улус ону танывайн 
баргаш, кара туразында аажылап, бак көрген. Кижи амытан Оглу база 
шак ынчалдыр олардан хилинчек көөр». Із Оларга Ооң Иоанн Медеглек- 
чиниң дугайында чугаалаанын өөреникчилери ынчан билип кааннар. 


Букшуураан оолду экирткени 
(Мк. 9:14-29; Лк. 9:37 -43) 
14 Олар чонче ээп кээрге, бир кижи Олче чоокшулап келгеш, 
Ооң мурнунга дис кырынга олура дүжүп: 15«Дээрги, мээң оглумну 
кээргеп, өршээңер! — дээн. — Ол тыртып аарааш, хинчектени берди: 

үргүлчү отче, сугже шураар-дыр. 16 Мен ону Силерниң өөреникчиле- 
риңерге эккелдим, ынчалза-даа олар ону экиртип чадаштылар». 

17 Харыызынга Иисус мынча дээн: «О, бо салгалдың бүзүрел чок, бу- 
далган улузу! Силер-биле чеже мынчап чоруур мен?! Силерни чежеге дээр 
шыдажып кээр мен?! Ол оолду Менче эккелиңер!» 18 Иисус букту хоруур- 
га, ол оолдан үне берген, а демгизи ол-ла дораан каң-кадык апарган. 

19 Иисус чааскаан турар өйде, өөреникчилери Аңаа чедип келгеш: 
«Бис чүге ол букту үндүр сывырып шыдавадывыс?» — деп айтырган- 
нар. 20-21 Ол мынчаар харыылаан: «Силерниң бүзүрелиңер бичии бол- 
ган-дыр. Алыс шынны чугаалап тур мен: силерде оода-ла горчица 
үрезини хире бүзүрел бар болза, бо дагга: , Гуружундан көже бер“ — 
дээр болзуңарза, ол көже бээр ийик, силерге кылып болбас хире чүү- 
даа чок турар ийик»*. 


Иисустун Бодунуң өлүмүнүң дугайында ийиги удаа чугаалааны 
(Мк. 9:30-32; Лк. 9:43-45) 


22 Олар шупту Галилеяга кады турар өйде, Иисус өөреникчилерин- 
ге мынча дээн: «Кижи амытан Оглун удавас улус холунга тудуп бээр- 
дир. 23 Ол улус Ону өлүрүп каар, ынчалза-даа үшкү хүнде Ол катап 
дирлип кээр». Өөреникчилери аажок мунгарай бергеннер. 


Бурганның өргээзиниң үндүрүү 


24Олар шупту Капернаумга чедип келгенде, Пётрга Бурганның өр- 
гээзиниң үндүрүүн хавырар улус чедип келгеш: «Башкыңар үндүрүг 
төлээр бе?» — деп айтырган. 25 Пётр: «Төлээр!» — деп харыылааш, ба- 
жынче кире берген. Ол чүнү-даа чугаалап четтикпээнде, Иисус баш- 
тай айтырыг салган: «Сен чүү деп бодаар сен, Симон? Бо делегейниң 
хааннары кымдан албан-үндүрүг хавырар ийик? Бодунуң ажы-төлүн- 
ден бе азы өске улустан бе?» 26 Пётр: «Өске улустан» — деп харыылаан. 
Иисус: «Ынчаарга бодунуң ажы-төлүн үндүрүгден хостааны ол-дур — 
деп түңнеп каан. — 27 Ынчалза-даа эрге-чагырга улузун хомудатпаал. 
Хөлче баргаш, сыырткыыжың шывадааш, бир дугаар туттунган ба- 
лыкты ушта шелгеш, аксын ажыдывыт. Оон бодуңну-даа, Мени-даа 
дээш үндүрүг төлээринге четчир чоосту тып алгаш, иелдиривистиң 
үндүрүүвүстү төлеп каг». 





* 1721 Чамдык бурунгу грек сөзүглелдерде бар: «Ол букту чүгле мергуп 
база шээрлеп тургаш, үндүр сывырып болур-дур» — деп сөстер эң 
бүзүрелдиг грек сөзүглелдерде таварышпайн турар. 

Дээрнин Чагыргазында кым эн чугулал? 
(Мк. 9:33-37, 42-48; Лк. 9:46-48; 17:1-2) 


18 1Ол өйде Иисуска өөреникчилери чедип келгеш, айтырыг сал- 
ганнар: «А ынчаарга Дээрниң Чагыргазында кым эң чугулал?» 
2 Иисус чаш уругну кый деп алгаш, ону оларның аразынга тургускаш, 
3мынча дээн: «Силерге алыс шынны чугаалап тур мен: амгы байда- 
лыңардан өскерли бербес болзуңарза база бичии уруглар дег апарбас 
болзуңарза, Дээрниң Чагыргазынче кирбес силер. 4 Ынчангаш бодун 
томаарткаш, чаш уруг дег апарган кижи Дээрниң Чагыргазынга эң 
чугула кижи боор. 5 Мындыг чаш уругну Меңээ хамааржыр болгаш, 
хүлээп ап турар кижи Мени база хүлээп ап турар. 

6А мындыг чашты база Менээ ол дег бүзүрээн улустуң кайы-бирээ- 
зин бачытче чыгапкан кижи турар болза, ооң мойнунга дээрбе дажы 
баглааш, далай дүвүнче киир октаптары безин ол кижиге эки салым 
боор ийик. 7 Улусту бачытче киирер бүгү чүве дээш, бо делегей ат бо- 
лур! Ол бүгү бачыттың кээри албан, ынчалза-даа ооң кээриниң чыл- 
дагааны болган кижи ат болур! 8 Холуң азы будуң сени бачытче чыгай 
берзе, ону одура шаап, октавыт! Ийи холдуг азы ийи буттуг чорааш, 
мөңге отче киир октадыр орнунга, мөңге амыдыралче чаңгыс холдуг 
азы буттуг киргени дээре. 9 Караан сени бачытче чыгай берзе, ону 
ушта казып, октавыт! Ийи карактыг чорааш, тамының одунче киир 
октадыр орнунга, мөңге амыдыралче чаңгыс карактыг киргени дээре. 


Читкен хой дугайында угаадыглыг чугаа 
(Лк. 15:3-7) 


10-1 Көрдүнер бе, бо бичии улустуң чангызын-даа дора көрбенер. 
Силерге алыс шынны чугаалап тур мен: оларның дээрде төлээлери 
Мээң Адамның чанында доктаамал турар". 12 Чүү деп бодаар силер? 
Чүс хойлуг кижи оларның бирээзин чидирипсе, арткан тозан тозун 
дагларга каапкаш, читкен хоюн дилеп чоруппас бе? 13А тып алганда, 
читпээн тозан тозунга бодаарга, демги хою дээш өөрүшкүзү улуг боор 
деп, силерге алыс шынны чугаалап тур мен. !4Дээрде Аданар база 
шак ындыг: бо бичии улустуң чаңгызы-даа чиде бээрин Ол күзевейн 


турар. 





*181 Чамдык бурунгу грек сөзүглелдерде бар: «Кижи амытан Оглу 
читкен чүвени тыпкаш, камгалаар дээш келген болгай» — деп сөстер 
эң бүзүрелдиг грек сөзүглелдерде таварышпайн турар. 

Бачыт үүлгеткен эш-өөрнү канчаарыл? 
(Лк. 17:3) 


15 Эжиң сеңээ удур бачыт үүлгеткен болза, баргаш, өске улус 
дыңнавайн турда, хомудалың сөгле. Ол сени дыңнаар болза, ону бо- 
дунче ээлдирип алганың ол. 16А ол сени дыннавас болза, бир азы 
ийи кижиден эдертип ал, чүге дээрге „Кандыг-даа буруудадыыш- 
кын ийи азы үш херечи-биле шынзыттынар ужурлуг“а. 17 Оларны ба- 
за дыңнавас болза, Бурганга бүзүрээннер ниитилелинге чугаала. 
Бурганга бүзүрээннер ниитилелин-даа дыңнавас болза, аңаа өске 
чоннар улузунуң кижизинге азы үндүрүг хавырыкчызынга дег хамаа- 
рылгалыг бол. 

18 Силерге алыс шынны чугаалап тур мен: черге чүнү хүлүүр-дүр 
силер, ону дээрге база хүлүп каар; а черге чүнү хостап салыр-дыр си- 
лер, ону дээрге база хостап салыптар. 19 База катап чугаалап тур мен: 
силерниң ийинер черге кандыг-бир чүвени эп-сеткилдиг дилеп, 
мөргүүр болза, олар чүнү-даа дилезе, Дээрде Адам шуптузун бээр. 
20 Чүге дээрге Меңээ хамааржыр ийи азы үш кижи каяа чыглырыл, 
Мен база аңаа турар мен». 


Өршээл билбес чалча дугайында угаадыглыг чугаа 


21 Пётр ынчан Иисуска чедип келгеш, айтырыг салган: «Дээрги, 
меңээ удур бачыт үүлгедир эжим бар болза, мен ону чеже удаа өршээр 
ужурлуг мен? Чеди бе?» 22 Иисус аңаа мынча дээн: «Чок, чеди эвес, 
а чеден катап чеди удаа”. 23 Дээрниң Чагыргазы бо болуушкунга 
дөмей болуп турар. Бодунуң чалчаларындан өре-шире негеп, сана- 
жыр дээн хаан турган. 24 Хаан санажып эгелээрге, он муң шоодай 
мөңгүн акша өрелиг бир кижини эккелген. 25 Өрелиг кижиниң 
төлээр харык-шинээ чок боорга, хаан ооң бодун, кадайын, уруг- 
дарыын база бар-ла эт-хөреңгизин өрезин дуглай садыпсын деп 
дужааган. 26 Чалча хаанның буттарынче донгая кээп дүшкеш: ,,Хен- 
зиг-ле манап көрүнер! Үзе санажып кааптар мен!“ — дээн. 27 Хаан 
чалчазын кээргей бергеш, ооң хамык өрезин өршээгеш, салып чору- 
дупкан. 28А ол чалча оон үнгеш, аңаа чүгле чүс мөңгүн чоос өрелиг 
бодунуң бир чалча эжинге таваржы берген. Ол эжин боой тудуп: 





* 1822 Бо сөстерниң өске утказы: «Чеден чеди удаа» — бооп чадавас. 

„Өрең теле!“ — деп негеп эгелээн. 2 Өрелиг эжи дис кырынга олуруп- 
каш, аңаа сөгүрүп: „Бичии-ле шыдажып көр! Төндүр төлеп бериптер 
мен!“ — деп чаннып эгелээн. 30 Ынчалза-даа демгизи манаксавайн, 
өрелиг эжин аппаргаш, өрезин эгиткиже кара-бажыңче суктуртуп 
каан. 31 Ол бүгүнү көрген өске чалчалар аажок хөңнү баксырааш, чүү 
болганын хаанынга дамчыдып четкеннер. 32 Хаан ынчан демги чалча- 
зын кыйгырткаш, мынча дээн: „Өөдежок чалча! Мен хамык өренни 
дилээң ёзугаар өршээвежик мен бе?! 33Сени өршээп кааным дег, 
эжиңни база өршээр ужурлуг эвес сен бе?“ 34 Килеңнээн дээрги ол 
чалчаны аңаа хамык өрезин эгитпээже эриидээри-биле кара-бажың- 
че суктуртуп каан. 35 Эш-өөрүңерни сеткилинер ханызындан өршээ- 
вес болзуңарза, Дээрде Адам силерниң кижи бүрүзүнге база ындыг 
хамаарылгалыг боор». 


Иисустун өг-бүле тудары база чарлыышкын 
дугайында чугаалааны 
(Мк. 10:1-12) 


1 1Чугаалап дооскаш, Иисус Галилеяны каггаш, Иордан хемниң 
9 ол чарыында Иудеянын черлеринче чорупкан. 2Мөөн чон Ону 
эдерип чораан, а Ол анаа улусту экиртип турган. 

3Чамдык фарисейлер Анаа чедип келгеш, Ону шенээр сагыштыг, 
айтырыг салган: «Ыдыктыг хоойлу эр кижиге кандыг-даа чылдагаан- 
биле кадайындан чарлырын чепшээрээн бе?» 4Харыызынга Ол мын- 
ча дээн: «А силер Чаяакчы эн эгезинде , Эр биле херээжен кижини 
чаяаган“а дээнин номчуваанынар ол бе? 5Оон мынча дээн болгай: 
»Эр кижи ада-иезин каапкаш, кадайы-биле катчы бээр, олар ам ийи 
эвес, а чаңгыс мага-бот апаар“. 6 Ынчанганда олар ам ийи эвес, а 
чангыс мага-бот боор-дур. Бурганнын каттыштырган чувезин кижи 
чарып болбас ужурлуг». 

7А олар Оон айтырыг салган: «Ынчаарга Моисей чүге: , Кадайынга 
чарлыышкын херечилелин бергеш, оон-биле чарлы бер“в — деп чар- 
лык болганыл?» 

8 «Чуректеринер дон дош, чөрүү боорга, Моисей силерге кадайлары- 
нардан чарлырын чөпшээрээн-дир — деп, Иисус харыылаан. — Ын- 
чалза-даа эгезинде ындыг эвес турган. 9 Кадайынын самыыраанындан 
өске кандыг-бир чылдагаан-биле оон чарылган база өске кадай ал- 
ган кижи ашак-кадайның шынчы чоруун үрээни ол болур деп тур 





а Э. д. 1:27. © Э. д. 2:24. ВЫ. х. к. 24:1. 

мен»*. ВА өөреникчилери Аңаа мынча дээннер: «Кадайынын мур- 
нунга эр кижиниң хүлээлгелери ындыг боор болза, шуут өгленмээни 
дээре-дир оң!» И Иисус: «Мээң чугаалаан чүвемни шупту улус эвес, 
а чүгле Бурганның ындыг арганы берип кааны улус хүлээп ап шы- 
даар — деп харыылаан. — !?Эр улустуң өг-бүле тудуп шыдавазында 
элээн каш чылдагаан бар: чамдык улус төрүмелинден эр чаяаны чок 
боор, чамдыктарын өске улус акталап каан боор, а чамдыызы Дээр- 
ниң Чагыргазы дээш, өг-бүле тударындан ойталаар. Ону хүлээп ап 
шыдаар кижи хүлээп алгай аан!» 


Иисустун бичии уругларны алгап йөрээгени 
(Мк. 10:13-16; Лк. 18:15-17) 


13 Ол үеде Иисус оларга холун дегзип, мөргүзүн дээш, бир улус Аңаа 
бичии уруглар эккелген. А Ооң өөреникчилери оларны эккелген 
улусту эрттирбейн хоруп турганнар. 4 Иисус ынчан мынча дээн: «Би- 
чии уруглар Меңээ кээп турзун, оларга шаптыктап, эртерин хорува- 
ңар! Чүге дээрге Дээрниң Чагыргазы олар ышкаш улустуу боор». 
15 Иисус ооң соонда оларга холун дээскеш, ол черден чоруй барган. 


Иисус болгаш бай кижи 
(Мк. 10:17-31; Лк. 18:18-30) 


16 Бир кижи Аңаа чедип келгеш, айтырыг салган: «Башкы!** Мөңге 
амыдыралды алыр дизимзе, мен кандыг буян кылыйн?» 17 «Чүге буян 
дугайында Менден айтырдың? — деп, Иисус харыылаан. — Чүгле чаң- 
гыс Бурган буянныг. А мөңге амыдыралды алыр дизиңзе, Бурганның 
айтыышкыннарын сагып чор». 18«А кандыгларын?» — деп, демгизи 
айтырган. Иисус мынча дээн: «Өлүрбе, кады чурттаан эжиңге өске- 
рилбе, оорлава, мегелеп херечилеве. 19 Ада-иенни хүндүле, чанында 
кижиге бодунга бодуң дег ынак бол»а. 28 Аныяк эр Аңаа: «Мен ол 
бүгүнү сагып келдим***. Меңээ ам чүү четпейн турары ол?» — дээн. 





* 199 Чамдык бурунгу грек сөзүглелдерде бо сөстерге: «Ашаандан ча- 
рылган херээженни кадайланып алган кижи база ашак-кадайның 
шынчы чоруун үрээни ол болур» — деп сөстерни немээн. 

ээ 1916 Чамдык бурунгу грек сөзүглелдерде «Башкы» эвес, а «Буянныг 
Башкы» деп бижээн. 

жээ 1920 Чамдык бурунгу грек сөзүглелдерде «Сагып келдим» деп сөс- 
терге: «Бичиимден-не» — деп сөстерни немээн. 





а Хост. 20:12-16; Лев. 19:18. 

21 Иисус анаа мынчаар харыылаан: «Болбаазын кижи болуксазынза, 
баргаш, хамык эт-хөренгинни садыпкаш, акшазын ядыыларга үлеп 
беривит, ынчан дээрлерге эртине-байлактыг боор сен. А оон соонда 
чедип келгеш, Мени эдерип чорувут». 

22Ол сөстерни дыннааш, аныяк эр мунгарап чорупкан, чүге дээрге 
ол аажок бай кижи турган. 23 Иисус ынчан Бодунун өөреникчилерин- 
ге мынча дээн: «Алыс шынны силерге чугаалап тур мен: бай кижиге 
Дээрниң Чагыргазынче кирери дыка-ла берге! 24 База катап чугаа- 
лаайн: бай кижиниң Бурганның Чагыргазынче киреринден тевениң 
тевене үдүн өттүр өде бээри белен». 

25 Өөреникчилери ону дыңнааш, аажок кайгап: «Ынчаарга кым 
камгалалды ап шыдаарыл?» — деп айтырганнар. 26 Иисус оларже 
топтап кергеш, мынча дээн: «Кижи ону шыдавас, ынчалза-даа 
Бурганның шыдавас чүвези чок». 27 Пётр ынчан Аңаа: «Керунерден, 
бис хамык бар чүвевисти каапкаш, Силерни эдерип чоруптувус. Ын- 
чаарга биске ол дээш, чүү боорул?» — дээн. 

28 А Иисус оларга мынча дээн: «Алыс шынны силерге чугаалап тур 
мен: ам кээр чаа делегейге Кижи амытан Оглу Бодунуң алдарының 
дүжүлгезинге саадаптарга, мени эдерген улус — силер база Израиль- 
диң он ийи төрел бөлүүн шиидери-биле он ийи дүжүлгеге олургулап- 
тар силер. 2 Мени дээш, бажыңнарын, ха-дунмазын, ада-иезин*, 
ажы-төлүн азы черин кааптар кижи бүрүзү оон чүс катап хөйнү алыр 
база мөңге амыдыралды салгап алыр. 

30 Ынчалза-даа дыка хөй ам баштайгылар бооп турарлар — сеел- 
гүлер апаар, а ам сөөлгүлер бооп турарлар — баштайгылар апаар. 


Виноград шөлүнде ажылчыннар дугайында угаадыглыг чугаа 


1Дээрниң Чагыргазы бо болуушкунга дөмей болуп турар. Бо- 
29 дунун шөлүнге ажылдаар улус хөлезилээр дээш, эртен эрте 
үнүпкен бир кижи турган. 2 Шөл ээзи ажылчыннарга хүнде бир 
менгун чоос телээр бооп дугуржуп алгаш, оларны виноград шелунче 
чорудупкан. 3 Эртенгиниң тос шакта ол базаарда шөлге баргаш, 
чүнү-даа кылбайн турар өске улусту керуп каан. 4 „Силер база мээн 
виноград шелумге барып ажылданар. Чогууру-биле телээр мен“ — 
деп, ол чугаалаан. 5Демги улус чорупкан. А ол душтекинин он ийи 
болгаш уш шак уезинде база катап чоруткаш, база-ла ынчаар кылган. 





* 19929 Чамдык бурунгу грек сөзүглелдерде «Ада-иезин» деп сөстерге 
«Кадайын» деп сөстү немээн. 

6 Кежээкинин беш шак уезинде ол ынаар база катап чеде бергеш, 
ында турар улусту көрүп кааш: „Чүге хүннү бадыр чүнү-даа кылбайн 
тур силер?“ — деп айтырган. 7 Олар аңаа: „Бисти кым-даа хөлезилеп 
албады“ — деп харыы бергеннер. Ээ кижи ол улуска: „Силер база вино- 
град шөлүнче барыңар“ — дээн. 8 Кежээ дүшкенде, шөл ээзи бодунуң 
ажыл башкарыкчызынга мынча дээн: „Ажылдааннарны чыггаш, олар- 
ның-биле сөөлүнде хөлезилээним улустан эгелээш, баштайгыларынга 
чедир санаш“. Ээ кижиниң кежээкинин беш шакта хөлезилеп алган 
улузу келгеш, кижи бүрүзү бир мөңгүн чоосту ап үнген. !9 Баштай 
хөлезилеттинген улус ынчан оон-даа хөйнү алыр бис деп бодаан, ын- 
чалза-даа олар база бир-бир мөнгүн чоос алганнар. ! Төлевирин 
алгаш, олар виноград шөлүнүң ээзинге ажынып: 12 „Бо сөөлгү улус бир 
шак ажылдады, бис изиг хүн адаанга хүнзедир ажылдап келдивис, а си- 
лер оларны биске деңнээр-дир силер“ — деп турганнар. 13 Ынчаарга ээ 
кижи оларның бирээзинге мынчаар харыылаан: „Мен сени хомудат- 
падым, өңнүк. Сен мээң-биле бир мөңгүн чооска дугуржуп алдың чоп. 
4 Төлевириң алгаш, чорувут. А мен бо сөөлгү кижиге сеңээ берге- 
ним хирени бериксеп тур мен. !5 Акшамны бодум баш билир эргем 
чок кижи мен бе? Азы мээң экииргээм дээш, адааргаарың ол бе?“ 

16 Шак ынчаар сөөлгүлер — баштайгылар, а баштайгылар — сөөл- 
гүлер апаар». 


Иисустун Бодунуң өлүмүнүң дугайында үшкү удаа чугаалааны 
(Мк. 10:32-34: Лк. 18:31-34) 


17 Иерусалимче бар чыткаш, Иисус он ийи элчинин улустан өскээр 
аппаргаш, чүгле оларга мынча дээн: 18«Дыннанар, Иерусалимче 
чоокшулап кел чор бис. Аңаа Кижи амытан Оглун Бурганның дээди 
бараалгакчылары болгаш ном-хоойлу тайылбырлакчыларынга тудуп 
бериптер. Олар Ону өлүрер кылдыр шииткеш, !9 Ону дорамчылазын, 
эттеп-эриидезин база хере шапсын дээш, өске чоннар улузунга тудуп 
бериптер. Ынчалза-даа үшкү хүнде Ол катап дирлип кээр». 


Иаков биле Иоанның дилээ 
(Мк. 10:35-45) 


20 Иисуска ооң соонда Зеведейниң кадайы оолдары-биле кады кел- 
геш, мөгейип бараалгааш, Оон бир чүве дилээн. 

21 Иисус оон: «Чүнү күзеп турарың ол?» — деп айтырган. Демги ка- 
дай мынча дээн: «Силерниң Чагырганарга ийи оглум: бирээзи - оң 
таланарга, а өскези — солагай таланарга оруп аарын аазап көрүнер». 

22 Иисус: «Чүнү дилеп турарынарны билбес-тир силер. Мээн ам 
ижерим дашканы ижип шыдаар силер бе?»* — деп харыылаан. Олар: 
«Шыдаар бис» — дээннер. 

23 Иисус оларга мынча дээн: «Мээң хилинчээмнин дашказын 
ижер силер, а кымнын Мээн он азы солагай таламга олурарын ха- 
йырлаары Менден хамаарышпас: анаа Адамнын олурзун деп айтып 
кааны улус орар». 

24Ону дыннааш, арткан он элчин демги ийизинге хорадап үн- 
ген. 25 Ынчалза-даа Иисус оларны кый деп алгаш, мынча дээн: 
«Өске чоннарнын чагырыкчылары боттарынын чоннарын дарлап 
турарын, а куштуглери чоннарын бастып турарын билир болгай 
силер. 26А силернин аранарга ындыг чуве турбазын! Силернин 
аранардан алдар-хүндүлүг болуксаар кижи бар болза, чалчанар 
болзун. 27 Силерниң араңарга бир дугаар болуксаан кижи бар бол- 
за, кулунар болзун. 28 Чүге дээрге Кижи амытан Оглу база-ла улус 
Аңаа бараан болзун дээш эвес, харын Боду бараан боору-биле 
болгаш хөй улус дээш төлевир кылдыр Бодунуң амы-тынын өр- 
гүүрү-биле келген болгай». 


Ийи согур кижини экирткени 
(Мк. 10:46 -52; Лк. 18:35 -43) 


29 Иисус өөреникчилери-биле кады Иерихондан чоруп турда, 
оларны мөөң чон эдерип чораан. 30 Орук кыдыынга орган ийи согур 
кижи оларның чаны-биле Иисустуң эртип бар чыдарын дыңнааш: 
«Дээрги! Давидтиң Оглу, бисти кээргеп, өршээнер!» — деп алгыржып 
үнген. 3! Улус согурларны кончуп, «Ыыттаванар! деп албадаарга, 
олар оон-даа ыыткыр алгыржыр болган: «Дээрги! Давидтиң Оглу, 
бисти кээргеп, өршээнер!» 

32 Иисус доктаай дүшкеш, оларны кый депкен. Ол: «Менден 
чүнү кылып берзин деп күзеп тур силер?» — дээн. 33 Олар Аңаа: 
«Дээрги, бистиң карактарывыс көстүп келзин» - деп харыы- 
лааннар. 34 Иисус оларны кээргей бергеш, оларның карактарынга 
холун дээскен. Согурлар ол-ла дораан көре берген болгаш Ону 
эдерип чорупканнар. 


* 202 Чамдык бурунгу грек сөзүглелдерде бо сөстерге: «Мээң шыда- 
жып эртерим дег, шак ындыг хилинчекке суктурарын силер база 
шыдажып эртип шыдаар силер бе?» — деп сөстерни немээн. 

Иисустун Иерусалимче киргени 
(Мк. 11:1-11; Лк. 19:28 -38; Ин. 12:12-19) 


1Олар Иерусалимге чоокшулап келгеш, Елеон даанын чанында 
21 Виффагия суурга чедип келгенде, Иисус ийи өөреникчизин 
бурунгаар айбылапкаш, 2оларга чагып каан: «Мурнунарда суурже 
барынар. Анаа баргаш, ол дораан кыс элчигенни болгаш оон чанында 
аныяк элчигенчигешти баглап каан турарын керуп каар силер. 
Оларны чешкеш, Менээ эккелинер. ЗА кандыг-бир кижи силерден 
бир чүве айтырза: „Олар Дээргиге херек апарды“ — деп харыыла- 
нар. Оларны ээзи ол дораан салыптар». 4-5 (Медээчиниң аксы-биле: 
«Сион тейде хоорайга* мынча денер: „Ам Хаанын сенче кел чор. 
Томаанныг Хаанын ажылчын кыс элчигеннин оглун мунган кел 
чор“»а — дээн сестер боттанзын дээш, ол бугунун болганы ол.) 
6 Өөреникчилер чоруткаш, бүгү чүвени Иисустун чарлык болган аайы- 
биле кылганнар. 7Олар элчигенчигешти иези-биле кады эккелгеш, 
хевин оларга чонай салгаш, Иисусту олуртупканнар. 8 Эндерик хөй 
чон хевин Ооң мурнунга орукче дөжей сала берген, а өскелери ыяш- 
тарның будуктарын сыккаш, орукка чада салып чораан. Ооң мур- 
нунга база соонга бар чыткан эңдерик хөй чон ыыткыр алгыржып 
турган: «Осанна! Давидтиң Оглунга алдар-мактал! Дээрги-Чаяакчы- 
ның өмүнээзинден кел чыдар Кижи ачы-буянныг болзун! Осанна! 
Дээрде Бурганга алдар-мактал!»б 
10 Иисус Иерусалимче кирип кээрге, бүгү хоорай хөлзеп үнген. 
Улус: «Бо Кымыл?» — деп айтыржып турган. ПА мөөң чон: «Бо дээрге 
Галилеяның Назарет чурттуг Иисус медээчи-дир» — деп харыылаар 
болган. 


Иисустун садыгжыларны Бурганның өргээзинден 
үндүр ойлатканы 
(Мк. 11:15-19; Лк. 19:45-48; Ин. 2:13-22) 


2 Оон Иисус Бурганның өргээзиниң иштинче киргеш, ында садыг- 
наймаа кылып турган хамык улусту үндүр сывыртапкаш, акша солук- 
чуларының столдарын болгаш көге-буга сатканнарның баартактарын 
аңдара октагылапкан. !3 Иисус оларга мынча дээн: «Бижилгеде 





* 215 Сион тейде хоорай — шажынчы утка ёзугаар Иерусалимни ойзу 
адааны-дыр. 





а Зах. 9:9. 6 Ыд. ыр. 117:25-26. 

Бурган: „Мээң өргээм мөргүл өргээзи болзун“ — дээн болгай, а силер 
ону дээрбечилер уязы кылып алган-дыр силер!»а 

14 Согур болгаш аскак-бүскек улус Бурганның өргээзинге Аңаа 
чедип кээрге, Ол аарыг улусту экиртип каан. 15 Бурганның дээди ба- 
раалгакчылары болгаш ном-хоойлу тайылбырлакчылары Ооң кылып 
турган кайгамчык чүүлдерин көргеш база Бурганның өргээзинде 
бичии уругларнын: «Осанна! Давидтиң Оглунга алдар-мактал!» — деп 
алгыржып турарын дыңнааш, киленней берип, 16 Анаа мынча дээн- 
нер: «Оларның чүү деп турарын дыңнап тур сен бе?!» Иисус оларга: 
«Ийе — деп харыылаан. — Силер Бижилгеде: „Бичии уруглар болгаш 
эмиг эмер чаштарның аксындан Бодуңга алдар-макталды үндүрүп 
аар сен“б — дээнин кажан-даа номчуваанынар ол бе?» 

17 Иисус оон оларны каапкаш, хоорайдан Вифанияже чоруй баргаш, 
аңаа хонуп алган. 


Кургап калган смоква ыяжы 
(Мк. 11:12-14, 20-24) 


18 Эртенинде, хоорайже чанып ора, Иисус аштай бергенин билип 
каан. ! Орук кыдыында смоква ыяжын көрүп кааш, Ол аңаа чеде бер- 
ген, ынчалза-даа бүрүден ангы чүнү-даа тыппаан. Ол ынчан ыяшка 
мынча дээн: «Моон сонгаар сеңээ кажан-даа чимис үнмес болзун!» 
Смоква ыяжы дораан-на кургап калган. 20 Өөреникчилер ону көргеш, 
кайгай берип: «Смоква ыяжы канчап ындыг дүрген кадып калды?» — 
дишкен. 21 Иисус мынчаар харыылаан: «Алыс шынны силерге чугаалап 
тур мен: бүзүрээр-ле, чигзинмес-ле болзуңарза, смоква ыяжы-биле 
болган чүүлдү кылыр хамаанчок, бо дагга безин: , Турулгаш, далайже 
дуже бер!“ — дээр болзуңарза, шак ынчаар буде бээр. 22 Бүзүрээр-ле 
болзунарза, мөргүп тура, дилээн чүвенернин дөгерезин алыр силер». 


Иисустун эрге-чагыргазынын 
дугайында айтырыг 
(Мк. 11:27-33; Лк. 20:1-8) 


23 Ол Бурганның өргээзинче кирип келгеш, улусту өөреди бээрге, 
Бурганның дээди бараалгакчылары болгаш баштыңнар Аңаа чедип 
келгеш, айтырыг салганнар: «Сен бо бүгүнү кандыг эрге-чагырга-би- 
ле кылып тур сен? Сеңээ ол эрге-чагырганы кым берди?» 24А Иисус 
оларга мынчаар харыылаан: «Мен база силерге бир айтырыг салыйн. 





а Ис. 56:7; Иер. 7:11. 6 Ыд. ыр. 8:3. 

Меңээ харыылаптар болзуңарза, силерниң айтырыыңарга база ха- 
рыылаар мен. 25 Иоанның сугга сугар эргези Бургандан келген бе азы 
кижилерден бе?» Олар аразында сүмележи бергеннер: «Бис: „Бурган- 
дан“ — дизивиссе, Ол: „Ынчаарга силер чүге Иоаннга бузуревээни- 
ңер ол?“ — дээр болгай. 26А: „Кижилерден“ — дээр дээш, чондан 
коргар-дыр бис, чүге дээрге хамык улус Иоанны ёзулуг медээчи деп 
санаар болгай». 27 Олар Иисуска: «Билбес-тир бис» — деп харыылаан- 
нар. Ол ынчан мынча дээн: «Мен база бо бүгүнү кандыг эрге-чагырга- 
биле кылып турарымны силерге чугаалавас мен. 


Ийи оолдуг ада дугайында угаадыглыг чугаа 


28 Д ам мындыг чүүл дугайында чүү деп бодаар силер че? Ийи оолдуг 
бир кижи турган-дыр. Бирги оглунга баргаш, ол мынча дээн: „Оглум, 
бөгүн баргаш, виноград шөлүнге ажылдап көр“. 2 Оозу баштай: 
„Барбас мен“ — дээн, а ооң соонда өскээр боданыпкаш, чорупкан. 
30 Ачазы өске оглунга баргаш, база-ла ынча дээн. Демгизи: „Баар мен, 
дээрги“ — деп харыылаза-даа, барбайн барган. 3! Оларның кайызы 
ачазының аайындан эртпээн-дир?» Олар: «Биргизи» — деп харыы- 
лааннар. 

Иисус ооң соонда оларга мынча дээн: «Алыс шынны силерге чугаа- 
лап тур мен: үндүрүг хавырыкчылары болгаш самыын-садар херээжен- 
нер Бурганның Чагыргазынче силерни мурнай кирер. 32 Чүге дээрге 
Иоанн силерге шын орук айтып, баштай чедип кээрге, силер аңаа 
бүзүревээн-дир силер. А олар Иоаннга бүзүрээннер болгай. Ол бүгүнү 
көргеш безин, дөмей-ле бачыдынар миннип, Бурганче ээлбээн база 
аңаа бүзүревээн-дир силер. 


Виноград шөлүнүң ээзиниң дугайында угаадыглыг чугаа 
(Мк. 12:1 -12; Лк. 20:9-19) 


33 Дм өске угаадыглыг чугаадан дыннанар. Бир кижи бодунуң ээлээн 
черинге виноград тарып алган. Ол ону долгандыр кажаалааш, чими- 
зин сы бастырар уургай каскаш, таңныылдаар суурга тудуп каан. Ооң 
соонда ол виноград шөлүн ажаакчыларга ачылалга берипкеш, боду 
өске чуртче чоруй барган. 34 Дүжүт ажаар үе кээрге, ол бодунуң 
үлүүн алыр дээш, виноград ажаакчыларынче чалчаларын чорудуп- 
кан. 35 Ынчалза-даа олар ооң чалчаларын тудуп алгаш, бирээзин 
эттеп, өскезин өлүрүп каапканнар, а үшкүзүн даш-биле соп каапкан- 
нар. 36 Шөл ээзи ынчан оон-даа хөй өске чалчаларын ыткан, ынчал- 
за-даа виноград ажаакчылары оларны база шак ынчаар аажылааннар. 

37 Адак соонда ээ кижи оларже бодунуң оглун чорудупкаш: „Мээң 
оглумну хүндүлеп көөрлер боор“ — деп бодаан. 38 Ынчалза-даа вино- 
град ажаакчылары ооң оглун көргеш: „Бо-даа салгакчызы-дыр! Ону 
өлүрүп каапкаш, өнчүзүн олчалап аалы“ — дээннер. 39 Олар ону сеги- 
рип алгаш, виноград шөлүнден үндүре бергеш, өлүрүп кааннар. 4 Чүл 
моң, шөлдүң ээзи чедип келгеш, виноград ажаакчыларын канчап 
кааптарыл?» 

41Олар Аңаа: «Ол хортаннарны каржызы-биле узуткааш, дүжүт 
ажаар өйде оон үлүүн ап бээр өске ажаакчыларга виноград шөлүн 
ачыладып каар» — деп харыылааннар. 4 Иисус оларга мынча дээн: 
«Силер Бижилгеден номчуваанынар ол бе кай: „Тудугжуларнын хе- 
рекчок дээш, октапкан дажы эн чугула даш апарган. Дээрги-Чаяакчы 
ынчалдыр кылган, ону көөрү биске кайгамчык-тыр!“а 43 Ынчангаш 
Бурганның Чагыргазын силерден хунаап аарын база дүжүдүн бээр 
чонга бериптерин силерге чугаалап тур мен. 4 Кым ол дашче кээп 
ужарыл, чуурулдур ужуп аар, а кымче ол даш кээп дүжерил, ону чылча 
базып каар»*. 

45 Иисустуң угаадыглыг чугааларын дыңнааш, Бурганның дээди 
бараалгакчылары болгаш фарисейлер Ооң оларның дугайында чу- 
гаалап турарын билип кааннар. 46 Олар Иисусту тудуп хоругдаар 
деп барганнар, ынчалза-даа Ону медээчи деп хүлээп турар чондан 
кортканнар. 


Куда доюнуң дугайында угаадыглыг чугаа 
(Лк. 14:15-24) 


27 1Иисус оларны угаадыглыг чугаалар дузазы-биле өөредирин 
уламчылап, мынча дээн: 2«Дээрнин Чагыргазы бо болуушкун- 
биле дөмей болуп турар. Бодунун оглунун куда доюн кылган бир хаан 
турган. 3Ол чалаан аалчыларынче чалчаларын ыткан, ынчалза-даа 
чалатканнар келиксевейн барганнар. 4Хаан өске чалчаларын ыдып, 
оларга чагып каан: ,,Чалаан улузумга чугааланар: “Дойга белеткелим 
доозулду, семиртир азыраан молдургаларым, шарыларым соп алдым, 
бүгү чуве белен. Куда доюнче моорланар”“. 

5 Ынчалза-даа чалаттырганнар тоовайн барып, боттарынын ажыл- 
херектерин кылып, тарай бергеннер. Бирээзи шелче унупкен, өскези 





* 2144 Чамдык бурунгу грек сөзүглелдерде бо шүлүк таварышпайн турар. 





а Ыд. ыр. 117:22-23. 

садыглаар черинче чорупкан, ва чамдыктары оон чалчаларын сеги- 
рип алгаш, елур эриидеп каапканнар. 7 Хааннын килени хайынгаш, 
шериглерин ыдарга, олар өлүрүкчүлерни шаажылааш, ол улустун 
хоорайын өрттедипкеннер. 

ЗА ооң соонда хаан чалчаларынга мынча дээн: „Куда доюнга ха- 
мык чүве белен-дир, ынчалза-даа чалаан улузум алдар-хүндүге төлеп 
чок болган-дыр. Ам орук белдирлеринге баргаш, таварышкан улус- 
туң шуптузун дойже чалаңар“. 19Чалчалар ынчан кудумчулар кезип 
үнгеш, таварышкан-на чонну: эки-даа, бак-даа улусту чыып эккел- 
геннер. Аалчылар дойлаар черни долдур ээлепкен. 

п Хаан аалчыларын көөрү-биле үнүп келгеш, байырлалда кедер хе- 
ви чок кижи көрүп каан. Ол аңаа мынча дээн: „Өңнүк, сен бээр 
канчап байырлал хеви чок кирип келдиң?“ Оозу ыыттаваан. 13 Хаан 
ынчан чалчаларынга дужааган: „Ооң хол, будун хүлээш, дашкаар, 
улус ыглажып, диштерин кыжырадып турар карангыдыва, үндүр ок- 
таптыңар“. 

14 Чалаттырганнар хөй, а шилиттингеннер эвээш болдур ийин». 


Императорга бээр үндүрүг дугайында 
(Мк. 12:13-17; Лк. 20:20-26) 


15 Фарисейлер ынчан үне бергеш, Ону, сөзүнге сылдаглап, канчап 
тудуп алырын дугуржуп эгелээннер. 16 Олар Иисусче боттарының 
өөреникчилерин иродианнар-биле* катай чорудупканнар. «Башкы! — 
деп, айбылаткан улус чугаалаан. — Силерни шынчы база Бурганның 
алыс шын оруунга өөредип чоруур кижи деп билир бис. Кижилерни 
ылгай көрбес болгаш, оларның эрге-ажыынга бараан болбас-тыр си- 
лер. !? Силерниң бодалынар чүл, биске чугаалап көрүңерем: импера- 
торга үндүрүг төлээри ыдыктыг хоойлувуска дүгжүр бе азы чок бе?» 

18 Иисус оларның кара сагыштыын билгеш, мынча дээн: «Ийи 
арынныглар, Мени чүге шенединер? В Үндүрүг төлээр чоозунарны 
Менээ көргүзүнер». Аңаа мөнгүн чоос эккеп бээрге, 20 Иисус олардан: 
«Мында кымның чурук-дурзузу база кымның ады бар-дыр?» — деп 
айтырган. 

21 Олар: «Императорнун» — деп харыылааннар. Иисус ынчан: 
«Ынчаарга императорга — императорнуун, а Бурганга — Бурганныын 
бериңер» — дээн. 





» 216 Иродианнар - Галилеяның ол үедеги хааны Ирод Антипаны 
деткип турган еврей политиктиг бөлүктүн кежигүннери. 

22 Ындыг сөстер дыңнааш, оларның аксы хак дээш, Иисустан ырап 
чоруй барганнар. 


Өлүглерден катап дирлиринин дугайында 
(Мк. 12:18 -27; Лк. 20:27-40) 


23Ол-ла хүн «Өлген улус катап дирилбес» дижир саддукейлер 
Иисуска чедип келгеш, айтырыг салган: 

24 «Башкы, „Кандыг-бир эр кижи ажы-төл чок тургаш, өлү бээр 
болза, ооң дуңмазы дулгуяк чаавазы-биле өгленгеш, бодунуң өлген 
акызынын үре-садызын үспес ужурлуг деп“а, Моисей биске чугаа- 
лаан-дыр. 25 Бистиң аравыска чеди алышкы чораан дижик. Улуу ка- 
дайлангаш, ажы-төл арттырбайн, өлүп калган. Ооң кадайы улуг 
чуржузунга кадай бооп арткан. 26 Ийиги, үшкү дуңмазы болгаш шупту 
чеди алышкы-биле база ындыг болган. 27 Адак соонда ол кадай база 
мөчээн. 28 Хамык өлген улус катап дирлип кээрге, херээжен кымның 
кадайы боорул? Алышкылар ону чеделээн кадайланып чорааннар 
болгай». 

29 Харыызынга Иисус мынча дээн: «Соора барган-дыр силер, чүге 
дээрге Бижилгелерни-даа, Бурганның күчү-күжүн-даа билбес-тир 
силер. 39 Катап дирилген улус кадай-даа албас, ашакка-даа барбас, 
харын Бурганның дээрде төлээлеринге дөмей болур. 3! Кай а өлүг- 
лерден катап дирилгеннерге хамаарыштыр Бурганның силерге: 
32 „Мен — Авраамның Бурганы, Исаактын Бурганы база Иаковтуң 
Бурганы мен“6 — дээнин номчуваан силер бе? Ол — елуглернин эвес, 
а дириглерниң Бурганы-дыр»". 

33Улус Ону дыңнааш, Ооң берген өөредиин магадап ханмааннар. 


Эң чугула айтыышкын дугайында 
(Мк. 12:28-34; Лк. 10:25-28) 


34Ол Бодунуң харыызы-биле саддукейлерниң аксын дуй шаапкан 
деп дыңнааш, фарисейлер чаңгыс черге чыглып келгеннер. 35 Олар- 
ның бирээзи боор ном-хоойлу тайылбырлакчызы, Иисусту шенеп, 
айтырыг салган: 36«Башкы, ыдыктыг хоойлуда эң чугула айтыышкын 
кайызыл?» 





* 255 Суп дээрге Авраам, Исаак база Иаков оларны Бурганның чанын- 
да ам-даа дириг хевээр деп турары ол-дур. 





а Ы. х. к. 25:5. 6 Хост. 3:6. 

37 Ол мынча дээн: «,Дээрги-Бурган-Чаяакчынга бүгү-ле чүлдү- 
чурээн-биле, бүгү-ле сеткил-сагыжын-биле, бүгү-ле угаан-сарыылын- 
биле ынак бол“. 38 Бо дээрге бирги болгаш эң чугула айтыышкын-дыр. 
39 А ийиги айтыышкын аңаа дөмейлешкек: „Чаныңда кижиге бодуңга 
бодуң дег ынак бол“б. 40 Бо ийи айтыышкында бүгү ыдыктыг хоойлу 
болгаш медээчилерниң өөредии туттунуп турар». 


Давидтиң Оглунуң дугайында 
(Мк. 12:35-37; Лк. 20:41-44) 


4 Бодун долгандыр чыглып келген фарисейлерден Иисус айтырыг 
салган: 42 «Бурганның шилип алган Христозун чүү деп бодаар силер: Ол 
кымнын Оглул?» Олар Анаа: «Давидтин Оглу-дур» — деп харыылааннар. 
43 Иисус оларга мынча дээн: «Ынчаарга Давид Бурганнын Сүлдезинге 
башкарткаш, чуге Ону Дээргим деп адааныл: 44 „Дээрги-Чаяакчы мээн, 
Дээргимге мынча дээн: ‘Мен Сээн дайзыннарынны буттарын адаанга 
эккеп салбаан шаамда, Мээң он таламга олур”“в. 45 Бир-тээ Давид Ону 
Дээргим деп турар болганда, Христос канчап Давидтин Оглу боорул?» 

46 Кым-даа Аңаа удур чаңгыс сөс-даа эдип шыдаваан. Ол хүнден 
эгелээш, кым-даа Аңаа кандыг-бир айтырыг салып дидинмээн. 


Фарисейлерден болгаш ном-хоойлу 
тайылбырлакчыларындан кичээндириг 
(Мк. 12:38-40; Лк. 11:37-52; 20:45-47) 


1Иисус ынчан чон-биле база Бодунуң өөреникчилери-биле 
23 чугаалажы берген. 2Ол мынча дээн: «Ном-хоойлу тайылбырлак- 
чылары болгаш фарисейлер Моисейниң хоойлузун тайылбырлаар эрге- 
лиг-дирлер. 3Силер бүгү чүвени оларның айыткан аайы-биле кылыңар, 
ынчалза-даа оларның ажыл-херээн өттүнмеңер, чүге дээрге олар өөре- 
дип турар чүвезин боттары сагывас-тырлар. 4Олар угдунмас аар чүъктү 
улустуң эгиннеринге чүктедип турарлар, а боттары чаңгыс салаазын бе- 
зин шимчедип, улуска дузалажыр хөңнү чок-турлар. 5 А кандыг-бир чүве 
кылза, чүгле ат чолуп кылырлар, оларның хаваанда болгаш холунда 
хөмден кылган мөргүл хапчыгаштары калбарып, а шыва тонунун сал- 
бакталчак хаажылары узап бар-ла чыдар. Олар найыр-дойларга база 
синагогаларга хүндүткелдиг дөрге орарынга ынак. 7 Олар улус чыглыр 
шелдерге амыр-менди дыңнаарынга база улуска: „Башкы!“ — деп адат- 
тырарынга ынак. 





аЫ. х. к. 6:5. б Лев. 19:18. В Ыд. ыр. 109:1. 

8А силерни „башкылар“ деп адавазын, чуге дээрге силерде чугле 
чангыс Башкы — Дээрги-Чаяакчы бар, силер шупту ха-дунмашкы си- 
лер. Черге кымны-даа „ачай“ деп адаванар, чүге дээрге силерде чүгле 
чангыс Дээрде саадаан Ада бар. 1 Силерни „башкарыкчы“ деп адава- 
зын, чүге дээрге силерде чаңгыс Башкарыкчы - Христос бар. ! Си- 
лерниң араңарда эң чугуланар чалчанар болзун. 12 Бодун өрү көрдүнер 
кижи дора көрдүрер, а бодун боду дора көрген кижи өрү көдүртүр. 

13-4 Ном-хоойлу тайылбырлакчылары болгаш фарисейлер, ат бо- 
лур силер! Ийи арынныглар! Силер улустан Дээрниң Чагыргазын 
дуглап, боттарыңар-даа ынаар кирбес, ынаар кириксээннерни-даа 
киирбес-тир силер“. 

15 Ном-хоойлу тайылбырлакчылары болгаш фарисейлер, ат болур 
силер! Ийи арынныглар! Чаңгыс-даа бол кижини ээлдирип аар дээш, 
далайны кежип, черни эртип турар-дыр силер, а ээлдирип алгаш, ону 
бодуңардан ийи катап дора бужар амытанче хуулдуруптар-дыр силер. 

16 Согур баштакчылар, ат болур силер! Мынча деп турар-дыр силер: 
„Кандыг-бир кижи Бурганның өргээзи-биле даңгыраглаар болза, ол 
чүү-даа дивээн-дир, а Бурганның өргээзинде алдын-биле даңгыраг- 
лаар болза, ол аазаашкынын күүседир ужурлуг“. 17 О согур сээденнер! 
Чүү чугулал: алдын бе азы ол алдынны ыдыктаан Бурганның өргээзи 
бе?! 18 Оон ыңай мынча деп турар-дыр силер: „Кандыг-бир кижи өр- 
гүл салыр бедигээш-биле даңгыраглаар болза, ол чүү-даа дивээн-дир, 
а аңаа салган өргүл-биле даңгыраглаар болза, ол аазаашкынын 
күүседир ужурлуг“. 9 Согурлар! Чүү чугулал: өргүл бе азы ол өргүлдү 
ыдыктаан ону салыр бедигээш бе?! 20 Өргүл салыр бедигээш-биле 
даңгыраглаар кижи ында салган өргүл-биле база дангыраглап турары 
ол. 21 Бурганның өргээзи-биле даңгыраглаар кижи ында чурттаан 
Бурган-биле база дангыраглап турары ол. 22 Дээр-биле дангыраглаар 
кижи Бурганның дүжүлгези болгаш ында саадаан Бурган-биле база 
дангыраглап турары ол. 

23 Ном-хоойлу тайылбырлакчылары болгаш фарисейлер, ат болур 
силер! Ийи арынныглар! Мята, койнут болгаш тмин деп оъттарның 





* 2314 Чамдык бурунгу грек сөзүглелдерде бар: «Ном-хоойлу тайыл- 
бырлакчылары болгаш фарисейлер, ат болур силер! Ийи арынныг- 
лар! Силер дулгуяк херээженнерниң эт-хөреңгизин сыырыпкаш, оон 
хөйге көзүлдүр үр мегелеп мөргүүр-дүр силер, ол дээш, шыңгыы ке- 
земчени алыр силер» — деп сөстер эң бүзүрелдиг грек сөзүглелдерде 
таварышпайн турар. 

дүжүдүнүң оннуң бир кезиин берип-даа турзуңарза, ыдыктыг 
хоойлуда эң чугула чүүлдерни: чөптүг чорукту, өршээлди болгаш 
Бурганга шынчы чорукту херекке албас-тыр силер. Баштайгызын 
кылыр ужурлуу шын, а сөөлгүзүн кылырын база утпаза эки. 24 Со- 
гур баштакчылар! Ымырааны шүүп кааптар, а тевени ажырыптар- 
дыр силер! 

25 Ном-хоойлу тайылбырлакчылары болгаш фарисейлер, ат болур 
силер! Ийи арынныглар! Аяк-тавааңарның даштын аштап-арыглап- 
даа турзуңарза, ишти-хөңнүнерни чазый-харам чорук база бузут дол- 
ган-дыр. 26 Согур фарисей! Баштай аяаннын* иштин аштап-арыглап 
ал, ынчан ооң дашты база арыг боор. 

27 Ном-хоойлу тайылбырлакчылары болгаш фарисейлер, ат болур 
силер! Ийи арынныглар! Агарты чугайлаан чевеглерге дөмей-дир си- 
лер: оларның дашты чараш ышкаш, а иштин өлүг сөөктер база янзы- 
бүрү бужар чүүлдер долган! 28 Силер база ындыг силер: даштынардан 
көөрге, Бурганга шынчы улус ышкаш көстүр силер, а ишти-хөң- 
нүнерни ийи арынныг база кем-буруулуг чорук долган. 

29 Ном-хоойлу тайылбырлакчылары болгаш фарисейлер, ат болур 
силер! Ийи арынныглар! Медээчилерге чевег тураскаалдары тудуп, 
Бурганга шынчы улустуң чевеглеринде тураскаалдар каастап: 30 „Ада- 
өгбевистиң үезинде чурттап чораан болзувусса, медээчилерниң ха- 
нын төгеринге олар-биле кады киришпес ийик бис“ — деп турар-дыр 
силер. 31 Силер ооң-биле, „Медээчилерни өлүрүп чораан улустуң 
салгакчылары бис“ деп, боттарыңарга удур херечилээнинер ол-дур. 
32 Ынчанганда уламчыланар-ла, ада-өгбеңерниң эгелээн чүвезин 
эчизинге чедиринер-ле! 

33 Чыланнар база чылан сыскындылары! Шүүгү болгаш тамыдан 
канчап ойлаар силер! 34 Мен силерже медээчилерни, мерген угаан- 
ныгларны, башкыларны чорудуп тур мен, а силер оларның чамдыы- 
зын өлүрүп база хере шава бээр силер, өскелерин синагогаларыңарга 
эриидеп база хоорайдан хоорайже сывыртай бээр силер. 35 Кем-буруу 
чок Авельдиң ханындан эгелээш, өргүл салыр бедигээш биле Бурган- 
ның өргээзиниң аразынга өлүрүп кааныңар Варахияның оглу Заха- 
рияның ханынга чедир чер кырынга төгүлген шупту-ла Бурганга 
шынчы улустуң ханы дээш, шииткелди чүктээр силер. 36 Алыс шын- 
ны чугаалап тур мен: ол бүгү кеземче бо салгалга дүжер! 





* 2326 Чамдык бурунгу грек сөзүглелдерде «Аяаннын» деп сөске «Та- 
вааңның» деп сөстү немээн. 

Иерусалим дээш кажыыдал 
(Лк. 13:34-35) 


37О, Иерусалим, Иерусалим! Медээчилерни өлүрүп турар база олче 
чорутканнарны даш-биле соккулап каар хоорай! Куштун чаш телде- 
рин чалгынынын адаанга чыып аары дег, Мен чеже катап Иеруса- 
лимнин чурттакчыларын чыып аарын күзедим, ынчалза-даа силер 
ону кузевединер! 38 Ол-дур эвеспе, силерниң өргээңер ээн кагдын- 
ган-дыр. 3 „Дээрги-Чаяакчынын өмүнээзинден кел чыдар Кижи 
ачы-буянныг болзун!“ — дей бээринер шаг-уе келбээн шаанда, Мени 
ам черле көрбезинерни деп чугаалап тур мен». 


Келир үеде болур хөлзээшкиннер 
(Мк. 13:1-13; Лк. 21:5-19) 


4 1Иисус оон Бурганның өргээзинден үнгеш, бар чыдырда, 
2 өөреникчилери Анаа чоокшулап келгеш, «Бурганнын өргээ- 
зинин тудугларын көргүзээли» деп барганнар. 2 Иисус оларга мынча 
дээн: «Бо бугуну керуп тур силер бе? Силерге алыс шынны чугаалап 
тур мен: манаа туружундан шимчевээн даш безин артпас, шупту ту- 
дуглар урегдеттинип-буступ каар». 

3 Иисус Елеон даанга чааскаан олурда, өөреникчилери Аңаа чедип 
келгеш, айтырыг салганнар: «Ол айыыл-халап кажан боорун биске 
чугаалаңарам. Силерниң катап кээриңерни болгаш бо делегейниң 
төнчүзүн кандыг демдек бадыткаарыл?» 

4 Иисус оларга мынчаар харыылаан: «Кандыг-даа улуска мегеледип 
аарындан кичээниңер. 5 Чүге дээрге хөй кижи Мээң адым тудуп: 
„Мен — Христос-тур мен“ — деп келгеш, эндерик улусту мегелеп 
кааптар. 6Чоокта дайын-чааның шимээнин болгаш ыракта дайын- 
чаалар дугайында чугааларны дыңнап каар силер. Ындыг-даа болза 
кортпаңар. Ол бүгү болур ужурлуг, ынчалза-даа бүгү чүвениң чогум 
төнчүзү ол эвес-тир. 7 Ийе, чонче чон, күрүнеже күрүне халдай бээр. 
Чер болганга аш-чут база чер шимчээшкиннери болур: 8ол бүгү, бо- 
жаан херээженниң эъдиниң аарыы дег, хилинчектиң чүгле эгези-дир. 

9 Силерни ынчан хилинчектээр дээш, улуска тудуп берип, өлүрүп 
эгелээр. Мээң адым ужун бүгү кижи төрелгетен силерни көөр хөңнү 
чок апаар. 19 Эндерик улус Бурганга бузурелинден ойталаар, бот-бот- 
тарын сатчып база көрүшпестеп эгелээр. ! Хөй меге медээчилер 





а Ыд. ыр. 117:26. 

ынчан тыптып келгеш, энмежок улусту мегелеп кааптар. 12 Бузут 
ынчалдыр нептерээрге, эңдерик улустуң ынакшылы соой бээр. 
13 Ынчалза-даа ол бүгүнү эчизинге чедир шыдашкан кижи камгалал- 
ды алыр. “Дээрниң Чагыргазынын дугайында бо Буянныг Медээни 
бүгү делегейге, хамык чоннарга медеглээн турар, бүгү чүвениң төн- 
чүзү чүгле ооң соонда кээр. 


Ам кээр коргунчуг айыыл-халап 
(Мк. 13:14-23; Лк. 21:20-24) 


15Ол дугайында Даниил медээчинин чугаалааны, ыдыктыг черде 
турар „Хоозуралдың бужар чудун“а көрүп кагзыңарза (номчуп орар 
кижи шын угаазын!), 16 Иудеяда чурттаан улус дагларже дезипсин. 
17 Бажыңының кырынга* турган кижи, эт-севин алыр дээш, бажы- 
нынче дүжүп кирбезин. 18 Шөлге ажылдап чораан кижи идик-хевин 
алыр дээш, бажынынче ээп келбезин. !9 Ол хүннерде иштиг-сааттыг 
болгаш эмер чаш уруг-дарыглыг улус ат болур! 20 Кыжын азы амыр- 
дыш хүнүнде деспес дээш, мөргүңер. 21Бо делегейни чаяаганындан 
бээр амдыгаа чедир кажан-даа болбаан база моон сонгаар кажан-даа 
болбас коргунчуг айыыл-халап ол хүннерде болур. 22 Бурган ол хүн- 
нернин санын кызырбаан болза, амылыг кижи бүрүзү камгалал албас 
ийик. Ынчалза-даа Бодунун шилип алганы улус дээш, Бурган ол хүн- 
нернин санын кызырар. 23 Силерге ынчан кандыг-бир кижи: „Көр, 
Христос бо-дур!“ азы „Ол бо-дур!“ — дээр болза, аңаа бүзүревеңер! 
24 Чүге дээрге боттарын „Христос мен“ дээр азы „Медээчи мен“ дээр 
улус тыптып келгеш, болдунар-ла болза, Бурганның шилип алган 
улузун безин мегелээр дээш, өндүр улуг бадыткал демдектери болгаш 
кайгамчык чүүлдер көргүзер. 25Дыннанар, Мен силерни баш бурун- 
гаар сагындырдым. 26 Ынчангаш силерге: „Көрүңер, Христос кургаг 
куруг ховуда-дыр!“ — дээр болза, ынаар барбаңар азы: „Көрүңер, Ол 
мында, дуу бажыңда чаштынып турар-дыр“ — дээр болза, бүзүреве- 
ңер. 27 Чөөн чүктен кызаш дээш, барыын чүкке чедир кызаңнаан чаң- 
нык дег, Кижи амытан Оглу ынчалдыр ээп кээр. 28 Кайда өлүг мөчү 
барыл, аңаа сек чиир куштар чыглып кээр. 





* 2417 Бажың кыры — Иудеяга бажыңнар крышалары ийленчек эвес, 
а калбак болур турган, а чурттакчы чон оларны дыштаныр чер база 
үстүкү каът кылдыр ажыглап турган. 





а Дан. 9:27. 

Кижи амытан Оглунун чедип кээри 
(Мк. 13:24-27: Лк. 21:25-28) 


29 Ол хүннернин айыыл-халавы болуп эрткен дораан-на ,,Хүн караа 
өжер, ай чырытпастай бээр, сылдыстар дээрден кээп дүжер база 
дээрниң күчү-күштери сиринейнип, божаннай бээр“. 

30 Кижи амытан Оглунун бадыткал демдээ ол үеде дээрге көстүп 
кээр. Өндүр улуг кучу-кужу база алдары-биле „Дээрнин булуттарын 
кырлап кел чыдар Кижи амытан Оглун“б көрүп кааш, чер кырында 
хамык аймак-чон кажыыдап база ыглажып эгелээр. 3! Ол, бурээни 
ыыткыр этсип, Бодунуң шилип алган улузун чырык черниң дөрт 
чүгүнден, өртемчейниң бир кыдыындан өске кыдыынга чедир чыып 
эккелзин дээш, Бодунуң төлээлерин чорудуптар. 


Смоква ыяжының чижээ-биле кичээндириг 
(Мк. 13:28-31; Лк. 21:29-33) 


32Смоква ыяжындан үлегер-чижек алыңар: ооң будуктары хөөп, 
бүрүлери частып кээрге, чай удавас дээрзин эндевес болгай силер. 
33 Шак ынчалдыр, ол бүгүнү көргеш, Кижи амытан Оглу мыя бо, эжик 
аксында келген дээрзин билип алыңар. 34Алыс шынны силерге чу- 
гаалап тур мен: ол бүгү чүве боттанмаан шаанда, бо салгалдың улузу 
өлүп читпес. 35 Дээр биле чер эстип хайлы бээр, а Мээң сөстерим эс- 
тип хайлы бербес. 


Шагы, хүнү билдинмес 
(Мк. 13:32-37; Лк. 17:26-30, 34-36) 


36 А ол хүннүң база шактың кажан кээрин кым-даа: дээрниң төлээ- 
лери-даа, Оглу-даа билбес* — чүгле Бурган Ада Боду билир. 37Өгбе 
Нойнуң үезинде болуп турганы дег, Кижи амытан Оглунуң чедип 
кээр хүнүнде база ындыг боор. 38 Ол хүннерде, суг халавынын мурнуу 
чарыында, Нойнуң бажың-хемезинге** олурупканы хүнге чедир, 





* 24:36 Чамдык бурунгу грек сөзүглелдерде «Оглу-даа» деп сөс тава- 
рышпайн турар. 

** 2438 Бажын-хеме — Бургандан сагындырыг алган улуг өгбе Нойнун 
суг халавындан камгаланыры-биле тудуп алганы, улуг корабльга 
дөмейлешкек эжиндирер бажың-сава (Эге дөс. 6-7 эгени көр). 





а Ис. 13:10; 34:4. б Дан. 7:13. 

улус-чон ижип-чип, кадай ап база ашакка барып келген болгай. 39 Суг 
халап келгеш, оларнын шуптузун узуткап каггыжеге, олар чуну-даа 
угаап бодавааннар. Кижи амытан Оглу чедип кээрге, база шак ындыг 
боор. 4 Ийи кижи ынчан шөлге ажылдап турар болза, бирээзин 
алгаш баар, а өскезин арттырып каар. 41 Ийи херээжен дээрбеге та- 
раа дээрбелеп турар болза, бирээзин алгаш баар, а өскезин артты- 
рып каар. 

4 Ынчангаш одуг-сергек болуңар, чүге дээрге Дээрги-Чаяакчы- 
ңарның кандыг хүнде чедип кээрин билир эвес силер. 43 Мону база 
билип алыңар: бажың ээзи дүнекиниң каш шакта оор кээрин билир 
турган болза, ол удувас ийик база бодунуң бажыңын оорлаттырбас 
ийик. 44 Ынчангаш силер база белен болуңар, чүге дээрге Кижи амы- 
тан Оглу силерниң манаваан шагыңарда чедип кээр. 


Шынчы база шынчы эвес ийи чалча 
(Лк. 12:41-48) 


45 Бажың ээзи чалчаларының бирээзин өскелериниң бажынга 
салгаш, оларга аъш-чемни чогуур үезинде үлээр кылдыр томуйлап 
каарга, шынчы болгаш сарыылдыг ажыл-херек эргелекчизи кандыг 
болурул? 46 Ээзи чедип келгеш, ооң ынчалдыр ажылдап турарын 
көрүп каар болза, ол эргелекчи амыр-чыргалдыг. 47 Алыс шынны 
силерге чугаалап тур мен: ээзи ону бүгү ээлээн чүвезиниң бажынга 
олуртуп каар. 48 А ол эргелекчи чалча ойлук чок болуп, бүдүү иштин- 
де: „Мээң дээргим ам дораан келбес-ле болгай“ — дээш, 4 өске чал- 
чаларны эттеп-соп, а боду чилбиленип, арагачылар-биле пактай 
берген дижик. 59 Ындыг чалчаның ээзи ооң манавааны хүнде база 
бодавааны шакта чедип келгеш, 5 ону чула кезеткеш, ийи арынныг 
улус-биле дөмей кылдыр аажылаар. Аңаа ыы-сыы үнер база диштер 
кыжыраажы дыңналыр». 


Он кыс дугайында угаадыглыг чугаа 


1 «Ол хүнде Дээрниң Чагыргазы мындыг болганынга дөмей. Үс 
25 куткан деңнерин туткаш, күдээже уткуштур үнүпкен он кыс 
турган. 2 Оларның бежи угаанныг, а бежи мелегей чүве-дир. 3 Мелегей 
кыстар деңнерин ап алза-даа, немей кудар үзү чок болганнар. 4А 
угаанныг кыстар деңнери-биле катай саваларда үзүн база ап алган- 
нар. 5 Күдээ оол саадай бээрге, кыстарның бажы согаш кыннып, удуй 
бергеннер. Дун ортузунда: ,Көрүнер, күдээ кел чор! Ону уткуп 
үнүңер!“ — деп кыйгы дыңналган. 7 Ол дораан хамык кыстар тура 

халышкаш, деннерин кыпсып эгелээннер. 8 Мелегей кыстар угаан- 
ныгларынга: „Узунерден бичииден беринерем, деннеривис өжүп 
тур“ — дээннер. ? А угаанныг кыстар: „Чок, бербес бис, чүге дээрге үс 
силерге-даа, биске-даа четпейн баар. Оон орнунга садыгжыларже 
баргаш, садып алынар“ — деп харыылааннар. 19 Олар ус садып ап 
чоруур аразында, кудээ чедип келген. Белен турган беш кыс оон-би- 
ле кады куда доюнче кире бээри билек, оларнын соондан эжикти 
хаапкан. 

п Ооң соонда арткан кыстар чедип келгеш: „Дээрги! Дээрги! 
Эжиин ажыдып көр!“ — дээннер. РА ол: „Чок, силерни билбезим 
ылап шын“ — деп харыылаан. 13 Ынчангаш серемчилелдиг болуңар, 
чүге дээрге Кижи амытан Оглунун чедип кээр* хүнүн-даа, шагын-даа 
билбес болгай силер. 


Хөй акша дугайында угаадыглыг чугаа 
(Лк. 19:11-27) 


14 Ынчан ырак чуртче чоруп тура, бодунуң чалчаларын кый деп ал- 
гаш, эт-хөреңгизин оларга карактадып каан кижи-биле болганы дег 
болур. 15Ол бир чалчазынга — беш, өскезинге — ийи, а үшкүзүнге — 
бир шоодай мөңгүн акша берип каан. Кижи бүрүзүнге ооң шыдаар 
шаг-шинээн барымдаалап бергеш, боду чорупкан. 16 Беш шоодай 
мөңгүн акша алган кижи ол акшаны ол дораан саарылгаже кииргеш, 
немей бешти ажылдап алган. ! Ийи шоодай мөңгүн акша алган кижи 
база ийини немей ажылдап алган. 18А бир шоодай мөңгүн акша алган 
кижи баргаш, оңгар каскаш, дээргизиниң акшазын ынаар хөөп каан. 

19 Үр үе эрткен соонда, чалчаларнын дээргизи ээп келгеш, оларга 
карактадып каан акшазы дээш, харыы тударын негээн. 29 Беш шоодай 
акша алган кижи келгеш, немей база бешти эккелген. Ол мынча дээн: 
„Дээрги, силер меңээ беш шоодай акша берген силер, а бо мээң не- 
мей ажылдап алганым беш шоодай акша-дыр“. 2! Дээргизи аңаа: 
„Кончуг эки-дир, сен эки болгаш шынчы чалча-дыр сен! Сен бичии 
херек башкарарынга шынчын көргүстүң, ам сеңээ улуг ажыл-херек 
дагзыйн. Мээң өөрүшкүм үлежип көр“ — дээн. 

22 Ийи шоодай акша алган кижи база чедип келгеш: „Дээрги, силер 
менээ ийи шоодай акша бээринерге, немей база ийини ажылдап ал- 
дым“ — дээн. 23 Дээргизи аңаа: „Кончуг эки-дир, сен эки болгаш 





» 2513 Чамдык бурунгу грек сөзүглелдерде «Кижи амытан Оглунуң че- 
дип кээр» деп сөстер таварышпайн турар. 

шынчы чалча-дыр сен! Сен бичии херек башкарарынга шынчын көр- 
гүстүн, ам сеңээ улуг ажыл-херек дагзыйн. Мээң өөрүшкүм үлежип 
көр“ — дээн. 

24 Ооң соонда бир шоодай акша алган кижи чедип келгеш, мынча 
дээн: „Дээрги, мен силерни каржы-хажагай кижи деп билир мен: та- 
рываан-даа черинерден ажаап аар, тө чашпаан-даа черинерден чыып 
аар болгай силер. 25 Мен силерден сезиндим, ынчангаш акшаңарны 
черге хөөп кагдым. Акшанар бо-дур, ап ап көрүңер“. 2 Дээргизи 
аңаа: ,Сөлгүжок бак, чалгаа чалча! Тарываан-даа черимден ажаап 
аарымны, тө чашпаан-даа черимден чыып аарымны билир ышка- 
жыл сен. 27 Ындыг болганда мээң акшамны саарылгаже киирер тур- 
ган-дыр сен, мен ынчан ээп келгеш, акшамны орулгазы-биле катай 
алгай эртик мен. 28 Ооң бир шоодай акшазын хунаап алгаш, он шоо- 
дай акшалыг кижиге бериптинер. 2 Чүвези бар кижиге оон-даа немей 
бээр, ол ынчан артыкшылдыг боор, а чүвези чок кижиниң бичии 
бар чүвезин-даа хунаап алыр. 30 Бо сөлгүжок бак чалчаны дашкаар, 
улус ыглап-сыктап, диштерин кыжыраткан караңгыже, үндүр октап- 
тыңар“ — дээн. 


Чоннарны шиидери 


31 Бодунуң чайынналчак чырыынга бүргеткен Кижи амытан Оглу 
хамык төлээлеринге үдеткен чедип келгеш, Бодунуң алдарлыг дүжүл- 
гезинге саадаптар. 3 Ооң мурнунга бүгү чоннар чыглып кээр. Ол 
улусту, кадарчының хоюн өшкүзүнден үзери дег, ийи кезекке үзүп 
аар. 33 Ол хоюн — оң талазынга, а өшкүзүн — солагай талазынга бөлүп 
аар. 34 Хаан ынчан оң талазында турарларга мынча дээр: „Мээң Адам- 
ның ачы-буянын алганнар, бээр келиңер! Өртемчейни чаяаганындан 
бээр силерге белеткээн Дээрниң Чагыргазын салгап алыңар. 35 Чүге 
дээрге Мен аштап турумда, силер Мени чемгерип кагдыңар; суксап 
турумда, силер Мээң суксунум хандырдынар; чер кезип чорумда, 
силер Мени хоргададып алдыңар; 36чанагаш турумда, силер Мени 
хепкерип кагдыңар; аарып чыдырымда, силер Мени ажаап-карактап 
келдинер; кара-бажыңга чыдырымда, силер Меңээ ужуражып чор- 
дунар“. 37 Бурганга шынчы улус ынчан Аңаа мынчаар харыылаар: 
„Дээрги-Чаяакчы, кажан бис Сен аштап турунда көргеш, Сени чем- 
герген улус боор бис, суксап турунда көргеш, суксунуң хандырган 
улус боор бис? 38 Чер кезип чорунда көргеш, хоргадал берген улус 
боор бис; чанагаш турунда көргеш, хепкерген улус боор бис? 39 Кажан 
бис Сен аарып турунда көргеш, Сени ажаап-карактаан улус боор бис; 

кара-бажынга чыдырында көргеш, ужурашкан улус боор бис? Кажан 
ынчалган улус боор бис?“ 

40 Хаан оларга мынчаар харыылаар: „Алыс шынны чугаалап тур 
мен: Мээн бо бичии эш-еерумнун бирээзинге ол бугуну кылганынар 
дээрге-ле, ону Меңээ база кылганыңар ол-дур“. 

4А ооң соонда Хаан солагай талазында турарларга мынча дээр: 
„Менден ырап чоруңар, каргыштыг хейлер! Эрликке болгаш ооң 
төлээлеринге белеткээн мөңге отче барыңар. 42 Мен аштап турдум, а 
силер Мени чемгербедиңер; Мен суксап турдум, а силер Мээң суксу- 
нум хандырбадыңар; 43 Мен чер кезип чордум, а силер Мени хорга- 
датпайн бардыңар; чанагаш турдум, а силер Мени хепкербедиңер, 
аарып турдум база кара-бажыңга чыттым, а силер Менче сагыш сал- 
бадыңар“. 44Олар ынчан мынча дээрлер: „Дээрги-Чаяакчы, кажан 
бис Сээң аштап, суксап азы чер кезип турганыңны, чанагаш чораа- 
нынны, аарып азы кара-бажыңга чытканыңны көргеш, Сеңээ дуза- 
лаваан улус боор бис? Кажан ынчалган улус боор бис?“ 45Хаан 
оларга: „Алыс шынны чугаалап тур мен: Мээң бичии улузумнуң би- 
рээзинге ол бүгүнү кылбааныңар дээрге-ле, ону Меңээ база кылбаа- 
нынар ол-дур“ — деп харыылаар. 4 Олар ынчан мөңге кеземчеже 
чоруптар, а Бурганга шынчы улус мөңге амыдыралды алыр». 


Иисуска удур сүлчээ 
(Мк. 14:1-2; Лк. 22:1-2; Ин. 11:45-53) 


6 їИисус ол чугаазын төндүргеш, Бодунуң өөреникчилеринге 
2 мынча дээн: 2«Хосталыышкын байырлалынга чедир ийи хүн 
артканын база белдир-креске хере шапсын дээш, Кижи амытан 
Оглун садыптарын билип алынар». 

3Ол өйде Бурганнын дээди бараалгакчылары, чоннун баштынна- 
ры Бурганнын дээди бараалгакчызы Каиафанын өргээзинге чыглып 
келгеш, 4 Иисусту дуюкаа тудуп алгаш, өлүрүп каарын дугуржуп ал- 
ганнар. 5 Олар: «Чүгле байырлал үезинде ынчап болбас. Оон башка 
чон хөлзээзин үндүрүп боор» — деп дугурушканнар. 


Вифанияга Иисустун бажын үс-биле чагганы 
(Мк. 14:3-9: Лк. 7:36-50; Ин. 12:1-8) 


6 Иисус Вифанияга, экирбес кеш аарыглыг чораан Симоннун 
бажынынга турган. 7 Ол чемненип чыдырда, унелиг чаагай чыттыг 
ус куткан алебастр донгалыг херээжен Анаа чоокшулап келгеш, 
үзүн Ооң бажынче кудуп берген. 8 Ооң өөреникчилери ону көргеш, 

хорадап үнгеннер: «Ындыг чарыгдалдын ажыы чүл? Ол үстү хөй 
акшага садыпкаш, ядыыларга үлеп берип болур турган болгай!» 

10 Иисус ону билгеш, оларга мынча дээн: «Ол херээженни дүвүрет- 
пейн көрүңер, Меңээ эки херек кылган кижи-дир! Ч Ядыылар си- 
лер-биле үргүлчү кады турар, а Мен силер-биле үргүлчү кады турбас 
мен. 2 Мээң мага-бодумче чаагай чыттыг үзүн кудуп бергеш, ол Мени 
орнукшударынга белеткеп кагды. !3Алыс шынны силерге чугаалап 
тур мен: бүгү делегейге, Буянныг Медээни суртаалдаан чер бүрүзүнге, 
улус бо херээженниң кылган херээниң дугайында чугаалажып, ону 
сактып чоруур». 


Иуданың саттыныкчы болуксай бергени 
(Мк. 14:10-11; Лк. 22:3-6) 


Он ийи элчиннин бирээзи боор Иуда Искариот ынчан Бурган- 
ның дээди бараалгакчыларынга четкеш, чугаа кылган: 15 «Иисусту си- 
лерге садыпсымза, меңээ чүнү бээр силер?» Олар аңаа үжен мөңгүн 
чоос санап бергеннер. 16 Оон бээр-ле Иуда, Иисусту садыптар дээш, 
эптиг таварылга дилеп эгелээн. 


Хосталыышкын байырлалынга белеткел 
(Мк. 14:12-21; Лк. 22:7-14, 21-23; Ин. 13:21-30) 


17 Хаарган далганнар байырлалының бирги хүнүнде өөреникчиле- 
ри Иисуска чоокшулап келгеш, айтырыг салганнар: «Хосталыышкын 
байырлалының кежээки чемин Силерге каяа белеткеп бээр бис?» 
18 Ол мынча дээн: «Хоорайда айтып бээрим кижиге баргаш: „Башкы: 
“Мээң үем чоокшулап келди. Мен хосталыышкын байырлалын өөре- 
никчилерим-биле кады сээң бажынынга байырлаар мен’ — дээр чүве- 
дир“ — деп чугаалаңар». ! Өөреникчилери Иисустун оларга чугаа- 
лаан аайы-биле кылгаш, байырлалдың кежээки чемин белеткеп 
кааннар. 

20 Кежээ дүшкенде, Ол он ийи элчини-биле кады чемненири-биле 
олурупкан. 21 Кежээки чемни чип ора, Иисус мынча дээн: «Алыс 
шынны силерге чугаалап тур мен: силерниң бирээңер Мени садып- 
тар-дыр». 22 Аажок мунгараан өөреникчилер удаа-дараа айтырып эге- 
лээннер: «Ол мен эвес-ле боор мен аа, Дээрги?» 23 Харыызынга Ол 
мынча дээн: «Мээң-биле кады чаңгыс тавактан чем чип турар кижи 
Мени садыптар-дыр! 24 Бижилгеде ол дугайында бижээни дег, Кижи 
амытан Оглу оруун эртер ужурлуг, ынчалза-даа Ону садыптар кижи- 
ниң бодунуң шорузу-дур! Ол кижи шуут төрүттүнмээни боору эки 

ийик!» 25Ону садыптар дээн Иуда ынчан: «Мен канчап ол боор мен, 
Башкы?» — деп айтырган. Иисус анаа: «Бодун ынча деп тур сен» — деп 
харыылаан. 


Дээрги- Чаяакчының кежээки чеми 
(Мк. 14:22 -26; Лк. 22:15-20; 1 Кор. 11:23-25) 


26 Олар чемненип олурда, Иисус хлебти алгаш, Бурганга өөрүп чет- 
тиргеш, ону үзе тыртып, өөреникчилеринге бербишаан, мынча дээн: 
«Алгаш, чинер, бо дээрге Мээң мага-бодум-дур». 27 А ооң соонда Ол 
дашканы көдүргеш, Бурганга өөрүп четтиргеш, ону өөреникчиле- 
ринге сунгаш, мынча дээн: «Дөгеренер ижинер, 28 бо дээрге хөй улус- 
туң бачыттарын өршээри-биле төгерим Мээң ханым-биле чардынар 
дугуржулга-чагыг-дыр. 2 Силерге чугаалап тур мен: Адамның Чагыр- 
газынга силер-биле кады чаа арага ижер хүнүм келбээн шаанда, Мен 
ам моон соңгаар виноград суксуну - араганы ишпес мен». 30 Олар 
ыдыктыг ырны ырлашкаш, Елеон даанче чорупканнар. 


Пётрнуң Иисустан ойталаарын баш бурунгаар медеглээни 
(Мк. 14:27 -31; Лк. 22:31 -34; Ин. 13:36-38) 


31 Иисус ынчан оларга мынча дээн: «Бижилгеде: „Кадарчызын 
чыттыр шааптарымга, хойлар тарай маннажы бээр“а — деп бижээни 
дег, силер шупту бо дүне Менден ойталаар-дыр силер. 32 Ынчалза-даа 
Мен катап дирилгеш, Галилеяга мурнай чедип, силерни аңаа ма- 
наар мен». 

33 А Пётр Аңаа мынчаар харыылаан: «Улус Силерден шупту-даа ой- 
талаар болза, мен кажан-даа ынчанмас мен!» 34 Иисус аңаа мынча 
дээн: «Алыс шынны сеңээ чугаалап тур мен: бо дүне-ле, аскыр-дагаа 
алгырар бетинде, Менден үш катап ойталаар-дыр сен». 35 Пётр: «Си- 
лер-биле кады өлүр-даа апаар болзумза, Силерден черле ойталавас 
мен!» — дээн. Өске өөреникчилер база ынча деп аашкынар болганнар. 


Иисустун Гефсиманияга Бурганга мөргүл кылганы 
(Мк. 14:32-42: Лк. 22:39-46) 


36 Иисус оон өөреникчилери-биле кады Гефсимания дээр черге че- 
дип келгеш, оларга мынча дээн: «Маңаа олуруңар, Мен ол аразында 
дөө ынаар барып, мөргүп алыйн». 3? Ол Пётрну база Зеведейниң ийи 
оглун эдертип алгаш, качыгдап, ундарап эгелээн. 38 Иисус ынчан 





а Зах. 13:7. 

оларга мынча дээн: «Качыгдал мээң сеткилимни өлүмнүү-биле ка- 
рартыр базып тур. Маңаа туруңар, Мээң-биле кады сергелеңнеп, 
удуванар». 

39 Иисус олардан элээн ырай бергеш, черге донгайып чыдыпкаш, 
мөргүп эгелээн: «Ачай! Болдунар-ла болза, хилинчектин бо дашказы 
Менден чайлай берзин! Ындыг-даа болза бүгү чүве Мээң эвес, а Сээң 
күзел-сорууң ёзугаар болзун». 

40 Ол өөреникчилеринче ээп келгеш, оларның удуп чыдарын кер- 
геш, Пётрга чугаалаан: «Силер Мээң-биле кады оода чаңгыс шак иш- 
тинде сергек болуп шыдавааныңар ол бе? 44 Күткүлгеге алыспас дээш, 
серемчилелдиг болуп, мөргүңер. Сүлде — сергек, а мага-бот — сулар- 
гай болгай». 

42 База катап ырадыр кылаштай бергеш, Ол мынчаар мөргүй бер- 
ген: «Ачай! Хилинчектиң бо дашказы Менден чайлаттынмайн, Мен 
ону албан ижер ужурлуг болзумза, Сээң күзел-сорууң чогуп бүтсүн!» 
43 Иисус ээп кээрге, өөреникчилери ам база удуп чытканнар: олар- 
ның карактары шимдинип турган. 44 Оларны каапкаш, катап ырадыр 
кылаштай бергеш, Ол биеэги-ле сөстери-биле үшкү удаа мөргүй 
берген. 45 Иисус оон өөреникчилеринче ээп келгеш, оларга мынча 
дээн: «Силер ам-даа удуп дыштанмышаан силер бе? Дыннанар, 
шак-үе келген, Кижи амытан Оглун бачыттыглар холунга тудуп 
берип турар-дыр. 46Тургуланар, чоруулуңар! Саттыныкчы мыя бо 
келди, көрүңер!» 


Иисусту тудуп хоругдааны 
(Мк. 14:43 -50; Лк. 22:47 -53; Ин. 18:3-12) 


47 Иисус ынча дээри билек, он ийи элчинниң бирээзи боор Иуда 
чедип келген. Иуда Бурганның дээди бараалгакчылары болгаш чон- 
нуң баштыңнарының чорудупканы, хылыштар, моңнар-биле чепсег- 
ленген хөй улус эдертип эккелген. 48 Саттыныкчы оларга: «Ошкап 
каарым кижи Иисус ол боор — деп демдек айтып, — Ону тудуп алыр 
силер» — деп дугуржуп алган турган. 49 Иуда ол-ла дораан Иисуска че- 
де бергеш: «Амыргын-на бе, Башкы!» — дээш, Ону ошкап каан. 5А 
Иисус аңаа мынча дээн: «Өңнүк, чүнү кылыр дээш келген ийик сен, 
ооңну кыл»*. Чепсектиг улус ынчан чедип келгеш, Иисусту тудуп ал- 
ганнар. 





* 2650 И исустуң сөстериниң өске утказы: «Өннүк, чүнү кылыр дээш, 
бээр чедип келдиң?» — бооп чадавас. 

51 Иисустуң чанынга турганнарнын бирээзи хылыжын ушта тырт- 
каш, Бурганнын дээди бараалгакчызынын чалчазынын кулаан одура 
шаапкан. 52 Иисус аңаа мынча дээн: «Хылыжын хыннап ал! Хылыш 
көдүрген кижи боду хылыштан өлүр чүве. 5 Азы сен Мени Адамдан 
дилег кылып шыдавас деп бодадын бе? Ол Меңээ он ийи түмен 
азы оон-даа хөй дээрниң төлээлерин чорудуп бээр турган ийик! 5А 
ындыг таварылгада Бижилгелер канчап боттанырыл? Ол бүгү шак 
ынчаар боттаныр ужурлуун бижээн-не болгай!» 

55 Иисус ынчан чыылган чонга мынча дээн: «Силер чүге Мени ту- 
дуп алыр дээш, хылыштарлыг, моңнарлыг чедип келдиңер? Кай Мен 
дээрбечи мен бе? Мен хүннүң-не Бурганның өргээзинге улус өөре- 
дип келдим, а силер Меңээ хол дегбединер чоп. 5 Медээчилернин 
бижилгелери чогуп бүтсүн дээш, бо бүгү боттанып турар-дыр». 

Өөреникчилери ынчан Ону каапкаш, дезе бергеннер. 


Иисус дээди иудей Чөвүлелдиң мурнунда 
(Мк. 14:53 -65; Лк. 22:54-55, 63-71; Ин. 18:13-14, 19-24) 


57 Иисусту тудуп алган улус Ону Бурганның дээди бараалгакчызы 
Каиафага эккелген. Ном-хоойлу тайылбырлакчылары болгаш баш- 
тыңнар ында шагда-ла чыглып келген болган. 58 (А Пётр Бурганның 
дээди бараалгакчызының бажыңының хериминге чедир Иисусту 
бүдүү эдерип чедип келген. Ол ынаар киргеш, хамык херектиң төн- 
чүзүн көөрү-биле таңныылдар аразынга олуруп алган.) 

59 Иисусту өлүрер кылдыр шиидер дээш, Бурганның дээди бараал- 
гакчылары база бүгү дээди иудей Чөвүлел Иисуска удур меге херечи- 
лелдер тыварын оралдашкан. 60 Меге херечилел кылган улус хөй-даа 
турган болза, олар Ону буруудадыр чылдак тыппааннар. Адак сөөлүн- 
де ийи меге херечи келгеш: 61 « „Бурганның өргээзин урегдеп-бускаш, 
ону үш хүн дургузунда катап тудуп тургузуп шыдаар мен“ — деп турган 
кижи бо-дур» — дишкеннер. 62 Бурганның дээди бараалгакчызы ын- 
чан туруп келгеш: «Чүге харыылавайн тур сен? Бо улустуң сенээ удур 
чүнү херечилеп турары ол?» — дээн. 63 Ынчалза-даа Иисус ыыттаваан. 
Бурганның дээди бараалгакчызы Оон айтырган: «Дириг Бурганның 
ады-биле дилеп тур мен: биске чугаалап көр, Сен — Христос, Бурган- 
ның Оглу сен бе?» 

64 Иисус аңаа: «Силер бодуңар ынча дидинер — дээн. — А Мен 
силерниң шуптуңарга чугаалап тур мен: моон соңгаар Кижи амытан 
Оглун Күчүлүг Бурганның оң талазында олурар база дээрниң булут- 
тарын кырлап чоруур кылдыр көөр силер». 

65 Бурганның дээди бараалгакчызы ынчан кеткен хевин ора-чаза 
соккаш, мынча дээн: «Ол Бурганны дорамчылап тур! Биске ам хере- 
чилерниң херээ чүл? Силер шупту Ооң Бурганны дорамчылаанын 
дыннадынар! 66 Кандыг шииткел үндүрер силер че?» Харыызынга 
олар: «Ол буруулуг-дур, өлүр ужурлуг-дур!» — дээннер. 67 Ооң соонда 
олар Ооң арнынче дүкпүрүп, эттеп эгелээннер. Өскелери Ооң артын- 
дан чаактарынче дажып: 68 «Христос, Сени кым дажыпты? Өттүр би- 
лип медегле!» — дижип турганнар. 


Пётрнуң Иисустан ойталааны 
(Мк. 14:66-72; Лк. 22:56-62; Ин. 18:15-18, 25-27) 


69 А Пётр бажың даштынга херим иштинге олурган. Бир чалча 
херээжен аңаа чоокшулап келгеш: «Сен база Галилея чурттуг Иисус- 
биле кады турдуң чоп» — дээн. 70 Ынчалза-даа Пётр хамык улус мур- 
нунга оон ойталап: «Чүнү соора эдип турарың ол?» — дээн. 7! Ол үнер 
эжикче чоруптарга, ону көрүп каан өске чалча херээжен ында турган 
улуска мынча дээн: «Бо кижи база Иисус-биле кады чораан чүве». 
72 Петр база катап ойталап: «Ол Кижини билбес мен» — деп дангыраг- 
лаан. 73 Элээн үе эрткенде, орта турган улус Пётрга чедип келгеш: 
«Сен ылап-ла оларның бирээзи-дир сен, чугаалаар аянындан-на ил- 
дең-дир» — дээннер. 74 Пётр ынчан база катап аашкынып, чыгаанга 
кирип эгелээн: «Мен ол Кижини шуут билбес мен!» Ол өйде ас- 
кыр-дагаа алгыра берген. 75 Пётр Иисустуң: «Аскыр-дагаа алгырар 
бетинде, Менден үш удаа ойталаар-дыр сен» — дээн сөстерин сактып 
келген. Ол ооң соонда үнгеш, чаза ыглай берген. 


Иисус рим чагырыкчы Пилаттың мурнунда 
(Мк. 15:1; Лк. 23:1 -2; Ин. 18:28 -32) 


тыңнары дөгере чөвүлежип чугаалашкаш, Иисусту өлүрер деп 
шиитпир үндүргеннер. 2 Олар Ону хүлээш, чагырыкчы Пилатка аппа- 
рып хүлээдип бергеннер. 


27 1Эртен эрте Бурганның дээди бараалгакчылары, чоннуң баш- 


Иуданың өлүмү 
(Аж. -ч. 1:18-19) 


3 Иисусту садыпкан Иуда Ооң шииттирип алганын көргеш, кем- 
буруузун миннип, Бурганның дээди бараалгакчылары болгаш баш- 
тыңнарга үжен мөнгүн чоозун эгидип бергеш: 4«Буруу чок кижини 
садып, бачыт үүлгеттим» — деп турган. А демгилери: «Биске ол кандыг 

хамаанныг чүвел? Ол сээн херээн-дир» — деп харыылааннар. 5 Иуда 
чоостарын Бурганнын өргээзинге тө чажыпкаш, чоруй баргаш, 
монну берген. 6 Бурганнын дээди бараалгакчылары чоостарны чыып 
алгаш: «Бо акша ханнын өртээ болган төлээде, ону Бурганнын өргээ- 
зинин акша чыыр аптаразынга суп болбас» — дээннер. 7Олар суме- 
лешкеш, ол акша-биле, анаа өске чер чурттуг улусту хөөржүдер 
кылдыр, «Пор сава кылыкчызынын шелу» дээр черни садып аарын 
шиитпирлээннер. 8 Ынчангаш бөгүнге дээр ол шөлдү «Ханныг шөл» 
деп адап турар. 

9 Иеремия медээчини дамчыштыр баш бурунгаар чугаалаан ме- 
деглел ынчаар боттанган: «Олар израиль чоннун Ол дээш доктааткан 
өртээ — үжен мөңгүн чоосту ап алгаш, 19 Дээрги-Чаяакчының меңээ 
дужааганы дег, „Пор сава килыкчызынын шөлү“ дээш берипкеннер»а. 


Пилаттын Иисусту байысааганы 
(Мк. 15:2-5; Лк. 23:3-5; Ин. 18:33 -38) 


п Иисусту чагырыкчының мурнунга тургузуп каан. «Сен — иудей 
хаан сен бе?» — деп, Пилат Оон айтырган. Иисус: «Силер бодунар ынча 
дидинер» — деп харыылаан. 2А Бурганның дээди бараалгакчылары 
болгаш баштыңнар Ону буруудады бээрге, Иисус оларга кандыг-даа 
харыы бербээн. 13 Пилат ынчан Аңаа мынча дээн: «Дыннавайн тур 
сен бе? Сеңээ удур буруудадыышкыннарнын хөйүн көрбес бе?!» 
14 Ынчалза-даа Иисус чагырыкчыга харыылаваан болгаш ону аажок 
кайгаткан. 


Варавваны хостааны, а Иисусту өлүмге шиидип кааны 
(Мк. 15:6-15; Лк. 23:13-25; Ин. 18:39-19:16) 


15 Чагырыкчы хосталыышкын байырлалында чоннуң шилээни 
бир херектенни хостап бээр чанчылдыг турган. 16 Ол уеде Варавва* 
дээр билдингир херектен кара-бажынга чыткан чүве-дир. 17 Улус чыг- 
лып кээрге, Пилат олардан айтырган: «Мен силерге кымны хостап 
берейн? Кайызын хостап алыксап тур силер: Варавваны” бе азы 
Христос деп адаар Иисусту бе?» 18 (Иисусту адааргаан сагыш-биле 
анаа тудуп эккелгенин Пилат билип турган.) 





* 271617 Чамдык бурунгу грек сөзүглелдерде «Варавва» эвес, а «Иисус 
Варавва» деп бижээн. 





а Зах. 11:12-13; Иер. 18:3; 32:7-9. 

19 Пилат шииткел үндүрер бедик черге олурда, оон кадайы аңаа 
сөс дамчыттырыпкан: «Ол кем-буруу чок кижи-биле үрелдешпе! Мен 
бо дүне дүжүмде Ол дээш аажок човаг-хинчек көрдүм». 

20 Ынчалза-даа Бурганның дээди бараалгакчылары болгаш баш- 
тыңнар чонну Иисусту өлүрүп шиидерин, а Варавваны хостаарын ди- 
лээр кылдыр көгүдүп каапканнар. 2 Чагырыкчы олардан: «Бо ийи 
кижиниң кайызын хостап берейн, кымны дээр силер?» — деп айтыр- 
ган. Улус шупту: «Варавваны!» — деп алгырган. 22 Пилат оларга мынча 
дээн: «А Христос деп адаар Иисусту канчаайн?» Шуптузу аңаа: «Ону 
хере шавыңар!» — дээр болган. 23 Чагырыкчы: «Чүге? Ол кандыг кем- 
ниг херек кылганыл?» — деп айтырган. Ынчалза-даа олар улам ыыт- 
кыр алгыржып-ла турганнар: «Ону хере шавынар!» 24 Пилат чүнү-даа 
кылып шыдавазын база үймээн-даа үнер чыгыы апарганын көргеш, 
суг алдыртып алгаш, чон мурнунга холдарын чуггаш: «Мен бо кижи- 
ниң өлүмү дээш буруу чок мен, бодунар харыыланар» — дээн. 25 Ын- 
чаарга чон: «Ооң өлүмү дээш кеземче бистиң база ажы-төлүвүстүң 
кырынга дүшсүн» — деп харыылаан. 

26 Пилат ынчан улуска Варавваны хостап берген, а Иисусту эрии- 
дээш, хере шавары-биле аппаарын дужааган. 


“Шериглернин Иисусту дорамчылааны 
(Мк. 15:16-20: Ин. 19:2-3) 


27 Пилаттын шериглери ынчан Иисусту чагырыкчынын өргээзин- 
че аппарганнар. Ону долгандыр бүдүн батальон хире шериг чыглып 
келген. 28 Олар Оон хевин ужулгаш, Анаа хааннар кедер хурен-кызыл 
тон кедирип кааннар. 2 Оон тенниг чадан ыяш будуундан оваадай 
өрээш, Оон бажынга кедиргеш, он холунга даянгыыш тудускаш, 
Иисусту дорамчылап, Оон мурнунга дискектенип ора дүшкеш: 
«Иудей хаан алдаржызын!» — деп кочулап пат болганнар. 39 Олар Олче 
дүкпүрүп, даянгыыш-биле бажынче соп пат болганнар. 31 Иисусту до- 
рамчылап мага хангаш, хүрең-кызыл тонну ужулгаш, Ооң Бодунуң 
хевин кедиргеш, хере шавары-биле алгаш чорупканнар. 


Иисустун хере шаптыртканы 
(Мк. 15:21-32; Лк. 23:26-43; Ин. 19:17-27) 


32 Орук ара оларга Киринея чурттуг Симон деп кижи таваржы бээр- 
ге, олар ону Иисустун белдир-крезин кедуруп чоруур кылдыр алба- 
дапканнар. 33 Голгофа азы «Баш сөөгү» деп адаар черге чедип келгеш, 
34олар Иисуска бир-ле ажыг чуул холаан арага бергеннер. Ол шенеп 

көргеш, ишпейн барган. 35 Иисусту белдир-креске хере шаап кааш, 
олар кымның чүнү алырын даштар октаар төлге-биле шиитпирлеп, 
Ооң хевин аразында үлежип алганнар. 36 А ооң соонда олуруп алгаш, 
олар Ону кадарып эгелээннер. 

37 Иисустун кем-буруузун айтып: «Иисус — иудей хаан» — деп би- 
жээн самбыражыгашты Ооң бажының кырынга кадап каан турган. 

38 Ооң-биле кады өске ийи дээрбечини база: бирээзин Ооң оң тала- 
зынга, а өскезин солагай талазынга хере шаап каан. 39 Эрткен-дүшкен 
улус Ооң талазынче баштары-биле дорамчылалдыг айтып, кочулап 
турган: 40 «, Бурганнын өргээзин үреп-бускаш, үш хүн дургузунда 
тудуп тургузуптар мен“ — деп турдуң чоп! Бодуңну Бодуң камгала! 
Бурганның Оглу шын болзуңза, белдир-крестен дүжүп кел!» 

41 Бурганның дээди бараалгакчылары, ном-хоойлу тайылбырлак- 
чылары болгаш баштыңнар демнежип алгаш, база-ла Ону кочулап 
турганнар: 42 «Өскелерни камгалап турган, а Бодун камгалап шыдавас 
де! Израильдиң хааны де! Ол белдир-крестен дүжүп келзин, бис ын- 
чан Аңаа бүзүрей бээр бис! 43 Ол Бурганга ынанып турду. Ынчангаш 
Ол Бурганга эргим болза, Бурган ам Ону камгалап алзын. Ол Бодун 
Бурганның Оглу мен деп турду чоп!» 44Ооң-биле кады хере шаптыр- 
ган дээрбечилер база Ону бак сөглеп турганнар. 


Иисустун өлүмү 
(Мк. 15:33-41; Лк. 23:44-49; Ин. 19:28-30) 


45 Дүштекинин он ийи шактан үш шакка чедир бугу чер кырын дум- 
бей караңгы шыпкан. 4 А үш шак үезинде Иисус: «Эли, Эли, лема са- 
вахфани?» («Мээң Бурганым, Мээң Бурганым, чүү дээш, Сен Мени 
кааптың?»а — дээни ол.) — деп ыыткыр алгырыпкан. “7 Чоогунга тур- 
ган улустуң чамдыызы ону дыңнааш, мынча дишкен: «Ол Илияны 
кый деп тур». 4 Оларның бирээзи дораан маңнап чеде бергеш, суг си- 
ңирер губка алгаш, ону виноград арагазынга өттүрүп, өрген бажынга 
кедиргеш, Аңаа ижиртирин кыскан. 49Арткан өөрү эжин хоруп: 
«Адыр! Ону камгалаары-биле Илияның кээр-келбезин көөр-дүр» — 
деп турганнар. 

50 Иисус база катап ыыткыр алгырган соонда, Ооң амы-тыны үстү 
берген. 

51Ол өйде Бурганның өргээзинде Эң ыдыктыг чер деп адаар өрээл- 
ди аңгылаан көжеге үстүнден адаанга чедир ийи чара орлу берген. Чер 





а Ыд. ыр. 21:2. 

сиринейнип, хая-даштар буступ калган. 52 Чевеглер ажыттынып, Бур- 
ганның хөй-ле улузунуң өлүг мага-боттары катап дирли берген. 
53 Олар чевеглеринден үнгеш, Иисустуң катап дирилгениниң соонда 
ыдыктыг хоорайга чедип келгеннер. Оларны хөй улус суглуг караа- 
биле көрген. 

54Чус шериг баштынчызы база Иисусту таңныылдап турган ше- 
риглер чер шимчээшкинин болгаш өске-даа бүгү болган чүүлдерни 
көргеш, аажок сестип: «Ол ылап-ла Бурганның Оглу-дур!» — деп 
турганнар. 

55 Орта хөй херээженнер база ол бүгүнү ырактан хайгаарап тур- 
ганнар. Олар Иисуска бараан бооп, Ону Галилеядан үдеп келген 
улус чүве-дир. 56 Херээженнерниң аразынга Мария Магдалина, 
Иаков биле Иосифтиң авазы Мария база Зеведейниң оолдарының 
авазы турган. 


Иисусту орнукшутканы 
(Мк. 15:42 -47; Лк. 23:50-56; Ин. 19:38 -42) 


57 Кежээ дүшкенде, Аримафея суур чурттуг Иосиф деп бай ки- 
жи чедип келген. Ол база Иисустуң өөреникчизи турган. 58 Ол Пи- 
латка келгеш, Иисустуң мага-бодун дилеп алган. А Пилат мага-ботту 
аңаа бээрин дужааган. 59 Мага-ботту дүжүрүп алгаш, Иосиф ону 
арыг пөс шывыг-биле ораагаш, 6 хаяда оя шаап алганы бодунуң 
чаа чевег-куйунга орнукшудуп каан. Чевег-куйнуң аксын, улуг 
даш чууп эккеп, дуглап кааш, Иосиф чоруй барган. 61А Мария 
Магдалина болгаш өске Мария чевег-куйнуң дужунга олуруп 
калганнар. 


Чевег чанында таңныылдар 


62 Пятницаны солуп кээр даартазында хүндүс Бурганның дээди ба- 
раалгакчылары болгаш фарисейлер Пилатка келгеш, 6 мынча дээн- 
нер: «Хайырааты! Ол мегечи дириг тургаш: „Үш хүн эртерге, катап 
дирлир мен“ — деп чугаалаанын сактып келдивис. 64 Ынчангаш үшкү 
хүнге чедир чевегни кадарар айтыышкындан бер. Оон башка Ооң 
өөреникчилери чедип келгеш, мага-ботту оорлап аппаарлар, а оон 
чонга: „Ол өлүглерден катап дирилди“ — деп чарлай бээрлер. Ол 
сөөлгү меге баштайгызындан-даа дора болур». 65 Пилат оларга: «Таң- 
ныылдардан берейн. Баргаш, бодуңар баш билип кадарынар» — деп 
харыылаан. 66 Олар чоруткаш, таңныылдар тургузуп, дашка таңма 
баскаш, чевег-куйну кадарып эгелээннер. 

Иисустун катап дирилгени 
(Мк. 16:1-8; Лк. 24:1-12: Ин. 20:1-10) 


28 1Амыр-дыш хүнү эрткенде, улуг-хүннүн дан бажында, Мария 

Магдалина болгаш өске Мария чевег-куйну көөрү-биле чедип 
келгеннер. 2Хенертен күштүг чер шимчээшкини болган: Дээрги-Ча- 
яакчынын төлээзи дээрден дүшкеш, чевег-куйга кээп, дашты чууй 
идипкеш, ооң кырынга олуруп алган. 3 Ооң хевир-шырайы чанныкка 
дөмей, а хеви хар дег ак болган. 4 Оон корткаш, танныылдар сириней- 
нип, диригге-ле өлгүлей бергеннер. Дээрниң төлээзи херээженнер- 
ге мынча дээн: «Силер кортпанар. Хере шаптырткан Иисусту дилеп 
чедип келгенинерни билир мен. 6Ол мында чок. Силерге Ооң чу- 
гаалап турганы дег, Ол катап дирли берген. Бээр келгеш, Ооң чыткан 
черинче көрүңерден. 7 А ооң соонда дүрген чоруткаш, Ооң өөреник- 
чилеринге барып: „Ол өлүглерден катап дирилгеш, силерни мурнай 
Галилеяга чеде бээр. Ону аңаа көрүп каар силер“ — деп дыннадынар. 
Силерге Мээң чугаалаар дээн чүвем бо-дур». 

8 Олар чевегден дүрген-не үне халышкаш, коргуп-иргип-даа, аажок 
өөрүп-даа, ол бүгүнү Ооң өөреникчилеринге чугаалаар дээш чүгүр- 
жүпкеннер. Хенертен Иисус Боду оларга уткуй бо келген. Ол: 
«Амыргын-на бе!» — деп мендилээн. Херээженнер чоокшулай бер- 
геш, доңгая кээп дүшкүлээш, Ооң буттарындан кужактап, Аңаа мөге- 
йип турганнар. 1 Иисус ынчан оларга мынча дээн: «Кортпанар! 
Баргаш, „Галилеяже чоруптуңар“ деп, Мээң улузумга чугаалаңар. 
Олар Мени аңаа көрүп каарлар». 


Таңныылдарның дыңнадыы 


п Ҳерээженнер орукка бар чыдырда, таңныыл шериинден элээн 
каш кижи бо-ла бүгү болган чүүлдү Бурганның дээди бараалгакчы- 
ларынга дыңнадып, хоорайга чедип келген. РА демгилери баштын- 
нар-биле кады сүмелешкеш, шериглерге хөй акша бергеш, 1Золарга 
мынча дээннер: «„Ооң өөреникчилери дүне када келгеш, бис удуп 
чыдырывыста, мага-ботту оорлап аппарган-дыр“ — деп, хамык 
улуска чугаалаңар. А ол херектиң сураа чагырыкчының кулаанга 
чеде берзе, сагыш човаванар: силерге багай чүү-даа болбас кылдыр 
бис ооң-биле дугуржуп каар бис». 

15 Шериглер акшаны ап алгаш, айыткан аайы-биле кылганнар. 
Ол чугаа иудейлер аразынга калбаа-биле нептерээш, бөгүнге дээр 
артып калган. 

Иисустун өөреникчилеринге чагыы 
(Мк. 16:14-18; Лк. 24:36-49; Ин. 20:19-23) 


16А он бир өөреникчи Галилеяже, Иисустуң чеде бериңер дээн 
даанче чорупканнар. ! Орта Ону көрүп кааш, олар Аңаа мөгейген- 
нер, ындыг-даа болза чамдыктары чигзинигге алзыпканнар. 

18 Иисус чоокшулап келгеш, олар-биле чугаалажып, мынча дээн: 
«Дээрге база черге бүгү эрге-чагырганы Менээ берген-дир. В Ын- 
чангаш барыңар, Аданын, Оглунуң болгаш Ыдыктыг Сүлдениң 
ады-биле бүгү чоннарны сугга суп, оларны Мээң өөреникчилерим 
боор кылдыр ээлдиринер. 2 Силерге Мээң чарлык болган бүгү 
чүүлүмнү сагыыр кылдыр оларны өөредиңер. Мен кажан кезээде, 
бо делегейниң төнчүзүнге чедир силер-биле кады мен». 


МАРКТЫН БИЖЭЭНИ 
БУЯННЫГ МЕДЭЭ 


Иоанн Медеглекчинин суртаалы 
(Мф. 3:1-12; Лк. 3:1-9; Ин. 1:19-28) 


1 1 Бурганның Оглу Иисус Христос дугайында Буянныг Медээнин 
эгези бо-дур. 2 Исаия медээчиниң номунда* Бурган мынча дээн: 
«Көр даан, Мээң төлээлекчим Сээң оруунну белеткеп берзин дээш, 
ону Сени мурнай чорудуп тур мен». 3 «Ээн кургаг ховуда алгырган ки- 
жиниң үнү: „Дээрги-Чаяакчыга оруктан белеткенер, Ооң эртер кок- 
пазын дорттап беринер“»а. “Ынчангаш кургаг куруг ховуга Иоанн 
Медеглекчи чедип келген. Ол улуска — бачыттары дээш өршээл алыр 
дизе, бачыдын миннип, Бурганче ээлгениниң демдээ кылдыр — сугга 
суктурар ужурлуун суртаалдап турган. $ Улус аңаа бүгү Иудея черин- 
ден база Иерусалим хоорайдан боттарының бачыттарын ажыы-биле 
миннир дээш, кээп турган, а Иоанн оларны Иордан хемге сугга суп 
турган. 6 Иоанн теве дүгүнден кылган хептиг база белинде хөм курлуг 
чораан, а ооң чиир чеми акрида деп шартылаа болгаш черлик ары чи- 
гири болган. 7 Ол улуска мындыг суртаал берген: «Меңээ деңнээр ар- 
гажок өндүр улуг Кижи мээн соомдан чоруп олурар. Донгайгаш, Ооң 
идииниң шидиишкинин безин чежеринге төлеп чок кижи-дир мен. 
8 Мен силерни сугга суктум, а Ол силерни Ыдыктыг Сүлдеге сугар». 


Иисустун сугга суктурганы болгаш күткүткени 
(МФ. 3:13 -4:11; Лк. 3:21 -22; 4:1 -13) 


9Ол хүннерде Галилея чериниң Назарет деп хоорайжыгажындан 
Иисус чедип келген. Иоанн Ону база Иордан хемге суккан чүве-дир. 
10 Иисус сугдан үнүп ора, дээрниң аңгайып ажыттына бергенин база 





*12 Чамдык бурунгу грек сөзүглелдерде «Исаия медээчинин номун- 
да» деп эвес, а «Медээчилерниң номнарында» деп бижээн. 





а Мал. 3:1; Ис. 40:3. 

Бодунуң кырынче көге-буга дег бадып орар Бурганның Сүлдезин 
көрүп каан. П Оон дээрден мынча дээн үн дыңналган: «Сен Мээң ха- 
ны ынак Оглум-дур сен, Мээң сеткилимге дыка-ла кирер-дир сен». 
12 Ооң соонда ол-ла дораан Ыдыктыг Сүлде Ону ээн кургаг ховуже 
чорудупкан. 13 Ээн кургаг ховуга Ол дөртен хүн дургузунда эрликке 
күткүттүрүп, черлик амытаннар аразынга чурттап келген. Дээрниң 
төлээлери Аңаа бараан болуп турганнар. 


Иисустуң баштайгы өөреникчилери 
(Мф. 4:18-22: Лк. 5:1-11) 


14 Иоанны тудуп хоругдаанының соонда, Иисус Бургандан келген 
Буянныг Медээни суртаалдап, Галилеяга чедип келген. Ол мын- 
чаар суртаалдаан: «Доктааткан үе келген-дир: бачыдыңар миннип, 
Бурганче эглинер база Буянныг Медээге бүзүренер!» 

16 Бир-ле катап Иисус Галилея хөлдүң чаны-биле эртип бар чыткаш, 
балыкчылар болганындан четкилерин хөлче салып турган Симон бол- 
гаш ооң дуңмазы Андрейни көрүп каан. 17 Иисус оларга мынча дээн: 
«Мени эдеринер. Силерни кижилер тывыкчылары кылып каар мен». 
18 Алышкылар четкилерин каапкаш, ол-ла дораан Ону эдерип чоруп- 
каннар. ! Оон Ол бичии ырадыр кылаштай бергеш, Зеведейниң оглу 
Иаков биле ооң дуңмазы Иоанны көрүп каан, олар база-ла хемеде 
четкилерин септеп олурганнар. 2 Иисус оларны база кый деп алган. 
Олар ачазы Зеведейни хөлечиктери-биле катай хемеге каапкаш, Ону 
эдерип чорупканнар. 


Иисустуң аарыг кижилерни экиртип эгелээни 
(Лк. 4:31-41) 


21 Олар шупту Капернаум хоорайга чедип келгеннер. Үр болбаанда, 
Иисус амыр-дыш хүнүнде синагогага* кирип келгеш, улусту өөреди 
берген. 22 Ооң берген өөредиин улус кайгап ханмаан, чүге дээрге Ол 
ном-хоойлу тайылбырлакчылары ышкаш эвес, а эрге-чагырга ээлээн 
кижи ышкаш оларны өөредип турган. 

23 Ол синагогага букка алыскан бир кижи алгырып үнген: 
24 «Назарет чурттуг Иисус, Силерге бистен чүү херегил? Силер бисти 
узуткаар дээш келдинер бе? Силерни кымыл дээрзин билир мен, Си- 
лер — Бурганның Ыдыктыг Төлээлекчизи-дир силер!» 25 Иисус букка: 





*121 Синагога — иудейлерниң Бурганга мөгейип, мөргүүр дээш база 
Бурган хоойлузун өөренир дээш чыглып турган чери. 

«Ыыттава, ол кижиден үне бер!» — деп шыңгыы дужааган. 26 Бук 
ынчан ол кижини курулдурупкаш, ыыткыр алгырбышаан, оон үне 
берген. 27 Шупту улус кайгап-харааш, аразында мынча дишкен: 
«Чуу деп чувел бо? Ол буктарны безин чагырарга, олар Анаа чагыр- 
тып турар, кандаай ындыг чаа, күштүг өөредиг чүвел бо?» 28 Удат- 
паанда Ооң дугайында дамчыыр чугаа бүгү Галилеяга тарай берген. 

29 Иисус Иаков болгаш Иоанн-биле кады синагогадан үнгеш, үр 
болбайн, Симон биле Андрейниң бажыңынга чеде берген. 39 Симон- 
нуң кат-иези халыын аарыгдан аарып чыдар боорга, олар Иисуска 
ындыг дээрзин чугаалааннар. 3! Ол чыткан херээженге чоокшулай 
бергеш, ооң холундан тудуп алгаш, тургузуп эккелген. Демги херээ- 
женниң халыын аарыы анаа апарган, экирээн кижи ол дораан оларга 
бараан болуп эгелээн. 

32 Кежээликтей, хүн ажа бергенде, Иисуска бар-ла турган аарыг-ар- 
жык болгаш букшуураан улусту эккелгеш туруп бергеннер. 33 Хоорай- 
ның бүгү чурттакчылары хаалга аксынга чыглып келген. 34 Янзы-бүрү 
аарыгларга алыскан дыка хөй кижини Ол ынчан экиртип каан. Дыка 
хөй буктарны кижилерден үндүр сывыртапкаш, оларга Ооң дугайын- 
да чугаалаарын хоруп каан, чүге дээрге буктар Ол кым дээрзин билир 
турган. 


Иисустуң Галилеяга суртаалдааны 
(Лк. 4:42-44) 


35 Иисус даартазында эртен чер чырываанда-ла тургаш, дашкаар 
үнгеш, ээнзиргей черге барып, Бурганга мөргүп турган. 36 Симон 
болгаш Ооң-биле кады чораан улус Ону дилеп чорупканнар. 37Оон 
Иисусту тып алгаш, Аңаа: «Хамык улус Силерни дилеп тур» — дээн- 
нер. 38 Иисус оларга мынча дээн: «Чоок-кавы суурлар болгаш хоо- 
райларже бараалынар, Мен аңаа база суртаалдаайн, чүге дээрге 
кылыр дээш келген херээм-не ол болгай!» 39 Ол бүгү Галилеяны эргий 
кезип, синагогаларга суртаалдап база буктарны үндүр сывыртап 
чоруп берген. 


Экирбес кеш аарыглыг кижини экирткени 
(Мф. 8:1-4; Лк. 5:12-16) 


40 Бир-ле катап Иисуска экирбес кеш аарыглыг кижи чедип кел- 
геш, Ооң мурнунга дис кырынга олура дүшкеш, Аңаа: «Күзээр бол- 
зуңарза-ла, Силер мени арыглап каар силер» — деп чалынган. 
41 Иисус ону кээргей бергеш, холун сунуп, экирбес кеш аарыглыг 

кижиге деггеш, аңаа мынча дээн: «Күзеп тур мен, арыгланы бер!» 
42 Экирбес кеш аарыы ол-ла дораан демги кижиден адырлы берген. 
Ооң кежи арыгланы берип, кан-кадык апарган. 43 Иисус оон ол ки- 
жини чорудуп тура, аңаа шыңгыы чагып каан: 44«Дынна, кымга-даа 
бо дугайында чугаалава. Баргаш, Бурганның бир-ле бараалгакчызынга 
көстүп каг, оон Моисейниң хоойлузунда айытканын ёзугаар, арыг- 
ланганың дээш, Бурганга өргүлдү кыл. Сен ол өргүлүң-биле экирээ- 
нинни улуска херечилеп көргүскен боор сен». 45 А ол кижи чоруткаш, 
болган таварылганың дугайында шупту улуска чарлап, үзүк-соксаал 
чок чугаалап эгелээн. Ынчангаш Иисус хоорайже көзүлдүр кээр арга 
чок апаргаш, хоорай даштында ээнзиргей черлерге туруп алыр ужурга 
таварышкан. Улус Аңаа дөмей-ле чер болгандан кээп туруп берген. 


Иисустун чартыктаан кижинин бачыттарын өршээгени 
(Мф. 9:1-8: Лк. 5:17-26) 


1Элээн каш хүн эрткенде, Иисус база катап Капернаумга чедип 
2 келген. Ол бир бажында турар-дыр деп медээ дынналы берген. 
2Дыка хөй улус чыглып келген болгаш, бажыннын ишти-даштында 
эртер-дүжер хос чер чок апарган. Ол улуска суртаалдап эгелээн. 
3Дөрт кижи Аңаа чартыктаан кижини көдүрүп эккелген. 4 Улустун 
хөйүнден Иисусче чоокшулаар арга чогун көргеш, олар Ооң турганы 
бажыңның дээвиирин чазып-адыргаш, аңаа үт ойгаш, чартыктаан 
кижини чыткан дөжээ-биле катай дүжүрүп келгеннер. 5 Иисус олар- 
ның бүзүрелин көргеш, чартыктаан кижиге мынча дээн: «Оглум! 
Бачыттарың өршээттинген-дир». 6 Аңаа олурган ном-хоойлу тайыл- 
бырлакчыларының чамдыызы иштинде мынча деп бодаан: 7«Бо Ки- 
жи чүге ынча деп турарыл? Ол дээрге Бурганны дорамчылааны ол 
ышкажыл! Бургандан аңгыда кым бачытты өршээп шыдаар эргели- 
гил?» 8 Иисус оларның иштинде чүнү бодап турарын ол дораан билип 
кааш, мынча дээн: «Чүнү бодап, Мээң сөзүмден кемзинип олурарыңар 
ол? 9° Чүү беленил? Чартыктаан кижиге: „Бачыттарың өршээттинген- 
дир“ — дээри бе азы: „Туруп келгеш, дөжээңни алгаш, чоруй бар“ — 
дээри бе? 19 Ынчаарга Кижи амытан Оглу чер кырынга бачыттарны 
өршээр эргелиг дээрзин билип алыңар...» Иисус чартыктаан кижиге 
мынча дээн: И «Сенээ чугаалап тур мен: туруп келгеш, дөжээнни 
алгаш, бажыңыңче чоруй бар». 12 Хамык улус көрүп турда, аарыг 
кижи туруп келгеш, дөжээн алгаш, үнүп чоруй барган. Улус шупту 
кайгап-харай бергеш, Бурганны алдаржыдып: «Мындыг чүвени бис 
кажан-даа көрбээн бис!» — деп турганнар. 

Иисустун Матфей Левийни кый дээни 
(Мф. 9:9-13; Лк. 5:27-32) 


13Оон Иисус база катап хел эриинче унуп келген. Бугу чон Ону 
хүрээлеп келген, а Ол оларны өөредип турган. 4 Иисус хөл кыдыы- 
биле эртип бар чыткаш, үндүрүг хавырар черге Алфейниң оглу Левий 
үндүрүг хавырып олурда, ону көрүп кааш: «Мени эдерип чорувут» — 
дээн. Левий туруп келгеш, Ону эдерип чорупкан. 15 Иисус өөреник- 
чилери-биле кады Левийниң бажыңынга чемненип чыдырда, хөй 
үндүрүг хавырыкчылары болгаш бачыттыг кижилер база Ооң-биле 
кады чемненгеннер. Иисусту эдерип чоруур ындыг янзы улус эң- 
межок турган чүве-дир. 16 Фарисейлерге* хамааржыр ном-хоойлу 
тайылбырлакчылары Ооң үндүрүг хавырыкчылары болгаш бачыттыг 
кижилер-биле кады чемненип турарын көргеш, Ооң өөреникчиле- 
ринге мынча дээннер: «Силерниң Башкынар үндүрүг хавырыкчыла- 
ры болгаш бачыттыг кижилер-биле канчап кады чемненир чүвел?» 
17 Ону дыңнап кааш, Иисус оларга мынча дээн: «Эмчи кадык эвес, а 
аарыг улуска херек болгай. Мен „Актыг, бачыт чок бис“ дээр улусту 
эвес, а бачыттыг улусту кый дээр дээш келген мен!» 


Амыр-дыш хүнү болгаш шээрленириниң дугайында айтырыглар 
(Мф. 9:14-17; 12:1-8; Лк. 5:33-6:5) 


18 Иоаннын өөреникчилери болгаш фарисейлер шээрленир тур- 
ган. Элээн каш кижи Анаа чедип келгеш, мынча дээн: «Чуге Иоан- 
нын база фарисейлернин өөреникчилери шээрленип турарыл, а 
Силернин өөреникчилеринер шээрленмезил?» 19 Иисус оларга мын- 
ча дээн: «Куда шайлалгазынга келген күдээ оолдун эштери оолдар, 
күдээ оол олар-биле кады олурда, шээрленип шыдаар бе? Күдээ оол 
олар-биле кады турда, оларның кудараан херээ чүл? 20 Ынчаарга 
күдээ оолду олардан чарып аппаар хүннер кээр-ле болгай, шак-ла 
ынчан олар кударап база шээрлени бээрлер. 

21 Кым-даа эрги хепке чаа пестен чамашкы салбас. Ынчаар болза, 
чаа чамашкы эрги хепти чыырылдыр тыртыптар, а ойбак оон-даа 
улуг апаар. 22 Кым-даа чаа дүшкен араганы эрги көгээрже кутпас. 





* 216 Фарисейлер — Иудеяга ол үеде турган чугула салдарлыг шажын- 
чы бөлүктүң кежигүннери. Олар боттарын ыдыктыг хоойлуну база 
еврей ёзу-чанчылдарны шыңгыы сагып чоруур бис деп чарлап чо- 
рааннар. 

Ынчаар болза, чаа арага көгээрни деже тептер, ынчан арага-даа 
төктүп каар, көгээр-даа сандан үнер. Чаа араганы чаа көгээрже ку- 
дар херек». 

23 Бир-ле катап Иисус амыр-дыш хүнүнде тарып каан шөлдү тавар- 
ты бар чыткан. Ооң өөреникчилери орук ара сыпта тараа баштарын 
үзе соккаш, ууштап чий бергеннер. 24 Фарисейлер Аңаа мынча дээн- 
нер: «Көрүнер! Амыр-дыш хүнүнде кылырын ыдыктыг хоойлу хораан 
чүвени олар чүге кылып турарыл?» 25 Иисус оларга мынча дээн: «Боду 
база кады чораан өөрү аажок аштай бээрге, Давид хаанның чүнү кыл- 
ганын силер таанда-ла Бижилгеден номчуваанынар ол бе? 26 Авиафар 
дээрзи Бурганның дээди бараалгакчызы турган үеде Давид хаан кан- 
чанган ийик? Ол Бурганның өргээзинче киргеш, Бурганның бараал- 
гакчыларындан өске кым-даа чивес ужурлуг ыдыктаан хлебти чигеш, 
боду-биле кады чораан улуска база берген болгай». 27 Оон Иисус 
мынча деп немеп каан: «Бурган кижини амыр-дыш хүнү дээш эвес, 
аамыр-дыш хүнүн кижи дээш чаяап каан. 2 Ынчангаш Кижи амытан 
Оглу — амыр-дыш хүнүнүң база Чагырыкчызы-дыр!» 


Када берген холдуг кижини экирткени 
(Мф. 12:9-14: Лк. 6:6-11) 


1Иисус ооң соонда база катап синагогага чедип келген. Ол өйде 
3 аңаа када берген холдуг кижи турган. 2 Чамдык улус, Ону бурууда- 
дыр чылдак тып алыр бодааш, Ол амыр-дыш хүнүнде экирти бербес 
ирги бе деп, Ооң чүнү кылырын хайгаарап турганнар. 3 Иисус када 
берген холдуг кижиге мынча дээн: «Улустуң ортузунче туруп ал!» 
4А демги улуска Ол мынча дээн: «Амыр-дыш хүнүнде чүнү кылырын 
чөпшээрээнил: буянны бе азы бузутту бе? Амы-тынны камгалап аар 
бе азы ону узуткаар бе?» Ынчалза-даа олар ыытташпааннар. 5 Ол 
улусче килеңнеп, эргий кайгааш, оларның чүректериниң дашталга- 
ны дээш, аажок мунгарап, демги кижиге мынча дээн: «Холуң бээр 
сун». Ол сунуп бээрге, ооң холу база катап каң-кадык апарган. 6Фа- 
рисейлер үне бергеш, ол-ла дораан Иисусту канчап чок кылырын 
иродианнар-биле* кады сүлчээлежип, чугаа кыла бергеннер. 
7-8 Иисус оортан Бодунуң өөреникчилери-биле кады хөлче чоруп- 
кан. Галилея, Иудея, Идумея черлеринде, Иерусалимде, Иорданның 





* 36 Иродианнар — Галилеянын ол үедеги хааны Ирод Антипаны 
деткип турган еврей политиктиг бөлүктүң кежигүннери. (Ирод дуга- 
йында 6:14 шүлүкте немелде тайылбырны көр.) 

ол чарыында база харын-даа Тир биле Сидон хоорайларнын чоок-ка- 
вызында чурттаан чон Ону эдерип чоруп олурган. Иисустун кылган 
кайгамчык чүүлдеринин дугайында дамчыыр чугаа чер болганга 
нептерээн болгаш, улустуң Аңаа кээп турганы ол.  Чыылган хөй чон 
Ону кыза бербезин дээш, Ол Бодунга хемеден белеткеп бээрин өөре- 
никчилеринге чугаалап каан. 18 Иисус дыка хөй кижини экиртип 
каан, ынчангаш аарыг-аржык улус Аңаа дээрин кордап, Олче чүткүп- 
ле турганнар. Ону көрүп каан санында-ла букшуураан кижилер 
база Ооң мурнунга донгая кээп дүшкүлээш, алгыржы бээр болган: 
«Силер — Бурганның Оглу силер!» 12 Ынчалза-даа Иисус Ону кым 
дээрзин чугаалаарын оларның буктарынга шыңгыызы-биле хоруп 
турган. 


Иисустун он ийи элчинни шилип алганы 
(Мф. 10:1 -4: Лк. 6:12-16) 


13 Ооң соонда Ол дагже үне бергеш, күзээн улузун Бодунче кый 
дээрге, олар Аңаа чедип келгеннер. 14-16 Иисус оларның аразындан он 
ийи кижини шилип алгаш, элчиннер деп адап каан*. Олар үргүлчү-ле 
Ооң-биле кады чоруур ужурлуг турган. Иисус оларны суртаалдадып 
чорудар дээш база аарыгларны экиртир, буктарны үндүр сывырар 
эрге-күштүг болзуннар дээш, белеткеп турган. Ооң шилип алган он 
ийи кижизи бо-дур: Иисустун Пётр деп адааны Симон, !7 оларга Воа- 
нергес азы «Диңмирээшкин оолдары» дээр ат тывысканы Зеведей- 
ниң оолдары Иаков биле Иоанн, 18Андрей, Филипп, Варфоломей, 
Матфей, Фома, Алфейниң оглу Иаков, Фаддей, Симон Кананит** 
19база сөөлүнде Ону садыпкан Иуда Искариот. 


Иисустуң «Тенек аараан база букшуураан сен» дирткени 
(Мф. 12:22-32; Лк. 11:14-23; 12:10) 


20 Иисус бажыңче дагын ээп кээрге, мөөн чон база катаптырылдыр 
чыглып келген болгаш, Иисустун база Ооң өөреникчилериниң чем- 
ненир безин чай-хозу чок апарган. 21 Ындыг дээрзин дыңнап кааш, 





ж 3114-16 Чамдык бурунгу грек сезуглелдерде «Элчиннер деп адап каан» 
база «Ооң шилип алган он ийи кижизи бо-дур» деп сөстер таварыш- 
пайн турар. 

жж 318 Кананит — арамей дылдан укталган бо сөс Кана хоорайның 
адынга дүүшпес, а «Төрээн чурту дээш, чүткүлдүг демисекчи» дээн 
уткалыг бооп чадавас (Лк. 6:15 көр). 

Ооң чоок төрел кижилери Ону ап алыры-биле чеде бергеннер, чүге 
дээрге улус: «Ооң угааны анаа эвес-тир» — деп турар болган. 2А 
Иерусалимден чедип келген ном-хоойлу тайылбырлакчылары мынча 
дээннер: «Ооң Бодунче буктарның чагырыкчызы Веельзевул кире 
берген болгаш, ооң күжү-биле буктарны үндүр сывырып турар-дыр!» 
23 Иисус ынчан оларны кый деп алгаш, угаадыглыг чугаалар чугаа- 
лап, тайылбырлаан: «Эрлик канчап бодун боду үндүр сывыртаар 
чүвел? 24 Иштинден аңгыланып эгелээн күрүне бүдүн туруп шыда- 
вайн, буурап дүжер. 25 Азы аңгыланчып, кырышкан өг-бүле база 
бүдүн туруп шыдавас. 26 Эрлик боду бодунга удур месилдежип, иш- 
тинден аңгыланып турар болза, ол быражып шыдавас: ооң төнчүзү 
келгени ол-дур. 27 Мөге-шыырак кижини баштай хүлүп албас чүве 
болза, кым ооң бажынынче кирип, эт-хөренгизин үптеп шыдаарыл? 
Чүгле хүлүп алгаш, ол ооң бажыңын үптеп шыдаар. 22 Алыс шынны 
силерге чугаалап тур мен: улустуң кандыг-даа бачыттары база канчаар- 
даа бак сөгленири өршээттинер. 2 Ынчалза-даа Ыдыктыг Сүлдени 
бак сөглээн кижи бар болза, ол кажан-даа өршээл албас, харын бачыт 
аңаа мөнгези-биле артып каар». 30 Иисуска удурланып: «Олче бук 
кире берген-дир» — дижир улус бар боорга, Ол ынча дээн чүве-дир. 


Иисустуң ёзулуг өг-бүлези 
(Мф. 12:46-50; Лк. 8:19-21) 


31Оон соонда Иисустун авазы база эр, кыс дунмалары чедип келгеш, 
бажынче кирип чадашкаш, Ону кый дээри-биле улус ыдыпкан. 
32 Иисусту долгандыр хөй улус олурган. Анаа ынчан мынча деп дам- 
чыткан: «Эй, Силернин аванар база дунмаларынар даштын Силерни 
айтырып турлар». 33Ол оларга мынча деп харыылаан: «Мээн авам 
база ха-дунмам кымнар болур чүвел?» 34 Бодунуң чанында олурган 
улусту эргий кайгааш, Ол мынча дээн: «Мээң авам база ха-дуңмам 
бо-дур. 35 Чүге дээрге Бурганның күзел-соруун сагып чоруур кижи 
Мээң ха-дуңмам база авам болур болгай». 


Тараа чажыкчызы дугайында угаадыглыг чугаа 
(Мф. 13:1 -23; Лк. 8:4-15) 


4 1Иисус база катап хөл эриинге улусту өөредип эгелээн. Ооң ча- 
нынга хөй чон чыглып келген, ынчангаш Ол хемеге олурупкаш, 
эриктен бичии ырадыр эжиндире берген, а бүгү чон хөл кыдыынга 
артып калган. 2 Иисус улуска угаадыглыг чугаалар чугаалап, оларны 
хөй чүвеге өөредип турган: 3«Дыннанар! Тараа чажыкчызы үрезин 

чажып үнүп келген. 4Ол урезинин чажып турда, чамдыызы орук кы- 
дыынга кээп дужерге, куштар ужуп келгеш, ол урезиннерни соктап 
чипкен. 5Чамдыызы сай-даштыг, херзуну чуга черже кээп душкен. 
Ол үрезин удатпайн өзүп үнүп келген, чуге дээрге хөрзүн кылын эвес 
болган. 6А хүн хунней бергеш, ол өзүмнерни өрттендир шонуптарга, 
ханы дазыл тыртпаанындан, олар кадып калган. 7Чамдыызы тенниг 
хонак аразынче кээп дүжерге, тенниг хонак сырый өскеш, оларны 
боой базырыпкан, ынчангаш олар кулакталбайн барып, дүжүт бер- 
бээн.8А бир чамдыызы үнүш-дүжүткүр хөрзүннүг черже кээп дүшкен 
болгаш мандып өскеш, чашканындан үжен, алдан, харын-даа чүс 
дакпыр хөй дүжүт берген». 9 Иисус оон оларга мынча дээн: «Дыннаар 
кулаа бар кижи дыңназын!» 


Тараа чажыкчызы дугайында угаадыглыг чугааның тайылбыры 


10 Чон тарап чоруй барганда, Иисус-биле кады он ийи элчин база 
өске-даа өөреникчилер артып калган. Олар Оон бо угаадыглыг чугаа- 
ның чүнү айытканын айтырганнар. И Иисус мынча дээн: «Силерге 
Бурганның Чагыргазының чажыттарын билип алырын хайырлаан- 
дыр, а Чагырганың даштында турар болгаш, ону билбес улуска бүгү 
чүвени угаадыглыг чугаалар дамчыштыр ажыдып берген. 12Ындыг 
болганда Бижилгеде бижээни дег: „Олар көрзе-даа, көрбес-тир, 
дыңназа-даа, дыннавас база билбес-тир. А оон башка олар Бурганче 
эглип кээп, өршээл алырлар ийик“»а. 

13 Ол оон оларга мынча дээн: «Таанда-ла бо угаадыглыг чугааны 
билбейн турарыңар ол бе? Ынчаарга өске кандыг-даа угаадыглыг 
чугааны канчап билип алыр улус боор силер? МТараа чажыкчызы 
дээрге Бурганның медээзин чажып турар кижи-дир. 15 Орук кыдыын- 
га кээп дүшкен үрезинге дөмей улус бар боор-дур. Олар Бурганның 
медээзин дыңнап турарлар, ынчалза-даа ол-ла дораан эрлик чедип 
келгеш, оларның сеткилинде чашкан медээни оорлап аппаар-дыр. 
16 Оске улус сай-даштыг черге чашкан үрезинге дөмей боор-дур. Олар 
медээни дыңнап кааш, ол-ла дораан өөрүшкү-биле хүлээп алырлар. 
17 Ынчалза-даа алыс бодунда дазыл чок болгаш, турум эвес боорлар. 
Ооң соонда медээ ужун айыыл-халапка азы истеп сүрүүшкүнге тавар- 
жы бээр болза, олар дораан-на күткүттүрүп, өскээр чайгыла бээрлер. 
18Өске улус тенниг хонакка чашкан үрезинге дөмей боор-дур. Олар 
база медээни дыңнап турарлар. ! Ынчалза-даа амгы амыдыралының 





а Ис. 6:9-10. 

ажаанзырал-човаа, эт-хөреңгизиниң дуурайы база өске-даа күзел-бо- 
далдар оларны чардыктырып, медээни боой базырыптар болгаш, 
оларның үрезини дүжүт бербес. 20 А үнүш-дүжүткүр хөрзүннүг черге 
чашкан үрезинге дөмей улус база бар. Олар медээни дыңнап база хүлээп 
ап турар болгаш, чашканындан үжен, алдан, харын-даа чүс дакпыр 
хөй дүжүттү бээрлер. 


Чырыткы дугайында 
(Лк. 8:16-18) 


21Чырыткыны кывысканда, ону сава-биле дуй базырар дээш азы 
орун адаанга салып каар дээш бажынче киирер ийик бе? Чок, ону 
колдуже салып каар болгай. 22 Көстүп келбес кандыг-даа чажыт чүве 
чок база ажыттынып билдине бербес кандыг-даа ажытталчак бүдүү 
чүве чок. 23 Дыңнаар кулаа бар кижи дыңназын!» 24 Оон ыңай Ол мын- 
ча дээн: «Дыңнаан чүвеңерни угаап-бодап чорунар. Кандыг хемчээл- 
биле хемчээп бээр-дир силер, силерге база ындыызы-биле хемчээп бээр 
болгаш харын-даа аңаа немей бээр. 25 Кымда чүве барыл, аңаа оон-даа 
хөйнү бээр, акымда чүве чогул, оон бар чүвезин безин хунаай бээр». 


Үрезин дугайында 


26 Иисус улаштыр мынча дээн: «Бурганның Чагыргазы черже үре- 
зин чашкан кижиге дөмей. 27 Дүне ол кижи удуп чыдар, а хүндүс туруп 
кээр, ол өйде үрезинниң канчаар өзүп, үнүп кел чыдарын боду билбес 
болур. 28 Чүге дээрге чер боду-ла үрезинни чайгаар өстүрүп чыдар: 
баштай көк өзүмнү, ооң соонда тараа бажын, дараазында баш долдур 
арбын тарааны. 2 Тараа быжа бээрге, демги тараажы ол-ла дораан хол 
кадыырын тудуп алыр, чүге дээрге дүжүт ажаар өй келген-дир». 


Горчица үрезининиң дугайында 
(Мф. 13:31-35: Лк. 13:18-19) 


30 Иисус ооң соонда мынча дээн: «Бурганның Чагыргазын чүнүң- 
биле дөмейлей көөрүл азы ону кандыг угаадыглыг чугаа-биле чуруп 
көргүзерил? 3! Хөрзүнге тарып турда, чер кырында бар бүгү үрезиннер- 
ниң эң бичиизи боор горчица үрезининге ол дөмей-дир. 32А тарып 
каарга, горчица үрезини өзүп үнгеш, бүгү чемниг үнүштерниң эң улуу 
апаар, ооң адырарып келген будуктарының чаглаанга дээрниң куш- 
тары безин уя тудуп шыдаар болгай». 

33 Иисус шак ындыг хөй угаадыглыг чугаалар-биле оларга Бурганның 
медээзин, оларның дыңнааш, билип шыдаар шаа-биле, суртаалдап 

келген. 34 Оларны Ол угаадыглыг чугаалар чокка черле өөредип көр- 
бээн, а өөреникчилери-биле чааскаан арткаш, оларга бугу чувени 
тайылбырлап берип турган. 


Иисустун шуурганны томаартканы 
(Мф. 8:23-27: Лк. 8:22-25) 


35 Ол-ла хуннун кежээзинде Иисус өөреникчилеринге мынча дээн: 
«Хөлдүн ол чарыынче кеже берээли». 36 Олар чонну каапкаш, Иисус- 
тун чонну өөредип олурганы хемезинге олурупкаш, эжиндирип чо- 
рупканнар. Оларга өске хемелер база каттыжа берген. 37 Хөлге күштүг 
шуурган көдүрлүп келген болгаш, чалгыглар хемени часкаарга, ону 
суг долуп эгелээн. 38 А Ол хеменин соңгу бажынга, сыртыкка бажын 
салгаш, удуп чыткан. Өөреникчилери Ону оттурупкаш, мынча дээн- 
нер: «Башкы! Бис дүжүп өлдүвүс-ле, Силерниң херекке албазыңар ол 
бе?!» 39 Иисус туруп келгеш, хатты хоруп кааш, сугга мынча дээн: 
«Ыыттава, соксап көр!» Хат оожургай берген, шуут-ла ыржым апарган. 
4 Ол өөреникчилеринге: «Чүге ындыг кортук силер? Бүзүрелиңер чо- 
гу ол бе?» — дээн. 41 Олар аажок коргуп-сүртээш, аразында чугаала- 
жып турганнар: «Хат-даа, суг-даа Аңаа чагыртып турар, бо чогум 
Кымыл аан?» 


Иисустун букшуураан кижини экирткени 
(Мф. 8:28-34; Лк. 8:26-39) 


1Олар хөлдүң ол чарыында Герасаның* черинче эжиндирип ке- 

жип келгеннер. 2 Иисус хемеден дүжүп кээрге, Аңаа уткуй чевег- 
лерлиг куйлардан букшуураан кижи үне халып келген. ЗОл кижи 
хөөржүдүлге куйларынга чурттап турган, ынчаарга ону илчирбе-биле 
безин кым-даа хүлүп чадап каан. 4Ону чаңгыс эвес удаа илчирбе-биле 
хүлүп-шарып көрген, ынчалза-даа ол илчирбени чуура шаапкаш, 
хүлүгден чештинип чоруй баар турган. Ону кым-даа томаартып ча- 
дашкан чүве-дир. 5Ол кижи дүне-хүндүс дивейн, чевеглер, тейлер 
аразынга алгырып-кышкырып, даштар-биле соктунуп чоруур турган. 
6 Иисусту ырактан-на көрүп кааш, ол кижи Аңаа маңнап чеде бергеш, 
Ооң баарынга донгая кээп дүшкеш, 7ыыткыр үн-биле алгырган: 
«Силерге менден чүү херегил, Иисус, Дээди Өрүкү Бурганның Оглу? 
Бурганның ады-биле Силерден аашкынып дилеп тур мен: мени 





* 51Чамдык бурунгу грек сөзүглелдерде «Герасанын» эвес, а «Гадара- 
ның» азы «Гергесанын» деп бижээн. 

хилинчектевейн көрүңер!» 8 Чүге дээрге Иисус дем: «Бук, бо кижиден 
үнүп чоруй бар!» — деп каан чүве-дир. 9 Иисус ол кижиден айтырган: 
«Сээң адың кымыл?» Демгизи мынча деп харыылаан: «Мээң адым 
дук-тумен, чүге дээрге бис дыка хөй бис». 10 Оларны ол чер-чурттан 
үндүр сывырбазын буктар Иисустан дилеп эгелээн. 

п Ол өйде даг эдээнге кодан хаван одарлап чораан чүве-дир. 12 Бук- 
тар Иисустан мынча деп ээрешкен: «Бисти бо хаваннарже чорудуп 
көрем, оларже кире берээли». 13 Иисус чөпшээрээрге, буктар кижи- 
ден үнгеш, хаваннарже кире бергеннер. Бүгү кодан — ийи муң чыгыы 
хаван кадыр элден хөлче шурай бергеш, дүжүп өлүп калган. МА хаван 
кадарчылары дезе маңнашкаш, болган чүүлдүң дугайында чоок-кавы 
хоорай-суурларга чугаалап турганнар. Чогум чүү болганын көөр-дүр 
дээш, чурттакчы чон чыглып келген. 15Олар Иисустун чанынга кел- 
геш, дүк-түмен буктарга алыскан турган кижиниң хевин кедип алган, 
угаан-сегээни орталаны берген олурарын көрүп кааш, коргуп-сүртей 
бергеннер. 16 Болган чүүлдү көрүп турган улус букшуураан кижи-биле 
база хаваннар-биле чогум чүү болганын чугаалап берген. 17 Ынчан 
коргуп-суртээн улус оларның чер-чуртундан ырап чоруурун Иисус- 
тан дилей бергеннер. 

18 Иисус хемезинге олуруп турда, буктарындан адырылган демги 
кижи Ооң-биле кады чоруур чөпшээрел айтырган. 19 Ынчалза-даа 
Ол аңаа чөпшээревейн, мынча дээн: «Бажыңыңда улузуңче чана 
бергеш, Дээрги-Чаяакчының сеңээ чүнү кылганын база Ооң сеңээ 
кандыг өршээл хайырлаанын шупту улуска чугаалап бер». 20 Ынчан- 
гаш ол кижи чана бергеш, Он-хоорай деп адаар чуртунга Иисустун 
аңаа чүнү кылганын улуска чугаалап эгелээн. Бүгү чон кайгап-ха- 
раар болган. 


Дарганың уруун диргискени болгаш 
аарыг херээженни экирткени 
(Мф. 9:18-26; Лк. 8:40-56) 


21 Иисус ол чарыкче хемелиг дедир кежип кээрге, Ооң чанынга хөй 
чон чыглы берген. Ол хөл эриинге артып калган. 22Синагога даргала- 
рының бирээзи боор Иаир деп кижи аңаа чедип келгеш, Иисусту 
көрүп каан. Ол Иисустун мурнунче кээп дүшкеш, 23Оон аажок ди- 
леп, мынча дээн: «Мээң уруум өлүп чыдыр, ол экирий берип, дириг 
артсын дээш, аңаа холунар дегзип көрүңерем!» 24 Иисус ооң-биле ка- 
ды чорупкан. Мөөң чон Ону бүгү талаларындан үглеп, кызавышаан, 
Ооң соондан чоруп олурган. 

25 Ынчан ол черге он ийи чыл дургузунда ханы төктүп аараан херээ- 
жен кижи турган. 26 Ол херээжен хөй-ле эмчилерге чеже-даа эмнет- 
кен, хамык бар кошкулун эмнедир дээш, хей черге чарып каапкан, 
ынчалза-даа оон кадыы улам-на дорайтап бар чыткан. 27 Иисустун ду- 
гайында дыннап кааш, ол херээжен улус аразы-биле иткилежип эрт- 
кеш, Оон артындан чоокшулап келгеш, Оон кеткен хевинге дээй 
каапкан. 28«Мен оода-ла Ооң кеткен хевинге дээпсимзе, экириир 
боор мен» — деп, ол херээжен бодаан чуве-дир. 29 Ол-ла дораан оон 
ханы тегулбейн барып, аарыындан экирээнин билип каапкан. 
30 Иисус Бодундан ачы-буянныг куш уне бергенин ол дораан эскерип 
кааш, мөөн чонче эргилип кээп, эргий кайгаттынгаш: «Мээн хевимге 
кым дээпти?» - деп айтырган. 3!Өөреникчилери кайгай бергеш, 
мынча дээннер: «Силерни хүрээлээн чоннун кызып-кыйып турарын 
көрбейн турар эвес силер: „Меңээ кым дээпти?“ — деп ол чүнер ир- 
ги?» 32 Ынчалза-даа Иисус кымның ону кылыпканын көөр дээш, дес- 
киндир кайганып туруп берген. 33 Бодунуң кадык апарганын билип 
кааш, демги херээжен кортканындан сиринейнип, чеде бергеш, Ооң 
мурнунга донгая кээп дүшкеш, чүвениң байгы-ла шынын Аңаа чугаа- 
лаан. 34 Иисус аңаа мынча дээн: «Кызым, бүзүрелиң сени экиртип- 
камгалап кагды, амыр-тайбың чорупкаш, аарыындан адырлып ал». 

35 Иисус ону чугаалап турар аразында, синагога даргазы Иаирниң 
бажыңындан медээ чедирген улус келгеш, мынча дээннер: «Сээң 
урууң өлүп калды. Башкыны ам хей-ле шүүдетпе». 36 Ынчалза-даа 
Иисус ону дыңнааш, синагога даргазынга: «Кортпа, чүгле бүзүре!» — 
дээн. 37 Ол Пётрдан, Иаковтан база ооң дуңмазы Иоанндан өске кым- 
ның-даа Ооң-биле кады чоруурун чөпшээревээн. 38 Олар Иаирниң 
бажыңынга чедип кээрге, Ол аажок улуг хөлзээзин-дүвүрелди база 
ишкирнигип ыглап-сыктаан улусту көрүп каан. 3 Иисус бажынче ки- 
рип келгеш, мынча дээн: «Силер чүге дойлуп-хөлзеп, ыглап-сыктап 
тур силер? Бо уруг өлбээн, а анаа удуп чыдар кижи ышкажыл». 48 Олар 
Ону кочулап, каттыржы бергеннер. Иисус шупту улусту дашкаар үн- 
дүрүпкеш, Болу уругнуң ада-иези болгаш үш өөреникчизи-биле кады 
ооң чыткан өрээлинче кире берген. 41 Ол кысчыгаштың холундан ту- 
дуп алгаш, мынча дээн: «Талифа, куми!» (ол дээрге: «Кызыжак, сеңээ 
чугаалап тур мен, тур!» — дээни ол). 42 Уруг ол-ла дораан туруп кел- 
геш, кылаштап эгелээн (ооң хары он ийи чедип турган чүве-дир). Ону 
көрген улус аажок кайгап-хараан. 43 Болган чүүл дугайында кымның- 
даа билбес боорун Иисус оларга шынгыы чагаан, а уругга чемден 
бээрин айыткан. 

Назареттиң чурттакчыларының 
Иисусту хүлээп көрбээни 
(МФ. 13:53 -58; Лк. 4:16-30) 


6 1Иисус оортан чоруткаш, Бодунуң өөреникчилери-биле кады 
төрээн хоорайынче ээп келген. 2Амыр-дыш хүнү үнүп кээрге, 
Ол синагогага чонну өөредип эгелээн. Дыннап турган дыка хөй 
улус кайгап-харап, чугаалажы берген: «Ооң бо хамык чүвези кайыын 
келгенил? Ындыг мерген угаанны Аңаа кым бергенил? Ол ындыг 
кайгамчык чүүлдерни чаяап турар-дыр! 3Ол дээрге Марияның оглу, 
Иаковтуң, Иосийнин, Иуданын база Симоннун акызы, бызаңчы ки- 
жи эвес ийикпе? Ооң кыс дуңмалары база бистиң аравыста эвес чүве 
бе?» Ынчангаш олар Ону хүлээп кербээннер. 4 Иисус оларга: «Медээ- 
чи каяа-даа алдар-хүндүлүг боор, ону чүгле бодунуң хоорайынга, 
чоок улузунуң аразынга база бажыңынга үнелеп көрбес чүве» — дээн. 
5 Ынчангаш Ол кандыг-даа кайгамчык чүүл кылып чадашкан, чүгле 
элээн каш аарыг кижиге холун дээскеш, экиртип каан. 6 Иисус ол 
улустуң бүзүрел чогун аажок элдепсинген. Ол ооң соонда чоок-кавы 
суурларны эргий кезип, улусту өөредип чорупкан. 


Иисустуң он ийи элчинни чорутканы 
(Мф. 10:1, 5-15; Лк. 9:1-6) 


7 Иисус он ийи элчинни Бодунче кыйгырып алгаш, оларга бук- 
тарны үндүр сывырар эрге-күштү бергеш, ийи-ийилеп, тарадыр чо- 
рудуп эгелээн. 8 Иисус оларга мындыг чагыг берген: «Орукче үнерде, 
даянгыыштан өске чүнү-даа албаңар: аъш-чем-даа, хап-сава-даа, 
акша-мөңгүн-даа албаңар. 9 Идиктеринер кеткеш, кеткен хевиңерден 
аңгыда, солуп кедер хеп албаңар. 19 Кандыг бажынче кирип келген- 
дир силер, ол черден чорбаан шаанарда, аңаа чурттап артып калыңар. 
ПА кандыг-бир черге силерни хүлээп албас азы тооп дыннавас болза, 
ол черден чоруурунарда, ол улуска херечилел-сагындырыг кылдыр 
буттарыңар довураан кактап кааптынар»*. 12 Өөреникчилер чоруп- 
каш, бачыдын миннип, Бурганче эглириниң чугулазын улуска сур- 
таалдап эгелээннер. !3 Олар хөй буктарны үндүр сывыртааннар база 
хөй аарыг кижини елей деп үс-биле чаггаш, экиртип кааннар. 





* 61 Чамдык бурунгу грек сөзүглелдерде бо сөстерге: «Силерге алыс 
шынны чугаалап тур мен: ол хоорайга көөрде, Содом биле Гоморрага 
шииткел хүнүнде өршээл улуг боор» — деп сөстерни немээн. 

Иоанн Медеглекчинин өлгени 
(Мф. 14:1-12: Лк. 9:7 -9) 


14 Иисустун ады чер болганга нептереп, билдингир апарган бол- 
гаш, Ирод хаан* база Ооң дугайында дыңнап каан. Чамдык улус мын- 
ча дээр болган: «Ол болза Иоанн Медеглекчинин өлүглерден катап 
дирилгени ол-дур, ынчангаш ам ындыг кайгамчык чүүлдер кылып 
турар-дыр». 15 Өскелери мынча дээр болган: «Ол — Илия-дыр». А чам- 
дыктары: «Ол — эрте-бурунгу медээчилерниң бирээзи-дир» — дээн- 
нер. 16 А Ирод ол бүгүнү дыңнааш, мынча дээн: «Ол болза мээң бажын 
кестиртип кааным Иоаннын катап дирилгени ол-дур». 

17-18 Ол үеде Ирод бодунуң акызы Филипптин кадайы Иродиаданы 
кадайланып алган турган, а Иоанн Иродка: «Акыннын ап чораан ки- 
жизин кадайланыр эргең чок» — деп чугаалап шаг болган. Ынчангаш 
Ирод Иоанны кара-бажынга хоругдап каарын дужааган турган. 19 Иро- 
диада Иоаннга хорадааш, ону өлүртүп каар арга-хорга дилей берген. 
Ынчалза-даа ол чүнү-даа канчап чадап каан, 20 чүге дээрге Ирод Иоан- 
ны ыдык, Бурганга шынчы кижи деп билир болгаш, оон сестир база 
хүндүлээр, а ындыг болганда, кадагалаар чораан. Иоанның суртаалда- 
ры ону хөлзедип-даа турган болза, Ирод ол чугааларны күзелдии-биле 
дыннаарынга ынак бооп келген. 21 Ынчалза-даа эптиг өй тыпты берген. 
Иродтуң төрүттүнген хүнү кээрге, ол ооң доюнче бодунуң ызыгууртан 
дүжүметтерин, шериг баштыңчыларын база Галилеяда эң хүндүткелдиг 
улусту чалап алган. 22 Ол дойга Иродиаданың уруу** самнааш, Иродка 
база ооң аалчыларынга аажок тааржып, магададыпкан. Ирод ол уругга: 
«Күзээн-не чүвеңни менден диле, сеңээ ону бээр мен» — дээн. 

23 Ирод оон аңаа мынча деп дангыраглаан: «Менден чүнү-даа ди- 
лээр болзуңза, күрүнемнин чартыын-даа болза, сеңээ бээр мен!» 24Ол 
уруг үнгеш, авазындан сүме айтырган: «Чүнү дилээр мен?» Оозу: 
«Иоанн Медеглекчинин бажын диле» — дээн. 25Уруу далаш-биле 
хаанга дедир келгеш, мынча деп дилээн: «Меңээ ам дораан Иоанн 
Медеглекчиниң бажын калбак тавакка салгаш, эккеп бээриңерни 


* 64 Ирод — Иисус Христостуң төрүттүнген үезинде дөрт кезекке чар- 
баан бүдүн Иудеяга хаан турган Улуг Ирод хаанның оглу, адазының 
өлүмүнүң соонда Галилея болгаш Переяны чагырып эгелээн Ирод 
Антипа ол-дур. 

** 6:22 Чамдык бурунгу грек сөзүглелдерде «Иродиаданың уруу» эвес, 
а «Ооң Иродиада дээр уруу» деп бижээн. 

күзээр-дир мен». 26 Хаан аажок мунгараан, ынчалза-даа аалчылары- 
ның мурнунга аксы-сөзүн берген болгаш, уругга ойталавас-тыр деп 
бодап алган. 27 Ынчангаш хаан ол-ла дораан Иоаннын бажын эккээ- 
рин дужаагаш, бир шериин ыдыпкан. 28 Шериг кижи баргаш, кара- 
бажыңга Иоаннын бажын одура шапкаш, тавакка салып эккелгеш, 
демги уругга берипкен. А ол уруг ону авазынга аппарып берген. 
29 Иоаннын өөреникчилери ону дыңнап кааш, чедип келгеннер бол- 
гаш ооң мага-бодун ап алгаш, чевег-куйга орнукшудуп кааннар. 


Беш муң кижини тоттурганы 
(Мф. 14:13-21; Лк. 9:10-17; Ин. 6:1-14) 


30 Элчиннер шупту Иисуска ээп келгеш, чүнү кылганын база чонну 
чүү чүвеге өөреткенин Аңаа дөгерезин чугаалап бергеннер. 3! Иисус 
оларга мынча дээн: «Мээң-биле кады ээн черже аңгыланып чорупту- 
ңар, аңаа кезек дыштанып алыр силер». Чүге дээрге оларның турган 
черинде улус дыка хөй болгаш, оларга чемненир безин хос-чай ты- 
вылбас болган. 32 Ынчангаш олар ээн, озалааш черже чүгле боттары 
хемелиг эжиндирип чорупканнар. 

33 Ынчалза-даа оларның эжиндирип чорупканын көрген база олар- 
ны кымнар дээрзин билир улус ол черже бүгү суурлардан, хемени 
мурнаар дээш, эрик кыдыы-биле маңнажыпкаш, ынаар мурнап чеде 
берген. 34 Иисус хемеден үнүп келгеш, манап турган хөй чонну көр- 
геш, оларны кээргей берген, чүге дээрге олар кадарчызы чок хойларга 
дөмей болганнар. Ынчангаш Ол улусту хөй чүвеге өөредип эгелээн. 
35 Кежээликтей, хүн ажып турда, Ооң өөреникчилери Аңаа чедип кел- 
геш, мынча дээннер: «Бо чер ээн-дир, шак-үе база орайтаан-дыр. 
36Улусту тарадыптынар, чоок-кавы суурларже баргаш, боттарынга 
чиир чемден садып алзыннар». 37 Ынчалза-даа Ол мынча деп харыы- 
лаан: «Силер оларны чемгеринер». Өөреникчилери мынча дээннер: 
«Кай барык ийи чүс мөнгүн чоос-биле чем саткаш, бо хамык улусту 
чемгерер ужурлуг бис бе?» 38Ол оларга мынча дээн: «Силерде чогум 
чеже хлеб бар-дыр? Баргаш, керуп керунерем». Олар баргаш, санап 
эккелгеш, мынча дээннер: «Беш хлеб болгаш ийи балык бар-дыр». 
39 Иисус ынчан улусту ногаан оьт-сигенниг черге бөлүктей олуртупта- 
рын дужааган. 4 Ынчангаш шупту улус чүс-чүс база бежен-бежен кижи 
кылдыр бөлүктей олуруп алган. 4А Ол беш хлеб биле ийи балыкты 
алгаш, дээрже көрүнгеш, аъш-чем дээш, Бурганга өөрүп-четтирген 
болгаш хлебтерни кезектей үзе тырткылааш, өөреникчилеринге дам- 
чыдып эгелээн. А олар хлебти улуска үлеп турганнар. Оон ийи балыкты 

база шупту улуска чедиштир уледипкен. 42 Шупту улус ону чигеш, тода 
берген. 43 Харын-даа чем артыын чыггаш, он ийи аргаан хааржакты 
долдуруп алганнар. 44Чемни беш мун эр кижи чиген чуве-дир. 


Иисустун суг кырлап кылаштааны 
(Мф. 14:22-36; Ин. 6:15-21) 


45 Иисус оон дораан Бодунун өөреникчилеринге: «Хемеге олуруп- 
каш, хелдун ол чарыында Вифсаида суурже эжиндирип кеже бери- 
ңер» — деп дужааган. А Боду чонну чандырар дээш, артып калган. 
46 Улус тарай бээрге, Иисус мөргүп аары-биле дагже чорупкан. 47 Ке- 
жээ дүшкенде, өөреникчилерниң хемези хөл ортузунга чораан, а Ол 
эрикке чааскаан турган. 48 Удур хат хадып турар болгаш, оларга эжин- 
дирериниң бергезин Иисус көрүп каан. Даң адып орда, Ол хөлдүң 
суун кырлап, оларже чорупкаш, хемени хензигден-не эрте база бээр 
часкан. 49 Ынчалза-даа олар Ооң суг кырлап чоруурун көргеш, бо-даа 
хей-сүнезин-дир деп бодааш, кортканындан алгыржы бергеннер. 
50 Чүге дээрге Ону көргеш, өөреникчилер шупту аажок корткан. 
Ынчалза-даа Иисус ол-ла дораан олар-биле чугаалажып эгелээн: 
«Орталанынар, Мен-дир мен, кортпаңар!» 5! Оон Ол хемеге олар-би- 
ле кады олуруп алган. Хат ол-ла дораан оожургай берген. Өөреникчи- 
лер аажок кайгап-хараан. 5 Чүге дээрге Ооң хлебтер-биле кылганы 
кайгамчык чүүлдү безин билип шыдаваан улус чүве-дир. Оларның 
чүректериниң чүве билбези ол хире болган. 

53 Ол чарыкче кежип келгеш, Геннисареттиң черинге кээп, эрикке 
доктаап турупканнар. 54Олар хемеден дүжүп кээри билек, чурттакчы 
чон Иисусту танып каан. 55 Улус чоок-кавы черлерни эргий халыш- 
каш, аарыг улузун орун-дөжектери-биле катай, Ону ында турар деп 
дыннааны черже эккелгеш турупканнар. 56 Ол кандыг-даа хоорай- 
ларга, суурларга, турлагларга чедип кээрге, чурттакчылар аарыг ки- 
жилерин төп шөлдерже үндүргеш туруп берген. Ооң хевиниң оода-ла 
эдээнге-даа дээрин оларга чөпшээрээрин улус Иисустан дилеп 
турган. Аңаа дегген кижи бүрүзү экирий бээр болган. 


Бурганның хоойлулары улустуң доктаатканы 
сагылга-дүрүмнерден чугула 
(Мф. 15:1-20) 


1 Иерусалимден чедип келген фарисейлер болгаш элээн каш 
ном-хоойлу тайылбырлакчызы Иисустуң чанынга чыглып кел- 
геннер. 2Олар Ооң чамдык өөреникчилериниң арыг эвес холдарын 

чугбайн, чемненип олурарын эскерип кааннар. (3 Херектиң ужуру 
чүдел дээрге, бүгү иудейлер, а фарисейлер кымдан-даа артык, бу- 
рунгу чаңчылдарын шыңгыы сагыыр, тускай чурумчуткан аайы-биле 
холун чугбаан шаанда, чемненип олурбас улус чүве-дир. 4 Базаардан 
садыглашкаш келгеш, олар холун чугбаан шаанда*, чем чивес турган. 
Оларның сагыыр кылдыр хүлээп алган оон-даа өске дыка хөй са- 
гылга-дүрүмнери бар, чижеглей алырга, аяктарны, дөмбүңнерни, 
чес сакпыңнарны, дөжектерни чурумчуткан аайы-биле чууру дээн 
ышкаш.) 5 Ынчангаш фарисейлер болгаш ном-хоойлу тайылбыр- 
лакчыларының Иисустан айтырганы ол: «Чүге Силерниң өөре- 
никчилериңер ада-өгбелерниң ёзу-чаңчылын тоовазыл? Чүге олар 
арыг эвес холдарын чугбайн, чем чиирил?» 6 Иисус мынча деп ха- 
рыылаан: «Ийи арынныглар, силерниң дугайыңарда Бурган Исаия 
медээчиниң номунга шын-на бижээн-дир: „Бо улус Мени аксы-би- 
ле хүндүлээр, а херек кырында оларның чүректери Менден ырак. 
7Оларның мөгейии ажык чок, чүге дээрге оларның өөредии — улус 
чогааткан сагылга-дүрүмнер-дир“а. 8 Силер Бурганның айтыышкын- 
нарын тоовайн каапкаш, улустуң чаңчылдарын эдерип чоруур-дур 
силер»**. Оон Ол мынча дээн: «Силер боттарынарнын сагылга- 
дүрүмнериңер сагыыр дээш, Бурганның айтыышкыннарын тоовайн 
каапканыңарны угаанныг чорук деп бодаар-дыр силер. 1) Моисей 
силерге Бурганның айтыышкынын дамчыткан-на болгай: „Ачаң 
биле аванны ханы хүндүле“б, ол ышкаш: „Ачазы биле авазын бак 
сөглээр кижини өлүмге онаар херек“. 11-12 А силерниң чугаанар 
ёзугаар кандыг боор-дур? Ава-ачазынга: „Менден алыр ужурлуг 
чүвеңерни Бурганга өргүүрүм ол-дур“ — дээр кижи бар болза, силер 
аңаа ава-ачазынга чүнү-даа кылырын чөпшээревейн баар-дыр силер. 
13Силер ооң-биле Бурганның сөзүн боттарыңарның-на саналдаан 
чаңчылдарыңар дээш, үреп турар-дыр силер. Өске-даа шак ындыг 
чүүлдерни эңдере кылып чоруур-дур силер». 





* 74 «Олар холун чугбаан шаанда» деп сөстерниң өске утказы: 


«Олар садып эккелген хамык чүвезин чугбаан шаанда» — бооп ча- 
давас. 

** 78 Чамдык бурунгу грек сөзүглелдерде бо сөстерге: «Аяк-сава чуу- 
рун сагып база өске-даа шак ындыг чүүлдерни хөйү-биле кылып 
турар-дыр силер» — деп сөстерни немээн. 





а Ис. 29:13. 6 Хост. 20:12: 21:17. 

м Иисус чонну база катап чыып алгаш, мынча дээн: «Шуптунар 
Мени дыңнааш, билип аарын кызыңар. 15-16 Кижиже дашкаартан ки- 
рип кээр чүү-даа чүве ону бужартадып шыдавас. Кижиниң бодундан 
үнүп кээр чүве харын ону бужартадыр»*. Ол чонну каапкаш, ба- 
жынче кирип кээрге, өөреникчилери демги угаадыглыг чугааның ду- 
гайын Оон айтырганнар. 18 Ол оларга мынча дээн: «Таанда-ла силер 
ам-даа билип шыдаваанынар ол бе? Кижиже дашкаартан кирип кээр 
чүү-даа чүве ону бужартадып шыдавас дээрзин көрбээнинер ол бе? 
19 Чүге дээрге ол кижиниң чүрээнче эвес, а ишти-хырнынче киргеш, 
оон мага-боттан үне бээр болгай». (Шак ынчалдыр Ол бүгү аъш-чем 
аймаан арыг деп чарлаан.) 22 Оон ыңай мынча дээн: «Кижиниң бодун- 
дан үнүп турар чүве харын ону бужартадыр. 21 Кижиниң иштинден, 
ооң чүрээнден үнер чүүлдер бо-дур: бузуттуг бодалдар, самыыраар 
чорук, ооржу база өлүрүкчү чорук, 22 кады чурттаан эжинге шынчы 
эвес чорук, чазый чорук, кара сагыш, меге, туттунмас самыырааш- 
кын, адааргал, хоп-нүгүл, бодун тогдунары база сээдең чорук. 23 Ки- 
жиниң иштинден үнер бо бүгү бузут харын ону бужартадып турар». 


Өске чер чурттуг херээженниң бүзүрээни 
(Мф. 15:21 -28) 


24 Иисус Галилеядан үнгеш, Тир болгаш Сидон хоорайларның 
чоок-кавызынче чорупкан. Ол бир бажынга туруп алгаш, өске улус 
Ооң келгенин билбес боорун күзээн, ынчалза-даа дөмей-ле ону ча- 
жырып шыдаваан. 25 Уруу букка алыскан бир херээжен база Иисустуң 
келгенин билип каан. Ол херээжен доп-дораан ынаар чеде бергеш, 
Ооң буттарының баарынга донгая кээп дүшкен. 26 Ол херээжен иудей 
эвес, а Сирияның Финикиязы дээр чер чурттуг кижи болган. Херээ- 
жен Иисустан ооң уруунче кире берген букту үндүр сывырып бээрин 
ээрежип эгелээн. 27 Иисус мынча дээн: «Уругларның чемин хунаап 
алгаш, ыттарга каап бээрге, кайын боор». 28А ол херээжен мынчаар 
харыылаан: «Дээрги, а ыттар база-ла уругларның чемненген столун- 
дан кээп дүшкен тогланчы чыып чиир ышкажыгай». 2 Иисус ынчан 
аңаа мынча дээн: «Ындыг эки харыың дээш, чана бер, бук сээң 
уруундан үне берди». 30 Ол херээжен бажыңынга чедип келгеш, көөр- 
ге, уруу орун-дөжээнде чыдар, а бук оон үне берген болган. 





* 716 Чамдык бурунгу грек сөзүглелдерде бар: «Дыннаар кулаа бар 
кижи дынназын!» — деп сөстер эң бүзүрелдиг грек сөзүглелдерде 
таварышпайн турар. 

Иисустун үнү чок, дүлей кижини экирткени 


31 Иисус Тирнин чоок-кавызындан үнгеш, Сидон хоорайны тава- 
рып эрткеш, Он-хоорай девискээрин таварыштыр Галилея хөлүнче 
чорупкан. 32 Ол черге улус үнү чок, дүлей кижини Иисуска эккелгеш, 
аңаа холун дегзип, экиртирин Оон дилээннер. 33 Иисус ону улустан 
ырадыр аппаргаш, Бодунуң салааларын ооң кулактарынче суккаш, 
оон дүкпүрүпкеш, демги кижиниң дылынга дээй каапкан. 34 Ол ооң 
соонда карактарын дээрже шиглей көрүнгеш, хандыр улуг тынгаш, 
аңаа: «Еффафа!» — дээн. (Ол дээрге «Ажыттын!» дээни ол.) 35 Демги 
кижи ол-ла дораан дыңнап турар апарган, ооң дылы чештине берип, 
иле-тода чугаалап эгелээн. 36 Иисус бо дугайында кымга-даа чугаала- 
ваңар деп дужааган. Ынчалза-даа Ол шыңгыы хораан тудум, шупту 
улустуң ол дугайында медээни тарадыры дам баар болган. 37 Олар 
аажок кайгап-харааш, мынча деп турганнар: «Ооң кылып турар 
хамык чүвези — эки-дир. Ол дүлей улусту — дыңнап турар, үнү чок 
улусту — чугаалап турар кылып каар-дыр!» 


Иисустуң дөрт муң кижини тоттурганы 
(Мф. 15:32-39) 


1Ол-ла хүннерде Иисустун чанынга база катап хөй мөөң чон чыг- 
8 лып келген, а оларнын чиир чеми чок болган. Иисус өөреникчи- 
лерин кый деп алгаш, оларга мынча дээн: 2«Бо улусту кээргээр-дир 
мен: олар Мээң чанымга үш хонук турдулар, а ам чиир чеми артпаан- 
дыр. 3 Улусту бажыннарынче аш хевээр чорудуптар болзумза, орукка 
харыксырап каарлар, аоларның чамдыызы кайы ырактан келген бол- 
гай». 4Ооң өөреникчилери кайгай бергеннер: «Мындыг ээн черге бо 
улустуң шуптузун чемгериптер хире хлебти кайыын тып алыр бис?» 
5 Иисус олардан мынча деп айтырган: «Силерде чеже хлеб барыл?» 
Олар: «Чеди» — деп харыылаан. 6 Иисус хамык улуска черже олуруп- 
тарын дужааган. Оон чеди хлебти алгаш, аъш-чем дээш, Бурганга 
өөрүп-четтиргеш, оларны кезектей үзе тырткылааш, өөреникчилеринге 
дамчыдып берген. Олар хлебти чонга үлеп бергеннер. 7 Өөреникчиле- 
ринде аңаа немей каш бичежек балык база бар болган. Иисус олар 
дээш, Бурганга өөрүп-четтиргеш, чонга база үлеп бээрин өөреникчи- 
леринге дужааган. 8 Улус тоткуже чиген, а арткан кескиндилер-биле 
чеди аргаан хааржакты долдуруп алганнар. Аңаа дөрт муң чыгыы ки- 
жи турган. Иисус оларны чандырыпкан, а Боду ол-ла дораан өөре- 
никчилери-биле кады хемеге олурупкаш, Далмануфа девискээринге 
эжиндирип келген. 

Иисустан бадыткал демдээн негээни 
(Мф. 16:1-4) 


п Ол черге Иисуска фарисейлер чедип келгеш, Ооң-биле маргы- 
жып эгелээннер. Иисусту шенээр дээш, Ооң күчү-күжү дээрден дээр- 
зин көргүзүп турар бадыткал демдээн Оон негей бергеннер. 12 Иисус 
хандыр улуг тынгаш, мынча дээн: «Бо үениң улузу чүге-ле Менден 
бадыткал демдээ негээрил? Алыс шынны силерге чугаалап тур мен: 
бо салгалдың улузунга бадыткал демдээ турбас». 13Ол оон оларны 
каапкаш, хемеге олуруп алгаш, ол чарыкче эжиндирип кеже берген. 


Фарисейлер биле Иродтуң ак-сеткилдиг эвези 
(Мф. 16:5-12) 


М Ооң өөреникчилери хлеб хунезиннеп алырын уттуп алган бол- 
гаш, хемеде чүгле чангыс хлеб бар болган. 15Орук ара Иисус оларны 
кичээндирип чораан: «Кердунер бе, фарисейлернин база Иродтун 
ажыткызындан кичээнип чоруңар». 16 Ооң чүнү чугаалаанын билип 
чадашкаш, өөреникчилери аразында чугаалажы бергеннер: «Бисте 
хлеб чок боорга, Ол ынча дээн эвеспе?» 17 Оларнын чуну чугаалажып 
турарын билир болгаш, Иисус мынча дээн: «Хлеб албаанынар дуга- 
йында чугаалашкаш чоор силер. Таанда-ла силер ам-даа көрбес база 
угаап билбес хевээр силер бе? Силерниң чүректериңер чүве билбес 
хевээр бе? 18 Карактыг хиренерде, көрбезиңер ол бе? Кулактыг хире- 
ңерде, дыңнавазыңар ол бе? Таанда-ла сагынмас-тыр силер бе? 
19 Мен беш хлебти беш муң кижиге чедиштир үлептеримге, чеже ар- 
гаан хааржак ишти чем артынчылары чыып алчык силер?» Олар: «Он 
ийи» — деп харыылааннар. 202«А Мен чеди хлеб-биле дөрт муң кижи- 
ни тоттур чемгериптеримге, чеже аргаан хааржак ишти чем артынчы- 
лары чыып алчык силер?» Олар: «Чеди» — деп харыылааннар. 21Ол 
ынчан олардан база катап айтырган: «Таанда-ла ам-даа билип шыда- 
вайн тур силер бе?» 


Иисустун согур кижини Вифсаидага экирткени 


22 Олар Вифсаидага чедип кээрге, Иисуска согур кижини эккел- 
геш, аңаа холун дегзип, экиртип каарын дилээннер. 23 Ол согур 
кижини холундан чедип алгаш, суурдан үндүре берген. Оон ооң ка- 
рактарынче дүкпүрүпкеш, Бодунуң холдарын олче салгаш, айтырган: 
«Кандыг-бир чүве көре-дир сен бе?» 24Оозу көрүп туруп-туруп, мын- 
ча дээн: «Эрткен-дүшкен кижилерни көрүп тур мен. Олар ыяштарга 

дөмей-дирлер». 25 Иисус ынчан холдарын база катап ооң карактарын- 
га дээскен. Ооң соонда демги кижи каракталы бергеш, хамык чүвени 
тода көрүп турар апарган. 26 Иисус ол кижиге: «Улуска чугаалавазы- 
биле суурже барба» — деп чагып кааш, бажыңынче чорудупкан. 


Пётрнуң Иисусту Христос деп хүлээп көргени 
(Мф. 16:13-20; Лк. 9:18-21) 


27 Иисус Бодунуң өөреникчилери-биле кады Галилеядан Филипп- 
тиң Кесариязы хоорайны хүрээлээн суурларже чорупкан. Орук ара 
Ол олардан айтырган: «Мени улус кым деп билип турарыл?» 28 Өөре- 
никчилер мынча деп харыылаан: «Чамдыктары Силерни Иоанн 
Медеглекчи дээр-дир, өскелери — Илия, а үшкүлери — эрте-бурунгу 
медээчилерниң бирээзи дээр-дир». 2 Иисус ынчан айтырган: «А силер 
Мени кым деп бодаар силер?» Пётр мынча деп харыылаан: «Силер — 
Христос, Бурганның шилип алганы Кижи-дир силер». 30 Иисус олар- 
га Ону кым дээрзин кымга-даа чугаалавазын дужаап каан. 


Иисустун хилинчектенип өлүрүнүң 
дугайында баш удур чугаалааны 
(Мф. 16:21 -28; Лк. 9:22-27) 


31 Иисус ынчан оларны мынчаар өөредип эгелээн: «Кижи амытан 
Оглу хөй хилинчекти көрүп эртер, Ол баштыңнарга, Бурганның 
дээди бараалгакчыларынга база ном-хоойлу тайылбырлакчыларынга 
тооп көрдүрбес, а оон өлүртүп каар, ынчалза-даа үшкү хүнде катап 
дирлип кээр». 32 Ол дугайында Иисус ажыы-биле чугаалап берген. А 
Пётр Ону кыдыынче кый депкеш, Ооң-биле чөрүже берген. 33А Иисус 
Бодунуң өөреникчилеринче көрнүп келгеш, Пётрга шыңгыы чугаа- 
лаан: «Менден чайлап чор, эрлик! Бодалдарың Бурганныы эвес, а 
улустуу-дур». 

34 Иисус ооң соонда чонну болгаш өөреникчилерин кый деп алгаш, 
оларга мынча дээн: «Мени эдерер дээн кижи бар болза, ол бодун 
бүрүнү-биле өргүзүн, бодунуң белдир-крезин чүктезин база Мени 
эдерип чорупсун. 35 Бодунуң амы-тынын камгалап алыр дээн кижи 
амы-тынын ышкынып алыр, а амы-тынын Мен дээш база Буянныг 
Медээ дээш ышкынган кижи амы-тынын камгалап алыр. 36 Бүгү де- 
легейни холга киирип-даа алза, амы-тынын чок кылып аар болза, 
ооң ол кижиге ажыы чүл? 37 Амы-тынын дедир эгидер дээш, ол кижи 
чүнүң-биле төлээрил? 38 Бо самыыраан база бачыттыг салгалдың 
аразынга чурттап чорааш, Менден болгаш Мээң сөстеримден 

ыядып-човаар кижи бар болза, Кижи амытан Оглу база дээрнин 
ыдыктыг телээлери-биле кады, Оон Адазынын кучу-кужунге бургет- 
кен чедип келгеш, ол кижиден ыядып-човаар болгай». 


1Оларга немей мынча дээн: «Алыс шынны силерге чугаалап 
9 тур мен: мында турар улустун чамдыызы, елбейн чыткаш-ла, 
Бурганнын Чагыргазы Оон бүгү күчүзү-биле келген турарын көрүп 
каар». 


Иисустуң хевир-шырайынын өскерилгени 
(Мф. 17:1-13; Лк. 9:28-36) 


2 Алды хүн эрткенде, Иисус Пётрну, Иаковту база Иоанны эдерт- 
кеш, чүгле ол үш кижи-биле кады бедик дагже уне берген. Анаа, олар 
көрүп турда, Ооң хевир-шырайы өскерли берген. 3Оон хеви чайын- 
налчак ак боорда, кымның-даа ынчалдыр будуп шыдавазы дег, аккыр 
апарган. 4 Хенертен Илия биле Моисей ийи көстүп келгеш, Иисус- 
биле чугаалажы берген. 5А Пётр Иисуска мынча дээн: «Башкы, 
мында турарывыс эки-дир! Үш чадырдан тип берээли: бирээзин — 
Силерге, өскезин — Моисейге, база бирээзин — Илияга». 6 Пётр чүнү 
чугаалаар аайын тыппайн, дөмей эдипкен, чүге дээрге өөреникчилер 
аажок корга берген чүве-дир. 7 Ол өйде булут көжүп келгеш, оларны 
шыва апкан, а булут аразындан үн дыңналган: «Бо дээрге Мээң ханы 
ынак Оглум-дур, Ону дыңнап чоруңар!» 8Ол-ла дораан долгандыр 
кайгаттынгаш, өөреникчилер Иисустан башка олар-биле кады турар 
кижи көрбээннер. 

9Дагдан бадып олура, Иисус оларны шыңгыы сагындырып каан: 
«Кижи амытан Оглу өлүглерден катап дирилбээн шаанда, бо көрген 
чүүлүнер дугайында кымга-даа чугаалавас силер». 10 Олар ук болууш- 
куннуң чажыдын кадагалап арттырза-даа: «„Өлүглерден катап дир- 
лир“ — дээрге, ол чүү дээни ол?» — деп, аразында бо-ла чугаалажы 
бээр турганнар. !1Өөреникчилер Иисустан мынча деп айтырган: 
«Чүге ном-хоойлу тайылбырлакчылары Илия Христосту мурнай кээр 
ужурлуг деп турарыл?» 12Ол мынчаар харыылаан: «Хамык чүвени 
чурумчудуп, аайлаар дээш, Илияның мурнай кээр ужурлуу чөп 
болгай. А Бижилгеде Кижи амытан Оглунуң дугайында мынчаар база 
биживээн чүве бе: „Ол хөй хилинчекти көрүп эртер база улуска дора 
көрдүрер“. 13 Силерге чугаалап тур мен: Илия чедип келген, а улус ону 
Бижилгеде ооң дугайында бижээни дег, шак ынчаар кара туразында 
аажылап, бак көрген». 

Букшуураан оолду экирткени 
(Мф. 17:14-20; Лк. 9:37-43) 


м Иисус ол үш өөреникчизи-биле артып калган өөреникчиле- 
ринге чедип келгеш, оларны хөй чон хүрээлеп алганын база олар- 
биле ном-хоойлу тайылбырлакчыларының маргыжып турарын 
көрүп каан. 15 Хамык улус Иисусту көрген дораан-на кайгай берип, 
Аңаа уткуй маңнажып келгеш, мендилешкен. 16 А Ол олардан мынча 
деп айтырган: «Бо улус-биле араңарда чүнүң дугайында маргыжып 
тур силер?» 17Чон аразындан бир кижи Аңаа мынча дээн: «Башкы! 
Мен Силерге оглумну эккелдим. Олче бук кире бергеш, үн-чугаа чок 
кижи кылып кагды. 18Бук ону аажок хилинчектээр-дир: кырынче 
шурай бергеш, черже ужур октаптарга, оолдуң аксындан көвүк 
шуурап, диштерин кыйыраткаш, көжүп каар-дыр. Мен Силерниң 
өөреникчилериңерден букту оглумдан үндүр сывырып бээрин диле- 
дим, ынчалза-даа олар чадап кагдылар». 19 Иисус оларга: «О, бо сал- 
галдың бүзүрел чок улузу! Силер-биле Мен чеже мынчап чоруур 
мен? Силерни чежеге дээр шыдажып кээр мен? Ол оолду Менче эк- 
келиңер» — деп харыылаан. 20 Оолду Иисуска эккелгеннер. Ооң бугу 
Иисусту көрүп кааш-ла, оолду курулдуруп эгелээн. Ол оол кээп 
дүшкеш, черге сириңейнип база чуглуп, аксындан көвүк төктү бер- 
ген. 21 Иисус ынчан ооң ачазындан: «Кажандан бээр мынчап барган 
кижил бо?» — деп айтырган. Демгизи мынча деп харыылаан: «Ча- 
жындан-на. 22 Бук оглумну чок кылыр дээш, ону от болгаш сугже 
киир октап шаг болду. Силер шыдаар болзуңарза, бисти кээргеп, 
дузалап көрүңер!» 23 Иисус аңаа мынча дээн: «„Шыдаар болзуңар- 
за“ — деп, ол чүү дээриң ол? Бүзүрээр-ле болзуңза, бүзүрээн кижиге 
чүнү-даа кылып боор чүве». 24Оолдун ачазы ол-ла дораан: «Бү- 
зүреп тур мен! Бүзүрелимниң ам-даа өзеринге дузалап көрүңер!» — 
деп алгырган. 25Оларже хөй чон кел чоруурун көрүп кааш, Иисус 
букка дужааган: «Үнү чок болгаш дүлей боорунуң бугу, сеңээ ду- 
жаап тур мен: бо кижиден үне бер; моон соңгаар олче кажан-даа 
дедир кирбе!» 26 Бук кыпсынчыг кышкырыпкаш, оолду курулдур 
сириледипкеш, оон үне берген. Оол өлүг кижи ышкаш чыдар боор- 
га, улустуң хөй кезии: «Бо-даа өлген-дир» — деп турган. 27 Ынчал- 
за-даа Иисус оолдуң холундан туткаш, өндейтиптерге, оозу туруп 
келген. 28 Иисус бажыңче кирип кээрге, Ооң өөреникчилери өске 
улус чок черге мынча деп айтырганнар: «Бис чүге ол букту үндүр 

сывырып шыдаваанывыс ол?» 29 Иисус оларга мынча дээн: «Ын- 
дыг букту чүгле Бурганга тейлеп тургаш*, үндүр сывырып боор 
турган-дыр». 


Иисустуң Бодунуң өлүмүнүң дугайында ийиги удаа чугаалааны 
(Мф. 17:22-23: Лк. 9:43-45) 


30 Ол черден үнгеш, Иисус биле Ооң өөреникчилери Галилея та- 
варты чорупканнар. Өске кым-даа ол дугайында билген турарын 
Иисус күзевээн. 3! Чүге дээрге Ол Бодунуң өөреникчилери-биле кады 
аңгыланып алгаш, оларны өөредирин күзээн. Иисус оларга мынча 
деп чораан: «Кижи амытан Оглун улус холунга тудуп бериптер, оон 
Ол өлүртүп каар, ынчалза-даа үшкү хүнде катап дирлип кээр». 32 Ын- 
чалза-даа олар Ооң чүнү чугаалаанын билип чадашканнар, а айтыра- 
рындан дидинмээннер. 


Кым эң чугулал? 
(Мф. 18:1 -9; Лк. 9:46 -50; 17:1 -2) 


33 Иисус өөреникчилери-биле кады Капернаумга чедип келген. 
Олар бажыңга турда, Иисус мынча деп айтырган: «Орук ара чүнүң 
дугайында чугаалажып чордуңар?» 34 Ынчалза-даа олар ыытташпаан- 
нар, чүге дээрге орук ара оларның кайызы эң чугула боорун маргы- 
жып чораан улус чүве-дир. 35 Иисус ынчан он ийи элчинин кый деп 
эккелгеш, мынча дээн: «Кым-бирээнер эң улууңар болуксаар болза, 
ол силер бүгүдениң эң бичиизи апарзын база шуптунарга чалча бол- 
зун». 36 Ол чаш уругну көдүргеш, оларның аразынга ону куспактап 
алгаш тура, өөреникчилеринге мынча дээн: 37 «Кым мындыг чаш 
уругларның бирээзин Мен дээш хүлээп ап турарыл, ол кижи Мени 
база хүлээп ап турар. А Мени хүлээп ап турар кижи Мени айбылап 
чоруткан Бурганны база хүлээп ап турары ол-дур». 

38 Иоанн Иисуска мынча дээн: «Башкы! Силерниң адыңар-биле 
буктарны үндүр сывырып турар кижи көргеш, ону кылырын хоруп 
кагдывыс, чүге дээрге ол кижи бистиң-биле кады эвес-ле болгай». 
39 Иисус мынчаар харыылаан: «Ону хоруваңар, чүге дээрге Мээң 
өмүнээмден кайгамчык чүүл кылып чоруур кижи ол-ла дораан Мени 
бак сөглей берип шыдавас. 4 Биске удурланмас кижи бис-биле бир 
аай боор. 4 Христостуң өөреникчилери болганыңар дээш, силерге 


* 929 Чамдык бурунгу грек сөзүглелдерде бо сөстерге: «База шээрле- 
нип тургаш» — деп сөстерни немээн. 

бир аяк суг ижирткен кижи бар болза, ол бодунуң шаңналын канчап- 
даа чидирбезин силерге чугаалап тур мен. 4 Мындыг чашты база Ме- 
нээ ол дег бүзүрээн улустуң кайы-бирээзин бачытче чыгапкан кижи 
турар болза, ооң мойнунга дээрбе дажы баглааш, далайже киир ок- 
таптары безин аңаа дээре салым боор ийик. 43-44 Бир эвес холуң сени 
бачытче чыгай бээр болза, ону одура шаавыт. Ийи холдуг чорааш, та- 
мының өшпес одунга өрттенириниң орнунга, мөңге амыдыралче 
чаңгыс холдуг киргени дээре“. 45-46 Бир эвес будуң сени бачытче чы- 
гай бээр болза, ону одура шаавыт. Ийи буттуг чорааш, тамыже киир 
октаттырарының орнунга, мөнге амыдыралче аскак-бүскек киргени 
дээре“. 47-48 Бир эвес караан сени бачытче чыгай бээр болза, ону ка- 
зып каавыт. Ийи карактыг чорааш, шыйлашкыннары үзүк-соксаал 
чок хемирер база оду кажан-даа өшпес тамыже киир октаттырары- 
ның орнунга, Бурганның Чагыргазынче чангыс карактыг киргени 
дээре. 49 Кижи бүрүзүн от-биле дузаар**. 50 Дус — эки бүдүмел, ынчал- 
за-даа ол ажыг эвес апаар болза, ооң амданын чүнүң-биле дедир эги- 
дерил? Бодуңарның дузуңар бар болзун. Араңарда эп-найыралдыг 
амыдыранар». 


Ашак-кадай улустун чарлырынын дугайында 
(Мф. 19:1-12) 


10 1Ол черлерден чорупкаш, Иисус Иордан хемниң ол чарыы биле 
Иудеяга чедип келген. Оон чанынга база катап хөй чон чыглып 
эгелээн, а Ол чаңчылчаан аайы-биле оларны өөреди берген. 2 Иисус- 
ка элээн каш фарисей база чедип келген. Олар, Ону шенеп, айтырыг 
салганнар: «Ыдыктыг хоойлу эр кижиге кадайындан чарлырын 
чөпшээрээн бе?» 3Ол олардан удур айтырган: «А Моисей силерге 
чүү деп чарлык болган ийик?» 4Олар мынча дээннер: «Моисей када- 
йынга чарлыышкын дыңнадыы бижиирин ашаанга чөпшээрээн бол- 
гай, ындыг болганда, чарлырын база чепшээрээн-дир»а. 5 Иисус 
оларга мынча дээн: «Чүректеринер доң дош, чөрүү боорга, Моисей ол 





* 94446 Чамдык бурунгу грек сөзүглелдерде бар: «Шыйлашкыннары 
үзүк-соксаал чок хемирер база оду кажан-даа өшпес» — деп сөстер эң 
бүзүрелдиг грек сөзүглелдерде таварышпайн турар. 

** 949 Чамдык бурунгу грек сөзүглелдерде бо сөстерге: «Ол ышкаш 
өргүл бүрүзүн дус-биле дузаар» — деп сөстерни немээн. 

айтыышкынны силерге арттырган-дыр. 6 Ынчалза-даа Бижилгеде 
бижээни дег, делегейни чаяап тура, Бурган „Эр биле херээжен кижи- 
ни чаяаган. 78 Ынчангаш эр кижи ада-иезин каапкаш, кадайы-биле 
катчы бээр, олар ам ийи эвес, а чангыс мага-бот апаар“а. Ынчанганда 
олар ам ийи эвес, а чаңгыс мага-бот боор-дур. Бурганның каттыш- 
тырып каан чүвезин кижи чарып болбас ужурлуг». 

10Ооң соонда олар бажыңга олурда, өөреникчилери база катап 
Иисустан ол дугайында айтырарга, И Ол мынча деп харыылаан: «Бо- 
дунуң кадайындан чарылгаш, өске кадай алган кижи ашак-кадайның 
шынчы чоруун үрээн-дир. РА ол ышкаш бодунуң ашаандан чарыл- 
гаш, өске ашакка барып алган херээжен кижи база ашак-кадайның 
шынчы чоруун үрээн-дир». 


Иисустун бичии уругларны алгап йерээгени 
(Мф. 19:13-15; Лк. 18:15-17) 


13 Иисус оларга холун дегзип кагзын дээш, бир-ле улус Анаа бичии 
уруглар эккээрге, Оон өөреникчилери оларны эрттирбейн хоруп тур- 
ганнар. !4 Иисус ону көрүп кааш, ажына бергеш, өөреникчилеринге 
мынча дээн: «Чаш уруглар Меңээ кээп турзуннар, оларга шаптыктап, 
эртерин хоруванар! Чүге дээрге Бурганның Чагыргазы олар ышкаш 
улустуу боор. 15 Алыс шынны чугаалап тур мен: Бурганның Чагырга- 
зын чаш уруг ышкаш хүлээп албас кижи Олче кажан-даа кирбес». 
16 Иисус бичии уругларны кужактап алгаш, оларга холун дээскеш, 
алгап йөрээп каан. 


Иисус болгаш бай кижи 
(Мф. 19:16-30; Лк. 18:18-30) 


17 Иисус оруун улап, чоруп турда, бир кижи маңнап келгеш, Ооң 
мурнунга дис кырынга олура дүшкеш: «Буянныг Башкы! Мөңге 
амыдыралды алыр дизимзе, мен чүнү кылыйн?» — деп айтырган. 
18 Иисус мынча деп харыылаан: «Мени чүге буянныг деп адап тур 
сен? Чүгле чаңгыс Бургандан өске кым-даа буянныг эвес. !9 Ооң 
айтыышкыннарын билир болгай сен: „Өлүрбе, кады чурттаан эжиң- 
ге өскерилбе, оорлава, мегелеп херечилеве, оп-меге үүлгетпе, ада- 
иеңни ханы хундуле“»б. 20 Демги кижи Аңаа мынча дээн: «Башкы, 
мен ол бүгүнү бичиимден-не сагып келдим». 2! Иисус олче топтап 
көргеш, аңаа ынак апарып, мынча дээн: «Сенде ам-даа бир чүве 





а Э. д. 1:27: 2:24. 6 Хост. 20:12-16. 

четпейн турар-дыр. Баргаш, сенде бар бүгү чүвени садыпкаш, акша- 
зын ядыыларга үлеп беривит, сен ынчан дээрге эртине-байлактыг 
боор сен. Ооң соонда чедип келгеш, Мени эдерип чорувут». 22А ол 
кижи ыяды бергеш, муңгаргай өскээр кылаштапкан, чүге дээрге 
аажок бай кижи турган. 

23 Иисус долгандыр эргий кайгааш, өөреникчилеринге мынча 
дээн: «Бай-шыдалдыг улуска Бурганның Чагыргазынче кирери 
дыка-ла берге!» 24 Өөреникчилерни ол сөстер кайгадыпкан, ын- 
чалза-даа Иисус база катап мынча дээн: «Ажы-төлүм, Бурганның 
Чагыргазынче кирери дыка-ла берге! 25 Бай кижиниң Бурганның 
Чагыргазынче киреринден тевениң тевене үдүн өттүр өде бээри бе- 
лен». 26 Олар оон-даа артык кайгай бергеш, бот-боттарынга мынча 
деп турганнар: «Ынчаарга камгалалды кым ап шыдаарыл?» 27 Иисус 
оларже топтап көргеш, мынча дээн: «Улуска ол болдунмас, ын- 
чалза-даа Бурганга эвес. Бурганның шыдавас чүвези чок». 28 Пётр 
ынчан Аңаа мынча дээн: «Көрүнерден, бис хамык бар чүвевисти 
каапкаш, Силерни эдерип чоруптувус». 2 Иисус мынчаар харыы- 
лаан: «Алыс шынны силерге чугаалап тур мен: Мен болгаш Буянныг 
Медээ дээш, бажыңын, ха-дуңмазын, ава-ачазын, ажы-төлүн база 
черлерин каапкаш барган кижи бүрүзү, 30 истедип сүрдүрер-даа болза, 
амгы бо амыдыралынга-ла оон чүс катап хөй бажыңны, ха-дуңма- 
ны, аваларны, ажы-төлдү база черлерни алыр, а келир үеде — мөңге 
амыдыралды алыр. 3! Ындыг-даа болза дыка хөй ам баштайгылар 
бооп турарлар — сөөлгүлер апаар, а ам сөөлгүлер бооп турарлар — 
баштайгылар апаар». 


Иисустун Бодунуң өлүмүнүң дугайында үшкү удаа чугаалааны 
(Мф. 20:17-19; Лк. 18:31 -34) 


32 Олар дөъш өрү Иерусалимче улаштыр бар чорда, Иисус мур- 
нап чоруп олурган. Өөреникчилери элдепсинип бар чыткан, а Ону 
эдерген чон коргуп-сүртеп бар чыткан. Ол он ийи элчинин кый деп 
алгаш, Ооң-биле чүү болур ужурлуун оларга база катап чугаалап 
эгелээн: 33 «Дыңнаңар, Иерусалимче чоокшулап бар чыдыр бис. 
Аңаа Кижи амытан Оглун Бурганның дээди бараалгакчылары бол- 
гаш ном-хоойлу тайылбырлакчыларынга тудуп бериптер. Олар Ону 
өлүрер кылдыр шииткеш, өске чоннар улузунга тудуп бериптер. 
34 Шак ол улус Ону дорамчылаар, Олче дүкпүрүп-каккырар, эттеп- 
эриидээр база өлүрүп каар. Ынчалза-даа үшкү хүнде Ол катап дир- 
лип кээр». 

Иаков биле Иоаннын дилээ 
(Мф. 20:20-28) 


35 Зеведейнин оолдары Иаков биле Иоанн Иисуска чедип келгеш, 
мынча дээннер: «Башкы! Бистин дилээвисти күүседип бээринерни 
күзеп тур бис». 36 Иисус: «Силерге чүнү кылып бээримни кузеп тур 
силер?» — деп айтырган. 37 Олар: «Силерниң алдарлыг Чагырганарга 
Силерниң чаныңарга: бирээвис — оң талаңарга, өскевис — солагай 
талаңарга олурарывысты хайырлап көрүңер» — деп харыылааннар. 
38 Иисус оларга мынча дээн: «Чүнү дилеп турарынарны билбес-тир 
силер. Мээң ам ижерим дашканы ижип шыдаар силер бе? Мээң 
шыдажып эртерим дег, шак ындыг хилинчекке суктурарын силер 
база шыдажып эртип шыдаар силер бе?» 39 Олар: «Шыдаар бис» — 
деп харыылааннар. Иисус ынчан оларга мынча дээн: «Мээң ам 
ижерим хилинчектиң дашказын силер база ижер силер, Мээң хи- 
линчекке суктурарым дег, силер база хилинчекке суктурар силер. 
4 Ынчалза-даа Мээң оң азы солагай таламга олурарын хайырлаары 
Менден хамаарышпас. Аңаа Бурганның олурзун деп айтып кааны 
улус орар». 41 Өске он элчин ол чугаа дугайын дыңнап кааш, Иаков 
биле Иоаннга хорадай бергеннер. 4 Иисус ынчан оларны чыып ал- 
гаш, мынча дээн: «Өске чоннарның чагырыкчылары боттарының 
чоннарын дарлап турарын, а күштүглери ол чоннарын бастып тура- 
рын билир болгай силер. 8А силерниң араңарга ындыг чүве турба- 
зын! Силерниң араңардан алдар-хүндүлүг болуксаар кижи бар болза, 
чалчанар болзун. 4 Силерниң аранарга бир дугаар болуксаан кижи 
бар болза, кулуңар болзун. 45 Чүге дээрге Кижи амытан Оглу база улус 
Аңаа бараан болзун дээш эвес, харын Боду бараан боору-биле база 
хөй улус дээш төлевир кылдыр Бодунуң амы-тынын өргүүрү-биле 
келген болгай». 


Согур ядыы кижини экирткени 
(Мф. 20:29 -34; Лк.18:35-43) 


46 Ооң соонда олар Иерихон хоорайга чедип келгеннер. Иисус Бо- 
дунуң өөреникчилери болгаш хөй чон-биле кады Иерихонну каггаш, 
үнүп чоруп турда, Вартимей дээр (Тимейниң оглу дээни ол) согур ди- 
ленчи кижи орук кыдыынга олурган чүве-дир. 47 Ооң чаны-биле 
Назарет чурттуг Иисустуң эртип бар чыдарын дыңнап кааш, ол алгы- 
рып үнген: «Давидтиң Оглу, Иисус! Мени кээргеп, өршээнер!» 48 Ды- 
ка хөй кижи согурну соксадып: «Ыыттава!» — деп, кончуп эгелээн. 

Ынчалза-даа ол улам дыңзыдыр алгыра берген: «Давидтиң Оглу! 
Мени кээргеп, өршээнер!» 4 Иисус доктаай бергеш: «Ону кый деп 
эккелинер» — дээн. Олар согур кижиге чеде бергеш, аңаа мынча 
дээннер: «Кортпа! Туруп кел, Ол сени кый деп тур!» 50 Вартимей 
даштыкы хевин эктинден дүжүр октапкаш, шалыпкын тура халааш, 
Иисуска чеде берген. 5! Иисус: «Менден чүнү күзеп тур сен? Чүнү 
кылып берейн?» - деп айтырган. Согур кижи Аңаа мынча дээн: 
«Башкы! Мээң карактарым көре берген болза!» 5 Иисус аңаа мынча 
дээн: «Чорувут, бүзүрелиң сени камгалап-экиртип кагды». Демги 
кижиниң карактары ол-ла дораан көре берген, а ол Иисусту эдерип 
чорупкан. 


Иисустун Иерусалимче киргени 
(Мф. 21:1-11; Лк. 19:28-40: Ин. 12:12-19) 


1 1Иисус өөреникчилери-биле кады Иерусалимден ырак эвесте 
Елеон дааның чанында турар Виффагия биле Вифания дээр 
суурларга чедип келгеш, ийи өөреникчизин бурунгаар айбылап чору- 
дупкан. 2 Оларга Ол мынча деп чагаан: «Мурнунарда чыдар суурже 
барыңар. Ынаар кире берген дораан-на кымнын-даа мынчага дээр 
мунуп көрбээни аныяк элчигенни баглап каан турарын көрүп каар 
силер. Ону чешкеш, бээр эккелинер. ЗА кандыг-бир кижи силерден: 
„Чүге ынчап тур силер?“ — деп айтырар болза, аңаа: „Элчиген Дээр- 
гиге херек апарды, оон Ол ону дедир эгидип бээр“ — деп харыылаар 
силер». Өөреникчилер чоруткаш, кудумчуда хаалга чанында баглап 
каан аныяк элчигенни тып алгаш, чеже бергеннер. 5 Аңаа көрүп тур- 
ган улустуң чамдыызы олардан айтырган: «Чүге ынчап тур силер? 
Чүге ону чеже бердинер?» 5Өөреникчилери Иисустун айытканын 
ёзугаар харыылаарга, ол улус элчигенчигешти ап алырын оларга чөп- 
шээрээн. ? Аныяк элчигенни эккелгеш, өөреникчилер боттарының 
хевин аңаа чонактай салгылапкан, а Иисус ону мунуп алган. 8 Иисус 
Иерусалимче бар чорда, дыка хөй улус Ооң оруунга боттарының хе- 
вин, а өскелери-- ыяштардан кескен ногаан бүрүлерлиг будуктарны 
чада салып берип чорааннар.  Иисустуң мурнунга база соонга чораан 
улус алгыржып турган: «Осанна! Силерге алдар-мактал! Дээрги-Чая- 
акчының өмүнээзинден кел чыдар Кижи ачы-буянныг болзун! 10 Бис- 
тиң адавыс Давидтиң кел чыдар Чагыргазы ачы-буянныг болзун! 





* 13 «Оон Ол ону дедир эгидип бээр» деп сөстерниң өске утказы: «Ол 
кижи ону ол-ла дораан бээр чорудуптар» — бооп чадавас. 

Осанна! Дээрде Бурганга алдар-мактал!»а И Иерусалимге келгеш, 
Иисус Бурганнын өргээзинче кире бергеш, хамык чувени эргий 
кайгап көрген. Орайтай берген боорга, Ол он ийи элчини-биле кады 
Вифания суурже чорупкан. 


Чимис чок смоква ыяжы 
(Мф. 21:18-19) 


12 Даартазында хүндүс олар суурдан үнүп чоруп турда, Иисус аштай 
берген. 13 Ол смоква ыяжын ырактан-на эскерип кааш, ооң чимис- 
тери бар-чогун көөрү-биле чоокшулай берген. Ынчалза-даа Ол 
бүрүлерден өске чүнү-даа тыппаан, чүге дээрге ыяштың чимис бээр 
үези ам-даа келбээн болган. М Иисус ынчан ыяшка мынча дээн: 
«Моон сонгаар сеңээ кажан-даа чимис үнмес болзун!» Өөреникчиле- 
ри Ооң ол сөстерин дыңнап турган. 


Иисустун садыгжыларны Бурганның өргээзинден 
үндүр ойлатканы 
(Мф. 21:12 -17; Лк. 19:45 -48; Ин. 2:13-22) 


15 Олар Иерусалимге чедип келгенде, Иисус Бурганның өргээзи- 
ниң иштинче киргеш, ында садыг-наймаа кылып турган кижилерни 
үндүр сывыртап эгелээн. Ол акша солукчуларының столдарын база 
көге-буга сатканнарнын баартактарын андара октап, 16 Бурганның 
өргээзиниң хериминиң иштин таварыштыр улустуң бараан-сараан 
көдүрүп эрттирерин чөпшээревээн. 17 Ол оларны мынча деп өөредип 
эгелээн: «„Мээң өргээм шупту чоннарга мөргүл өргээзи болзун“ — 
деп, Бурган Бижилгеде биживээн чүве бе? А силер ону дээрбечилер 
уязы кылып алган-дыр силер!» 18 Ону дыңнааш, Бурганның дээди ба- 
раалгакчылары болгаш ном-хоойлу тайылбырлакчылары Иисусту 
узуткаар арга дилеп эгелээннер. Олар Оон коргуп турганнар, чүге 
дээрге бүгү чон Ооң өөредиин магадап хүлээп алыр болган. 1 Орай 
кежээ Иисус өөреникчилери-биле кады хоорайдан чоруй барган. 


Кургап калган смоква ыяжы 
(Мф. 21:20-22) 


20 А эртенинде, смоква ыяжынын чаны-биле эртип бар чыткаш, 
ооң дазылынга киир кургап калганын көрүп кааннар. 21 Дүүн чүү бол- 
ганын сактып келгеш, Пётр Аңаа мынча дээн: «Башкы! Көрүнерден, 





а Ыд. ыр. 117:25-26. 6 Ис. 56:7; Иер. 7:11. 

Силерниң каргапканынар смоква ыяжы кургап калган-дыр!» 22 Иисус 
мынча деп харыылаан: «Бурганга бүзүренер! 23 Алыс шынны силерге 
чугаалап тур мен: бир эвес кым-бирээнер бо дагга: , Турулгаш, далай- 
же дуже бер“ — дээш, оон чугаазы буде бээринге чүрээнде бичии-даа 
чигзиниг чок бүзүрээр болза, шак ынчаар буде бээр. 24 Ынчангаш си- 
лерге чугаалап тур мен: мергуп тургаш, дилээн чувенерни дөгерезин 
алганынарга бузуренер — ынчан ону алыр силер! 25-26 Мергуп тура, 
бир кижиге удур сагыштыг болзунарза, ону өршээнер. Ынчан Дээрде 
Аданар база силерниң бачыттарынарны өршээр»*. 


Иисустуң эрге-чагыргазының дугайында айтырыг 
(Мф. 21:23-27; Лк. 20:1-8) 


27 Олар Иерусалимче ээп келгеннер. Иисус Бурганның өргээзиниң 
хериминиң иштинге кылаштап турда, Аңаа Бурганның дээди бараал- 
гакчылары, ном-хоойлу тайылбырлакчылары база баштыңнар чедип 
келгеннер. 28 Олар мынча деп айтырганнар: «Сен бо бүгүнү кандыг 
эрге-чагырга-биле кылып турарың ол? Сеңээ ол эрге-чагырганы кым 
берди?» 2 Иисус оларга мынчаар харыылаан: «Мен база силерге бир 
айтырыг салыйн. Меңээ харыылаптар болзуңарза, силерниң айты- 
рыынарга база харыылаар мен. 30 Иоанның сугга сугар эргези Бур- 
гандан келген бе азы кижилерден бе?» 31 Олар аразында сүмележи 
бергеннер: «Бир эвес бис: „Бургандан“ - дээр болзувусса, Ол: 
„Ынчаарга силер чүге Иоаннга бүзүревээнинер ол?“ — дээр болгай». 
32 А: «Кижилерден» — дептер дээш, чондан кортканнар, чүге дээрге 
шупту улус Иоанны ёзулуг медээчи деп санап турган. 33 Ынчангаш, 
олар: «Билбес-тир бис» — деп харыылааннар. Иисус ынчан оларга 
мынча дээн: «Мен база бо бүгүнү кандыг эрге-чагырга-биле кылып 
турарымны силерге чугаалавас мен». 


Виноград шөлүнүң ээзиниң дугайында угаадыглыг чугаа 
(Мф. 21:33-46; Лк. 20:9-19) 


1 1 Иисус оларны база катап угаадыглыг чугаалар-биле өөредип 
2 эгелээн: «Бир кижи виноград шөлү тарып алган. Ол ону долган- 
дыр кажаалааш, чимизин сы бастырар уургай каскаш, танныылдаар 
суурга тудуп каан. Оон соонда ол виноград шөлүн ажаакчыларга 





* 126 Чамдык бурунгу грек сөзүглелдерде бар: «А өршээвес болзунар- 
за, Дээрде Аданар база силерниң бачыттарынарны өршээвес» — деп 
сестер эн бузурелдиг грек сөзүглелдерде таварышпайн турар. 

ачылалга берипкеш, боду өске чуртче чоруй барган. 2 Дүжүт ажаар 
үе кээрге, ол виноград ажаакчыларынче, дүжүттүң аңаа хамааржыр 
кезиин берзиннер дээш, бодунуң бир чалчазын чорудупкан. 3 Ынчал- 
за-даа олар чалчаны эттеп-эттеп, хол куруг дедир ойладыпканнар. 
4 Демги кижи оларже база бир чалчазын ыдыпкан, ынчалза-даа ви- 
ноград ажаакчылары ооң бажын ханзырадыр чара шапкаш, дорамчы- 
лалдыг сывыртапканнар. 5 Шөл ээзи ынчан оларже үшкү чалчазын 
чорудуптарга, олар ону өлүрүп кааннар. Ээ кижи өске-даа хөй чалча- 
ларын чоруткан, а демгилери чамдыызын эттеп-согар, а чамдыызын 
өлүрүп каар болган. 6 Адак соонда, бодунуң ынак оглундан өске, шөл 
ээзиниң чорудуптар кижизи артпаан. Оглун чорудуп тура, ол мынча 
дээн: „Оода-ла мээң оглумну хүндүлеп көөрлер боор“. 7А виноград 
ажаакчылары аразында чугаалашкан: „Бо-даа салгакчызы-дыр! 
Ону өлүрүп каапсывысса, оон өнчүзү бистии апаар“. 8 Ынчангаш 
олар ону сегирип алгаш, өлүргеш, мага-бодун виноград шөлүнден 
үндүр октапканнар. Виноград шөлүнүң ээзи ол бүгүнүң соонда чүнү 
канчаарыл? Ол чедип келгеш, виноград ажаакчыларын өлүрүп каап- 
тар, а виноград шөлүн өске улуска бериптер. 19 Кай ону Бижилгеден 
номчуваан силер бе: , Тудугжуларнын херекчок дээш, октапкан дажы 
эң чугула даш апарган. Дээрги-Чаяакчы ынчалдыр кылган, ону 
көөрү биске кайгамчык-тыр!“»а. 12 Иудейлерниң баштыңнары ол 
угаадыглыг чугаа оларның дугайында дээрзин билгеш, Иисусту тудуп 
хоругдаар арга дилей бергеннер, ынчалза-даа чондан кортканнар. 
Ынчангаш олар Ону каапкаш, чоруй барганнар. 


Императорга бээр үндүрүг дугайында 
(Мф. 22:15-22; Лк. 20:20-26) 


13 Ооң соонда иудейлернин баштыңнары Ону, сөзүнге сылдаглап, 
тудуп алыр дээш, Иисусче чамдык фарисейлер болгаш иродианнар- 
ны ыдыпканнар. ҸОлар Иисуска чедип келгеш, мынча дээннер: 
«Башкы! Силерни шынчы база кижилерниң эрге-ажыынга бараан 
болбас кижи деп билир бис. Чүге дээрге кижилерни ылгап көрбес си- 
лер, харын Бурганның алыс шын оруунга өөредир-дир силер. Импе- 
раторга үндүрүг төлээри ыдыктыг хоойлувуска дүгжүр бе азы чок бе? 
Ону бис төлээр ужурлуг бис бе азы чок бе?» 15 Иисус оларның ийи 
арынныын билгеш, мынча дээн: «Мени чүге шенединер? Меңээ мөн- 
гүн чоостан эккеп кергузунерем». 16 Аңаа чоосту эккээрге, Ол: «Мында 





а Ыд. ыр. 117:22-23. 

кымның чурук-дурзузу база кымның ады бар-дыр?» — деп айтырган. 
Олар: «Императорнун» — деп харыылааннар. 17 Иисус ынчан оларга 
мынча дээн: «Ынчаарга императорга — императорнуун, а Бурганга — 
Бурганныын беринер». Олар Ооң харыызын кайгааш, аксы хак дээннер. 


Өлүглерден катап дирлириниң дугайында 
(Мф. 22:23-33; Лк. 20:27-40) 


18 Ооң соонда «Өлген улус катап дирилбес» дижир саддукейлер 
Иисуска чедип келгеш, айтырыг салган: !9 «Башкы! Моисей биске 
мынча деп бижээн болгай: „Бир эвес эр кижи ажы-төл чок тургаш, 
өлү бээр болза, ооң дуңмазы дулгуяк чаавазынга өгленип алыр база 
ооң-биле бодунуң өлген акызынын үре-садызын үспес ужурлуг“а. 
20 Чеди алышкы бар өг-бүле турган дижик. Оларның улуу кадайланып 
алгаш, ажы-төл арттырбайн, өлүп калган. 2! Ол херээженге оон бичии 
дуңмазы өгленип алгаш, база-ла ажы-төл арттырбайн, өлүп калган. 
Дараазында дуңмазы-биле база-ла ындыг болган. 22 Ол херээженни 
кадайланып чораан чеди алышкының чаңгызы-даа ажы-төл арттыр- 
баан. Адак сөөлүнде херээжен база өлүп калган. 23 Хамык өлген улус 
катап дирлип кээрге, канчаарыл? Ол кымның кадайы боорул? Алыш- 
кылар ону чеделээн кадайланып чорааннар болгай». 

24 Иисус мынча деп харыылаан: «Силер Бижилгелерни-даа, Бур- 
ганның күчү-күжүн-даа билбес болгаш, соора барган эвес силер бе? 
25 Өлүг улус катап дирилгеш, кадай-даа албас, ашакка-даа барбас, 
харын Бурганның дээрде төлээлеринге дөмей болур. 26А өлүглерден 
катап дирлиринге хамаарыштыр силер Моисейниң номундан: „Мен — 
Авраамның Бурганы, Исаактың Бурганы база Иаковтуң Бурганы 
мен“* — деп, Бурганның Моисейге хып турар чадандан чугаалаанын 
номчуваанынар ол бе26 27 Бурган — өлүглерниң эвес, а дириглернин 
Бурганы-дыр! Силер соора билип турар-дыр силер, саддукейлер!» 


Эң чугула айтыышкын дугайында 
(Мф. 22:34-40; Лк. 10:25-28) 


28 Ном-хоойлу тайылбырлакчыларының бирээзи ол маргылдааны 
дыңнап тура, Иисустуң кайы хире эки харыылап турганын эскерип 





* 1726 Ол дээрге Авраам, Исаак база Иаков оларны Бурганның чанын- 
да ам-даа дириг хевээр деп турары ол-дур. 





а Ы. х. к. 25:5. 6 Хост. 3:6. 

кааш, Анаа чедип келгеш, айтырыг салган: «Шупту айтыышкыннар- 
нын кайызы эн чугула боорул?» 29 Иисус мынчаар харыылаан: «Эн 
чугула айтмышкын бо-дур: ,Дынна, Израиль! Бистин Дээрги-Бур- 
ган-Чаяакчывыс чаңгыс Дээрги-Чаяакчы ол-дур. 30 Дээрги-Бурган- 
Чаяакчынга бүгү-ле чүлдү-чүрээн-биле, бүгү-ле сеткил-сагыжың-биле, 
бүгү-ле сорук-күжүң-биле, бүгү-ле угаан-сарыылын-биле ынак бол“. 
31 Ийи дугаар айтыышкын бо: „Сээң чаныңда кижиге бодуңга бодуң 
дег ынак бол“б. Бо ийи айтыышкындан чугула кандыг-даа айтыыш- 
кын чок». 32 Ном-хоойлу тайылбырлакчызы мынча дээн: «Эки-ле 
чугааладыңар, Башкы. „Бурган чаңгыс база Оон аңгы Бурган чок“ — 
деп, Силер шын чугааладынар. 33 Аңаа бодунуң бүгү-ле сорук-күжү- 
биле, бүгү-ле угаан-сарыылы-биле, бүгү-ле сеткил-сагыжы-биле 
ынак боору база чанында кижиге бодунга боду дег ынак боору — 
өргүлдернин бүгү хевирлеринден аажок чугула-дыр». 34 Иисус ном- 
хоойлу тайылбырлакчызының ол хире угаан-сарыылдыг харыылап 
турарын көргеш, аңаа мынча дээн: «Сен Бурганның Чагыргазындан 
ырак эвес-тир сен». Оон бээр-ле кым-даа Аңаа айтырыг салырын 
ДИДИНМЭЭН. 


Давидтиң Оглунуң дугайында 
(Мф. 22:41-46: Лк. 20:41-44) 


35Сөөлүнде, чонну Бурганнын өргээзинге өөредип тура, Иисус 
мынча дээн: «Чуге ном-хоойлу тайылбырлакчылары Бурганнын ши- 
лип алган Христозун Давидтин оглу-дур дижирил? 36Давид боду, 
Ыдыктыг Сүлдеге сорук киирткеш, мынча дээн болгай: „Дээрги-Ча- 
яакчы мээн Дээргимге мынча дээн: “Мен Сээн дайзыннарынны 
буттарың адаанче эккеп салбаан шаамда, Мээң оң таламга олур’“в. 
37 Давид боду Ону Дээргим деп адаан-дыр. Ындыг болганда, Христос 
канчап Давидтиң оглу боорул?» Дыка хөй чон Иисусту магадап дың- 
нап турган. 


Ном-хоойлу тайылбырлакчыларындан кичээндириг 
(Мф. 23:1-36: Лк. 20:45-47) 


38 Иисус чонну улаштыр өөредип, мынча дээн: «Ном-хоойлу та- 
йылбырлакчыларындан кичээнип чоруңар. Олар каас-коя тоннар ке- 
деринге база улус чыылган шөлдерге хүндүледиринге ынак болгай. 
39 Олар синагогалар болгаш найыр-дойларга эң хүндүткелдиг черлерге 





а Ы, х. к. 6:5. б Лев. 19:18. В Ыд. ыр. 109:1. 

саадаарынга ынак улус. 4 Олар дулгуяк кадайнын эт-хөренгизин 
сыырыпкаш, оон соонда карак чаап үр мөргүүр улус. Ындыгларны 
эн-не шынгыы кеземче манап турар». 


Дулгуяк кадайнын өргүлү 
(Лк. 21:1-4) 


41 Иисус өргүлге берген акша-мөнгүн чыыр аптара мурнунга олу- 
руп алгаш, Бурганнын ергээзинге улустун акша ергуп турарын хай- 
гаарап эгелээн. Бай улус хөй түңнүг акша салгылаар болган. 42 А оон 
бир-ле ядыы дулгуяк кадай чедип келгеш, бир рим кепеек хире уне- 
лиг ийи эн үүрмек чоосту салган. 43 Иисус өөреникчилерин чыып ал- 
гаш, оларга мынча дээн: «Алыс шынны силерге чугаалап тур мен: бо 
ядыы дулгуяк кадай өргүл салган улустун шуптузундан хөйнү салды. 
44 Олар боттарының артыкшылдыг байындан салып турду, а ол кадай, 
ындыг ядыы турбуже, бодунуң амыдыраарынга херек бар-ла бүгү 
кошкулун салып кагды». 


Келир үеде болур хөлзээшкиннер 
(Мф. 24:1-14; Лк. 21:5-19) 


1 1 Иисус Бурганның өргээзинден үнүп орда, Ооң өөреникчиле- 
3 риниң бирээзи Аңаа мынча дээн: «Башкы! Көрүңерем, онза-ла 
чараш даштар-дыр база онза-ла тудуглар-дыр!» 2 Иисус аңаа мынча 
деп харыылаан: «Сен бо улуг, чараш орду-сүмелерни кайгап тур сен 
бе? Оларның шуптузун үрегдеп-бузуп кааптар, маңаа туружундан 
шимчевээн даш безин артпас». 

3Оон соонда, Ол Елеон даанга, Бурганның өргээзинин чиге ду- 
жунга олурда, Пётр, Иаков, Иоанн база Андрей олар өске өөреник- 
чилерден аңгы чедип келгеш, айтырыг салганнар: 4«Ол бүгү кажан 
болу бээрил, ук болуушкуннар чоокшулап келгенин кандыг бадыткал 
демдектеринден билип алыр бис, чугаалап бериңерем?» 5 Иисус олар- 
га мынча дээн: «Кандыг-даа улуска мегеледип аарындан кичээниңер. 
6 Хой кижи: „Христос — мен-дир мен“ — деп, Мээң адым тудуп чедип 
келгеш, эңдерик улусту мегелеп кааптар. 7 Чоокта дайын-чааның ши- 
мээнин болгаш ыракта дайын-чаалар дугайында чугаалар дыңназы- 
ңарза, кортпаңар. Ол бүгү болган турар ужурлуг, ынчалза-даа бүгү 
чүвениң чогум төнчүзү ол эвес-тир. 8Чуге дээрге чонче чон база 
күрүнеже күрүне халдай бээр. Чер болганга чер шимчээшкиннери 
болгаш аш-чут болур. Ынчалза-даа ол бүгү, божаан херээженниң 
эъдиниң аарыы дег, хилинчектиң чүгле эгези-дир. 9 Серемчилелдиг 

болунар! Силерни шиидери-биле дээди Чевулелдерге хүлээдир база 
синагогаларга эттеп-согар. Мени дээш, оларга Мээн дугайымда хере- 
чилеп, чагырыкчылар болгаш хааннарнын мурнунга турар силер. 
10 Ынчалза-даа чүнүн-даа мурнунда Буянныг Медээни бүгү чоннарга 
суртаалдаан турар ужурлуг силер. Ч Силерни кажан-даа бол тудуп ал- 
гаш, шиидери-биле шүүгүже аппарза, чүнү чугаалаар чоор деп, баш 
бурунгаар сагыш човаваңар. Чүнү чугаалаарыңар силерге ол шакта 
илерей бээр, чүге дээрге боттарыңар эвес, а Ыдыктыг Сүлде Боду 
чугаалай бээр. 12 Акызы дунмазын, ачазы ажы-төлүн өлүрери-биле 
бериптер. Ажы-төлү база ада-иезинге удур тура халааш, оларны 
өлүрери-биле бериптер. 13 Мээң адым ужун бүгү улус силерни көөр 
хөңнү чок апаар. Ынчалза-даа ол бүгүнү эчизинге чедир шыдашкан 
кижи камгалалды алыр. 


Ам кээр коргунчуг айыыл-халап 
(Мф. 24:15-28: Лк. 21:20-24) 


14 Бодунуң турбас ужурлуг черинде турар хоозуралдың бужар чу- 
дун* көрүп кагзыңарза (номчуп орар кижи шын угаазын!), ынчан 
Иудеяда чурттаан улус дагларже дезипсин. 15 Бажыңының кырынга** 
турган кижи, эт-севин алыр дээш, бажыңынче дүжүп кирбезин. 
16 Шөлге ажылдап чораан кижи, идик-хевин алыр дээш, бажыңынче 
ээп келбезин. "Ол хүннерде иштиг-сааттыглар болгаш эмер чаш 
уруг-дарыглыг улус ат болур! 18 Ол бүгү кыжын болу бербезин дээш, 
мергунер. ! Чүге дээрге Бурганның делегейни чаяаган үезинден бо 
хүнге чедир болуп көрбээн база моон сонгаар кажан-даа болбас ын- 
дыг коргунчуг айыыл-халап ол хүннерде болур. 2 Бир эвес Бурган ол 
хүннерниң санын кызырбаан болза, амылыг кижи бүрүзү камгалал 
албас ийик. Ынчалза-даа Бодунуң шилип алган улузу дээш, Бурган 
ол хүннерниң санын кызырып берген. 2! Силерге ынчан кандыг-бир 
кижи: „Көр, Христос мында!“ азы: „Христос дуу ында!“ — дээр болза, 
аңаа бузуревенер. 22 Ол үеде боттарын „Христос мен“ база , Медээчи 
мен“ дижип чоруур улус тыптып кээр. Болдунар-ла болза, Бурганның 
шилип алган улузун безин мегелээр дээш, олар силерге янзы-бүрү 


1 





* 13:14 Хоозуралдын бужар чуду - бо сөстерге хамаарыштыр Даниил 
медээчи өттүр билип медеглеп турган (Дан. 9:27; 11:31; 12:11 көр). 
** 1315 Бажың кыры — Иудеяга бажыңнар крышалары ийленчек эвес, 
а калбак болур турган, а чурттакчы чон оларны дыштаныр чер база 
үстүкү каът кылдыр ажыглап турган. 

бадыткал демдектери болгаш кайгамчык чүүлдер көргүзер. 23 Ындыг 
болганда, кичээниңер. Мен силерни манап турар бүгү чүвени баш бу- 
рунгаар сагындырып турарым бо. 


Кижи амытан Оглунуң чедип кээри 
(Мф. 24:29-31: Лк. 21:25-28) 


24 Ынчаарга ол хүннерниң бүгү айыыл-халавы болуп каапкан соон- 
да: „Хүн караа өжер, ай чырытпастай бээр, 2 сылдыстар дээрден кээп 
дүжер база дээрниң күчү-күштери сиринейнип, божаннай бээр“а. 
26 Улус ынчан өндүр улуг күчү-күжү болгаш алдары-биле „Булуттар 
кырлап кел чоруур Кижи амытан Оглун“ көрүп каарлар. 2 Чырык 
черниң дөрт чүгүнден, өртемчейниң бир кыдыындан өске кыдыынга 
чедир Бодунуң шилип алган улузун чыып эккелзиннер дээш, Ол 
Бодунуң төлээлерин чорудуптар. 


Смоква ыяжының чижээ-биле кичээндириг 
(Мф. 24:32 -35; Лк. 21:29-33) 


28 Смоква ыяжындан үлегер-чижек алынар: ооң будуктары хөөп, 
бүрүлери частып кээрге, чай удавас дээрзин эндевес болгай силер. 
29 Шак-ла ынчалдыр, ол бүгүнүң боттанып эгелээнин көрүп кагзы- 
ңарза, Кижи амытан Оглу мыя бо, эжик аксында келген дээрзин би- 
лип алыңар. 30 Алыс шынны силерге чугаалап тур мен: ол бүгү чүве 
боттанмаан шаанда, бо салгалдың улузу өлүп читпес. 3! Дээр биле чер 
эстип хайлы бээр, а Мээң сөстерим эстип хайлы бербес. 


Шагы, хүнү билдинмес 
(Мф. 24:36-44; Лк. 17:26-30, 34-36) 


32 А ол хүннүң база шактың кажан кээрин кым-даа: дээрниң төлээ- 
лери-даа, Оглу-даа билбес — чүгле Бурган Ада билир. 33 Серемчилел- 
диг болуңар база кезээде белен болуңар, чүге дээрге ол үениң кажан 
кээрин билир эвес силер. 3 Ырак орукче аъттаныр дээн кижиниң 
бажыңын чалчаларынга арттырып кааш, кижи бүрүзүнге кылыр ажыл- 
херекти айтып каанынга база хаалгачызынга ,,Одуг-сергек таңныыл- 
дап олур“ деп айтыышкын бергенинге ол манаашкынны дөмейлеп 
боор. 35 Ынчангаш силер база-ла одуг-сергек болуңар! Чүге дээрге ба- 
жың Ээзиниң кажан ээп келирин билбес-ле болгай силер: та кежээ, 
та дүн ортузунда, та аскыр-дагаа алгырар өйде азы хүн үнүп олурда... 





а Ис. 13:10; 34:4. б Дан. 7:13. 

36 Силер манавайн турунарда, Ол хенертен ээп келгеш, удуп чыдары- 
нарны көрүп кагбазын! 37 Ынчангаш силерге чугаалаан чүвемни бүгү 
улуска база чугаалап тур мен: „Одуг-сергек болунар! » 


Иисуска удур сүлчээ 
(Мф. 26:1-5: Лк. 22:1-2: Ин. 11:45-53) 


1 4 1Хосталыышкын болгаш хаарган далганнар байырлалынга че- 

дир ийи хүн арткан турган. Бурганның дээди бараалгакчылары 
болгаш ном-хоойлу тайылбырлакчылары Иисусту кажарлап тудуп 
алгаш, өлүрүп каар эптиг арга дилей бергеннер. 2 Олар мынча деп 
турганнар: «Чүгле байырлал үезинде ынчап болбас. Оон башка чон 
хөлзээзин үндүрүп боор». 


Вифанияга Иисустуң бажын үс-биле чагганы 
(Мф. 26:6-13; Лк. 7:36-50; Ин. 12:1 -8) 


3 Иисус ол өйде Вифанияга турган. Ол экирбес кеш аарыглыг чо- 
раан Симоннун бажыңынга чемненип чыдырда, бажынче бир херээ- 
жен кирип келген. Ол херээжен арыг нард үнүштен кылган улуг 
үнелиг чаагай чыттыг үс куткан алебастр донгалыг болган. Ол сава- 
зын буза шапкаш, чаагай чыттыг үзүн Иисустуң бажынче кудуп, чаап 
берген. 45 Чамдык улус аңаа хорадаксап, аразында чугаалажы берген: 
«Чаагай чыттыг үстү чарыгдаан ажыы чүл? Ону үш чүс ажыг мөңгүн 
чоос* өртекке садыпкаш, акшазын ядыыларга үлеп берип болур тур- 
ган-на болгай». 6 Ынчалза-даа Иисус мынча дээн: «Соксанар, ону 
дүвүретпейн көрүнер. Ол Менээ эки херек кылган ышкажыл. 7Ядыы- 
лар силер-биле үргүлчү кады турар, күзээр болзуңарза, оларга кажан- 
даа ачы-дуза көргүзүп шыдаар силер, а Мен силер-биле үргүлчү кады 
турбас мен. $ Ол херээжен бодунуң шыдаар шаа-биле кылды: Мээң 
мага-бодумну орнукшударынга баш удур белеткеп, үс-биле чаап бер- 
ди. Алыс шынны силерге чугаалап тур мен: бүгү делегейге, Буянныг 
Медээни суртаалдаан чер бүрүзүнге, бо херээженниң кылган херээ- 
ниң дугайында чугаалажып, ону сактып чоруур». 

10 Иисустуң он ийи элчининиң бирээзи боор Иуда Искариот Ону 
садыптар дээш, Бурганның дээди бараалгакчыларынче чорупкан. 
п Олар ону дыңнааш, амырай берип, аңаа акша төлээрин аазааннар. 
Иуда оон бээр-ле Иисусту оларга садыптар дээш, эптиг таварылга 
манап эгелээн. 





* м5 Уп чүс мөңгүн чоос — барык бүдүн чылдың ажыл төлевири. 

Хосталыышкын байырлалынга белеткел 
(Мф. 26:17 -30; Лк. 22:7 -23; Ин. 13:21-30) 


12 Хаарган далганнар байырлалының бирги хүнүнде, кажан хоста- 
лыышкын байырлалында чиир өргүл хураганын дөгерер үе кээрге, 
өөреникчилери Иисуска мынча дээн: «Силерниң байырлал чеми 
чиир черинерни бисти каяа белеткезин деп күзээр силер?» 13 Иисус 
ынчан оларның ийизин мурнадыр чоруткаш, мынча деп чагаан: 
«Хоорайже барыңар. Ынаар кире бээринерге, суглуг донга туткан ки- 
жи уткужуп кээр эвеспе. Ону эдерип чоруптунар. М Ол кижиниң кире 
бээри бажынче киргеш, бажың ээзинге мынча дээр силер: „“Өөре- 
никчилерим-биле кады хосталыышкын байырлалының кежээки че- 
мин четтирерим өрээл кайдал?’ деп, Башкы айтырып тур“. 15 Бажың 
ээзи силерге аайлап-белеткеп каан үстүкү делгем өрээлди айтып 
бээр. Биске шупту чүвени аңаа белеткеп каар силер». 16 Ийи өөреник- 
чи чорупкан. Олар хоорайже киргеш, шупту чүвени Иисустуң оларга 
чугаалаан аайы-биле тып алгаш, байырлалдың кежээки чемин белет- 
кеп кааннар. 

17 А кежээ дүшкенде, Иисус ынаар Бодунуң он ийи элчини-биле 
кады чедип келген. !8 Олар олурупкаш, чемненип эгелээрге, Ол 
мынча дээн: «Алыс шынны силерге чугаалап тур мен: силерниң би- 
рээнер — ам Мээң-биле кады чемненип олурар кижи — Мени садып- 
тар-дыр». 9 Өөреникчилер аажок муңгарай бергеш, кижи бүрүзү 
Анаа соннуг-мурнуг чугаалап эгелээн: «Мен эвес-ле боор мен аа?» 
20 Иисус оларга мынчаар харыылаан: «Ол дээрге он ийи элчинниң би- 
рээзи, ам Мээң-биле кады чаңгыс тавактан чем чип турар кижи-дир. 
21 Бижилгеде ол дугайында бижээни дег, Кижи амытан Оглу оруун эр- 
тер ужурлуг, ынчалза-даа Ону садыптар кижиниң бодунуң шорузу! 
Ол кижи шуут төрүттүнмээн боору дээре ийик!» 


Дээрги- Чаяакчының кежээки чеми 
(Мф. 26:26 -30; Лк. 22:15 -20; 1 Кор. 11:23-25) 


22 Олар чемненип олурда, Иисус хлебти алгаш, Бурганга өөрүп чет- 
тиргеш, ону үзе тыртып, өөреникчилеринге берип тура, мынча дээн: 
«Тудуңар, бо дээрге Мээң мага-бодум-дур». 23А ооң соонда Ол даш- 
каны көдүргеш, Бурганга өөрүп четтиргеш, өөреникчилеринге сунуп 
бээрге, олар шупту ол дашкадан ишкеннер. 24 Иисус оларга мынча 
дээн: «Бо дээрге хөй улус дээш төгерим Мээң ханым-биле чардынар 
дугуржулга-чагыг-дыр. 25 Алыс шынны силерге чугаалап тур мен: 

Бурганнын Чагыргазынга чаа арага ижер хүнүм келбээн шаанда, Мен 
ам моон соңгаар виноград суксуну — араганы ишпес мен». 26 Олар 
ыдык ырны ырлашкаш, Елеон даанче чорупканнар. 


Пётрнуң Иисустан ойталаарын баш бурунгаар медеглээни 
(Мф. 26:31-35; Лк. 22:31-34; Ин. 13:36-38) 


27 Иисус оларга мынча дээн: «Бижилгеде: „Кадарчызын чыттыр 
шааптарымга, хойлар тарай маннажы бээр“а — деп бижээни дег, си- 
лер шупту Менден ойталаар-дыр силер. 28 Ынчалза-даа катап дирил- 
геним соонда, Мен Галилеяга мурнай чедип, силерни аңаа манаар 
мен». 29А Пётр Анаа: «Улус Силерден шупту-даа ойталаар болза, мен 
кажан-даа ынчанмас мен» — дээн. 39 Иисус аңаа мынча деп харыы- 
лаан: «Алыс шынны сеңээ чугаалап тур мен: бо дүне-ле, аскыр-дагаа 
ийи катап алгырар бетинде, сен Менден үш катап ойталаар-дыр сен». 
31 Ынчалза-даа Пётр улам-на маргып: «Силер-биле кады өлүр-даа 
апаар болзумза, Силерден черле ойталавас мен!» — деп шынзыткан. 
Өске-даа өөреникчилер база ынча дижир болганнар. 


Иисустун Гефсиманияга Бурганга мөргүл кылганы 
(Мф. 26:36-46: Лк. 22:39-46) 


32 Ооң соонда олар Гефсимания дээр черге чедип кээрге, Иисус Бо- 
дунуң өөреникчилеринге: «Мен мөргүп алыйн, силер маңаа олуру- 
ңар» — дээн. 33 Иисус Пётрну, Иаковту база Иоанны эдертип алган. 
Ол ундаралга база хөлзээзин-дүвүрелге алзыпкан. 34«Мээң сетки- 
лимни качыгдал өлүмнүү-биле карартыр базып тур — деп, Ол оларга 
чугаалаан. — Маңаа туруңар база сергеленнеп, удуванар!» 35 Элээн 
ырай бергеш, Иисус черже донгая кээп дүшкеш, болдунар чүве болза, 
хилинчектиң ол үе-шагы Оон чайлазын дээш, мөргүп эгелээн. 36 Ол 
мынча дээн: «Авва”, Ачай! Сээң шыдавас чүвең чок болгай. Хилин- 
чектиң бо дашказын Менден чайлады берем! Ынчалза-даа бүгү чүве 
Мээң эвес, а Сээң күзел-сорууң ёзугаар болзун». 37 Ол өөреникчиле- 
ринче ээп келгеш, оларның удуп чыдарын көргеш, Пётрга чугаалаан: 
«Симон, удуй бердиң бе? Сен таанда-ла чангыс шак иштинде удувайн 
барып шыдавааның ол бе? 38 Күткүлгеге алыспас дээш, серемчи- 
лелдиг болуп, мөргүнер-ле. Сүлде — сергек, а мага-бот — суларгай 





* 1436 Авва (арамей дылда) - ажы-төл ачазын ынчаар адаар турган. 





а Зах. 13:7. 

болгай». 39 Иисус база катап ырай бергеш, демги-ле сөстери-биле 
мөргүп турган. 4 Ооң соонда Ол катап ээп кээрге, өөреникчилери ам 
база удуп чытканнар. Оларның карактары шимдинип турган, а ол 
ышкаш Аңаа чүнү-даа харыылаар аайын тыппааннар. 4 Үшкү удаа 
оларже дедир чедип келгеш, Иисус мынча дээн: «Силер ам-даа удуп 
дыштанмышаан силер бе? Болзун че. Шак-үе келген, Кижи амытан 
Оглун бачыттыглар холунга тудуп берип турар-дыр. 4 Тургуланар, 
чоруулунар. Саттыныкчы мыя бо келди, көрүнер!» 


Иисусту тудуп хоругдааны 
(Мф. 26:47 -56; Лк. 22:47 -53; Ин. 18:3-12) 


43 Иисус ынча деп турда-ла, он ийи элчинниң бирээзи боор Иуда 
чедип келген. Ооң-биле кады Бурганның дээди бараалгакчылары- 
ның, ном-хоойлу тайылбырлакчыларының болгаш баштыңнарның 
чорутканы, хылыштар, моңнар-биле чепсегленген хөй улус кел чыт- 
кан. 4 Саттыныкчы оларга демдек айтып, дугуржуп алган турган: 
«Ошкап каарым кижи Иисус ол боор. Ону тудуп алгаш, шынгыы ка- 
дарып, аппаар силер». 45 Иуда ол дораан Иисуска чоокшулай бергеш: 
«Башкы!» — дээш, Ону ошкап каан. 46 Иисуска холдарын дегзип, Ону 
тудуп алганнар. 47 Ооң чанынга турган өөреникчилерниң бирээзи хы- 
лыжын ушта тырткаш, Бурганның дээди бараалгакчызының чалча- 
зының кулаан одура шаапкан. 48 Иисус ынчан оларга мынча дээн: 
«Силер чүге Мени тудуп алыр дээш, хылыштарлыг, моңнарлыг чедип 
келдиңер? Кай Мен дээрбечи мен бе? 4 Мен хүннүң-не силер-биле 
кады Бурганның өргээзинге улус өөредип келдим, а силер Меңээ хол 
дегбээн болгай силер. Ынчалза-даа Бижилгелерде баш бурунгаар чу- 
гаалаан чүве боттанзынам». 50 Хамык өөреникчилер ынчан Иисусту 
каапкаш, дезе бергеннер. 51-52 Ооң өөреникчилериниң аразынга 
чораан, чанагаш эът-бодун чүгле пес шывыг-биле шып алган аныяк 
оол харын Иисусту эдерип чорупкан. Олар ону база сегирип аарга, 
ол оол шывыын оларның холунга каапкаш, чанагаш боду дезип чо- 
руй барган. 


Иисус дээди иудей Чөвүлелдиң мурнунда 
(Мф. 26:57-68: Лк. 22:54-55, 63-71: Ин. 18:13-14, 19-24) 


53 Иисусту Бурганның дээди бараалгакчызының бажыңынга эккел- 
геннер. Ында Бурганның кол-кол бараалгакчылары, баштыңнар бол- 
гаш ном-хоойлу тайылбырлакчылары чыглып келген болган. 54(А Пётр 
Бурганның дээди бараалгакчызының бажыңының хериминге чедир 

Иисусту бүдүү эдерип келгеш, танныылдар аразынга отка чыннып 
олуруп алган.) 55 Бурганның дээди бараалгакчылары база бүгү дээди 
иудей Чөвүлел Иисусту өлүрүп шиидер чылдагаан бар болзун дээш, 
Аңаа удур буруудаткан херечилел тыварын оралдашса-даа, чүнү-даа 
тыппааннар. 56 Аңаа удур меге херечилел кылган улус хөй-даа болза, 
оларның ол херечилелдери аразында дүүшпес болган. 57 Ооң соонда 
элээн каш меге херечи туруп келгеш, Аңаа удур меге херечилел кы- 
лып, мынча дээннер: 58«Бис Ооң: „Кижи холу-биле туткан Бурган- 
ның бо өргээзин үрегдеп-бускаш, үш хүн дургузунда өске, кижи 
холу-биле тутпаан Бурганның өргээзин тудуп тургузуптар мен“ — деп 
турганын дыңнаан бис». 59 Ынчалза-даа оларның херечилелдери бе- 
зин дүүшпес болган. 

60 Бурганның дээди бараалгакчызы ынчан Иисустуң мурнунга ту- 
руп алгаш, айтырган: «Чүге харыылавайн тур сен? Бо улустуң сеңээ 
удур чүнү херечилеп турары ол?» 61 Ынчалза-даа Ол ыыттаваан бол- 
гаш чүнү-даа харыылаваан. Бурганның дээди бараалгакчызы Оон 
база катап айтырыг салган: «Сен ылап-ла Христос, Ачы-буянныг 
Бурганның Оглу сен бе?» 62 Иисус мынча деп харыылаан: «Ийе, Мен 
мен. Моон соңгаар силер шупту Кижи амытан Оглунуң Күчүлүг Бур- 
ганның оң талазында олурарын база дээрниң булуттарын кырлап кел 
чыдарын көөр силер». 

63 Бурганның дээди бараалгакчызы ынчан кеткен хевин ора-чаза 
соккаш, мынча дээн: «Биске ам херечилерниң херээ чүл? 64Силер 
Ооң Бурганны дорамчылаанын дыңнадыңар. Кандыг шииткел үн- 
дүрер силер?» Олар шупту: «Ол буруулуг база өлүр ужурлуг» — деп 
чугаалааннар. 6 Чамдык улус Олче дукпуруп-каккырып эгелээн. 
Иисустуң карактарын шарып алгаш, Ооң бажынче шанчып: «Өттүр 
билип медегле!» — деп турганнар. Ооң соонда таңныылдар база Ону 
алгаш баргаш, эттеп-соп эгелээннер. 


Пётрнуң Иисустан ойталааны 
(Мф. 26:69 -75; Лк. 22:56-62; Ин. 18:15-18, 25-27) 


66 Петр ам-даа херим иштинден үнмээн турда, Бурганның дээди ба- 
раалгакчызының чалча херээженнериниң бирээзи ынаар чеде берген. 
67 Ол херээжен отка чыннып олурган Пётрну көрүп кааш, олче топтап 
көргеш: «Сен база Назарет чурттуг Иисус-биле кады турган сен» — дээн. 
68 Ынчалза-даа Пётр ойталап каапкан. Ол: «Билбезим херек-тир, чүнү 
чугаалап турарыңның ужур-утказын билбейн тур мен» — дээш, мур- 
нуу талакы коданче үне берген. Ынчан аскыр-дагаа алгыра берген. 


138 Марктың 14, 15 





69 А чалча херээжен ону аңаа көрүп кааш, улуска база катап: «Бо кижи 
база оларның бирээзи-дир» — дээн. 78 Ынчалза-даа Пётр база-ла ой- 
талап каапкан, а элээн болганда аңаа турган улус Пётрга: «Оларның 
бирээзи болбайн канчаар сен, Галилея чурттуг кижи-ле-дир сен» — 
дээн*. 71Ол дангыраглап, аашкынып эгелээн: «Силерниң чугаалап 
турарынар Ол кижини мен шуут билбес мен». 72 Ол дораан аскыр-да- 
гаа ийиги удаа алгырыпкан, а Пётр Иисустун аңаа чугаалаан сөсте- 
рин сактып келген: «Аскыр-дагаа ийи катап алгырар бетинде, сен 
Менден үш удаа ойталаар-дыр сен». Ол чаза ыглай берген. 


Иисус рим чагырыкчы Пилаттың мурнунда 
(Мф. 27:1-2, 11-14; Лк. 23:1-5; Ин. 18:28-38) 


1 1Эртен эрте Бурганнын дээди бараалгакчылары, баштыннар 
5 болгаш ном-хоойлу тайылбырлакчылары база бүгү дээди иудей 
Чөвүлел чөвүлежип хуралдаан. Олар Иисусту хүлээш, аппаргаш, Пилат- 
ка хулээдип бергеннер. 2 Пилат Иисустан айтырган: «Сен — иудей хаан 
сен бе?» Иисус: «Силер бодунар ынча дидинер» — деп харыылаан. 3 Бур- 
ганнын дээди бараалгакчылары Аңаа хөй буруу онааганнар. “Ынчангаш 
Пилат Иисустан база катап айтырган: «Чуге чуну-даа харыылавас сен? 
Сеңээ удур буруудадыышкыннарнын хөйүн көрбес сен бе!» 5 Ынчалза- 
даа Иисус Пилатка чүнү-даа харыылавайн баргаш, ону аажок кайгаткан. 


Варавваны хостааны, а Иисусту өлүмге шиидип кааны 
(Мф. 27:15-26; Лк. 23:13-25; Ин. 18:39-19:16) 


6Хосталыышкын байырлалында Пилат чоннуң шилээни бир хе- 
ректенни хостап бээр чаңчылдыг турган. 7Ол өйде үймээн үезинде 
өлүрүүшкүн кылган деп буруудаттырган Варавва дээр кижи хоругдал- 
га чыткан. 8 Чон чедип келгеш, Пилаттың оларга үргүлчү кылып кел- 
ген келдередиин кылып бээрин оон негей берген. 9 Пилат олардан: 
«Силерге иудей хаанны хостап берейн, күзээр силер бе?» — деп ай- 
тырган. 10 (Бурганның дээди бараалгакчылары Иисуска адааргааш, 
Ону аңаа тудуп эккелгенин Пилат билип турган.) А Бурганның дээ- 
ди бараалгакчылары чонну Пилаттан Варавваны хостаарын дилээр 
кылдыр көгүдүп-хөөктүрүп алганнар. 2 Пилат олардан: «Силерниң 
иудей хаан деп турарыңар демги Кижини мээң канчаарымны күзеп 
тур силер?» — деп база катап айтырган. 13 Олар харыызынга алгыржы 


* 470 Чамдык бурунгу грек сөзүглелдерде бо сөстерге: «Чугаалаар 
аянындан-на илдең-дир» — деп сөстерни немээн. 


Марктын 15 139 





бергеннер: «Ону хере шавынар» МА Пилат олардан: «Чогум чүү 
дээш? Ол кандыг кемниг херек үүлгеткенил?» — деп айтырган. Ын- 
чалза-даа чыылган чон улам ыыткыр алгыржы берген: «Ону хере ша- 
выңар!» 15 Пилат чыылган чоннуң күзелин хандырар бодааш, оларга 
Варавваны хостап берген, а Иисусту эриидээш, хере шавары-биле 
аппаарын дужааган. 


Шериглерниң Иисусту дорамчылааны 
(Мф. 27:27-31; Ин. 19:2-3) 


16 Шериглер Иисусту Пилаттың өргээзиниң коданынче киире бер- 
геш, бүдүн батальон шеригни чыып алганнар. И Олар Анаа хүрең-кы- 
зыл каас-коя тон кедиргеш, тенниг чадаң ыяш будуундан оваадай 
өрээш, Ооң бажынга салып кааннар. !8 «Иудей хаан алдаржызын!» — 
деп, олар алгыржып турганнар. ! Олар Ооң бажынче мерге-биле улдап, 
Олче дүкпүрүп-каккырып, Ооң мурнунга дис кырынга олуруп алгаш, 
Аңаа сегурээн улус өттүнүп, дорамчылап турганнар. 2 Иисусту дорам- 
чылап мага хангаш, олар хүрең-кызыл каас-коя тонну ужулгаш, Ооң 
Бодунуң хевин кедиргеш, хере шавары-биле алгаш чорупканнар. 


Иисустуң хере шаптыртканы 
(Мф. 27:32 -44; Лк. 23:26-43; Ин. 19:17 -27) 


21 Киринея чурттуг Симон деп кижи шөлден ээп чанып олургаш, 
оларга орук ара ужуражы берген. (Ол Александр биле Руфустуң ачазы 
турган.) Олар ону Иисусту хере шавар дээн белдир-крести көдүрүп чо- 
руур кылдыр албадапканнар. 22 Иисусту Голгофа азы «Баш сөөгү» дээр 
черге эккелгеннер. 23 Шериглер Аңаа мирр" холаан арага ижиртирге, Ол 
ынаваан. 24 Иисусту белдир-креске хере шаап кааш, олар кымның чүнү 
алырын даштар октаар төлге-биле шиитпирлеп, Ооң хевин аразында 
үлежип алганнар. 25 Ону хере шаап каанда, эртенгиниң тос шак турган. 

26 Иисустуң кем-буруузун айыткан самбыражыгашта: «Иудей 
хаан» — деп бижээн болган. 

27-28 Ооң-биле кады ийи дээрбечини база: бирээзин — Ооң оң тала- 
зынга, өскезин — солагай талазынга хере шаап каан**. 29 Эрткен-дүшкен 
улус Иисусту бак сөглеп, Ооң талазынче бажы-биле дорамчылалдыг 





* 1523 Мирр — аарбастадыр наркотик ады. 

ээ 1528 Чамдык бурунгу грек сөзүглелдерде бар: «Бижилгенин: „Ону 
бачыттыг кижилерге деңней көрген“ — дээн сөзү боттанган» — деп 
сөстер эң бүзүрелдиг грек сөзүглелдерде таварышпайн турар. 

айтып, кочулап турган: «Че чүл моң? „Бурганның өргээзин үрегдеп- 
бускаш, үш хүн дургузунда тудуп тургузуптар мен“ деп турдуң чоп! 
30 Белдир-крестен дүжүп кээп, Бодунну Бодун камгала!» 3! Бурганның 
дээди бараалгакчылары болгаш ном-хоойлу тайылбырлакчылары 
база Иисусту кочулап, аразында чугаалажып турганнар: «Өскелерни 
камгалап турган, а Бодун камгалап шыдавас де! 32 Ам бо Христос, 
Израильдиң хааны, белдир-крестен дүжүп келзин, бис ону көөр бол- 
зувусса, Аңаа бүзүрей бээр бис!» Иисус-биле кады хере шаптырган 
ийи дээрбечи безин Ону бак сөглеп турганнар. 


Иисустун өлүмү 
(Мф. 27:45 -56; Лк. 23:44 -49; Ин. 19:28 -30) 


33 Душтекинин он ийи шактан үш шакка чедир бүгү чер кырын дум- 
бей караңгы шыпкан. 3А үш шакта Иисус ыыткыр алгырыпкан: 
«Элои, Элои, лема савахфани?» («Мээң Бурганым, Мээң Бурганым, чүү 
дээш, Сен Мени кааптың?» — дээни ол. )а 35 Чоогунга турган улустуң 
чамдыызы ону дыңнааш: «Дыңнаңарам, Ол Илияны кый деп тур» — 
дишкен. 36 Оларның бирээзи маңнап чеде бергеш, ажыг виноград 
арагазынга суг синирер губканы өттүргеш, өрген бажынга кедиргеш, 
ижиртири-биле Иисуска сунган. Ол кижи мынча дээн: «Адыр! Ону 
дүжүрүп алыр дээш, Илиянын кээр-келбезин көрээли». 37 Ыыткыр 
алгырыпкан соонда, Иисустуң амы-тыны үстү берген. 38 Ол өйде Бур- 
ганның өргээзинде Эң ыдыктыг чер деп адаар өрээлди аңгылаан 
көжеге үстүнден адаанга чедир ийи чара орлуп калган. 39 Иисустун 
чиге мурнунга турган чүс шериг баштыңчызы Ооң тынындан канчаар 
чарылганын көргеш, мынча дээн: «Бо кижи ылап-ла Бурганның Оглу 
турган-дыр!» 4 Чамдык херээженнер база болган чүүлдү ырактан хай- 
гаарап турган. Оларның аразынга Мария Магдалина, бичии Иаков 
биле Иосийниң авазы Мария база Саломия олар бар болган. 4! Иисус 
Галилеяга чоруп турда, бо херээженнер Ону эдерип, Аңаа дузалажып 
турган чүве-дир. Иерусалимче Ооң-биле кады чедип келген өске-даа 
хөй херээженнер база ол черге турганнар. 


Иисусту орнукшутканы 
(Мф. 27:57-61; Лк. 23:50-56; Ин. 19:38 -42) 


4 Ол хүн байырлалга белеткелдиң хүнү азы амыр-дыш хүнүнүң 
бүдүүзү болган. Кежээ дүжүп кел чыткан. 43 Дээди иудей Чөвүлелдиң 





а Ыд. ыр. 21:2. 

алдар-хүндүлүг кежигүнү боор, Бурганнын Чагыргазынын кээрин 
база манап чоруур Аримафея суур чурттуг Иосиф дээр кижи чедип 
келгеш, Пилатче дидим базып кире берген. Ол Пилаттан Иисустун 
мага-бодун анаа бээрин дилээн. 44 Иисусту ындыг дурген өлү берген 
деп дыннааш, Пилат пат кайгап калган. Ол демги чус шериг баштын- 
чызын кыйгырткаш, Иисустун кажан өлгенин айтырган. 45 Чус шериг 
баштынчызындан ылап-ла ындыг дээрзин билип алгаш, Пилат мага- 
ботту Иосифке бээрин чепшээрээн. 46 Иосиф чуга пөс садып алгаш, 
Иисустун мага-бодун дүжүрүп, ол пезу-биле ораап алгаш, хаяда оя 
каккан чевег-куйга орнукшудуп каан. Чевег-куйнуң аксын, улуг даш 
чууп эккеп, дуглап каан. 47 А Мария Магдалина биле Иосийнин авазы 
Мария Иисусту кайнаар салганын көрүп алганнар. 


Иисустуң катап дирилгени 
(Мф. 28:1-8; Лк. 24:1-12; Ин. 20:1-10) 


1 6 1Амыр-дыш хүнү эрткенде, Мария Магдалина, Иаковтун авазы 

Мария болгаш Саломия олар, Иисустун мага-бодун барып чаап 
каар-дыр дээш, чаагай чыттыг үстер садып алганнар. 2Улуг-хүнде, 
эртен эрте, хүн чаа-ла үнүп олурда, херээженнер чевег-куйже чоруп- 
каннар. ЗОрук ара олар: «Чевег-куйнун аксын дуглаан дашты кым 
биске чайладыр чууп бээрил?» — деп, аразында чугаалажып чораан- 
нар. 4А чедип келгеш, ол аажок улуг дашты кыдыынче чууктап каа- 
нын көрүп кааннар. 5 Олар чевег-куйнуң иштинче кире бергеш, ооң 
оң талазында ак хеп кеткен аныяк оолдуң олурарын көрүп кааш, эл- 
депсинип корга бергеннер. 6 Ол оол мынча дээн: «Кортпанар. Силер 
хере шаптырып алган Назарет чурттуг Иисусту дилеп чедип келген- 
дир силер. Ол катап дирли берген, Ол ам мында чок. Ооң мага-боду 
чыткан чер бо-дур. 7А ам баргаш, Ооң өөреникчилеринге, ылаңгыя 
Петрга мынча деп чугаалаңар: „Ол силерни мурнай Галилеяга чеде 
бээр. Ооң силерге чугаалааны дег, Ону аңаа көрүп каар силер“». 
8 Херээженнер дашкаар үнгеш, коргуушкунга алзып, чевег-куйдан 
халчып ыңай-ла болганнар. Олар кымга-даа, чүнү-даа чугаалаваан- 
нар, чүге дээрге кортканы ол хире болган. 


Катап дирилген Иисус-биле ужуражылгалар 
(Мф. 28:9 -10, 16-20; Лк. 24:13-49; Ин. 20:11 -23) 
? Улуг-хүнде, эртен эрте, Иисус, катап дирилгениниң соонда эн 


баштай, чеди букту биеэде бир оон үндүр сывыртап бергени Мария 
Магдалинага кээп көзүлген. 19 Ол херээжен чоруткаш, Ооң ажыын 

ажып ыглажып турган өөреникчилерге чүү болганын чугаалап чет- 
кен. П Иисус дириг деп, а Мария Ону көрген деп дыңнааш, олар аңаа 
бүзүревээннер. 

2 Иисус ооң соонда ийи өөреникчизинге база, олар суурже бар 
чорда, өске хевир-шырайлыг бооп көзүлген. !3 Ол ийи өөреникчи 
ээп келгеш, арткан өөрүнге чугаалаан, ынчалза-даа оларга база-ла 
бүзүревээннер. 

4 Адак сөөлүнде Иисус он бир элчинге, олар чемненип чыдырда, 
кээп көзүлген. Иисус өөреникчилерин оларның бүзүрели четпес бол- 
ганы дээш, катап дирилген Ону көрген улуска бүзүрээр хөңнү чок 
болган чөрүүзү дээш, чемелеп турган. !5 Иисус оларга мынча дээн: 
«Бүгү делегейни эргий кезинер база бүгү кижи төрелгетенге Буянныг 
Медээни суртаалданар. 16 Бүзүрээр база сугга суктурар кижи — камга- 
лал алыр, а бүзүревес кижи - шииттирип алыр. 17 Бурган бүзүрээн 
улусту дамчыштыр дараазында бадыткал демдектерин илередир: олар 
Мээң адым-биле буктарны үндүр сывыртаар болгаш чаа дылдарга 
чугаалажыр; 18чыланнарны холга тудуп аарга база өлүмнүг хоран 
ижерге, оларга хора халдавас. Олар холдарын аарыг улуска дегзирге, 
демгилери экирий бээр». 

19 Дээрги-Чаяакчы Иисус оларга бо бүгүнү чугаалаан соонда, дээр- 
же көдүрлүп үне бергеш, Бурганның оң талазынга барып саадапкан. 
20 Ооң өөреникчилери тарап чорупкаш, чер болганга Буянныг Ме- 
дээни суртаалдай бергеннер. Дээрги-Чаяакчы оларны деткип, 
оларның сөстерин бадыткал демдектери-биле бадыткап турган. 
Аминь. ]* 





* 169-0 Ол шүлүктер Марктың бижээни Буянныг Медээниң эң бүзү- 
релдиг грек сөзүглелдеринде таварышпайн турар база оларны өске 
кижи немей бижээн бооп чадавас. Марктың бижээни Буянныг Медээ- 
зи өске кыскажак хевирлиг база бооп турар. Ол дээш база 8-ки 
шүлүктүң «Чүге дээрге корга бергеннер» деп хенертен төнгени дээш, 
Марктың боду бижээни төнчү бижиттинген дораан-на чиде берген 
деп даап бодап болур. 


ЛУКАНЫН БИЖЭЭНИ 
БУЯННЫГ МЕДЭЭ 


Киирилде сөстер 


1 1 Бистиң аравыска болган болуушкуннар дугайында тоожуушкун- 

нарны элээн хөй кижи бижип шенээн болгай. 2 Болган чүүлдү эге- 
зинден тура керуп келген, Медээни нептередип турган улус ол бугуну 
биске база дамчыдып чугаалаан чүве. 3 Бо бүгүнү мен база эгезинден 
тура хынамчалыг өөренип көргеш, болган чүүлдүң дес-дараалашкак 
бижимелин силерге кылып бээрин шиитпирледим, онза хүндүткел- 
диг Феофил. 4 Силерге чагып-сургаан өөредиг ылап быжыг үндезин- 
ниг дээрзинге силерни ыяк шынзыксын деп бодааным ол. 


Иоанн Медеглекчиниң төрүттүнериниң дугайында 
өттүр билген медеглел 


5 Иудеяга Иродтуң хааннап турган үезинде Захария деп аттыг Бур- 
ганның бараалгакчызы кижи чурттап чораан. Ол Авияның ээлчээн- 
ден Бурганның өргээзиниң бараалгакчызы турган. Ооң Елисавета 
деп аттыг кадайы Аарон дээр Бурганның бараалгакчызының ук-ызы- 
гуурундан үнген кижи чүве-дир. 6 Олар иелээ Бурганга шынчы бооп, 
Дээрги-Чаяакчының бүгү-ле чагыгларын болгаш айтыышкыннарын 
хажык чок сагып чорааннар. ? Елисавета ачы-үре чок болганындан 
оларга ажы-төл турбаан база иелдирзиниң назы-хары дөгүй берген 
улус чүве-дир. 

8 Бир-ле катап, ооң хамааржыр ээлчээниң Бурганның бараалгак- 
чыларының бараан болур үези кээрге, Захария Бурганның мурнунга 
бараан болуп эгелээн. 9 Бурганның өргээзинче киргеш, артыш кып- 
сыр үлүг Бурганның бараалгакчыларның чаңчылын ёзугаар ынчан 
аңаа онаажып-тыр. ! Ол ёзулалды кылыр ужурлуг өйде эндерик хөй 
чон даштыгаа туруп алгаш, мөргүп турган. Ч Ынчан Захарияга 
Дээрги-Чаяакчының төлээзи көстүп келгеш, артыш кыпсыр бедик 
дагылдың оң талазынга туруп алган. 12 Захария ону көрүп кааш, 

аймап-хөлзеп, корга берген. 13 Дээрниң төлээзи аңаа мынча дээн: 
«Захария, кортпайн көр, чүге дээрге мөргүлүңнү Бурган дыңнап 
каан-дыр, кадайың Елисавета ам сеңээ оол божуп бээр-дир, ону 
Иоанн деп адап аар сен. М Сен өөрүп-хөглээр-дир сен, хөй улус база 
ооң төрүттүнгени дээш өөрүп-байырлаар-дыр. 15 Чүге дээрге ол Бур- 
ганның мурнунга өндүр улуг болур-дур; виноград арагазы болгаш өс- 
ке-даа эзиртир суксун ишпес-тир, авазының хырнынга чорааш-ла, 
Ыдыктыг Сулдеге бүргеттирер-дир. 16 Ол Израильдиң хөй ажы-төлүн 
оларның Дээрги-Бурган-Чаяакчызынче ээлдирер-дир. И Илияныы 
дег сорук-күштү бодунга сиңиргеш, ол Дээрги-Чаяакчыны мурнай 
чедип кээр-дир. Ол адаларның чүректерин ажы-төлдеринче, хай- 
чагырга чоктарның бодал-сагыжын Бурганга шынчы улустуң бодал- 
сагыжынче ээлдирер-дир база Дээрги-Чаяакчының кээринге чонну 
белеткээр-дир». 

18 Захария дээрниң төлээзинге мынча дээн: «А ону ылап шын деп 
канчап билип аар мен? Бодум-даа чөнээн, кадайым-даа база кыраан 
болгай». ! Дээрниң төлээзи аңаа мынча деп харыылаан: «Мен Бур- 
ганның баарында турар Гавриил-дир мен. Ол мени сээн-биле чугаа- 
лашсын дээш база бо буянныг медээни дамчытсын дээш, чорутту. 
20 Сеңээ бадыткал демдээ бо-дур: үези кээрге бүде бээр мээң сөсте- 
римге бүзүревейн барганың дээш, сээң ам үнүң чок апаар, бо бүгүнүң 
чогуп-бүдер хүнүнге чедир чүве чугаалаар харыың чок болур». 

21 Ол аразында чыылган чон Захарияны манап, ооң Бурганның өр- 
гээзинде саадай бергенин кайгап турган. 22А ол үнүп келгеш, оларга 
чүве чугаалап чадап каан. Улус ону Бурганның өргээзинге Бургандан 
ажыдыышкын көрген-дир бо деп билген. Захария оон олар-биле 
имнежип чугаалашкан болгаш олчаан үнү чок бооп арткан. 23 Ооң 
бараан боор хүннери эрте бээрге, ол бажыңынче чанып келген. 

24 Элээн үе эрткен соонда, ооң кадайы Елисавета иштели бер- 
геш, оозун беш ай дургузунда өске улустан чажырып келген. Ол мын- 
ча деп турган: 25 «Улустуң менээ онааганы бак адымны көрүп кааш, 
ону ап каары-биле Дээрги-Чаяакчының меңээ ам ынчаар кылганы 
ол-дур!» 


Иисустуң төрүттүнериниң дугайында өттүр билген медеглел 


26-27 Елисаветанын иштелгениниң алдыгы айында Бурган Бодунуң 
төлээзи Гавриилди Галилеяның Назарет дээр хоорайжыгажында Ма- 
рия дээр кысче чорудупкан. Мария Давид хаанның салгалы болур 
Иосиф дээр кижи-биле дүгдешкен турган. 28 Дээрниң төлээзи аңаа 

чедип келгеш, мынча дээн: «Амыргын-на бе, ачы-буян алган кыс! 
Дээрги-Чаяакчы сээң-биле-дир!»* 

29 Кыс ону көрүп кааш, оон ол сөстеринден эгени бергеш, «Бо чүү 
уткалыг амыр-менди болду» деп, аайын тыппайн барган. 30 Оон дээр- 
ниң төлээзи аңаа мынча дээн: «Мария, кортпа, чүге дээрге Бурган се- 
ңээ ачы-буянын хайырлаан-дыр. 3! Ам иштелип-сааттангаш, Оол 
божуп алгаш, Аңаа Иисус деп атты тыпсыр сен. 32 Ол өндүр улуг болур 
болгаш Дээди Өрүкүнүн Оглу деп адаттырар. Дээрги-Бурган-Чаяак- 
чы Аңаа Ооң ада-өгбези Давидтиң дүжүлгезин хайырлаар-дыр. 33 Ол 
Иаковтуң аал-оранынга мөңгези-биле хааннаар, Ооң хааннаашкыны 
төнчү чок болур». 

34 Мария дээрниң төлээзинден мынча деп айтырган: «Мен ашакка 
барбаан болганымда, канчап ындыг болурул?» 35 Дээрниң төлээзи 
аңаа мынчаар харыылаан: «Ыдыктыг Сүлде сенче бадып кээр болгаш 
Дээди Өрүкүнүң күжү сени бүргей аптар. Ынчангаш божуп аарың 
Ыдыктыг Чаш төл Бурганның Оглу деп адаттырар. 36 Сээң төрелиң 
Елисавета база ачы-үре чок диртсе-даа, кыраан назынында иштелип, 
оолдуг болур-дур, оозу ам мырыңай алды айлыг-дыр. 37 Чүге дээрге 
Бурганның кылып шыдавазы чүве чок». 

38 Мария ынчан мынча дээн: «Дээрги-Чаяакчының чалчазы-дыр 
мен. Мээң-биле бүгү чүве силерниң сеглээнинер ёзугаар болзунам». 
Оон дээрниң төлээзи чоруй барган. 


Марияның Елисаветага барып чорааны 


39 Каш хонганда Мария дөгертингеш, Иудеяның даглыг черинде 
турар хоорайжыгашче далаштыг чорупкан. 4 Захарияның бажыңынга 
кирип келгеш, ол Елисаветаны мендилээн. 41 Елисавета Марияның 
мендилээнин дыңнап каары билек, ооң иштинде чаш төл шимчеп 
эгелээш, Елисавета Ыдыктыг Сүлдеге бүргедипкен. 4 Ол мынча деп 
йөрээл салган: «Херээженнерниң аразындан ачы-буянныы-дыр сен! 
Сээң иштинде боттанган Чаш төл ачы-буянныг-дыр! 43 Дээрги-Чая- 
акчымның иези бажыңымга кирип кээр деп аас-кежии меңээ канчап 
онаашканы ол? 44 Чүге дээрге мени мендилээн сөзүң кулаамга дынна- 
лыр билек, иштимде чаш төлүм өөрээштин, шимчеп эгеледи. 45 Ын- 
чангаш Дээрги-Чаяакчының аңаа аазаан чүвези бүдеринге бүзүрээн 
херээжен амыр-чыргалдыг-дыр!» 





» 128 Чамдык бурунгу грек сөзүглелдерде бо сөстерге: «Херээженнер- 
ниң аразындан ачы-буянныы-дыр сен!» — деп сөстерни немээн. 

46 Мария мынча дээн: 
«Дээрги-Чаяакчыны мээң сеткилим алдаржыдып тур. 
4 Камгалакчым болур Бурганым дээш, мээң сүлдем 
өөрүп-байырлады, 
4 чүге дээрге Бодунуң томаанныг, эскет чок чалчазынче 
Ол ээ көрдү. 
Ынчангаш моон сонгаар бүгү салгалдар 
мени ачы-буянныг деп хүлээп көөр-дүр. 
4 Күчүлүг Бурган меңээ өндүр улуг херекти кылып кагды, 
Ооң ады ыдыктыг-дыр! 
50 Ону хүндүлеп чоруурларны Ооң өршээли 
салгалдан салгал дамчый бүргей алыр. 
51 Ол Бодунуң холунуң күчүзүн көргүстү: 
улуургактарны оларның бодал-сагыжы-биле катай 
тарадыр сывырыпты. 
52 Чагырыкчыларны дүжүлгезинден дүжүргеш, 
базындырганнарны өрү кедуруп тур. 
53 Аштааннарны кежик-биле магазын хандыргаш, 
байыыргааннарга чуну-даа бербейн, сывырып тур. 
54-55 Ада-өгбевиске Оон чугаалааны дег, 
Авраамга болгаш оон салгалынга кезээ менгеде 
өршээлдиг болур дээн аазаашкынын утпайн, 
Бодунга бараан болган Израильдин чонунга Ол дузалады». 
56 Мария Елисавета-биле кады үш ай хире тургаш, бажынынче ча- 
нып келген. 


Иоанн Медеглекчиниң төрүттүнгени 


57 Елисаветаның божуур үези кээрге, ол оол уруг божуп алган. 
58 Дээрги-Чаяакчы Бодунуң өндүр улуг өршээлин аңаа ынчаар көр- 
гүскен деп дыңнаан кожалары база төрелдери ооң-биле кады өөрүп- 
байырлап турганнар. 

59 Сески хүнде олар чаш төлдү кыртыжап демдектээри-биле чедип 
келгеш, оолду ачазының ады-биле Захария деп адаар дей бергеннер. 
60 Ынчаарга оолдуң авазы: «Чок, ооң ады Иоанн болур чүве» — деп 
удурланган. 61 Олар аңаа мынча деп харыылааннар: «Сээң төрелде- 
ринде ындыг аттыг кым-даа чок-тур». 62 Ооң адазындан «Оглунну 
кым деп адаар сен?» деп имнеп айтырганнар. 

63 Захария самбыражыгаш алдыртып алгаш: «Ооң ады — Иоанн» — 
деп бижип каан. Хамык улус кайгай берген. 6 Дораан-на Захарияның 

чугаа-сөзү үнүп келген, ол чугааланып, Бурганны алдаржыдып эге- 
лээн. 65 Ынчан кожа-кавы чурттаан улус шупту коргуп-суртей берген, 
а ол болуушкун дугайында чугаа-соот Иудеянын даглыг чуртун бир 
кылдыр нептерей берген. 66 Ону дыңнаан кижи бүрүзү мынча деп 
айтырып турган: «Бо чаш төл кым болур ирги?» Чүге дээрге Дээрги- 
Чаяакчының күжү Иоаннда ылап-ла бар болган. 


Захарияның Бурганны йөрээгени 


67 Иоаннын ачазы Захария база Ыдыктыг Сүлдеге бүргедипкеш, 
өттүр билип медеглеп эгелээн: 

68 «Бодунуң чонунга дузалап чедип келгеш, 
аңаа хосталганы хайырлаан Дээрги-Чаяакчы — 
Израильдиң Бурганы алдаржызын! 

69-70 Бодунуң ыдыктыг медээчилерин дамчыштыр 
үе-дүпте-ле аазап кааны дег, 

Бодунуң чалчазы Давидтиң салгалындан 
күчүлүг Камгалакчыны Ол биске берди. 

71 Бистиң дайзыннарывыстан база бисти көөр хөөн чок 

бүгү улустуң холундан 
Ол бисти камгалаар. 

72 Бистиң ада-өгбевиске өршээлдиг боорун база 
Бодунуң ыдыктыг дугуржулга-чагыын утпайн сактып 

чоруурун Ол аазаан. 

73-75 Ол дайзыннарывыстың холундан бисти хостаар кылдыр 
Авраам өгбевиске берген дангыраанга шынчы бооп артты. 
Ынчангаш бис ам бүгү чуртталгавыста 
Ооң мурнунга арыг арын-нүүрлүг база шынчы бооп, 

Аңаа коргуш чогу-биле бараан боор бис. 

76 А сен, чаш оглум, Дээди Өрүкүнүн медээчизи деп адаттырар сен, 
чүге дээрге Ооң оруун белеткеп бээр дээш, 
Дээрги-Чаяакчының мурнунга чоруур-дур сен. 

7 Камгалал оларның бачыдын өршээрин дамчыштыр кээрин 
сен Ооң чонунга билиндирер-дир сен. 

78 Бурганывыстың өршээл болгаш ынакшылының ачызында 
дээрден чаа хүн биске хаяаландыр чырып кээр. 

79 Ол үнүп келгеш, бодунуң чырыы-биле дүмбей карангыда 
база өлүмнүң хөлегезинде чурттап олурар бүгү улусту 
херелдендир чырыдыптар болгаш амыр-тайбынче баар орукту 

биске айтып бээр». 

80 Д чаш төл өзүп-мандып, угаан-сарыыл кирип олурган. Израиль- 
диң чонунуң мурнунга чедип кээр үе-шагы келгижеге, ол кургаг куруг 
ховуга чурттап турган. 


Иисустуң төрүттүнгени 
(МФ. 1:18-25) 


10Ол үеде Август император Рим күрүнезиниң бүгү девискээринге 
2 чоннуң чизезин кылыр дугайында чарлык үндүрген. 2 Сирияны 
Квиринийниң чагырып турган үезинде кылган баштайгы чизе ол 
болган. 3 Кижи бүрүзү бодунуң төрүттүнген хоорай-суурунга барып 
даңзыладыры-биле чоруур ужурга таварышкан. 

4-5 Давидтиң ук-ызыгуурундан үнген болгаш, Иосиф база-ла Гали- 
леяның Назарет дээр хоорайжыгажындан Давидтиң хоорайжыгажы 
болур Вифлеемче чизеледир дээш чорупкан. Иосифтиң дүгдешкен 
душтуу болур, ынчан иштиг турган Мария база ооң-биле кады чоруп- 
кан чүве-дир. 6 Вифлеемге кээрге, Марияның божуур ай-хүнү үнүп 
келген. 7 Ол бодунуң дун Оглун божааш, Ону чөргеп-шарааш, мал 
чемгерер шагжага салып алган, чүге дээрге хоначалар бажыңындан 
оларга чыдар чер тывылбаан. 


Кадарчылар болгаш дээрниң төлээлери 


8 Ол чер чурттуг кадарчылар ырак эвес шөлге, кодан хойларын 
харагалзап, хонуп чытканнар. Хенертен оларның мурнунга Дээрги- 
Чаяакчының төлээзи көстүп кээрге база ону бүргээн Дээрги-Чаяак- 
чының чырыы оларны хөме чырыдыптарга, кадарчылар медээжок 
корга бергеннер. 10 Ынчалза-даа дээрниң төлээзи оларга мынча дээн: 
«Кортпаңар. Мен бүгү улуска хамааржыр улуг өөрүшкү дугайында 
Буянныг Медээни силерге дыңнадып тур мен. Ч Силерниң Камгалак- 
чынар, Дээрги-Чаяакчы Христос бөгүн Давидтин хоорайжыгажында 
төрүттүнген-дир! 2 Силерге бадыткал демдээ бо-дур: чөргеп-шарааш, 
мал чемгерер шагжада салып каан чыдар Чаш төлдү тып алыр силер». 

13 Хенертен дээрниң ол төлээзинге эңдерик хөй дээрниң аг-шерии 
катчып келгеш, Бурганны алдаржыдып эгелээн: 14«Дээрде саадаан 
Бурганга алдар! Чер-делегейде Ооң сеткилинге кирер кижилерге 
амыр-тайбың догунназын!» 

15 Дээрниң төлээлери оларны каггаш, дээрже көдүрлүп үне бээр- 
ге, кадарчылар аразында мынчаар сүмелешкен: «Дээрги-Чаяакчы 
биске чүнүң дугайында чугаалаан ирги, Вифлеемге ам дораан баргаш, 
ында чүү болганын көрүп керээлем». 16 Олар ынаар дүвү-далаш чеде 

бергеш, Марияны, Иосифти база мал чемгерер шагжада чыткан Чаш 
төлдү тып алганнар. ИОлар Ону көргеш, Чаш төлдүн дугайында 
оларга дээрниң төлээзи чүү дээнин тө каап бергеннер. 18 Дыннаан 
улус шуптузу кадарчыларнын чугаазын кайгап ханмаан. ЗА Мария 
ол бүгүнү бодунуң чүрээнге кадагалап алгаш, ол дугайында бодап тур- 
ган. 29 Оларга чугаалааны олчаан кылдыр бүгү чүвени көрүп база дың- 
нап алганы дээш, Бурганны алдаржытпышаан база мактавышаан, 
кадарчылар ээп чана бергеннер. 


Иисусту Бурганның өргээзинге эккелгени 


21Сес хүн эрткенде, Чаш төлдү кыртыжап демдектээр өй кээрге, Ол 
иезиниң иштинге боттаныр мурнунда-ла дээрниң төлээзиниң адаа- 
ны Иисус деп атты Аңаа тывыскан. 

22 Моисейнин хоойлузунда айыткан арыгланыр ёзулалды кылыр үе 
кээрге, Мария биле Иосиф Чаш төлдү Дээрги-Чаяакчыга бараал- 
гадыр дээш, Иерусалимге эккелгеннер. 23Дээрги-Чаяакчынын 
хоойлузунда мынча деп бижээн чүве-дир: «Эр хиндиктиг дун чаш 
төл бүрүзүн Дээрги-Чаяакчыга бараалгадыр ужурлуг». 24Ол ышкаш 
Дээрги-Чаяакчының хоойлузунда айытканы дег, олар «Ийи көге-бу- 
ганы азы ийи көгээзинни»б өргүүр ужурлуг турганнар. 

25 Ол өйде Иерусалимге Симеон деп аттыг кижи чораан. Ол Бур- 
ганга шынчы, Аңаа бүрүнү-биле бердинген база Израильге камгалал- 
дың кээрин манап чоруур кижи турган. Ыдыктыг Сүлде ооң-биле 
кады болган. 26 Ыдыктыг Сүлде Симеонга: «Дээрги-Чаяакчының 
шилээн Христозун көрбээн шаанда өлбес сен» — деп баш бурунгаар 
чугаалаан чүве-дир. 2? Ол Ыдыктыг Сүлденин салдары-биле Бурган- 
ның өргээзинге кирип келген. Чаш төл Иисустуң ада-иези Бурган- 
ның хоойлузунда айыткан ёзулалды кылдыртыр дээш, Ону аңаа 
эккээрге, 28 Симеон Иисусту холунга көдүрүп алгаш, Бурганга өөрүп 
четтирип, мынча дээн: 

29 «Бүгүденин Чагырыкчызы! Бодуңнуң аазаан аксын-биле Сен ам 
чалчаң мени, амыр-тайбың мөчүзүн дээш, салып турарың бо-дур. 
30-32 Чүге дээрге бүгү чоннарга Сээң белеткеп кааның Камгалакчыны 
суглуг караам-биле көрдүм. Ол -- өске чоннар улузунга медеглээн 
сөзүңнүң чырыы-дыр база Сээң израиль чонуңнуң ат-алдары-дыр». 

33 Иисустуң ада-иези оларның Оглунуң дугайында Симеоннуң чу- 
гаалаан чүвезин дыңнааш, элдепсине бергеннер. 34 Симеон оларны 

алгап йөрээгеш, Ооң иези Марияга мынча дээн: «Бо Чаш төл дээш, 
Израильге хөй улус дүндерлип дүжер-дир база өрү көдүрлүр-дүр. 
Ол – Бурганның бадыткал демдээ-дир, ынчалза-даа хөй улус Аңаа 
удурланыр-дыр. 35 Сээң сеткилинни база селеме өттүр балыглаар- 
дыр. Хөй улустуң чажыт бодалдары Ооң ачызында ажыттынар-дыр». 

36 Орта Асирниң төрел бөлүүнден үнген Фануилдиң уруу, Анна ме- 
дээчи база турган. Ол чөнүк кадай чүве-дир. Анна ашаа-биле өглен- 
геш, чеди-ле чыл кады чурттаан. 3? А ооң соонда бүгү чуртталгазында 
дулгуяк болуп арткан. Ам ооң хары сезен дөрт четкен чүве-дир. Ол ка- 
жан-даа Бурганның өргээзин каап көрбээн, харын аңаа дүн-хүн ди- 
вейн, Бурганга мөргүүр болгаш шээрленир турган. 38 Ол өйде Анна 
база оларга чоокшулап келгеш, Бурганга өөрүп четтиргенин илерет- 
кеш, Иерусалимниң хосталырын манаан кижи бүрүзүнге Чаш төлдүң 
дугайында чугаалай берген. 

39 Дээрги-Чаяакчының хоойлузунда айыткан бүгү чүүлдү кылган 
соонда, олар Галилеяже, боттарының чурттап турган хоорайжыгажы 
Назаретче чанып келгеннер. 4 Чаш төл өзүп-мандып, эът-хан кирип, 
угаан-сарыылы четчип орган, а Бурганның ээ көрүүшкүнү Ооң Бо- 
дунда бар болган. 


Он ийи харлыг Иисус Бурганның өргээзинде 


4 Чылдың-на хосталыышкын байырлалының үезинде Ооң ада-ие- 
зи Иерусалимге кээр турганнар. 42 Ол он ийи харлапканда, олар база- 
ла чаңчылчаан аайы-биле байырлалга чедип келгеннер. 43 Байырлал 
хүннери эрте бээрге, ада-иези ээп чаныпкан, а элээди Иисус Иеруса- 
лимге артып калган. Ооң ада-иези ону эскербейн, 4 Ол өске таныыр 
улузу-биле кады чанып олурар деп бодааннар. Ынчалдыр хүнзедир 
чоруп келгеш, Ону төрелдери болгаш таныш өөрүнүң аразындан ди- 
леп эгелээннер. 4 Тып чадап кааш, Иисусту дилеп, Иерусалимге де- 
дир ээп келгеннер. 4 Олар Ону чүгле үш хүн эрткенде, Бурганның 
өргээзинден, башкылар аразында турупкан, оларны дыңнап база 
олардан айтырыглар салып олурган черинге тып алганнар. 47 Ону 
дыңнап олурган улус шуптузу Ооң билиин болгаш угаанныг харыы- 
ларын магадаар болган. 48 Ону көрүп кааш, ада-иези кайгай берген, 
а Ооң иези Оглундан: «Күжүр оглум! Сен бисти ынчап канчаарың ол? 
Ачаң биле мен аажок муңгарап-хөлзеп, Сени дилеп шаг болдувус» — 
деп айтырган. 

4 Ол ада-иезинге: «Силер Мени чүге дилей бердинер? Азы Ачамның 
өргээзинге барган турар ужурлуумну билбээнинер ол бе?» — дээн. 

50 Ынчалза-даа ада-иези Ол чүнүн дугайында чугаалаанын билбээн- 
нер. 51 Оон Олада-иези-биле кады Назаретке чанып келгеш, оларның 
аайындан эртип көрбээн. А Ооң иези ол бүгү болган чүүлдү утпайн, 
бодунуң чүрээнге кадагалап алган. 5 Иисус улам-на угаан-сарыыл 
кирип, өзүп-мандып орган, а Бурганның болгаш улустуң Аңаа ээ 
көрүүшкүнү күштелип орган. 


Иоанн Медеглекчиниң суртаалы 
(Мф. 3:1-12; Мк. 1:1-8; Ин. 1:19-28) 


1Тиверийнин Римге император болганындан бээр он бешки чы- 
3 лында, Понтий Пилат — Иудеянын чагырыкчызы, Ирод — Гали- 
леянын башкарыкчызы, оон дунмазы Филипп — Траконит болгаш 
Итурея можуларнын башкарыкчызы, а Лисаний — Авиленеянын 
башкарыкчызы турда, 2 Анна биле Каиафа ийи Бурганның дээди ба- 
раалгакчылары турган чүве-дир. Ол чылын кургаг куруг ховуга Заха- 
рияның оглу Иоаннга Бурган онзагай медээ чедирген. 3 Ооң соонда 
Иоанн Иордан хемниң ол-бо талаларында черлерни кезип, бачытта- 
ры дээш өршээл алыры-биле Бурганче эглирин база ооң бадыткалы 
кылдыр сугга суктурарын улуска суртаалдап чораан. 4Ол дугайында 
Исаия медээчиниң номунда шагда-ла мынчаар бижээн турган: «Кур- 
гаг куруг ховуда алгырып турар кижиниң үнү дыңналган: „Дээрги-Ча- 
яакчыга оруктан белеткенер! Ону дорттап бериңер! 5 Ыйгылааш чер 
бүрүзү оргуланы берзин, даг база тей бүрүзү чавызай берзин. Ээр-да- 
гыр оруктар дортталзын, а онгул-чингил оруктар дескилежи берзин. 
6 Бүгү кижи амытан ынчан Бурганның камгалалын көрүп каар!“»а. 
7Аңаа сугга суктурар дээш келген хөй чонга Иоанн мынча деп 
турган: «Силер, чылан сыскындылары! „Бурганның кел чыдар 
киленинден чайлай бээр бис“ — деп, силерни кым сагыш алын- 
дырды? 8 Бурганче ээлгениңерниң херек кырында уре-туннелдиин 
көргүзүңер база: „Бистиң адавыс Авраам“ — деп сөстер-биле бот- 
тарыңарны хей черге аргалаарын семевенер! Бурган бо чыдар даш- 
тардан-даа Авраамга ажы-төлдү чаяап шыдаар дээрзин силерге 
чугаалап тур мен. 9 Балды ыяштарның дөзүн кезеринге шагда-ла бе- 
лен-дир. Эки чимис бербестээн ыяш бүрүзүн одура кескеш, отче 
киир октаар». 19Чон Иоанндан: «Ынчаарга бис чүнү кылыылы?» — 
деп айтырган. П Ол мынчаар харыылаан: «Ийи хөйлеңниг кижи хөй- 
леңи чок кижи-биле үлешсин; а аъш-чемниг кижи база шак ынчаар 

кылзын». В Үндүрүг хавырыкчылары база сугга суктурары-биле че- 
дип келгеш: «Башкы, бис чүнү кылыылы?» — деп айтырганнар. !3 Ол 
мынчаар харыылаан: «Силерге өйлей айытканындан артыр чүнү-даа 
алымнап негевеңер». 4 Чамдык хөлезиленикчи шериглер база оон 
айтырыг салганнар: «А бис канчаар бис?» Ынчаарга Иоанн: «Кым- 
ны-даа базымчалаванар, күш-биле акшазын хунааванар, нүгүл кыл- 
банар база шалынынар хирези-биле амыдыранар» — деп харыылаан. 

15 Бүгү чон идегелдиг манап келген болгаш, Иоанның дугайында 
бүдүү бодап турган: «Бо кижи Христос эвес ирги бе?» 16А Иоанн шуп- 
тузунга мынча дээн: «Мен силерни сугга суп тур мен, ынчалза-даа 
менден Күчүлүг Кижи кел чыдар, мен Ооң идииниң шидиишкинин бе- 
зин чежеринге төлеп чок мен. Ол силерни Ыдыктыг Сүлде болгаш отка 
сугар-дыр. 17 Тараа үрезинин савандан арыглаар хүүрек Ооң холунда- 
дыр, Олтараа үрезинин үүжелей урар уургайынга чыып алыр, асаваңны 
өшпес отка өрттедиптер». 18 Иоанн улусту өөредип, Буянныг Медээни 
ындыг болгаш өске-даа сөстер-биле оларга суртаалдап турган. 

19 А Иоанн Ирод чагырыкчыны бодунуң акызының кадайы Ироди- 
аданы кадайланып алганы дээш база ооң үүлгеткени өске-даа бүгү 
кемниг херектери дээш сойгалаарга, 28 ол бүгү каржы үүлгедиглеринге 
немелде кылдыр Ирод Иоанны кара-бажыңнаттырып каан. 


Иисустуң сугга суктурганы 
(Мф. 3:13-17: Мк. 1:9-11) 


21 Бүгү чон сугга суктуруп турда, Иисус база ону эртип алган. Ол 
сугга суктуруп алгаш, мөргүп турда, дээр аңгайып ажыттына берген 
соонда, 22 Ыдыктыг Сүлде, көге-буга хевирлиг болуп алгаш, Олче ба- 
дып кээрге, дээрден мынча дээн үн дыңналган: «Сен Мээң ханы 
ынак Оглум-дур сен, Мээң сеткилимге дыка-ла кирер-дир сен!» 


Иисустун ада-өгбезиниң даңзызы 
(Мф. 1:1-17) 


23 Бодунуң бараан болуушкунун эгелээрде, Иисус үжен хире хар- 
лыг турган. Бүгү улус Ону Иосифтиң оглу-дур деп бодап турган. А 
Ооң өске өгбелери бо-дур: Илий, 24 Матфат, Левий, Мелхий, Иан- 
най, Иосиф, 25 Маттафий, Амос, Наум, Еслим, Наггей, 26 Мааф, 
Маттафий, Семей, Иосиф, Иуда, 27 Иоаннан, Рисай, Зоровавель, 
Салафиил, Нирий, 28 Мелхий, Аддий, Косам, Елмодам, Ир, 2 Иосий, 
Елиезер, Иорим, Матфат, Левий, 30 Симеон, Иуда, Иосиф, Ионан, 
Елиаким, 3! Мелеай, Маинан, Маттафай, Нафан, Давид, 32 Иессей, 

Овид, Вооз, Сала, Наассон, 33 Аминадав, Админ”, Арам, Есром, Фа- 
рес, Иуда, 34 Иаков, Исаак, Авраам, Фара, Нахор, 35 Серух, Рагав, Фа- 
лек, Евер, Сала, 36 Каинан, Арфаксад, Сим, Ной, Ламех, 37 Мафусал, 
Енох, Иаред, Малелеил, Каинан, 38 Енос, Сиф, Адам — Бурган. 


Иисустуң күткүттүрүп турганы 
(Мф. 4:1-11; Мк. 1:12-13) 


4 1Иисус Иордан хемден Бодунда Ыдыктыг Сүлде сиңген ээп 

кээрге, Сүлде Ону ээн кургаг ховуже аппарган. 2 Анаа Иисус дөр- 
тен хүн дургузунда эрликке күткүттүрүп келгеш, ол үеде чүнү-даа чи- 
вээн, а ол хүннер эрткенде, аажок аштай берген. 

3 Ынчан эрлик Аңаа мынча дээн: «Силер шынап-ла Бурганның Ог- 
лу болзуңарза, бо дашка хлеб болу бээрин дужааптыңар». 4 Иисус 
мынча деп харыылаан: «,, Кижи чүгле хлеб-биле амыдыравас“** — деп 
Бижилгеде бижээн болгай»а. 5 Эрлик Иисусту бедик черже үндүре 
бергеш, карак чивеш аразында делегейниң хамык күрүнелерин Аңаа 
көргүскен. Оон эрлик Аңаа мынча дээн: «Силерге бо бүгү күрүне- 
лерни оларның эрге-чагыргазы болгаш алдар-ады-биле катай-хаара 
бериптер мен, чүге дээрге ол бүгү мээң эргемде; ону күзээн кижимге 
берип боор мен. 7 Менээ мөгеер-ле болзунарза, бо бүгү Силернии бо- 
лур». 8 Иисус мынчаар харыылаан: «„Бодуннун Дээрги-Бурган-Чая- 
акчынга мөгейип чор, чүгле Аңаа бараан бол“ — деп бижээн болгай». 
9 Ооң соонда эрлик Ону Иерусалимге эдертип эккелгеш, Бурганның 
өргээзиниң кырының эриинге тургускаш, мынча дээн: «Бурганның 
Оглу шын болзуңарза, моон черже шурай беринер, 10-Ичуге дээрге 
Бижилгеде: „Бурган Бодунуң төлээлеринге Сени камгалап-кадага- 
лаарын чагып каар“ деп база „Сээң тавангайын дашка илдикпезин 
дээш, олар Сени холдарынга көдүрүп аарлар“в — деп бижээн ийик 
чоп». 2 Иисус мынча деп харыылаан: «„Дээрги-Бурган-Чаяакчынны 
шеневе“г — деп чугаалаан болгай». 

13 Эрлик ынчан Иисусту күткүдерин соксаткаш, эптиг өйге чедир 
Ону каапкаш, чоруй барган. 


* 333 Чамдык бурунгу грек сөзүглелдерде «Админ» деп ат таварыш- 
пайн турар. 

** 44 Чамдык бурунгу грек сезуглелдерде бо сөстерге: «А ол ышкаш 
Бурганның сөс бурузу-биле база» — деп сөстерни немээн. 





а Ы. х. к. 8:3. бЫ. х.к. 6:13. В Ыд. ыр. 90:11-12.ГЫ. х. к. 6:16. 

Иисус Назареттиң синагогазында 
(МФ. 13:53 -58; Мк. 6:1 -6) 


14 Иисус Галилеяже Сүлдениң күжү Бодунда сиңген чедип келген, а 
Ооң дугайында дамчыыр чугаалар ол кезек черлерге тарай берген. 
15 Ол синагогаларга улусту өөреди берген, а шупту улус Ону алдаржы- 
дып турган. 

16 Иисус Бодунуң өзүп-доруккан хоорайы Назаретке чедип келген. 
Бир-ле катап Ол Бодунуң чаңчыккан аайы-биле амыр-дыш хүнүнде 
синагогага кирип келгеш, Бижилгени номчууру-биле улус мурнунга 
туруп алган. 17 Аңаа Исаия медээчиниң дүрүг номун ап бергеннер. Ол 
номну чада туткаш, мынча деп бижээн черни тып алган: 18-19 «Дээрги- 
Чаяакчынын Сүлдези Менде-дир - Ол Мени ядыыларга Буянныг 
Медээни дыңнатсын дээш* шилип алган. Ол Мени хоругдаттыр- 
ганнарга хосталганы, согурларга каракталырын, дарлаттырганнарга 
адырлып-хосталырын чарлаары-биле база Дээрги-Чаяакчынын өр- 
шээлинин үе-шагы келгенин медеглээри-биле чоруткан». 20 Иисус 
номну дүргеш, бараан болукчуга берипкеш, олуруп алган. Синагогада 
бүгү улустуң карактары Олче угланып келген. 21 Оон Ол улуска чугаа- 
лап эгелээн: «Бөгүн Бижилгениң ол сөстери ону дыңнап турар силер- 
ниң мурнунга боттанып турары бо-дур». 

22 Шупту улус Ооң дугайында эки херечилел кылып, Ооң чугаалаан 
сөзүнүң чеченин аажок магадап: «А Ол Иосифтиң оглу эвес ийик- 
пе?» — дижип турган. 23 Иисус оларга мынча дээн: «Чугаажок-ла, силер 
Меңээ: „Эмчи, бодунну бодуң экиртип ал“ — деп үлегер домактың 
чугаалааны ышкаш, „Капернаум хоорайга чүнү кылып турганыңны 
дыңнаан бис, маңаа, төрээн черинге база ону кылып көрем“ дижир 
боор силер». 24Улаштыр мынча дээн: «Ынчалза-даа силерге алыс 
шынны чугаалап тур мен: кандыг-даа медээчини ооң төрээн черинге 
хүлээп көрбес болур. 25 Ылап шынын силерге чугаалап тур мен: Илия 
медээчиниң чурттап турган үезинде, кажан үш чыл алды ай дургузун- 
да дээр кааңнап, бүгү чуртка кончуг улуг аш болу бергенде, Израильге 
дыка хөй дулгуяк кадай турган. 26 Ындыг-даа болза Бурган Илияны 
өске кымче-даа эвес, а Сидон хоорай чоогунда Сарепта деп черде 





* 418 Чамдык бурунгу грек сөзүглелдерде бо сөстерге: «Чүректери хоо- 
зураан улусту экиртир дээш» — деп сөстерни немээн. 





а Ис. 61:1-2. 

чурттаан дулгуяк кадайже чоруткан чүве-дир. 27 Елисей медээчинин 
чурттап турган үезинде Израильге хөй экирбес кеш аарыглыг улус 
турган, ындыг-даа болза Сирия чурттуг Неемандан ангыда, оларнын 
чангызын-даа Бурган арыглаваан чүве-дир». 

28 Ону дыңнааш, синагогада шупту улус киленней берген. 29 Олар 
тура халышкаш, Иисусту хоорайдан ундур сывырыпканнар болгаш 
Ону кадыр элден дужур октаптар дээш, хоорайнын турары дагжыгаш 
кырынче аппарганнар. 30 Ынчалза-даа Ол улус аразы-биле еде кы- 
лаштап чоруй барган. 


Иисус Капернаумнун синагогазында 
(Мк. 1:21-28) 


31Оон Иисус Галилеянын Капернаум хоорайынче бадып келгеш, 
амыр-дыш хүнүнде чонну өөредип эгелээн. 32Оон канчаар өөредип 
турарын шупту улус кайгап ханмаан, чуге дээрге Оон сөзү чагырып- 
тар куштуг болган. 

33 Синагогага букшуураан бир кижи турган, ол ыыткыр алгыра 
берген: 34«Эй! Силерге бистен чүү херегил, Назарет чурттуг Иисус? 
Силер бисти узуткаар дээш келдинер бе? Силерни кым дээрзин би- 
лир мен, Силер — Бурганнын Ыдыктыг Телээлекчизи-дир силер!» 
35 Иисус букка: «Ыыттава, ол кижиден уне бер» — деп шынгыы ду- 
жааган. Оон соонда бук демги кижини улус мурнунга ойтур октааш, 
анаа кандыг-даа хора чедирбейн, оон унуп чоруй барган. 

36 Ону көрген улус кайгап-харап шаг болгаш, аразында мынча дижип 
турган: «Бо чүү мындыг чүвел? Буктарны безин дужаарга, олар үнгүлей 
бээр, ындыг чагырга база күш Ол кижиде бар деп аан?» 37 Ооң дуга- 
йында дамчыыр чугаа ол кезек черлерни бир кылдыр тарай берген. 


Иисустун аарыг кижилерни экирткени 
(Мф. 8:14-17; Мк. 1:29 -34) 


38 Синагогадан унгеш, Ол Симоннун бажынынче чорупкан; а Си- 
моннун кат-иези халыын аарыгдан аарааш, аажок эъди изип чыдар 
боорга, аңаа дузалап көөрүн Иисустан дилээннер. 39 Ол ооң кырынче 
ээккеш, халыын аарыгны соксадырга, оозу херээженни каапкаш 
барган. Херээжен дораан-на туруп келгеш, оларга бараан болуп ки- 
рипкен. 

40 Хүн ажып турда, шупту улус боттарынын янзы-буру аарыглар- 
дан аараан кижилерин Анаа эккелгеш туруп берген. Ол кижи 
бүрүзүнге холу-биле деггеш, экиртип турган. 41 Хөй кижилерден 

буктар: «Силер — Бурганнын Оглу-дур силер» — деп кышкырбы- 
шаан, үне халчып турганнар. Ынчалза-даа Ол Ону Христос деп билир 
дээрзин чугаалаарын оларга хоруп каан. 


Иисустуң Иудеяга суртаалдааны 
(Мк. 1:35-39) 


42 Дан адып кээрге, Иисус озалааш черже чорупкан. А чон Ону ди- 
леп эгелээш, тып чеде бергеш, салбайн арттырып аарын бодап, чор- 
байн көөрүн ээрежип шаг болган. 43 Ынчалза-даа Ол оларга мынча 
дээн: «Мен Бурганның Чагыргазының дугайында Буянныг Медээни 
өске хоорай-суурларга база суртаалдаар ужурлуг мен; ол дээш, Мени 
чоруткан болгай». 4 Ынчангаш Иисус Иудеянын* синагогаларынга 
суртаалдап чоруп берген. 


Иисустуң баштайгы өөреникчилерин кый деп алганы 
(Мф. 4:18-22; Мк. 1:16-20) 


1 Бир-ле катап, Иисус Геннисарет хөлдүң чанынга турда, чон Бур- 
5 ганның сөзүн дыңнаар дээш, Ону ол-бо чүктен кызып, бөлдүнчүп 
келген. 2Иисус хөлдүң кыдыынче үндүр тыртып каан ийи хемени 
көрүп каан. Балыкчылар хемелеринден дүшкеш, четкилерин чуп ту- 
рар болган. 3Симоннуу болур хемеге кээп турупкаш, Ол эриктен 
элээн ырадыр эжиндире бээрин оон дилээн. Ооң соонда олуруп ал- 
гаш, чонну хемеден өөредип эгелээн. 
4Өөредирин төндүрүпкеш, Ол Симонга: «Терең черже эжиндире 
бер. Четкилерни балык тудары-биле салыптынар» — дээн. 5Симон 
Аңаа мынча деп харыылаан: «Башкы, бис дүннү өттүр балыктааш, 
чүнү-даа тудуп албадывыс. Ынчалза-даа Силерниң айтыышкыныңар 
аайы-биле кылып, четкилерни салыптайн». 6 Ынчаар кылгаштын, 
олар эңдерик хөй балык тудуп алганнар, харын-даа оларның четки- 
лери тывыштың аарындан үстүп турган. 7 Балыкчылар ынчан өске хе- 
меде олурган эштерин дузалажып кээр кылдыр медээлээрге, олар 
эжиндирип келгеш, ийи хемени балык-биле сугже дүжер чыгыы кыл- 
дыр чык долдур чүдүрүп алганнар. 
8Ону көргеш, Симон Пётр Иисустуң мурнунга дискектенип ора 
дүшкеш: «Мени каапкаш барыңар, Дээргим! Чүге дээрге бачыттыг 
кижи-дир мен!» — дээн. ? Ынча хөй балык туттунганын көргеш, Пётр 





* 44 Чамдык бурунгу грек сөзүглелдерде «Иудеянын» эвес, а «Галиле- 
яның» деп бижээн. 

болгаш ооң кады чораан эштери аажок кайгааннар. ! Оларның ара- 
зынга Симоннуң кады ажылдап турган улузу — Зеведейниң оолдары 
Иаков биле Иоанн база турган. 

Иисус оон Симонга мынча дээн: «Кортпа, моон сонгаар кижилер 
тывыкчызы болур сен». И Олар хемелерин эрикче үндүр тырткаш, 
хамык чүвени каапкаш, Ону эдерип чорупканнар. 


Экирбес кеш аарыглыг кижини экирткени 
(Мф. 8:1 -4; Мк. 1:40-45) 


12 Бир-ле катап Иисус бир хоорайга турда, экирбес кеш аарыглыг 
кижи чедип келген. Ол Иисусту көрүп кааш, Ооң мурнунга донгая 
кээп дүшкеш, мынча деп дилеп эгелээн: «Дээрги! Күзээр-ле болзуңар- 
за, мени арыглап каап шыдаар силер». 13 Иисус холун сунгаш, аарыг 
кижиге дээскеш: «Күзеп тур мен, арыгланы бер!» — дээн. Ол дораан 
кеш аарыы ол кижиден сойлуп калган. 4 Иисус аңаа мындыг ай- 
тыышкын берген: «Бо дугайын кымга-даа чугаалава, харын моон чо- 
руткаш, Бурганның бараалгакчызынга көстүп каг, оон Моисейниң 
хоойлузунда айытканын ёзугаар, арыгланганың дээш, Бурганга өр- 
гүлдү кыл. Сен ол өргүлүң-биле экирээниңни улуска херечилеп 
көргүскен боор сен». 

15 Ынчалза-даа Ооң дугайында дамчыыр чугаа улам нептереп, Ону 
дыңнаар дээн база аарыг-аржыын экиртир дээн улус Олче мөөнү-биле 
чыглып кээп-ле турган. 16А Иисус озалааш, ээн черлерже удаа-дараа 
чоруп, мөргүп ап турган. 


Иисустун чартыктаан кижинин бачыттарын өршээгени 
(Мф. 9:1-8; Мк. 2:1-12) 


17 Бир-ле катап, Иисус чонну өөредип орда, Галилеянын база 
Иудеянын бүгү суурлары болгаш Иерусалимден чыглып келген фари- 
сейлер биле ном-хоойлу тайылбырлакчылары база Ооң дыңнакчыла- 
рының аразынга олурганнар. Дээрги-Чаяакчының аарыг кижилерни 
экиртир күчү-күжү Иисуста бар болган. 18 Элээн каш кижи чартык- 
таан кижини дөжээ-биле катай шыргалай көдүрүп эккелгеш, ону 
Иисустуң мурнунга салып каар дээш, бажыңче киирерин оралдажы 
берген. 19 Кижиниң хөйүнден эрттире бээр арга тып чадааш, олар ба- 
жың кырынче үнгеш, дээвиирни үттеп-часкаш, ол кижини дөжээ- 
биле катай улус ортузунче, мырыңай Иисустуң мурнунче дүжүрүп 
келгеннер. 20 Оларның ындыг бүзүрелин көргеш, Ол демги кижиге 
мынча дээн: «Өңнүк, бачыттарың өршээттинген-дир». 

21 Ном-хоойлу тайылбырлакчылары болгаш фарисейлер ажынып, 
иштинде мынчаар бодааннар: «Кым Мен деп бодап, Бурганны дора 
көрүп турары ол? Бургандан аңгы кым бачытты өршээп шыдаар эрге- 
лигил?» 22 Иисус оларның бодалдарын билир болгаш, мынча деп ха- 
рыылаан: «Силер чүректериңерде чүге ынчаар бодап орарыңар ол? 
23 Чүнү чугаалаары беленил: „Бачыттарын өршээттинген-дир“ — дээ- 
ри бе азы: „Гуруп келгеш, чорувут“ — дээри бе? 24 Ынчаарга Кижи 
амытан Оглу чер кырынга бачыттарны өршээр эргелиг дээрзин би- 
лип алыңар...» — Иисус чартыктаан кижиге мынча дээн: «Туруп кел- 
геш, дөжээңни алгаш, бажыңыңче чорувут!» 

25Демгизи ол дораан оларның мурнунга туруп келгеш, бодунуң 
дөжээн алгаш, Бурганны алдаржытпышаан, бажыңынче чорупкан. 
26 Шупту улус кайгай берип, Бурганны алдаржыдып турган. Аңаа 
чыылганнар коргуп-сүртеп: «Бис бөгүн кайгамчык херектерни көр- 
дүвүс!» — деп турганнар. 


Иисустуң Матфей Левийни кый дээни 
(Мф. 9:9-17: Мк. 2:13-22) 


27 Ооң соонда Иисус дашкаар үнүп келген. Ол үндүрүг хавырар 
черинге үндүрүг чыып олурган Левий дээр кижини көрүп кааш, аңаа 
мынча дээн: «Мени эдерип чорувут». 28 Левий туруп келгеш, хамык 
чүвезин каапкаш, Иисусту эдерип чорупкан. 

29 Оон ол бодунуң бажыңынга Ону хүндүлеп, улуг дой кылган. Дой- 
га дыка хөй үндүрүг хавырыкчылары база өске-даа улус чыглып кээп, 
олар-биле кады чемненгеннер. 30 Ном-хоойлу тайылбырлакчылары 
болгаш фарисейлер Иисустуң өөреникчилеринге мынча деп хый- 
ланып турганнар: «Силер чүге үндүрүг хавырыкчылары болгаш ба- 
чыттыг кижилер-биле кады ижип-чип турарыңар ол?» 3! Иисус ону 
дыңнааш, мындыг харыы берген: «Эмчи кадык эвес, а аарыг улуска 
херек болгай. 32 Мен „Актыг, бачыт чок бис“ дээр улусту эвес, а ба- 
чыттыг улусту бачыттарын миннип, Бурганче эглиринче кыйгырар 
дээш келген мен!» 


Шээрленириниң дугайында 
(Мф. 9:14-17; Мк. 2:18 -22) 


33 База-ла олар Аңаа мынча дээннер: «Иоанның өөреникчилери 
үргүлчү шээрленир база мөргүүр-дүр, фарисейлернин-даа өөреник- 
чилери база ындыг-дыр, а Силернии күзээнде-ле ижип-чип турар- 
дыр». 34Ол мынчаар харыылаан: «Куда доюнга күдээ оол-биле кады 

келген оон эштери оолдарны, күдээ оол олар-биле кады орда, шээр- 
лениринче албадап болур бе? 35 Ынчалза-даа кудээ оолду олардан 
чарып аппаар үе кээрге, олар ынчан шээрлени бээрлер». 

36 Оон Иисус оларга угаадыглыг чугаа чугаалап берген: «Эрги хепке 
кым-даа чаа хептен ора тырткан чамашкы салбас. Ынчаар болза, чаа 
хеп сандан үнер, а эрги хепке чаа хептен алган чамашкы салырга, таа- 
рышпайн баар. 37 Кым-даа чаа араганы эрги көгээрже кутпас. Ынчаар 
болза, чаа арага эрги көгээрни деже тептер, ынчан арага-даа төктүп 
каар, көгээр-даа сандан үнер. 38 Чаа араганы чаа көгээрже кудар хе- 
рек“. 3 Ол ышкаш эрги арага ишкен кижи чаа арага күзевес, чүге 
дээрге: „Эргизи эки-дир“ — дээр». 


Амыр-дыш хүнү дугайында айтырыг 
(Мф. 12:1 -14; Мк. 2:23 -3:6) 


6 1 Бир-ле катап амыр-дыш хунунде** Иисус тарып каан шөлдү та- 
варты бар чыдырда, Оон өөреникчилери сыпта тараа баштарын 
үзе соккаш, холу-биле ууштап чий бергеннер. 2Фарисейлернин чам- 
дыызы мынча деп айтырган: «Амыр-дыш хүнүнде кылырын ыдыктыг 
хоойлу хораан чувени силер чуге кыла бердинер?» 3 Иисус оларга 
мынчаар харыылаан: «Боду-даа, кады чораан өөрү-даа аштай бээрге, 
Давид хаанның чүнү кылганын номчуваанынар ол бе? 4Ол Бурганның 
өргээзинче киргеш, чүгле Бурганнын бараалгакчылары чип болур 
ужурлуг ыдыктаан хлебти алгаш, боду чий бергенин база кады чораан 
өөрүнге чирткенин билбес силер бе?» 5Оон мынча деп немеп каан: 
«Кижи амытан Оглу — амыр-дыш хүнүнүң безин Чагырыкчызы-дыр!» 
6 Оске амыр-дыш хүнүнде Ол чонну өөредири-биле база-ла сина- 
гогага кирип келген. Аңаа оң холу када берген кижи турган. 7Ном- 
хоойлу тайылбырлакчылары болгаш фарисейлер Иисусту буруудадыр 
чылдагаан тып алыр сорулга-биле, Ол амыр-дыш хүнүнде экирти 
бербес ирги бе деп, кичээнгейлиг хайгаарап турганнар. 8 Иисус олар- 
ның бодалдарын билир болгаш, када берген холдуг кижиге мынча 
дээн: «Бээр тургаш, улустуң ортузунче үнүп кел». Демгизи тургаш, 
улустуң ортузунче үнүп келген. 9 Иисус ынчан оларга мынча дээн: 





* 538 Чамдык бурунгу грек сөзүглелдерде бо сөстерге: «Ынчан олар ие- 
лээ бүдүн-бүрүн артар» — деп сөстерни немээн. 

** 61 Чамдык бурунгу грек сөзүглелдерде «Амыр-дыш хүнүнде» деп 
сөстерге «Ийиги-бирги» деп утказын билип аары берге сөстерни не- 
МЭЭН. 

«Силерге Мен айтырыг салыйн: амыр-дыш хүнүнде чүнү кылырын 
чөпшээрээнил: буянны бе азы бузутту бе? Амы-тынны камгалап 
аарын бе азы узуткаарын бе?» 1 Иисус оларның шуптузун эргий кай- 
гааш, демги кижиге мынча дээн: «Холуң бээр сун». Ол сунуп бээрге, 
ооң холу кадык апарган. И Фарисейлер болгаш ном-хоойлу тайыл- 
бырлакчылары хорадаанындан өдү чарлы бер чазып, Иисусту кан- 
чапса эки дээрзин аразында чугаалажы бергеннер. 


Иисустун он ийи элчинни шилип алганы 
(Мф. 10:1-4; Мк. 3:13-19) 


12 Иисус ол хуннерде дагже мергууру-биле уне бергеш, дүннү өттүр 
Бурганга мөргүп келген. ЇЗ Хүн үнүп кээрге, Ол Бодунуң хөй өөре- 
никчилерин кый деп алгаш, оларның аразындан он ийизин шилээш, 
элчиннер деп адап каан. !4Оларның аттары бо-дур: Иисустун Пётр 
деп адааны Симон, ооң дуңмазы Андрей, Иаков, Иоанн, Филипп, 
Варфоломей, 15 Матфей, Фома, Алфейнин оглу Иаков, Зилот* деп 
адаткан Симон, 16 Иаковтун оглу Иуда болгаш сөөлүнде барып сатты- 
ныкчы апарган Иуда Искариот. 


Алгыш-йөрээлдер болгаш каргыштар 
(Мф. 4:23-5:12) 


17 Олар-биле кады дагдан бадып келгеш, Иисус оргу шынаага док- 
таап туруп алган. Аңаа Ооң дыка хөй өске өөреникчилери болгаш 
бүгү Иудеядан, Иерусалимден, а ол ышкаш далай эриинде турар Тир, 
Сидон хоорайлардан келген эндерик чон чыглып келген. 18 Олар Ону 
дыңнаар дээш база аарыг-аржыындан экириир дээш кээп турганнар, 
а букшуураан улус база экирип турган. 19 Кижи бүрүзү Аңаа холу-биле 
дээй кааптарын оралдажып, чүткүп турган, чүге дээрге бүгү улусту 
экиртиптер күчү-күш Оон үнүп турар болган. 

20 Бодунуң өөреникчилерин эргий кайгааш, Иисус мынча дээн: 
«Ядыылар”" амыр-чыргалдыг силер, чүге дээрге Бурганның Чагырга- 
зы силернии болур. 2! Ам аштап-суксааннар амыр-чыргалдыг силер, 
чүге дээрге тода бээр силер. Ам мунгарап ыглааннар амыр-чыргалдыг 
силер, чүге дээрге каттыржып-хөглей бээр силер. 22 Кижи амытан 





* 615 Зилот — грек дылда бо сөс «Төрээн чурту дээш, чүткүлдүг деми- 
секчи» дээн уткалыг (Мк. 3:18 көр). 

ээ 620 Чамдык бурунгу грек сөзүглелдерде «Ядыылар» эвес, а «Сагыш- 
хөңнү ядарааннар» бижээн. 

Оглу дээш, улус силерге көөр хөөн чок болуп, силерни дорамчылаар 
база үндүр-киир сывыртаар, ат-алдарынарны бужартадыр болза, ын- 
чан амыр-чыргалдыг силер. 23 Ол хүн кээрге, медээжок өөрүп-байыр- 
лаңар, чүге дизе силерни аажок улуг шаңнал дээрде манап турар. 
Силерни көөр хөңнү чок улустуң өгбелери медээчилерни база-ла шак 
ынчалдыр аажылап чорааннар. 

24 Ынчаарга, байлар, ат болур силер, чүге дээрге боттарыңарның 
аргалалыңарны шагда-ла алган силер. 25 Ам эмин эрттир тотканнар, 
ат болур силер, чүге дээрге аштап-суксай бээр силер. Ам каттыржып 
турарлар, ат болур силер, чүге дээрге ыглап-сыктап, ондап-остай 
бээр силер. 26 Хамык улус силерниң дугайыңарда экини чугаалаар 
болза, ат болур силер, оларның өгбелери меге медээчилерни база-ла 
шак ынчалдыр хүлээп ап чораан. 


Дайзыннарыңарга ынак болуңар 
(МФ. 5:38 -48; 7:12) 


27 Ынчалза-даа силерге, Мени дыңнап турар улуска, чугаалап 
тур мен: дайзыннарыңарга ынак болуңар, силерни көөр хөңнү чок 
улуска буянны кылып чоруңар, 28 силерни каргап турарларны ал- 
гап йөрээңер база силерни дорамчылап турарлар дээш, мөргүнер. 
29 Сээң бир чаагыңче дажыпкан кижиге өске чаагың база дөгеп 
бер. Сээң тонуң хунаап ап турар кижиге хөйлеңиң база уштуп бер. 
30 Сенден кым-даа диленип кээр болза, беривит; сээң чүвең алган 
кижиден орнун дедир негеве. 3! Силерге улус кандыг хамаарылгалыг 
боорун күзей-дир силер, улуска база шак ындыг хамаарылгалыг 
болуңар. 32 Чүгле силерге ынак улуска ынак болзуңарза, чүнүң-биле 
өскелерден дээредээр силер? Бачыттыглар база оларга ынак улуска 
ынак болгай. 33 Чүгле силерге буян кылып чоруур улуска буян кылыр 
болзуңарза, чүү дээш, силерге өөрүп-четтирерил? Бачыттыглар база 
ынчаар кылып чоруур болгай. 34 Дедир эгидип бээр боор деп иде- 
гээринер улуска чээлиге бээр болзуңарза, өскелерден чүнүң-биле 
дээредээр силер? Бачыттыглар база, дедир ынча хирени алыр 
дээш, бачыттыгларга чээлиге берип турар болгай. 35 А силер дай- 
зыннарыңарга ынак болуңар база оларга буянны кылыңар, орнун 
дедир эгидип алыр дивейн, чээлиге бериңер. Ынчан силерниң 
шанналынар улуг болур база Дээди Өрүкүнүн ажы-төлү болур си- 
лер, а Ол өөрүп-четтирерин билбес-даа, бузуттуг-даа улуска безин 
буянныг болгай. 36 Аданарнын өршээлдии дег, силер база өршээлдиг 
болуңар. 

Өскелерни шиитпеңер 
(Мф. 7:1 -5) 


37 Кымны-даа шиитпенер, Бурган ынчан силерни база шиитпес; 
буруудатпанар, Ол ынчан боттарынарны база буруудатпас: өршээнер, 
Ол ынчан боттарыңарны база өршээр. 38 Беринер, Бурган силерге 
база бээр. Элбек-долу, дыгып-тыраан, харын-даа эриин ажып турар 
хемчээл-биле силерге узуп бээр, чүге дээрге кандыг хемчээл-биле 
хемчээп бээр-дир силер, Бурган силерге база ынчалдыр хемчээп 
бээр». 

39 Иисус оларга мындыг угаадыглыг чугаа база чугаалап берген: 
«Согур кижи согур кижини холундан чедип алгаш, баштап шыдаар 
бе? Олар иелээ онгарже кээп дүшпес чүве бе? 4 Өөреникчи башкы- 
зындан бедивес, ынчалза-даа эчизин киир өөренген кижи башкызы 
дег апарып болур. 41 Бодуңнуң караанда чудукту эскербейн чыткаш, 
чанында эжиннин караанда чартыны чүге эскерип каар сен? 42 Азы 
бодуңнуң караанда чудукту эскербейн тура, эжинге канчап мынча 
дээр сен: „Эжим, сээң караанда чартыны ап кааптайн“. Ийи арын- 
ныың ол-дур! Баштай бодуңнуң караанда чудукту уштуп каавыт, 
эжиңниң караанда чартыны канчаар уштурун ынчан көрүп каар сен. 


Ыяш болгаш ооң чимизи 
(Мф. 7:17 -20; 12:34-35) 


43 Багай чимис бээр эки ыяш чок, чаагай чимис бээр багай ыяш 
база чок. 4 Кандыг-даа ыяшты ооң чимизинден билип алыр. Тенниг 
чадандан смоква чимизин чыгбазын база ыт-кадындан виноград чи- 
мизин чыгбазын кым-даа билир. 45 Буянныг кижи бодунуң чүрээнге 
шыгжап чорааны буянны уштуп бээр, а бузуттуг кижи бодунуң 
чүрээнге чыып чорааны бузутту уштуп бээр, чүге дээрге кижиниң 
чүрээн долган чүве ооң аксындан үнер. 


Ийи аңгы бажың таваа 
(Мф. 7:24-27) 


46 Мени чүге „Дээрги, Дээрги“ деп адаар силер, а Мээң чугаалаа- 
ным ёзугаар чүге кылбас силер? 47 Меңээ келгеш, Мээң сөстеримни 
дыңнап алгаш, чугаалаан аайым-биле кылып чоруур кижи кымга 
дөмей боорун Мен ам силерге көргүзүп берейн. 4 Ындыг кижи ба- 
жың тударда, черни ханыладыр каскаш, таваан хая кырынга салып 
алган тудугжуга дөмей-дир. Үерлээн суг келгеш, ооң бажыңын хөме 

алза-даа, ону шимчедип шыдавас, чуге дээрге ыяк быжыг кылдыр ту- 
дуп каан-дыр. 4 А Мээң сөзүмнү дынназа-даа, ооң аайы-биле кылбас 
кижи таваан салбайн, бажың туткан кижиге дөмей-дир. Үер суу хөме 
алырга, ооң бажыңы дораан буступ кээп дүжер. Ол бажындан чүгле 
бузундулар артар». 


Рим чүс шериг баштыңчызының чалчазын экирткени 
(Мф. 8:5-13) 


1Чугаалаар дээн чүвезин чонга чугаалап төндүргеш, Иисус Ка- 
7 пернаумга чедип келген. 2Аңаа бир чүс шериг баштыңчызының 
аажок үнелээр чалчазы аарааш, өлүрүнүң кырында чыткан. 3 Ол чүс 
шериг баштынчызы Иисустуң дугайында дыңнап кааш, Ол чедип 
кээп, ооң чалчазын экиртип берзин деп дилээр кылдыр, иудей баш- 
тыңнарны Олче чорудупкан. 4Олар Иисуска чедип келгеш, мынча 
деп дилеп-тирлер: «Силерниң ачы-дузаңар алырынга чүс шериг 
баштыңчызы төлептиг кижи. 5 Чүге дээрге ол бистиң чонга ынак, ха- 
рын-даа биске синагога безин туттуруп берди». 

6 Иисус олар-биле кады чорупкан. Ол ооң бажыңынга чоокшулап 
кээрге, чүс шериг баштыңчызы Аңаа мынча деп дамчытсын дээш, 
эштерин чорудупкан: «Дээрги, бодуңарны хей-ле човатпанар, Си- 
лерни бажынымче киирип, хүлээринге төлеп чок кижи-дир мен. 
7 Ынчангаш бодумну төлептиг эвес деп санааш, Силерге бодум 
барбааным ол. Силер чүгле дужаап көрүңерем, ынчан мээң чалчам 
экирий бээр. 8 Мен бодум чагырга адаанда кижи-дир мен, ол ышкаш 
мээң чагырганым шериглер база бар. Оларның бирээзинге „Бар“ 
дээримге, бар чыдар; өскезинге „Бээр кел“ дээримге, чедип кээр; 
чалчамга „Мону кыл“ дээримге, кылып каар болгай». 

9Ындыг сөстер дыңнааш, Иисус кайгай берген болгаш Бодун 
эдерип чораан чонче эргилип келгеш, мынча дээн: «Израильчилер 
аразынга безин мындыг улуг бүзүрелге таварышпаанымны силерге 
чугаалап тур мен». 10Сөс чедирип чораан улус чүс шериг баштыңчы- 
зының бажыңынче ээп келгеш, аарыг чалчаның экирий бергенин 
көрүп кааннар. 


Наин хоорайжыгашка дулгуяк кадайның оглун диргискени 


п Ооң соонда үр болбаанда, Иисус Наин дээр хоорайжыгашче 
чорупкан. Ооң өөреникчилери болгаш өске хөй чон Ону эдерип чо- 
раан. 12 Иисус ол хоорайжыгаштың хаалгазынга чоокшулап кээрге, 
оон дулгуяк иениң эр чаңгыс оглу болур өлген кижини үндүрүп бар 

чыткан, а иени хөй чон эдерип чораан. 13 Аваны көрүп кааш, Дээрги- 
Чаяакчы ону кээргей бергеш: «Ыглавайн көр» — деп дилээн. 14 Иисус 
кылаштап баргаш, өлүг мага-бот салган хааржакка дээптерге, ону 
көдүрүп чораан улус тура дүшкен. Ол ынчан мынча дээн: «Аныяк оол! 
Сеңээ чугаалап тур мен: туруп кел!» 15 Өлүг чыткаш, дирлип келген 
кижи ковайгаш, чугааланып эгелээрге, Иисус ону иезинге хүлээдип 
берген. 

16 Улус шупту коргуп-сүртээш, Бурганны алдаржыдып, мынча деп 
турган: «Өндүр улуг медээчи бистиң аравыска чедип келди. Бурган Бо- 
дунуң чонун камгалаар дээш келген-дир». 17 Иисустуң дугайында ын- 
дыг медээ бүгү Иудеяга база ооң чоок-кавызы черлерге тарай берген. 


Иоанн Медеглекчиниң айбычылары 
(Мф. 11:2-19) 


18 Иоанның өөреникчилери ол бүгүнүң дугайында аңаа чугаалап 
чеде бергеннер. ! Иоанн оларның ийизин кый деп алгаш, Дээрги- 
Чаяакчыдан мынча деп айтырары-биле айбылапкан: «Чедип кээр 
ужурлуг Кижи Силер бе азы өскезин манаар бис бе?» 29 Олар Иисуска 
келгеш, мынча дээннер: «Бисти Иоанн Медеглекчи Силерден: „Че- 
дип кээр ужурлуг Кижи Силер бе азы өскезин манаар бис бе?“ — деп 
айтырары-биле чорудупту». 21 Иисус ынчан хөй улусту аарыг-аржыын- 
дан, аза-бугундан экиртип, арыглап каан, хөй согур кижилерни ка- 
ракталдырып каан турган. 22 Ол айбычыларга мынчаар харыылаан: 
«Силер баргаш, көрген, дыңнаан чүвеңерни Иоаннга чугаалап чеди- 
нер: согурлар каракталып, аскактарның буду бастынып, экирбес кеш 
аарыглыглар арыгланып, дүлейлерниң кулаа дыңнай берип, өлгеннер 
катап дирлип база ядыыларга Буянныг Медээни дыңнадып турар-дыр 
деңер. 23 Меңээ бүзүрелин чидирбес кижи амыр-чыргалдыг болур». 

24 Иоанның айбычылары чоруй баарга, Иисус чонга ооң дугайында 
чугаалап эгелээн: «Кургаг куруг ховуже чүнү көөр дээш барып чорду- 
ңар? Хатка чайгаткан кулузунну бе? 25 Ындыг эвес болза, чүнү көрүп 
чордунар? Каас-коя хептиг кижини бе? Ынчалза-даа каас-коя хеп ке- 
дер база бай-шыырак чурттап чоруур улус хааннар ордуларынга турар 
болгай. 26 Чүнү көөр бис деп бодадынар? Медээчини бе? Ийе, медээ- 
чини. Харын силерге чугаалап тур мен: ол — медээчиден-даа артык 
кижи-дир. 27 „Көр даан, Мээң төлээлекчим Сээң оруунну белеткеп 
берзин дээш, ону Сени мурнай чорудуп тур мен“а — деп, Бижилгеде 





а Мал. 3:1; Хост. 23:20. 

ооң дугайында Бурганның чугаалаан кижизи — Иоанн ол-дур. 28Чер 
кырынга чурттап чораан бүгү улустуң аразында Иоанндан арта берген 
кижи чогун Мен силерге чугаалап тур мен, ынчалза-даа Бурганның 
Чагыргазында эн чегенчиг кижи оон улуг болур. 29 Бүгү чон, оон тур- 
жук, үндүрүг хавырыкчылары безин Иоаннын суртаалын дыңнааш, 
Бурганның бодалын шын деп хүлээп көргеш, аңаа барып, сугга 
суктуруп алганнар. 30А фарисейлер болгаш ном-хоойлу тайылбыр- 
лакчылары Бурганның күзел-соруун хүлээп албайн барып, сугга 
суктурарындан ойталааннар. 31 Ынчангаш бо салгалдың улузун Мен 
кымнын-биле дөмейлей көрейн? Кандыг улузул ол? 32 Олар кудумчу- 
га олуруп алгаш, бот-боттарынга: „Бис силерге лимбилеп бердивис, 
а силер самнавадыңар; бис силерге кажыыдал ыры ырлап бердивис, а 


силер ыглашпадыңар“ — деп алгырышкан бичии уруглар олчаан- 
дырлар. 

33 Иоанн Медеглекчи чедип келгеш, хлеб-даа чивес, арага-даа иш- 
пес боорга, силер ону: „Букшуураан-дыр“ — деп баар-дыр силер. 


34 Кижи амытан Оглу чедип келгеш, чемненир, ижер боорга, силер 
Ону: „Көрүңер даан, чазый, арагачы хей-дир, үндүрүг хавырыкчылары 
болгаш бачытка борашканнарның өңнүү-дүр“ — деп баар-дыр силер. 
35 А мерген угаан бүгү ажыл-херектери-биле шынзыттынар». 


Иисустун буттарын чаап берген херээжен 
(Мф. 26:6-13; Мк. 14:3-9; Ин. 12:1-8) 


36 Фарисейлернин бирээзи Ону кады чемнениринче чалаан. Иисус 
фарисейнин бажыңынга келгеш, хөлестеп чыдыпкан. 37 Ол өйде ук 
хоорай чурттуг бир-ле бачыттыг херээжен Иисустун фарисейнин ба- 
жынында чемненип олурарын билип алгаш, чаагай чыттыг ус куткан 
алебастр саваны ынаар эккелген. 38 Ол Иисустун артынга, Оон бутта- 
рынын чанынга туруп алгаш, ыглап-сыктай берген. Оон караанын 
чажы Иисустун буттарынче дамдылаарга, ол бажынын дугу-биле 
оозун чодуп, Оон буттарын ошкап база чаагай чыттыг ус-биле чаап 
берип турган. 39 Иисусту чалаан фарисей ону көргеш, иштинде бүдүү 
чугааланган: «Бо кижи ылап-ла Бурганның медээчизи турган болза, 
Аңаа дээп турар херээжен — бачыттыг кижи дээрзин Ол билгей эртик». 

40 Иисус аңаа мынча дээн: «Симон! Мен сеңээ бир чүве чугаа- 
лаайн дээш». Демгизи: «Чугаалап көрүңер, Башкы» — деп харыылаан. 
41 Иисус мынча дээн: «Чээли бээр бир кижиге өрелиг ийи кижи тур- 
ган: бирээзи беш чүс, өскези бежен мөнгүн чоос өрелиг чүве-дир. 
4 Кайызының-даа өре төлээр харыы чок боорга, ол иелдирзиниң 

өрезин өршээген. Чугаалап көрем, оларның кайызы аңаа артык ынак 
болурул?» 43 Симон мынча деп харыылаан: «Ооң хөй өрезин өршээге- 
ни кижи деп бодаар мен». Иисус аңаа: «Сен шын шиитпирледин» — 
дээн. 4 Оон Ол херээженче эргилип келгеш, Симонга мынча дээн: 
«Бо херээженни көрүп тур сен бе? Мен сээң бажыңынга кирип кел- 
дим, ынчаарга сен Меңээ бут чуур суг безин бербедиң, а ол Мээң бут- 
тарымны карааның чажы-биле чуггаш, бажының дүгү-биле чодуп 
берди. 45 Сен Мени мендилеп тургаш, безин ошкавадын, а ол бо ба- 
жынга келгенимден бээр Мээң буттарымны соксаал чок ошкап кел- 
ди. 4 Сен Мээң бажымны үс-биле чагбадын, а ол улуг үнелиг чаагай 
чыттыг үс-биле Мээң буттарымны чаап берди. 47 Сеңээ чугаалап тур 
мен: ооң хөй бачыттары өршээттинген болгаш, ынакшылы ындыг 
улуг болган-дыр. А эвээш-биче бачыттары өршээттинген кижиниң 
ынакшылы база бичии боор». 

48 Ооң соонда Иисус демги херээженге мынча дээн: «Бачыттарың 
өршээттинген-дир». 49 Өске аалчылар дөгерези аразында мынча 
дишкен: «Бачыттарны безин өршээп турар бо чүү ындыг Кижил?» 
50 А Иисус ол херээженге мынча дээн: «Бүзүрелиң сени камгалап 
кагды, амыр-тайбың чоруй бар». 


Иисусту эдерип чораан херээженнер 


1Оон соонда Иисус Бурганның Чагыргазының дугайында Буян- 
8 ныг Медээни суртаалдап, хоорай, суурларны эргий кезип чоруп- 
кан. Ооң-биле кады он ийи элчин болгаш 2 Ооң буктардан адырып 
база аарыг-аржыктан экиртип кааны элээн каш херээжен чораан: 
бодундан чеди букту Аңаа үндүр сывырткан Магдалина деп аттыг 
Мария, 3 Иродтун бажың эргелекчизи Хузаның кадайы Иоанна, 
Сусанна база өске-даа хөй херээженнер ол чүве-дир. Олар хууда эт- 
хөреңгизи-биле Иисуска болгаш Ооң өөреникчилеринге дузалажып 
турганнар. 


Тараа чажыкчызы дугайында угаадыглыг чугаа 
(МФ. 13:1 -9; Мк. 4:1 -9) 


4Өске хоорайлардан Иисуска кээп турган хөй чон чыглы бээрге, 
Ол оларга мындыг угаадыглыг чугаа чугаалаан: 5 «Тараа чажыкчызы 
үрезин чажып үнүп келген. Үрезинин чажып турда, чамдыктары орук 
кыдыынга кээп дүжерге, оларны таптай базып каапкан база дээрниң 
куштары соктап чипкен. 6 Чамдыктары сай-даштыг черже кээп душ- 
кеш, шымырарып үнүп келгеш-ле, кадып калган, чүге дээрге оларга 

өл-шык чедишпээн. 7 Өскелери тенниг хонак үнер черже кээп дужер- 
ге, тенниг хонак өзүп келгеш, оларны боой базырыпкан. 8 Артканна- 
ры үнүш-дүжүткүр хөрзүннүг черже кээп дүшкеш, мандып өскеш, 
чашканындан чүс катап хөй дүжүт берген». Ону чугаалап дооскаш: 
«Дыннаар кулаа бар кижи дыңназын!» — деп кыйгырган. 


Угаадыглыг чугаанын утказы 
(Мф. 13:10-23: Мк. 4:10-25) 


9 Иисустун өөреникчилери бо угаадыглыг чугаанын утказын Оон 
айтырганнар. 19Ол мынча дээн: «Силерге Бурганның Чагыргазынын 
чажыттарын билип алырын хайырлаан-дыр, а өске улуска чүгле угаа- 
дыглыг чугааларны хайырлаан, чүге дээрге олар: , Көрзе-даа, көрбе- 
зин, дынназа-даа, билбезин“а — дээн-дир. Ч Бо угаадыглыг чугааның 
утказы мындыг: үрезин дээрге Бурганның медээзи ол-дур. 12Орук 
кыдыынга кээп дүшкеннери дээрге, медээни дыңнап турар кижилер- 
дир. Ынчалза-даа ооң соонда оларга эрлик чедип келгеш, дыңнаан 
чүвезинге бүзүрей бербезиннер база камгалал албазыннар дээш, 
оларның чуректеринден медээни алгаш баар. 13Сай-даштыг черже 
кээп дүшкеннери дээрге медээни дыңнааш, өөрүшкү-биле хүлээп 
алыр, ынчалза-даа дазылы чок кижилер-дир. Олар элээн үе дургузун- 
да бүзүреп-даа турза, шенелделер үези кээрге, Бургандан хая көрнү 
бээрлер. 14Тенниг хонак үнер черже кээп душкеннери дээрге өске 
улус ышкаш, медээни дыңнап турар кижилер-дир. Ынчалза-даа олар 
ажаанзырал-човаанга, эт-хөреңгизинге база амгы амыдыралының 
чыргал-таалалынга элзеттиргеш, оон оспаксырай бээр, оларның үре- 
зини дүжүт бербес. 15 Үнүш-дүжүткүр хөрзүннүг черже кээп душкен- 
нери дээрге медээни дыңнааш, ону боттарының буянныг болгаш 
арыг чүректеринге кадагалап шыгжааш, туруштуг чоруунуң ачызын- 
да дүжүдүн бээр кижилер-дир. 

16 Кым-даа болза, чырыткыны кывыскаш, ону сава-биле дуй ба- 
зырбас азы орун адаанга салбас, харын кирген улус чырыкты көр- 
зүн дээш, колдуга салып каар. 17 Көстүп келбес кандыг-даа чажыт 
чүве чок база ажыттынып билдине бербес кандыг-даа ажытталчак 
бүдүү чүве чок. 18 Ынчангаш канчаар дыңнап турарынарже кичээнгей 
салыңар: чүге дээрге кымда чүве барыл, аңаа оон-даа хөйнү бээр, а 
кымда чүве чогул, ооң „бодумнуу-дур“ деп бодаар чүвезин безин 
хунаай бээр». 





а Ис. 6:9. 

Иисустуң ёзулуг өг-бүлези 
(Мф. 12:46-50: Мк. 3:31-35) 


19 Иисуска бир-ле катап иези болгаш дуңмалары чедип келгеш, 
Ону үглээн чон дыка хөй болганындан Олче эртер дээш чадап 
кааннар. 20 Иисуска улус мынча дээн: «Аваңар база дуңмаларыңар 
даштын, Силерни көрүксеп турлар». 2 Ол мынча деп харыылаан: 
«Мээң авам база ха-дуңмам дээрге Бурганның айтыышкынын дын- 
нап болгаш сагып чоруур улус ол-дур». 


Иисустун чалгыгларны томаартканы 
(Мф. 8:23-27: Мк. 4:35-41) 


22 Бир-ле хүндүс Иисус Бодунун өөреникчилери-биле кады хемеге 
олурупкаш, оларга мынча дээн: «Хөлдүн ол чарыынче кеже берээли». 
Ынчангаш эжиндирип чорупканнар. 23 Олар эжиндирип чоруп орда, 
Иисус удуп калган. А хөлге куштуг шуурган көдүрлү берген, чалгыг- 
лар ынчан хемени ажыр шаап эгелээрге, оларнын байдалы озалдыг 
апарган. 

24Өөреникчилери Иисусту оттурупкаш, мынча дээннер: «Башкы, 
Башкы! Дүжүп өлдүвүс-ле!» Ол оттуп келгеш, шуурган биле калчаа- 
раан сугну: «Соксанар» — деп хоруурга, олар оожургай бергеннер. 
25 Ол ынчан өөреникчилеринге мынча дээн: «Силерниң бүзүрелиңер 
кайы чүвел?» Олар кайгап-магадааш база коргуп-сүртээш, бот-ботта- 
рындан: «Суг биле шуурганны безин дужаарга, олар Аңаа чагыртып 
турар бо чогум Кымыл?» — деп айтыржырынга өй болганнар. 


Герасага букшуураан кижини экирткени 
(МФ. 8:28 -34; Мк. 5:1 -20) 


26 Галилея можуга дужааш эрикте чыдар Герасаның* черинге 
эжиндирип келгеннер. 27 Иисус эрикче дүжүп кээрге, хоорайдан Аңаа 
уткуштур букшуураан кижи үнүп келген. Ол кижи шагдан бээр кан- 
дыг-даа хеп кетпес, бажыңынга эвес, а хөөржүдүлге куйларынга чурт- 
таар турган. 28 Иисусту көрүп кааш, ол Ооң баарынче донгая кээп 
дүшкеш, ыыткыр үн-биле: «Силерге менден чүү херегил, Иисус, Дээ- 
ди Өрүкү Бурганның Оглу? Силерден дилеп тур мен: мени хилинчек- 
тевейн көрүңер» — деп алгырыпкан. 2 Чүге дээрге Иисус букка ол 





* 826.37 Чамдык бурунгу грек сезуглелдерде «Герасанын» эвес, а «Гада- 
ранын» азы «Гергесанын» деп бижээн. 

кижиден уне бээрин дужааган чуве-дир. Оон мурнунда ол бук ону 
ургулчу аайынга киирип ап келген, ынчангаш тудуп хоругдадып, 
илчирбе-биле холдарын, буттарын хулуттуруп шаг болган кижи чуве- 
дир. Ынчалза-даа ол илчирбени узе соп кааптарга, демги бук ону 
ээнзиргей черлерже дезерин албадаар турган. 

30 Иисус оон: «Сээн адын кымыл?» — деп айтырган. Ол: «Дук- 
тумен» — деп харыылаан, чуге дээрге ол кижиже дыка хей буктар кире 
берген болган. 3! Буктар Иисустан оларны тамыже чорутпазын дилеп 
эгелээннер. 32 Ол черден ырак эвес дагга кодан хаван одарлап чораан. 
Буктар Иисустан: «Хаваннарже кире бээрин чөпшээреп көрүнер» — 
деп дилээннер. Ол ынчаарын чөпшээрепкен. 33 Буктар кижиден 
үнгеш, хаваннарже кире бээрге, бүгү кодан кадыр элден хөлче шурай 
бергеш, дужуп өлүп калган. 

34 Хаван кадарчылары чүү болганын көрүп кааш, маннажып чорут- 
каш, хоорайжыгаш биле суурларга ол бугунун дугайында чугаалап 
четкеннер. 35 Улус чуу болганын кееру-биле чыглып келген. Иисуска 
чоокшулап келгеш, буктарын үндүр сывыртаттырып алган кижини 
көрүп кааннар. Ол кижи Иисустун буттарынын чанында идик-хептиг 
база угааны орталаны берген олурар боорга, олар коргуп-сүртей бер- 
геннер. 36 Болган чүүлдү көргеннер букшуураан кижиниң канчап 
экирээнин өске улуска чугаалап турганнар. 37 Герасаның* чериниң 
бүгү чону Иисусту оларның аал-оранындан ырап чоруурун дилээн, 
чүге дээрге оларның кортканы ындыг күштүг болган. Ол ынчан хеме- 
зинге олурупкаш, дедир эжиндире берген. 38 Буктары үнүп чоруй бар- 
ган кижи: «Мени эдертип алыңар» — деп, Иисустан дилеп шаг болган. 
Ынчалза-даа Ол ону салып чорудупкаш: 3 «Бажыңыңче чана бергеш, 
Бурганның сеңээ чүнү кылганын бирден бирээ чокка чугаалап бер» — 
дээн. Ол кижи чоруй баргаш, Иисустуң аңаа кандыг буян кылганын 
чугаалап, хоорайжыгашты бир кылдыр кезип чоруп берген. 


Дарганың уруун диргискени болгаш 
аарыг херээженни экирткени 
(Мф. 9:18 -26; Мк. 5:21 -43) 


40 Иисус өске эрикче кежип кээрге, мөөң чон Ону мендилеп ут- 
каан, чүге дээрге олар шупту Ону манап турган бооп-тур. 41 Синагога 
даргазы Иаир дээр кижи чедип келгеш, Иисустуң мурнунче донгая 





* 826.27 Чамдык бурунгу грек сөзүглелдерде «Герасанын» эвес, а «Гада- 
раның» азы «Гергесанын» деп бижээн. 

кээп дүшкеш, бодунуң бажыңынче кирерин Оон дилеп эгелээн. 
4 Чуге дээрге оон он ийи хире харлыг дың чаңгыс уруу өлүрүнүң кы- 
рында чыткан. 

Иисус ынаар бар чыдырда, мөөң чон Ону үглеп, сыңмарланчып 
келген. 43 Он ийи чыл дургузунда ханы төктүп аараан херээжен база 
аңаа турган. Ол эмчилерге бүгү эт-хөреңгизин төлевирге берипкен-даа 
болза, чаңгызынга-даа экиртир эмнедип чадашкан. 4 Ол Иисустуң 
артынга чедип келгеш, Ооң хевиниң ужунга дээй кааптарга, ол-ла до- 
раан ооң ханы төгүлбестей берген. 45 Иисус: «Меңээ кым дээпти?» — 
деп айтырган. Кым-даа «Мен-дир мен» дивес боорга, Пётр: «Башкы, 
эңдерик чон Силерни үглеп алган, кызып-кыйып, ызыртыр сүрүп 
чоруур-дур» — дээн“. 

46 Ынчалза-даа Иисус мынча дээн: «Чок, бир-ле кижи Меңээ дээп- 
ти, чүге дээрге күжүмнүң Менден үне бергенин эскерип кагдым». 
47 Демги херээжен ооң кылган чүвези канчап-даа эскертинмейн бар- 
базын билгеш, сири-кавы чоокшулап кээп, Ооң мурнунга кээп дүш- 
кеш, чүге Аңаа деггенин база канчап ол дораан экирий бергенин хөй 
улус мурнунга чугаалап берген. 4 Ол аңаа мынча дээн: «Кызым, 
бүзүрелиң сени экиртип-камгалап кагды, амыр-тайбың чорувут». 

49 Иисус ону чугаалап турар аразында, синагога даргазының бажы- 
ңындан бир кижи үнүп келгеш, аңаа мынча дээн: «Сээң урууң өлү 
берди, Башкыны ам хей-ле шүүдетпе». 5 Ынчалза-даа Иисус ону 
дыңнап кааш, Иаирге мынча дээн: «Кортпа, чүгле бүзүрелиң ышкын- 
ма, ынчан урууң экирип, камгалал алыр». 5! Бажынга чедип келгеш, 
Ол Пётр, Иоанн, Иаковтан база уругнуң ада-иезинден ангы улустуң 
Ооң-биле кады ынаар кирерин чепшээревээн. 52 Бажында улус шупту 
ол уругнуң ажыын ажып ыглашкан турган, ынчалза-даа Иисус: «ЫГ- 
лаванар, бо уруг өлбээн, а удуп чыдар кижи-дир» — дээн. 53 Уругну 
өлген деп билир болгаш, олар Ону кочулап, каттыржы бергеннер. 
54 А Ол уругнуң холундан тудуп алгаш, кый дээн: «Туруп кел, кызы- 
жак!» 55 Уругнун амы-тыны мага-бодунче ээп кээп, ол доп-дораан 
тура халаан. Иисус аңаа аъш-чемден бээрин дужааган. 56 Уругнуң 
ада-иези аймай берген, а Иисус болган чүүлдүң дугайында кымга-даа 
чугаалавазын оларга чагып каан. 





* 845 Чамдык бурунгу грек сезуглелдерде: «Пётр болгаш ооң-биле кады 
чораан улус: „Башкы, эндерик чон Силерни үглеп алган, кызып-кы- 
йып, ызыртыр сүрүп чоруур-дур. А Силер: “Меңээ кым дээпти?’ — деп 
чоорунар ол?“ — дээн» — кылдыр бижээн. 

Он ийи элчинни суртаал кылыры-биле чорутканы 
(Мф. 10:5-15; Мк. 6:7-13) 


1 Иисус Бодунуң он ийи элчинин чыып алгаш, оларга аарыг-ар- 

жыкты эмнээр күчү-күштү болгаш бүгү буктарны үндүр сывырар 
эргени берген. 2Оон Иисус оларны Бурганның Чагыргазын суртаал- 
дазын дээш база аарыг кижилерни экиртсин дээш чорудупкан. 3Ол 
элчиннерге мынча дээн: «Орукка бодуңарга чүнү-даа албаңар: даян- 
гыыш-даа, хап-сава-даа, хлеб-даа, акша-мөңгүн-даа албаңар; солуп 
кедер хеп-даа албаңар. 4Силерни хүлээп алыр кандыг-бир бажыңга 
кирип келзиңерзе, ол черден чоруур үе келгиже чедир аңаа туруңар. 
ЗА бир эвес силерни кандыг-бир черге хүлээп албас болза, ол хоорай- 
дан үнүп бар чыда, ооң чурттакчыларынга херечилел-сагындырыг 
кылдыр буттарынарнын довураан кактап кааптынар». 6 Олар суур- 
ларны дургаар кезип чорупкаш, каяа-даа баргаш, Буянныг Медээни 
медеглеп база улусту экиртип чорааннар. 


Иродтуң хөлзеп-дүвүрээни 
(Мф. 14:1-12: Мк. 6:14-29) 


7Галилеянын чагырыкчызы Ирод болуп турар бүгү чүүлдер дуга- 
йында дыңнап кааш, аайын тыппайн турган, чүге дээрге чамдык 
улус: «Бо дээрге Иоанның өлүглерден катап дирилгени ол-дур» — 
дээр болган. 8 Өскелери: «Илия медээчиниң келгени ол-дур», а 
чамдыктары: «Эрте-бурунгу медээчилерниң бирээзиниң катап ди- 
рилгени ол-дур» — деп турганнар. 9 Ирод мынча дээн: «Иоанның 
бажын мен кестиртип кагдым чоп. Ооң дугайында ындыг чүүлдер 
дыңнап турарым ам бо Кым тыптып келди?» Ынчангаш ол Иисусту 
көөр арга дилей берген. 


Беш муң кижини тоттурганы 
(Мф. 14:13 -21; Мк. 6:30-44: Ин. 6:1-14) 


10 Элчиннер ээп келгеш, оларның кылганы бүгү чүве дугайында 
Иисуска чугаалап бергеннер. Оон Ол элчиннерни эдертип алгаш, 
чүгле олар-биле кады Вифсаида дээр хоорайжыгашка* чеде берген. 
п Ындыг-даа болза улус ону билип каапкаш, Ооң соондан чеде берген. 





* 90 Чамдык бурунгу грек сөзүглелдерде «Вифсаида дээр хоорайжы- 
гашка» эвес, а «Вифсаида хоорайжыгаштан ырак эвесте озалааш 
черге» деп бижээн. 

Иисус оларны хүлээп алгаш, Бурганның Чагыргазының дугайында 
чугаалап берип, эмнээр ужурлуг кижилерни экиртип турган. 

12 Кежээликтей, хүн ажып турда, он ийи элчин Аңаа чедип келгеш, 
мынча дээн: «Бо улусту чорудуптунар, чоок-кавыда чурттакчылыг 
черлерге, суурларга баргаш, хонуп-дүжүп база аъш-чем тып алзын- 
нар, чүге дээрге бис мында ээн черде-дир бис». 13 Ынчалза-даа Ол 
өөреникчилеринге мынча дээн: «Силер оларны чемгеринер». Олар: 
«Бисте чүгле беш хлеб биле ийи балык бар-дыр, кай бо хамык улуска 
четчир аъш-чемден садып эккээр бис бе?» — деп харыылааннар. 
14 Олаага чүгле эр улус безин беш муң чыгыы кижи турган чүве-дир. 
Ынчалза-даа Ол өөреникчилеринге мынча дээн: «Бо улусту бежен- 
бежен кижи кылдыр бөлүктей олуртуптунар». !5 Олар ынчаар кыл- 
гаш, улусту черге олуртупканнар. 16 Ол ынчан беш хлеб биле ийи 
балыкты алгаш, дээрже көрүнгеш, аъш-чем дээш, Бурганга өөрүп 
четтирген болгаш хлеб биле балыкты кезектей үзе тырткылааш, чонга 
үлээри-биле өөреникчилеринге дамчыдып берген. 17 Шупту улус ону 
чигеш, тода берген, а артып калган кескиндилерни чыырга, он ийи 
аргаан хааржак долуп турар болган. 


Пётрнуң Иисусту Христос деп хүлээп көргени 
(Мф. 16:13-19; Мк. 8:27-29) 


18 Бир-ле катап, Ол улус чок черге мөргүп олурда, өөреникчилери 
база Ооң-биле кады турганнар. Иисус олардан: «Мени улус Кым 
деп билип турарыл?» — деп айтырган. 19 Оларның харыызы мындыг 
болган: «Чамдык улус Силерни Иоанн Медеглекчи-дир деп, өскеле- 
ри — Илия-дыр деп, а чамдыктары — катап дирлип келген эрте-бу- 
рунгу медээчилерниң бирээзи-дир деп бодап турар-дыр». 20 Ол немей 
айтырган: «А силер Мени Кым деп бодаар силер?» Пётр: «Силер Бур- 
ганның шилээн Христозу-дур силер» — деп харыылаан. 


Иисустун хилинчектенип өлүрүнүң дугайында 
баш удур чугаалааны 
(Мф. 16:20 -28; Мк. 8:30 -9:1) 


21 Ынчалза-даа Ол бо дугайында кымга-даа чугаалавазын дужаап 
кааш, 22 мынча деп немей чугаалаан: «Кижи амытан Оглу хөй хилин- 
чекти көрүп эртер ужурлуг-дур, баштыңнарга, Бурганның дээди ба- 
раалгакчыларынга болгаш ном-хоойлу тайылбырлакчыларынга тооп 
көрдүрбес-тир база өлүртүп каар-дыр, ынчалза-даа оон үшкү хүнде 
катап дирлип кээр-дир». 

23 Иисус шупту улуска мынча дээн: «Мени эдерер дээн кижи бар 
болза, ол бодун бүрүнү-биле өргүзүн, бодунун белдир-крезин хүн 
бүрүде чуктезин база Мени эдерип чорупсун. 24 Бодунуң амы-тынын 
камгалап алыр дээн кижи амы-тынын ышкынып алыр, аамы-тынын 
Мени дээш ышкынган кижи амы-тынын камгалап алыр. 25 Бүгү деле- 
гейни холга киирип-даа алгаш, бодунуң амы-тынын ышкынып алыр 
азы көңгүс херекчок чүве кылып алыр болза, ол кижиге ооң ажыы 
чүл? 26 Чүге дээрге Менден база Мээң сөстеримден ыядып-човаар ки- 
жи бар болза, Кижи амытан Оглу база Бодунуң, Адазының болгаш 
дээрниң ыдыктыг телээлеринин алдарынга бүргеткен чедип келгеш, 
ол кижиден ыядып-човаар болгай. 27 Алыс шынны силерге чугаалап 
тур мен: мында турар улустуң чамдыызы, өлбейн чыткаш-ла, Бурган- 
ның Чагыргазын көрүп каарлар». 


Иисустуң хевир-шырайының өскерилгени 
(Мф. 17:1-8: Мк. 9:2 -8) 


28 Ол сөстерни чугаалаан соонда сес хире хонганда, Иисус Пётрну, 
Иоанны болгаш Иаковту эдерткеш, мөргүүрү-биле дагже үне берген. 
29 Мөргүп тура, Ооң хевир-шырайы өскерли берген, а хеви чайыннал- 
чак аккыр апарган. 3 Ийи эр кижи чедип келгеш, Ооң-биле чугаалажы 
берген, ол дээрге Моисей биле Илия болган. 3! Олар база-ла чайын- 
налчак чырыкка бүргеткен чедип келгеш, Иисустуң Иерусалимге бо- 
лур деп барган өлүмүнүң дугайында чугаалап турганнар. 32 Пётр база 
ооң кады чораан өөрү уйгуга алзыпкан болганнар, ынчалза-даа оттуп 
келгеш, Ооң алдарының чырыын база Ооң-биле кады турган ийи эр 
кижини көрүп кааннар. 33 Демги ийи эр Оон ырап бар чыдырда, Пётр 
Иисуска мынча дээн: «Башкы, мында турарывыс эки-дир! Үш чадыр- 
дан тип берээли: бирээзин — Силерге, бирээзин — Моисейге база би- 
рээзин — Илияга». Чүнү чугаалап турарын Пётр боду-даа эки билбээн. 

34 Пётр ынча деп турар аразында, булут көжүп келгеш, оларны шы- 
ва апкан. Булутче шымны бергеш, өөреникчилер аажок кортканнар. 
35 А булут аразындан үн дыңналып: «Бо дээрге Мээң шилип алган” 
Оглум-дур, Ону дыңнап чоруңар» — дээн. 36 Ол үн дыңналган соонда, 
Иисус чааскаан арткан болган. Өөреникчилери аксынче суг пактаан 
дег апарып, көрген чүвезиниң дугайында ол хүннерде кымга-даа чу- 
гаалавааннар. 





* 9:35 Чамдык бурунгу грек сөзүглелдерде «Шилип алган» эвес, а «Ха- 
ны ынак» деп бижээн. 

Букшуураан оолду экирткени 
(Мф. 17:14-18; Мк. 9:14-27) 


37 Дараазында хүндүс Иисус үш өөреникчизи-биле дагдан бадып 
кээрге, оларны хөй чон уткуп алган. 38 Хенертен чон аразындан бир- 
ле кижи алгыра берген: «Башкы! Дилеп тур мен, эр чаңгыс оглумну 
көрүп көрүңерем! 39 Бук ону бо-ла аайынга киирип алгаш, хенертен 
алгырты бээр-дир, аксындан көвүк төгүлгүжеге курулдурар-дыр. Бук 
аңаа черле амыр-дыш бербейн хилинчектеп, ат кыла берди. 49 Мен 
Силерниң өөреникчилериңерден букту үндүр сывырып бээрин ди- 
лээримге, олар чадап кагдылар». 

41 Иисус мынчаар харыылаан: «О, бо салгалдың бүзүрел чок, будал- 
ган улузу! Силер-биле чеже мынчап чоруур мен база силерни чеже 
шыдажып кээр мен? Оглунну бээр эккел». 42 Оол кылаштап кел чы- 
дырда, бук ону черже ойтур октааш, курулдуруп эгелээн, ынчалза-даа 
Иисус букту соксаткаш, элээди оолду экирткеш, адазынга хүлээдип 
берген. 43 Шупту улус Бурганның өндүр улуг күжүн кайгап турган. 


Иисустун Бодунуң өлүмүнүн дугайында ийиги удаа чугаалааны 
(Мф. 17:22-23: Мк. 9:30-32) 


Улус Иисустуң кылган хамык чүүлүн кайгап турда, Ол Бодунуң 
өөреникчилеринге мынча дээн: 4 «Мээң силерге ам чугаалаар чүвем- 
ни кичээнгейлиг дыңнаңар: Кижи амытан Оглун удавас улус холунга 
тудуп бээр-дир». 45 Ынчалза-даа олар Ооң чүнү чугаалаанын билип 
чадашканнар, чүге дээрге чугааның утказын билип шыдавас кылдыр 
олардан чажырып каан турган, а Иисустан ол дугайында айтырарын- 
дан дидинмээннер. 


Кым эң чугулал? 
(Мф. 18:1-5: Мк. 9:33 -40) 


46 Иисустуң өөреникчилери оларның кайызы эң чугула болурун 
аразында маргыжа бергеннер. 47 Иисус оларның ындыг бодалын бил- 
геш, чаш уругну ап алгаш, Бодунуң чанынга тургускаш, 48 оларга 
мынча дээн: «Бо чаш уругну Мен дээш, хүлээп алыр кижи Мени база 
хүлээп ап турар. А Мени хүлээп алган кижи Мени айбылап чоруткан 
Бурганны база хүлээп ап турар. Силерниң араңарда эң бичиинер эң 
улууңар ол болур». 

4 Иоанн мынча деп харыылаан: «Башкы! Силерниң адыңар-биле 
буктарны үндүр сывырып турар кижи көргеш, ону кылырын хоруп 

кагдывыс, чуге дээрге ол кижи бистин-биле кады чоруп турар эвес». 
50 Иисус анаа мынча дээн: «Ону хоруванар, чүге дээрге силерге удур- 
ланмас кижи силер-биле бир аай болур». 


Самарияда суурнун Иисусту хүлээп албааны 


51 Иисусту бо делегейден дээрже үндүрүп алгаш баар үе чоокшулап 
орда, Ол Иерусалимче чоруурун быжыы-биле шиитпирлеп алган. 
5 Бодун мурнай айбычыларын чорудупкан. Олар чоруткаш, бүгү 
чүвени Анаа белеткеп бээри-биле Самариянын бир суурунга чедип 
келгеннер. 53 Ынчалза-даа анаа ,, Ону хүлээп албас бис“ дээннер, чуге 
дээрге Ооң Иерусалимче бар чыдары илдең болган. 5 Ындыызын 
көргеш, Ооң өөреникчилери Иаков биле Иоанн мынча дээннер: 
«Дээрги! Күзээр силер бе? Дээрден дүшкеш, оларны узуткап каарын 
отка чугаалаалы бе?»* 55-56 Ынчалза-даа Ол хая көрүнгеш, оларны 
соксадып каан. Оон олар өске суурже чорупканнар**. 


Иисусту эдерери берге 
(Мф. 8:19-22) 


57 Олар орукка чорда, бир кижи Аңаа: «Кайнаар-даа баар болзунар- 
за, мен Силерни эдерер мен» — дээн. 58 Иисус аңаа: «Дилгилер үнгүр- 
лүг болур, дээрниң куштары уялыг болур, а Кижи амытан Оглунга 
кум кыннып аар чер безин тывылбас-тыр» — деп харыылаан. 5 А өске 
бир кижиге Ол: «Мени эдерип чорувут» — дээн. Ынчалза-даа ол кижи 
мынча дээн: «Дээрги! Баштай чоруткаш, ачамны хөөржүдүп каарын 
чөпшээренер». 6 Ынчалза-даа Иисус аңаа: «Өлүглер боттарының 
өлүг кижилерин хөөржүдүп тургай аан, а сен чоруткаш, Бурганның 
Чагыргазының дугайында медегле» — деп харыылаан. 6! База бир 
кижи мынча дээн: «Дээрги, мен силерни эдерип чоруптайн! Ын- 
чалза-даа баштай өг-бүлем-биле байырлажып алырын чөпшээреп 
көрүңер». 6 Ынчалза-даа Иисус аңаа: «Андазын сывын тудуп алгаш, 
хая көрнүп турар кижи Бурганның Чагыргазынга таарышпас болур» — 
деп харыылаан. 





* 954 Чамдык бурунгу грек сөзүглелдерде бо сөстерге: «Илия медээчи 

ынчаар кылган болгай» — деп сөстерни немээн. 

ээ 95556 Чамдык бурунгу грек сөзүглелдерде бо сөстерге: «Ол мынча 

дээн: „Кандыг сүлделиинерни билбес-тир силер. Кижи амытан Оглу 
2013 


ЧОК КЫЛЫР дээш эвес, а камгалаар дээш келген болгай“» — деп сес- 
терни немээн. 


176 Луканын 10 





Иисустуң чеден ийи кижини чорутканы 
(Мф. 10:7-16) 


19 1Оон соонда Дээрги-Чаяакчы баштайгыларынга немей чеден 
ийи* өөреникчини шилип алган. Оларны ийи-ийилеп үскеш, 
Бодунуң чедер дээни бүгү хоорайлар болгаш чурттакчылыг черлерже 
Бодун мурнай чорудупкан. 2 Оларга мынча дээн: «Ажаар дүжүт хөй, а 
ажылдаар улус эвээш-тир. Ынчангаш дүжүт ажаалдазынын Ээзинден 
диленер: Ол шөлдерже ажылдаар улустан ам-даа чорутсун. 3 Барыңар! 
Мен силерни кокайлар аразынче хураганнарны дег чорудуп тур мен. 
4 Шоодай, хап-сава, идик-даа албаңар база орукка кымнын-биле-даа 
менди солчуп, чугаалашпанар. 5 Кандыг-бир бажыңга кирип келгеш, 
баштай: „Бо бажынга амыр-тайбың бактаазын!“ — деп чугааланар. 
6 Бир эвес ында амыр-тайбынга төлептиг кижи бар болза, күзээн 
амыр-тайбынынар аңаа боттанып артар, а бир эвес чок болза, аңаа 
күзээшкининер чогуп бүтпес. 7 Ол бажынга туруп алыңар, ынчангаш 
ээлеринде кандыг аъш-чем бар болдур, ону ижип-чинер, чүге дээрге 
ажылчын кижи төлевир алырынга төлептиг болур. Бажыңнар кезип 
чоруп бербенер. 

8 Кандыг-бир хоорайже кирип кээринерге, силерни аңаа хүлээп 
алыр болза, силерге чүнү салып бээр-дир, ону чинер. Ол хоорайда 
аарыг кижилерни экирткеш, оларга мынча деп чорунар: „Бурганның 
Чагыргазы силерже чоокшулап келген-дир!“ 1 Кандыг-бир хоорайже 
кирип кээринерге, силерни хүлээп албас болза, ол хоорайның ку- 
думчуларынга мынча деп кылаштажыр силер: И „Силерниң хоора- 
йыңарга бистиң будувуска чыпшынган довуракты безин силерге 
удурланып, кактап берип тур бис. Ындыг-даа болза Бурганның Ча- 
гыргазы чоокшулап келгенин билип алыңар!“ 12 Шүүгү хүнүнде ол 
хоорайга көөрде, Содом хоорайга безин өршээл улуг боорун силерге 
чугаалап тур мен. 


Галилеяның бачыдын билинмээн хоорайларынга кеземче 
(Мф. 11:20-24) 


13 Хоразин, ат болур сен! Вифсаида, ат болур сен! Силерге көргүс- 
кеним дег кайгамчык чүүлдер Тир, Сидон хоорайларга болгулаан 
болза, олар шагда-ла бачыттарын миннип, самдар качыгдал хеви 





* 101.17 Чамдык бурунгу грек сөзүглелдерде «Чеден ийи» эвес, а «Чеден» 
деп бижээн. 

кедип, баштарын хул-биле бызаарлар ийик. М Ынчангаш шүүгү 
хүнүнде силерге көөрде, Тир биле Сидонга безин өршээл улуг болур. 
15 Капернаум, сен база-ла дээрге чедир көдүрлүрүн кордадын бе? Чок, 
тамыже дүңдерлип дүжер сен! 

16Силерни дыңнап турар кижи Мени база дыңнап турары ол, си- 
лерни хүлээп көрбейн турар кижи Мени база хүлээп көрбейн турары 
ол, а Мени хүлээп көрбейн турар кижи Мени айбылап чоруткан 
Бурганны база хүлээп көрбейн турары ол». 


Чеден ийи өөреникчиниң ээп келгени 


17 Чеден ийи* өөреникчи Иисуска өөрүшкүлүг ээп келгеш: «Дээр- 
ги! Силерниң өмүнээнерден дужаарывыска, буктар безин биске ча- 
гыртып тур» — дээннер. 18 Иисус оларга мынча дээн: «Мен дээрден 
чаңнык ышкаш кээп дүшкен эрликти көрдүм. 19 Мен силерге чылан- 
нарны, хоралыг скорпион курттарны таптай базар эргени база дайзы- 
ныңарның бүгү күжүн чагырар эргени бердим, ол бүгү силерге хора 
чедирбес. 29Ындыг-даа болза буктарның силерге чагыртып турары 
ДЭЭШ эвес, а силерниң аттарыңарның дээрде бижиттингени дээш, 
амыраңар». 


Иисустун өөрүшкүзү 
(Мф. 11:25-27: 13:16-17) 


21Ол шакта Ыдыктыг Сүлде Иисусту өөрүшкү-биле бүргептерге, 
Ол мынча дээн: «Дээр болгаш чернин Чагырыкчызы, Адам! Бо чүүл- 
дерни мерген угаанныглар болгаш эртем-билиглиглерден чажыргаш, 
чаштар дег бөдүүн улуска кергускенин дээш, Сени алдаржыдып тур 
мен! Ийе, Адам, Сээн буянныг күзел-соруун ындыг болган. 22 Бүгү 
чүүлдү Адам Менээ бүзүреп дааскан**. Оглу Кым дээрзин Адазындан 
өске кым-даа билбес, а Адазы кым дээрзин Оглундан база Оглунун 
ону айтып бээрин күзээн улузундан өске кым-даа билбес». 23Оон 
өөреникчилеринче эргилип келгеш, чүгле олар дыңнаар кылдыр чу- 
гаалаан: «Силерниң көрүп турар чүвеңерни көрген карактар амыр- 
чыргалдыг-дыр! 24Силерге чугаалап тур мен: дыка хөй медээчилер 





* 117 Чамдык бурунгу грек сөзүглелдерде «Чеден ийи» эвес, а «Че- 
ден» деп бижээн. 

** 1022 Чамдык бурунгу грек сөзүглелдерде: «Бүгү чүүлдү Адам Меңээ 
бүзүреп дааскан» — деп сөстерниң мурнунда: «Өөреникчилеринче хая 
көрнүп келгеш, Ол мынча дээн» — деп сөстерни киирген. 


178 Луканың 10 





болгаш хааннар силерниң көрүп турар чүвеңерни көрүксээн-даа 
болза, көрбээннер база силерниң дыңнап турар чүвеңерни дыңнак- 
саан-даа болза, дыңнавааннар». 


Самария чурттуг буянныг кижи дугайында угаадыглыг чугаа 


25Ном-хоойлу тайылбырлакчыларының бирээзи туруп келгеш, Ону 
шенээр сагыштыг: «Башкы! Мөңге амыдыралды салгап алыр дизим- 
зе, чүнү кылзымза экил?» — дээн. 26 Иисус оон мынча деп айтырган: 
«Ыдыктыг хоойлуда чүнү бижээнил? Канчаар номчуур-дур сен?» 
27 Демгизи мынчаар харыылаан: «Дээрги-Бурган-Чаяакчынга бүгү-ле 
чүлдү-чүрээң-биле, бүгү-ле сеткил-сагыжың-биле, бүгү-ле сорук- 
күжүң-биле, бүгү-ле угаан-сарыылың-биле ынак бол», а оон ыңай: 
«Чанында кижиге бодунга бодуң дег ынак бол»4. 28 Иисус аңаа мынча 
дээн: «Сен шын харыылап турдуң, ынчалдыр кылып чоруур болзуңза, 
амыдыраар сен». 29 Ынчалза-даа демгизи, бодун агартынар дээш, 
Иисустан айтырган: «А мээң ынак болур ужурлуум чанымда кижим 
деп кымыл?» 

30 Харыызынга Иисус мынча дээн: «Бир кижи Иерусалимден 
Иерихонче бар чыткаш, орук ара дээрбечилер холунга кире берген. 
Олар ооң идик-хевин уштуп алгаш, эттеп-эттеп, ишти тынныг чыт- 
тырзын каапкаш барганнар. 3! Таварылга бооп, ол орук-биле Бурган- 
ның бир бараалгакчызы кел чыткаш, демги кижини көрүп кааш, 
оруктуң өске кыдыы-биле оюп эрте берген. 32 Бир левит кижи база-ла 
ол черге чедип келгеш, ону көрүп кааш, оруктуң өске кыдыы-биле 
оюп эрте берген. 33А Самария чурттуг бир кижи* чорук кылып чо- 
рааш, чыткан кижиге база таваржы берген. Ол ону көрүп кааш, кээр- 
гей берип, 34анаа чеде бергеш, балыгларын үс болгаш арага-биле 
чуггаш, шарып берген. Оон бодунуң элчигенинге олурткаш, аалчы- 
лар бажыңынга эккеп, ону аңаа ажаап-карактап турган. 35 А даарта- 
зында чоруп тура, аалчылар бажыңының эргелекчизинге ийи мөңгүн 
чоос бергеш, мынча дээн: „Бо кижини ажаап-карактап туруп көрем, 
бир эвес чарыгдалың моон көвүдей берзе, дедир кел чыткаш, сеңээ 
төлеп бээр мен“. 36 Чүү деп бодаар сен, бо үш кижиниң кайызы 
дээрбечилер холунга кирген кижиниң эң ынак, чанында кижизи 





* 10:33 Самария чурттуг кижи — Самария чурттуг улус иудейлерге 
өжээннешкек, олар-биле харылзашпас турган. 





а Ы. х. к. 6:5; Лев. 19:18. 

болганыл?» 37 Ном-хоойлу тайылбырлакчызы: «Анаа өршээлин кер- 
гускен кижи» — деп харыылаан. Иисус ынчан анаа: «Сен база ынчаар 
кылып чор» — дээн. 


Мария биле Марфаның бажыңында 


38Өөреникчилери-биле кады оруун уламчылап чорупкаш, Ол бир-ле 
суурга чедип келген. Аңаа Марфа деп аттыг херээжен Ону бажыңын- 
че чалап алган. 39 Марфа Мария деп дуңмалыг турган. Ол Дээрги-Ча- 
яакчының буттарының чанынга олуруп алгаш, Ооң чугаазын дыңнап 
эгелээн. 4 А Марфа аъш-чемин салып, дүвүреп турган болгаш, Аңаа 
чоокшулай бергеш, мынча дээн: «Дээрги! Дуңмамның хамык ажылды 
менче чууй каапкаш олурары Силерге сагыш чованчыг эвес-тир бе? 
Меңээ дузалажырын аңаа чугаалап көрүңерем». 41 Дээрги-Чаяакчы 
мынча деп харыылаан: «Марфа, Марфа! Сен хөй-ле чүве дээш сагыш 
човап, дүвүрээр-дир сен. 42 А херектиг чүве чүгле чаңгыс. Мария эки 
чүүлдү шын шилип алган-дыр, ону ам оон хунаап аары болдунмас». 


Мөргүүрүнүң дугайында өөредиг 
(Мф. 6:9-15; 7:7-11) 


І 1 Бир-ле катап Иисус бир черге мөргүп олурган. Оон Ол мөр- 
гүлүн төндүрерге, өөреникчилериниң бирээзи Аңаа мынча 
дээн: «Дээрги! Иоанның бодунуң өөреникчилерин мөргүл кылырын- 
га өөреткени дег, бисти база мөргүп билир кылдыр өөредип каңа- 
рам». 2 Ол өөреникчилеринге чугаалаан: «Мынча деп мөргүүр силер: 

Адавыс!* 

Сээң адың алдаржызын, Сээң Чагыргаң чедип келзин. 
3 Амыдыраар хлеб-тараавысты хүн бүрү биске хайырла. 
4 Биске буруулуг кижи бүрүзүн өршээривис дег, 

бачыттарывысты база биске өршээ! 

Ол ышкаш күткүлгеге алыспас кылып көр»*. 

5 Оон Иисус оларга мынча дээн: «Силерниң кым-бирээнер өңнүк- 
түг дижик. Ол өңнүүнге дүн ортузунда чеде бергеш, аңаа мынча дээн 
дижик: „Өңнүк! Меңээ үш хлебтен чегдирип көр, 6чүге дээрге орук- 
суурга чораан эжим кирип келди, а менде ону чемгерери-биле салып 





* 124 Чамдык бурунгу грек сөзүглелдерде 2-ги шүлүкте: «Адавыс» 
эвес, а «Дээрде Адавыс» деп бижээн база «Дээрге дег, черге база Сээң 
күзел-сорууң чогуп бүтсүн» деп сөстерни немээн. 4-кү шүлүкке: 
«Бузуттугдан бисти адырып көр» — деп сөстерни немээн. 

бээр чүү-даа чок-тур“. 7А демгизи бажыңындан мынча деп харыы- 
лаан-дыр: „Мени хөлзетпейн көр, эжик-хаалгам дүкчүп алдым, ажы- 
төлүм-биле кады удуп чыдыптывыс. Мен туруп кээп, сеңээ хлеб ап 
берип шыдавас мен“. 8 Силерге чугаалап тур мен: бир эвес ол чүгле 
өңнүү-биле найыралы дээш, туруп кээп, хлевин бербес-даа болза, 
өңнүү оон салдынмайн, дилеп туруп берзе“, чежени дилээн болдур, 
ынчаны аңаа бээр апаар. 

Ынчангаш Мен силерге чугаалап тур мен: диленинер, силерге 
бээр; дилеңер, тып аар силер; эжикти соктаңар, силерге ажыдып 
бээр. 19 Диленген кижи бүрүзү алыр, дилээн кижи бүрүзү тывар, 
эжикти соктаан кижи бүрүзүнге ажыдып бээр. Ч Силерниң араңарда 
балык айтырган оглунче балык орнунга чылан сунар ада бар бе?** 
12 Азы чуурга айтырган оглунче скорпион сунар ада бар бе? 13 Бир-тээ, 
каржы-бак-даа тургаш, ажы-төлүнерге буянныг белек берип шыдаар 
болзуңарза, силерниң дээрде Адаңар Оон диленгеннерге Ыдыктыг 
Сүлдени чүге бербес деп?» 


Иисус азы Веельзевул бе? 
(Мф. 12:22-30, 43-45; Мк. 3:20-27) 


14 Бир-ле катап Иисус үнү чок болурунуң бугун бир кижиден үндүр 
сывырыпкан. Ол бук үне бээрге, үнү чок кижи чугаалап эгелээн, а 
аңаа турган чон кайгап-харай берген. 15 Чамдык улус мынча дээн: «Ол 
буктарның чагырыкчызы Веельзевулдуң күжү-биле оларны үндүр сы- 
вырып турар-дыр». 16А өскелери, Иисусту күткүдер сагыштыг, дээр- 
ден бадыткал демдээн көргүзерин Оон дилээннер. !? Ынчалза-даа 
Иисус ол улустуң сагыжын өттүр билгеш, оларга мынча дээн: «Иш- 
тинден аңгыланып эгелээн күрүне бүрүзү сандарап-буураар, ол ыш- 
каш аңгыланчып, кырышкан өг-бүле бүдүн турбас. 18 Бир эвес эрлик 
база бодунга удур боду демисежир болза, ооң күрүнези бүдүн туруп 
шыдаар бе? А силер Мени Веельзевулдуң күжү-биле буктарны үндүр 
сывырып турар дээр-дир силер. ! Мен Веельзевулдуң күжү-биле бук- 
тарны үндүр сывырып турар болзумза, силерниң өөреникчилеринер- 
ге буктарны үндүр сывырар күштү кым берип турарыл? Ынчангаш 





* 18 «Өңнүү оон салдынмайн, дилеп туруп берзе» деп сөстерниң өске 


утказы: «Оода-ла бодунга ыядынчыг апаар орта, өңнүү» — бооп ча- 
давас. 

** ПАГЧамдык бурунгу грек сөзүглелдерде бо сөстерге: «Хлеб айтыр- 
ган оглунче даш сунар ада бар бе?» — деп сөстерни немээн. 

өөреникчилеринер силерни шииткей аан. 2 Бир эвес Мен Бурган- 
нын күжү-биле буктарны үндүр сывырып турар болзумза, Бурганнын 
Чагыргазы силерге ылап-ла келген-дир. 

21 Мөге-шыырак кижи чепсегленгеш, бодунуң бажыңын камгалаар 
болза, ооң эт-херенгизи будун-бурун артар. 22 А оон артык күштүг ки- 
жи олче халдап келгеш, ону тиилеп үнзе, ооң идегеп органы чепсээн 
хунаагаш, эт-хөреңгизин олчалап аппаар. 

23 Мээн-биле кады эвес кижи Менээ удур болур база Мээн-биле 
кады чыгбас кижи төтчеглеп турар. 

24 Бук кижиден үне бергенде, амыр-дыш дилеп, суг чок ээн черлер- 
ге тояап-тояап, дилээн чүвезин тыппайн баар. Ол ынчан мынча дээр: 
„Каапканым эрги бажыңымче дедир чана берейн“. 25Оон демги 
кижиже дедир ээп келгеш, чурттап турган черин аштап-ширбип, 
эдип-чазап каанын эскерер. 26 Бук ынчан чоруткаш, бодундан артык 
каржы чеди букту эдертип эккээр, оон олар демги кижиже кирип, 
аңаа чурттай бээрлер. Ынчан ол кижиниң сөөлгү байдалы мурнунда 
турганындан-даа дора апаар». 

27 Ол ону чугаалап турда, бир-ле херээжен чон аразындан үнүн бе- 
дидип, Аңаа мынча дээн: «Силерни божааш, эмзирип өстүрген ава 
амыр-чыргалдыг!» 28 Иисус: «Бурганның медээзин дыңнап турар база 
ону сагып чоруур улус оон-даа амыр-чыргалдыг!» — деп харыылаан. 


Бадыткал демдээн негээни 
(Мф. 12:38-42; Мк. 8:12) 


29 Чон эндере чыглып кээрге, Ол чугаалап эгелээн: «Ам чурттаан 
салгалдың будалганы кончуг-дур. Олар бадыткал демдээн негеп-даа 
турза, оларга Иона медээчиниң бергенинден өске бадыткал демдээ 
турбас. 30 Ниневия чурттугларга Иона боду бадыткал демдээ апарга- 
ны дег, бо салгалдың улузунга Кижи амытан Оглу база ындыг болур. 
31 Мурнуу чүктүң кадыны* шүүгү хүнүнде бо салгалдың улузу-биле ка- 
ды турупкаш, оларны буруудады бээр, чүге дээрге ол кадын Соломон 
хаанның мерген угаанныг өөредиин дыңнаар дээш черниң өске 
кыдыындан кээп чораан-дыр. А ам мында Соломондан-даа артык 
улуг Кижи бар-дыр. 3 Ниневияның чурттакчылары бо салгалдың 





* 181 Мурнуу чүктүң кадыны — Израильдиң эң ат-сураглыг, угаанныг 
хааны дирткен Соломондан Бурганның мерген угаанын шингээдип 
алыр дээш, дыка ырак черден чедип келген Шебаның кадыны 
(3 Хаан. 10:1-13 көр). 

улузу-биле шүүгү хүнүнде чаргылдажып туруп келгеш, оларны 
шиидип каарлар, чүге дээрге олар Ионаның суртаалын дыңнааш, 
бачыдын билингеннер-дир, а ам мында Ионадан-даа артык улуг 
Кижи бар-дыр. 


Мага-боттун чырыткызы 
(Мф. 5:15; 6:22-23; Лк. 8:16) 


33Чырыткыны кывыскаш, кым-даа ону улус көрбес черже чажыра 
салбас азы сава-биле дуй базырбас, харын бажынче кирген улус чы- 
рыкты көрзүн дээш, колдуга салып каар. 34 Мага-бодуннун чырыткы- 
зы — карактарын ол-дур. Карактарын кадык болза, бүгү мага-бодунну 
база чырык долган болур; а карактарын четпестээн болза, мага-00- 
дунну база карангы бүргээр. 35 Ынчангаш бодунда бар чырык ка- 
рангыже шилчий бербезин дээш, таптыг кер. 36 Бугу мага-бодунну 
чырык долган база ында чангыс-даа карангы кезек чок болза, чырыт- 
кынын сени херелдендир чырытканы дег, бугу бодун херелдендир 
чырый бээр». 


Фарисейлер болгаш ном-хоойлу тайылбырлакчыларын 
буруу шапканы 
(Мф. 23:1-36: Мк. 12:38-40: Лк. 20:45-47) 


37 Иисус ону чугаалап доозупканда, бир фарисей Ону бодунче дүш- 
теки чем чиири-биле чалаан. Ол чедип келгеш, хөлестеп чыдыпкан. 
38 Иисустун чемненир бетинде холдарын чуп албаанын көргеш, фари- 
сей кайгай берген. 39 Ынчалза-даа Дээрги-Чаяакчы анаа мынча дээн: 
«Ийе, силер, фарисейлер, аяк-таваанарнын даштын аштап-арыглап- 
даа турзунарза, ишти-хеннунерни чазый-харам чорук болгаш бузут 
долган-дыр. 4 Сарыыл чоктар! Даштын чаяаган Бурган иштин база 
чаяаган болбас чүве бе? 4! Аяк-саванарда бар хамык чүвени ядыылар- 
га үлеп бериптинер, ынчан бүгү бодуңар арыгланы бээр. 

4 Фарисейлер, ат болур силер, чүге дээрге рута, мята болгаш өске- 
даа силерде бар үнүштер дүжүдүнүң оннуң бир кезиин Бурганга бе- 
рип-даа турзуңарза, Бурганга ынакшылды болгаш чөптүг чорукту 
тооп көрбес-тир силер. Баштайгызын кылыр ужурлуу шын, ынчалза- 
даа сөөлгүзүн кылыры эң чугула. 43 Фарисейлер, ат болур силер, чүге 
дээрге синагогалар дөрүнде хүндүткелдиг черлерге олурарынга бол- 
гаш улус чыглыр шөлдерге мактал-хүндү алырынга ынак-тыр силер. 
44 Ат болур силер, чүге дээрге демдектеп кагбаанындан улустуң бил- 
бейн таптай базып, бужартадып турары чевеглерге дөмей-дир силер». 

45 Ол ынча дээрге, ном-хоойлу тайылбырлакчыларынын бирээзи: 
«Башкы! Ону чугаалааш, Силер бисти база хомудадыптынар» — деп 
чугаалаан. 46 Ынчалза-даа Иисус мынча дээн: «Ном-хоойлу тайыл- 
бырлакчылары, силер база ат болур силер, чуте дээрге кижилерге уг- 
дунмас аар чуъкту чуктедип кааш, оларга дузалаары-биле чангыс 
салаанар безин шимчетпес-тир силер. 47 Ат болур силер: медээчилер- 
нин чевеглеринге тураскаалдар тургузуп турар-дыр силер, а оларны 
силернин ада-өгбелеринер өлүрүп кааннар болгай. 48 Силер оон-биле 
ада-өгбенернин үүлгеткен херектерин чуулзунгенинерни херечи- 
лээнинер ол-дур: олар медээчилерни өлүрүп кааннар, а силер ме- 
дээчилернин чевеглеринге тураскаалдар тургузуп турар-дыр силер. 
4 Ынчангаш Бурганның мерген угааны чугаалаан болгай: „Оларже 
медээчилерим болгаш элчиннеримни чорудуп берейн; ынчан олар 
чамдыызын өлүрүп каарлар, а өскелерин истеп сүре бээрлер“. 

50-51 Бо салгалдың улузун бүгү медээчилерниң делегейни чаяаганын- 
дан бээр төгүлген ханы дээш: Авельдиң өлүмүнден эгелээш, өргүл салыр 
бедигээш биле Бурганның өргээзиниң аразынга өлүрткен Захарияның 
өлүмүнге чедир — кеземчеге онааштырар. Ийе, бо салгалдың улузу, ол 
бүгү дээш, кеземчеге онаажырынарны чугаалап тур мен. 5 Ном-хоойлу 
тайылбырлакчылары, ат болур силер, чүге дээрге билиглерден дүлгүүр- 
нү холгаарлап, хунаап алгаш, боттарынар-даа билиг чедип албаан, өс- 
келерниң-даа ону чедип алырынга шаптыктаан-дыр силер». 

53 Иисус доозупкаш, чоруп турда, ном-хоойлу тайылбырлакчыла- 
ры болгаш фарисейлер Аңаа аажок ажынып-хорадап, хөй-ле айты- 
рыглар салып, 54Ооң аксындан үнген сөстер дозуп шаг болганнар. 


Ийи арынныг чорукка удур сагындырыг 


12 1Ол аразында хөй мун чон чыглып келгеш, үнмерлежип, бот- 
боттарын иткилежип турган. Иисус баштай Бодунуң өөреник- 
чилеринге чугаалап эгелээн: «Фарисей ажыткыдан азы ийи арынныг 
чоруктан кичээнип чоруңар. 2 Көстү бербес хире чажыт чүү-даа чок 
база илерей бербес хире бүдүү чүү-даа чок. 3 Ындыг болганда, силерниң 
караңгыда чугаалаан чүвеңер хүн чырыында дыңналы бээр, а чажыт 
өрээлге сымыранган чүвеңер дээвиир кырындан чарлаттына бээр. 


Улустан кортпаңар 
(Мф. 10:19-20, 28-33; 12:32) 


4Мээң өңнүктерим, силерге чугаалап тур мен: мага-ботту өлүрүп 
каардан башка, оон ыңай чүнү-даа кылып шыдавас улустан кортпанар. 

5 Кымдан коргар ужурлуунарны силерге чугаалаайн: мага-бодунарны 
өлүргеш, оон тамыже киир октаптар эрге-чагыргалыг Бургандан кор- 
гуп чорунар. Ийе, Оон коргар ужурлуунарны силерге чугаалап тур 
мен. 5Беш бора-хөкпешти ийи чес чоос-биле садып албас ийикпе? 
Ынчалза-даа оларның чангызын-даа Бурган утпаан болдур ийин. 7А 
Бурган силерниң бажыңарда дүктерни безин санап каан деп билиңер. 
Хей черге кортпаңар, силер эңдерик хөй бора-хөкпештерден үнелиг 
силер. 

8 Силерге чугаалап тур мен: Мени улус мурнунга ажыы-биле хүлээп 
көөр кижини Кижи амытан Оглу Бурганның төлээлериниң мурнунга 
база ажыы-биле хүлээп көөр. А Менден улус мурнунга ойталаар 
кижиден Мен база Бурганның төлээлериниң мурнунга ойталаар мен. 
10 Кижи амытан Оглунга удур сөс сөглээн кижи бүрүзү өршээлди 
алыр, а Ыдыктыг Сулдени бак сөглээр кижиге өршээл турбас. ИСи- 
лерни синагогаларже, чагырыкчылар болгаш эрге-чагырга ээлээн 
кижилер мурнунче эккелзе, чүнү чугаалаарыл база канчаар камгала- 
нырыл деп сагыш човаванар. 2 Ыдыктыг Сүлде ол өйде чүнү чугаа- 
лаарын силерге өөредип каар». 


Эт-хөреңги дугайында сагыш човаашкын 
(Мф. 6:19-21, 25-34) 


13Чон аразындан бир кижи Иисуска мынча дээн: «Башкы! Салгап 
алган өнчүвүстү мээң-биле үлежир кылдыр акымга чугаалап керуне- 
рем». МА Ол демги кижиге мынча дээн: «Өннүк, силерни шиидер азы 
өнчүңер үлээр эргени Меңээ кым берген чүвел?» 15 Ооң соонда улуска 
мынча дээн: «Көрдүңер бе, алыксак-чиксек чоруктан кичээнип чору- 
ңар, кижиниң эки чурттаары ооң эт-хөреңгизиниң элбээнден хамаа- 
рышпас болгай». 

16 Оон Ол оларга угаадыглыг чугаа чугаалап берген: «Бир бай ки- 
жиниң шөлүнге чаагай дүжүт үнген. "Ол ынчан иштинде бүдүү 
боданган: „Канчаар кижи боор мен? Дүжүдүм шыгжаар черим чок 
болгай“. 18 Оон шиитпирлеп ап-тыр: „Мынчаар кылыптайн ады- 
рам: бодумнуң бар-ла аңмаарларымны бускаш, чаа, алгыг аң- 
маарлардан тудуп алгаш, олче бүгү тараамны база эт-хөреңгимни 
чыып алыйн. !9 Ынчангаш бодумга мынча дээйн: ‘Сенде хөй чыл- 
дарда үзүп-төтпес эндерик эртине-байлак шыгжаттынган-дыр — 
чыргап-таала, ижип-чи база хөгле’“. 20 Ынчалза-даа Бурган аңаа 
мынча дээн: „Сээдеңмей! Бо дүне-ле амы-тыныңны сенден алгаш 
баар-дыр; чыып-шыгжап алган ол чүвең кымга дуза чедирерил?“ 

21 Эртине-байлакты чугле бодунга чыып ап чоруур кижи ындыг 
салымга таваржыр, оон Бурганнын мурнунга байыыргаар чүвези 
чок болур». 

22 А өөреникчилеринге Иисус мынча дээн: «Ынчангаш Мен силер- 
ге чугаалап тур мен: амыдыраар дизе — чуну чиирил деп; мага-боду- 
нарга-даа — чуну кедерил деп сагыш човаванар. 23Амыдырал чугле 
аъш-чемден хамаарышпас, а мага-боттун чаагай чоруу чүгле хептен 
хамаарышпас. 24 Каарганнарже көрүп көрүнерден: олар тараа-даа та- 
рывас, дужудун-даа ажаавас-тыр, оларда анмаарлар-даа, тараа урар 
черлер-даа чок-тур, ындыг-даа болза Бурган оларны ашкарып-чем- 
герип турар-дыр. А силер куштардан оранчок үнелиг болгай силер. 
25Силернин аранардан кайынар ол бүгү дээш сагыш човааш, назы- 
нын оода-ла бир шак хире узадып шыдааныл?* 26 Бир-тээ, ыя ол-даа 
хирени кылып шыдавас болзунарза, арткан хамык чүве дугайында 
сагыш човаан херээнер чүл? 

27 Лилия чечектернин канчаар өзерин бодап керунерден: 
ажылдавас, аргыттынмас ышкажыктар, ынчалза-даа Соломон 
хаан безин бодунун бүгү өндүр чаагайы-биле ол чечектернин 
оода кайы-бирээзи дег кеттинип көрбээнин силерге чугаалап 
тур мен. 28 Шөлде бөгүн бар, а даарта суугуже киир октаттына 
бээр оьт-сигенни безин Бурган ынчаар хепкерип турар болганда, 
а силерни кайы хире хепкерер деп бодаар силер, чегей бүзүрел- 
диглер! 2 Ынчангаш силер: „Чүнү чиир азы чүнү ижер улус боор 
бис?“ — деп сагыш човаванар, ол дээш ажаанзыраванар. 30 Бо де- 
легейниң улузу ол бүгү дээш хөлзеп чоруур. А Дээрде Адаңар ол 
бүгү силерге херек дээрзин билир. 3! Ынчангаш силер Ооң Чагыр- 
газынга башкартырын кызыңар, а Ол силерге бо бүгүнү бээр. 
32 Кортпайн көр, бичежек кодан сүрүүм! Чүге дээрге силерниң 
Аданар Чагырганы силерге бээрин күзеп турар болгай. 33 Эт- 
хөреңгиңерни саткылапкаш, ядыыларга үлеп бериптинер. Ботта- 
рыңарга эргижиреп-элевес барба-савалардан кылыңар, эвээжеп 
төнмес эртине-байлакты дээрлерге чыып алыңар, аңаа олче оор- 
даа чоокшулавас, үзүт-ховаган-даа ону үгдередип чивес. 34 Чүге 
дээрге силерниң эртине-байлааңар кайда болдур, чүректеринер 
база ында болур. 





* 1225 Бо шүлүктүң өске утказы: «Силерниң араңардан кайынар, 
сагыш човааш, дурт-сынын оода-ла бир кыры дурту хире узадып 
шыдааныл?» — бооп чадавас. 

Кезээде белен удувас чалча 
(МФ. 24:45-51) 


35 Кезээде белен болунар: кеткен хевинер куржанып алгаш олуру- 
ңар база колдуда чырыткынар хып турар болзун. 36 Бодунуң дээргизи 
куда доюндан келгеш, эжик соктаарга, дораан ажыдып бээр дээш, ооң 
чанып кээрин манап орар чалчаларга дөмей болуңар. 37 Дээргизи че- 
дип кээрге, бут кырында олуг манап турар чалчалар амыр-чыргалдыг. 
Силерге алыс шынын чугаалап тур мен: ол дээрги чалчаның хевин 
кеткеш, оларны столга олуртуп алгаш, боду оларга бараан болур. 
38 Дээргизи дүн ортузунда азы оон-даа орай өйде чедип келгеш, оларның 
одуг-сергек олурарын көрүп каар чалчалар амыр-чыргалдыг. 3 Мону 
база билип алыңар: бажың ээзи каш шакта оор кээрин билир турган 
болза, бодунуң бажыңын оорлаттырбас ийик. 4 Силер база белен болу- 
нар, чүге дээрге Кижи амытан Оглу манаваан шагыңарда чедип кээр». 

4 Петр ынчан мынча деп айтырган: «Дээрги! Бо угаадыглыг чугаа- 
ны чүгле биске чугаалап тур силер бе азы шупту улуска бе?» 

4: Дээрги-Чаяакчы мынча дээн: «Бажың ээзи чалчаларынын бирээ- 
зин өскелериниң бажынга салгаш, оларга аъш-чемни чогуур үезинде 
үлээр кылдыр томуйлап каарга, шынчы болгаш сарыылдыг ажыл-херек 
эргелекчизи кандыг болурул? 43 Ээзи чедип келгеш, ооң ынчалдыр кы- 
лып турарын көрүп каар болза, ол эргелекчи амыр-чыргалдыг. 4 Алыс 
шынны силерге чугаалап тур мен: ээзи ону бүгү ээлээн чүвезиниң ба- 
жынга олуртуп каар. 45 А бир эвес ол эргелекчи чалча бодунга: „Мээң 
дээргим ам дораан келбес-ле болгай“ — деп чугаалааш, өске эр, хе- 
рээжен чалчаларны эттеп-соп, ижип-чип, эзиртир арагалап эгелээн 
дижик. 4 Ындыг чалчаның ээзи ооң манавааны хүнде база бодавааны 
шакта чедип келгеш, ону чула кезеткеш, бүзүрел чок өске улус-биле 
дөмей аажылаар. 47 Дээргизинин күзел-соруун билир хирезинде-ле 
белен эвес болган азы дээргизиниң аңаа чугаалап каанын ёзугаар 
кылбайн барган чалча сылба шаптырар. 4 А ээзинин кузел-соруун 
билбейн, кеземчеге чүүлдежир үүлгедиг кылган чалча эвээш кеземче 
алыр. Кымга хөйнү берген болдур, оон хөйнү айтырар база кымга 
хөйнү бүзүреп дааскан болдур, ооң харыысалгазы улуг болур. 


Христос - аңгылажыышкынның чылдагааны 
(Мф. 10:34-36) 


49 Мен черге отту кыпсыр дээш чедип келдим, ол оттуң шагда-ла өөс- 
күй бээрин күзээрим аттыг! 5 Сугга суктурган кижи дег, хилинчээмге 

суктурар ужурлуг мен, оон боттанырын манааш, Мээн халаазырап 
турарымны кандыг дээр! 5! Силер Мени черге амыр-тайбыңны бээр 
дээш келген деп бодадыңар бе? Чок! Харын аңгылажыышкынны 
бээр дээш чедип келдим. 52 Моон сонгаар беш кижилиг өг-бүле аңгы- 
ланчы бээр: үжү ийизинге удур база ийизи үжүнге удур апаар. 53 Адазы 
оглунга удур болгаш оглу адазынга удур; иези уруунга удур болгаш 
уруу иезинге удур; кунчуу кеннинге удур болгаш кенни кунчуунга 
удур апаар». 


Үениң бадыткал демдээ 
(Мф. 5:25 -26; 16:2-3) 


54 Иисус чонга мынча деп турган: «Барыын чүктен кара булуттуң 
көдүрлүп кел чыдарын көргеш, силер ол дораан „Чаъс чаар-дыр“ 
дээринерге, удавайн чаъс чаай бээр ийик чоп. 55 Мурнуу чүктен хат 
хадып келгенин эскергеш, силер „Изиир-дир“ дээринерге, ылап ын- 
дыг болур ийик чоп. 5 Ийи арынныглар! Чер биле дээрже көргеш, 
агаарның кандыызын билип каар хиренерде, бо үениң кандыызын 
канчап билип шыдавас силер? 57 Шын кайдаазын чүге боттарыңар 
шиитпирлей албас силер? 58 Сээң-биле чаргылдажып, сени буруу- 
даткан кижи-биле шүүгү черинче бар чыткаш, орук ара ооң-биле 
эптежип аарын оралдаш, оон башка ол сени шииткекчиге эккээр, 
а шииткекчи херектеннер таңныылынга хүлээдип бээр, а ол кара- 
бажыңга олуртуп каар. 5 Сеңээ чугаалап тур мен: сөөлгү үүрмек 
чоозуңну кактап тургаш, өреңни төлеп бербээн шаанда, оон үнүп 
шыдавас сен». 


Өлбес дээш, бачыдыңар минниңер 


1 1Ол өйде аңаа турган чамдык улус Иисуска чедип келгеш, 
3 Пилат чагырыкчыга, Бурганга өргүл кылып тура, өлүртүп каан 
Галилея чурттуглар дугайында Аңаа чугаалаан чүве-дир. 2 Иисус 
мынча деп харыылаан: «Ынчаар когараанын бодаарга, ол Галилея 
чурттуглар арткан бүгү Галилея чурттуглардан бачыттыг турган деп 
бодадыңар бе? 3 Силерге чугаалап тур мен: чок! Ынчалза-даа бачыды- 
ңар миннип, Бурганче ээлбес болзуңарза, шуптунар база ынчалдыр 
өлүр силер. Азы Силоамнын суургазы оларның кырынче кээп ужар- 
га, өлүр бастыртып каан он сес кижи база Иерусалимниң арткан бүгү 
чурттакчыларындан улуг буруулуг болган деп бодадыңар бе? 5 Силер- 
ге чугаалап тур мен: чок! Ынчалза-даа бачыдыңар миннип, Бурганче 
ээлбес болзуңарза, шуптуңар база ынчалдыр өлүр силер». 

Чимизи чок смоква ыяжының дугайында угаадыглыг чугаа 


6Оон Иисус мындыг угаадыглыг чугаа чугаалаан: «Бир кижиниң 
шөлүнге смоква ыяжы олурткан турган. Оон ол ыяжының чимизин 
чыып аары-биле чеде бээрге, чүү-даа үнмээн болган. 7 Ол ынчан чи- 
мистиг үнүштер ажаакчызынга мынча дээн: „Көрем, мен бо смоква 
ыяжының чимизин чыып аары-биле үш чыл улай келгеш, куруг бол- 
дум; ам ону кезип каавыт! Хей-ле чер ээлеп турган херээ чүл оон?“ 
8 Ынчалза-даа демгизи аңаа мынча дээн: „Дээрги! Ону ам-даа бир 
чылда арттырып каап көр. Мен ооң черин үлдүрерткеш, чемишчидер 
мен. Келир чылын чимизин бере бээри чадавас, а бербес болза, ын- 
чан ону кезип каавыт“». 


Херээженни амыр-дыш хүнүнде экирткени 


10 Иисус амыр-дыш хүнүнде синагогаларның бирээзинге суртаал 
кылып турган. И Аңаа аарыынга алыскаш, бүшкүгүр апарган херээ- 
жен кижи турган. Ол херээженге аарыының бугу он сес чыл дургузун- 
да хөндүрлүр арга бербээн чүве-дир. 2 Иисус ону көрүп кааш, кый 
депкеш: «Херээжен, бодуңнуң аарыындан адырлып тур сен» — дээн. 
13 Оон Ол холдарын аңаа дегзирге, херээжен доп-дораан хөндүрлү 
бергеш, Бурганны алдаржыдып эгелээн. 

4 Синагога даргазы ынчан Иисустун амыр-дыш хүнүнде экиртке- 
нинге хорадап, чонга: «Ажылдазын дээн алды хүн бар-дыр, эмнени- 
ри-биле амыр-дыш хүнүнде эвес, а ол хүннерде кээп туруңар» — дээн. 

15 Дээрги-Чаяакчы аңаа мынча деп харыылаан: «Ийи арынныглар! 
Силерниң кайыңар-даа бодунуң шарызын азы элчигенин амыр-дыш 
хүнүнде кажаада турар черинден чежип алгаш, суггарары-биле чедип 
аппарбас ийик бе? 16 Ынчаарга эрликтиң мырыңай он сес чыл дургу- 
зунда хүлүп келгени Авраам өгбениң бо уруун амыр-дыш хүнүнде ол 
хүлүг-бегинден хоставас турган бе?» 17 Иисус ону чугаалаан соонда, 
Аңаа удурланып турган улус шуптузу ыядып-човай берген, а бүгү чон 
Иисустуң кылып турганы кайгамчык ажыл-херектери дээш өөрүп 
турган. 


Бурганның Чагыргазының дугайында 
(Мф. 13:31-33: Мк. 4:30-32) 


18 Оон Иисус мынча дээн: «Бурганның Чагыргазы чүге дөмейил ба- 
за Ону чүү-биле дөмейлей көөр мен? 1 Ол бир кижиниң сесерлиинге 
тарып алганы хензиг горчица үрезининге дөмей-дир, ол үрезин өзүп 

келгеш, улуг ыяш дег апаарга, дээрнин куштары безин оон будукта- 
рынга уя тудуп алганнар». 

20Оон улаштыр мынча дээн: «Бурганнын Чагыргазын чүү-биле 
дөмейлей көрейн? 21 Херээжен кижиниң дыка хөй далганга холааш, 
бүгү далган хөөй бергижеге булгап турары ажыткыга Ол дөмей-дир». 


Тар эжик-хаалга 
(Мф. 7:13-14, 21-23) 


22 Иисус хоорайлар, суурлар таварты, орук ара чонну өөретпишаан, 
Иерусалимче шиглей чоруп олурган. 2 Бир-ле кижи Оон мынча деп 
айтырган: «Дээрги, чүгле каш санныг кижи камгалал алыр дээри шын 
бе кай?» 

24 Иисус мынча деп харыылаан: «Тар эжик дамчыштыр Бурганның 
Чагыргазынче эрте бээрин кызыдынар, чүге дээрге дыка хөй кижи 
ынаар кирерин оралдажыр, ынчалза-даа шыдавас дээрзин силерге 
чугаалап тур мен. 25 Бажың Ээзи бир-ле туруп келгеш, эжиин хаап 
аарга, силер даштыгаа туруп калгаш, эжик соктап: „Дээрги, биске 
ажыдып көрүңерем!“ — деп чанныр силер. А Ол мынча деп харыы- 
лаар: „Мен боттарынарны-даа, кайыын келгенинерни-даа билбес 
мен“. 26 Ынчан: „Бис Силер-биле кады ижип-чип турдувус чоп, Си- 
лер кудумчуларывыска бисти өөредип турдуңар чоп“ — дээр силер. 
27А Ол мынча деп харыылаар: „Мен боттарынарны-даа, кайыын 
келгениңерни-даа билбес мен, бузуттуг херектер үүлгедикчилери, 
дөгеренер Менден ырап чоруңар!“ 28Авраамнын, Исаактың болгаш 
Иаковтуң база бүгү медээчилерниң Бурганның Чагыргазында тура- 
рын, а силерни Оон үндүр ойладып турарын көрүп каар силер. Ынчан 
ыглап-сыктаар болгаш диштеринер кыжырадыр силер. 2 Чөөн бол- 
гаш барыын чүктен, соңгу болгаш мурнуу чүктен улус чедип келгеш, 
Бурганның Чагыргазынга дойга олурар олуттарын ээлеп алыр. 30 Ын- 
чаарга амгы амыдыралда сөөлгүлери аңаа баштайгылары апаар, а ам 
баштайгылары сөөлгүлери апаар». 


Иисустуң Иерусалим дээш кажыыдалы 
(Мф. 23:37 -39) 


31Ол өйде Иисуска элээн каш фарисей чедип келгеш: «Бо черге ар- 
тып калбайн, өске-бир черже чоруй барыңар, чүге дээрге Ирод Си- 
лерни өлүрер деп тур» - дээннер. 3 Ол мынча деп харыылаан: 
«Баргаш, ол хоралыг дилгиге Менден мындыг сөс чедиринер: „Мен 
бөгүн болгаш даарта буктарны үндүр сывырар база улусту экиртир 

мен, а үшкү хүнде ажыл-херээмни тендурер мен“. 33 Ындыг-даа болза 
Мен бөгүн, даарта болгаш соңгузуу хүн оруум уламчылаар ужурлуг 
мен, чүге дээрге медээчи Иерусалимниң даштынга өлүр деп чүве тур- 
бас ужурлуг! 

340, Иерусалим, Иерусалим! Медээчилерни өлүрүп турар база олче 
чорутканнарны даш-биле соккулап каар хоорай! Куштуң чаш төлде- 
рин чалгынының адаанга чыып аары дег, Мен чеже катап Иеруса- 
лимниң чурттакчыларын чыып аарын күзедим, ынчалза-даа силер 
ону күзевединер! 35 Көрдүнер бе, силерниң өргээнер ээн кагдынган- 
дыр. „Дээрги-Чаяакчының өмүнээзинден кел чыдар Кижи ачы-бу- 
янныг болзун!“а — деп чугаалай бээринер үе-шаг келбээн шаанда, 
Мени ам кербезинерни силерге чугаалап тур мен». 


Иисус фарисейниң бажыңында 


1 4 1 Бир-ле катап амыр-дыш хүнүнде Иисус бир-ле эң ат-сураг- 

лыг дээн фарисейниң бажыңынга чемненир дээш чедип кел- 
ген. Фарисейлер Иисустуң чүнү кылырын кичээнгейлиг хайгаарап 
турганнар. 2 Ооң мурнунга суг ыжыындан хаваңнап аараан кижи 
олурган. 3 Иисус ынчан фарисейлер болгаш ном-хоойлу тайылбыр- 
лакчыларындан мынча деп айтырган: «Амыр-дыш хүнүнде экирти- 
рин ыдыктыг хоойлувус чөпшээрээр бе?» 4Олар ыытташпааннар. Ол 
ынчан демги кижиге холун дээскеш, экиртип кааш, бажыңынче чо- 
рудупкан. 5 Оон Иисус оларга мынча дээн: «Силерниң бирээнернин 
оглу азы шарызы-даа амыр-дыш хүнүнде кудукче кире берген болза, 
таанда-ла ол-ла дораан баргаш, ушта тыртып албас силер бе?» Олар 
аңаа удур чугаалаптар чүве тыппааннар. 


Аалчыларга болгаш бажың ээзинге угаадыг 


7Чалаткан аалчыларның чамдыызы стол артынга эң хүндүлүг 
олуттарны шилип ап турарын эскерип кааш, Иисус оларга угаа- 
дыглыг чугаа чугаалаан: 8 «Куда доюнче сени чалаар болза, эн хун- 
дүлүг олут ээлеве, сенден-даа алдар-хүндүлүг кым-бир кижи база 
чалаткан туруп болур болгай. Ынчан сени болгаш ол кижини чалаан 
ээ кижи сеңээ чедип келгеш: „Бо кижиге олудуң чайлап бер“ — дээр 
болгай. Сен кочу-шоотка кирип, бажың ээзинден эң ырак олут ээ- 
лээр апаар сен. ! Сени дойже чалаар болза, аңаа чеде бергеш, дөрден 
эң ырак олутту ээлеп ал, ынчан сени чалаан ээ кижи сеңээ келгеш: 





а Ыд. ыр. 117:26. 

„Өңнүк, оон чоок черже олуруп ал“ — дээрге, бүгү чалаткан аалчы- 
лар мурнунга алдар-хүндүң улгады бээр. Бодун өрү көрдүнер ки- 
жи бүрүзү дора көрдүрер, а бодун дора көрген кижи бүрүзү өрү 
көдүртүр». 

12 Оон Иисус Ону чалаан бажың ээзинге мынча дээн: «Дүштеки азы 
кежээки дойлаашкынче улус чалап тура, харыы чалаашкын кылып, 
сеңээ орнун тургузуп берип шыдаар эш-өөрүннү, акы-дунманны, 
төрелдериңни азы бай кожаларыңны чалаары-биле кызыгаарланма. 
13 Ынчалза-даа аалчылар чалап тура, ядыылар, бертик-бежелдер, ас- 
как-бүскектер болгаш согурларны чала. М Ынчан амыр-чыргалдыг 
болур сен: оларның сеңээ харыы тудуп, өөрүп-четтиргенин илередир 
харыы чок, ынчангаш Бурганга шынчы кижилер катап дирлир өйде 
Бурган сени шаңнаар». 


Улуг дой дугайында угаадыглыг чугаа 
(Мф. 22:1 -10) 


15 Ону дыңнап кааш, Иисус-биле кады хөлестеп чытканнарның 
бирээзи Аңаа мынча дээн: «Бурганның Чагыргазынга аштанып-чем- 
ненир кижи амыр-чыргалдыг-дыр!» 

16 Иисус аңаа мынчаар харыылаан: «Бир кижи улуг дой кылгаш, 
дыка хөй аалчы чалаан. 1? Дойлаар үе кээрге, ол чалатканнарже бо- 
дунун чалчазын: „Чедип келинер, хамык чүве шагда-ла белен“ — деп 
сөгледири-биле чорудупкан. 18 Ынчалза-даа шупту чалаткан улус 
бир аай буруузун миннип эгелээн. Биргизи мынча дээн: „Мен 
шөлде чер садып алдым, барып, ону көөрү менээ чугула апарды, бу- 
руудатпайн көрем“. 1 Өскези мынча дээн: „Мен беш эжеш шары 
садып алгаш, оларны шенеп көөрү-биле чоруптум, буруудатпайн 
көрем“. 20 Үшкүзү мынча дээн: „Мен мырыңай чаа өгленип алдым, 
ынчангаш кээп шыдавас-тыр мен“. 21 Чалча ээп келгеш, ээзинге 
шупту чүвени чугаалаан. Бажың ээзи ынчан ажына бергеш, чалча- 
зынга мынчаар дужааган: „Хоорайның хамык улуг-биче кудумчула- 
рын шалыпкын эргий кезээш, бүгү-ле ядыы, бертик-бежел, согур 
болгаш аскак-бүскек улусту бээр эдертип эккел“. 22 Чалчазы оон: 
„Силерниң дужаалыңарны күүсеттим, ынчалза-даа хос олуттар ам- 
даа бар-дыр“ — деп чугаалаан. 23 Дээрги чалчазынга мынча дээн: 
„Орук-кокпаларны эргий кезээш, мээң бажыңымны аалчылар дола 
бээр кылдыр, бүгү-ле душкан улузуңну албадал-биле бээр эккел. 
24 Сенээ чугаалап тур мен: баштай чалааным улустуң кайызы-даа ам 
мээң доюмга келбес“». 

Иисустун өөреникчизи болуру 
(Мф. 5:13; 10:37-38) 


25 Иисус-биле кады дыка хөй чон чоруп олурган. Ол чонче эргилип 
келгеш, мынча дээн: 26 «Мени эдерип чоруур дээн, ынчалза-даа ада- 
иезинге, кадайынга, ажы-төлүнге, ха-дуңмазынга болгаш харын-даа 
бодунуң амы-тынынга ынаа Меңээ ынаандан артык кижи турар бол- 
за, ол Мээң өөреникчим болуп шыдавас. ?7 Бодунуң белдир-крезин 
чүктеп чорбас база Мени эдерип чорбас кижи Мээң өөреникчим 
болуп шыдавас. 

28Силерниң араңардан бир-ле кижи суурга тудуп аар дээн дижик. 
Ол баштай олурупкаш, тудугну төндүреринге акша-хөреңгизи четчи- 
рин билип алыр дээш, бүгү чарыгдалдарын санавас чүве бе? 2 Оон 
башка, ол кижи суурганың таваан салып алгаш, төндүр тудуп шыда- 
вайн барза, ындыызын көрген бүгү улус: 30 „Бо кижи тудугну эгелеп 
кааш, төндүрер харыы чок болду“ — дижип, ону шоодар болгай. 

31 Азы бир хаан өске хаанга удур дайылдажып үнер дээн дижик. 
Ол баштай олурупкаш, олче чээрби муң шериглиг кел чыдар удурла- 
ныкчызынга удур он муң шериглиг чаалажып шыдаар-шыдавазын 
боданмас чүве бе? 32 Бир эвес ооң чаалажыр харыы чок болза, удур- 
ланыкчызы ам-даа ырак чорда, тайбың керээзиниң негелделерин 
билип аары-биле элчилерин олче чорудар болгай. 33 Силер база ботта- 
рыңарда бар бүгү чүведен шак ынчалдыр ойталаваан болзуңарза, 
Мээң өөреникчилерим болуп шыдавас силер. 

34 Дус — эки бүдүмел, ынчалза-даа ол ажыг эвес апарза, ооң дуссуун 
чүнүң-биле дедир эгидерил? 35 Ол дус черге чемишчидилге кылдыр 
безин ажыглаттынмас болгай, ону чүгле үндүр октаары артар. Дың- 
наар кулаа бар кижи дыңназын!» 


Читкен хой дугайында угаадыглыг чугаа 
(Мф. 18:12-14) 


1 1 Бир-ле катап бүгү үндүрүг хавырыкчылары болгаш бачыт- 
5 тыг кижилер Иисусту дыңнаар дээш чыглып келгеннер. 2А фа- 
рисейлер болгаш ном-хоойлу тайылбырлакчылары: «Ол бачыттыг 
кижилер-биле харылзажып, оларның-биле кады чемненип олурар- 
дыр» — деп химиренчип турганнар. 3 Ынчаарга Иисус оларга дараа- 
зында угаадыглыг чугааны чугаалап берген: 4«Силернин араңарга чүс 
хойлуг кижи тургаш, оларның бирээзин чидирипкен дижик. Ол тозан 
тозун ээн одарга арттырып кааш, чиде бергенин тып алгыжеге чедир 

ону дилеп чоруппас бе? 5 А тып алгаш, ону эктинче өөрүшкү-маннай- 
лыг салып алыр. Оон бажынынче аппаргаш, эш-өөрү болгаш кожа- 
ларын кый деп алгаш, оларга: ,Өөрүшкүмнү улежинер, мен читкен 
хоюмну тып алдым!“ — дээр. ? Силерге чугаалап тур мен: дээрлерге 
шак-ла ынчаар, амыдыралын өскертири албан эвес , Бачыт чок мен“ 
дээр тозан тос кижиге бодаарга, бачыдын миннип, Бурганче ээлген 
чаңгыс-ла бачыттыг кижи дээш, өөрүшкү улуг болур. 


Читкен чоос дугайында угаадыглыг чугаа 


8 Азы кандыг-бир херээжен он мөңгүн чоостуг тургаш, оларның 
бирээзин чидирипкен дижик. Ол чырыткызын кыпсып албас бе база 
ол чоозун тып алгыжеге чедир бажың иштин бир кылдыр ширбип, 
хынамчалыг дилей бербес бе? А тып алгаш, эш-өөрү болгаш кожала- 
рын кый деп алгаш, оларга: „Өөрүшкүмнү үлежинер, мен чидирип- 
кен чоозумну тып алдым“ - дээр. 1% Силерге чугаалап тур мен: 
дээрлерге шак-ла ынчаар, бачыдын миннип, Бурганче ээлген чаң- 
гыс-ла бачыттыг кижи дээш, Бурганның төлээлери өөрүүр». 


Будалып-читкен оол дугайында угаадыглыг чугаа 


п Оон Иисус мынча дээн: «Ийи оолдуг бир кижи чораан чүве-дир. 
р Биче оглу ачазынга мынча дээн: „Ачай! Эт-хөренгивистин меңээ 
онаажыр кезээн үзүп берип көр“. Ынчаарга ачазы эт-хөреңгизин 
оолдарының аразынга үлеп берген. 13 Үр болбаанда, биче оглу үлүүн 
дөгерезин садыпкаш, акшазын ап алгаш, ырак чуртче чорупкан. Ол 
аңаа будагдалдыг чурттааш, бодунуң бүгү акша-хөреңгизин төтчеглеп 
каапкан. 4 Ооң хамык өнчүзүнден чүү-даа артпаанда, ол чуртка улуг 
аш эгелээн болгаш, оол аштап-түрей берген. 15 Оол барып, демги чер- 
ниң чурттакчыларының бирээзинге хөлезиленип туруп алган, а ол 
кижи аңаа бодунуң шелунде хаваннарын кадартып каан. 16 Демги оол 
аштаанындан хаван чеми-биле-даа хырнын долдурарынга белен тур- 
ган, ынчалза-даа ону безин кым-даа аңаа бербес бооп-тур. 17 Угаан 
кире бергеш, ол мынча дээн: „Мээң ачам чеже хире хөлезилеттинген 
чалчалыг ийик, олар шупту хырын быжыы-биле чемненип турар бол- 
гай, а мен мында аштап өлүр четтим-не! 18 Ачамга чеде бергеш, аңаа 
мынча дээйн: ‘Ачай! Мен Бурганга болгаш сеңээ удур бачыт уулгет- 
тим. 9 Мен ам сээң оглуң деп ададырынга төлеп чок болу бердим, 
оода-ла чалчаларың бирээзи кылдыр мени хүлээп ап көр’. 

20 Оон ачазынче чорупкан. Оглу чоокшулап келбээнде-ле, ачазы 
ону көрүп кааш, кээргей берип-тир. Ачазы оглунга маңнап чеде 

бергеш, ону кужактааш, ошкап эгелээн. 2! Оглу аңаа мынча дээн: 
„Ачай! Мен Бурганга болгаш сенээ удур бачыт үүлгеттим. Мен ам 
сээң оглуң деп ададырынга төлеп чок болу бердим“. 22 А ачазы боду- 
нуң чалчаларынга мынча дээн: „Эки дээн хепти саадал чокка эккел- 
геш, ону хепкерип каңар, ооң холунга билзектен, а будунга идиктен 
кедиринер. 23 Семиртир азырап каан молдургадан эккелгеш, соп бе- 
ринер: ам дой кылып, хөглээр бис. 24Чүге дээрге мээң бо оглум өлүг 
тургаш, ам дирлип келген-дир, чидип чорааш, ам тыптып келген- 
дир“. Ынчангаш олар байырлап-дойлап эгелээннер. 

25 Улуг оглу ол өйде шөлге турган, оон чанып кел чыда, бажыңынга 
чоокшулап келгеш, ыр-шоор биле танцы-самның шимээнин дыңнап 
каан. 26 Ол чалчаларның бирээзин кый деп алгаш: „Бо чүү болуп турар 
чүвел?“ — деп айтырган. 27 Оозу аңаа мынча деп харыылаан: „Сээң 
дуңмаң чанып кээрге, ачаң семиртир азырап каан молдурга соп бер- 
ди, чүге дээрге оглу каң-кадык база дириг-менди ээп келген-дир“. 
28 Акызы хорадай бергеш, бажынче кирбес-тир деп бодап алган. Ача- 
зы үнүп келгеш: „Кирип көрем“ — деп дилей берген. 2 Ынчалза-даа 
ол ачазынга мынча деп харыылаан: „Көр даан, ачай, мен сеңээ мынча 
чыл дургузунда чалчаң дег бараан болуп, чугаалаан сөзүңнүң аайын- 
дан эртпейн келдим, ынчалза-даа сен меңээ, эш-өөрү-биле кады хөг- 
леп-байырлазын дээш, кажанда-даа өскүс анай безин берип көрген 
эвес сен. 30А сээң бо оглуң самыын-садар херээженнер-биле буда- 
лып, эт-хөреңгиңни төтчеглеп каапкаш чедип кээрге, сен аңаа се- 
миртир азырап каан молдурга соп бердиң!“ 31 Ачазы ынчан аңаа 
мынча дээн: „Күжүр оглум! Сен үргүлчү-ле мээң-биле кады сен, мен- 
де бар бүгү чүве сээнии болгай. 32 Сээң бо дунманнын өлүг тургаш, ам 
дирлип келгени дээш база чидип чорааш, ам тыптып келгени дээш 
өөрүп-хөглевейн, чүү дээш өөрүп-хөглээр бис?!“» 


Тывынгыр эргелекчи дугайында угаадыглыг чугаа 


16 1А Бодунуң өөреникчилеринге Иисус мынча дээн: «Бир бай 
кижиниң ажыл-агый эргелекчизи ээзиниң эт-хөреңгизин сам- 
чыгдап турар деп сойгалаткан чүве-дир. 2 Ээзи эргелекчини кыйгырт- 
каш, аңаа мынча дээн: „Сээң дугайында чүү дыңнап турарым ол? 
Бодуңнуң башкарылгаң дугайында меңээ харыыдан тут, моон соң- 
гаар бо албан-дужаалга артып каап шыдавас-тыр сен“. 3Эргелекчи 
ынчан мынча деп боданган: „Мен ам чүнү канчаайн? Ээм мени ажы- 
лымдан халаар деп барды. Чер казыптар хире күш-шыдалым бар эвес, 
улустан хайырлал дилээр дээрге, ыядынчыг-дыр. 4А, ындыг эвес, 

мени бо ажылдан ундуруптерге, улус мени бажыннарынга хулээп 
алыр кылдыр чуну кылыр ужурлуумну ам-на билип кааптым!“ 5Ол 
бодунун дээргизинге ерелиг бугу улусту кыйгыртып алгаш, бирги- 
зинден айтырган: „Мээң ээмге өрең чежел?“ 6 Демгизи: „Чус доскаар 
ус“ — деп харыылаан. Эргелекчи анаа: „Хол ужуун алгаш, олургаш, 
бежен кылдыр дурген эде бижи“ — дээн. 7Оон өскезинден айтырган: 
„А сээн ерен чежел?“ Оозу: „Чус шоодай кызыл-тас“ — деп харыы- 
лаан. Эргелекчи аңаа: „Хол үжүүн алгаш, сезен деп бижи“ — дээн. 
8 Бузурукчу эргелекчини, ооң тывынгыр чоруу дээш, ээзи безин мак- 
тап каан. Ийет, бо делегейниң улузу ажыл-херээн чогудуп, харылзаа 
тударда, чырыктың төлдеринден артык тывынгыр болдур ийин. 

9 Силерге чугаалап тур мен: бо делегейге чыып алган эртине-бай- 
лааңар ажыглап, боттарыңарга эш-өөрден тып алыңар, ынчан бо 
делегейниң бүгү чүвези төне бээрге, олар силерни мөңге турар өргээ- 
леринге хүлээп алыр. 10 Хензиг чүвеге шынчы кижи улуунга база 
шынчы болур, а хензиг чүвеге шынчы эвес кижи улуунга база шынчы 
эвес болур. !1Ынчангаш силерге бо делегейниң эртине-байлаан 
бүзүреп болбас чүве болза, алыс шын эртине-байлакты кым силерге 
бүзүрээрил? 12Ол ышкаш силерге өскениң эт-хөренгизин бүзүреп 
болбас чүве болза, бодуңарныын кым силерге бүзүрээрил? 

13 Кандыг-даа чалча ийи дээргиге хары угда бараан бооп шыдавас: 
чок-ла болза бирээзин көөр хөңнү чок, а өскезинге ынак боор азы 
бирээзинге кызып бараан болгаш, өскезин тоовас боор. Силер база 
Бурганга болгаш акша-мөңгүнге хары угда бараан болуп шыдавас 
силер». 


Бурганның хоойлузу болгаш Дээрниң Чагыргазы 
(Мф. 11:12-13) 


М Ол бүгүнү акша-мөнгүнге ынак фарисейлер база дыңнаан бол- 
гаш, Иисусту кочулап, каттыржып турганнар. 

15 Ол фарисейлерге мынча дээн: «Силер боттарыңарны өске улус 
мурнунга Бурганга шынчы кылдыр көргүзерин оралдажыр-дыр си- 
лер, ынчалза-даа Бурган чүректериңерни билир. Кижилерниң үнелиг 
деп санаар чүвези Бурганның мурнунга чүдек-бужар болур. 16 Ыдык- 
тыг хоойлу болгаш медээчилерниң Бижилгелери Иоанның мурнун- 
да-ла бар турган. Ынчаарга Иоанның чедип келген үезинден бээр 
Бурганның Чагыргазының дугайында Буянныг Медээни суртаалдап 
эгелээн, а кижи бүрүзү Олче кирер дээш, чүткүдүп турар-дыр. 
17 Ындыг-даа болза ыдыктыг хоойлунуң оода чаңгыс шыйыы күжүн 

чидирериниң орнунга, дээр биле чер мурнай эстип хайлы бээр! 18 Бо- 
дунуң кадайындан чарылгаш, өске кадай алган кижи бүрүзү ашак-ка- 
дайның шынчы чоруун үрээни ол. А ол ышкаш бодунуң ашаандан 
чарылган херээженни кадайланып алган кижи база ашак-кадайның 
шынчы чоруун үрээни ол». 


Бай кижи болгаш Лазарь 


19 Иисус улаштыр мынча дээн: «Бир бай кижи турган, ол эң каас- 
коя, улуг өртектиг хеп кедип, хүннүң-не байырлап-дойлап келген. 
20 А ооң хаалгазының баарынга Лазарь деп аттыг, бүгү боду оюлган- 
нап кодурлаан ядыы кижи чыдар турган. 21 Ол байның столундан 
кээп дүшкен аъш-чем артынчызы-биле хырнын дүптээр дээш ма- 
нап чыдар күжүр чүве-дир. Ыттар безин келгеш, ооң оюлганнаан 
балыгларын чылгап берип турганнар. 22 Ядыы кижи өлүп каарга, 
дээрниң төлээлери ону дээрже — Авраамның чанында хүндүлүг чер- 
же алгаш барганнар. Бай кижи база өлүп каарга, ону орнукшудуп 
кааннар. 

23 Тамыга баргаш, хилинчектенип чыда, ол бай кижи карактарын 
өрү хере көрүпкеш, ынаар ыракта Авраамны болгаш ооң чанында 
олурар Лазарьны көрүп каан. 24 Бай кижи ынчан кыйгы салган: „Ав- 
раам, адам, мени кээргей берип, Лазарьны бээр чорудуп көр. Ол са- 
лаазының бажын сугга өттүргеш, мээң дылымны шыгытсын. Чүге 
дээрге мен бо чалбыыш-отка хилинчектенип, ат болдум“. 25 Ынчаар- 
га Авраам мынча деп харыылаан: „Оглукум, сен чуртталганда чүгле 
эки чүүлдү-ле четтирип чораанынны сактып келем, а Лазарь чүгле ба- 
гын четтирип келди чоп. Ам кээп, ол мында аргалалын алды, а сен 
хилинчек көре бердиң. 26 Оон аңгыда, сээн-биле бистиң аравыста 
канчаар-даа аажок ханы оңгар чыдып турар-дыр, ынчангаш кандыг- 
бир кижи моон сенче эртер-даа дээш, эртип шыдавас-тыр, ол ышкаш 
оон база кым-даа бээр эртип шыдавас-тыр“. 

27 Бай кижи мынча дээн: „Ынчаарга Лазарьны мээн ачамның ба- 
жыңынче чорударын сенден дилеп тур мен, адам. 28 Мен беш дуңма- 
лыг кижи болгай мен, оларның кайызы-даа маңаа кээп, мен ышкаш 
хилинчектенмезин дээш, Лазарь оларны баш бурунгаар сагындырып 
кагзын“. 29 Авраам аңаа мынча деп харыылаан: „Оларда Моисей база 
өске-даа медээчилер бар болгай, оларны дыңнап чорзуннар“. 30 А бай 
кижи мынча дээн: „Чок, Авраам ада, өлгеш, катап дирилген кижи- 
лерниң кайы-бирээзи оларга чеде бээр болза, олар ынчан бачыдын 
минни бээрлер ийик“. 3 Ынча дээрге, Авраам мынчаар харыылаан: 

„Бир эвес олар Моисейни база өске-даа медээчилерни дыннавас чүве 
болза, олген кижилернин кайы-бирээзи-даа катап дирлип келгеш, 
оларны бузуретпес-тир ийин“». 


Куткулгелер, өршээл бээри, бузурээри база 
албан-хүлээлге дугайында 
(Мф. 18:6-7, 21-22; Мк. 9:42) 


1 1А Бодунуң өөреникчилеринге Иисус мынча дээн: «Күткүлге- 
7 лерниң кээри чайлаш чок, ынчалза-даа оларның кээриниң 
чылдагааны болган кижиниң бодунуң шорузу-дур! 2 Бо бичии улустуң 
кайы-бирээзин бачытче чыгапкан кижи турар болза, ооң мойнунга 
дээрбе дажы баглааш, далайже киир октаптары безин ол кижиге оон 
дээре салым болур ийик. 3 Ынчангаш кичээнгейлиг болуңар! Бир эвес 
эжиң бачыт үүлгедипсе, ону чемелеп чугаала, а бир эвес бачыдын 
миннир болза, ону өршээ. 4А бир эвес ол сеңээ удур хүнде чеди катап 
буруулуг херек үүлгеткеш, чеди катап дедир келгеш: „Буруулуг-дур 
мен“ — дээр болза, ону өршээ». 

5 Дээрги-Чаяакчының элчиннери бир-ле катап Аңаа мынча дээн- 
нер: «Бүзүреливисти өстүрүп көрүңер». 6 Дээрги-Чаяакчы мынча деп 
харыылаан: «Бир эвес силерде оода-ла горчица үрезини хире бүзүрел 
бар болза, силер ынчан бо смоква ыяжынга: „Дазылындан тура 
тырттылгаш, бодуңну далайга солуй олуртувут“ — дээр болзуңарза, ол 
силерге чагыртыр ийик. 

7 Силерниң бирээнер чер чарып азы хой кадарып хүнзээр чалчалыг 
дижик. Ол шөлден чанып кээрге, аңаа: „Дүрген кир, олургаш, чем- 
нен“ — деп чугаалавас болгай сен. 8 Оон байтыгай, мынча дээр болгай 
сен: „Меңээ чемден белетке, оон эде кеттингеш, ижип-чип олурумда, 
менээ бараан бол, а ооң соонда бодуң ижип-чип боор сен“. ? Айыткан 
аайыңар-биле бараалгааны дээш, чалчанарга ооң соонда өөрүп-чет- 
тиргенин илеретпес-ле болгай сен. ! Силер база шак ындыг болуңар, 
„кылыңар“ деп айыткан бүгү чүүлдү кылып каапкаш: „Бис дээрге 
төлеп чок чалчалар-дыр бис, чүгле хүлээлгевис күүсеткенивис ол- 
дур“ — деп чугааланар». 


Экирий берген кеш аарыглыг кижилер 


п Иисус Иерусалимче бар чыткаш, Самария биле Галилеяның ара- 
зында кызыгаарны дургаар чоруп олурган. 12 Ол бир-ле суурже кирип 
кел чыдырда, Ону экирбес кеш аарыглыг он кижи уткуп алган. Олар 

элээн ырадыр туруп алгаш, !З ыыткыр үн-биле кый дей бергеннер: 
«Иисус, Башкы, бисти кээргеп, өршээнер!» 

Оларны көрүп кааш, Ол мынча дээн: «Баргаш, Бурганның ба- 
раалгакчыларынга көстүп каңар». Олар чорупкаш, орук ара арыгла- 
нып, экирий бергеннер. !5 Оларның бирээзи экирий бергенин көрген 
дораан-на, Иисуска дедир ээп келгеш, ыыткыр үн-биле Бурганны 
алдаржыдып эгелээн. 16 Ол Иисустуң мурнунче кээп дүшкеш, Аңаа 
өөрүп-четтиргенин илереткен. Ол болза Самария чурттуг кижи бооп- 
тур. Иисус мынча деп айтырган: «Он кижи арыгланган эвес ийик 
бе? А арткан тозу кайыл? 18 Бо өске чер чурттуг көнгүс хары кижиден 
аңгыда, оларның чаңгызы-даа Бурганны алдаржыдып, ээп келбээни 
ол бе?» 1 Оон демги кижиге мынча дээн: «Тургаш, чорувут, бүзүрелиң 
сени экиртип-камгалап каан-дыр». 


Бурганның Чагыргазының чедип кээри 
(Мф. 24:23-28, 37-41) 


20 Бир-ле катап фарисейлер Иисустан Бурганнын Чагыргазы кажан 
кээрин айтырарга, Ол мынчаар харыылаан: «Бурганнын Чагыргазы 
көскү кылдыр чедип келбес. 21 Кым-даа: „Ол мында-дыр“ азы: „Ол 
дуу ында-дыр“ — деп шыдавас, чуге дээрге Бурганнын Чагыргазы 
силернин аранарда-дыр». 

22 Оон Ол Бодунуң өөреникчилеринге мынча дээн: «Кижи амытан 
Оглунуң оода чаңгыс хүнүн-даа болза аажок көрүксей бээриңер үе че- 
дип кээр, ынчалза-даа көрүп шыдавас силер. 23 Улус силерге: „Ол 
мында-дыр“ азы „Дуу ында-дыр“ — дижир, ынчалза-даа ынаар бар- 
баңар база сүрүп маңнаваңар. 24 Чүге дээрге Кижи амытан Оглу Боду- 
нуң чедип кээр хүнүнде, кызаш кынгаш, дээрни бир кыдыындан өске 
кыдыынга чедир чайынналдыр чырыдыпкан чаңныкка дөмей болур. 
25 Ынчалза-даа ол үеге чедир Ол хөй хилинчекти көрүп эртер база 
бо салгалдың улузунга тооп көрдүрбес ужурлуг. 26Улуг өгбе Нойнуң 
үезинде болуп турганы дег, Кижи амытан Оглунуң чедип кээр хүнне- 
ринде база-ла ындыг болур. 27 Бажын-хемезинче* Нойнун кире бер- 
гени хүнге чедир улус-чон ижип-чип, кадай ап база ашакка барып 
келген болгай. Оон суг халавы хөме алгаш, оларның шуптузун чок 
кылып каан ийик чоп. 28Улуг өгбе Лоттуң үезинде база-ла шак ындыг 





* 1727 Бажын-хеме — Бургандан сагындырыг алган улуг өгбе Нойнуң 
суг халавындан камгаланыры-биле тудуп алганы, улуг корабльга 
демейлешкек эжиндирер бажын-сава (Эге дес. 6-7 эгени кер). 

болган. Кижилер ижип-чип, садыглап-даа, боттары-даа садыг кы- 
лып, тарып-олуртуп база тудуг кылып турганнар. 29 Ынчалза-даа Лот- 
туң Содом хоорайны каггаш үнүпкен хүнүнде дээрден от болгаш 
күгүрден бүткен чаъс чаггаш, оларның шуптузун чок кылып каан 
ийик чоп. 

30 Кижи амытан Оглу чедип кээрге, база шак ындыг болур. 3! Ол хүн 
боду бажыңының кырынга турар, а эт-севи бажың иштинде чыдар 
кижи оозун алыры-биле дүшпезин; а шөлге чораан кижи база дедир 
ээп чанмазын. 32Лоттун кадайын сактып келиңер!* 33 Амы-тынын 
арттырып алыр дээш чүткээн кижи — амы-тынындан чарлыр, а амы- 
тынындан чарылган кижи — амы-тынын кадагалап алыр. 34Силерге 
чугаалап тур мен: ол дүне ийи кижи кады удуп чыдырда, оларның 
бирээзин алгаш баар, а өскезин арттырып каар. 35:56 Ийи херээжен 
кады тараа бастырып турган болза, бирээзин алгаш баар, а өскезин 
арттырып каар»**. 37 Өөреникчилери Иисустан: «Ол каяа болурул, 
Дээрги?» — деп айтырганнар. Иисус мынча деп харыылаан: «Кайда 
өлүг сек барыл, аңаа сек чиир куштар чыглып кээр». 


Дулгуяк кадай болгаш шииткекчи дугайында угаадыглыг чугаа 


18 1Оларнын үргүлчү мөргүүр болгаш идегелин чидирбес ужур- 
луун кергузер дээш, Иисус өөреникчилеринге угаадыглыг 
чугаа чугаалап берген. 2Ол мынча дээн: «Бир-ле хоорайга Бургандан- 
даа кортпас, улустан-даа ыятпас шииткекчи турган. 3Ол-ла хоорайга 
бир дулгуяк кадай чурттап чораан. Ол шииткекчиге үргүлчү кээп: 
„Чептуг шииткел үндүрүп, мени хомудаткан кижиден камгалап 
көрүңер“ — дилеп шаг болган чүве-дир. 4 Ынчаарга шииткекчи элээн 
ур ынаваан. Ынчалза-даа адак соонда ол бодунга мынча дээн: 
„Мен Бургандан-даа кортпас, улустан-даа ыятпас болзумзажок, 5бо 
дулгуяк кадай менээ амыр-дыш бербестеди. Моон сонгаар мээн 





* 1732 Лоттуң кадайы — Бодунуң кезедир дээни хоорайдан үнүп чоруй 
баарын Бурган Лотка болгаш ооң өг-бүлезинге чугаалааш, ол өйде 
хая көрнүрүн хоруп каан. Хоорайдан үнүп бар чыткаш, Лоттуң када- 
йы ында чүү болуп турарын көөр дээш хая көрнүрге, Бурган ону дус- 
тан бүткен адагаш кылдыр хуулдурупкан (Эге дөс. 19 эгени көр). 

** 17:36 Чамдык бурунгу грек сөзүглелдерде бар: «Ийи кижи шөлге 
кады чораан болза, оларның бирээзин алгаш баар, а өскезин арт- 
тырып каар» — деп сөстер эң бүзүрелдиг грек сөзүглелдерде таварыш- 
пайн турар. 

кулаам конгалап, кээп-ле турбазын дээш, ооң чаргызын үзүп берейн 
адырам“». 

6Оон Дээрги-Чаяакчы мынча дээн: «Арын-нүүр чок шииткекчи- 
ниң чүнү чугаалаанын дыңнап тур силер бе? 7А Бурган Олче дүн-хүн 
дивейн кыйгы салган Бодунуң шилип алган улузун канчап камгала- 
вас чүвел? Ол харыызын саададыр деп бе? 8 Бурган оларны доп-до- 
раан камгалаарын Мен силерге чугаалап тур мен. Ындыг-даа болза 
Кижи амытан Оглу ээп келгеш, чер кырындан ындыг бүзүрелди ты- 
вар ирги бе?» 


Фарисейлер болгаш үндүрүг хавырыкчыларының 
дугайында угаадыглыг чугаа 


9 Боттары Бурганга шынчы дээрзинге бүзүрээр, а өскелерни куду 
көрүп чоруур чамдык улуска Иисус дараазында угаадыглыг чугааны 
чугаалап берген: 1 «Бирээзи фарисей, а өскези үндүрүг хавырыкчызы 
болур ийи кижи мөргүүрү-биле Бурганның өргээзинче кирип келген. 
п Фарисей аңгы туруп алгаш, тейлеп эгелээн: „Бурганым, мээң өске 
улус дег: дээрбечилер, арын-нүүр чоктар дег, самыырааннар азы 
оода-ла бо үндүрүг хавырыкчызы дег болбааным дээш, Сеңээ өөрүп 
четтирдим. 12 Мен чеди хонук дургузунда ийи катап шээрленип, ап 
турар бүгү олча-ажыымның оннуң бир кезиин берип турар-дыр мен“. 
13 А үндүрүг хавырыкчызы ырадыр туруп алгаш, дээрже карактарын 
көдүрерин безин диттип чадаан, а чүгле бодунга чөгенген хевирлиг 
хөрээн шанчып, мынча дээн: „Бурганым, бачыттыг меңээ өршээлиң 
көргүс“. М Бо кижи фарисейге көөрде, Бурганның мурнунга актыг 
апарып, бажыңынче чанганын силерге чугаалап тур мен. Бодун өрү 
көрдүнер кижи бүрүзү дора көрдүрер, а бодун дора көрген кижи 
бүрүзү өрү көдүртүр». 


Иисус болгаш бичии уруглар 
(Мф. 19:13-15; Мк. 10:13-16) 


15 Иисус оларга холу-биле дегзин дээш, улус Аңаа бичии уругларны 
эккеп турган. А өөреникчилери, ону көргеш, оларны эрттирбейн, хо- 
руп турганнар. 16 Ынчалза-даа Иисус бичии уругларны Бодунче кый 
деп алгаш, мынча дээн: «Чаш уруглар Менээ кээп турзуннар, оларга 
шаптыктап, эртерин хоруванар! Чүге дээрге Бурганның Чагыргазы 
олар ышкаш улустуу боор. 17 Алыс шынны силерге чугаалап тур мен: 
Бурганның Чагыргазын чаш төл дег кылдыр хүлээп албас кижи ка- 
жан-даа ынаар кирбес». 

Иисус болгаш бай кижи 
(Мф. 19:16-30: Мк. 10:17-31) 


18 Иудейлернин бир даргазы Оон мынча деп айтырган: «Буянныг 
Башкы! Менге амыдыралды алыр дизимзе, мен чүнү кылыйн?» 
19 Иисус анаа мынча дээн: «Мени чүге буянныг деп адап тур сен? Чүг- 
ле чаңгыс Бургандан өске кым-даа буянныг эвес. 20 Ооң айтыышкын- 
нарын билир болгай сен: кады чурттаан эжинге өскерилбе, өлүрбе, 
оорлава, мегелеп херечилеве, ада-иенни ханы хүндүле»а. 21 Демгизи: 
«Мен ол бүгүнү бичиимден-не сагып келдим» — дээн. 22 Ону дыңнааш, 
Иисус аңаа мынча дээн: «Сенде ам-даа бир чүве четпейн турар-дыр: 
сенде бар бүгү чүвени садыпкаш, акшазын ядыыларга үлеп беривит, 
ынчан дээрлерге эртине-байлактыг боор сен. Оон чедип келгеш, 
Мени эдерип чорувут». 

23 Дарга ону дыңнааш, аажок мунгарай берген, чүге дээрге ол ке- 
дергей бай кижи чүве-дир. 24 Иисус ооң мунгарай бергенин көргеш, 
мынча дээн: «Бай-шыдалдыг улустуң Бурганның Чагыргазынче ки- 
рери дыка-ла берге! 25 Чүге дээрге бай кижиниң Бурганның Чагырга- 
зынче киреринден тевениң тевене үдүн өттүр эрте бээри белен». 

26 Ону дыңнаан улус: «Ынчаарга камгалалды кым ап шыдаарыл?» — 
деп айтырган. 2? Иисус: «Улуска болдунмас чүвени Бурган кылып 
шыдаар» — деп харыылаан. 28 Пётр ынчан мынча дээн: «Көрүнерден, 
бис хамык бар чүвевисти каапкаш, Силерни эдерип чоруптувус». 
29-30 Иисус оларга: «Алыс шынны силерге чугаалап тур мен: Бурган- 
ның Чагыргазы дээш, бодунуң өг-бүлезин: ада-иезин, акы-дуңма- 
зын, алган кадайын азы ажы-төлүн каапкаш барган кижи бо үедеги 
амыдыралында оон оранчок хөйнү, а келир үеде — мөңге амыдырал- 
ды алыр» — деп харыылаан. 


Иисустун Бодунуң өлүмүнүң дугайында үшкү удаа чугаалааны 
(Мф. 20:17 -19; Мк. 10:32-34) 


31 Бодунуң он ийи элчинин кый деп алгаш, Иисус оларга мынча 
дээн: «Дыннанар, Иерусалимче чоокшулап бар чыдыр бис, Кижи 
амытан Оглунуң дугайында медээчилер дамчыштыр бижээн бүгү чүве 
аңаа боттаныр-дыр. 32 Ону өске чоннар улузунга тудуп бериптер, олар 
Ону дорамчылап-бастыр, бак сөглээр база Олче дүкпүрүп-каккырар. 
33 Ону эттеп-согар болгаш өлүрүп каар. Ынчалза-даа үшкү хүнде Ол 





а Хост. 20:12-16. 

катап дирлип кээр». 34 Ындыг-даа болза өөреникчилери бо бугуден 
чүнү-даа билбээннер, чүге дээрге Иисустуң чугаазының утказын 
олардан чажырып каан болган. 


Согур ядыы кижини экирткени 
(Мф. 20:29 -34; Мк. 10:46-52) 


35 Иисус Иерихон хоорайжыгашче чоокшулап кээрге, орук кы- 
дыынга бир согур кижи хайырлал диленип олурган чүве-дир. 36 Ооң 
чаны-биле мөөң чон шуужуп эртип турарын дыңнап кааш, ол чүү бо- 
луп турарын айтырган. 3? Олар аңаа: «Назарет чурттуг Иисус эртип 
бар чор» — деп харыылааннар. 38 Согур кижи ынчан алгырып үнген: 
«Давидтиң Оглу, Иисус! Мени кээргеп, өршээнер!» 

39 Мурнунга чоруп олурган улус аңаа: «Ыыттава!» — дижип турган- 
нар, ынчалза-даа согур кижи улам ыыткыр кышкырган: «Давидтиң 
Оглу! Мени кээргеп, өршээнер!» 

40 Иисус тура дүшкеш, ол кижини Бодунче эккээрин дужааган. 
Демгизи чедип кээрге, Ол оон: 4! «Менден чүнү күзеп тур сен? Чүнү 
кылып берейн?» — деп айтырган. Ол кижи: «Дээрги, карактарым көре 
берген болза!» — деп харыылаан. 42 Иисус аңаа мынча дээн: «Каракта- 
рың көре берзин! Бүзүрелиң сени экиртип-камгалап кагды!» 43 Согур 
кижиниң карактары ол-ла дораан көре берген. Ол Бурганны алдар- 
жытпышаан, Иисусту эдерип чорупкан. А бүгү чон, ону көргеш, Бур- 
ганны алгап мактап турган. 


Үндүрүг хавырыкчызы Закхей 


1 1Иисус Иерихон хоорайжыгашче кирип келгеш, ону таварты 
9 эртип бар чыткан. 2Анаа Закхей деп аттыг, үндүрүг хавырык- 
чыларынын даргазы болур бай-шыдалдыг кижи турган. 3Закхей 
оларнын кайызы Иисус боорун билип алыксаан, ынчалза-даа улус 
артындан Ону көрүп чадап каан, чүге дээрге дурт-сыны чолдак кижи 
чуве-дир. 4Закхей ынчан мурнунче эрте чүгүргеш, Иисусту көөрү- 
биле смоква ыяжынче уне берген, чуге дээрге Ол оон баарында 
орук-биле эртер ужурлуг болган. 5 Иисус ол черге чедип келгеш, өрү 
көргеш, Закхейге мынча дээн: «Закхей, дүрген бээр душ, Мен бегун 
сээн бажынынга доктаар ужурлуг мен». 

6 Закхей далаш-биле дүжүп келгеш, Ону бодунуң бажыңынга 
өөрүшкү-маннайлыг уткуп-хүлээп алган. 7Ону көрүп турган шупту 
улус таарзынмайн, химиренчип эгелээн: «Ол бачыттыг кижинин ба- 
жынынга аалчы болду!» 

8 А Закхей туруп келгеш, Дээрги-Чаяакчыга мынча дээн: «Дээрги! 
Аазап тур мен: эт-хөренгимнин чартыын ам ядыыларга үлеп берип- 
тейн, а бир эвес кандыг-бир кижиден артыкка мегелеп алган болзум- 
за, оон дөрт катап хөйнү дедир эгидип берейн!» 9 Иисус мынча дээн: 
«Камгалал бөгүн бо бажыңда келген-дир, чүге дээрге бо кижи база 
Авраамның оглу-дур! 10А Кижи амытан Оглу читкен чүвени тып алыр 
база камгалаар дээш келген болгай». 


Он алдын чоос дугайында угаадыглыг чугаа 
(Мф. 25:14-30) 


п Ону дыңнап турган улуска Иисус аңаа улаштыр база бир угаадыг- 
лыг чугаа чугаалап берген. Чүге дээрге Ол Иерусалимге чоокшулап 
келген турган боорга, улус Бурганның Чагыргазының удавас чедип 
кээрин манап турган чүве-дир. 

12 Иисус мынча дээн: «Бир ызыгууртан кижи ырак чурт четкеш 
кээр деп барган. Ол аңаа бодунга хаан дүжүлгезин ап алгаш, оон де- 
дир чанып кээр сорулгалыг турган. 13 Чоруур бетинде, ол бодунуң он 
чалчазын келдирткеш, оларга он алдын чоос үлеп бергеш: „Бо акша- 
ны мен келгижемге саарылгага киириштирип, ажыгланар“ — дээн. 
МА албаты чон ону көөр хөңнү чок болгаш, демги ырак чуртка бар- 
гаш: „Ол кижиниң биске хаан болурун күзевейн тур бис“ — деп сөс 
чедирзиннер дээш, ооң соондан элчилер чорудупканнар. 

15 Ынчалза-даа ол кижини чуртунуң хааны кылып каан болгаш, ол 
ээп чанып келген. Оларның кандыг ажык-орулга алганын билип 
алыры-биле демги акша берген чалчаларын ол келдиртип-тир. 
16 Бирги чалча чедип келгеш: „Дээрги, бир чоозунарны он чедир өс- 
түрүп алдым“ — дээн. 17Ээзи ону мактап каан: „Эр хей! Эки чалча- 
дыр сен. Бичии чүвеге безин шынчы болганың дээш, ам он хоорайны 
эргелеп-башкарар сен“. 1 Ийиги чалча чедип келгеш: „Дээрги, бир 
чоозунарны беш чедир өстүрүп алдым“ — дээн. 9 Ээзи аңаа мынча 
дээн: „Сен база беш хоорайны эргелеп-башкарар сен“. 20 Өске бир 
чалча чедип келгеш: „Дээрги, бир чоозунар бо-дур, мен ону аржыыл- 
га ораап алгаш, шыгжап чыттым. 2! Чүге дээрге силерден корттум: 
каржы-хажагай кижи-ле болгай силер: салып кагбаан-даа чүвенерни 
ап алыр, тарып кагбаан-даа чүвеңерни ажаап алыр“ — дээн. 22 Ээзи 
ынчан мынча дээн: „Бодуңнуң аксы-сөзүң аайы-биле сени шиидер 
мен, сөлгүжок бак чалча! Сен мени каржы-хажагай, салып кагбаан- 
даа чүвезин ап алыр, тарып кагбаан-даа чүвезин ажаап алыр кижи 
дээрзин билир турдуң бе?! 23 Ынчаарга акшамны саарылгаже чүге 

киирбээнин ол? Мен чедип келгеш, орулгазын алгай эртик мен 
24Оон чанынга турган улуска мынча дээн: „Оон бир чоозун алгаш, он 
чоос ажылдап алган кижиге бериптинер“. 25 Ынчалза-даа олар анаа: 
„Дээрги, демги кижиде ол чокка-ла он чоос бар-дыр“ — дээннер. 
26 Хаан мынча деп харыылаан: „Силерге чугаалап тур мен: чувези бар 
кижиге оон-даа немей бээр, а чүвези чок кижинин бичии бар чүвезин 
безин хунаап алыр. 27А мээн оларга хаан болурумну күзевейн турган 
дайзыннарымны бээр эккелгеш, көрүп турумда узуткап канар“». 


Иисустун Иерусалимче киргени 
(Мф. 21:1-11; Мк. 11:1-11; Ин. 12:12-19) 


28 Ону чугаалап дооскаш, Иисус Иерусалимче оруун уламчылап, 
чорупкан. 2 Елеон даанын чанында турар Виффагия биле Вифания 
суурларга чоокшулап келгеш, Ол Бодунун ийи өөреникчизин бурун- 
гаар айбылапкаш, мынча дээн: 30«Мурнунарда чыдар суурже бары- 
нар. Ынаар кире бергеш, кымнын-даа мынчага дээр мунуп көрбээни 
аныяк элчигенни баглап каан турарын керуп каар силер. Ону чеш- 
кеш, бээр эккелинер. 3! Бир эвес кандыг-бир кижи силерден: „Элчи- 
генни чүге чеже бердинер?“ — деп айтырар болза, анаа: „Ол Дээргиге 
херек апарды“ — дээр силер». 

32 Айбыга барганнар чорупкаш, бугу чувени Оон чугаалааны дег 
кылдыр тып алганнар. 33 Олар аныяк элчигенни чежип турда, ооң 
ээлери: «Элчигенни чүге чеже бердинер?» — деп айтырганнар. 3 Олар: 
«Ол Дээргиге херек апарды» — деп харыылааннар. 35 Олар элчигенни 
эккелгеш, боттарының хевин чонактай салгылааш, Иисусту олуртуп- 
каннар. 36 Оон Ол Иерусалимче бар чыдырда, улус хептерин орук дур- 
гаар Ооң мурнунга чадып берип чораан. 

37 Иисус Елеон даандан бадар кудургайга чедип кээрге, чыылган 
хөй өөреникчи көргени кайгамчык чүүлдер дээш, Бурганны өөрүш- 
кү-маңнайлыы-биле ыыткыр алдаржыдып эгелээн: 38 «Дээрги-Чая- 
акчының өмүнээзинден кел чыдар Хаан ачы-буянныг болзун! Дээрге 
амыр-тайбың бактаазын база өрү дээрде Бурганга алдар!» 39 Чон ара- 
зынга турган чамдык фарисейлер Иисуска мынча дээннер: «Башкы, 
өөреникчилериңерни соксадып көрүңер!» 4А Ол мынчаар харыы- 
лаан: «Олар ыытташпайн баар болза, даштар алгыржып эгелээрин 
силерге чугаалап тур мен». 

41 Хоорайга чедип келгеш, ону көрүп тура, Иисус ооң ажыын 
ажып ыглааш, 4 мынча дээн: «О, сен оода-ла бөгүн чүү чүве сеңээ 
амыр-тайбың эккээрин билген болзуңза! Ынчалза-даа ону ам сээң 


Луканын 19, 20 205 





карактарынга ажытпаан-дыр. 43 Чүге дээрге дайзыннарыннын сени 
долгандыр онгуланып-быжыглангаш, сени бүзээлээри база сенче 
бүгү чүктерден халдай бээри хуннер чедип кээр. 44 Олар сени таваан- 
га чедир үреп-бускаш, чурттакчыларынны ханаларын иштинге кы- 
рып каар. Олар сени хул-далган кылдыр чылча базар, чуге дээрге 
Бурганнын сенээ камгалал саналдап келген үезин билбейн эрттирип- 
кен-дир сен». 


Иисустуң садыгжыларны Бурганның оргээзинден 
үндүр ойлатканы 
(Мф. 21:12-17; Мк. 11:15-19; Ин. 2:13 -22) 


45 Иисус оон Бурганның өргээзинге кирип келгеш, ында садыг- 
наймаа кылган улусту үндүр сывыртап, оларга мынча дээн: 46 «Бижил- 
геде Бурган: „Мээң өргээм мөргүл өргээзи болзун“ — дээн болгай, а 
силер ону дээрбечилер уязы кылып алган-дыр силер!»а 

47 Бурганның өргээзинге ол хүннүң-не улусту өөредип турган. А 
Бурганның дээди бараалгакчылары, ном-хоойлу тайылбырлакчы- 
лары болгаш чоннун баштыннары Ону өлүрүп каар эптиг өй манап 
турганнар. 48 Ындыг-даа болза олар ону канчаар кылыр аайын тып- 
пааннар, чуге дээрге бугу чон Иисустун чангыс-даа сезун эрттирбе- 
зин кызып, туда дыңнааш турар болган. 


Иисустун эрге-чагыргазынын дугайында айтырыг 
(Мф. 21:23-27: Мк. 11:27-33) 


1Оон Иисус бир-ле катап Бурганның өргээзинге чонну өөре- 
29 дип, Буянныг Медээни оларга медеглеп турда, Бурганның 
дээди бараалгакчылары болгаш ном-хоойлу тайылбырлакчылары 
баштыңнар-биле кады Аңаа чедип келгеш: 2«Биске чугаала! Сен бо 
бүгүнү кандыг эрге-чагырга-биле кылып тур сен? Сеңээ ол эрге-ча- 
гырганы кым берди?» — дээннер. 
3Ол мынчаар харыылаан: «Мен база силерден бир чүве айтырайн, 
харыылаңарам: 4 Иоаннын сугга сугар эргези Бургандан келген бе азы 
кижилерден бе?» 5 Олар аразында сүмележи бергеннер: «Бир эвес бис: 
„Бургандан“ — дээр болзувусса, Ол: „Ынчаарга силер чүге Иоаннга 
бүзүревээниңер ол?“ — дээр болгай. 6 А бир эвес: „Кижилерден“ — дээр 
болзувусса, шупту улус бисти даштар-биле соккулап кааптар, чүге 
дээрге олар Иоанны ёзулуг медээчи деп санаар болгай». 7 Ынчангаш 

мынча деп харыылааннар: «Кымдан дээрзин билбес бис». 8 Иисус 
оларга мынча дээн: «Мен база бо бүгүнү кандыг эрге-чагырга-биле 
кылып турарымны силерге чугаалавас мен». 


Виноград шөлүнүң ээзиниң дугайында угаадыглыг чугаа 
(Мф. 21:33-46; Мк. 12:1 -12) 


9Оон Ол чонга мындыг угаадыглыг чугаа чугаалап эгелээн: «Бир 
кижи виноград шөлү тарып алгаш, оозун виноград ажаакчыларынга 
ачыладып кааш, боду үр үе дургузунда өске чуртче чоруй барган. 
10 Виноград ажаап алыр үе-даа келген. Олар дүжүттүң аңаа хамааржыр 
кезиин берзиннер дээш, демги ээ кижи чалчазын виноград ажаак- 
чыларынче чорудупкан. Ынчалза-даа виноград ажаакчылары ону эт- 
теп-эттеп, хол куруг дедир ойладыпканнар. ПОл ынчан база бир 
чалчазын ыткан. Ынчалза-даа олар ону база эттеп-эттеп, чүнү-даа 
бербейн, дорамчылалдыг сывыртапканнар. 12 Оон ол кижи үшкү чал- 
чазын база ыткан. Ынчалза-даа олар ону кемдедир эттээш, виноград 
тараан шөлден үндүр октапканнар. 13 Шөлдүң ээзи ынчан мынча 
дээн: „Чүнү канчаар кижи боор мен? Ынак оглумну чорудуп көрейн, 
канчап билир, оода-ла ону хүндүлеп көөрлери чадавас“. 4 Ынчалза- 
даа виноград ажаакчылары ооң оглун көргеш, аразында мынча деп 
шиитпирлээннер: „Бо-даа салгакчызы-дыр! Ону өлүрүп каапсывыс- 
са, ооң өнчүзү бистии апаар“. 15 Олар ону виноград шөлүнден үндүре 
бергеш, өлүрүп каапканнар. Ол бүгүнүң соонда виноград шөлүнүң 
ээзи оларны канчап кааптарыл? 16 Ол чедип келгеш, виноград ажаак- 
чыларын өлүрүп кааптар, а виноград шөлүн өске улуска бериптер». 
Иисусту дыңнап турган улус мынча дишкен: «Ындыг чүве болбас 
болзун!» 17 Ынчалза-даа Ол оларже көрнүп келгеш, мынча дээн: «ЫН- 
чаарга Бижилгеде: , Тудугжуларнын херекчок дээш, октапкан дажы 
эң чугула даш апарган“а — дээн сөстер чүнү көргүскен деп? !8 Кым ол 
дашче кээп ужарыл, чуурулдур ужуп аар, а кымче ол даш кээп дүже- 
рил, ону чылча базып каар». 


Императорга бээр үндүрүг дугайында 
(МФ. 22:15-22: Мк. 12:13-17) 


19 Бурганның дээди бараалгакчылары болгаш ном-хоойлу тайыл- 
бырлакчылары ол угаадыглыг чугаа оларның дугайында дээрзин 
билгеш, Иисусту ол-ла дораан тудуп хоругдаар арга дилей бергеннер, 

ынчалза-даа чондан кортканнар. 20 Ынчангаш олар Иисусту кичээн- 
гейлиг хайгааравышаан, Ооң бир-ле сөзүнге сылдаглап тудуп алгаш, 
Римден олурткан чагырыкчының эргезинге хүлээдип бээр сорулга- 
биле ак сеткилдиг улус болуп баажыланган авыяас кижилерни Олче 
ыдып турганнар. 21! Олар Оон мынча деп айтырганнар: «Башкы, мын- 
чаар билир бис: Силер чөптүг шынны чугаалап база аңаа өөредип ту- 
рар болгай силер. Кижилерни ылгай көрбейн, харын Бурганның алыс 
шын оруунга өөредир-дир силер. 22 Императорга үндүрүг төлээри 
ыдыктыг хоойлувуска дүгжүр бе азы чок бе?» 23 Иисус оларның кара 
сагыштыын билгеш: 24«Меңээ мөнгүн чоосту көргүзүнерем: мында 
кымның чурук-дурзузу база кымның ады бар-дыр?» — деп айтырган. 
Олар: «Императорнун» — деп харыылааннар. 

25 Иисус оларга мынча дээн: «Ынчаарга императорга — император- 
нуун, а Бурганга — Бурганныын беринер». 26 Олар чон мурнунга Ооң 
чугаалаан чүвезинге сылдаглап, Ону холга киирип чадап кааннар. 
Ооң харыызын кайгааш, оларның аксы хак дээн. 


Өлүглерден катап дирлириниң дугайында 
(Мф. 22:23-33: Мк. 12:18-27) 


27 Ооң соонда «Өлген улус катап дирилбес» дижир саддукейлерниң 
чамдыызы Иисуска чедип келгеш, айтырыг салган: 28 «Башкы! Мои- 
сей биске мынча деп бижээн болгай: „Бир эвес кадайлыг кижи ажы- 
төл чок тургаш, өлү бээр болза, ооң дуңмазы дулгуяк чаавазы-биле 
өгленип алыр база ооң-биле бодунуң өлген акызының үре-садызын 
үспес ужурлуг“а. 2 Ындыг болза, чеди алышкы чораан дижик. Бирги- 
зи кадайланып алгаш, ажы-төл чок өлүп калган. 30-31 Ооң ол кадайын 
ийигизи, ооң соонда үшкүзү дээш-ле, улаштыр шуптузу ап келгеш, 
чеделээн ажы-төл арттырбайн, өлү бергеннер. 32 Адак соонда кадай 
база өлүп калган. 33 Хамык өлген улус катап дирлип кээрге, ол ам 
кымның кадайы боорул? Алышкылар ону чедээлээн кадайланып чо- 
рааннар болгай». 

34 Иисус мынчаар харыылаан: «Бо делегейде ам чурттаан улус кадай 
ап база ашакка барып турар-дыр. 35А келир үеде өлүглерден катап 
дирлиринге база чаа амыдыралдыг болурунга төлептиг улус кадай- 
даа албас база ашакка-даа барбас. 36 Ол амыдыралынга олар дээрниң 
төлээлеринге дөмей апарып, өлүр тын чок болурлар. Олар Бурганның 
ажы-төлдери апаарлар, чүге дээрге өлгеш, катап дирилген-дирлер. 





аЫ. х. к. 25:5. 

37 Моисей хып турар чадан ыяшка Дээрги-Чаяакчыга таваржы 
бергеш, Ону: „Авраамнын Бурганы, Исаактын Бурганы база Иаков- 
тун Бурганы“а — деп адааш, өлген улустун катап дирлири ылаптыг 
дээрзин оон-биле кергускен болгай*. 38 Бурган — елуглернин эвес, 
а дириглернин Бурганы-дыр! Бурганга хамааржыр бугу улус ди- 
риг-дир!» 

39 Ном-хоойлу тайылбырлакчыларының чамдыызы мынча деп 
харыылаан: «Башкы, Силер эки харыы бердинер!» 4 Ооң соонда 
кым-даа Оон кандыг-бир чүве айтырарындан чалданыр апарган. 


Давидтиң Оглунуң дугайында 
(Мф. 22:41-46: Мк. 12:35-37) 


41 Оон Иисус оларга мынча дээн: «Улус чүге Бурганның шилип ал- 
ган Христозун , Давидтин оглу-дур“ дижирил? 42-43 Давид боду Ыдык- 
тыг ырлар номунда мынча деп турар болгай: „Дээрги-Чаяакчы мээң 
Дээргимге мынча дээн: “Мен Сээң дайзыннарыңны буттарың адаан- 
га эккеп салбаан шаамда, Мээң оң таламга олур’. 4 Бир-тээ Давид 
Ону Дээргим деп адаан болганда, Христос канчап Давидтиң оглу 
болурул?» 

45 Бүгү чон дыңнап турда, Ол Бодунуң өөреникчилеринге мын- 
ча дээн: 46 «Ном-хоойлу тайылбырлакчыларындан кичээнип чору- 
ңар. Олар каас-коя тоннар кедеринге база улус чыылган шөлдерге 
хүндүледиринге ынак, синагогаларга база найыр-дойларга эң хүн- 
дүткелдиг черлерге саадаарынга ынак болгайлар. 4 Олар дулгуяк 
херээженнерниң эт-хөреңгизин сыырыпкаш, ооң соонда арын 
чаап үр мөргүүр улус. Ындыгларны эң-не шыңгыы кеземче манап 


турар». 


Дулгуяк кадайның өргүлү 
(Мк. 12:41 -44) 


1 Иисус ынай-бээр көрүнгеш, Бурганның өргээзиниң өргүл 
2 чыыр аптаразынче өргүлдерин салып турган бай улусту көрүп 
каан. 2 Ийи эң үүрмек чоос салып чыткан ядыы дулгуяк кадайны база 
көрүп каан. 3 Ол мынча дээн: «Алыс шынны силерге чугаалап тур 





* 20:37 Ол дээрге Авраам, Исаак база Иаков оларны Бурганның чанын- 
да ам-даа дириг хевээр деп турары ол-дур. 





а Хост. 3:6. 6 Ыд. ыр. 109:1. 

мен, бо ядыы дулгуяк херээжен шупту улустан хөйнү салды. 4Чуге 
дээрге шупту улус боттарынын артыкшылдыг байындан Бурганга 
өргүл салып турду, а ол, ындыг ядыы хирезинде, бодунун амыдыраа- 
рынга херек бар-ла бугу кошкулун салып кагды». 


Бадыткал демдектери болгаш истеп суруушкуннер 
(Мф. 24:1-14; Мк. 13:1-13) 


5Оон чамдык өөреникчилери Бурганнын ергээзинин дугайында, 
оон кайы хире чараш даштар болгаш Бурганга ергуп салган белектер- 
биле каастаттынганын чугаалажы берген. Ынчалза-даа Иисус мынча 
дээн: «Силерниң мында магадап көрүп турарынар бүгү чүвени 
шуптузун үрегдеп-бузуп кааптар. Маңаа туружундан шимчевээн даш 
безин артпас — ындыг үе чедип кээр». 

7 Иисустан мынча деп айтырганнар: «Башкы, а ол бүгү кажан болу 
бээрил? Ук болуушкуннар чоокшулап келгениниң кандыг бадыткал 
демдектери турарыл?» 8Ол мынчаар харыылаан: «Силерни мегелеп- 
теринден кичээнинер, Мээң адым тудуп: „Христос — мен-дир мен“ — 
деп база „Ол үе келген-дир“ — дижип, хөй кижи кээр эвеспе. Оларны 
эдере бербеңер. ? А дайын-чаалар болгаш үймээн-хөлзээзиннер дуга- 
йында дыңнааш, кортпаңар, баштай ол бүгү болур ужурлуг, ынчалза- 
даа бүгү чүвениң чогум төнчүзү ындыг дораан келбес». 

10 Оон Ол улаштыр мынча дээн: «Чонче чон база күрүнеже күрүне 
халдай бээр. И Күштүг чер шимчээшкиннери, чер болганга аш-чут, 
аарыг-аржык, коргунчуг болуушкуннар болгаш дээрден өндүр улуг 
бадыткал демдектери болгулаар. 2 Ынчалза-даа ол бүгү болур бе- 
тинде, силерни тудуп хоругдап, истеп сүрүп эгелээр. Мээң адым 
дээш, силерни хааннар болгаш чагырыкчыларның холунга тудуп 
берип, синагогаларга шиидип, кара-бажыңнарже киир октап эге- 
лээр. 13 Ынчан силерге Мээң дугайымда херечилээр арга тыптып 
кээр. 4 Ынчангаш боттарынарны камгалаары-биле чүнү чугаалаа- 
рыл деп, баш бурунгаар ажаанзыраванар. 15 Чүге дээрге Мен силерге 
удурланыкчыларыңарның кайызы-даа удур туржуп база чаргылда- 
жып шыдавазы чечен дылды болгаш мерген угаанны бээр мен. 
16 Ада-иенер-даа, акы-дунманар-даа, дөргүл-төрелиңер-даа, эш- 
өөрүңер-даа силерге өскерли бээр, харын-даа силерниң чамдыы- 
нарны өлүрүп каар. 1? Мээң адым ужун бүгү улус силерни көөр 
хөңнү чок апаар. 18 Ынчалза-даа бажыңардан чангыс дүк безин кээп 
дүшпес. 8 Ол бүгүнү шыдажып эртер болзуңарза, боттарынарны 
камгалап алыр силер. 

Иерусалимнин буурап дүжеринин дугайында 
(Мф. 24:15-21: Мк. 13:14-19) 


20 Иерусалимни аг-шериг бүзээлеп алган турарын көрүп кагзынар- 
за, ооң буурап дүжери удавас дээрзин билип алыңар. 21 Ынчан Иудея- 
да чурттаан улус дагларже дезипсин; а хоорайның бодунда турар улус 
оон үнүп чорупсун; а чоок-кавы суурларга турган улус хоорайже де- 
дир барбазын. 22 Чүге дээрге Бижилгеде бижиттинген бүгү чүвениң 
ынчан боттаныр ужурлуу кеземче үезиниң келгени ол-дур. 23 Ол үеде 
иштиг-сааттыг болгаш эмер чаш уруг-дарыглыг улус ат болур! Бүгү 
чуртту улуг айыыл-халап бүргээр, бо чонну Бурганның килеңи тава- 
рыыр. 24Улустуң чамдыызы хылыштың чидиг бажындан калыр, а 
чамдыызын өске чоннарже тудуп алгаш баар. Өске чоннар улузунуң 
үези төнгүжеге, олар Иерусалимни таптай базып кээрлер. 


Кижи амытан Оглунуң чедип кээри 
(Мф. 24:29-31: Мк. 13:24-27) 


25 Хүнге, айга болгаш сылдыстарга бадыткал демдектери көстүр, а 
далайның шимээргеп, хөлзээринден аймаараан чоннар чер кырынга 
сүрээдеп, мөгүдей бээрлер. 2 Чер бөмбүрзээнче кел чыдар айыыл-ха- 
лапты манааш, корткан улустуң тыны үстүп эгелээр, чүге дээрге дээр- 
ниң күчү-күштери сириңейнип, божаннай бээрлер. 27 Олар ынчан 
күчү-күжү-биле база өндүр улуг алдары-биле „Булут кырлап кел чы- 
дар Кижи амытан Оглун“ көрүп каарлар. 28А ол бүгү боттанып эге- 
лээрге, саң дорт туруп алгаш, баштарынар өрү көдүрүнер, чүге дээрге 
хосталгаңар чоокшулап келген-дир». 


Смоква ыяжының чижээ-биле кичээндириг 
(Мф. 24:32-35: Мк. 13:28-31) 


29 Оон Иисус оларга угаадыглыг чугаа чугаалаан: «Смоква ыяжын- 
че база шупту-ла өске ыяштарже топтап көрүңерден: 30 оларның 
бүрүлери частып эгелээрге, чай удавас дээрзин эндевес болгай силер. 
31 Шак ынчалдыр, ол бүгүнүң боттанып эгелээнин көрүп кагзыңарза, 
Бурганның Чагыргазы чоокшулап келгенин билип алыңар. 32 Алыс 
шынны силерге чугаалап тур мен: ол бүгү чүве боттанмаан шаанда, бо 
салгалдың улузу өлүп читпес. 33 Дээр биле чер эстип хайлы бээр, а 
Мээң сөстерим эстип хайлы бербес. 





а Дан. 7:13. 

Удувайн, белен болуңар 


34-35 Силерниң чүректеринер үен-балай хөглээшкинге, арагалааш- 
кынга болгаш амыдыралдың сагышсыралдарынга алзыптып, даш- 
талбазын дээш база ол хүн хенертен, какпа дег, кырынарга келбезин 
дээш, оваарымчалыг болуңар. Чүге дээрге ол хүн чер кырын ээлей 
чурттаан бүгү улуска чедип кээр. 36 Ынчангаш бо бүгү кел чыдар 
айыыл-халаптардан чайлай бээр харыктыг болур дээш база Кижи 
амытан Оглунуң мурнунга бараалгаар дээш, үргүлчү белен болуңар, а 
ол ышкаш мөргүнер». 

37 Иисус хүннүң-не Бурганның өргээзинге өөредип турган, а кежээ 
дүжерге, Елеон даанче чоруткаш, аңаа хонуп ап турган. 38 А бүгү чон 
Ону дыңнаары-биле даң бажында-ла Бурганның өргээзинге чыглып 
кээр болган. 


Иисуска удур сүлчээ 
(Мф. 26:1-5,14-16: Мк.14:1-2,10-11; Ин. 11:45-53) 


1Хосталыышкын байырлалы деп адаар хаарган далганнар 
22 байырлалы чоокшулап олурган. 2 Бурганнын дээди бараалгак- 
чылары болгаш ном-хоойлу тайылбырлакчылары чондан коргуп тур- 
ганнар, ынчангаш Иисусту чажыды-биле өлүрүп каар эптиг арга 
дилей бергеннер. 

3 Эрлик ынчан он ийи элчиннин бирээзи болур Искариот деп 
адаткан Иудаже кире берген. “Оон Иуда Иисусту оларга канчаар са- 
дыптарын дугуржуп алыр дээш, Бурганның дээди бараалгакчылары 
болгаш Бурганның өргээзиниң таңныылдар даргаларынга чеде бер- 
ген. 5 Олар амырай берип, Иудага акша телээрин аазааннар. 6А Иуда 
аксы-сөзүн бергеш, Иисустун чанынга чон чок турда, Ону садыптар 
эптиг арга дилеп эгелээн. 


Хосталыышкын байырлалынга белеткел 
(Мф. 26:17-25; Мк. 14:12-21; Ин. 13:21-30) 


7 Хосталыышкын байырлалынга чиир хураганны дөгерер хүн болур 
хаарган далганнар хүнү үнүп келген. 8 Иисус Пётр биле Иоанны ай- 
былап чоруткаш: «Баргаш, байырлалда дойлаарывыс чемден белет- 
кеп канар» — дээн. Олар Оон мынча деп айтырганнар: «Силер ону 
бисти каяа белеткеп кагзын деп күзеп тур силер?» 

10Ол мынча деп харыылаан: «Силер хоорайже кирип кээриңерге, 
суглуг доңга туткан кижи уткужуп кээр эвеспе. Ол кижиниң кире 

бээри бажынче ону эдерип чеде бергеш, ! бажың ээзинге мынча дээр 
силер: , Өөреникчилерим-биле кады хосталыышкын байырлалы- 
ның кежээки чемин четтирерим өрээл кайдал?’ — деп, Башкы сенден 
айтырып тур“. 12 Оон ол силерге аайлап-белеткеп каан үстүкү делгем 
өрээлди айтып бээр. Шупту чүвени аңаа белеткээр силер». 13 Олар 
чоруткаш, бүгү чүвени Иисустуң чугаалаан аайы-биле тып алгаш, ба- 
йырлалдың чемин белеткеп кааннар. 


Дээрги- Чаяакчының кежээки чеми 
(Мф. 26:26 -30; Мк. 14:22-26; 1 Кор. 11:23-25) 


м Үе-шак кээрге, Иисус элчиннери-биле кады стол артынга олу- 
рупкан. 15 Иисус оларга мынча дээн: «Хосталыышкын байырлалы- 
ның бо чемин хилинчээмниң мурнуу чарыында силер-биле кады 
четтирерин дыка-ла күзээн мен. 16 Силерге чугаалап тур мен: байыр- 
лал дойу Бурганның Чагыргазынга болбаан шаанда, Мен ам ону 
четтирбес мен». 17 Оон Ол дашканы тудуп алгаш, Бурганга өөрүп чет- 
тиргеш, мынча дээн: «Мону хүлээп алгаш, араңарда үлүглей үлежип 
алыңар. 18 Силерге чугаалап тур мен: Бурганның Чагыргазы келбээн 
шаанда, виноград чимизиниң арагазын Мен ам ишпес мен». 

19 Оон Ол хлебти алгаш, Бурганга өөрүп четтиргеш, ону үзе тырт- 
каш, оларже сунмушаан, мынча дээн: «Бо дээрге силер дээш берип 
турарым Мээң мага-бодум-дур. Мээң дугайымда сактыышкын кыл- 
дыр мынчаар кылып, ону чип чоруңар». 20 Кежээки чем соонда, 
Иисус база катап дашканы алгаш, мынча дээн: «Бо дашка дээрге 
силер дээш төгерим Мээң ханым-биле чардынар чаа дугуржулга-ча- 
гыг-дыр. 2! Ынчаарга көрүнер! Мени садыптар кижиниң холу Мээң 
холум-биле кады стол кырында салдынган-дыр. 22 Кижи амытан Оглу 
Бодунуң салымынга уткуштур баш удур айытканын ёзугаар чоруур 
ужурлуг, ынчалза-даа Ону садыптар кижиниң бодунуң шорузу-дур!» 
23 Өөреникчилер бот-боттарындан айтыржып эгелээннер: «Бистиң 
аравыста ындыг чүве кылыптар кижи кымыл?» 


Кым эң чугулал? 


24Оон өөреникчилер аразынга оларның кайызы эң чугула боорул 
деп маргылдаа база үнүп келген. 25 Иисус ынчан оларга мынча дээн: 
«Өске чоннар улузун хааннары чагырар боор чүве, а чагырыкчылар 
боттарын „ачы-буянныглар“ деп адазын дээр болгай. 26 А силер олар- 
га дөмей болбаңар. Харын-даа силерниң араңарда эң улууңар эң би- 
ченер дег болзун, а башкарып турарынар бараан болган чалчанар дег 

болзун. 27 Кым чугулал? Стол артында чемненип олурар кижи бе азы 
бараан болуп турар кижи бе? Чемненип олурары деп бодадынар бе? 
А Мен силернин аранарда бараан болган чалчанар дег-дир мен. 

28 Бугу шенелделеримни Мээн-биле кады ажып эрткен болгай си- 
лер. 2 Ынчангаш, Адамның Меңээ бергени дег, Мен база Чагырганы 
силерге берип тур мен. 30 Ындыг болганда Мээң Чагыргам кээрге, 
Мээң столум артынга ижип-чиир силер; дүжүлгелерге саадапкаш, 
Израильдиң он ийи төрел бөлүүн шиидер силер». 


Пётрнуң Иисустан ойталаарын баш бурунгаар медеглээни 
(Мф. 26:31 -35; Мк. 14:27 -31; Ин. 13:36-38) 


31 Дээрги-Чаяакчы мынча дээн: «Симон, Симон, көрдүң бе! Кы- 
зыл-тасты богундан арыглаары дег, силерни ынчаар шишкиир эргени 
эрлик негеп алыксап турду. 32 Ынчалза-даа Мен сен дээш, бүзүрелиң 
читпези дээш, мөргүп турдум. А сен ооң соонда, Менче катап эглип 
келгеш, ха-дуңмаларың быжыктырып көр». 

33 Пётр мынча деп харыылаан: «Дээрги, мен Силер-биле кады 
кара-бажыңче-даа, өлүмче-даа баарынга белен мен». 34 Ынчаарга 
Иисус мынча дээн: «Сеңээ чугаалап тур мен, Пётр, бөгүн аскыр-дагаа 
алгыргалакта, Мени билбес болуп, сен Менден үш катап ойталаар- 
дыр сен». 

35 Оон Иисус оларга мынча дээн: «Мен силерни шоодай, хап бол- 
гаш идик чокка чорудуп турумда, кандыг-бир чүвеге чединмес турду- 
нар бе?» Олар: «Чединмес чүвевис чок турган» — деп харыылааннар. 
36 Ол өөреникчилеринге мынча дээн: «А ам кымда шоодай барыл, 
оозун ап алзын, хавыңарны база бодунарга ап чоруңар. А кымда хы- 
лыш чогул, хевин садыпкаш, хылыштан садып алзын. 37 Бижилгеде 
Мээң дугайымда: „Ону бачыттыг кижилерге денней көрген“а — деп 
бижээн чүве боттаныр ужурлуун силерге чугаалап тур мен. Мээң ду- 
гайымда бижиттинген бүгү чүве удавас чогуп бүдер ужурлуг». 38 Олар 
мынча дээннер: «Дээрги, көрүңерем, бисте ийи хылыш бар-дыр». 
Иисус оларга: «Ол четчир» — деп каан. 


Иисустун Елеон даанга Бурганга мөргүл кылганы 
(Мф. 26:36 -46; Мк. 14:32-42) 


39 Иисус хоорайдан үнгеш, чаңчыккан аайы-биле Елеон даанче чоруп 
каан. Өөреникчилери база Ону эдерип чорупканнар. 4 Чедер черинге 





а Ис. 53:12. 

келгеш, Иисус оларга: «Куткулгеге алыспазы-биле мергунер» — дээн. 
4А Боду олардан даш октам хире черже ырай бергеш, дискектенип 
олурупкаш, мынчаар мөргүй берген: 42 «Ачай, Сээң күзел-сорууң 
ындыг болза, хилинчектиң бо дашказын Менден чайлады берем. Ын- 
дыг-даа болза бүгү чүве Мээң эвес, а Сээң күзел-сорууң ёзугаар бол- 
зун!» 43-44 [Аңаа дээрниң төлээзи чедип келгеш, Ону быжыктыра 
берген. Хилинчээн төде бергеш, Иисус улам күштүг мөргүй берген, 
Ооң дери, ханның дамдылары дег, черже төктүп бадып турган. ]* 45 Ол 
мөргүп алган соонда, туруп келгеш, өөреникчилерин барып көөрге, 
олар хилегдеп-муңгарааш, удуп калган болганнар. 46 Иисус оларга 
мынча дээн: «Чүге удуп чыдыр силер? Күткүлгеге алыспас дээш, ту- 
рунар, мөргүнер!» 


Саттыныкчы чорук болгаш Иисусту тудуп хоругдааны 
(Мф. 26:47-56: Мк. 14:43-50: Ин. 18:3-11) 


47 Ол ону чугаалап турда, мөөн чон бо келген, а он ийи элчиннин 
бирээзи болур Иуда дээр кижи оларны баштап чораан. Оон ол Иисус- 
ту ошкап каар дээш, Аңаа чеде берген**. 48 Иисус аңаа: «Иуда, сен 
Кижи амытан Оглун таанда-ла ошкаашкын-биле садарың ол бе?» — 
дээн. 49 Херек кандыг шиглиг апарганын көргеш, Иисустун чанынга 
турган өөреникчилери мынча дээннер: «Дээрги, хылыштарывыс 
сегирип алыылы бе?» 5 Оларның бирээзи Бурганның дээди ба- 
раалгакчызының чалчазының оң талакы кулаан хылыш-биле одура 
шаапкан. 5! Иисус ынчан: «Соксанар, ам болзун!» — дээн. Оон чалча- 
ның кулаанга холу-биле деггеш, ону экиртип каан. 

5 Ону тудуп хоругдаары-биле келген Бурганның дээди бараал- 
гакчыларынга, Бурганның өргээзиниң таңныылдар даргаларынга 
база баштыңнарга Иисус мынча дээн: «Силер чүге мени тудуп 
алыр дээш, хылыштарлыг, моңнарлыг келгенинер ол? Кай Мен 
дээрбечи мен бе? 53 Мен хүннүң-не силер-биле кады Бурганның 
өргээзинге турдум, ынчан силер Меңээ хол дегбээн болгай си- 
лер, ынчалза-даа ам — дүмбейге чагырткан силерниң уенер кел- 
ген-дир». 


* 2243-44 Ол ийи шүлүк эң бүзүрелдиг грек сөзүглелдерде таварышпайн 
турар. 

ээ 2247 Чамдык бурунгу грек сөзүглелдерде бо сөстерге: «Чүге дээрге ол 
оларга мындыг демдек айтып берген турган: „Ошкап каарым кижи 
Ол болур эвеспе“» — деп сөстерни немээн. 


Луканын 22 215 





Пётрнуң Иисустан ойталааны 
(Мф. 26:57-58, 69-75: Мк. 14:53-54, 66-72: Ин. 18:12-18, 25-27) 


54 Олар Ону тудуп алгаш, аппарганнар болгаш Бурганнын дээ- 
ди бараалгакчызынын бажынынга эккелгеннер. А Пётр ырактан 
эдерип чоруп орган. 55Чыылган улус херим иштинге от салгаш, 
дегере чыннып олуруп алырга, Пётр база оларнын аразынга олу- 
руп алган. 

56 Бир чалча херээжен от чырыынга Пётрну көрүп кааш, олче 
топтап кайгааш: «Бо кижи база Оон-биле кады чораан чуве» — 
дээн. 57 Ынчалза-даа Пётр анаа: «Дунмам, мен Ону танывас мен» — 
деп чугаалааш, Иисустан ойталап каапкан. 58 Элээн болганда, өске 
бир кижи ону көрүп кааш: «Сен база оларның бирээзи сен» — дээн. 
Ынчалза-даа Пётр: «Чок-чок, өңнүк!» — деп харыылаан. 

59 Бир шак хире үе эрткенде, база бир кижи бүзүрелдиг чугаалаан: 
«Бо кижи ылап-ла Ооң-биле кады чораан-дыр, чүге дээрге Галилея 
чурттуг кижи ышкажыл». 60 Ынчалза-даа Пётр аңаа: «Өңнүк, чүү деп 
турарынны билбейн-дир мен» — дээн. Пётр чугаазын тендургелекте- 
ле, аскыр-дагаа алгыра берген. 6! Ол өйде Дээрги-Чаяакчы эргилип 
келгеш, Пётрже чиге көре каапкан. Пётр ынчан Дээрги-Чаяакчы- 
ның: «Бөгүн, аскыр-дагаа алгырар бетинде, сен Менден үш катап 
ойталаар-дыр сен» — дээнин сактып келген. 62 Ол ооң соонда үнгеш, 
чаза ыглай берген. 


Иисустуң улуска дорамчылаттырганы 
(Мф. 26:67 -68; Мк. 14:65) 


63 Иисусту кадарган танныылдар Ону бак сөглеп, эттеп эгелээннер. 
64Олар Ооң карактарын дуй шарааш: «Сени кым шанчыпты? Өттүр 
билип медегле!» — деп айтырып турганнар. 65 Олар оон-даа өске хөй 
дорамчылалды Аңаа сөглеп турганнар. 


Дээди иудей Чөвүлелге болган байысаалга 
(Мф. 26:59 -66; Мк. 14:55 -64; Ин. 18:19 -24) 


66 Хүн үнүп кээрге, чоннуң баштыңнары, Бурганның дээди бараал- 
гакчылары болгаш ном-хоойлу тайылбырлакчылары чыглып келгеш, 
Иисусту дээди иудей Чөвүлелче киире бергеннер. 67 Оон мынча дээн- 
нер: «Сен — Христос сен бе? Биске чугаала!» Ол мынчаар харыылаан: 
«Мен силерге чугаалаарымга-даа, бүзүрээр эвес силер. 68 А Бодум-даа 

силерден айтырыг салзымза, харыылаар эвес силер“. 69 Ынчалза-даа 
амдыгааштан эгелээш, „Кижи амытан Оглу күчү-күштүг Бурганның 
оң талазынга саадаптар-дыр“»а. 

70 Олар дегере: «Ынчаарга Сен — Бурганның Оглу сен бе?» — деп 
айтырганнар. Ол мынчаар харыылаан: «Мени Ол дээрзин боттары- 
ңар чугаалап тур силер». 71 Олар ынчан: «Биске ам кандыг херечилел 
херегил? Боттарывыс-ла бүгү чүвени Ооң аксындан дыннадывыс ыш- 
кажыл!» — дишкеннер. 


Иисус рим чагырыкчы Пилаттын мурнунда 
(Мф. 27:1-2, 11-14: Мк. 15:1-5; Ин. 18:28-30) 


2 1Оон олар шупту туруп келгеш, Иисусту Пилатка хүлээдип 
3 бергеш, 2 Ону мынчаар буруудадып эгелээннер: «Бо кижи бис- 
тин чонувусту уймээнче куткуп турарын тодараттывыс. Ол Бодун 
Христос азы Хаан мен деп чарлап, императорга ундуруг телээн херээ 
чок дээр-дир». 3 Пилат ынчан Оон айтырган: «Сен — иудей хаан сен 
бе?» Ол анаа мынча деп харыылаан: «Силер бодунар ынча дидинер». 
4Пилат ынчан Бурганнын дээди бараалгакчыларынга база чонга 
мынча дээн: «Бо кижини буруудадыр кандыг-даа чылдагаан тыппас- 
тыр мен». 5 Ынчалза-даа олар негеп-ле турганнар: «Ол бугу Иудеяга 
Бодунун өөредиин тарадып, чонну үймээнче ыдалап тур, баштай 
Галилеяга эгелеп алгаш, ам мында келгени бо-дур». 


Иисус Иродтун мурнунда 


6 Пилат ону дыңнап кааш: «Ол Галилея чурттуг кижи бе?» — деп ай- 
тырган. 7Оон Пилат Иисустун Иродка чагырткан девискээрден кел- 
генин билип алгаш, ол уеде база-ла Иерусалимге келген турган 
Иродче Ону чорудупкан. 8 Ирод Иисусту көрүп кааш, аажок өөрээн, 
чүге дээрге шагдан бээр Ону керуксеп келген чүве-дир. Ол Иисустуң 
дугайында хөйнү дыннаан база Оон кандыг-бир кайгамчык чүүл кы- 
лырын көөр деп идегеп турган. 9 Ирод Анаа хөй-ле айтырыглар сал- 
ган, ынчалза-даа Иисус чүнү-даа харыылаваан. 10 Бурганның дээди 
бараалгакчылары болгаш ном-хоойлу тайылбырлакчылары анаа 
турарын уламчылап, Ону бар шаа-биле буруудадып-ла турганнар. 





* 22:68 Чамдык бурунгу грек сөзүглелдерде бо сөстерге: «Мени хостап 
салыр эвес силер» — деп сөстерни немээн. 





а Ыд. ыр. 109:1. 

ПА Ирод бодунун шериглери-биле кады Иисусту мага хандыр дорам- 
чылап база кочулап алгаш, Анаа каас-коя хеп кедиргеш, Пилатче де- 
дир чорудупкан. 12 Пилат биле Ирод ол хүнден эгелээш, аразында 
өңнүк-тала апарганнар, а оон мурнунда көрүшпес дайзыннар турган 
чуве-дир. 


Иисустуң өлүмге шииттиргени 
(Мф. 27:15-26; Мк. 15:6-15; Ин. 18:39-19:16) 


13 Пилат Бурганның дээди бараалгакчыларын, даргаларны база 
чонну чыгдыргаш, оларга мынча дээн: «Силер меңээ бо кижини 
чонну үймээнче күткүп турары дээш, эккелдиңер. Ынчаарга мен 
силер бүгүдениң мурнунга Ону байысаагаш, Ону буруудадып турар 
херектериңерни бадыткапкы дег кандыг-даа барымдаа тыппадым. 
15 Ирод база-ла Ону буруулуг деп санавайн, дедир чорудупкан бол- 
ду. Ону өлүрүп шаажылаар хире кандыг-даа чүвени Ол кылбаан 
дээрзин көрүп тур силер. 16-17 Ынчангаш Ону кезеткеш, салыптарым 
ол-дур»*. 

18 Ынчан бүгү улус, чаңгыс кижи дег, алгыржы берген: «Аңаа өлүм! 
Биске Варавваны хостаңар!» 19 Варавва дээрге хоорайга үймээн үн- 
дүрген дээш база өлүрүкчү чорук дээш кара-бажынга суктурган кижи 
чүве-дир. 22 А Пилат Иисусту салып чорудуптарын күзээш, база катап 
үнүн бедидип, чугаа кылган. 2! Ындыг-даа болза олар алгыржып-ла 
турганнар: «Ону хере шавынар! Ону хере шавынар!» 

22 Пилат үшкү удаа оларга мынча дээн: «Бо кижи кандыг кемниг хе- 
рек үүлгеткенил? Ону өлүрүп шиитки дег кандыг-даа буруу тыппа- 
дым. Мен Ону кезеткеш, салыптарым ол-дур!» 23 Ынчалза-даа олар 
бар шаа-биле алгыржып, Иисусту хере шаварын негеп туруп берген- 
нер. Чыылган улустуң** алгы-кышкызы чая база бээрге, 24 Пилат 
оларның негелдезин күүседип бээрин шиитпирлээн. 25 Ол чыылган 
улустуң дилээн ёзугаар үймээн үндүрген дээш база өлүрүкчү чорук 
дээш кара-бажыңнаткан Варавваны хостап салгаш, а Иисусту олар- 
ның күзелин ёзугаар шаажылаар кылдыр чөпшээрээн. 





* 2317 Чамдык бурунгу грек сөзүглелдерде бар: «А Пилат хосталыыш- 
кын байырлалын таварыштыр бир херектенни чоннуң күзели-биле 
хостап бээр ужурлуг турган» — деп сөстер эң бүзүрелдиг грек сөзүг- 
лелдерде таварышпайн турар. 

** 2323 Чамдык бурунгу грек сөзүглелдерде бо сөске: «База Бурганның 
дээди бараалгакчыларынын» — деп сөстерни немээн. 

Иисустуң хере шаптырганы 
(МФ. 27:32 -44; Мк. 15:21-32; Ин. 19:17 -27) 


26 Шериглер Иисусту шаажылаары-биле аппар чорааш, суурдан ча- 
нып орган Киринея чурттуг Симон дээр кижиге таварышкаш, ону ту- 
дуп алганнар. Олар аңаа белдир-крести чүктеткеш, ону Иисустун 
соондан көдүрүп чедиреринче албадапканнар. 27 Мөөң чон Иисусту 
эдерип чоруп орган. Чон аразында Ол дээш кажыыдап, ыглап-сык- 
таан дыка хөй херээжен бар болган. 28 Иисус оларже эргилип келгеш, 
мынча дээн: «Иерусалимниң херээженнери, Мээң ажыым ажып ыг- 
лашпанар! Ооң орнунга боттарыңар дээш база ажы-төлдеринер дээш, 
ыглажынар. 2 Чүге дээрге улустуң: „Үре-төл чок, кажан-даа божуваан 
болгаш эмер чаш ажы-төлү чок херээженнер амыр-чыргалдыг“ — деп 
чугаалай бээри үе кел чыдар-дыр. 30 Улус ынчан дагларга: , Бисче дүн- 
дерлип кээп дужунер“ база тейлерге: „Бисти ажыттанар“ — дижи 
бээра. 31 От кыппаанда безин ынчаар аажылап турар болганда, ол өөс- 
күй бээр болза, канчап кааптар деп?» 

32 Ооң-биле кады шаажылаар дээш, ийи дерзии херектенни аппар 
чорааннар. 33 Баш сөөгү деп адаар улус шаажылаар черге чедип кел- 
геш, орта Иисусту болгаш херектеннерни: бирээзин Ооң оң талазын- 
га, өскезин — солагай талазынга хере шаап кааннар. 34 [Иисус мынча 
дээн: «Адам! Оларны өршээ, чүнү кылып турарын билбес улус-тур».]* 
А шериглер Ооң идик-хевин, кымның чүнү алырын даштар октаар 
төлге-биле шиитпирлээш, үлежип алганнар. 35 Чыылган чон көрүп 
турган. А оларның даргалары Иисусту: «Өскелерни камгалап турган 
де! Бир эвес Ол Бурганның шилип алган Христозу болза, Бодун Боду 
камгалазын!» — деп кочулап турганнар. 

36 Шериглер база чедип келгеш, Аңаа ажыг виноград арагазы бе- 
рип, Ону дора көрүп: 37 «Сен — иудей хаан болзуңза, Бодунну Бодун 
камгалап ал!» — деп турганнар. 38 Ооң кырынга: «Бо — иудей хаан- 
дыр» — деп бижиктиг самбыражыгаш** азып каан чүве-дир. 

39 Хере шаптырган херектеннерниң бирээзи Ону бак сөглеп турган: 
«Сен Христос болдуң чоп, Бодунну база бисти камгала!» 40 А өскези 





* 23:34 Эн бүзүрелдиг грек сөзүглелдерде бо сестер таварышпайн турар. 
жж 2338 Чамдык бурунгу грек сөзүглелдерде бо сөстерге: «Грек, латин 
болгаш еврей дылдарга бижээн» — деп сөстерни немээн. 





а Ос. 10:8. 

эжин соксадып, мынча дээн: «Бургандан кортпазын ол бе? Бодун ба- 
за ындыг шииткел алганынны бода! 4 Бистин шииттиргенивис чеп- 
түг болгай, үүлгеткен херээвистин кем-буруузу ол хире-дир, а Ол 
багай чүнү-даа кылбаан-дыр». 42 Оон ол Аңаа мынча дээн: «Иисус, 
Хаан болуп, чагырып келгеш, мени база сактып көрүңерем». 43 Иисус 
аңаа мынчаар харыылаан: «Алыс шынны сеңээ чугаалап тур мен: 
бөгүн-не Мээң-биле кады дываажаңга турар сен». 


Иисустуң өлүмү 
(Мф. 27:45-56; Мк. 15:33-41; Ин. 19:28-30) 


4 Дүштекинин он ийи шактан үш шакка чедир чер кырын дүмбей 
караңгы шыва апкан. 45 Хүн караа көзүлбестей берген, Бурганның өр- 
гээзинде Эң ыдыктыг чер деп адаар өрээлди аңгылаан көжеге ийи ча- 
ра орлуп калган. 46 Иисус дыңзыг үн-биле алгырыпкан: «Адам! Сээң 
холдарыңга амы-тынымны хүлээдип тур мен». Ону чугаалааш, амы- 
тыны үстү берген. 47 Чүс шериг баштыңчызы бүгү болган чүүлдү көр- 
геш, Бурганны алдаржыткаш, мынча дээн: «Бо кижи ылап-ла актыг, 
буянныг турган-дыр!» 

48 Аңаа чыглып келген бүгү улус база болган чүүлдү көргеш, «Чөгенчии- 
висти» дээнзиг, хөректерин шанчып, тарап чанып эгелээн. 4 А Иисусту 
билир чораан шупту улус болгаш Галилеядан бээр Ону эдерип келген 
херээженнер ырадыр туруп алгаш, ол бүгүнү хайгаарап турганнар. 


Иисусту орнукшутканы 
(Мф. 27:57 -61; Мк. 15:42-47; Ин. 19:38 -42) 


50-51 Ол черге Иосиф деп аттыг, Иудеянын Аримафея суурундан 
келген бир кижи бар турган. Ол дээди иудей Чевулелдин кежигуну, ак 
сагыштыг база Бурганга шынчы, Оон Чагыргазынын кээрин манап 
чоруур кижи чуве-дир. Иосиф дээди иудей Чевулелдин Иисусту 
өлүрер деп шиитпир хулээп аарынга-даа, оон херектеринге-даа ки- 
ришпейн барган. 52 Ол Пилатка келгеш, Иисустун мага-бодун дилеп 
алган. 53 Иосиф Ооң мага-бодун дүжүргеш, чуга пөс-биле ораагаш, 
мынчага дээр кымны-даа орнукшутпаан, хаяда оя каккан чевег-куйга 
орнукшудуп каан. 

54 Ол хүн пятница турган, аамыр-дыш хүнү үнүп орган*. 55 Галилея- 
дан Иисус-биле кады келген херээженнер база Иосифти эдерип чеде 





* 23:54 Еврейлернин чыл санаашкынын ёзугаар чаа хүннүң эгезин хүн 
ашкан соонда санап эгелээр турган. 

бергеш, чевег-куйну база Ооң мага-бодун канчаар салганын көрүп 
алганнар. 56Оон ээп чанып келгеш, чаагай чыттыг үстер биле чаар 
чүүлдерни белеткеп алганнар. Ыдыктыг хоойлунуң айытканын ёзу- 
гаар амыр-дыш хүнүн олар дыштанып эрттиргеннер. 


Иисустуң катап дирилгени 
(Мф. 28:1-10: Мк. 16:1-8; Ин. 20:1-10) 


4 ІА улуг-хунде, эртен эрте, херээженнер белеткеп алганы чаа- 
2 гай чыттыг чүүлдерин алгаш, чевег-куйга чедип келгеннер". 
2Чевег-куйнун аксында дашты чайладыр идипкенин олар көрүп 
кааннар! 3Оон иштинче кирип келгеш, Дээрги-Чаяакчы Иисустун 
мага-бодун тыппааннар. 4Олар аайын тыппайн турда, хенертен олар- 
ның мурнунга карак чылчырыктаар кылаңнааш хептерлиг ийи эр ки- 
жи көстүп келген. 5 Херээженнер корга бергеш, донгая кээп дүжерге, 
демгилери оларга мынча дээннер: «Дириг Кижини өлүглер аразын- 
дан чүге дилеп тур силер? 6 Ол мында чок: Ол катап дирли берген. Га- 
лилеяга тургаш-ла, Ооң силерге мынча дээнин сактып келинерем: 
7 „Кижи амытан Оглун бачыттыг улус холунга хүлээдип бээр база хере 
шаап каар, а үшкү хүнде Ол катап дирлип кээр“». Олар ынчан 
Иисустун ол сөстерин сактып келгеннер. 

9 Чевег-куйдан ээп чедип келгеш, олар ол бүгүнү он бир элчинге ба- 
за арткан бүгү улуска чугаалап бергеннер. Ол херээженнер болза, 
Мария Магдалина, Иоанна болгаш Иаковтуң авазы Мария база олар- 
биле кады турган өске-даа херээженнер чүве-дир. Олар бо бүгүнүң 
дугайын элчиннерге чугаалаарга, И демгилерге херээженнернин чу- 
гаазы тоолзуг кылдыр сагындырган, ынчангаш оларга бүзүревейн 
барганнар. 12 Ынчалза-даа Пётр тура халааш, чевег-куйга маңнап 
четкеш, ээккештиң, иштинче бакылап көөрге, чүгле пес шывыглар 
чыдар болган. Оон ол болган чүүлдү кайгап-харап, чанып келген. 


Еммаусче баар орукка 
(Мк. 16:12-13) 


13 Ол-ла хүн Иисустуң ийи өөреникчизи Иерусалимден он ийи ки- 
лометр хире черде турар Еммаус деп суурже базып үнүпкеннер. 
14 Олар бүгү болган чүүлдер дугайында аразында чугаалажып чораан- 
нар. 15 Өөреникчилер ол бүгүнүң дугайында чугаалажып бар чыдырда, 





* 241 Чамдык бурунгу грек сөзүглелдерде бо сөстерге: «Олар-биле ка- 
ды чамдык өске улус база чораан» — деп сөстерни немээн. 

Иисус Боду чедип келгеш, олар-биле кады чорупкан. 16 Ынчалза-даа 
оларнын карактарын хаптап каан дег бооп, Ону танывайн барганнар. 

17 Иисус оларга мынча дээн: «Силер чүү дугайында чугаалажып 
чоруурунар ол?» Демгилери мунгаргай арын-шырайлыг доктаай 
бергеннер. 18 Оларның Клеопа деп аттыг бирээзи Аңаа мынча дээн: 
«Бо хүннерде Иерусалимге чүү болуп турганын билбес кижи чаңгыс 
Силер боор силер аа?» ! Иисус мынча деп айтырган: «Чүнү ынча дээ- 
ринер ол?» 

Олар Аңаа мынча дээннер: «Назарет чурттуг Иисус-биле болган 
бүгү чүүл дугайында аан. Ол Бурганның болгаш бүгү чоннуң мур- 
нунга ажыл-херээ болгаш сөзү-биле күштүг медээчи чораан. 20 Бур- 
ганның дээди бараалгакчылары болгаш даргаларывыс Ону өлүрер 
кылдыр тудуп берипкеш, хере шаап кааннар. 2 А бис Израильди 
хостаар кижи Ол боор деп илегеп турдувус. А оон ыңай мындыг база 
болган де: бо бүгүнүң болганындан бээр үш хүн эрткенде, 22аравыс- 
та турар херээженнерниң чамдыызы бисти кайгаткан болгай. Олар 
бөгүн эртен эрте чевег-куйга барып чорааш, 23 Ооң мага-бодун 
тыппааннар-дыр. Дедир ээп келгеш, оларга дээрниң төлээлери 
көзүлгеш, Ону дириг бар кылдыр чугаалаан дижир болдулар. 24 Оон 
бистиң чамдыывыс чевег-куйга чеде бээрге, шупту чүве херээжен- 
нернин чугаалааны олчаан болган, ынчалза-даа Иисустун Бодун 
көрбээннер». 

25 Ол ынчан оларга мынча дээн: «Медээчилернин чугаазынга 
бүзүрээр хире эвес, чүге ындыг мугулай база даамчыргай чүректерлиг 
улус боор силер! 26 Христос бо бүгү хилинчекти шыдажып эрткеш, Бо- 
дунуң алдарын чедип алыр ужурлуг эвес чүве бе?» 27 Оон Ол Моисей- 
ниң хоойлузундан эгелеп алгаш, шупту медээчилерниң номнарын 
эргий шүүштүрүп, Бижилгеде Бодунуң дугайында бижээн чүүлдерни 
оларга тайылбырлап берген. 

28 Олар чедер дээн суурунга чоокшулап келгенде, Ол оруун уламчы- 
лаар аян-шинчилиин көргүскен. 29 Ынчалза-даа олар Оон салдык- 
пайн, ээрежип эгелээннер: «Бистиң-биле кады артып калыңар, хүн 
ажып, кежээ дүжүп орар болгай». Ол бажынга кирип келгеш, олар- 
биле кады артып калган. 

30 Иисус олар-биле кады чемненип олурупкаш, хлебти алгаш, ол 
дээш, Бурганга өөрүп четтиргеш, үзе тырткылааш, оларже сунган. 
31 Оларның карактары ынчан ажыттынып келген болгаш, олар ам-на 
Иисусту танып кааннар, ынчалза-даа Ол каракка көзүлбес апарган. 
32 Олар бот-боттарынга мынча дээннер: «Ол орук ара бистин-биле 

чугаалажып чорда база Бижилгениң утказын биске тайылбырлап 
чорда, чүректеривис хып чорбажык бе?» 

33 Оон доп-дораан тура халышкаш, Иерусалимче дедир ээп кел- 
геннер. Аңаа он бир элчинни база олар-биле кады чораан улусту ка- 
тай-хаара тып чеде бээрге, 34олар база мынча дижип турар болган: 
«Дээрги-Чаяакчы ылап-ла катап дирилген-дир, оон Симонга кээп 
көзүлген-дир». 

35 Оон демги ийи өөреникчи олар-биле орукка болган бүгү чүүлдүң 
дугайын база Ол хлебти үзе тыртып турда, Ону танып кааннарын чу- 
гаалап бергеннер. 


Катап дирилген Иисустуң өөреникчилеринге көзүлгени 
(Мф. 28:16-20; Мк. 16:14-18; Ин. 20:19-23; Аж. -ч. 1:6-8) 


36 Олар ол дугайын чугаалап турда, Иисус Боду оларның аразынга 
туруп алгаш, мынча дээн: «Амыргын-на бе!» 37 Өөреникчилер аймап- 
сүртей бергеш, хей-сүнезин көрүп каан эвес бис бе деп бодааннар. 
38 Ынчалза-даа Иисус оларга мынча дээн: «Чүге аймаарай бердиңер? 
Чүректериңерни чүге чигзиниг долганыл? 39 Холдарым болгаш бутта- 
рымче көрүңерден, бо — Мен-дир мен. Мени тудуп суйбап, топтап 
көрүңер: Менде бар деп көрүп турарыңар эът-бот болгаш сөөк-даяк 
хей-сунезинде бар эвес». 4 Ону чугаалааш, Ол холдарын база бутта- 
рын оларга көргүскен. 4! Өөреникчилер өөрээн түлүү-биле ам-даа 
бүзүреп чадап, кайгап-харап турганнар. Иисус ынчан оларга мынча 
дээн: «Силерниң мында кандыг-бир чем бар бе?» 4 Олар аңаа бы- 
жырган балыының кезиин* ап бергеннер. 43 Ол ону ап алгаш, олар- 
ның мурнунга чип алган. 

4 Оон Иисус оларга мынча дээн: «Моисейниң хоойлузунда, ме- 
дээчилерниң номнары болгаш Ыдыктыг ырларда Мээң дугайымда 
бижээн бүгү чүве боттаныр ужурлуун силер-биле кады чоруур 
шаамда-ла чугаалап турдум чоп, ол чүве ам бо ышкажыл». 45 Ынчан 
Ол өөреникчилериниң угаанын Бижилгени угаап билиптер кылдыр 
ажыдып берген. 4 Иисус оларга мынча дээн: «Христос хилинчекти 
көрүп эртер база үшкү хүнде өлүглерден катап дирлир ужурлуг — деп, 
Ында бижээн-дир. 47 Иерусалимден эгелеп алгаш, бүгү делегейниң 
чоннарынга бачыттары дээш, өршээл алыры-биле бачыттарын мин- 
нип, Бурганче эглирин Мээң адымдан суртаалдаан турар ужурлуг. 





* 2442 Чамдык бурунгу грек сөзүглелдерде бо сөстерге: «База ары өөнге 
турган ары-чигирин» — деп сөстерни немээн. 

48 Силер ол бүгүнүн херечилери-ле болгай силер. 4 Мен Адамның 
аазаан чүвезин силерге ам чорудуп бээр мен. А силер өрүтен күштү 
албаан шаанарда, Иерусалим хоорайга артып калыңар». 


Иисус Христостуң дээрже көдүрлүп үнгени 
(Мф. 16:19-20: Аж. -ч. 1:9-11) 


50 Иисус оларны Иерусалимден Вифанияга чедир үндүр үдепкеш, 
холдарын өрү көдүргеш, оларны алгап йөрээп каан. 5! Оларны алгап 
йөрээп тура-ла, Ол олардан ырап, дээрже көдүрлүп үнүп эгелээн. 
5 Өөреникчилери Аңаа мөгейип, доңгая кээп дүшкүлээш, Иеруса- 
лимче аажок өөрүшкү-маңнайлыг ээп келгеннер. 53 Оон Бурганны 
алдаржытпышаан, Бурганның өргээзинге доктаамал турганнар. 


ИОАННЫН БИЖЭЭНИ 
БУЯННЫГ МЕДЭЭ 


Сөстүн кижи болу бергени 


1Хамыктын мурнунда Сөс турган. Сөс Бурган-биле кады турган 

болгаш Сөс Бурган болуп турган. 2Ол хамыктын мурнунда-ла 
Бурган-биле кады турган. 3 Бүгү-ле бар чүве ол Сөстү дамчып чаяат- 
тынган база бугу-ле бар чүведен чүү-даа Ол чокка чаяаттынмаан. 4Ча- 
яаттынган бүгү чүвеге Ол амыдыралдын үнер дөзү турган, а ол 
амыдырал кижи терелгетенге чырык апарган. 5 Чырык караңгыда чы- 
рыдып турар, а караңгы чырыкты хөме ап шыдаваан. 

6 Бурганның айбылап чорутканы Иоанн деп аттыг кижи турган. 
7Ол кижи чырыктын херечизи болур дээш база шупту улус ону дам- 
чыштыр бүзүрезин дээш чедип келген. 8 Иоанн — чырык эвес турган, 
а чырыктың херечизи болур дээш келген кижи турган. 

9 Ол Сөс — бо делегейге чедип келген ёзулуг чырык болган. Ол ки- 
жи бүрүзүн чырыдып турар“. ! Ол чырык Ооң Бодун дамчыштыр 
чаяаттынган делегейге бар турда-ла, делегей Ону танываан. П Ол Бо- 
дунуң албаты чонунга чедип келген, а олар Ону хүлээп албаан. 12 Ону 
хүлээп алган база Ооң ады дээш бүзүрээн бүгү улуска Бурганның 
ажы-төлү болур эргени Ол хайырлаан. 13 Ол ажы-төл бойдустуң чаяап 
каанындан-даа, кижилерниң хандыкшылындан-даа, эр кижиниң 
күзээшкининден-даа төрүттүнмээн, а Бурганның ажы-төлү болур. 
Бурган Боду — оларның Адазы-дыр. 14 Демги Сөс Кижи апаргаш, 
бистиң аравыска чурттап турган. Бис Ооң өндүр улуг күжүн — алыс 
шын болгаш авырал-биле долдунган Адазынын эр чаңгыс Оглунун 
өндүр улуг күжүн көрген бис. 15 Иоанн Ооң дугайында херечи болуп, 
улуска мынчаар медеглээн: «Мээң соомдан чедип кээр ужурлуг Кижи 
мени ажа бээр, чүге дээрге Ол мээң төрүттүнерим мурнумда-ла бар 





*19 Бо шүлүктүң өске утказы: «Ол Сөс — бо делегейге келген кижи 
бүрүзүн чырыдып турар чырык-тыр» — бооп чадавас. 

турган-дыр. Мээң чугаалап турганым Кижи ол-дур». 16 Биске херек 
бүгү чүве Ында бар, шуптувус Ооң авыралын бажывыс ажыр четтирип 
келдивис. 17 Бурган Бодунуң хоойлузун биске Моисейни дамчыштыр 
берген, а авырал биле алыс шын Иисус Христосту дамчыштыр келген 
болгай. 18 Бурганны кым-даа, кажан-даа көрбээн. Чүгле Адазы-биле 
үргүлчү кады турар эр чаңгыс Оглу — Бурган биске Адазын илереткен 
болгай. 


Иоанн Медеглекчиниң херечилели 
(Мф. 3:1-12; Мк. 1:2-8; Лк. 3:15-17) 


19 Иоаннын херечилээни бо-дур. 

Иерусалим чурттуг иудейлер Иоанндан: «Кым сен?» — деп айтыр- 
зын дээш, олче Бурганнын бараалгакчыларын база левиттерни чору- 
дупканнар. 29 Иоанн дорт харыы бээринден ойталавайн, ажыы-биле 
мынча дээн: «Мен Бурганның шилээн Христозу эвес мен». 2! Олар 
оон: «Ынчаарга чогум кым сен? Илия сен бе?» — деп айтырганнар. 
Ол: «Чок» — деп харыылаан. «Азы Бурганнын аазааны медээчи* сен 
бе?» — деп айтырганнар. Иоанн: «Чок» — деп харыылаан. 22 Олар ын- 
чан: «Кым сен? — деп туннелинде айтырганнар. — Бисти айбылап чо- 
рудупкан улуска чуу дээривисти чугаала. Бодунну кым мен дээр сен?» 
23 Ол мынча деп харыылаан: «Мен — Исаия медээчинин чугаалааны 
дег: „Кургаг куруг ховуда алгырып турар кижинин: ‘Дээрги-Чаяак- 
чының оруун дескилеп бериңер!“ — дээн кышкызы-дыр мен», 24-25 А 
фарисейлернин айбычылары оон мынча деп айтырганнар: «Сен Бур- 
ганнын шилээн Христозу-даа, Илия-даа, Бурганнын аазааны медээ- 
чи-даа эвес болзунза, улусту чүге сугга суп турарын ол?» 26Иоанн 
оларга: «Мен улусту сугга сугар мен, ынчалза-даа силернин аранарда 
билбезинер бир Кижи бар-дыр. 27Ол мээн соомдан чедип кээр ужур- 
луг-даа болза, мен Оон идиинин шидиишкинин безин чежеринге 
төлеп чок амытан-дыр мен» — деп харыылаан. 

28 Бо чугаа Иоанның улусту сугга сугар чери болур Иордан хемниң 
эриинде Вифания суурга болган. 29 Даартазында хүндүс Иоанн олче 
кел чыдар Иисусту көрүп кааш, мынча дээн: «Бо делегейниң улузу- 
нуң бачыдын чайладып аппаар Бурганның Хураганы бо-дур. 30 Ооң 





* 121 «Ыдыктыг хоойлунуң катаптаашкыны» деп номунга (18:18-19) 
Моисейниң бодунуң аазаан медээчизи дээни ол. 





а Ис. 40:3. 

дугайында: „Мээң соомдан чедип кээр ужурлуг Кижи мени ажа бээр, 
чүге дээрге Ол мээң төрүттүнерим мурнунда-ла бар турган-дыр“ — 
дээним демги Кижи ол-дур. 3 Мен Ол кымыл дээрзин билбес турдум, 
ынчалза-даа Израильге улус Христосту танып алзын дээш, улус-чон- 
ну сугга суп келген мен». 

32 Оон Иоанн мынча деп херечилээн: «Дээрден көге-буга дег бадып 
келгеш, Иисустуң кырынга артып калган Ыдыктыг Сүлдени көрдүм. 
33 Мен Ол кымыл дээрзин билбес турдум, ынчалза-даа улус-чонну 
сугга суксун дээш, мени айбылаан Бурган мынча дээн: „Сүлде Олче 
бадып келгеш, Ооң кырынга артып каар кижи көрзүнзе, улусту 
Ыдыктыг Сүлдеге сугар Кижи ол болур эвеспе“. 34 Мен ону көрген 
болгаш, „Ол — Бурганның Оглу-дур“ деп херечилеп тур мен». 


Иисус Христостуң баштайгы өөреникчилери 


35 Даартазында хүндүс Иоанн база катап бодунуң ийи өөреникчи- 
зи-биле кады аңаа туруп-тур. 36 Эртип бар чыдар Иисусту көрүп кааш, 
Иоанн: «Бурганның Хураганы бо-дур!» — дээн. 37 Иоанның ол сөсте- 
рин дыңнааш, ооң ийи өөреникчизи Иисусту эдерип чоруп каан. 
38 Иисус хая көрнүп келгеш, оларның Бодунуң соондан чоруп олура- 
рын көрүп кааш: «Чүнү дилеп тур силер?» — деп айтырган. А олар: 
«Равви (ол дээрге „Башкы“ дээни ол), Силер кайда турар силер?» — деп 
айтырганнар. 39 «Бараалы че, көрүп аар силер» — деп, Ол харыылаан. 
А ынчан хүндүскүнүң дөрт шак үези турган чүве-дир. Олар эдерип 
баргаш, Иисустуң кайда турарын көрүп алгаш, хүннү бадыр Ооң ча- 
нынга турганнар. 

40 Иисустун дугайында Иоанның сөстерин дыңнааш, Ону эдерип 
чорупкан ийи кижиниң бирээзи Симон Пётрнуң дуңмазы Андрей 
болган. 41 Андрей ол дораан бодунуң акызы Симонну тып алгаш, аңаа 
мынча дээн: «Бис Мессияны (Бурганның шилээн Христозун дээни 
ол) тып алдывыс». 4 Оон акызын Иисуска эккелген. Иисус олче 
көрүнгеш: «Иоанның оглу Симон-на-дыр сен. Ам Кифа деп адатты- 
рар сен» — дээн. (Ол дээрге «Даш» азы грек дылда «Пётр» дээни ол.) 


Иисустун Филипп биле Нафанаилди кый дээни 


43 Даартазында хүндүс Иисус Галилеяже чоруурун шиитпирлээн. 
Ол Филиппти тып алгаш, аңаа мынча дээн: «Мени эдерип чорувут». 
44 Филипп база-ла Вифсаидадан келген, Андрей биле Пётрнуң чангыс 
чер чурттуу кижи чүве-дир. 45 Филипп, бодунуң ээлчээнде, Нафана- 
илди тып алгаш, аңаа мынча дээн: «Моисейниң хоойлузу болгаш 

медээчилернин номнарында бижээн Кижини тып алдывыс. Ол болза 
Назарет чурттуг Иосифтин оглу Иисус болду». 

46 Ынчаарга Нафанаил мынча дээр болган: «Назареттен өөделиг 
чүве тыптыр деп бе ынчаш?» «Баргаш, бодуң көрүп көр даан» — деп, 
Филипп аңаа харыылаан. 47 Олче кел чыдар Нафанаилди көрүп кааш, 
Иисус ооң дугайында мынча дээн: «Ынай-даа оп-меге чок, ылап-ла 
Израиль чонга хамааржыр кижи бо-дур». 48 Нафанаил Аңаа: «Сен ме- 
ни канчап билир сен?» — дээн. «Филипп сени кый дээр бетинде-ле, 
Мен сээң смоква деп чадан ыяш адаанга турганынны көрдүм» — деп, 
Иисус харыылаан. 49 Нафанаил Аңаа мынчаар харыылаан: «Башкы! 
Силер — Бурганның Оглу болгаш Израильдин хааны-дыр силер!» 
50 < , Мен сээң смоква деп чадан ыяш адаанга турганынны көрдүм“ дээ- 
римге, Меңээ бүзүреп турарың ол бе? — деп, Иисус аңаа чугаалаан. — 
Оон-даа өндүр улуг херектерни көре бээр сен». 5 Ол улаштыр мынча 
дээн: «Алыс шынны силерге чугаалап тур мен: дээрниң аңгайып 
ажыттына бээрин база Бурганның төлээлериниң Кижи амытан Ог- 
лунче дүжүп баткаш, дедир өрү үнүп турарын көрүп каар силер». 


Канага болган куда дою 


1Ийи хүн эрткенде“, Галилеянын Кана хоорайжыгажынга куда 
2 дою болган, а Иисустун авазы анаа киржип келген. 2 Иисус биле 
Ооң өөреникчилери база ынаар чалаткан чүве-дир. 

3 Арага төне бээрге, авазы Иисуска: «Бо улустуң арагазы чок-тур» — 
дээн. 4«Менээ база силерге ол кандыг хамаан чүвел, авай? — деп, Иисус 
аңаа харыылаан. — Мээң үе-шагым ам-даа келбээн болгай». 5 Авазы 
арага кудукчуларынга: «Ооң айыткан аайы-биле кылыңар» — дээн. 

6 Иудейлернин арыгланып чунар ёзулалын сагыырынга херек, би- 
рээзи-ле сезенден чүс чээрби литр ишкир алды улуг даш доскаар аңаа 
турган чүве-дир. 7 Иисус арага кудукчуларынга: «Доскаарларга сугдан 
долдур кудунар» — деп дужааган. Олар доскаарларның эриин ажыр 
долдурупканнар. 8 Оон Иисус оларга: «Ам ускулааш, куда доюнун 
башкарыкчызынга аппарып бериңер» — дээн. Олар Ооң дужааган аа- 
йы-биле куусеткеннер. 9 Арагаже хуулган сугну башкарыкчы амзап 
көрген. А ол бо араганы кайыын эккелгенин билбес, ону чүгле суг 
ускан чалчалар билир турган. Ынчан ол башкарыкчы күдээни кый 
деп алгаш, ванаа мынча дээн: «Шупту улус баштай эки арагазын 





* 21 Бо сөстерниң өске утказы: «Неделяның үшкү хүнүнде» — бооп 
чадавас. 

кудар, а оон улус эзирий бээрге, багайын кудар болгай. А сен эки ара- 
ганы мынчага дээр шыгжап турган-дыр сен». 

п Иисус ынчалдыр Галилеяның Каназынга кайгамчык бадыткал- 
дарының баштайгызын кылгаш, ооң-биле Бодунуң өндүр күчү-күжүн 
көргүскен. Ынчангаш Ооң өөреникчилери Аңаа бүзүрей бергеннер. 
2 Иисус ооң соонда авазы, дуңмалары болгаш өөреникчилери-биле 
кады Капернаум хоорайже бадып келгеш, аңаа элээн каш хонганнар. 


Бурганның өргээзин арыглааны 
(Мф. 21:12-13: Мк. 11:15-17; Лк. 19:45-46) 


13 Иудей хосталыышкын байырлалының хүнү чоокшулап олурар 
боорга, Иисус Иерусалимче чорупкан. М Бурганның өргээзиниң хе- 
риминиң иштинде бода мал, хойлар болгаш көге-бугалар саткан 
улустуң база боттарының ажыл-херээн кылган акша солукчулары- 
ның олурарын Ол көрүп каан. 15 Иисус ынчан хендирден кымчы өрүп 
алгаш, Бурганның өргээзинден садыг кылган хамык улусту база хой- 
лар биле бода малды үндүр ойладыпкаш, акша солукчуларының 
столдарын андара октап, акшазын тө чашканнапкан. !6 Көге-буга 
сатканнарга Иисус: «Оонарны моон ырадынар! Мээң Адамның Ба- 
жыңын садыг-саарылга чери кылбаңар!» — деп дужааган. 

17 Ынчан Ооң өөреникчилери Бижилгеде мынча дээнин сактып 
келгеннер: «Сээң Бажыңыңга ынакшыл Мени от дег оя чирти берди»а. 
18 Ол өйде иудейлер киржи берип, Иисуска мынчаар харыылааннар: 
«Ынчаар кылыр эргең барын Сен кандыг бадыткал демдээ-биле бис- 
ке шынзыдар сен?» 1 «Бурганның бо өргээзин үрегдеп-бузуп канар, 
Мен ону үш хүн дургузунда тудуп-тургузуптар мен» — деп, Иисус 
оларга харыылаан. 29 Ынчаарга иудейлер мынча дээннер: «Бурганның 
бо өргээзин дөртен алды чыл дургузунда тудуп келди, а Сен ону үш-ле 
хүн дургузунда тудуп тургузуптар сен бе?!» 

21А Ол Бурганның өргээзи деп тура, Бодунуң мага-бодунун дуга- 
йында чугаалаан чүве-дир. 22 Иисус өлүглерден катап дирлип келген- 
де, өөреникчилери Ооң бо сөстерин сактып келгеш, Ооң чугаалаан 
чүвезинге база Бижилгеге бүзүрей бергеннер. 


Иисус бүгү улусту өттүр билир 


23 Иисустуң Иерусалимге хосталыышкын байырлалынга тургаш, 
кылып турары кайгамчык чүүлдерин көргеш, дыка хөй улус Аңаа 





а Ыд. ыр. 68:10. 

бүзүрей берген. 24 Ынчалза-даа Иисус Боду улуска бүзүревейн барган, 
чүге дээрге оларнын кандыызын билир турган. 25Ол ышкаш кандыг- 
бир кижи дугайында өске кижинин Анаа чугаалап бээрин Ол херег- 
левес болган. Кижинин сеткилинде чүү барын Ол Боду билир турган. 


1 Иудейлернин даргаларынын бирээзи болур, Никодим деп ат- 
3 тыг, фарисейлер белуунге хамааржыр кижи турган. 2Ол кижи 
бир-ле дуне Иисуска келгеш, Анаа мынча дээн: «Башкы! Силерни 
Бурганнын бисче чорутканы башкы деп билир бис. Чуге дээрге Бур- 
ганнын дузазы чокта, кым-даа Силернин кылып турарынар дег кай- 
гамчык чуулдер кылып шыдавас». 

З Иисус аңаа: «Алыс шынны сеңээ чугаалап тур мен: чүгле катап 
төрүттүнген* кижи Бурганның Чагыргазын билип шыдаар» — деп ха- 
рыылаан. 4«Кырый берген кижи канчап катап төрүттүнерил? — деп, 
Никодим Аңаа чугаалаан. — Таанда-ла ол иезиниң иштинче дедир 
киргеш, катап төрүттүнүп кээр бе?» 5 Иисус мынча деп харыылаан: 
«Алыс шынны сеңээ чугаалап тур мен: чүгле суг болгаш Сүлдеден 
төрүттүнген кижи Бурганның Чагыргазынче кирип шыдаар! 6 Кижи 
бойдустуң чаяаганы мага-боттуң амыдыралын ада-иезинден алыр, 
а Сүлдеге башкарткан амыдыралды чүгле Бурганның Сүлдезинден 
алыр. 

7 Мээң сенээ: „Силер катап“ төрүттүнер ужурлуг силер“ — дээним- 
ни элдепсинип кайгава. 8 Хат** бодунуң туралаан черинге хадыыр. 
Сен ооң шимээнин дыңнап турар сен, ынчалза-даа ооң кайыын кел- 
генин база кайнаар барганын билбес сен. Сүлдеге башкарткан амы- 
дыралдыг кижи бүрүзү-биле база шак ындыг болур». 

9 Никодим Оон: «Ол канчап ындыг болур чүвел?» — деп айтырган. 

10 «Сен, Израильдиң башкызы эртип, ону канчап билбезин ол? — 
деп, Иисус аңаа харыылаан. – П Алыс шынны сеңээ чугаалап тур мен: 
бис чүгле билир чүвевис дугайында чугаалап, көрген чүвевис дуга- 
йында херечилеп турар бис, а силер бистиң херечилеливисти хүлээп 
алыр хөңнүнер чок-тур. 12 Мен бо делегейнииниң дугайында силерге 
чугаалаарымга, Меңээ бүзүревейн тургаш, дээрнииниң дугайында си- 
лерге чугаалаарымга, канчап Менээ бүзүрээр силер? 13 Дээрден дүжүп 





* 337 Грек дылда «Катап төрүттүнген» болгаш «Өрүтен төрүттүнген» 
деп уткаларны чангыс ол сөс илередир. 

** 38 Хат — грек дылда хат биле сүлде деп сөстерни бижиири дөмей 
болгаш, чаңгыс ол сөс ийи уткалыг болур. 

келген* Кижи амытан Оглундан өске кым-даа дээрже көдүрлүп үн- 
мээн-не болгай. 14-15 Аңаа бүзүрээн кижи бүрүзү“ мөңге амыдыралдыг 
болзун дээш, кургаг куруг ховуга Моисейниң чыланны өрү көдүргени 
дег, Кижи амытан Оглу база шак ынчаар бедидир көдүртүр ужурлуг». 

16 Оглунга бүзүрээн кижи бүрүзү өлбезин, харын мөңге амыдырал- 
дыг болзун дээш, Бурган Бодунуң эр чаңгыс Оглун берипкен. Ооң бо 
делегейниң улузунга ынакшылы ол хире болган-дыр. 17 Бурган Боду- 
нуң Оглун бо делегейже айбылап чорударда, бо делегейни шиидер 
дээш эвес, харын Ону дамчыштыр бо делегейни камгалаар дээш, 
чоруткан болгай. 18 Бурганның Оглунга бүзүрээр кижи шииттирбес, 
а бүзүревес кижи — эрте дээре-ле шииттирип алган болур, чүге дээр- 
ге Бурганның эр чаңгыс Оглунуң адынга бүзүревейн барган-дыр. 
19 Оларның шииттирер ужуру чүдел: бо делегейже чырык чедип кээр- 
ге, кижилер ол чырыкка көөрде, караңгыга артык ынак болганнар- 
дыр, чүге дээрге оларның үүлгеткен херектери бузуттуг-дур. 20 Бузут 
үүлгедип турар кижи бүрүзү чырыкты көөр хөңнү чок болур база ооң 
үүлгеткени бузуттуг херектер илерей бээринден корткаш, чырыктан 
дезе бээр. 21 А алыс шынның аайы-биле чурттап чоруур кижи ындыг 
эвес. Ооң ажыл-херээ Бурганга чүүлдежип турарын чырык көргүссүн 
дээш, ол чырыкче бар чыдар. 


Иисус болгаш Иоанн Медеглекчи 


2 Иисус ооң соонда өөреникчилери-биле кады Иудеяже чедип 
келген болгаш олар-биле кады аңаа элээн өйде артып калгаш, улусту 
сугга суп турган. 23 А Иоанн база-ла ол өйде Салимниң чоогунда суу 
элбек Енон деп черге улусту сугга сугарын уламчылаан. Улус аңаа 
сөктүп кээп, а ол оларны сугга суп турган. 24 (Иоанн ам-даа кара-ба- 
жынга суктурбаанда, ол бүгү болуп турган чүве-дир.) 

25 Бир-ле катап Иоанның өөреникчилери-биле бир иудейниң** 
аразынга бүзүрээн кижини арыглаар ёзулал дугайында маргылдаа үнүп 
келген. 26 Олар Иоаннга чедип келгеш, мынча дээннер: «Башкы, Иор- 
данның ол чарыынга кады турганыңар база Ооң дугайында херечилеп 





* 313 Чамдык бурунгу грек сөзүглелдерде «Дээрден дүжүп келген» деп 
сөстерге «Дээрде амыдыраан» деп сөстерни немээн. 

** 34 Чамдык бурунгу грек сөзүглелдерде «Кижи бүрүзү» деп сөстерге 
«Өлбезин» деп сөстерни немээн. 

зээ 3:25 Чамдык бурунгу грек сезуглелдерде «Бир иудей» эвес, а «Чам- 
дык иудейлер» деп бижээн. 

чугаалаанынар Кижини сактыр-дыр силер бе? Ынчаарга Ол база 
улусту сугга суп тур, а хамык улус Олче сектуп кээп туруп берди». 

27 Иоанн мынча деп харыылаан: «Кижи чүгле дээрниң аңаа даан- 
дырып берген чүвезин кылып шыдаар. 28 „Мен Христос эвес-тир мен, 
ынчалза-даа Бурган мени Ону мурнай чоруткан“ — дээнимни ботта- 
рыңар бадыткап болур силер. 29 Душтук кыс — күдээ оолга хамаар- 
жыр. А күдээниң эжи оол ооң чанынга турар, ынчангаш күдээниң 
чугаазын дыңнааш, өөрүүр боор чүве. Меңээ база шак ындыг өөрүшкү 
ам-на келгени бо-дур. 39 Ол ам өзер ужурлуг, а мээң үүлем — бичиилеп 
чидери-дир». 

31 Кым ерутен келгенил, Ол өске бүгү улустан өндүр улуг болур. А 
черден тывылган кижи — боду чернии болур база черде дег кылдыр 
чугаалаар. Ынчалза-даа Кым дээрден кээрил, Ол өске бүгү улустан 
өндүр улуг. 32 Ол Бодунуң көрген болгаш дыңнаан чүвезин херечилеп 
чугаалап турар, чүгле кым-даа Ооң херечилелин хүлээп албас-тыр. 
33 А Ооң херечилээн сөстерин хүлээп алган кижи Бурганның алыс 
шынныын бадыткап турары ол. 34 Бурганның айбылап чоруткан Ки- 
жизи Бурганның сөстерин чугаалаар, чүге дээрге Бурган Аңаа Сүлде- 
ни хемчээл чогу-биле берип турар. 35 Бурган Ада Оглунга ханы ынак 
база бүгү чүвени Ооң холунга тыпсып берген-дир. 36 Оглунга бүзүрээн 
кижи мөңге амыдыралдыг болур. А Оглун тооп дыңнаваан кижи мөң- 
ге амыдыралды көрбес, харын Бурганның килеңи аңаа чедер. 


Иисус болгаш Самария чурттуг херээжен 


1 Иисустун, Иоаннга бодаарга, хөй өөреникчилер хаара тудуп 

база хөй улусту сугга суп турарын фарисейлер дыңнап каан. 
2 (Чогум Иисус Болу эвес, а Ооң өөреникчилери улусту сугга суп тур- 
ган чүве-дир.) 3 Ынча деп турарын дыңнааш, Иисус Иудеяны каггаш, 
дедир Галилеяже чорупкан. 4Ооң оруу Самарияның черин таварып 
эртер турган. 

5 Ынчангаш Иисус Самарияның Сихарь деп бичии хоорайынче че- 
де берген. Ол хоорайжыгаш шаг-шаанда Иаковтуң бодунуң оглу 
Иосифке берген ээлел черинден ырак эвесте турар чүве-дир. 6 Ында 
Иаковтуң кудуу бар болган. Орукка могап-шылай берген Иисус ку- 
дук чанынга дыштанып олуруп алган. Хүн дүъш чедип турган. 

7 Самария чурттуг бир херээжен суг узуп алыр дээш чедип кээп-тир. 
Иисус аңаа: «Суундан Менээ берем» — дээн. 8 Ооң өөреникчилери чем 
садып алыр дээш, хоорайжыгашче чорупкан турган. Самарий херээ- 
жен Аңаа: «Сен иудей хиренде, канчап самарий херээжен менден 

ижер суг дилээриң ол?» — деп айтырган. (Чүге дээрге иудейлер Сама- 
рия чурттугларның ажыглаар савазын ажыглавас* турган.) 19 Иисус 
мынчаар харыылаан: «Сен Бурганның бээр хайыразын база Кым се- 
нээ , Суундан Меңээ берем“ деп турарын билген болзуңза, бодун-на 
Оон дилей бээр ийик сен, а Ол сеңээ дириг сугну бээр ийик». 

п Ҳерээжен Аңаа мынча дээн: «Дээрги! Силерде суг узупку дег чүү- 
даа чок, а кудук ханы-дыр. Силерге ол дириг суг кайыын кээр деп? 
р Бо кудуктуң суун болу, ажы-төлү болгаш мал-маганы ижип чораан 
база ону биске арттырып каан кижи — бистиң өгбевис Иаков болгай. 
Таанда-ла Силер канчап оон арта берген болдуңар?» 13 Иисус мын- 
чаар харыылаан: «Бо сугну ижер кижи дагын суксай бээр. МА Мээң 
аңаа бээрим сугну ижер кижи кажан-даа суксавас. Мээң аңаа бээр 
суум ооң иштинге мөңге амыдыралче агып баткан суг бажы болу 
бээр». 15 «Дээрги, — деп, херээжен Аңаа чугаалаан. — Моон сонгаар 
кажан-даа суксавас база бээр суглап келбес апаар кылдыр, меңээ ол 
сууңардан берип көрүңерем». 

16 Иисус аңаа: «Баргаш, ашаанны кый деп алгаш, боже чедип кел» — 
дээн. 17 Херээжен Аңаа: «Ашак чок мен» — деп харыылаан. Иисус 
аңаа: «Ашаам чок деп, сен шынын чугааладын. 18 Беш катап ашакка 
барган-дыр сен. А ам олуртуп алган кижиң сээң ашааң эвес-тир. Сээң 
ол чугааң ылап шын болду» — дээн. 

19 Херээжен Аңаа мынча дээн: «Дээрги! Силерни медээчи дээрзин 
көрүп тур мен. 20 Бистиң ада-өгбевис бо дагга Бурганга тейлеп чо- 
раан, а иудейлер силер болза, тейлээр чер чүгле Иерусалимде дээр- 
дир силер». 21 Иисус аңаа мынча дээн: «Угбакым, Менээ бүзүреп көр, 
Бурган Адага бо дагга-даа, Иерусалимге-даа мөгейип тейлевейн баа- 
рыңар үе кел чыдар-дыр. 22 Силер, самарийжилер, чүү чүвеге тейлеп 
чорууруңарны билбес-тир силер, а иудейлер бис чүү чүвеге тейлеп чо- 
руурувусту билир бис, чүге дээрге камгалал иудейлерден кээр болгай. 
23 Ынчалза-даа ёзулуг мөгейикчилерниң Бурган Адага сүлде болгаш 
алыс шындан мөгейип тейлей бээри ындыг үе кел чыдар, мырыңай-ла 
келгени бо-дур. Ылап-ла ындыг мөгейикчилерни Ада Бодунга дилеп 
чоруур. 24 Бурган дээрге Сүлде-дир. Ынчангаш Аңаа мөгейип тей- 
лээннер сүлде болгаш алыс шындан мөгейип тейлээр ужурлуг». 

25 Херээжен Аңаа мынча дээн: «Мессия (Ону Христос деп база 
адаар) бо делегейге кээр ужурлуг деп билир-ле мен. Ол чедип келгеш, 





* 49 «Ажыглаар савазын ажыглавас» деп сөстерниң өске утказы: «Ха- 
рылзашпас» — бооп чадавас. 

биске шупту чүвени тайылбырлап бээр». 26«Ол — Мен-дир мен, сээн- 
биле чугаалажып турар аан» — деп, Иисус харыылаан. 

27 Ол үеде Иисустун өөреникчилери Ону каапкан черинче ээп кел- 
геш, Ооң демги херээжен-биле чугаалажып турарын көргеш, кайгап 
калганнар. Ынчалза-даа кым-даа Иисустан Аңаа чүү херегин база 
Ооң чүге ол херээжен-биле чугаалажып турарын айтырбаан. 28 Ынчан 
самарий херээжен суглаар савазын каапкаш, хоорайжыгашче ээп 
келгеш, улуска мынча дээн: 29 «Кудукче баргаш, кылган бүгү чүүлүм- 
нү меңээ чугаалап берген кижиже көрүп көрүңерем: Ол Христос эвес 
ирги бе?» 30 Ынчангаш улус хоорайжыгаштан үнгеш, Иисусче чоруп- 
каннар. 

310Ол өйде өөреникчилери Иисустан: «Башкы, чемненинер!» — деп 
дилеп турганнар. 32А Ол: «Мээң аъш-чемим бар, силер оон дугайында 
билбес-тир силер» — деп харыылаан. 33 Ынчаарга өөреникчилери ара- 
зында: «Өске-бир кижи Аңаа чем эккеп берген эвес ирги бе?» — дишкен. 

34 Иисус оларга мынча дээн: «Мээң аъш-чемим болза, Мени айбы- 
лап чоруткан Адамны тооп дыңнаары болгаш Ооң Меңээ дааскан 
ажыл-херээн эчизинге чедир кылыры болур. 35 „Ам дөрт ай эртсе — 
дүжүт ажаар өй кээр“ — деп чугаалашпас ийик силер бе? А мен силерге 
чугаалап тур мен: карактарыңарны хере көргеш, тараа шөлдеринче 
көрүңерден, олар кайы хире алдын-сарыг апарып, тараазы бышкан- 
дыр! 3 Тараа ажаакчызы бодунуң шаңналын алыр боорда, мөңге 
амыдыралга херек дүжүттү база ап турар, ындыг болганда тараа ча- 
жыкчызы-даа, дүжүт ажаакчызы-даа денге өөрүүр апаар. 37 Чүге дээр- 
ге ол таварылгада: „Бирээзи тарыыр, өскези ажаар“ — деп үлегер сөс 
бадыткаттына бээр. 38 Мен силерни боттарыңарның киржип ажылда- 
ваан шөлүңерни ажаап алзын дээш чорудуп турарым бо — аңаа өске 
улус ажылдап каан, а силер оларның ажылының үре-түңнелин кады 
үлежип турарыңар бо». 

39 «Кылган бүгү чүүлүмнү Ол меңээ чугаалап берди» — деп бадыткаан 
самарий херээженниң чугаазының аайы-биле ол хоорайжыгаштан 
элээн хөй самарийжилер Иисуска бүзүрей бергеннер. 4 Самарийжи- 
лер Аңаа келгеш, олар-биле артып каарын Оон аажок дилээннер, 
ынчангаш Ол орта ийи хонган. 4! Иисустуң чугаазының аайы-биле 
оон-даа хөй улус Аңаа бүзүрей берген. 

42 А демги херээженге олар мынча дээннер: «Бистиң бүзүрей берге- 
нивис ам чүгле сээң чугааларыңдан келбээн. Бис ам Ону боттарывыс 
дыңнаан болгаш, Ол ылап-ла бо делегейниң улузунуң Камгалакчы- 
зы-дыр деп билдивис». 

Хаанның дүжүмединиң оглун экирткени 


43 Ийи хонганда, Иисус Галилеяже чорупкан. 44 Медээчи бодунуң 
төрээн чуртунга* алдар-хүндүлүг болбас дээрзин Ол Боду-ла чугаалап 
турган чүве-дир. 45 Иисус Галилеяга чедип кээрге, ол чер чурттуглар 
Ону эвилең-ээлдек уткуп-хүлээп алганнар: олар Иерусалимге болган 
байырлалга барып чораан болгаш, Ооң аңаа кылган кайгамчык чүүл- 
дерин шуптузун көрген чүве-дир. 

46 Иисус оон ооң мурнунда сугну арагаже хуулдурупкан чери болур 
Галилеяның Каназынче дедир ээп келген. Капернаумга хаанның 
бир дүжүмеди турган, а ооң оглу аарый берген болган. 47 Иисустун 
Иудеядан Галилеяже ээп чанып келгенин дыңнааш, ол кижи Аңаа 
чедип келгеш, «Өлүп чыдар оглумну экиртип бээри-биле Капернаум- 
че бадып кээп көрүнер» деп Оон дилеп эгелээн. 4 Иисус аңаа мынча 
дээн: «Бадыткал демдектери болгаш кайгамчык чүүлдерни көрбээн 
шааңарда, силерниң кайыңар-даа бүзүрээр ийик бе!» 

4 Хааннын дүжүмеди: «Дээрги! Оглум өлбейн чыдырда, барып 
көрээли!» — дээн. 50 Иисус: «Чана бер че, оглуң дириг артар-дыр» — деп 
харыылаан. Ол кижи Иисустуң сөстеринге бүзүрээш, чоруй барган. 
57 Орук ара ону чалчалары уткуп алгаш: «Оглунар экирий берди» — 
дээннер. 5 «Каш шак үезинде оглум чүгээртеп эгеледи?» — деп, ол 
чалчаларындан айтырган. Олар аңаа: «Дүүн, душтекинин бир шак үе- 
зинде ооң эъдиниң изии намдай берди» — деп харыылаан. 53 Иисустун 
аңаа: «Оглуң дириг артар-дыр» — дээн шагында оглу экирий берген 
дээрзин адазы билип каан. Ынчан ол боду база өг-бүлези бүрүнү-биле 
бүзүрей бергеннер. 54 Иудеядан Галилеяже ээп чанып келгеш, Иисус- 
туң кылган ийиги кайгамчык чүүлү ол болган. 


Вифезда дээр эштир черге экирткени 


1Оон соонда иудей байырлал болган, Иисус ынчан Иерусалимче 
5 чорупкан. 2 Иерусалимде Хой хаалгазынын чанында еврей дылда 
Вифезда дээр эштир чер, а ында серилеп каан беш өдүг бар турган. 
34 Оларда эндерик хөй аарыг: согур, аскак-бүскек, чартыктаан улус 
чыдар чуве-дир**. 5Анаа үжен сес чыл дургузунда чартыктап аарып 





* 44 Төрээн чурт — Иоанн мында Иудеяны ынча деп турары ол чадавас. 
** 534 Чамдык бурунгу грек сезуглелдерде бар: «Олар сугнуң дойлурун 
манап чыдар турган. Чамдыкта Дээрги-Чаяакчының төлээзи бадып 
келгеш, сугну доюлдуруптарга, эштир черже мурнай кирген кижи 
кандыг-даа аарыындан экирий бээр турган чүве-дир» — деп сөстер эң 
бүзүрелдиг грек сөзүглелдерде таварышпайн турар. 

келген бир кижи турган. 6 Иисус ол кижинин чыдарын кергеш база 
оон ынча ур уеде аарып келгенин билир болгаш: «Экириирин кузеп 
тур сен бе?» — деп айтырган. 

7 Аарыг кижи Анаа мынчаар харыылаан: «Дээргим, суг чалгып дой- 
лу бээрге, мени эштир чернин суунче суптар кижим чок күжүр-дүр 
мен. Сугга чедип чадап турумда-ла, өске кандыг-бир кижи мени мур- 
най кире берген боор-дур». 8 Иисус анаа: «Тургаш, дөжээнни алгаш, 
кылаштап чорувут!» — дээн. 9 Оон аарыг кижи ол дораан экирий бер- 
ген болгаш дөжээн алгаш, кылаштап чорупкан. 

А ол амыр-дыш хүнүнде болган чүве-дир. ! Ынчангаш иудейлер 
экирээн кижиге мынча дээннер: «Бөгүн — амыр-дыш хүнү-дүр. Бис- 
тиң ыдыктыг хоойлувус ёзугаар сен дөжээң көдүрбес ужурлуг сен!» 
п Ол оларга: «Мени экиртип каан Кижи менээ: „Дөжээңни алгаш, 
кылаштап чорувут“ — дээн-не болгай» — деп харыылаан. 12 Ол ки- 
жиден: «Сенээ „Дөжээң алгаш, кылаштап чорувут“ дээн кижи чо- 
гум Кым чүвел?» — деп айтырганнар. 13 Экирий берген кижи Ол чогум 
Кымыл дээрзин билбес болган, чүге дээрге Иисус ол дораан орта тур- 
ган чон аразынче ажытталы берген чүве-дир. 

14 Иисус ооң соонда Бурганның өргээзинден демги кижини тып 
алгаш, аңаа мынча дээн: «Көрем, сен ам кадык апардың. Сээң-биле 
оон-даа дора чүве болу бербезин дээш, моон соңгаар бачыт кылба». 
15 Оон ол кижи иудей чагырыкчыларга баргаш, ону экиртип каан 
кижи Иисус-тур деп чугаалаан. 16 Ынчангаш иудейлер амыр-дыш 
хүнүнде ажыл кылганы дээш, Иисусту истеп сүрүп эгелээннер. 

17 Ынчаарга Иисус оларга: «Мээң Адам үргүлчү ажылдаар-дыр, 
Мен база ынчаар кылыр ужурлуг мен» — дээн чүве-дир. 18 Иудейлер 
ынчан Ону өлүрер арганы улам кызымак дилей бергеннер. Чүге дээрге 
Ол чүгле амыр-дыш хүнүнүң хоойлузун хажыткан эвес, харын Бодун 
Бурганга денней көрүп, Бурганны «Мээң Адам» деп адаан болган. 


Оглунуң эрге-чагыргазы 


19 Ынчаар орта Иисус оларга мынча дээн: «Алыс шынны силерге 
чугаалап тур мен: Адазы ажыл-херээн канчаар кылганын көрбээн 
шаанда, Оглу Бодунуң өмүнээзинден чүнү-даа кылып шыдавас. Ада- 
зы чүнү кылырыл, Оглу база-ла ону кылыр. 2 Чүге дээрге Адазы Ог- 
лунга ынак база Бодунуң кылып турар бүгү чүвезин Аңаа көргүзер. 
Оон-даа артык ажыл-херектерни Ол Оглунга көргүзүп бээр, силер 
ынчан улам-на кайгап магадаар силер. 2! Адазының өлүглерни кан- 
чаар диргизип, оларга амы-тынны хайырлап турары дег, Оглу база-ла 


236 Иоанның 5 





күзээн улузунга амы-тынны хайырлаар. 22 Оон туржук, Адазы кым- 
ны-даа шиитпейн турар, Ол шиидер бүгү эргени Оглунга дамчыдып 
берген. 23 Бүгү улустуң Адазын хүндүлеп көөрү дег, олар Оглун база 
хүндүлеп көрзүннер дээш, Ооң ынчанганы ол-дур. Оглун хүндүлеп 
көрбес кижи Ону айбылап чоруткан Адазын база хүндүлеп көрбейн 
турар-дыр. 

24 Алыс шынны силерге чугаалап тур мен: Мээң сөзүмнү дыңнап 
турар болгаш Мени айбылап чоруткан Адамга бүзүрээр кижи бүрүзү 
мөңге амыдыралды алыр база шииткелге онаашпас, харын өлүмден 
амыдыралче шилчий бергени ол болур. 25 Алыс шынны силерге чугаа- 
лап тур мен: өлүглер Бурганның Оглунуң үнүн дыңнап каар үе-шак 
кел чыдар, харын-даа ол хүн мырыңай-ла чедип келген-дир. Кымнар 
ол үннү дыңнаарыл, амыдыралче эглип кээр. 26 Адазы Боду канчап 
амыдыралдың үнер дөзү болганыл, Оглун база Ол ынчалдыр амыды- 
ралдың үнер дөзү кылып каан. 27 Адазы ол ышкаш шиидер эргени база 
Оглунга хайырлаан, чүге дээрге Ооң Оглу — Кижи амытан Оглу-дур. 

28 Ындыг боорга, элдепсинменер: чевеглерде чыдар бүгү улус Ооң 
үнүн дыңнааш, чевеглерден туруп кээри үе-шактың келгени бо-дур. 
29 Ынчан буян кылып чорааннар амыдыралче ээп кээрлер, а бузут- 
бак кылып чорааннар шииттирер дээш туруп кээрлер. 30 Мен чүнү- 
даа Бодумнуң эрге-чагыргам-биле кылып шыдавас мен. Мен канчаар 
дыңнап турар-дыр мен, ынчаар шиидер мен. Мээң шииткелим чөп- 
түг шииткел болур, чүге дээрге Мен Бодумнуң күзел-соруумнуң аа- 
йы-биле эвес, а Мени айбылап чоруткан Адамның күзел-соруунуң 
аайы-биле кылыр мен. 


Иисустуң дугайында херечилел 


31 Мен Бодумнуң дугайымда Бодум херечилээр болзумза, Мээң 
сөстерим шынныг эвес. 32 Ынчалза-даа Мээң таламче херечилеп ту- 
рар кижи бар. Мээң дугайымда ооң херечилеп турар чугаазы алыс 
шынныг дээрзин Мен билир мен. 33 Силер Иоаннче улус чорудары- 
ңарга, ол алыс шынны херечиледи чоп. 34 Ынчаарга кижилерниң 
херечилели Меңээ херекчок-даа болза, камгалалды алзыннар дээш, 
силерге ол дугайында чугаалап турарым бо. 35 Иоанн чырыдыр кып- 
кан чырыткы дег болган. Ооң ол чугаалаан чүвези чырык дег болуп, 
хензиг-даа өйде болза, силерге өөрүшкүнү хайырлаан. 

36 Ынчалза-даа Менде Иоанның бергенинден-даа артык күштүг хе- 
речилел бар. Мээң кылып чоруурум, Адамның кылзын дээш Менээ 
берген ажыл-херээ — Мени Ооң айбылап чорутканынын херечилели 

ол-дур! 37 Мени айбылап чоруткан Адам Боду Мээн дугайымда шак 
ынчаар херечилээн-дир. Силер Оон үнүн кажан-даа дыннаваан, Оон 
хевир-шырайын кажан-даа көрбээн силер. 38 Силер Оон сөзүн чурээ- 
нерде шыгжавайн чоруур силер, чуге дээрге Оон айбылап чорутканы 
Менээ бузуревес-тир силер. 39 Бижилгелер дузазы-биле менге амыды- 
ралды алырын бодааш, оларны хынамчалыг шинчилеп чоруур силер. 
А олар база-ла Мээн дугайымда херечилеп турар болгай. 40 Ынчалза- 
даа Мээн дузам-биле амыдыралды алыр дээш, Менээ чедип кээрин 
демей-ле күзевес-тир силер. 

4 Кижилерден алдар-хүндү алыксавас мен. 4 Ынчалза-даа силерни 
өттүр билир мен: силерде Бурганга ынакшыл чок! 43 Мен силерге Адам- 
нын адындан чедип келдим, а силер Мени хулээп албайн тур силер. А 
өске-бир кижи бодунун-на адын тудуп чедип кээрге, силер ону хүлээп 
алыр-дыр силер! 44 Бот-боттарынардан алдар-хүндүдилээр, а кара чан- 
гыс Бургандан алдар-хунду алыр дээш кыспас болганынарда, канчап 
черле бузурей бээр силер?! 4 Чок, Мени Адамның мурнунга силерни бу- 
руудадыр дээш келген деп бодаванар. Силерни Моисей буруудады бээр, 
ааңаа аажок идегеп чордунар чоп. 4 Моисейге ылап-ла бүзүреп чораан 
болзуңарза, Меңээ база бүзүрей бээр ийик силер, чүге дээрге ол Мээң 
дугайымда бижээн-не болгай. 47 Силер, ооң бижээн чүвезинге бүзүре- 
вес улус, Мээң силерге чугаалаан чүвемге канчап бүзүрээр силер?» 


Беш муң кижини тоттурганы 
(Мф. 14:13-21; Мк. 6:30-44; Лк. 9:10-17) 


6 1Оон соонда Иисус Галилея азы өскээр адаары-биле Тивериада 
хөлдүн ол чарыынче чорупкан. 2Оон соондан эндерик хөй чон 
чоруп олурган, чүге дээрге аарыг кижилерни экиртип тура, Оон кыл- 
ганы кайгамчык чүүлдерни улус көрген чүве-дир. 3 Иисус даг кырын- 
че үне бергеш, анаа Бодунун өөреникчилери-биле кады олуруп алган. 
4Иудей хосталыышкын байырлалы чоокшулап олурган. 5 Иисус эр- 
гий кайгаттынгаш, Бодунче эжен-эңдерик чоннуң кел чыдарын көрүп 
кааш, Филиппке мынча дээн: «Оларны чемгерипки дег хлебти ка- 
йыын садып алыр бис?» 6Чүнү кылыр деп турарын Ол билир турган, 
ынчалза-даа Филиппти шенээр дээш, ынча дээн чүве-дир. 7 Филипп 
Аңаа: «Оларның кижи бүрүзүнге хензигни-даа бол бээр дизе, ийи 
чүс мөңгүн чоос-биле* безин хлеб сатса, четпейн баар-дыр» — деп 





* 67 Ийи чүс мөнгүн чоос — сес айда ажылдап алыр ортумак шалынга 
дең түң-дүр. 

харыылаан. 8 Иисустуң өөреникчилериниң бирээзи — Симон Пётр- 
нуң дуңмазы Андрей Аңаа мынча дээн: «Мында турар бир оолда беш 
арбай далганының хлеви болгаш ийи балыкчыгаш бар-дыр. Ынчал- 
за-даа мынча хөй чонга ыя ол чүү боор деп?» 

10 Иисус: «Улусту черге олуртуптунар» — дээн. Ол кезек чер терең 
оът-сигенниг болган. А олургулапкан улус беш муң хире эр кижи 
чүве-дир. И Иисус хлебтерни алгаш, аъш-чем дээш, Бурганга өөрүп 
четтиргеш: «Олурган улуска уленер» — дээш, өөреникчилеринге бе- 
рипкен. Балыкты база-ла ынчанган. Кым чежени күзээнил, аңаа ол 
хирени берип турган. 12 Улус тода бээрге, Иисус Бодунуң өөреникчи- 
леринге: «Чүү-даа черге калбазы-биле арткан кескиндилерни чыып 
алыңар» — дээн. 13 Өөреникчилер улус чемненген соонда беш арбай 
хлевиниң арткан кескиндилерин чыггаш, он ийи аргаан хааржакты 
долдуруп алганнар. 

м Улус Иисустуң кайы хире кайгамчык чүүл кылганын көргеш: «Бо 
делегейге кээр ужурлуг демги Медээчи ылап-ла бо-дур!» — дишкен. 
15 А Иисус улустуң чедип келгеш, Ону хенертен тудуп алгаш, күш-би- 
ле хаан кылып аар деп турарын билип кааш, база катап даг кырынче 
чааскаан чоруй барган. 


Иисустуң суг кырлап кылаштааны 
(Мф. 14:22-27: Мк. 6:45-52) 


16 Кежээ дүжүп кээрге, Ооң өөреникчилери хөл кыдыынче бадып 
келгеннер. !7 Оон хемеге олурупкаш, хөл кежилдир Капернаумче 
эжиндирип чорупканнар. Карангылай берген, а Иисус ам-даа кел- 
бээн, сураг барган. 18 Күштүг хат хадыырга, хөл хөлзеп чыткан. ! Олар 
беш азы алды километр хире ырадыр эжиндире бергеш, хемеже хөлдү 
кырлап чоокшулап кел чыдар Иисусту көрүп кааннар. Өөреникчилер 
корга бергеннер. 2 Иисус: «Мен-дир мен, кортпанар!› — дээн. 2! Олар 
Ону хемеге күзелдии-биле олуртуп алганнар, хемези ынчан оларның 
эжиндирип бар чытканы эрикке ол дораан чеде берген. 


Иисус — амыдыралды бээр хлеб 


22 Даартазында хүн хөлдүн ындыы чарыынга артып калган чон анаа 
чүгле чаңгыс хеме турганын сактып келген. Иисустун хемеже өөре- 
никчилери-биле кады олурбаанын база оларның чүгле боттары эжин- 
дирип чорупканын улус база билир турган. 23 Ынчан Тивериададан 
элээн каш өске хеме Дээрги-Чаяакчының аъш-чем дээш, Бурганга 
өөрүп четтирип мөргүл кылганының соонда, улустуң хлеб чип олурган 

черинче эжиндирип чеде берген. 24 Улус чүү боор ийик, Иисустун-даа, 
Оон өөреникчилеринин-даа ында чогун көрүп кааш, хемелеринге де- 
дир олургулапкаш, Ону дилеп, Капернаумче эжиндирип чорупкан. 

25 Иисусту хөлдүн ол чарыындан тып алгаш, Оон: «Башкы, Силер 
кажан бээр чедип келдинер?» — деп айтырганнар. 26 Иисус оларга 
мынчаар харыылаан: «Алыс шынны силерге чугаалап тур мен: си- 
лер Мени бадыткал демдектерин көрүп, билгеш эвес, а тоттур хлеб 
чиген болгаш, дилеп турарынар ол-дур! 27 Эстип-хайлы бээр аъш-чем 
дээш сагышсыравайн, мөңге амыдыралды берип шыдаар аъш-чем алыр 
дээш, кызып-кылайыңар. Ол чемни силерге Кижи амытан Оглу бээр, 
чүге дээрге Ону Бурган Ада Боду демдектээн-дир». 28 Олар Оон: «Бис- 
тиң ажыл-херээвис Бурганга таарымчалыг болзун дизивиссе, чүнү 
кылыр ужурлуг бис?» — деп айтырганнар. 29 Иисус: «Силерниң Бурган 
дээш кылыр ажыл-херээңер дээрге-ле, Ооң айбылап чорутканы Ки- 
жиге бүзүрээри ол-дур» — деп харыылаан. 

30 Ынча дээрге, олар: «Ону көргеш, Силерге бүзүрей бээривис хире 
кандыг бадыткал демдээн биске көргүзер силер? Чүнү кылыр силер? — 
деп айтырганнар. — 3! Бистиң ада-өгбевис ээн кургаг ховуга манна 
деп чемни чип турган болгай. Бижилгеде ол дугайында: „Оларга чем 
кылдыр дээрден хлебти Ол берген“а — деп бижээн-дир». 32 Иисус 
мынчаар харыылаан: «Алыс шынны силерге чугаалап тур мен: силер- 
ге дээрден хлебти Моисей эвес, а Мээң Адам берип турган, алыс шын 
хлебти дээрден Ол ам-даа берип турар. 33Чүге дээрге, Кым дээрден 
дүжүп келгеш, бо делегейге амыдыралды хайырлаарыл, Бурганның 
хлеви Ол болур». 

34 Ынчан Аңаа мынча дээннер: «Дээргивис, биске ындыг хлебти 
үргүлчү берип туруңарам». 35 Иисус оларга мынча дээн: «Мен дээрге 
амыдыралды бээр хлеб-тир мен. Мени сурап кээр кижи кажан-даа 
аштавас база Меңээ бүзүрээн кижи кажан-даа суксавас. 36 Ынчалза-даа 
Мээң силерге чугаалап турганым дег, силер көрген-даа болзуңарза, 
бүзүревес-тир силер! 37 Адамның Менээ берген бүгү чүвези Меңээ че- 
дип кээр база Меңээ чедип келген кижини черле үндүр сывырбас мен. 
38 Чүге дээрге Мен, дээрден дүжүп кээрде, Бодумнуң күзел-соруум- 
нуң аайы-биле кылыр дээш эвес, а Мени айбылап чоруткан Адамның 
кузел-соруун күүседир дээш келген мен. 39 Мени айбылап чоруткан 
Адамның күзел-соруу мындыг: Ооң Меңээ берген чүвезинден чүнү- 
даа өлүрүп-чидирбези, харын оларны сөөлгү хүнде амыдыралче катап 





а Ыд. ыр. 77:24. 

диргизери. 4 Мээң Адамның күзел-соруу — Оглун көрүп турар база 
Оглунга бүзүрээн кижи бүрүзүнге мөңге амыдыралды бээри. Мен оон 
ол кижини сөөлгү хүнде катап диргизиптер мен». 

4 Иисустун: «Мен дээрге дээрден дүжүп келген хлеб-тир мен» — 
деп чугаалааны дээш, иудейлер Аңаа хорадап, хыйланы бергеннер. 
4 Олар мынча дээннер: «Ол дээрге Иосифтиң оглу Иисус эвес чүве 
бе? Бис Ооң адазын-даа, авазын-даа билир-дир бис. Канчап черле 
Ол: „Мен дээрден дүжүп келдим“ — дээрил?» 43 Иисус оларга мынча 
деп харыылаан: «Хорадап, хыйланырын соксадыңар. 4 Мени айбы- 
лап чоруткан Адам ол кижини хаара тутпас чүве болза, кым-даа Мен- 
че чедип кээп шыдавас, Мен оон ону сөөлгү хүнде катап диргизер 
мен. 45 Медээчилерниң номнарында мынчаар бижээн: „Оларның 
шуптузун Бурган өөредип каар“а. Адамны дыңнааш, Оон өөренип 
алган бүгү улус Меңээ чедип кээр. 46 Ынчалза-даа олар Аданы көрген 
дээни ол эвес-тир. Чүгле Бургандан келген Кижи, чүгле Ол чааскаан, 
Аданы көрген. 47 Алыс шынны силерге чугаалап тур мен: бүзүрей бер- 
ген кижи* мөңге амыдыралдыг болганы ол. 48 Мен дээрге амыдырал- 
ды бээр хлеб-тир мен. 4 Силерниң ада-өгбенер ээн кургаг ховуга 
манна дээр чем чип турдулар, ынчалза-даа өлгүлей бердилер. 50А 
дээрден дүжүп кээр хлеб ындыг эвес: ону чиген кижи кажан-даа өл- 
бес. 5! Мен дээрге дээрден дүжүп келген, дириг хлеб-тир мен. Ол 
хлебти чиген кижи мөңге амыдыралды алыр. Мээң аңаа бээрим хлеб 
дээрге-ле Мээң мага-бодум ол-дур. Мен ону бо делегейниң улузу 
амыдыразын дээш, берип турар мен». 

52 Ынчан иудейлер аразында изигленип маргыжа берген: «Ол кижи 
канчап бисти чизин дээш, бодунуң мага-бодун берип шыдаар чүвел?» 
53 Иисус мынчаар харыылаан: «Алыс шынны силерге чугаалап тур 
мен: бир эвес Кижи амытан Оглунуң мага-бодун чивес база Ооң ха- 
нын ишпес болзуңарза, бодунарда амыдырал чок болур. 54 Мээң мага- 
бодумну чиир база Мээң ханымны ижер кижи мөңге амыдыралдыг 
болур, оон Мен ону сөөлгү хүнде катап диргизиптер мен. 55 Мээң ма- 
га-бодум — ёзулуг чем, а Мээң ханым — ёзулуг суксун болур. 56 Мээң 
мага-бодумну чиир болгаш Мээң ханымны ижер кижи Менде бар 
болуп, амыдыраар, Мен база ооң бодунда бар болур мен. 57 Мени 





* 647 Чамдык бурунгу грек сөзүглелдерде «Бүзүрей берген кижи» деп 
сөстерге «Меңээ» деп сөстү немээн. 





а Ис. 54:13. 

айбылап чоруткан дириг Адамнын ачызында Мээн амыдырап чоруу- 
рум дег, Мени чиир кижи база-ла Мээң ачымда амыдыраар. 58 Дээр- 
ден дүжүп келген хлеб ындыг боор-дур. Ол силернин ада-өгбенернин 
чип турган манназы дег эвес болур — олар өлүп калгылаан ийик чоп. 
А бо хлебти чиир кижи мөнге амыдыралдыг болур». 

59 Иисус ону Капернаумнун синагогазынга өөредиг берип тургаш, 
чугаалаан чүве-дир. 


Өөреникчилеринин Иисусту кагганы 


60 Ооң өөреникчилериниң элээн хөйү ону дыңнааш, химиренчи 
берген: «Кандыг кончуг берге өөредиг боор! Кым ону дыннап шы- 
даарыл?» 61Иисус Бодунун өөреникчилеринин Оон сестеринге 
таарзынмайн турарын билир болгаш: «Силерни ол чайгылдырып тур 
бе? — деп айтырган. — 62 А бир эвес Кижи амытан Оглунун оон 
мурнунда турган черинче кедурлуп унуп бар чыдарын керуп кагзы- 
нарза, чүү болурул че? 6 Амыдыралды чүгле Сүлде бээр, а кижиниң 
күжү ынай-даа ажыглаттынмайн турар. Мээн силерге чугаалаан сөс- 
терим — амыдыралды бээр Сулде ол-дур. 64 Ынчалза-даа аранарда 
бузуревес улус база бар-дыр». Иисус эгезинден тура-ла кымнын Анаа 
бузуревезин база кымнын Ону садыптарын билир турган. 65Оон 
мынча дээн: «Мээн Адам анаа ындыг арга бербес чуве болза, Менче 
кым-даа чедип кээп шыдавазын чогум-на ынчангаш силерге чугаа- 
лааным ол-дур». 

66 Ол үеден эгелээш, Ооң өөреникчилериниң дыка хөйү Ону 
каапканнар болгаш Ооң-биле кады чорбастай бергеннер. 6А 
Иисус он ийи элчининден айтырган: «Силер база ойлап чоруурун 
кузевейн-дир силер бе?» 6 Симон Пётр Аңаа мынча деп харыы- 
лаан: «Дээрги, кымга баар улус бис? Мөңге амыдыралды бээр 
сөстер Силерде-дир. 69 Бис ам Силерге бүзүрей бердивис база Си- 
лерни Бурганның Ыдыктыг Төлээлекчизи* деп билип алдывыс». 
70 Иисус: «Мен силерни он ийи элчин кылдыр шилип албажык 
мен бе? — деп харыылаан. — А силерниң бирээңер эрлик-тир оң!» 
71Ол Симон Искариоттун оглу Иуданың дугайында чугаалап турган. 
Иуда, он ийи элчинниң бирээзи тургаш, алызында барып Ону са- 
дыпкан чүве-дир. 





* 6:69 Чамдык бурунгу грек сөзүглелдерде «Бурганның Ыдыктыг Төлээ- 
лекчизи» эвес, а «Христос, дириг Бурганның Оглу» деп бижээн. 

Иисустуң чадырлар байырлалынче чорупканы 


1Иисус ооң соонда Галилеяны эргип чорупкан. Иудейлер Ону 
7 өлүрер деп турар боорга, Ол Иудеяга барбазын шиитпирлеп ал- 
ган. 2 Иудейлерниң чадырлар байырлалы чоокшулап олурган. 

3 Иисустуң дуңмалары ынчан Аңаа мынча дээннер: «Бо черни каг- 
гаш, Иудеяже чоруп көрем! Сээң кылып турар ажыл-херээнни өөре- 
никчилериң база көрзүн. 4Чүге дээрге кым-даа бодун билдингир 
болуйн деп күзээр болза, ажыл-херээн бүдүү кылбас. А Сен мындыг 
ажыл-херекти чаяап чоруур-дур сен, ынчангаш Бодуңну бо улус 
мурнунга көргүс!» 5 Ооң дуңмалары безин Аңаа бүзүревейн турган 
чүве-дир. 6 Иисус оларга мынча дээн: «Мээң үем ам-даа келбээн-дир. 
А силерге кандыг-даа үе тааржыр-дыр. ? Бо делегейниң улузу силерге 
көөр хөңнү чок болу берип шыдавас, а Мени көөр хөңнү чок-тур, 
чүге дээрге Мен ооң ажыл-херектери бузуттуг дээрзин херечилеп ту- 
рар-дыр мен. 8А силер байырлалче барыңар. Мен амдыызында* ол 
байырлалче барбаайн, чүге дээрге Мээң үем ам-даа келбээн-дир». 

9 Ону чугаалааш, Иисус Галилеяга артып калган. 19 Ынчалза-даа 
дуңмалары байырлалче чорупкан соонда, Иисус база ынаар чоруп- 
кан, чүгле ажыы-биле эвес, а бүдүү. И Иудей чагырыкчылар байырлал 
үезинде Ону дилеп турганнар. Олар: «Ол кижинер кайдал?» — деп ай- 
тырар болганнар. 2 Чон аразынга база-ла Ооң дугайында маргыштыг 
хөй чугаа-соот үнген. Чамдыызы Ону: «Буянныг кижи-дир» — дээн- 
нер. А өскелери: «Чок, Ол чонну мегелеп турар-дыр» — деп удурланыр 
болган. 13 Ындыг-даа бол, иудей эрге-чагыргадан корткаш, кым-даа 
Ооң дугайында ажыы-биле чугаалаваан. 

м Харын байырлал орту кирип чорда, Иисус Бурганның өргээзинге 
кирип келгеш, өөредип эгелээн. !5 Иудей чагырыкчылар: «Каяа-даа 
өөренмээн хирезинде, Ол ынча хөй чүвени кайыын билип алган 
чоор?» — дижип, элдепсинип турган. 16 Иисус мынчаар харыылаан: 
«Мээң өөредиим — Мээңии эвес, а Мени айбылап чоруткан Адам- 
ныы чүве. !? Ооң күзел-соруун чогудар дээн кижи, ол өөредиг Бурган- 
дан-даа келген болза азы Мен Бодумнуң өмүнээмден-даа чугаалаан 
болзумза, ооң дугайында билип аар. 

18 Бодунуң өмүнээзинден чугаалап чоруур кижи бодунга алдар- 
хүндү чедип алыксаар, Ону айбылап чоруткан Адазынга алдар-хүндү 





* 78 Чамдык бурунгу грек сөзүглелдерде «Амдыызында» деп сөс тава- 
рышпайн турар. 

чедип алыксаар Кижи алыс шынны чугаалаар болгаш, Оон чурээнде 
меге чок болур. !9 Моисей силерге ыдыктыг хоойлуну берди чоп? Ын- 
чалза-даа силерниң чаңгызыңар-даа ыдыктыг хоойлуну сагывайн 
чоруур-дур! Чүү дээш, мени өлүрер деп бардыңар?» 20 Чыылган чон: 
«Сен букшуурай бердиң бе? Кым Сени өлүрер дээн чүвел?» — деп ха- 
рыылаан. 

21 Иисус улаштыр мынча дээн: «Мен чаңгыс кайгамчык чүүл кыл- 
дым, а силер шупту кайгап калдыңар. 22 Моисей силерге кыртыжап 
демдектээрин айтып берген (херек кырында ол Моисейни эвес, а бу- 
рунгу өгбелерни дамчып келген-даа болза), ынчангаш силер оолда- 
рыңарны амыр-дыш хүнүнде-даа кыртыжап демдектээр-дир силер. 
23 Моисейнин хоойлузун хажытпас дээш, кижини амыр-дыш хүнүнде 
кыртыжап демдектеп болур турда, Мен кижини амыр-дыш хүнүнде 
бүдүн-бүрүнү-биле сегидип каарымга, чүге ол дээш, Менче хорадап 
турарынар ол? 24Эренгейлеп шиитпеңер, а чөптүг шииткел-биле 
шиидинер». 


Иисустуң дугайында аңгы-аңгы бодалдар 


25 Ынчан Иерусалимниң чамдык чурттакчылары мынча дээннер: 
«Даргаларывыстын өлүрер деп турар кижизи Ол эвес чүве бе? 26 Ын- 
чаарга көрүнерден, Ол ажыы-биле өөредип тур, а кым-даа Аңаа удур 
чүве дивес-тир. Христос ылап-ла Бо-дур деп, бистиң даргаларывыс 
билип кагбаан бе? 27 Ынчалза-даа бис Ону таныыр, Ооң кайыын кел- 
генин билир-дир бис. А Христос чедип кээрге, Ооң кайыын кээрин 
кым-даа билбес болур дээн чүве болгай». 28 Иисус ынчан Бурганның 
өргээзинге өөредиг берип тура, ыыткыр мынча дээн: «Мени таныыр 
база Мээң кайыын келгенимни билир-дир силер бе? Дөмей-ле Мен 
Бодумнуң өмүнээмден келбээн мен. Мени айбылап чоруткан Адамга 
ылаптыы-биле бүзүреп боор, ынчалза-даа силер Ону билбес-тир си- 
лер. 2 А Мен Ону билир мен, чүге дээрге Мен Ооң адындан келген 
мен. Ол Мени айбылап чоруткан чүве». 

30 Ынчан олар Иисусту тудуп хоругдап алыр бодааннар, ынчалза- 
даа кым-даа Олче хол көдүрбээн, чүге дээрге Ооң үе-шагы ам-даа 
келбээн болган. 3! Чон аразындан хөй кижи Аңаа бүзүрей берген. 
Олар: «Христос чедип кээр болза, бо кижиниң кылганындан хөй ба- 
дыткал демдектерин көргүзүп шыдаар бе кай?» — дижип турганнар. 

32Чонда Ооң дугайында ындыг чугаалар чоруп турарын фарисей- 
лер дыңнап кааннар. Ынчан фарисейлер болгаш Бурганның дээди 
бараалгакчылары Ону тудуп хоругдаары-биле Бурганның өргээзиниң 

таңныыл шериин чорудупканнар. 33 Иисус ол өйде мынча деп турган: 
«Мен ам силер-биле ындыг-ла үр эвес кады турар мен, оон Мени ай- 
былап чоруткан Адамче чоруптарым ол. 34 Мени дилей бээр силер, 
ынчалза-даа тыппас силер. Мен каяа турар-дыр мен, силер ынаар че- 
дип кээп шыдавас силер». 35 Ынчан иудейлер боттарының аразында: 
«Биске тывылбайн баар кылдыр, Ооң кайнаар баар деп турары ол? 
Гректер аразында тоо быдаргай чурттаан бистиң чонче чоруткаш, 
гректерни өөредир дивээн бе? 36 Ооң: „Мени дилей бээр силер, ын- 
чалза-даа тыппас силер“ база „Мен каяа турар-дыр мен, силер ынаар 
чедип кээп шыдавас силер“ — деп чугаазының ужур-утказы чүл?» — 
дижи бергеннер. 

37 Байырлалдың адак сөөлгү, эң өндүр улуг хүнүнде Иисус туруп 
келгеш, ыыткыр үн-биле: «Кым суксай-дыр, Меңээ чедип келзин база 
суксунун хандырып алзын! 38 Бижилгеде айтып каанын ёзугаар, кым 
Меңээ бузурээрил, ооң чүрээнден дириг сугнуң хемнери агып бадар» — 
деп чугаалаана. 39 Иисуска бүзүрей берген улустуң алыр ужурлуу 
Ыдыктыг Сүлдениң дугайында Ооң ынчаар чугаалааны ол. Ол өйде 
Бурган Бодунуң Сүлдезин оларга ам-даа бербээн турган, а ооң ужуру 
болза, Бурганның алдарын Иисустуң ам-даа албаанында болган. 

40 Иисустун ол сөстерин дыңнааш, чамдык улус: «Ол Медээчи 
дээрзи ылап-тыр!» — дишкен. 41 Өскелери мынча дээннер: «Ол Хрис- 
тос-тур!» А бир чамдыызы: «Христос канчап Галилеядан чедип кээр 
чүвел? — дижип, удурланыр болган. — 42 Христос Давид хаанның үре- 
садызы болур болгаш Давидтиң чурттап чораан хоорайы Вифлеемге 
төрүттүнер деп Бижилгеде чугаалаан-на болгай»б. 43 Чон аразынга 
Иисус дээш алгыш-кырыштыг маргылдаа үнген. 4 Чамдык улус Ону 
тудуп хоругдаар дей берген, ынчалза-даа кым-даа Олче хол көдүр- 
бейн барган. 


Иудей даргаларның бүзүревээни 


4 А Бурганның өргээзиниң таңныыл шерии Бурганның дээди 
бараалгакчылары болгаш фарисейлерже ээп чедип кээрге, демгиле- 
ри оларга: «Чүге силер Ону тудуп эккелбединер?» — дээр болган. 
46 Бурганның өргээзиниң таңныыл шерии: «Ол кижи дег кылдыр кым- 
даа, кажан-даа чугаалап көрбээн» — деп харыылаан. 47 Фарисейлер 
оларга мынча дээн: «Таанда-ла, Ол силерни база мегелеп каапты бе? 
48 А эрге-чагырга тутканнарның азы фарисейлерниң аразындан Аңаа 





а Ис. 44:3; Зах. 14:8. © Мих. 5:2. 


Иоаннын 7, 8 245 





бузурей берген чаңгыс-даа кижи бар-дыр бе? 4 Чүгле бо, Моисейнин 
хоойлузун билбес, бүдүүлүк улус ынчалды, Бурганның каргыжы 
оларга четкен-дир!» 

50 Фарисейлернин бирээзи болур, Иисуска дүне када кээп турган 
Никодим дээрзи олардан: 5! «Баштай ооң өчүүн дыңнап албайн база 
ооң чүнү үүлгедип каанын билип албайн чыда, ол кижиге шииткел 
онаарын бистиң ыдыктыг хоойлувус чөпшээрээр чүве бе?» — деп ай- 
тырган. 5 Олар аңаа харыы кылдыр: «Бо чүү болду? Сен база Галилея- 
дан эвес сен бе? Бижилгени өөрен, ынчан медээчи Галилеядан 
келбес дээрзин билип каар сен» - дишкеннер. [53 Оон олар шупту 
бажыңнарынче тарап чангылай бергеннер. 


Самыыраан деп буруудаттырган херээжен 


ТА Иисус Елеон даанче чорупкан. 2 Эртен эрте Ол база катап Бур- 
8 ганның өргээзиниң девискээринге көстүп келген. Бүгү чон Ону 
үглей чыглып кээрге, Иисус, олуруп алгаш, оларны өөредип эгелээн. 
3Ол өйде ном-хоойлу тайылбырлакчылары болгаш фарисейлер са- 
мыыраан херээженни туткаш, Аңаа эккелгеннер. Олар ол херээжен- 
ни чон ортузунга тургускаш, 4Иисуска мынча дээннер: «Башкы! Бо 
херээжен самыырааш, туттурган-дыр. 5 Моисей бодунуң хоойлузунга 
ындыгларны даш-биле өлүр согарын биске дужаап чораан болгай. А 
Силер чүү дээр силер?» 6 Иисусту буруудадыр кандыг-бир чылдак тып 
алыр дээш ынча деп турганнары ол чүве-дир. 

Ынчалза-даа Иисус, донгайып алгаш, салаазы-биле довуракка бир- 
ле чүве бижий берген. 7 Олар Оон салдыкпайн, айтыргаш туруп бээрге, 
Ол ковайып келгеш, оларга мынча дээн: «Силерниң араңарда кажан- 
даа бачыт кылбаан кижи ол херээженче дашты баштай октапсын!» 
8 Оон катап-ла донгайып алгаш, довуракка чүве бижиирин уламчылай 
берген. 

9 Ону дыңнааш, улус чаңгыстап тарап эгелээн, эң баштай эн улуг- 
лары чоруй барып-тыр. Иисус-биле чон ортузунга турган херээ- 
женден өске кым-даа артпаан. 19 Иисус бажын көдүрүп келгеш, ол 
херээженден: «Дуңмам! Сээң буруудадыкчыларың кайыл? Сени 
кым-даа шиитпээни ол бе?» — деп айтырган. И Оозу: «Кым-даа эвес, 
Дээргим» — деп харыылаан. Иисус аңаа мынча дээн: «Мен база сени 
буруу шаппайн тур мен. Чорупкаш, моон сонгаар бачыт үүлгетпе».|" 





* 75381 Эн бүзүрелдиг грек сөзүглелдерде ол шүлүктер таварышпайн 
турар. 

Иисус — делегейге чырык 


12 Иисус база катап фарисейлер-биле чугаалажы берген: «Мен — бо 
делегейниң улузунга чырык-тыр мен. Мени эдерген кижи караңгыга 
азып чорбас, харын амыдыралды бээр чырыкты алган болур». 13 Фа- 
рисейлер мынча дээннер: «Бодуң-на Бодуң дугайыңда херечилээр- 
дир сен. Ынчангаш Сээң херечилээнин күш чок болур». 4Иисус 
мынчаар харыылаан: «Бодум-на Бодумнуң дугайымда безин херечи- 
леп турзумза, Мээң сөстеримге бүзүреп болур. Чүге дээрге Мен ка- 
йыын келгенимни болгаш кайнаар чоруй баарымны билир-дир мен, 
а силер Мээң кайыын келгенимни болгаш кайнаар чоруй баарымны 
билбес-тир силер. !5 Силер кижилерниң хемчээ-биле шиидер-дир 
силер, а Мен кымны-даа шиитпес-тир мен. 16А бир эвес Мен шии- 
дип-даа турган болзумза, Мээң шииткелим алыс шынныг болур, чүге 
дээрге Мен чааскаан эвес мен: Мени айбылап чоруткан Адам Мээн- 
биле кады-дыр. ПА силерниң ыдыктыг хоойлуңарда ийи кижиниң 
херечилээнинге бүзүреп болур дээн болгай. 18 Бодум-на Бодумнун 
дугайымда херечилээнимден аңгыда, Мени айбылап чоруткан Адам 
база Мени дээш херечилээн-дир». 

19 «А Сээң Адаң кайдал?» — деп, олар айтырганнар. Иисус: «Силер 
Мени-даа, Мээң Адамны-даа билбес силер — деп харыылаан. — Мени 
билир турган болзуңарза, Мээң Адамны база билгей эртик силер». 
20 Иисус ол сөстерни Бурганның өргээзинге өөредиг берип тургаш, 
өргүл шыгжаар өрээл чанынга чугаалаан. Ынчаарга кым-даа Ону 
тудуп хоругдаваан, чүге дээрге Ооң үе-шагы ам-даа келбээн болган. 

21 Иисус оларга: «Мен-даа чоруур дей бердим. А силер Мени дилей 
бээр силер, ынчалза-даа хай-бачыдыңар-биле өлүр силер. Мен кай- 
наар чоруй баар-дыр мен, силер ынаар чедип шыдавас силер» — деп 
немеп чугаалаан. 22 Иудейлер ынчан мынча дижи бергеннер: «,„Мен 
кайнаар чоруй баар-дыр мен, силер ынаар чедип шыдавас силер“ — 
деп чүзүл ооң, ынча деп турарын бодаарга, Ол амы-тынынга четтинер 
дээн эвес бе?» 23 Иисус мынчаар харыылаан: «Силер адаккы чер-деле- 
гейден силер, а Мен — өрүтен келген мен. Силер бо делегейден силер, 
а Мен бо делегейден эвес мен. 24 Ынчангаш Мен силерге: „Хай-бачы- 
дынар-биле өлүр силер“ — дидим. Бир эвес Мени Ол-дур деп бүзүре- 
вес болзуңарза, силер хай-бачыдыңар-биле өлүр силер». 

25 Олар Иисустан: «Сен чогум кым сен?» — деп айтырганнар. Иисус 
мынчаар харыылаан: «Кым Мен дээрзин силерге үргүлчү чугаалап 
келдим. 26 Силерниң дугайыңарда чугаалааш, силерни шиидип болгу 

дег чүвем-не хөй. Ынчалза-даа Мени бо делегейже айбылап чоруткан 
Адамдан дыннаан чүвемни-ле манаа чугаалап чоруур-дур мен, а Ме- 
ни айбылап чоруткан Адам алыс шынны чугаалаар болгай». 27Ол 
иудейлерге Бодунун дээрде Адазынын дугайында чугаалап турарын 
олар билбээннер. 28 Иисус улаштыр мынча дээн: «Кижи амытан 
Оглун өрү ундурупкеш, Мени Ол-дур деп база Бодунуң өмүнээзин- 
ден чуну-даа кылбайн чоруур деп биле бээр силер: Ада Мени чуу 
чүвеге өөреткенил, ону-ла чугаалап чоруур-дур мен. 2 А Мени айбы- 
лап чоруткан Адам Мээн-биле кады — Ол мени чааскаандырзымны 
кагбаан, чуге дээрге Мен кезээде-ле Анаа таарымчалыг чуулду кылып 
чоруур мен». 30 Ооң ол сөстери дээш, дыка хөй кижи Аңаа бүзүрей 
берген. 


Алыс шын силерни хостуг кылып каар 


31 Ынчан Иисус Аңаа бүзүрээн иудейлерге мынча дээн: «Силер 
Мээң өөредиим ёзугаар чурттаар болзуңарза, Мээң ёзулуг өөреник- 
чилерим болур силер. 32 Ынчан алыс шынны билип алыр силер — оон 
ол силерни хостуг кылып каар». 33 Олар Аңаа: «Бис — Авраамнын үре- 
садызы бис, кажан-даа, кымның-даа кулдары болуп чорбаан бис! 
„Хостуг апаар силер“ деп сээң ол чүү дээриң ол чүвел?» — деп харыы- 
лааннар. 34 Иисус оларга мынчаар харыылаан: «Алыс шынны силерге 
чугаалап тур мен: бачыт кылган кижи бүрүзү бачыттың кулу болур 
чүве. 35 Кул өг-бүлеге үргүлчү туруп шыдавас, а Оглу аңаа үргүлчү 
турар. 36 Ынчангаш Оглу силерге хосталганы бээр болза, ынчан ёзу- 
луг-ла хостуг болур силер. 37 Мен силерни Авраамнын үре-садызы деп 
билир мен. Ынчалзажок Мени өлүрер деп тур силер — чүге дээрге 
Мээң сөзүм силерже кирип, сиңмээн-дир. 38 Адамның чанынга тур- 
гаш, Мен чүнү көржүк мен, ол дугайында силерге чугаалап тур мен, 
а силер бодуңарның адаңардан дыңнаан чүвеңерни кылып турар- 
дыр силер». 


Силерниң аданар — эрлик-тир 


39 Олар: «Бистиң адавыс — Авраам!» — деп харыылааннар. Иисус 
оларга мынча дээн: «Силер ылап-ла Авраамның ажы-төлү болзуңар- 
за, ооң ажыл-херээн кылып чораай силер. 4А силер дээрге ындыг 
эвес, Мени — Бодунуң Бургандан дыңнааны алыс шынны силерге чу- 
гаалап берген кижини — өлүрер деп турар-дыр силер! Авраам ынчап 
турган эвес. 41 Чок ыңар, силер бодуңарның адаңарның ажыл-херээн 
кылып чоруур-дур силер». «Бис сурас болуп төрүттүнмээн бис — деп, 

олар удурланып үнген. — Бистиң чаңгыс Адавыс — Бурган ол-дур». 
4 Иисус оларга: «Силерниң Аданар Бурган турган болза, Меңээ ынак 
болгай эртик силер, чүге дээрге Мен Бургандан чедип келген болгаш, 
ам мында турар-дыр мен. Бодум-на Бодумнуң өмүнээмден чедип 
келбээн мен — Мени Бурган айбылап чоруткан! — деп харыылаан. — 
43 Чүге Мээң сөзүмнү билип албайн турар силер? Чүге дээрге Мээң 
медээмни дыңнап шыдавас-тыр силер. 4 Силерниң адаңар — эрлик- 
тир, ынчангаш силер бодуңарның адаңарның күзээн-не чүвезин 
күүседирин бодаар-дыр силер. А ол кезээде-ле кижи өлүрүкчүзү 
чораан болгаш алыс шынны хүлээп көрбейн келген, чүге дээрге ооң 
бодунда алыс шын чок. Ол мегелей бергеш, бодунуң төрээн дылынга 
чугаалап турары ол, чүге дээрге ол — боду мегечи-дир база нугул-ме- 
гениң адазы-дыр. 45 А Мен алыс шынны чугаалап турумда-ла, Меңээ 
бүзүревес-тир силер! 46 Силерниң араңардан кым Мени бачыттыг деп 
сойгалаар харыктыгыл? Мен силерге алыс шынны чугаалап турар 
болзумза, чүге меңээ бүзүревес силер? 47 Кым Бурганныыл, ол кижи 
Бурганның сөстерин тооп дыңнаар. Силер Бурганга хамаарышпас 
эвес болгаш, Мээң сөстеримни тооп дыңнавазыңар ол-дур». 


Мен Авраамның мурнунда-ла турган мен 


48 Оон иудейлер Аңаа: «Сени „Самария чурттуг хей-дир“ деп база 
„Букшуураан-дыр бо“ деп, бис шынын чугаалап келген-дир бис» — 
дээннер. 4 Иисус мынчаар харыылаан: «Мен букшууравадым, харын 
Мээң Адамны хүндүлээр-дир мен, а силер Мени бак сөглеп, дора 
көөр-дүр силер. 5 Мен Бодумга алдар дилевейн тур мен. Дилеп тып 
база Мээң таламче шиидип турар өске Кижи бар болгай. 5 Алыс 
шынны силерге чугаалап тур мен: Мээң сөзүмнү бодунга кадагалап 
алыр кижи өлүмнү кажан-даа көрбес». 5 Иудейлер Аңаа мынча дээн- 
нер: «Сени букшуураан дээрзин бис ам-на ылап билдивис. Авраам 
болгаш медээчилер өлү бергилээн болгай. А Сен: „Мээң сөзүмнү бо- 
дунга кадагалап алыр кижи кажан-даа өлбес“ — дээр-дир сен. 53 Таан- 
да-ла Сен бистиң мөчээн адавыс Авраамдан улуг сен бе? Ол ышкаш 
өлү бергилээн медээчилерден база улуг сен бе? Бодуңну Кым мен деп 
көргүзер бодап тур сен?» 5 Иисус мынчаар харыылаан: «Бодум-на 
Бодумну алдаржыдар болзумза, Мээң ол алдарым хей хоозун боор. 
Ынчалза-даа Мени Мээң Адам алдаржыдып турар — а силер Ону бис- 
тиң Бурганывыс дижир болгай силер! 55 Силер Ону черле билбес тур- 
ган силер, а Мен Ону билир мен. „Ону билбес мен“ дээн болзумза, 
силер ышкаш мегечи болур ийик мен. Ынчалза-даа Мен Ону билир 

база Оон сөзүн сагып чоруур мен. 56Силернин аданар Авраам Мээн 
хүнүмнү көөрүн бодап келгеш, өөрүп-байырлап турган. Ол ону көр- 
ген-даа, аас-кежиктиг болган-даа!» 

57 Ынчан иудейлер Анаа мынча дээннер: «Сээн харын бежен безин 
четпээн-дир, а Авраам Сени кергени ол бе?» 58 Иисус оларга мынча 
дээн: «Алыс шынны силерге чугаалап тур мен: Авраамнын теруттуне- 
ринин мурнунда-ла Мен бар турдум»*. 5 Ынчан олар Ону согар дээш, 
даштар сегирип алганнар. Ынчалза-даа Иисус ажытталы бергеш, 
Бурганның өргээзинден үнүп чоруй барган**. 


Төрүмелинден согур кижини экирткени 


9 1Иисус оон, эртип бар чыткаш, төрүмелинден согур кижи көрүп 

каан. 2 Ооң өөреникчилери: «Башкы! Ооң согур төрүттүнген ужу- 
ру чүдел, кым бачыт үүлгеткенил: ол боду бе азы ооң ада-иези бе?» — 
деп айтырганнар. 3 Иисус мынча деп харыылаан: «Ол боду-даа, ооң 
ада-иези-даа бачыт үүлгетпээн-дир, а Бурганның күчү-күжү аңаа бо- 
дарап көзүлзүн дээш, согур болганы ол-дур. “Хүн дурту төнмээнде, 
Мени айбылап чоруткан Адамның ажыл-херээн улаштыр кылыр 
ужурлуг бис. Дүн дүжүп кел чыдыр, ынчан кым-даа чүнү-даа кылып 
шыдавас болгай. 5 Бо делегейге турар шаамда, Мен — бо делегейге чы- 
рык-тыр мен». 

6Ону чугаалааш, Иисус черже дүкпүрүпкеш, чараазы-биле дову- 
ракты хоюткаш, оозу-биле согур кижинин карактарын чаап берген. 
7Оон аңаа мынча дээн: «Баргаш, Силоамнын (ол дээрге , Айбылат- 
кан“ дээни ол) эштир хөөлбээнге арнын чуп каавыт». Ол кижи бар- 
гаш, чунуп каапкаш, оон караа көстүр апарган дедир ап четкен. 

8 Ынчан оон кожалары болгаш ону согур деп мурнунда көрген 
улус мынча дээннер: «Орта чоор бе? Хайырлал дилеп олурар кижи бо 
бе кай?» Чамдык улус: «Ийе, ол-дур» — дишкен. Өскелери: «Чок, 
ооң-биле дөмей кижи-дир» — деп удурланганнар. А демги кижи: 
«Мен-дир мен» — дээн. 

10Олар оон айтырганнар: «А сээң карааң канчап көре берди?» 
п Ол мынча деп харыылаан: «Иисус деп аттыг бир кижи хоюткан 





* 858 Иисустун чугаалаан: «Мен бар турдум» — деп сөстери Бурганның 
ыдык адының грек дылче очулгазынга дөмей бооп турар. 

** 859 Чамдык бурунгу грек сөзүглелдерде «Бурганның өргээзинден үнүп 
чоруй барган» эвес, а: «Оларның аразы-биле өде кылаштааш, Бурган- 
ның өргээзинден үнгеш, улаштыр базып чорупкан» — деп бижээн. 

малгаш-биле карактарымны чаап бергеш: „Баргаш, Силоамга чунуп 
каавыт“ — диди. Мен баргаш, чунуп кааптым, оон караам көстү 
берди». 12 Олар: «Ол кижи кайдал?» — деп айтырганнар. Демгизи: 
«Билбес мен» — дээн. 

13 Мурнунда согур чораан ол кижини фарисейлерге эккелгеннер. 
МА Иисустун хоюткан малгаш кылгаш, ооң караан ажыдып каан хүнү 
амыр-дыш хүнү турган чүве-дир. !5 Фарисейлер база-ла ооң караа 
канчап көстү бергенин ол кижиден айтырып эгелээннер. Ол мынча 
дээн: «Иисус мээң карактарымны хоюткан малгаш-биле чаап берди. 
Оон мен чунуп каапкаш, көре бердим». 16 Ынчан чамдык фарисей- 
лер: «Ол эмнекчи кижи Бургандан эвес-тир, чүге дээрге амыр-дыш 
хүнүнүң хоойлузун сагывас-тыр» - дээннер. Өскелери: «Ынчаарга 
бачыттыг кижи канчап ындыг кайгамчык чүүлдерни кылып шыдаа- 
рыл?» — дижип, удурланыр болган. Ынчангаш оларның аразынга 
маргылдаа үнген. 1? Согур кижиден база катап: «Ол сээң караанны 
көөр кылып каан дээр-дир сен. Ооң дугайында бодуң чүнү чугаалап 
болур сен?» — деп айтырганнар. Демгизи: «Ол — Бурганның медээчи- 
зи-дир» — деп харыылаан. 

18 Иудейлер ол кижини баштай согур чорааш, оон караа көстү бер- 
ген деп бүзүрээрин дөмей-ле күзевээннер. Олар караа көстү берген 
кижиниң ада-иезин келдиртип эккелгеш, ! олардан: «Бо силерниң 
оглунар бе? Ону согур төрүттүнүп келген деп тур силер бе? Ам көре 
бергени ол бе?» — деп айтырганнар. 2 Ооң ада-иези мынча деп харыы- 
лаан: «Бо дээрге бистиң оглувус деп база ол согур төрүттүнүп келген 
деп билир бис. 2 А ооң ам канчап көре бергенин база кым ооң карак- 
тарын көрүптер кылып бергенин билбес бис. Ооң бодундан айты- 
рыптынар, улуг апарган кижи-дир, боду чугаалап берзин». (22 Иудей 
эрге-чагыргадан корткаш, ооң ада-иези ынчаар харыылаан. Ужуру 
чүдел дизе, Иисусту Бурганның шилээн Христозу деп хүлээп көрген 
кижини синагогадан аңгылаар дугайында шиитпирни иудей эрге-ча- 
гырга хүлээп апкан болуп-тур. 23 Ындыг болурга, ооң ада-иези: «Улуг 
апарган кижи-дир, ооң бодундан айтырыптынар» — дээн чүве-дир.) 

24 Ынчангаш согур чораан кижини ийиги удаа келдирткеш, аңаа: 
«Шынын чугаалап, Бурганны алдаржыт! Ол кижи бачыттыг дээрзи 
биске билдине берди» — дээннер. 25 Согур чораан кижи мынчаар ха- 
рыылаан: «Ооң бачыттыын билбес мен, чангыс-ла билир чүвем: мен 
согур чордум, а ам көре бердим». 26 Олар оон катап-ла айтырганнар: 
«Ол сени канчапты? Сээң карааңны канчап көре бээр кылыпты?» 
27 Согур чораан кижи оларга: «Мен силерге дем-не чугааладым, а силер 

дыннавас чордунар. Ам чүү болдунар, база катап дыннаксап тур силер 
бе? Азы боттарынар база Оон өөреникчилери болуксап тур силер бе?» — 
деп харыылаан. 28 Олар ону дора көрүп: «Сен-не харын Оон өөреникчи- 
зи боор сен! А бис Моисейнин өөреникчилери-дир бис! 2 Бурганның 
Моисей-биле чугаалашканын билир бис, а Ол кижиниң дугайында, 
Ооң кайыын келгенин-даа билбес бис» — деп алгыржы бергеннер. 

30 Караа көстү берген кижи оларга мынча деп харыылаан: «Кара эл- 
деп! Ол караамның көөрүн эгидип берди, а силер Ооң кайыын келге- 
нин ам-даа билбес-тир силер. 3! Ынчалза-даа Бурган бачыттыгларны 
дыңнавас, харын кымнар Аңаа мөгеерил база Ооң тура-соруун күүсе- 
дирил, чүгле ол улусту дыңнаар дээрзин билир бис. 32 Кандыг-бир ки- 
жи төрүмелинден согур кижиге карааның көстүрүн эгидип берген деп 
чүве бо делегейниң тывылганындан бээр дыңналбаан херек-тир. 33 Ол 
Бургандан келбээн турган болза, чүнү-даа кылып шыдавас ийик!» 
34 Фарисейлер аңаа харыылап: «Бүрүнү-биле бачытка алыскан бооп 
төрүттүнген бодуң, бисти өөредирин канчап семээр сен?!» — деп ал- 
гыргаш, ону үндүр сывыртапканнар. 

35 Иисус ол кижиниң үндүр сывыртадып алганын дыңнааш, ону тып 
алгаш: «Сен Кижи амытан Оглунга* бүзүрээр сен бе?» — деп айтырган. 
36 Ол кижи: «Дээрги, Ол кымыл дээрзин чугаалап көрүңерем, мен база 
Аңаа бүзүрээйн дээш» — деп харыылаан. 37 Иисус аңаа: «Сен Ону көр- 
ген сен. Сээн-биле чугаалажып турар кижи Ол-дур» — дээн. 38 «Бүзүреп 
тур мен, Дээрги!» — деп, ол харыылааш, Ооң мурнунга дис кырынга 
мөгейип-тир. 3 Ынчан Иисус: «Мен бо делегейже караа көрбестер 
көрзүн дээш, а караа көөрлер согурара берзин дээш, шииткел кылып 
келген мен» — дээн. 4 Ону дыңнааш, Ооң чанынга турган фарисейлер 
Аңаа: «Чүүже? Таанда-ла бис база согур бис бе?» - дишкеннер. 
41 Иисус мынчаар харыылаан: «Силер ылап-ла согур турган болзунар- 
за, бачыт дээш, буруудавас ийик силер. Ынчалза-даа силер көрүп тур 
бис дижир-дир силер, ынчангаш бачыдынар силерге артып каар. 


Кадарчы болгаш хойлар 


1 1Алыс шынны силерге чугаалап тур мен: хой кажаазынче 
© эжиинден эвес, а кандыг-бир өске арга-биле кирер кижи — оор 
болгаш дээрбечи-дир. 2А эжиинден кирген кижи — хойларның ка- 
дарчызы ол-дур. 3Танныыл аңаа эжикти ажыдып бээр. Хойлар ооң 





* 9355 Чамдык бурунгу грек сөзүглелдерде «Кижи амытан Оглу» эвес, а 
«Бурганның Оглу» деп бижээн. 

үнүн дыңнаар, ынчангаш ол бодунуң хойларының адын адап кый- 
гыргаш, сүрүп үндүре бээр. 4Ол бодунуң хойларын шуптузун үндүр 
сүрүп алгаш, оларның мурнунга чоруур, а хойлары ооң үнүн таныыр 
болгаш, ону эдерип чоруптарлар. 5 Хойлар өске кижини эдербес, ха- 
рын хоюп маңнажы бээр, чүге дээрге өске кижиниң үнүн билир 
эвестер». 6 Иисус бо угаадыглыг чугааны иудейлерге чугаалап бер- 
ген, ынчалза-даа Ооң чүнүң дугайында чугаалаанын олар билбейн 
барганнар. 

7 Иисус улаштыр мынча дээн: «Алыс шынны силерге чугаалап тур 
мен: Мен — хойларга эжик-тир мен. 8 Мээң мурнумда кээп турган- 
нарның дөгерези — оорлар болгаш дээрбечилер-дир. Ынчалза-даа 
хойлар оларны дыннавайн барган. 9 Мен — хойларга эжик-тир мен. 
Мени дамчыштыр кирер кижи камгалалды алыр. Ол эжиктеп кире 
бээр болгаш үне бээр база бодунга одар-белчиирни тып алыр. 
10 Оор чүгле оорлаар, өлүрер болгаш үрегдеп-бузар дээш кээр. А Мен 
оларга амыдыралды, артыкшылдыг элбек амыдыралды эккээр дээш 
келген мен. 

п Мен — ачылыг кадарчы-дыр мен: ачылыг кадарчы бодунуң хой- 
лары дээш, амы-тынын бээр болгай. 12А хөлезиленикчи кижи ёзулуг 
кадарчы эвес-тир, хойлар ооңуу эвес-ле болгай, ол бөрү келгенин 
көрүп кааш, кодан хоюн каапкаш, дезе бээр. А бөрү хойларже шурай 
бергеш, тарадыр ойладыптар. !ЗА хөлезиленикчи дезе бээр, чүге 
дээрге хөлезиленген болгаш, хойларже сагыш салбас. 

14 Мен — ачылыг кадарчы-дыр мен, Мээңии боор хойларны билир 
мен, Мээң хойларым база Мени билир. 15 Адамның Мени канчалдыр 
билири ышкаш, Адамны Мен база ынчалдыр билир мен. Мен амы- 
тынымны хойларым дээш бээр мен. 16 Менде бо кодандан эвес, өске 
хойлар база бар — Мен оларны база бөлүп эккээр ужурлуг мен. Олар 
база-ла Мээң үнүмнү дыннаарлар, ынчангаш чаңгыс кадарчылыг 
чаңгыс кодан турар! 17Ону катап хүлээп аар дээш, амыдыралымны 
берип турар боорумга, Адам Менээ ынак. 18 Амыдыралымны Менден 
кым-даа хунаап албайн турар, Мен ону Бодум берип тур мен. Менде 
ону бээр эрге бар, ону катап хүлээп алыр эрге база бар. Адам Меңээ 
ынчалдыр айыткан». 

19 Бо сөстер дээш, иудейлер аразынга база катап аңгыланыышкын, 
маргылдаа үнген. 20 Оларның дыка хөйү: «Ол-даа букшуураан-дыр, 
угааны база сээдеңнээн-дир. Чүге Ону дыңнаар силер?» — дээннер. 
21А өскелери: «Букшуураан кижиниң чугаазы эвес-тир бо. Кай бук 
согурарган улустуң караан көөр кылып шыдаар бе?!» — деп турганнар. 

Иисустун Бодунун Бурган уктуун шынзытканы 


22 Кыш дужуп келген. Иерусалимге Бурганнын өргээзин чаарты- 
рынын байырлалы* болган. 2 Иисус ынчан Бурганнын өргээзинге, 
Соломоннун серизи дээр черни дургаар кылаштап турган. 24 Иудей- 
лер Ону үглеп келгеш: «Сен бисти чежеге дээр алан кайгадып, шенеп 
кээр сен? Ылап-ла Христос болзунза, биске ажыы-биле чугаала» — 
дээннер. 

25 Иисус оларга мынча деп харыылаан: «Мен силерге чугаалап турдум 
чоп, ынчалза-даа бүзүрээрин күзевединер. Адамнын өмүнээзинден 
кылып турарым ажыл-херектер — Мени бадыткаар херечилел ол-дур. 
26 Ынчалза-даа силер бузуревес-тир силер, чуге дээрге Мээн хойларым- 
ның санынче кирбээн-дир силер“. 27 Мээң хойларым Мээң үнүмнү 
дыңнап турар. Мен база оларны билир мен, олар Мени эдерип чоруур. 
28 Мени эдерип чоруур улуска мөңге амыдыралды бээр мен, ынчангаш 
олар кажан-даа өлбестер база кым-даа оларны кажан-даа Мээң хо- 
лумдан ушта соп шыдавас. 2 Оларны Меңээ берген Мээң Адам хамык 
улустан өндүр улуг база кым-даа оларны Мээң Адамның холдарындан 
хунаап ап шыдавас. 30 А Адам биле Мен — тудуш чангыс бис». 

31 Ону согар дээш, иудейлер ынчан база катап даштар сегирип ал- 
ганнар. 32 Ынчаарга Иисус оларга: «Мен дыка хөй буянныг ажыл-хе- 
ректи Адамның өмүнээзинден силерге көргүстүм. Оларның кайызы 
дээш, силер Мени даштар-биле согар деп турарыңар ол?» — дээн. 
3з Иудейлер Аңаа мынчаар харыылааннар: «Буянныг ажыл-херээң 
дээш, Сени согар диведивис. Харын Бурганның ат-алдарын дорам- 
чылап, бак сөглээниң дээш база Сээн, анаа кижи хиренде, Бодуңну 
Бурган мен деп турарың дээш, Сени даштар-биле согар дей берди- 
вис». 34 Иисус оларга мынча дээн: «Силерниң ыдыктыг хоойлуңарда: 
„Мен чугааладым — силер бурганнар-дыр силер“а — деп биживээн 





* 1022 Бурганның өргээзин чаартырының байырлалы — еврей дылда 
Ханука деп адаар, Бурганның өргээзин Антиох Епифан дээр сирий 
хаан бужартаткан соонда, бистиң эрага чедир 165 чылда ону катап 
арыглаанынга тураскааткан, декабрь айда эгелээр, сес хүн уламчы- 
лаар байырлал. 

ээ 1026 Чамдык бурунгу грек сезуглелдерде бо сөстерге: «Мээң чугаа- 
лап турганым дег» — деп сөстерни немээн. 





а Ыд. ыр. 81:6. 

чүве бе? 35 Бурганның сөзү четкен улусту Ол бурганнар деп адап ту- 
рар-дыр. А Бижилгени хажыдып болбас херек. 36 Силер канчап черле 
Адазының ыдыктааш, бо делегейже айбылап чорудупканы Мени: 
„Мен — Бурганның Оглу мен“ — депкен сөстерим дээш, „Бурганның 
ат-алдарын дорамчылап, бак сөглээн“ деп семээр силер че? 37 Адам- 
ның Мени кылзын дээн ажыл-херээн кылбайн турар болзумза, 
Меңээ бузуревенер! 38А Мен ону кылып турар болзумза, Меңээ 
бүзүревейн-даа турзунарза, Мээң ажыл-херээмге бүзүренер! Адам- 
ны — Менде, а Мени — Адамда дээрзин ынчан медереп билип алыр 
силер». 39 Олар ынчан Ону база катап тудуп хоругдаар бодааннар. ЫН- 
чалза-даа Иисус оларның холундан адырлып чоруй барган. 

4 Иисус оон база катап Иорданның ол чарыынче, ооң мурнунда 
Иоанның улусту сугга суп турган черинче чоруй баргаш, орта артып 
калган. 41 Эндерик хөй улус Аңаа кээп турган. Олар: «Иоанн кандыг- 
даа кайгамчык чүүл кылбаан-даа болза, Иисустуң дугайында чугаалап 
турган чүвези шын болган-дыр» — деп чугаалажыр болган. 4 Ынчан- 
гаш ол черге хөй улус Иисуска бүзүрей берген. 


Лазарьның өлүмү 


1| 1Лазарь дээр кижи аарый берген чүве-дир. Ол Мария болгаш 
ооң угбазы Марфаның чурттап олурганы Вифания суур чурттуг 
кижи турган. 2А Мария дээрге Дээрги-Чаяакчыны чаагай чыттыг 
үс-биле чаггаш, Ооң буттарын бажының дүгү-биле чодуп берген хе- 
рээжен ол чүве-дир. Ол аарый берген Лазарьның дуңмазы турган. 
3Угбашкылар Иисуска мынча деп сөгледипкеннер: «Дээрги! Силер- 
ниң ынак кижиңер аарый берди». 

4 Иисус ону дыңнааш, мынча дээн: «Бо аарыг эчизинде барып, 
өлүмге чедирбес, а Бурганны алдаржыдарынга база ону дамчыштыр 
Бурганның Оглунуң Бодунуң алдарын көргүзеринге чедирер аарыг- 
дыр». 5 Иисус Марфага, ооң дунмазынга база Лазарьга ынак турган. 
6 Ындыг-даа болза Лазарьның аарый бергенин дыңнааш, ынчан тур- 
ган черинге ам-даа ийи хүн дургузунда артып калган. 7 Ооң соонда Ол 
өөреникчилеринге мынча дээн: «Ам Иудеяже дедир чоруулуңар». 

8Өөреникчилери Аңаа: «Башкы! Иудейлер Силерни даштар-биле 
согар деп турганындан бээр үр болчук бе, а Силер база катап ынаар 
баарыңар ол бе?» — дээннер. 9 Иисус мынча деп харыылаан: «Хунде 
он ийи шак бар эвес чүве бе? Хүндүс кылаштап чоруур кижи илдигип 
кээп дүшпес, чүге дээрге ол бо делегейниң чырыын көрүп чоруур. 
10А дүне кылаштап чоруур кижи илдигип кээп дүжер, чүге дээрге ол 

кижиниң чырыы чок-тур». !Иисус оларга ынча дээш, оон немеп 
каан: «Бистиң өңнүүвүс Лазарь удуй берген-дир. Мен ону оттурар 
дээш чоруурум ол». 12Оон өөреникчилери: «Дээрги! Ол удуп чыдар 
болза, экирий бээр дээн-дир» — дээннер. 13 Иисус ол чугаазы-биле 
Лазарьны өлген-дир деп турган, а өөреникчилери Ол анаа уйгу ду- 
гайында чугаалаан боор деп бодааннар. 14 Иисус ынчан оларга дор- 
ту-биле чугаалаан: «Лазарь өлген-дир. 15Силерни бодааш, бүзүрей 
бээриңер дээш, ооң-биле кады турбаанымга өөрүп тур мен. Че, ам 
олче бараалыңар». 

16 Ийис дээр шола ады база бар Фома ынчан арткан өөреникчилер- 
ге: «Баргаш, бис база Ооң-биле кады өлү берээли» — дээн. 


Иисуста катап диргизер эрге бар 


17 Иисус ынаар чеде бергеш, Лазарьның мага-бодун чевег-куйга 
суп, орнукшутканындан бээр дөрт хонганын билип алган. 18 Вифания 
Иерусалимнин чоогунга, үш километр хире ырак черге турган. 19 Ын- 
чангаш иудейлерниң аразындан хөй кижи оларның калган акызы- 
ның кажыыдалын үлежир дээш, Марфа биле Марияга чедип келген 
чүве-дир. 

20 Марфа Иисустуң кел чыдарын дыннай сал-ла, Аңаа уткуштур 
үнүпкен, а Мария бажыңынга артып калган. 2! Марфа Иисуска: 
«Дээрги! Силер маңаа турган болзуңарза, мээң акым өлбес ийик. 
22 Ынчалза-даа Бургандан Силер чүнү-даа дилээр болзуңарза, Бурган 
Силерге ам-даа болза бээрин билир мен» — дээн. 23 Иисус аңаа: 
«Акың катап дирлип кээр-дир» — дээн. 24 Марфа Аңаа: «Сөөлгү хүнде, 
катап дирлиишкин үезинде, ооң катап дирлип кээрин билир мен» — 
дээн. 25 Иисус аңаа: «Мен улусту өлүглерден катап диргизип, оларга 
амыдыралды бээр мен. Меңээ бүзүрээр кижи, өлү-даа бээр болза, 
амыдыралче эглип кээр. 26 Чурттап чорааш, Меңээ бүзүрээр кижи ба- 
за кажан-даа өлбес. Ындыг деп бүзүрээр сен бе?» — дээн. 27 Марфа 
Аңаа: «Ийе, Дээрги! Делегейже чедип кээр ужурлуг Бурганның Оглу, 
Христос — Ол силер-дир дээрзинге бүзүрээр мен» — дээн. 

28 Ону чугаалааш, Марфа чорупкан, оон бодунуң дуңмазы Мария- 
ны бүдүү кый деп алгаш: «Башкы чедип келди. Ол сени кыйгырып 
тур» — дээн. 2 Мария дыннай сал-ла, далаш-биле тура халааш, Аңаа 
уткуй чорупкан. 30 Иисус ам-даа суурже кирбээн, Марфаның Ону уткуп 
алган черинге хевээр турган чүве-дир. 3! Мария-биле кады бажыңга 
ону оожуктуруп турган иудейлер ооң далаш-биле тургаш, үне берге- 
нин көргеш, ол чевегге баргаш, аңаа ыглап аар дээн-дир деп бодааш, 

ону эдерип чорупканнар. 32 А Мария Иисустуң турган черинге чеде 
бергеш, Ону көрүп кааш, Ооң мурнунче кээп дүшкеш, Аңаа: «Дээрги! 
Силер маңаа турган болзуңарза, акым өлбес ийик!» — дээн. 33 Иисус 
ооң ыглап турарын база ооң-биле кады келген ыглап-сыктаан иудей- 
лерни көргеш, Боду база сеткилинден кажыыдап, хөлзей берген. 

34 Оон Ол: «Силер ону кайда орнукшудуп кагдыңар?» — деп айтыр- 
ган. Иудейлер Аңаа: «Дээрги, бараалынар, Бодунар көрүптер силер» — 
деп харыылааннар. 35 Иисус ыглай берген. 36 Иудейлер ынчан: «Ооң 
аңаа кайы хире ынак турганын көрүңерден!» — деп турганнар. 37А 
оларның чамдыктары: «Ол согур кижиниң караан көөр кылып каан 
болгай. Лазарьны база өлбес кылдыр кылып каап шыдавас турган 
ирги бе?» — дижип турганнар. 


Иисус Лазарьның чевээнде 


38 Иисус, ишти-хөңнүнүң көдүрлүрү дам барып, чевегге чедип кел- 
ген. Ол дээрге аксын даш-биле дуглап каан куй болган. 39 Иисус: 
«Дашты ап кааптынар» — деп дужааган. Өлген кижиниң дуңмазы 
Марфа Аңаа: «Дээрги! Чыдый берип-тир. Ону хааржакка салгандан 
бээр дөрт хүнзээн болгай» — дээн. 4 Иисус Марфага мынча дээн: 
«„Бузурээр-ле болзуңза, Бурганның күчү-күжүн көөр сен“ — деп, 
Мен сеңээ чугаалаважык мен бе?» 

4 Дашты ап каапканнар. Иисус карактарын дээрже шиглей көр- 
геш, мынча дээн: «Адам! Мени дыңнап турарың дээш, Сеңээ өөрүп 
четтирдим. 42 Мени үргүлчү дыңнап турарыңны билир мен. Ынчалза- 
даа Мени Сээң айбылап чорутканынга бүзүрезиннер дээш, мында 
турар улуска өнезин ынча дидим». 43 Ону чугаалааш, Ол ыыткыр үн- 
биле: «Лазарь, куй иштинден үнүп кел!» — деп кый дээн. 4 Холдарын 
болгаш буттарын орнукшудулга шывыглары-биле ораап каан өлген 
кижи үнүп келген. Ооң арнын аржыыл-биле дуй шарып каан болган. 
Иисус улуска: «Ооң шывыгларын ап кааптыңар, хостуг кылашта- 
зын!» — дээн. 


Иисуска удур сүлчээ 
(Мф. 26:1 -5; Мк. 14:1-22; Лк. 22:1 -2) 


45 Марияның бажыңынга келген база Иисустуң чүнү кылганын 
көрген хөй иудейлер ынчан Аңаа бүзүрей бергеннер. 46 Ынчалза-даа 
оларның чамдыызы ээп келгеш, Иисустуң чүнү кылганын фари- 
сейлерге чугаалап бергеннер. 47 Бурганның дээди бараалгакчылары 
болгаш ол фарисейлер ынчан дээди Чөвүлелин чыгганнар. Олар 


Иоаннын 11, 12 257 





мынча дээннер: «Канчапса экил? Ол кижи хөй-ле кайгамчык чүүлдер 
кылгаш туруп берди. 48 Ону ол хевээр арттырып каар болзувусса, шуп- 
ту улус Анаа бүзүрей бээр. Рим эрге-чагырга улузу ынчан Бурганывыс 
өргээзин болгаш чонувусту чок кылып каар». 

4 Оларның бирээзи, ол чылын Бурганның дээди бараалгакчызы 
турган Каиафа дээрзи өөрүнге: «Чүү болуп турарын билбес-тир силер! 
50 Бүгү иудей чон кырлырының орнунга, чон дээш, чаңгыс кижиниң 
өлүрү силерге дээре дээрзин угааптар шаанар чок-тур» — дээн. 5! Каи- 
афа ону бодунуң мерген угаанныындан чугаалаваан, ынчалза-даа ол 
Бурганның ол чылгы дээди бараалгакчызы турган боорга, Иисустун 
ЧОН дээш өлүрүн Бурган оон аксы-биле медеглээн. 52 Чүгле иудей чон 
эвес, а Бурганның тоо быдараан бүгү төлдери чер болгандан чыглып 
келзин дээш, ынчаар болур ужурлуг турган. 

53Ол хүнден эгелээш, олар Иисусту канчап чок кылырын боданы 
бергеннер. 5 Ооң уржуундан Иисус иудейлернин аразынга ажыы-би- 
ле көстүп, харылзашпас апарган. Ол оортан кургаг куруг хову ча- 
нында Ефраим дээр хоорайжыгашче чоруй баргаш, аңаа Бодунуң 
өөреникчилери-биле кады артып калган. 

55 Иудейлернин хосталыышкын байырлалы чоокшулап орган бол- 
гаш, бүгү чурттан хөй улус бачыттарындан арыгланыр ёзулалдарны 
сагыыр дээш, байырлал мурнуу чарыында Иерусалимче чорупкан 
чүве-дир. 56 Олар Иисусту дилеп турганнар база Бурганның өргээзин- 
ге чыылгаш, бот-боттарынга: «Силер чүү деп бодаар силер? Ол ба- 
йырлалга келбес боор аа?» — деп турганнар. 57 Бурганның дээди 
бараалгакчылары болгаш фарисейлер Иисустун кайда турарын билир 
кижи бүрүзү Ону тудуп хоругдаары-биле оларга дыңнадыр ужурлуг 
деп дужаал таратканнар. 


Вифанияга кежээки чем 
(Мф. 26:6-13; Мк. 14:3-9; Лк. 7:36-50) 


1Оон өлүглерден катап диргискени Лазарьның чурттап турганы 

Вифанияже Иисус хосталыышкын байырлалынга чедир алды 
хүн артканда чедип келген. 2Анаа Иисустуң алдар-хүндүзү дээш, ке- 
жээки чем белеткээн. Марфа бараан болуп, чем салган, а Лазарь Ооң- 
биле база өске аалчылар-биле кады хөлестеп чыткан. 3 Мария ынчан 
арыг нардтан кылган улуг үнелиг, бир килдиң үштүң бири хире хем- 
чээлдиг чаагай чыттыг үстү алгаш, Иисустуң буттарын чаггаш, бажы- 
ның дүгү-биле Ооң буттарын чодуп берген. Бажың ишти чаагай 
чыттыг үстен айдызалы берген. 

4Оон өөреникчилериниң бирээзи болур, сөөлүнде барып Ону са- 
дыпкан Иуда Искариот“ ынчан: 5 «Чүге бо чаагай чыттыг үстү үш чүс 
мөңгүн чооска** садыпкаш, акшазын ядыыларга үлеп берип болбас 
турганыл?» — дээн. 6 Ону ол ядыылар дээш сагыш салгаш эвес, а оор- 
жу болган ужурунда чугаалаан чүве-дир: ол акша шыгжаар ниити 
хааржакты бодунга ап чораан болгаш, оон акшаны бодунуң херегле- 
линге уштуп алыр чаңныг турган. 7 Иисус мынча дээн: «Аңаа дегбе- 
нер! Ол херээжен Мени орнукшудар хүнге чедир үстү шыгжап чоруур 
ужурлуг турган-дыр. 8 Ядыылар силер-биле кады кезээде турар бол- 
гай, а Мен силер-биле кады үргүлчү турбас мен». 


Лазарьга удур сүлчээ 


Ооң ында турарын эндерик хөй иудейлер билип алгаш, чүгле 
Иисус дээш эвес, харын Ооң өлүглерден катап диргискени Лазарьны 
көөр дээш, ынаар чедип келгеннер. 10 Бурганның дээди бараалгакчы- 
лары ынчан Лазарьны база өлүрер деп шиитпирлээн. ! Чүге дээрге 
ооң уржуундан хөй иудейлер Иисуска чедип кээп, Аңаа бүзүреп тур- 
ганнар. 


Иисустун Иерусалимче байырлалдыг моорлап киргени 


12 Даартазында хүндүс байырлалга келген мөөң чон Иисусту Иеру- 
салимче кел чыдар деп дыңнап каан. 13 Олар пальма ыяштың бүрүлүг 
будуктарын тудуп алгаш, Аңаа уткуштур үнүп келгеш: «Осанна! Си- 
лерге алдар-мактал! Дээрги-Чаяакчының өмүнээзинден кел чыдар 
Израильдин Хааны ачы-буянныг болзун!» — деп кыйгырып турган- 
нара. М Иисус аныяк элчиген тыпкаш, ону мунуп алгаш чорупкан. Ол 
болза Бижилгеде: !5 «Сион тейде хоорай***, кортпа! Көр даан, Хаан- 
ның элчиген оглу мунган кел чор» — деп бижээни дег болганб. 16 Ооң 
өөреникчилери эгезинде ону билип чадааннар. Ынчалза-даа Иисус 
алдаржый берген соонда, Бижилгеде Ооң дугайында ынчалдыр би- 
жип каанын база Ооң-биле ол бүгүнүң ынчалдыр болганын сактып 
келгеннер. 





* 04 Чамдык бурунгу грек сөзүглелдерде «Иуда Искариот» эвес, а 
«Иуда Искариот, Симоннуң оглу» деп бижээн. 

** 05ү чүс мөңгүн чоос — барык бүдүн чылдың ажыл телевири. 
жээ 1245 Сион тейде хоорай — шажынчы утка ёзугаар Иерусалимни ой- 
зу адааны-дыр. 





а Ыд. ыр. 117:25-26. 6 Зах. 9:9. 

17 Иисус Лазарьны чевегден үндүр кыйгыргаш, ону өлүглерден ка- 
тап диргизип турган өйде Оон-биле кады чораан улус ол дугайында 
чугаалажы берген. !8 Чон ол кайгамчык чүүлдү Иисустун кылганын 
дыңнаан болгаш, Ону уткуп үнүп келген чүве-дир. ! А фарисейлер 
боттарының аразында: «Чүнү-даа кылып шыдавазывысты көрүп тур 
силер бе? Эңдерик улус Ону эдерип чорупту» — деп чугаалашканнар. 


Иисустуң Бодунуң өлүмүнүң дугайында чугаалааны 


20 Иерусалимге байырлалче Бурганга мөгейип келгеннернин ара- 
зында чамдык гректер база турган. 2! Олар Галилеянын Вифсаида 
чурттуг Филиппке чеде бергеш, оон дилег кылып: «Дээрги! Бис 
Иисусту керуксеп тур бис» — дээннер. 22 Филипп чоруткаш, ол дуга- 
йын Андрейге чугаалаан, а ооң соонда Андрей биле Филипп иелээ 
баргаш, Иисуска сөглээннер. 

23 Иисус оларга мынча деп харыылаан: «Кижи амытан Оглунуң ал- 
даржыыр үези ам келген-дир. 24Алыс шынны силерге чугаалап тур 
мен: кызыл-тас үрезини хөрзүнче кээп дүшкеш, өлбес болза, ходугур 
чаңгыс үрезин бооп артар, а өлү берзе, элбек дүжүттү бээр. 25 Бодунуң 
амыдыралынга ынак кижи амыдыралын чидирип аар, а бо делегейге 
бодунуң амыдыралын көөр хөңнү чок кижи ону мөнге амыдырал 
дээш, кадагалап аар. 

26 Меңээ бараан болган кижи Мени эдерзин! Мен кайда турар бол- 
дур мен, Мээң чалчам база ында болур. Меңээ бараан болган кижини 
Мээң Адам алдаржыдар. 

27 Мээң сеткилим аажок хөлзеп-дойлуп тур! Чүү деп чугаалаар ки- 
жи боор мен? „Адам! Мени ол шактан камгалап көр!“ дээр бе? Ын- 
чалза-даа Мен ол шак дээш келген-не болгай мен! 28 Адам! Бодуңнуң 
адыңны алдаржыт-ла!» Ынчан дээрден: «Алдаржыткан мен, ам-даа 
алдаржыдар мен!» — дээн үн дыңналган. 

29 Аңаа турган, ону дыңнаан чон: «Ол динмирээшкин-дир» — дээн. 
А өскелери: «Ооң-биле дээрниң медээчизи чугаалашкан боор» — 
дээннер. 30 Иисус оларга мынча дээн: «Ол үн Мени дээш эвес, а си- 
лерни дээш болган-дыр. 3! Бо делегейни шиилер үе келген-дир. Бо 
делегейниң чагырыкчызы ам үндүр сывыртадыр-дыр. 32 Мени черден 
өрү көдүрүп үндүре бээрге, шупту улусту Бодумга хаара тудар мен». 
33 Ооң кандыг өлүм-биле өлүрүн угаазыннар дээш, Иисус оларга ын- 
ча деп чугаалаан чүве-дир. 34 Ынчангаш чон Аңаа мынчаар харыылаан: 
«Христос мөңгези-биле амыдыраар дээрзин ыдыктыг хоойлудан 
билир бис. „Кижи амытан Оглу өрү көдүрлүп үне бээр“ деп, Силер 

канчап ынча дээр силер? Кижи амытан Оглу деп Ол кым чүвел?» 
35 Оон Иисус оларга мынча дээн: «Чырык силер-биле кады ам-даа 
хензиг өйде турар-дыр. Силерни караңгы дүмбей бүргевезин дээш, 
ам дээрезинде — чырык барда, оруунарны уламчыланар. Чүге дээрге 
дүмбей караңгыда кылаштап чоруур кижи кайнаар бар чыдарын бил- 
бес болгай. 36 Ам дээрезинде, чырык силер-биле кады турда, чырыкка 
бүзүреңер, ынчан чырыктың ажы-төлү болур силер». Ону чугаалаан 
соонда, Иисус чоруй баргаш, олардан чашты берген. 


Иудейлерниң бүзүревээни 


37 Иудейлер көрүп турда, Ол чеже-даа кайгамчык чүүлдер кылырга, 
олар Аңаа бүзүревээннер. 38 Медээчи Исаиянын: «Дээрги-Чаяакчы, 
бистен дыңнаан чүвезинге кым бүзүрээнил? Дээрги-Чаяакчының 
күчүзү кымга ажыттынганыл?»а — дээн сөзүнүң боттанганы ол бол- 
ган. 3 Оларның чүге бүзүревээниниң дугайында Дээрги-Чаяакчы 
демги-ле Исаияны дамчыштыр мынча дээн турган: 4 «Мен оларның 
карактарын согурартып, чүректерин дашталдырып кагдым, ынчан- 
гаш олар карактары-биле көрбес, чүрээ-биле угаавас-тыр. Оон башка 
Менден дилеп чедип келгейлер, Мен ынчан оларны экирткей мен»б. 
41 Иисустун алдарын көрген болгаш, Исаия ынча дээн база Ооң дуга- 
йында чугаалаан чүве-дир. 

42 Ынчалза-даа баштыңнар аразындан безин Аңаа бүзүрей берген 
улус хөй болган. Олар чүгле фарисейлер ужун, оларны демгилери 
синагогалардан чара бербезин дээш, Аңаа бүзүрээнин ажыы-биле 
чугаалавааннар. 43 Чүге дээрге олар Бургандан кээр алдарга көөрде, 
улус мурнунга ат-алдарга артык ынак болганнар. 


Бүзүрээри болгаш бүзүревези 


44 Иисус: «Меңээ бүзүрээн кижи чүгле Меңээ эвес, харын Мени 
айбылап чоруткан Адамга бүзүрээн-дир. 4 Мени көрген кижи Мени 
айбылап чоруткан Адамны база көрүп турар. 4 Менээ бүзүрээн кижи 
бүрүзү дүмбей карангыга артпазын дээш, Мен бо делегейге чырык 
болуп келген мен. 47 Кандыг-бир кижи Мээң сөстеримни дыңнааш, 
сагывас болза, Мен ону шиитпес мен: чүге дээрге Мен бо делегейни 
шиидер дээш эвес, а камгалаар дээш келген мен. 48 Менден ойталаар 
база Мээң сөзүмнү хүлээп алыксавас кижи турар болза, ооң шииткек- 
чизи бар: Мээң аңаа чугаалаан сөзүм шииткекчи болуп, ону сөөлгү 





а Ис. 53:1. 6 Ис. 6:10. 

хүнде шииде бээр. 49 Чуге дээрге Мен Бодумнун емунээмден чугаа- 
лаваан мен, харын Мени айбылап чоруткан Адам чуну база канчаар 
чугаалаарын Менээ айтып-чагаан. 5 Ооң айтыышкыны мөңге амы- 
дыралды бээр дээрзин билир мен. Ынчангаш чугле Адамнын чугаала 
деп айыткан чувезин Мээн чугаалап турарым ол» — деп бугу улуска 
дынналдыр чугаалаан. 


Иисустун өөреникчилериниң буттарын чуп бергени 


1 1Хосталыышкын байырлалының бүдүүзү турган. Иисус Боду- 
3 нуң бо делегейни каггаш, Адазынче ээп чоруур үе-шагының че- 
дип келгенин билир турган. Ол бо делегейде Бодунуу боор улуска 
ынак турган болгаш оларга ынакшылын эчизинге чедир көргүскен. 
2 Эрлик ынчан Симон Искариоттуң оглу Иуданын сагыжынга Иисус- 
ту садыптар деп бодалды киирипкен турган. А Иисус өөреникчиле- 
ри-биле кады чемненип олурган. 3Адазы бүгү чүвени Ооң холунга 
тыпсып бергенин, Бодунуң Бургандан келгенин болгаш ам Бурганче 
ээп чоруурун Иисус билип олурган. 4Ол туруп келгеш, Бодунуң даш- 
тыкы хевин ужулгаш, аржыыл алгаш, ооң-биле куржанып алган. 
5 Ооң соонда чунар саваже суг куткаш, өөреникчилериниң буттарын 
чуп, куржанып алган аржыылы-биле чодуп эгелээн. 

6Ол Симон Пётрга чедип кээрге, демгизи Аңаа: «Дээрги! Силер 
канчап мээң буттарым чуур дей бердиңер?» — дээн. ? Иисус аңаа: 
«Мээң чүнү кылып турарымны сен ам дээрезинде билбес-тир сен, 
ынчалза-даа сөөлүнде биле бээр сен» — деп харыылаан. 8 Пётр: «Хор- 
жок! Мээң буттарым кажан-даа чугбас силер!» — дээн. Иисус аңаа: 
«Буттарың чугбас болзумза, сенде Мээң-биле тудуш, дөмей чүү-даа 
чок болур» — деп харыылаан. Симон Пётр Аңаа: «Дээрги! Ынчаарга 
мээң чүгле буттарымны эвес, а холдарым биле бажымны база чуп 
бериңер!» — дээн. 19 Иисус: «Арыгланып чунган кижиниң чүгле бут- 
тарын чуур херек, чүге дээрге ооң бүгү боду арыг-дыр. Силер база 
арыг силер, ынчалза-даа шуптуңар эвес» — деп харыылаан. ! Ол 
Бодун кым садыптарын билир турган, ынчангаш: «Шуптунар эвес» — 
дээни ол. 

12 Оларның буттарын чуп бергеш, Бодунуң хевин кедип алган 
соонда, Иисус база катап хөлестеп чыдыпкаш, оларга мынча дээн: 
«Силерге Мээң чүнү кылганымны билип тур силер бе? 13 Силер Мени 
Башкы болгаш Дээрги деп адаар-дыр силер, ол чугааңар шын бол- 
дур ийин — Мен ылап-ла ындыг мен. 14 Ынчангаш Дээргинер бол- 
гаш Башкынар болур Мен буттарынар чуп бергенимде, силер база 

бот-бодуңарның буттарыңарны чуп бээр ужурлуг силер. 15 Мээң 
силерге кылган чүвемни база шак ынчаар кылзыннар дээш, Мен си- 
лерге үлегер көргүстүм. 16 Алыс шынны силерге чугаалап тур мен: 
чалча бодунуң дээргизинден арта бербес, ону айбылап чоруткан 
кижиден айбылаткан төлээ база арта бербес. !? Силер ам ону билир 
болганыңарда, ынчалдыр күүседип чоруур болзуңарза, амыр-чыргал- 
дыг болур силер. 


Иисустуң кым Ону садыптарын чугаалааны 


18 Силерниң шуптуңарның дугайында чугаалавадым: шилип алган 
улузумну Мен билир мен. Ынчалза-даа Бижилгенин: „Мээн-биле ка- 
ды хлеб чип орган кижи Менче тавангайын карарты“а — дээн сөстери 
чогуп бүтсүн. !9 Ол бүгү боттаныр бетинде-ле силерге ол дугайын чу- 
гаалап турарым бо. Оон ол бүгү боттаны бергенде, Мени Ол-дур деп 
бүзүрезиннер дээш, ынчаар кылдым. 20 Алыс шынны силерге чугаа- 
лап тур мен: Мээң айбылап чоруткан кижимни хүлээп аар кижи Ме- 
ни хүлээп ап турары ол, а Мени хүлээп алган кижи Мени айбылап 
чоруткан Адамны хүлээп ап турары ол». 

21 Ону чугаалаан соонда, Иисустуң сагыш-сеткили аажок хөлзеп, 
мынча дээн: «Алыс шынны силерге чугаалап тур мен: силерниң би- 
рээңер Мени садыптар-дыр». 22 Өөреникчилери Ол кымны ынча 
дээнин аайын тыппайн, удур-дедир кайгажып каап турганнар. 
23 Иисустуң онза ынак турганы бир өөреникчи Ооң чанынга хөлестеп 
чыткан чүве-дир. 24Ооң ынчап турар кижизи кымыл дээрзин айтыр- 
зын дээш, Симон Пётр демги өөреникчиже имней каапкан. 25 Оозу 
Иисусче ээккеш: «Дээрги! Ол кым ирги?» — деп айтырган. 26 Иисус: 
«Хлеб кескиндизин тавакче суп, шыгыткаш, Мээң тутсуп бээрим 
кижи ол болур» — деп харыылаан. Оон Ол кескиндини шыгыткаш, 
Симон Искариоттуң оглу Иудаже сунган. 27 Иуда хлеб кескиндизин 
тудуп аарга, эрлик олче дораан-на кире берген. Ынчан Иисус аңаа: 
«Кылыр ужурлуг херээнни дүрген кыл» — дээн. 28 Ынчалза-даа хелес- 
теп чытканнарның аразындан кым-даа Ооң ынча дээн ужурун бил- 
бейн барган. 29 Иудада акша сугар ниити хааржак бар болганда, Иисус 
аңаа: «Биске байырлалга херек чүведен садып каг» — дээн-дир азы 
ядыыларга кандыг-бир чүведен бээрин айыткан-дыр аа деп, чамдык- 
тары даап бодап каан. 30 Иуда кескинди хлебти ап алгаш, дораан үне 
берген. Дүн дүшкен турган. 





а Ыд. ыр. 40:10. 

Чаа чагыг 


31Ол үне бээрге, Иисус мынча дээн: «Ам Кижи амытан Оглу алдар- 
жый берди. Ооң алдары — Бурганның алдары-дыр. 3? Бурганның ал- 
дары Ону дамчыштыр илереп кээр болганда, Кижи амытан Оглунуң 
кайы хире өндүр улуун Бурган Боду улуска көргүзүптер, Ол ону ол 
дораан кылыптар. 33 Ажы-төлүм! Мен ам силер-биле кады үр турбас 
мен. Мени дилей бээр силер, ынчаарга Мээң иудейлерге чугаалаа- 
ным ышкаш, силерге база ынчаар чугаалап тур мен: Мен кайнаар 
чоруй баар-дыр мен, силер ынаар чедип шыдавас силер. 

34 Чаа чагыгны силерге берип тур мен: бот-боттарыңарга ынак 
болуңар. Силерге Мээң ынаам ышкаш, силер база бот-боттарыңарга 
ынчаар ынак болуңар. 35Силернин араңарга ынакшыл-ла турар 
болза, силерни Мээң өөреникчилерим дээрзин делегейде хамык улус 
танып алыр». 


Пётрнуң ойталаарын Иисустун өттүр билип чугаалааны 
(Мф. 26:31-35; Мк. 14:27-31; Лк. 22:31-34) 


36 Симон Пётр Оон: «Дээрги! Силер кайнаар баарыңар ол?» — деп 
айтырган. Иисус аңаа мынчаар харыылаан: «Мээң чоруй баарым чер- 
же сен ам Мээң соомдан чоруп шыдавас сен. Ынчалза-даа сөөлүнде 
чеде бээр сен». 37 Пётр Аңаа: «Дээрги! Чүге мен ам Силерни эдерип 
шыдавазым ол? Мен Силер дээш, амы-тыным-даа бээринге белен 
мен!» — дээн. 38 Иисус мынча деп харыылаан: «Мени дээш, амы-тының- 
ны бээр деп че? Алыс шынны сеңээ чугаалап тур мен: аскыр-дагаа ал- 
гыргалакта, сен Мени танывас болуп, үш катап ойталаар-дыр сен! 


Адаже баар орук 


14 1Силернин чүректеринер мунгарап хөлзевезин! Бурганга 

бүзүрээринер дег, Меңээ база бүзүренер! 2Адамның бажынын- 
да чурттаар чер эмгежок. Ол ындыг эвес турган болза, Мен силерге 
чүге ону чугаалаар деп мен. Мен силерге турар чер белеткээр дээш, 
чоруурум бо-дур“. 3 Ам чорупкаш, силерге турар чер белеткеп кагзым- 
за, дедир чедип келгеш, Мээң турар черимге турзуннар дээш, силер- 
ни база Бодумче ап алыр мен. 4А Мээң кайнаар чоруптарымны билир 
болгай силер». 





* М2 Бо сөстерниң өске утказы: «„Силерге турар чер белеткээр дээш, 
чоруптум“ деп, Мен силерге чугаалаважык мен бе?» — бооп чадавас. 

5 Фома Аңаа: «Дээрги! Кайнаар чоруптарынарны билбес-тир бис. 
Ынчаарга орукту канчап билип алыр бис?» — дээн. 6 Иисус: «Мен 
дээрге орук, алыс шын база амыдырал-дыр мен. Чүгле Мени таварты 
дээрден башка, кым-даа Адамга кээп шыдавас — деп харыылаан. — 
7Силер Мени билир турган болзуңарза, Адамны база билген турар 
ийик силер. Амдан эгелеп, силер Ону билир силер, харын-даа Ону 
көрген силер». 8 Филипп Анаа: «Дээрги! Адаңарны биске кергузуне- 
рем, биске ол-ла четчир» — дээн. 

9 Иисус аңаа: «Мен силерниң араңарга мынча үр болдум, а сен Мени 
билбезиң ол чүве бе, Филипп? Мени көрген кижи Адамны көрген бо- 
лур. Сен канчап-ла: „Адаңарны биске көргүзүңерем“ — дээр сен?» — 
деп харыылаан. 19 «Мени — Адамда, а Адамны — Менде бар дээрзинге 
бүзүревейн тур сен бе? Силерге чугаалап турар сөстеримни Бодумнуң 
өмүнээмден чугаалавайн тур мен: ол дээрге Менде бар Адамның Боду- 
нуң ажыл-херээн чаяап турары ол-дур. И Мени — Адамда, а Адамны — 
Менде бар деп, Меңээ бүзүренер. Мээң сөстеримге бүзүревезинерзе, 
ол ажыл-херектер дээш, Менээ бүзүренер. 2 Алыс шынны силерге 
чугаалап тур мен: Меңээ бүзүрээр кижи Мээң кылып турарым ажыл- 
херектерни база кылып шыдаар, харын-даа оон артыкты кылыр, чүге 
дээрге Мен ам Адамче чоруптар-дыр мен. 13 Силер Мээң адым адап, 
чүнү-даа дилээр болзуңарза, Оглун дамчыштыр Адам алдаржызын 
дээш, ону шуптузун күүседир мен. 14 Мээң адым адап, чүнү-даа ди- 
лээр болзуңарза, Мен силерге ону күүседир мен. 


Ыдыктыг Сүлдени аазааны 


15 Меңээ ынак болзуңарза, айтыышкыннарым сагыыр силер. 
16 Адамдан ынчан дилээримге, Ол силерге кезээ мөңгеде силер-биле 
кады чоруур өске Өмээржикчини бээр. 17 Алыс шынны көргүзүп 
турар Сүлде — Өмээржикчи ол-дур. Ону көрбес база билбес болган- 
да, бо делегейниң улузу Ону хүлээп ап шыдавас. А силер Ону билир 
силер, чүге дээрге Ол силер-биле кады чоруур болгаш силер-биле 
тудуш бар. 

18 Силерни өскүссүреди каапкаш барбас мен, а силерже дагын ээп 
кээр мен. 1 Ам бичии болгаш, бо делегейниң улузу Мени оон ыңай 
көрбейн баар, ынчалза-даа силер Мени көөр силер. Мен амыдыраар 
мен, ынчангаш силер база амыдыраар силер. 2 Ол хүн кээрге, Мени — 
Адамда, силерни — Менде, а Мени — силерде бар дээрзин билип каар 
силер. 21 Кым Мээң айтыышкыннарымны шыгжап алганыл база 
оларны сагып чоруурул, ол кижи Меңээ ынак болур. Кым Меңээ 

ынагыл, ол кижиге Мээн Адам база ынак. Мен база ол кижиге ынак 
болуп, аңаа Бодумну көргүзер мен». 

22 Искариот эвес, өске Иуда Аңаа: «Дээрги! Силер Бодунарны бо 
делегейниң улузунга эвес, а чүгле биске көргүзер деп тур силер бе? Ол 
чүге ындыгыл?» — дээн. 23 Иисус аңаа мынчаар харыылаан: «Кым Ме- 
нээ ынагыл, ол Мээң сөзүмнү сагып чоруур. Адам ынчан аңаа ынак 
апаар, оон Адам-биле кады ол кижиге чеде бергеш, ооң-биле кады 
чурттай бээр бис. 24 Менээ ынак эвес кижи Мээң сөстеримни сагы- 
вас. А силерниң дыңнап турар өөредииңер болза, Мээңии эвес, а 
Мени айбылап чоруткан Адамныы-дыр. 25 Силер-биле кады турар 
болгаш, Мен ону силерге чугааладым. 26 Адамның силерге Мени дээш 
чорудуп бээри Өмээржикчи — Ыдыктыг Сүлде силерни хамык чүвеге 
өөредип каар болгаш Мээң силерге чугаалааным бүгү чүвени силерге 
сагындырар. 

27 Мен амыр-тайбыңны силерге арттырдым, силерге бээрим 
амыр-тайбыңым ол-дур. Бо делегейниң бээри дег эвес амыр-тай- 
быңны Мен силерге берип тур мен. Силерниң чүректериңер хөлзе- 
везин, ол ышкаш кортпанар. 28 Мээң силерге: „Силерден чоруптум, 
оон силерже катап ээп кээр мен“ — дээнимни дыннадынар чоп. Си- 
лер Меңээ ынак турган болзуңарза, Мээң ам Адамче чоруптарым 
дээш, өөрүүр ийик силер. Чүге дээрге Адам Менден өндүр чаагай 
болгай. 29 Ынчангаш ол бүгү боттаны бээрге, Мээң чугаалаан чүвем 
шын дээрзинге бүзүрезиннер дээш, ол бүгү дугайында, боттаныры- 
ның бетинде-ле, силерге чугаалап бердим. 30 Мен ам моон сонгаар 
силер-биле чугаалашпас мен, чүге дээрге бо делегейниң чагырык- 
чызы чоокшулап кел чор. Ооң Мени баш билир эргези чок, 3! ын- 
чалза-даа Адамга ынаамны бо делегейниң улузу билип алзын дээш, 
Мен ам Ооң айыткан чүвезин кылыр мен. Тургулаңар, моон чо- 


руулунар! 
Виноград сывы-биле деннелге 


1 1 Мен дээрге ёзулуг виноград сывы мен, а Мээң Адам — ви- 
5 ноград ажаакчызы-дыр. 2 Мээн чимис унмес адырым бүрүзүн 
Ол одура кезип кааптар, а чимис унер адырларымны, оон-даа хөй 
дужутту берзиннер дээш, арыглап кааптар. 3 Мээн силерге медеглээн 
сөзүмнүң ачызында ам арыгланы берген силер. “Силер — Менде, а 
Мен — силерде бар болуулу. Адыр боду чайгаар чимистелип, дүжүт 
бербес, ол сыптың тудуш кезээ болур ужурлуг. Менде бар болбас бол- 
зуңарза, силер база боттарыңар дүжүт эккеп шыдавас силер. 

5 Мен дээрге сып мен, а силер — адырлар силер. Кым Менде бар 
боорул, Мен база ол кижиде бар мен, ол ынчан элбек дүжүттү бээр. 
Мен чогумда силер чүнү-даа кылып шыдавас силер. 6 А Менде бар бо- 
луп, харылзаа тутпаан кижи — үндүр октаттына берген, кадып калган 
адыр дег. Ындыгадырларны чыггаш, отче киир октап, өрттедиптер. 

7Силер Менде бар болзуңарза база Мээң сөстерим силерде бар 
болза, күзээн-не чүвеңерни ынчан дилеңер, шуптузу бүде бээр. 8Си- 
лер хөй дүжүттү бээр болзуңарза база Мээң өөреникчилерим болуп 
турар болзуңарза, Адам улам-на алдаржыыр. ?Адамның Меңээ ханы 
ынаа дег, Мен база силерге ынак мен. Мээң ынакшылым иштинде 
болуп амыдыраңар! 10 Мен база-ла Адамның чагыгларын сагааш, Ооң 
ынакшылының иштинде болуп амыдырап чоруурум бо. Силер база 
айтыышкыннарым сагыыр болзуңарза, Мээң ынакшылым иштинде 
болуп амыдыраар силер. И Мээң өөрүшкүм силернии болзун дээш 
база өөрүшкүңер эгээртинмес долу болзун дээш, Мен ону силерге чу- 
гааладым. 12 Мээң силерге ынаам ышкаш, бот-боттарынарга ынак 
болуңар. Мээң силерге чагыым ол-дур. ЗБодунун эш-өөрү дээш 
амы-тынын бээр кижиниң ынакшылындан артык ынакшыл чок. 
м Мээң силерге айтыышкын кылдыр берген чүүлүмнү сагып чоруур 
болзуңарза, Мээң эш-өөрүм боор силер. 


Иисус болгаш бузурээн кижи 


15 Мен ам силерни чалчалар деп адавастай бердим, чүге дээрге чал- 
ча кижи ооң дээргизи чүнү кылып турарын билир эвес. Харын Мен 
силерни эш-өөрүм деп ададым, чүге дээрге Адамдан дыңнааным бүгү 
чүүлдү силерге чугаалап бердим. 16 Силер Мени шилип албаан силер, 
харын бо делегейге чоруур кылдыр база кажан кезээде артар дүжүдүн 
бээр кылдыр хүлээндирип, силерни Мен Бодум шилип алдым. Ынчан 
Мээң адым адап, чүнү-даа дилээриңерге, Адам силерге дөгерезин 
бээр. 1? Мээң силерге чагыым бо-дур: бот-боттарынарга ынак болуңар! 


Бүзүрээн кижи болгаш бо делегей 


18 Бо делегейниң улузу силерни көөр хөңнү чок болур болза, олар- 
ның баштай Мени көөр хөңнү чок апарганын сактып чоруңар. ! Си- 
лер бо делегейге хамааржыр турган болзуңарза, ол силерге бодунуң 
улузунга дег ынак болур ийик. Ынчалза-даа силер бо делегейге хамаа- 
рышпас силер, чүге дээрге Мен силерни шилип алгаш, бо делегейден 
аңгыладым, ол дээш, бо делегей силерни көөр хөңнү чок-тур. 20 „Чалча 
бодунуң дээргизинден арта бербес“ — деп силерге чугаалаан сөзүмнү 

сактып чорунар. Мени истеп сүрүп турганда, силерни база истеп суре 
бээр. Мээн сестеримни сагып чорааннар болза, силерниин база са- 
гыырлар. 21 Мээн улузум боорунарга, бо делегейнин улузу силерге ол 
бүгүнү кылыр, чүге дээрге олар Кым Мени айбылап чорутканын бил- 
бес-тирлер.22 Мен бо делегейже келбээн азы олар-биле чугаалашпаан 
болзумза, олар бачыды дээш буруудавастар ийик. А ам оларда бачыды 
дээш агартыныг чок-тур. 23 Мени көөр хөңнү чок кижи Адамны ба- 
за көөр хөңнү чок. 24Өске кымнын-даа кылып шыдавазы ажыл-хе- 
ректерни Мен оларның аразынга кылбаан болзумза, олар бачыды 
дээш буруудавастар ийик. А ам олар ажыл-херектеримни көргеш-даа, 
дөмей-ле Мени база Адамны көөр хөңнү чок-турлар. 25 Ынчангаш 
оларның ыдыктыг хоойлузунда: „Мени хей-ле көөр хөңнү чок апар- 
ганнар“а — деп бижээн чүүл чогуп бүткени ол. 


Бүзүрээн кижи болгаш Сүлде 


26 Мээн силерже Адамдан чорудуптарым, Адамдан үнүп турар алыс 
шынның Сүлдези болур Өмээржикчи чедип кээр. Ол Мээң дугайым- 
да херечилээр. 27 Силер база Мээң херечилерим силер, чүге дээрге эн 
эгезинден-не Мээң-биле кады турган силер. 


Истеп сүрүүшкүннер дугайында өөреникчилерге сагындырыг 


1 6 1 Мен силерниң бузурелинер чайгыла бербезин дээш, бо бүгүнү 

чугааладым. 2Силерни синагогалардан үндүр сывыртаптар. Си- 
лерни өлүрген улус оон-биле Бурганга бараан болуп турарывыс ол 
деп бодай бээр ындыг безин үе чедип кээр. 3 Олар силерни ынчалдыр 
аажылай бээр, чүге дээрге Адамны-даа, Мени-даа билбес-тирлер. 
4 Ындыг үе чедип кээрге, Мээң силерге ол дугайын чугаалап турганым- 
ны сагынзыннар дээш, ол бүгүнү Мен силерге чугааладым. Силер- 
биле кады турган болгаш, силерге ону эң эгезинде чугаалаваан мен. 


Ыдыктыг Сулденин ажыл-херээ 


5 А ам Мени айбылап чоруткан Адамче чоруурум ол-дур. Ынчалза- 
даа силерниң кайыңар-даа Менден: „Кайнаар баарыңар ол?“ — деп 
айтырбас-тыр. 6 Чүге дээрге Мээң сөстеримни дыңнааныңар соонда, 
чүректериңерни муңгарал дола берген-дир. 7 Ынчалза-даа Мен силер- 
ге алыс шынны чугаалап тур мен: Мен чоруй барзымза, силерге эки 
болур. Чүге дээрге Мен чорбазымза, Өмээржикчи силерге келбес, а 





а Ыд. ыр. 34:19. 

чорупсумза, Ону силерже ыдыптар мен. 8Оон Ол чедип келгеш, ба- 
чыт, чөптүг чорук база Бурганның шүүгүзү деп чүл ол дээрзин бо де- 
легейниң улузунга көргүзүп, ол бүгүнү шын эвес билип турары дээш, 
оларны сойгалаар. ? Бачыт дугайында бо делегейниң улузу билбес- 
тир — чүге дээрге олар Менээ бүзүревес-тир. 19 Чөптүг чорук дугайын- 
да олар билбес-тир — чүге дээрге Мен ам Адамче чоруурум бо-дур, 
моон соңгаар Мени көрбес силер. И Шүүгү дугайында олар билбес- 
тир — чүге дээрге бо делегейниң чагырыкчызы шииттирип алган- 
дыр. 12Оон-даа хөй чүвени силерге чугаалаар дээн мен, ынчалза-даа 
ам ону угаап шыдаар хире эвес-тир силер. 13Алыс шынның Сүлдези 
чедип келгеш, силерни алыс шынче баар орук-биле эдерти бээр. Чүге 
дээрге Ол бодунуң өмүнээзинден чугаалавас, а чүгле дыңнаан чүвезин 
силерге дамчыдар болгаш чүү болурун чугаалап бээр. МОл Мени ал- 
даржыдар, чүге дээрге чугаалаар бүгү чүвезин Менден алгаш, силерге 
дамчыдып бээр-дир. 15 Адамда бар бүгү чүве Мээңии-дир. Ынчангаш 
ол Сүлдениң Менден алгаш, силерге дамчыдып бээрин чугааладым. 
16 Удатпайн, силер Мени көрбейн баар силер, оон көңгүс үр болбайн, 
катап көре бээр силер»*. 


Өөреникчилерниң ажыг-шүжүү өөрүшкүже шилчий бээр 


17 Ооң өөреникчилериниң чамдыызы ынчан аразында: «„Удат- 
пайн, силер Мени көрбейн баар силер, оон көңгүс үр болбайн, катап 
көре бээр силер“ база „Мен Адамче чоруурум бо-дур“ — дээш, биске 
ооң чүнү элдээртип турары ол? З8А: „Удатпайн“ — деп, ол чүү дээри 
ол? Бис Ооң чүнү чугаалаанын билбес-тир бис» — деп чугаалажып 
турганнар. 

19 Оларның чүнү айтырар деп бодаанын Иисус билир турган. Ын- 
чангаш оларга мынча дээн: «Мээң „Удатпайн, силер Мени көрбейн 
баар силер, оон көңгүс үр болбайн, катап көре бээр силер“ - дээш, 
чүнү элдээрткеним ол боор деп, бот-боттарыңардан айтыржып тур 
силер бе? 20 Алыс шынны силерге чугаалап тур мен: силер ыглап- 
сыктап база кажыыдай бээр силер, а бо делегейниң улузу ол өйде 
өөрүп-хөглей бээр. Силер мунгараар силер, ынчалза-даа силерниң 
мунгаралынар өөрүшкүже шилчий бээр. 2 Херээжен кижи божуур 
деп баргаш, мунгарай бээр, чүге дээрге ооң хилинчек көөр үези 
келген-дир. Ынчалза-даа чаш төлүн божуп алганда, өртемчейге 





* 1616 Чамдык бурунгу грек сөзүглелдерде бо сөстерге: «Чүге дээрге 
Мен Адамче чоруптарым ол-дур» — деп сөстерни немээн. 

кижиниң төрүттүнгени дээш өөрээнинден, хилинчээн уттуптар. 22 Си- 
лер ам шак-ла ындыг мунгаралга алыскан-дыр силер, ынчалза-даа 
Мен силерни база катап көрүп каар мен. Силернин чүрээнер ынчан 
өөрүй бээр, а ол өөрүшкүнерни кым-даа силерден хунаап ап шыдавас. 
23Ол хүн кээрге, Менден чүнүн-даа дугайында айтырары болдунмас. 
Алыс шынны силерге чугаалап тур мен: Мээң адым адап, Адамдан 
чүнү-даа дилээр болзуңарза, Ол силерге дөгерезин бээр. 24 Мынчага 
дээр силер Мээң адым адап, чүнү-даа дилевээн силер. Диленер, оон 
алыр силер, силерниң өөрүшкүнер эгээртинмес долу болур. 


Мен бо делегейни тиилээн мен 


25 Амдыгаа дээр Мен силерге угаадыглыг чугаалар дузазы-биле 
чугаалап келдим. Ынчалза-даа силерге Адамның дугайында, угаадыг- 
лыг чугаалар чокка, ажыы-биле чугаалай бээрим үе-шаг кел чор. 2 Ол 
хүн кээрге, Мээң адым адап, Оон диленер. А Мен Адамдан силер 
дээш ээрежип дилээримни чугаалавайн тур мен. 27 Адам Боду-ла 
силерге ынак. Силер Менээ ынак апаргаш, Мээн Бургандан келге- 
нимге бүзүрээн бооруңарга, Ол силерге ынак. 28 Мен Адамдан чорут- 
каш, бо делегейге чедип келдим, а ам бо делегейни каапкаш, база 
катап Адамче чоруурум бо-дур». 

29 Оон өөреникчилери Анаа мынча дээннер: «Силер ам кандыг-даа 
угаадыглыг чугаа чокка, ажыы-биле чугаалап тур силер. 30 Силерниң 
хамык чүвени билиринерни база Силерден кымнын-даа айтырыг са- 
лырын хереглевизинерни ам билип тур бис. Ынчангаш Бургандан 
келгенинерге бүзүрей бердивис». 

31 Иисус оларга мынча дээн: «Ам-на бүзүрединер бе?! 32 Силер шуп- 
туңар Мени чааскаандырзымны каапкаш, чүк санай тарай маңнажы 
бээринер үе мыя бо келди, харын мырыңай дүжүп келди. Ынчалза-даа 
Мен херек кырында чааскаан эвес мен, чүге дээрге Адам Мээң-биле 
кады болгай. 33 Мээн-биле харылзааңар силерге амыр-тайбыңны бер- 
зин дээш, Мен силерге бо бүгүнү чугааладым. Силерни бо делегейде 
качыгдал манап турар, ынчалза-даа туттунуңар: Мен бо делегейни 
тиилээн мен!» 


Өөреникчилери дээш, Иисустуң мөргүлү 


1 1Ону чугаалааш, Иисус карактарын дээрже углай көрүнгеш, 
7 мынча дээн: «Адам! Шаг-үем чедип келди. Оглуң Сени алдар- 
жыдып шыдазын дээш, Оглуннун алдарын улуска көргүс. 2 Ол Сээң 
Аңаа бүзүреп хулээткен улузуннун шуптузунга мөңге амыдыралды 

берзин дээш, Сен Аңаа бүгү кижи төрелгетенни чагырар эргени бер- 
диң. 3А мөңге амыдырал дээрге-ле, дың чаңгыс алыс шын Бурган бо- 
лур Сени база Сээң айбылап чорутканың Иисус Христосту билип 
алыры болгай. 4Сээң Меңээ кылзын дээш дааскан ажыл-херээңни 
күүсеткеш, Мен Сени чер кырынга алдаржыттым. 5О, Адам, бо өртем- 
чей бодарап тывылбаанда-ла, Мен Сээң-биле кады турумда эдилеп 
чорааным, Бодунда бар алдарың-биле Мени ам алдаржыдып көр. 

6 Сээң бо делегейден алгаш, Меңээ хүлээдип берген улузунга Сээң 
адыңны ажыдып бердим. Олар Сээң улузуң болуп чораан, оон Сен 
оларны Менээ хүлээдип бердиң. Олар Сээң сөзүңнү дыңнаар-дыр- 
лар. 7 Сээң Меңээ бергениң хамык чүүл Сенден үнген дээрзин олар 
ам-на билип алдылар. 8 Чүге дээрге Сээң Менээ берген сөстеринни 
оларга дамчыттым. Улус оларны хүлээп алгаш, Мээң Сенден келге- 
нимни ылап деп билип кааннар база Мени Сээң айбылап чорутка- 
нынга бүзүрей бергеннер. ° Мен олар дээш, мөргүп тур мен. Бо 
делегейде шупту улус дээш эвес, а чүгле Сээң Меңээ берген улузуң 
дээш, мөргүп тур мен, чүге дээрге олар Сээң улузуң болгай. 19 Менде 
бар бүгү улус — Сээнии, а Сенде бары — Мээңии болгай. Мен оларны 
дамчыштыр алдаржый берген мен. ! Мен ам бо делегейде эвес мен, 
Мен Сенче чоруптум, а олар бо делегейге артып каарлар. Ыдыктыг 
Адам! Бистиң чаңгыс эптиивис ышкаш, олар база чаңгыс эптиг 
болзун дээш, Меңээ бергениң Бодуңнуң адыңның күжү-биле оларны 
кадагалап көр. 2 Мен олар-биле кады бо делегейге тургаш, Меңээ 
бергениң Бодуңнуң адыңның күжү-биле оларны кадагалап чордум. 
Ол улусту кадагалап шыдадым-даа: Бижилгениң сөзү чогузун дээш, 
өлүр чолга онаашкан чүгле чаңгыс кижиден аңгыда, оларның кайы- 
зы-даа өлбеди. 

ІЗА ам Сенче дедир чоруурум бо-дур. Мээң өөрүшкүм оларның 
чүректеринге эгээртинмес долу бар болзун дээш, амдыызында бо де- 
легейге тургаш, ол бүгүнү чугааладым. Мен оларга Сээң сөзүннү 
дамчыттым, ынчангаш бо делегейниң улузу оларны көөр хөңнү чок 
апарган, чүге дээрге Мээң бо делегейден эвезим ышкаш, олар база бо 
делегейден эвес болгайлар. !5 Сээң оларны бо делегейден алгаш 
баарыңны дилевейн тур мен, харын оларны бузуттан камгалаарыңны 
дилеп тур мен. 16 Мээң бо делегейден эвезим ышкаш, олар база бо 
делегейден эвес-тирлер. ! Оларны Бодуңнуң алыс шынын-биле 
ыдыктап көр: Сээң сөзүң дээрге-ле алыс шын ол-дур. 18 Мени бо де- 
легейже айбылап чорутканың ышкаш, Мен база оларны шак ынчаар 
бо делегейже айбылап чоруттум. ! Олар база Сээң ылап шын улузуң 

болзун дээш, Мен Бодумну Сенээ бүрүнү-биле бараан болурунга 
хүлээдип тур мен. 2 Чүгле олар дээш эвес, харын оларның өөредиин 
дамчыштыр Менээ бүзүрей бээр бүгү улус дээш база дилеп тур мен. 
21Олар шупту чаңгыс эптиг болзуннар: Адам сээң — Менде, а Мээң — 
Сенде барым дег, олар база шак ынчаар Бисте бар болзуннар. Бо 
делегейниң улузу Мени Сээң айбылап чорутканыңга бүзүрезин. 
22 Бистиң чаңгыс эптиивис дег, олар база ындыг чаңгыс эптиг бол- 
зуннар дээш, Меңээ бергениң алдарны Мен оларга база берип каан 
мен. 23 Мен — оларда бар мен, а Сен — Менде бар сен. Мени Сээң 
айбылап чорутканыңны база Меңээ ышкаш, оларга ынааңны бо 
делегейниң улузу билип алзын дээш, олар база бүрүнү-биле чаңгыс 
эптиг болзуннар! 

24 Адам! Сээң Меңээ берген улузуң Мээң турар черимге Мээң-биле 
кады турарын күзеп тур мен. Бо өртемчей чаяаттынар мурнунда-ла 
Сен Меңээ ынак турдун, ынчангаш Сээң Менээ бергениң алдарым- 
ны олар көрзүннер. 25 Бачыт чок Адам! Бо делегейниң улузу Сени 
билбейн барган. Ынчаарга Мен Сени билир мен, а Меңээ бүзүрээн- 
нер Мени Сээң айбылап чорутканыңны билирлер. 26 Сээң Менээ 
ынакшылың дег, шак ындыг ынакшыл оларга турзун дээш база Мээң 
оларга бар болурум дээш, Мен Сээң адынны оларга ажыдып берген 
мен база ам-даа ажыдар мен». 


Иуданың Иисусту садыпканы 
(МФ. 26:47 -56; Мк. 14:43 -50; Лк. 22:47 -53) 


1 1Адазынга ынчаар мөргүп алгаш, Иисус Бодунуң өөреникчи- 
8 лери-биле кады Кедрон суунуң аккан шынаазының ындынче, 
сесерликтиг черже чорупкан. Ол сесерликче Бодунуң өөреникчи- 
лери-биле кады кире берген. 2 Саттыныкчы Иуда ол черни билир 
турган, чүге дээрге Иисус Бодунуң өөреникчилери-биле кады бол- 
ганчок-ла аңаа чыглыр турган чүве-дир. 3 Ынчангаш Иуда рим 
шериглерни база Бурганның дээди бараалгакчыларының болгаш 
фарисейлерниң чорутканы таңныылдарны эдертип алгаш, ынаар 
чеде берген. Олар шупту деңнерлиг, чырыткыларлыг болгаш ок-чеп- 
сектиг болган. 

4Иисус Боду-биле чүү болурун дөгерезин билир болгаш, оларже 
уткуй үнгеш: «Кымны дилеп чор силер?» — деп айтырган. 5 Олар: 
«Назарет чурттуг Иисусту» — деп харыылааннар. Иисус оларга: 
«Мен-дир мен» — дээн. Саттыныкчы Иуда база олар-биле кады тур- 
ган. 6 Иисус оларга: «Мен-дир мен» — деп чугаалаптарга, олар аткаар 

баскаш, черже донгая кээп дүшкеннер“. 7 Ол: «Кымны дилеп чор си- 
лер?» — деп база катап айтырган. Олар: «Назарет чурттуг Иисусту» — 
дээннер. 8 Иисус мынча деп харыылаан: «,,Мен-дир мен“ деп силерге 
чугааладым чоп. Мени дилеп чоруур болзуңарза, бо улуска дегбейн, 
салып чорудуптунар». (Иисустун: «Адам, Меңээ берген улузуңнуң 
аразындан Мен кымны-даа чидирбедим» — дээн сөзү ынчаар чогуп 
бүткен.) 

10 Симон Пётр хылыштыг чораан болгаш, оозун ушта тырткаш, 
Бурганның дээди бараалгакчызының чалчазының оң талакы кулаан 
одура шаапкан. Чалчанын адын Малх дээр чүве-дир. И Ынчалза-даа 
Иисус Пётрга мынча дээн: «Хылыжын хыннап ал! Бо улуг-дашканы 
Меңээ Адам берди. Таанда-ла Мен ону ишпес мен бе?» 


Иисусту тудуп хоругдааны 
(Мф. 26:57 -58; Мк. 14:53 -54; Лк. 22:54) 


12 Рим шериглер болгаш оларның баштыңчызы база иудей тан- 
ныылдар ынчан Иисусту туткаш, Ооң холдарын хүлүп алганнар. 
13 Оон Ону баштай Аннага чедире бергеннер. Анна болза, ол чылын 
Бурганның дээди бараалгакчызы турган Каиафаның каты чүве- 
дир. 4 «Бүгү чон дээш, чаңгыс кижиниң өлү бергени дээре» деп, 
иудейлерге сүме каткан Каиафа ол турган. 15 Иисусту Симон Пётр 
болгаш өске бир өөреникчи эдерип чораан. Ол өөреникчини Бур- 
ганның дээди бараалгакчызы таныыр турган, ынчангаш ол Иисус- 
биле кады Бурганның дээди бараалгакчызының коданынче кире 
берген. 


Пётрнуң Иисустан ойталааны 
(Мф. 26:9 -70; Мк. 14:66-68; Лк. 22:55 -57) 


16 А Пётр даштыгаа, хаалга чанынга туруп калган. Бурганның дээди 
бараалгакчызының таныыры демги өөреникчи оон үнүп келгеш, 
хаалгачы уруг-биле чугаалашкаш, Пётрну иштинче киире берген. 
17 Ҳаалгачы чалча уруг ынчан Пётрга: «Сен база ол Кижиниң өөре- 
никчилеринин бирээзи эвес сен бе?» — дээн. Пётр: «Чок» — деп ха- 
рыылаан. 18 Соок боорга, чалчалар болгаш таңныылдар от ужудуп 
алгаш, чыннып турганнар. Пётр база-ла олар-биле кады чыннып 
туруп алган. 





* 186 Иисустун чугаалаан: «Мен-дир мен» — деп сөстери Бурганның 
ыдык адының грек дылче очулгазынга дөмей бооп турар. 

Иисусту байысааганы 
(Мф. 26:59 -66; Мк. 14:55-64; Лк. 22:66-71) 


19 Бурганнын дээди бараалгакчызы Иисусту Оон өөреникчилери- 
ниң болгаш өөредииниң дугайында байысаай берген. 20 Иисус аңаа: 
«Мен бүгү улуска ажыы-биле чугаалап турдум. Мен кезээде хамык 
иудейлерниң үргүлчү чыглыр черлери — синагога болгаш Бурганның 
өргээзинге өөредип турдум. Мен ажыт-чажыт чокка суртаалдап тур- 
дум. 21 Чүге Мени байысаап тур силер? Дыннаан улустан Мээң чүнү 
чугаалап турганымны айтырыңар. Мээң чугаалап турган чүвемни 
олар билир-ле болгай» — деп харыылаан. 

22 Иисус ону чугаалаптарга, чанынга турган биртанныыл Ооң чаагын- 
чедажыпкаш: «Бурганнын дээди бараалгакчызы-биле Сээн канчаар чу- 
гаалажып турарың ол?» — дээн. 23 Иисус аңаа: «Мен соора барган 
болзумза, кижи бүрүзүнге соора барганымны көргүс, а шынын чугаа- 
лаан болзумза, Мени чүге дажыырың ол?» — дээн. 24Анна Иисусту хүлүг- 
лүг хевээрзин Бурганның дээди бараалгакчызы Каиафаже чорудупкан. 

25Симон Пётр чылынмышаан хевээр турган. Ынчан улус оон: «Сен 
база Ооң өөреникчилериниң бирээзи эвес сен бе?» — деп айтырган- 
нар. Ол ойталап: «Чок» — дээн. 26 Пётрга кулаан одура шаптырткан 
кижиниң төрели болур, Бурганның дээди бараалгакчызының база 
бир чалчазы ынчан: «Мен сени сесерликке, Ооң-биле кады туруңда 
көрген эвес ийик мен бе?» — дээн. 27 Пётр база катап ойталап каапкан. 
Оон дораан-на аскыр-дагаа алгыра берген. 


Иисус рим чагырыкчы Пилаттын мурнунда 
(Мф. 27:1-2, 11-14; Мк. 15:1-5; Лк. 23:1-5) 


28 Эртен эрте Иисусту Каиафадан рим чагырыкчынын ордузунга 
чедире бергеннер. Хирге борашпас дээш, ёзулал сагып, иудей эрге- 
чагырга улузу ордуже кирбээннер, а олар ынаар кире берген болза, 
хосталыышкын байырлалынын кежээки чемин чип шыдавас апаар 
турган. 29 Ынчангаш Пилат оларга уткуй үнүп келген. Ол: «Силер Бо 
кижини чүү дээш буруудадып тур силер?» — деп айтырган. 30 Олар 
аңаа: «Ол чүнү-даа үүлгетпээн болза, бис Ону силерге эккелбес ийик 
бис» — деп харыылааннар. 31 Пилат оларга: «Силер Ону боттарынар 
алгаш, ыдыктыг хоойлунар ёзугаар шиидинер» — дээн. Иудейлер 
анаа: «Кымны-даа өлүрүп шаажылаар эргевис чок» — деп удурлан- 
ганнар. 32 Иисустун Бодунун кандыг елум-биле елурун баш удур 
чугаалаан сестери боттанзын дээш, ынчаар болганы ол. 

33 Пилат ынчан ордузунче дедир кире бергеш, Иисусту кый деп ал- 
гаш: «Сен иудей хаан сен бе?» — деп айтырган. 34 Иисус: «Ону силер 
бодуңар ынча дидиңер бе азы силерге Мээң дугайымда өске улус чу- 
гаалады бе?» — деп удур айтырган. 35 Пилат мынча деп харыылаан: 
«Мен иудей-дир мен бе? Сээң-не чуртташтарың база Бурганның дээ- 
ди бараалгакчылары Сени меңээ тудуп эккелдилер чоп. Чүнү үүлгет- 
кен кижи сен?» 36 Иисус: «Мээң Чагыргам бо делегейден эвес чүве. 
Мээң Чагыргам бо делегейден турган болза, албатыларым иудейлерге 
Мени тудуп бериптезин дээш, болчуп сокчурлар ийик. Чок, Мээң 
Чагыргам моон эвес» — деп харыылаан. 37 Пилат Аңаа: «Ынчаарга Сен 
черле хаан ышкажың чүл?» — дээн. Иисус мынча деп харыылаан: 
«Мени хаан деп, силер чугаалап тур силер. Мен алыс шынны херечи- 
лээр дээш төрүттүндүм база ол дээш, бо делегейге чедип келдим. 
Алыс шынга хамааржыр кым-даа болза, Мээң үнүмнү дыңнап турар». 
38 Пилат Иисустан: «Алыс шын деп ол чүңүл?» — деп айтырган. 

Ону чугаалааш, Пилат база катап иудейлерже үнүп келгеш, оларга 
мынча дээн: «Мен бо кижиниң кандыг-даа кем-буруузун тыппас-тыр 
мен. 39 Силернин ёзу-чанчылынар ёзугаар, хосталыышкын байырла- 
лы кээрге, силерге бир херектенни хостап бээр ужурлуг мен. „Иудей 
хаанны“ силерге хостап берейн, күзеп тур силер бе?» 4 Олар харыы- 
зынга база катап: «Ону эвес! Варавваны!» — деп алгыржып үнгеннер. 
Варавва дээрге дээрбечи кижи чүве-дир. 


Иисусту өлүрер деп шииткени 
(Мф. 27:15-31; Мк. 15:6-20: Лк. 23:13-25) 


1 1 Пилат ынчан: «Иисусту аппаргаш, кымчылаңар!» — деп дужаа- 
9 ган. 2 Шериглер тенниг чадан ыяш будуундан оваадай өрээш, 
Оон бажынга салгаш, хааннар кедер хүрен-кызыл хепти Анаа кеди- 
рип кааннар. 3Олар Иисустун чанынга кээп: «Иудей хаан алдаржы- 
зын!» — дээш, Ооң чаагынче дажып турганнар. 

4 Пилат база катап үнүп келгеш, иудейлерге: «Бо кижиниң кандыг- 
даа кем-буруузун тыппаанымны билзиннер дээш, мен Ону силерниң 
мурнуңарже үндүрүп келдим» — дээн. 5 Ынчан Иисус тенниг чадан 
ыяш будуундан өрээн оваадайлыг база хааннар кедер хүрең-кызыл 
хептиг үнүп келген. Пилат оон оларга: «Ол бо-дур!» — дээн. 

6 Бурганның дээди бараалгакчылары болгаш таңныылдар Ону көрүп 
кааш-ла: «Ону хере шавыңар! Хере шавыңар!» — деп алгыржы берген- 
нер. Пилат оларга: «Ону боттарыңар алгаш, хере шаап каңар, чүге 
дээрге мен Ооң кем-буруузун тыппадым» — дээн. 7 Иудейлер аңаа: 

«Бисте ыдыктыг хоойлу бар, а ону барымдаалаар болза, Ол өлүр 
ужурлуг, чуге дээрге Ол Бодун Бурганнын Оглу мен дээн-дир» — деп 
удурланганнар. 8 Пилат ону дыңнааш, дам-на корга берген. Оон өр- 
гээзинче катап кире бергеш, Иисустан: «Кайыын келген сен?» — деп 
айтырган. Ынчалза-даа Иисус аңаа харыы бербээн. 1 Пилат Аңаа: 
«Мээң-биле чугаалажыр хеннун чогул бе? Сени хере шаап каар-даа 
эргениң база Сени салып чорудуптар-даа эргениң Менде барын бил- 
безин ол бе?» — дээн. И Иисус: «Өрүтен силерге бербээн болза, силер- 
ге Мээң бажым билир кандыг-даа эрге турбас ийик. Ынчангаш кым 
Мени силерге садыпкан ийик, ол кижиниң бачыды улуг болур» — деп 
харыылаан. 2 Ону дыңнаан ояар, Пилат Иисусту хостап салыптар 
дээш кызыдып эгелээн. Ынчалза-даа иудейлер алгыржып-ла турган- 
нар: «Ону хостап салыптар болзуңарза, силер императорнуң өңнүү 
эвес-тир силер. Бодун „Хаан мен“ деп турар кижи бүрүзү — импе- 
раторга удур тура халаан кижи-дир!» !3 Пилат ол сөстерни дыңнап 
кааш, Иисусту дашкаар үндүртү бергеш, «Даш бедигээш» азы еврей 
дылда «Гаввафа» дээр черде шииткел олудунга олуруп алган. 4 Ынчан 
хосталыышкын байырлалының бүдүүзү, дүъш үези турган. Пилат 
иудейлерге: «Силерниң хааныңар бо-дур!» — дээн. 15 Олар: «Ооңарны 
ырадынар! Ырадынар! Ону хере шавыңнар!» — деп алгыржы бергеннер. 
Пилат оларга: «Силерниң хааныңарны хере шавар кижи мен бе?» — 
дээн. Бурганның дээди бараалгакчылары: «Императордан өске хаан 
бисте чок» — деп харыылааннар. 16 Пилат ынчан Ону хере шавары- 
биле ам-на оларга хүлээдип берген. Шериглер Иисусту алгаш бар- 
ганнар. 


Иисусту хере шаап шаажылааны 
(Мф. 27:32-44: Мк. 15:21-32: Лк. 23:26-43) 


17 Иисус хоорайдан Бодунуң белдир-крезин чүктеп үнгеш, «Баш 
сөөгү» азы еврей дылда «Голгофа» дээр черге чедип келген. 18 Шериг- 
лер Ону аңаа белдир-креске хере шаап кааннар. Иисус-биле кады өс- 
ке ийи кижини база — Ону ортузунга, а оларны Ооң ол-бо талазынга 
хере шаап каан турган. ! Пилат самбырага бижик бижиткеш, белдир- 
креске быжыглазын деп дужааган. Ында: «Назареттен Иисус — иудей 
хаан» — деп бижээн болган. 20 Ол бижикти дыка хөй иудейлер ном- 
чаан, чүге дээрге Иисусту хере шапкан чер хоорайдан ырак эвес 
турган кадында, үш аңгы: еврей, латин, грек дылдарда бижээн 
болган. 2! Иудеяның Бурганның дээди бараалгакчылары Пилатка: 
«„Иудей хаан“ — деп эвес, а „Ол иудей хаан мен деп адаттынган“ — деп 

бижиңер» — дишкеннер. 22 Пилат: «Мен бижиир дээн чуулумну бижи- 
дим» — деп харыылаан. 

23 Иисусту хере шапкан соонда, шериглер Ооң даштыкы хевин ап 
алгаш, шериглерниң саны-биле дөрт кезекке үлежип алганнар. Ол 
ышкаш иштики хевин база ап алганнар. А иштики хевин даарашкы 
чокка, будуну-биле аргаан болган. 24 Ынчангаш бот-боттарынга: 
«Ону ора сокпаалы, ооң орнунга кымныы болур эвес деп, даштар ок- 
тап, телгелээли» — дишкеннер. («Мээң даштыкы хевимни аразында 
үлежип алганнар, Мээң хевим ужун даштар октап, телгелээннер»а — 
дээн Бижилгениң сөстери боттаныр ужурлуг турган.) Шериглер ону 
ол олчаан күүсеткеннер. 

25 Иисустуң белдир-крезиниң чанынга Ооң авазы, авазының дун- 
мазы, Клеопаның кадайы болур Мария болгаш Мария Магдалина 
олар турган. 26 Иисус авазын база ооң чанынга турган Бодунуң ынак 
өөреникчизин көрүп кааш, авазынга: «Силерниң оглуңар бо-дур, 
авай!» — дээн. 27 А өөреникчизинге: «Сээң аваң бо-дур!» — дээн. Оон 
бээр-ле демги өөреникчи Марияны бажыңынга тургузуп алган. 


Иисустун өлүмү 
(Мф. 27:45 -56; Мк. 15:33-41; Лк. 23:44-49) 


28 Бүгү чүве ам боттанганын билир болгаш, Иисус Бижилге бүрүнү- 
биле чогуп бүтсүн дээш: «Суксаарымны!» — дээн. 29 Ол черге ажыг 
араганы долдур куткан сава турган. Шериглер суг сиңирер губканы 
арага-биле өттүргеш, шиш өрген бажынга кедиргеш, Ооң эрнинге 
чедире бергеннер. 30 Иисус араганы ижипкеш: «Боттаны берди!» — 
дээн. Оон Ооң амы-тыны үстү бээрге, бажы халаш дээн. 

31 Ол хүн амыр-дыш хүнүнге белеткел хүнү болган. Өлүг мага-бот- 
тар амыр-дыш хүнүнде белдир-крестерге астынып артарын иудейлер 
күзевээннер, артында-ла ол амыр-дыш хүнүнде эң улуг байырлал эр- 
тер турган. Ынчангаш олар шаажылаттырганнарның чодаларын сый 
шапкылааш, мага-боттарын белдир-крестерден дүжүрүп алырын 
Пилаттан дилээннер. 32 Шериглер чеде бергеш, баштай Ооң-биле ка- 
ды хере шаптырткан бир кижиниң, оон өскезиниң чодаларын сый 
шаапканнар. 33 А Иисуска чеде бээрге, Ол дем-не өлүп калган болган, 
ынчангаш олар Ооң чодаларын сый шаппайн барганнар. 34 Ынчалза- 
даа шериглерниң бирээзи чыда-биле Ооң быктын өттүр шанчыптар- 
га, балыгдан хан биле суг төктү берген. (35 Ол бүгүнү суглуг караа-биле 





а Ыд. ыр. 21:19. 6 Ыд. ыр. 68:22. 

көрген кижи, силерни бүзүрезин дээш, чугаалап турары бо. Ооң хере- 
чилели алыс шынныг, шынын чугаалаанын ол билир. 36 Бижилгенин: 
«Ооң чаңгыс-даа сөөгү сый шаптырбас болур»а — дээн сөстери ын- 
чаар чогуп буткени ол. 3? А Бижилгениң өске черинде мынча деп турар: 
«Олар өттүр шанчып алганы ол Кижиже көөрлер».)б 


Иисусту орнукшутканы 
(Мф. 27:57-61; Мк. 15:42-47; Лк. 23:50-56) 


38 Иисустун өөреникчизи болур, ынчалза-даа иудей эрге-чагырга- 
дан корткаш, оозун чажырар чораан Аримафея чурттуг Иосиф дээрзи 
ооң соонда Пилаттан Иисустуң мага-бодун дүжүрүп алыр чөпшээрел 
дилээн. Пилат чөпшээрээрге, Иосиф баргаш, Ооң мага-бодун алгаш 
барган. 39 Иисуска бир-ле катап дүне кээп чораан Никодим база че- 
дип келгеш, үжен кил хире деңзилиг смирна биле алоэ холуксаазы 
чаагай чыттыг үс эккелген. 48 Олар оон Иисустун мага-бодун алгаш, 
иудейлерниң өлген кижи орнукшудар чаңчылы ёзугаар, Ону чаагай 
чыттыг үс сиңирген чуга пес шывыглар-биле ораап кааннар. 4 Ооң 
хере шаптырган черинге сесерлик турган, а ол сесерликке ам дээ- 
резинде кымны-даа ажааваан чаа чевег-куй турган. 4 Амыр-дыш 
хүнүнүң бүдүүзү боорга, куй база чоок боорга, Иисусту аңаа ажаап 
кааннар. 


Иисустун катап дирилгени 
(Мф. 28:1 -10; Мк. 16:1 -8; Лк. 24:1 -12) 


1Улуг-хүн эртенинде, ам-даа караңгы турда, Мария Магдали- 
29 на чевег-куйга чедип келгеш, көөрге, куй аксы дуглаан дашты 
чайладыр чууп каан болган. 2Ол маңнап чоруткаш, Симон Пётрга 
база Иисустуң ынак турганы өске өөреникчиге баргаш, оларга: 
«Дээргини чевег-куйдан алгаш барып-тырлар! Ону ам кайда салга- 
нын билбес-тир бис» — дээн. 

3 Пётр биле өске өөреникчи доп-дораан чевег-куйже чорупканнар. 
4Олар иелээн маннажыпканнар, ынчалза-даа өске өөреникчи Пётр- 
дан дүрген чүгүрген болгаш, чевег-куйга баштай четкен. 5Ол доңгайып 
бакылааш, чыткан шывыгларны көрүп каан, ынчалза-даа чевег-куй- 
же кирбээн. 6Оон соон дарый Симон Пётр маңнап келген. Ол до- 
раан-на чевег-куйже киргеш, чүгле чыткан шывыгларны 7база Ооң 
бажынга чораан орнукшудулга аржыылын көрүп каан. Аржыылды 





а Хост. 12:46. 6 Зах. 12:10. 

шывыглар-биле кады эвес, а дүргеш, ангы черде салып каан чыткан. 
8 Баштай маннап келген өске өөреникчи база ынчан чевег-куйже 
кирип келген. Ол бүгү чүвени көргеш, бүзүрей берген. 9 (Ынчалза- 
даа Христостуң өлүглерден катап дирлир ужурлуун чугаалаан Би- 
жилгени олар ам-даа билбейн турганнар.) ! Өөреникчилер оон чана 
бергеннер. 


Иисустуң Мария Магдалинага көзүлгени 
(Мф. 16:9-11) 


ПА Мария чевег-куй даштынга ыглап турган. Ыглавышаан, ол 
чевег-куйже донгайып бакылапкаш, 1? Иисустуң мага-боду чыткан 
черде — бирээзи Ооң бажының, а өскези буттарының орнунда олу- 
рар — дээрниң ак хептиг ийи төлээзин көрүп каан. 13 Олар оон: «Дун- 
май, чүге ыглап тур сен?» — деп айтырганнар. Мария оларга: «Мээң 
Дээргимни алгаш барып-тырлар. Ону ам кайда салганын билбес-тир 
мен» — деп харыылаан. 

14 Ол ынча дээш, хая көрүнгеш, бодунуң мурнунда Иисустун тура- 
рын көрүп каан. Ынчалза-даа ол Ону танываан. 15А Иисус аңаа: 
«Дуңмакым! Чүге ыгладың? Кымны дилеп чор сен?» — дээн. Айтырыг 
салган кижи сесерлик ажаакчызы-дыр деп бодааш, Мария Аңаа: «Ха- 
йырааты! Ону аппарган болзуңарза, кайда салганыңарны чугаалаңар, 
мен баргаш, Ону ап алыйн» — дээн. 16 Иисус аңаа: «Мария!» — дээн. 
Оозу хая көрүнгеш, Иисуска еврейлеп: «Раввуни!» — дээн. («Башкы» 
дээни ол.) "Иисус аңаа чугаалап-тыр: «Мени тутпайн көр! Мен 
ам-даа Адамче өрү көдүрлүп үнмээн-дир мен. Харын Мээң улузумга 
баргаш, мынча деп көр: „Мээң база силерниң Адавысче, Мээң база 
силерниң Бурганывысче өрү көдүрлүп үнерим бо-дур“». 18 Мария 
Магдалина өөреникчилерге чеде бергеш, оларга: «Дээргини көр- 
дүм!» — дээн. Оон Иисустуң чүнү чугаалаанын оларга дамчыткан. 


Иисустуң өөреникчилеринге кээп көзүлгени 
(Мф. 28:16-20; Мк. 16:14-18; Лк. 24:36-49) 


19Улуг-хүннүң кежээзинде Иисустун өөреникчилери чыылгаш, 
иудейлерден сестип, эжиктерин хаап алгылаан олурда, Ол кирип кел- 
ген. Иисус оларның мурнунга туруп алгаш: «Амыргын-на бе!» — дээн. 
20 Ынча дээш, Ол Бодунуң холдарын болгаш быктын оларга көргүс- 
кен. Дээрги-Чаяакчыны көрүп кааш, өөреникчилери аажок өөрээн- 
нер. 21 Иисус оларга: «Амыргын-на бе! — деп катаптаан. — Адамның 
Мени айбылап чорутканы дег, Мен силерни база ынчалдыр айбылап 

чорудуп тур мен». 22 Иисус ол сөстерни чугаалааш, оларже тыныпкаш: 
«Ыдыктыг Сулдени хүлээп алыңар! 23 Кымның бачыттарын өршээр 
силер, ооң бачыттары өршээттинген болур, акымныын өршээвес си- 
лер, оон бачыттары хевээр арткан болур» — дээн. 


Иисус болгаш Фома 


24 Ынчалза-даа, Иисус кээп турда, он ийи элчиннин бирээзи, Ийис 
деп шола ады база бар Фома олар-биле кады турбаан чүве-дир. 25 Өске 
өөреникчилер аңаа: «Бис Дээрги-Чаяакчыны көрдүвүс!» — дээн. ЫН- 
чан ол: «Ооң холдарында кадаглардан балыгларны көрбээн шаамда, 
ол балыгларга салаамны дээспээн шаамда, а Ооң быктында балыын- 
га холумну дээспээн шаамда, бүзүревес мен!» — деп харыылаан. 

26 Чеди хонган соонда, Ооң өөреникчилери, а Фома база олар-биле 
кады, бажыңга чыглып келгеннер. Эжикти дээктеп каан турда, Иисус 
кирип келгеш, оларның мурнунга туруп алгаш: «Амыргын-на бе!» — 
дээн. 27 Оон Фомага: «Салааңны бээр сун. Мээң холдарым бо-дур, 
көр даан. Холуңну бээр сунгаш, быктымда балыгга дегзип көр. Чиг- 
зинерин соксат! Харын бүзүре» — дээн. 28 Фома Аңаа чүгле: «Мээң 
Дээрги-Чаяакчым болгаш Бурганым!» — дээринге өй болган. 29 Иисус 
аңаа: «Сен Мени көргеш, ам-на бүзүрей бердиң. А Мени көрбезе-даа, 
Меңээ бузурээннер — амыр-чыргалдыг» — дээн. 

30 Иисус Бодунуң өөреникчилериниң мурнунга бо номда бижи- 
вээн оон-даа өске дыка хөй кайгамчык чүүлдерни кылган. 3! Иисус — 
Бурганның Оглу, Христос дээрзинге силерни бүзүрезин дээш база 
Аңаа бүзүрээнинер ачызында амыдыралды алырыңар дээш, бо номда 
киирген бүгү чүүлдү бижээн. 


Тивериада хөлдүң эриинге 


21 1 Иисус оон соонда Бодунуң өөреникчилеринге Тивериада хөл- 
дүн эриинге база катап кээп көзүлгеш барган. Ол мынчаар бол- 
ган. 2Симон Пётр, Ийис деп шола аттыг Фома, Галилеянын Кана 
чурттуг Нафанаил, Зеведейнин оолдары болгаш Ооң өске ийи өөре- 
никчизи шупту кады чыглып келген турган. 3Симон Пётр оларга: 
«Балыктапкаш кээйн» — дээн. Артканнары аңаа: «Бис база сээң-биле 
баар бис» — дээннер. Олар чорупкаш, хемеге олурупканнар, ынчалза- 
даа ол дүне чүнү-даа тутпааннар. 4А даң адып келгенде, эрик кы- 
дыында Иисус бо турган. Ынчалза-даа өөреникчилери Иисус ол-дур 
деп танывааннар. 5 Иисус олардан: «Балыкчылар! Че чүл, чиптер 
балыынар бар бе?» — деп айтырган. Олар Аңаа: «Куруг бис» — деп 

харыылааннар. 6 Ол ынчан: «Четкинерни хемениң оң талазынче киир 
октаптынар, оон тудуп алыр силер» — дээн. Олар киир октапкаш, 
туттунган балыктың хөйүнден четкизин ушта тыртып чадааннар. 
7 Иисустун ынак өөреникчизи ынчан Пётрга: «Дээрги-Чаяакчы ол- 
дур!» — дээн. Дээрги-Чаяакчы ол-дур деп дыңнап кааш, Симон Пётр 
даштыкы хевин куржандыр шарып алгаш (чүге дээрге ол ырыктааш- 
тыг турган), хөлче шурай берген. 8А өске өөреникчилер балыктыг 
четкизин сөөртпүшаан, эрикче хемелиг эжиндирип чорупканнар. 
Олар эриктен шоолуг ырак эвес, чүс метр хире черге чорааннар. 

9 Эрикче үнүп келгеш, кыпсып каан отту болгаш ынаар салып каан 
балыкты база ооң чанында хлебти көрүп кааннар. 19 Иисус оларга: 
«Ам чаа туткан балыыңардан каштан эккелинер» — дээн. П Симон 
Пётр баргаш, чүс бежен үш санныг улуг балыктар-биле долдунган 
четкизин эрикче үндүр сөөртүп келген. Балык ынча хөй-даа болза, 
четки орулбаан! 12 Иисус оларга: «Бээр кээп, чемненинер» — дээн. 
Өөреникчилериниң аразындан кым-даа Оон: «Сен кым сен?» — деп 
айтырарындан дидинмээн. Ол — Дээрги-Чаяакчы-дыр деп, олар 
шупту билип кааннар. 13 Иисус чоокшулап келгеш, хлебти, оон 
балыкты алгаш, оларга үлеп берген. 1 Бодунуң өлүглерден катап ди- 
рилгениниң соонда, Иисустуң өөреникчилеринге үшкү удаа кээп 
көзүлгени ол болган. 


Иисус болгаш Пётр 


15 Олар чемненип каапканда, Иисус Симон Пётрга мынча дээн: 
«Иоанның оглу, Симон! Сен Меңээ өскелерден артык ынак сен бе?» 
Пётр Аңаа: «Ындыг ийин, Дээрги-Чаяакчы. Сеңээ ынаамны билир- 
ле болгай сен» — деп харыылаан. Иисус аңаа: «Мээң хураганнарымны 
карактап чор» — дээн. 1 Оон өске удаада Ол Пётрдан: «Иоанның оглу, 
Симон! Сен Меңээ ынак сен бе?» — деп база катап айтырган. Пётр 
Аңаа: «Ындыг ийин, Дээрги-Чаяакчы. Сеңээ ынаамны билир-ле 
болгай сен» — деп харыылаан. Иисус аңаа: «Мээң хойларымче сагыш 
салып көр» — дээн. !? Оон Иисус үшкү удаа аңаа: «Иоанның оглу, Си- 
мон! Сен Меңээ ынак сен бе?» — дээн. «Меңээ ынак сен бе?» — деп, 
оон үшкү удаа айтырган дээш, Пётр мунгарай бергеш: «Дээрги-Чая- 
акчы! Сен бүгү чүвени билир сен. Сеңээ ынаамны-даа билир сен» — 
деп харыылаан. Иисус аңаа мынча дээн: «Мээң хойларымны кадарып 
чор. 18 Алыс шынны сеңээ чугаалап тур мен: сен аныяк шаанда курун- 
ну бодуң куржаттынгаш, туралаан-на черинче чоруптар турдуң. А кы- 
рый бээр болзуңза, холдарыңны чада сунуптарыңга, өске кижи куруң 

куржап бээр болгаш сээң чоруксаваан черинче аппаар». В (Пётрнуң 
кандыг өлүм-биле Бурганны алдаржыдарын угаадыр дээш, Иисус 
ону чугаалаан чүве-дир.) Ону чугаалааш, Ол Пётрга: «Мени эдерип 
чорувут!» — дээн. 20 Пётр хая көрүнгеш, Иисустуң ынак өөреникчизи- 
ниң ооң соондан бар чыдарын көрүп каан. Кежээки чем үезинде 
Иисусче ээккеш: «Дээрги, Силерни кым садыптар-дыр?» — дээн 
өөреникчи ол болган. 2! Ону көрүп кааш, Пётр Иисустан: «Дээрги- 
Чаяакчы! Ооң-биле чүү болурул?» — деп айтырган. 22 Иисус аңаа мын- 
ча дээн: «Мээң ээп кээримге чедир-даа ооң дириг чоруурун күзээр 
болзумза, сеңээ ол кандыг хамаарылгалыг чүвел? Сен Мени эдерип 
чорувут!» 23 Ынчангаш ол өөреникчи өлбес-тир дээн чугаа-соот 
бүзүрээннерниң аразынга тарай берген. Ынчалза-даа Иисус аңаа: 
«Өлбес сен» — дивээн, а чүгле мынча дээн: «Ээп кээримге чедир-даа 
ооң дириг чоруурун күзээр болзумза, сеңээ ол кандыг хамаарылга- 
лыг чүвел?» 

24Ол дугайында херечилээн болгаш ол бүгүнү бижээн өөреникчи 
ол болган. Ооң херечилели алыс шынныг дээрзин билир бис. 25 Иисус 
өске-даа хөй ажыл-херектерни кылган. Ол бүгүнүң дугайында тодара- 
дып бижиир дээр болза, бижиттинген номнарны бүгү делегейге-даа 
сыңырары болдунмас деп бодаар мен. 


ЭЛЧИННЕРНИН 
АЖЫЛ-ЧОРУДУЛГАЗЫ 


Киирилде сөстер 


12 Феофил, баштайгы номумга Иисустун эң эгезинден эгелээш, 

Бодунун шилип алган элчиннеринге Ыдыктыг Сүлде дамчыштыр 
айтыышкыннарын бергеш, дээрже көдүрлүп унгени хүнге чедир чүнү 
кылып база чүү чүвеге өөредип турганын силерге дөгерезин бижип 
берген мен. 3Хилинчек көрүп, өлген соонда, Иисус ол улуска чедип 
кээп, хөй-ле бүзүренчиг барымдаалар-биле Бодун дириг кылдыр 
көргүскен. Ол оларга дөртен хонук дургузунда чедип кээп, Бурган- 
ның Чагыргазынын дугайында чугаалап турган. 4Оон бир-ле катап, 
олар-биле кады чемненип оргаш*, Иисус мындыг айтыышкын бер- 
ген: «Йерусалимни кагбаңар, а Ол дугайында Мээң чугаалааным, 
Адамның силерге аазааны Ыдыктыг Сүлдениң кээрин манаңар. 
5 Иоанн силерни сугга суп турган, а Ол, каш хүн эртерге, силерни 
Ыдыктыг Сүлдеге сугар-дыр». 


Христостуң дээрже көдүрүлгени 


6Өөреникчилер база катап Иисус-биле ужуражып келгеш: «Дээр- 
ги-Чаяакчы, Израиль күрүнени катап тургузарың үе-шаг ам келбээн 
бе?» — деп айтырганнар. 7 Ол оларга мынча дээн: «Аданын Бодунуң 
эрге-чагыргазы-биле доктаатканы үелер болгаш хуусааларны били- 
ри — силерниң херээңер эвес-тир! 8 Ынчаарга Ыдыктыг Сүлде силерже 
бадып кээрге, күчү-күштү хүлээп алгаш, Иерусалимге, бүгү Иудеяга, 
Самарияга база бүгү чер-делегейге Мээң херечилерим боор силер». 
9 Ынча дээш, Иисус оларның караанга көзүлдүр дээрже көдүрлүп үн- 
геш, булутче ажытталы берген. 10 Олар дээрже топтап көрүп турда, хе- 
нертен ак хептиг ийи эр кижи оларга чедип келгеш, ! мынча дээннер: 





* 14 «Олар-биле кады чемненип оргаш» деп сөстерниң өске утказы: 
«Оларны чаңгыс черге чыып алгаш» — бооп чадавас. 

«Галилейжилер, чуге мында дээрже кайгап тур силер? Силернин мур- 
нунарга дээрже көдүрлү берген Иисус, Оон ам канчаар чоруй барга- 
нын кергенинер дег, шак-ла ынчаар дедир ээп кээр». 


Иуданын орнунга элчинни шилип алганы 


12 Ооң соонда олар Елеон даандан баткаш, Иерусалимче ээп кел- 
геннер. Ол даг Иерусалимден бир километр хире ырак черге турган. 
13 Олар хоорайже киргеш, делгем өрээлге чыглып келгеннер. Аңаа 
Пётр, Иоанн, Иаков биле Андрей, Филипп биле Фома, Варфоломей 
биле Матфей, Алфейниң оглу Иаков биле Симон Зилот база Иаков- 
туң оглу Иуда олар турган чүве-дир. !4Олар шупту үргүлчү чыглып, 
мөргүүр чаңчылдыг турганнар. Элээн каш херээжен болгаш Иисус- 
туң авазы Мария база Ооң дуңмалары олар-биле кады орта кээп тур- 
ганнар. 

15 Каш хүн эрткенде, база бир шак ындыг чыышка чүс чээрби хире 
кижи чыылган турда, Пётр туруп келгеш, мынча дээн: 16«Ха-дуңма, 
Иисусту садыпкаш, оон Ону тудуп хоругдаар улусту баштап кээр 
Иуда дугайында Ыдыктыг Сүлдениң Давидтиң аксы-биле Бижилгеде 
өттүр билип медеглээн чүвези боттаныр ужурлуг турган-дыр. 17 Иуда 
бистиң бирээвис турган, ол кылып келген ажыл-чорудулгавыска база 
киржип чораан». (18Ол бузуттуг үүлгедии дээш алган акшазы-биле 
чер садып алган, ынчалза-даа черже ок кадалдыр кээп ушкаш, хырны 
чарлып, ижин-шөйүндүзү уштуна берген. 19 Иерусалимде шупту улус 
ол дугайында билир турган болгаш, Иуданын черин боттарының ды- 
лынга Акелдама азы „Ханныг шөл“ деп адааннар.) 2 «А Ыдыктыг ыр- 
лар номунда: „Ооң чери ээн калзын, аңаа кым-даа чурттавазын“ база 
„Өске кижи ооң бараан болуушкунун хүлээп алзын“ — деп бижээн 
болгайа. 

21 Ынчангаш Дээрги-Чаяакчы Иисус бистин-биле кады турар үеде, 
үргүлчү аравыска чораан өске бир кижиден шилип алыр ужурлуг бис. 
2 Ол кижи Иоанның сугга суп турган үезинден эгелеп, Иисустуң бис- 
тиң мурнувуска дээрже көдүрүлгенинге чедир аравыска чоруп турган, 
Иисустун катап дирилгенин бистин-биле кады көрген херечи болзун». 

23 Олар ийи кижини: Варсава деп аттыг, Иуст деп шолалыг Иосиф- 
ти болгаш Матфийни саналдааннар. 24 Элчиннер: «Дээрги-Чаяакчы, 
кижи бүрүзүнүң сагыжын билир болгай сен. Бо ийи кижиниң кайызын 
шилип алганыңны база 25 бодунуң турар ужурлуг черинче чорупкан 





а Ыд. ыр. 68:26; 108:8. 

Иуданың орнунга кымның элчин бооп, бараан болур ужурлуун көр- 
гус» — деп мөргүп турганнар. 2 Оон олар үлүг шилип, төлге дажы ок- 
таарга, үлүг Матфийге онаашкан. Ол арткан он бир элчинге немей он 
ийигизи деп санаттыра берген. 


Ыдыктыг Сүлдениң бадып келгени 


1 Беженги хүннүң байырлалында* шупту бүзүрээн улус чангыс ба- 

жынга чыглып келген. 2 Хенертен дээрден кедергей күштүг шуур- 
ганның шимээнинге дөмей үн дыңналгаш, оларның турган бажыңын 
дола берген. 3Оларга оттуг дылдарга дөмей бир-ле чүве көзүлген 
соонда, ол дылдар аңгыланза-ла, кижи бүрүзүнүң кырынга чаңгыстап 
турупкан. 4Олар шупту Ыдыктыг Сүлдеге бүргедипкеш, өске дылдар- 
га чугаалап эгелээннер. Оларга ындыг арга-шинекти Ыдыктыг Сүлде 
бергени ол. 

5 Иерусалимге ол өйде делегейниң чер-булуң бүрүзүнден чыглып 
келгилээн Бурганга мөгеер иудейлер база турган. 6 Шимээн дың- 
нааш, хөй чон чыглып келген. Улус аймап-хөлзей берген, чүге дээрге 
кижи бүрүзү дыңнаарга, элчиннер ооң төрээн дылында чугаалап ту- 
рар болган. 7 Кайгаанындан аайын тыппайн, олар аразында чугаала- 
жы бергеннер: «Бо чугаалап турар улус дөгерези Галилеядан эвес чүве 
бе? 8 Бистиң кижи бүрүзү-биле олар оон төрээн дылынга чугаалашкан 
кылдыр канчап дыңнап турар апардывыс? 9 Бистиң аравыста парфян- 
нар, мидийжилер, эламиттер, Месопотамиянын, Иудея биле Каппа- 
докиянын, Понт биле Асиянын, 19 Фригия биле Памфилиянын база 
Египеттиң чурттакчылары, Ливияның Киринея хоорай чоогунда де- 
вискээриниң улузу, Римден келгеннер база иудейлер биле иудей 
чүдүлге хүлээп алган өске чоннар улузу, Криттиң чурттакчылары 
болгаш арабтар бар-дыр. Бис шуптувус олардан Бурганның өндүр 
улуг ажыл-херектериниң дугайында төрээн дылдарывыска дыңнап 
турар-дыр бис!» 

12 Олар элдепсингенинден болгаш аймаараанындан: «Бо чүү бол- 
ду?» — деп удур-дедир айтыржып турганнар. 13А чамдык улус: «Олар 
арага ижип алгаш, эзирип калганнар-дыр» — деп кочулаан. 





* 21 Беженги хүн байырлалы — еврей хосталыышкын байырлалы эрт- 
кенден бээр беженги хүнде демдеглээр дүжүт ажаалдазының байыр- 
лалы (еврей дылда шавуот дээр). Дүжүт ажаалдазы эгелээнден бээр 
чеди неделя эрткенде демдеглеп турган болгаш, «Чединиң байырла- 
лы» деп ады база бар. 

Пётрнуң чонга чугаазы 


14 Пётр өске он бир элчин-биле кады туруп келгеш, чонга чугаа кы- 
лып, ыыткыр мынча дээн: «Иудейлер база Иерусалимниң бүгү чурт- 
такчылары! Бо бүгү чүү чүвел дээрзин тайылбырлап берейн. Мени 
кичээнгейлиг дыңнап керунер. 15 Бо улус, силерниң бодап турарынар 
дег, эзирик эвес улус-тур, ам чаа-ла эртенгиниң тос шак* ышкажыл. 
16 Бо дээрге харын Иоиль медээчиниң мынча дээн чүвези ол боор: 
17 „Бурган чугаалаан: “Сөөлгү хүннерде Бодумнуң Сүлдемни бүгү 
улусче сиңниктир төгер мен. Силерниң оолдар-кыстарыңар өттүр 
билип медеглей бээрлер, аныяктар Бургандан ажыдыышкыннар 
алырлар, а кырганнар өттүр билген дүштер көөрлер. 18 Мен ол хүн- 
нерде эр-даа, кыс-даа чалчаларымче Бодумнуң Сүлдемни сиңниктир 
төгер мен, оон олар өттүр билип медеглей бээрлер. В Өрү дээрге база 
адаанда черге кайгамчык бадыткал демдектерин — ханны, отту бол- 
гаш дүргектелген ышты көргүзер мен. 20 Дээрги-Чаяакчының өндүр 
улуг болгаш алдарлыг хүнү кээр бетинде, хүн караа өже бээр, ай хан 
дег кыза бээр. 2! Дээрги-Чаяакчыдан дуза дилеп, кыйгырган кижи 
бүрүзү ынчан камгалал алыр’ “а. 

22 Израиль чон, мээн чугаам дынна: Назарет чурттуг Иисус дээрге 
Ону дамчыштыр кылган күчү-күштүг херектери-биле, кайгамчык 
чуулдери-биле база бадыткал демдектери-биле „Мээң шилип алган 
Кижим-дир“ деп, Бурганның шынзытканы Кижи ол турган. Ол бүгү 
силерниң араңарга болган болгаш, ону боттарыңар билир силер. 
23 Иисусту силерниң холунарга Бурганның бодап алганы-биле база 
баш удур көрүп кааны-биле хүлээдип бээрге, Ону бачыттыг улустуң 
холу-биле белдир-креске хере шаап өлүрдүнер. 24 Ынчалза-даа Бур- 
ган Ону катап диргискеш, өлүмнүң туттуруундан хостап кагды, чүге 
дээрге өлүм Аңаа күш четпес болган-дыр. 25 Давид Иисустуң дуга- 
йында мынча дээн: „Мен Дээрги-Чаяакчыны үргүлчү мурнумга көрүп 
чордум. Мени чүү-даа чүве дүвүретпезин дээш, Ол үргүлчү мээң оң 
таламга кады чорду. 2 Ынчангаш мээң чүрээм өөрүшкү-маңнай-биле 
долган, мээң дылым Сени кезээде мактап, өөрээн база мээң мага-бо- 
дум үргүлчү идегел-биле амыдыраар. 27 Чүге дээрге Сен мени алдыы 





* 215 Тос шак — иудейлер чүгле эртенги мөргүл соонда чем чиир турган 
болгаш, ындыг эрте эзирик болбас ужурлуг турган. 





а Иоил. 2:28-32. 

оранга-даа кагбас сен! Сеңээ бердинген чалчаңның ирип каарын 
болдурбас-ла болгай сен! 28 Сен меңээ амыдыралче орукту айтып бер- 
диң, Сен мээң-биле кады турар болганында, өөрүшкүге бүрүнү-биле 
бүргедир мен!“а 

29 Ха-дунма! Улуг өгбевис Давидке хамаарыштыр ол өлген база ону 
хөөржүткен дээрзин бүзүрелдии-биле чугаалап болур мен. Ооң чевээ 
бөгүнге чедир бисте бар-дыр. 30 Давид боду өттүр билип медеглээр 
турган болгаш, „дүжүлгенге үре-салгалыңның бирээзин олуртур мен“ 
деп Бурганның аңаа даңгыраглап аазаанын билир турган. 3! Ол Хрис- 
тостуң катап дирлирин база баш бурунгаар чугаалап турган: „Христос 
алдыы оранга артпаан, Ооң мага-боду чевегге иривээн“в. 

3 Бурган Иисусту катап диргискен, а бис шупту ооң херечилери 
болдувус! 33 Бурган Ону Бодунуң оң талазынче өрү көдүрүп алган, 
Иисус Аңаа аазаан Ыдыктыг Сүлдени Адазындан алгаш, ам көрүп ба- 
за дыңнап турарыңар чүвени силерже сиңниктир төккени ол-дур. 
34-35 Давид, Иисус дег, өрү көдүртпээн, ынчалза-даа ол: ,Дээрги-Чая- 
акчы мээң Дээргимге: Мен Сээң дайзыннарыңны Сээң буттарың 
адаанга эккеп салбаан шаамда, Мээң оң таламга олур’ — дээн“ — деп 
чугаалаан. 36 Ынчангаш Бурган Иисусту Дээрги-Чаяакчы база Хрис- 
тос кылдыр шилээнин билип ал, израиль чон! А силер Ону хере шаап 
турган-дыр силер». 

37 Улус ону дыңнааш, сагыжы ыстап аарып, Пётрдан болгаш өске 
элчиннерден айтырганнар: «Ха-дуңма, бис ам чүнү кылыылы?» 
38 Пётр мынчаар харыылаан: «Бачыттарынар миннип, Бурганче эг- 
линер. Силерниң кижи бүрүзү Иисус Христостуң ады-биле сугга сук- 
туруп, бачыттары дээш, өршээлден алзын, оон Ыдыктыг Сүлдени 
ачы-буян хайырлалы кылдыр алыр силер. 3 Ол бүгүнү силерге, үре- 
салгалыңарга, силерден ырак турар бүгү өске чоннарга, бистиң 
Дээрги-Бурган-Чаяакчывыстын кый дээри бүгү улуска аазаан турган 
болгай». 40 Пётр өске-даа хөй сөстер-биле оларны сагындырып, ээре- 
жип дилээн: «Бо самыыраан салгалдың бузудундан бодуңарны кам- 
галап көрүнер!» 

4 Ооң суртаалын хүлээп алган бүгү улус сугга суктурган. Ол хүн 
бүзүрээннерниң санынга үш муң хире кижи немешкен. 42 Бүгү 
бүзүрээннер элчиннерден өөрениринге, аралажып чыглырынга, эп- 
сеткилдиң чемин үлежип чииринге болгаш мөргүүрүнге идепкейлиг 
киржип келгеннер. 





а Ыд. ыр. 15:8-11. 6 Ыд. ыр. 131:11. В Ыд. ыр. 15:10. Г Ыд. ыр. 109:1. 

Бүзүрээн улустун чуртталгазы 


43 Кижи бүрүзү Бурганны хүндүлээн коргуушкунга алзыпкан, аэл- 
чиннер хөй кайгамчык чүүлдер болгаш бадыткал демдектери* кылып 
турганнар. 44 Бүзүрээннер дөгере кады турган, а оларның бүгү чүвези 
ниити турган. 45 Олар боттарының ээлел черлерин болгаш эт-хөрең- 
гизин саткаш, бүгү чединмес улуска үлеп бергеннер. 46 Хүн бүрүде 
олар Бурганның өргээзинге кады чыглып кээп, а оон бажыңнарынга 
өөрүшкү болгаш ак сагыш-биле эп-сеткилдиң чемин үлежип чип, 
47 Бурганны алдаржыдып турганнар. Шупту улус оларга ынак тур- 
ган, а Дээрги-Чаяакчы камгалал алганнарны хүннүң-не Бурганга 
бүзүрээннер ниитилелинге немеп турган. 


Пётр биле Иоаннын бертик-межел диленчини экирткени 


1Бир-ле катап Пётр биле Иоанн дүштекиниң үш шакта Бурган- 
3 ның өргээзинче мөргүүр дээш бар чытканнар. 2Төрүмелинден 
бертик-межел бир кижи турган чуве-дир. Ону улус хуннун-не 
кедуруп эккелгеш, Бурганнын ергээзинин Кайгамчык каас деп адаар 
хаалгазынын чанынга олуртуп каарга, ол Бурганнын ергээзинге кир- 
ген улустан хайырлал диленир турган. 

3 Кирер эжик аксынга Пётр биле Иоанны көрүп кааш, демги кижи 
олардан база дилени берген. 4 Пётр биле Иоанн олче топтап көргеш: 
«Бисче көр!» — дээннер. 5 Бертик-межел кижи олардан кандыг-бир 
чүве алырын кордап, топтап көрген. 6 Пётр ынчан: «Менде мөнгүн- 
даа, алдын-даа чок-тур, ынчалза-даа менде бар чүвени сеңээ берейн: 
Назарет чурттуг Иисус Христостуң ады-биле туруп, кылашта» — 
дээн. 7 Пётр ооң оң холундан туткаш, тургузуп кээри билек, бертик 
кижиниң таваңгайлары, дискектери быжыга берген! $ Ол бут кырын- 
га тура халааш, кылаштап эгелээн. Оон шурагылай аарак кылаштап 
база Бурганны алдаржыдып, олар-биле кады Бурганның өргээзинге 
кирип келген. 9 Хамык улус ооң Бурганны алдаржыдып, кылаштап 
турарын көрүп каан. ! Бурганның өргээзиниң Кайгамчык каас хаал- 
газынын чанынга хайырлал диленип олурган кижини олар танып 
кааннар. Ооң-биле болган чүүл улусту элдепсиндирип болгаш кайга- 
дыпкан. 





* 243 Чамдык бурунгу грек сөзүглелдерде бо сөстерге: «Иерусалимге» — 
деп сөстү немээн. 

Пётрнуң Бурганның өргээзинге чугаазы 


п Экирээн кижи Пётр биле Иоанндан салдынар ужур чок болган, а 
кайгап-хараан хамык улус Соломоннуң серизи дээр черге оларны үг- 
леп келген. 12 Ону көргеш, Пётр мынча дээн: «Израиль чон! Чүге ол 
чүүл дээш, кайгап тур силер? Бис бо кижи кылаштай бээр кылдыр бо- 
дувустуң күжүвүс-биле база Бурганга бердингенивис-биле кылыпкан 
чүве дег, чүге бисче ынчаар кайгап тур силер? 13 Бистиң ада-өгбелери- 
вистин: Авраамнын, Исаактың база Иаковтуң Бурганы Бодунуң Чал- 
чазы Иисусту ынчалдыр алдаржыткан-дыр. А силер Иисусту рим 
эрге-чагыргага хүлээдипкеш, Ону хостаар деп турган Пилаттың мур- 
нунга Оон ойталаан силер. 4 Бурганга шынчы болгаш Ыдыктыг Ки- 
жиден ойталааш, өлүрүкчүнү силерге хостап бээрин дилээн силер. 
15 Амыдыралдың Үнер дөзүн өлүрген силер! Ынчалза-даа Бурган Ону 
өлүглерден катап диргизип каан, а бис ооң херечилери бис. 16 Иисус- 
туң ады бо кижини быжыктырган-дыр, чүге дээрге Ооң адының 
күжүнге бүзүрээн-дир бис. Көрүп турарыңар база билиринер бо ки- 
жини Иисустуң аңаа хайырлаан бүзүрели шуптуңарның мурнунга 
бүрүнү-биле экиртип кагды. 

17 Ынчаарга, ха-дунма, силер-даа, силерниң баштынчыларынар- 
даа чүве билбезинден ынчаар кылганын билир мен. !8 Бурган Боду- 
нуң медээчилериниң аксы-биле Христостуң хилинчек көөрүн баш 
бурунгаар медеглээш, бүгү чүвени ынчалдыр боттандырды-даа. ! Си- 
лерниң бачыттарыңар өршээттинзин дээш, бачыттарыңар миннип, 
Бурганче эглинер! 20 Дээрги-Чаяакчы ынчан силерге чаартыныыш- 
кынның үезин хайырлаар база Христос кылдыр шилип бергени 
Иисусту чорудуп бээр. 21 Бодунуң ыдыктыг медээчилерин дамчыш- 
тыр Бурганның үе-дүпте-ле баш бурунгаар медеглээни дег, бүгү чүве- 
ни катап тургузар үе келгижеге, Иисус дээрлерге артар ужурлуг. 

2 Моисей мынча дээн болгай“: „Мени чорудуп бергени дег, 
Дээрги-Бурган-Чаяакчыңар бодуңарның-на ха-дуңмаңар аразындан 
үнген Медээчини силерге чорудуп бээр. Ол силерге чүнү-даа чугаа- 
лаар болза, тооп дыңнаар ужурлуг силер. 23 Ол Медээчини тооп дын- 
навас бүгү улусту Бурганның улузундан ангылап, чок кылып каар“а. 





* 322 Чамдык бурунгу грек сөзүглелдерде бо сөстерге: «Ада-өгбенер- 
ге» — деп сөстерни немээн. 





а Ы. х. к. 18:18,19; Лев. 23:29. 

24 Самуилден эгелээш, бүгү медээчилер ол хуннерни баш бурунгаар 
медеглеп турганнар. 25А силер — Бурганның ада-өгбенер-биле чарган 
дугуржулга-чагыынын база медээчилернин салгакчылары силер. 
Бурган ынчан Авраамга мынча дээн болгай: „Сээң үре-салгалың дам- 
чыштыр бүгү кижи төрелгетен ачы-буян алыр“. 26 Бурган Бодунуң 
ынак Чалчазын катап диргискеш, Ол силерге ачы-буянын хайырлап, 
шуптуңарны бачыттыг оруктарындан чайлатсын дээш, Ону хамык- 
тың мурнунда силерже чоруткан-дыр». 


Пётр биле Иоанн дээди иудей Чөвүлел мурнунда 


4 1 Пётр биле Иоанн чонга суртаалдап турда, оларга Бурганның ба- 

раалгакчылары, Бурганның өргээзиниң таңныылдар даргазы 
болгаш саддукейлер чедип келген. 2 Олар Пётр биле Иоанның чонну 
өөреткени дээш база Иисустуң ачызында өлүглерден катап дирлип 
болурун суртаалдааны дээш хорадап турганнар. 3 Олар элчиннерни 
тудуп хоругдааш, кежээ дүжүп, орайтаан боорга, эртенге дээр кара- 
бажыннап кааннар. 4 Ынчалза-даа суртаал дыннааннарнын дыка хөйү 
Христоска бүзүрей берген, а бүзүрээн улустуң саны беш муң чоокшу- 
лап турган. 

5 Даартазында хүндүс иудейлер даргалары, баштыңнар болгаш 
ном-хоойлу тайылбырлакчылары Иерусалимге чыглып келгеннер. 
6 Бурганның дээди бараалгакчызы Анна, а ол ышкаш Каиафа, Иоанн, 
Александр база Бурганның дээди бараалгакчызының өг-бүлезиниң 
өске-даа кежигүннери аңаа турганнар. 7 Олар Пётр биле Иоанны бот- 
тарының мурнунга тургускаш, байысаап эгелээннер: «Кандыг күш- 
биле база кымның өмүнээзинден бо бүгүнү кылган силер?» 8 Пётр 
ынчан, Ыдыктыг Сүлдеге бүргеткеш, харыылаан: «Улус-чоннуң дар- 
галары болгаш баштыңнар! Бертик кижиге көргүскен буянывыс 
дээш, бөгүн бистен харыы негеп, ону канчаар экирткенивисти айты- 
рып турар болзуңарза, 1 силер бүгүде база бүгү израиль чон билип ал- 
зын: Бурганның өлүглерден катап диргискени, силерниң хере шаап 
кааныңар Назарет чурттуг Иисус Христостуң ады-биле ол кижи мур- 
нунарда каң-кадык турар-дыр! И Бижилгеде чугаалааны дег, Иисус — 
„Тудугжулар силерниң херекчок дээш, октапканыңар, ынчалза-даа 
эң чугула апарган даш-тыр 6, 12 Камгалал чүгле Оон кээр, чүге дээрге, 
бисти ооң ачызында камгалал алзын дээш, кижи амытанга берип 
каан өске ат бүгү чер-делегейде чок». 





а Э. д. 22:18. 6 Ыд. ыр. 117:22. 

13 Пётр биле Иоанның дидимин көргеш, дээди иудей Чевулелдин 
кежигүннери кайгай бергеннер, чүге дээрге ол ийи кижи эртем-билиг 
чок, бөдүүн улус дээрзин эскергеннер чүве-дир. А оон Пётр биле 
Иоанның Иисус-биле кады турганын билип алганнар. 4 Экирээн 
кижи элчиннер чанында турар боорга, олар удур чугаалаптар чүве 
тыппааннар. 15 Эрге-чагырга төлээлери ынчан Пётр биле Иоаннга 
Чөвүлел чыылган черден үнерин дужаагаш, аразында мынча деп 
сүмелешкеннер: 16 «Бо улусту канчаар бис? Оларның кайгамчык чүүл 
кылганын Иерусалимниң бүгү чурттакчылары билир болгай, а бис 
ону меге деп шыдавас-тыр бис. И Ынчаарга ол дугайында медээ чонга 
улам нептеревезин дээш, оларга Иисустуң дугайында кымны-даа 
болза өөредирин хоруп каалы». 

18 Олар элчиннерни катап кыйгырткаш, кандыг-даа таварылгада 
Иисустун ады-биле өөретпезин база Ооң өмүнээзинден чугаалавазын 
дужааганнар. 19 Ынчалза-даа Пётр биле Иоанн: «Бодап көрүнерден, 
Бурганга эвес, силерге чагыртырын Ол чүүлзүнер бе? 20 Бис көрген 
болгаш дыңнаан чүвевис дугайында ыыттавайн барып шыдавас бис» — 
деп харыылааннар. 2! Иудей даргалар оларны база катап котпактааш, 
хостап салыпканнар, а кеземче онаар аайын тыппааннар, чүге дээрге 
болган чүүл дээш, бүгү чон Бурганны алдаржыдып турган. 22 Кайгам- 
чыктыы-биле экирээн кижиниң хары дөртен ажа берген чүве-дир. 


Дидим болур дээш, бүзүрээннерниң мөргүлү 


23 Пётр биле Иоанны салыптарга, олар боттарының эш-өөрүнге 
баргаш, Бурганның дээди бараалгакчыларының болгаш баштыңнар- 
ның оларга чугаалаан бүгү чүвезин дамчыдып бергеннер. 24 Бүзүрээн- 
нер ону дыңнааш, шупту бир үн-биле Бурганга ыыткыр мөргүп, 
мынча дээннер: «Бүгүдениң Чагырыкчызы Бурган! Сен дээрни, чер- 
ни, далайны болгаш өртемчейде бар бүгү чүвени чаяаган сен! 25 Сен 
шагда-ла Бодуңнуң Ыдыктыг Сүлдең-биле бистиң өгбевис, Сээң 
чалчаң Давидтиң аксы-биле мынча дээн сен: „Өске чоннар чүге ки- 
леңин төп турарыл база бүттүнмес чүве үүлгедир сагыштыгыл? 26 Бо 
делегейниң хааннары тура халчып турар-дыр, а чагырыкчылар дем- 
нежип алгаш, Дээрги-Чаяакчыга база Ооң шилип алганы Христоска 
удур тулчуп үнер деп турар-дыр“. 

27 Сээң шилип алганың Ыдыктыг Чалчаң Иисуска удур Иерусалим- 
ге Ирод биле Понтий Пилат өске чоннар улузу болгаш иудейлер-биле 





а Ыд. ыр. 2:1-2. 

кады чогум-на ынчалдыр сүлчээ кылып, бөлүглежип турган болгай. 
28 Олар Сээн күзел-соруун болгаш эрге-чагырганнын баш бурунгаар 
айыткан чувези боттанзын дээш чыылганнар-дыр. 29 Дээрги-Чаяак- 
чы, аам оларнын биске кыжанып турарын керуп кер. Сээн медээнни 
коргуш чок суртаалдаар күштү чалчаларың биске хайырла. 30 Аарыг 
кижилерни экиртип, Бодуңнуң күжүңнү көргүс, Сээң ыдыктыг Чал- 
чан Иисустун ады-биле кайгамчык чүүлдер болгаш бадыткал демдек- 
терин кылып көр!» 

31 Бүзүрээн улус мөргүп доозуптары билек, оларның чыылган чери 
сириңейни берген, а олар шупту Ыдыктыг Сүлдеге бүргеттиргеш, 
Бурганның медээзин дидими-биле медеглей бергеннер. 


Бүзүрээннерниң бүгү чүвези ниити 


32 Бүзүрээн улустуң сагыш-сеткил болгаш угаан-бодалы чаңгыс аай 
апарган. Оларның кайызы-даа бодунуң эт-хөреңгизин «Чүгле бодум- 
нуу-дур» дивээн, харын оларда бар бүгү чүве ниити болуп турган. 
33 Элчиннер Дээрги-Чаяакчы Иисустун катап дирилгенин аажок 
күштүг херечилеп-ле турганнар, а Бурганның ачы-буяны оларның 
шуптузунда элбээ-биле бар болган. 34Оларның аразынга чединмес 
кижилер турбаан, чүге дээрге ээлел черлиг азы бажынныг улус өйлеп- 
өйлеп оозун садыпкаш, акшазын 35элчиннерниң бүрүн эргезинге 
хүлээдип берип турган. Ол акшаны кижи бүрүзүнге ооң хереглелин 
ёзугаар үлеп бээр турган. 

36 Чижек кылдыр элчиннернин Варнава (ол ат «Деткикчи» дээн ут- 
калыг) деп адаары, Кипр чурттуг Иосиф дээр левит кижи 37бодунуң 
эдилээн шөлүн садыпкаш, акшазын элчиннерге эккеп берген. 


Анания болгаш Сапфира 


1Сапфира деп кадайлыг Анания дээр кижи база бодунуң эди- 
5 лээн черин садыпкан. 2 Ынчалза-даа акшазының кезиин бодунга 
арттырып алган, а кадайы ону билир турган. Анания арткан акша- 
зын эккелгеш, элчиннерге берипкен. 3А Пётр аңаа мынча дээн: 
«Анания, чер саткаш, алган акшаң чамдыызын чажырыптар база 
Ыдыктыг Сүлдени мегелептер кылдыр эрлик чүге чүрээңни ынчаар 
чагырып алганы ол? 4Ээлел чериң, ону садар бетинде, сээңии тур- 
баан чүве бе? Садыпкаш, алган акшаң база сээңии эвес чүве бе? Ын- 
чаар кылырын чүге бодап алдың? Сен улусту эвес, а Бурганны 
мегелээн-дир сен». 5Ону дыңнааш, Анания, амы-тыны үстүп, кээп 
дүшкен. Ол дугайында дыңнаан бүгү улус аажок корткан. 6 Аныяк 

эрлер туруп келгеш, ооң мага-бодун ажаарынга белеткээш, үндүрүп, 
орнукшудуп кааннар. 

7 Үш шак эрткенде, болган чүүл дугайында чүнү-даа билбес Анания- 
ның кадайы бо чедип келген. 8 Пётр оон айтырган: «Чугаалап көрем, 
чериңерни ынча түңге садыпкан ийик силер бе?» Оозу: «Ийе, ынча- 
га» — деп харыылаан. 9 Пётр ынчан аңаа мынча дээн: «Чүге силер 
Дээрги-Чаяакчының Сүлдезин шенээр деп дугуржуп алганыңар ол? 
Дынна даан, ашаанны ажаап чораан улус эжик аксында келдилер, олар 
ам сени көдүрүп ундуре бээрлер». 10Ол-ла дораан демги херээжен 
Пётрнуң мурнунга кээп дүжүп, амы-тыны үстү берген. Аныяк эрлер 
кирип келгеш, ооң өлүг чыдарын көргеш, мага-бодун үндүре бергеш, 
ашааның чанынга орнукшудуп кааннар. И Бузурээннернин дөгере- 
зин база ону дыңнаан шупту улусту улуг коргуушкун хөме апкан. 


Бадыткал демдектери болгаш кайгамчык чүүлдер 


12 Элчиннер чон аразынга хөй-ле бадыткал демдектери болгаш 
кайгамчык чүүлдерни кылганнар. Бүзүрээннер шупту Соломоннуң 
серизинин адаанга чыглып турганнар. 13 Өске улустан кым-даа оларга 
каттыжарын дидинмээн, а чон оларны мактаар болган. 4 Харын оон- 
даа хөй, улам хөй улус, эр-херээжени катай-хаара, Дээрги-Чаяакчыга 
бүзүреп, ындыгларнын саны көвүдеп-ле олурган. 15Оон түңнелинде 
улус аарыг кижилерин, чаны-биле эртип бар чыткан Пётрнуң оода- 
ла хөлегези оларның кайы-бирээзинге дээптеринге идегээш, кудум- 
чуже үндүрүп, аңаа чадыг-дөжектерге чыттырып туруп берген. 16 Ол 
чоок-кавыда хоорайлардан мөөң чон Иерусалимче сөктүп кээп, 
аараан-даа, буктарга алыскан-даа кижилерин элчиннерге эккээрге, 
олар шупту экирий бээр болган. 


Элчиннерни тудуп хоругдааны 


17 А Бурганның дээди бараалгакчызының, ооң чоок кижилериниң 
(а олар саддукейлерниң шажынчы бөлүүнүң улузу чүве-дир) адаар- 
галы иштин ириде берген. 18 Олар элчиннерни тудуп хоругдааш, 
карачал чоннуң кара-бажынынга суп кааннар. В Ынчалза-даа дүне 
када Дээрги-Чаяакчының төлээзи кара-бажың эжиин ажыткаш, 
оларны үндүре берген. 2 Ол мынча дээн: «Бурганның өргээзинин 
иштинге туруп алгаш, чаа амыдырал дугайында улуска, чүве арт- 
тырбайн, чугаалап бериңер!» 2! Олар ону дыңнааш, эртен эрте 
Бурганның өргээзинче кирип, чонну өөредип эгелээннер. А Бур- 
ганның дээди бараалгакчызы болгаш ооң чоок кижилери чедип 

келгеш, дээди иудей Чөвүлелди база Израильдин баштыннарын 
дөгерезин чыггаш, элчиннерни эккелзин дээш, кара-бажынче улус 
чорудупканнар. 


Дээди иудей Чөвүлелдин хуралы 


22 Ынчалза-даа айбычылар кара-бажынга кээрге, элчиннер тывыл- 
байн барган. Олар оон ээп келгеш, чүү болганын дыңнадып: 23 «Кара- 
бажынга кээп, көөрүвүске, хаалгазын ыяк быжыы-биле дуглап каан, 
таңныылдар эжик аксында турар болду. Ынчалзажок ажыдыпкаш, 
оон кымны-даа тыппадывыс» — деп харыылааннар. 24 Ындыг сөстер 
дыңнааш, Бурганның дээди бараалгакчылары болгаш таңныылдар 
даргазы болган чүүлдүң аайын тып чадааннар. 25 Оон бир кижи кел- 
геш, оларга: «Кара-бажыңнап каан улузуңар Бурганның өргээзинде 
чонну өөредип турлар!» — деп дыңнаткан. 26 Таңныылдар даргазы ын- 
чан улузу-биле кады чоруткаш, элчиннерни эп-чөп-биле эккелген. 
Улуска даш-биле соктуруп кааптарындан корткаш, олар күш дөге- 
вээннер. 

27 Таңныылдар элчиннерни эккелгеш, дээди иудей Чевулел мур- 
нунга тургузупканнар. Бурганның дээди бараалгакчызы оларга: 
28 «Ол кижиниң ады-биле улус өөредирин бис шыңгыы хорудувус 
чоп. Ындыг-даа болза өөредиинерни бүдүн Иерусалимни бир кыл- 
дыр нептереткеш, Ооң өлүмү дээш бурууну база бисче чууй каар-дыр 
силер» — дээн. 29 Пётр болгаш өске элчиннер мынчаар харыылаан- 
нар: «Кижилерге эвес, а Бурганга колдадыр чагыртыр ужурлуг бис. 
30 Иисусту белдир-креске хере шаап өлүрдүнер, а ада-өгбевистиң 
Бурганы Ону катап диргизип кагды. 3! Израиль чон бачыттарын мин- 
нип, Бурганче эглир база бачыттары дээш, өршээл алыр кылдыр Бур- 
ган Иисусту, бистиң Баштыңчывыс болгаш Камгалакчывыс болзун 
дээш, Бодунуң оң талазынче өрү көдүрдү. 32 Ол бүгүнүң херечилери — 
бис-тир бис база Аңаа чагыртыр улуска Бурганның бергени Ыдыктыг 
Сүлде ол-дур». 33 Ону дыңнааш, аңаа турган Чөвүлел кежигүннери хо- 
радаанындан өдү чарлы бер чазып, элчиннерни өлүрер дей бергеннер. 


Гамалиилдиң элчиннерни камгалааны 


34 Оларның аразынга бүгү улуска хүндүткелдиг ном-хоойлу та- 
йылбырлакчызы Гамалиил дээр фарисей турган. Ол дээди иудей 
Чөвүлелдиң мурнунга туруп келгеш, элчиннерни бичии када үн- 
дүрүптерин дужааган. 35 Оон ол Чөвүлелге мынча дээн: «Израиль чон! 
Бо улусту канчаар деп турарынарны хынамчалыг боданып көрүңер. 

36 Элээн каш чыл бурунгаар манаа бодун өндүр улуг кижи кылдыр ме- 
геленген Февда дээрзи турду чоп. Анаа дерт чус хире кижи каттыжа 
берген болгай. Ынчалза-даа Февданы өлүрүп каарга, ону эдерген улус 
дөгере тарай халчы бергеш, сураг бардылар. 37 Ооң соонда чизе уезин- 
де Галилея чурттуг Иуда келгеш, элээн хөй улус чыып алгаш, үймээн 
үндүрген ийик чоп. Ол база өлүртүп каан, а ону эдергеннер тарай хал- 
чы берген. 38 Ынчангаш ам силерге сүмем бо-дур: ол улуска дегбейн, 
сула салыптыңар. Бо херек кижилерден үнген болза, ол буурап дүжер. 
39 А бир эвес ол Бургандан келген болза, оларны доктаадып шыдавас 
силер, харын Бурганга удур апаарынар чадапчок». 

4 Олар Гамалиилдиң сүмезин хүлээп алгаш, элчиннерни кый- 
гырткаш, эттеп-эттеп, Иисустуң адын суртаалдаарын хорааш, салып 
чорудупканнар. 4! Элчиннер Иисус дээш дорамчылал алырынга 
төлептиг болганынга өөрүп, дээди иудей Чөвүлелден чоруй бар- 
ганнар. 4 Олар хүн бүрүде Бурганның өргээзинге-даа, бажыңнар ке- 
зип-даа, «Иисус дээрге Христос-тур» дээн Буянныг Медээни улуска 
чедирип, суртаалдаарын уламчылап турганнар. 


Чеди дузалакчыны шилип алганы 


6 1 Бүзүрээн улустуң саны улам көвүдеп турда, оларның аразында 
грек дылдыг иудейлер тус черниң иудейлеринге чарбыттынып 
эгелээннер. Хүн бүрүнүң чемин үлеп турда, оларның дулгуяк херээ- 
женнерин демгилери тоовайн баарын грек дылдыглар чугаалаар 
болганнар. 2 Он ийи элчин ынчан арткан бүгү бузурээннерни чыыл- 
дыргаш, мынча дээннер: «Бурганның медээзин суртаалдаар ажыл- 
херээвисти каапкаш, аъш-чем үлелгезинче сагыш салыр харыывыс 
чок-тур. 3 Ынчангаш силерниң араңардан Ыдыктыг Сүлде болгаш 
мерген угаанга бүргеткен, эки мөзүлүү билдингир чеди кижиден ши- 
лип ап көрүңер, ха-дуңма. Бо албан-хүлээлгени оларга даандырар 
бис. 4А боттарывыс үргүлчү мөргүп, Бурганның медээзин суртаалдап 
тураалы». 

5Ол саналды шупту чыылган улус чүүлзүнгеш, Иисуска бузурелге 
бүргеткен, Ыдыктыг Сүлдеге башкарткан кижи болур Стефанны, 
ол ышкаш Филиппти, Прохорну, Никанорну, Тимонну, Парменни 
болгаш Антиохия чурттуг прозелит* Николайны шилип алганнар. 





* 65 Прозелит — дурзу-бурганнарга чүдүп чорааш, ооң соонда иудей 
чүдүлгени буруну-биле хулээп алгаш, кыртыжап демдектеттирип ал- 
ган кижи. 

6 Ол улусту элчиннер мурнунга тургузуптарга, элчиннер оларга холда- 
рын дегзип, мергуп турганнар. 7 Бурганнын медээзи тарап-ла турган, 
Иерусалимде бүзүрээннер саны улам көвүдеп-ле орган. Бурганнын 
бараалгакчыларынын аразында безин хөй улус бүзүрелге чагырты 
берген. 


Стефанны тудуп хоругдааны 


8 Бурганнын ачы-буяны болгаш күжү бүргээн демги Стефан дээр 
кижи чон аразынга өндүр улуг кайгамчык чүүлдер болгаш бадыткал 
демдектерин кылып турган. 9 «Кулданыгдан хосталганнар синагогазы» 
дээр синагоганын чамдык кежигүннери: Киринеядан, Александрия- 
дан, Киликиядан болгаш Асиядан келген чамдык иудейлер Стефанга 
удурланып, ооң-биле маргыжа бергеннер. 19 Ынчалза-даа Стефан чу- 
гаалай бээрге, мерген угаанга болгаш оон аксы-сезу-биле чугаалап 
турган Сулдеге удурланыр харык чок болганнар. ! Олар ынчан чам- 
дык улусту Стефанга удур нугул кылып: «Бис оон Моисейни база 
Бурганны бак сөглеп турганын дыннадывыс» — дээр кылдыр бүдүү 
көгүдүп алганнар. 12Олар ынчалдыр чонну, баштыннарны болгаш 
ном-хоойлу тайылбырлакчыларын хөлзедиптерге, демгилери кел- 
геш, Стефанны тудуп хоругдааш, дээди иудей Чөвүлелче аппарган- 
нар. 13 Меге херечилерни эккеп тургузуптарга, олар мынча дээннер: 
«Бо кижи Бурганнын ергээзин база ыдыктыг хоойлуну доктаамал бак 
сөглеп келди. 14 Бис оон: „Назарет чурттуг Иисус Бурганның бо өргээ- 
зин бузуп кааптар база Моисейнин биске арттырып каан чанчылдарын 
өскертиптер“ — деп турганын дыңнаан бис». 15Дээди иудей Чевулел- 
де бугу улус Стефандан карак салбайн кайгап олурган болгаш, оон ар- 
ны, дээрнин телээзинин арны дег, чырып келгенин керуп каан. 


Стефаннын дээди иудей Чөвүлелге чугаазы 


дыышкыннар шынныг бе?» — деп айтырган. 2Стефан мынчаар 
харыылаан: «Ха-дунма болгаш адалар! Мени дыннанарам. Алдарлыг 
Бурган бистин өгбевис Авраамга ол Месопотамияга чурттап турган 
өйде база оон Харранче коже бээриниң мурнуу чарыында кээп кезул- 
ген. 3 Бурган аңаа мынча дээн: „Бодуңнуң черинни база төрээнне- 
ринни каапкаш, Мээң айтып бээрим чуртче чорувут“а. 4 Оон Авраам 
халдейлернин чуртундан чорупкаш, Харранга чурттай берген. Ооң 


7 1 Бурганның дээди бараалгакчызы ынчан оон: «Ол бурууда- 





а Э. д. 12:1. 

ачазы мечээн соонда, Бурган Авраамны силернин ам чурттап тура- 
рынар бо черже көжүрүпкен. 5Ол Авраамга хуу өнчү кылдыр улдун 
хире-даа черни манаа бербээн. Ынчалза-даа ол өйде Авраамга ажы- 
төл турбаан-даа болза, Бурган бо чуртту анаа болгаш оон үре-салга- 
лынга ээлээр чер кылдыр бээрин аазаан. 6 Бурган анаа мынча дээн: 
»Сээн үре-салгалын өске чуртка көжүртүп келген улус болур-дур. 
Олар аңаа дөрт чүс чыл иштинде өске чонга чагыртып, кулданыыш- 
кын болгаш дарлал адаанга чурттап кээр-дир“. 7 Бурган улаштыр 
мынча дээн: „Ынчалза-даа Мен оларны чагырып алган чонну шии- 
дер мен. Оон олар ол чурттан чоруй баарлар база бо черге Меңээ 
мөгеерлер“а. 8 Ооң соонда Ол Авраам-биле кыртыжап демдектээр 
ёзулал-биле шынзыткан дугуржулга-чагыг чарган. Ынчангаш Авраам 
Исаактың адазы апаргаш, оглун төрүттүнгенинден сески хүнүнде кыр- 
тыжап демдектээн. Ооң соонда Исаак — Иаковтуң адазы, а Иаков — 
он ийи улуг өгбениң адазы апарган. 

9 Демги улуг өгбелер бичии дуңмазы Иосифке адааргааш, ону Еги- 
петче кул кылдыр садыпканнар. Ынчалза-даа Бурган ооң-биле кады 
болган. Ол бүгү айыыл-халапты Иосифтен чайлаткаш, аңаа мерген 
угаанны база Египеттиң хааны фараоннуң эки хамаарылгазын берген. 
Фараон Иосифти бүгү Египеттиң база бодунуң өргээзиниң чагырык- 
чызы кылып каан. ПОон бүгү Египетке болгаш Ханаанның черинге 
аш-чут эгелеп, аажок улуг айыылды халдаткан. Бистиң өгбелеривис 
чиир чем тыппайн турганнар. 12 Египетте тараа барын дыңнааш, Иаков 
бистиң өгбелеривис болур оолдарын ынаар чорудупкан. Оларның 
Египетке бир дугаар барганы ол чүве-дир. 13А олар ийиги удаа кээрге, 
Иосиф ам-на акыларынга бодунуң адын адап, ажыттынган, оон фара- 
он база Иосифтин төрелдерин билип алган. М Ооң соонда Иосиф бо- 
дунуң ачазы Иаковту болгаш чеден беш кижи санныг бүгү төрелдерин 
эккелдирип, улус чорудупкан. 15 Иаков Египетке чедип келген. Аңаа 
ол-даа, бистиң өгбелеривис-даа өлгүжеге чурттааннар. 16 Оларның ма- 
га-боттарын Сихемче дедир аппаргаш, Авраамнын Еммор деп кижи- 
ниң оолдарындан ол черге садып алганы чевегге орнукшудуп кааннар. 

17 Бурганның Авраамга берген аазаашкыны күүсеттинер үе чоок- 
шулаан тудум, Египетте бистиң чоннуң саны оранчок көвүдеп олур- 
ган. 18 Адак соонда Египетти өске-бир, Иосифти билбес хаан чагыра 
берген. 19 Ол хаан бистиң чонну кара сагыштыы-биле ажыглап, ада-өг- 
бевисти каржызы-биле дарлап келген. Ол чаа төрүттүнген чаштарны 

безин үндүр октаарынче албадап, оларны өлүмге чыгап турган. 
20 Ындыг өйде Моисей — Бурганга тааржыр чаш төл — төрүттүнген. 
Баштайгы үш айда ону ачазының бажыңынга ажаап өстүрген. 21 А фа- 
раоннуң айтыышкыны-биле чаш төлдү черге кааптарга, ону фараон- 
нуң уруу тып алгаш, бодунуң оглу дег азырап доруктурган. 22 Моисей 
Египеттиң бүгү-ле мерген угаанын шиңгээдип алгаш, ажыл-херекке, 
аас-дылга аажок салым-чаяанныг кижи болган. 

23 Ол дөртен хар харлапкаш, ха-дуңмашкы израиль чонга душкаш 
кээрин шиитпирлээн. 24 Оларның бирээзин бастып турарын көргеш, 
Моисей дора көрдүрген кижиге болчуп, ооң өжээнин негеп, египет 
кижини өлүрүп каан. 25 Моисей Бурганның ону еврейлерге камгалал 
бээри-биле ажыглап турарын бодунуң чону билип каар боор деп бо- 
даан, ынчалза-даа олар билбээннер. 26 Даартазында, ийи еврей ара- 
зында чокшуп турда, ол чедип келгеш, оларны эптештирерин кызып: 
„Ха-дуңмашкы улус эртип, чүге бот-бодуңарны хомудадып турары- 
ңар ол?“ — дээн. 27 Ынчалза-даа чанында эжин хомудаткан кижи Мо- 
исейни ыңай идипкеш: „Кым сени бисти даргалазын азы шиитсин 
дээш, томуйлап кааныл? 28 Азы дүүн египет кижини өлүргениң дег, 
мени база өлүрерин ол бе?“ — дээна. 2 Ону дыңнааш, Моисей Мади- 
ам дээр черже дезипкен. Ол аңаа өске черден келген кижи болуп 
чурттай бергеш, ийи оолдуг апарган. 

30 Дөртен чыл эрткен соонда, Синай дээр дагдан ырак эвесте ээн 
куруг ховуга, Моисейниң мурнунга, хып турар тенниг чадаң ыяш чал- 
быыжынга Дээрги-Чаяакчының төлээзи көстүп келген. 3! Ону көрүп 
кааш, Моисей аажок кайгап, топтап көөрү-биле чоокшулап келгеш, 
Дээрги-Чаяакчының үнүн дыңнап каан: 32 „Мен — сээң өгбелерин 
Бурганы, Авраамның, Исаактың база Иаковтуң Бурганы-дыр мен“. 
Моисей кортканындан сиринейнип, чадаң ыяшче караан көдүрерин 
дидинмээн. 33 Дээрги-Чаяакчы аңаа мынча дээн: „Будунда кеткен 
идиин ужул, базып турар чериң — ыдык чер-дир. 34 Египетте Мээң чо- 
нумну дарлап турарын көрдүм, ооң уё-човуурун дыңнадым. Ону хос- 
таар дээш, бадып келдим. А ам, Моисей, сени Египетче дедир 
чорудуп тур мен, бар че“6. 35 Ол Моисей дээрге еврейлернин: „Кым 
сени бисти даргалазын азы шиитсин дээш, томуйлап кааныл?“в — деп 
чугаалааш, хүлээп көрбээни база аңаа тенниг чадаң ыяшка көзүлген 
төлээзин дамчыштыр оларга дарга база хостакчы кылдыр Бурганның 
чорудуп бергени кижи ол болган. 

36 Египеттиң черинге, Кызыл далайга база дөртен чыл дургузунда 
ээн кургаг ховуга кайгамчык чүүлдер болгаш бадыткал демдектери 
кылып тургаш, еврейлерни Египеттен үндүре берген Моисей ол 
болган. 3? Израильдиң чонунга: „Мени чорудуп бергени дег, Бурган 
бодунарнын-на ха-дунманар аразындан үнген Медээчини силерге 
чорудуп бээр“ — дээн демги-ле Моисей ол болгана, 38 Ээн кургаг хо- 
вуга чыылган чонга Бурганның төлээзиниң Синай даанга аңаа ажы- 
дып берген чүвезин чугаалаан кижи ол болган. Дээрги-Чаяакчының 
дириг сөстерин биске дамчыдып бээри-биле хүлээп ап тура, өгбеле- 
ривис-биле кады турган кижи ол болган. 39 Ынчалза-даа өгбелеривис 
аңаа чагыртырындан ойталап, хүлээп көрбээннер база сеткилинде 
Египетче эгли бергеннер. 4 Олар Ааронга мынча дээннер: „Бисти 
эдертип аппаар бурганнардан кылып берем, чүге дээрге бисти Египет- 
тен үндүрүп эккелген демги Моисейниң канчап барганын билбес-тир 
бис“, 41 Олар ынчан бугажык хевирлиг дүрзү-бурган кылып алгаш, 
аңаа өргүл салгаш, боттарының холу-биле кылган чүвезиниң мур- 
нунга өөрүп-байырлап турганнар. 42А Бурган өгбелеривистен хая 
көрнү бергеш, оларның дээрниң чырымалдарын бурганчыдып, мөге- 
ер чоруун соксатпайн, каапкаш барган. Медээчилерниң номунда ону 
мынчаар бижээни дег боттанган: „Израиль чон! Ээн кургаг ховуга 
дөртен чыл дургузунда Меңээ янзы-бүрү өргүлдер кылган ийик сен 
бе? 43 Силер Молохтуң чадырын, бурганыңар болур Ремфанның 
сылдызын — мөгеер дээш, кылып алганыңар дүрзү-бурганнарны ап 
алгаш чордуңар чоп. Ынчангаш Мен силерни Вавилон ындынче 
шөлүптер мен“в. 

44 Ээн кургаг ховуга өгбелеривиске Бурганны херечилээн чадыр 
турган. Ону Бурганның Моисейге берген айтыышкынын ёзугаар база 
аңаа көргүскен үлегери-биле кылган чүве-дир. 45 Өгбелеривис ону 
Моисейден хүлээп алгаш, Иисус Навинниң башталгазы-биле өске 
чоннарның черинге эккелгеш, ол черни эжелеп алганнар. Бурган ол 
черге чурттаан чоннарны аңаа өгбелеривис чоокшулап чеде бээрге- 
ле, оон үндүр сывырып турган. Демги чадыр ол чуртка Давидтиң 
хааннаан үезинге чедир арткан. 46 Бурган Давидче ээ көрүнген, а ол 
Израиль чоннуң Бурганынга өргээ тудар чөпшээрел бээрин Оон 





* 737 Чамдык бурунгу грек сезуглелдерде бо сөстерге: «Ону дыңнап чо- 
рунар» — деп сөстерни немээн. 

дилээн. 47А Ооң ол ергээзин Соломон туткан. 48 Ындыг-даа болза 
Дээди Өрүкү кижи холу-биле туткан өргээлерге чурттавас, ол дуга- 
йында Бурган медээчини дамчыштыр мынча дээн: 4 „Дээр — Мээң 
дүжүлгем, а чер — Мээң буттарым адаа-дыр. Силер Меңээ кандыг өр- 
гээ тудуп шыдаар силер? — деп, Дээрги-Чаяакчы чугаалаан, — азы 
мээн амыр-дыш көөр черим каяа туруп боорул? 50 Ол бүгүнү Мээң 
холум чаяаган эвес чүве бе?“а 

51Чөрүү хейлер! Бурганның мурнунга чүрээ болгаш кулаа-биле 
арыг эвестер! Үргүлчү-ле Ыдыктыг Сүлдеге удурланып чоруур-дур 
силер, өгбелериңер кандыг чораан ийик, силер база ындыг силер. 
52 Өгбелеринерге истедип сүрдүрбээн чаңгыс-даа медээчи турган 
ийикпе? Бурганга шынчы Кижинин чедип кээрин баш бурунгаар 
медеглээн улусту олар өлүрүп турдулар, а ам силер Ону садыпкаш, 
өлүрүп кагдынар. 53 Бурганның төлээлеринден Ооң ыдыктыг хоойлу- 
зун алдынар, ынчалза-даа анаа чагыртпайн бардынар». 


Стефанны даш-биле соп өлүргени 


54Иудей баштынчылар ону дыннааш, хорадаанындан диштерин 
кыжырадып турганнар. 55 А Стефан Ыдыктыг Сулдеге бургедипкеш, 
дээрже топтап кергеш, Бурганнын алдарын болгаш Бурганнын он та- 
лазында турар Иисусту керуп каан. 56 Ынчан ол: «Дыннанар, мен ан- 
гайып ажыттына берген дээрни болгаш Бурганнын он талазында 
турар Кижи амытан Оглун көрүп тур мен» — дээн. 57 Олар ынчан кулак- 
тарын дуй тудуп, алгыржып-кышкыржып үнгеннер, оон Стефанче 
хөме шурай бергеннер. 58 Олар ону хоорай даштынче үндүр сөөрткеш, 
даш-биле соп эгелээннер. Ону буруудаткан херечилер каъттангыла- 
рын Савл дээр аныяк эрниң буттарының баарынга каап, кадартып 
кааннар. 5 Олар Стефанны даш-биле соп турда, Стефан: «Дээрги- 
Чаяакчы Иисус! Мээң амы-тыным хүлээп ал!» — деп мөргүп турган. 
60 Оон дискектенип олуруп алгаш, ыыткыр үн-биле: «Дээрги-Чаяак- 
чы, бо бачыды дээш, оларны буруудатпайн көр!» — деп чугаалаан 
соонда, Стефанның амы-тыны үстү берген. 


Бүзүрээн улусту истеп сүргени 


8 1 Савл Стефанны өлүргенин чепсунген чүве-дир. Ол хүнде Иеру- 
салимнин Бурганга бузурээннер ниитилелинге удур аажок улуг 
истеп суруушкун эгелээн болгаш, элчиннерден өске бузурээн улустун 





а Ис. 66:1-2. 


300 Ажыл-чорудулга 8 





шуптузу Иудея биле Самарияже тарап чоруй барган. 2 Бурганга бер- 
динген улус Стефанны ажаап кааш, оон ажыын ажып, ыы-сыызын 
теп пат болганнар. ЗА Савл бузурээннерни чок кылыр дээш, кызы- 
дып эгелээн: ол бажыннар эргий кезип, эр, херээжен улусту тудуп 
хоругдааш, кара-бажынче киир октап турган. 


Филипптин Самарияга суртаалдааны 


4 А тарап чоруткан улус чедип барган черлеринге Буянныг Медээни 
суртаалдап турган. 5 Биеэги бир Филипп дузалакчы Самарияның кол 
хоорайынга келгеш, Христос дугайында суртаалдап эгелээн. 5Чон 
Филипптиң чугаазын дыңнааш база ооң кылып турары кайгамчык 
чүүлдерин көргеш, олче кичээнгей салып эгелээн. 7 Чүге дээрге 
хөй-ле букшуураан улустуң буктары алгы-кышкы-биле үнүп, хөй-ле 
чартыктаан болгаш бертик-бежел улус экирип турар болган. 8Ол хоо- 
райның чурттакчылары аажок өөрээннер. 

9 А ол хоорайга бодун өндүр улуг кижи кылдыр санаар, ооң мурнун- 
да-ла караң көрнүр чоруу-биле Самария чурттугларны кайгаткан Си- 
мон дээр кижи турган. 19 Бүгү улуг-биче улус ону магадап дыңнап: «Бо 
кижиде Өндүр улуг күш дээр Бурганның күжү бар-дыр» — деп турган- 
нар. П Ол бодунуң илби-шидизи-биле хамыкты кайгадып шаг болган 
болгаш, улус ону тооп дыңнаар турган. 12 Ынчалза-даа хоорайның 
чурттакчылары Бурганның Чагыргазы болгаш Иисус Христостуң ду- 
гайында суртаалдаан Филиппке бүзүрей берген соонда, хөй эр, херээ- 
жен улус сугга суктуруп алганнар. !3 Симон база бүзүрей бергеш, сугга 
суктуруп алган. Ол үргүлчү-ле Филипптен чыда калбайн, эдерип, ооң 
кылып турганы өндүр улуг бадыткал демдектери болгаш кайгамчык 
чүүлдерни көргеш, магадаар болган. 

14 Самарияның чурттакчылары Бурганның медээзин хүлээп алга- 
нын дыңнааш, Иерусалимге турган элчиннер оларже Пётр биле 
Иоанны чорудупканнар. 15 Олар баргаш, ам чаа бүзүрээн улус Ыдык- 
тыг Сүлдени алыр кылдыр, олар дээш, мөргүй бергеннер. 16 Чүге 
дээрге бүзүрээннер Дээрги-Чаяакчы Иисустун ады-биле сугга сукту- 
руп-даа алган болза, Ыдыктыг Сүлде оларның кайызынче-даа бадып 
келбээн турган. 17 Ынчан Пётр биле Иоанн оларга холдарын дээскен- 
нер, оон олар Ыдыктыг Сүлдени хүлээп алганнар. 18 Элчиннер улуска 
холдарын дегзирге-ле, Ыдыктыг Сүлдениң бадып кээп турарын 
көрүп кааш, Симон элчиннерге акша саналдап: 19 «Холдарым дээске- 
ним кижиже Ыдыктыг Сүлде бадып кээр кылдыр, меңээ база ындыг 
күштен бериңерем» — деп дилег кылган. 20 А Пётр аңаа мынча дээн: 

«„Бурганнын ачы-буян хайырлалын акша-биле садып ап шыдаар 
мен“ — деп бодапкан болзунза, акшан сээн-биле кады хайлып чиде 
берзин! 21 Бистиң бараан болуушкунувуска киржир улуг-хуун чок- 
тур, чуге дээрге сээн чурээн Бурганнын мурнунга шынчы эвес-тир. 
2 Ол бузудуң дээш, бурууң билин база Дээрги-Чаяакчыга тейле, 
канчап билир, Ол ындыг бодалдарыңны өршээр чадавас. 23 Ажыг 
адааргал иштиң долганын база кара сагышка туттурганыңны көрүп 
тур мен». 24Симон ынчан: «Силерниң чугаалааныңар ышкаш, хай- 
лып чиде бербес кылдыр, мен дээш, Дээрги-Чаяакчыга мөргүп 
көрүңер» — деп харыылаан. 

25 А элчиннер ол черге боттарының херечи болган бүгү чүвезин 
улуска чугаалап, Дээрги-Чаяакчының медээзин суртаалдааш, Иеру- 
салимче ээп келгеннер. Орук ара олар Самарияның хөй-ле суурла- 
рынга Буянныг Медээни медеглеп чорааннар. 


Филипп болгаш эфиоп дүжүмет 


26А Филиппке Дээрги-Чаяакчының төлээзи мынча дээн: «Деге- 
рингеш, мурнуу чүкче, Иерусалимден Газа хоорай баар кагдынган 
ээн орукче чорувут». 27 Ол дөгертингеш, чорупкан. Ынчан бир-ле 
эфиоп кижи — Эфиопияның кандакиязы дээр кадыннын ызыгууртан 
дүжүмеди болгаш ооң эртине-байлаанын кадагалакчызы — Бурганга 
мөгейип, Иерусалимге четкеш келген соонда, 28 ол-ла орук-биле ча- 
нып олурган. Эфиоп бодунуң чуузазынга саадапкаш, Исаия медээчи- 
ниң номун номчуп чораан. 2 Ыдыктыг Сүлде Филиппке мынча дээн: 
«Чуузага чеде бергеш, ооң чаны-биле базып олур». 30 Филипп чуузага 
чеде бергеш, бир-ле кижиниң Исаия медээчини номчуп турарын 
дыңнап каан. «Номчаан чүүлүңерниң утказын билип турар-дыр си- 
лер бе?» – деп, Филипп айтырган. 3! «Кандыг-бир кижи тайылбырлап 
бээр болза дээрден башка, канчап билип алыр кижи мен?» — деп, 
демгизи харыылааш, чуузага кады олурарынче Филиппти чалаан. 
32 Дүжүметтиң Бижилгеден номчуп олурган черинде мынча дээн бол- 
ган: «Ол дөгерери-биле аппар чыдар дөтпе-хураган дег болган база 
дүгүн кыргыыр дээн хойнуң чөпшүлү дег, чаңгыс-даа сөс этпээн. 
33 Ону дора көрүп, чөптүг шүүгү кылырындан ойталааннар. Ооң сал- 
галының дугайында кым тайылбыр кылып шыдаарыл? Ам Ооң амы- 
дыралын черден алгаш баар болгай»а. 34 Дүжүмет Филипптен: «Айтып 
берип көрем, медээчи мында кымның дугайында чугаалаан чоор: 





а Ис. 53:7-8. 


302 Ажыл-чорудулга 8, 9 





бодунуң дугайында бе азы өске кандыг-бир кижи дугайында бе?» — деп 
айтырган. 35 Филипп ынчан чугаалап эгелээш, Бижилгениң ол черинден 
эгелээш, Иисус дугайында Буянныг Медээни аңаа медеглей берген. 
36-37 Чоруп-ла оргаш, олар сугга чедип келгеннер. Дүжүмет мынча 
дээн: «Көрем, суг бо-дур. Мээң сугга суктуруп аарымга чүү шаптыктап 
турарыл?»* 38 Ол чуузазын доктаадырын дужааган. Оон Филипп биле 
дүжүмет сугну сүзүп кире бээрге, Филипп ону сугга суккан. 3 Олар 
сугдан үнүп кээрге, Дээрги-Чаяакчының Сүлдези Филиппти алгаш, чи- 
де берген**. Дужумет бодунуң оруун өөрүшкү-маннайлыг уламчылап 
чорупкан, а Филиппти ооң соонда черле көрүп көрбээн. 4 А Филипп 
Азот хоорайга чеде хона бергеш, оон Кесарияга чеде бергижеге, тава- 
рып эрткени бүгү хоорайларга Буянныг Медээни суртаалдап чораан. 


Савлды Бурганче ээлдиргени 


1Ол аразында Савл Дээрги-Чаяакчының өөреникчилеринге 
9 кыжанып, оларнын амы-тынынга чедерин бар шаа-биле кызып 
турган. Ол Бурганнын дээди бараалгакчызынга чеде бергеш, 2Дамас- 
кынын синагогаларынга көргүзери-биле бижээн чагааларны дилеп 
алган. Иисустун өөредиин эдерген улусту Савл Дамаскыдан тып алыр 
болза, оларны эр-херээжен деп ылгавайн, хүлүп-бектээш, Иеруса- 
лимче эккеп болур деп чөпшээрелди чагааларда берген болган. 3 Савл 
Дамаск хоорайже чоокшулап бар чыдырда, хенертен ону дээрден чы- 
рык хеме чырыдыпкан. 4Ол черже кээп ушкаш: «Савл! Савл! Мени 
чүге истеп сүрүп тур сен?» — дээн үн дыңнап каан. 5 Ол: «Силер кым 
силер, Дээрги?» — дээн. Үн: «Мен — сээң истеп сүрүп турарың Иисус- 
тур мен — деп харыылаан***. — 6 А ам туруп келгеш, хоорайже чорувут. 





* 837 Чамдык бурунгу грек сезуглелдерде бар: «Филипп: „Сеткилиңер 
ханызындан бүзүрээр болзуңарза, болдуна бээр“ — деп харыылаан. А 
дүжүмет мынча дээн: „Иисус Христос — Бурганның Оглу ылап дээр- 
зинге бүзүреп тур мен“» — деп сөстер эң бүзүрелдиг грек сөзүглелдер- 
де таварышпайн турар. 

** 89 Чамдык бурунгу грек сөзүглелдерде «Дээрги-Чаяакчынын 
Сүлдези Филиппти алгаш, чиде берген» эвес, а: «Ыдыктыг Сүлде 
дужуметче бадып келген, а Филиппти Дээрги-Чаяакчынын төлээзи 
алгаш барган» — деп бижээн. 

жээ 956Чамдык бурунгу грек сөзүглелдерде бо сөстерге: «,Сени сүрген 
кымчыже бажын чайгаш, хей-ле бодунга хора чедирер сен“. Ол кор- 
гуп-сүртеп, мынча дээн: „Дээрги, чүнү кылырын дужаар силер?“ 
Дээрги-Чаяакчы аңаа мынчаар харыылаан...» — деп сөстерни немээн. 

Анаа баарынга, сээн ам чүнү кылыр ужурлуунну улус чугаалап бээр». 
7Савл-биле кады чораан улус дылдары кежуп калган турган: олар ун- 
ну дыннаарын дыннааннар, ынчалза-даа кымны-даа кербээннер. 
8 Савл черден туруп келген, ынчалза-даа карактарын ажыдыптарга, 
ол чуну-даа көрбес апарган бооп-тур. Ынчангаш оон-биле кады 
чораан улус ону холундан четкеш, Дамаскыже аппарганнар. 9 Ооң ка- 
рактары уш хүн дургузунда согур хевээр турган, ынчан ол чуну-даа 
ИЖИП-ЧИВЭЭН. 

10 Дамаскыга Иисуска бүзүрээн Анания дээр кижи турган. Дээрги- 
Чаяакчы аңаа ажыдыышкын кылып: «Анания!» — дээн. Оозу: «Дээр- 
ги-Чаяакчы, мында мен!» — деп харыылаан. И Дээрги-Чаяакчы аңаа 
мынчаар айыткан: «Бо дораан Дорт дээр кудумчуга бар, оон Иуданын 
бажыңындан Тарс хоорай чурттуг Савл дээр кижини айтыр, ол ам 
ында мөргүп турар-дыр. 12Савл Менден ажыдыышкын алган: чедип 
келгеш, холдарын аңаа дээскеш, ооң карактарын экиртип бээр Ана- 
ния дээр кижини көрген». 13 Анания мынчаар харыылаан: «Дээрги- 
Чаяакчы, мен ол кижи дугайында база Иерусалимде Сээң улузунга 
удур ооң кылганы эндерик бузуттуг үүлгедиглер дугайында хөй 
улустан дыңнаан мен. МА бээр кээрде, ол Сээң адынга бүзүрээр бүгү 
улусту тудуп хоругдаар эргени Бурганның дээди бараалгакчызындан 
дилеп алгаш, чедип келген-дир». !5 Ынчаарга Дээрги-Чаяакчы аңаа: 
«Ынаар бар, чүге дээрге ол кижи — Мээң шилип алган чепсээм-дир. 
Ол Мээң адымны өске чоннарнын, хааннарның болгаш израиль чон- 
нуң мурнунга медеглээр. 16 Мээң адым ужун ооң ам кайы хире хилин- 
чек көөрүн Бодум аңаа айтыр мен» — дээн. 

17 Анания чорупкаш, ол бажынче кире бергеш, Савлга холдарын 
дээскеш: «Дуңмам Савл! Бээр кел чорунда, сеңээ уткушкан Дээрги- 
Чаяакчы Иисус сээң карактарың катап көре берзин дээш база Ыдык- 
тыг Сүлде сени бүргезин дээш, мени сенче чорудупту» — дээн. 18 Ол 
дораан Савлдың карактарындан балык казырыы дег чүве адырлып 
кээп дүшкен соонда, ооң согуру эттине берген. Ол туруп келгеш, суг- 
га суктуруп алган. 1 А ооң соонда Савл чемненип аарга, күжү катап 
эглип келген. 


Савлдың Дамаскыга суртаалдааны 


Савл Иисустуң өөреникчилери-биле кады Дамаскыга каш хонган. 
20 Ол синагогаларга Иисус дээрге Бурганның Оглу дээрзин дораан 
суртаалдап эгелээн. 2! Ону дыңнаан улус шупту кайгап: «Иерусалимге 
Иисуска бүзүрээн улусту чок кылырын кызып турган кижи ол эвес 

чүве бе? Оларны тудуп хоругдааш, Бурганның дээди бараалгакчыла- 
рынче аппаар дээш, ол бээр кел чораан эвес чүве бе?» — деп турган- 
нар. 22 А Савлдың чугаазы улам күштүг, улам барымдаалыг болу 
берип, Иисус дээрге Христос дээрзин ол шынзыдарга, Дамаскыда 
чурттаан иудейлер удурланыр аайын тыппайн турганнар. 

23 Элээн үр үе эрткенде, иудейлер ону өлүрер дээш, сүлчээ кылган- 
нар. 24 Ынчалза-даа Савл оларның ол сагыжын билип каан. Олар ону 
өлүрер дээш, дүн-хүн дивейн, хоорай хаалгазын кадаргаш турупкан- 
нар. 25А Савлдың өөреникчилери дүне када келгеш, ону аргаан хаар- 
жакка олурткаш, хоорай ханазының кырынче көдүргеш, ооң артынче 
бадырыпканнар. 


Савл Иерусалимде 


26 Савл Иерусалимге келгеш, Иисустуң өөреникчилеринге катты- 
жып аарын оралдашкан. Ынчалза-даа олар шупту ооң өөреникчи 
апарганынга бүзүревейн, коргар болганнар. 27 Варнава ынчан ону 
эдертип алгаш, элчиннерге келгеш, Савлдың орукка чорааш, Дээрги- 
Чаяакчыны көргенин, Дээрги-Чаяакчының ооң-биле канчаар чугаа- 
лашканын база Иисустуң ады-биле ооң Дамаскыга кайы хире дидим 
суртаалдаанын оларга чугаалап берген. 28 Савл олар-биле кады артып 
калгаш, Иерусалимни хостуг эргий кезип, Дээрги-Чаяакчының ады- 
биле дидим суртаалдап турган. 29 Ол грек дылдыг иудейлер-биле чу- 
гаалажып тургаш, олар-биле маргыжыпкан, а олар ону өлүрер деп 
барганнар. 30 Бүзүрээр эш-өөрү ону билип кааш, Савлды Кесарияже 
аппаргаш, оон Тарсче чорудупканнар. 

31 Бүгү Иудеяга, Галилеяга база Самарияга Бурганга бүзүрээннер 
ниитилелинге амыр-тайбың дүжүп, ол быжыгып олурган. Бүзүрээн 
улус Дээрги-Чаяакчыны хүндүлеп, Оон коргуп чурттаар боорга база 
Ыдыктыг Сүлде оларны сорук киирерге, өөреникчилерниң саны 
көвүдеп кел-ле чыткан. 


Пётрнуң Енейни экирткени 


32 Аян-чоруун уламчылап, хоорайларны эргий кезип чорааш, Пётр 
Лиддада чурттаан бүзүрээн улуска душчуп чеде берген. 33 Ол аңаа 
мунчурап аарааш, сес чыл дургузунда дөжээнден турбайн чыткан 
Еней дээр кижини тып алган. 34 Пётр ол кижиге: «Еней! Иисус Хрис- 
тос сени экиртир деп тур. Тургаш, дөжээң дүрүп ал» — дээн. Еней ол- 
ла дораан туруп келген. 35 Лидда биле Сароннуң бүгү чурттакчылары 
ооң экирээнин көргеш, Дээрги-Чаяакчыга бүзүрей бергеннер. 

Пётрнун Тавифаны диргискени 


36 Иоппия хоорайга Иисустун бир кыс өөреникчизи турган. Ооң 
адын Тавифа азы «Элик» дээр турган. Ол буянныг херектер кылып, 
ядыыларга хөй хайырлал берип чораан кижи чүве-дир. 37 Ол хүннерде 
Тавифа аарааш, өлген болган. Ооң мага-бодун чуггаш, бажыңының 
кырыкы өрээлинче салып кааннар. 38 А Лидда Иоппиянын чоогунга 
турган, ынчангаш бүзүрээннер Пётрнуң Лиддада келгенин дыңнааш, 
олче ийи кижи чорудупкаш: «Дораан биске кээп көрүңер!» — деп 
ээрежип дилээннер. 

39 Пётр дөгертингеш, олар-биле кады чорупкан. Ол чедип кээрге, ону 
кырында өрээлче киире бергеннер, а бүгү дулгуяк кадайлар ону үглеп 
келгеш, олар-биле кады турган үезинде Эликтиң даарап берген хөйлең- 
нерин болгаш өске-даа хевин ыы-сыылыг көргүзүп турганнар. 40 Пётр 
оларның дөгерезин өрээлден үндүрүпкеш, дис кырынга олура дүшкеш, 
мөргүп эгелээн. Оон өлген кижиже эргилгеш: «Тавифа, тур!» — дээн. 
Ол херээжен карактарын ажыдып келгеш, Пётрну көрүп кааш, ковайып 
келген. 41 Пётр олче холун сунгаш, тургузуп алган. Оон ол бүзүрээннер 
болгаш дулгуяк кадайларны кый депкеш, Тавифа дириг дээрзин оларга 
көргүскен. 42 Ол болуушкун бүгү Иоппияга билдингир апарган болгаш, 
хөй улус Дээрги-Чаяакчыга бүзүрей берген. 43 А Пётр Иоппияга элээн 
хөй хүн чурттаан. Ол алгы-кеш эттээр Симоннуң бажыңынга турган. 


Корнилийге Бургандан келген ажыдыышкын 


1 1 Кесарияга Корнилий деп аттыг, рим шеригниң Италий дээр 
© полкузунун чус шериг баштынчызы кижи турган. 2Оон боду- 
даа, өг-бүлези-даа Бурганны аажок хүндүлээр, Анаа бердинген улус 
турган. Ол ядыыларга хей хайырлал бээр, Бурганга ургулчу мергуур 
кижи чүве-дир. 3 Бир-ле катап хундускунун үш шак чедип турда, аңаа 
Бургандан ажыдыышкын болган. Аңаа чедип келгеш: «Корнилий!» — 
дээн Бурганның төлээзин ол тода көрүп каан. 4 Корнилий корга берип, 
олче көрүнгеш: «Дээрги-Чаяакчы, чүү ирги?» — дээн. Бурганның 
төлээзи: «Мөргүлдер болгаш ядыыларга хайырлалдарыңны Бурган 
сактып алган-дыр. 5Ам Пётр деп адаткан Симонну эккээр кылдыр 
Иоппияже улустан айбылавыт. 6 Ол кижи далай эриинде бажынныг 
алгы-кеш эттекчизи Симон сугда турар-дыр»* — деп харыылаан. 





* 105Чамдык бурунгу грек сөзүглелдерде бо сөстерге: «Сени база бүгү 
өг-бүлеңни камгалаар сөстерни ол сеңээ чугаалап бээр» — деп сөстер- 
ни немээн. 

7Корнилий-биле чугаалашкан Бурганның төлээзи чоруй баарга, ол 
бодунуң ийи чалчазын болгаш бодунуң чанынга турар хүлээлгелиг, 
Бурганга бердинген бир шеригни кый деп алган. 8Ол чүү болганын, 
чүве арттырбайн, чугаалааш, оларны Иоппияже чорудупкан. 


Пётрга Бургандан келген ажыдыышкын 


9 Даартагы хүннүң дүъш үезинде, ол улус хоорайга чоокшулап кел 
чыдырда, Пётр бажың кырынче мөргүп үне берген. Ол аштааш, 
чемнениксей берген. Чем хайнып турар аразында, аңаа Бургандан 
ажыдыышкын келген. И Пётр ангайып ажыттына берген дээрни база 
дөрт ужундан агаарга тудуп алгаш, черже бадырып олурар улуг пөске 
дөмей бир-ле чүвени көрүп каан. 12Ол пөсте янзы-бүрү дөрт даван- 
ныг-даа, соястаар-даа дириг амытаннар база азырал эвес куштар бар 
болган. 13 Оон бир-ле үн дыңналып, аңаа: «Пётр, туруп келгеш, олар- 
ны дегергеш, чи» — дээн. № Ынчалза-даа Пётр: «Черле хоржок, Дээр- 
ги-Чаяакчы! — деп харыылаан. - Мен кажан-даа бужар, арыг эвес 
чүве чип көрбээн мен». 15 Үн ынчан база катап чугаалааш, аңаа мынча 
дээн: «Бурганның арыглап каан чүвезин арыг эвес дивейн чор». 16 Үш 
удаа ынчанган соонда, пөс катап дээрже көдүрлүп үне берген. 

17 Пётр Бургандан ол чүү уткалыг ажыдыышкын болганын аайын 
тыппайн турда, Корнилийниң айбылаан улузу Симоннуң бажыңы 
кайдаазын айтырып четкеш, хаалга чанынга доктаай бергеннер. 18 Олар: 
«Пётр деп аттыг Симон мында бар бе?» — деп ыыткыр айтырганнар. 
19 Пётр Бургандан ажыдыышкын дугайында боданып турар аразында, 
Ыдыктыг Сүлде аңаа мынча дээн: «Симон, сени үш кижи дилеп тур. 
20 Доп-дораан адаанче дүже бер. Бичии-даа чигзинмейн, ол улус-биле 
кады чорувут, чүге дээрге оларны Мен чоруттум». 2! Пётр адаанче 
дүжүп келгеш, ол улуска: «Дилеп турар кижинер мен-дир мен. Кан- 
дыг херектиг келдиңер?» - дээн. 22 Олар мынчаар харыылааннар: 
«Бисти Бурганга бердинген база Оон коргар, бүгү иудейлерниң хүн- 
дүлээри Корнилий дээр чүс шериг баштыңчызы кижи чорутту. Аңаа 
Бурганның ыдыктыг төлээзи силерни бодунуң бажыңынче чалап 
алгаш, чугаа-сөзүңерни дыңнаарын дужааган-дыр». 23 Пётр ынчан 
оларны бажыңче чалааш, аалчыларын ашкарып-чемгерген. 


Пётр Корнилийниң бажыңында 


Даартазында хүндүс Пётр дөгертингеш, олар-биле кады чорупкан, 
Иоппиядан чамдык бүзүрээннер база ону эдерип чорупканнар. 
24 Оон бир хүн эрткенде, олар Кесарияга чедип келгеннер. Корнилий 

терелдерин болгаш чоок эш-өөрүн чыып алгаш, оларны манап тур- 
ган. 25 Пётр бажынче кирип олурда, Корнилий ону уткааш, ооң 
мурнунче кээп дүжүп, мөгейген. 26 Ынчалза-даа Пётр ону көдүргеш: 
«Турунар! Мен бөдүүн кижи-дир мен» — дээн. 27 Оон ол Корнилий- 
биле чугаалашпышаан, бажынче кирип келгеш, ында хөй улус чыыл- 
ганын көрүп каан. 

28 Петр оларга мынча дээн: «Иудей кижиниң өске аймак-чон улузу- 
биле харылзажыры база оларның бажыңынга кирери хоруглуг дээр- 
зин билир силер. Ынчалза-даа Бурган меңээ „Кымны-даа бужар, 
арыг эвес деп болбас ужурлуг сен“ деп айыткан. 2 Ынчангаш мени 
чалап, улус кээрге, удур чүве чугаалавайн, чедип келдим. Мени чүге 
келдирткенинерни ам айтырып көрейн». 30 Корнилий мынча дээн: 
«Мен дөрт хүн бурунгаар, бо өйде“, бажынымга мөргүп олурган мен, 
дүштекиниң үш шак үези турган чүве. Хенертен мээң мурнумга ча- 
йынналчак чырык хептиг кижи көстүп келген. 31 Ол мынча дээн: 
„Корнилий, Бурган мөргүлүң дыңнаан-дыр база ядыыларга хайыр- 
лалдарың сактып алган-дыр. 32 Ынчангаш Пётр деп аттыг Симонну 
сүрдүрүп, Иоппияже улустан чорудувут. Ол далай эриинде бажыңныг 
алгы-кеш эттекчизи Симон сугда аалдап турар-дыр“. 33 Мен ол до- 
раан силерни сүрдүрүп, улус чорудуптум, чедип келгениңер кончуг 
эки-дир. Дээрги-Чаяакчының силерге „Чугаала“ деп дужааган бүгү 
чүвезин дыңнаар дээш, бис ам шупту мында, Бурганның мурнунда 
турарывыс бо-дур». 


Пётрнун Буянныг Медээни суртаалдааны 


34 Пётр ынчан чыылган улуска чугаалап эгелээн: «Бурган улусту аң- 
гылай көрбес дээрзин ам-на билдим. 35 Кандыг-даа чоннуң иштин- 
ден Ону хүндүлээр база чөптүг чорукту сагыыр улус Ооң сеткилинге 
кирер-дир. 36 Бурганның израиль чонга чорудуп бергени медээ дуга- 
йында билир силер. Амыр-тайбың дугайында Буянныг Медээзин Ол 
бүгүдениң Дээрги-Чаяакчызы Иисус Христостуң аксы-биле медегле- 
ди. 37 Иоанның суртаалдааны сугга суктуруушкун соонда, Галилеядан 
эгелээш, бүгү Иудеяга чүү болуп турганын билир силер. 38 Бурган 
Назарет чурттуг Иисусту шилип алгаш, Ыдыктыг Сүлде биле күштү 
Аңаа хайырлаан. Бурган Иисус-биле кады болган, ынчангаш Иисус 
буянныг херектер кылып, эрликтиң салдарынга алыскан улустуң 





* 1030 Чамдык бурунгу грек сөзүглелдерде «Бо өйде» эвес, а «Бо өйге 
чедир шээрленгеш» деп бижээн. 

дөгерезин экиртип, чер болганга чоруп турган. 3 Бис Иисустун 
иудейлер чуртунга база Иерусалимге кылып турган бүгү чүүлдериниң 
херечилери бис. Иудейлер Ону ыяшка кадай шаап өлүргеннер. 4 Ын- 
чалза-даа Бурган Иисусту үшкү хүнде катап диргискеш, Ону улуска 
көстү бээр кылыпкан. 4! Бүгү чон эвес, а Бурганның баш удур шилип 
алган херечилери, бис Ону көрдүвүс. Ол катап дирлирге, Ооң-биле 
кады аштанып-чемненип турдувус. 42 Ол биске улуска суртаалдаарын 
база дириглерни-даа, өлүглерни-даа шиитсин дээш, Бурганның салып 
кааны шииткекчи — Ол Боду дээрзин херечилээрин дужааган. 43 Бүгү 
медээчилер Ооң дугайында херечилеп, Аңаа бүзүрээн кижи бүрүзүнүң 
бачыттарын Ооң ады-биле өршээрин бадыткап турганнар». 

44 Пётр ону чугаалап турда-ла, оон суртаалын дыңнап турган шупту 
улусче Ыдыктыг Сүлде бадып келген. 45 Пётр-биле кады келген кыр- 
тыжап демдектеткен иудейлерге хамааржыр бүзүрээннер Ыдыктыг 
Сүлдениң ачы-буян хайырлалын өске чоннар улузунче база син- 
никтир төккенин көргеш, кайгап калганнар. 46 Чүге дээрге олар 
дыңнаарга, демги улус билдинмес дылдарда чугаалажып, Бурганны 
алдаржыда берген чүве-дир. Пётр ынчан мынча дээн: 4? «Бо улус 
Ыдыктыг Сүлдени бис ышкаш алды чоп! Ындыг болганда оларның 
сугга суктурарын хоруп болур бе?» 48 Пётр оларга Иисус Христостуң 
ады-биле сугга суктурарын дужааган. Оон демги улус Пётрдан ам-даа 
каш хүн иштинде олар-биле артарын дилеп турганнар. 


Пётрнуң Иерусалимниң Бурганга бүзүрээннер 
ниитилелинге чугаазы 


1| 1Өске чоннар улузу база Бурганнын медээзин хүлээп алганын 
элчиннер болгаш бүгү Иудеяда бузурээн улус дыннап каан. 
2Ынчангаш, Пётр Иерусалимге чедип кээрге, чамдык кыртыжап 
демдектеткен бузурээннер ону буруудады берген. ЗОлар: «Сен кыр- 
тыжап демдектетпээн улус бажыннары кирип, олар-биле кады чем- 
нендин» — деп турганнар. 4 Пётр ынчан болган чуулду бирден бирээ 
чокка чугаалап эгелээн: 5«Мен бир-ле катап Иоппия хоорайга мер- 
гуп олургаш, Бургандан ажыдыышкын алдым. Дерт ужундан туткаш, 
дээрден бадырып олурар улуг песке дөмей бир-ле чуве көрдүм. Ол 
чуве менээ чоокшулап кээрге, вынаар бакылапкаш, азырал болгаш 
черлик дөрт даванныг-даа, соястаар-даа дириг амытаннарны, азырал 
эвес куштарны көрүп кагдым. 7Оон меңээ: „Пётр, туруп келгеш, 
оларны дөгергеш, чи“ — дээн үн дыңнап кагдым. 8 Мен: „Черле хор- 
жок, Дээрги-Чаяакчы! Мен кажан-даа бужар азы арыг эвес чүве чип 

көрбээн мен“ — деп харыыладым. ? Дээрден үн база катап чугаалады: 
„Бурганның арыглап каан чүвезин арыг эвес дивейн чор“. 19 Болган 
чүүл үш катап катаптады. Оон ол бүгү дээрже катап көдүрлүп үне бер- 
ди. МТаптыг-ла ол өйде бистиң аалдап турганывыс бажың чанынга 
Кесариядан менче чоруткан үш кижи чедип келген. 12 Ыдыктыг Сүл- 
де меңээ бичии-даа чигзинмейн, ол улус-биле кады чоруурун айыт- 
кан. Бурганга бүзүрээн ол алды кижи база мени эдерип чорупкан, оон 
бис Корнилийнин бажыңынга чеде бердивис. 13 Ол биске бодунуң ба- 
жыңынга келген Бурганның төлээзин көргенин чугаалады. Бурган- 
ның төлээзи аңаа: „Пётр деп аттыг Симонну сүрдүрүп, Иоппияже 
улустан чорудувут. !4Сени болгаш бүгү өг-бүлеңни камгалаар сөстер- 
ни ол сеңээ чугаалап бээр“ — дээн болду. 

15 Мен чугаалап эгелээримге, Ыдыктыг Сүлде, эгезинде бисче ыш- 
каш, оларже база бадып келди. 16 Мен ынчан Дээрги-Чаяакчынын: 
„Иоанн сугга суп турган, а силерни Ыдыктыг Сулдеге сугар-дыр“ — 
дээнин сактып келдим. 17 Ынчангаш Дээрги-Чаяакчы Иисус Христос- 
ка бүзүрей бээривиске, биске бергени ачы-буян хайырлалын Бурган 
өске чоннар улузунга база берген болганда, Аңаа удурланыр хире чүү 
ындыг кижи мен?» 18Ону дыңнааш, олар оожургай берип, Бурганны 
алдаржыдып: «Өске чоннар улузу база мөңге амыдыралды алзын 
дээш, Бурган оларга база бачыттарын миннип, Бодунче эглип кээр 
арганы хайырлаан-дыр» — дижип турганнар. 


Антиохияның Бурганга бүзүрээннер ниитилели 


19 Стефан өлген соонда эгелээн истеп сүрүүшкүннерден дескеш, 
тарай берген бүзүрээннер Финикияга, Кипрге болгаш Антиохияга 
чеде бергеннер. Олар Буянныг Медээни чүгле иудейлерге медеглеп 
чорааннар. 2 Ындыг-даа болза оларның Кипрде болгаш Киринеяда 
чурттаан чамдыызы Антиохияга келгеш, Дээрги-Чаяакчы Иисус ду- 
гайында Буянныг Медээни өске чоннар улузунга база медеглеп тур- 
ганнар. 2! Дээрги-Чаяакчының күжү олар-биле кады болуп, дыка хөй 
улус бүзүрээш, Дээрги-Чаяакчыже эгли берген. 

22 Ол дугайында чугаа-соот Иерусалимниң Бурганга бүзүрээннер 
ниитилелинге дыңналырга, олар Антиохияже Варнаваны чорудуп- 
каннар. 23 Варнава ынаар четкеш, Бурганның ол улуска көргүскен 
авыралын көргеш, аажок өөрүп, Дээрги-Чаяакчыга сеткилдиң ханы- 
зындан бердинер база шынчы боор кылдыр оларны сорук киирип 
турган. 24Чүге дээрге ол Ыдыктыг Сүлдеге база бүзүрелге бүргеткен, 
буянныг кижи чүве-дир. Дыка хөй улус Дээрги-Чаяакчыны эдерип, 


310 Ажыл-чорудулга 11, 12 





Аңаа бүзүрей берген. 25 Варнава оон Тарсче Савлды дилеп чорупкаш, 
26 ону тып алгаш, Антиохияга эккелген. Олар аңаа Бурганга бүзүрээн- 
нер ниитилелинге бүдүн чыл дургузунда артып калгаш, дыка хөй 
улусту өөредип турганнар. Иисуска бүзүрээн улусту эң баштай Анти- 
охияга христианнар деп адай берген. 

27 Ол өйде Антиохияже Иерусалимден Бурганның медээчилери че- 
де бергеннер. 28 Оларның бирээзи, Агав дээр кижи, туруп келгеш, 
Сүлдениң сорук кииргени-биле бүгү делегейге улуг аш болурун ме- 
деглээн (ол аш-чут Клавдий императорнуң үезинде болган чүве-дир). 
29 Бүзүрээн кижи бүрүзү ынчан бодунуң шыдаар шаа-биле Иудеяда 
ха-дуңмаларынче дузаламчы чорударын шиитпирлээн. 30 Олар ын- 
чалдыр кылгаш, чыып алган акшазын Варнава биле Савлды дамчыш- 
тыр Иудеяда Бурганга бүзүрээннер ниитилелиниң удуртукчуларынче 
чорудупканнар. 


Иаковту өлүргени, Пётрну тудуп хоругдааны 


1 1 Барык ол өйде Ирод хаан* Бурганга бүзүрээннер ниитилелин- 
2 ге хамааржыр чамдык улусту истеп суруп эгелээн. 2Ол Иоан- 
нын акызы Иаковту хылыш-биле шанчып өлүрерин дужааган. 
3 Иудейлерге ол чорук тааржырын көргеш, Пётрну база тудуп хоруг- 
дап алган (ынчан хаарган далганнар байырлалынын хүннери турган 
чүве-дир). 4Ирод Пётрну тудуп хоругдааш, ону кара-бажынче киир 
октааш, ээлчег бүрүзү дөрт кижилиг болур дөрт бөлүк шеригге ону 
ээлчежип кадарарын дужааган. Чуге дээрге Ирод хосталыышкын ба- 
йырлалынын соонда ону шиидери-биле чон мурнунга ундуруп кээр 
бодаан. 5 Пётрну кара-бажынга суккаш, кадартып каан, а бузурээн- 
нер ол дээш, Бурганга карак кызыл мергуп турганнар. 


Пётрну хостааны 


6 Иродтун ону чон мурнунче үндүрүп кээр деп турганы хүннүн 
бүдүүзүнде дүне Пётр ийи илчирбе-биле демирледип алгаш, ийи ше- 
риг аразынга удуп чыткан, а кара-бажыңның эжиин таңныылдар ка- 
дарып турган. 7 Хенертен Дээрги-Чаяакчының төлээзи чедип келгеш, 
кара-бажың иштин чайынналдыр чырыдыпкан. Дээрниң төлээзи 
Пётрнуң быктынче идип, ону оттурупкаш: «Дүрген тур» — дээрге, 
илчирбелер Пётрнуң холдарындан кээп дүшкен. 8Дээрнин төлээзи 





* 21 Ирод Агриппа бирги — Улуг Ирод хаанның оглунуң оглу, бистиң 
эраның 41—44 чылдарында Иудея биле Самариянын хааны. 

Пеётрга: «Идик-хевин кедип ал» — дээрге, ол кеттинип алган. Оон 
дээрнин төлээзи: «Шыва тондан дуй эштипкеш, мээн соомдан чору- 
вут» — дээн. % Дээрниң төлээзиниң кылып турар хамык чүүлү херек 
кырында болуп турарын билбейн, Пётр ону эдерип үнүп келген. 
«Дүш көрген боор мен» деп, ол бодап чораан. 

10 Бирги болгаш ийиги ээлчегниң таңныылдарының чаны-биле 
эрткеш, олар хоорайже үнер демир хаалгага чедип келгеннер. Хаалга 
боду-ла ажыттына берген, а олар үнүп келгеш, бир кудумчу дургаар 
кылаштап чорупканда, дээрниң төлээзи хенертен чоруй барган. 
п Пётр миннип келгеш, мынча дээн: «Ам ылап шын билдим: Дээрги- 
Чаяакчы Бодунуң төлээзин чоруткаш, мени Иродтуң холундан база 
меңээ онаарын иудей чоннуң манап турганы шаажылалдан камга- 
лаан-дыр». 

12 Петр ону медереп билгеш, Марк деп ады база бар Иоанның авазы 
Марияның бажыңынче чорупкан. Аңаа хөй чон чыылгаш, мөргүп 
турган чүве-дир. 13 Пётр хаалганы соктаптарга, Рода дээр чалча кыс 
дыннаалап үне халаан. М Ол Пётрнуң үнүн танып кааш, өөрээнинден 
хаалганы ажыдарын-даа уттупкаш, дедир хире халааш: «Пётр хаалга 
аксында тур!» — дээн. !5 Улус: «Сээң угааның анаа эвес-тир» — дээн- 
нер. А ол: «Мээңии шын» — дээш турар болган. Улус аңаа: «Ол дээрге 
ону кадагалаан сүнезин боор» — дээннер. 16 Ол аразында Пётр хаал- 
ганы соктап-ла турган. Хаалганы ажыдыпкан улус ону көрүп кааш, 
аажок кайгаан. 

17 Оларже „Ыыттаванар“ деп холу-биле айыткаш, Пётр Дээрги-Ча- 
яакчынын кара-бажындан ону канчаар үндүргенин чугаалааш: «Ол 
дугайында Иаковка база өске-даа бузурээн улуска дыннадынар» — 
дээн. Оон ол өске черже чоруй барган. !8 Хүн үнүп кээрге, шериглер 
аразынга улуг хөлзээзин үнген: кым-даа Пётр-биле чүү болганын 
билбес болган. 19 Ирод ону дилеп эгелээш, тып чадаан болгаш тан- 
ныылдарны байысаагаш, оларны шаажылаарын дужааган. Ооң соон- 
да Ирод Иудеядан Кесарияже чорупкаш, аңаа артып калган. 


Иродтуң өлгени 


20 Ирод Тир биле Сидоннуң чурттакчыларынга аажок килеңнээн 
турган. А олар хаанның кол чалчазы болур Власт дээр кижини боду- 
нуң талазынче элзедип алгаш, чаңгыс эп-сеткил-биле хаанга чеде 
бергеш, эптежип алырын дилээннер, чүге дээрге оларның чуртун 
аьш-чем-биле Иродтуң чурту хандырып турган чүве-дир. 2 Ужуражыр 
кылдыр доктааткан хүнде Ирод хаан хевин кеткеш, дүжүлгезинге 

саадапкаш, чыылган чонга чугаа чугаалаан. 22А чон: «Ол дээрге ки- 
жиниң эвес, а Бурганның үнү-дүр!» — деп алгыржып эгелээн. 23 Ирод 
Бурганны алдаржытпайн барган, ынчангаш Дээрги-Чаяакчының 
төлээзи ол дораан ону чылча берипкен. Ол курттарга диригге-ле чир- 
тип, өлүп калган. 

24А Бурганның медээзи улам күш кирип, нептереп турган. 25 Вар- 
нава биле Савл оларга онааган даалганы күүсеткеш, Марк деп ады 
база бар Иоанны эдертип алгаш, Иерусалимче ээп келгеннер“. 


Варнава биле Савлдың бараан болуушкуну 


1 1Антиохияның Бурганга бүзүрээннер ниитилелинге медээчилер 
3 болгаш башкылар: Варнава, Нигер деп ады база бар Симеон, 
Киринея чурттуг Луций, Ирод чагырыкчы-биле кады кижизиттирип 
өскен Манаил болгаш Савл олар турганнар. 2Олар Дээрги-Чаяакчыга 
бараан болуп база шээрленип турда, Ыдыктыг Сулде мынча дээн: 
«Варнава биле Савлды менээ ангылап беринер, Мээн оларны кылзын 
деп айытканым ажыл-херээнче барзыннар». 3 Медээчилер болгаш 
башкылар ынчан шээрленип, мөргүп алгаш, Варнава биле Савлга 
холдарын дээскеш, оларны чорудупканнар. 


Кипрге суртаал 


4Ыдыктыг Сүлденин айбылап чорутканы ийи элчин Селевкияже 
бада бергеш, оортан Кипр ортулукче эжиндирип чорупканнар. 5Олар 
Саламин хоорайга келгеш, анаа иудей синагогаларга Бурганнын 
медээзин суртаалдааннар. Иоанн Марк база олар-биле кады чоруп, 
дузалап турган. 

6Олар ортулукту өттүр эрткеш, Паф хоорайга келгеннер. Аңаа 
оларга караң көрнүр еврей, меге медээчи Вариисус таваржы берген. 
7 Ол Римден томуйлаан ортулук чагырыкчызы Сергий Павелдин чоок 
кижизи турган. Чагырыкчы угаанныг кижи болган. Ол Бурганның ме- 
дээзин дыннаксааш, Варнава биле Павелди келдиртип алган. 8ЫН- 
чалза-даа Елима** (ол атты очулдурарга, «Караң көрнүр кижи» дээн 
уткалыг) дээрзи чагырыкчыны бүзүрелден астыктырар дээш, кызып 
турган. ?Савл (ооң Павел деп ады база бар турган) ынчан Ыдыктыг 


* 1225Чамдык бурунгу грек сезуглелдерде «Иерусалимче ээп келген- 
нер» эвес, а «Иерусалимден Антиохияже ээп келгеннер» деп бижээн. 
жж 138 Рлима — 6-гы шүлүкте Вариисус (арамей дылда «Иисустун оглу» 
дээни ол) деп адап турар ол-ла кижи. 

Сүлдеге бүргедипкеш, ол Елимаже топтап кергеш, мынча дээн: 
10 «ЭЙ, кара сагыжы, бузуду бажын ашкан хей, эрликтин оглу, бүгү-ле 
буянныг чоруктун дайзыны! Дээрги-Чаяакчынын шын оруктарын- 
дан улусту астыктырарын черле соксавас сен бе? П Дыңнап көр, 
Дээрги-Чаяакчынын холу сенче көдүрүлген-дир, ам согурара бергеш, 
элээн үеде хүн чырыы кербес сен». Ол дораан дүмбей карангы Ели- 
маны хөме аптарга, ол оруун баштап бээр кижи дилеп, ынай-бээр 
кылаштап эгелээн. 12Болган чүүлдү көргеш, Дээрги-Чаяакчынын 
өөредиин кайгап-хараан чагырыкчы бүзүрей берген. 


Павел биле Варнава Асияда 


13 Павел болгаш ону эдерген улус Пафтан эжиндирип чоруткаш, 
Памфилиянын черинге эрикке дүшкеш, Пергия хоорайга келгеннер. 
Анаа Иоанн олар-биле чарылгаш, Иерусалимче чана берген. МА олар 
Пергиядан оруун уламчылап үнгеш, Писидиянын Антиохия хоорайга 
чедип келгеш, амыр-дыш хүнүнде синагогаже кирип, анаа олуруп ал- 
ганнар. 15 Моисейнин хоойлузу болгаш медээчилернин номнарын- 
дан номчулгалар кылган соонда, синагога даргалары оларга мындыг 
сөс дамчытканнар: «Ха-дунма, силерде чонну быжыктырар медээ бар 
болза, чугаалап керунер». 

16 Павел ынчан туруп келгеш, чуве чугаалаар дээнин холу-биле 
айыткаш, мынча дээн: «Израиль чон база Бурганга мегеер өске улус, 
мени дыннанар! 17 Бо израиль чоннун Бурганы бистин өгбелеривисти 
шилип алган. Бистиң чонувус Египетке чурттап турар өйде, Бурган 
оларны өстүрүп көвүдеткеш, Бодунуң холунуң күжү-биле ол чурттан 
үндүре берген. 18 Дөртен хире чыл дургузунда Ол ээн кургаг ховуга 
олар дээш, шыдажып келген“. 1-20 Бурган Ханаанга чеди аңгы өске 
чонну хыдып каапкаш, оларның черин израиль чонга өнчү кылдыр дөрт 
чүс бежен чылда берип каан. Ооң соонда Самуил медээчиниң үезинге 
чедир Бурган оларга баштыңчылар берип келген**. 21 Ооң соонда чон 
бодунга хаандан бээрин дилээрге, Бурган оларга Вениаминниң төрел 
бөлүүнден үнген Киштиң оглу Саулду берген. Саул дөртен чыл ча- 
гырган. 22 Оон Бурган ону дүжүлгеден дүжүргеш, Давидти оларга хаан 





* 1318 Чамдык бурунгу грек сөзүглелдерде «Шыдажып келген» эвес, а 
«Сагыш човап келген» деп бижээн. 

жж 1320 Чамдык бурунгу грек сезуглелдерде: «Ооң соонда Самуил ме- 
дээчиниң үезинге чедир Бурган оларга дөрт чүс бежен чыл дургузунда 
баштыңчылар берип келген» — деп бижээн. 

кылдыр берген. Ол дугайында Бурган: „Мээң сеткилимге кирер 
кижини — Иессейниң оглу Давидти тып алдым. Ол Мээң бүгү күзел- 
бодалымны боттандырар“ — деп херечилээна. 23 Бурган, Бодунуң 
аазааны дег, Израильге Давидтин салгалындан Камгалакчы Иисусту 
хайырлаан. 

24 Иисустуң чедип кээриниң бетинде, бачыттарын миннип, Бурган- 
че ээлгениниң бадыткалы кылдыр оларның сугга суктурар ужурлуун 
Иоанн бүгү израиль чонга суртаалдап турган. 25 Бодунга даандырган 
ажыл-херекти төндүрүп тура, Иоанн мынча дээн: „Силер мени кым 
деп бодап тур силер? Чок, манап турар Кижинер эвес-тир мен. Ол 
мээң соомда кээр, а мен Ооң идииниң шидиишкинин безин чеже- 
ринге төлеп чок мен“. 

26 Ха-дунма, Авраамның соон салгаан ажы-төлү база силерниң 
араңарда Бурганга мөгеер өске улус! Бисче камгалалдың бо медээзин 
чоруткан-дыр! 27 Иерусалимниң чурттакчылары болгаш оларның 
даргалары Иисусту танывайн барганнар. Олар Ону шииткеш, амыр- 
дыш хүнүнде-ле номчуп турар медээчилерниң номнарында сөстерни 
ындыг янзылыг боттандырганы ол. 28 Ону өлүмге шиитки дег, кан- 
дыг-даа буруу Оон тыппаан-даа болза, олар Пилаттан Ону өлүрерин 
дилеп турганнар. 29 Ооң дугайында Бижилгеде баш бурунгаар чугаа- 
лаан бүгү чүвени боттандырган соонда, олар Иисусту белдир-крестен 
дүжүргеш, чевег-куйга салып кааннар. 30 Ынчалза-даа Бурган Ону 
өлүглерден катап диргизиптерге, 3!ол бүгүнүң мурнунда Ооң-биле 
кады Галилеядан Иерусалимге келген улуска Ол хөй хүннер дургу- 
зунда чедип кээп турган. Ам олар — израиль чоннуң мурнунга Ооң 
херечилери-дир. 

32-33 Бурган бистиң өгбелеривиске берген аазаашкынын оларның 
ажы-төлү болур биске, Иисусту катап диргискеш, күүсеткен деп Бу- 
янныг Медээни силерге медеглеп турарывыс бо. Ол дугайында ийиги 
Ыдыктыг ырда мынчаар бижээн: „Сен — Мээң Оглум сен, Мен бөгүн 
Сээң Адаң апардым!“ 34 Ооң мага-боду кажан-даа иривезин дээш, 
Иисусту өлүглерден катап диргискениниң дугайында Бурган мын- 
чаар чугаалаан: „Мен силерге Давидке аазааным ыдыктыг база ына- 
ныштыг ачы-буяным бээр мен“в. 35 Өске Ыдыктыг ырда Ол мынча 
дээн: „Сеңээ бердинген Чалчаңның ирий бээрин болдурбас сен“, 
36 Давид бодунуң үезинде Бурганның күзел-соруун чогудуп, бараан 
болуп турган, оон мөчээн. Ону ооң өгбелери-биле кады хөөржүдүп 





а | Хаан. 13:14: Ыд. ыр. 88:21. 6 Ыд. ыр. 2:7. В Ис. 55:3. Г Ыд. ыр. 15:10. 

каан, оон мага-боду ирий берген. 37А Бурганның өлүглерден катап 
диргискен Кижизи ириишкинден чайлаан! 38 Ынчангаш, ха-дунма, 
бачыттарынарны өршээрин Иисус Христосту дамчыштыр медег- 
лээнин билип ап көрүңер. 3° Бүзүрээн кижи бүрүзү Моисейнин 
хоойлузун ёзугаар агартынып шыдавазыңар бүгү чүве дээш, Иисус 
Христостуң ачызында агартыышкын алыр. 49-41 Медээчилернин: 
„Бурган шоодукчулары, кичээнинер! Кайгап-хараңар база өлгүле- 
ңер. Кандыг-бир кижи ол дугайында чугаалаар-даа болза, аңаа черле 
бүзүревезинер чүүлдү Мен силерниң чурттаан үенерде силерге кылып 
бээр мен“ — деп чугаазын ёзугаар болур бүгү чүве силер-биле болу 
бээринден кичээнинер!»а 

42 Павел биле Варнава синагогадан чоруп турда, дараазында амыр- 
дыш хүнүнде база-ла ол дугайында чугаалап бээрин улус* олардан ди- 
лээн. 43 Чыыш тараан соонда, хөй иудейлер база Бурганга мөгеер, 
иудей чүдүлгени хүлээп алган өске чоннар улузу Павел биле Варнава- 
ны эдерип чорупканнар. А олар улус-биле чугаалажып, Бурганның 
авыралынга артып каарын оларга бүзүредип турганнар. 

44 Дараазында амыр-дыш хүнүнде Дээрги-Чаяакчының медээзин 
дыңнаар дээш, барык бүдүн хоорай чыглып келген. 45 Ынча хөй чон 
көргеш, иудейлерниң ишти ирип, Павелдиң чугаалап турар чүвезин- 
ге удурланып, ону бак сөглей бергеннер. 46 Павел биле Варнава ынчан 
дидими-биле мынча дээннер: «Бурганның медээзин бир дугаар ээл- 
чегде силерге суртаалдаар ужурлуг бис. Ынчалза-даа силер ону хүлээп 
көрбейн баргаш, боттарыңарны мөңге амыдыралга төлеп чок кылып 
турар болганыңарда, ам ол медээни өске чоннар улузунга медеглээр 
бис. 47 Чүге дээрге Дээрги-Чаяакчының биске берген айтыышкыны 
ындыг-дыр: „Бүгү делегейге камгалалды эккелзин дээш, Мен Сени 
өске чоннар улузунга чырык кылып кагдым“%»б. 

4 Ону дыңнааш, өске чоннар улузу өөрүп-байырлап, Дээрги-Чая- 
акчының медээзин алдаржыдып турганнар. Мөңге амыдыралга баш 
бурунгаар шилиттинген бүгү улус бүзүрей берген. 4 Дээрги-Чаяакчы- 
ның медээзи ол черни бир кылдыр нептерээн. 5) Ындыг-даа болза 
иудей чүдүлге хүлээп алган алдар-хүндүлүг херээженнер болгаш 
хоорай даргалары иудейлерге күткүттүргеш, Павел биле Варнаваны 





* 1342 Чамдык бурунгу грек сөзүглелдерде «Улус» эвес, а «Өске чоннар 
улузу» деп бижээн. 





а Авв. 1:5. 6 Ис. 49:6. 

истеп сүрүп эгелээш, оларны ол черден үндүр ойладыпканнар. 5! Эл- 
чиннер ынчан ол улуска удур херечилел кылдыр буттарының дову- 
раан кактапкаш, Икония хоорайже чоруй барганнар. 5А бүзүрээннер 
өөрүшкү болгаш Ыдыктыг Сүлдеге бүргеткен турганнар. 


Павел биле Варнава Иконияда 


1 4 1Иконияга Павел биле Варнава өске черлерге кылып турганы 

дег, иудей синагогаже киргеш, барымдаалыы кончуг кылдыр 
суртаалдаарга, дыка хөй иудейлер база өске чоннар улузу бүзүрей бер- 
геннер. 2 Ындыг-даа болза бүзүревейн барган иудейлер өске чоннар 
улузунга христианнарны бактап, нүгүлдээш, оларга удур ыдалапкан- 
нар. 3 Павел биле Варнава аңаа элээн үр үеде артып калгаш, Бодунуң 
авыралын херечилеп, элчиннерниң холу-биле бадыткал демдектери 
болгаш кайгамчык чүүлдер кылып турган Дээрги-Чаяакчының дуга- 
йында дидими-биле медеглеп келгеннер. 4 Хоорайның чурттакчыла- 
ры ийи үстү берген: чамдыызы иудейлерни, а өскелери элчиннерни 
деткээн. 5 Өске чоннар улузу болгаш иудейлер боттарының даргала- 
ры-биле кады элчиннерге удур сүлчээлежип, оларга хора чедирер ба- 
за оларны даш-биле соккулап каар дей бергеннер. 6А элчиннер ону 
билип кааш, Ликаонияның Листра биле Дервия деп хоорайларынче 
база оларның чоок-кавызынче дезип чоруй барганнар. 7 Олар аңаа 
Буянныг Медээни нептередирин уламчылааннар. 


Павел биле Варнава Листрада 


8 Листра хоорайга төрүмелинден бертик, кажан-даа кылаштап көр- 
бээн, буттары бастынмас кижи турган. 9 Павел улусту өөредип турда, 
ол кижи база дыңнап олурган. Павел топтап көргеш, ол кижиде эки- 
рип болгу дег бүзүрел барын көрүп каан. !9 Павел ыыткыр үн-биле: 
«Саң дорт туруп кел!»* — дээн. Бертик кижи тура халааш, кылаштап 
эгелээн! И Улус Павелдиң чүнү кылганын көрүп кааш, ликаон дылга: 
«Кижи хевирлиг апарган бурганнар бисче бадып келди!» — деп алгыр- 
жып эгелээн. 12 Олар Варнаваны Зевс деп, а хөй нуруузунда чугаала- 
нып турган Павелди Гермес“ деп адап алганнар. 13 Хоорай даштында 





* 410 Чамдык бурунгу грек сөзүглелдерде бо сөстерге: «Дээрги-Чая- 
акчы Иисус Христостуң ады-биле сеңээ чугаалап тур мен» — деп 
сөстерни немээн. 

** 412 Зевс — бурунгу грек шажын-чудулгеде кол бурган. Гермес — 
айбычы бурган. 

Зевс дүрзү-бурганнын өргээзи бар чүве-дир. Оон бараалгакчызы хоо- 
рай хаалгазынга бугалар биле өрээн дүрүг чечектер эккелгеш, чон- 
биле кады элчиннерге өргүл кылыр деп барган. 4 Варнава биле Павел 
ону дыңнап кааш, муңгараанындан идик-хевин ора соп каапкаш, чон 
аразынче кире халааш: 15«Улус-чон! Бо канчап бардыңар? Силер-биле 
дөмей кижилер-дир бис! Силерге Буянныг Медээ медеглеп келдивис. 
Бо хоозун дүрзү-бурганнарны каапкаш, дээрниң, черниң, далайның 
база оларда бар бүгү чүвениң чаяакчызы, дириг Бурганче эглириңерни 
күзеп тур бис. 16 Эрткен үе-шагда Ол чон бүрүзүнге бодунуң оруу-биле 
чоруур арга берген. 17 Ынчалза-даа буянныг үүлезин кылып, Бодунуң 
дугайында үргүлчү херечилеп келген. Ол силерге дээрден чаъсты бол- 
гаш дүжүткүр өйде дүжүттү берип, а ол ышкаш аъш-чемни силерге ха- 
йырлап база чүректериңерни өөрүшкү-биле долдуруп келген» — деп 
алгыржы бергеннер. 18Олар ындыг сөстер-биле безин оларга өргүл 
кылырындан чонну арай боорда доктаатканнар*. 

19 Ынчалза-даа Антиохия болгаш Икониядан иудейлер келгеш, 
чонну элчиннерге удур кылдыр чайгылдырыпканнар**. Түңнелинде 
олар Павелче халдай бергеш, ону даш-биле соп эгелээннер. Оон ону 
өлген деп бодааш, хоорайдан үндүр сөөртүп каапканнар. 20 А кажан 
Антиохияда бүзүрээннер ооң чанынга чыглып кээрге, ол туруп кел- 
геш, дедир хоорайже чоруй барган. А даартазында хүндүс ол Варнава- 
биле кады Дервияже чорупкан. 


Элчиннерниң Сирияның Антиохиязынче ээп келгени 


21 Олар Буянныг Медээни Дервияга суртаалдааш, хөй өөреникчи- 
лерлиг апарганнар. А оон Листра, Икония база Антиохияже ээп 
келгеннер. 22 Аңаа олар өөреникчилерин быжыктырып, бүзүрели 
чайгылыш чок болур кылдыр сорук киирип: «Бис Бурганның Чагыр- 
газынче кирерде, хөй хилинчекти көрүп эртер ужурлуг бис» — деп 
турганнар. 23 Павел биле Варнава Бурганга бүзүрээннерниң чаа ниити- 
лел бүрүзүнге удуртукчулар томуйлааш, мөргүп, шээрленген соонда, 





* 1418 Чамдык бурунгу грек сөзүглелдерде бо сөстерге: «Болгаш ба- 
жыңнарынче чана бээр кылдыр бүзүредип алганнар» — деп сөстерни 
немээн. 

** 419 Чамдык бурунгу грек сөзүглелдерде бо сөстерге: «Элчиннер ди- 
дими-биле суртаалдап турда, „Оларның чугаазында шын чүве чок, 
шуптузу меге-дир“ деп тургаш, чонну оларны каапкаш баар кылдыр 
бүзүредип алганнар» — деп сөстерни немээн. 

Дээрги-Чаяакчыга бүзүрээн улусту Ооң авыралынга хүлээдип бер- 
геннер. 24Элчиннер оон чоруткаш, Писидияны таварып эрткеш, 
Памфилияга келгеннер. 25 Оон Пергияга суртаалдап дооскаш, Атталия 
хоорайже бада бергеннер. 26 А оон боттарының ам эчизинге чедирип 
кааны ажыл-чорудулгазын кылыр дээш, Бурганның авыралы-биле 
оортан айбылаттырганы хоорай - Антиохияже эжиндирип чоруп- 
каннар. 27 Олар дедир ээп келгеш, Бурганга бүзүрээннер ниитилелин 
чыггаш, Бурганның оларны дамчыштыр кылган бүгү ажыл-херээниң 
дугайында база Ооң өске чоннар улузунга бүзүрелдиң оруун канчаар 
изээнин чугаалап бергеннер. 28 Оон олар Иисуска бүзүрээр улус-биле 
кады аңаа элээн үе дургузунда турганнар. 


Иерусалимге чыыш 


1 1Антиохияга Иудеядан бир-ле улус келгеш, бүзүрээннерни өөре- 
5 дип эгелээн: «Моисейнин ёзу-чанчылын ёзугаар кыртыжап дем- 
дектеттирбес болзуңарза, камгалал ап шыдавас силер». 2 Павел биле 
Варнава ол улус-биле чөпшээрешпээннер, ынчангаш кончуг изиг мар- 
гылдаа үнген. Бүзүрээн улус ынчан ол айтырыгны элчиннер-биле база 
Бурганга бүзүрээннер ниитилелиниң удуртукчулары-биле чугаалаш- 
сыннар дээш, Павел биле Варнаваны база бүзүрээннерниң чамдыызын 
Иерусалимче чорудупкан. 3Олар Бурганга бүзүрээннер ниитилели- 
ниң даалгазы-биле Финикия болгаш Самарияны таварты эртип бар 
чыткаш, өске чоннар улузу Бурганче эглип турарын чугаалаарга, ол 
черлерде чурттаан бүгү ха-дуңманың өөрүүрү аттыг болган. 4 Иеруса- 
лимге кээрге, оларны Бурганга бүзүрээннер ниитилели, элчиннер база 
удуртукчулар эвилең-ээлдек хүлээп алган. Павел биле Варнава Бурган- 
ның оларны дамчыштыр кылган бүгү чүвезин* чугаалап бергеннер. 5Фа- 
рисейлер бөлүүнге хамааржыр чамдык бүзүрээн улус туруп келгеш, 
мынча дээннер: «Өске чоннар улузу ам кыртыжап демдектеттирер ужур- 
луг, ол ышкаш Моисейниң хоойлузун сагыырын олардан негээр херек». 

6 Элчиннер болгаш удуртукчулар ол айтырыгны чугаалажыр дээш 
чыглып келгеннер. 7Үр чугаалажыышкыннар соонда, Пётр туруп 
келгеш, мынча дээн: «Ха-дуңма, өске чоннар улузу Буянныг Медээ- 
ни мээң суртаалымдан дыңнааш, бүзүрей берзиннер дээш, Бурган 
бистиң аравыстан эң эгезинде-ле мени шилип алганын билир силер. 





* 154 Чамдык бурунгу грек сөзүглелдерде «Бүгү чүвезин» деп сөстерге: 
«База Ооң бүзүрелдиң эжиин өске чоннар улузунга канчаар ажыдып 
бергенин» — деп сөстерни немээн. 


Ажыл-чорудулга 15 319 





8 Бурган кижилерниң чуректерин билир болгай, оларга база Ыдыктыг 
Сүлдени, биске хайырлааны дег, хайырлааш, өске чоннар улузун 
хүлээп көргенин Ол көргүстү. 9 Бурган олар-биле бистиң аравыста 
кандыг-даа ылгал кылбайн турар, харын оларның чүректерин арыг- 
лап алган-дыр, чүге дээрге олар бүзүрей берген-дир. ! Ынчаарга бис- 
тиң-даа, өгбелеривистин-даа уур харык чок болганы үүрге-чүьктү 
бүзүрээннерниң оорга-мойнунче чүдүргеш, Бурганны чүге шенеп ту- 
рар силер? И Ынчалза-даа бис база олар ышкаш, Дээрги-Чаяакчы 
Иисустуң авыралын дамчыштыр камгалал алырывыска бүзүрээр бис». 

р Бүгү чыыш ыыт-шимээн чок барып, өске чоннар улузунуң ара- 
зынга Павел биле Варнаваны дамчыштыр Бурганның кылганы ба- 
дыткал демдектери болгаш кайгамчык чүүлдер дугайында ол ийиниң 
чугаазын дыңнай бергеннер. 


Иаковтуң чугаазы 


13 Олар чугаазын доозуптарга, Иаков чугаалап эгелээн: «Ха-дуңма, ме- 
ни дыннанар! 14 Бурган эң баштай өске чоннар улузунче ээ көрүп, олар- 
ның аразындан Бодунуң чонун шилип алганын Симон биске чугаалады. 
15 Ол дугайында медээчилерниң бижээн сөстери база ооң-биле дүгжүп 
турар-дыр: 16 „Оон Мен ээп келгеш, Давидтин буступ дүшкен аал-ора- 
нын катап тургузар мен. Мен ону бузундулардан чыып тургускаш, эде 
тудуп, чаартыр мен. 17-18 Бүгү кижи терелгетен база Мээң адымны би- 
лип алыры-биле кый деп алганым бүгү өске чоннар улузу Дээрги-Чая- 
акчыны дилеп тыпсын дээш, ону кылыр мен. Ол бүгүнү шаг-шаандан 
бээр билдингир кылып каан Дээрги-Чаяакчы ынча деп турар-дыр“. 

19 Ынчангаш Бурганче эглирин күзээн өске чоннар улузунга шаптык 
катпас ужурлуг бис деп санап тур мен. 29 Харын-даа оларга дүрзү-бур- 
ганга өргээн аъш-чем чииринден, самыыраарындан, бооп өлүрген 
дириг амытаннар эъдинден база хандан ойталаар дугайында чагаа 
бижиир ужурлуг бис*. 2! Моисейниң хоойлузун хоорай бүрүзүнге сур- 
таалдаар база амыр-дыш хүнүнде-ле синагогаларга номчуур улус шаг- 
дан бээр бар болгай». 





ж 152029 Чамдык бурунгу грек сезуглелдерде бо шүлүктерде бар: «Ол 
ышкаш боттарыңарга кылырын күзевээн чүвенерни өске улуска база 
кылбаңар» — деп сөстер эң бүзүрелдиг грек сөзүглелдерде таварыш- 
пайн турар. 





а Ам. 9:11-12. 

Элчиннер болгаш удуртукчуларның чагаазы 


22 Элчиннер болгаш Бурганга бүзүрээннер ниитилелиниң удуртук- 
чулары бүгү ниитилел-биле кады боттарының аразындан каш кижи 
шилээш, оларны Павел биле Варнавага кошкаш, Антиохияже чору- 
дарын шиитпирлээннер. Олар бүзүрээн улус аразында удуртукчулар 
болур Варсава деп ады база бар Иуда биле Силаны шилип алганнар. 
23 Олар-биле кады мындыг уткалыг чагаа чорутканнар: «Антиохияда, 
Сирияда база Киликияда турар Иисуска бүзүрээн өске чоннар улузу 
силерге элчиннерден болгаш Бурганга бүзүрээннер ниитилелиниң 
удуртукчуларындан изиг байыр! 24 Бистен адырлып чоруй барган 
чамдык улус бистен кандыг-даа даалга албайн, боттарының чугаазы- 
биле* силерни дүвүредип, угаан-бодалыңарны хөлзедип турарын 
дыңнадывыс. 25 Ынчангаш бис шупту чыглып, чаңгыс эп-сеткилдиг 
дугурушканывыстың түңнелинде, аравыстан каш кижи шилээш, 
биске эргим Варнаваны Павел-биле кады силерже чорударын шиит- 
пирледивис. 26 Ол ийи кижи дээрге Дээрги-Чаяакчывыс Иисус Хрис- 
тоска бараан болурун амы-тынныг артарындан-даа чугула деп көрген 
улус-тур. 27 Ол ышкаш Иуда биле Силаны чоруттувус, олар силерге 
бижээн чүвевисти аас-биле база дамчыдарлар. 28 Ыдыктыг Сүлде бол- 
гаш бис дараазында айытканывыс эргежок чугула чүүлдерден өске 
чүнү-даа сагыырын силерден негевес деп шиитпирледивис: 2 хандан, 
бооп өлүрген дириг амытаннар эъдинден, дүрзү-бурганнарга өргээн 
аъш-чем чииринден база самыыраарындан ойталанар**. Бо бүгүнү 
сагыыр болзуңарза, шын кылып турар-дыр силер. Байырлыг, мен- 
ди-чаагай!» 


Айбычылар Антиохияда 


30 Айбылатканнар Антиохияга келгеш, ында бүзүрээн улусту чыг- 
гаш, чагааны хүлээдип бергеннер. 3! А демгилери ону номчааш, дет- 
кимчелиг медээге аажок өөрээннер. 32 Иуда биле Сила ийи боттары 





* 1524 Чамдык бурунгу грек сөзүглелдерде бо сөстерге: «Кыртыжап 
демдектеттирер база Моисейниң хоойлузун сагыыр ужурлуун чугаа- 
лааш» — деп сөстерни немээн. 

жж 152029 Чамдык бурунгу грек сөзүглелдерде бо шүлүктерде бар: «Ол 
ышкаш боттарынарга кылырын күзевээн чүвенерни өске улуска база 
кылбаңар» — деп сөстер эң бүзүрелдиг грек сөзүглелдерде таварыш- 
пайн турар. 

Бурганнын медээчилери турган болгаш, ха-дунмазынга хей суртаал 
кылып, оларны деткип база бузурелин быжыктырып турганнар. 
33-34 Иуда биле Сила анаа элээн болган соонда, бузурээннер оларга 
амыр-тайбынны, ак орукту кузээш, оларны айбылаан улусче дедир 
чорудупканнар*. 35 А Павел биле Варнава Антиохияга артып калган. 
Олар өске хөй улус-биле кады өөредиг берип база Дээрги-Чаяакчы- 
ның Буянныг Медээзин суртаалдап турганнар. 


Павел биле Варнаваның аразында чөрүлдээ 


36 Элээн үе эрткенде, Павел Варнавага: «Дедир чоруткаш, Дээр- 
ги-Чаяакчының медээзин суртаалдап турганывыс бүгү хоорайларда 
ха-дуңмавыска барып чедип, оларның канчаар чурттап олурарын 
көрээлем» — деп санал киирген. 37 Варнава Марк деп ады база бар 
Иоанны эдертип алыр бодаан. 38 Ынчалза-даа Памфилияга оларны 
каапкаш, бо ажыл-херекти олар-биле кады уламчылаваан боорга, 
Павел Маркты алган херээ чок деп санаан. 39 Ол дээш, оларның 
аразынга шыңгыы чөрүлдээ үнүп кээрге, Павел биле Варнава чарлы- 
рын шиитпирлээннер. Варнава Маркты эдерткеш, Кипрже эжинди- 
рип чорупкан. 4А Павел Силаны шилип алгаш, бүзүрээннер ону 
Дээрги-Чаяакчының авыралынга хүлээдип бээрге, орукче үнүпкен. 
4 Ол Сирия болгаш Киликияны эргий кезип, Бурганга бүзүрээннер 
ниитилелдерин быжыктырып чораан. 


Павел биле Силага Тимофейниң каттышканы 


1 6 1 Павел оруун уламчылап, баштай Дервияга, оон Листрага чеде 

берген. Аңаа Христоска бүзүрээн Тимофей деп аттыг кижи 
турган. Ооң авазы — бүзүрээн еврей херээжен, а ачазы — грек кижи 
чүве-дир. 2 Листра болгаш Иконияда бүзүрээннер ону эки кижи деп 
үнелээннер. 3 Павел Тимофейни эдертип алыр бодаан, ынчангаш 
аңаа кыртыжап демдектээр ёзулалды кылдыртып берген. Чүге дээрге 
ол чер чурттуг иудейлер шупту Тимофейниң адазы грек сөөктүг 
дээрзин билир турган. 4 Павел болгаш ооң-биле кады чораан улус 
хоорайларны эргий кезивишаан, элчиннер болгаш удуртукчулар- 
ның Иерусалимге доктаадып тургусканы - өске чоннардан үнген 


* 154 Чамдык бурунгу грек сөзүглелдерде бар: «Ынчалза-даа Сила 
ол черге артып каарын шиитпирлээн, а Иуда Иерусалимче чана 
берген» — деп сөстер эң бүзүрелдиг грек сөзүглелдерде таварышпайн 
турар. 


322 Ажыл-чорудулга 16 





бүзүрээн улус чүнү сагыыр ужурлугул деп шиитпирни бүзүрээннерге 
дамчыдып чораан. 5 Ынчангаш Бурганга бүзүрээннер ниитилелдери- 
ниң бүзүрели быжыгып, улузу хүн санай немежип турганнар. 


Павелди Македонияже кыйгыртканы 


6 Павел болгаш ону эдерген улус Фригия биле Галатия таварты чо- 
рупканнар, ынчалза-даа Ыдыктыг Сүлде Асияга Бурганның медээзин 
суртаалдаарын оларга чөпшээревээн. ? Мисияның кызыгаарынга чеде 
бергеш, олар Вифинияже чоруптар бодааннар, ынчалза-даа Иисустуң 
Сүлдези* хоруп каан. 8 Ынчангаш олар Мисияны таварып эрткеш, 
Троада хоорайга келгеннер. Павел дүне када мындыг дүш көрген: 
Македония чурттуг бир-ле кижи кээп турупкаш, оон: «Македонияга 
келгеш, биске дузалап көр!» — деп дилеп-тир. ! Ол ону көрген соон- 
да, Бурган бисти Буянныг Медээни Македонияга медеглезин дээн- 
дир деп түңнээш, доп-дораан ынаар чоруптарын шиитпирлээн бис. 


Павелдин Филиппыга келгени 


п Троададан Самофракия ортулукче, а даартазында хүндүс Неа- 
поль хоорайже эжиндире бердивис. 2 А Неапольдан Македонияның 
Римге чагырткан кезээниң кол хоорайы Филиппыга эжиндирип кел- 
дивис. Ол хоорайга элээн каш хүн турдувус. 8Амыр-дыш хүнүнде 
хоорай даштынче үнгеш, иудейлер мөргүүрде, үргүлчү аңаа чыглыр 
боор деп бодаанывыс хем кыдыы черге келдивис. Аңаа олуруп алгаш, 
ында чыылган херээженнер-биле чугаалажы берген бис. 14 Аңаа Фиа- 
тира хоорайдан келген, улуг үнелиг пөстер садыгжызы Лидия деп ат- 
тыг Бурганга мөгеер херээжен турган. Дээрги-Чаяакчы ооң чүрээн 
Павелдиң чугаазынга бүзүрээр кылдыр ажыдып берген. ! Лидия 
болгаш ооң өг-бүлезиниң улузу сугга суктурган соонда, ол бистен: 
«Мени Дээрги-Чаяакчыга ылап-ла бүзүрээн деп бодаар болзунарза, 
бажыңымга келгеш, аңаа туруп ап көрүңер» — деп дилээн. Ол боду- 
нуң күзелин чедип алган. 


Павел биле Силаны тудуп хоругдааны 


16 Бир-ле катап улустуң мөргүп чаңчыккан черинче бар чорувуста, 
орук ара биске өттүр билириниң бугунга алыскан чалча кыс уткужуп 
келген. Ол өттүр билип чугаалааш, ээлеринге хөй олча-ажык эккеп 





* 167 Чамдык бурунгу грек сөзүглелдерде «Иисустун» деп сөс тава- 
рышпайн турар. 

турган чүве-дир. 17Чалча кыс Павелдин база бистиң соовустан кы- 
лаштап: «Бо улус — Дээди-Бурган-Өрүкүнүң чалчалары-дыр! Олар 
силерге камгалалче баар орукту медеглеп турар!» — деп алгырып чо- 
руп берген. 18 Ол хей хуннер улаштыр ынчаар алгырып келген. Павел 
анчыгзынып, хая көрүнгеш, ооң бугунга мынча дээн: «Иисус Хрис- 
тостун ады-биле сеңээ дужаап тур мен — бо кыстан үне бер!» Бук ол 
дораан кыстан уне берген. 

19 Ооң ээлери ынчан олча-ажык алыр идегели читкенин көрүп 
кааш, Павел биле Силаны сегирип алгаш, төп шелде хоорай дарга- 
ларынче күш-биле аппарганнар. 2 Оларны рим шииткекчилерге 
эккелгеш, мынча дээннер: «Бо улус иудейлер-дир, олар бистин 
хоорайывыска хөлзээзин үндүрүп, 21бистин, рим хамаатыларның, 
хүлээп кербезивис азы күүсетпезивис ужурлуг чанчылдар суртаал- 
дап турлар». 22 Чыылган чон база Павел биле Силага удур болган. 
А шииткекчилер оларның хевин ужулдургаш, шывык-биле эриидээ- 
рин дужааганнар. 23 Оларны эриидеп-эриидеп, кара-бажынче киир 
октапканнар, а таңныылдар даргазынга серемчилелдиг кадарар ай- 
тыышкын бергеннер. 24 Ындыг айтыышкын алгаш, ол оларның бут- 
тарын аар доорбаш ыяшка чыпшыр демирлээш, кара-бажыңның 
иштики өрээлинге шоочалап каан. 


Павел биле Силаның кайгамчык хосталыышкыны 


25 Дүн ортузу чедип турда, Павел биле Сила мөргүп база Бурганга 
йөрээлдер ырлап турганнар, а өске хоругдаттырганнар оларны дыңнап 
олурганнар. 26 Хенертен анаа эвес күштүг чер шимчээшкини эгелээн 
болгаш, кара-бажыңның таваа безин сириңейни берген, ол дораан 
ооң шупту эжиктери ажыттынып, хамык хоругдаттырганнарның ил- 
чирбелери кошкап, адырлы бергилээн. 27 Таңныылдар даргазы оттуп 
келгеш, көөрге, кара-бажың эжиктери ажык турар боорга, хоругдат- 
тырганнар дезе берген-дир деп бодааш, бичии-ле болза хылыш-биле 
шаштына бер часкан. 28 Ынчалза-даа Павел ыыткыр үн-биле: «Бодун- 
га хора чедирбе! Бис шупту мында бис!» — деп алгыра берген. 

29 Танныылдар даргазы чырыткы эккелдиргеш, кара-бажыңче кире 
халаан. Кортканындан сирилевишаан, ол Павел биле Силанын мур- 
нунче кээп дүшкен. 30 Оон ол оларны ундуре бергеш: «Дээргилер, 
камгалал алыр дизе, мен чүнү кылыйн?» — дээн. 3! «Дээрги-Чаяакчы 
Иисуска бүзүре. Бодуң болгаш өг-бүлең ынчан камгалал алыр си- 
лер» — деп, олар харыылаан. 32 Павел биле Сила ол кижиге база ооң 
өг-бүлезиниң улузунга Дээрги-Чаяакчының медээзин суртаалдап 


324 Ажыл-чорудулга 16, 17 





бергеннер. 33 Кара-бажың даргазы оларны ол-ла дүнеки шакта аппар- 
гаш, балыгларын чуп бергеш, ол дораан боду база бүгү өг-бүлези сугга 
суктуруп алган. 34 Оон оларны бажыңынга эккелгеш, аъш-чем салып 
хүндүлээн. Бурганга бүзүрээни дээш, ооң боду болгаш өг-бүлезиниң 
шупту улузу өөрүп турганнар. 

35 Хүн үнүп кээрге, шииткекчилер боттарының албанында турар 
улузун: «Ол ийи кижини хостанар» — деп сөс чедирери-биле чорудуп- 
каннар. 36 Кара-бажың даргазы ол айтыышкынны Павелге дамчыт- 
кан: «Шииткекчилер силерни хостазын дээш, менче улус чорутту. 
Ынчангаш ам моон үнгеш, амыр-тайбың чоруптунар». 37 Ынчалза- 
даа Павел оларга мынча дээн: «Бисти, рим хамаатыларны, шииткел 
үндүрбейн, чон мурнунга эттеп турдулар, оон кара-бажыңче киир 
октаптылар. А ам олар бисти бүдүү салыптар деп турар де? Чок! Ол 
канчап-даа бүтпес! Олар боттары кээп, бисти моон үндүрзүннер». 

38 Хоорай албанында турар улус ол сөстерни шииткекчилерге дам- 
чыдарга, олар Павел биле Сила рим хамаатылар дээрзин дыңнааш, 
корга бергеннер. 3 Шииткекчилер чедип келгеш, оларга буруузун 
билингеш, кара-бажындан үндүре бергеш, хоорайдан чоруй баарын 
дилээннер. 40 Павел биле Сила кара-бажындан үнгеш, Лидияның ба- 
жыңынга чеде бергеннер. Олар аңаа ха-дуңмазы-биле ужуражып, 
оларны сорук киирип кааш, оруун уламчылап чорупканнар. 


Павел биле Сила Фессалоникада 


1 1Элчиннер Амфиполь болгаш Аполлонияны таварып эрткеш, 
7 ында иудей синагога турган Фессалоника хоорайга келгеннер. 
2 Павел чаңчыккан аайы-биле синагогаже кире бергеш, үш амыр- 
дыш хүнүн улаштыр Бижилге дугайында иудейлер-биле чугаалажып, 
з Христостуң хилинчекти көрүп эртер, а оон катап дирлир ужурлуун 
тайылбырлап база шынзыдып келген. Оон Павел: «Ооң дугайында 
силерге медеглеп турарым Иисус — Христос ол-дур» — деп чугаалаан. 
4 Иудейлерниң чамдыызы, Бурганга мөгеер гректер болгаш эвээш 
эвес ызыгууртан херээженнер бүзүрей бергеш, Павел биле Силага 
каттыжа бергеннер. 5 Ынчалза-даа бүзүревээн иудейлер адааргааш, 
сөлгүжок бак, дүржок кижилер тып, хөй улус чыып алгаш, хоорайга 
хөлзээзин үндүргеннер. Олар Иасоннуң бажыңынга келгеш, Павел 
биле Силаны чыылган улус мурнунче үндүре бээр дээш, дилеп тур- 
ганнар. 6 Ынчалза-даа оларны тып чадааш, Иасонну база элээн каш 
өске бүзүрээн кижини хоорайның чагырыкчыларынче алгаш чоруп- 
каннар. Олар: «Делегейни бир кылдыр хөлзээзин үндүрген бо улус ам 

мында келген-дир! 7А Иасон оларны хүлээп алган-дыр. Олар шупту 
императорнуң чарлыктарынга удурланып, „Иисус дээр өске хаан 
бар“ деп турарлар-дыр» — деп алгыржып турганнар. 8Ону дыңнаан 
чон база хоорай чагыргазы дүвүреп үнген. 9 Олар оон Иасонну болгаш 
ооң өөрүн торгаал төлээринче албадааш, салып чорудупканнар. 


Верияга суртаал 


10 А бүзүрээн улус Павел болгаш Силаны доп-дораан дүне када Ве- 
рия дээр хоорайжыгашче чорудупканнар. Аңаа келгеш, олар иудей 
синагогага барганнар. И Верияның улузу Фессалониканын улузундан 
кижизиг аажылыг болган: олар медээни күзелдии-биле хүлээп алгаш, 
Павел биле Силаның алыс шынны чугаалап турарынга бүзүрээр 
дээш, хүннүң-не Бижилгени шинчилеп турганнар. 2 Хөй иудейлер, а 
ол ышкаш эвээш эвес алдар-хүндүлүг ызыгууртан эр-херээжен грек- 
тер бүзүрей бергеннер. 

13 Ынчалза-даа Фессалониканың иудейлери Павелдиң Верияда ба- 
за Бурганның медээзин суртаалдап турарын дыңнааш, ынаар чеде 
бергеш, чонну күткүп база хөлзээзин үндүреринче ыдалап эгелээн- 
нер. 4 Бүзүрээн улус ынчан Павелди ол дораан далай кыдыынче 
чорудупкан, а Сила биле Тимофей Верияга артып калган. 15 Павелди 
үдээннер ооң-биле кады Афины хоорайга келгеш, «Сила биле Тимо- 
фей эң дүргени-биле менче чедип келзиннер» дээн Павелдиң ай- 
тыышкынын дамчыдып, дедир чаныпканнар. 


Павел Афиныда 


16 Павел эштерин манап, Афиныга чоруп тургаш, хоорайны дүрзү- 
бурганнар дола бергенин көргеш, сеткил-сагыжы аажок аараан. !7 Ол 
синагогага иудейлер болгаш Бурганга мөгеер гректер-биле маргы- 
жып, хүннүң-не төп шөлге аңаа таварышкан улус-биле чугаалажып 
турган. 18 Бир катап чамдык эпикурийжи болгаш стоик философтар 
ооң-биле маргыжа бергеннер. Чамдыктары: «Бо чалчыраашпай чүнү 
чугаалаар деп турар ирги?» — дээннер. Өскелери: «Ол кижи өске чер- 
лер бурганнарын суртаалдап тур ышкаш» — дээр болганнар, чүге дээр- 
ге Павел оларга Иисустуң дугайында база Ооң катап дирилгениниң 
дугайында медеглээн чүве-дир. ! Олар ону эдертип алгаш, ареопагка” 





* 1719 Ареопаг – Афинының эң ат-сураглыг хамаатыларындан тургус- 
тунган чөвүлелдиң хуралдаарда чыглыр тейи биле ол чөвүлелдиң ады. 
Ареопагтың кежигүннери шииткекчилерниң бүрүн эргелерин база 
эдилеп чорааннар. 

эккелгеш, мынча дээннер: «Силер чүү деп ындыг чаа өөредиг сур- 
таалдай бердинер, ону билип шыдаар бис бе? 20 Бир-ле элдеп, дыңнап 
көрбээнивис чүүл чугаалаар-дыр силер. Ынчангаш ол чүл дээрзин 
билип алыксап тур бис». 2 (Афинының чурттакчылары база ында 
чурттаан өскээртен келген улус хөөрежип азы кандыг-бир чаа чүүл 
дыңнап, үе эрттиреринге туралыы кончуг турганнар.) 


Павелдин Афинының чөвүлели — ареопаг мурнунга чугаазы 


22 Павел ареопагтың мурнунга турупкаш, мынча дээн: «Афинының 
чурттакчылары! Силерниң бүгү ажыл-херектеринерге бурганнар 
хүндүлээринге сундулуунарны көрүп тур мен. 23 Чүге дээрге мен хоо- 
райны кезий кылаштааш, силерниң ыдык чүүлдеринерни топтап 
көрдүм. „Билдинмес Бурганга“ — деп дашта оя соктаан өргүл салыр 
чер безин тып алдым. Билбес хиренерде, Аңаа мөгейип турарыңар ол 
билдинмес Бурган дугайында силерге медеглээр бодап тур мен. 

24 Делегейни база ында бар бүгү чүвени чаяаган Бурган дээр болгаш 
черниң Дээрги-Чаяакчызы болганда, Ол кижи холу-биле туткан өр- 
гээлерге чурттавас. 25 Ол чүү-даа чүве хереглевес болгаш, улустуң 
Аңаа бараан боорун-даа бодавас, а Боду шупту улуска амыдыралды, 
тынышты база арткан бүгү чүүлдү берип турар. 2 Улус черни бир кыл- 
дыр чурттазын дээш, Ол чаңгыс кижиден бүгү кижи төрелгетенни ты- 
вылдырган. Ол бүгү улуска чер кырынга чурттаар үелерни, тодаргай 
девискээрлерни айтып берген. 27 Улус Олче баар оруун дилеп тып- 
сын, Аңаа канчап-чооп-даа болза чоокшулазын база Ону тып алзын 
дээш, Бурган бүгү чүвени кылган, а херек кырында Ол бистиң кижи 
бүрүзүнге чоок болгай. 28 Ооң ачызында чурттап, шимчеп база амы- 
дырап чоруур болгай бис. Ол дугайында силерниң чамдык шүлүк- 
чулеринер: „Бис — Ооң үре-салгалы бис“ — деп чугаалаан-дырлар. 

29 Ынчангаш бис Оон уре-салгалы болганывыста, Бурганнын бода- 
ралын кижиниң уран чаяанын база чогаадыкчы бодалын ёзугаар 
даштан оя соктаан азы алдын, менгунден кылган кандыг-бир дурзу- 
бурганга дөмейлей бодавас ужурлуг бис. 30 Бурган бүгү улуска алыс 
шынны билбес, мугулай чораан үезин соонга каапкаш, ам каяа-даа 
бачыдын миннирин дужаап турар-дыр. 3! Чүге дээрге Ол Бодунуң 
шилип алган Кижизин дамчыштыр бо делегейни чөптүг шүүгү-биле 
шиидер хүнүн доктаадып каан. Бурган Ону өлүглерден катап диргис- 
кеш, Ону шилип алганын бүгү улуска көргүскен». 

32 Өлүглерден катап дирлириниң дугайында дыңнап кааш, оларның 
чамдыызы Павелди шоодуп эгелээннер, а өскелери: «Ол дугайында 

силерден соонда бир дыңнаар бис» — дээннер. 33 Ынчангаш Павел 
олардан чоруй барган. 34 Ынчалза-даа чамдык улус бузурей бергеш, 
оон талазынче шилчий берген: оларнын аразында ареопагтын ке- 
жигуну Дионисий, Дамарь деп аттыг херээжен болгаш өскелер-даа 
бар болган. 


Павел Коринф хоорайда 


1 1 Павел оон соонда Афиныны каапкаш, Коринф хоорайже чо- 
8 руй барган. 2Ол анаа Понт можуга теруттунген Акила дээр 
иудей-биле таныжып алгаш, оон бажынынга чеде берген. Акила бо- 
дунун кадайы Прискилла-биле кады чоокта чаа Италиядан келген 
турган, чуге дээрге Клавдий император хамык иудейлерге Римден 
унуп чоруурун дужааган чуве-дир. ЗА оларнын кылып турар ажылы 
оонуу-биле дөмей — майгыннар даарап турар боорга, Павел артып 
калгаш, олар-биле кады ажылдай берген. 4Ол амыр-дыш хүнү келген 
санай синагогага иудейлер болгаш гректер-биле маргыжып, оларны 
бүзүрелче ээлдирерин кызыдып турган. 

5Сила биле Тимофей Македонияга чедип кээрге, Павел бодунуң 
бүгү үезин суртаал кылырынга бараалгадып*, «Иисус дээрге Христос 
ол-дур» дээрзин иудейлерге херечилеп турган. 6А олар аңаа удурла- 
нып, бак сөглээр боорга, ол бодунуң хевинден доозунну тө силгип- 
кеш**, оларга мынча дээн: «Ат болур силер! Мээң ам силер дээш, 
харыысалгам чок. Амдан эгелээш, өске чоннар улузунга суртаалдап 
чоруурум ол-дур». 7 Павел синагогадан үнгеш, бажыңы ооң чанынга 
турган Бурганга мөгеер бир кижиже чорупкан. Ооң адын Тит Иуст*** 
дээр чүве-дир. # А синагога даргазы Крисп бодунуң өг-бүлезиниң улу- 
зу-биле кады Дээрги-Чаяакчыга бүзүрей берген. Павелди дыңнаан 
Коринфиниң хөй чурттакчылары база бүзүрээш, сугга суктуруп ал- 
ганнар. 

9 Бир-ле дүне Павелдин дужунге Дээрги-Чаяакчы аңаа: «Кортпа! 
Чугаанны уламчыла база ыыттавайн барба. 19 Мен сээң-биле кады 





* 185 Чамдык бурунгу грек сөзүглелдерде «Павел бодунуң бүгү үезин 
суртаал кылырынга бараалгадып» эвес, а «Павел Сүлдеге албадат- 
каш» деп бижээн. 

** 18:6 Павелдин ынчаар кылганы иудейлерниң бүзүрел чогун оон ам 
черле шыдажыр арга чок апарганын херечилеп турар. 

*** 187 Чамдык бурунгу грек сөзүглелдерде «Тит» деп ат таварышпайн 


турар. 

мен, кым-даа сеңээ хора чедирип шыдавас. Бо хоорайда Мээң улузум 
хөй деп билип ал» — дээн. И Павел ол хоорайга улусту Бурганның 
медээзинге өөредип, бүдүн чартык чыл дургузунда турган. 


Иудейлерниң Павелди шиидери-биле эккелгени 


12 Ахаия можунуң Римден томуйлаан чагырыкчызы Галлион дээр- 
зи турар өйде, иудейлер Павелге удур бөлүглежип алгаш, ону шүүгү 
черинге эккелгеннер. !З Олар мынча дээннер: «Бо кижи хоойлу- 
дүрүмге дүүшпес кылдыр Бурганга мөгееринче улусту бүзүредип тур». 
М Павел аксын ажыдып чадап чыдырда-ла, ону буруудаткан иудей- 
лерге Галлион мынча дээн: «Иудейлер, кандыг-бир хоойлу-дүрүм 
үрээшкини азы кем-херек үүлгедиишкини болган болза, силерни 
дыңнаар чылдагаан менээ тургай эртик. 15 Ынчалза-даа мында өөре- 
диглер, аттар база ыдыктыг хоойлуңар дугайында чугаа чоруп турар 
болганда, боттарыңар сайгаржып алыңар. Мен ол айтырыгга шиит- 
кекчи болбас мен». 16 Оон оларны шүүгү черинден үндүр сывырып- 
кан. 17 Олар ынчан шупту синагога даргазы Сосфенни шүүгү чериниң 
мурнунга эттей бергеннер, ынчалза-даа Галлион ынаар хензиг-даа 
сагыш салбаан. 


Павелдин Антиохияже ээп келгени 


18 Павел Коринфиге элээн каш хонгаш, эш-өөрү-биле байырла- 
жып чарылгаш, Сирияже эжиндирип чорупкан. Прискилла биле 
Акила база ону эдерип чорупканнар. Павел эжиндирип чоруур бе- 
тинде, Бурганга аазаашкын кылганының демдээ кылдыр, Кенхреяга 
бажын дөңгүрертип каапкан. !9 Ефес хоорайга эжиндирип келгеш, 
Павел Прискилла биле Акиланы каапкаш, боду синагогаже чоруп- 
каш, иудейлер-биле чугаалажып эгелээн. 20 Олар ону олар-биле 
кады ам-даа артып каарын дилээннер, ынчалза-даа ол чөпшээ- 
решпээн. 2! Чоруп тура, Павел мынча дээн: «Бурганның күзел-соруу 
ындыг болур болза, мен ээп кээр мен». Оон ол Ефестен эжиндирип 
чорупкан“. 

22 Кесарияга эрикке дүшкеш, ол Иерусалимге келгеш, ында Бурган- 
га бүзүрээннер ниитилелиниң амыр-мендизин айтыргаш, Антиохияже 





* 1821 Чамдык бурунгу грек сөзүглелдерде бо шулукке: «Чоокшулап 
олурар байырлалды Иерусалимге уткуурум эргежок чугула-дыр» база 
«А Акила биле Прискилла Ефеске артып калганнар» — деп сөстерни 
немээн. 

чоруй барган. 23 Антиохияга элээн тургаш, Павел аян-чоруун уламчы- 
лап, Галатия биле Фригиянын хоорайларын дургаар таварып эрткеш, 
хамык еереникчилернин бузурелин быжыктырып чораан. 


Аполлостун Ефеске суртаалы 


24 Ол өйде Ефеске Аполлос дээр иудей чедип келген. Ол Алексан- 
дрияга төрүттүнген, Бижилгени эки билир, аажок чечен кижи 
чүве-дир. 25 Аполлос Дээрги-Чаяакчынын айтып-сургаан оруун эки 
билип алгаш, хайнып-хелзээн сеткилинден чугаалап, боду чүгле 
Иоаннын сугга суп турганын билир-даа болза, Иисустун дугайында 
шынчы сөс-биле өөредип турган. 26 Ол синагогага дидими-биле чу- 
гаалап эгелээн. Прискилла биле Акила ону дыңнап кааш, бажынын- 
че чалап эккелгеш, Бурганның оруун аңаа оон-даа долузу-биле 
тайылбырлап бергеннер. 27Аполлос улаштыр Ахаияже чоруур деп 
баарга, бүзүрээннер ону сорук кииргеш, ында бүзүрээн улуска 
«Бо кижини хүлээп алыңар» деп чагаа чорудупканнар. Ол ынаар 
чеде бергеш, Бурганның авыралының ачызында бүзүрей берген 
улуска улуг дузазын көргүскен. 28 Чүге дээрге Аполлос Иисус — 
Христос-тур дээрзин Бижилгелер-биле шынзыдып, хөй чон мур- 
нунга иудейлерниң аксын аажок күштүг барымдаалар-биле дуй 
шаап келген. 


Павел Ефесте 


1 1 Аполлос Коринфиге турган өйде, Павел янзы-бүрү иштики, 
9 бедигээш можулар таварты эрткеш, Ефеске чедип келген. Ол 
анаа элээн каш бузурээннер тып алган. 2Павел олардан айтырган: 
«Бүзүрей бээринерге, Ыдыктыг Сүлде силерже бадып келди бе?» 
Олар: «Бис ындыг Ыдыктыг Сулде барын оода дыннаваан бис» — деп 
харыылааннар. 3«Ынчаарга сугга суктурганынар силерге кандыг ут- 
калыг болду?» — деп, Павел айтырган. «Иоаннын сугга суп турганы 
дег, ындыг болду-ла» — деп, олар харыылааннар. 

4 Павел мынча дээн: «Иоанның сугга сугары — бачыдын миннип, 
Бурганче эглири-биле сугга суктурары-дыр. Иоанн улусту бодунуң 
соондан кел чыдар Кижиге — Иисуска бүзүрээринче кыйгырып тур- 
ган». 5Ол улус ону дыңнааш, Дээрги-Чаяакчы Иисустуң ады-биле 
сугга суктуруп алганнар. 6 Павел улуска холдарын дегзирге, Ыдыктыг 
Сүлде оларже бадып келген. Олар ынчан билдинмес дылдарга чу- 
гаалап, өттүр билип медеглеп эгелээннер. 7 Олар шупту он ийи хире 
кижи турган. 

8 Павел синагогага үш ай иштинде дидими-биле суртаалдап, иудей- 
лер-биле шынгыы чугаалажып, Бурганның Чагыргазының дугайын- 
да алыс шынны бадыткап келген. Ынчалза-даа оларның чамдыызы 
бүзүрээринден ойталааш, Дээрги-Чаяакчының оруун чон мурнунга 
бактап турган. Павел ынчан оларны каапкаш, өөреникчилери-биле 
кады чоруткаш, Тиранн дээр кижиниң хуу өөредилге черинге хүн- 
нун-не суртаалдап турган. 19 Ынчалдыр ийи чыл уламчылап келген, 
а Асияда чурттаан бүгү иудейлер болгаш гректер Дээрги-Чаяакчының 
медээзин дыңнап кааннар. 


Скеваның чеди оглу 


п Бурган Павелди дамчыштыр анаа эвес кайгамчык чүүлдер кылып 
турган. 12 Ынчангаш ооң аржыылдарын болгаш баартыктарын безин 
аарыг кижилерге дегзирге, оларның аарыы экирип, а буктары олар- 
дан үнүп турган. 13 Чер кезип, буктар үндүр сывырып чоруур чамдык 
иудейлер база букка алыскан кижиге Дээрги-Чаяакчы Иисустун 
адын адап: «Павелдиң суртаалдап турары Иисустуң ады-биле бо ки- 
жиден үне бер» — деп тарбыдаарын шеней бергеннер. М Бурганның 
дээди бараалгакчызы иудей Скеваның чеди оглу ынчап турган чүве- 
дир. 15 Ынчалза-даа бук оларга мынча дээн: «Иисусту билир мен, Па- 
велди база, а силер кымнар силер?» 16 Оон букка алыскан кижи чеди 
алышкыже халый бергеш, оларга күш дөгеп, чула эттеп кааптарга, 
олар бажыңдан шалдаң-чанагаш, балыг-бышкын үне халышканнар. 
17 Ефесте чурттаан бүгү иудейлер болгаш гректер ол дугайында дыңнап 
кааш, аажок кортканнар, ынчангаш Дээрги-Чаяакчы Иисустуң адын 
хүндүлээри дам барганнар. 18 Хөй бүзүрээн кижилер чедип кээп, ба- 
чыттыг херектерин ажыы-биле миннип турган. ! А хөй караң көрнүр 
кижилер боттарының дүрүг номнарын чыггаш, хамык улус көрүп тур- 
да, өрттедипкен. А өрттеткен дүрүглерниң ниити өртээн санап көөрге, 
бежен муң мөңгүн чоос хире бар болган! 29 Дээрги-Чаяакчынын ме- 
дээзи шак ынчалдыр калбаа-биле нептереп, күш кирип олурган. 


Ефеске болган үймээн 


21 Ол бүгү болуп кааптарга, Павел Ыдыктыг Сүлдеге башкарткаш, 
Македония биле Ахаияны таварты Иерусалимче чоруурун шиитпир- 
лээн. Ол мынча дээн: «Иерусалимге барганым соонда, Римге четкен 
турар ужурлуг мен». 22 Павел Македонияже Тимофей биле Ераст дээр 
ийи дузалакчызын чорудупкан, а боду элээн үе дургузунда Асияга 
артып калган. 

23 Ол үеде Дээрги-Чаяакчынын оруунга удур күштүг үймээн үнген. 
24 Димитрий дээр ус-дарган кижи мөнгүнден Артемиданың өргээзи- 
ниң бичиилеткен дүрзүлерин кылып турган. Тус черниң ус-шеверлери 
ону кылышкаш, хөй орулга ап келгеннер. 25 Димитрий мөңгүн-биле 
ажылдаар шеверлерни болгаш өске-даа усчуларны чыып алгаш, мын- 
ча дээн: «Эш-өөр! Бо ажыл силерге эки олча-ажык берип турарын би- 
лир силер. 26 Павел дээр кижи чүгле Ефеске эвес, а бүгү Асияга дыка 
хөй улусту бистен хая көрнү бээр кылыпканын көрүп база дыңнап тур 
силер. Ол Павел кижи холу-биле кылган бурганнар — бурганнар эвес 
болур дээр-дир. 27 Ол чорук чүгле бистиң ус-тывыжывыстың чаагай 
ат-сураан чидирип турары-биле эвес, а өндүр улуг бурган Артемида- 
ның өргээзи ат-сураан чидиреринге чылдагаан бооп турары-биле 
озалдыг-дыр. Асияның база бүгү делегейниң чону мөгейип турар шак 
ол бурган өндүр чаагай чоруун чидирер-дир». 

28 Ону дыңнааш, олар аажок хорадап: «Ефесте Артемида өндүр 
улуг!» — деп алгыржып эгелээннер. 29 Хоорайны хөлзээзин хөме ап- 
кан. Бүгү улус Павелдиң Македониядан эдертип эккелген эш-өөрү 
Гаий биле Аристархты тудуп алгаш, хоорайның улуг, ажык театрынга 
сөктүп келген. 

30 Павел база чон мурнунга үнүп кээр дээрге, бүзүрээннер ону 
ынатпаан. 31 Можунуң чамдык алдар-хүндүлүг дүжүметтери — ооң 
эштери, олче улус ыдыпкаш, театрже барбайн көөрүн дилээннер. 

32 Ол аразында театрда чыылган улустуң чамдыызы — бир чүве, өс- 
келери — бир өске чүве алгыржып турган, чүге дээрге ында корум-чу- 
рум чок болуп, улустуң хөй кезии чүге чыылганын-даа билбес болган. 
3з Иудейлер Александр дээр кижини чон мурнунче албадап үндүрүп- 
кен. Ол чонга тайылбыр кылыр бодааш, холу-биле улус оожургадыр 
шимчээшкин кылган. 34 Ынчалза-даа ол иудей кижи дээрзин билип 
кааш, шупту улус бир үн-биле: «Ефесте Артемида өндүр улуг!» — деп 
кышкыржы берген. Олар ийи шак хире алгыржып келгеннер. 35 Хоо- 
рай бижээчизи чонну арай боорда оожуктургаш, мынча дээн: «Ефес- 
тиң чону, бистиң хоорайывыс — өндүр улуг Артемиданың өргээзинин 
база ооң дээрден кээп дүшкен ыдыктыг дажының кадагалакчызы 
дээрзин чер кырында билбес кижи бар бе?! 36 Ол кымга-даа маргыш 
чок барымдаа-дыр. Ынчангаш силер оожургап, бодамча чок хөделбес 
болзуңарза эки. 3? А силер дээрге Артемиданың өргээзин-даа оорла- 
ваан, бурганывысты-даа бак сөглевээн бо ийи кижини бээр эккел- 
динер чоп. 38 Димитрий болгаш өске-даа ус-шеверлер кандыг-бир 
кижини буруудадып турар болза, бисте ону сайгарар шүүгү-даа, 

уштап-баштап турар кижилер-даа бар-дыр. Бот-боттарын аңаа бу- 
руудатчып турзуннар. 3 А өске кандыг-бир айтырыынар бар болза, 
ону чоннуң хоойлу ёзугаар чыыжынга шиитпирлээр херек. 4А ам 
бөгүнгү болуушкуннар дээш, үймээн үндүргенинге буруудаттырар 
айыыл биске кыжанып келди. Ындыг хөлзээзин дээш, агартынар 
чылдагаан бисте чок-тур». Ынча дээш, ол чыышты тарадыпкан. 


Павел Македония биле Грецияда 


1 Хөлзээзин төне бээрге, Павел Иисуска бүзүрээннерни кый- 
29 гырткаш, оларны сорук киирип, чүве чугаалааш, байырлажып 
чарылган соонда, Македонияже чоруй барган. 2Орук ара ол чер 
болганга бүзүрээннерни суртаалдары-биле быжыктырып чораан. 
Оон ол Грецияга чедип келгеш, 3аңаа үш ай болган. Ооң Сирияже 
эжиндирип чоруурунуң мурнуу чарыында иудейлер аңаа удур сүлчээ 
кылган. Ынчангаш ол дедир Македония таварты эртерин шиитпир- 
лээн. 4 Павелди Верия чурттуг Пиррниң оглу Сосипатр, Фессалоника 
чурттуг Аристарх биле Секунд, Дервия чурттуг Гаий, Тимофей база 
Асия чурттуг Тихик биле Трофим олар үдеп чорааннар“. 5 Олар 
баштай үнүпкеш, бисти Троадага манап турганнар. 6А бис хаарган 
далганнар байырлалының соонда Филиппыдан эжиндирип үнгеш, 
беш хонук эрткенде, Троадага өөрүвүске катчып алгаш, аңаа чеди 
хонган бис. 


Павелдиң Евтихти өлүглерден катап диргискени 


7Улуг-хүнде эп-сеткилдиң чемин үлежип чиир дээш, чыылган бис. 
Павел чыылган улуска суртаалдап турган. Ол даарта эжиндирип чо- 
руур деп турган болгаш, дүн ортузу чедир чугаалап келген. 8 Бистиң 
чыглып келгенивис үстүкү өрээлге хөй-ле чырыткылар хып турган. 
9 Павел суртаалын дыка үр уламчылап келген болгаш, сонга караанга 
олурган Евтих деп аныяк оол бажын согайтып, уйгузунга бастыргаш, 
үшкү каъттан чайлып кээп дүшкен. Ону көдүрүп кээрге, ол өлүг бол- 
ган. 10 Павел дүжүп келгеш, оолдуң кырынга чыдыпкаш, куспактап 
алгаш: «Мунгараванар, ол тынныг-дыр!» — дээн. П Ол үстүнче үне 
бергеш, хлебти үзе тыртып чигеш, дыка үр, даң аткыже чугаалап кел- 
ген, а оон чоруй барган. 2 Аныяк оолду бажыңынга дириг хевээрзин 
эккелгеннер, а шупту улустуң сагыжы ажый берген. 





* 204 Чамдык бурунгу грек сезуглелдерде «Үдеп чорааннар» деп сөс- 
терге «Асияга чедир» деп сөстерни немээн. 


Ажыл-чорудулга 20 333 





Троададан Милитче аян-чорук 


13 Бис корабльга олурупкаш, Ассче эжиндирип чорупкан бис. Анаа 
Павелди ап алыр ужурлуг турган бис, чүге дээрге боду ынаар кургаг 
черлеп чоруй баар дээш, ол ынчаар айыткан. М Павел биске Асска та- 
варжы бээрге, ону корабльче ап алгаш, Митилина хоорайже эжинди- 
рип чоруптувус. 15Оортан даартазында хүндүс эжиндирип үнгеш, 
Хиос ортулуктун дужунга келгеш, оон бир хүн эрткенде, Самос орту- 
лукка доктаадывыс*. База бир хүнзээш, Милит хоорайга эжиндирип 
келдивис. 16 Павел Асияга саадап, үе чидирбес дээш, Ефестин чаны- 
биле эрте бээрин шиитпирлээн, чуге дээрге Иерусалимче далажып 
бар чыткан. Ол ынаар, аргалыг-ла болза, беженги хуннун байырла- 
лында чеде бээрин күзээн. 


Ефестин христиан удуртукчулары-биле байырлажыг 


Павел Милиттен Ефесче улус чоруткаш, Ефестин Бурганга 
бүзүрээннер ниитилелиниң удуртукчуларын кыйгырткан. 18 Олар 
чедип кээрге, ол мынча дээн: «Асияга мээн келгеним баштайгы хүн- 
ден-не ургулчу силер-биле кады канчаар чурттап турганымны билир 
силер. 2 Мен Дээрги-Чаяакчыга караам чажын эндере төп, иудей- 
лернин кара сагыштыындан салым-хуумга таварышкан шенелделер- 
ни ажып эртпишаан, биче сеткилдиг бараан бооп келдим. 20 Силерге 
ажыктыг болгу дег бүгү чүүлдү суртаалдап, силерни хөй улус мурнунга 
база бажыңнар кезип, коргуш чок өөредип келдим. 21 Бачыдын мин- 
нип, Бурганче эглириниң база Дээрги-Чаяакчывыс Иисуска бүзүрээ- 
риниң дугайында иудейлерге-даа, өске чоннар улузунга-даа медеглеп 
келдим. 22А ам, Ыдыктыг Сүлдениң айытканы-биле, мени ында чүү 
манап турарын билбес-даа болзумза, Иерусалимче чоруур ужурлуг 
мен. 23 Чүгле Ыдыктыг Сүлдениң хоорай бүрүзүнге меңээ сагынды- 
рыг кылып, Иерусалимге мени хилинчек болгаш хоругдал манап ту- 
рарын чугаалап келгенин-не билир мен. 24 Ынчалза-даа амыдыралым 
меңээ кандыг-даа үне чок, чүгле бодумнуң оруумну төндүр чоруп, 
Дээрги-Чаяакчы Иисустуң меңээ даандырган бараан болуушкунун 
эчизинге чедирген болзумза — Бурганның авыралының дугайында 
Буянныг Медээни улуска дыңнаткан болзумза! 





* 2015 Чамдык бурунгу грек сөзүглелдерде «Самос ортулукка доктаа- 
дывыс» деп сөстерге «Оон Трогиллийге барыпкаш» деп сөстерни 
немээн. 

25 Араңарга аралажып, Бурганның Чагыргазын суртаалдап турга- 
ным улустан чангызынар-даа мени моон сонгаар көрбезин билир 
мен. 26 Силерниң кандыг-бирээнер өлүмче бажы-биле баар болза, ол 
дээш, буруум чогун бөгүн силерге медеглеп тур мен. 27 Чүге дээрге 
Бурганның бүгү-ле күзел-соруун силерге коргуш чок суртаалдап 
келген мен. 

28 Бодуңарны база Ыдыктыг Сүлдениң силерге хүлээдип берген 
кодан хоюн хайгаарап көрүп чоруңар. Бурганның бузурээннер нии- 
тилелиниң кадарчылары бооп көрүнер, ону Ол Бодунуң ханын төк- 
кеш, бөлүп алган болгай. 2 Мен силерден чоруй баарымга, каржы 
бөрүлер чедип келгеш, коданны черле өршээвес дээрзин билир мен. 
30 Бүзүрээннер оларны эдерзин дээш, алыс шынны соора өөреди 
бээр улус силерниң араңарга безин тыптып кээр. 3! Ынчангаш серем- 
чилелдиг болуңар! Мээң үш чыл дургузунда, дүне-хүндүс караам ча- 
жын төп, силерге могаг-шылаг чок сагындырып келгенимни сактып 
чорунар. 

32 Мен ам силерни Бурганга болгаш Ооң авыралының дугайында 
медээге хүлээдип тур мен. Ол медээ силерни быжыктырып база Бур- 
ганның бүгү улузунга аазаан өнчүнү силерге берип шыдаар. 33 Мен 
кайынардан-даа алдын, мөңгүн, идик-хеп алырын күзевээн мен. 
34 Бодумнуң база эш-өөрүмнүң хереглээр чүвезин бо ийи холум-биле 
ажылдап ап келгенимни билир силер. 35 Чүнү-даа кылып турган 
болзумза, бодумнуң үлегерим-биле бис ажылдаар, Дээрги-Чаяакчы 
Иисустун сөстерин сактып, кошкак улуска дузалажыр ужурлуг бис 
дээрзин силерге көргүзүп келген мен. Ол: „Алырынга көөрде, бээри — 
амыр-чыргалдыг“ — дээн болгай». 

36 Павел ынча дээш, шупту улус-биле кады дис кырынга олуруп- 
каш, мөргүп алган. 37 Шупту улус ыглап-сыктап, ону куспактааш, 
ошкап турган. 38 Ылангыя оон: «Моон сонгаар мени көрбес силер» — 
дээн сөстери оларны мунгарадыпкан. Оон Павелди корабльга чедир 
үдеп кааннар. 


Иерусалимче аян-чорук 


1 1 Бис олар-биле арай деп чарылгаш, баштай дорт-ла Кос орту- 
2 лукка, даартазында хүндүс Родос ортулукка эжиндирип четти- 
вис, а оортан Патара хоорайже чорупкан бис. 2 Финикия баар корабль 
тып алгаш, аңаа олурупкаш, улаштыр ынаар эжиндирип кагдывыс. 
3 Кипр ортулукту мурнуу талазы-биле оюп эрткеш, Сирияже углап- 
кан бис. Оон Тир хоорайга туруп алдывыс, чүге дээрге корабльдиң 

чүъгүн аңаа дүжүрер турган. 4Аңаа бис Иисуска бүзүрээн улус тып 
алгаш, чеди хун иштинде олар-биле кады турдувус. Ыдыктыг Сулде 
сагыш алындырарга, олар Павелге: «Иерусалимче барба» — деп тур- 
дулар. 5 Анаа турар үевис тене бээрге, улаштыр чоруптувус. Бузурээн 
улус шуптузу кадайлары болгаш ажы-төлү-биле кады бисти хоорай- 
дан үндүр үдеп келген. Анаа, далай эриинге, дис кырынга олурупкаш, 
мөргүп алдывыс. 6 Удур-дедир байырлажып чарылган соонда, кораб- 
льга олурупкан бис, а олар бажыннарынче чана бергеннер. 

7Эжиндириишкинни уламчылааш, Тирден Птолемаида хоорайга 
кээп, корабльдан дүшкеш, ында чурттап турар бүзүрээн улустун 
амыр-мендизин айтыргаш, олар-биле кады бир хондувус. 8А даарта- 
зында хүндүс оон чорупкаш, Кесарияга келгеш, чеди дузалакчынын 
бирээзи болур Буянныг Медээ суртаалчызы Филипптин бажынынга 
доктаадывыс. Ооң ашакка барбаан дөрт кызы өттүр билип медег- 
лээр улус болду. !9 Бис аңаа элээн хөй хонганывыста, Иудеядан 
Бурганның медээчизи Агав дээр кижи келген. П Ол биске келгеш, 
Павелдиң курун алгаш, ооң-биле бодунуң хол-будун хүлүттүнгеш, 
чүве чугаалаан. Ооң сөстери бо-дур: «Ыдыктыг Сүлде: „Бо курнуң 
ээзин Иерусалимниң иудейлери мынчалдыр хүлээш, өске чоннар 
улузунга хүлээдир-дир“ — деп тур». 

2 Ону дыңнааш, бис болгаш аңаа чурттап турган улус Павелди 
«Иерусалимче барбайн көр» деп ээрежип дилеп эгелээн бис. 55ЫН- 
чалза-даа Павел биске: «Силер чүге ыглап-сыктап, чүрээм чара соп 
тур силер? Мен чүгле хүлүдүп алырынга эвес, а Дээрги-Чаяакчы 
Иисустуң ады-биле Иерусалимге өлүртүрүнге-даа белен мен» — деп 
харыылаан. МОон шиитпирин өскертип шыдавазывысты билгеш, 
оожургай бергеш: «Дээрги-Чаяакчынын күзел-соруу-биле болзун!» — 
дишкен бис. 


Павелдин Иерусалимге келгени 


15 Ол хүннер эрте бээрге, бис дөгертингеш, Иерусалимче чорупту- 
вус. 16 Бистиң-биле кады Кесария чурттуг чамдык бүзүрээн улус база 
чорупкан. Олар бисти баштайгы өөреникчилерниң бирээзи, Кипр 
чурттуг Мнасонга эккээрге, ооң бажыңынга туруп алган бис. 

17 Иерусалимге кээривиске, бүзүрээннер бисти эвилең-ээлдек ут- 
куп-хүлээп алган. 18Даартазында хүндүс Павел-биле кады Иаковче 
чорупкан бис. Бурганга бүзүрээннер ниитилелиниң шупту удуртук- 
чулары ында чыылган болган. ! Павел оларны мендилээш, оон ба- 
раан болуушкунун дамчыштыр өске чоннар улузунга Бурганның чүнү 

кылганын чүве арттырбайн чугаалап берген. 20 Олар ону дыңнааш, 
Бурганны алдаржыткаш, Павелге мынча дээннер: «Өңнүк, Иисуска 
бүзүрээн муң-муң иудейлер барын билир сен, олар шупту Моисей- 
ниң хоойлузун шыңгыы сагып чоруур улус-тур. 2! Иерусалимниң 
иудейлеринге бир улус сээң дугайыңда: „Өске чоннар аразында чурт- 
таан хамык иудейлерни Моисейниң хоойлузундан ойталаар кылдыр 
өөредип, оларга боттарының ажы-төлүн кыртыжап демдектевезин 
база бистиң чанчылдарывысты сагывазын сүмелеп турар кижи-дир“ — 
дээн-дир. 22 Бис ам канчаар бис? Чугаажок-ла, олар сээң келгениңни 
дыңнап каар болгай. 23 Ынчангаш бистиң сүмелээн аайывыс-биле 
кылып көр. Бистиң аравыста Бурганга даңгырак берген дөрт кижи 
бар-дыр. 24 Оларны алгаш, арыгланыр ёзулалды кады эртип ал база 
олар ёзу-чаңчыл ёзугаар баштарын дөнгүрертсин дээш, ооң чарыгда- 
лын төлеп бер. Ынчан сээң дугайында дыңнаан чүвезинде шын сөс 
чогун, а сени ыдыктыг хоойлувусту сагып чоруур кижи-дир дээрзин 
шупту улус билип каар. 

25 Д өске чоннарның бүзүрээн улузунга хамаарыштыр алыр болза, 
шиитпиривисти оларга дыңнадып, чагаа бижээн бис. Оларга дүр- 
зү-бурганнарга өргээн эът чииринден, хандан, бооп өлүрген дириг 
амытаннар эъдинден болгаш самыыраарындан ойталаарын санал- 
даан бис». 

26 Павел ынчан ол дөрт кижини ап алгаш, даартазында хүндүс 
олар-биле кады арыгланыр ёзулалды эртип алган. Оон ол Бурганның 
өргээзинче киргеш, кажан арыгланыр хуусаа төнерин база оларның 
кижи бүрүзү дээш, кажан өргүл салырын чарлап чугаалаан. 


Павелди тудуп хоругдааны 


27 Арыгланыр хуусааның чедиги хүнү эртип турда, Павелди Асия 
чурттуг иудейлер Бурганның өргээзинге көрүп кааннар. Олар ону се- 
гирип алгаш, шупту улусту хелзедип: 28 «Израильдиң чону! Дузала- 
жыңар! Бо дээрге чер болганга улусту бистиң ыдыктыг хоойлувуска, 
Израильдиң чонунга база Бурганывыс өргээзинге удур өөредип чо- 
руур кижи-дир. А ам ол гректерни Бурганның өргээзинге эккелгеш, 
ыдыктыг черни бужартаткан-дыр» — деп алгыржы бергеннер. 29 Олар 
Павелди ооң мурнунда Ефес чурттуг Трофим-биле хоорайга кады 
чорда көрген болгаш, ол ону Бурганның өргээзинге эккелген боор 
деп бодаан чүве-дир. 

30 Бүгү хоорай хөлзеп-дойлуп эгелээн болгаш, чүк бүрүзүнден улус 
маңнажып кээп турган. Олар Павелди сегирип алгаш, Бурганның 

өргээзинден үндүр сөөрткеш, ол дораан оон хаалгаларын хаап алган- 
нар. 31Олар ону өлүрер деп барганнар, ынчалза-даа бүгү Иерусалим 
хөлзеп үнген дугайында медээ рим мун шериг баштынынга чеде бер- 
ген. 32 Баштын ол дораан шериглерин болгаш чүс шериг баштынчы- 
ларын алгаш, чыылган чонче чорупкан. Улус мун шериг баштынын 
база шериглерни көрүп кааш, Павелди эттеп-сокпайн барган. 33 Мун 
шериг баштыны ынчан олче чоокшулап келгеш, тудуп хоругдааш, 
ийи илчирбе-биле демирлээрин дужааган. Оон ол чыылган улустан: 
«Бо кымыл, чүнү үүлгеткен кижил?» — деп айтырган. 34 Чыылган чон- 
нун чамдыызы бир чуве, оскелери оон ангы чуве алгыржыр болган. 
Ындыг хөлзээзин, шимээнден ол тодаргай чуну-даа билип чадааш, 
Павелди шериглер чурттаан бажынче аппаарын дужааган. 35 Павелди 
чадага эккээрге, шериглер ону шуут-ла көдүрер ужурга таварышкан — 
чоннуң хорадап, кызары ол хире болган. 36 Хөй чон ону эдерип: «Аңаа 
өлүм!» — деп алгыржып чораан. 

37 Павелди шериглер чурттаан бажыңче киирип бар чыдырда, ол 
баштыңга: «Силерден бир чүве айтырып болур бе?» — дээн. Оозу 
мынча дээн: «Сен гректеп билир ышкажың чүл. 38 Ындыг болганда 
чоокта чаа үймээн үндүргеш, дөрт муң дерзии тура халыкчыны ээн 
кургаг ховуже аппарган египет чурттуг кижи эвес ышкажыл сен?» 
39 А Павел: «Мен — Киликияда Тарс хоорай чурттуг еврей кижи, 
билдингир хоорайның хамаатызы мен. Чон-биле чугаа кылырын 
чөпшээреп көрүңерем» — деп харыылаан. 

40 Демгизи ынчан чөпшээрээрге, Павел чадага туруп алгаш, холу- 
биле чонга «Оожургаңар!» деп медээ берген. Хамык улустуң шимээни 
чидерге, ол еврей дылга чугаалап эгелээн. 


Павелдин Иерусалим иудейлеринге чугаазы 


22 1«Ха-дуңма болгаш адалар! Ам бодумну камгалап, чүү дээ- 
римни дыңнап көрүңер». 2Павелдин еврей дылга чугаалай 
бергенин дыңнааш, олар улам-на оожургай бергеннер. 3«Мен — Ки- 
ликияның Тарс хоорайга төрүттүнген еврей кижи мен, ынчалза-даа 
Иерусалимге өскен мен. Мээң башкым Гамалиил чүве, ол мени өгбе- 
леривистиң ыдыктыг хоойлузунга ыяк быжыг билиглиг кылдыр 
өөреткен. Мен, бөгүн силер бүгүде ышкаш, Бурганга чүткүлдүг ба- 
раан бооп чор мен. 4Мен Иисустун өөредиинге бузурээн улусту 
өлүреринге чедир истеп сүрүп, эр-даа, херээжен-даа улусту тудуп хо- 
ругдааш, кара-бажыннарже киир октап чордум. 5Ону Бурганның 
дээди бараалгакчызы-даа, дээди иудей Чөвүлел-даа бадыткап боор. 

Харын-даа олардан Дамаскыда чурттаан ха-дуңма иудейлерге ха- 
мааржыр чагаалар алгаш, демги улусту тудуп хоругдааш, Иерусалим- 
ге кезедири-биле эккээр дээш ынаар чорупкан мен. 

6 Ынаар бар чыткаш, Дамаскыга чоокшулап олурумда, дүъш үе- 
зинде дээрден хенертен чайнап келген чырык карактарым чылчы- 
рыктадыпкан. 7Черже кээп дүшкеш, меңээ: „Савл! Савл! Мени чүге 
истеп сүрүп тур сен?“ — дээн үн дыңнап кагдым. # Мен: „Силер кым 
силер, Дээрги?“ — дидим. Ол: „Мен дээрге истеп сүрүп чорууруң 
Назарет чурттуг Иисус-тур мен“ — деп харыылаан. ? Мээң кады 
чораан улузум ол чырыкты көрген, ынчалза-даа мээң-биле чугаа- 
лашкан үннү дыннаваан. 10 „Дээрги, мен чүнү кылыйн?“ — деп ай- 
тырдым. Дээрги-Чаяакчы меңээ: „Ам туруп келгеш, Дамаскыга бар, 
кылыр ужурлуг бүгү чүвеңни аңаа дөгерезин чугаалап бээр“ — дээн. 
ИЧырыктын чайыннаажындан мээң карактарым согурара берген 
боорга, кады чораан өөрүм мени холумдан четкеш, Дамаскыга эк- 
кеп каан. 

12 Бурганны тооп дыңнаар база ыдыктыг хоойлувусту сагып чоруур, 
ында чурттаан иудейлерниң дөгерези хүндүлээр Анания дээр кижи 
13 менээ чедип келгеш: „Дуңмам, Савл, карааң көре берзин!“ — дээн. 
Ол-ла дораан мен ону көрүп кагдым. !4 Ынчан ол меңээ мынча дээн: 
„Өгбелеривистиң Бурганы сени Ооң күзел-соруун билип алзын 
дээш, бачыт чок Кижини көрзүн дээш база Ооң сеңээ чугаалаан 
сөзүн дынназын дээш шилип алган-дыр. 15 Чүге дээрге бүгү улус мур- 
нунга Ооң дугайында херечилеп, көрген база дыңнаан чүвеңни чугаа- 
лаар-дыр сен. 16 Ам чүнү манап ор сен? Тургаш, сугга суктуруп ал, 
Дээрги-Чаяакчы Иисустуң адын кый дээш, бачыттарың арыглап-чуп 
каавыт“. 

1748 Мен оон Иерусалимге ээп келгеш, Бурганның өргээзинге 
мөргүп тура, Иисустан келген ажыдыышкын көрүп кагдым. Ол ме- 
ңээ: „Доп-дораан Иерусалимни каггаш чорувут, чүге дээрге бо улус 
Мээң дугайымда херечилелинни хүлээп албас-тыр“ — диди. ВА мен 
Аңаа: „Дээрги-Чаяакчы, бо улус Сеңээ бүзүрээннерни тудуп хоруг- 
даар база эттеп-согар дээш, синагогалар кезип чоруп турганымны 
билир болгай. 20 Сээң херечин болур Стефаннын ханы төктүп турда, 
мен база аңаа тургаш, ону чүүлзүнүп, өлүрүкчүлерниң хевин када- 
рып турдум“ — деп харыыладым. 2! Дээрги-Чаяакчы ынчан меңээ: 
„Бар че, Мен сени ырадыр, өске чоннар улузунче чорударым ол- 


дур“ — диди». 

Павел — рим хамааты 


22 Ол состерге чедир иудейлер ону дыннап турганнар, а ынча дээри 
билек: «Ону таптай базып кааптар-дыр! Оон амылыг чораан ажыы чок- 
тур» — деп алгыржып эгелээннер. 23 Олар алгыржып, хевин ора соп 
октап, агаарже довурак чажып турганнар*. 24А муң шериг баштыңы 
Павелди шериглер чурттаар бажыңче аппаарын база иудейлерниң олче 
чүге ынчаар алгырышканын билип алыр сорулга-биле ону эриидеп тур- 
гаш, байысаарын дужааган. 25 Ынчалза-даа ону эриидээр дээш хүлүй 
бээрге, Павел чанында турган чүс шериг баштыңчызынга: «Шииттир- 
бээн рим хамааты кижини эриидээри хоойлуга дүгжүр чүве бе?» — дээн. 

26Чүс шериг баштыңчызы ону дыңнааш, баштыңынга баргаш: 
«Оваарымчалыг бооп көрүңер. Ол дээрге рим хамааты кижи-дир» — 
деп дыңнаткан. 27 Муң шериг баштыңы Павелге чедип келгеш: «Сен 
ылап-ла рим хамааты сен бе?» — деп айтырган. Ол: «Ийе» — деп ха- 
рыылаан. 28 Муң шериг баштыңы мынча дээн: «Мен ол хамааты эрге- 
ни хөй акша-биле садып алган мен». А Павел: «А мен ындыг болуп 
төрүттүнген мен» — дээн. 29 Ону байысаар деп турган улус ол дораан 
ойта дүшкен. Рим хамаатыны демирлеп алганын билип кааш, муң 
шериг баштыңы база корга берген. 

30 Даартазында хүндүс муң шериг баштыңы иудейлер Павелди чо- 
гум чүү дээш буруудадып турарын билип алыксааш, Бурганның дээди 
бараалгакчыларын база бүгү дээди иудей Чөвүлелди чыылдырарын 
дужааган. Ол Павелдиң илчирбелерин адыргаш, оларның мурнунга 
эккеп тургузупкан. 


Павел дээди иудей Чөвүлелдиң мурнунда 


1 Павел Чөвүлелди эргий кайгааш: «Ха-дунма! Мен бо хүнге че- 
23 дир Бурганның мурнунга хүлээлгемни арыг арын-нүүр-биле 
күүседип чор мен» — дээн. 2 Бурганның дээди бараалгакчызы Анания 
ынчан Павелдиң чанынга турган улуска ооң эриннеринче кагарын 
дужааган. ЗА Павел аңаа мынча дээн: «Бурган сени кагар эвеспе, 
агартыр чугайлаан хана**. Сен мында мени ыдыктыг хоойлу ёзугаар 





* 2223 Хеп ора согары, агаарже довурак чажары — Бурганны бак сөг- 
лээн сөстер дыңнааш (оларның билиишкини-биле), иудейлерниң 
хөлзеп-доюлганын көргүскени ол болур. 

** 233 Агартыр чугайлаан хана — дора көрүп, бак сөглээн уткалыг сөс- 
тер болур (МФ. 23:27 көр). 

шиидер дээш олурар-дыр сен, ол хиренде-ле ыдыктыг хоойлуга 
чөрүштүр мени кагарын дужаап турар-дыр сен!» 4 Павелдиң чанынга 
турган улус аңаа: «Бурганның дээди бараалгакчызын канчап дора 
көөр сен?» — дээннер. 5А Павел: «Ха-дуңма, буруулуг болдум, ол — 
Бурганның дээди бараалгакчызы дээрзин билбедим. Шынап-ла, 
Бижилге: „Сээң чонуннун удуртукчузун бак сөглеве“а — деп турар 
болгай» — деп харыылаан. 

6Оларның чамдыызы саддукейлер, а өскелери фарисейлер дээр- 
зин Павел билип каан, ынчангаш ол дээди иудей Чөвүлелге ыыткыр 
үн-биле мынча дээн: «Ха-дуңма! Мен фарисей кижи оглу, фарисей 
мен, өлүглерниң катап дирлиринге идегелим дээш, шииттирип тура- 
рым бо». 

7Ол ынча дээрге, фарисейлер биле саддукейлер аразынга мар- 
гылдаа үнгеш, чыыш ийи чарлы берген. $ Чүге дээрге саддукейлер 
өлүглерден катап дирлири-даа, дээрниң төлээлери-даа, сүлде-сүне- 
зиннер-даа чок дээр, а фарисейлер ол бүгүге бүзүрээр турган. Оон 
алгы-кышкы үнген. Фарисейлер бөлүүнден чамдык ном-хоойлу та- 
йылбырлакчылары туруп келгеш, маргыжа бергеннер: «Бо кижиде 
багай чүү-даа көрбейн тур бис. А ооң-биле сүлде-сүнезин азы дээр- 
ниң төлээзи чугаалашкан болза чүл?»* 

10 Маргылдаа күштүг алгыш-кырышче шилчий бээрге, рим 
баштың оларның Павелди үзе-чаза соп кааптарындан сезингеш, 
шериглеринге ынаар баткаш, ону шериглер чурттаар бажынче ал- 
гаш баарын дужааган. И Дараазында дүне Дээрги-Чаяакчы Павелге 
чедип келгеш: «Павел, дидим бол, чүге дээрге Мээң дугайымда 
Иерусалимге херечилеп турганың дег, Римге база херечилээр сен» — 
ДЭЭН. 


Иудейлернин Павелге удур сүлчээзи 


12Хүн үнүп кээрге, иудейлер аразында дугурушкаш, Павелди 
өлүрбээн шаанда, чүнү-даа ижип-чивес бооп дангыраглааннар. 13Сүл- 
чээге дөртен ажыг кижи киришкен. 14Олар Бурганның дээди ба- 
раалгакчылары болгаш баштыңнарга баргаш: «Павелди өлүрбээн 
шаавыста, чүнү-даа ижип-чивес бооп дангырагладывыс. 15 Ынчангаш 





* 239 Чамдык бурунгу грек сөзүглелдерде бо сөстерге: «Бурганга удур- 
ланган болбас бис бе?» — деп сөстерни немээн. 





а Хост. 22:28. 

силер дээди иудей Чөвүлел-биле кады оон херээн катап көөр-дүр деп 
чылдагааннааш, ону силерге эккээр кылдыр мун шериг баштынынга 
сөстен чедиринер. А бис ону бээр эккел чыдырда-ла өлүрүп каарынга 
белен бис» — дээннер. 

16 Сулчээ дугайында Павелдин чээни дыннап кааш, шериглер 
чурттаар бажынче киргеш, ол дугайында аңаа дамчыдыпкан. !? А Па- 
вел чүс шериг баштыңчыларының бирээзин кый деп алгаш: «Бо оол- 
ду баштынынче аппарам, ол аңаа бир чүве чугаалаар деп тур» — дээн. 
18 Демгизи оолду муң шериг баштыңынга эдертип эккелгеш, илет- 
кээн: «Хоругдаттырган Павел мени кый деп алгаш, бо оолду силерже 
аппаарын диледи, чүге дээрге ол силерге бир-ле чүве чугаалаар дээн- 
дир». 9 Баштын ол оолдуң холундан туткаш, өскээр чедип аппаргаш: 
«Меңээ чүнү чугаалаар бодадын?» — деп айтырган. 20 Демги оол: 
«Иудейлер ооң херээниң тодаргай истелгезин чорудар чылдагаан-би- 
ле Павелди даарта дээди иудей Чөвүлелге чедирерин силерден дилээр 
бооп дугуржуп алдылар. 2! Ынчалза-даа оларны дыннаванар, чүге 
дээрге дөртен ажыг кижи кедегде манап турар. Олар ону өлүрбээн 
шаанда чүнү-даа ижип-чивес бооп дангыраглааш, ам силерниң ай- 
тыышкыныңар манап, белен турарлар-дыр» - деп харыылаан. 
22 Баштың ол оолга: «Меңээ чугаалаан чүвеңни кымга-даа чугаалавас 
сен» — деп дужаагаш, ону чорудупкан. 


Павелди Кесарияже чорудупканы 


23 Баштың оон чүс шериг баштыңчызы ийи кижини кыйгырткаш, 
оларга: «Кесария чоруур кылдыр ийи чүс чадаг шеригден, чеден 
аъттыг шеригден база ийи чүс адыгжыдан белеткеңер. Кежээкиниң 
тос шакта үнеринге белен турунар. 24 Павелди Феликс чагырыкчыга 
бүдүн-бүрүн чедирер кылдыр, аңаа мундурар элчигеннерден белетке- 
ңер» — деп дужааган. 

253 Ол ышкаш мындыг уткалыг чагаа бижип каан: 26 «Онза хүндүт- 
келдиг чагырыкчы Феликске Клавдий Лисий байыр чедирип олур. 
27 Бо кижини иудейлер сегирип алгаш, бичии-ле болза өлүрүп каар 
частылар, ынчалза-даа мен шериглерим-биле келгеш, ону камгалап 
кагдым, чүге дээрге ол рим хамааты дээрзин билип алдым. 28 Ону 
буруудадып турар чылдагаанны билип алыр дээш, мен ону дээди 
иудей Чөвүлелге эккелдим. 2° Аңаа удур буруудадыышкыннар олар- 
ның боттарының ыдыктыг хоойлузунга хамааржыр дээрзин, ын- 
чалза-даа өлүмге онаагы дег азы кара-бажынга олуртку дег буруу 
ол кижиде чок дээрзин ылавылап көрдүм. 30 Ол кижиге удур сүлчээ 

барын дыңнааш, мен ону ол-ла дораан силерже чорутканым бо. А 
ооң буруудадыкчыларынга аңаа удур херекти силерге киирерин ду- 
жаадым»*. 

31 Шериглер дужаалды күүседип, Павелди ап алгаш, ону ол ке- 
жээ-ле Антипатридага эккелгеннер. 32 Даартазында хүндүс аъттыг 
шериглер Павелди Кесарияже алгаш чорупканнар, а артканнары 
чурттаар бажыңынче ээп келгеннер. 33 Кесарияга келгеш, Феликс 
чагырыкчыга чагааны тывыскаш, Павелди хүлээдип бергеннер. 
34 Чагааны номчааш, чагырыкчы Павелдиң кайы можудан келге- 
нин айтырган. Ол Киликиядан келген деп билип алгаш, 35 Фе- 
ликс: «Буруудадыкчыларың чедип кээрге, сээң херээңни дыңнаар 
мен» — дээн. Оон Павелди Иродтуң ергээзинге** хоругдалга туда- 
рын дужааган. 


Павелди буруудатканы 


2 4 1 Беш хүн эрткенде, Бурганның дээди бараалгакчызы Анания 

чамдык баштыңнар-биле база Тертулл дээр хоойлучу-биле 
кады Кесарияга келгеш, иудейлерниң Павелге удур буруудадыыш- 
кынын чагырыкчының мурнунга илереткеннер. 2 Павелди кый деп- 
терге, Тертулл ону буруудадып, мынча дээн: 3«Онза хүндүткелдиг 
Феликс! Силерниң алызын бодаан башкарылгаңар ачызында бистиң 
чуртувус амыр-тайбынга бүргеткен чурттап турарын база бистиң чон- 
нуң амыдыралы экижээнин көрүп турар бис. Ол бүгүнү кажан-даа, 
каяа-даа улуг өөрүп четтириишкин-биле хүлээп көөр бис. 4 Ынчалза- 
даа силерни оон ыңай шүүдедип турбазы-биле бистиң кыскажак түң- 
нээшкинивисти дыңнаарындан чажам дивезинерни дилеп тур мен. 
5 Бис бо кижи корум-чурум үрекчизи дээрзин илередип алдывыс, 
ол — бүгү делегейге иудейлер аразынга үймээн үндүрүкчүзү-дүр база 
назаретчилерниң оспак бөлүүнүң удуртукчузу-дур***. 68 Оон ыңай ол 
Бурганывыс өргээзин безин бужартадыр сагыштыг турду, а бис ону 





* 2330 Чамдык бурунгу грек сөзүглелдерде бо сөстерге: «Байырлыг, 
менди-чаагай!» — деп сөстерни немээн. 

зэс 23:35 Иродтун ергээзи — Улуг Ирод хаанның туттуруп каан өргээзи. 
Римден чагырыкчыларның чурттаар чери турган; шериглер база аңаа 
чурттап турган. 

зээ 245 Тертулл бо сөстер-биле Назарет чурттуг Иисусту база Ону 
эдерген улусту куду көрген хөөн-биле адап турары ол. 

тудуп алдывыс. Ам Павелди байысаагаш, бистин ону чүү дээш буруу- 
дадып турарывысты билип ап боор силер»*. 

9 Иудейлер ол бүгүнү шын деп бадыткааш, буруудадыышкынны 
деткээннер. 


Феликстин мурнунга Павелдин чугаазы 


10 Чагырыкчы аңаа чугаалаарын айтырга, Павел мынчаар харыы- 
лаан: «Хөй чылдар дургузунда бо чонга шииткекчи болуп келгенинер- 
ни билир болгаш, бодумнуң херээмни өөрүшкү-биле камгалаар-дыр 
мен. 1 Иерусалимге мөгейиг кылып келгенимден бээр он ийи хүнден 
үр болбаанымны билип ап боор силер. 12 Мээң буруудадыкчыларым 
Бурганның өргээзинге кандыг-бир кижи-биле маргыжып турганым- 
ны азы синагогага болгаш хоорайның өске бир черинге улусту үй- 
мээнче ыдалап турганымны көрбээннер. 13 Олар мени ам буруудадып 
турар чүвезин херек кырында бадыткап шыдавас-тыр. 4 Ындыг-даа 
болза оларның хажыттынган деп турары өөредиг ёзугаар ада-өгбе- 
вистиң Бурганынга бараан бооп турарымны миннир-дир мен. Ыдык- 
тыг хоойлу болгаш медээчилерниң номнарында бижиттинген бүгү 
чүвеге бүзүрээр мен. 15 Бурган Бодунга шынчы-даа, шынчы эвес-даа 
улусту катап диргизер дээрзинге олар боттары идегээри дег, мен база 
ындыг идегелдиг мен. 16 Ынчангаш Бурганның болгаш улустуң мур- 
нунга кезээде арыг арын-нүүрлүг болур дээш, шыдаар шаам-биле 
чүткүп чоруур мен. 

17 Чонумнун ядыы улузунга чыгганым хайырлал үлеп бээр база 
Бурганга өргүлдер салыр дээш, хөй чыл эрткен соонда, Иерусалимге 
ээп келгеним ол. 18Арыгланыр ёзулалды кылганым соонда, Бурган- 
ның өргээзинге кээп, өргүл салып турумда, мени тып чедип келген 
чүве. Улус-даа үйметпээн, шимээн-дааш-даа үндүрбээн кижи мен. 
ВА ол ышкаш Асиядан келген элээн каш иудей аңаа турган чүве. 
Мени буруудадыр барымдаалары бар болза, силерниң мурнуңарга чу- 
гаалаар ужурлуг улус ол-дур. 29Азы мени дээди иудей Чөвүлелге ба- 
йысаап турда, кандыг буруумну истеп тыпканын мында келген улус 





* 24:68 Чамдык бурунгу грек сөзүглелдерде бар: «Ону ыдыктыг хоойлу- 
вус ёзугаар шиидер деп турдувус. Ынчалза-даа муң шериг баштыңы 
Лисий келгеш, ону бистиң холувустан күш-биле ушта тыртып алгаш, 
силерже чорудупту. Ооң буруудадыкчыларынга база силерге баарын 
дужаады» — деп сөстер эң бүзүрелдиг грек сөзүглелдерде таварыш- 
пайн турар. 

чугаалап берзин. 21 Байгы-ла буруум — аңаа тургаш: „Өлүглерден 
катап дирлиринге бүзүрелим дээш, бөгүн мени шиидип тур силер“ — 
деп алгырганымда бооп чадавас». 

22Ону дыңнааш, Дээрги-Чаяакчынын оруун эки билир Феликс хе- 
ректи дыңнаарын соңгаарлаткаш: «Силерниң херээңерни муң шериг 
баштыңы Лисий кээрге, сайгарып көөр мен» — дээн. 23 Ол чүс шериг 
баштыңчызынга: «Павелди хоругдалга тудуңар, ынчалза-даа аңаа 
элээн хосталгадан беринер база ооң эш-өөрүнге ол дээш сагыш човап 
кээрин хоруванар» — деп дужааган. 24 Элээн каш хүн эрткенде, Фе- 
ликс еврей сөөктүг кадайы Друзилла-биле кады чедип келген. Ол Па- 
велди келдирткеш, Иисус Христоска бүзүрел дугайында ооң чугаазын 
дыңнап эгелээн. 25 Ынчалза-даа Павел чөптүг чорук, бодун өйлээри 
база ам кээр шүүгү дугайында чугаалап эгелээрге, Феликс корга 
бергеш: «Амдыызында чоруй бар, чайланы берзимзе, келдиртиптер 
мен» — дээн. 26 Ооң кадында Павел аңаа хээли саналдаар ирги бе деп, 
Феликс идегээн чүве-дир, ынчангаш бо-ла ону кыйгыртып эккээр, 
ооң-биле чугаалажыр турган. 2? А ийи чыл эрткен соонда, Феликсти 
Порций Фест солуп келген. Иудейлерниң күзелин хандырар дээш, 
Феликс Павелди кара-бажынга арттырып каан. 


Павелдиң императорнуң шуугузун негээни 


1Чагырыкчы апарганының соонда үш хүн эрткенде, Фест Ке- 
25 сариядан Иерусалимче чорупкан. 2 Иерусалимге Бурганның 
дээди бараалгакчылары, иудейлерниң даргалары Фестке келгеш, Па- 
велге удур буруудадыышкыннарын хүлээткеш, оон дилег кылып: 
3 «Биске хайыралыыңның демдээ кылдыр Павелди Иерусалимче чо- 
рудуп көр» — деп турганнар. А боттары ону орук ара өлүрүп каарын 
дугуржуп алганнар. “Ынчаарга Фест: «Павелди Кесарияда хоругдап 
каан, а бодум база удавас ынаар чеде бээр мен. 5 Баштынчыларынар- 
ның чамдыызы мээң-биле кады баргаш, ол кижи кандыг-бир херек 
үүлгеткен болза, ону буруудатсыннар» — деп харыылаан. 

6 Иерусалимге сес-он хүн тургаш, Фест Кесарияже ээп келген. А 
даартазында хүндүс шииткекчиниң олудун ээлепкеш, Павелди эк- 
кээрин дужааган. 7 Павел чедип кээрге, Иерусалимден келген иудей- 
лер ону долгандыр турупкаш, хөй-ле аар кем-херек үүлгеткен деп 
буруудадып эгелээннер, ынчалза-даа буруудадыышкыннарын шын- 
зыдып шыдавааннар. 8А ол бодун агартынып, мынча дээн: «Мен 
иудейлерниң ыдыктыг хоойлузунга-даа, Бурганның өргээзинге-даа, 
императорга-даа удур кем-херек үүлгетпээн мен». 

9 Фест иудейлерге эки кижи бооп кестур бодаан, ынчангаш ол Па- 
велден: «Сеңээ удур буруудадыышкыннар ёзугаар сени аңаа шии- 
дейн, Иерусалимче баар сен бе?» — деп айтырган. 19 Павел аңаа мынча 
деп харыылаан: «Мен императорнун шүүгүзүнүн мурнунда тур мен, 
мени шиидер ужурлуг чер бо-дур. Иудейлерге бак чүнү-даа кылбаан 
мен, ону эки билир силер. И Мен кем-буруулуг база өлүмге төлептиг 
чүүл уулгеткен болзумза, өлүрүнден чажам дивес мен. Ынчалза-даа бо 
улустун мени буруудадып турар чуулдери меге болза, кымнын-даа ме- 
ни оларга тудуп бээр эргези чок. Ынчангаш императорнун шуугузун 
негеп тур мен!» 12 Бодунуң чевулели-биле чугаалашкаш, Фест: «Импе- 
раторнун шүүгүзүн негээн болганында, императорже чоруур сен» — 
деп харыылаан. 


Фестин Павелдин херээн Агриппага тайылбырлааны 


13 Элээн уе эрткенде, Агриппа хаан биле оон дунмазы Вереника 
Фест чагырыкчыга байыр чедирип, Кесарияга келгеннер. 14Олар 
анаа элээн хөй хүн болганда, Фест Павелдин херээн хаанга мынчаар 
тайылбырлаан: «Мында Феликс турда-ла хоругдаттырган бир кижи 
бар. 15 Мен Иерусалимге турумда, Бурганның дээди бараалгакчылары 
болгаш иудейлернин даргалары ону буруудаткан чүвс. Олар ону 
шиидерин негеп турдулар. 16 Мен оларга буруудаттырган кижини ону 
буруудаткан улус мурнунга тургузуп, нууртештирбейн база анаа кам- 
галаныр арга бербейн, өлүмге шиидери рим ёзу-дүрүмге чүүлдешпес 
дээрзин чугааладым. 17А ол иудейлер бээр чедип кээрге, мен сонгаар- 
ладып турбайн, даартазында-ла шииткекчинин олудунга саадапкаш, 
демги кижини эккээрин дужаадым. 18 Ооң буруудадыкчылары туруп 
келгеш, мээн олардан дыннаар бодааным чангыс-даа бурууда- 
дыышкын кылбадылар. !9 Харын олар ооң-биле оларның чудулгези- 
нин дугайында база бир-ле өлүп калган Иисус дугайында кандыг-бир 
маргылдаа ундурдулер, а Павел ол Иисус дириг дээрзин шынзыдып 
турду. 2 Бо херекти шиитпирлээр аайын тыппайн: „Иерусалимге 
баргаш, аңаа шииттирерин күзээр сен бе?“ — деп, оон айтырган мен. 
21А Павел ооң херээн император көөр кылдыр манаа арттырарын 
негээш турар боорга, ону императорже чорудуптар арга тывылгыже, 
хоругдалга хевээр тударын дужаадым». 

22Агриппа Фест чагырыкчыга: «Мен бодум база ол кижини дың- 
наксап тур мен» — дээн. Фест: «Эртен дыңнаар сен» — деп харыылаан. 

23 Даартазында хүндүс Агриппа биле Вереника байырланчыы 
кончуг байдалдыг шүүгү черинче кирип келгеннер. Олар-биле кады 


346 Ажыл-чорудулга 25, 26 





шериг баштыннары болгаш хоорайнын алдар-хундулуг улузу келген. 
Фест Павелди эккээрин дужааган. 24 Оон Фест мынча дээн: «Агриппа 
хаан болгаш мында моорлап келген бүгү улус! Иерусалимге база ма- 
наа — Кесарияга эндерик хөй иудейлернин буруудадып: „Ону өлүрер 
болза эки-дир!“ — деп алгыржып турганы кижизин көрүп тур силер. 
25 Ынчалза-даа мен ол кижини өлүрүп шиитки дег чүнү-даа тыппайн 
баргаш, ол боду императорнуң шүүгүзүн негээн болганда, ону Римче 
чорударын шиитпирледим. 26 Ынчалза-даа менде ооң дугайында им- 
ператорга бижиптер хире тодаргай чүү-даа чок-тур. Ынчангаш бо 
сайгарылганың соонда бижипки дег чүве билип алыр дээш, ону силер 
бүгүденин, ылаңгыя Агриппа хаан силерниң, мурнунарга үндүрүп 
эккээрин дужаадым. 27 Мен бодаарымга, хоругдаттырган кижиниң 
кем-буруузун айытпайн чорудуптары сарыыл чок болгу дег-дир». 


Агриппанын мурнунга Павелдиң чугаазы 


6 1 Агриппа Павелге: «Сенээ агартынар арга берип турар-дыр» — 
2 дээн. Павел ынчан холун көдүрүп медээлээш, бодун камгалаан 
чугаазын эгелээн: 2«Агриппа хаан! Иудейлернин хамык бурууда- 
дыышкыннарынга удур бодумну камгалап, бегун силерниң мурну- 
ңарга турар аргалыг болганымны аас-кежик деп санап тур мен. 
3 Артында-ла иудейлернин хамык ёзу-чаңчылдарын болгаш маргыл- 
даалыг айтырыгларын кончуг эки билир болгай силер. Ынчангаш 
мени шыдамыккай дыннаарынарны дилеп тур мен. 

4 Бичиимден бээр чер-чуртумга база Иерусалимге канчаар чурттап 
келгенимни иудейлер шупту эки билир. 5Олар мени шагдан тура та- 
ныыр болгаш, чүдүлгевистин эн шынгыы чанчылдарын, дүрүмнерин 
сагып, фарисей болуп келгенимни, күзээр-ле болза, бадыткап шыдаар- 
лар. 6А бегун Бурганның өгбелеривиске берген аазаашкынынга иде- 
гелим дээш, шүүгү мурнунда тур мен. 7 Бистин он ийи төрел бөлүүвүс 
ол аазаашкыннын бүдерин манап, дүн-хүн дивейн, Бурганга бараан 
бооп турар. Шак ол идегелим дээш, иудейлер мени буруудадып турар- 
дыр, о, Агриппа хаан! 8 Иудейлер, Бурганның кижилерни өлүглерден 
катап диргизиптер аргалыын чүге бүттүнер аргажок чүве кылдыр бо- 
даар силер?9 Мен бодум база Назарет чурттуг Иисуска удур болдунар- 
ла бүгү чүүлдү кылыр ужурлуг мен деп бодап чордум. 19 Мен ол бүгүнү 
Иерусалимге кылып, Бурганның дээди бараалгакчыларындан эрге 
алгаш, Иисуска бүзүрээн хөй кижини кара-бажынче киир октап тур- 
дум. А оларны өлүрүп каарга, мен ону деткип турган мен. М Шупту си- 
нагогаларга оларга кеземче онаап, Иисусту бак сөглээринче албадап 

шаг болган мен. Оларга удур аажок киленнээш, Иудеядан дашкаар 
хоорайларга безин оларны истеп сүрүп турган мен. 

12 Бир катап шак ол сорулга-биле Бурганнын дээди бараалгакчыла- 
рындан бүрүн эрге болгаш даалга алгаш, Дамаск хоорайже бар чыткан 
мен. 13 Дүъш чедип турда, орукка чорааш, хенертен дээрден чайын- 
наан, хүнден-даа чырыткылыг чырык көрүп каан мен, Агриппа хаан. 
Ол чырык мээң база мээң-биле кады чораан өөрүмнүң карактары- 
высты чылчырыктадыпкан. 14 Бис шупту черже кээп дүшкен бис, оон 
меңээ еврей дылга: „Савл! Савл! Мени чүге истеп сүрүп тур сен? Сени 
сүрген кымчыже бажың чайгаш, хей-ле бодунга хора чедирер сен“ — 
дээн үн дыңнап каан мен. 15 Мен: „Кым силер, Дээрги?“ — деп айтыр- 
ган мен. Ынчан Дээрги-Чаяакчы меңээ мынча деп харыылаан: „Мен 
дээрге истеп сүрүп чоруурун Иисус-тур мен. 16 Бут кырынга туруп 
кел. Сени бараан болукчум кылдыр шилип алыр дээш база Мени 
көргениңниң болгаш сеңээ ам-даа көргүзер чүүлүмнүң херечизи кы- 
лып алыр дээш, Мен сеңээ көзүлген мен. 1? Сени бодуңнуң чонундан 
база сени ам оларже чорудуптарым өске чоннар улузундан камгалаар 
мен. 18 Оларның бачыттары өршээттинзин дээш, а ол ышкаш Меңээ 
бүзүрээниниң ачызында Бурганның чонунуң аразынче кирзиннер 
дээш, сен оларның карактарын ажыдар база дүмбей караңгыдан — 
чырыкче, эрликтин чагыргазындан -- Бурганче ээлдирер сен“. 

19 Ынчангаш, Агриппа хаан, дээрден ажыдыышкынга удурланыр 
аргам чок болган. 20 Баштай Дамаскыга, а ол ышкаш Иерусалимге, 
оон бугу Иудеяга база өске чоннар улузунга суртаалдай берген мен. 
Олар бачыттарын миннип, Бурганче ээлзиннер дээш база ылап-ла 
ындыызын бадыткаар ажыл-херектерден кылзыннар дээш, суртаалдап 
турган мен. 2! Ооң ужурунда иудейлер мени Бурганның ергээзинге 
сегирип алгаш, елурер деп турганнары ол-дур. 22 Ынчалза-даа Бурган 
менээ бөгүнге чедир дузалап турар болгаш, ам мында бүгү чоннун — 
улугнун-даа, биченин-даа мурнунда туруп алган, херечилеп тур мен. 
Медээчилер болгаш Моисейнин өттүр билип медеглээнинден өске 
чүнү-даа чугаалавайн тур мен: 23 Христос хилинчекти көрүп эртер ба- 
за өлүглерден эн-не баштай катап дирлип кээр, Ол иудейлерге бол- 
гаш өске чоннар улузунга чырыкты эккээр деп чугаалап тур мен». 


Павелдин Агриппаны бүзүредирин оралдашканы 


24 Павел ам-даа бодун агартып турда, Фест ону ыыткыр ун-биле: 
«Сээн угаанын солуудаан-дыр, Павел! Хөй эртем-билиин сени сээ- 
деннедипкен-дир» — деп үзе кирипкен. 25 Павел: «Мен сээденневээн 

мен, хундулуг Фест, чугаалап турар чувем алыс шынныг-даа, сарыыл- 
дыг-даа — дээн. — 26 Агриппа хаан ол бүгүнү эки билир, ынчангаш 
ооң-биле хостуг чугаалажып болур мен. Чүү-даа чүве оон кичээнге- 
йинин кыйыы-биле эртпээн деп бодаар мен, чүге дээрге бо бүгү ха- 
мык улус мурнунга болган болгай. 27Агриппа хаан! Медээчилерге 
бүзүрээр силер бе? Мен билир мен — бүзүрээр силер». 28Агриппа 
Павелге: «Сен мени база ындыг дораан Христоска бүзүрээн кижи кы- 
лып алыр бодадын бе?» — дээн. 29 Павел: «Ол хуусаа үр-даа, кыска-даа 
болган болза, чаңгыс сен эвес, а бөгүн мени дыңнап турар бүгү улус, 
чүгле бо илчирбелер чокка, мен дег болу бээриңер дээш, Бурганга 
тейлеп тур мен» — деп харыылаан. 

30 Хаан, а ооң-биле кады чагырыкчы, Вереника база олар-биле ка- 
ды олурган шупту улус ынчан туруп келген. 3! Олар үнгеш, аразында 
мынча деп чугаалажы бергеннер: «Бо кижи ону хоругдагы дег азы 
өлүргү дег чүү-даа чүве кылбаан-дыр». 32 А Агриппа хаан Фестке: «Ол 
кижи боду императорнуң шүүгүзүн негевээн болза, ону ам хостап бо- 
лур турган-дыр» — дээн. 


Павелдин Римче чорупканы 


1 Италияже эжиндирип чоруптарын шиитпирлээнивис соон- 
27 да, Павелди база өске-даа чамдык хоругдаттырган улусту им- 
ператорнун тускай полкузунун чүс шериг баштынчызы Юлийге 
хүлээдип берген. 2Адрамит хоорайдан Асиянын эриктеринче эжин- 
дирип үнүпкен корабльга олурупкан бис. Бистин-биле кады Фесса- 
лоника чурттуг македончу Аристарх чораан. 3Даартазында хүндүс 
Сидон хоорайга эжиндирип келген бис. Юлийнин Павелге хамаа- 
рылгазы кижизиг болган. Ол Павелдин хереглээн чувезин тып берип, 
сагыш човаашкынын кергузер дээн эш-еерунге баргаш кээр арганы 
анаа берген. 4Бис оортан далайже унгеш, дедир хаттар хадаанындан 
Кипрни хаттардан ыжыктаан талазы-биле эжиндирип эрттивис. 
5 Киликия биле Памфилиянын эриктерин чуй чалгып чыдар далайны 
кежир эжиндиргеш, Ликиянын Мира хоорайга келген бис. 6 Анаа ше- 
риг баштынчызы Италияже эжиндирип бар чораан Александриядан 
келген корабль тып алгаш, бисти анаа олуртупкан. 
7Хөй хүннер иштинде удур хат хадаанындан оожум эжиндирзе- 
эжиндирзе, арай боорда Книд хоорайнын чаны-биле эрттивис. 
Удур хаттар хадаанындан оруувус уламчылап чадааш, Салмон ше- 
нектин чоогу-биле Крит ортулуктун хаттардан ыжык талазын дур- 
гаар эжиндирип каан бис. 8Улуг күжениг-биле оон кыдыын дургаар 

эжиндиргеш, Ласея хоорайдан ырак эвесте Эки Өртээлдер дээр чер- 
ге келген бис. 

9 Хөй хүннерни чидирген болгаш, эжиндирери озалдыг апарган, эн 
чугула иудей шээр хүнү* база эрткен турган. Ынчангаш Павел мынча 
деп сагындырган: 10«Дыңнаңарам! Бистиң аян-чоруувус чүгле ко- 
рабль биле чүъкке эвес, а улуска база улуг бергедээшкиннер болгаш 
айыыл-халап-биле эртерин көрүп тур мен». И Ынчалза-даа шериг 
баштыңчызы Павелди дыңнавайн, корабль ээзи-биле башкарыкчы- 
ның сүмезин эдерген. 12Ук өртээл аңаа кыштаарынга таарышпас 
боорга, улустуң хөй кезии оортан далайже үнгеш, болдунар болза, 
Критте Финик өртээлге четкеш, кышты аңаа ажарын шиитпирлээн. 
Финик дээрге мурнуу-барыын база соңгу-барыын чүктерже углай 
ажык чыдар өртээл турган. 


Шуурган 


13 Мурнуу чүктен оожум хат хадыырга, «Биске херек чүве чогум-на 
ол-дур» дээш, далайжылар якорун көдүргеш, Криттиң эриин дургаар 
эжиндирип чорупканнар. № Ынчалза-даа удаваанда ортулуктан бисче 
«соңгу-чөөн чүктүң хады» деп адаар күштүг шуурган хөме хадып кел- 
ген. 15 Корабль шуурганга алзыпкаш, хат удур чоруп чадап каан. Бис 
ынчан чалгыгларга чагыртып, олар бисти кайнаар углай-дыр, ынаар 
октадып чоруп берген бис. 16 Кавда дээр бичии ортулуктуң ыжык та- 
лазы-биле эжиндирип эртип бар чыткаш, аңаа камгалал хемезин 
арай боорда быжыглап алдывыс. 17Ону өрү көдүргеш, корабльдиң 
адаа-биле чоон хендирлер өттүргеш, куржай шарып алган бис. Сирт 
деп элезинниг сыык черге хептели бээринден сезингеш, корабль- 
диң парустарын дүжүрүп каапкаш, хат аайы-биле чоруп берген 
бис. 18 Шуурган шыдажыр аргажок киткээрге, даартазында хүндүс 
корабльдиң чүъгүн дүжүр октап эгелээн бис. В А үшкү хүнде дериг-хе- 
рекселдиң кезиин улус боттарының холдары-биле корабльдан дүжүр 
октапкан. 20 Хөй хүннер дургузунда хүн-даа, сылдыстар-даа көрбеди- 
вис, а күштүг шуурган киткеп-ле турган. Адак соонда камгалал алыр 
кандыг-даа идегел ышкындырган. 

21Улус дыка үр чүнү-даа чивээн турган. Павел ынчан туруп келгеш, 
мынча дээн: «Силер мээң сүмем дыңнап, Криттен эжиндирип үнмес 
турган-дыр силер, эш-өөр. Ынчанган болза, бо хамык айыыл-халапка, 





* 279 Эн чугула иудей шээр хүнү — ол үеде (күс эгезинде) ук черлерниң 
далай-суунга күштүг шуурганнар хадып эгелээр турган. 

чидиригге таварышпас ийик бис. 22 Ынчалза-даа ам сорук кириңер: 
силерниң кайынар-даа өлбес-тир, а чүгле корабль бустур-дур. 23 Эрт- 
кен дүне Аңаа бүрүнү-биле хамааржырым, бараан бооп чоруурум 
Бургандан келген төлээ меңээ келгеш барды. 24Ол меңээ: „Павел, 
кортпайн көр. Императорнуң мурнунга турар ужурлуг сен, ол дээш, 
Бурган Бодунуң авыралы-биле кады эжиндирип чорууруң бүгү улуска 
амы-тынны хайырлаар-дыр“ — диди. 25 Ынчангаш сорук кириңер, 
эш-өөр. Мен Бурганга база бүгү чүвениң Ооң чугаалаан аайы-биле 
болурунга бүзүрээр мен. 26 Бисти кандыг-бир ортулукче үндүр октап- 
тар ужурлуг». 

27 Он дөрткү дүн дүшкенде, чалгыглар бисти Адриатика далайын- 
га* чайгап чораан. Дүн ортузунда далайжылар чоогувуста бир-ле чер 
барын билип кааннар. 28 Олар сугнуң тереңин хемчээрге, дөртен хи- 
ре метр болган. Элээн болгаш, катап хемчээрге, үжен хире метр 
болган. 29 Бисти хаяларже үндүр октаптарындан корткаш, далайжы- 
лар корабльдиң артыы талазындан дөрт якорь бадыргаш, хүн дүр- 
ген-не үнүп келзин дээш, мөргүп турганнар. 30 Олар корабльдан 
дезерин оралдажып, корабльдин думчуундан якорь бадырган улус 
болуп, камгалал хемезин сугже дужуре бергеннер. 31А Павел шериг 
баштыңчызы болгаш шериглерге: «Олар корабльга артпас болза, 
силер дириг артарын кордаваңар» — дээн. 32 Шериглер ынчан хеме- 
ни тудуп турган чоон хендирлерни үзе шааптарга, ол далайже кээп 
дүшкен. 

33 Дан адар душта Павел хамык улуска чемненип алыры эки боор 
деп чугаалап эгелээн: «Бөгүн силерниң дириг үнер дээн манаашкы- 
ныңарның он дөрткү хүнү-дүр. Ол үе иштинде чүү-даа чивээн болгай 
силер. 34 Ынчангаш чемненип аарынарны сүмелеп тур мен. Амы- 
тынныг артар дизинерзе, ол силерге эргежок чугула, кайынарнын- 
даа бажындан чаңгыс-даа дук черже кээп дүшпес». 35 Павел ынча 
дээш, хлебти алгаш, бүгү улустун мурнунга Бурганга өөрүп четтир- 
геш, үзе тыртып, чий берген. 36 Улус шупту сорук кирип, чемненип 
алган. 

37 А корабльга шупту ийи чүс чеден алды кижи турган бис. 38 Тоттур 
чемненген соонда, кызыл-тасты далайже дүжүр октап, корабльди 
чиигедип эгелээн бис. 





* 2727 Адриатика далайы — ол үеде ындыг ат-биле амгы Адриатика да- 
лайындан оранчок улуг, Италиянын мурнуу чугунде далайны адап 
турган. 

Корабльдин озал-ондакка таварышканы 


39 Дан адып кээрге, олар элезинниг эриктиг мугулдур көрүп 
кааннар, ынчалза-даа чүү деп чер дээрзин билбес болганнар. Олар, 
болдунар чуве болза, корабльди сыык черге кадалдыр олуртуптарын 
шиитпирлээннер. 40 Якорьларны далайже дүлүпкеш, корабльди баш- 
карар эшкииштер быжыглаан хендирлерни одура кезипкеш, хат ко- 
рабльди аппаары-биле бичии парус көдүргеш, эрикче эжиндирип 
чорупкан бис. 41 Корабль элезинниг шенекке ускеш, сыык черге ка- 
далы берген. Думчуу хандыр кадалгаш, шимчевейн барган, а артыы 
талазын күштүг чалгыглар буза шаап эгелээн. 42 Хоругдаттырганнар- 
дан чаңгызы-даа эштип чорупкаш, дезе бербезин дээш, шериглер 
оларның шуптузун өлүрер деп шиитпирлеп алган. 43 Ынчалза-даа ше- 
риг баштынчызы Павелдин амы-тынын камгалаар дээш, оларның ол 
сагыжын күүседиринге шаптыктап каан. Ол эштип билир улусту суг- 
же баштай шурай бергеш, эрикке чедир эштирин дужааган. 44 Арткан 
улуска калбак ыяштар болгаш корабльдиң бузундуларындан туттун- 
гаш, амы-тынын камгалаарын айыткан. Ынчалдыр хамык улус эрик- 
ке чеде берген, кым-даа дүжүп өлбээн болган. 


Мальта ортулукка 


1Эрикче бүдүн-бүрүн үнүп келгеш, ортулуктуң ады Мальта 
28 дээрзин билип алган бис. 2 Ооң чурттакчылары бисти экииргээ 
аажок уткуп-хүлээп алганнар. Чаъс чаап эгелээш, соой бээрге, олар 
одаг салгаш, бисти чалап алганнар. 3 Павел куспак долдур чээрген 
чыггаш, отче киир октап турда, чалбыыштан дескен чылан союп үн- 
геш, ооң холунга астына берген. 4 Павелдин холунда халаңнаан чылан 
көргеш, ол чер чурттуг улус аразында мынча дээннер: «Чигзиниг 
чок, бо кижи өлүрүкчү турган боор, чүге дээрге ол далайга дүжүп өл- 
безе-даа, бузут дээш, өжээн негээр бурган ону дириг арттырбады». 
5 Ынчалза-даа Павел чыланны отче дүжүр силгиптерге, ол аңаа кан- 
дыг-даа хора чедирбээн. 6А улус ону ыжып эгелээр боор азы өлүг 
кээп дүжер боор деп бодаан. Ындыг-даа болза үр манап келгеш, ооң- 
биле кандыг-даа айыыл-халап болбаанын көргеш, сагыш-бодалын 
өскертип: «Ол кижи — бурган-дыр» — дижи бергеннер. 
7Ол черден ырак эвеске ортулук чагырыкчызы Публийниң ээлел 
чери турган. Ол бисти бажыңынче чалааш, үш хүн дургузунда хүн- 
дүлеп келген. 8А ол үеде Публийнин ачазы халыын аарыы болгаш кы- 
жыктан аарааш, дөжээнден турбайн чыткан чүве-дир. Павел ооң 

өрээлинче киргеш, мөргүп алган соонда, аңаа холдарын дээскеш, 
экиртип каан. % Ол болуушкунну көргеш, ортулукта чурттаан өске- 
даа аарыг кижилер чедип кээп, экирип турганнар. ! Олар өөрүп чет- 
тиргенин илередип, биске хөй-ле хүндүткел көргүскеннер, а кажан 
улаштыр эжиндирип чоруур деп турувуста, олар бисти орукка эрге- 
жок чугула херек бүгү чүве-биле хандырдылар. 


Мальтадан Римче 


пУш ай эрткенде, Александриядан келгеш, ол ортулукка кыштаан 
«Ийис бурганнар» дээр корабльга эжиндирип чорупкан бис. 12 Оон 
Сиракузы хоорайга келгеш, аңаа үш хүн турдувус. 3 Оон эжиндирип 
үнгеш, Ригия хоорайга келдивис. Даартазында хүндүс мурнуу чүктен 
хат хадый бээрге, ийиги хүнде Путеолы өртээлге эжиндирип келди- 
вис. М Бис ол черден Иисуска бүзүрээн эш-өөр тып аарывыска, олар 
бисти аңаа чеди хүн хире олар-биле кады турарын дилээннер. А ооң 
соонда ам-на Римге келдивис. 

15 Хоорайда бүзүрээн улус бистиң дугайывыста дыңнап кааш, мы- 
рыңай Аппийниң шөлүнге база Үш Шайлааракка уткуп үнүп келген- 
нер. Оларны көргеш, Павел Бурганга өөрүп четтиргеш, сорук кире 
берген. 16 Римге кээривиске“, Павелди бир шериг кижиге кадарткаш, 
аңгы чурттаарын чөпшээреп каан. 


Павелдин Римге суртаалдааны 


17 Үш хүн эрткенде, Павел иудейлер аразында эн алдар-хүндүлүг 
улусту чыып алган. Олар чыглып кээрге, ол мынча деп чугаалаан: 
«Ха-дунма! Бистиң чонга база ада-өгбелеривистин ёзу-чаңчылда- 
рынга удур үүлгеткен чүвем чок-даа болза, мени Иерусалимге тудуп 
хоругдааш, рим эрге-чагырга улузунга хүлээдип берген. 18 Олар мени 
истеп байысаагаш, өлүрүп шиитки дег чүү-даа чүве үүлгетпээн боо- 
румга, хостап салыр деп турдулар. 19 Ынчаарга иудейлер аңаа удурла- 
ныр боорга, императорнуң шүүгүзүн негээр ужурга таварыштым, 
ындыг-даа болза бодумнуң чонумну кандыг-бир чүве ужун бурууда- 
дыр дээш, ынчанмаан мен. 20 Силерге ужуражып, ол дугайында чу- 
гаалажыр дээш, бөгүн силерни чыылдырып алдым, чүге дээрге 
Израильдин идегели дээш, мени бо илчирбе-биле демирлээн-дир». 





* 2816 Чамдык бурунгу грек сөзүглелдерде бо сөстерге: «Шериг баш- 
тыңчызы хоругдаттырганнарны таңныылдар даргазынга хүлээдип 
берген» — деп сөстерни немээн. 

21Олар анаа: «Бис Иудеядан сээн дугайында кандыг-даа чагаалар 
албаан бис, оон келген эш-өөрүвүстүн чангызы-даа сээн дугайында 
биске дыннатпаан, багай чүү-даа чугаалаваан. 22 Ындыг-даа болза 
үзел-бодалын дугайында сенден боттарывыс дыннаксап тур бис, чуге 
дээрге улус чер болганга ол өөредигге удурланып турарын дыңнаан 
бис» — дээннер. 

23 Оларнын Павел-биле дугуржуп алган хүнүнде оон-даа хөй иудей- 
лер ооң чурттап турган черинге чедип келгеннер. Павел эртенден 
кежээге чедир Бурганның Чагыргазының дугайында оларга тайыл- 
бырлап база херечилеп, Моисейниң хоойлузу болгаш медээчилерниң 
номнарынга үндезилээш, Иисустуң дугайында оларга шынзыдып 
келген. 24Чамдык улусту ол бодунуң сөстери-биле бузуредип шы- 
даан, а өскелери бүзүревейн барганнар. 25 Олар аразында маргыжып 
эгелээш, тарап чоруур деп турда, Павел оларга түңнел сөстерин чу- 
гаалаан: «Ыдыктыг Сүлде Исаия медээчиниң аксы-биле ада-өгбе- 
леринерге алыс шынны чугаалап каан-дыр: 26 „Бо чонга баргаш: 
“Кулак-биле дыңнааш-даа, чүнү-даа угаап билбес; карак-биле 
көргеш-даа, чүнү-даа көрбес-тир силер. 27 Чүге дээрге бо чоннуң 
угаан-сарыылы сээдеңнеп калган, кулактары-даа арай деп дыңнаар, 
карактары-даа шийдинчек апарган. Олар карактары-биле көрүп, 
кулактары-биле дыңнап, угаан-сарыылы-биле угаап база Менче эг- 
лип кээп шыдаптар турган болза, Мен ынчан оларны экиртир ийик 
мен’ — деп чугаала“а. 28-2 Ынчангаш Бурган Бодунуң камгалалын 
өске чоннар улузунче чорутканын база олар ону дыңнап каарын 
иудейлер силерниң билип аарыңарны күзеп тур мен!»* 

30 Павел Римге, хөлезинин боду төлеп турганы бажыңга бүдүн ийи 
чыл иштинде чурттап, аңаа ужуражып келген кижи бүрүзүн хүлээп 
ап турган. 3 Ол Бурганның Чагыргазын дидими-биле, доктар чокка 
суртаалдап, Дээрги-Чаяакчы Иисус Христостуң дугайында улуска 
өөредип келген. 





» 2829 Чамдык бурунгу грек сөзүглелдерде бар: «Павел ынча дээрге, 
иудейлер аразында изиг-изиг маргышпышаан, тарай бергеннер» — 
деп сөстер эң бүзүрелдиг грек сөзүглелдерде таварышпайн турар. 





а Ис. 6:9,10. 


ИАКОВТУН ЧАГААЗЫ 


Киирилде сөстер 


1 1 Бурганның база Дээрги-Чаяакчывыс Иисус Христостуң 
чалчазы Иаковтан байыр. Өске чоннар аразында тоо быдар- 
гай чурттап чоруур Бурганнын шупту улузунга амыр-менди че- 
дирдим! 


Бүзүрел болгаш мерген угаан 


2Ха-дунма, янзы-бүрү шенелделер оруунарны моондактаза, 
аажок кежиктиг бис деп сананар! 3 Шенелдени ажып эрткен 
соонда, бүзүрелинер силерни шыдамык болдурарын билир болгай 
силер. 4А шыдамык чорук, бодунун ээлчээнде, бүрүн салдарын 
көргүзер, ол силерни бүгү талазы-биле болбаазын, кандыг-даа 
четпес-дудуу чүве чок улус кылыптар. 5 А кайы-бирээңерге мерген 
угаанны чедир бербээн болза, ол кижи Бургандан мөргүп диле- 
зин. Бурган мерген угаанны хамык улуска чүрээниң ханызын- 
дан, чеме-хала чокка хайырлап турар болгаш, аңаа база бээр. 
6 Ынчалза-даа ол кижи бүзүрел-биле, ынай-даа чигзинигчок ди- 
лээр ужурлуг, чүге дээрге чигзинген кижи хатка сывыртадып, доза 
шаптырткан далай чалгыынга дөмей. 7-8 Хары угда ийи сагыштыг 
кижи бодунуң кылып турар чүүлдеринге турум эвес, шиитпир 
чок болур. Ындыг кижи Дээрги-Чаяакчыдан кандыг-бир чүүл 
алырын кордавазын. 


Ядыы болгаш бай христианнарга чагыг-сүме 


9 Түрегделге туттуруп чоруур бүзүрээн кижи Бурганга өрү көдүр- 
түп турары дээш, өөрүүр ужурлуг. 18 А бай-шыырак чурттап чоруур 
бүзүрээн кижи Бурганга куду көрдүргени дээш, өөрүүр ужурлуг, чүге 
дээрге ол, үези кээрге, шөлде чечек дег оңуп, чиде бээр. !! Хүн өрт- 
тендир чип, кааннаарга, оът-сиген кадып каар, ооң чечээ тоглааш, 
аянныг хевири үрели бээр. Бай кижи база бодунуң хамык ажыл-хе- 
рээн бүдүрүп чорааш, шак ынчаар чиде бээр. 

“Шенелде болгаш күткүлге 


12 Шенелделерни шыдажып эртип турар кижи амыр-чыргалдыг, 
чүге дээрге оларны шыдажып эрткеш, Бурганга ынак улуска Оон аа- 
зааны мөңге амыдыралды — тиилелге дээш шаңналын алыр. 13 Шак 
ындыг шенелделерге күткүткен кым-даа болза: «Бурган мени күткүп 
турар-дыр» — деп чугаалавазын. Чүге дээрге Бурган бузутка күткүт- 
пес болгаш Боду база кымны-даа куткувес. ЧА кижи бурузун оон бо- 
дунун-на бачыттыг будужунун кузээшкиннери куткуур. Олар ону 
халзыптар база дузактап алыр. !5 Оон оон бачыттыг бүдүжүнүң 
кузээшкиннери сааттангаш, бачыт божуп алыр, а уулгеткен бачыт, 
бодунун ээлчээнде, долузу-биле өзүп-мандааш, өлүмге чедирер. 

16 Эргим ха-дунма, кердунер бе, мегеге алыспанар. 17 Кандыг-даа бу- 
янныг база болбаазын ачы-буян хайырлалдары өрүтен, дээрниң чы- 
рымалдарын чаяаган Бурган Ададан кээр. Бурган Адада өскерилге-даа, 
өскерлиишкиннернин хелегези-даа чок. 18 Ол бисти, Оон бугу чаяал- 
газынын иштинде баштайгы дужут болурувус дээш, Бодунун кузел- 
соруу-биле алыс шыннын сезун дамчыштыр амыдыралче тынгарган. 


Дыңнап болгаш чагыртып өөрениңер 


19 Эргим ха-дунма, мону дыннанар: кижи бүрүзү чулчуруурун шег- 
леп, дыннаарынче сундугуп көрзүн база ол ышкаш белен-селен килен- 
невезин. 20 Чүге дээрге киленге алыскан кижи Бурганның кузелинге 
таарыштыр амыдырап птыдавас. 21 Ындыг болганда кандыг-даа бужар 
сагыш болгаш бузуттуг уулгедиглернин артынчызындан адырлынар. 
Бурганнын чуректеринерге тарып турар сөзүн, силерни камгалап 
шыдаар күчүлүг сөстү, чөпшүл хүлээп алыңар. 22 Бурганның сөзүн 
чүгле кулак дашты-биле дыңнап эрттирбейн, ону херек кырында 
боттандырып чоруңар. Оон башка боттарынарны хей черге сотка 
олуртканынар ол. 23 Бурганның сөзүн дыннаарынга өй, а ону херек 
кырында боттандырбас кижи көрүнчүкке арнын кайгаан кижиге 
дөмей-дир. 24 Ол бодун кайгап-кайгап, өскээр чайлай бергеш, көрүн- 
чүкке канчаар көзүлгенин дораан уттуп алыр. 25А Бурганның хос- 
талганы хайырлаар болбаазын хоойлузун дыңнаан дораан-на уттуп 
албас, а ону хынамчалыг өөренип көргеш, херек кырында боттанды- 
рып, бодун ооң аайы-биле ап чоруур кижи ажыл-херектеринге амыр- 
чыргалдыг болур. 26 Бодун Бурганны хүндүлеп чоруур мен деп санаар, 
ынчалза-даа аксын тыртып шыдавас кижи бодун боду мегелеп чоруур 
база ооң Бурганны хүндүледим дээри хей чүве-дир оң. 27 Бурган 

Аданын хүлээп аары алыс шынныг, арыг болгаш кем чок хүндүткел 
өскүстерге, дулгуяк кадайларга дуза чедирер дээш сагыш човаарынга 
база бо делегейнин багынга борашпайн амыдыраарынга илерээр. 


Шупту улуска ден-дески хамаарылгалыг болунар 


1Ха-дуңма! Алдарлыг Дээрги-Чаяакчывыс Иисус Христоска 

бүзүрээр болганынарда, өске улусту ылгай көрбенер. 2 Силерниң 
чыылган чериңерже каас-коя хептиг, алдын билзектиг кижи, а ооң 
соондан элбер-самдар хептиг ядыы кижи кирип келген дижик. 3 Каас- 
коя хептиг кижиге онза кичээнгей көргүзүп, аңаа: «Бээр эртип, дөрже 
олурунар» - дээш, а ядыы кижиге: «Маңаа тур» азы: «Борта, будум 
баарынга олур» — дээн дижик силер. 4“ Ынчан чүнү канчап турарынар- 
ны билир силер бе? Чамдык улусту өскелеринден дээре деп ылгай 
көрүп, бак сагыш-биле чөптүг эвес шииткекчилер болу берген эвес 
силер бе? 

5 Эргим ха-дуңма, дыңнап көрүнер! Бурган бо делегейниң караанга 
ядыы кылдыр көстүр улусту чүге шилип алганыл? Оларны бүзүрел-биле 
байыткаш, Аңаа ынак улуска аазааны Чагырганың салгакчылары кы- 
лып каар дээш, шилип алган эвес деп бе? 6А силер ядыыларны дора 
көөр-дүр силер! Эрге-шөлээңерни кызагдап, шиидери-биле шүүгүже 
сөөртүп турар улус кымнарыл — байлар эвес ийик бе? ? Ооң адын эдилээ- 
нинер Христостуңчаагай адын дорамчылаан улус байлар эвес ийик бе? 

8 Бижилгеде: «Чанында кижиге бодунга бодуң дег ынак бол». — деп 
айыткан Хаанывыстың хоойлузун херек кырында сагып чоруур бол- 
зуңарза, шын кылып турар-дыр силер. Ынчалза-даа улусту ылгай 
көөр болзуңарза, бачыт үүлгеткениңер база ыдыктыг хоойлуну ха- 
жыткан дээш буруудааныңар ол-дур. ! Ыдыктыг хоойлуну бүрүнү- 
биле сагып турар, ынчалза-даа ооң чангыс-даа бол айтыышкынын 
хажыткан кижи ону бүрүнү-биле хажытканы дээш буруулуг боор. 
п Чүге дээрге: «Кады чурттаан эжинге өскерилбе» — деп чугаалаан 
Бурган: «Өлүрбе» — деп база чугаалаанб. Ынчангаш сен кады чурттаан 
эжинге өскерилбейн-даа тургаш, кижи өлүрер болзуңза, ыдыктыг 
хоойлуну дөмей-ле хажытканың ол. 

12 Хосталганын үнер дөзү боор хоойлу ёзугаар шииттирер улус дег, 
ынчалдыр чугаалап база ажыл-херээнер кылып чоруңар. 13 Чүге дээр- 
ге өршээл билбес улуска Бурганның кезедир шүүгүзү база өршээл 
чок. Өршээл кезедир шүүгүден артык өндүр! 





а Лев. 19:18. 6 Хост. 20:13-14. 

Бузурел болгаш буянныг ажыл-херек 


14 Ха-дунма, бүзүредим деп турар бир-ле бүзүрээн кижи буянныг 
ажыл-херек кылбас болза, ынча дээн ажыы чүл? Ындыг бүзүрел ону 
камгалап шыдаар бе?! 15Чединмес ха-дунманар идик-хеп, аъш-чем 
хереглээн дижик. 16А силерниң кайы-бирээңер оларга: «Амыр-тай- 
бың чоруптуңар, чылыдыр кеттиниңер, тоттур чемнениңер» — деп 
чугаалааш, оларның амыдыраарынга херек чүүлдерни бербес болза, 
ындыг чугааның ажыы чүл? 17А бүзүрел база ындыг — ол чүгле боду, 
ажыл-херектер чокта, өлүг боор. 

18 Ынчаарга кандыг-бир кижи мынча дээр чадавас: «Бир кижиде 
бүзүрел бар болзун, а өске кижиде ажыл-херектер бар болзун». Сен 
меңээ бүзүрелиңни ажыл-херектериңден аңгы кылдыр көргүс. А мен 
сеңээ ажыл-херектеримден илдең апаар бүзүрелимни көргүзер мен. 
19 Бурган чаңгыс деп бүзүрээн-дир сен: ол кончуг эки-дир! Буктар бе- 
зин ындыг деп бүзүреп, корткаш, сириңейнип турар. 

20 Хос баштыг сени-даа! Бүзүрел ажыл-херектер чокта ажык чок* 
дээрзин көрбейн турарың ол бе? 2! Бодунуң оглу Исаакты өргүл салыр 
бедигээшче салып, өргүл боор кылдыр саналдааш, Авраам өгбевис 
Бурганның мурнунга ажыл-херектери-биле агарып үнмежик бе? 22 Ооң 
ажыл-херектери биле бузурелинин тудуш харылзаалыын, ажыл-хе- 
ректериниң ачызында ооң бүзүрели болбаазын апарганын көрүп тур 
сен. 23 Бижилгеде: «Авраам Бурганга бүзүрей бээрге, Бурган ону актыг 
деп санаан», — дээн сөстер ынчалдыр чогуп бүткен, ынчангаш Ав- 
раам Бурганның өңнүү деп адаткан. 24 Бурганның мурнунга кижи 
чүгле бүзүрели дээш эвес, а ажыл-херектери дээш агарарын көрүп 
тур силер. 

25 Израильдин хайгыылчыларын хүлээп алгаш база оларны өске 
оруктап хоорайдан үндүрүпкеш, камгалап каан Раав деп самыын- 
садар херээженни база ажыл-херектери дээш, Бурган агарткан 
болгай. 

26 Шак-ла ынчалдыр, мага-боттуң сүлде чокта өлүү дег, бүзүрел ба- 
за ажыл-херектер чокта өлүг. 





* 220 Чамдык бурунгу грек сөзүглелдерде «Ажык чок» эвес, а «Өлүг» 
бижээн. 





а Э. д. 15:6. 

Аксывыс бар дээш, сула салбанар 


1Ха-дунма, силернин аранардан чүгле хөй эвес улус башкылар 
3 апарзын. Улусту өөредип турар башкылар бис өскелерден шын- 
гыы шииттирер бис. 2Чүге дээрге бис шупту хөй бачытты үүлгедип 
чоруур бис. Аксы-биле бачыт үүлгетпес кижи болбаазын деп санатты- 
рар, чүге дээрге ол бүгү мага-бодун тудуп билир-дир. 3 Аъттар биске 
чагыртсыннар дээш база оларның мага-бодун башкарар дээш, олар- 
ның аксынче суглуктар сугар болгай бис. 4Азы далайга эжиндирер 
корабльдарже көрүңерден. Олар аажок улуг база күштүг хаттар дуза- 
зы-биле шимчээр-даа болза, оларны хензигийне руль-биле башкарып, 
башкарыкчының туралаан черинче углап боор. 5 Дыл база ындыг: 
мага-бодувустуң хензигийне кезээ-даа болза, улуг ажыл-херекти 
бүдүрүп шыдаар. Улуг эзимни ынай от чаштанчызы өрттедиптерин 
бодап керунерден! 6 Дыл биле от көңгүс дөмей. Мага-бодувустуң өске 
кезектериниң аразында дыл дээрге бузут башкарган делегей-дир. 
Дыл бүгү мага-ботту бужартадып, бүгү бүдүжүвүстү өрттендир чип- 
тер, а ол өрт тамының одундан өөскүүр. 7 Кижи хамык аннарны, 
куштарны, соястаарларны болгаш далай амытаннарын чаажыкты- 
рып шыдаар, харын-даа чаажыктырып алган. 8 Ынчалза-даа дылды 
кым-даа чаажыктырып шыдавас. Ол дээрге өлүмнүг хорандан бүт- 
кен, тырттынмас бузут-тур. °Дылывыс-биле Дээрги-Чаяакчывыс 
болгаш Адавысты алгап йөрээр бис, база-ла ооң-биле Бурганның 
овур-хевирин ёзугаар чаяаган улусту одап-каргаар бис. 19 Чаңгыс ол- 
ла аас алгап йөрээп-даа, одап-каргап-даа турар. Ха-дуңма, ындыг 
болбас ужурлуг! И Чаңгыс суг бажындан дус чок база дустуг суг үндүр 
агар деп бе? 12 Ха-дунма, смоква ыяжы оливка чимизин, а виноград 
сывы смоква чимизин берип шыдаар бе? Шак ынчаар дустуг суг бажы 
дус чок суг үндүр аксып шыдавас. 


Буянныг болгаш бузуттуг мерген угаан 


13 Силерниң араңарда мерген угаанныг болгаш көрбээн чүвези чок 
кижи бар бе? Бар болза, төлептиг амыдыралы, буянныг ажыл-херек- 
тери-биле мерген угаандан кээр чөпшүлүн дамчыштыр «Ындыг мен» 
деп бадытказын. М Ынчалза-даа силерниң чүрээнерни кара адааргал 
база чүгле ажык сүрүп, бодун өрү көөр сагыш ээлепкен болза, хей 
черге мактанып, алыс шынга удур бачыт үүлгетпеңер. !5 Ындыг 
«мерген угааныңар» дээрден келбээн, а бо делегейден келген болгаш 
бачыттыг бүдүштен база буктардан дөстелип үнген болган-дыр. 

16Чүге дээрге кайда адааргал болгаш чүгле ажык сүрүп, бодун өрү 
көөр сагыш барыл, ында үен-даян чорук база чүүл-бүрү бузуттуг шин- 
гээдиг турар. 

17 А дээрден кээр мерген угаан, чүнү-даа мурнай, арыг, ол ышкаш 
тайбынзырак, биче сеткилдиг, дыннап база өршээп билир, энерел 
болгаш буяннын ажыл-херектери-биле бай, кымны-даа ылгай көр- 
бес, ак сагыштыг боор. 18 Бурганга шынчы, ак сеткилдиг чоруктун 
дүжүдүн амыр-тайбынны кадагалаан улус тайбын байдалга өстүрүп 
алыр. 


Христианнар үргулчү Бурганга чагыртыр ужурлуг 


1 Аранарга адаан-өжээн болгаш алгыш-кырыш чүден тыптырыл? 
Амыдыралынарга тергиидеп үнер, боттарынарга таалал чеди- 
риксээр күзээшкиннеринерден эвес бе? 

2 Бир-ле чүвени аажок күзээш, холга киирип чадаар силер, оон-на 
кижи өлүреринге-даа белен боор силер. Аажок алыксааш, демей-ле 
ону чедип албас силер, ынчангаш алгыжып-кыржып, демисежип 
үнер силер. Бургандан дилевес болгаш, күзээн чүвеңерни албас 
силер. 3А дилээш-даа, дөмей-ле албас силер. Чүге дээрге алган 
чүүлүңерниң төдүзүн бак сагыш-биле — чүгле таалалдарыңар ханды- 
рып, төтчеглээр дээш, дилеп турар силер. +4 Бурганга шынчы эвес, 
өскерлип чоруур хейлер! Бо хоозун делегей-биле найырал тудары 
Бурган-биле өжээннежиринге дөмейин билбезиңер ол бе? Бо деле- 
гейниң өңнүү болуксаан кижи Бурганның дайзыны апаар. 5Азы 
силерниң бодалыңар-биле Бижилгениң: «Бурганның бистиң-биле 
кады чурттадып кааны Сүлдениң биске ынакшылы аажок хүннээ- 
чел»* — деп турары хоозун сөстер боор бе? 6Ынчалза-даа Бурган 
ооң-биле чергелештир биске улам хөй авыралын берип турар. 
Ынчангаш Бижилгеде: «Бурган адыыргак улуска удурланыр, а то- 
маарааннарга авыралын кергузер»а — деп чугаалаан. 7А ындыг 
болганда, Бурганга чагыртынар, эрликке удур туржунар, ол ынчан 
силерден дезе бээр. 8Бурганче чоокшуланар, Ол база силерже 
чоокшулап кээр. Бачыттыг улус, холуңар чуп алыңар. Ийи сагыш- 
тыглар, чуректеринер арыгланар. % Кажыыдаңар, ыглап-сыктаңар 





* 45 Бо сөстерниң өске утказы: «Бурганның бистин-биле тудуш кы- 
лып каан сүлдезин дошкун күзээшкиннер бүргээн» — бооп чадавас. 





ау. ч. 3:34. 

база кударанар. Каттырарынын орнунга, ыглажынар, амыраарынын 
орнунга, мунгаранар. 18 Дээрги-Чаяакчының мурнунга томаарынар, 
Ол ынчан силерни еру кедурер. 


Бурганга бузурээн өске улусту шиитпенер 


п Ха-дунма, удур-дедир бак сөглешпенер. Бодунуң бузурээн эжин 
бак сеглээр азы буруу шавар кижи ыдыктыг хоойлуну бак сөглээни 
азы буруу шапканы ол боор. А ыдыктыг хоойлуну буруу шаап турар 
болзуңза, оон күүседикчизи эвес, а шииткекчизи сен. 12 Хоойлу бе- 
рикчизи болгаш Шииткекчи — чугле чангыс, чугле Ол камгалап азы 
чок кылып шыдаар. Чанында кижини шиидер мен дээр хире сен чо- 
гум кым сен? 


Туранын бичези херек 


13 «Бегун азы даарта бир-ле хоорайже чоруптаалы. Аңаа бир чыл 
чурттааш, садыг-саймаа кылып, хөй ажык-кончаалыг болуулу» — деп 
чугаалаар хамык улус, мени дыннанарам. 4 Амыдыралынар сон-даарта 
канчап баарын безин билбес-тир силер. Чуге дээрге амыдыралынар 
деп чул ол? Хензиг када көзүлгеш, оон эстип чиде бээр туман-дыр. 
15 Ооң орнунга: «Дээрги-Чаяакчы күзээр болза, ам-даа амыдыраар бис, 
ону азы мону кылып четтигиптер бис» — деп чугаалап чоруңар. 6А 
силер ам тураңар улуундан менээргенир-дир силер: ындыг менээрге- 
ниишкин бүрүзү — бузут-тур! И Ынчангаш канчаар буян кылырын 
билир, ынчалза-даа кылбас кижи — бачыт үүлгеткен дээш буруулуг! 


Байларга кичээндириг 


1 Байлар, ам силер мени дыннанар! Ажыынар ажып, ыглап-сык- 
5 таңар, чүге дээрге аймыл-халап силерже диргелип кел чыдар-дыр. 
2 Эртине-байлааңар ирип каар-дыр, идик-хевинерни үзүт-ховаган 
дыдып чиптер-дир. 3Алдын-мөңгүнүңер дадарып каар-дыр! Оларның 
дады силерге удур херечилел бооп, мага-бодуңарны от-биле дөмей оя 
чирти бээр. Эртине-байлааңарны төнчүзүнче чоокшулап бар чыдар 
бо делегейге чыып алган-дыр силер. “Силерниң шөлдериңерниң 
дүжүдүн ажаап берген ажылчыннарның акшазы чедир төлеттинмээн. 
Оларның халактаан ыы-сыызын дыңнаңар. Оларның халак-тилээ ам 
Бүрүн Күчүлүг Дээрги-Чаяакчынын кулаанга чеде берген. 5 Силер чер 
кырынга чыргап-таалап, мага хандыр чурттап келдиңер. Согар дээн 
малды семирти азыраары дег, боттарыңарны белеткеп алдыңар. 
6 Бурганга шынчы, кем чок улусту шииткеш, өлүрүп турдуңар, а олар 
силерге удурланмадылар. 

Шыдамык чорук болгаш мөргүл 


7 Ха-дунма, ынчангаш Дээрги-Чаяакчы Иисус Христостуң ээп кээр 
хүнүнге чедир шыдажып көрүңер. Тараачын кижи черниң дүжүт бээр 
үезин кайы хире манаарын көрүңерден. Ол күскү болгаш часкы чаъстар 
чаарын шыдамык манап кээр. 8 Силер база шыдамыынар көргүзүңер. 
Идегелинер черле ышкынманар, чүге дээрге Дээрги-Чаяакчынын че- 
дип кээр хүнү мыя бо келген-дир.  Ха-дуңма, шииттирип албазы-биле 
удур-дедир хомудал үндүрбенер. Бурган шупту улусту удавас шиидер. 
10 Ха-дунма, Дээрги-Чаяакчының өмүнээзинден чугаалап турган ме- 
дээчилерни шыдамык чоруктуң база хилинчек көөрүнүң үлегери кыл- 
дыр ап көрүңер. ! Шыдажып үнген улусту ам амыр-чыргалдыг деп 
алгап йөрээп турар бис. Иовтуң туруштуунуң дугайында дыңнаан, 
түңнелинде ооң Дээрги-Чаяакчыдан чүнү алганын билир силер. Чүге 
дээрге Дээрги-Чаяакчы өршээлдиг болгаш кээргээчел болгай. 

12 Ха-дунма, хамыктың мурнунда дээр-биле-даа, чер-биле-даа база 
өске-даа даңгырактар-биле даңгыраглаваңар. Бурганга шииттирбес 
дээш, «ийе» деп чугаалааныңар «ийе» дээн болзун, «чок» деп чугаа- 
лаанынар «чок» дээн болзун. 

13 Кайы-бирээнер айыыл-халапка таварышкан дижик? Ол кижи 
мөргүзүн. Кайы-бирээнер аас-кежиктиг болган дижик? Ол кижи 
Дээрги-Чаяакчыга өөрүп четтирген ыдыктыг ырлар ырлазын. Ка- 
йы-бирээнер аараан дижик? Бурганга бүзүрээннер ниитилелиниң 
удуртукчулары ол кадык болзун деп мөргүзүн дээш база Дээрги-Чая- 
акчының адындан ону оливка үзү-биле чагзын дээш, аарыг кижи 
оларны кыйгыртып алзын. 15 Бүзүрел синген мөргүл аарыг кижиниң 
кадыын эгидиптер, чүге дээрге Дээрги-Чаяакчы ону кадык кылыптар. 
А ол кижи бачыт үүлгеткен болза, Бурган ону өршээр. 16 Ынчангаш 
Бурган силерни экиртсин дээш, үүлгеткен бачыдыңарны бот-ботта- 
рыңарга миннинер база бот-боттарыңар дээш мөргүнер. Бурганга 
шынчы кижиниң мөргүлү кончуг күштүг салдарлыг боор. 

17 Илия медээчи, бистиң шуптувус ышкаш, анаа кижи чораан. Ол, чаъс 
чагбазын дээш, сеткилиниң ханызындан мөргүүрге, Израильдиң че- 
ринге үш чыл алды ай дургузунда чаъс чагбаан. !8 Ол оон база катап мөр- 
гүүрге, дээрден чаъс кудуп эгелээн соонда, чер дүжүдүн берип эгелээн. 

19 Ха-дунма, кайы-бирээнер Бурганның шынындан аза-соора барган 
дижик. А ону Бурганче ээлдирипкен кижи 20 мону билип алзын: ба- 
чыттыг кижини шын эвес оруктан Бурганче ээлдирген кижи ону мөң- 
ге өлүмден камгалаар база ооң хөй бачыттарын өршээрин чедип алыр. 


ПЁТРНУҢ БИРГИ ЧАГААЗЫ 


Киирилде сөстер 


1 1Иисус Христостуң элчини Пётрдан байыр. Понт, Галатия, Кап- 
падокия, Асия болгаш Вифиния можуларда - төрээн черинден 
ыракта тарамык чурттап чоруур силерге — Бурганның шилип алган 
улузунга бижидим. 2 Силерни Бурган Аданың баш удур көрген сорул- 
газын ёзугаар шилип алгаш, Иисус Христоска чагыртсыннар база 
Ооң ханы-биле арыгланзыннар дээш, Ыдыктыг Сүлдени дамчыштыр 
бараан боору-биле ангылап үскен болгай. 

Авырал болгаш амыр-тайбың силерге эң-не элбээ-биле бактаазын! 


Дириг идегел 


3 Дээрги-Чаяакчывыс Иисус Христостуң Адазы Бурганны алгап 
йөрээли! Ооң өндүр улуг өршээли-биле, Иисус Христостуң өлүглер- 
ден катап дирилгениниң ачызында дириг идегелди алыр дээш, катап 
төрүттүнген бис. 4 Бурганның Бодунуң чонунга дээрде кадагалап ту- 
рары иривес, арыг, оңмас өнчүнү алзыннар дээш, Ол чаа амыдырал- 
ды биске хайырлады. 5 Силер, бүзүрелинер ачызында Бурганның 
күжү-биле кадагалаттынган улус, сөөлгү үе кээрге ажыттынар кам- 
галалды алыр силер. Ол бүгү дээш, өөрүнер. Элээн үе дургузунда 
янзы-бүрү шенелделерни көрүп эртер-даа болзуңарза, өөрүнер. 
7 Шенелделер эргежок чугула, чүге дээрге оларны ажып эрткен 
бүзүрелиңер алдындан үнелиг (а ол алдын менге эвес-даа болза, отка 
хынаттына бээр бүдүмел болгай), а Иисус Христос ээп кээрге, ол 
бүзүрелинер силерни хүндүткел, алдар болгаш мактал-хүндүже чедире 
бээр. 8 Христосту көрбээн-даа болзуңарза, дөмей-ле Аңаа ынак апар- 
ган силер. Ону ам көрбейн-даа турзуңарза, дөмей-ле Аңаа бүзүрей 
берген силер, ынчангаш сөс-биле чуруп болбас чайынналчак өөрүш- 
күге бүргеткен силер. Чүге дээрге Аңаа бүзүрээнинер ачызында кам- 
галалыңар чедип ап турар-дыр силер. 

10 Бурганның силерге бээр кылдыр көрүп кааны авыралдың дуга- 
йында өттүр билип медеглеп тура, медээчилер боттары ук камга- 
лалга хамаарышкан бүгү чүүлдү хынамчалыг шинчилеп турганнар. 

И Христостун хилинчээнин база ооң соонда кээр алдарынын дугайын- 
да баш бурунгаар чугаалап тура, Христостун Сулдезинин оларны 
дамчыштыр медеглеп айытканы уенин кажан база кандыг байдал- 
дарда чедип кээрин билип аар дээш, медээчилернин айтыртынып 
турганнары ол. 12 Бурган медээчилерге оларның боттарынга эвес, а 
силерге бараан бооп турарын кергускен. Дээрден айбылап бадырган 
Ыдыктыг Сулдеге башкарткаш, Буянныг Медээни медеглээн улус- 
тан силер ол бугуну ам кээп дыннаан болгай силер. Дээрнин телээ- 
лери-даа ол бүгүнү аажок билип алыксап, дөстүнмейн турарлар. 


Бурганга шынцы амыдыралче кыйгырыг 


13 Ынчангаш угаанынарны кезээде бараан боорунга белен кыл- 
дыр тудуп, серемчилелдиг бооп көрүнер. Иисус Христос ээп кээрге, 
Бурганның силерже чорудуп бээри авыралга бүрүнү-биле идегенер. 
14 Бурганның мурнунга дыңнангыр ажы-төл дег болуңар, бүдүүлүк 
дүмбей чораан шааңарда силерге бар турган бузуттуг күзээшкинне- 
ринер ам канчаар амыдыраарынарны аайлап-башкарбазын. !5 Ооң 
орнунга силерни кыйгырган Бурганның ыдыктыы дег, бодуңарны 
бүгү-ле чүүлдерге ыдыктыы-биле ап чоруңар. !6 Бурган Бижилгеде: 
«Ыдыктыг болуңар, чүге дээрге Мен ыдыктыг мен» — дээна. 

17 Шупту улусту оларның кылган ажыл-херектериниң аайы-биле, 
кымны-даа ылгай көрбейн, шиидип турар Бурганга мөргүп тура, Ону 
Адавыс деп адаар-дыр силер. Ынчангаш чер кырынга чорааш, амгы 
амыдыралыңарда Бурганны хүндүткеп чурттанар. 18-19 Чүге дээрге ада-өг- 
беңерден салгап алганыңар ужур-утка, үре-түңнел чок, хей бачымнаан 
амыдыралыңардан силерни адырар дээш, алдын азы мөңгүн ышкаш 
үнезин чидириптер чүүлдер-биле эвес, а арыг болгаш кем чок Хураган — 
Христостуң үнелиг ханы-биле төлээнин билир-дир силер! 20 Бурган Ону 
өртемчейни чаяар бетинде-ле шилип алган, ынчалза-даа Ол чүгле сөөл- 
гү үеде силерни камгалаары-биле көстүп келген. 2! Христосту өлүглер- 
ден катап диргискен база алдаржыткан Бурганга Ону дамчыштыр 
бүзүрээн силер. Ынчангаш Бурганга бүзүрээр-даа, идегээр-даа силер. 

2 Алыс шынга* дыннангырынар-биле боттарыңарны ам арыглап 
алган силер. Бүзүрээн ха-дуңмаңарга ам шынчы ынакшып боор силер. 





* 22 Чамдык бурунгу грек сөзүглелдерде «Алыс шынга» деп сөстерге 
«Сүлде дамчыштыр» деп сөстер немээн. 





а Лев. 19:2. 

Ынчангаш бот-боттарынарга чүрээнер ханызындан ынак болунар! 
23 Чүге дээрге черниң өлүп төнер үрезининден эвес, а дириг база мөн- 
ге амыдыраар Бурганның сөзүнден катап төрүттүнген силер. 
24«Бүгү кижи төрелгетен оът-сигенге дөмей, а ооң алдары шөлде 
оът-сигенниң чечээ дег. Оът-сиген кадып каарга, чечээ тоглай бээр, 
25а Дээрги-Чаяакчының сөзү мөнгези-биле артар»? — деп Бижилгеде 
чугаалаан. Силерге суртаалдаан камгалалдың сөзү ол-дур. 


Дириг даш болгаш ыдыктыг чон 


1Ындыг болганда кандыг-даа бузуттуг сагыштан: мегеден, ийи 
2 арынныг чоруктан, адааргалдан болгаш нүгүлден адырлып аар 
ужурлуг силер. 2Чаа төрүттүнген чаштар дег, ылап шын арыг сүтче 
чүткүүр база ону эмгеш, камгалалды алыры-биле өзүп-мандыыр 
ужурлуг силер. 3«Дээрги-Чаяакчынын ачы-буянныын амзап шенээн 
болгай силер»б. 

4Улустун херекчок дээш, тоовааны, ынчалза-даа Бурганнын ши- 
лип алганы үнелиг дириг дашче — Христосче чедип келиңер. 5 Силер 
база дириг даштар бооп чедип келинер, Бурганның Сүлдези туткан 
өргээни тударынга силерни ажыглазын. Силер орта Бурганның 
Сүлдези сорук киирген, Бурганга таарымчалыг өргүлдерни Иисус 
Христосту дамчыштыр салыр дээш, Бурганның ыдыктыг бараалгак- 
чылары бооп бараан боор силер. 

6 Чүге дээрге Бижилгеде: «Көр даан, Мен шилиттинген эртине 
дашты алгаш, Ону бажыңның таваанга салыр даш кылдыр Сион те- 
йинде салдым. Аңаа бүзүрээр кижи бүрүзү бак атка кирбес» — деп би- 
жээн-дирв. 7 Силерге, Аңаа бүзүрээн улуска, ол даш аажок үнелиг, а 
бүзүревээн улуска ол «Тудугжуларның херекчок дээш, октапканы, 
ынчалза-даа эң чугула апарган даш боор»г. $ Оон ыңай ол «Улустуң 
аңаа тептиккеш, кээп ужары моондак даш» боорд. Бурганның сөзүн 
дыңнавас болгаш, улус аңаа тептиге бээр. Бурганның оларга онаап 
каан үүлези ындыг болган-дыр. ЗА силер болза — шилиттинген чон, 
Хаанның бараалгакчылары, Бурганга хамааржыр ыдыктыг чон, Ооң 
кайгамчык ажыл-херектерин чарлаар дээш кыйгырткан улус силер. 
Ол силерни дүмбей караңгыдан Бодунуң өндүр чаагай чырыынче 
кыйгырып эккелген. 1! Ооң мурнунда Бурганның улузу деп санат- 
пайн чораан силер, аам Ооң улузу апардыңар. Ооң мурнунда Бурган- 
ның өршээлин билбейн чораан силер, аам Ооң өршээлин алдыңар. 

Бурганнын чалчалары 


п Эргим эш-өөрүм, бо делегейге өскээртен келген, түр када турар 
улустан дег, силерден дилеп тур мен: бодунарнын-на амы-тынынар- 
га удур демисежир кижи бүдүжүнүң күзээшкиннеринге алыспайн 
көрүңер. 12 Силерни бузут уулгедикчилери деп буруудадып турар улус, 
ачылыг ажыл-херээнерни көргеш, Бурганның чедип кээр хүнүнде 
Ону алдаржыда бээр кылдыр, бүзүревээн өске улус аразынга боду- 
ңарны ак сеткилдиг ап чоруңар. 

13 Дээрги-Чаяакчыны бодааш, бүгү-ле кижи тургускан эрге-чагыр- 
галарга чагыртынар. Дээди эрге-чагырга боор императорга база 4 бу- 
зут үүлгедикчилерин кезедир, буян чедиргеннерни шаңнап-мактаар 
дээш, ооң томуйлааны чазак-чагырга улузунга чагыртынар. 15 Чүге 
дээрге сээдең улустуң шуут ужур-утка чок чугааларын, буян тарып 
тургаш, өжүр шаварынарны Бурган күзеп турар. 16 Хостуг улус дег 
амыдыраңар, ынчалза-даа хосталгаңарның бузутка хоргадал болу 
бээринден кичээнинер, Бурганның чалчалары дег амыдыранар. 
17 Шупту улуска чогуур хүндүткелден көргүзүнер, бүзүрээн ха-дуңма- 
ңарга ынак болуңар, Бургандан коргуп, мөгейип чоруңар, импера- 
торну хүндүленер. 


Христостуң хилинчээниң үлегери 


18 Чалчалар, дээргилериңерге хүндүткел көргүзүп, чагыртыңар. 
Чүгле буянныг, чымчак ээлерге эвес, а кадыг-дошкун ээлерге база ча- 
гыртыңар. !9 Кандыг-бир кижи Бурганның күзел-соруун медереп 
билгеш, багай чүү-даа кылбаан хирезинде, хилинчекти шыдажып 
эртип турар болза, ооң ол чоруу Бурганга таарымчалыг боор. 20 Бу- 
руулуунар ужун силерни кезедир болза, ону шыдажып эртип турары- 
ңар дээш, силерни мактаан дүжүү чүл? Ынчалза-даа чөптүг херек 
ужун хилинчек көрүп турар болзуңарза, ол Бурганга таарымчалыг 
боор. 21 Бурганның силерни кыйгырган ужуру ол-дур, чүге дээрге 
Христос Боду силер дээш хилинчек көрген база Ооң изин истезиннер 
дээш, үлегерин силерге арттырып каан. 22 «Ол кандыг-даа бачыт үүл- 
гетпээн база Ооң аксындан меге үнгенин кым-даа дыннаваан»А. 
23 Христосту дорамчылап турда, Ол дорамчылал-биле харыылаваан. 
Хилинчек көрүп тургаш, Ол кымга-даа кыжанмаан, а чөптүг шиит- 
кекчи боор Бурганга бүрүнү-биле ынанган. 24 Бистиң бачытка өлүг 

бооп, а Бурганга шынчы амыдыраарывыс дээш, Ол бачыттарывысты 
Бодунуң мага-бодунче ап алгаш, белдир-кресче аппарган. «Силер 
Ооң балыглары-биле экирээн силер»а. 25 Силер оруундан азып-те- 
нээн хойлар дег чордунар, ынчалза-даа силер ам Кадарчынар болгаш 
амы-тыныңарның Кадагалакчызынче дедир ээп келген-дир силер. 


Бурганга бүзүрээн өг-бүле улус 


12 Шак ынчаар, ашактыг херээженнер, ашактарыңарны дыңна- 
3 нар. Олар Бурганнын сезунге бузуревес-даа болза, силернин Бур- 
ганны хүндүлээр, арыг амыдыралынар көргеш, артык чугаа-сезунер 
чокка-ла, Ооң улузу апаар кылдыр бодунарны ап чоруңар. 3Силер- 
ниң чаражыңар чаъжыңарны аянчыдыр өрүп, салганыңарда эвес, ал- 
дын каасталгаларынар болгаш каас-коя хевиңерде эвес. “Бурган 
кижиниң томаанныг болгаш оожум аажызының оңмас иштики чара- 
жын аажок үнелээр. 5 Бурганга идегээр ыдыктыг херээженнер эрткен 
үелерде боттарын ынчалдыр каастап, ашактарынга дыңнангыр болуп 
келген. Чижек кылдыр, Авраамны дыңнап, ону «дээргим» деп адап 
чораан Сарраны сактып келиңер. Коргуп-дүвүревейн, буяндан тарып 
чорзуңарза, Сарраның уруг-дарыы апарган боор силер. 

7 А ашактар силер, база шак ынчаар, кадайларынар дээш сагыш чо- 
вап, оларны билип көрүнер: олар силерден кошкак, уян дээрзин ут- 
панар. Кадайларынарны хүндүленер, чүге дээрге олар амыдыралды 
Бургандан ачы-буян кылдыр силер-биле денге салгап алган. Ынчал- 
дыр чурттаар болзуңарза, мөргүлдеринерге кандыг-даа шаптык турбас. 


Бурганга шынчы болганы дээш хилинчек көөрү 


8 Ынчангаш силер араңарда эп-найыралдыг чурттап, бот-боттары- 
ңар дээш сагыш аарып, бот-боттарыңарга, бүзүрээн ха-дуңмаңарга 
дег, ынак, кээргээчел“ база биче сеткилдиг бооп көрүңер. 9 Бузут 
дээш бузут-биле, дорамчылал дээш дорамчылал-биле харыылаванар. 
Ооң орнунга силерни бак көрген улуска Бурган ачы-буянын көргүс- 
сүн дээш, мөргүнер. Бурган силерни шак ындыг амыдыралче кый- 
гырган, ынчаар чурттааш, Ооң ачы-буянын алыр силер. 19 Бижилгеде 
мынчаар чугаалаан: «Амыдыралындан таалал ап, аас-кежиктиг хүннер 





* 38 Чамдык бурунгу грек сөзүглелдерде «кээргээчел» деп сөске «чым- 
чак сеткилдиг» деп сөстү немээн. 

көрүксээн кижи бузуттуг, меге сөстер эдеринден туттунуп, дылын 
тыртып аар ужурлуг. ПИ Ол бузуттан ойлаар, буян тарыыр база чүрээниң 
ханызындан амыр-тайбың күзээр ужурлуг. 12 Чүге дээрге Дээрги-Ча- 
яакчы Аңаа шынчы улусче көрнүр, оларның мөргүлдерин дыңнаар, 
а бузут үүлгедикчилеринче Ол сүртедир көөр». 

13 Буян тарыырынче чүткүлдүг болзуңарза, кым силерже бузут 
халдадырыл? МА чөптүг шын дээш хилинчек көрүп-даа турзунарза, 
херек кырында амыр-чыргалдыг силер. «Олардан кортпаңар база 
силерни чүү-даа дувуретпезин»б. 15 Чүректеринерге Христосту Дээр- 
ги-Чаяакчывыс деп онза хүндүлеңер. Силерниң Аңаа идегелинер 
дугайында айтырыг салган улуска харыы бээринге кезээде белен бо- 
лунар. 16 Чүгле ол харыыны эвилен-ээлдек, дыннакчыларга хүндүт- 
келдиг беринер. Арын-нүүрүнер арыг болзун: Христоска башкарткан 
эки амыдыралыңарны бак сөглеп турар улус, ол нүгүлү дээш, ыядып, 
арны кыссын. 17 Бурганның күзел-соруу ындыг болганда, бузуттуг 
эвес, а буянныг херек дээш хилинчек көргени дээре. 18 Чүге дээрге 
Христос, бистиң бачыттарывыс дээш, чангыс удаа болгаш кажан ке- 
зээде хилинчек көрген болгай. Ол, бачыт чок Боду, бачыттыг улустуң 
орнунга, силерни Бурганче эккээр дээш, хилинчек көрген. Ооң мага- 
бодун өлүрүп кагза-даа, Сүлдези-биле Ол тынгарлып келген. 

19-20 Христос ол Сүлдези-биле чоруткаш, эрте-бурун шагда — Ной- 
нуң үезинде Бурганны дыңнавайн баргаш, хоругдаткан сүнезиннерге 
суртаал кылган. Ной өгбе бажың-хеме тудуп турар өйде, Бурган олар- 
ны шыдамыккай кезетпейн келген. А бажың-хемеже каш борбак, 
чүгле сес санныг кижи кирген, олар суг-биле камгалал алган. 21 Ол суг 
дээрге, ам-даа силерни камгалап турар сугга суктурарын үлегерлей 
көргүскен демдек-тир. Сугга суктурары — мага-боттуң хирин чууру 
эвес, а арыг арын-нүүрлүг чурттаарын Бурганга аазаары-дыр. Иисус 
Христостуң өлүглерден катап дирилгенин дамчыштыр ол бүгү силер- 
ни камгалаар. 22 Ол дээрже көдүрлүп үнгеш, Бурганның оң талазында 
саадапкан болгаш, дээрниң төлээлери, эрге-чагырга ээлери, күштери 
Аңаа чагыртып турарлар. 


Бурган дээш амыдыраары 


4 1Христос мага-боттуң хилинчээн көрген болганда, силер база 
ындыг бодал-биле сүлденерни быжыглап алыңар. Мага-боттун 
хилинчээн көрүп турар кижи бачыт үүлгетпестей бээр. 2 Ооң соонда 

ол арткан чуртталгазын кижи бүдүжүнүн күзээшкиннеринге эвес, а 
Бурганның кузел-соруунга чагыртып чурттай бээр. 3 Чүге дээрге силер 
үр үе дургузунда Бурганга бузуревээн улус дег чурттап, самыыраарын- 
га, бужар күзээшкиннерге, арага-дарыга, эмин эрттир хөглеп-дой- 
лаарынга, дүрзү-бурганга чүдүүр хоруглуг чорукка алзып келдинер. 
4 Биеэги бодал чок, адыгуузунзуг амыдыралга олар-биле бир денге 
киришпейн турарыңарны бүзүревээн улус ам кайгап, силерни нүгүл- 
деп турар-дыр. 5 Бүзүревээн улус боттарын ынчаар ап чорууру дээш, 
дириг-даа, өлүг-даа улустуң Шииткекчизи боор Христостуң мурнун- 
га харыы тудар. 6 Чүге дээрге олар, бүгү улус дег, мага-боду-биле 
өлүмге шииттирген-даа болза, Бурганның тура-соруун ёзугаар Ооң 
Сүлдезинге башкартып амыдыразыннар дээш, Буянныг Медээни ам 
өлүг улуска база суртаалдаан-дыр. 

7 Бүгү чүүлдүң төнчүзү келген-дир. Ынчангаш бодамчалыг болу- 
нар, мөргүүрүнге белен боору-биле бодунарны тудуп чоруңар. 8 Аңаа 
немей бот-боттарыңарга быжыг ынакшылынарны кадагаланар, чүге 
дээрге ынакшыл эндерик хөй бачыттың орнун дуглаар. Аалчыларга 
чеме-хала чокка экииргек болуңар. 19 Өскелерге бараан боорда, кижи 
бүрүзү Бургандан алган ачы-буян хайырлалын ажыглаар ужурлуг. Си- 
лерге ындыг хөй хевирлии-биле берген Бурганның авыралын, эки 
башкарыкчылар дег, сарыылдыг ажыгланар. И Суртаалдап турар ки- 
жи бүрүзү Бурганның медээзин дамчыдып турарын утпазын. Бараан 
болуп турар кижи бүрүзү бараан болуушкунунуң күжүн Бургандан ап 
турарын утпазын. Ол бүгү-биле Иисус Христосту дамчыштыр Бурган 
алдаржызын. Алдар болгаш күчү-күш кезээ мөңгеде Христоска бак- 
таазын! Аминь. 


Христиан шыдамык чорук 


2 Эргим эш-өөр, силерни шенээри-биле чоруткан аар-берге хи- 
линчекти шыдажып эртеринер дээш, элдепсинмейн көрүнер. Ында 
кижи кайгаар чүве чок. 13 Ооң орнунга өөрүнер, чүге дээрге Христос- 
туң өндүр чаагайын улус көрүп каарга, аажок өөрүп-байырлаар дээш, 
Ооң хилинчээн үлежип турар-дыр силер. !4 Христосту эдергенинер 
дээш, улуска дора көрдүрер болзуңарза, амыр-чыргалдыг силер, чүге 
дээрге Бурганның алдарлыг Сүлдези силерже сиңнигип, кады чурттай 
берген-дир*. 15 Силерниң кайыңар-даа өлүрүкчү, ооржу, кем-херек 





* 414 Чамдык бурунгу грек сөзүглелдерде бо сөстерге: «Демги улус Ону 
бак сөглээр, а силер Ону алдаржыдар силер» — деп сөстерни немээн. 

үүлгедикчизи болбазын азы киришпеске киржип, хирлиг холун паш- 
че сукпазын — ол дээш хилинчек көрбезин. 16 А христиан болганынар 
дээш хилинчек көрзүнерзе, оон ыятпанар, харын Христостун адын 
эдилээнинер дээш, Бурганны алдаржыдынар. 17 Шүүгү үези чедип 
келген, шииткел Бурганның улузундан эгелээр. Бодап-даа көрүнер- 
ден, ол шииткел бистен эгелээр болганда, Бурганнын Буянныг 
Медээзин тоовайн барган улусту кандыг хуу-салым манаар деп?! 
18 Бижилгеде: «Бурганга шынчы кижи арай деп камгалал ап турда, Анаа 
шынчы эвес база бачыттыг кижи дугайында чугаалаан дүжүү чул?» — 
деп бижээна. ! Ынчангаш Бурганның күзел-соруунун аайы-биле хи- 
линчек көрүп чоруур улус, өскелерге буян кылырын уламчылавышаан, 
бады-шынчы Чаяакчызынга боттарынын амы-тынын бүзүреп хүлээ- 
дир ужурлуг. 
Бурганнын коданы 


1База-ла удуртукчу, Христостуң хилинчээнин херечизи, Ооң ажыт- 
5 тынып кээр ужурлуг алдарын үлежиксээн кордакчы болур мен ам 
силерниң араңарда удуртукчу улуска дараазында чүүлдерни чугаалап 
тур мен. 2Харагалзаары-биле силерге арттырып каан Бурганның ко- 
данын кадарыңар. Ону хүлээлгеңер дээш эвес, а арыг сеткилиңер-би- 
ле кылыңар — бараан болуушкунуңар ындыг болурун Бурган күзеп 
турар. Хуу ажык-кончаа сүрбеңер, а бараан боор дээн изиг күзели- 
ңерден ажылдаңар. 3Силерге бүзүреп дааскан улусту дарлай бербе- 
ңер, харын коданыңарга үлегер болуңар. 4Дээди Кадарчы Христос 
чедип кээрге, кажан-даа оңмас алдарлыг шаңналды алыр силер. 

5 Башкартып чоруур улус, силер база шак ынчаар удуртукчуларны 
дыңнаңар*. Шуптунар бот-боттарыңар мурнунга томаарынар, чүге 
дээрге «Бурган адыыргак улуска удурланыр, а томаарааннарга авыра- 
лын кергузер»б. 6 Ынчангаш Бурганның күчүлүг холунуң адаанга бот- 
тарынарны томаартынар, Ооң доктааткан үези кээрге, Ол силерни 
өрү көдүрер. 7 Хамык сагыш човаашкыннарыңарны Олче чая каапты- 
ңар, чүге дээрге Ол силер дээш сагыш салып чоруур. 

8Серемчилелдиг болгаш хынамчалыг болуңар. Силерниң дайзы- 
ныңар — эрлик, хөректенген арзылаң дег, «Кымны сыырыптар чоор» 





* 55 Бо сөстерниң өске утказы: «Аныяк улус, силер база шак ынчаар 
улуг улусту дыңнаңар» — бооп чадавас. 





ау. ч. 11:31. © У. ч. 3:34. 

деп, долгандыр чимзенип чоруп турар. 9 Бүзүрелиңер быжыг болуп, 
аңаа алыспанар, чүге дээрге бүгү делегейде бүзүрээн ха-дуңмаңар 
шак-ла ындыг хилинчекти шыдажып эртип турарын бодап чоруңар. 
10 Элээн үе иштинде хилинчек көөр-даа болзуңарза, мону сактып чо- 
руңар: Бурган хамык авыралдың үнер дөзү, Ол силерни Христос 
Иисусту дамчыштыр мөңге алдарны Ооң-биле үлежиринче кыйгыр- 
ган. Ол силерни катап тургузар болгаш күштү база шыдамык чорукту 
силерге бээр. 11 Бүгү эрге-чагырга* кезээ мөңгеде Ооңуу! Аминь. 


Түңнел байыр чедириишкиннери 


12 Бо кыска чагааны Бурганга бүзүрээн шынчы эживис деп санаа- 
рым Силаның дузазы-биле силерге бижидим. Чагаам сагыжыңарны 
часкарарын база Бурганның авыралы алыс шынныг деп херечилээ- 
рин күзеп тур мен. Ол дээш, чаныш-сыныш чок туржунар! 13 Бурганга 
силер ышкаш шилиттирген Вавилоннуң** Бурганга бүзүрээннер 
ниитилели, а оон ыңай шынчы оглум дег дузалакчым Марк силерге 
байыр чедирип тур. 14 Бот-боттарынарны Христостуң ынакшылынын 
ошкаашкыны-биле мендиленер. 

Христоска хамааржыр шуптунарга амыр-тайбын бактаазын!*** 





* 51 Чамдык бурунгу грек сезуглелдерде «эрге-чагырга» деп сөске 
«алдар» деп сөстү немээн. 

** 543 Вавилон — Пётр бо сөс-биле эрте-бурунгу Вавилон хоорайны 
эвес, а Римни ынчаар ойзу адап турары ылап хире. 

*** 54 Чамдык бурунгу грек сөзүглелдерде бо шүлүк «аминь» деп сөс- 
биле төнген. 


ПЁТРНУҢ ИЙИГИ ЧАГААЗЫ 


Киирилде сөстер 


1 1Иисус Христостуң чалчазы болгаш элчини Симон Пётрдан ба- 
йыр. Бурганывыс болгаш Камгалакчывыс Иисус Христостун 
чөптүг чоруунун ачызында үнелиг бүзүрелди бис ышкаш алган бүгү 
улуска бижидим. 

2 Бурганны болгаш Дээрги-Чаяакчывыс Иисусту* билип алганы- 
ңар ачызында авырал болгаш амыр-тайбың силерге эң-не элбээ-биле 
бактаазын! 


Бурганның кыйгырыы болгаш шилилгези 


3 Амыдыраарынга база Бурганны хундулээринге херек бүгү чүүлдү 
биске Бурганның Бодунуң бүдүжүнге чүүлдежир күжү берген, чүге 
дээрге бисти Бодунуң алдары болгаш эки мөзүзү-биле кыйгырган 
Бурганны билип алган бис. 4 Бодунуң алдары биле эки мөзүзүн 
дамчыштыр Ол биске өндүр улуг болгаш үнелиг аазаашкыннарны 
берген. Силер ол аазаашкыннар дамчыштыр Бурганның бүдүжүнге 
хамаарылгалыг бооп, Аңаа дөмейлежи бергеш, самыырал биле ба- 
чыттың бо делегейниң улузун хаара тыртары буураашкындан чайлаар 
силер. 5 Ол чылдагаан-биле силер болдунар-ла бүгү чүүлдү кылыңар: 
бузурелинерге эки мөзүден неменер, а эки мезунерге билигден неме- 
нер. 6Билиинерге немей бодунарны кызыгаарланар, а орта немей 
шыдамык болуңар, а шыдамыыңарга немей Бурганны хүндүленер. 
7 Бурганны хүндүлээринге — ха-дуңмашкы хамаарылганы, а аңаа — 
ынакшылды немеп алыңар. 8 Силерде шак ындыг шынарлар четчири- 
биле бар база өзүп көвүдеп турар болза, Дээрги-Чаяакчывыс Иисус 
Христосту билип аарынга идепкей кирип, үре-түңнел чок артпас 
силер. ЗА кымда ындыг шынарлар чогул, ол караан хаптап алгаш, 
көрбестей бергензиг, бодунуң биеэги бачыттарындан арыгланы бер- 
генин уттупкан болур. 





* 12 Чамдык бурунгу грек сөзүглелдерде «Дээрги-Чаяакчывыс Иисус- 
ту» эвес, а «Камгалакчывыс Иисус Христосту» деп бижээн. 

10 Ха-дуңма, ынчангаш Бурганның силерни кыйгырганын база 
шилип алганын бадыткаар дээш, улам чүткүлдүг болуңар. Ынчаар 
кылзынарза, кажан-даа илдигип кээп дүшпес силер. И Силерни шак 
ынчаар Дээрги-Чаяакчывыс болгаш Камгалакчывыс Иисус Христос- 
тун мөнге Чагыргазынга күзелдии-биле хүлээп алыр. 

12 Бо чылдагаан-биле мен, ол чүүлдерни билир-даа база силерде бар 
алыс шынның талазынче быжыы-биле туруп алган-даа болзуңарза, 
олар дугайында силерге үзүк-соксаал чок сагындырар мен. 13Амдыы- 
зында бо мага-бодумга артып, дириг чоруур шаамда, угааныңарны ол 
сагындырыглар-биле оттурарын хүлээлгем деп санап тур мен. 4 Чүге 
дээрге Дээрги-Чаяакчывыс Иисус Христостуң меңээ ажытканы дег, 
удавайн, мага-бодумну каггаш, чоруурумну билир мен. 15 Силерниң 
араңардан чоруй баарымга, ол бүгүнү үргүлчү сактып чорзуннар 
дээш, күш четтинер-ле бүгү чүүлдү кылыр мен. 


Христостуң алдарының херечилери 


16 Чүге дээрге Дээрги-Чаяакчывыс Иисус Христостуң күчү-күшке 
бүргеткен ээп кээриниң дугайында чугаалап тургаш, нарыыдадыр чо- 
гааткан тоол чугааларга даянмадывыс. Бис боттарывыс Ооң өндүр 
чаагайынын херечилери болдувус. !? «Бо дээрге Мээң ханы ынак Ог- 
лум-дур, Ол Мээң сеткилимге дыка-ла кирер-дир» — дээн Бурганның 
өндүр улуг алдарының үнү Христоска чеде бээрге, Ол мактал-хүндү 
болгаш алдарны Бурган Ададан хүлээп алган. 18 Христос-биле кады 
ыдыктыг дагга тургаш, дээрден төрүттүнген ол үннү боттарывыс дың- 
наан бис. 

19 Ынчангаш медээчилерниң ол бады-шынчы херечилелдери бис- 
ке улам бүзүренчиг бооп турар. Силер база оларже шынгыы кичээн- 
гей салыр болзуңарза, кончуг шын. Чүге дээрге олар хүн үнүп, 
эртенги шолбан чүректериңерни шонуп келгижеге, дүмбей караң- 
гыда херелдендир чыраан чырыкка дөмей-дир. 20 Чүнү-даа мурнай 
мону билип алыңар: Бижилгеде бар чаңгыс-даа өттүр билген медег- 
лелди күзээн аайыңар-биле тайылбырлап шыдавас силер. 2! Чүге 
дээрге чаңгыс-даа өттүр билген медеглел кажан-даа кижиниң чугаа- 
лаар бодаан күзел-соруундан тывылбаан, харын улусту* дамчыштыр 
Бургандан кээп турган, а ол улус Ыдыктыг Сүлдеге башкарткаш, чу- 
гаалап чораан. 





*121 Чамдык бурунгу грек сөзүглелдерде «улусту» деп сөске «ыдык- 
тыг» деп сөстү немээн. 

Меге башкылар 
(Иуда 4-13) 


2 1Ындыг-даа болза Бурганның улузунуң аразындан меге медээ- 
чилер база үнүп кээп турган. Силерниң араңарга база ынчалдыр 
меге башкылар тыптып кээр. Олар буураашкынга чедирер меге өөре- 
диглерин нептередип, олар дээш, амы-тыны-биле төлээн Дээрги- 
Чаяакчыны безин хүлээп көрбестей бээр база оларның ындыг чоруу 
боттарының бажынче суг кудуп, манавааны буураашкынга чедирер. 
2Хөй-ле улус оларны өттүнүп, самыырап чурттаар база алыс шынның 
оруу оларның ужун бак атка кирер. ЗАлыксак-чиксек болгаш, олар 
меге өөредиглерин дамчыштыр силерни чүгле ажыглаарын бодаар. 
Бурган оларны шагда-ла шиидип каан, оларның өлүмү эргин артын- 
да чайлаш чок манап турар. 

4 Чүге дээрге Бурган бачыт уулгеткен дээрниң төлээлерин безин ха- 
йыралавайн, шүүгү хүнүн манап, орта демирледип алган турзуннар 
дээш, оларны тамынын ханы дүвүнче киир октапкан. 5 Бурган эрте- 
бурунгу делегейге-даа хайыра көргүспээн. Бурганга шынчы амыды- 
ралды суртаалдаан Нойдан база өске чеди кижиден аңгыда, Бурганны 
хүндүлевес бүгү бачыттыг кижи төрелгетенни Ол суг халавы-биле 
узуткап каапкан. 6 Ол Содом биле Гоморра хоорайларны чылча базар 
кылдыр шииткеш, келир үениң бачыттыг улузу-биле чүү болу берип 
боорун сагындырып чорзун дээш, оларны от-биле хуюктап каапкан. 
7 Ынчалза-даа хоойлу-дүрүм билбес улустуң бужар аажызындан баш- 
муңгаш хинчектенген Лотту, Бодунга шынчы кижини, Бурган камга- 
лап алган. 8 Бурганга шынчы ол кижи бачыттыг улустуң аразынга 
чурттап чорааш, оларның хоойлу-дүрүм чок үүлгедиглерин көрүп 
база дыңнап, хүн бүрү хинчектенип келген. ?Дээрги-Чаяакчы Ону 
хүндүлээр улусту хилинчектен канчаар адырарын, а хоойлу-дүрүм са- 
гывастарны кезедири-биле шүүгү хүнүнге чедир канчаар кадарып 
арттырарын билир. 10 Ылаңгыя боттарының бачыттыг бүдүжүнүн 
бужар күзээшкиннериниң аайындан эртпес, дээди эрге-чагырганы 
дора көөр улуска ол кончуг хамааржыр. 


Меге башкыларның бачыттары 


Ындыг меге башкылар бардам, улуургак база дээрниң чырыткылыг 
чурттакчыларын-даа бак сөглээринден чалданмас. И Ындыг улустан 
артык күчү-күштүг, эрге-чагыргалыг дээрниң төлээлери безин Дээр- 
ги-Чаяакчының мурнунга оларны дорту-биле буруудатпайн турар 

болгай. 12 Меге башкылар боттарының билбес чүүлүн бак сөглеп 
чоруур. Боттарының согур меделинге чагырткан, оларны чүгле 
туткаш, соп чиир кылдыр төрүттүнген адыгуузуннарга меге баш- 
кылар дөмей-дир. Ындыг адыгуузуннар ышкаш, олар узуткатты- 
рып аарлар. 

13 Уулгеткен хамык хоразы дээш, Бурган олардан харыы негээр. 
Ындыгларнын байгы таалалы — самыыралын хандырар дээш дой- 
лап, хүннер эрттирери. Ат болган ыят чок, бужар улус-тур ол! Си- 
лерниң-биле кады дойлап тура, олар силерни дуурайлапкаш, таалал 
алыр. МОлар херээженнер көргеш, чүгле бирикшиирин бодаар, 
канчап-ла оларны дуурайлап аарыл деп шыданмайн чоруур. ЫН- 
дыг улус быжыг туруш чоктарны бачытче чыгаар, өскениң чүвезин 
алыр-чиир дээнде амырай бээр, каргыштыг хейлер болбазыкпа! 
15 Алыс шынның дорт оруундан соора барган база чөптүг эвес ажыл- 
херектер дээш, төлевир алырынга ынак чораан Восорнуң оглу Ва- 
лаам медээчиниң изин истеп чорупкан улус — олар-дыр. 16 Ындыг 
бузуду дээш, Валаамны кезеткен, ону аас-дыл чок мал — кыс элчи- 
ген сойгалап, кижигилештир чугаалай бергеш, медээчиниң солуу- 
даанын соксаткан болгай. 


Меге башкыларның кеземчези 


17 Меге башкылар кадып калган суг баштарынга, хатка сывыртат- 
кан булуттарга дөмей. Бурган оларга турар черни тамынын карангы- 
зында белеткеп каан. 18 Олар сыңзыг, хоозун сөстер эдип, бачыттыг 
бүдүштүң күзээшкиннерин ажыглааш, азып-тенээннер санындан 
мырыңай чаа адырлып эгелээн улусту аайынга киирип ап турарлар. 
19 Меге башкылар ол улуска хосталганы аазап турза-даа, боттары бу- 
далчак чоруктуң кулдары-дыр. А кижи дээрге ону холга киирип алган 
чүүлдүң кулу-ла болгай. 20 Дээрги-Чаяакчывыс болгаш Камгалакчы- 
выс Иисус Христосту билип алганының ачызында бо делегейниң бу- 
жар багындан адырлып шыдаан улус ам база катап аңаа дузактадып, 
алзып аар болза, оларның сөөлгү байдалы баштайгызындан-даа дора 
боор. 21 Алыс шынның оруун билип алган соонда, оларга дамчыдып 
берген ыдыктыг чагыгдан ойталаарының орнунга, ону шуут билбес 
боору дээре. 22 Ындыг улус-биле чүү болганын үлегер домактар өттүр- 
ле сөглээн-дир: «Ыт кускузунче ыяап ээп кээр»а база «Хаванны чеже- 
даа чуурга, кара малгаштан ыраар эвес». 





ау. ч. 26:11. 

Дээрги-Чаяакчынын ээп кээри 


1Эргим эш-өөр! Мен ам силерге ийиги чагаамны бижидим. 

Оларнын иелдирзинге арыг-шынчы бодалдарынарны сагынды- 
рыг аргазы-биле оттурарын оралдаштым. 2 Бурганның ыдыктыг ме- 
дээчилеринин эрткен уеде чугаалаан состерин база Дээрги-Чаяакчы 
болгаш Камгалакчынын элчиннер дамчыштыр берген айтыышкы- 
нын сактып чорунар. 

3Чүнү-даа мурнай мону билип аар ужурлуг силер: боттарынын 
самыыргай кузээшкиннеринин кулу болган эвээш эвес туразы улуг 
кочуургак улус сөөлгү хуннерде көстүп кээр. 4Олар: «Христостун ээп 
кээрин аазаан болгай, Оонар ам кайыл? Чаяалганын эгезинден, ада- 
өгбелеривис елгулээнден бээр бо делегейде өскерилген чуу-даа чок- 
тур» — деп, кочуургап чугаалаарлар. 5 Ынчалза-даа ынча деп бодаар 
улус дээр биле черни хамыктын мурнунда Бурганнын айтыышкынын 
ёзугаар сугдан база сугнуң ачызы-биле чаяаганын өжегээр уттуучан- 
нап турар-дыр. 6А ол ышкаш суг халавы-биле бурунгу делегейни 
узуткап каапкан болгай. ? Бурган ол-ла айтыышкынын ёзугаар амгы 
бар чер биле дээрни от-биле узуткаар дээш, кадагалап турар. Ону 
хүлээп көрбес хамык улусту узуткаар шүүгү хүнүнге чедир оларны ка- 
дагалап кээр. 

8 Чүгле чаңгыс мону херексевейн барбаңар, эргим эш-өөр: Дээрги- 
Чаяакчыга бир хүн муң чыл дег, а муң чыл — бир хүн дег. 9 Дээрги-Ча- 
яакчы, чамдык улустуң саадаашкынны билип турары дег, Бодунуң 
аазаашкынын күүседирин сонгаарлатпайн турар. Ол силерге шыда- 
мыын көргүзүп, кымнын-даа өлүрүн күзевейн, харын бүгү улустуң 
бачыдын миннип, Бурганче эглирин манап турар. 

10 Дээрги-Чаяакчының хүнү чоокшулаан-дыр! Ол, дүне када оор 
ышкаш, хенертен кедеп кээр. Дээр ынчан дааш-шимээн-биле чиде 
бээр, дээрниң чырымалдары отка эстип хайлыр, а чер болгаш ында 
бар бүгү чүве илдең апаар*. 

п Ол бүгү ынчалдыр буступ төнер болганда, боттарынарны кан- 
чаар алдынар болзунарза экил? Бүгү чүүлдерге Бурганны хүндүлеп, 
ыдыктыг амыдырал-биле амыдыраар ужурлуг силер. 2 Бурганның 
шүүгүзүнүң хүнүн манап, ооң кээрин бар шааңар-биле дүргедедип 
турар-дыр силер. Ол хүн кээрге, дээрни от узуткап каар болгаш 





* 310 Чамдык бурунгу грек сөзүглелдерде «Илдең апаар» эвес, а «Өрт- 
тенип каар» деп бижээн. 

дээрниң чырымалдары чалынныг оттан эстип хайлы бээр. 13 Ынчал- 
за-даа бис Бурганның аазааны чаа дээр биле чаа черни манап турар 
бис. Аңаа хамык улус Бурганга шынчы амыдырал-биле амыдыраар. 

М Ынчангаш, эргим эш-өөр, Ооң ээп кээрин манаан болзуңарза, 
Бурганның мурнунга арыг, кем-бурууга борашпаан боору дээш база 
Ооң-биле эптежип амыдыраары дээш, күш чедеринер бүгү чүүлдерни 
кылынар. 15 Бурган аңаа мерген угаанны шаннаарга, бүзүрээн ханы 
ынак эживис Павелдиң силерге бижип турганы дег, Дээрги-Чаяак- 
чының шыдамык чоруу камгалалды хүлээп алыр арганы биске бээ- 
рин сактып чорунар. 16 Павел ол чүүлдер дугайында бодунуң шупту 
чагааларында бижип турар. Оларда билип аары ындыг амыр эвес 
чүүлдер бар, ооң кадында бүдүүлүк болгаш туруш чок улус, өске-даа 
Бижилгелерни ышкаш, ооң бижээн чагааларын хажыдып, оозу-биле 
бодунуң өлүмүн тыва бээр-дир. 

17 Ынчангаш, эргим эш-өөр, ону баш удур билир болганынарда, са- 
гындырып каайн: хоойлу-дүрүм чоктарның частырыглары силерни 
орууңардан астыра бербезин дээш база камгалалдыг туружуңардан 
кээп ушпас дээш, серемчилелдиг болуңар. 18 Авыралга база Дээрги- 
Чаяакчывыс болгаш Камгалакчывыс Иисус Христосту билип аарын- 
га улам өзүп-мандынар. Ам база кезээ мөнгеде Аңаа алдар бактаазын! 
Аминь. 


ИОАННЫН БИРГИ ЧАГААЗЫ 


Иисус Христос — амыдыралдын Сөзү 


1Хамыктың мурнунда бар турган, оон дугайында дыннаанывыс, 

боттарывыстын караавыс-биле кергенивис, хайгаарап шинчи- 
лээнивис база холдарывыс-биле тудуп билгенивис амыдыралдың 
Сөзүнүн дугайында силерге бижип олур бис. 2Амыдырал биске көс- 
туп келген, бис ону керген бис, оон херечилери болган бис. Ынчан- 
гаш Адазы-биле тудуш тургаш, оон биске база көстүп келген ол мөңге 
амыдыралдың дугайында силерге медеглеп турарывыс бо. 3Силерни 
база биске каттыжып, тудуш харылзаалыг болзуннар дээш, ботта- 
рывыстың көрген база дыңнаан чүүлүвүстү медеглеп тур бис. А бис 
Бурган Ада болгаш Ооң Оглу Иисус Христос-биле каттыжып, харыл- 
заалыг апарган болгай бис. 4 Бистиң өөрүшкүвүс элбек, бүрүн болзун 
дээш, силерге бо бүгүнү бижээнивис бо. 


Бурган дээрге чырык-тыр 


5 Иисустан дыңнаанывыс база ам силерге медеглээривис Буянныг 
Медээ бо-дур: «Бурган дээрге чырык болур, Ында кандыг-даа кара 
чок». 6«Ооң-биле тудуш харылзаалыг болдувус» деп тургаш-ла, 
боттарывыс караңгыда азып чоруур болзувусса, мегелеп турарывыс 
ол-дур база алыс шынның аайы-биле кылбайн турарывыс ол-дур. 
7 Ынчаарга, Ооң чырыкта чорууру дег, бис база чырыкка чоруур бол- 
зувусса, аравыста тудуш харылзаалыг апаар бис, Ооң Оглу Иисустуң 
төккен ханы бисти кандыг-даа бачыттан арыглаар. 8 «Бачыт чок бис» 
дээр болзувусса, боттарывысты мегелеп турарывыс ол-дур база Бур- 
ганның шынының бисте чогу ол-дур. А бачыттарывысты ажыы-би- 
ле миннир болзувусса, Бурган Боду сөзүнге шынчы база чөптүг 
болгаш, бачыттарывысты өршээр база кандыг-даа чөптүг эвес херек- 
терден бисти арыглаар. 10А «Бачыт үүлгетпедивис» дээр болзувусса, 
Бурганны «Мегечи сен» деп турарывыс ол, ындыг болганда, Ооң сөзү 
бисте чок-тур. 

Бурганның чаа чагыы — ынакшыл 


1Ажы-төлүм! Бачыт кылбазыннар дээш, мен силерге бо дуга- 
2 йында бижип олур мен. А кайы-бирээнер бачытка боражыр-даа 
болза, Аданын мурнунга Өмээржикчивис, Бурганга шынчы Иисус 
Христос бар болгай. 2 Христос дээрге чүгле бистин-даа эвес, а бүгү 
делегейнин бачыттарын арылдырар дээш өргээн өргүл-дүр. 

3Оон чагыгларын сагып эгелей бергенивис Ону угаап билгенивис- 
ти айтып турар. 4 «Мен Ону билир мен» дээр хирезинде, Ооң чагыгла- 
рын сагывас кижи — мегечи болгаш Бурганның алыс шынын сагывас 
кижи-дир. 5А Ооң сөзүнүң аайындан эртпес кижиде Бурганның 
ынакшылы бүрүнү-биле боттанган-дыр; Бурган-биле харылзаалыг 
бис дээрзин оон билип алыр бис. 6«Бурган-биле харылзаалыг амыды- 
рап чор мен» дээр кижи Иисустуң амыдырап чорааны дег амыдыраар 
ужурлуг. 

7 Эргим эш-өөрүм, мен силерге чаа эвес, а эң эгезинден-не силерге 
билдингир турган биеэги-ле чагыг дугайында бижип олур мен. Ол эр- 
ги чагыг дээрге силерниң эң эгезинде-ле дыңнааныңар сөс-түр. 8 Ын- 
дыг-даа болза ооң-биле чергелештир ол чаа чагыг болур. Ооң алыс 
шынныын Христостуң база силерниң амыдыралыңар бадыткаан, 
чүге дээрге караңгы тарап чидип турар база алыс шынның чырыы 
чырыда берген. 

9Чырыкка хамааржыр мен деп турар кижи Бурганга бүзүрээн эжин 
көөр хөңнү чок болза, ол караңгыда турар хевээр-дир. 19 Бодунуң 
эжинге ынак кижи чырыкта артып калган база ону* бачытче киир 
күткүпкү дег кандыг-даа чүве ооң амыдыралында ам чок. ПА бодунуң 
эжин көөр хөңнү чок кижи караңгыда чурттап турар база кайнаар бар 
чыдарын боду безин билбес, чүге дээрге караңгы ону согурартып 
каан-дыр. 

12 Ажы-төл, силерге ол дугайында бижидим, чүге дээрге Христос- 
туң ачызында бачыттарыңар өршээттинген-дир. 13 Ада-иелер, силер- 
ге бижидим, чүге дээрге хамыктың мурнунда-ла бар турган Кижини 
билип алган-дыр силер. Аныяк оолдар, силерге бижидим, чүге дээрге 
эрликти тиилээн-дир силер. Уруг-дарыг, силерге бижээн мен, чүге 
дээрге Аданы билип алган-дыр силер. МАда-иелер, силерге би- 
жээн мен, чүге дээрге хамыктың мурнунда бар турган Кижини билип 
алган-дыр силер. Аныяк оолдар, силерге бижээн мен, чүге дээрге 





* 210 «Ону» деп сөстүң өске утказы: «Ооң эжин» — бооп чадавас. 


1 Иоаннын 2 379 





күштүг-дүр силер, Бурганнын сөзү силерде артып калган-дыр база 
эрликти тиилээн-дир силер. 

15 Бо делегейнин бүгү чүвезинге-даа, оон бодунга-даа ынак эвес бо- 
лунар: бо делегейге ынак кижинин сеткилинде Адага ынакшыл чок. 
16Чүге дээрге бо делегейде бар бүгү чүве, бачыттыг бүдүжүвүстүн 
кузээни бүгү чүве, бистин керужувустун олчалап алыксааны бүгү 
чүве, улустун бо амыдыралынга адыыргаары хамык чуве — ол бүгү 
Ададан эвес, а бо хей бачымнаан делегейден келген-дир. 17 Бо делегей 
оон тывылдырганы хамык күзээшкиннери-биле катай-хаара эстип 
хайлы бээр. А Бурганнын кузел-соруун күүседип чоруур кижи менге 
амыдыраар. 


Христостуң дайзыннарынга дөмейлешпеңер 


18 Ажы-төлүм! Сөөлгү шаг-үе келген-дир. Христостун удурланык- 
чызынын кээринин дугайында канчаар дыннаанынар дег, Оон хөй 
удурланыкчылары амдыгааштан ынчалдыр кеступ келгеннер. Сөөлгү 
шаг-үе келген дээрзин оортан билип алыр бис. 9 Христостуң ол удур- 
ланыкчылары бистин аравыстан үнген, ынчалза-даа херек кырында 
биске хамаарышпас чорааннар. Бир эвес олар херек кырында биске 
хамааржыр турганнар болза, аравыска артып калгайлар эртик. ЫН- 
чалза-даа олар дөгере чоруй барганнар база оларның кайызы-даа 
биске хамаарышпас чораан деп чүве ынчалдыр билдине берген. 

20А Христостуң хайырлааны Ыдыктыг Сүлде ам силерде бар-дыр, 
ынчангаш дөгеренер алыс шынны билип алган-дыр силер. 21 Мен си- 
лерге алыс шынны билбес силер дээш эвес, а ону билир бооруңарга 
база алыс шын мегени төрүвес боорга, бижип олур мен. 22 Иисусту 
Христос эвес-тир дээр кижиден артык мегечи бар бе? Ындыг кижи — 
Христостуң удурланыкчызы-дыр. Ол Аданы-даа, Оглун-даа хүлээп 
көрбес. 23Оглун хүлээп көрбес кижиде Ада база чок, Оглун хүлээп 
көөр кижиде Ада база бар. 

24 Силерге хамаарыштыр алыр болза, ооң дугайында эң эгезинде-ле 
дыңнааныңар медээ сеткилинерге артар ужурлуг. Ооң дугайында эң 
эгезинде-ле дыңнааныңар медээ сеткилинерге артар болза, Оглу бол- 
гаш Адазы-биле харылзаалыг артар силер. 25 Оглунуң биске аазаан 
чүүлү дээрге-ле мөңге амыдырал-дыр. 

26 Силерни мегелээр дээш кызып турар улустуң дугайында мен ол 
бүгүнү силерге бижээним бо. 27 Ынчаарга Христостан алганыңар 
Ыдыктыг Сүлде силерниң-биле кады артар, ынчангаш улустуң си- 
лерни сургаан херээ чок; харын ол Сүлде силерни бүгү чүвеге өөредип 

турар. (Ол Сүлдениң өөредии меге эвес, а шынныг деп билинер.) 
Ооң силерни өөреткени дег, Христос-биле харылзаалыг артар ужур- 
луг силер. 


Бурганның ажы-төлү 


28 Ынчангаш ажы-төлүм, Христос чедип кээрге, Ооң мурнунга бот- 
тарывыска бүзүрелдиг болурувус дээш база арнывыс кыспазын дээш, 
Ооң-биле харылзаалыг артып каап керунер. 29 Христостуң Бурганга 
шынчызын билир болзуңарза, Бурганга таарымчалыг чүүл кылып 
амыдыраан кижи бүрүзү Бурганның төлү болур дээрзин база билип 
алыңар. 


1Адавыстың биске кайы хире ханы ынакшаанын бодап көрүнер- 
3 ден. Ол биске Оон ажы-төлү кылдыр аданырын чепшээрээн-дир! 
Шынап-даа болза, бис Оон ажы-төлү-дүр бис! Ону хүлээп кербейн 
турар болгаш, бо делегей бисти база хүлээп көрбес-тир. 2Эргим эш- 
өөрүм! Бис ам дээрезинде Бурганның ажы-төлү-дүр бис, келир өйде 
кандыг улус болу бээривис амдыызында билдинмес-тир. Ындыг-даа 
болза Христос катап бээр кээрге, шупту Аңаа дөмей апаарывысты би- 
лир бис, чүге дээрге Ол херек кырында кандыг-дыр, Ону ындыг кыл- 
дыр көрүп каар бис. 3 Бодунуң идегелин Христос-биле холбаштырган 
кижи бүрүзү, Ооң арыы ышкаш, бодун ынчалдыр арыглап алыр. 

4 Бачыт кылып турар кижи бүрүзү ыдыктыг хоойлуну хажыдар-дыр, 
чүге дээрге ону хажыдары дээрге-ле бачыт-тыр. 5 Христос улустуң ба- 
чыдын алгаш баар дээш келгенин, Ооң Бодунда бачыт чогун билир 
силер. 6 Ооң-биле харылзаалыг апарган кижи бүрүзү бачыт кылбастай 
бээр. Бачыт кылырын уламчылап чоруур улустуң аразындан кым-даа 
Ону көрбээн база билип албаан. 

7 Ажы-төлүм, силер кымга-даа дуурайлатпанар. Бурганга таарым- 
чалыг чүүл кылып чоруур кижи, Христостуң Бурганга шынчызы дег, 
шынчы болур. 8 Бачыт кылырын уламчылап чоруур кижи эрликке ха- 
мааржыр, чүге дээрге эрлик эң эгезинден-не бачыт үүлгедип келген. 
Эрликтиң ажыл-херээн дазылындан тура тыртар дээш, Бурганның 
Оглу чедип келген. Бурганның ажы-төлү болу берген улустуң кайы- 
зы-даа бачыт кылырын уламчылавас, чүге дээрге Бурганның Урези* 
ол кижиге артып каар база Бурган ооң Адазы апарган ужурунда, ол 





*39 Бурганның Урези — Бурганның Сүлдези, Медээзи азы бүдүжү 
дээн уткалыг бооп чадавас. 

оон ыңай бачыт кылып шыдавастай бээр. 10 Кым — Бурганның ажы- 
телу, а кым — эрликтин ажы-төлү боорун мынчаар билип ап болур: 
буян тарывас болгаш бодунуң эжинге ынак эвес кижи Бурганга ха- 
маарышпас. 


Бот-боттарынарга ынак болуңар 


п Бот-боттарывыска ынак болур ужурлуг бис деп медээни эң эге- 
зинден-не дыңнап келдинер. 2 Эрликке алзыпкаш, бодунуң дунма- 
зын өлүрүп каан Каинге дөмейлешпес ужурлуг бис. Ол чүге дуңмазын 
соп алганыл? Чүге дээрге ооң ажыл-үүлези бузуттуг, а ооң дуңмазы- 
ның ажыл-үүлези Бурганга таарымчалыг болган-дыр. 13Бо делегей 
силерни көөр хөңнү чок болза, элдепсинмейн көрүңер, эш-өөр. 
4 Өлүмден амыдыралче шилчээнивисти билир бис, чүге дээрге эш- 
өөрүвүске ынак-тыр бис. Кым ынак эвезил, ол өлүг бооп артар. 
15 Бодунуң эжин көөр хөңнү чок кижи бүрүзү — өлүрүкчү-дүр, а кан- 
дыг-даа өлүрүкчү мөңге амыдыралдыг болбас дээрзин билир-ле 
болгай силер. 

16 Христос Бодунуң амы-тынын бис дээш берген, ооң соонда, 
ынакшыл деп чогум чүл ол дээрзин билир апарган бис. Ынчангаш 
бис база боттарывыстың амы-тынывысты эш-өөрүвүс дээш бээр 
ужурлуг бис. 17 Бир эвес бо делегейге бай-шыдалдыг чурттап-даа чо- 
рааш, эжи түрегдеп чоруурун көргеш, аңаа энерел көргүспес кижи 
бар болза, ындыг кижиде Бурганның ынакшылы бар деп канчап чу- 
гаалап шыдаар бис?! 18 Ажы-төлүм! Бистиң ынакшылывыс чүгле сөс, 
чугаа кырында эвес, а херек кырында бар база ёзулуг ынакшыл болур 


ужурлуг. 


Бурганның мурнунга бүзүрелдиг боору 


19-20 Ооң тайлымы-биле алыс шындан төрүттүнгенивис билдине 
бээр база арын-нүүрүвүс бисти буруудадып-даа турар болза, Бурган- 
ның мурнунга амыр-тайбыңны дөмей-ле тып ап шыдаар бис, чүге 
дээрге Бурган бистиң арын-нүүрүвүстен артык улуг база Ол бүгү чүүл- 
дү билир. 2! Эргим эш-өөрүм, сеткиливис бисти буруудатпайн турар 
болза, Бурганче боттарывыска бүзүрелдиг чоокшулап шыдаарывыс- 
тың демдээ ол-дур. 22 Бургандан дилээн чүвевисти дөгерезин ап ту- 
рар-дыр бис, чүге дээрге Ооң чагыгларын сагып, Аңаа таарымчалыг 
херектерни кылып чоруур-дур бис. 23 Бурганның биске чагыы бо-дур: 
Ооң Оглу Иисус Христоска бүзүрээр база Иисустуң биске чагааны дег, 
бот-боттарывыска ынак болур ужурлуг бис. 24 Бурганның чагыгларын 

сагып чоруур кижи Ооң-биле харылзаалыг амыдыраар база Бурган ол 
кижиде бар болур. Бурган-биле харылзаалыг болганывысты Ооң бис- 
ке хайырлааны Сүлдениң ачызында билип ап шыдаар бис. 


Меге медээчилер дугайында сагындырыг 


4 1Эргим эш-өөр, «Өттүр билип медеглээр сүлделиг мен» дээр 
кижи бүрүзүнге-ле бүзүревеңер, харын оларның сүлделери 
Бургандан келген бе дээрзин үргүлчү хынап көрүңер. Чүге дээрге бо 
делегейге хөй санныг меге медээчи келгеш, тарай берген-дир. 2 Бур- 
ганның Сүлдезин мынчаар билип ап болур силер. Иисус Христостуң 
чер кырынга ёзулуг мага-боттуг чедип келгенин хүлээп көөр сүлде 
бүрүзү Бургандан келген сулде-дир. 3 Иисусту хүлээп көрбес өттүр 
билип медеглээн кижи бүрүзүнүң сүлдези Бургандан келбээн-дир. 
Ол дээрге Христостуң удурланыкчызының сүлдези-дир. Силер ооң 
чедип кээриниң дугайында дыңнаан силер база ол амдыгааштан-на 
бо делегейде бар-дыр. 

4 Ажы-төлүм! Силер Бурганга хамааржыр силер, ол меге медээчи- 
лерни баскан силер, чүге дээрге силерде бар Бурганның Сүлдези бо 
делегейге хамааржыр улуста бар сүлдеден арта бээр-дир. 5 Меге ме- 
дээчилер бо делегейге хамааржыр. Ынчангаш оларның чугаалап ту- 
рар чүүлү бо делегейден үнер база бо делегейниң улузу оларны 
дыңнап турар. 6А бис Бурганга хамааржыр бис. Бурган кымга бил- 
дингир апарганыл, ол кижи бисче кулак салып, дыңнаар. Кым Бур- 
ганга хамаарышпазыл, ол кижи бисти дыңнавас. Улуска алыс шынны 
эккээр Сүлдени база улусту мегелээр сүлдени бис ынчалдыр ылгап 
шыдаар-дыр бис. 


Бурган дээрге ынакшыл-дыр 


7Эргим эш-өөр! Бот-боттарывыска ынак болуп көрээли, чүге 
дээрге ынакшыл Бургандан кээр-дир, а ол ышкаш ынакшаан кижи 
дээрге Бурганның төлү апарган база Бурганны билип алган кижи- 
дир. 8 Кымда ынакшыл чогул, ол кижи Бурганны угаап билбээн-дир, 
чүге дээрге Бурган — ынакшыл-дыр. Улус Ону дамчыштыр амыды- 
ралды алзын дээш, Бодунуң эр чаңгыс Оглун бо делегейже чорудуп- 
каш, ооң-биле Бурган биске Бодунуң ынакшылын көргүскен-дир. 

10 Ёзулуг ынакшыл бистиң Бурганга ынакшый бергенивисте эвес, 
а Ооң биске ынакшылын көргүзүп, бачыттарывысты арылдырар 
өргүлдү-- Бодунуң Оглун бисче чорутканында болдур ийин.  Эр- 
гим эш-өөр, Бурган биске ынчалдыр ынакшаан болганда, бис база 

бот-боттарывыска ынак болур ужурлуг бис. 12 Бурганны кым-даа, ка- 
жан-даа көрүп көрбээн, ынчалза-даа бот-боттарывыска ынак болзу- 
вусса, Бурган бис-биле харылзаалыг амыдырай бээр база Ооң бисте 
бар ынакшылы эң дээди деңнелге чеде бээр. 

13 Бурган-биле харылзаалыг амыдырай бергенивисти база Ооң бис- 
тиң-биле кады амыдырай бергенин Бодунуң Сүлдези-биле харылзаа- 
ны Ооң биске хайырлаанындан билип ап болур бис. № Бис ону көрген 
бис, Ол бо делегейниң улузун камгалазын дээш, Адазы Бодунуң Ог- 
лун чорутканынын херечилери бис. 15 Иисусту Бурганның Оглу-дур 
деп хүлээп көөр кижи-биле Бурган харылзаалыг амыдырап турар 
болгаш, ол кижи база Бурган-биле харылзаалыг арткан-дыр. 16 Бур- 
ганның биске ынакшылын билип алгаш, ону бүзүрээнивис-биле 
хүлээп алдывыс. Бурган дээрге ынакшыл-дыр, ынчангаш ынакшыл- 
биле харылзаалыг амыдырап чоруур кижи Бурган-биле харылзаалыг 
артар болгаш, Бурган база ооң-биле кады амыдыраар. 17 Ооң ачызын- 
да шүүгү хүнүн бүзүрелдиг уткуп алзыннар дээш, бистиң ынакшылы- 
выс эң дээди деңнелге чеде бээр, чүге дээрге бо делегейге Христоска 
дөмейлешкен-дир бис. 

18Ынакшылда коргуушкун шуут турбас. Харын-даа эң дээди дең- 
нелге четкен ынакшыл коргуушкунну үндүр сывырыптар. Коргууш- 
кун кеземче-биле харылзаалыг, а коргуп чоруур кижи ынакшылдың 
эң дээди деңнелинге четпээн кижи болур. 

19 Бурган баштай биске ынакшаан боорга, бис ынак-тыр бис. 
20«Бурганга ынак мен» — дээр, а бодунуң эжин көөр хөңнү чок ки- 
жи — мегечи-дир, чүге дээрге көрүп чорууру эжинге ынак эвес кижи 
көрүп көрбээни Бурганга канчап ынак боорул? 2! Христостуң биске 
арттырып каан чагыы бо-дур: «Бурганга ынак кижи бодунуң эжинге 
база ынак болур ужурлуг». 


Бо амыдыралдың күткүлгелерин тиилээри 


1 Йисусту Христос-тур деп бүзүрээр кижи бүрүзү Бурганның төлү 

болур. Адазынга ынак кижи бүрүзү Ооң төлүнге база ынак болур. 
2 Бурганга ынак база Ооң чагыгларын сагып чоруур болзувусса, Бурган- 
ның ажы-төлүнге ынаавысты оон билип алыр бис. 3 Бурганга ынаавыс- 
ты Ооң чагыгларын күүсеткенивис-биле көргүзер бис. Ооң чагыгларын 
кууседири ындыг-ла берге эвес. 4Чуге дээрге Бурганның төлү болур 
кижи бүрүзү бо делегейни тиилээр, а ол тиилелге бистиң бүзүрээни- 
вис ачызында чедип алдынар. 5 Ынчангаш Иисус — Бурганның Оглу 
деп бүзүрээн кижиден өске, кым бо делегейни чаалап алырыл? 

Бурганның Оглунуң дугайында херечилел 


6 Кым бисче суглуг база ханныг* келген ийик? Иисус Христос-ла 
болгай. Ол бисче чүгле суглуг эвес, а суглуг база ханныг келген. Ооң 
херечизи — Сүлде-дир, чүге дээрге Сүлде Бурганга шынчы болур. 
7Ындыг-дыр деп херечилээн үш херечи бар**: 8 Сүлде, суг база хан ол- 
дур. Олар шупту чангыс-ла ол чүүлдү херечилеп турарлар. 9 Бир-тээ 
бис улустуң херечилээнин хүлээп алыр болганывыста, Бурганның хе- 
речилелин оон оранчок чугула кылдыр хүлээп көөр ужурлуг бис. А 
Бурганның херечилээни мындыг: Ол Бодунуң Оглунуң дугайында хе- 
речилээн-дир. 1 Бурганның Оглунга бүзүрээр кижи ол херечилелди 
бодунуң сеткилинге шыгжап чоруур. А Бурганның чугаалаан чүве- 
зинге бүзүревес кижи Ону мегечи кылдыр көргүзер, чүге дээрге ол 
Бурганның Бодунуң Оглунуң дугайында херечилелинге бүзүревес- 
тир. !1А ол херечилел мындыг: Бурган биске мөңге амыдыралды 
хайырлаан, ол амыдырал Ооң Оглунда бар. 12 Кым Оглу-биле харыл- 
заалыгыл, ол кижиде амыдырал бар, а кымда Бурганның Оглу-биле 
харылзаа чогул, ол кижиде амыдырал чок. 


Биске мөңге амыдыралды хайырлаан 


13 Бурганның Оглунга бүзүрээш, шуптуңар мөңге амыдыралдыг 
боорун билип алзыннар дээш, мен бо бүгүнүң дугайында силерге би- 
жидим. !4Ооң күзел-соруунга чүүлдештир кандыг-бир чүүлдү Оон 
мөргүп дилээр болзувусса, Ол бисти дыңнаар деп, Бурганга ыяк 
бүзүрээр бис. 15Оон чүнү-даа дилээр болзувусса, Ол бисти дыңнаар 
деп билир болганывыста, Оон чүнү-даа дилезивиссе, ол чүүлдү алы- 
рывысты база билир-дир бис. 

16 Кандыг-бир кижи өлүмге чогум чедирбес бачыт үүлгедип турар 
эжин көрүп кагза, ол эжи дээш мөргүүр ужурлуг, Бурган ынчан демги 
эжинге амыдыралды хайырлаар. Мен өлүмге чогум чедирбес бачыт- 
биле холбашкан улус дугайында чугаалап тур мен. Өлүмге чедире 
бээр бачыт база бар болгай. Ындыг бачытка борашканнар дээш 
мергунер дивейн тур мен. !7 Бурганга шынчы эвес үүлгедиг бурузу-ле 





* 56 Суглуг база ханныг — Бо сөстер-биле Иисустун сугга суктурганын 
база хере шаптыртканын көргүскен бооп чадавас. 

** 57 Эн сөөлзүредир бижээн каш санныг сөзүглелдерде бар: «Ада, Сөс 
болгаш Ыдыктыг Сүлде олар-дыр. Оларның алыс утказы чаңгыс» — 
деп сөстер эң бүзүрелдиг грек сөзүглелдерде таварышпайн турар. 

бачыт болур, ынчалза-даа дорт-ла өлүмге чедирбес бачыт база бар. 
18 Бурганнын төлү апарган кижи бачыт үүлгедиринче чүткүвес дээр- 
зин билир бис. Чүге дээрге Бурганның Оглу ону кадагалаар“ база 
эрлик аңаа хора чедирип шыдавас. 19 Бүгү делегей эрликтиң чагырга- 
зының адаанда-даа турар болза, Бурганның ажы-төлү болурувусту 
билир бис. 20 Ол ышкаш Бурганның Оглунун келгенин база алыс шын 
Бурганны билип алзыннар дээш, биске угаап билиишкинни эккелге- 
нин билир бис. Ынчангаш бис алыс шын Бурган-биле харылзаалыг 
амыдыраар бис, чүге дээрге Ооң Оглу Иисус Христос-биле харыл- 
заалыг-дыр бис. Ол дээрге алыс шын Бурган-дыр, Ол дээрге мөнге 
амыдырал-дыр. 2! Ажы-төлүм, дүрзү-бурганнарга мөгейбейн, оюп 
чорунар. 





* 58 «Бурганның Оглу ону кадагалаар» деп сөстерниң өске утказы: 
«Бургандан төрүттүнген кижи бодун кадагалаар» — бооп чадавас. 


ИОАННЫҢ ИЙИГИ ЧАГААЗЫ 


Байыр чедириишкини 


1 1 Бурганның шилип алганы агайга база ооң ажы-төлүнге“ эн 

улууңардан байыр: шуптуңарга байгы-ла бар сеткилимден ынак- 
шыдым. Чүгле мен эвес, аалыс шынны билип алган бүгү улус база си- 
лерге ынакшыды. 2 Алыс шынның — бисте бар болуп амыдыраан алыс 
шынның ачызында силерге ынак-тыр бис. Ол алыс шын бистиң-биле 
кезээ мөңгеде харылзаалыг. 3 Алыс шын болгаш ынакшылдың аайы- 
биле Бурган Ададан, Ооң Оглу Иисус Христостан** келген авырал, 
өршээл болгаш амыр-тайбың биске бактаазынам! 


Ынакшылче база алыс шын өөредигже чүткүңер 


4 Адавыстың биске чагааны дег, алыс шынның изин истээн чамдык 
ажы-төлүң дугайында дыңнап кааш, мен аажок өөрдүм. 5 Ынчангаш 
мен ам дилеп тур мен, хүндүлүг агай (ол чаа чагыг эвес, а биске эң 
эгезинде-ле берип каан чагыг хевээр-даа болза): бот-боттарывыска 
ынак бооп көрээли! 6А ол ынакшыл дээрге-ле Бурганның чагыгла- 
рын ёзугаар амыдыраар ужурлувуус деп билзе чогуур. Эң эгезинде-ле 
дыннаанынар дег, ол чагыгның утказы мындыг: араңарда ынакшыл- 
дыг амыдыраар ужурлуг силер. 

7 Иисус Христос чер кырынче кижи мага-боттуг дүжүп келген 
деп хүлээп көрбес хөй санныг мегечилер бо делегейде чоруп турар. 
Ындыг кижи бүрүзү мегечи-дир база Христостуң удурланыкчызы- 
дыр. 8 Ол дээш, кызып ажылдап келгенивис чүүлдү чидирбейн, харын 
бүрүн шаңналды алырыңар дээш, кичээнип көрүнер. Христостуң 
дугайында алыс шын өөредигден тайзы базып, өскээр баргаш, аңаа 





* 11 «Агайга база ооң ажы-төлүнге» — Бурганга бүзүрээннер ниити- 
лелинге база ооң кежигүннеринге хамаарыштыр ойзу адаан ат бооп 
чадавас. 

** 13 Чамдык бурунгу грек сөзүглелдерде «Иисус Христостан» деп 
атка «Дээрги-Чаяакчы» деп сөстү немээн. 

шынчы бооп артпас кижиде Бурган чок. А ол өөредигге шынчы бо- 
луп арткан кижиде Ада-даа, Оглу-даа бар. ! Силерге чедип келген 
кандыг-бир кижи ол өөредигни суртаалдаары-биле ап чорбас болза, 
силер ону бажыңыңарга хүлээп албаңар база амыр-мендизин айтыр- 
баңар. 11 Чүге дээрге ындыг кижиниң амыр-мендизин айтырар болзу- 
ңарза, ооң бузуттуг үүлгедиглериниң киржикчизи апаар силер. 


Түңнел байыр чедириишкини 


12Силерге бижип, чугаалаар бодаан чүвем оон-даа хөй, ынчалза- 
даа ону демир-үжүк-биле саазынга бижиир хөңнүм чок болду. Ооң 
орнунга, бистиң өөрүшкүвүс эриин ашсын дээш, удавайн силерге 
дужуп, арын көржүп чугаалажыр сагыштыг мен. 13 Бурган шилээн уг- 
баңның ажы-төлү сеңээ байыр чедирип турлар. 


ИОАННЫҢ ҮШКҮ ЧАГААЗЫ 


Байыр чедириишкини 


1 1Байгы-ла бар сеткилимден ынакшааным эргим эжим Гаийге эң 
улууңардан байыр. 

2Ханы ынак эжим! Угаан-чүрээннин кадыы дег, мага-бодуңнуң 
кадык болуру дээш база бүгү-ле чүүлдерге чедиишкинниг болуруң 
дээш, мөргүп тур мен. 3Чамдык бүзүрээн эш-өөрүвүс биске келгеш, 
алыс шынга бердингениңни база алыс шынның оруу-биле чайгылыш 
чок бар чыдарынны херечилээрге, аажок өөрдүм. 4Ажы-төлүм алыс 
шынның оруун эдерген деп билип аарындан артык өөрүшкү меңээ 
турбас! 

5Ханы ынак эжим! Олар-биле танышпас-даа болзуңза, бүзүрээн 
эш-өөрүвүстүң чаагай чоруу дээш, ак сеткилдиг ажылдап чоруур-дур 
сен. 6Олар Бурганга бүзүрээннер ниитилелиниң мурнунга сээң 
ынакшылыңны херечилеп чугааладылар. Оларның чорук-херээн 
уламчылаарынга дузалажып көрем база ону Бурганга таарымчалыг 
кылдыр кылып көрем. 7Чүге дээрге олар Христоска бараан болур 
дээш, чер кезип чорупкаш, Христоска бүзүревестерден чүнү-даа ал- 
байн чоруур улус-тур. 8 Ынчангаш олар алыс шынга бараан болуру- 
нуң херээнге бистиң-биле кады ажылдазын дээш, ындыг улусту 
деткиир ужурлуг бис. 


Бакты эвес, а экини өттүнери 


9 Мен Бурганга бүзүрээннер ниитилелинче чагаа бижидим, ынчал- 
за-даа оларнын удуртукчузу болуксап турар Диотреф деп кижи бис- 
тиң чугаалаан чүвевисти хүлээп албас-тыр. 19Чогум-на ынчангаш, 
мен ынаар чеде берзимзе, ооң чүнү кылып турарының дугайында са- 
гындырар мен. Ол бисти бак сөстер-биле нүгүлдеп тур, ынчалза-даа 
ол безин аңаа эвээш болган де. Диотреф чүгле боду эш-өөрүвүстү хүн- 
дүткелдиг хүлээп албайн турар эвес, а өске улустуң ону кылырынга 
шаптык кадып, харын-даа оларны Бурганга бүзүрээннер ниитиле- 
линден үндүр сывыртап турар-дыр! 

п Ханы ынак эжим! Кандыг-даа бузутту эвес, а чүгле буянны өт- 
түнүп көр. Буянныг херектер кылып турар кижи Бурганга хамаар- 
жыр. Бузут үүлгедип турар кижи Бурганны көрбээн боор. 

12 Димитрийни шупту улус эки кижи деп үнелээр болду, алыс шын 
боду-ла ол дугайында херечилеп турар-дыр; бис база ол дээш дагдын- 
дывыс, а херечилеливис шынныг дээрзин билир ийик сен чоп. 


Түңнел байыр чедириишкини 


13 Оон-даа хөй чүве дугайында сеңээ бижип, чугаалап болур тур- 
дум, ынчалза-даа ону демир-үжүк-биле саазынга бижиир хөннүм чо- 
гул. МУдавас сээң-биле арын көржүп ужуражырымга база аравыста 
хөөрежи бээривиске идегеп тур мен. 15 Амыр-тайбыңны күзедим. 
Сээң өңнүктериң байыр чедирип турлар. Шупту эш-өөрүвүске, кижи 
бүрүзүнге тускай, байырдан чедирип көр. 


ИУДАНЫҢ ЧАГААЗЫ 


Киирилде сөстер 


1 1Иисус Христостуң чалчазы база Иаковтуң дуңмазы Иудадан ба- 
йыр. Бурган Аданың кыйгырып алганы, Ооң ынак болганы“ база 
Иисус Христоска кадагалаткан улуска бижидим. 

2 Бурганның авыралы, амыр-тайбыңы болгаш ынакшылы силерге 
өзүп көвүдезин дээш, мөргүп тур мен. 


Меге башкылар 


3 Эргим эш-өөр, шуптувуска хамааржыр камгалалывыс дугайында 
бижиирин аажок күзеп турдум, ынчалза-даа Бурганның Бодунуң 
улузунга бир удаа болгаш кезээ мөңгеде хайырлааны бүзүрел дээш, 
чүткүлдүг туржурун силерден күштүү-биле дилеп, чагаа бижиири 
эргежок чугула деп көрдүм. 4 Чүге дээрге шаг-шаанда-ла Бижилге- 
ге оларның шииттирериниң дугайында баш удур чугаалаан улус си- 
лерниң араңарже бүдүү кире берген-дир. Олар дээрге Бурганны 
хүндүлевес, боттарының самыыраан оруктарын агартыр дээш, Бур- 
ганывыстың авыралының дугайында медээни хажыдып турар база 
дың чаңгыс Чагырыкчы болгаш Дээрги-Чаяакчывыс Иисус Хрис- 
тосту хүлээп көрбээн улус-тур. 

5Ол бүгүнү ам билир-даа болзуңарза, Дээрги-Чаяакчы Бодунуң 
чонун Египеттен үндүрүп эккелгеш, камгалаанын, ынчалза-даа Аңаа 
бүзүревээн улусту сөөлүнде барып узуткап каанын силерге сагын- 
дырар бодадым. 6 Боттарының бедик байдалынга артып калбайн 
барган, чурттаар ужурлуг черин каапкаш барган дээрниң төлээле- 
рин база сактып келиңер. Бурган ам оларны өндүр улуг шүүгү 
хүнүнде шиидер дээш, мөңге кинчи-биле демирлеп алгаш, алдыы 
оранның дүмбейинде тудуп турар. 





* 1 Чамдык бурунгу грек сөзүглелдерде «Ооң ынак болганы» эвес, а 
«Ооң ыдыктааны» деп бижээн. 

Бурганга удурланган улус 
дугайында Бижилгеден чижектер 


7Содом биле Гоморраны болгаш оларны хүрээлээн хоорайларны 
база сактып келинер. Ук хоорайларнын чурттакчылары, дээрнин ол 
төлээлери кара олчаан, самыыраашкынга алзып, бирикшижиринин 
бужар хевири-биле бирикшижип турганнар. Шупту улусту кичээн- 
дирер дээш, оларны мөнге оттун кеземчези-биле шаажылаан. 8Си- 
лерге каттышкан улус база шак ынчаар мага-бодун бужартадып, 
дээди эрге-чагырганы хулээп кербестеп, дээрнин чырыткылыг 
чурттакчыларын бак сөглеп турар. 9 Дээрниң кол төлээзи Михаил 
безин, Моисейнин мага-бодун кым ээлеп алыр дугайында эрлик- 
биле маргыжып тура, ону шиидип, бак сөглээрин дидинмээн, а чүг- 
ле: «Дээрги-Чаяакчы ону сеңээ Боду хорузун» — дээн. 10А ол улус 
боттарынын билип-даа шыдавазы, чүгле адыгуузуннар ышкаш, со- 
гур меделинин аайы-биле билири, алызы барып оларны узуткаар- 
даа чүүлдерни бак сөглээр-дир. 

п Ол улус ат болур! Олар Каиннин шилип алган оруун эдерип 
чорупканнар. Валаам ышкаш, ажык-кончаа сүргеш, олар оон час- 
тырыын катаптап турарлар база Корейнин тура халыышкынынга 
киришкен улус дег, узуткаттырып каарлар. 12 Ындыг улус силер- 
нин ынакшыл дойу-чыыштарынарга хөө кара былчактар дег боор. 
Олар ыят чокка силер-биле кады дойлаарлар, ынчалза-даа чугле 
боттарын бодаарлар. Ындыглар — хатка сывыртаткан чаъс чок бу- 
луттар-дыр; кузун безин дужут бербес, дазылы-биле тура соктуруп 
кааптар, ынчангаш ийи дакпыр өлген ыяштар-дыр. 13 Олар чудек- 
бужар херектери кевуктелген далайнын калчаа чалгыглары; думбей 
карангыга кезээ менгеде артар кылдыр албадаткан азып чугурген 
сылдыстар дег-дир. 

14 Огбевис Адамнын чедиги салгалынын бирээзи боор Енох база 
оларнын дугайында еттур билип чугаалаан болгай: «Дыннанар даан, 
Бодунун тумен-тумен ыдыктыг телээлерин эдерткен Дээрги-Чаяак- 
чы чедип кээр. 15Ол Бурганны хундулевес бачыттыг улустун Анаа 
удур сөглээн сөстери дээш база Анаа таарымча чок ажыл-херектери 
дээш, оларнын шуптузун шиидери-биле база сойгалаары-биле кел 
чыдар». 16 Ол улус үргүлчү химиренип, өскелерни буруудаткан чо- 
руур. Олар дээрге бачыттыг күзээшкиннериниң аайындан эртпес, 
ал бодун мактап, адыыргаар улус-тур. Олар амы-хууда ажык-кончаа 
алыксааш, өске улуска чашпаалап чоруурлар. 

Иисус Христостуң чедип кээриниң манаашкыны 


17 А силер, эргим эш-өөр, Дээрги-Чаяакчывыс Иисус Христостуң 
элчиннериниң ооң мурнунда-ла чугаалап турган чүүлүн сактып чо- 
руңар. 18 Олар силерге: «Сөөлгү үе кээрге, Бурганны хүндүлевес 
кузээшкиннеринин аайындан эртпес кочуургактар тыптып кээр» — 
деп чугаалааннар. 19 Ындыг улус аңгылажыг эккээр, олар бо делегей- 
ден укталган согур меделиниң аайы-биле чоруур, оларда Ыдыктыг 
Сүлде чок. 

20 Д силер, эргим эш-өөр, эң-не ыдыктыг бузурелинерге амы- 
дыралыңарны быжыглап тургузуңар-ла, мөргүлдеп туруңарда, 
Ыдыктыг Сүлдениң күжү силерни башкарзынам. 2! Бурганның ынак- 
шылының ачызында бодуңарны шынчы кадагалап, Дээрги-Чаяак- 
чывыс Иисус Христос Бодунуң өршээлин - мөңге амыдыралды 
силерге хайырлаарын мананар. 22 Чигзинип чоруур чамдык улуска 
өршээлден кергузунер». 23 Өске улусту оттан ушта соп, камгалаңар, 
а бир чамдыктарга өршээл көргүзүп тура, кичээнинер**, оларның 
бачыттыг бүдүжү бужартадып каан хевинге безин дээр хөңнүнер 
чок болзун. 


Түңнел байыр чедириишкиннери 


24-25 Дың чаңгыс Бурганга“, Камгалакчывыска — силерни буу- 
раашкындан кадагалап шыдаар база Бодунуң чырыткылыг турар че- 
ринче кем-буруу чок, өөрүшкүлүг улус кылдыр чедире берип шыдаар 
Аңаа — Дээрги-Чаяакчывыс Иисус Христосту дамчыштыр алдар, өн- 
дүр чаагай чорук, күчү-күш база эрге-чагырга эрткен бүгү үелерден 
бээр, ам болгаш кезээ мөңгеде бактаазын! Аминь. 





» 12 Бо сөстерниң өске утказы: «Чамдык улуска, ылгай көрүп тура, 
өршээлдиг болуңар» — бооп чадавас. 

ээ 123 Бо сөстерниң өске утказы: «Өске улусту оттан ушта соп, кор- 
гуп-иргип, камгалаңар, оларны, коргуп-иргип, сойгаланар» — бооп 
чадавас. 

жжж 12425 Чамдык бурунгу грек сөзүглелдерде «Бурганга» деп сөске 
«мерген угаанныг» деп сөстерни немээн. 


РИМЧИЛЕРГЕ ЧАГАА 


Киирилде сөстер 


1 1 Бурганга кый дирткен элчинден база Ооң Буянныг Медээзин 
суртаалдаары-биле шилип алдынган кижиден — Христос Иисуска 
бараан болган Павелден байыр. 2 Бурган ол Буянныг Медээни оон 
мурнунда-ла Ыдыктыг Бижилгелерге Бодунун медээчилерин дам- 
чыштыр аазаан турган. 3 Буянныг Медээде кижи бооп төрүттүнген 
ызыгууру-биле Давид хаанның салгалы боор Бурганның Оглунуң 
дугайында чугаалап турар. 4Ол дээрге Бурганның өлүглерден катап 
диргискеш, Бодунуң Сүлдезиниң ыдыктыының ачызында Бурган- 
ның өндүр күчүлүг Оглу деп чарлааны Дээрги-Чаяакчывыс Иисус 
Христос-тур. 5 Ооң ады алдаржызын дээш база бүгү өске чоннар улузу 
Аңаа бүзүрей берзин, Ону дыңназын дээш, элчин боор ачы-буян- 
ны Ооң ачызында алган мен. 6 Силер база ол чоннарның санынче 
кирип турар болгаш, Иисус Христостуң улузу боору-биле кый дирт- 
кен силер. 

7 Римде чурттаан силер бүгүдеге — Бурганның ынак апарганы, Ооң 
чону боору-биле кый деп алганы бүзүрээн улуска — бижип олур мен. 
Бурган Адавыс болгаш Дээрги-Чаяакчывыс Иисус Христостан кел- 
ген авырал биле амыр-тайбың силерге бактаазын. 


Павелдин римчилерге дужуксаан күзели 


8 Бузурелинер дугайында бүгү делегейде улус чугаалажы берген- 
дир. Ынчангаш чүнү-даа мурнай силер бүгүде дээш, Иисус Христосту 
дамчыштыр мээң Бурганымга өөрүп четтирдим. 9 Ооң Оглунуң дуга- 
йында Буянныг Медээни медеглеп, Аңаа бүгү бодумдан бараан бооп 
чоруурум Бурган херечим болзун: мөргүп турар санымда-ла силерни 
сактыр-дыр мен. ! Бурганның күзел-соруунуң аайы-биле ам-на си- 
лерге чеде бээр аргалыг боорумну мөргүлдеримге үргүлчү дилээр-дир 
мен. П Чүге дээрге Сүлдеден келген кандыг-бир ачы-буянны силерге 
сөңнеп чедирер дээш база силерни ооң-биле быжыглаар дээш, шаг- 
дан бээр силерни көрүксеп келдим. 2 Биригээр чугаалаарга, ниити 

бүзүреливис-биле: бодумну — силернии-биле, а силерни — бодумнуу- 
биле удур-дедир деткижеривис дээш, силерге ужуражыксадым. 13 Ха- 
дуңма, силерже хөй удаа барыксаанымны ыяк билип аарыңарны 
күзеп тур мен (ынчалза-даа мынчага дээр бир-ле байдалдар шаптык- 
тап келди). Бүгү өске чоннар улузунуң аразынга дег, суртаалымның 
үре-түңнелин силерниң араңарга көрүксээш, чадап кагдым. 4 Мен 
гректер-даа, варварлар-даа* база мерген угаанныглар-даа, мугулай- 
лар-даа дээш, харыысалгалыг мен. !5 Ынчангаш Буянныг Медээни 
Римде чурттаан силерге база суртаалдаарын күзеп тур мен. 

16 Буянныг Медээден ыятпас мен, чүге дээрге ол — Бурганга 
бүзүрээн бүгү улусту: хамыкты мурнай иудейлерни, а ооң соонда өске 
бүгү улусту камгалаар дээн Бурганның кучу-кужу-дур. И Буянныг 
Медээде Бурганның бээр агартыышкыны ажыттынган. Ол эгезинден 
төнчүзүнге чедир чүгле бүзүрел дамчыштыр ажыттынар. Ол дуга- 
йында Бижилгеде мынча деп бижээн: «Бүзүрелин дамчыштыр актыг 
болган кижи амыдыралды алыр»а. 


Кижиниң бачыттыы болгаш Бурганның килеңи 


18 Алыс шынны кем-буруузу-биле базып турар улус бачыттыг база 
бузуттуг чоруктарын үүлгедирге, Бурганның килеңи дээрден ажыт- 
тынып бадып турар. 19 Чүге дээрге Бурган дугайында билиг улуска че- 
дингир апарды, Бурган Боду ону оларга хайырлады. 20 Бурганның 
көзүлбес шынарлары — Ооң мөңге күчү-күжү база бурганчы будужу 
бүгү чаяалганы хайгаарап көөрүн дамчыштыр кижиниң угаанынга 
билдингир, көскү апарды. Ынчангаш ындыг улус Бурганның мур- 
нунга харыы тудуп шыдавас! 2! Бурганны билип алгаш-даа, олар Ону 
Бурганны дег алдаржытпааннар, Аңаа өөрүп четтирбээннер. А ооң 
орнунга хоозун угаашкыннарга алзып алганнар, оларның сарыыл чок 
чүректери карангыга бүргедипкен. 22 Боттарын мерген угаанныг бис 
деп санап турзажок, олар сээденнеп калганнар. 23 Өлүм чок Бурган- 
ның алдарынга мөгеерин олар өлүр тынныг кижиге, куштарга, дөрт 
даванныг адыгуузуннарга болгаш соястаарларга азы дүрзү-бурган- 
нарга мөгееринге орнапканнар. 





* 84 Гректер азы эллиннер — еврейлер өске чоннар улузун, сөөк-язы 
ылгавайн, гректер азы эллиннер деп адап турар. Варварлар — гректер- 
ниң боттарындан өске бүгү чоннарны адап турган ады. 





а Авв. 2:4. 

24Ол улус ындыг боорга, олар чүректеринин самыыралын эдерип, 
мага-боттарын бужартатсыннар дээш, Бурган оларны бужарталдын 
эргезинге хүлээдип берипкен. 25Олар Бурганнын алыс шынын мегеге 
орнапкаш, Чаяакчыга эвес, а Оон чаяалгазынга мөгейип, бараан 
болуп турганнар. А Чаяакчывыс менге алгыш-йөрээлге төлептиг 
болзун, аминь! 25Оон уржуундан Бурган оларны ыянчыг күзээшкин- 
нернин эргезинге хүлээдип берипкен: оларнын херээженнери безин 
бойдустан бердинген бирикшилди орта эвес, үй-балай бирикшилге 
орнапканнар. 27Оларнын эр улузу база херээженнер-биле бойдус 
берген бирикшилден ойталааш, бот-бодунче туралаашкындан хай- 
нып-хелзеп турарлар. Эр улус эр улус-биле бужар харылзаа тудуп, 
будалгаш, чогуур кеземчени боттарынга онааштырып келгеннер. 
28 Олар Бурганны билип аарын херектиг деп көрбес боорга, Бурган 
оларны боттарының-на будалган угаанының эргезинге, кылып бол- 
бас үен-даян чүүлдерин кылзыннар дээш, хүлээдип берген. 29 Ол 
улусту янзы-бүрү бачыттар бүргей апкан: бузут, алыксак-чиксек, ыят 
чок чорук, адааргал, өлүрүкчү чорук, алгыш-кырыш, меге, хоп чугаа. 
30 Олар нүгүлчү, Бурганны көөр хөңнү чок, турамык, адыыргак, мак- 
таныкчы, бузут үүлгедирде тывынгыр, ада-иезин хүндүлевес улус- 
тур. 3! Олар угаан чок, эткен сөзүнге ээ болбас, кымга-даа ынакшыл 
биле өршээл көргүспес улус-тур. 32 Ындыг чүүлдер үүлгедикчилерин 
өлүмге төлептиг деп көөр Бурганның хоойлузу барын олар билир. 
Ынчалза-даа чүгле боттары бачыт үүлгедип турар эвес, а ындыг үүлге- 
диглер кылып чоруур өске улусту база деткип турарлар. 


Бурганның чөптүг шүүгүзү 


1Ындыг болганда, өске улусту буруудадып турар болзуңза, сен ба- 
2 за Бурганның мурнунга харыы тудуп шыдавас сен, тала. Өске ки- 
жини буруудаткаш, бодунну база буруудатканың ол-дур, чүге дээрге 
бодуң база оларга дөмей чүүлдерни үүлгедип турар-дыр сен. 2 Ындыг 
чүүлдер үүлгедикчилерин Бурганның шүүгүзү чөптүү-биле шиидерин 
билир бис. з Бодуңнуң база үүлгедип турарың чүүлдер дээш, өске 
улусту буруудаткаш, ооң-биле Бурганның шүүгүзүнден чайлай бээр 
мен деп бодадын бе, тала? 4 Азы сен Ооң өндүр улуг ачы-буянын, ке- 
земче онаавас өршээлдиин, шыдамыын тооп көрбезиң ол бе? Бур- 
ганның ачы-буяны сени бачыдың миннип, Олче эглиринче эккел 
чыдарын билбезиң ол бе? 5 Чөрүү база бачыдың миннир хөннүн чок 
болгаш, Бурганның чөптүг шүүгүзү көстүп кээр Ооң килеңиниң 
хүнүнде кырынче чүдүрлүр киленни бодун-на эндере чыып аар-дыр 

сен. 6 Бурган ол хүнде «Кижи бүрүзүн ажыл-херектерин барымдаалап, 
шаңнаар азы шиидер»а. 7 Буянныг ажыл-херектерни доктаамал кы- 
лып, алдар, мактал-хүндү болгаш өлүм чок чорук дилээн улуска Ол 
мөнге амыдыралды хайырлаар. 8А бодунуң ажыын бодаар, алыс шын- 
ны дыңнавайн, бузутту дыңнаар улусту Бурганның килеңи болгаш 
күштүг хорадалы манап турар.  Бузут үүлгеткен бүгү улусту — баштай 
иудейлерни, а ооң соонда өске бүгү улусту — айыыл-халап биле хи- 
линчек манап турар. ВА буян кылып чоруур бүгү улуска — баштай 
иудейлерге, а ооң соонда өске бүгү улуска — алдар, мактал-хүндү бол- 
гаш амыр-тайбыңны Бурган хайырлаар. И Чүге дээрге Ол кымны-даа 
дээре кылдыр санап, ылгай көрбес. 

2 Ыдыктыг хоойлуну хүлээп албайн, бачыт уулгеткен улус ыдык- 
тыг хоойлудан дашкаар өлү бээрлер. Ыдыктыг хоойлуну бээрге, ба- 
чыт үүлгеткен улус ооң аайы-биле шииттирер. 13 Чүге дээрге ыдыктыг 
хоойлуну чүгле дыңнап эвес, а сагып турар улус Бурганның мурнунга 
актыг болур. 4 Бижимел ыдыктыг хоойлузу чок өске чоннар улузу 
ооң негелделерин боттары ала-чайгаар күүседип турар болганда, 
оларның ыдыктыг хоойлузу чок-даа болза, боттары боттарынга хоой- 
лу-дүрүм бооп чоруур-дурлар. 15-16 Ыдыктыг хоойлу оларның чүректе- 
ринде бижиттингенин олар ооң-биле бадыткап турарлар. Оларның 
арын-нүүрү база ону херечилээн-дир. Улустуң чажыт бодалдарын 
мээң Буянныг Медээм ёзугаар, Иисус Христосту дамчыштыр Бур- 
ганның шиидери шүүгү хүнүнде ол бодалдарның бир чамдыызы олар- 
ны буруудадыр, а өскелери — өршээр. 


Иудейлер болгаш ыдыктыг хоойлу 


17 А сен иудей мен деп адаттынар, ыдыктыг хоойлуга ынаныр болгаш 
Бурганым бар деп мактаныр-дыр сен. !8 Ооң күзел-соруун билир, ыдык- 
тыг хоойлуга өөренген болгаш, алыс эки чүүлдү шилип ап шыдаар- 
дыр сен. 19-20 Согурларнын үдекчизи, дүмбей караңгыда турарларга 
чырык, сээденнернин кижизидикчизи, бүдүүлүктерниң башкызы мен 
деп бүзүрээр-дир сен. Билиг биле алыс шынны бодунда сиңирген 
ыдыктыг хоойлу сенде бар боорга, ындыг деп бүзүрээриң ол-дур. 
21 Өске улусту өөредип турар-дыр сен, а бодунну чүге өөретпес сен? 
«Оорлава» деп суртаалдап тура, чүге оорланыр сен? 22 «Кады чурттаан 
эжиңге өскерилбе» деп чугаалааш, чүге өскерлир сен? Дүрзү-бур- 
ганнарны көөр хөннүн чок бодуң, чүге чүдүлге өргээлери үптээр 





ау. ч, 24:12. 

сен?* 23 Ыдыктыг хоойлум бар деп мактаныр болуң, чүге ону хажыдып, 
Бурганны бак атка киирер сен? 24Бижилгеде бижээни дег, «Силер 
дээш, өске чоннар улузунда Бурганның адын бак сөглеп турар-дыр». 


Иудейлер болгаш кыртыжап демдектээшкин 


25 Ыдыктыг хоойлуну сагып чоруур болзуңза, чүгле ынчан кырты- 
жап демдектедири ажыктыг. А ыдыктыг хоойлуну хажыдып турар 
болзуңза, кыртыжап демдектеткениң ужур-утка чок. 26 Кыртыжап 
демдектетпээн кижи ыдыктыг хоойлунуң негелделерин сагып турар 
болза, Бурган ону кыртыжап демдектеткен кижи деп санавас бе? 
27 Ындыг болганда, кыртыжап демдектетпээн-даа болза, ыдыктыг 
хоойлуну сагып чоруур кижи сени буруудады бээр. Бижимел ыдык- 
тыг хоойлулуг болгаш кыртыжап демдектеткен-даа болзуңза, ыдык- 
тыг хоойлуну сагывайн чоруур боорунга, ол кижи сени буруудады 
бээр-дир. 28 Даштыкы ылгавыр демдектери-биле иудей бооп турар 
кижи ёзулуг иудей болбас, мага-ботта даштыкы кыртыжап демдек- 
тээшкин база ёзулуг кыртыжап демдектээшкин болбас. 2 Чок! Ёзулуг 
иудей дээрге, сеткил-хөңнү ындыг кижи-дир, а ёзулуг кыртыжап 
демдектээшкин дээрге, бижиттинген дүрүмден эвес, а Сүлдеден кээр 
чүректиң кыртыжап демдектээшкини-дир. Ындыг иудейни улустуң 
эвес, а Бурганның аксы мактаар. 


- 1 Ынчаарга иудей боорга азы кыртыжап демдектедирге, чүзү 
3 экил, ажыктыг чүүл бар бе? 

— 2 Ийе, бүгү талазындан ап көөрге, ажыктыг. Хамыктың мурнун- 
да, оларга Бурганның сөстерин бүзүреп дааскан-дыр. 

- ЗА иудейлерниң чамдыызы Аңаа шынчы эвес боор болза, чүү 
боорул? Оларның шынчы эвези Бурганның аазаан аксы-сөзүнге 
шынчызын күш чок болдурар бе? 

- 4Канчап-даа чок! Бижилгеде Бурганның дугайында: «Шупту 
сөстериң дээш, актыг сен, шүүгүге чаргылдашсыңза, тиилеп алыр 
сен»б — деп бижээни дег, кижи бүрүзү-даа мегелээр болза, Бурган 
аазаан аксы-сөзүнге дөмей-ле шынчы. 





* 22 «Чүге чүдүлге өргээлери уптээр сен?» деп сөстерниң өске утказы: 


«Чүге Бурганның өргээзин чүдередип, бак атка киирдирип турар 
сен?» — бооп чадавас. 





а Ис. 52:5; Иез. 36:20. 6 Ыд. ыр. 50:6. 

— 5 А бистиң шын эвес чоруувус Бурганның чөптүүн улам тода көр- 
гүзүп турар болза, чүү дээр бис? Бисче Бодунуң килеңин дүжүргеш, 
Бурган шын эвес кылып турар чадавас дивээн бе? (Кижиниң угаап 
шыдаар харыы-биле чугаалап тур мен.) 

— 6 Ындыг эвес болбайн канчаар! Оон башка Ол бо делегейни кан- 
чап шиидип шыдаарыл? 

- 7А мээң мегем дамчыштыр Бурганның алыс шыны харын тода 
көстүп, Ооң алдары улам көвүдээр болза чүл? Ынчаарга мени, бачыт- 
тыг кижини дег, чүге шиидип турарыл? 8 «Буян болзун дээш, бузут 
үүлгедирин өөредип турар силер» — деп, чамдык нугулчулернин бис- 
ти буруудадып турары шын эвес. Ындыг нүгүлчү улустуң шииттирери 
чөптүг! 


Бурганның мурнунга актыг чаңгыс-даа кижи чок 


- 9% Ынчаарга чүл? Бистин, иудейлернин, өскелерден арта берген 
чүвүс барыл? 

- Чүвүс-даа чок. Иудейлер-даа, өске чоннар улузу-даа — шупту- 
зу бачытка туттурган деп ооң мурнунда-ла буруудаткан болгай 
мен. 1 Бижилгеде мынчаар бижээн: «Бурганның мурнунга актыг 
чаңгыс-даа кижи чок. И Бурганны угаап билир, Ону дилеп турар 
кым-даа чок. 12 Бүгү улус Бургандан соора барган, кымнын-даа 
ажык-дүжүү чок; кым-даа, оода чаңгыс-даа кижи, буян кылбайн 
турар»а. 13 «Оларның өгү — өлген кижиниң ажык кавайы дег; олар 
дылы-биле меге тарадырлар»б; «Оларның эриннеринде чылан хора- 
ны бар»в. М«Оларның аастарын каргыш биле оо-хоран сөстер дол- 
ган»г. 15 «Олар өлүрүүшкүннү анаа чүве кылдыр көөрлер. 16 Оларның 
эрткен оруунга сандарал биле өлүм-чидим артып каар; Па амыр- 
тайбыңның оруун олар билбес»д. 1 «Оларда Бурганны хүндүлээн 
коргуушкун чок». 

19 Кым-даа бодун агартырын семевезин дээш, харын бүгү кижи 
төрелгетен Бурганның мурнунга харыы тутсун дээш, ыдыктыг хоой- 
луда чугаалап турар бүгү чүүл ооң чагыргазының адаанда турар 
улуска хамааржыр дээрзин билир бис. 20 Ынчангаш ыдыктыг хоой- 
луну сагааны-биле «Кым-даа Ооң мурнунга актыг бооп шыдавас»Ж, 
Чүге дээрге ыдыктыг хоойлу дамчыштыр кижи бачытты медереп 
билип боор. 





а Ыд. ыр. 13:1-3. 6 Ыд. ыр. 5:10. В Ыд. ыр. 139:4. Г Ыд. ыр. 9:28. 4 Ис. 59:7-8. 
© Ыд. ыр. 35:2. Ж Ыд. ыр. 142:2. 

Актыг боору бүзүрел дамчып кээр 


21А ам, ыдыктыг хоойлудан хамаарылга чокка, Бурганның улусту 
кем-буруудан агартыр оруу ажыттынган-дыр, ол дугайын ыдыктыг 
хоойлу биле медээчилер база херечилеп турар. 22Ол дээрге, Иисус 
Христоска бүзүрээн дээш, Бурганның хайырлаар агартыышкыны- 
дыр, ону бүзүрээн улустуң шуптузунга хайырлаар. Бурганның мур- 
нунга улуста кандыг-даа ылгал чок: 23олар шупту бачыт үүлгеткеш, 
Бурганның алдарының чырыындан ырадыр шөлүттүрүпкеннер бол- 
гай. 24Улус шупту Бурганның авыралы-биле, оларны хостаар дээн 
Христос Иисусту дамчыштыр, агартыышкынны халаска ап шыдаар. 
25-26 Христоска бүзүрээн бүгү улус Ооң ханы-биле Бурганның киле- 
ңин чайладып шыдазын дээш, Бурган Христосту өргүл чижи кылдыр 
көргүскен. Улустуң биеэде — Ооң оларны шыдажып турган үезинде — 
үүлгеткен бачыттарын тоовайн эрттирипкен Бурган Бодунуң чөптүүн 
көргүзер бодааш, ынчаар кылган. Ол ышкаш Бурган амгы үеде база 
чөптүүн көргүзер бодаан. Ынчангаш Бурган чөптүг-даа-дыр, Иисус- 
ка бүзүрээн улусту агартып турар-даа-дыр. 

- 27 Ынчаарга ам чүнүң-биле мактаныр бис? 

— Чүнүң-биле-даа эвес. 

— А чүге? Ажыл-херектер негээр ыдыктыг хоойлуну сагаанывыс 
дээш, мактанып болбас бис бе? 

— Чок! Чүгле бүзүрелдин дүрүмү дээш. 28Чүге дээрге кижи чүгле 
бүзүрели дээш, ыдыктыг хоойлуну сагаанындан хамаарылга чокка, 
актыг боор деп бадыткап турар бис. 

— 29А Бурган? Таанда Ол чүгле иудейлерниң Бурганы бе? Өске чон- 
нар улузунга база Бурган болбас бе? 

— Ийе, Ол — өске чоннар улузунга база Бурган боор. 30 Бурган чаң- 
гыс. Ол кыртыжап демдектеткен-даа, кыртыжап демдектетпээн-даа 
улусту бүзүрели дээш, бир дөмей агартыр. 

— 31 Ынчаарга бүзүреливис дээш, ыдыктыг хоойлуну узуткап тура- 
рывыс ол бе? 

— Канчап-даа чок! Харын ону быжыглап турар-дыр бис. 


Авраамның үлегер-чижээ 


4 - 1Бистиң өгбевис Авраам чүнү билип алганыл, ол дугайында 
чүү дээр бис? 

— 2Авраамны Бурган ооң ажыл-херектери дээш агарткан болза, 
аңаа мактаныр чылдак турбайн канчаар. Чүгле ооң мактаныр чылдаа 

чок болган. 3Чүге дээрге Бижилге чүнү чугаалап турарыл? «Авраам 
Бурганга бузурей бээрге, Бурган ону актыг деп санаан». 

- 4Ажылчыннарның ажыл төлевири — хайырлал эвес, а оларның 
ажылдап алган шалыңы деп санаттырар. 5 Ынчаарга кижи ажыл-хе- 
ректерге эвес, а бүзүрелге идегээш, бачыттыг улуска агартыышкын 
бээр Бурганга бүзүрээр болза, Ол ооң бүзүрээнин агарыышкын 
кылдыр санаар. 6 Ажыл-херектеринден хамаарылга чокка Бурганның 
мурнунга актыг деп санаткан кижиниң амыр-чыргалының дугайын- 
да чугаалап тура, Давид база ону бадыткаан: 

7«Кем-буруузу өршээттинген, бачыттары дуй хагдынган улус 
амыр-чыргалдыг. 

8 Дээрги-Чаяакчы ооң бачыдын кем-буруу кылдыр санаваан кижи 
амыр-чыргалдыг»б. 

— ЗА ол амыр-чыргал чүгле кыртыжап демдектеткеннерге хамаар- 
жыр бе азы кыртыжап демдектетпээн улуска база бе? 

— Авраамның бүзүрелин ооң агарыышкыны кылдыр санаан деп чу- 
гаалаар-дыр бис. ВА кажан ынчаар санааныл? Ооң кыртыжап дем- 
дектеткениниң бетинде бе азы соонда бе? 

- Кыртыжап демдектеткениниң соонда эвес, а бетинде! Ч Кыр- 
тыжап демдектедир бетинде-ле, Авраам бүзүрелин дамчыштыр 
агартыргаш, бадыткал кылдыр кыртыжап демдектээшкинниң дем- 
дээн ооң соонда кылдыртып алган. Ынчангаш ол шупту кырты- 
жап демдектеттирбээн бүзүрээн улустуң адазы апарган. Ол дээш, 
Бурган оларны база актыг деп санаан. 12 Авраам өгбевис кырты- 
жап демдектеттирген улустуң база адазы апарган. Олар, кыртыжап 
демдектедиринден аңгыда, Авраам кыртыжап демдектеттирбээн- 
де-ле, ол өгбевиске бар турган бүзүрелдиң соон истеп чоруп орар 


улус-тур. 
Бурганның аазаашкыны бүзүрел дамчыштыр боттаныр 


13 Авраам база ооң үре-салгалы Бурганның оларга бо делегейни өн- 
чү кылдыр бээр деп аазаашкынын алганнар. Авраам аазаашкынны 
ыдыктыг хоойлунуң негелделерин сагааны дээш эвес, а ону агартып 
турар бүзүрели дээш алган. !4Ол аазаашкын чүгле ыдыктыг хоойлуну 
сагып чоруур улуска хамааржыр турган болза, бүзүрел ажык чок, а аа- 
заашкын — ужур-утка чок апаар турган. 15 Чүге дээрге ыдыктыг хоой- 
лу Бурганның килеңин, кеземчезин эккээр; а кайда ыдыктыг хоойлу 





а Э. д. 15:5. © Ыд. ыр. 31:1-2. 

чогул, ында оон хажыдыышкыны база чок. 16Улус Бурганнын аазаан 
чүүлүн бүзүрел дамчыштыр алыр ужурлуг. Ол аазаашкын ынчан Бур- 
ганнын авыралы боор база Авраамнын бүгү салгалынга: чүгле ыдык- 
тыг хоойлунун аайы-биле эвес, а Авраамнын бүзүрелинин аайы-биле 
амыдырап чоруур улуска база күштүг боор. Авраам — шуптувустун 
адавыс-тыр. 17 Бижилгеде Бурган анаа мынча дээн болгай: «Мен сени 
хөй чоннарнын адазы кылып кагдым»а. Ынчангаш өлүглерни тынга- 
рыптар, чок чувени Бодунун кузел-соруу-биле бар кылыптар Бурган- 
га Авраам бузурей берген. 18 Кандыг-даа идегел артпаанда безин, 
Авраам дөмей-ле идегеп, бузурей бергеш, Бижилгеде Бурганның 
аңаа: «Сээң салгалын ол хире эмге-тикчок хөй боор»б — деп чугаалаа- 
ны дег, эңдерик хөй чоннуң адазы апарган. !9Назы-харының чүс 
чоокшулап, мага-бодунуң барык өлүглени бергенин, а Сарраның ба- 
за ачы-үрелиг боор харык чок апарганын Авраам билип турза-даа, 
ооң бүзүрели кошкаваан. 20 Авраам чигзинмээн, Бурганның аазааш- 
кынынга бүзүрээрин соксатпаан, харын-даа бүзүрээнинге улам бы- 
жыгып, Бурганны алгап йөрээген. 2! Аазаашкынын күүседип шыдаар 
кучу Бурганда бар деп, ол ыяк бүзүреп турган. 22 Шак ол дээш, Бурган 
«Ону актыг деп санаан». 23 Бижилгеде «Ону актыг деп санаан» деп 
сөстер чүгле Авраамга эвес, 24а биске база хамааржыр. Дээрги-Чаяак- 
чывыс Иисусту өлүглерден катап диргискен Бурганга бүзүрээнивисти 
база бистиң актыывыс кылдыр хүлээп көөр. 25 Бистиң бачыттарывыс 
дээш, Иисусту өлүмге хүлээткен база Бурганга агартырывыс дээш, 
Ону катап диргискен. 


Бурганга агартырының үре-түңнели 


1 Бүзүреливистиң ачызында агартырган болгаш, Дээрги-Чаяак- 
5 чывыс Иисус Христосту дамчыштыр Бурган-биле эп-найыралдыг 
бис. 2 Бисте ам бар апарган Бурганның авыралынче Христос бисти 
бүзүрелдиң оруу-биле чедире берген. Ынчангаш Бурганның алдарын 
үлежир бис деп идегеливис дээш, өөрүп-байырлап тур бис. 3 Чүгле ол 
ДЭЭШ эвес, а хилинчек көрүп турарывыс дээш база өөрүп-байырлап тур 
бис, чүге дээрге хилинчээвистен шыдамык чорук төрүттүнерин билир 
бис. “4А шыдамык чоруктан — шылгаттынган аажы-чаң, а шылгаттын- 
ган аажы-чандан — идегел төрүттүнер. 5А идегел бисти хөөн калдырбас, 
чүге дээрге Бурган биске хайырлааны Ыдыктыг Сүлдени дамчыштыр 
Бодунуң ынакшылын чүректеривисче сиңниктир кудупкан. 





а Э. д. 17:5. © Э. д. 15:5. В Э. д. 15:6. 

6Ам-даа күш кирбээн чорувуста, Бурганны хүлээп көрбес бисти 
дээш, Христос доктааткан үеде өлген. 7 Актыг кижи дээш безин, кан- 
дыг-бир кижиниң өлүрү чөгенчиг-ле боор (ындыг-даа болза, аажок 
эки кижи дээш, бир-ле кижи өлүрүнден чалданмайн барып боор). 8А 
Христос, ам-даа бачыттыг хевээр турувуста, бис дээш өлген. Бурган 
Бодунуң биске ынакшылының бүгү күжүн шак ынчаар көргүскен. 

9 Ынчангаш Ооң өргүл болган өлүмүнүң ачызында агартырган бол- 
ганывыста, ам Ону дамчыштыр Бурганның килеңинден камгалал 
алырывыс ылап болбайн. 19 Дайзыннар бооп турган үевисте безин 
Ооң Оглунуң өлүмүн дамчыштыр Бурган-биле эптежип алган болга- 
нывыста, ам, эптешкен соовуста, Ооң Оглунуң амыдыралын дам- 
чыштыр камгалалды ылап алыр бис. Чүгле ол эвес! Ону дамчыштыр 
ол эптежилгени алганывыс Дээрги-Чаяакчывыс Иисус Христостуң 
ачызында Бурган дээш, өөрүп-байырлап тур бис. 


Адам болгаш Христос 


12 Ынчангаш бачыт бо делегейже чангыс кижи дамчып кирип кел- 
ген, а бачыт-биле кады — өлүм база; а өлүм бүгү улустуң салым-хуузу 
апарган, чүге дээрге шупту улус бачыт уулгеткен. 13 Ыдыктыг хоойлуну 
бээр мурнуу чарыында-ла, бачыт бо делегейге бар турган. Ындыг-даа 
бол хоойлу чок турда, бачыт кем-буруу деп санатпас. 14 Ынчалза-даа 
Адамның үезинден Моисейниң үезинге чедир, Адамга дөмей кемниг 
херек үүлгетпээн улусту безин, өлүм чагырып келген. Оон чедип кээр 
ужурлуг өске Кижиниң эге улегери — Адам ол болган. 

15 Ынчалза-даа Адамның кемниг херээн Бурганның ачы-буян ха- 
йырлалы-биле деңнеп болбас: чаңгыс кижиниң кемниг херээ дээш, 
хөй улус өлген. А чаңгыс Кижиниң -- Иисус Христостуң авыралын 
дамчыштыр Бурганның хөй улуска ачы-буян хайырлааны эгээртин- 
мес элбек болган. 16 Бурганның ачы-буян хайырлалын чаңгыс кижи- 
ниң бачыдының уржуктары-биле деңнеп болбас: чангыс кижиниң 
кемниг херээ — буруу онааган шииткелге чедирген, а авырал хайыр- 
лалы - хөй кемниг херек үүлгеткен улусту Бурганның мурнунга 
агарткан. 17 Бир-тээ, чаңгыс кижиниң үүлгеткен кемниг херээниң 
ужун өлүм чагыра берген болганда, чаңгыс Кижиниң — Иисус Хрис- 
тостуң ачызында Бурганның авыралының агартыышкын бээр элбек 
хайырлалын алган улус Ооң-биле кады амыдырап, ылап чагырбайн 
канчаар! 18 Ындыг болганда, чаңгыс кижиниң кемниг херээ шупту 
улуска буруудаткан шииткелди онааганы дег, чаңгыс Кижиниң 
агартыышкын дээш кылган ажыл-херээ шупту улусту Бурганның 

мурнунга агартып, амыдыралды хайырлаар. ! Шак ынчаар чаңгыс 
кижиниң Бурганның сөзүн дыңнавааны хөй улусту бачыттыг кылып 
каанда, чаңгыс Кижиниң дыңнангырын дамчыштыр дыка хөй улус 
агартырар. 

20 Ыдыктыг хоойлуну сөөлзүредир, кемниг херектерни медереп 
билири өзүп-көвүдезин дээш, улуска берген. Ынчалза-даа кайда ба- 
чыт көвүдээнил, ында Бурганның авыралы база улам-на элбекшип, 
көвүдээн. 21 Бачыттың өлүмнү дамчыштыр чагырып турганы дег, 
Бурганның авыралы база бисти кем-буруувустан агартып, Дээрги- 
Чаяакчывыс Иисус Христосту дамчыштыр мөнге амыдыралды ха- 
йырлаар дээш, чагыра бээр. 


Бачытка хамаарыштыр — өлүг, а Христоска 
хамаарыштыр — дириг 


- 1Ам чүү дээр бис? Бурганның авыралы өзүп-көвүдезин дээш, 
бачыттан адырылбайн амыдыраар бис бе? 

- 2 Канчап-даа чок! Бачытка хамаарыштыр өлген болгай бис, 
канчап моон сонгаар ооң-биле харылзаалыг амыдыраар бис? ЗАзы 
Христос Иисус-биле харылзаавыс барын көргүзер дээш, сугга сук- 
туруп тура, Ооң өлүмүн база үлешкенивисти уттуп алдыңар бе? 
4Сугга суктуруп — өлүмүн үлежип тура, Ооң-биле кады хөөржүттүр- 
ген бис. А ам, Адазының алдарлыг күжү-биле өлүглерден катап ди- 
рилген Христоска дөмей, бис база чаа амыдырал-биле амыдырап 
боор бис. 

5 Дөмей өлүм-биле өлгеш, Ооң-биле тудуш харылзаалыг апарга- 
нывыста, Аңаа дөмейлештир катап дирлип кээр бис! 6Бачыттыг 
бүдүжүвүс моон сонгаар бисти башкарбазын дээш, моон сонгаар ба- 
чыттың кулдары болбазывыс дээш, биеэги амыдыралывыска турган 
амы-хуувус Ооң-биле кады белдир-креске хере шаптыртып өлгенин 
билир бис. 7А өлген кижи бачыттын чагыргазындан хосталыр. 

8 Христос-биле кады өлген болганывыста, Ооң-биле кады амыды- 
раарывыска бүзүрээр бис. Христос өлүглерден катап дирилгеш, ооң 
соонда өлбес деп билир бис: өлүм ам Ону чагырар эрге чок. 18 Ол чан- 
гыс катап өлүрде, бачытка хамаарыштыр кажан кезээде өлген. Ол ам 
амыдыраарда, Бурган дээш амыдырап чоруур. ПА силер база, Христос 
Иисус-биле харылзаалыг апаргаш, боттарынарны бачытка хамаарыш- 
тыр — өлүг, а Бурганга хамаарыштыр — дириг бис деп бодап алыңар. 

12 Ынчангаш өлүмнүг мага-бодунарга бачыт хааннавазын, ооң ту- 
ралаашкыннарынга силерни чагырты бербезин. 13 Мага-бодуңарның 

кандыг-бир кезектери, бузуттуң чепсектери бооп, бачытка ажыглат- 
тырып аарын соксадынар. Ооң орнунга, өлүмден амыдыралче ээлген 
улусту дег, бүгү бодунарны Бурганның бүрүн ажыглаар эргезинге бе- 
риптинер. Мага-бодуңарның кезектери база буяннын чепсектери 
бооп, Ооң ажыглалынче кирзиннер. 14 Бачыт силерни оон ыңай баш- 
карбас апаар, чүге дээрге ыдыктыг хоойлуга эвес, а Бурганның авы- 
ралынга чагырты берген силер. 


Бачыттан хосталган улус 


- 15 Ынчаарга чүл? Ыдыктыг хоойлуга эвес, а Бурганның авыра- 
лынга чагырткан болганывыста, бачыт үүлгедип боор бис бе? 

- Канчап-даа чок! 16 Боттарынарны кандыг-бир кижиниң эргезин- 
че кулдар кылдыр берипкен болзунарза, чагыртып турар кижиңерниң 
кулдары апарганыңарны билбес силер бе? Чок-ла болза өлүмче аппаар 
бачыттың кулдары, чок-ла болза агартыышкынче аппаар Бурганга 
дыңнангыр чоруктуң кулдары боор силер. 1? Бир шагда бачыттын 
кулдары чордунар, ынчалза-даа силерге дамчыткан өөредигге чүрээ- 
ңер ханызындан чагырты бердинер. Ол дээш, Бурганга алдар! !8 Си- 
лерни бачыттың кулданыындан хостап каарга, буянның кулдары 
апардынар. !% (Билбейн баарлар ирги бе дээш, улуска билдингир чи- 
жек ажыглап, силерге чугааладым.) Бир шагда мага-боттарыңарның 
кезектерин бужар болгаш хай-чагырга чок чорукка кулданыгга бе- 
рипкенинер дег, ам оларны чүгле Бурган дээш амыдыраары-биле 
буянның кулданыынче бериптинер. 

20 Бачыттын кулдары чораан үенерде, буяндан хостуг чордунар. 21 Ам 
кээп ыядып эгелээнинер ажыл-херектеринерден кандыг үре-түңнел 
чедип алдыңар? Оларның эчис түңнели өлүм болду чоп. 22А ам, бачыт- 
тан хосталган соонда, Бурганның кулдары апаргаш, ооң үре-түңнели 
кылдыр — чүгле Бурганга бараалгаткан амыдыралды; а эчис түңнел 
кылдыр — мөңге амыдыралды ап тур силер. 23 Чүге дээрге бачыттың 
телевири — өлүм, а Бурганның ачы-буян хайырлалы — Дээрги-Чаяак- 
чывыс Христос Иисуска башкарткан менге амыдырал болгай. 


Ыдыктыг хоойлудан хосталган улус 


1Ха-дунма, билир болбайн канчаар силер (ыдыктыг хоойлу деп 
7 чул ол дээрзин билир улуска чугаалап тур мен), кижи чугле ди- 
риг чорда, ыдыктыг хоойлу ону башкарар. 2Чижээ, хоойлу ашак- 
тыг херээженни, ашаа дириг чорда, оон-биле тудуш кылдыр көөр. 
Ынчалза-даа ол херээжен, ашаа өлүп калза, өг-бүле хоойлузунун 

хулээлгелеринден хосталы бээр. 3 Ынчангаш ол херээжен, ашаа дириг 
турда, өске кижиге барып алза, ашаанга өскерилген боор. А ашаа чок 
апаар болза, ол херээжен хоойлудан хосталы бээр болгаш, өске кижи- 
ге барып алза, ашаанга өскерилген деп санатпас. 

4Силер-биле база ындыг боор, ха-дуңма. Өлүглерден катап дирги- 
зип каан өске Кижиге хамааржыр дээш база Бурганга шынчыңарның 
үре-түңнелин көргүзер дээш, Христостуң мага-бодунуң кезик-чам- 
дыызы апарып, ыдыктыг хоойлуга хамаарыштыр өлген силер. 
5 Кижи бүдүжүвүстүң аайы-биле амыдырап чорувуста, ыдыктыг 
хоойлунуң хөөктүргени бачыттыг күзээшкиннер мага-боттарывыс- 
ка салдарын халдадып турганнар, а оларның үре-түннели - өлүм 
боор турган. 6А ам ыдыктыг хоойлудан хосталган бис, чүге дээрге 
бисти салбайн, тудуп турган бүгү чүүлдерге хамаарыштыр өлген бис; 
бис ам Бурганга биеэги бижимел ыдыктыг хоойлуну эдерери-биле 
эвес, а Сүлдеге башкарткан чаартынган амыдыралывыс-биле ба- 
раан бооп турар бис. 


Ыдыктыг хоойлу болгаш бачыт 


— 7 Ынчаарга ам чүү дээр бис? Бачыт ыдыктыг хоойлудан тывылган 
бооп турар бе? 

- Канчап-даа чок! Ынчалза-даа ыдыктыг хоойлу эвес болза, бачыт 
деп чүл ол дээрзин билбес боор мен. Ыдыктыг хоойлу «Өскениң чүве- 
зин алыксава» деп чугаалаваан болза, алыксаары деп чүл ол дээрзин 
билбес боор мен. 

8 Бачыт Бурганның айтыышкынын ажыглаптар чылдак тып 
алгаш, меңээ янзы-бүрү күзээшкиннер тывылдырган, а ыдыктыг 
хоойлудан дашкаар бачыт өлүг болгай. Бир кезек өйде ыдыктыг 
хоойлу чок амыдырап чордум. Ооң соонда айтыышкын кээрге, ба- 
чыт дирлип келген, 1да мен өлү бердим. Амыдырал эккээр ужурлуг 
турган айтыышкын меңээ өлүм эккелген. И Бачыт айтыышкынны 
ажыглаптар чылдак тып алгаш, мени дуурайлапкаш, ол айтыыш- 
кынның дузазы-биле мени өлүрүп каан. 12А Бургандан кээр хоойлу 
ыдыктыг-дыр, ооң айтыышкыннары ыдыктыг, чөптүг болгаш буян- 
ныг-дыр. 

— 13 Ынчаарга ол буянныг чүүл менээ өлүм эккелген мындыг бе? 

- Канчап-даа чок! Өлүм — бачыттын үүлгедии-дир, бачыт оон-би- 
ле бодунуң ёзулуг арнын көргүскен: ол буянныг чүүлдү ажыглааш, 
менээ өлүм эккелген. Ынчангаш бачыттың кайы хире бачыттыы ай- 
тыышкынның ачызында оон-даа көскү апаар. 

М Ыдыктыг хоойлу сүлдевиске хамааржырын билир бис, а мен 
дээрге бачытка кул кылдыр саттырыпкан база бачыттыг мага-бодум 
бар кижи болгай мен. 15 Чүнү кылып турарымны бодум безин бил- 
бес-тир мен. Күзээн чүүлүмнү боттандырбас, а хөңнүм чок чүүлдү 
боттандырар-дыр мен. 16 Күзевээн чүүлүмнү кылып турар болзумза, 
ыдыктыг хоойлу чөптүг деп чөпшээрешкеним ол-дур. 17 Ынчалза-даа 
ол дээрге мээң эвес, а менде амыдырай берген бачыттың үүлгедии- 
дир. 18 Менде (азы мээң кижи бүдүжүмде) буян чогун билир мен. Буян 
тарыыр күзелим бар, ынчалза-даа оон чүү-даа үнмес-тир. 1 Чүге 
дээрге, күзээним дег, буян тарывайн, ооң орнунга хөңнүм чок бузутту 
боттандырып чоруур-дур мен. 20А бир-тээ, кылыр хөңнүм чок чүвени 
боттандырып турар болзумза, херек кырында мен бодум эвес, а менде 
амыдырай берген бачыт салдарын көргүзүп турар-дыр. 

2 Ынчаарга бодумга хамаарыштыр мындыг дүрүм-хоойлу барын 
эскердим: буян кылыр дээримге-ле, бузут мурнунче кире халаан 
боор-дур. 22 Угаан-сагыжымга Бурганның хоойлузун өөрүшкү-ман- 
найлыг хүлээп алыр-дыр мен. 23 Ынчалза-даа кижи бүдүжүмде өске 
дүрүм-хоойлу барын эскердим. Ол дүрүм-хоойлу угааным хоойлузун- 
га удур демисежип, мени мага-бодумда ажыл-херээн боттандырган 
бачыттың дүрүм-хоойлузунуң туттурукчузу кылып турар. 24Аас-ке- 
жик чок күжүр-дүр мен! Өлүмче чыгаан бо мага-бодумдан кым мени 
хостаарыл?! 25 Бурганга өөрүп четтирип тур мен, Дээрги-Чаяакчывыс 
Иисус Христосту дамчыштыр Ол мени хостап каар. 

Ынчангаш мен чүгле угааным-биле Бурганның хоойлузунга бараан 
бооп турар мен, а кижи бүдүжүм-биле бачыттың дүрүм-хоойлузунуң 
кулу-дур мен. 


Сүлдеге башкарткан амыдырал 


8 1Ындыг болганда Христос Иисуска башкарткан* улуска ам кан- 
дыг-даа буруудадыр шииткел чок. 2 Чүге дээрге Христос Иисусту 
дамчыштыр амыдыралды берип турар Сүлдениң дүрүм-хоойлузу ме- 
ни бачыттың база өлүмнүң хоойлузундан хостаан болгай. 3 Бачыттыг 
бүдүжүвүске күш чедип чадап каан ыдыктыг хоойлунуң кылып шыда- 
ваан чүвезин Бурган боттандырган. Бурган Бодунуң Оглун бачыттыг 
кижиге дөмей мага-боттуг кылдыр, бачыт дээш өргүл боору-биле 





* 81 Чамдык бурунгу грек сөзүглелдерде бо сөстерге: «Боттарынын ки- 
жи бүдүжүнүң аайы-биле эвес, а Сүлденин аайы-биле амыдыраан» — 
деп сөстерни немээн. 

чорудупкан. Ол оон-биле кижи бүдүжүнүн бачыдын шииткен. 4Ба- 
чыттыг бүдүжүнүн, эвес, а Сүлденин аайы-биле амыдырап чоруур 
бистин ыдыктыг хоойлунун чептуг негелделерин күүседип шыдаары- 
выс дээш, Бурган ынчаар кылган. 

5 Кижи бүдүжүнүн аайынче кирген улус оон күзээшкиннери дээш 
сагыш човап, оларны бодап чоруур; а Сулденин аайынче кирген улус 
Ооң күзээн чүүлдерин бодап чоруур. 6 Кижи бүдүжүнүн кузээшкин- 
нерин бодаары — өлүм-дүр, а Сүлдениң күзээн чүүлдерин бодаары — 
амыдырал биле амыр-тайбың-дыр. 7 Бодунуң бачыттыг бүдүжүнүң 
күзээшкиннерин бодаар кижи Бурганга удур боор. Ындыг кижи Бур- 
ганның хоойлузунга чагыртпас, оон туржук чагыртыр харыы-даа чок. 
8 Бачыттыг бүдүжүнүн аайынче кирген улус Бурганның сеткилинге 
кирип шыдавас. 

ЗА бир эвес Бурганның Сүлдези ылап-ла силер-биле кады амы- 
дырай берген болза, кижи бүдүжүңерниң эвес, а Сүлдениң аайынче 
кире берген-дир силер. А кандыг-бир кижиде Христостуң Сүлдези 
чок болза, ол кижи Аңаа хамаарышпас. 10А бир эвес Христоска 
башкарткан болзуңарза, мага-бодуңар бачыдының ужун өлүг-даа 
болза, Бурганның мурнунга агарганыңар ужун Сүлде силерге амы- 
дыралды хайырлаар. 11 Иисусту өлүглерден катап диргискен Бурган- 
нын Сүлдези силер-биле кады амыдырай берген болза, Христосту 
өлүглерден катап диргискен Бурган силер-биле кады амыдырай 
берген Бодунун Сүлдезин дамчыштыр өлүмнүг мага-бодунарны тын- 
гарыптар. 

12 Ындыг болганда, ха-дуңма, биеэги бачыттыг будужувуске өревис 
чок-тур, оон кузээшкиннерин хандырары-биле амыдыравас ужурлуг 
бис. 13 Чүге дээрге бачыттыг будужунернин кара аайы-биле амыды- 
раар болзуңарза, өлүрүнүн кырында силер, а бир эвес кижи 
бүдүжүңерниң ажыл-херектерин Сүлдениң дузазы-биле өлүгленди- 
рер болзуңарза, амыдыралды алыр силер. 14 Бурганның Сүлдези баш- 
карган бүгү улус Бурганның ажы-төлү боор. 15 Чүге дээрге силерни ам 
база коргуп-сүртеп амыдыраарынче албадап, кулдар болдуруп турар 
сүлдени эвес, а Бурганның азыраан ажы-төлү болдуруп турар Сүлде- 
ни хүлээп алган силер. Ол Сүлдениң ачызында Бурганче: «Авва!* 
Ачай!» — деп кыйгырар-дыр бис. 16 Бурганның ажы-төлү болганывыс 
дугайында Сүлде Боду бистиң сүлдевис-биле кады херечилеп турар. 





* 8:15 Авва (арамей дылда) — ажы-төл ачазын ынчаар адаар турган, ын- 
чангаш Иисус Христос база Бурганны ынчаар адап, кый деп турган. 

17 А ажы-төлү болганывыста, салгакчылар бис. Бурганның салгак- 
чылары боорда, Христос-биле деңге салгакчылар боор бис, чүге 
дээрге Ооң хилинчээн үлежип турар болзувусса, Ооң алдарын база 
үлежир бис. 


Алдарның Сүлдези 


18 Амгы түр када хилинчээвис бисти манап турар алдарга көөрде, 
чүү-даа эвес деп бодаар мен. !9Чүге дээрге бүгү өлүг, дириг бойдус, 
Бурган кажан-на Бодунуң ажы-төлүн илередип кээр ирги деп, күштүг 
идегел-биле четтикпейн манап турар. 20 Бүгү бойдус эки туразы-биле 
эвес, а ону чагырган Бурганның күзел-соруу-биле бустуушкуннуң 
ужур-утка, үре-түңнел чок хоойлуларынга чагырткан болгай. ЫН- 
чалза-даа бойдуста идегел бар. 2 Ооң боду бустуушкуннун кулда- 
ныындан хосталгаш, Бурганның ажы-төлүнүң хосталгазын болгаш 
алдарын үлежир боор деп идегел ол-дур. 22 Бүгү өлүг, дириг бойдус, 
божаан херээжен дег, бөгүнге чедир човууртап, хилинчек көрүп тура- 
рын билир бис. 23 Чүгле бойдус эвес, а Бурганның ачы-буянынын эге 
дүжүдү кылдыр Сүлдени алган бис база, Бурган бисти, ажы-төлүн дег, 
кажан-на азырап алырын; мага-бодувусту бустуушкундан кажан-на 
хостаарын четтикпейн манап, ишти-хөңнүвүсте човууртап чор бис. 
24 Шак ол идегел-биле камгалалды алган бис. Ынчаарга идегеливис 
бүде берген болза, ол идегел эвес-тир. Бар деп көрүп турар чүвезинге 
кым идегээрил? 25А ам-даа көрбейн турар чүвевиске идегээн болзу- 
вусса, ону шыдамык манап алыр бис. 

26 А ол ышкаш Сүлде биске, кошкак улуска, дузалаар. Чүнү дилээ- 
рин, канчаар болур-чогууру-биле мөргүүрүн билбес-тир бис, а Сүлде 
Боду сөс-биле дамчыттынмас чалбарыг-човуур-биле бисти дээш, ди- 
леп, өмээржир. 27 Ынчалза-даа эң-не чажыт бодал-сагыжывысты өт- 
түр билир Бурган Сүлдениң чүү дээш мөргүл кылганын билир, чүге 
дээрге Сүлде Бурганның күзел-соруунуң аайы-биле Ооң чону дээш 
дилеп, өмээржип турар. 

28 А бис билир бис: Бурганга ынак, Ооң бодалын ёзугаар кыйгырт- 
кан улуска шупту чүве оларның чаагай чоруунче угланган боор. 2 Ооң 
Оглу хөй ха-дуңма улус аразынга эң улуу болзун дээш, өртемчейни 
чаяар бетинде-ле ынак апаргаш, шилип алган улузу Бодунуң Оглунуң 
овур-хевиринге дөмей боорун Бурган баш удур шилип каан. 30 Бурган 
кымнарны ындыг боору-биле баш удур шилээнил, оларны кыйгы- 
рып алган. А кыйгырып алган улузун актыг кылгаш, а ооң соонда ал- 
даржыдып каан. 

Бурганнын ынакшылы Иисус Христоста боттанган 


- 3 Бо бугуге немептер чүвүс барыл? Бурган бистиң талавыста 
болза, кым биске удурланып шыдаарыл? 

-32Кым-даа эвес! Бодунуң Оглун кээргевээн, Ону бистиң шупту- 
вус дээш, өлүмге берипкен Бурган арткан бүгү чүүлдү Оглу-биле ка- 
тай биске хайырлал кылдыр бербес деп бе? 

- 33 Бурганның шилип алган улузун кым буруудадып шыдаарыл? 

— Кым-даа эвес! Оларны Бурган актыг деп турар болганда, 34кым 
буруу шаварыл? 

- Кым-даа эвес! Чүге дээрге өлүп калган, оон туржук катап дирлип 
келген, Бурганның оң талазында барып саадапкан Христос — Ол бис 
дээш дилеп, өмээржип турар болгай. 

35 Кым бисти Христостуң ынакшылындан чара кирип шыдаарыл? 
Айыыл-халаптар, кызып-кыйыышкыннар, истеп сүрүүшкүннер, аш, 
чанагаш боору, озал-ондактыг байдалдар, шаажылал бе? 

- 36 Канчап-даа чок! Бижилгеде мынчаар бижээн: «Сени дээш, 
хүннүң-не өлүм-биле арын көржүп тур бис, улус бисче, дөгерер дээн 
хойларже дег, көөр-дүр»а. 37 Ындыг-даа бол бо бүгүнү биске ханы 
ынак Бурганның ачызында бүрүнү-биле базып каан тиилекчилер бис. 
38 Ыяк бүзүрээр мен: өлүм-даа, амыдырал-даа, дээрниң төлээлери-даа, 
делегейниң ээлери-даа, күштер-даа, амгы болгаш келир үелер-даа, 
3 үстүү, алдыы ораннар-даа — бүгү чаяалгадан чүү-даа чүве Дээрги- 
Чаяакчывыс Христос Иисуста боттанган Бурганның ынакшылындан 
бисти чара кирип шыдавас. 


Бурганның аазаашкыны болгаш Израиль 


1Христиан кижи болгаш, мегелевейн, алыс шынны чугаалап тур 
9 мен, Ыдыктыг Сулдеге башкарткан арын-нуурум база мээн хере- 
чим боор: 2 муңгаралым мунчок улуг, чурээмде аарышкыны үзүп төт- 
пес! 3 Чаңгыс аймак төрел ха-дуңмамның камгалал алыры дээш, мен 
бодум Христостан хоора тыртып каапкан кижи болурум кай. 4Олар — 
израильчилер-дир: Бурган оларны азыраан ажы-төлү кылдыр шилип 
алган; Бодунуң алдарын оларга онааштырган; дугуржулга-чагыгла- 
рын олар-биле чарган; Бодунуң хоойлузун, Бодунга мөгейип, бараан 
болуушкун боттандырар арганы, аазаашкыннарын оларга хайырлаан. 
5 Оларда улуг өгбелер-даа бар. Оларның аразынга бүгүдеден өндүр 





а Ыд. ыр. 43:23. 

бедик, кезээ мөнгеде ачы-буянныг Бурган — Христос кижи бүдүштүг 
бооп теруттунген*. Аминь! 

6 Ынчалза-даа ол дээрге Бурган Бодунуң аксы-сөзүн ээлевээн дээ- 
ни ол эвес-тир. Чүге дээрге Израильден укталган улустуң шуптузу 
ёзулуг израильчилер болбас. 7 Ол ышкаш Авраамның ажы-төлү бол- 
ган улус шупту ооң салгалы болбас. Бижилгеде мынча дээн болгай: 
«Сээң салгалың Исаактан эгелеп санаттынар»а. 8 Өскээр чугаалаарга, 
Авраамның хан төрээн ажы-төлү Бурганның ажы-төлү болбас, а Бур- 
ганның аазаанын ёзугаар төрүттүнген ажы-төлү ооң салгакчылары 
деп санаттырар.? Бурган аазаашкынын мынчаар берген: «Бир чыл эр- 
терге, бо-ла үеде катап чедип кээр мен, Сарра ынчан оолдуг турар»б. 

10 Чүгле ол эвес. Улуг өгбевис Исаактан ийис оолдар божуп аарга, 
Ревекка-биле база ындыг болган. 1112 Ийистер ам-даа төрүттүнмээн- 
де, олар эки, багай чүнү-даа кылып четтикпээнде, Бурган аңаа чугаа- 
лап каан: «Улуг оглуң бичиизиниң кулу боор»в. Ооң шилилгези 
хостуг, кижиниң ажыл-херектеринден шуут хамаарышпас, а чүгле 
кыйгырып турар Бурганның шиитпиринден хамааржырын көргүзер 
дээш, Ол ынча дээн. 13 Бижилгеде ол дугайын мынчаар бижээн: 
«Иаковка ынак апардым, а Исавтан хөңнүм калды»г. 

14 Ам чүү дээр бис? Бурган чөптүг эвес болган бе? Канчап-даа чок! 
15 Чүге дээрге Ол Моисейге мынча дээн: «Өршээр бодаан кижимни 
өршээр мен. Кээргээр бодаан кижимни кээргээр мен»д. 16 Ынчангаш 
бүгү чүве кижиниң күзелдеринден база күжениишкиннеринден 
эвес, а Бурганның өршээлинден хамааржыр-дыр. 17 Бижилгеде Бур- 
ган Египеттиң хааны — фараонга чугаалап турар: «Мээң күчү-күжүм- 
нү сени дамчыштыр көргүзер дээш база Мээң адым бүгү чер кырынга 
билдингир апарзын дээш, сени хаан кылып каан мен». 18 Ынчангаш 
Бурган кымны өршээрин кузээрил — өршээр, а кымны дошкуурады- 
рын кузээрил — дошкуурадыр. 


Бурганнын өршээли болгаш килени 


19 Менден айтырып боор сен: «Ындыгтаварылгада Бурган чуге бис- 
ти буруудадырыл? Оон тура-соруунга кым удурланып шыдаарыл?» 





* 95 «Өндүр бедик, кезээ менгеде ачы-буянныг Бурган — Христос» деп 


сөстерниң өске утказы: «Христос бүгү улустан өндүр бедик. Бурган 
кезээ мөңгеде ачы-буянныг болзун» — бооп чадавас. 





а Э. д. 21:12. © Э. д. 18:10. В Э. д. 25:23. г Мал. 1:2-3. д Хост. 33:19. ё Хост. 9:16. 

20 А сен, тала, Бурган-биле маргыжар хире кым сен? Кижиниң кылып 
каан чуулу: «Мени чуге ынчалдыр кылдын?»а — деп чугаалаар бе? 
21 Азы дой сава кылыкчызы чангыс-ла ол дойдан хүндүлүг ажыглал- 
дын база хүн бурунун савазын кылып, дойну чагырбас бе? 

22 А бир эвес Бурган, Бодунун киленин илередир база кучу-кужун 
көргүзер дээш, узуткаары-биле белеткеп каан, «Килен дээш кылган 
саваларны» дыка үр шыдажып келген болза чул? 23 Алдарны алзыннар 
дээш, баш удур белеткеп кааны, «Өршээл дээш кылганы саваларынга» 
Бодунун алдарынын өй-хемчээл чок өндүр чаагайын кергузери-биле 
Ол шыдажып келбээн бе? 24А ол «Өршээл дээш кылган савалар» — 
бис-тир бис. Бурган бисти чугле иудейлерден эвес, а өске чоннар 
улузундан база кыйгырып алган. 25 Осия медээчинин номунда ол ду- 
гайында мынчаар бижээн: «Мээн чонумга хамаарышпас улусту Мээн 
чонум деп адаар мен: ынак эвес чонумну ынак чонум деп адаар мен», 
26Оон ыңай: «Бурганның оларга: „Мээң чонум эвес-тир сен“ — деп 
чугаалаан черинге оларны дириг Бурганның ажы-төлү деп адаар»в. 

27 А Исаия медээчи Израиль дугайында мынча деп хөлзеп чугаалаан: 
«Израильчилерниң саны далай элезини дег хөй-даа боор болза, олар- 
ның чүгле эвээш кезии камгалал алыр. 28Дээрги-Чаяакчы Бодунуң 
шүүгүзүн бүгү чер кырынга шиитпирлиг болгаш дүрген күүседир». 
29 Исаия баш удур чугаалап каан: «Бүрүн Күчүлүг Дээрги-Чаяакчы 
биске салгал арттырбаан болза, бис Содом дег апаар база Гоморрага 
дөмейлежи бээр турган бис»д. 


Израильдин бүзүрел чогу 


30 Ам чүү дээр бис? Агартыышкын дилевейн-даа чораан өске чоннар 
улузу бүзүрел дамчыштыр актыг болганнар-дыр. 31 А ол өйде ыдыктыг 
хоойлу дамчыштыр агартыышкын дилеп чораан Израиль ону чедип 
албаан-дыр. 32Чүге ындыгыл? Чүге дээрге Израиль бүзүрелге эвес, а 
ажыл-херектерге ынанган-дыр. Ол моондак дажынга тептиге берген. 
33 Бурган ол дугайында Бижилгеде мынча дээн: «Көрүңерден, Сион 
тейинде моондак дажын салып тур мен — улус аңаа тептигип кээп 
дүжер. Ынчалза-даа Аңаа бүзүрээр кижи бүрүзү бак атка кирбес». 


10 1 Ха-дунма, иудейлер камгалалды алзыннар деп, сеткилим ха- 
нызындан күзеп, ол дээш, Бурганга мергуп чор мен. 2 Бурган- 
нын күзел-соруун күүседир дээш, аажок кызып чоруур, ынчалза-даа 





а Ис. 29:16. 6 Ос. 2:23. 8 Ос. 1:10. г Ис. 10:22-23. д Ис. 1:9. © Ис. 28:16. 

ханы билиг чок улус чүве деп, оларга херечи боор мен. 3 Ынчангаш 
олар, улусту агартыры-биле Бурган кандыг орук шилип алганын 
билбезиниң хараазында, боттарының оруун изеп аарынче чүткүт- 
кеш, Бурганның агартыышкын хайырлаан саналынга чагыртпайн 
барганнар. 4Чүге дээрге Христос — ыдыктыг хоойлунуң эчис сорул- 
газы боор, Аңаа бүзүрээн кижи бүрүзү Бурганның мурнунга актыг 
боор. 


Камгалалды кижи бүрүзү ап боор 


5 Ыдыктыг хоойлу дамчыштыр кээр агартыышкын дугайында 
Моисей мынча деп бижээн: «Ыдыктыг хоойлунуң дүрүмнерин сагып 
турар кижи амыдыралды алыр»а. 6А бүзүрелден кээр агартыышкын 
дугайында Бижилге мынча деп турар: «„Дээрже кым өрү көдүр- 
лүрүл?“ — деп бодундан айтыртынма» (мында Христосту черже 
бадырып кээри-биле дээн утка бар). ? «„Алдыы оранче кым дүжүп ба- 
дарыл?“ — деп база айтыртынма» (мында Христосту өлүглер оранын- 
дан өрү үндүрүп кээри-биле дээн утка бар). 8А Бижилге мынча деп 
турар: «Медээ сээң чанында — аксың болгаш чурээнде»б (бистиң 
суртаалдап турарывыс бүзүрел дугайында медээ ол-дур). Ол медээ 
бо-дур: Иисус — Дээрги-Чаяакчы дээрзин аксын-биле хүлээп көрүп, 
чугаалаар болзуңза база Бурган Ону өлүглерден катап диргискен 
деп чүрээнге бүзүрээр болзуңза, камгалалды алыр сен. !9 Чүге дээрге 
чүрээ-биле бүзүрээр кижи - агартыышкынны алыр, бүзүрээнин 
ажыы-биле чугаалаар кижи — камгалалды алыр. И Бижилге чугаа- 
лап турар: «Аңаа бүзүрээн кижи бүрүзү бак атка шуут-ла кирбес»в. 
12 Иудей биле өске чоннар кижизинин аразында ылгал чок. Ону кый- 
гырган улустуң шуптузунга экииргек чаңгыс-ла Дээрги-Чаяакчы бүгү 
улустуң Дээрги-Чаяакчызы боор. !З Чүге дээрге «Дээрги-Чаяакчы- 
ның адын адап, кыйгырган кижи бүрүзү камгалалды алыр». 


Бүзүрел чогу дээш, Израиль бүрүн харыысалгалыг 


14 Ынчаарга Дээрги-Чаяакчыга бүзүревээн улус Ону канчап кый- 
гырарыл? Ооң дугайында дыңнаваан болза, Аңаа канчап бүзүрээрил? 
Суртаалдап турар кижи чок болза, канчап дыңнап каарыл? !5 Сур- 
таалдаары-биле айбылатпаан болза, канчап суртаалдаарыл? Бижил- 
геде мынчаар бижээн: «Буянныг Медээни тарадып турар улустуң 
базымнарының даажы кайгамчык-тыр!»д 





а Лев. 18:5. 6 Ы. х. к. 30:12-14. в Ис. 28:16. г Иоил. 2:32. д Ис. 52:7. 

16 Ынчалза-даа Буянныг Медээни улус шупту хулээп албаан. Исаия 
мынча деп турар: «Дээрги-Чаяакчы, бистен дыннаан суртаалынга 
бүзүрээн кым барыл?»а 17 Ынчангаш бүзүрел Буянныг Медээни 
дыннап турар улуска чедип кээр-дир. А Буянныг Медээ Христос ду- 
гайында суртаал дамчыштыр чедип кээр. 18А мен айтырып тур мен: 
кай, олар дыннаваан бе? Дыннаан болбайн канчаар! Чүге дээрге 
Бижилгеде мынча дээн болгай: «Бүгү чер кырынга оларнын* үнү 
дыңналы берип, оларның сөстери оран-делегей кыдыынга чеде 
берген»б. 

19 База катап айтырып тур мен: таанда Израиль ону билбээн бе? Эң 
баштай Бурган Моисейни дамчыштыр Израильге харыылаан-дыр: 
«Чон деп санатпаан чон дамчыштыр силерге хүннээчел сагышты 
оттуруп тур мен; угаан-бодал чок чон дамчыштыр силерге килеңни 
оттуруп тур мен». 

20А Исаияның дидим сөстерин дамчыштыр Бурган чугаалаан: 
«Мени дилевээн улус Мени тып алган; Мээң дугайымда айтырбаан 
улуска Бодумну илереткен мен». 2 А Израиль дугайында Ол мынча 
дээн: «Мен сөс дыңнавас, кара туразында чонче холдарымны хүннү 
бадыр хей-ле сунуп келдим»г. 


Бурган Бодунуң чонундан ойталаваан 


11 1Ынчангаш айтырып тур мен: таанда-ла Бурган Бодунуң чо- 
нундан ойталаан бе? Канчап-даа чок! Чүге дээрге мен бодум — из- 
раильчи, Вениаминниң төрел бөлүүнден үнген Авраамның салгалы 
мен. 2 Өртемчейни чаяар бетинде-ле ынакшылын көргүзүп, ши- 
лип алганы Бодунуң чонундан Бурган ойталаваан. Азы Илияның 
израильчилерни Бурганның мурнунга буруудатканын бижээн чер- 
де Бижилгениң чүнү чугаалап турарын билбес силер бе: 3«Дээрги- 
Чаяакчы, олар Сээң медээчилериңни өлүрүп кааптылар, өргүл 
салыр бедигээштериңни бузуп кааптылар, мен чааскаан артып кал- 
дым, амы-тынымны база алыксап турлар?» 4А Бурган аңаа кандыг 
харыы берген деп? «Меге бурган Ваалдың мурнунга сөгедектей 





* 1018 Бо сөстерни оон алган ыдыктыг ырда «олар» — дээрниң сылдыс- 
тары болуп турар. Павел мында оларның Бурган дугайында херечиле- 
лин элчиннерниң суртаалдап турары Христос дугайында херечилел- 
биле деңнеп турар. 





а Ис. 53:1. © Ыд. ыр. 18:5. ВЫ. х. к. 32:21. г Ис. 65:1-2. 

оруп, мөгейбээн чеди муң кижини Мен Бодумга кадагалап алдым». 
5 Амгы үеде база ындыг: Бурганның авыралы-биле шилиттинген 
кезек арткан улус кадагалаттынган. 6 А бир эвес авырал-биле болза, 
ажыл-херектер дээш эвес-тир. Оон башка авырал авыралзывас 
боор“. 

7 Ынчаарга ам чүл? Чедип алыр дээш, чүткүткен чүүлүн Изра- 
иль чедип албаан-дыр. Шилиттирген улус чедип алган, а арткан- 
нарының чүректери дашталып калган. 8 Бижилгеде ол дугайын 
мынчаар бижээн: «Бурган оларны билинместедипкен, бо хүнге 
чедир оларның карактары көрбестеп, кулактары дыңнавастап 
калган»б. 

9 А Давид мынча деп турар: «Оларның байыр-дойлары оларга сал- 
ган какпа-дузак, тептигер моондак дажы база кеземче болу берзин. 
10 Оларның карактары шийдинип, согурарзыннар, ооргалары кажан 
кезээде ыргайзыннар»в. 


Өске чоннар улузунуң камгалалы 


п Ынчангаш айтырып тур мен: иудейлер шуут калыр дээш, тайып 
ушканнар бе? Канчап-даа чок! Оларның тайып ушканы өске чоннар 
улузунга камгалалды эккелген. А ындыг чорук иудейлерниң ботта- 
рынга хүннээчел сагышты оттуруптар. 12 А оларның тайып ушканы 
кижи төрелгетенге ачылыг болза; оларның чидириглери өске чоннар 
улузунга ачылыг болза, бүгү Израиль Бурганче эглип кээрге, ооң ачы- 
лыы кайы хире өндүр улуг апарбазыл? 

13 Өске чоннар улузу, ам силерге чугаалап тур мен: өске чоннар 
улузунга элчин болгаш, ол бараан болуушкунумну бедии-биле үне- 
лээр мен. М Мээң чаңгыс аймак улузумнуң оода чамдыызын-даа кам- 
галаар дээш, оларның силерже хүнней аарак көөрүн канчап-чооп 
чедип аптарымга идегеп тур мен. 15 Чаңгыс аймак улузумдан Бурган- 
ның ойталааны Ону кижи төрелгетен-биле эптештирипкен болза, 
оларны Бурган хүлээп алыр болза, чүү боорул?! Өлген улус амыды- 
ралды албас деп бе?! 16 Баштайгы дүжүттүң бирги хлевин Бурганга ба- 
раалгаткан болза, бүгү далган-тарааны база Бурганга бараалгаткан 





* 1: Чамдык сөзүглелдерде бо сөстерге: «А бир эвес ажыл-херектер 
дээш болза, ол ам авырал эвес-тир, оон башка ажыл-херек ам ажыл- 
херек эвес боор» — деп сөстерни немээн. 





а 3 Хаан. 19:14,18. 6 Ис. 29:10; Ы. х. к. 29:4. в Ыд. ыр. 28:23-24. 

боор. Ыяштын дазылын Бурганга бараалгаткан болза, будуктарны 
база бараалгаткан боор“. 

17 А чамдык олива будуктары сыйлып калган болза, сени — черлик 
будукту, оларның орнунга тудуштур шарып каарга, тарымал оливаның 
дазылынга тутчуп, ооң чулуун соруп турар болзуңза, !8 өске будуктар 
мурнунга мактанма. Ынчалдыр өрү көрдүнер болзунза, дазылды сен 
эвес, а дазыл сени чемгерип турарын утпа. 19 Мынча дээриң чадавас: 
«Мени тудуштур тарыыр дээш, будуктарны сыйып каапкан». 20 Ындыг 
болган дижик. Бүзүрел чогу дээш, оларны сыйып каапкан, а сен, 
бүзүрелиң дээш, оларның орнун ээлеп арттың. Ынчангаш өрү көрдүн- 
ме, а коргуп-сүрте! 21 Чүге дээрге Бурган чайгаар бүткен будуктарны 
кээргевээн болганда, сени база кээргевес. 22 Ынчаарга Бурган өршээл- 
диг болгаш шыңгыы дээрзин утпа. Ол ойталап, хоорулган улуска 
шыңгыы, а сеңээ — Ооң өршээлинге идегеп чоруур шаанда — өр- 
шээлдиг. Оон башка сени база кезип октаптар ийик. 23А иудейлер 
бүзүрел чок чоруундан кызып халбактанмайн баар болза, оларны катап 
тарып каар, чүге дээрге Бурган ол будуктарны катап тудуштур тарып 
каар эргелиг. 24 Сени, черлик олива сывындан одура кескен будукту, 
төрүмелинден бүдүжүнге чөрүштүр тарымал оливага тудуштур тарып 
каан болза, ол чайгаар бүткен сыйдынган будуктарны оларнын төрээн 
ыяжынга тудуштуруп каары Бурганга оон-даа белен херек-тир. 


Израильге сөөлгү камгалал 


25 Ха-дунма, «Бис кончуг бис» деп улуургай бербезиннер дээш, си- 
лерге бир чажытты ажыдарын күзеп тур мен: Израильдиң чамдык ке- 
зииниң дошкууралы чүгле өске чоннар улузундан четчир санныг улус 
Бурганче ээлбээже, үргүлчүлеп кээр. 26 Бүгү Израиль ынчан камгалал 
алыр. Ол дугайында Бижилгеде мынчаар бижээн: «Камгалакчы Си- 
ондан чедип келгеш, Иаковтун салгалынын кем-буруузун адырып 
кааптар. 27 Оларның бачыттарын өршээгеш, Мен база олар-биле бо 
дугуржулга-чагыгны чарып алыр мен»а. 

28 Иудейлер Буянныг Медээни хүлээп албаан болгаш, өске чон- 
нар улузу силерге ачы-дузалыг боору-биле Бурганның дайзыннары 





* 146 «Баштайгы дүжүттүн бирги хлеви» база «Ыяштың дазылы» деп 


көжүрген уткалыг билиишкиннер еврейлерниң улуг өгбелеринге ха- 
мааржыр чадапчок. 





а Ис. 27:9; 59:20-21. 

апарганнар. Ынчалза-даа олар дөмей-ле Бурганнын шилип алган чо- 
ну боор, оларнын улуг өгбелери дээш, Бурган оларга ынак боор. 
29 Чүге дээрге Оон ачы-буян хайырлалы болгаш кыйгырыы өскерлиш 
чок! 30 Бир шагда силер база Бурганга чагыртпайн чораан силер, а ам 
иудейлер чагыртпастай бээрге, Ол силерни өршээди. 3! Иудейлер 
база өршээл алыр дээш, ам Аңаа чагыртпастай бергеннер-дир, ооң 
уламындан Бурган силерге өршээлин көргүскен-дир. 32 Бүгү улусту 
өршээр дээш, Бурган оларның шуптузун чагыртпас чоруктуң хоруг- 
далынче хүлээдип берипкен. 

33 О, Бурганның экииргээ, мерген угааны болгаш билииниң өндүр 
бедиин аар! Ооң шиитпирлерин тайылбырлаары болдунмас! Ооң 
оруктарын билип аары болдунмас! 34«Дээрги-Чаяакчының угаанын 
кым билгенил, кым Аңаа арга-сүме берип шыдаарыл? 35 Ооң дедир 
эгидер ужурлуу оода бир чүүлдү Аңаа ачылалга берген кижи бар бе?»а 
36 Бүгү чүве Бургандан келген; Ону дамчаан; Ол дээш, бар бооп турар. 
Аңаа кезээ мөңгеде алдар бактаазын! Аминь. 


Христоска башкарткан чаа амыдырал 


1 1Ха-дуңма, ынчангаш силерден аажок дилеп тур мен: Бурган- 
2 ның биске өршээлдииниң ачызында, дириг, ыдыктыг база 
Аңаа таарымчалыг өргүл кылдыр, мага-боттарыңарны Бурганга өр- 
гүп көрүңер. Ол силерниң угаан-сарыылдыг бараан болуушкунуңар 
боор. 2Бо делегейниң амыдыралының аян-шинчизинге чаңчыгып, 
аңаа дөмей болбаңар, а Бурганның силерден чүнү күзээнин, кандыг 
чүүлдер Аңаа эки, таарымчалыг база болбаазын боорун билип аар 
дээш, угааныңар чаартып, бодуңар бүрүнү-биле эде тургустунуп 
алыңар. 

3 Меңээ хайырлаан элчин боор авыралды ажыглап, силерниң кижи 
бүрүзүнге чугаалап тур мен: боттарыңарны чогуур деңнелден өрү көр- 
беңер. Силерниң кижи бүрүзүнге Бурганның хайырлааны бүзүрелди 
барымдаалап, боттарыңар дугайында сарыылдыг бодап көрүңер база 
биче сеткилдиг болуңар. “Чижек кылдыр мага-бодувусту алыылы: ол 
чаңгыс болгай, ынчалза-даа хөй кезектерден бүткен (а ол кезектер- 
ниң хүлээлгелери база аңгы-аңгы). 5 Бис база ындыг бис: хөй-даа бол- 
зувусса, Христоска башкарты бергеш, чаңгыс мага-ботту тургускан 
бис, а ол мага-боттуң кезектери боор боттарывыс аравыста харылзаа- 
лыг бис. 6 Бурган авыралында янзы-бүрү ачы-буян хайырлалдарын 





а Ис. 40:13; Иов. 41:3. 

Оон алган бис: Бурганнын күзел-соруун медеглээр болган кижи 
бузурелинин аайы-биле ону кылып чорзун: 7улуска бараан боор бол- 
ган кижи — бараан бооп чорзун; өөредиг берип, башкылаар болган 
кижи — өөредиг берип чорзун; 8аргалал бээр болган кижи — аргалал 
берип чорзун; улуска дузалап, бодунуң эт-хөреңгизин үлеп бээр бол- 
ган кижи — элбээ-биле дузалап чорзун; сагыш човап, удуртур болган 
кижи — кызымак удуртуп чорзун; буян чедирер болган кижи — ону ча- 
зык-чаагай кылып чорзун. 

9 Ынакшылыңар ажыт-чажыт чок, шынчы болзун. Бузутту көөр 
хөөн чок, буянга бердинген болуңар. 10 Бот-боттарынарга, ха-дун- 
машкы улус дег, эрге-чассыг ынак болуңар; бирээңер өскеңерни 
бодундан артык хундуткей көрзүн. ИДээрги-Чаяакчыга кошкаш 
дивес чүткүл-сорук-биле, Ыдыктыг Сүлдеден кыптыгып, бараан 
болуңар. 12 Идегелинер силерге өөрүшкүнү эккелзин, айыыл-халап- 
ка таварышкаш, туруштуг болуңар; мөргүлден черле салдынмаңар; 
13 Бурганның улузу түрегдел көрүп турар болза, дузадан кадыңар. 
Хүндүлээчел ээлер болуңар. !4Силерни истеп сүрген улусту алгап 
йөрээңер, каргыш салбайн, алгап йөрээнер. !5 Өөрүп турарларнын 
өөрүшкүзүн, качыгдап ыглааннарнын качыгдалын улежинер. 16 Ара- 
ңарда чангыс эп-сеткилдиг амыдыранар. Улуургак болбанар, бөдүүн 
улус аразынче кириңер, бодуңарны өрү көрбенер. 

17 Кымдан-даа бузут дээш, бузут-биле орнун негевенер. Бүгү улус- 
туң эки деп санаар чүвезин кылыр дээш, сагыш чованар. !8 Силерниң 
талаңардан, болдунар-ла болза, бүгү улус-биле эп-найыралдыг амы- 
дыранар. 19 Эргим эш-өөр, өжээн негевенер, ооң орнунга Бурганның 
килеңинге орук чайлаңар. Бижилгеде мынча деп бижээн болгай: 
«Өжээн негээри — Мээң эргемде. Мен шиидер мен»? — деп, Дээрги- 
Чаяакчы чугаалаан. 20 Харын «Дайзынын аштаан болза, чемгерип каг; 
суксаан болза, суксундан бер. Ынчаар кылгаш, оттуг көстерни ооң 
бажынга чыып бээр сен»*. 2! Бузутка бодунну бастыртпа, а ону буян- 
биле бас. 





* 12:29 «Оттуг көстерни ооң бажынга чыып бээр сен» деп Угаадыг- 
лыг чугаалар 25:21-22-дан алган цитата чок-ла болза, «Дайзы- 
ныңны ыятканындан кыва бээринче албадаар сен» дээн азы 
«Бурганның кеземчезин ооң бажынга салыр сен» дээн ийи утка- 
лыг бооп боор. 





аы. х. к. 32:35. 

Христианнар эрге-чагырга ээлээн улусту дыңнаар ужурлуг 


1 1Кижи бүрүзү үстүнден башкарган эрге-чагыргага чагыртып 
3 чорзун, чүге дээрге Бурганнын доктаатпааны кандыг-даа эр- 
ге-чагырга чок. Бүгү-ле бар эрге-чагыргаларны Бурган доктааткан. 
2Ынчангаш эрге-чагыргага удурланыр кым-даа бар болза, Бурган- 
нын доктаадып каан чүүлүнге удурланган кижи-дир ол. А ынчап 
турар кижи Ооң шүүгүзүн бодунче халдадып алыр. 3 Эрге-чагырга 
ээлээннер буянныг эвес, а бузуттуг херектер үүлгедип турар улуска 
коргунчуг. Эрге-чагыргадан кортпас деп бодазынза, буян тарып амы- 
дыра, ынчан оларның макталын дыңнаар сен. 4Эрге-чагырга ээлээн 
кижи база Бурганның чалчазы боор, ол сээң чаагай чорууң дээш 
ажылдап чоруур. А бузут үүлгедип турар болзуңза, кичээн, чүге дээрге 
ол сеңээ кеземче онаар эргелиг. Ол — Бурганның чалчазы-дыр база 
бузут үүлгеткен улуска хамаарыштыр Ооң шүүгүзүн күүседир кижи- 
дир. 5 Ындыг болганда чүгле кеземчеден корткаш эвес, а арыг арын- 
нүүр ёзугаар база эрге-чагыргага чагыртыр херек. 

6Үндүрүгнү-даа төлеп турар ужурунар ында, чүге дээрге эрге-ча- 
гырга ээлээннер Бурганга бараан бооп, чагырга ажылынга бүгү үезин 
үндүрүп турарлар. 7 Ынчангаш оларның шуптузунга чогуур чүвени 
бериңер: кымга — үндүрүгнү, кымга — албан-үндүттү, кымга — хундут- 
келди, кымга — алдар-хундуну. 


Ха-дуңмашкы ынакшыл дугайында 


8 Бот-боттарыңарга ынакшылдың өрезинден ангыда, кымга-даа, 
чүү-даа дээш, өрелиг бооп артпанар: өске кижиге ынак кижи ыдык- 
тыг хоойлуну сагып турар. Чүге дээрге шупту айтыышкыннарнын: 
«Кады чурттаан эжинге өскерилбе», «Өлүрбе», «Оорлава», «Өскениң 
чүвезин алыксава» база өскелериниң-даа алыс утказы «Чанында 
кижиге бодунга бодуң дег ынак бол» дээн чаңгыс айтыышкында син- 
гена. 10 Ынакшыл чанында кижиге бузут халдатпас. Ынчангаш ынак- 
шыл — бүгү ыдыктыг хоойлуну сагааны ол боор. 


Сөөлгү хүн чоокшулаан 


п Ам кандыг үеде амыдырап турарывысты билир болгаш, ол бүгүнү 
күүсединер. Уйгудан оттур үе-шагынар келген, чаа-ла бүзүрээн турга- 
нывыска көөрде, камгалалывыс ам биске дыка чоок апарган. 2 Дүн 





а Хост. 20:13-17; Лев. 19:18. 

барык төнүп, хүн үнер деп барган. Ынчаарга думбейнин ажыл-херек- 
терин ап октапкаш, чырыктын чепсээ-биле чепсеглениил. 13 Хүннүң 
чырыынга дег, төлептиг амыдырап көрээли: эмин эрттир хөглеп- 
дойлап база арагалавайн, самыырап база бирикшилдиң бужар хеви- 
ри-биле бирикшишпейн, алгыжып-кырышпайн база адааргашпайн 
амыдыраалы. !4Ооң орнунга Дээрги-Чаяакчы Иисус Христосту «ке- 
дип алыңар» база бачыттыг кижи бүдүжүңерниң, ооң туралаашкын- 
нарының аайынче кирбеңер. 


Бот-боттарыңарны буруу шаппаңар 


1 4 1 Бүзүрели кошкак кижини хүлээп алыңар, чүгле ооң үзел-бо- 
далдары дээш, маргылдаа үндүрбенер. 2 Бир кижи кандыг-даа 
чемни чип боор деп санаар, а оон өске бүзүрели кошкак кижи чүгле 
ногаа аймаа чиир. 3 Кандыг-даа чемни чип турар кижи чем бүрүзүн 
чивес кижини куду көрбезин. Чем бүрүзүн чивес кижи база кандыг- 
даа чемни чип турар кижини буруу шаппазын. Чүге дээрге Бурган 
иелдириңерни хүлээп алган-дыр. 4Өскениң чалчазын буруу шавар 
кандыг ындыг эргелиг сен? Ол бут кырында турар бе азы кээп ушкан 
бе дээрзин ооң Ээзи боду шиитпирлезин. Ол дөмей-ле бут кырынга 
туруп кээр, чүге дээрге Дээрги-Чаяакчы ону тургузуптар эргелиг. 

5 Кандыг-бир хүннү өске хүнден чугула деп санаар кижи туруп 
боор. Өске кижиге ол хүннерде ылгал чок. Кижи бүрүзү бодунуң угаап 
билген аайы-биле кылгай аан. 6 Кандыг-бир хүннү онзалай көөр кижи 
ону Дээрги-Чаяакчыга алдар-хүндү болдуруп, ынчап турар, а шупту 
чемни чиир кижи, ону Дээрги-Чаяакчыга алдар-хүндү болдуруп, 
чиир, чүге дээрге аъш-чем дээш, Бурганга өөрүп четтирер болгай. 
Чем бүрүзүн чивес кижи Дээрги-Чаяакчыга алдар-хүндү болдуруп, 
чивезин, чүге дээрге ол база Бурганга өөрүп четтирер-дир. 7 Бистиң 
кайывыс-даа чүгле боду дээш амыдыравас база чүгле боду дээш өлбес 
болгай. 8 Амыдыраар болзувусса, Дээрги-Чаяакчы дээш амыдыраар 
бис, өлүр болзувусса, база-ла Дээрги-Чаяакчы дээш өлүр бис. Амы- 
дыраар-даа, өлүр-даа болзувусса, Дээрги-Чаяакчының улузу боор 
бис. Христос база ол сорулга-биле өлгеш, ооң соонда катап дирил- 
ген болгай. Ол өлүг-даа, дириг-даа улустуң Дээргизи болуксаан. 10А 
сен чүге бүзүрээн эжиңни буруу шаап турар сен? Азы сен? Чүге 
бүзүрээн эжиңни куду көөр сен? Бис шупту Бурганның шүүгүзүнүң 
мурнунга турар болгай бис. И Бижилгеде мынча дээн болгай: «Мээң 
амыдыралым-биле дангыраглап тур мен — деп, Дээрги-Чаяакчы чу- 
гаалаан. — Дискек бүрүзү Мээң мурнумга сөгедектей олурар, дыл 

бүрүзү Мени Бурган деп хүлээп кеер»а. 2 Ынчангаш бистиң аравыс- 
тан кижи бүрүзү Бурганның мурнунга боду дээш, боду харыы тудар. 


Бот-боттарыңарны бачыт уулгедиринче чыгаванар 


13 Ынчаарга бот-боттарывысты буруу шаварын соксадыылы. Ха- 
рын бүзүрээн эживисти тептигип кээп ужарынче азы күткүдүгге ал- 
зып аарынче чыгаар чүү-даа кылбазын кичээнзивиссе эки. 14 Мен 
билир база Дээрги-Чаяакчы Иисуска башкартканым ачызында, ыяк 
бүзүрээр мен: алыс болу арыг эвес чүү-даа чүве чок. Харын кижиниң 
арыг эвес деп санаар чүвези аңаа арыг эвес апаар. 15 Ынчалза-даа кан- 
дыг-бир чем чигеш, бүзүрээн эжиңниң сеткилин хомудадып турар 
болзуңза, ынакшылдың аайы-биле амыдыравайн турар-дыр сен. 
Ындыг болганда Христостуң ол дээш өлгени бүзүрээн эжинни чемиң 
ужун өлүмче чыгава. 16 Бодуңарны эки деп бодаар чувенер бак атка 
кирбес кылдыр ап чоруңар. !? Чүге дээрге Бурганның Чагыргазы — 
чиир чемге, ижер суксунга хамааржыр чүүлде эвес, а Ыдыктыг Сүл- 
дениң хайырлаары ак сеткилдиг амыдырал, амыр-тайбың болгаш 
өөрүшкүде. 18 Христоска ол бүгү-биле бараан болган кижи Бурганның 
сеткилинге кирер болгаш улустуң хүндүткелин чаалап алыр. 

19 Ынчангаш биске амыр-тайбыңны база удур-дедир деткимчени 
эккээр чүүлдерже чүткүүр ужурлуг бис. 20 Чем дээш, Бурганның 
ажыл-херээн бойлатпаңар. Кандыг-даа чем арыг, ынчалза-даа чип 
турар чемиң бүзүрээн эжиңни бачытче киирер болза, багай-дыр. 
21 Бүзүрээн эжиңни ооң-биле бачытче чыгап турар болзунза, эът 
чивээни база эзиртир суксун ишпээни дээре. 

2 Ол дугайында үзел-бодалдарыңны чүгле иштинде бодап чор, 
оларны чүгле Бурган билир болзун. Үзел-бодалдарының аайы-биле 
бодун буруу шаппас кижи амыр-чыргалдыг боор. 23А чип боор ирги 
мен бе деп чигзинзе-даа, чип турар кижи буруу шаптырар, чүге дээрге 
бүзүрелиниң аайы-биле кылбаан-дыр. А бүзүрелдиң аайы-биле кыл- 
байн турар бүгү чүүл — бачыт боор“. 





* 421 Чамдык бүзүрээн улустуң эът чивес база арага ишпес чылдагаа- 
ны — ол чем биле суксунну ооң мурнуу чарыында меге бурганнарга 
өргээн турган чадавас деп, оларның сезии боор. 

зэ 1423 Бо шүлүктүң соонда чамдык бурунгу сөзүглелдер 16-гы эгенин 
25-27 шүлүктерин киирип турар. 





а Ис. 45:23. 

1 1 Бис, бүзүрели күштүг улус, хууда ажыывыс дугайын бодавайн, 
5 кошкак улуска уурге-чуъгун ап чоруурунга дузалажыр ужурлуг 
бис. 2Чанывыста кижиге ачылыг болзун, оон бүзүрели быжыксын 
деп бодал-биле анаа таарымчалыг чүүлдерни бистин аравыста кижи 
бүрүзү кылыр ужурлуг. 3 Христос база Бодунун ажыын бодавайн чо- 
раан болгай, харын Бижилгеде мынчаар бижээн-дир: «Сени бак сөг- 
лээн улустун дорамчылалы Мээн кырымга душту»а. 

4А Бижилгеде оон мурнунда бижээн бүгү чүвени, шыдамык чоруу- 
вустун база Бижилгелер дамчып кээр сорук кириишкиннин ачызында 
идегеливисти чидирбезивис дээш, биске өөредиг кылдыр бижээн- 
дир.5 Шыдамык чорук биле сорук кириишкиннин үнер дөзү боор 
Бурган силерге Христос Иисусту эдергеш, чангыс үзел-бодалдыг боо- 
рунарны хайырлазын. 9Оон ачызында силер шупту чаңгыс эп-сет- 
кил-биле, чаңгыс аас-биле Дээрги-Чаяакчывыс Иисус Христостуң 
Адазы Бурганны алдаржыдар силер. 


Иудейлерде база өске чоннар улузунда чаңгыс Буянныг Медээ бар 


7 Ынчангаш Христостуң силерни хүлээп алганы дег, бот-боттары- 
ңарны база ынчалдыр, Бурганның алдары дээш, хүлээп алыңар. 
8 Бурганның улуг өгбелерге берген аазаашкыннарын бадыткаар дээш 
база Ооң алыс шынныын көргүзер дээш, Христостуң кыртыжап 
демдектеткен улуска чалча апарганын утпанар. А ол ышкаш өске 
чоннар улузу база Бурганның оларга көргүскен өршээлин бодап, 
Бурганны алдаржытсын дээш, Ол чалча апарган. Бижилгеде ол дуга- 
йында мынчаар бижээн: «Ынчангаш өске чоннар улузунуң аразынга 
Сени алдаржыдып, Сени алгап йөрээн ырлар ырлаар мен»б. 10А оон 
ыңай мынчаар бижээн: «Өске чоннар улузу, Ооң чону-биле кады 
өөрүнер!» ПА оон ыңай: «Өске чоннар улузу, дөгеренер Дээрги-Чая- 
акчыны алгап мактаңар! Бүгү өске чоннар улузу Ону алдаржыдып 
мактазын!»г 12А оон ыңай Исаия мынча дээн: «Иессейнин үре-сады- 
зы өзүп үнгеш, өске чоннар улузун чагырары-биле көдүрлүп кээр, 
оларның идегели Ында боор»д. 

13 Идегелдиң үнер дөзү боор Бурган силерни бүзүрелинер дам- 
чыштыр өөрүшкү болгаш амыр-тайбың-биле бүргезин, ооң ула- 
мында Ыдыктыг Сүлдениң күжү-биле идегелиңер соксаал чок 
өзүп көвүдезин. 





а Ыд. ыр. 68:10. 6 Ыд. ыр. 17:50. ВЫ. х. к. 32:43. Г Ыд. ыр. 116:1.д Ис. 11:10. 

Павелдиң чагаазы база ажыл-херектери 


4 Ха-дуңма, силерни буянга бүргеткен, бүгү чүвени билип алган, 
бот-боттарыңарны өөредип шыдаар апарган деп, бодум ыяк бүзүрээр 
мен. 15 Ындыг-даа бол чагаамның чамдык черлеринде силерге диди- 
ми-биле сагындырып бижидим. Чүге дээрге Бурганның авыралы-би- 
ле меңээ 1бөске чоннар улузу дээш, Христос Иисуска бараан боорун 
хайырлаан. Мен ол бараан болуушкунум-биле өске чоннар улузун 
Ыдыктыг Сүлдеге ыдыктаткан, Бурганга күзенчиг өргүл кылдыр эк- 
кээр дээш, Ооң Буянныг Медээзин суртаалдаар ыдыктыг ажылды 
кылып келген мен. 

17 Христос Иисуска башкарткаш, Бурган дээш кылган ажыл-херээм 
ужун чоргаарап боор мен. 18 Өске чоннар улузун Бурганга чагырты- 
рынче ээлдирер дээш, Христостуң мени дамчыштыр кылган чүүлүн- 
ден аңгыда, өске кандыг-бир чүүл дугайында чугаалап дидинмес-тир 
мен. Ол ону мээн аксы-сөзүм болгаш ажыл-херээм дамчыштыр, 19 ба- 
дыткал демдектери болгаш кайгамчык чүүлдерниң күжү-биле, Бур- 
ганның Сүлдезиниң күжү-биле кылган. Шак ынчаар Иерусалимден 
мырыңай Иллирик дээр черге кээп, ол девискээрлерге Христос дуга- 
йында Буянныг Медээни суртаалдаар ажылымны төндүрдүм. 2 Мээң 
мурнумда-ла өске улустуң салган үндезининге тудуп үндүрбес дээш, 
улус ам-даа Христостуң адын дыңнаваан черге суртаалдаарынче 
үргүлчү чүткүдүп келген мен. 2! Бижилгениң дараазында сөстерин 
күүседирин кызыткан мен: «Ооң дугайында оларга медеглел кылбаан 
улус — көрүп каарлар, а дыңнаваан улус — билип каарлар»а. 


Павелдиң Римге келиксээни 


2 Хөй катап келиксээш-даа, шак ол чылдагаан ужун силерге кээп 
шыдаваан мен. 2324А ам ол черлерге ажыл-херектерим төндүргеш, 
хөй чылдарда күзеп чораан күзелимни боттандырып, Испанияже бар 
чыткаш, силерге дужар бодап тур мен. Ийе, орук ара силерге ужураш- 
каш, үр эвес-даа болза, аравыста харылзаадан сеткилим ханар боор. 
А ооң соонда Испанияже аян-чоруумга дуза кадып, үдеп каарыңар- 
га идегеп тур мен. 25А ам дээрезинде Бурганның Иерусалим чурттуг 
улузунга бараан боор дээш, ынаар чоруур деп бардым. 26 Чүге дээрге 
Македония болгаш Ахаия можуларда Бурганга бүзүрээннер ниити- 
лелдери Иерусалимде Бурганның улузунуң ядыы-түренгилеринге 





а Ис. 52:15. 

ачы-дуза көргүзерин шиитпирлээннер. 27Олар эки шиитпир хүлээп 
алганнар, оон кадында Иерусалимде бүзүрээн эш-өөрүнүн мурнунга 
хүлээлгези база бар улус. Чүге дээрге Иерусалимде бузурээн улус 
боттарынын Сулдеден келген ачы-буян хайырлалдарын олар-биле 
улешкен болганда, өске чоннар улузу иудейлернин чер кырында хе- 
реглелдерин хандырарынга дузалаар ужурлуг. 

28 Ол даалганы куусеткеним база Иерусалимде бузурээн улус олар- 
же чоруткан хайырлалды алдылар эвеспе деп бузурээним соонда, Ис- 
панияже чорупкаш, орук ара силерге дужар күзелдиг мен. 29 Силерге 
кээримде, Христостун ачы-буян хайырлалдарын элбээ-биле эккеп 
бээримни билир мен. 

30 Ха-дунма, күштүү-биле дилеп тур мен: Дээрги-Чаяакчывыс Иисус 
Христос дээш база Сүлденин хайырлаары ынакшыл дээш, мени дет- 
киири-биле Бурганга чүткүлдүг мөргүп, мээн-биле чангыс аай бооп 
көрүңер. 3! Иудеяда Христоска бүзүревес улус меңээ хора чедирбезин 
дээш, Иерусалимче аппар чоруурум ачы-дузаны ол чер чурттуг Бур- 
ганның улузу чөпсүнүп хүлээп алзын дээш, мөргүнер. 32 Мен ынчан 
Бурганның күзел-соруу ындыг болза, силерге өөрүшкүлүг чеде бергеш, 
сеткил-сагыжымдан силер-биле кады дыштаныр мен. 33 Амыр-тай- 
быннын үнер дөзү боор Бурган силер бүгүде-биле кады болзун. Аминь. 


Павелдиң байыр чедириишкиннери 


1 6 1 Бүзүрээн кыс эживис, Кенхрея хоорайжыгашта бузурээннер 

ниитилелиниң дузалакчызы Фива дээш дагдынып, ону силерге 
таныштырдым. 2Дээрги-Чаяакчынын ачызында, Бурганнын улузун- 
га чогууру дег, ону уткуп хүлээп алынар, ол силерге баргаш, чуну хе- 
реглээр болдур, анаа бүгү талалыг дуза кадынар. Фива боду хөй 
улуска, оларнын аразында менээ, дуза кадып келген кижи. 

3 Христос Иисуска башкарткаш, Аңаа бараан бооп келген өөрүм — 
Прискилла биле ооң ашаа Акилага байырым чедиринер. 4Олар мен 
дээш, бөрттүг бажын-даа бөргү-биле бээринге белен турдулар. Оларга 
чүгле мен эвес, а өске чоннар улузундан тургустунган шупту Бурганга 
бүзүрээннер ниитилелдери база өөрүп четтирип турар. 5 Оларның ба- 
жыңында чыглып турар бүзүрээн улуска база байырым чедиринер. 

Асиядан* Христоска эң баштай бүзүрээн ханы ынак эжим Епенет- 
ке байыр. 6 Бис дээш, ол хире карак кызыл ажылдап келген Марияга 





* 165 Чамдык бурунгу грек сөзүглелдерде «Асиядан» эвес, а «Ахаия- 
дан» деп бижээн. 

байыр. 7 Мээң-биле кады хоругдал адаанга турган чаңгыс аймак 
төрелдерим Андроник биле Юнияга байыр. Олар элчиннер аразында 
ат-сураглыг апарган база Христоска мени мурнай бүзүрээн улус чүве. 
8 Дээрги-Чаяакчынын ачызында ханы ынак эжим Амплийге байыр. 
9 Христоска башкарткаш, Аңаа бистин-биле кады бараан бооп турар 
Урбанга болгаш ханы ынак эжим Стахийге байыр. 10 Христоска шын- 
чызы шылгаттынган Апеллеске байыр. Аристовулдуң өг-бүлезинде 
улуска байыр. И Мээң чангыс аймак төрелим Иродионга байыр. Нар- 
кисстиң өг-бүлезинден Дээрги-Чаяакчыга бүзүрээн улуска байыр. 
12 Дээрги-Чаяакчы дээш ажылдап келген Трифена биле Трифосага 
байыр. Дээрги-Чаяакчы дээш база хөй ажылдап келген эргим дуңмам 
Персидага байыр. 13 Дээрги-Чаяакчының онзалап шилип алганы Ру- 
фуска болгаш мээң база авам апарган ооң авазынга байыр. МАсинк- 
ритке, Флегонтуга, Ермге, Патровка, Ермийге база оларнын-биле 
кады турар бүгү ха-дуңмага байыр. 15Филологка, Юлияга, Нирей 
биле ооң кыс дуңмазынга, Олимпанга база олар-биле катай Бурган- 
ның бүгү улузунга байырым чедиринер. 16 Бот-боттарынарга ыдык- 
тыг ошкаашкын-биле байыр чедиринер. Христостуң бүгү Бурганга 
бүзүрээннер ниитилелдери база силерге байыр чедирип турлар. 


Сөөлгү кичээндириг 


17 Ха-дунма, силерден аажок дилеп тур мен: хүлээп алган өөредии- 
нерге удур бооп: аңгылажыг үндүрүп, бүзүрелдиң оруунга моондак 
салып турар улустан кичээнинер. Ындыг улус-биле харылзашпанар. 
18 Чүге дээрге олар Дээрги-Чаяакчывыс Христоска эвес, а боттары- 
ның күзээшкиннеринге бараан бооп турарлар. Олар авыяас-чашпаа 
болгаш каас-коя сөстери-биле бүзүрээчел кенен улусту дуурайлап 
кааптарлар. ! Силерниң Буянныг Медээге дыңнангыр чоруунар бүгү 
улуска билдине берген, ынчангаш силер дээш, аажок өөрүп тур мен. 
Ындыг-даа бол буянга хамаарыштыр мерген угаанныг, а бузутка ха- 
маарыштыр чүве билбес боорунарны күзеп тур мен. 2 Амыр-тайбын- 
ның үнер дөзү боор Бурган удавас эрликти буттарыңар адаанга 
узуткап каар. Дээрги-Чаяакчывыс Иисустун авыралы силер-биле 
кады болзун. 


Байыр чедириишкиннериниң уланчызы 


21 Мээң кады ажылдап турар эжим Тимофей болгаш чаңгыс аймак 
төрелдерим Луций, Иасон болгаш Сосипатр олар силерге байыр че- 
дирип турлар. 

22 Павелдин бижээчизи Тертий мен база, Дээрги-Чаяакчыга баш- 
карткаш, силерге байыр чедирдим. 

23-24 Мени болгаш бугу Бурганга бузурээннер ниитилелин бажы- 
нында хулээп ап турар хүндүлээчел ээ Гаий база силерге байыр че- 
дирип тур. Хоорайнын акша-херенги кадагалакчызы Ераст биле 
бүзүрээн эживис Кварт олар база силерге байыр чедирдилер". 

25 Мээн Буянныг Медээмни база Иисус Христос дугайында суртаа- 
лымны дамчыштыр силерни бузурелге быжыктырып шыдаар Бурган- 
га алдар. Христостун ол Буянныг Медээзи дээрге — хамык уелернин 
мурнундан бээр чажырып келген, 26а ам медээчилернин бижилгеле- 
рин дамчыштыр, менге амыдыраар Бурганнын айтыышкыны-биле 
биске илереткен чажыт ол-дур. Бугу чоннар бузурезин база Бурганга 
чагыртсын дээш, ук чажыт оларга билдингир апарган. 27Дын чангыс 
мерген угаанныг Бурганга Иисус Христосту дамчыштыр кезээ менге- 
де алдар бактаазын! Аминь. 





* 1624 Чамдык бурунгу грек сөзүглелдерде бар: «Дээрги-Чаяакчы Иисус 
Христостуң авыралы силер бугуде-биле кады болзун. Аминь» — деп 
сөстер эң баштайгы сөзүглелдерде таварышпайн турар. Чамдык бу- 
рунгу грек сөзүглелдерде 25-27 шүлүктер таварышпайн турар болгаш 
14-кү эгениң төнчүзүнче кирген бооп турар. 


КОРИНФИЧИЛЕРГЕ 
БИРГИ ЧАГАА 


Киирилде сөстер 


1 1Христос Иисустун Бурганның күзел-соруу-биле кый дирткен эл- 

чини Павелден база бүзүрээн эживис Сосфенден байыр. 2 Коринф 
хоорайда Бурганга хамааржыр бузурээннер ниитилелинге, Христос 
Иисусту дамчыштыр ыдыктаткаш, Бурганнын чону боору-биле кый 
дирткен бүгү улуска, а ол ышкаш янзы-буру черлерде чурттап турар, 
оларнын база бистин ниити Дээрги-Чаяакчывыс Иисус Христостун 
адын адап, кыйгырган бүгү улуска бижидим. 3 Бурган Адавыс болгаш 
Дээрги-Чаяакчы Иисус Христостан келген авырал биле амыр-тай- 
бын силерге бактаазын! 


Павелдин Бурганга өөрүп четтиргени 


4 Христос Иисуска башкарты бээринерге, силерге хайырлаан Бур- 
ганнын авыралы дээш, Бурганымга үргүлчү өөрүп четтирер-дир мен. 
5Ону дамчыштыр бүгү чүүл-биле: сөс-биле-даа, билиг-биле-даа баяан 
болгай силер. 6 Ол ышкаш Христос дугайында бистиң херечилели- 
вис силерниң араңарга бадыткаттынган болгай. 7 Ынчангаш бистиң 
Дээрги-Чаяакчывыс Иисус Христостуң чедип кээрин манап турар 
үеңерде, кандыг-даа ачы-буян хайырлалы силерде четчири-биле бар. 
8 Дээрги-Чаяакчывыс Иисус Христостуң чедип кээр хүнүнде шуут 
кем-буруу чок улус болзун дээш, Ол силерни эчизинге чедир деткип, 
быжыктырар. 9Дээрги-Чаяакчывыс, Бурганның Оглу Иисус Хрис- 
тос-биле харылзаалыг бооруңар-биле силерни кый деп алган Бурган 
аазаан аксы-сөзүнге шынчы. 


Коринфиде христиан ниитилелде аңгылажыр чорук 


10 Дээрги-Чаяакчывыс Иисус Христостуң ады-биле силерден 
аажок дилеп тур мен, ха-дунма: чаңгыс эп-сеткилдиг амыдыранар, 
араңарда ангылажып, алгышпаңар, угаап билиишкининерге база 
бодалдарыңарга чаңгыс аай бооп көрүңер. ИХа-дунма, араңарда 

чөрүлдээлер барын Хлоянын өг-бүлезинин улузундан билип алдым. 
12 Мен мону чугаалаар бодадым: силернин кижи бүрүзү тус-тузунда 
«Павелдин талалакчызы мен», «Аполлостун талалакчызы мен», 
«Пётрнун талалакчызы мен», «Христостуу мен» деп туруп бээр-дир. 
13 Таанда-ла Христос кезектерге чарлы берген бе? Таанда-ла Павел 
силер дээш, хере шаптырткан бе? Азы силер Павелдин ады-биле 
сугга суктурганынар ол бе? 4 Крисп биле Гаийден ангы, силернин ка- 
йынарны-даа сугга сукпааным дээш, Бурганга өөрүп четтирдим. 
15 Ындыг болганда «Павелдин ады-биле сугга суктуруп алдым» деп, 
кайынар-даа чугаалап шыдавас. 16 (Ийет, Стефанның өг-бүлезиниң 
улузун сугга сукканым шын. А өске кандыг-бир кижини сугга суп 
турганымны сагынмас-тыр мен.) 17 Христос мени улусту сугга суксун 
дээш эвес, а Буянныг Медээни суртаалдазын дээш, чоруткан болгай. 
Ам артында чечен, мерген сөстер-биле суртаалдап болбас, оон башка 
Христостуң белдир-креске өлүмү ужур-утказын чидириптер. 


Христос — Бурганның күчү-күжү болгаш мерген угааны 


18А белдир-крес дугайында медээ өлүмнүн оруу-биле бар чыдар 
улуска мелегей чүүл боор, а камгалалдың оруу-биле бар чыдар бис- 
ке — Бурганның күчү-күжү боор. !9 Бурган Бижилгеде чугаалаан-на 
болгай: «Мерген угаанныгларның мерген угаанын чок кылыр мен, 
сарыылдыгларнын сарыылын хүлээп көрбес мен»а. 20 Ынчаарга ам 
мерген угаанныг кижиниң дээредээн чүвези чүл? Эртемденниң дээ- 
редээн чүвези чүл? Бо үениң бодалчыларының дээредээн чүвези чүл? 
Бурган бо делегейниң мерген угаанын бүдүүлүк кылдыр көргүспээн 
ийикпе? 21 Бурганның мерген угаанының бодап каанын ёзугаар бо де- 
легей бодунуң мерген угаанын дамчыштыр Бурганны билип шыдавас 
боорга, Ол бүзүрээн улусту Буянныг Медээниң «мелегейи-биле» 
камгалаарын чүүлдүг деп көрген. 22 Иудейлер кайгамчык чүүлдер 
негеп турарлар, а гректер мерген угаан дилеп турарлар. 23А бис Хрис- 
тостуң хере шаптыртканын суртаалдап турар бис. Ол медээ иудейлер- 
ге – ажып эрттинмес моондак боор, а өске чоннар улузунга — мелегей 
чүүл боор. 24А Бурганның кый деп алган улузунга (иудейлерге-даа, 
гректерге-даа) суртаалдап турарывыс Христос - Бурганның күчү- 
күжү болгаш мерген угааны боор. 25 Чүге дээрге Бурганның «мелеге- 
йи» кижиниң мерген угаанындан оранчок мерген, а Бурганның 
«кошкаа» кижиниң күжүнден оранчок күштүг. 





а Ис. 29:14. 

26 Ха-дунма, Бурганга кый дирткен үеңерде кандыг туржук силер, 
сактып келиңерем. Улустуң көрүжү-биле үнелээр болза, эвээш ке- 
зиинер мерген угаанныг турду; эвээш кезиинер күштүг турду; эвээш 
кезиинер ызыгуурлуг өг-бүлелерге хамааржыр турду. 27 Ындыг-даа 
болза, мерген угаанныгларны ыяттырар дээш, Бурган бо делегейге 
сарыыл чок дирткен чүүлдү шилип алган, а күштүг чүүлдү ыяттырар 
дээш, бо делегейге кошкак дирткен чүүлдү шилип алган. 28 «Үнелиг» 
деп санаттырар улусту чылча базар дээш, Ол бо делегейге дорамчы- 
латкан, бак көрдүрген база «үнези чок» дирткен улусту шилип алган. 
29 Ооң түңнелинде Бурганның мурнунга кым-даа бодун мактап шы- 
давас. 30 Бурганның ачызында силер ам Христос Иисуска башкарты 
берген силер. Бурганның мерген угааны биске Ону дамчыштыр бот- 
танган. А ол мерген угаан бисти актыг болгаш ыдыктыг кылып кааш, 
бачыттардан хостаан. 3! Бижилгеде: «Мактаныр бодаан кижи чүгле 
Дээрги-Чаяакчынын ажыл-херектери-биле мактанзын!» — деп би- 
жээни дег кылдыр боттанганы ол-дур. 


Павелдин Коринфиге ооң мурнунда суртаалдааны 


1Ха-дунма, мен силерге кээримде, Бурганның чажыдын" каас- 
2 коя, чечен чугаа-биле, онзагай мерген угаан-биле суртаалдаар 
бодап келбээн мен. 2Силер-биле кады тургаш, Иисус Христостан 
аңгыда, Ооң белдир-креске өлүмүнден ангыда, чүнү-даа билбес болу- 
рун шиитпирлээн мен. 3 Мен силерге сулараан, аажок коргуп-сири- 
лээн чедип келдим. 4А мээн медеглээн сөзүм биле суртаалым мерген 
угаан болгаш бүзүренчиг сөстер-биле эвес, а Сүлдениң күчүзүн ба- 
дыткааны-биле салдарлыг бооп турган. 5Силернин бүзүрелиңер 
кижиниң мерген угаанынга эвес, а Бурганның күчү-күжүнге үндези- 
леттинзин дээш, ынчаар болганы ол-дур. 


Бурганның мерген угааны Ооң Сүлдезин 
дамчыштыр илереттинген 


6 Ындыг болза-даа бис мерген угаанны өзүп чедишкен бузурээн 
улус аразынга суртаалдап турар бис. А ол мерген угаан — бо делегей- 
ниң эрге-чагыргазын ышкынар четкен чагырыкчыларының мерген 





* 21 Чамдык бурунгу грек сөзүглелдерде «Бурганның чажыды» эвес, 
а «Бурган дугайында херечилел» деп бижээн. 





а Иер. 9:24. 

угааны эвес-ле болгай. 7 Ооң орнунга Бурганның амдыгаа чедир чажыт 
турган мерген угаанын суртаалдап турар бис. Ол мерген угаанны Бур- 
ган бисти алдаржыдар дээш, өртемчейни чаяарының бетинде-ле баш 
удур шилип алган. 8 Бо делегейниң чагырыкчыларындан кым-даа ону 
билип шыдаваан, оон башка олар алдарлыг Дээрги-Чаяакчыны хере 
шаппастар ийик. 9 Харын Бижилгеде ол дугайында мынчаар бижээн: 
«Бурганга ынак улуска Ооң белеткеп каан чүүлүн карак-даа көрбээн, 
кулак-даа дыннаваан база кижиниң угааны-даа билип шыдаваан». 

10 А Бурган биске ол чүүлдү Сүлдени дамчыштыр илередип берген, 
чүге дээрге Сүлдениң шинчилеп билбес чүвези чок, Ол Бурганның 
бодалдарынын ханы дүвүн бүрүнү-биле билир. Ч Кижиниң иштинде 
сүлдезинден аңгыда, ооң бодалдарын кым билирил? Шак-ла ынчаар 
Бурганның Сүлдезинден аңгыда, Ооң бодалдарын кым-даа билбес. 
12А бис бо делегейге хамааржыр сүлдени хүлээп албаан бис. Харын 
Бурганның биске хайырлаан бүгү чүүлүн билип ап шыдаптар дээш, 
Ооң Сүлдезин хүлээп алган бис. 13Ол дугайында кижиниң мерген 
угааны өөреткен сөстер-биле эвес, а Сүлдениң биске шиңгээттир- 
гени сөстер-биле суртаалдап турар бис. Сүлдеге хамааржыр алыс 
шынны Сүлденин өөреткени сөстер-биле чугаалап турарывыс ол". 
М Чүгле кижи бүдүжүнүн аайы-биле чурттап чоруур кижи Бурганның 
Сүлдезиниң илереткен чүүлүн хүлээп албас. Ол ону мелегей чүүл деп 
санаар база угаап шыдавас, чүге дээрге ол чүүлдү чүгле Сүлдениң ду- 
зазы-биле угаап боор. 15А Сулдеге башкарткан кижи бүгү чүүлдү 
шиидип шыдаар, ынчаарга ооң бодун кым-даа шиидип шыдавас. 
16«Бурганның угаанын кым билип алганыл? Кым Ону өөредип шы- 
даар харыктыгыл2»6 А биске Христостуң угаанын берип каан. 


Улус-биле эвес, а чүгле Бурган-биле мактанынар 


1Ынчаарга, ха-дуңма, мен силерге, Сүлдеге башкарткан улуска 
3 дег, чугаалап шыдавас турдум, а биеэги кижи бүдүжүнүң күзээш- 
киннеринге алыскан улуска дег, Христос-биле харылзаалыг чаш 
төлдерге дег, чугаалап турдум. 2 Мен силерни кадыг чем-биле эвес, 
а сүт-биле чемгерип турдум, чүге дээрге кадыг чем чиир харыыңар 





* 243 Бо сөстерниң өске утказы: «Сүлдеге хамааржыр алыс шынны 
Сүлдеге башкарткан улуска тайылбырлап турарывыс ол» — бооп ча- 
давас. 





а Ис. 52:15; 64:4. 6 Ис. 40:13. 

чок турду, ам безин ындыг хевээр-дир силер. 3 Бо делегейге хамаар- 
жыр хевээр-дир силер. Араңарга адааргал, алгыш-кырыш ам-даа бар 
турда, биеэги кижи бүдүжүнүң күзээшкиннеринге алыскан улус боор 
эвес силер бе, бодуңарны бүгү бо делегейниң улузу дег ап чоруур 
эвес силер бе? 4Бирээнер: «Павелдин талалакчызы мен», а өскеңер: 
«Аполлостуң талалакчызы мен» — деп турар болза, бо делегейге ха- 
мааржыр өске бүгү улус дег болбаан силер бе? 5 Ынчаарга Аполлос деп 
кымыл? А Павел деп кымыл? Олар чүгле бараан болган улус-тур. 
Оларның ачызында Христоска бүзүрээн силер, Дээрги-Чаяакчы 
оларның кайызынга-даа тускай ажыл-херекти дааскан. © Мен үрезин 
тарыдым, Аполлос ону суггарып турган, а Бурган өстүрүп каан. 
7Тараан болгаш суггарган кижиде онза чүү-даа чок, а өстүрүп каан 
Бурганда чугула ужур-утка бар-дыр. 8 Тарып турар кижи биле суг- 
гарып турар кижи чаңгыс сорулгалыг, оларның кайызы-даа кылган 
ажыл-херээнге дүүштүр шаңнал алыр. 9 Бис Бурган-биле кады чаңгыс 
ажыл-херек кылып турар бис, а силер — Ооң шөлү, Ооң тудуу силер. 

10 Мен, мерген угаанныг тудугжу дег, Бурганның меңээ хайырлаан 
авыралы-биле үндезинни салып кагдым, а ооң кырынга аңгы кижи 
тудуп үндүрер. Ындыг-даа болза кижи бүрүзү канчаар тудуп үндүре- 
ринче кичээнгей салзын. И Кым-даа салып каан үндезинден аңгы чаа 
үндезин салып шыдавас, а ол үндезинивис — Иисус Христос-тур. 
12 Кандыг-бир кижи шак ол үндезинге тудуп үндүрүп тура, алдын, 
мөңгүн, үнелиг эртине даштар азы ыяш, сиген, саваң ажыглап боор. 
13 Кымнын-даа ажыл-херээ илдең апаар, Христостуң ээп кээр хүнү 
бүгү чүүлдү көскү кылыптар, чүге дээрге Бурганның оду-биле шылгай 
бээр. Кижи бүрүзүнүң кандыг ажыл-херек бүдүргенин ол от шылгаар. 
14 Кандыг-бир кижиниң бүдүрген ажыл-херээ — туткан тудуу шылгал- 
даны эрте берзе, ол кижи шаңнал алыр. 15А бүдүрген ажыл-херээ өртте- 
нип калза, ол когарап үнер. Ындыг болза-даа, ол кижи камгалал алыр, 
чүгле оозу, оттан ушта тырткан дег, арга чадаарда камгалал болур. 

16 Бурганның өргээзи бооп турарынарны база Бурганның Сүлдези си- 
лер-биле кады амыдырай бергенин билбезинер ол бе? 17 Бурганның өр- 
гээзин узуткап турар кижи бар болза, Бурган ол кижини узуткаар, чүге 
дээрге Бурганның өргээзи ыдыктыг, а силер дээрге ол өргээ-дир силер. 

18 Бодунарга бодунар дуурайлатпанар. Кайы-бирээнер бо делегей- 
нин билиишкини-биле мерген угаанныг мен деп бодаар болза, херек 
кырында мерген угаанныг боор дээш, ол кижи «мелегей» апарзын. 
19 Бо делегейниң мерген угааны — Бурганның караанга мелегей чүүл-ле 
болгай. Бижилгеде мынчаар бижээн-дир: «Ол мерген угаанныгларны, 

оларнын-на кажарын ажыглап, сойгалаар»а. 29А оон ыңай: «Мерген 
угаанныгларнын бодалдары хоозун бачымнал дээрзин Дээрги-Чаяак- 
чы билир»б. 21Ынчангаш кым-даа улус-биле мактанмазын, чуге 
дээрге бүгү чүве силернии-дир: 22 Павел, Аполлос, Пётр азы бо деле- 
гей-даа, амыдырал азы өлүм-даа, амгы азы келир үе-даа — ол бүгү 
силернии-дир, 23а боттарыңар Христоска хамааржыр силер, а Хрис- 
тос — Бурганга. 


Боттарын өрү кердунгени дээш, Павелдин 
коринфичилерни чемелээни 


4 1Ынчаарга бисти Христостуң бараан болукчуларын дег, Бурган- 

ның чажыттарын бүзүреп дааскан улусту дег, хүлээп ап көрүңер. 
2Бир-ле чүүлдү бүзүреп дааскан улустан шынчы чорук негеттинер 
болдур ийин. 3 Силерниң азы кандыг-бир өске кижиниң мени шии- 
дип, чүве чугаалаары мени барык-ла хөлзетпейн турар. Бодум безин 
бодумну шиитпес кижи мен. 4Арын-нүүрүм арыг, ынчалза-даа мээн 
агартыныым ында эвес: мээң шииткекчим — Дээрги-Чаяакчы ол- 
дур. 5 Ынчангаш чогуур үе үнмээнде, Дээрги-Чаяакчы ээп келбээнде, 
чүнү-даа шиитпеңер. Ол караңгыда чажыртынган чүүлдү чырыдып- 
каш, чүректерниң бодал-хөөннерин ажыдыптар, кижи бүрүзү ынчан 
Бурганның макталын алыр. 

6 Ха-дуңма, мен ол бүгүнү, силерге ачы-дуза болзун дээш, бодумга 
база Аполлоска хамаарыштыр чугаалап тур мен. «Бижээн чүүлдүң 
кызыгаарын ажыр баспанар»* — дээн үлегер домактың утказын бис- 
тиң үлегер-чижээвиске билип алзыннар дээш база бир кижини өске- 
зинден өрү көрбезинге бистен өөренип алзыннар дээш, силерге ону 
чугааладым. 7 Кым сени онзагай кижи кылып турарыл? Өске кымдан- 
даа албааның, бодуңнуу боор чүң барыл? Сен бүгү чүүлдү алган бол- 
зуңза, ону ачы-буян хайырлалы кылдыр албаан дег, чүге мактаныр 
сен? 8 Пеге берген-дир силер аа! Бажыңар ажыр баяан-дыр силер! Бис 
чогувуста-ла хааннар апарган-дыр силер аа?! Силерниң ам бодап ту- 
рарыңар ёзугаар ындыг-ла болгай. Херек кырында хааннар апарган 
бооруңар кай, бис база ынчан силер-биле кады хааннап тургай бис де! 
9 Бирде бодап кээримге, Бурган элчиннер бисти адактың адаа, өлүмге 





* 46 Бо сөстерниң өске утказы: «Бижилгеде бижээнинден артыр на- 
рыыдап турбазынга» — бооп чадавас. 

шииттирген улус кылгаш, көргүзүг кылдыр салып каан-дыр. Бүгү өр- 
темчей, дээрниң төлээлери база улус-чон бисче көрүп турар-дыр. 
10 Христос дээш, бис мелегей апарган бис, а силер Аңаа башкарты 
бергеш, мерген угаанныг апардыңар! Бис кошкак бис, а силер күчүлүг 
силер! Улус силерни алдаржыдып турар, а бистиң ат-алдарывыс 
баксыраан. п Амдыгаа чедир аштап, суксап чор бис, эът-бот шывар 
хевивис-даа чок; эттедип-соктуртуп чор бис, аал-оранывыс-даа чок. 
12 Холдарывыс-биле ажылдап ап, хонуувус үспейн чор бис. Бисти бак 
сөглээрге, харыызынга алгап йөрээр-дир бис; истеп сүрерге, шыда- 
жып эртер-дир бис. 13 Биске бак аас эдерге, эп-чөп-биле харыылаар- 
дыр бис. Бо делегейге хамаарыштыр алырга, бок-чам, амдыгаа дээр 
таптай базып келген доозун-довурак дег-дир бис. 

м Мен силерни ыятсын дээш, мону биживедим, чок! Харын ынак 
ажы-төлүмнү дег, силерни угаан киир сургап тур мен. 15 Мун-мун 
христиан кижизидикчилерлиг-даа болзуңарза, эжен-эндерик ада- 
ларыңар бар эвес. А мен, силерниң Христос Иисуска башкарты 
бээринер дээш, Ооң Буянныг Медээзин суртаалдааным дамчыштыр 
адаңар апарган мен. 16 Ынчангаш дилеп тур мен: мээң улегерим эде- 
рип керунер*. 17 Чогум-на ол дээш, Дээрги-Чаяакчыга шынчы, ханы 
ынак оглум Тимофейни силерже чоруттум. Чер болганга, Бурганга 
бүзүрээннер ниитилели бүрүзүнге мээң канчаар өөредип турарым 
дег, ол силерге мээң Христос Иисуска башкарткан амыдыралым ду- 
гайында сагындырып чугаалаар. 

18 Мени силерже чеде бербес боор дээнзиг, араңарда чамдык улус 
өрү көрдүне берген-дир. ! Ынчалза-даа Дээрги-Чаяакчы-ла күзээр 
болза, мен силерге удавайн чеде бээр мен. Ынчан демги өрү көрдүн- 
ген улустуң аксы-сөзүнүң чеченин эвес, а херек кырында күжүнүң 
бар, чогун шенеп көөр мен. 20 Чүге дээрге Бурганның Чагыргазы че- 
чен сөс эвес, а күчү-күш дамчыштыр Бодун көргүзер. 2! Силерже ки- 
жизидер шывыктыг чеде берейн бе азы ынакшыл долган чөпшүл 
сеткилдиг чеде берейн бе? Чүнү күзээр силер? 


Самыыраан кижини Павелдиң буруу шапканы 


5 1Силерниң араңарда самыыраар чорук тывылган деп чугаа-соот 
чер-черде дынналып тур. Дүрзү-бурганга чүдүүр улустун безин 
билбези хай-калчаа самыыраар чорук силерде бар дээр-дир: бирээнер 





* 446Чамдык бурунгу грек сөзүглелдерде бо сөстерге: «Мээң Христос- 
тун үлегерин эдергеним дег» — деп сестерни немээн. 

сонгу иези-биле холбажы берген дээр-дир. 2А силер менээргенир- 
дир силер! Оон орнунга ындыг херек үүлгеткен кижини хурээлени- 
нерден ундурер дээш, мунгарап-човаар ужурлуг эвес силер бе? 3-4 Ма- 
га-бодум-биле аранарга турбазымза-даа, сулдем-биле — кады мен. 
Ынчангаш силернин чанынарга турган-даа дег, ындыг херек уулгеткен 
кижини канчаптарын Дээрги-Чаяакчывыс Иисустун өмүнээзинден 
шиитпирлептим. Чангыс черге чыглып келгенинерде база сулдем-би- 
ле аранарга турумда, Дээрги-Чаяакчывыс Иисустун кучу-кужу-биле 
5ындыг кижини эрликке хулээдип берээл — оон бачыттыг кузээш- 
киннерлиг мага-боду узуткаттынзын база Дээрги-Чаяакчынын ээп 
кээр хунунде оон сулдези камгалал алзын. 

6 Силерде мактаныпкы дег чүү-даа чок. «Хой далган хөөй берзин 
дизе, ынай ажыткы херегин» билбес силер бе? 7Чаа хөөткен далган 
боор дээш, эрги ажыткыны аштап кааптынар, силер дээрге ажыткы 
холуваан далган-на болгай силер. Чуге дээрге хосталыышкын байыр- 
лалывыстын Хураганы боор Христосту бис дээш өргээн болгай“. 
8 Ындыг болганда хосталыышкын байырлалын эрги ажыткы боор 
бузуттуг болгаш будалчак чоруктуң ажыткызы-биле эвес, а ак сеткил 
болгаш алыс шынның ажыткы чокка быжырган далганы-биле ба- 
йырлап чоруулу. 

9 Самыыраан улус-биле харылзашпанар деп, мооң мурнундагы ча- 
гаамга бижээн мен. 10 Ындыг-даа болза черле бо делегейде турар бүгү 
самыыраан улус-биле, чазый-чилби база акша бузурукчузу улус-биле 
азы дүрзү-бурганнарга чүдүүрлер-биле харылзашпанар дивээн мен. 
Оон башка бо делегейни шуут каапкаш, чоруур ужурга таварышкай 
силер. И Бузурээн ха-дунманын бирээзи мен дээр, а херек кырында 
самыыраан, чазый-чилби азы дүрзү-бурганга чүдүүр, нүгүлчү азы ара- 
гачы, акша бузурукчузу кижи-биле харылзашпаңар деп, мен ам си- 
лерге тайылбырлап, бижип ор мен. Ындыг кижи-биле кады аъш-чем 
безин чивенер! 12-13 Бурганга бүзүрээннер ниитилелинден дашкаар 
турар улусту шиидери мээң кандыг херээм чүвел? Дашкаар турар 
улусту Бурган шиидер, а силерниң херээңер — Бурганга бүзүрээннер 
ниитилелиниң иштинде турар улусту шиидери-дир. Ынчангаш си- 
лер: «Бузуттуг кижини хүрээлеңиңерден ундуруптунер»а. 





* 57 Хосталыышкын байырлалының үезинде иудейлер ажыткы холаан 
далгандан быжырган хлеб чивес турган. 





а Ы. х. к. 17:7. 

Бүзүревээн шииткекчилерге шүүгү херектери сайгартпанар 


6 1Ха-дунмазы-биле чөрүлдээ үнүп кээрге, силернин кайы-бирээ- 

нер Бурганнын улузунун эвес, а бузурели чок улустун шүүгүзүнге 
чаргызын үзе шииттирерин канчап диттирил? 2 Кай, Бурганның улузу 
бо делегейни шиидер дээрзин билбес силер бе? А алызында бо деле- 
гейни шиидер ужурлуг улус, таанда-ла ындыг чугула эвес херектерни 
боттарынар шиитпирлеп шыдавазынар ол бе? 3Дээрнин төлээлерин 
шиидеривисти билбес улус силер бе? Таанда-ла амыдыралчы айты- 
рыгларывысты боттарывыс шиитпирлеп шыдавас бис бе? 4Хун буру- 
нүң маргылдаалыг херектерин шиитпирлээрде, Бурганга бүзүрээннер 
ниитилелинге кандыг-даа хамаарылга чок улусту канчап шииткек- 
чилер кылдыр томуйлап аар силер? 5Ыяткаш, арныңар кыссын! 
Таанда-ла Бурганга бүзүрээн ха-дуңма улузуңарда чаргы чарып шы- 
даар чаңгыс-даа угаанныг кижи чок болганы ол бе? 6А дөмей-ле, 
ха-дуңмашкы улус эртип, удур-дедир шүүгүге билдиржир, ам артын- 
да бүзүревээн улус мурнунга чаргылдажыр-дыр силер. 

7 Шынап-даа болза, араңарда чаргылдажып турарынар-ла силерни 
бакка суга бээр-дир. Хомудап артарыңар оон дээре турбаан бе? Кога- 
рап артарыңар оон дээре эвес бе? 8А силер боттарыңар артында-ла 
ха-дуңмаңар боор улусту безин хомудадыр, оларга когарал чеди- 
рер-дир силер. 

9 Бурганга шынчы эвес улус Ооң Чагыргазын салгап албазын бил- 
безиңер ол бе? Бодуңарны мегелевеңер. Самыыраар, дүрзү-бурганга 
мөгеер, ашак-кадайынга өскерлир улус, а ол ышкаш самыын-садар 
эрлер, эр улус-биле холбажыр эрлер; 18 ооржу, чазый-чилби, арагачы, 
нүгүлчү азы акша бузурар улус — олар шупту Бурганның Чагыргазын 
салгап албас. П Силерниң чамдыынар шак-ла ынчаар амыдырап 
чораан болгай. Ынчалза-даа Дээрги-Чаяакчывыс Иисус Христос- 
туң ады-биле бистиң Бурганывыстың Сүлдезинге арыдыр чугдурган, 
ыдыктаттырган база агартырган силер. 


Христианнар самыын-садар херээженнер-биле холбашпазыннар 


12 «Менээ бүгү чүвени чөпшээрээн» — деп болур силер, ынчалзажок 
ооң шуптузу меңээ ажыктыг болбас. «Меңээ бүгү чүвени чөпшээ- 
рээн», ынчалзажок чүү-даа чүве мени чагырып албас ужурлуг. 
13 «Чем — хырынга, а хырын — чемге херек», ынчалза-даа Бурган 
оозун-даа, өскезин-даа бир дөмей узуткап каар. Мага-ботту са- 
мыыраарынга эвес, а Дээрги-Чаяакчыга бараалгаткан болзун; а 

Дээрги-Чаяакчы мага-ботту чагырзын. 14 Бурган Дээрги-Чаяакчыны 
өлүглерден катап диргизип каан; Ол бисти база Бодунун күчү-күжү- 
биле катап диргизиптер. 15 Кай, силерниң мага-бодунар Христостуң 
мага-бодунун кезектери боорун билбезинер ол бе? Ындыг болганда 
канчап-ла мен, Христоска хамааржыр кезектерни хунаап алгаш, са- 
мыын-садар херээженге хамааржыр кезектер кылып каар мен? Ын- 
дыг боор ужур чок! 16 Кай, самыын-садар херээжен-биле холбажып 
турар кижи оон-биле кады чангыс мага-боттуг апаарын билбезинер 
ол бе? Бижилгеде мынчаар бижээн-не болгай: «Ийи кижи чангыс ма- 
га-ботка катчыр»а. ПА Дээрги-Чаяакчы-биле харылзаалыг апарган 
кижи Ооң-биле кады чаңгыс сулдеге каттышкан. 18 Самыыраар чо- 
руктан чайлап чоруңар. Кижиниң үүлгеткени кандыг-даа өске бачыт 
ооң мага-бодунга хамаарылга чок, а самыырап турар кижи бодунуң 
мага-бодунга удур бачыт үүлгедир. !9 Кай, силерниң мага-бодунар 
Бургандан хүлээп алганыңар, силер-биле кады амыдырай берген 
Ыдыктыг Сүлдениң өргээзи боорун билбезиңер ол бе? Силер ам боду- 
ңарны баш билбес силер! 20 Чүге дээрге силерни улуг өртек-биле садып 
хостаан. Ынчангаш мага-бодуңар-биле* Бурганны алдаржыдыңар! 


Өг-бүле айтырыы 


1«Эр кижи херээжен кижиге дегбес болза эки» — деп, чагаада би- 

жээн чүүлүнерге хамаарыштыр. 2 Ындыг-даа болза силерниң ара- 
ңарда самыыраар чорук бо-ла таваржыр болганда, эр кижи бүрүзү 
бодунуң кадайы-биле, а херээжен кижи бүрүзү бодунуң ашаа-биле 
чоок харылзаалыг боорундан ойталавазын. 3 Ашаа кадайынга хамаа- 
рыштыр эр-херээжен хүлээлгени болур-чогууру-биле күүсетсин, а 
кадайы ашаанга хамаарыштыр хүлээлгезин күүсетсин. 4Чүге дээрге 
кадай кижиниң мага-бодун ол боду баш билбес, а ашаа баш билир. 
Ашааның мага-бодун база боду эвес, а кадайы баш билир. 5 Араңарга 
чоок харылзаалыг боорундан ойталаванар, чүгле иелээ дугуржуп ал- 
гаш, мөргүүрү-биле кезек өйде эр-херээжен харылзааларны сокса- 
дып болур силер. А ооң соонда база катап чоок харылзаалыг болунар, 
оон башка бодуңарны туттунуп шыдавазыңарны ажыглап, эрлик 





* 620 Чамдык бурунгу грек сөзүглелдерде «Мага-бодунар-биле» деп 
сөстерге «База Бурганга хамааржыр сеткил-сагыжыңар-биле» деп 
сөстерни немээн. 





а Э. д. 2:24. 

силерни күткүде берип боор. Ындыг-даа болза мен ону дужаал эвес, 
а чөпшээрел хевирлиг кылдыр чугаалап тур мен. 7 Бүгү улустуң меңээ 
дөмей боорун күзээр ийик мен, ынчалза-даа кижи бүрүзү өскелернии 
дег эвес ачы-буян хайырлалын Бургандан алыр: бирээзинин — ын- 
дыг, а өскезиниң — бир ангы боор. 

8 Кадайланмаан улус болгаш дулгуяктарга хамаарыштыр чугаалаа- 
рым болза: оларга, мен ышкаш, чааскаан чорууру эки. Ынчалза-даа 
боттарын туттунуп шыдавастар болза, күзээшкинден хөлзеп-хайныр 
орнунга, оларның өгленип алганы дээре. 

10 А өгленчип алган улуска Дээрги-Чаяакчынын айтыышкынын дам- 
чыдып тур мен: кадайы ашаандан чарылбас ужурлуг. ПА ол ашаандан 
чарлы-даа берзе, чааскаан чорзун азы ашаа-биле эптежип, катап олур- 
жуп алзын. Ашаа, бодунуң ээлчээнде, кадайындан чарылбас ужурлуг. 

12 Арткан улуска хамаарыштыр Дээрги-Чаяакчының эвес, а мээң 
бодалымны чугаалап көрейн: Бурганга бүзүрээн ха-дуңманың бирээ- 
зиниң кадайы бүзүревээн херээжен бооп, ашаа-биле чурттаарындан 
ойталавас болза, ол эр кижи кадайындан чарылбас ужурлуг. ЗА ол 
ышкаш бүзүрээн херээженниң бүзүревээн ашаа ооң-биле чурттаарын- 
дан ойталавас болза, ол херээжен ашаандан чарылбас ужурлуг. 4 Чүге 
дээрге бүзүрээн кадайының салдары-биле бүзүревээн эр Бурганга 
чоок апарган-дыр, а бүзүрээн ашааның салдары-биле бүзүревээн хе- 
рээжен Бурганга чоок апарган-дыр. Оон башка ажы-төлүнер арыг эвес 
тургай эртик, аам олар Бурганга улам чоок апарганнар-дыр. 15 А бүзүре- 
вээн ашааңар азы кадайыңар чарлырын күзей берзе, оларныы-биле 
болгай аан. Ындыг таварылгада бүзүрээн эр-херээжен ха-дуңманың 
хосталгазы боогдал чок. Ынчалза-даа Бурган силерни* эп-найырал- 
дыгамыдыралче кыйгырган. 16 Шынап-ла, канчап билир сен, өг-бүле- 
ниң херээжен ээзи? Ашааңны камгалаптарың чадавас. Азы канчап 
билир сен, өг-бүлениң эр ээзи? Кадайыңны камгалаптарың чадавас. 

17 Ынчаарга чүл? Кижи бүрүзү Дээрги-Чаяакчының аңаа док- 
таадып бергени база Бурганның ол дээш кыйгырганы чүүлдүң 
аайы-биле амыдыразын. Бүгү Бурганга бүзүрээннер ниитилелин- 
ге «ынчалынар» деп дужаап тур мен. 18 Кыртыжап демдектеттирип 
алган тургаш, Дээрги-Чаяакчыга кый дирткен кижи оозун чажыр- 
базын. А кыртыжап демдектеттирбээн тургаш, кый дирткен кижи 
ол ёзулалды кылдыртпазын. 1 Кыртыжап демдектээринде-даа, 





* 715 Чамдык бурунгу грек сезуглелдерде «Бурган силерни» деп эвес, а 
«Дээрги-Чаяакчы бисти» деп бижээн. 

кыртыжап демдектетпезинде-даа көнгүс ужур-утка чок. Бурганнын 
айтыышкыннарын сагыыры — кижиге эн чугула чүүл ол-дур! 29 Кижи 
бүрүзү Бурган ону кый дээн үеде турган байдалынга хевээр артып кал- 
зын. 21 Сени кый дээн үеде кул турган болзуңза, хөлзеп-дүвүреве. 
(Ынчалза-даа хосталы бээр аргаң бар болза, ону ажыглааны дээре.) 
22 Дээрги-Чаяакчы кый дээн үеде кул турган кижи Ооң мурнунга хостуг 
боор. А хостуг хамааты тургаш, кый дирткен кижи ам Христостуң кулу 
боор. 23 Силерни улуг өртек-биле садып хостап алган, ындыг болганда 
кижилерге кулдар болбанар. 24 Ха-дуңма, кайыңар-даа кый дирткен 
үезинде турган байдалынга Бурганның мурнунга хевээр артып калзын. 

25 Кажан-даа өг-бүле тутпаан улуска хамаарыштыр Дээрги-Чаяак- 
чыдан келген айтыышкын менде чок. Ынчалза-даа Дээрги-Чаяакчы- 
ның өршээли-биле бүзүрелге төлептиг деп санаткан кижи бооп, 
бодумнуң чагыг-сумемни кадайн. 2 Амгы түренчиг үелерде кижи 
амыдырал байдалын өскертпес болза эки деп бодаар мен. 27 Кадайын- 
биле чурттап турар болзуңза, канчаарыл? Чарылган херээң чок. А бир 
эвес кадай чок болзуңза, кадай дилеве. 28 Ынчалза-даа кадайланып 
алзынза, бачыт үүлгеткен болбас сен. А ол ышкаш эр кижи дегбээн 
арыг кыс ашакка барып алза, ооң база бачыды чок. Ындыг болза-даа 
өгленип алган улус амыдыралынга түрегдел көөрүн утпаңар, а мен 
силерни кээргээр-дир мен. 

29 Биригээр чугаалаарга, ха-дуңма, үе барык артпаан-дыр. Моон 
соңгаар кадайлыг улус кадай албаан улус дег болзун. 30 Качыгдаан 
улус качыгдаваан улус дег боттарын алдынзын. Өөрүп-байырлаан 
улус өөрүп-байырлаваан улус дег болзун. Садып ап турар улус чүзү- 
даа чок улус дег болзун. 3! Бо делегейниң ажыл-херектеринче дүлнү 
берген улус оларны кылбайн турар улус дег болзун. Чүге дээрге бо де- 
легей амгы үеде бар хевири-биле эстип хайлы бээр. 

32 Кандыг-даа сагыш човаашкыннар силерни шүүдетпес боорун 
күзеп тур мен. Кадайланмаан кижи Дээрги-Чаяакчының ажыл-херек- 
тери дээш база Ооң күзелин хандырар дээш сагыш човаар. 33 А кадайлыг 
кижи хүн бүрүнүң амыдыралы дээш, кадайының күзелин хандырар 
дээш, сагыш човаар. 34 Ооң сонуургал-чүткүлдери черушкек боор“. 





* 7:34 Чамдык бурунгу грек сезуглелдерде «Чөрүшкек боор» деп сөстер 
кадайлыг кижиниң сонуургал-чүткүлдеринге эвес, а ашаа чок херээ- 
жен азы ашакка барып көрбээн кыс-биле ашактыг херээженниң ара- 
зында чөрүшкек чүүлдерге хамаарышкан бооп турар. Ооң уламындан 
бо кезек черниң утказы бир аңгы апаар. 


438 1 Коринфичилерге 7 





Ашаа чок херээжен азы эр кижи дегбээн арыг кыс, бодунуң мага-боду 
болгаш сүлдези-биле Бурганга бүрүнү-биле бердинер дээш, Дээрги- 
Чаяакчының ажыл-херектерин бодаар, а ашактыг херээжен хүн 
бүрүнүң амыдыралы дээш база ашааның күзелин хандырар дээш 
сагыш човаар. 35 Силерни кандыг-бир чүүлдерге кызагдаар дээш эвес, 
а бодунарга ажыктыг болзун дээш; өскээр чардыкпайн, Дээрги-Чая- 
акчыга бүрүнү-биле бердинип, доктар чокка бараан болзуннар дээш, 
мен мону чугаалап тур мен. 

36 Силерниң кайы-бирээнер бодунуң назы четкен уруунуң чаас- 
каан чурттап чорууру дээш, буруулуг мен деп саназа база ону өглеп 
каары херек болза, бодунуң күзелин ёзугаар кылзын. Ол кижи уруун 
өглеп кагзын, ынчан ол бачыт үүлгетпээн боор. 37 А бодунуң 
чүрээнде чайгылыш чок шиитпир хүлээп алган, түрегделге туттур- 
баан, бодун туттунуп шыдаар харыктыг база бодунуң уруун арыг 
хевээр кадагалап аар деп чүрээнде шиитпирлээн кижи бар болза, 
ооң кылып турары эки. 38 Ынчангаш уруун ашакка берип турар ада- 
ның кылып турары шын, а бербейн турар аданың кылып турары 
оон-даа эки*. 

39 Ашаа дириг чорда, херээжен кижи ооң-биле тудуш харылзаалыг 
боор, ынчалза-даа ашаа чок апаар болза, күзээн кижизинге барып 
ап боор. Чүгле ол кижи Дээрги-Чаяакчыга бүзүрээр болзун. 40 Ын- 
дыг болза-даа, мен бодаарымга (Бурганның Сүлдези база мээң-биле 
кады деп бодаар мен), дулгуяк хевээр артары аңаа улам амыр-чыр- 
галдыг боор. 





* 7:36-38 Бо шүлүктерде «Силерниң кайы-бирээңер» деп сөстер-биле 
Павелдиң назы четкен кыстың ачазын азы эр душтуун көргүскени 
тода билдинмес бооп турар. Бир эвес кыстың эр душтуун көргүс- 
кен болза, ол үш шүлүктү мынчаар очулдуруп болур: «? Силерниң 
кайы-бирээнер „Дүгдешкен душтуум кыска хамаарыштыр бодум- 
ну алдынып турарым буруулуг-дур, ооң өгленир назы-хары эртип 
бар чор, олуржуп аарывыс чугула-дыр“ деп бодаар болза, бодунуң 
күзелин ёзугаар кылзын. Олар душтуу кыс-биле өгленчип ап боор- 
лар база ынчан бачыт үүлгетпестер. ? А бодунуң чүрээнде чайгы- 
лыш чок шиитпир хүлээп алган, түрегделге туттурбаан, бодун 
туттунуп шыдаар харыктыг база бодунуң душтуун арыг хевээр ка- 
дагалап аар деп чүрээнде шиитпирлээн кижи бар болза, ооң кы- 
лып турары эки. # Ынчангаш душтуу-биле өгленчип турар эрниң 
кылып турары шын, а өгленишпейн турар эрниң кылып турары 
оон-даа эки». 

Дурзу-бурганнарга өргүп салган чем дугайында 


1 Дүрзү-бурганнарга өргүп салган чем дугайында бижээнинерге 
8 хамаарыштыр. «Бистин шуптувуста билиг барын билир бис». Ол 
шын болбайн канчаар, ынчалза-даа билиг улусту адыыргаарынче 
албадаар, а ынакшыл быжыктырып турар. 2Бир-ле чуулду билир 
мен деп бодаар кижи херек кырында чуну-даа болур-чогууру-биле 
билбес. 3 Ынчалза-даа Бурганга ынак кижи Аңаа билдингир апар- 
ган-дыр. 

4Ынчангаш дүрзү-бурганнарга өргүп салган чемге хамаарыштыр: 
«Билир чүүлүвүс бо-дур: бо делегейде дүрзү-бурган — көңгүс чүү-даа 
эвес база чаңгыс Бургандан өске кандыг-даа бурган чок. 5 Дээрде азы 
черде бурган деп адаткан чүүлдер бар-ла харын (шынап-ла, эңдерик 
хөй „бурганнар“ болгаш „дээргилер“ бар болбазыкпа). 6 А бисте чүгле 
бүгү чаяалганың эге-дөзү, амыдыралывыстың эчис сорулгазы боор 
чаңгыс Бурган Ада болгаш бүгү чаяалганың Ону дамчыштыр бар 
апарганы, Ону дамчыштыр амыдырап чоруурувус чаңгыс Дээрги-Ча- 
яакчы Иисус Христос олар бар»*. 

7 Ынчалза-даа улустуң шуптузунда шак ындыг билиг чок. Чамдык 
улус чоокка чедир-ле дүрзү-бурганнарны бар деп санап келген болгаш, 
олар өргүлге салган чем чигеш, дүрзү-бурганнарга мөгейиг дугайын- 
да бодаарынга өйлежир. Ындыг улустуң арын-нүүрү ам-даа быжык- 
паан болгаш, өргүлге салган аъш-чем оларны бужартадыптар. 8«А 
аъш-чем бисти Бурганче чоокшуладып шыдавас. Кандыг-бир чемни 
чивес-даа болзувусса, биске багай болбас, ону чиир-даа болзувусса, 
дөмей-ле биске эки апарбас*». 

9 Чүгле оваарнып көрүңер: силерниң чемненирде хостуунар 
бүзүрели быжыкпаан улусту бачытче куткуде бербезин. 1 Ам-даа че- 
гей билиглиг, быжыкпаан кижи шыырак билиглиг сээң дүрзү-бур- 
ганга мөгеер черде өргүлге салган аъш-чем чип орарыңны көрүп 
кагза, ол кижи дүрзү-бурганга өргээн эътти чий бээр кылдыр ооң 
арын-нүүрүн «быжыктырып» шыдаанын ол боор бе? Силерден 
кошкак база Христостуң ол дээш өлгени кижини силерниң билииңер 
өлүмге чедире бээр. 12Оон быжыкпаан арын-нүүрүн балыглааны- 
ңар-биле бүзүрээн ха-дуңмаңарга удур бачыт үүлгеткеш, Христоска 





* 868 Бо шүлүктерде кавычка иштинче киирген черлер коринфичи- 
лерниң Павелге чагаазындан алдынган бооп чадавас, ынчалза-даа ол 
цитаталарның каяа төнүп турары ылап билдинмес. 

удур бачыт үүлгедип турарыңар ол-дур. 5 Ынчангаш аъш-чем мээң 
бүзүрээн эжимни бачытче күткүдүп турар болза, ону бачытче киирбес 
дээш, моон соңгаар кажан-даа эът чивес мен. 


Элчиннернин эргелери 


1Мени көрүңерден. Хостуг эвес-тир мен бе? Элчин эвес-тир мен 

бе? Дээрги-Чаяакчывыс Иисусту көрген эвес ийик мен бе? Дээр- 
ги-Чаяакчы-биле эвилелдиг амыдыралыңар — мээң ажыл-херекте- 
римниң үре-түңнели эвес ийикпе? 2Өске улуска элчин эвес-даа 
болзумза, чүү-кандыг-даа болза, силерге элчин мен. Силер боттары- 
ңар-ла, Дээрги-Чаяакчы-биле эвилелдиг амыдыралыңар-ла — элчин 
боорумнуң бадыткалы-дыр. 

3 Мени шиидип турар улуска удур камгаланыр чүүлүм бо-дур. 
4Аъш-чем чиир, суксун ижер эргевис чок бе? 5Азы өске элчиннер 
ышкаш, чижээ, Дээрги-Чаяакчының дуңмалары база Пётр ышкаш, 
Бурганга бүзүрээн кадайлыг бооп, ону эдертип алгаш чоруур эргевис 
чок бе? 6Азы чүгле Варнава биле мен хүн бүрүнүң амыдыралынга хе- 
ректиг чүүлдерни боттарывыс ажылдап алыр ужурлуг бис бе? 7 Боду 
бодун азыравышаан, албан-хүлээлге эрттирер шериг кижи кажан 
турганыл? Шөлге виноград тарааш, ооң чимизин чиир эрге чок кижи 
кымыл? Азы кодан хойну кадарып тургаш, ооң сүдүн ишпес кым ба- 
рыл? 8 Мен мону чүгле хамык чүүлдерже кижиниң көөр аайы-биле 
көргеш, чугаалап турар-дыр мен бе? Ыдыктыг хоойлу база ындыг ут- 
калыг чугаалап турар эвес чүве бе? 9 Моисейнин хоойлузунда мынча 
деп бижээн ийик чоп: «Тараа бастырган шарыга хээрик кедирбе»а. 
Кай, Бурган бо таварылгада чүгле шарылар дээш сагыш човап турар 
бе? 10 Ол бистиң дугайывыста чугаалап турар эвес чүве бе? Ийе, бисти 
бодааш, ынчаар бижээн-дир! Тарааны тарып-даа турар кижи дүжүт 
ажаап алыр идегел-биле тарыыр ужурлуг, а бастыртып-даа турар ки- 
жиге база «Үлүүм алыр мен» деп идегел турар ужурлуг. И Бис Сүлдеге 
хамааржыр үрезинни араңарга тарып каан-дыр бис, ынчангаш чер 
кырынга хереглээр кежиктерни база араңардан чыып алзывысса, 
силерден ындыг хөйнү негеп турарывыс ол бе? 12 Силерден детким- 
че алыр эрге өске улуста бар болза, бисте оон артык эрге бар эвес 
чүве бе? (Ындыг болза-даа бис ол эргевисти ажыглавадывыс. Харын 
Христос дугайында Буянныг Медээниң тараарынга кандыг-даа шап- 
тык катпас дээш, бүгү аар-бергелерни шыдажып эртип тур бис.) 





аЫ. х. к. 25:4. 

13 Бурганнын өргээзинде бараан бооп турар улус аьш-чем-биле Бур- 
ганнын өргээзинден хандыртынып турарын таанда-ла билбес силер 
бе? Өргүл салыр бедигээш чанынга бараан бооп турар улус база өр- 
гүлге салган чемден үлүг алыр эргелиин таанда-ла билбес силер бе? 
14 База-ла шак ынчаар, Буянныг Медээни суртаалдап турар улус амы- 
дыралынга херектиг чүүлдерни ол суртаалдары дээш алыр кылдыр 
Дээрги-Чаяакчы доктаадып каан. 

15 Ынчалза-даа мен ол эргелернин кайызын-даа ажыглавадым, 
мону бижиирде, менээ шак ындыг деткимче көргүссүн деп-даа бода- 
вадым. Мээн чоргаараар чөптүг чылдаамны узуткаар арганы кандыг- 
бир кижиге бээр орнунга, менээ өлү бээри дээре. 16 Буянныг Медээни 
суртаалдап турар болзумза, менде чоргаараар чылдак чок, чүге дээрге 
ол — мээн дорт хулээлгем-дир. Бир эвес Буянныг Медээни суртаалда- 
вайн барзымза, бодум шорум-дур! 17 Буянныг Медээни эки турам-би- 
ле суртаалдап эгелээн болзумза, шанналга төлептиг боор ийик мен. 
А эки турам-биле суртаалдавайн турар болзумза, анаа-ла Бурганнын 
даалгазын күүседип турарым ол-дур. 18 Ынчаарга чүү дээш, шанна- 
лым алыр мен? Буянныг Медээни суртаалдап тура, суртаалчының 
артык эргелерин ажыглавайн, ону улустан төлевир чокка кылып 
турарым дээш, алыр мен. 


Павел хосталгазын бүгү улуска ажык-дуза 
чедирери-биле ажыглаар 


19 Мен бүгү улустан хостуг, олардан хамаарышпас-даа болзумза, 
оларның хөй кезиин Христосче ээлдирер дээш, бодумну бүгү улуска 
кулданыгже хулээдипкен мен. 20 Иудейлерни ээлдирип алыр дээш, 
мен оларга хамаарыштыр иудей ышкаш апардым. Ыдыктыг хоойлуну 
хүлээп көөр улусту ээлдирип алыр дээш, мен оларга хамаарыштыр 
ыдыктыг хоойлуга башкарткан кижи ышкаш апардым. Ынчалза-даа 
бодумну ыдыктыг хоойлунуң кулу деп санавас мен. 21А ыдыктыг 
хоойлуну сагывас улусту Христосче ээлдирип алыр дээш, мен оларга 
хамаарыштыр ыдыктыг хоойлуну сагывас кижи ышкаш апардым. 
(Христостуң хоойлузунга башкартып чоруур болгаш, мен бодум Бур- 
ганның хоойлузундан хостуг эвес-даа болзумза.) 22 Кошкак улусту ба- 
за ээлдирип алыр дээш, мен оларга хамаарыштыр кошкак кижи 
ышкаш апардым. Оода-ла чамдык улусту камгалап алыр дээш, кан- 
дыг-даа улуска хамаарыштыр дыка чоок кижи апардым. 23 Буянныг 
Медээниң ачы-буянындан бодумнуң үлүүм алырын бодап, ындыг со- 
рулга-биле ол бүгүнү кылып чор мен. 

24 Маргылдаа шөлүнге чаржып маннашкан хөй кижинин чүгле чан- 
гызы тиилекчинин шанналын алырын билбес эвес-ле болгай силер? 
Ындыг болганда тиилелге дээш маннанар. 25 Маргылдааларга киржир 
кижи бүрүзү шынгыы белеткел эртер. Тиилээни дээш, олар дораан 
она бээр шаннал алырлар, а бис — менгеде онмас шанналче чуткуур 
бис! 26 Ынчангаш мен база эчис сорулгазы чок кижи дег, анаа-ла хей 
чугурбейн чор мен; агаар шашкылаар дээн кижи дег, анаа-ла хей чо- 
гушпайн чор мен. 27 Харын өске улуска суртаалдап тура, бодум шан- 
налга төлеп чок болбас дээш, мага-бодумну «чула шаап», ону бодумга 
чагыртып чор мен. 


Дурзу-бурганга мегееринге удур кичээндириг 


10 1Ха-дуңма, ада-өгбелеривистиң шуптузунун булут адаанга тур- 
ганын, оларнын далай өттүр кеже бергенин эки билип ап 
керунер. 2Олар шупту Моисейге башкартыр дээш, булутка база да- 
лайга суктурган дег болганнар. з Олар шупту чангыс-ла ол, Сулдеден 
бадырган чемни чип, 4чаңгыс-ла ол, Сүлдеден бадырган суксунну 
ижип турганнар. Ол улус Сүлдеден келген Хаядан аккан суксун иш- 
кен, а оларны үдеп чораан ол Хая* — Христос болган. 5 Ынчалза-даа 
оларның хөй кезии Бурганның сеткилинге кирбейн баргаш, ээн 
ховуга узуткаттырып кааннар. 

6А бо бүгү, ада-өгбелеривистиң күзей бергени дег, бачыттыг 
чүүлдерни күзевезивис дээш, биске үлегер-чижек болган. 7 Чамдык 
ада-өгбелеривис ышкаш, дүрзү-бурганнарга мөгейбеңер. Бижилгеде 
мынчаар бижээн-не болгай: «Улус-чон ижип-чиири-биле олурупкан, 
а ооң соонда самнап-самыыраары-биле туруп келген». 8Оларнын 
чамдыызы ышкаш, самыыралга алыспаалы. Ынчап тургаш, олардан 
чээрби үш муң кижи чаңгыс хүн дургузунда кырлып калды чоп. 
9 Оларның чамдыызы ышкаш, Христостуң шыдамыын шеневээли. 
Ынчаар кылгаш, олар чыланнарга шактырып өлдүлер чоп. 19Олар- 
ның чамдыызы ышкаш, хомудап турбаңар. Ынчанган дээш, дээрниң 
хыдыкчы төлээзи оларны узуткап кагды чоп. 





* 6 Удеп чораан ол Хая — иудейлерниң төөгүлүг чугаазын ёзугаар 
оларның өгбелери ээн кургаг ховуга 40 чыл дургузунда көжүп чорда, 
Бурган оларга онзагай кудук-хая берген. Ол кудук-хая оларның соон- 
дан көжүп, сугну берип чораан (Хост. 17:6; Сан. 20:7-11 көр). 





а Хост. 32:6. 

п Биске үлегер-чижек болзун дээш, ол бүгү чүүлдер ада-өгбелери- 
вис-биле болган, биске сагындырыг болзун дээш, ол бүгүнү бижип 
каан. Үелерниң төнчүзүнде чурттап турар болгай бис. 2 Ынчангаш 
ийи бут кырында быжыг турар мен деп бодаар кижи, тайып ушпас 
дээш, кичээнзин. 13 Силерни тавараан куткулге — өске чүү-даа эвес, а 
кижи шаа-биле күткүлге-дир. Бурган аазаан сөзүнге шынчы. Ол ка- 
жан-даа силерге күш чедер шаанардан ажа бээр күткүлге эртерин 
чөпшээревес, а күткүлге таварышса-даа, ону шыдажып эртсиннер 
дээш, канчап адырлырын база силерге айтып бээр. 

14 Ынчангаш, эргим эш-өөрүм, дурзу-бурганнарга мөгееринден 
ойлап-дезинер! 15 Угаан-сарыылдыг улус боор дээш, чугаалап тур 
мен. Чугаалаан чүвемни угаап көрүңер. 16 Алгап йөрээп турарывыс 
ачы-буянның дашказы Христостуң ханы-биле бистиң тудуш харыл- 
заавысты көргүспейн турар бе? А үзе тыртып турар хлевивис Христос- 
туң мага-боду-биле бистиң тудуш харылзаавысты көргүспейн турар 
бе? 17 Хлеб чүгле чангыс, абис, чеже-даа хөй болзувусса, чангыс мага- 
ботту тургузуп турар бис, чүге дээрге шуптувус чангыс-ла ол хлебти 
үлежип турар бис. 18 Израиль чонче көрүнерден: өргүлге салган аъш- 
чем чип турар бүгү улус өргүл салыр бедигээштиң хамааржыры Бур- 
ган-биле тудуш харылзаалыг эвес чүве бе? ! Кандыг уткалыг чугаалап 
турарым ол? Дүрзү-бурган боду азы дүрзү-бурганга салган өргүл аъш- 
чеми кандыг-бир ужур-уткалыг деп турарым ол бе? 20 Чок! Өске чон- 
нар улузу өргүл салганда, Бурганга эвес, а буктарга салырын чугаалап 
тур мен. А силерниң буктар-биле харылзаалыг боорунарны күзевес- 
тир мен. 21 Дээрги-Чаяакчының дашказындан ижип тургаш, буктар- 
ның дашказындан база ижип шыдавас силер; Дээрги-Чаяакчының 
столунуң артынга оруп тургаш, буктарның столунуң артынга база 
оруп шыдавас силер. 22 Азы чүл? Дээрги-Чаяакчының хүннээчел са- 
гыжын оттурар дээн бис бе? Таанда-ла Оон күштүг бис бе? 


Бүгү чүүлдү Бурганның алдары дээш кылыңар 


23 «Бүгү чүвени чөпшээрээн» — деп болур силер, ынчалза-даа 
бүгү чүве ажыктыг болбас. «Бүгү чүвени чөпшээрээн», ынчалза-даа 
бүгү чүве быжыглал болбас. 24 Кым-даа бодунуң ажык-дүжүүн сүр- 
безин, а өске улустуң ажык-дүжүү дээш сагыш човазын. 25 Базаарда 
садып турар кандыг-даа эътти, кайыын келгенин истевейн, чип 
алыңар. Арын-нүүрүнер чүден-даа ойталавазын. 26 «Чер болгаш ында 
бар бүгү чүве Дээрги-Чаяакчыга хамааржыр» болгайа. 27 Силерни 





а Ыд. ыр. 23:1. 

Бурганга бүзүревээн кижи бажынынче чалаарга, «баар-дыр» деп 
шиитпирлезинерзе, мурнунарга салган аъш-чемни, кайыын келгенин 
айтырбайн, чип алыңар. Арын-нүүрүнер чүден-даа ойталавазын. 28 А 
бир эвес кандыг-бир кижи силерге: «Ол өргүлге салган эът-тир» — дээр 
болза, силерге ону чугаалаан кижи дээш, арын-нүүр дээш, чивенер. 
29 Силерниң эвес, а ол кижиниң арын-нүүрүн бодааш, «арын-нүүр» 
деп турарым ол. Чүге дээрге мээң хосталгам өске кижиниң арын- 
нүүрүнүң шииткели-биле канчап кызагдаттырарыл? 30 Бир эвес мен 
аъш-чемни Бурганга өөрүп четтириишкин-биле хүлээп ап турар бол- 
зумза, ол аъш-чем дээш, мени чүге буруу шаварыл? 

з Ындыг болганда ижип-даа, чип-даа азы өске кандыг-даа херек 
кылып турзуңарза, ол бүгүнү Бурганның алдары дээш кылып чорунар. 
32 Иудейлерге-даа, өске чоннар улузунга-даа, Бурганның бүзүрээннер 
ниитилелинге-даа моондак тургуспанар. 33 Меңээ — кандыг-даа улуска 
дыка чоок кижи бооп, оларның аайынга кирерин кызып чоруур кижи- 
ге — дөмей болуңар. Ам-даа хөй улус камгалалды алзын дээш, бодумга 
ажык-дүжүк харавайн, оларның ажык-дүжүүн бодап чоруур болгай мен. 


11 1 Христостуң үлегер-чижээн эдерип чоруурум дег, мени өттүнүп 
көрүңер. 


Бурганны алдаржыдып тура, кижиниң бажын шывар-шыппазы 


2 Мени сактып артканыңар дээш база силерге дамчытканым өөре- 
дигни олчаан эдерип чоруурунар дээш, силерни мактап каайн. 3 Ын- 
чалза-даа мону билип аарыңарны күзеп тур мен: Христос эр кижи 
бүрүзүнге «баш» боор, эр кижи — херээжен кижиге «баш» боор, а Бур- 
ган — Христоска «Баш» боор. 4 Ынчангаш бажын шып алгаш, мөргүүр 
азы өттүр билип медеглээр эр кижи бүрүзү «Бажын» бак атка киирер. 
5 А бажын шып албайн, мөргүүр азы өттүр билип медеглээр херээжен 
кижи бүрүзү бодунуң «бажын» бак атка киирер. Ол бажын тазарты 
чүлүп алган херээженге дөмей. 6 Херээжен кижи бажын шывар хөңнү 
чок болза, шуут дөнгүр баштыг-даа боору аңаа хамаанчок. А херээ- 
жен кижиге бажын таартыры азы дөңгүрертирери бужар чорук боор 
төлээде, ол бажын шып алзын. 

7Эр кижи бажын шыппас ужурлуг, чүге дээрге ол — Бурганның 
овур-хевири азы алдары-дыр. А херээжен кижи — эр кижиниң алда- 
ры-дыр. 8 Херээжен кижиден эр кижи эвес, а эр кижиден херээжен 
кижи тывылган. Херээжен кижи дээш, эр кижини эвес, а эр кижи 
дээш, херээжен кижини чаяап каан. ! Ындыг болганы дээш база 
дээрниң төлээлери дээш, херээжен кижи бажын шып алган чоруур 

ужурлуг“. И Ындыг болза-даа Дээрги-Чаяакчыга башкарты бергенде, 
эр кижиге хамаарышпас херээжен-даа, херээжен кижиге хамаарыш- 
пас эр-даа турбас. 12 Харын херээжен кижиниң эр кижиден тывылга- 
ны дег, эр кижи база херээжен кижиден теруттунер, а бугу чуве 
Бургандан чаяаттынган. 

13 Боттарынар бодап-даа көрүнерден, бажын шып албаан херээжен 
кижи Бурганга мөргүүр болза, ужурга тааржыр бе? ЧЭр кижи узун 
баш дүгү өстүрер болза, ооң ат-алдары баксыраарын ёзу-чурум си- 
лерге өөретпейн турар бе? 15А херээжен кижиге бажының дүгү узун 
боору — ат-алдар-дыр, чүге дээрге узун баш дүгүн чайгаар бүткен 
шывыг кылдыр аңаа берген-дир. 16 Чамдык улус бо айтырыг тала- 
зы-биле маргыжыксай бээри чадапчок, ындыг-даа болза бисте-даа, 
Бурганның бүзүрээннер ниитилелдеринде-даа ындыг чаңчылдан 
өске чаңчыл чок. 


Дээрги- Чаяакчының кежээки чемин шын эвес ажыглаары 


17Оон ыңай чугаалаар бодаан чүүлүмге силерни мактапкы дег 
чүм-даа чогул, чүге дээрге силерниң чыыштарыңарга ажыктыг эвес, 
а хоралыг тала чая база бээр-дир. 18 Хамыктын мурнунда, Бурганга 
бүзүрээннер ниитилели бооп, чыглып кээриңерге, араңарга аңгы- 
лажыышкын турар дээр-дир, ол чугааларнын кезик-чамдыызынга 
бүзүрээр-дир мен. 19 Чугаажок, силерниң араңарга ангыланчыр чорук 
турбайн канчаар. Бурганга шылгаттырган улус ынчан силернин ара- 
ңарга илдең апаар. 2 Ынчаарга шупту кады чыглып-даа турзунарза, 
ол чыыжыңарны Дээрги-Чаяакчының кежээки чеми деп черле бол- 
бас-тыр. 21Чүге дээрге кижи бүрүзү бодунуң эккелген кежээки чемин 
чип кириптер, түңнелинде чамдыыңар аштап артар, а өскелериңер 
эзиртир ижип алган боор-дур. 22 Ижип-чиир дээр болзуңарза, бажың- 
нарыңар чок чүве бе? Азы Бурганның бүзүрээннер ниитилелин хе- 
рекке албайн, ядыы-түреңги улусту куду көрүп тур силер бе? Ол 
дээш, силерге чүү дээйн? Мактаар мен бе? Чок, мактавас мен! 

23 Силерге дамчыдып бергеним өөредигни мен бодум Дээрги-Чая- 
акчыдан алган болгай мен: Дээрги-Чаяакчы Иисус Ону садыпкан 
дүне хлебти тудуп алгаш, 24 Бурганга өөрүп четтирген соонда, ону үзе 
тырткаш, мынча дээн болгай: «Бо дээрге силер дээш берип турарым 





* 110 Бо шүлүктүң утказы эки билдинмес. Ооң сөс сүрүп очулдурган 
утказы мындыг: «Ол дээш база дээрниң төлээлери дээш, херээжен 
кижи бодунуң бажының кырынга эрге-чагыргалыг турар ужурлуг». 

Мээн мага-бодум-дур. Ону Менээ тураскаал кылдыр ынчаар кылып 
чорунар». 25А кежээки чем соонда дашканы база көдүргеш, мынча 
дээн болгай: «Бо дашка дээрге Мээн ханым-биле чардынар чаа дугур- 
жулга-чагыг-дыр. Ону ижип турар санынарда-ла, Менээ тураскаал 
кылдыр ынчаар кылып чорунар». 26 Бо хлебти чип база бо дашканы 
чооглап турар санынарда-ла, Дээрги-Чаяакчы чедип келбээн шаан- 
да, Оон өлүмүн медеглеп турарынар ол-дур. 

27 Ынчангаш чогуур үнелел бербейн, ол хлебти чип турар азы Дээр- 
ги-Чаяакчынын дашказындан чооглап турар кижи Дээрги-Чаяакчы- 
нын мага-боду болгаш ханынга удур бачыт үүлгеткен дээш, буруулуг 
боор. 28 Кижи бүрүзү бодун баштай шүгдүнүп алзын, ол ынчан хлебти 
чип, дашканы чооглап боор. 2 Бир эвес силерниң кайы-бирээнер 
Дээрги-Чаяакчының мага-бодун тургузуп турар өске бүзүрээн улуска 
шын эвес хамаарылгалыг болза, ол ижип база чип тура, бодун шиит- 
келге онаар. 30 Ол чылдагаан-биле силерниң араңарда шыдал-шинек 
чок, аарыг улус хөй бооп турар база эвээш эвес улус өлү бергилээн. 
ЗІ А бир эвес боттарывысты шүгдүнгеш, шииткей көрүп турган болзу- 
вусса, ол шииткелге онаашпас ийик бис. 32А Дээрги-Чаяакчы бисти 
ам шиидип, кезедип тура, бүгү бо делегей-биле кады бисти кезээ 
мөңгеде шиитпес дээш, кижизидип турары ол. 

33 Ынчангаш, ха-дуңма, кады чемненири-биле чыылганынарда, 
бот-боттарыңарга хүндүткелдиг болуңар. 34 Кайы-бирээңер аш болза, 
Дээрги-Чаяакчыга шииттирери-биле чыылбазыңар дээш, ол кижи 
бажыңынга чемненип алзын. Арткан херектерни силерге чеде бер- 
геш, сайгарып, чурумчудар мен. 


Ыдыктыг Сүлдеден янзы-бүрү ачы-буян хайырлалдары кээр 


1 1Ха-дунма, а ам Сүлдеден кээр ачы-буян хайырлалдарынга ха- 
2 маарыштыр. Олар дугайты чуве билбес боорунарны кузевейн 
тур мен. 2 Бүзүревейн турунарда, силерни четкен чүве дег, өскээр чай- 
гылып, үнү чок дүрзү-бурганнарга бараан болуп чораанынарны би- 
лир силер. 3Ынчангаш силерге тайылбырлап тур мен: Бурганның 
Сулдезин дамчыштыр чугаалап турар кандыг-даа кижи «Иисуска 
каргыш четсин» деп шыдавас база Ыдыктыг Сулденин сорук киирге- 
нин дамчыштыр дээрден башка, кым-даа «Иисус — Дээрги-Чаяакчы- 
дыр» деп чугаалап шыдавас. 

4 Ачы-буян хайырлалдары янзы-буру боор, а оларны хайырлап ту- 
рар Сулде чангыс. 5 Бараан болуушкуннары янзы-буру боор, а олар- 
ның Олче угланганы Дээрги-Чаяакчы чаңгыс. 6 Бурганның улуска 

салдарынын дээжи янзы-бүрү-даа болза, бүгү чүүлдү бүгү улуска бол- 
дуруп турар Бурган — чаңгыс. 7 Сулденин кижи бүрүзүнге илерээшки- 
ни бүгү ниитилелге ажык-дузалыг боор. 8Сүлде бир кижиге мерген 
угаанның сөзүн хайырлаар, а өске кижиге ол-ла Сүлде билигниң 
сөзүн хайырлаар. 9 Ол-ла Сүлде база бир кижиге — онзагай бузурелди, 
а өске кижиге — аарыг улус экиртирин хайырлаар. 19 Ол-ла Сүлде бир 
кижиге — кайгамчык чүүлдер кылыр күштү, а өскезинге — өттүр би- 
лип медеглээр күштү хайырлаар. База бир кижиге — Сүлдеден келген 
чүүлдү Сүлдеден келбээнинден ылгап билир арганы хайырлаар. Бир 
кижиге — янзы-бүрү билдинмес дылдарга чугаалаарын, а өскезинге — 
ол дылдарны билип, тайылбырлаарын хайырлаар. ПА бо бүгүнү чан- 
гыс-ла ол Сүлде болдуруп, Бодунуң херек деп көргенин ёзугаар кижи 
бүрүзүнге тус-тузунда берип турар. 


Янзы-бүрү кезектерниң чаңгыс тудуш харылзаалыы 


12 Кижиниң мага-боду чаңгыс-даа болза, хөй кезектерден бүткен 
боор. Олар чеже-даа хөй болза, каттышкаш, чаңгыс мага-ботту тургу- 
зары дег, Христос-биле харылзаавыс база шак ындыг боор. 13 Иудей- 
лер азы өске чоннар улузу-даа, кулдар азы хостуг улус-даа, чаңгыс 
мага-бот болур дээш, чаңгыс Сүлдеге суктурган бис. Шуптувус чаң- 
гыс-ла ол Сүлдеден «Ижип алган бис». 

14 Кижиниң мага-боду чаңгыс эвес, а хөй кезектерден бүткен боор. 
15 Бут хенертен: «Хол эвес болганымда, мага-ботка хамаарышпас 
мен» — дээр-даа болза, ол мага-ботка хамаарышпас апарбас-ла бол- 
гай, ындыг аа? 16Ол ышкаш кулак хенертен: «Карак эвес болганымда, 
мага-ботка хамаарышпас мен» — дээр-даа болза, ол мага-ботка ха- 
маарышпас апарбас-ла болгай, ындыг аа? 17 Бүгү мага-бот чүгле ка- 
рактан бүткен турган болза, чүнүң-биле дыңнаарыл? Бүгү мага-бот 
чүгле кулактан бүткен турган болза, чүнүң-биле чыт чыттаарыл? 
18 Херек кырында Бурган мага-боттун кезек бүрүзүнге ооң хүлээлге- 
зин Бодунуң күзээн аайы-биле айтып каан. 19А бүгү кезектер чаңгыс 
аай дөмей турган болза, мага-бот канчап бар боорул? 20 Херек кырын- 
да кезектер хөй, а олар шупту чаңгыс мага-бот боор. 

21 Карак холга: «Меңээ херээн чок!» — деп шыдавас. Азы ол ышкаш 
баш буттарга: «Меңээ херээнер чок!» — деп шыдавас. 22 Харын мага- 
боттуң кошкак деп бодаарывыс кезектери херек кырында эргежок 
чугула боор. 23 Мага-боттун ындыг-ла хүндүлүг эвес деп санаарывыс 
кезектерин эң улуг сагыш човаашкын-биле эдилээр болгай бис. 
24 Мага-боттун көрүштүг эвес деп санаттырар кезектерин кызып шып 

алыр бис, а көрүштүг кезектерни шыпкан херээ чок. Ынчалза-даа 
Бурган мага-ботту тургузуп тура, ооң эң кошкак кезектеринге сагыш 
човаашкын улуг боор кылдыр тургузуп каан. 25 Мага-ботка ангыла- 
ныышкын турбазын дээш, а ооң хамык кезектери бот-боттарынга 
бир дөмей сагыш човаашкын көргүссүн дээш, Ол ынчалдыр кылган. 
26 Мага-боттун бир кезээ хинчектенир болза, өске кезектери база 
ооң-биле деңге хинчектенир; бир кезээ алдар-хүндү көөр болза, өске 
кезектери база ооң-биле деңге өөрүп-байырлаар. 

27 Ынчангаш силер — Христостуң мага-боду силер, а кижи бүрүзү 
тус-тузунда Ооң мага-бодунуң кезээ боор. 28А Бурган Аңаа бүзүрээн- 
нер ниитилелинге чамдык улусту: биргилерин — элчиннер, ийигиле- 
рин — медээчилер, үшкүлерин — башкылар кылдыр салып каан. Оон 
аңгыда Ол бир чамдык улуска кайгамчык чүүлдер кылыр күштү, өске- 
лерге — аарыг улус экиртир, ачы-дуза чедирер, удуртуп-башкарар 
база янзы-бүрү билдинмес дылдарга чугаалаар ачы-буян хайырлалда- 
рын берген. 29 Шупту улус элчиннер боор бе? Шупту улус медээчилер 
боор бе? Шупту улус башкылар боор бе? Шупту улус кайгамчык чүүл- 
дер кылыр бе? 30 Шупту улус аарыг улус экиртир ачы-буян хайырла- 
лын алыр бе? Шупту улус билдинмес дылдарга чугаалап шыдаар бе? 
Шупту улус ол дылдарны билип, тайылбырлап шыдаар бе? 3 Ындыг- 
даа болза эң чугула ачы-буян хайырлалдарынче чүткүнер. А ам силер- 
ге тергиин эки орукту айтып берейн. 


Ынакшыл 


1 1 Бир эвес мен улустарның, харын дээрниң төлээлериниң-даа 
3 дылдарынга чугаалап билир тургаш, өске улуска ынак эвес 
болзумза, ажыы чок өткүт дааш-шимээн үндүреринге өйлешкеним 
ол-дур. 2Өттүр билип медеглээр ачы-буян хайырлалы менде бар-даа 
болза, бүгү чажыттарны билир-даа болзумза; бүгү билиглерни меңээ 
берген-даа болза, ол ышкаш дагларны шимчедиптер бүзүрел менде 
бар-даа болза, а ынакшылым чок болза, мен чүү-даа эвес-тир мен. 
3 Менде бар хамык эт-хөреңгини ядыыларга үлеп бээр база мага-бо- 
думну, алдаржыыр дээш*, бериптер-даа болзумза, а ынакшылым чок 
боор болза, ол бүгү меңээ кандыг-даа ажык-дуза эккелбес. 
4Ынакшыл шыдамык-даа, буянныг-даа. Ол адааргаачал, макта- 
ныычал, адыыргак эвес. 5Ол дүктүг арынныг болбас, бодунга ажык 





* ВЭ Чамдык бурунгу грек сөзүглелдерде «Алдаржыыр дээш» эвес, а 
«Өрттетсин дээш» деп бижээн. 

сүрбес, хорадаачал эвес база хомудал шыгжап чорбас. 6Ынакшыл 
бузут дээш өөрбес, а алыс шын-биле деңге өөрүүр. 7Ол чүү-даа чүве- 
ни шыдажып эртер. Ооң бүзүрели, идегели, шыдамык чоруу кажан 
кезээде хевээр артар. 

8Өттүр билген медеглелдер чиде бээр, дылдар билир ачы-буян ха- 
йырлалы төне бээр, билигниң херээ чок апаар, а ынакшыл кажан-даа 
төнүп читпес. 9 Чүге дээрге бистиң билиивис долу эвес, өттүр билип 
медеглээривис база долу эвес. 19 Болбаазын үе чедип кээрге, долу эвес 
чүүлдер чиде бээр. И Чаш уруг турар шаамда, чаш уруг дег чугаалап, 
чаш уруг дег угаап-бодап турган мен. А чедишкен улуг кижи апаргаш, 
чаш уругларзыг бүгү чүүлдү соомда каапкан мен. 12Ам бис бүгү чүвени 
бүлүргей көрүнчүкте дүрзүнү дег көрүп турар бис, а ынчан чиге көөр 
апаар бис. Ам мээң билиим долу эвес-тир, а ынчан, Бурганның мени 
билири дег, мээң билиим база сайзыраңгай апаар. 13 Ынчаарга ам ке- 
зээ шагда артып каар үш чүүл: бүзүрел, идегел, ынакшыл бар. Ынчал- 
за-даа оларның эң чугулазы — ынакшыл. 


Сүлдеден кээр ачы-буян хайырлалдарын шын ажыглаары 


1 4 1Ыїнакшылдын соон истенер, Сүлдеден кээр ачы-буян хайыр- 
лалдарынче, ылаңгыя өттүр билип медеглээринче чүткүнер. 
2 Билдинмес дылга чугаалап турар кижи улуска эвес, а Бурганга чугаа- 
лаар болгай. Чүге дээрге ол кижи Сүлдениң күжү-биле чажыт чүүлдер 
чугаалаарга, ону билип шыдаар кижи тывылбас-тыр. ЗА өттүр билип 
медеглеп турар кижи улус-биле оларны быжыктырып, сорук киирип 
болгаш аргалап чугаалажыр. 4 Билдинмес дылга чугаалап турар кижи 
чүгле бодун быжыктырар. А өттүр билип медеглеп турар кижи Бур- 
ганга бүзүрээннер ниитилелин быжыктырар. 5 Билдинмес дылдарга 
шуптунар чугаалап турган болза, эки-ле ийик, ынчалза-даа өттүр би- 
лип медеглеп турган болзуңарза, оон-даа эки! Билдинмес дылдарга 
чугаалаар кижиниң чугаазы тайылбырлаттына бергеш, бүгү Бурганга 
бүзүрээннер ниитилелиниң быжыгарынга ажыктыг боор таварылга- 
лардан аңгыда, өттүр билип медеглээр кижи оон өрү деңнелге турар. 

6 Ха-дунма, мен силерге чедип келгеш, билдинмес дылдарга чугаа- 
лап эгелээн дижик мен. Силерге ажыдыышкын дамчытпас, кандыг- 
даа билиг бербес, чүнү-даа өттүр билип медеглевес база чүү-даа чүвеге 
сургавас боор-дур мен. Ындыг болза, менден алыр ажык-дузанар ка- 
йыл? 7 Чижек кылдыр амылыг эвес хөгжүм херекселдерин: лимби азы 
чадаганны ап көрээли. Бир эвес бедик азы чавыс үннерни хөгжүм 
херексели ылгавас болза, лимби азы чадаган кандыг хөөннүг аялга 

ойнап турарын канчап билип аарыл? 8 Ол ышкаш бүрээ тодаргай эвес 
үн этсир болза, чаа-дайынче үнер дээш, кым белеткенирил? 9 Силер- 
биле база шак ындыг боор: дылыңар утказы билдинмес сөстер эдер 
болза, чүнү чугаалааныңарны улус канчап билип аарыл? Салгын-хат- 
че сөстер чашканнаан дег боор-дур силер. ! Делегей кырында чеже 
хөй дыл бар деп! Олар шуптузу тодаргай уткалыг үннер ажыглаар. 
п Ынчалза-даа ол үннерниң утказын билбес болзумза, өске дылга чу- 
гаалап турар кижиге даштыкы кижи дег боор мен, а чугаалап турар 
кижи меңээ база даштыкы кижи дег боор. 12 Силер-биле база шак ын- 
дыг боор: Сүлдеден кээр ачы-буян хайырлалдарынче чүткүп турар 
болзуңарза, Бурганга бүзүрээннер ниитилелин быжыктырар дээш, 
оларны элбээ-биле эдилээрин кызыдынар. 

13 Ынчангаш билдинмес дылга чугаалап турар кижи ону тайылбыр- 
лап, очулдурар ачы-буян хайырлалын алыр дээш, мөргүзүн. Ч Бир 
эвес мен шак ындыг, билдинмес дылга мөргүп турар болзумза, мээң 
сүлдемнин мөргүп турары ол-дур, а угаан-сарыылымга ооң ажык-ду- 
зазы чок болгай. 15 Ынчаарга канчалзымза экил? Сүлдем-биле мер- 
гүүйн, а ол ышкаш угаан-сарыылым-биле база мөргүүйн! Бурганны 
сүлдем-биле алгап ырлаайн, а ол ышкаш угаан-сарыылым-биле база 
алгап ырлаайн! 16 Бир эвес Бурганны сүлден-биле алгап йөрээр бол- 
зунза, чугааң утказын билбээн дыннакчы сээң өөрүп четтириишки- 
нинге харыы кылдыр канчап «Аминь — ылап-ла ындыг» дээрил? Ол 
сээң чүү деп турарынны билир эвес! 1? Сен кончуг эки-даа өөрүп чет- 
тирген болзуңза, өске кижини быжыктырыптар ажык-дузаң чок ыш- 
кажыл. 18 Билдинмес дылдарга силерниң шуптунардан хөй чугаалаар 
болганым дээш, Бурганга өөрүп четтирдим. ! Ындыг болганда Бур- 
ганга бүзүрээннерниң чыыжынга билдинмес дылга муң-муң сөстер 
чугаалаар орнунга, өске улусту база сургаар дээш, утказы билдингир 
беш сөстү чугаалаары дээре деп көөр мен. 


Билдинмес дылдар бүзүревээн улусту бүзүрелче эккелбес 


20 Ха-дуңма, угааныңар чаш уругларныы дег болбазын. Бузутка 
хамаарыштыр чүве билбес чаштар дег, а угааныңар аайы-биле че- 
дишкен улуг улус дег болунар. 21 Ыдыктыг хоойлуда бижээн-не болгай: 
«,Мен бо чон-биле өске дылдарга чугаалаар улус дамчыштыр, дашты- 
кы улустуң аас-сөзү-биле чугаалажыр мен. Ынчалза-даа ынчан безин 
Мени тооп дыннавастар“ — деп, Дээрги-Чаяакчы чугаалап турар». 





а Ис. 28:11-12. 


1 Коринфичилерге 14 451 





22 Ынчангаш көрүп тур силер: билдинмес дылдарга чугаалаары — 
бүзүрээн эвес, а бүзүревээн улуска кайгамчык демдек боор-дур. А өт- 
түр билип медеглээри — бузуревээн эвес, а бузурээн улуска кайгамчык 
демдек-тир. 23 Бурганга бузурээннер ниитилели долузу-биле чыылган 
черге хамык улус билдинмес дылдарга чугаалап турган дижик. А ол 
дылдарны билбес азы бүзүревээн улус ынаар кирип келген болза, олар 
ынчан чүү дээрил? Олар силерни: «Бо-даа угааны чанган улус-тур» — 
дивес бе?! 24А шуптуңар өттүр билип медеглеп турда, бүзүревээн азы 
өске кижи кирип келген болза, ол шуптуңарга бачыттарын сойгалатты- 
рар, шуптуңарга шииттирер. 25 Шак ынчалдыр ооң чүрээниң чажытта- 
ры билдингир апаар, ол ынчан доңгая кээп дүжер, Бурганга мөгеер 
база: «Бурган ылап-ла силерниң араңарда-дыр!» — деп чугаалаар. 


Бурганга бараан боорунуң чуруму 


26 Ынчаарга ам канчалза экил, ха-дуңма? Чыглып кээринерге, си- 
лерниң бирээңерде — ыдыктыг ыры, өскеңерде — сургаал сөзү азы 
Бургандан ажыдыышкын бар болзун; база бирээңер билдинмес дыл- 
га чугаалазын, а өскеңер ол дылды тайылбырлазын. Ол бүгүнүң со- 
рулгазы — Бурганга бүзүрээннер ниитилелин быжыктырары боор 
ужурлуг. 27 Билдинмес дылдарга чугаалаар улус бар болза, ийи, улуг 
дизе үш кижи, ам артында ээлчег ёзугаар чугаалазын, бирээңер ол 
чугааларны тайылбырлазын. 28 А бир эвес тайылбырлап шыдаар кижи 
чок болза, билдинмес дылдарга чугаалаар кижи Бурганга бүзүрээннер 
ниитилелинге ыыттавазын, ол чүгле бодунга азы Бурганга чугаалазын. 

29 Медээчилер-даа ийилеп азы уштеп чугаалазыннар, а дыннакчы- 
лар оларның чугаалаан чүвезин хынап орзуннар. 30 А дыңнап олурган 
өске-бир кижиге Бургандан ажыдыышкын кээр болза, баштай чугаа- 
лап эгелээн медээчи ыыттавайн барзын. 31Чуге дээрге бүгү улус 
өөрензин дээш база бүгү улуска аргалал бээр дээш, шуптуңар ээлчег 
аайы-биле өттүр билип медеглеп боор силер. 32 Медээчилерни өттүр 
билип медеглээринче сорук киирген Сүлдеден кээр ачы-буян ха- 
йырлалдары оларга чагыртыр болгай. 33 Чүге дээрге Бурган — корум- 
чурум чок чоруктуң эвес, а амыр-тайбыңның Бурганы-дыр. Ооң 
улузунуң тургусканы бүгү Бурганга бүзүрээннер ниитилелдеринге 
шак ындыг боор. (34А херээженнер чыыштар үезинде ыыттавазыннар. 
Оларга чугаалаарын хоруп каан, чүге дээрге хоойлунуң айытканы дег, 
олар чагыртып чоруур ужурлуг. 35 А бир эвес олар кандыг-бир чүүлдү 
өөренип алыксаар болза, бажыңнарынга баргаш, ашактарындан 
айтырып алзыннар. Херээжен кижиниң бүзүрээннер чыыжынга чүве 

чугаалаары бужар чорук-тур оң.)* 36 Азы Бурганның сөзү чүгле силер- 
ни дамчыштыр кээп турар деп бодаар силер бе? Азы ол чүгле силерге 
келген деп бодаар силер бе? 

37 Бодун медээчи мен азы Сүлде-биле сырый харылзаалыг мен деп 
бодаар кым-даа болза, мээң силерге бижип турар чүүлүм Дээрги-Чая- 
акчының айтыышкыны дээрзин хүлээп көөр ужурлуг. 38А хүлээп 
көрбес болза, ол кижини база хүлээп көрбес болзун. 39 Ынчангаш, 
ха-дуңма, өттүр билип медеглээр ачы-буян хайырлалынче чүткүңер, 
ынчалза-даа билдинмес дылдарга чугаалаар улусту хоруваңар. 40 Чүг- 
ле бүгү чүвени ужур-чурумга тааржыр база чурумнуг кылдыр кылыр 
херек. 


Христостуң катап дирилгени 


1 1Ха-дуңма, мээң силерге медеглээним Буянныг Медээни сактып 
5 келиңер. Ону хүлээп алгаш, үндезин кылып алган силер. 2Си- 
лерге медеглээн чүүлүмден быжыг туттунар болзуңарза, Буянныг Ме- 
дээниң ачызында камгалалды ап турар силер, а оон башка силерниң 
бузурелинер хей черге баар. 3 Бодумнун база хүлээп алганым эң чугула 
өөредигни силерге дамчытканым бо: Бижилгениң баш удур чугаалаа- 
нын ёзугаар бистиң бачыттарывыс дээш, Христос өлген. 4 Бижилгенин 
баш удур чугаалаанын ёзугаар, Ону ажаап каарга, Ол үшкү хүнде катап 
дирлип келген. 5 Ол Пётрга, а ооң соонда он ийи элчинге көзүлген; 
6дараазында беш чүс ажыг ха-дуңмага чаңгыс угда көзүлген (оларның 
хөй кезии ам-даа дириг хевээр, а чамдыызы мечуй бергилээн); 7оон 
соонда Иаковка, а ол ышкаш бүгү элчиннерге; 8адак соонда меңээ — 
хырын иштинден элекке төрүттүнген барасканга дег — көзүлген. 9 Мен 
хамык элчиннерниң эң бичиизи болгай мен, Бурганның бүзүрээннер 
ниитилелин истеп сүрүп турган болгаш, безин чадаарда элчин деп 
адаттырарынга төлеп чок мен. ! Ынчалза-даа Бурганның авыралы- 
биле мен, ам кандыг-дыр мен, ындыг кижи болганым ол-дур. Ооң 
меңээ көргүскен авыралы хей черге барбаан: мен өске элчиннерге 
көөрде, кызымак ажылдап келдим, ылавылаарга, мен-даа эвес, а мен- 
де бар апарган Бурганның авыралы болбайн канчаар. Ч Ынчангаш 
силерге суртаалдаары-биле мээң-даа келгеним азы өске элчиннер- 
ниң-даа келгени хамаанчок. Бис шупту Христостуң катап дирилге- 
нин суртаалдап турган бис, а силер аңаа бүзүрей берген силер. 





* 1444-35 Чамдык бурунгу грек сөзүглелдерде бо ийи шүлүктү 40-ги 
шүлүктүң соонда киирген. 

Өлүглернин катап дирлири 


12 Бир-тээ, бистин суртаалдап турарывыс дег, Христосту өлүглер- 
ден катап диргискен болганда, өлүглерден катап дирлири болдунмас 
дээрзин силерниң чамдыынар канчап шынзыдарыл? 13 Бир эвес 
өлүглерден катап дирлири болдунмас болза, Христос база катап ди- 
рилбээн ышкажыл. ЧА Христос катап дирилбээн болза, бистиң 
суртаалывыс-даа, силернин бүзүрелинер-даа хей черге барган-дыр. 
15 Ынчан артында-ла Бурганга удур меге херечилер боор бис. Чүге 
дээрге Бурганның Христосту өлүглерден катап диргискенин суртаал- 
дап турар-дыр бис, ынчалза-даа өлүглерниң катап дирилбезин шын- 
зыдар болза, Ол Ону катап диргиспээн боор ышкажыл. 16 Өлүглерниң 
катап дирлири болдунмас болганда, Христос база катап дирилбээн 
боор-дур. "А бир эвес Христос катап дирилбээн болза, силерниң 
бүзүрелиңер үре-түңнел чок-тур, бачыттарынар база силерден чайла- 
ваан хевээр-дир. 18 Ынчаарга Христоска бүзүреп чорааш, өлген улус 
кажан кезээде калган боор-дур. !9Христоска идегеливис чүгле бо 
амыдыралывыска херек турган болза, чырык чер кырында бистен 
кээргенчиг кымның-даа чогу ол-дур. 

20 Ынчалза-даа Христос херек кырында өлүглерден катап дирилген. 
Эң баштай ынчаар кылган Кижи ол болган! 2! Чүге дээрге өлүмнүң 
чаңгыс кижи дамчыштыр келгени дег, өлүглерниң катап дирлири база 
чаңгыс Кижи дамчыштыр кээр. 22 Өгбевис Адамның хайында шупту 
улустуң өлүрү дег, Христостуң ачызында шупту улус амыдыралче эг- 
лип кээр. 23 Ынчалза-даа катап дирилгеннер ээлчег ёзугаар катап 
дирлир: баштай — Христос, ооң соонда — Ол ээп келгенде — Аңаа 
бүзүрээн улус. 24А ооң соонда төнчү кээр, Христос бүгү чагырыкчы- 
ларны, эрге-чагырганы азы кара күштерни базып, чок кылгаш, Боду- 
нуң Чагыргазын Бурган Адага хүлээдип бээр. 25 Чүге дээрге Бурган 
Христостуң хамык дайзыннарын Ооң буттарының адаанга чагырт- 
паан шаанда, Ол чагырар ужурлуг. 26 Узуткаттырып каар эң сөөлгү 
дайзын — өлүм боор. 27 Чүге дээрге Бурган «Бүгү чүүлдү Ооң буттары- 
ның адаанга чагырткан». «Бүгү чүүлдү» чагырткан деп чугаалаза-даа, 
ол «Бүгү чүүлдү» Христоска чагыртып каан Бурганның оон аңгы тура- 
ры билдингир. 28 Ол бүгү чүүлдү Аңаа чагырткан соонда, Оглу Боду 
база бүгү чүүлдү Ооң чагыргазының адаанга берген Бурганга чагыртыр. 
Бурган бүгү өртемчейге бүрүн күчүлүг болзун дээш, ынчалдыр болур. 





а Ыд. ыр. 8:7. 

29 Д оон башка өлүглер дээш, сугга суктуруп турар улус чүге ынчап 
турарыл? Өлүглер шуут катап дирилбес чүве болза, олар дээш, сугга 
суктурган херээ чүл? 30 Бис база чүү дээш, боттарывысты базым са- 
нында-ла айыылга таварыштырып турар бис? 31А мен, ха-дунма, хүн- 
нүң-не өлүмче уткуй чиге көөр-дүр мен, бистиң Дээрги-Чаяакчывыс 
Христос Иисустуң мурнунга силер дээш чоргааралым-биле ону ба- 
дыткап болур мен. 32 Ефес хоорайга «араатан аңнар-биле» демисежип 
турган-дыр мен. Кижиниң угаап шыдаар харыы-биле бодаарга, оон 
кандыг ажык чедип алганым ол? Өлүглер катап дирилбес турган бол- 
за: «Ижип-чип аалы, эртен өлгүлээр болгай бис!»а — дээр бе? 

33 Мегеледип албаңар! «Бак эш-өөр эң эки аажы-чанны үрээр». 
34 Угаан-сарыылдыг, ак сеткилдиг амыдыралче эглип келиңер, бачыт 
үүлгедирин соксадыңар! Араңарда Бурган дугайында билиг чок улус 
бар-дыр, силерни ыяттырар дээш, ону чугаалап турарым бо. 


Катап дирлип келген чаа мага-бот 


35 А бир-ле кижи айтырар боор: «Өлүг улус канчап катап дирлирил? 
Олар ээп кээрге, мага-боду кандыг боорул?» 36 Сээдеңиңни! Сээң 
тарып турар үрезинин, өлбээн шаанда, тынгарлып, өзүп үнмес. 37 Та- 
рыырда, бүдүн үнүштү эвес, а тас үрезинни — кызыл-тасты азы өске- 
бир үрезинни — черге хөмер болгай сен. 38А Бурган ооң мага-бодун 
күзээн аайы-биле хевирлеп, үрезин бүрүзүнге хууда мага-ботту хайыр- 
лаар. 3 Амылыгларның мага-боттары дөгере дөмей болбас: кижиниң 
мага-боду дириг амытанныындан, дириг амытанның — куштуундан, 
а куштуу — балыктыындан ылгалдыг. 4 А ол ышкаш дээрниң чыры- 
малдарының мага-боттары болгаш черниң мага-боттары бар. Ын- 
чаарга дээрниң мага-боттарының өндүр чаагайы бир янзы, а черниң 
мага-боттарының — өске янзы. 41 Хүннүң өндүр чайынналчаа бир ян- 
зы, айның болгаш сылдыстарның чайынналчаа өске янзы. Сылдыс- 
тар база чайынналчаа-биле аңгыланып турар. 

4 Өлүглер катап дирлирге, база шак ындыг боор: черге ирип-чы- 
дыыр мага-ботту ажаап каар, а оортан ирип-чыдывас мага-бот көдүр- 
лүр. 43 Черге дүрзүзү бак мага-ботту ажаап каар, а оортан каас-чараш 
мага-бот көдүрлүр. Черге кошкак мага-ботту ажаап каар, а оортан 
күштүг мага-бот көдүрлүр. 4 Черге чер кырынга амыдыраарынга таа- 
рыштырган мага-ботту ажаап каар, а оортан дээрге амыдыраарынга 
таарыштырган мага-бот көдүрлүр. 





а Ис. 22:13. 

Чернин мага-боду бар болганда, дээрге хамааржыр мага-бот база 
бар-дыр. 45 Бижилгеде: «Баштайгы кижи боор Адам амылыг амытан 
апарган» — деп бижээн-даа болгайа. А сөөлгү Адам" менге амыдырал- 
дын унер дезу апарган. 46 Амыдырал баштай дээрге эвес, а черге бот- 
таныр, а оон соонда — дээрге боттаныр. 47 Баштайгы кижи черден 
келген, дой-довурактан чаяаттынган, а ийиги Кижи* дээрден келген. 
48 Черниң кижизи кандыгыл, чер кырында өске улус база шак ындыг. 
Дээрниң Кижизи кандыгыл, дээрниң улузу база шак ындыг. 49 Чер- 
ниң кижизиниң овур-хевирин дөзеп алганывыс дег, дээрниң Кижи- 
зиниң овур-хевирин база дөзеп аар бис. 

50 Ынчангаш силерге чугаалап тур мен, ха-дуңма: эът-бот болгаш 
хандан бүткен улус Бурганның Чагыргазын салгап ап шыдавас. Ол 
ышкаш ирип-чыдый бээр чүүл ирип-чыдывас чүүлдү салгап ап шы- 
давас. 51 Дыннанар, мен силерге чажыт илередийн: шуптувус өлү бер- 
бес бис, ындыг болза-даа Бурган шуптувусту өскертиптер. 52Сөөлгү 
бүрээ эдиптери билек, карак чивеш аразында, көңгүс хензиг өйде өс- 
керлир бис. Ол эдиптерге-ле, өлүг улус ирип-чыдывас апарган туруп 
кээр, бис база өскерлир бис. 53 Ирип-чыдыыр чүүл ирип-чыдывас 
чүүлдү кедип аар, а өлүп-чидер чүүл өлүм чок чүүлдү кедип аар. 54А 
ирип-чыдыыр чүүл ирип-чыдывас чүүлдү кедип аарга база өлүп-чи- 
дер чүүл өлүм чок чүүлдү кедип аарга, Бижилгеде: «Өлүм тиилелгеге 
бастырган-дыр! 55 О өлүм, сээң тиилелгең кайыл? О өлүм, сээң шагар 
дылын кайыл?6»** — деп бижээн сөстер боттаны бээр. 

56 А өлүмнүн шагар дылы — бачыт-тыр, бачыттың күжү - ыдык- 
тыг хоойлуда-дыр. 57 Ынчалза-даа Бурганга өөрүп четтирээли, Ол 
Дээрги-Чаяакчывыс Иисус Христосту дамчыштыр тиилелгени 
биске хайырлады! 58 Ынчангаш, эргим ха-дунмам, туруштуг бол- 
гаш чайгылыш чок бооп көрүңер. Дээрги-Чаяакчының даандырган 
ажыл-херээнге бүгү бодуңарны бараалгадыңар. Дээрги-Чаяак- 
чы дээш кылган ажыл-херээңер хилис барбазын билир-ле бол- 
гай силер. 





* 154547 Сөөлгү Адам/ийиги Кижи — Дээрги-Чаяакчы Иисус Христос- 
ту ынча деп турары ол. 

** 1555 Чамдык бурунгу грек сезуглелдерде бо сөстер эвес, а: «О өлүм, 
сээң шагар дылың кайыл? О тамы, сээң тиилелгең кайыл?» — деп сөс- 
тер бижээн. 





а Э, д. 2:7. 6 Ис. 25:8; Ос. 13:14. 

Иерусалимде бузурээннерге хайырлал чыыры 


1 6 1А ам Бурганның чонунга акша-хөренги чыырынга хамаарыш- 

тыр: Галатиянын Бурганга бүзүрээннер ниитилелинге айтып 
берген чүүлүмнү силер база кылынар. 2Улуг-хүн санында силернин 
кижи бүрүзү, арга-шинээн барымдаалап, берип шыдаар хире акша- 
зын бажынынга шыгжап алзын. Мен чедип кээримге, акша чыгган 
херээ чок болзун дээш, ынчалдыр кылынар. ЗА мен силерге чеде бер- 
геш, бодунарнын шилип алган улузунарга эки үнелел берген чагаалар 
бижээш, чыып алганынар хайырлалды Иерусалимге чедирзиннер 
дээш чорудуптар мен. 4 Мээн база ынаар чедерим херек апарза, олар 
мээн-биле кады чоруптарлар. 


Аян-чоруктар төлевилели 


5А мен силерге Македонияны таварып эрткеш, чеде бээр мен 
(ам Македонияны кежир чоруптарым ол). 6 Мен силер-биле кады 
элээн үе дургузунда, харын мырынай кышты өттүр, артып каарым 
чадавас. Оон соонда кайнаар-даа баар апарзымза, орукче үдеп, дуза- 
лажыр силер. 7 Мен ам силер-биле чүгле орук ара, чай кадында ужура- 
жыр хөннүм чогул, харын Дээрги-Чаяакчынын чөпшээрели-биле 
силерниинге элээн үр боорумга идегеп тур мен. ЗА ам Ефес хоорайга 
Беженги хүннүң байырлалынга чедир турар мен”. 9 Мээң удурланык- 
чыларым хөй-даа болза, анаа улуг ажыл-херек чогудар арганы берип 
турар делгем орук ажыттынган-дыр. 

10 Тимофей силерге чеде бээрге, араңарга тургаш, оон сестир 
чүвези чок болзун дээш, сагыш салыңар. Мен ышкаш, ол база Дээр- 
ги-Чаяакчынын ажыл-херээн бүдүрүп турар болгай. И Ынчангаш 
кым-даа ону куду көрбезин. Ол меңээ чедип келзин дээш, ону орукче 
эп-найыралдыг дөгериндирип, үдептиңер. Мен Тимофейни бүзүрээн 
эш-өөр-биле кады манап турар болгай мен. 

12 Бүзүрээн эживис Аполлос дугайында: мен ооң бүзүрээн эш-өөрү- 
биле кады силерге чеде бээрин аажок дилээн кижи мен. Ынчалза-даа 
оон силерге ам чеде бээр хөннү шуут чок-тур. Арга бар апаарга-ла, 
ол силерге чеде бээр. 





* 168 Беженги хүннүң байырлалы — иудейлернин (а ол ышкаш христи- 
аннарнын) кол байырлалдарынын бирээзи. Частын ортаа үезинде 
Израильге дүжүт ажаалдазын байырлаар байырлал. 


1 Коринфичилерге 16 457 





Түннел дилеглер, байыр чедириишкиннери 


13 Серемчилелдиг болунар, бүзүрелден быжыг туттунунар, туруштуг 
болуңар, күштүг болуңар! 4 Кылып турар бүгү чүүлүнерни ынакшыл- 
биле кылыңар! 

15 Ха-дуңма, Стефанның өг-бүлезин билир силер, олар Ахаия де- 
вискээринге Христоска эң баштай бүзүрей бергеш, боттарын Бурган- 
ның чонунга бараан болдурган улус болгай. Ынчангаш силерден 
дилээрим болза: 19 шак ындыг улусту, а ол ышкаш олар-биле кады 
ажылдап, дуза кадып турар бүгү улусту тооп дыңнап, хүндүлеп чо- 
рунар. 17 Стефан, Фортунат болгаш Ахаик олар бээр чедип кээрге, 
аажок өөрүп тур мен. Чанымда чок силерни олар меңээ солуп турлар. 
18 Олар мээң база силерниң сеткил-сагыжыңарны сорук киирипти- 
лер. Ындыг улусту үнелеп чорунар! 

19 Асиянын Бурганга бүзүрээннер ниитилелдери силерге байыр че- 
дирип турлар. Акила биле Прискилла, а ол ышкаш оларның бажы- 
ңында чыглып турар бүзүрээннер база силерге Дээрги-Чаяакчының 
ынакшылы-биле байыр чедирдилер. 2 Бо черде бүгү ха-дунма силер- 
ге байыр чедирип тур. Ыдыктыг ошкаашкын-биле бот-боттарыңарга 
байыр чедиринер. 

21 Дараазында сөстерни бодум холум-биле бижидим: Павелден 
байыр. 22 Дээрги-Чаяакчыга ынак эвес кижи Оон бүрүнү-биле ангы- 
латтырзын! Маранафа — О Дээрги-Чаяакчы, чедип кел! 23 Дээрги-Ча- 
яакчы Иисустуң авыралы силерге бактаазын! 24 Мээң ынакшылым 
Христос Иисустуң ачызында силер бүгүде-биле кады болзун!* 





* 1624 Чамдык бурунгу грек сезуглелдерде бо шүлүк «аминь» деп сөс- 
биле төнген. 


КОРИНФИЧИЛЕРГЕ 
ИЙИГИ ЧАГАА 


Киирилде сөстер 


1 Бурганның күзел-соруу-биле Христос Иисустуң элчини болган 
Павелден база бүзүрээн эживис Тимофейден байыр. Коринф хоо- 
райда Бурганга бүзүрээннер ниитилелинге, а ол ышкаш бүгү Ахаияда 
чурттаан Бурганның шупту улузунга бижидим. 
2 Бурган Адавыс болгаш Дээрги-Чаяакчы Иисус Христостан келген 
авырал биле амыр-тайбың силерге бактаазын! 


Павелдиң, аргалал дээш, Бурганга өөрүп четтиргени 


3 Бурганга, Дээрги-Чаяакчывыс Иисус Христостуң Адазынга алдар! 
Өршээлдиг Адага база бисти аргалап, деткип чоруур Бурганга алдар! 
4 Бурганның бисти аргалаанының ачызында айыыл-халапка таварыш- 
кан улусту аргалап шыдаар кылдыр, кандыг-даа айыыл-халаптарга 
таварышканывыста, Ол бисти аргалап чоруур. Оларны Бурганның 
биске көргүскен аргалалы-биле аргалап турар бис. 5 Дөгере үлежип 
турарывыс Христостуң хилинчээ кайы хире көвүдээрил, Христосту 
дамчып, биске кээр аргалал база ол хире көвүдээр болгай. в Айыыл- 
халаптарны шыдажып эртип турар болзувусса, силерниң аргалалы- 
ңар база камгалалыңар дээш, оларны шыдажып эртип турарывыс 
ол-дур. Бурган бисти аргалап турар болза, силерни аргалап шыдаар 
боорувус дээш; бистиң шыдажып эртип турар хилинчээвис дег хи- 
линчекти шыдажып эртеринерге дузалаарывыс дээш, аргалап турар- 
дыр. ? Силер дугайты идегеливис быжыг: чүгле хилинчээвисти эвес, 
а аргалалывысты база үлежип турарыңарны билир болгай бис. 

8 Ынчангаш, ха-дуңма, Асияга көрүп эрткенивис шенелделер силер- 
ге база билдингир боорун күзедивис. Ол дээрге хөлүн эрттир, кижи 
шыдажыр аргажок айыыл-халаптар болган, амы-тынныг артар идеге- 
ливис-даа чок турган.  Ишти-хөңнүвүс өлүмге шииттирип алган 
улустуу дег турган. Боттарынга идегээрин соксаткаш, өлүглерни-даа 

катап диргизиптер Бурганга идегей берзиннер дээш, биске ол бүгү 
ынчаар болганы ол. 19 Бурган бисти халаптыг өлүмден адырып каан 
болгаш моон сонгаар-даа адырар. Ол бисти өлүмден ам-даа адырар 
дээрзинге идегээр бис. И Силер база бис дээш мөргүп, биске дузалаар 
болзуңарза, шак ындыг болур. Ынчан хөй улустуң мөргүлүн дыңнап, 
Бодунуң өршээлин биске хайырлааны дээш, шак ол хөй улус Бурган- 
га өөрүп четтирер. 


Павелдиң коринфичилерге кээр болгаш, саадааны 


12 Бо делегейге амыдыралывыска (ылаңгыя силерге хамаарылга- 
выска) бодувусту ажыт-чажыт чокка, Бургандан кээр ак сеткил-биле 
ап келген бис — арын-нүүрүвүс-даа ону бадыткап шыдаар; ол дээш, 
чоргаарланыр бис. Кижинин мерген угаанынга эвес, а Бурганнын 
авыралынга ынанып, бодувусту ап чоруур бис. 13-14 Силерге-даа бол- 
за, номчуп база угаап шыдаар чувенерден ангыда, чүнү-даа биживейн 
турар мен. Бисти ам элээн билип алганынар дег, эчизинге чедир би- 
лип аарынарга идегээр бис: бистин Дээрги-Чаяакчывыс Иисустун 
ээп кээр хүнүнде, силер дээш, чоргаарай бээр бис, силер база бис 
дээш чоргаарап боорунарны билип каар силер. 

15 Ындыг боорунга бүзүрелдиг болгаш, мени дамчыштыр ийи дак- 
пыр ачы-буян алзыннар дээш, ынчан-на силерге чеде бээрин күзеп 
турдум. 16 Македонияже орук ара силерге чеде бээрин, а оон соонда 
Македониядан дедир чоруп ора, оон силерниң дузаңар-биле Иудея- 
же чоруур дээш, база катап силерге кире дүжерин бодап алган мен. 
17 Ынчаар күзеп тура, таанда-ла бодал чок болганым ол бе? Таанда-ла 
мен бо делегейниң эрге-ажыынга чагыртып, «чок» деп бодап тура-ла, 
«ийе» деп, а «ийе» деп бодап тура-ла, «чок» деп турарым ол бе? 18 Бур- 
ган мээң шынчы херечим боор: силерге берген аазаашкыным бирде 
«ийе», бирде «чок» бооп, чайгылып турбаан. ! Бистиң: мээн, Силанын 
база Тимофейниң силерге суртаалдаанывыс Бурганның Оглу Иисус 
Христоска кажан-даа шак ол ийи арынныг, «ийе», «чок» деп деңге чу- 
гаалаар чорук турбаан. Харын Ында чүгле «ийе» бар-дыр. 2 Чүге дээрге 
Бурган чеже-даа аазаашкын берген болза, олар шупту Христосту дам- 
чыштыр «ийе» бооп бадыткаттынар. Ынчангаш бис Ону дамчыштыр 
Бурганны алдаржыдары-биле «Аминь — ылап-ла ындыг» деп чугаалап 
тур бис. 21 Бурган бисти Бодунга бараан боору-биле шилип алгаш, 
Христоска хамааржыр кылдыр силер-биле кады быжыктырып турар. 
22 Ол бисти Бодунуң таңмазы-биле демдектеп, Бодунуң Сүлдезин ма- 
гадылал кылдыр бистиң чүректеривиске сиңирип берген. 

23 Бурганны мээн херечим кылдыр кыйгырып, амы-тыным-би- 
ле даңгыраглап тур мен: мынчага чедир Коринфиге ээп келбээн 
чылдагааным — силерни хайыралаанымда. 24 Бодувусту силерниң 
бүзүрелинерни башкарар дээргилер кылдыр санавайн, харын чүгле 
силернин-не өөрүшкүнер дээш, силер-биле кады ажылдап турары- 
выс ол-дур, а силер бүзүрел ачызында чайгылыш чок-тур силер. 


1Силерниң хөңнүңер баксыратпас дээш, силерге база катап бар- 

базын быжыы-биле шиитпирлеп алдым. 2 Силерниң хөннүнер 
баксырадып турар болзумза, бодумнуң-на муңгарадып кааным си- 
лерден өске, мени өөртүп, хөңнүм чазап турар кым-даа чок. 3 Мени 
өөртүр ужурлуг улус, силерге чеде бээримге, хөңнүм баксыратпазын 
дээш, дем бир чагааны бижээн ужурум ол. А мээң өөрүшкүм шупту- 
нарнын өөрүшкүнер боор деп, силер бүгүдеге бүзүрээр мен. 4 Мен 
ол чагааны аажок мунгарап-деңгереп, караамның суун төп, хөрек- 
чүрээм дакпыжап оргаш, бижээн мен, ынчалза-даа силерниң хөң- 
нүңер баксырадыр дээш эвес, а силерге ынакшылымның кайы хире 
күштүүн билип алзыннар дээш. 


Улустуң хөңнүн баксыраткан кижини өршээри 


5 Араңарда хөннүм карарткан бир кижи бар деп бодаар болзуңарза, 
ол мээң эвес, а бети дизе (хөөретпес дээш, ынчаар чугааладым) 
шуптуңарның хөңнүн карартып каан болгай. 6 Силерниң хөй кезии- 
нернин кеземчези-ле ол кижиге четчир боор. 7А ам ону өршээп, дет- 
кээнинер дээре, оон башка ооң сеткил-хөңнү мунгарап, ийлей бээр. 
8 Ынчангаш силерден дилеп тур мен: аңаа ынааңарны шынзыдып 
көрүңер!  Шенелделерни шыдажып эрткенинерни, бүгү чүүлдерге 
дыңнангыр бооп турарыңарны билип аар дээш, ол чагааны бижээн 
болгай мен. ВА кымны өршээр-дир силер, мен база ол кижини өр- 
шээр мен. А мээң өршээлим дээрге (ол кижини өршээп боор чүүл 
менде ылап-ла бар болза), ону Христостуң мурнунга силер дээш, 
П эрлик бисти кажарлап кааптазын дээш, өршээгеним ол-дур. Бис 
эрликтиң кара сагыштыг бодалдарын эки билир болгай бис. 


Буянныг Медээни ак сеткилдии-биле нептередири 


12 Ынчаарга Христос дугайында Буянныг Медээни медеглээр дээш, 
Троада хоорайга чедип кээримге, Дээрги-Чаяакчы ажык орукту ме- 
нээ белеткеп каан болду. 13 Ындыг болза-даа сеткил-сагыжым оожур- 
гап шыдавады, чүге дээрге бүзүрээн эжим Титти оон тыппайн бардым. 

Ынчангаш ында Бурганга бузурээннер ниитилели-биле байырлаш- 
каш, Македонияже чорупкан мен. 

14 Бурганга өөрүп четтирдим — Ол бистин Христоска башкарты 
бергенивис дамчыштыр Бурганнын тиилелгезин кергузуп турар база 
Христос дугайында билигни, чаагай чыт дег, чер болганга тарадып 
чоруур. 15 Чүге дээрге бис камгалалдын оруу-биле-даа бар чыдар база 
өлүмнүн оруу-биле-даа бар чыдар улустун аразында Христостун 
Бурганга кывыскан чаагай чыттыг өргүлү бис. 16 Чамдык улуска бис — 
чугле олумнун бак чыды бис, а өске улуска — амыдыралдын тынга- 
рыкчы чаагай чыды бис. Кым ол үүлени эдилеп шыдаарыл? 17Хөй-леө 
улус дег, олча-ажык харааш, Бурганның Медээзин хажытпайн турар- 
дыр бис. Харын ак сеткилдиивис-биле, Бурганнын чоруткан улузу 
дег, Христос-биле сырый харылзаалыг бооп, Бурганнын мурнунга 
суртаалдап турар бис. 


Чаа Дугуржулга-чагыгга бараан боору 


1Ам база катап бодувуска эки үнелел бээрин оралдажып турбаан 

бис бе? Таанда-ла биске база, өске улуска ышкаш, силерге би- 
жээн азы силерниң бижээниңер эки үнелелдиг чагаалар херек бе? 
2Чок ыңар! Силер боттарыңар — бистиң чагаавыс силер! Бистиң 
чүректеривиске бижиттинген, бүгү улустуң билири, кижи бүрүзүнүң 
номчуп турары чагаа силер. 3 Бистиң бараан болуушкунувус ачызын- 
да Христостуң бижээн чагаазы — силер-дир силер. Ындыызын бүгү 
улус көрүп турар. Будук-биле эвес, а дириг Бурганның Сүлдези-биле 
бижээн; калбак даштарга эвес, а кижилерниң чүректеринге бижээн 
чагаа силер. 

4 Бурганның мурнунга силер дээш шак ындыг бүзүреливис Хрис- 
тостуң ачызында бар. 5 Бараан боор арга-шинээвис бистен үнүп турар 
деп шыдавас бис, ынчаар бодапкы дег чүү-даа чүве бистиң боттары- 
выста чок. Ындыг арга-шинээвис чүгле Бургандан келген. 6 Ол биске 
Чаа Дугуржулга-чагыгга бараан боор арга-шинекти хайырлаан. Чаа 
Дугуржулга-чагыгда үжүк азы бижимел ыдыктыг хоойлу эвес, а Сүлде 
кол черни ээлеп турар. Чүге дээрге үжүк өлүмге чедирер, а Сүлде 
амыдыралды хайырлаар. 

7 Калбак даштарга оюп каан үжүктерге үндезилээн эрги Дугуржул- 
га-чагыгга — өлүмче аппаар ыдыктыг хоойлуга бараан боору кайы 
хире алдарлыг ийик, сактып келиңерем. Алызы барып, ындыг алдар 
арлып чиде-даа бээр болза, Моисейниң ол алдарга шондуруп, чайын- 
наан арнынче чиге көргеш, израиль чоннуң караа чылчырыктап 

турган болгай. 8А Сүлдеге хамааржыр Чаа Дугуржулга-чагыгга бараан 
боору оон кайы хире алдарлыг боор ужурлуг деп?! 9 Шииткелге чеди- 
рер ыдыктыг хоойлуга бараан боору ындыг чайынналчак алдарга 
бургеткен болза, агартыышкынга чедирер Чаа Дугуржулга-чагыгга 
бараан боору оон кайы хире өндүр улуг алдарлыгыл! ВА Эрги Дугур- 
жулга-чагыгның алдарының чайынналчаа оон артык улуг алдарның 
чайынналчааның мурнунга бүлүрере берген.  Арлып чиде бээр чүүл 
безин чайынналчак алдарлыг болза, арлып читпес чүүл оон кайы хире 
өндүр улуг алдарлыгыл! 

р Бир-тээ, бисте шак ындыг идегел бар болганда, ажык-хостуг сур- 
таалдап тур бис. 13 Израиль чон шак ол арлып чиде бээр алдарнын 
төнчүзүн көрбезин дээш, арнын шывыг-биле шып турган Моисейге 
дөмей болбас бис. № Ынчалза-даа оларның угаан-бодалы чүве эскер- 
бес хевээр-дир. Бөгүнге чедир, Эрги Дугуржулга-чагыгның сөстерин 
номчуп турда, ол шывыг оларның угаан-бодалындан ап кагдынмаан- 
дыр, чүге дээрге ону чүгле Христостуң ачызында ап кааптып боор- 
дур. 15 Бөгүнге чедир, Моисейниң хоойлузун номчуп турда, ол шывыг 
оларның чүректерин шып арткан хевээр-дир. 16 Ынчалза-даа кижи 
Дээрги-Чаяакчыже эглирге, ол шывыгны ап кааптар. 17 А ол Дээрги- 
Чаяакчы дээрге Сүлде-дир, ынчаарга Дээрги-Чаяакчының Сүлдези 
кайда барыл, ында хосталга бар. !8 А бис шупту, шывыг-биле дугла- 
ваан арыннарлыг бооп, Дээрги-Чаяакчының алдарының чайыннаа- 
жын, көрүнчүкте дег, көрүп турар бис. Ынчан Ооң овур-хевиринге 
улам-на дөмейлежип, улам-на чайынналчак алдар-биле чырып, өс- 
керлир бис. Ол өскерилгевисти Дээрги-Чаяакчы боттандырар, а Ол 
дээрге Сүлде-дир. 


Бараан бооп турар кошкак улуста бар Бурганның эртине-байлаа 


1Ынчангаш бис — Бурганның шак ындыг бараан болуушкунну 

Бодунуң өршээлдии-биле хүлээндирип каан улузу, сорук-күжүвүс 
кошкаш дивес бис. 2 Ынчанмайн канчаар, ыянчыг боорга, чажырар 
ажыл-херектерден ойталаан болгай бис; кажарлавайн база Бурганның 
Медээзин хажытпайн турар болгай бис. Харын алыс шынны ажыы- 
биле медеглеп, Бурганның мурнунга, боттарывысты бүгү улустуң 
арын-нуурунге хүлээдип турар бис. 3 Бистиң медеглеп турарывыс 
Буянныг Медээ кандыг-бир кижиге дуглалдыр шыптына берген- 
даа болза, ол чүгле өлүмнүң оруу-биле чоруп орар улуска дуглаглыг 
боор. 4Амгы бо делегейниң «бурганы» - эрлик шак ол бүзүревээн 
улустуң угаан-бодалын чүве эскербес кылып каарга, олар Христостуң 

алдарынын дугайында Буянныг Медээнин чырыын кербес-тирлер, а 
Христос — Бурганнын* овур-хевири болгай. 5 Боттарывысты алдаржы- 
дар дээш, суртаалдавайн турар болгай бис, харын Иисус Христос — 
Дээрги-Чаяакчы дээрзин, а бис — Иисус дээш, силернин чалчаларынар 
бис дээрзин суртаалдап турар болгай бис. 6 «Думбейден чырык чырып 
келзин» — деп чугаалаан Бурган, Иисус Христостун арнында чыраан 
Бодунун алдарын бисти билип алзын дээш, чуректеривиске ча- 
йынналдыр чырый берген. 

7Ол эртине-байлакты шыгжаан улус чүгле бөдүүн дой савалар дег 
бис. Ындыг болганывыста, шак ол дээди күштүң бистен эвес, а Бур- 
гандан кээп турары илден-дир. 8 Бисти чүк бүрүзүнден кызып-кыйып 
турар, ынчалза-даа бастыртып албаан бис. Аай-бажын тыппастай 
бээр бис, ынчалза-даа идегеливис ышкындырбаан. Бисти истеп 
сүрүп турар, ынчалза-даа Бурган бисти кагбаан. Донгайтыр шапты- 
рып аар бис, ынчалза-даа узуткаттырбаан бис. 10 Иисустуң амыдыралы 
база бистиң мага-бодувуска илереп келзин дээш, Иисустуң өлүмүн 
мага-боттарывыска үргүлчү ап чоруур бис. И Иисустуң амыдыралы 
база өлүмнүг мага-бодувуска бодун илеретсин дээш, бисти — дириг 
улусту, Иисус дээш, үргүлчү өлүмге онаап турар. 12 Ындыг болганда 
өлүм бодунуң салдарын биске көргүзерге, амыдырал бодунуң салда- 
рын силерге көргүзүп турар-дыр. 

13 «Мен бүзүрей берген мен, ынчангаш чугаалап турдум»? — деп Би- 
жилгеде бижээн бүзүрелди берип турар Сүлде бисте бар болганда, бис 
база бүзүрей бергеш, чугаалап турарывыс бо. 4 Билир бис: Дээрги- 
Чаяакчы Иисусту катап диргискен Бурган бисти база Ооң-биле катай 
катап диргизиптер болгаш силер-биле кады Бодунуң мурнунга тургу- 
зуптар. 15 Силерге ачылыг болзун дээш, хилинчек көрүп турар болгай 
бис. Ооң түңнелинде Бурганның авыралы улам-на хөй улусту бүргей 
ап турар; Бурганны алдаржыдары-биле оларның өөрүп четтирииш- 
кини улам-на хөй куттулуп турар. 

16 Ынчангаш сорук-күжүвүс кошкаш дивес. Харын бистиң дашты- 
кы мага-бодувус элеп, харыксыраза-даа, иштики ужур-уткавыс хүн 
бүрүзүнде чаартынып орар. ! Түр када көөр, ажып эртери белен хи- 
линчээвис биске эгээртинмес улуг мөңге алдар эккээр, ол алдар 





* 44 Чамдык бурунгу грек сезуглелдерде «Бурганның» деп сөске 
«көзүлбес» деп сөстү немээн. 





а Ыд. ыр. 115:1. 

хилинчээвисти хөй катап чая базар. 18 Көрүжүвүс көстүр чүүлче эвес, 
а көзүлбес чүүлче угланган. Чүге дээрге көстүр чүүл - түр када, а 
көзүлбес чүүл — мөңге. 


Мөңге амыдыралды манаары 


1 Билир бис: чер кырында тур када чадырывыс — бистиң мага-бо- 
5 дувус буступ кээп дүжер болза, дээрде турар мөңге, кижи холу 
тутпаан бажыңывыс бар. Ону биске Бурган хайырлаар. 2Дээрнин ол 
шывыын каъттанып аарын четтикпейн манап, амдыызында маңаа 
тура, уё-човуурувус төп турар-дыр бис. 3 Шак ынчаар кеттинип ал- 
гаш*, бис моон соңгаар чанагаш болбас бис. 4 Ынчалза-даа ам дээре- 
зинде бис шупту мага-бодувустуң чадырында хевээр бооп, бергедеп 
човууртап турар бис. Черде мага-бодувустан адырлып аар дивээн бис, 
ындыг болза-даа өлүмнүг чүүлдү амыдырал бодунга сиңирип алзын 
дээш, дээрниң мөңге хевин каъттанып алыксап турар бис. 5 Шак ол 
сорулга ужун Бурган бисти белеткээн болгаш аазаашкынын күүседи- 
риниң магадылалы кылдыр Бодунуң Сүлдезин биске берген. 

6 Ынчангаш бис үргүлчү сорук-күштүг бис база ол ышкаш мону 
билир бис: черде мага-бодувуска чурттап турар үевисте Дээрги-Ча- 
яакчыдан ыракта, хары черде турар дег бис. 7(Бис каракка көстүр 
чүүл-биле эвес, а бүзүрел-биле амыдырап турар болгай бис.) 8Сорук- 
күштүг бооп, мага-бодувустан үндүр көшкеш, Дээрги-Чаяакчының 
чанынга туруп аарын дээре деп көөр бис. 9 Ынчангаш черде мага-бо- 
дувуска чурттап-даа тургаш азы хары черге-даа тургаш, бистиң эң-не 
улуг чүткүлүвүс — Ооң сеткилинге кирери болзун. ! Чүге дээрге черде 
мага-бодувуска амыдырап тура, кылган бүгү буянныг-даа, бузуттуг- 
даа херектеривис дээш, шаңналды азы кеземчени ап, бис шупту 
Шииткекчи Христостуң мурнунга турар ужурлуг бис. 


Эптежилгени суртаалдаар даалга 


п Ынчангаш бис, Дээрги-Чаяакчыдан коргары деп чүл дээрзин би- 
лир болгаш, улусту бүзүредип турар бис, а бистиң кымнар боорувус 
Бурганга билдингир; силерниң арын-нүүрүңер база ону билир дээр- 
зинге идегээр мен. 12 Бис боттарывысты база катап силерниң мурну- 
ңарга мактаар бодавадывыс. Бис дээш, чоргаараар арганы силерге 
берип тур бис. Ынчан силер чүректе шыгжаттынган чүүл-биле эвес, 





»53Чамдык бурунгу грек сөзүглелдерде «Кеттинип алгаш» эвес, а 
«Хеп кетпээн-даа болза» деп бижээн. 

а даштыкы байдалдар-биле мактанган улуска удур харыы берип 
шыдаар силер. 13 Угаанывыс анаа эвес-даа бооп турза, Бурган дээш, 
ындыывыс ол-дур. А чарт угаанныг бооп турзувусса, силер дээш, ын- 
дыывыс ол-дур. МХристостун ынакшылынга башкарты бергенивис 
бисти мындыг түннелге эккелген: бугу улус дээш, бир Кижи өлү бер- 
ген болза, бүгү улус база өлү бергени ол-дур. 15Оон бүгү улус дээш 
өлүмүнүн сорулгазы мындыг турган: амылыг арткан улус ам бодун 
бодап эвес, а олар дээш елген база өлүглерден катап дирилген Ону 
бодап амыдыраар ужурлуг. 

16 Ындыг болганда бис ам моон сонгаар кымны-даа кижиге хамаа- 
рышкан хемчээл-биле хемчээвейн турар бис. Христосту кажан-бир 
шагда база ынчаар хемчээп чораан болзувусса, ам ынчаар хемчээвес 
апарган бис. Ў Ынчангаш Христос-биле сырый харылзаалыг апарган 
кижи ам Бурганның чаа чаяалгазы боор. Эрги чүве эрте берген — чаа ёзу- 
чурум догуннай берген. 18 А ол бүгү Бургандан келген. Ол Христосту дам- 
чыштыр бисти Боду-биле эптештиргеш, улусту Боду-биле эптештирер 
даалганы биске берип каан. 19 Бурган кижи терелгетеннин кем-буруузун 
ооң кырынга дүжүрбейн, Христосту дамчыштыр Бодун бо делегей-биле 
эптештиргеш, эптежилге дугайында медээни тарадырын биске дааскан. 

20 Ындыг болган телээде бис — Христостуң бүрүн эргелиг элчинне- 
ри бис, Бурган Боду бисти дамчыштыр улусту кыйгырып турар. 
Христостуң өмүнээзинден силерге аажок улуг дилеглиг бис: Бурган- 
биле эптежип алыңар! 2! Бурган кажан-даа бачыт үүлгетпээн Кижиге 
бистиң бачыдывыс дээш, кеземче онааган. Христос-биле сырый ха- 
рылзаалыг апаргаш, Бурганның мурнунга актыг боорувус дээш, 
ынчалдыр бүткени ол. 


6 1 Бис, Бурган-биле кады ажылдап турар улус, силерден аажок 
дилеп тур бис: Оон хайырлаан авыралын хүлээп алган болганы- 
нарда, ол ажык чок калбазын!2 Бурган мынча деп турар болгай: «Таа- 
рымчалыг үеде Мен сени дыннап каан мен, камгалал хүнүнде Мен 
сенээ дузалаан мен»а. Ам дыннанар: ол таарымчалыг үе, ол камгалал 
хүнү келген ышкажыл! 

3 Бистин бараан болуушкунувусту кым-даа чемелевезин дээш, кымга- 
даа моондак тургузар хөннүвүс чок. 4-5 Харын бодувусту бугу чүүлдерге 
Бурганга бараан болган улус кылдыр көргүзүп, бүгү шенелделерни: 
айыыл-халаптарны, түрегделди, аар-Оергелерни, эттедип-соктурарын, 

кара-бажынга хоругдаттырарын, биске удур уймээн-хелзээзин ундуре- 
рин, чилчик үстүр ажыл-ишти, уйгу чок дүннерни, аштап-суксаарын 
шыдамык ажып эрттип турар бис. 6 Бисте арыг амыдырал, билиг, шы- 
дамык чорук, буянныг чорук, Ыдыктыг Сүлденин ачы-буян хайыр- 
лалдары, чүректин ханызындан ынакшыл, 7алыс шыннын Медээзи, 
Бурганнын күчү-күжү база бар. Бис буянныг чоруктун чепсектери- 
биле камгаланырынга-даа, халдаарынга-даа белен бис. 8Алдар-хүн- 
дүге-даа, ат-алдарывыстын баксыраарынга-даа, нүгүлдедиринге-даа 
база мактадырынга-даа белен бис. Бисти мегечилер деп турза-даа, ак 
сеткилдиг бис. 9 Ат-сурагжываан деп турза-даа, улуска билдингир бис. 
Өлген деп турза-даа, керунерден — дириг-дир бис! Бисти кезетсе-даа, 
өлбээн-дир бис. 10 Бисти мунгаратсаза-даа, ургулчу өөрүп турар бис. 
Ядыы-даа болзувусса, хөй улусту байыдып турар бис. Чувус-даа чок, 
куруг-даа болзувусса, бугу чуулду эдилеп турар бис. 

п Коринфичилер, силер-биле ажык, хостуг чугаалаштывыс. Чурек- 
теривисте чүү барын силерге тө каап бердивис. 12 Силерге аажок хан- 
дыкшаан бис, а силер база биске ындыг хамаарылгалыг боорундан 
тыртылар-дыр силер. 13 Бодумнуң ажы-төлүмге дег, силерге чугаалап 
тур мен: биске база шак ындыг хамаарылгалыг болуңар, чүректери- 
ңер биске ажыдып беринер! 


Бурганга бердинген амыдыралче кыйгырыг 


14 Бурганга бүзүревээн улус-биле чаңгыс дөнгү кетпенер. Бурганга 
шынчы чорук-биле бачыттың аразынга кандыг харылзаа турарыл? 
Чырык биле дүмбейниң аразында дөмей чүү барыл? !5 Христос биле 
Велиарнын* аразынга эп-сеткил турар бе? Азы бүзүрээн кижи биле 
бүзүревээн кижиде дөмей чүү барыл? 16 Бурганның өргээзи биле дүр- 
зү-бурганнарда дөмей чүү барыл? А бис** — дириг Бурганның өргээ- 
зи-дир бис. Бурган мынча дээн-не болгай: «Мен оларның аразынче 
көжүп келгеш, олар-биле кады чурттай бээр мен. Мен оларның Бур- 
ганы апаар мен, а олар Мээң чонум апаар». !? «Ынчангаш оларның 





* 615 Велиар — Чамдыкта эрликтин бир ады кылдыр ажыглаттынып 
турган. Велиал деп аттың бир адаар хевири, еврей дылда «Көңгүс үне 
чок» дээн сөстен укталган ат. 

** 616 Чамдык бурунгу грек сөзүглелдерде «бис» эвес, а «силер» деп 
бижээн. 

аразындан уне беринер, ангыланып алынар — деп, Дээрги-Чаяакчы 
чугаалап турар, — арыг эвес чуулге дегбенер, Мен ынчан силерни 
хүлээп аар мен»а. 18 «Мен силерниң Аданар апаар мен, а силер мээн 
оглу-кызым апаар силер» — деп, Бүрүн күчүлүг Бурган чугаалаанб. 


1Эргим эш-өөрүм, ындыг аазаашкыннарны биске берген-дир. 
7 Ынчангаш мага-ботту болгаш сүлдени бужартадыптар бүгү чүүл- 
ден арыгланып аалы, Бурганны хүндүлээн коргуушкун-биле бодувус- 
ту Бурганга бүрүнү-биле бараалгадып, амыдыраалы! 


Бачыдын билинген коринфичилер дээш, Павелдиң өөрүшкүзү 


2Чүректеринерге турар черден биске хостап бериңер! Бис кымны- 
даа хомудатпаан, кымга-даа хора чедирбээн, кымдан-даа олча-ажык 
хараваан болгай бис. 3Силерни буруудадыр дээш, чугаалавайн тур 
мен. Моон мурнунда база чугаалап турдум чоп: өлүр-даа болза, си- 
лер-биле кады өлүрүнге чедир, амыдыраар-даа болза, силер-биле 
кады амыдыраарынга чедир, чүректеривисте ынчалдыр синниккен 
силер. 4Силерге бүрүнү-биле бүзүрээр мен, силер дээш, аажок чор- 
гаараар мен! Бүгү айыыл-халаптарывыс үезинде сагыжым аргалалга 
база эгээртинмес өөрүшкүге бүргедип чор. 

5 Македонияга чедип келген соовуста безин, биске амыр-дыш тур- 
баан болгай. Бисти бүгү чүктерден хай-халап кызагдаан: долгандыр 
чөңгээлиг аас-дыл, а сеткил-сагышта — коргуушкуннар. 6 Ынчалза- 
даа сеткил-сагыжы ундараан бүгү улусту аргалап, деткиир Бурган 
Титтин чедип келгени-биле бисти база аргалап, деткээн. 7 Чүгле ооң 
чедип келгени-биле эвес, а силерниң ону аргалап, деткээниңер-биле 
база. Бисти кайы хире көрүксээниңерни, кайы хире хараадап муңга- 
рааныңарны, мени дээш, кайы хире сагыш човап турарыңарны ол 
биске чугаалады. Ынчангаш мен оон-даа артык өөрүп-байырладым! 

8А мээң чагаам хөннүнер баксыраткан-даа болза, ол дээш, ам ха- 
раадавайн тур мен. Ол чагаам, үр эвес үеде-даа болза, хөңнүңер бак- 
сыратканын эскердим. Ынчангаш хараадаан-даа болзумза, 9мен ам 
өөрүп тур мен: хөңнүңер баксыраааны дээш эвес, а кемзинген сетки- 
лиңер ачызында бачыдыңар билингениңер дээш. Хөңнүңер баксы- 
рааны Бурганның күзел-соруу-биле болган-на болгай, бис силерге 
кандыг-даа хора чедирбээн бис! 19 Бургандан келген мунгарал ба- 
чытты минниринге чедирер, ындыг болганда камгалалга чедирер, 

ол дугайында хомудаан херээ чок. А бо делегейниң муңгаралы чүгле 
өлүмге чедирер. Ч Бодап көрүңерден: Бурганның күзел-соруу-биле 
хөңнүнер баксыраарга, чүү болган-дыр? Кем-бурууңар чогун көр- 
гүзер дээш, кайы хире чүткүлдүг-дүр силер! Кайы хире хорадап база 
хөлзеп-дүвүреп, кайы хире бисти көрүксеп, кайы хире чүткүлдүг 
бооп, кем-буруулуг кижини кайы хире кезедиксеп турар-дыр силер! 
Бо херекке арыыңарны бүрүнү-биле шынзыткан силер. 12 Ынчан- 
ганда мен силерге ол чагааны бижээн-даа болзумза, кем-буруу үүл- 
геткен кижини сойгалаар дээш-даа эвес, качыгдаан кижи дээш-даа 
эвес, а Бурганның мурнунга биске кайы хире бердингенинер боду- 
ңарга илдең апарзын дээш, бижээн мен. 13 Ооң түңнели бисти арга- 
лап, деткиди! 

А ол аргалалдан аңгыда, Тит өөрүп турар боорга, оон-даа артык 
өөрээн бис. Силер шупту ооң ишти-хөңнүнде кара дашты ап октап- 
кан болгай силер. 14 Мен ооң мурнунга силерни аажок мактап турган 
болгай мен, ам кээп, силер дээш, арным кыспады! Харын силерге 
чугаалап турар бүгү чүүлүвүс-даа, а ол ышкаш Титтиң мурнунга си- 
лерни мактаан чугаавыс-даа шынныг болду. 15 А ам, ону канчаар тооп 
дыңнап турганыңарны, кайы хире хүндүткеп база коргуп хүлээп алга- 
ныңарны сактып келгеш, Титтиң силерге сеткилиниң ханызындан 
хандыкшыыры дам баар-дыр. !6 Ынчангаш бүгү чүүлдерге силерге 
идегеп боорум дээш, өөрүп тур мен! 


Иерусалимде чурттаан христианнарга хайырлал чыылдазы 


1Ха-дуңма, Македонияның Бурганга бүзүрээннер ниитилел- 
8 деринге хайырлаан Бурганның авыралының дугайында билип 
ап көрүңер. 2 Олар кадыг-дошкун шенелделерге таварышса-даа, 
кызыгаар чок өөрүшкүге бүргеткен база кедергей ядыы боттары 
экииргээ-биле өй-хемчээл чок бай улус-тур! З Оларның шыдаар 
шаа-биле, харын-даа шыдаар шаандан артыр, эки туразы-биле 
хайырлал берип турганын херечилээр мен. 4 Бурганның улузунга 
дуза кадарынга киржир өршээлди оларга көргүзерин бистен дилеп, 
олар ээрежип турдулар. 5 Шак ындыг боор деп, бис шуут манаваан 
бис! Олар хамыктың мурнунда боттарын Дээрги-Чаяакчыга ба- 
раалгатканнар, а ооң соонда Бурганның күзел-соруун ёзугаар биске 
база бердинипкеннер. 6 Ынчангаш бис Титтен ачы-буянның ол 
ажыл-херээн, эгелеп алганы дег, силерниң араңарга эчизинге чеди- 
рерин дилээн бис. 7 Силерде бүгү чүве четчир болгаш артар-дыр: 
бүзүрел-даа, чечен сөс-даа, билиглер-даа, чүткүлүңер-даа, бистиң 

ынакшылывыс-даа*. А ындыг болганда бо буянныг ажыл-херекке 
база экииргээнерни кергузунер. 

8 Мен силерге айтыышкын берген дег чугаалавадым. А өске улус- 
тун чүткүлдүүн силерге чугаалап тура, ынакшылыңарның шынныын 
шенеп турарым ол. 9 Бистиң Дээрги-Чаяакчывыс Иисус Христостуң 
авыралдыын билир-ле болгай силер. Ол Бодунун ядыызын дамчыш- 
тыр силерни байыдары-биле, бай турган боду, ядыы апарган. 

1041 Ол дугайты мээң, силерге ажыктыг болгу дег чүүлге хамаарыш- 
тыр, сүмем бо-дур: эрткен чылын-на эгезин салып алган, аажок 
күзеп-чүткээн ажыл-херээңерни ам эчизинге чедириңер. Эгезинде 
бодап алганыңар дег, чүткүлдүг болуңар, хайырлал бээрде, арга-ши- 
нээнер барымдааланар. 12Чүге дээрге силерде күзел-чүткүл-ле бар 
болза, чүңер чогун эвес, а чүңер барын барымдаалап, Бурган силер- 
ниң хайырлалыңарны хүлээп алыр. 

13Силерге аар-берге болзун, а өске улуска чиик болзун деп бода- 
вайн тур бис. Чугаа бир дең боор дугайында чоруп турар. !4Амгы үеде 
силерниң артыкшылыңар оларның чединмезин долдуруп шыдаар, а 
ооң соонда оларның артыкшылы силерниң чединмезиңерни долду- 
рар. Шак ынчалдыр деңнежилге тургустунар. 15 Бижилгеде мынчаар 
бижээн болгай: «Хөйнү чыып алган кижиде артыкшыл чок болган; 
эвээшти чыып алган кижи чединмес чорукту билбес болган». 


Тит биле ону эдерген ийи кижи 


16 Бурган силер дээш, база-ла ындыг чүткүл долган сагыш човааш- 
кынны Титтиң чүрээнге сиңирген боорга, Аңаа өөрүп четтирдим. 
17 Ол чүгле бистиң дилээвисти хүлээп аарындан аңгыда, боду четтик- 
пейн чүткүп, эки туразы-биле силерже чоруп турар кижи. 18Титке 
эштей бир бүзүрелдиг эживисти чоруттувус, Буянныг Медээни сур- 
таалдааны-биле ол бүгү-ле Бурганга бүзүрээннер ниитилелдеринде 
бедик үнелелди ап турар кижи. !9 Бараан болуушкуннуң бо хайырла- 
лын боттандырарынга биске идиг болзун дээш, Бурганга бүзүрээннер 
ниитилелдери ону шилип алган. Ооң ол дузазы Дээрги-Чаяакчыны 
алдаржыдарынга чедирер база бистиң чүткүл-соруувуска дүгжүп турар. 
20 Биске хүлээткен хөй акша-хөреңгини канчаар аайлап-башкарып 





* & Чамдык бурунгу грек сөзүглелдерде «Бистиң ынакшылывыс» эвес, 
а «Биске ынакшылыңар-даа» деп бижээн. 

турарывыс ужун бисти чемелепки дег чылдакты кымга-даа бербес 
дээш, кызып турар болгай бис. 21 Чүгле Бурганның мурнунга эвес, 
а улустуң мурнунга база эки чүүлдү кылыр дээш, сагыш салып ту- 
рар бис. 

22А олар-биле кады база бир бүзүрээн эживисти чорудуп тур бис: 
ооң чүткүлдүүн хөй янзы байдалдарга шенеп көрген улус бис. Ол ам 
улам-на чүткүлдүг апарган, чүге дээрге силерге аажок ынанып турар. 
23 А Титти алыр болза, ол мээң силерге хамаарылгалыг бүгү ажыл- 
херектеримге мени эдерип, кады ажылдап чораан кижи; а демги 
бүзүрээн ийи эживиске хамаарыштыр чугаалаар болза, олар — Бур- 
ганга бүзүрээннер ниитилелдериниң элчиннери-дир, Христоска 
алдарны эккеп турар улус-тур. 24 Ынчангаш Бурганга бүзүрээннер 
ниитилелдериниң мурнунга ол улуска ынааңарны бадытканар база 
силер дээш анаа эвес чоргаарап турарывысты көргүзүңер. 


Өске улуска экииргек кижиге Бурган ынак 


1Бурганның улузунга дуза дугайында силерге бижиири эргежок 
9 чугула эвес боор. 2Силернин ол ажыл-херекке чуткулдуунерни 
билир мен, македончулар мурнунга силерни мактап шаг болдум: Аха- 
ияда Бурганга бүзүрээннер ниитилели эрткен чылда-ла ону кылы- 
рынга белен турган деп турдум. Силерниң чүткүлүңер хөй улусту 
ажыл-херекче сорук киирипкен. 3 Ол дугайты силерни хей черге мак- 
таан диртпес дээш, Бурганга бүзүрээр эш-өөрнү дөмей-ле силерже 
чорудуп тур мен. Ачы-дуза хайырлаарынга белен бооруңарны чугаа- 
лап турдум чоп. ЗА оон башка мээң-биле кады македончулар чедип 
кээрге, белен эвес болзуңарза, канчаарыл? Ындыг бүзүрелдиг макта- 
нып тургаш, ыянчыг байдалга киргей-ле бис, а силерге кайы хире 
ыянчыын чугаалааш-даа канчаар! 5 Ооң мурнунда-ла аазаанынар 
хайырлалды баш бурунгаар белеткеп кагзыннар дээш, бүзүрээн 
эш-өөрнүң силерге бисти мурнай чеде бээрин дилээри эргежок чугу- 
ла-дыр деп шиитпирледим. Ол хайырлал ынчан ылап-ла эки тура-би- 
ле чыгдынган хайырлал боор база албадал-биле чыгган үндүрүг дег 
эвес боор. 
6Сактып алыңар: үрезин харамнанган кижиниң дүжүдү база чегей 
боор, а элбээ-биле тараан кижиниң дүжүдү база элбек боор. 7Кижи 
бүрүзү, муңгаравайн база «Албадалга кирдим» деп бодавайн, чүрээ 
чежени бээр дээр болдур, ынчаны берзин. Чүге дээрге Бурган өөрүш- 
күлүг берип турар кижиге ынак. 8 Бурган силерни кандыг-даа ачы-бу- 
ян хайырлалдары-биле байыдып шыдаар. Ынчан херектиг хамык 

чүве силерге кезээде бар бооп, кандыг-даа буянныг ажыл-херек 
кылырынга чедер болгаш артар. 9 Бижилгеде бижээн-не болгай: «Ол 
кижи ачы-дуза хайырлалын ядыыларга үлеп берген, ооң буянныг 
ажыл-херээ кезээ мөңгеде артар», 

10Чажыкчыга үрезинни база улуска чем боор хлеб-тарааны берип 
турар Бурган силерни база үрезин-биле хандырар. Ол үрезиниңерни 
көвүдеткеш, буянныг ажыл-херээнернин дүжүдүн элбекшидип бээр. 
п Кандыг-даа байдалдарда үргүлчү экииргек бооп шыдаар дээш, бүгү 
талазы-биле байый бээр силер, а силерниң экииргээңер бисти дам- 
чыштыр улустуң Бурганга өөрүп четтирериниң чылдагааны апаар. 
12Чүге дээрге силерниң ол бараан болуушкунуңар чүгле Бурганның 
улузунуң чединмезин хандырып турар эвес, а хөй улустуң Бурганга 
өй-хемчээл чок өөрүп четтиргени апаар. 13Силернин бадыткалдыг 
бараан болуушкунуңар дамчыштыр Бурганның улузу дыңнангыр чо- 
рууңарны база Христос дугайында Буянныг Медээни ажыы-биле 
хүлээп көргениңерни көрүп каар. А ол ышкаш силерниң оларга бол- 
гаш бүгү бүзүрээн улуска хайырлалыңарның элбээн көрүп кааш, олар 
ооң түңнелинде Бурганны алдаржыда бээрлер. М Олар боттарының 
мөргүлдеринге сеткилиниң ханызындан силерже чүткүүрлер, чүге 
дээрге Бурган силерге Бодунуң эгээртинмес ачы-буянын хайырлаан- 
дыр. 15 Сөс-биле чугаалап четпес ачы-буян хайырлалы дээш, Бурган- 
га өөрүп четтирээли! 


Павелдиң бодунуң бараан болуушкунун камгалааны 


1 1 Павел мен, «Араңарга тургаш, ындыг чөгенчиг, а силерден 
© ырай бергеш, ындыг дидим, шынгыы» диртип турар кижи, 
Христостун томаарыышкыны-биле база эвилен-ээлдээ-биле си- 
лерни кыйгырып тур мен. 2Дилеп тур мен: силерге чеде бергеш, бо- 
думну ындыг дидим, шынгыы алдынарынче албадавайн керунер. 
Бисти ажыл-херээн бо делегейнин улузу дег кылып чоруур кылдыр 
бодаар чамдык улус-биле ындыг дидим, шынгыы бооп шыдапта- 
рымга бүзүревейн канчаар мен. 3 Бо делегейде амыдырап турар-даа 
болзувусса, демиселге ооң бак аргаларын ажыглавайн турар бис. 
45 Бистиң демисежир чепсээвис — бо делегейнии эвес, а Бурганның 
күчүзүн дамчыштыр кээр. Бис ооң-биле шивээлерни буза шаап, Бур- 
ганны угаап билиринге удурланган бүгү барымдааларны, өрү көрдүн- 
ген бодалдарны чылча шаап, кандыг-даа бодалдарны Христоска 





а Ыд. ыр. 111:9. 

чагыртыры-биле тудуп ап турар бис. 6 Силерниң Христосту тооп 
дыңнаарыңар бүрүн апаарга, сөс дыңнавас чорук бүрүзүн ялалаа- 
рынга белен бис. 

7Силер чүгле чүвениң даштыкы хевирин барымдаалап, көөр-дүр 
силер*. Кандыг-бир кижи Христоска хамааржырынга бүзүрелдиг 
болза, ол эргий бодангаш, бистиң база, оон дудак чокка, Христос- 
ка хамааржырывысты медереп билзин. 8 Бир эвес мен эрге-чагыр- 
гавыс-биле улам хөй мактаныр-даа болзумза, меңээ хензиг-даа 
ыянчыг эвес, чүге дээрге Дээрги-Чаяакчы ол эрге-чагырганы силер- 
ни буза шапсын дээш эвес, а быжыктырзын дээш, меңээ берген. 
9 Чагааларым-биле силерни коргудуп турар кылдыр силерге са- 
гындырбаайн. 19Чамдык улус мынча деп турар-дыр: «Ооң чагаала- 
ры ыйыышкын болгаш күш сиңген салдарлыг-дыр, а боду чедип 
келгенде, чөгенчии кончуг көстүр база чугаа-сөзү чер албас-тыр». 
п Ынча деп турар кижи сактып алзын: ырактан бижээн чагааларым- 
га кандыым дег, силерниң араңарга келгеш, ажыл-херээмге база 
шак ындыг боор мен. 

2 Боттарын көзүлдүр делгеттинип, мактаныр улус-биле чаңгыс 
одуругга туруп, бодувусту оларга дөмейлей көөрүн дидинмес-тир 
бис. Олар мелегейиниң уржуунда боттарын боттарының-на хемчээ- 
ли-биле хемчээп, боттарын боттары-биле дөмейлей көөр-дүрлер. 13А 
бис өйүн эрттир мактанмайн, чүгле Бурганның доктааткан хемчээл- 
дериниң иштинге мактаныр бис. Силерниң араңарга ажыл-херээвис 
база ол хемчээлдерже кирип турар. !4 Силер ол хемчээлдернин иш- 
тинде турар бооруңарга, силерге Христостуң Буянныг Медээзин эк- 
кээри-биле чедип келгеш, оларны ажыр баспайн тур бис. 15 Өске 
улустуң ажыл-херектери-биле өйүн эрттир мактанмайн турар бис. 
Харын силерниң бүзүрелинер улгаткан тудум, Дээрги-Чаяакчының 
биске доктаадып берген хемчээлдериниң иштинге ажыл-херээвис 
оранчок калбарар дээрзинге идегээр-дир бис. 16 Бис ынчан өске улус- 
туң боттарының хемчээлдериниң иштинге кылган ажыл-херээ-биле 
мактанмайн, Буянныг Медээни оон-даа ырак черлерге суртаалдаар 
дээш, чоруптар бис. И Ынчалза-даа мактаныр бодаан кижи чүгле 
Дээрги-Чаяакчының ажыл-херээ-биле мактанзын! 18 Бодун мактаар 
кижи эвес, а Дээрги-Чаяакчының мактап турары кижи Аңаа хүлээ- 
дип көрдүрер. 





* 107 Бо сөстерниң өске утказы: «Караанар уунда турар чүүлче кичээн- 
гейден салып көрүнер!» — бооп чадавас. 

Павел база меге элчиннер 


1| 1Угаан чок чоруум дээш, мени шыдажып көрген болзуңарза! 
Дилеп тур мен: ам-даа шыдажып керунер! 2Силерни хүнней 
көрген сеткилим Бургандан келген болгай. Мен силерни чаңгыс Эр 
кижи — Христос-биле дүгдеп каан болгаш, силерни Аңаа, кым-даа 
дегбээн арыг кысты дег, хүлээдип бээр ужурлуг мен. 3 Ынчалза-даа, 
Еваның авыяас чыланга мегеледип алганы дег, силерниң угааныңар 
база дуурайладыпкаш, Христоска ак сеткилдиг болгаш арыг берди- 
ниишкинден чайлай бербес ирги бе деп, сестир-дир мен. 4Силерге 
кандыг-бир кижи чедип келгеш, бистиң суртаалдаанывыстан өске 
Иисусту суртаалдай бээрге азы бистен хүлээп алганыңар Сүлдеден 
болгаш Медээден өске сүлдени болгаш медээни эккээрге, ооң-биле 
белени кончуг эптежир-дир силер! 5 Мээң санап турарым-биле, шак 
ол эң баштайгы чок дээн элчиннерден* чүм-биле-даа дорайтаваан 
мен! 6«Чеченим кончуг» деп шыдавас боорум чадавас, ынчалза-даа 
билиг дугайты херек бир өске болдур ийин. Ону силерге бүгү байдал- 
дарга бүгү талалыг шынзыдып келген бис! 

7Азы бачыдым чүдел? Бурганның Медээзин төлевир албайн, 
суртаалдап тургаш, силерни өрү көдүрери-биле бодумну куду көрүп 
турганымда бе? 8 Силерге бараан боор дээш, өске бүзүрээннер ниити- 
лелдеринден төлевир ап, оларны үптеп-тонап турган дег-дир мен. 
9 Силерниң араңарга чединмес чурттап тургаш, кымны-даа шүүдет- 
пээн мен. Эргежок чугула хереглелимни Македониядан ха-дуңма 
хандырып турган. Чүү-даа чүвеге силерге аартык болбас дээш, кызып 
келген мен, моон-даа соңгаар аартык болбас мен. 19 Мени башкарган 
Христостуң шынныы-биле бадыткап тур мен: ол дээш** чоргаара- 
лымны бүгү Ахаияга кым-даа менден хунаап ап шыдавас! ПА чүге ын- 
дыым ол? Силерге ынак эвес болгаш бе? Ынчалза-даа силерге кайы 
хире ынаамны Бурган билир! 

12 Мен ынчалдыр кылырын уламчылаар мен, чүге дээрге ол улуска 
«Павел-биле шуут чаңгыс аай ажылдап турар бис» деп чоргаараар 





* 15 Эн баштайгы чок дээн элчиннер — бо сестер шооткан аянныг 

бооп, Павелдиң Коринфиде удурланыкчыларынга хамааржып тура- 

ры чадавас. 

жж 11:10 О 2 П Е 
л дээш авел коринфичилерден, ол үениң улус өөредирин 

ге мергежээн башкыларының чаңчыкканы дег, оларны өөреткени 

дээш, төлевир алырындан ойталаан. 

чылдак бербезин бодап турар мен. 13 Шак ындыг меге элчиннер, кара 
сагыштыг ажыл-херек кылып чоруур улус, Христостуң элчиннери- 
ниң хевирин чүгле мегелеп хүлээп ап турар болгай. 4 Ында кижи кай- 
гаар чүү-даа чок: эрлик боду безин чырыткылыг дээрниң төлээзиниң 
хевирин ап, мегелеп көстүп турар. 15А ындыг болганда эрликтин чал- 
чалары буянга бараан болган улустуң хевири-биле мегелеп көстүп ту- 
рарында онза чүү барыл? Ынчалза-даа олар төнчүзүнде боттарының 
ажыл-херээнге төлептиг кеземче алырлар! 


Элчиннин бараан болуушкунунга Павелдин бергедээшкиннери 


16 База катап чугаалап тур мен: мени мелегей кижи деп бодаванар! 
А ынча деп бодаар болзунарза, оода бичии мактаныптар кылдыр, ам- 
даа мелегей кижи дег артып каарымны чепшээреп көрүңер. (17 Мээң 
ам чугаалаар чүүлүм Дээрги-Чаяакчының үлегер-чижээн өттүнмээн: 
мелегей кижи дег, бүзүрелдиг мактанып турарым ол-дур. 18 Бо деле- 
гейниң улузунуң кылып турары дег, хөй-ле улус мактанырын чүүлдүг 
деп көөр болганда, мен база мактанып көрейн.) !% Силер, ындыг 
угаанныг хиреңерде, мелегей улус-биле белени кончуг эптежир-дир 
силер! 20 Силерни бүрүнү-биле чагырып ап, үптеп-тонап, кара тура- 
зында ажыглап, мурнуңарга өрү көрдүнүп, чаагыңарже дажып турар 
улус-биле эптежир-дир силер. 2! Бодумга ыянчыг-даа болза, чугаалап 
тур мен: бо таварылгада силерге кошкак салдар чедирген-дир бис! 

Ынчалза-даа өске улус чоргаарап диттигип турар болза (мелегей 
кижи дег чугаалап турарым ол), мен база чоргаарап диттир мен. 
22 Олар еврейлер бе? Мен база! Израильчилер бе? Мен база! Авраам- 
ның үре-салгалы бе? Мен база! 23 Христоска бараан болганнар бе? 
Угааны анаа эвес кижи дег чугаалап тур мен, ынчалза-даа Христоска 
олардан артык бараан бооп чор мен! Ажыл-херектеримге бодумну 
черле хайыралавайн келдим, кара-бажынга олардан хөй хоругдат- 
тырып келдим, каржы-дошкуну-биле эттедип-соктуртуп чордум, 
өлүрүнүң кырынга хөй катап турдум. 24 Иудейлер мени беш катап 
үжен тос улай* кымчылап турду. 25 Римчилер мени үш катап шык- 
пыыштаан; бир катап даштар-биле соктурткан мен; үш катап далай- 
га корабльга озал-ондакка таварыштым база бир катап бүдүн дүн 





* 1:24 Ужен тос улай — Моисейнин хоойлузунда кижини кезедип 
эриидээрде, эң үстү-ле дөртенден хөй эвес соп болурун чөпшээрээн. 
Ынчалза-даа иудейлер ол сандан душ бооп ажыр эриидевес дээш, 
үжен тос согуг-биле кызыгаарланып каар турганнар. 

биле хүннү ажык далайга эрттирдим. 26Хөй-ле аян-чорук кылгаш, 
айыыл-халапка ургулчу таваржып чордум: уерлээн хемнерден-даа, 
дээрбечилерден-даа, чаңгыс чер чурттугларымдан-даа, өске чоннар 
улузундан-даа. А хоорай-суурларга, ээн черлерге, далайга айыыл-ха- 
лаптар; а ха-дуңма бооп баажыланган улустан кээр айыыл-халап? 
27Чилчиим узулдур ажылдап, болганчок-ла уйгу чок дуннер эртти- 
рип, аштап-суксап, аъш-чемим бо-ла уступ, соокка донуп, идик-хеп- 
ке чединместеп чордум. 28А ол бугуден ангыда, бугу-ле Бурганга 
бузурээннер ниитилелдери дээш, хун буруде сагыш човаашкыннын 
аар чүъгү! 2 Кайы-бир кижи кошкай бээрге, мен ооң-биле кады кош- 
кап турбаан мен бе? Кайы-бир кижи күткүттүрүп алган болза, мен 
изип-хөлзеп турбаан мен бе? 

30 Чоргаараар ужурлуг-даа болзумза, кошкаамны көргүзер чүүл-би- 
ле чоргаараар мен. 31 Дээрги-Чаяакчы Иисустуң Адазы Бурган меге- 
левейн турарымны билир, Ол кезээ мөңгеде ачы-буянныг болзун! 
32 Дамаск хоорайга турумда, Арета хаанның бир чагырыкчызы мени 
тудуп алыр дээш, бүгү Дамаскыны кадарып турган. 33 Ынчалза-даа 
мени, аргаан хааржакка олурткаш, хоорайның ханазында үттен даш- 
каар бадырыптарга, ооң холунга кирбейн барган мен! 


Павелдин өрү көдүрткени болгаш куду бадыртканы 


1Оон меңээ ажык-дузазы чок-даа болза, мактанырын улам- 
12 чылаар бооп-тур мен. Дээрги-Чаяакчының меңээ берген 
көрүүшкүннеринче база ажыдыышкыннарынче шилчип көрейн. 
2 Бир христиан кижи барын билир мен: ол он дөрт чыл бурунгаар үш- 
кү дээрже* өрү көдүртүре берген (мага-боду-биле катай бе азы чүгле 
сулдези-биле бе, ону мен эвес, Бурган-на билир). 3 Ийе, ындыг кижи- 
ни билир мен. Мага-боду-биле катай бе азы чүгле сүлдези-биле бе 
(ону мен эвес, Бурган-на билир), 4ол дываажанче көдүртүре бергеш, 
адаары хоруглуг, кижи дамчыдып шыдавас сөстерни аңаа дыңнаан. 
5 Шак ындыг кижи дээш, чоргаараар мен, а бодум дээш, чүгле кош- 
как талаларым-биле дээрден башка, чоргааравас мен. 6 Чоргаараа- 
рын-даа күзээр болзумза, мелегей кижи дег болбас мен, чүге дээрге 
мээң чугаалаар чүвем шынныг-дыр. Ынчалза-даа бодумну туттунуп 
алыр мен, оон башка кандыг-бир кижи мээң дугайымда, ооң мени 





* 22Үшкү дээр — Павел мында бодунга хамаарылгалыг кылдыр, эн 
бедик дээрге — Бурганның дүжүлгезиниң турар черинге четкеш 
келгенин чугаалааны чадавас. 

хайгаарап көргенинден азы ажыл-херектерим дугайында дыңнаарга, 
сагындырып кээримден, эки кылдыр бодай бээр. 

7Ол ышкаш кайгамчык онза ажыдыышкыннар алган мен! Ынчан- 
гаш Бурган мээң мага-бодумче, өрү көрдүнмезин бо дээш, тен ка- 
даан* — эрликтин төлээзин мени эттеп-согары-биле чорудупкан. 
Катап база чугаалап тур мен: өрү көрдүнмезин бо дээш, чорудупкан. 
8Ол тенни ап каапсын дээш, Дээрги-Чаяакчыга үш катап чаннып 
тейлээн мен. А Ол меңээ мынчаар харыылаан: «Сеңээ Мээң авы- 
ралым-на четчир. Сен кошкак болзуңза, Мээң күжүм илерээр». 
Христостуң күжү менде бар болзун дээш, бодумнуң кошкаамга чор- 
гаараары — меңээ эн өөрүнчүг-дүр! 10А Христос дээш, кошкак болга- 
нымга, дорамчылатканымга, түрегдээнимге, истедип сүрдүргенимге, 
аар-бергелерге таварышканымга сеткилим ханар. Чүгле кошкак 
тургаш, күштүг мен! 


Коринфиде христиан ниитилел дээш, 
Павелдиң сагыш човаашкыны 


п Шуут-ла угааным чана берген-дир! Мени силер ындыг байдалга 
чедиргенинер ол-дур. Силер харын мени мактаар ужурлуг силер. 
Чөгенчиг бараскан-даа болзумза, эң баштайгы чок дээн элчиннер- 
ден** чүм-биле-даа дорайтаваан мен! 12 Ылап-ла элчин боорумнун 
бадыткал демдээ боор бүгү чүүлдү силерге шыдамыккай көргүзүп 
келген мен. Кайгамчык чүүлдерни, бадыткал демдектерин, күчүлүг 
ажыл-херектерни көрген силер. 13 Ындыг болганда силерниинден ан- 
гы Бурганга бүзүрээннер ниитилелдеринге көөрде, чедир албаан 
чүнер барыл? Чүгле силерни шүүдетпээним ылгалдыг болган бе? Ол 
буруум дээш, мени өршээнер! 

м Мен ам силерге үшкү удаа чеде бээринге белеткенип тур мен. Си- 
лерге аартык болбас мен. Эт-хөренгинер эвес, а боттарыңар менээ хе- 
рек силер! Ажы-төл ада-иезиниң хереглелин хандырбас, а ада-ие 
ажы-төлүнүң хереглелин хандырар болгай. 15А мээң таламдан силер 
дээш, бүгү чүүлдү чарыгдаары, бодумну безин бүрүнү-биле бериптери 
өөрүнчүг-дүр! Силерге ынаам ол хире күштүг турда, меңээ ынааңар 
чүге ындыг кошкагыл? 





* 127 Мага-ботта тен — Павел элчинни хилинчектээн хоочураан аарыг- 
ны ынчаар ойзу адаан болгу дег. 

** 02:11 Эң баштайгы чок дээн элчиннер — 11:5 шулукке немелде та- 
йылбырны көр. 

16Силерни шүүдетпээн-даа болгай-ла мен. Ынчалза-даа чамдык 
улустун буруудадып турары дег, авыяастап тургаш, силерни кажар 
арга-биле холга киирип албаан мен бе? 17Силерже чорудуп турган 
улузумнун кайы-бирээзин дамчыштыр акшанар олчалап албаан мен 
бе? 18 Мен силерже чоруур кылдыр Титти дилеп алгаш, оон-биле кады 
база бир бузурээн эживисти чоруткан мен. Тит силернин бир чувенер 
олчалап албаан бе? Ынчалза-даа бис шупту чангыс-ла ол Сулдеге 
башкарткаш, ажыл-херээвис кылып турбаан бис бе, чангыс-ла ол 
оруктар изеп чорбаан бис бе?! 

19 Силер ам бисти ургулчу-ле силернин мурнунарга агартынып ту- 
рар улус-тур деп бодаан боор силер. Ындыг эвес! Херек кырында 
Христос-биле сырый харылзаалыг апаргаш, Бурганнын мурнунга чу- 
гаалап тур бис: эргим эш-өөрүм, бо бүгү силерни быжыктырып турар! 
20 Менде мындыг сезик бар: силерге чеде бээримге, силер-даа, мен- 
даа, бот-боттарывысты ындыг улус кылдыр керуксээнивистен кен- 
гус ангы-дыр бис деп, удур-дедир эскерип кагзывысса, канчаарыл? 
Араңарда алгыш-кырыш, адааргал, килең, ангылажыр чорук, хоп- 
нүгүл, бодун өрү кердунери болгаш корум-чурум чок чорук бар боор 
ирги бе дээш, сестир-дир мен. 2! Мен силерге база катап чеде бээрим- 
ге, силер дээш, Бурганымнын мени куду көөрүнден сестир-дир мен. 
Ынчан силернин аранарда оон мурнунда уулгедип чораан бачыттары: 
чүдек-бужар чоруу, самыыраар чоруу болгаш туттунмас туралааш- 
кыны дээш, бачыдын олчаан билинмээн хөй улустун ажыын ажып, 
ыглаар апаар мен. 


Павелдин туннел сагындырыглары база байыр чедириишкиннери 


1 1Силерге ам үшкү удаа чеде бээр мен. Бижилгеде мынчаар 
3 бижээн болгай: «Кандыг-даа херекти ийи азы үш херечи хере- 
чилеп турар болза, сайгарып көөр». 2 Ийиги удаа силерге баргаш, са- 
гындырып турган мен. А ам, силерден ыракка тургаш, ооң мурнунда 
бачыт үүлгедип чораан-даа, арткан бүгү-даа улусту база катап сагын- 
дырып тур мен: бо удаада силерге өршээл турбас! 3«Христос Павелди 
дамчыштыр чугаалап турар болза, ооң бадыткалы кайыл?» — дээр- 
дир силер. А Христос силерге хамаарыштыр кошкак болбас, Ол Бур- 
ганның күжүн араңарга көргүзүптер! 4 Христос кошкак турда, улус 
Ону хере шаап каан, ынчалза-даа Ол Бурганның күжү-биле амыды- 
рап турар. Бис база Ооң-биле харылзаавыска кошкак бис, ынчалза-даа 





а Ы. х. к. 19:15. 

силернин аранарга Оон амыдыралындан үнүп кээп турар Бурганнын 
күжүн илередир бис. 

5 Бодуңарны шылгаттынып көрүңер: бүзүрелинер бар-дыр бе? 
Бодуңарны шинчилеп көрүңер! Азы Иисус Христостуң силерде 
амыдырап турарын билбезинер ол бе? Шылгалданы ажып эрткен 
болзуңарза, билир ужурлуг силер. 6А бистиң ол шылгалданы ажып 
эрткенивисти билип каарыңарга идегеп тур мен. 7 Багай чүнү-даа 
кылбазынар дээш, Бурганга мөргүп тур бис. Боттарывысты шылгал- 
даны чедиишкинниг ажып эрткен улус кылдыр көргүзер дээш, 
мөргүвейн тур бис. Шылгалданы ажып эртпээн улус кылдыр сагын- 
дыргай бис аан, чүгле силер-ле буяндан тарып чораан болзуңарза! 

8 Чүге дээрге алыс шынга удур эвес, а алыс шын дээш туржур күш- 
түг бис. 9 Бис кошкак, а силер күштүг болзуңарза, өөрүп-байырлаар 
бис, а ол ышкаш силерниң эттинип аарыңар дээш, мөргүп турар бис. 
10 Ынчангаш силерден ыракка турар-даа бол, мону бижидим. Силерге 
чеде бергеш, Дээрги-Чаяакчының меңээ үрегдеп-бузары-биле эвес, 
а быжыктырары-биле берген эрге-чагыргазын ажыглап, шыңгыы 
хөделиишкиннер кылбазымны күзээр-дир мен. 

п Түңнелинде чугаалаар бодаан чүүлүм бо-дур, ха-дунма: өөрүп 
чоруңар, эттинип алыңар, силерден дилээн чүвемни кылыңар, чаң- 
гыс аай үзел-бодалдыг болунар, эп-найыралдыг амыдыраңар. Ынчан 
Бурган, ынакшыл болгаш амыр-тайбыңның үнер дөзү, силер-биле 
кады боор! 

12 Бот-бодуңарны ыдыктыг ошкаашкын-биле мендиленер. Бурган- 
ның бүгү улузу силерге байыр чедирди. 

13 Дээрги-Чаяакчы Иисус Христостуң авыралы, Бурганның ынак- 
шылы болгаш Ыдыктыг Сүлдени дамчыштыр харылзаа силер бүгүде- 
де бар болзун!* 





* 1313 Чамдык бурунгу грек сөзүглелдерде бо шүлүк «аминь» деп сөс- 
биле төнген. 


ГАЛАТЧ ЫЛАРГА ЧАГАА 


Киирилде сөстер 


ГУлустун шиитпири-биле болгаш кандыг-бир кижиниң дузазы- 

биле эвес, а Иисус Христосту база Ону өлүглерден катап дир- 
гискен Бурган Аданы дамчыштыр элчин апарган Павел менден, 2ол 
ышкаш мээн-биле кады турар бүзүрээн ха-дунманын шуптузундан 
байыр! Галатия можуда Бурганга бүзүрээннер ниитилелдеринге 
бижидим. 

3 Бурган Адавыс болгаш Дээрги-Чаяакчывыс Иисус Христостан 
келген авырал биле амыр-тайбың силерге бактаазын. 4 Чурттап тура- 
рывыс бузуттуг бо делегейниң эрге-чагыргазындан бисти хостаар 
дээш, Ол бачыттарывыс ужун Бодун өргүлге салган. Бурган Адавыс- 
тың күзел-соруу ындыг болган. 5 Аңаа кезээ мөңгеде алдар бактаазын. 
Аминь. 


Өске Буянныг Медээ чок 


6Силерни Христостуң авыралы-биле кый деп алган Бургандан 
ындыг дүрген ойталап турарыңарны, Буянныг Медээзивес-даа өс- 
ке-бир өөредигни эдерер деп барганыңарны кайгап ханмас-тыр 
мен. 7Өске кандыг-даа Буянныг Медээ чок! Христостуң дугайын- 
да Буянныг Медээни өскертирин кызып, чүгле ол дээш, араңарга 
хөлзээзин өөскүдүп турар улус бар. 8 Ынчалза-даа өске кым-даа, 
бис азы дээрниң төлээзи-даа дижик, ооң мурнунда медеглээнинден 
өске Буянныг Медээни силерге медеглей берзе, ону Бургандан 
бүрүнү-биле аңгылап каапсын! 9 Мооң мурнунда-даа чугаалап тур- 
дувус, ам база катаптап тур мен: хүлээп алганыңардан өске өөредиг- 
ни силерге медеглей бээр кижини Бургандан бүрүнү-биле аңгылап 
каапсын! 

10 Чүнү чедип алыксап турар мен: улустуң мени эки көөрүн бе азы 
Бурганның бе? Азы улус аайынче кирер деп бардым бе? Ынчалза-даа 
амдыгаа дээр улус аайы-биле чоруп келген болзумза, Христостуң чал- 
чазы турбас ийик мен. 

Павелдин канчап элчин апарганы 


п Ха-дунма, мону билип аарынарны күзеп тур мен: силерге медег- 
лээним Буянныг Медээ — кижиниң чогаадыы эвес-тир. 12 Мен ону 
улустан албадым, менээ ону улус-даа өөретпеди, харын ону Иисус 
Христостун ажыдыышкынын дамчыштыр алдым! 

13 Иудей сагылгалыг чоруур шаамда канчаар чурттап чораанымны 
дыннаан боор силер. Мен Бурганга бузурээннер ниитилелин каржы- 
зы-биле истеп сүрүп, ону узуткаарын кызып турдум. 14 Иудей шажын- 
ны өөрениринге мээн чонумнун иштинде уе-черге өөрүмнү мурнап 
чоруп турган мен, ылангыя ада-өгбенин чанчылдарын эн чуткулдуу- 
биле сагып чордум. 15-16 Ынчалза-даа Бурган Бодунун авыралы-биле 
хырын иштинге турумда-ла мени шилээш, кый деп алган. Ол, Боду- 
нун Оглун менээ ажыдып бергеш, «Өске чоннарнын улузунга Оон ду- 
гайында медеглээр сен» деп айыткан. Мен ынчан улус аразындан 
кымдан-даа арга-сүме айтырбадым. 17 Иерусалимге турган, мээн мур- 
нумда-ла элчиннер апарган улусче-даа барбадым, а Аравияже чоруп- 
тум, оон соонда Дамаскыже ээп келдим. 

18 Ооң соонда, үш чыл эрткенде, Пётрга ужуражыр сорулгалыг 
Иерусалимге чедип келгеш, ийи чеди хонук дургузунда ооң-биле 
кады турдум. ! А өске элчиннерден кымга-даа ужурашпадым, чүгле 
Дээрги-Чаяакчының дуңмазы Иаковту көрдүм. 20 Силерге бижип 
орар бүгү чүүлүм актыг шын деп, Бурганның мурнунга аашкынып 
тур мен! 

21 Мен ооң соонда Сирия болгаш Киликия можуларже чорупкан 
мен. 22 Ынчалза-даа Иудеяның Христоска бүзүрээннер ниитилелде- 
ринге мээң арным көрген, таныыр кижи чок турган. 23 Олар чүгле: 
«Мурнунда бисти истеп сүрүп чораан кижи бир шагда узуткаар дээш, 
ыйыдып шаг болганы бүзүрелди ам суртаалдап турар-дыр» — деп 
чугаалар дыннааннар. 24 Олар мени дээш, Бурганны алдаржыдып 
турганнар. 


Павелдин өске элчиннер-биле ужурашканы 


1Оон соонда, он дөрт чыл эрткенде, Варнава-биле кады Иеруса- 
2 лимге база катап чедип келдим. Титти база эдертип чордум. 2 Бур- 
гандан ажыдыышкын алгаш, ынаар чорупкан мен. Эң алдар-хүндүлүг 
деп санадыр улус-биле аңгы ужурашкаш, өске чоннарның улузунга 
суртаалдап чоруурум Буянныг Медээни чугаалап бердим. Мээң амгы 
болгаш мооң мурнундагы ажыл-херээм хилис барбазын дээш, ону 


Галатчыларга 2 481 





медегледим. 3Оон чүү болган деп? Мени эдерип чораан Титти, ол 
грек кижи-даа болза, кыртыжап демдектээшкин кылырынче кым- 
даа албадавады. 4 Бүзүрээн ха-дунмавыс бооп баажыланган улус бис- 
тин аравысче, шивишкиннер дег, шургуп кирип кээрге, ол айтырыг 
көдүрлүп үндү. Олар Христос Иисустун ачызында бисте бар хосталга- 
выс дугайында хайгыылдап билип алгаш, бисти катап-ла кулданып 
алыр бодадылар. 5 Буянныг Медээнин алыс шынныг утказын силерге 
кадагалап арттырар дээш, оларның аайынче ынай-даа кирбедивис. 

6 Алдар-хүндүлүг дирткен баштын улус безин (оларның кымнар 
бооп чорааны меңээ кандыг-даа хамаарылга чок, чүге дээрге Бурган 
улусту ылгай көөр эвес) мээң суртаалдаан Буянныг Медээмге чүнү-даа 
немеведилер, эдип-чазавадылар. 7 Харын Буянныг Медээни иудей- 
лерге суртаалдаарын Пётрга бүзүреп хүлээткени дег, өске чоннарның 
улузунга суртаалдаарын меңээ бүзүреп хүлээткен деп, олар хүлээп көр- 
дулер. 8 (Кым Пётрну иудейлер аразынга элчинниң бараан болуушку- 
нунче деткип кииргенил, Ол мени база өске чоннарның улузунуң 
аразынга бараан боору-биле деткип киирген болгай.) ? Бүзүрээннер 
ниитилелиниң баганалары деп санадып турар Иаков, Пётр болгаш 
Иоанн олар, Бурган меңээ авыралын хайырлаан деп хүлээп көргеш, 
ажыл-херээвис дөмейиниң демдээ кылдыр, мен болгаш Варнава-биле 
найыралдажып, хол тудуштулар. А оон өске чоннарның улузунче — 
бистиң, а иудейлерже — оларның суртаалдап чоруурунга чөпшээ- 
рештилер. 19Олар чүгле чаңгыс дилег кылдылар: «Ядыыларга* дуза 
кадарын утпанар». А мен ону бодум-на кылып чораан мен. 


Павелдиң Пётрну чемелээни 


п Пётр Антиохия хоорайга чедип кээрге, ооң бодун ап турары кан- 
чаар аажок буруулуг боорга, мен аңаа ажыы-биле удурланган мен. 
12 Оон буруузу чүдел? Чүге дээрге Пётр Иаковтун айбылап чоруткан 
улузу ынаар чеде бергижеге, өске чоннарның улузу-биле кады чемне- 
нип турган. А айбычылар чедип кээрге, ол кыртыжап демдектээриниң 
талалакчыларындан сезингеш, өске чоннарның улузундан ангыла- 
нып, дедирлени берген. !З Өске иудейлер база, Пётрга дөмей, ийи 
арынныг чоруун көргүскеннер. Варнава безин оларның салдарынга 
алзыпкан. 1 Буянныг Медээде айыткан алыс шынның чоон оруундан 
оларның соора барганын көргеш, хамык улус мурнунга Пётрга мынча 





* 21 Ядыылар — Иерусалимде Бурганга бүзүрээннер ниитилелиниң 
ядыыларынга хамаарыштыр чугаалаан чадавас. 

деп чугаалаан мен: «Сен, иудей болуң, өске чоннарның улузу дег 
амыдырап чоруур болзуңза, чүге өске чоннарның улузун иудей са- 
гылгаларны эдеринер деп албадаар сен? 15 Бис — өске чоннарның ба- 
чыттыг улузу эвес, а төрүмеливистен иудейлер бис. 16 Ындыг-даа бол 
кымның-даа ыдыктыг хоойлуну сагып турары дээш эвес, а чүгле 
Иисус Христоска бүзүрээни дээш, Бурганның мурнунга актыг боо- 
рун билир бис. Ынчангаш бис база ыдыктыг хоойлуну сагаанывыс 
дээш эвес, а Христоска бүзүрээнивис ачызында актыг боор дээш, 
Христос Иисуска бүзүрей берген бис. Чүге дээрге ыдыктыг хоойлуну 
сагааны дээш „Актыг боор чаңгыс-даа кижи турбас“а. 17 Ынчалза-даа 
Христостуң ачызында актыг боорунче чүткээш, бачыттыглар диртир 
болзувусса, Христос база бачыт тараарын деткээн бооп турар бе? 
Канчап ындыг боор!» 

18 Мооң мурнунда үреп-бускан чүүлүмнү катап тургузар болзумза, 
бодумну ыдыктыг хоойлунуң хажыдыкчызы кылдыр көргүскеним ол. 
19 Ыдыктыг хоойлу мени «өлүрүп каан», Бурган дээш амыдыраары- 
биле ыдыктыг хоойлуга хамаарыштыр «өлген мен». Христос-биле ка- 
ды «хере шаптырттым». 20 Ынчангаш ам мен бодум эвес, а Христос, 
менде бар бооп, амыдырай берген. Бо мага-бодумга амгы амыды- 
ралым - меңээ ынакшый бергени дээш, Бодун өргүлге салган 
Бурганның Оглунга бүзүрээним ачызында амыдырап чоруурум-дур. 
21 Бурганның авыралындан ойталавайн тур мен, чок! Бурганның мур- 
нунга актыг боорун ыдыктыг хоойлу берип шыдаар турган болза, 
Христос хей черге өлген-дир! 


Ыдыктыг хоойлу болгаш бүзүрел 


10, сээдең галатчылар! Силерни кым, караң көрүнгеш, чагырып 
алды?! Мээң медээмни дыңнап тура, Иисус Христосту, араңарга 
хере шаптырткан-даа дег, тода көрүп турган ышкаш болдуңар чоп! 
2 Силерден чангыс-ла чүүл билип алыксадым. Ыдыктыг Сулдени 
чүнүң ачызында алдыңар: ыдыктыг хоойлуну сагааныңар ачызында 
бе азы Буянныг Медээни дыңнап кааш, бүзүрээнинер ачызында бе? 
з Амыдыралыңарны Сулдеден эгелеп алгаш, ам кээп, улустуң сагыл- 
га-дүрүмнери-биле төндүрер бодап тур силер бе? Таанда-ла ындыг 
сээдең силер бе?! 4Азы силерниң шыдажып эрткен бүгү чүүлүнер хоо- 
зун болганы ол бе? Черле ындыг болбас! 5 Бурган силерге чүү дээш 
Сүлдени хайырлап, кайгамчык чүүлдерни араңарга чаяап турарыл: 





а Ыд. ыр. 142:2. 


Галатчыларга 3 483 





Оон медээзин дыннап кааш, бүзүрээнинер ачызында бе азы ыдыктыг 
хоойлуну сагып турарынар ачызында бе? 

6 Авраамны сактып кээли. Бижилгеде оон дугайында: «Авраам Бур- 
ганга бүзүрей бээрге, Бурган ону актыг кылдыр санаан» — деп бижээн 
болгайа. 7 Бүзүрээн улус — Авраамнын ылап шын ажы-төлү ол дээр- 
зин билип ап көрүңер. 8 Бурган өске чоннарның улузун бүзүрели 
дээш агартыр деп, Бижилге өттүр көрген, ынчангаш Авраамга: «Ха- 
мык чоннар сени дамчыштыр Бурганның ачы-буянын алыр»б — деп 
чугаалаптарга-ла, Буянныг Медээ эң баштай медеглеттинген. ? Ын- 
дыг болганда Бурганга бүзүрей берген Авраам-биле кады шупту 
бүзүрээн улус ачы-буянны алыр. 

10 Ыдыктыг хоойлуну сагыырынга идегээр хамык улуска каргыш 
кыжанып турар, чүге дээрге Бижилгеде: «Ыдыктыг хоойлунуң но- 
мунче киир бижээн бүгү чүүлдү күүсетпейн чоруур кижи бүрүзү 
каргаттырар» — деп бижээн-дирв. ПА кым-даа ыдыктыг хоойлуну 
дамчыштыр Бурганнын мурнунга актыг болбазы Бижилгенин дараа- 
зында сөстеринден-не илден: «Бузурел дамчыштыр актыг болган ки- 
жи амыдыралды алыр»". РА ыдыктыг хоойлу бүзүрелге кандыг-даа 
хамаарылга чок, харын ында мынча деп бижээн-не болгай: «Ыдык- 
тыг хоойлунуң дүрүмнерин сагып чоруур кижи амыдыралды алыр»д. 
13 Христос бисти ыдыктыг хоойлунуң каргыжындан хостаар дээш, 
төледи. Ол биске дүжер ужурлуг каргышты Бодунга хүлээп алган, 
чуге дээрге Бижилгеде: «Ыяшка чыпшыр кадап каан кижи бурузу — 
каргаттырган» — деп бижээн болгайе. 14 Авраамга аазаан ачы-буянны 
Христос Иисусту дамчыштыр бугу өске чоннарга база хайырлазын 
дээш, Христос бисти хостады. Ол ачы-буян дээрге бузуреливис ачы- 
зында аазап каан Сулдени алырывыс-тыр. 


Бурганнын аазаашкыннары ыдыктыг хоойлудан чугула 


15 Ха-дунма, хүн бурунун амыдыралындан бир чижек: кижиниң бе- 
зин куштуг болдуруп бадылаан чагыын кым-даа куш чок болдуруп 
азы анаа кандыг-бир чуул немеп шыдавас. 16 Бурган Авраам биле оон 
салгакчызынга аазаашкыннар берген. Бижилгеде, хөй улуска дег, 
«Оон, салгакчыларынга» эвес, а чангыс кижээ дег, «Оон салгакчы- 
зынга»ж дээнин эскерип көрүңерден, оон дугайында чугаа чоруп 
турар салгакчы - Христос ол-дур. 17Чугаалаксаан чувем бо-дур: 





а Э. д. 15:6. бЭ. д.12:3.ВЫ. х. к. 27:26. Г Авв. 2:4. А Лев. 18:5. Ы.х.к.21:23. 
ж Э. д. 12:7. 

Бурганның ооң мурнунда күштүг болдуруп бадылаан дугуржулга-ча- 
гыын* дөрт чүс үжен чыл эрткенде көстүп келген ыдыктыг хоойлу 
күш чок болдуруп база ында бар аазаашкынны чок кылып шыдавас. 
18 Өнчү салгаар эргени ыдыктыг хоойлу бээр турган болза, ону 
аазаашкын ёзугаар ап болбазы ол-дур. А Бурган ону Авраамга чогум- 
на ынчаар — Бодунуң аазаашкынын ёзугаар хайырлаан. 


Ыдыктыг хоойлунуң сорулгазы 


19 А ыдыктыг хоойлунуң сорулгазы чүдел? Ону аазаашкында 
айыткан Салгакчы чедип келгижеге, улустуң кем-буруулуун көргүзе- 
ри-биле немей киирген. Ыдыктыг хоойлуну дээрниң төлээлерин 
дамчыштыр база дугуруштурукчунун”" дузазы-биле берген. 20 Ынчал- 
за-даа дугуруштурукчу чүгле чаңгыстан хөй дугуржуп турар тала барда 
херек. А Бурган чаңгыс! 

21 Ындыг болганда ыдыктыг хоойлу Бурганның аазаашкыннарынга 
удур бе? Канчап ындыг боор! Улуска берген ыдыктыг хоойлу амыды- 
ралды хайырлап шыдаар турган болза, оларның Бурганның мурнунга 
актыг боору ыдыктыг хоойлуну сагыырындан долузу-биле хамааржыр 
ийик. 22 Ынчалза-даа бо делегей бүрүнү-биле бачытка туттурган деп, 
Бижилге чугаалап турар, а ынчангаш аазаашкында айыткан чүүлдү 
чүгле Иисус Христоска бүзүрээрин дамчыштыр, чүгле бүзүрээн улус- 
ка хайырлап боор. 

23 Бүзүрелдиң үези чедип келгижеге, ол бүзүрелдиң бодун көргүзерин 
манап, ыдыктыг хоойлунуң хайгааралынын адаанга турган бис. 24 Ын- 
дыг болганда ыдыктыг хоойлуну, кижизидикчини дег, Христос чедип 
келбээн шаанда, биске быжыглап каан турган. А бис Аңаа бүзүрели- 
вистиң ачызында актыг апаар бис. 25 Ынчангаш бүзүрелдиң үези чедип 
кээрге, кижизидикчиниң хайгааралының адаандан үне берген бис. 

26 Христос Иисуска бүзүрээнинернин ачызында силер шупту Бур- 
ганның оолдары апарган силер. 27 Христос дээш, сугга суктургаш, 
силер шуптунар Христосту «кедип алдыңар». 28 Моон сонгаар иудей 
биле өске чоннар кижизинин, кул биле хостуг кижиниң, эр биле хе- 
рээжен кижиниң аразында ылгал чок — силер шупту Христос Иисус- 
ка башкарткан чаңгыс чаа кижи силер. 2А бир-тээ, Христоска 
хамааржыр болганыңарда, силер ынчан Авраамның салгалы, Бурган- 
ның аазаашкынының салгакчылары боор силер. 





* 317 Чамдык бурунгу грек сөзүглелдерде «дугуржулга-чагыг» деп сөс- 
терге «Христос дугайында» деп сөстерни немээн. 
** 319 Дугуруштурукчу — мында Моисейниң дугайында чугаалап турар. 

Кул эвес, а бурун эргелиг салгакчы 


1Силерге база бир чижекти көргүзейн: салгакчы назы четпээн 

шаанда, ол бүгү өнчүнүн ээзи-даа болза, кулдан ылгалыр чүзү-даа 
чок. 2Ол ачазынын доктаадып каан хуусаазынга чедир харагалзакчы- 
лар болгаш өг-бүле кижизидикчилеринин хайгааралынын адаанга 
турар. 3Бис база ындыг бис: назы четпээн шаавыста, делегейниң 
башкарыкчы хоойлу-дүрүмнеринин кулдары бооп чордувус. 4Ын- 
чалза-даа доктааткан үе чедип кээрге, херээжен кижиден төрүттүн- 
ген, ыдыктыг хоойлуга чагырткан Бодунуң Оглун Бурган чорудуп 
берген. 5 Ыдыктыг хоойлуга чагыртып чораан бисти хостаары-биле 
төлезин дээш база Бурганның азыраан оолдары кылып кагзын дээш, 
Бурган бисче Бодунуң Оглун чоруткан-дыр. 6 Силер шупту Бурган- 
ның оолдары силер! Ооң бадыткалы кылдыр Ол Бодунуң Оглунуң 
Сүлдезин, «Авва!* Ачай!» деп кыйгырган Сүлдени, чүректеривисче 
сиңниктир чорудуп берген. 7 Ынчангаш сен ам кул эвес, а оглу сен. 
А ындыг болганда, Бурганның ачызында салгакчы база сен**. 


Дедир орук чок 


8 Кажан-бир шагда, Бурганны билбес чорааш, херек кырында 
бурганнар-даа эвес «бурганнарнын» кулдары чораан силер. 9 Ынчал- 
за-даа ам, Бурганны билип алгаш (азы, шынын сөглээрге, Бурган 
силерни билип алганда), таанда-ла ол чөгенчиг, ажык-дүжүү чок 
башкарыкчы хоойлу-дүрүмнерже дедир эгликсеп, биеэде дег, олар- 
ның кулдары болуксап тур силер бе? 10Тускай хүннер, айлар, чылдың 
үелери болгаш чылдар безин сагыыр-дыр силер***. И Силерни дээш 
кылган ажыл-херээм хилис барбаан бе деп бодап кээримге, коргун- 
чуг-дур! 

12 Ха-дунма, ээрежип дилеп тур мен: мен ышкаш бооп көрүңер. 
Мен база силерге дөмей болу бердим чоп. Силер меңээ кончуг эки ха- 
маарылгалыг турдуңар. 13Билир-ле болгай силер: эң баштай силерге 





* 46 Авва (арамей дылда) — ажы-төл ачазын ынчаар адаар турган, 
Иисус Христос база Бурганны ынчаар адап, кый деп турган. 

** 47Чамдык бурунгу грек сөзүглелдерде бо сөстерни эвес, а: «А ын- 
дыг болганда, Иисус Христостуң ачызында Бурганның салгакчызы 
база сен» — деп бижээн. 

жээ 410 Бо шүлүкте иудей шажын-чудулгеден укталган сагылга-чан- 
чылдарны айтып турар. 

келгенимде, чугле аарый берген ужурумдан Буянныг Медээни силер- 
ге суртаалдаар аргалыг болган мен. !4 Мээң кадыкшыл байдалым си- 
лерге шенелде болган-даа болза, мени тоовайн барбаан, дора көрбээн 
силер. Харын Бурганнын төлээзин дег, Христос Иисустун бодун дег 
хүлээп алдыңар. !5 Ынчангы өөрүшкүнер ам кайда-чуде барды? Бол- 
дунар-ла болза, караанарны-даа менээ казып бээринден чалданмас 
турганынарга ынчан шуут бузурээр турдум. 16 Ам чуу болду? Шынын 
чугаалапкаш, өштүүнер апардым бе? 

17 Силерни бодунуң талазынче ээлдирип алыр дээш, аажок кызып 
турар бир-ле улус барын билир мен, ынчалза-даа оларның сагыжы 
кара-дыр. Олар силерни бодунуң талалакчылары кылып алыр дээш, 
бисти чара кирер деп турарлар. 18 А мен силерни ак сагыштыым-биле, 
чүгле араңарга турар өйүмде эвес, а кезээде бодумнуң таламче ээлди- 
рип алырын кузээр-дир мен. 9 Ажы-төлүм! Төлүн божуур иениң эъди 
аарааны дег, силер дээш база катап хилинчээм көре бердим. Хрис- 
тоска дөмей апарбаан шааңарда, ол хилинчээм төнмес. 20 Мен ам си- 
лер-биле кады болган болзумза! Силер-биле бир янзы чугаалашкан 
болза, чүге дээрге силерни та канчапса эки чүве, аай-бажын тыппас- 
тадым. 


Агарь биле Сарра дугайында элдээртиг 


21 Ыдыктыг хоойлуга чагыртыр бодаан улус, чугаалап көрүңерем: 
ында чүү деп турарын билбезиңер ол бе? 22 Ында Авраам ийи оолдуг 
чораан деп бижээн болгай: бирээзи — кул херээженден, а өскези — хос- 
туг херээженден төрүттүнген. 23 Чүгле кул херээженнин оглу — кижи- 
нин кужениишкиннеринден, а хостуг херээженнин оглу — Бурганнын 
аазаанындан теруттунген. 24 Бо чугаа элдээрткен уткалыг: ийи херээ- 
жен ийи дугуржулга-чагыгны кергузуп турар. Бирээзин Синай даанга 
чарган, ол дээрге Агарь болгаш оон кул бооп теруттунер ажы-телу-дур. 
25 Агарь Аравияда Синай даан болгаш амгы Иерусалимни кергузуп 
турар, чуге дээрге ол бодунун ажы-телу-биле катай кулданыышкын 
адаанда-дыр. 26 А өскези дээрде турар Иерусалимге хамааржыр, ол — 
хостуг, ол — бистин иевис! 27 Бижилгеде оон дугайында мынча дээн 
болгай: «Уре-тел чок, божуп кербээн херээжен, өөрү! Кажан-даа 
эъди аарып хилинчектенмээн херээжен, өөрүп-байырла! Чуге дээрге 
кагдырган иенин ажы-телу ашактыг херээженнин ажы-телунден 
хөй боор!»а 





а Ис. 54:1. 

28 А силер болза, ха-дунма, Исаак ышкаш, Бурганның аазаашкы- 
нындан төрүттүнген ажы-төл-дүр силер“. 29 Ынчалза-даа ол шагда 
кижиниң куженииишкининден төрүттүнген оолдуң Сүлдеден төрүт- 
түнген оолду истеп сүрүп турганы дег, ам база ындыг бооп турар-дыр. 
30 Бижилгеде ол дугайында чүү деп турар ийик? «Кул херээженни бол- 
гаш ооң оглун ойладывыт, чүге дээрге кул херээженниң оглу хостуг 
херээженниң оглу алыр өнчүнү кажан-даа салгап албас»а. 31 Ындыг 
болганда, ха-дуңма, кул эвес, а хостуг херээженниң ажы-төлү-дүр бис! 


Христиан хосталга 


1 Христос бисти шак ол хосталга дээш хостап каан. Ынчангаш ту- 
5 руштуг болуңар, кымның-даа силерни катап кулданып аарын 
болдурбанар. 
2Дыннанар, Павел мен силерге чугаалап тур мен: кыртыжап дем- 
дектедирин дамчыштыр ыдыктыг хоойлуже эглир болзунарза, Хрис- 
тостун силерге кандыг-даа ажыы чок. 3Силерге база катап чугаалап 
тур мен: бодунга кыртыжап демдектээшкин кылырынга чөпшээреш- 
кен кижи бүрүзү ыдыктыг хоойлуну бүрүнү-биле сагыыр ужурлуг. 
4Ыдыктыг хоойлуну сагыырын дамчыштыр агартыышкын алырын 
шенээр болзунарза, моон сонгаар силерде Христос-биле демей 
чуу-даа чок боор. Бурганнын авыралындан ам хоорулган-дыр силер. 
5А бис бузурелдин ачызында Бурганнын мурнунга актыг боорувуска 
идегээр болгай бис. Ол идегелди четтикпейн манаарын Сулде биске 
сагыш алындырып турар. 6 Христос Иисуска башкартып амыдыраар 
болзувусса, кыртыжап демдектедири-даа, кыртыжап демдектетпези- 
даа чугула эвес. Ынакшыл дамчыштыр бодун көргүзер бузурел — чугле 
ол чугула. 
7Бузурелдин оруу-биле дурген чоруп олурдунар. Ынчаарга кым си- 
лерни астыктырып, алыс шынны дыннавас улусче хуулдурупту? 8 Си- 
лерни кыйгырган Бурганның ынчаар өөретпээни ылап боор! «Хөй 
далган хөөй берзин дизе, ынай ажыткы херек». 1 Дээрги-Чаяакчы- 
ның мурнунга силерге бүзүрээр мен: бистиң аравыска ангы үзел-бо- 
далдар турбас. А силерни хөлзедип турар кижи, ол кым-даа болза, 
кеземчени чуктээр. И Ха-дуңма, мени кыртыжап демдектээринин 





* 428 Чамдык бурунгу грек сөзүглелдерде «силер» эвес, а «бис» деп 
бижээн. 





а Э. д. 21:10. 

талалакчызы деп турары шын болза, олар ам мени чүү дээш истеп 
сүрерлерил? Христостуң белдир-креске өлүмү-даа ынчан үскүле- 
жиишкиннер чылдагааны болбас ийик. РА силерни хөлзеткен ол 
хейлер боттарын чүгле кыртыжап демдектевейн, харын акталап-даа 
каапсыннар!* 

13 Ха-дунма, Бурган силерни хосталгаже кыйгырган-дыр. Чүгле ол 
хосталгаңарны кижи бүдүжүнүң кара туразында аажылаар чаңынче 
хуулдурбанар. Харын бот-боттарыңарга ынакшылдыг бараан болуңар. 
М Чүге дээрге бүгү ыдыктыг хоойлу чангыс борбак домакта туттунуп 
турар: «Чанында кижиге бодунга бодуң дег ынак бол»а. 15 А бот-ботта- 
рыңарны үзе-чаза тыртарын уламчылаар болзуңарза, шуут-ла узутка- 
жып кааптарыңардан кичээнинер. 


Сүлдеге башкартып амыдыраары 


16 Ынчангаш силерге чугаалап тур мен: Сүлдениң айыткан аайы- 
биле амыдыраңар, кижи бүдүжүңерниң күзээшкиннеринге черле 
алыспанар. !? Чүге дээрге кижи бүдүжүнүн күзээр чүүлү Сүлдеге удур- 
ланышкак, а Сүлдениң күзээр чүүлү кижи бүдүжүнге удурланышкак 
болур. Олар үргүлчү адааннажып чоруур, ооң түңнелинде кылыр бо- 
даан чувенерни кылып шыдавайн баар силер. 18 Ынчалза-даа Сулдеге 
башкартыр болзунарза, ыдыктыг хоойлу силерни баш билип шыдавас. 

19 Кижиниң бачыттыг бүдүжүнүң ажыл-херектери илдең көскү. 
Ол дээрге самыырал, бужар күзээшкиннер, туттунмас туралаашкын, 
20 дүрзү-бурганга чүдүүрү, караң көрнүрү, адаан-өжээн, килең-кы- 
лык, алгыш-кырыш, аңгылажыг, бактажыры, 2! мурнун былаажы- 
ры**, арагалаары, эмин эрттир хөглеп-дойлаары болгаш өске-даа 
ындыг янзылыг чүүлдер-дир. Мен силерни ооң мурнунда-даа са- 
гындырып турдум, ам база катап сагындырып каайн: ындыг чүүлдер 
үүлгедикчилеринден кым-даа Бурганның Чагыргазын салгап албас. 

22 А Сулденин үре-түңнели бо-дур: ынакшыл, өөрүшкү, амыр-тай- 
бың, шыдамык болгаш буянныг чорук, энерел, шынчы чорук, 23то- 
маарыыры болгаш бодун туттунуп билири. Ол бүгүнү буруу шавар 





* 512 Бо шүлүктүң өске утказы: «А силерни хөлзеткен ол хейлерни си- 
лерден ырадыр хөөглепкен болза аар!» — бооп чадавас. 

** 521 Чамдык бурунгу грек сөзүглелдерде бо сөстерге: «Өлүрүкчү 
чорук» — деп сөстерни немээн. 





а Лев. 19:18. 

кандыг-даа хоойлу чок! 24 Христос Иисуска хамааржыр улус ботта- 
рынын бачыттыг будужун оон хамык кузээшкиннери болгаш хан- 
дыкшылдары-биле катай-хаара белдир-креске хере шаап каапкан. 
25 Бистиң амыдыралывыстын үнер дөзү — Сүлде болганда, Ооң аайы- 
биле чоруп көрээли! 26 Ынчангаш адыыргак болбаалы, бот-боттары- 
выска хорадаваалы база адааргаваалы. 


Бот-бодуңарга буяндан кылып чорунар 


1Ха-дунма, кандыг-бир кижини бачыт үүлгеткен деп сойгалаар 

болза, силер, Сүлдеге башкарткан улус, ону эдип-чазап көрүңер. 
Чүгле эптиг, чымчаа-биле эдип-чазанар, боттарыңар база күткүлгеге 
алзып албас дээш, кичээнинер. 2 Аар-бергелерни ажып эртеринге 
бот-бодуңарга дузалажыңар, ооң-биле Христостуң айыткан чүүлүн 
сагаан боор силер. 3 Алыс боду чөгенчиг кижи «Мен кончуг мен» деп 
ёзуургаар болза, ол бодун боду мегелеп алыр. 4 Кижи бүрүзү бодунуң 
ажыл-херектерин шүгдүнзүн, ол ынчан бодун өске улус-биле деңне- 
вейн, чедиишкиннеринге чоргаарланып шыдаар. 5 Чүге дээрге кижи 
бүрүзү бодунуң уурге-чуъгун чүктей бээр". 

6 Бурганның сөзүн өөренип турар кижи бодунда бар бүгү эки-чаа- 
гай чүүлүн башкызы-биле үлешсин. 

7 Мегеге туттурбаңар: Бурганны карак ажыттаары болдунмас. 
Кижи чүнү тарып аарыл, оозун ажаап алыр. 8 Бодунуң бачыттыг 
бүдүжүнүң хөрзүнүнге тарып турар кижи оортан өлүмнү ажаап алыр. 
А Сүлде дээш тарып турар кижи ол Сүлдеден мөңге амыдыралды 
ажаап алыр. Буян кылып тура, кажан-даа могап-турбаалы. Ынчан, 
туруптуп, буруй бербес-ле болзувусса, чогуур үе кээрге, дүжүдүвүс 
ажааттына бээр. № Ынчангаш амдыызында арга барда, бүгү улуска, 
ылаңгыя бүзүрели чаңгыс ха-дунмавыска, буяндан көргүзүп чоруулу. 


Туннээшкин болгаш байырлажыг 


п Бо сөстерни мен силерге бодумнуң холум-биле бижип ор мен, 
кайы хире улуг үжүктер ажыглаанымны көрүп тур силер бе? 12 Си- 
лерни кыртыжап демдектедиринче албадааннар - кижиниң күже- 
ниишкиннери-биле эки бооп көстүксээн улус-тур. Олар ону чүгле 
Христостуң белдир-креске өлүмүнүң ужун истедип сүрдүрбези-биле 
кылып турарлар. 13 Олар кыртыжап демдектедип-даа алган болза, 





* 65 Бо шүлүктүң өске утказы: «Кижи бүрүзү бодунуң херектери дээш 
Бурганның мурнунга харыысалгалыг боор» — бооп чадавас. 

боттары-ла ыдыктыг хоойлуну сагывайн турарлар. А силерни, оозу- 
биле мактаныр чылдак тывар дээш, кыртыжап демдектедир деп турар 
улус-тур. МА мен бодум хуумда Дээрги-Чаяакчывыс Иисус Христос- 
туң белдир-креске өлүмүнден аңгыда, чүнүң-биле-даа мактаныр 
хөңнүм чогул. Ол белдир-креске меңээ хамаарыштыр — бо делегей- 
ни, або делегейге хамаарыштыр — мени хере шаап каан. 15 Кыртыжап 
демдектээри-даа, кыртыжап демдектетпези-даа чугула эвес. Чаңгыс- 
ла чугула чүүл — Бурганның чаа чаяалгазы боору! 16 Бо дүрүмнү сагып 
чоруур бүгү улуска, а ол ышкаш Бурганның Израиль деп ылап шын 
ададыр чонунга амыр-тайбың болгаш өршээл бактаазын! 

17 Черле ынчаш, кым-даа моон соңгаар мени сагыш човатпазын, 
чүге дээрге Иисустуң им-демдээн мага-бодумда бастыртып алган 
чоруур-дур мен. 

18 Ха-дунма, Дээрги-Чаяакчывыс Иисус Христостуң авыралы 
сүлденерге бактаазын! Аминь. 


ЕФЕСЧИЛЕРГЕ ЧАГАА 


Киирилде сөстер 


1 Бурганнын кузел-соруун ёзугаар Христос Иисустун элчини 
болган Павелден байыр. Ефесте* Христос Иисуска бүзүрээн Бур- 
ганнын улузунга бижидим. 
2 Бурган Адавыс болгаш Дээрги-Чаяакчывыс Иисус Христостан 
келген авырал биле амыр-тайбын силерге бактаазын! 


Христос — бисче чорудупкан ачы-буян 


3Дээрги-Чаяакчывыс Иисус Христостун Адазы Бурганны алгап 
йерээли! Ол Сулдеден кээр бугу-ле ачы-буянны дээрлер оранынга 
Христосту дамчыштыр биске хайырлады. 4Анаа шынчы, кем чок улус 
бооп чурттазын дээш, Бурган бисти өртемчейни чаяар бетинде-ле 
Христосту дамчыштыр шилип алган. Бодунуң биске ынакшылы-би- 
ле 5 Бурган бисти ажы-төлү кылдыр азырап алырын Иисус Христосту 
дамчыштыр баш удур шилээн-дир. Ооң сорулгазы-даа, күзел ха- 
ныышкыны-даа ол-дур! 5Ындыг болганда Бурганның өндүр улуг 
авыралы — Бодунуң ынак Оглун дамчыштыр биске шаңнаан хайыр- 
лалы дээш, Ону алгап йөрээли! 

7 Бис Ооң Оглунуң өргүл болган өлүмүн дамчыштыр хосталып, ба- 
чыттарывыс дээш өршээл алдывыс. Бурганның авыралы өй-хемчээл 
чок өндүр чаагай-дыр! 8 Бурган Бодунуң авыралын бисче бүгү мерген 
угааны болгаш угаап билиишкини-биле харам чокка сиңниктир төк- 
ту. Ооң күзел-соруу-биле Христосту дамчыштыр боттанзын деп 
шиитпирлээни чажыт сорулгазын Ол биске илеретти: !9чогуур үе 
кээрге, Ол сорулгазынга чүүлдештир бүгү чаяалганы — дээрде база 
черде бар бүгү чүвени Баштың болур Христосту долгандыр каттыш- 
тырыптар. 

п Бүгү чүвени Бодунуң тура-соруу болгаш бодалы ёзугаар боттанды- 
рып турар Бурганның сорулгазы баш удур шилип каарга, Христосту 





* 11 «Ефесте» деп сөс эң бүзүрелдиг грек сөзүглелдерде таварышпайн 
турар. 

дамчыштыр Ооң чону апаар чолдуг болдувус. 12 Ынчангаш бис — 
Христоска эң баштай идегээн улус — Бурганны алгап йөрээр салым- 
ныг бис. 

13 Алыс шынның сөзүн — камгалалыңар дугайында Буянныг Ме- 
дээни Христосту дамчыштыр дыңнап каан болгаш, Аңаа бүзүрээн 
силер. Аазааны Ыдыктыг Сүлдезин силерге бергеш, Бурган силерни 
Бодунуң улузу кылдыр демдектей таңмалап алган. 4 Ыдыктыг Сүл- 
де – Бурганның аазаан өнчүзүн алырывыстың магадылалы боор. Ол 
ынчан Бодунуң улузунга бүрүн хосталганы бээр, Ооң алдарын алгап 
йөрээр бис деп бүзүрээр ужурувус ында. 


Бурганның күчү-күжү камгалал дамчыштыр илерээр 


15 Ынчангаш мен база Дээрги-Чаяакчы Иисуска бузурээнинер, 
Бурганның бүгү улузунга ынаанар дугайында дыңнап кааш, 16 мөр- 
гүлдеримге силерни сактып, силер дээш, Бурганга үзүк-соксаал чок 
өөрүп четтирип келдим. 17Дээрги-Чаяакчывыс Иисус Христостуң 
Бурганы, өндүр чаагай Ада, Ону эки билип алзыннар дээш, мерген 
угаан болгаш ажыдыышкынның Сүлдезин силерге хайырлазын деп 
мөргүп тур мен. 18 Ооң силерни чүү ындыг идегелче кыйгырганын 
билзиннер дээш, Ооң чону-биле үлежиринер өнчүнүң кайы хире өн- 
дүр байлаан көрзүннер дээш, Бурган силерниң угаан-сарыылыңарны 
чырыдып берзин деп мөргүп тур мен. ! Аңаа бүзүрээн биске салдар 
чедирген Ооң күчү-күжүнүң чүнүң-биле-даа деңнээр аргажок өндүр 
улуун база көрзүннер деп мөргүп тур мен. 20-21 Бурган Бодунуң өндүр 
улуг күчү-күжүн мынчаар илереткен: Христосту өлүглерден катап 
диргискеш, Ону дээрге, Бодунуң он талазынга, олуртуп алган. Ындыг 
арга-биле Бурган Ооң адын чүгле амгы үеде эвес, харын келир үеде 
база бүгү чагырыкчылардан, эрге-чагырга ээлеринден, күштерден 
болгаш дээргилерден бедик кылып каан. 22 Бурган ол бүгүнү Христос- 
туң будунуң адаанга чагырткаш, Ону бүгү-ле Бурганга бүзүрээннер 
ниитилелиниң Баштыңы кылдыр салып каан. 23А Бурганга бүзүрээн- 
нер ниитилели — Ооң мага-боду-дур. Ол Боду бүгү чаяалганы бүрүнү- 
биле бүргей ап турар. 


Христоска башкарткан дириг улус 


1 Боттарыңарның кемниг херектеринер ужун база бачыттарынар 
2 ужун өлүг чораан силер. 2Оларнын ужун силер ол шагда бо деле- 
гейнин бузуттуг оруктары-биле чоруп, дээр адаанын күштеринин бу- 
зуттуг чагырыкчызынга (ол амгы үеде Бурганны дыннавастарны 

удуртуп турар) чагыртып чораан силер. 3 Бис шуптувус база херек кы- 
рында оларның санынче кирип, бачыттыг бүдүжүвүс аайы-биле чурт- 
тап, мага-бодувустуң, угаан-бодалывыстың бүгү күзээшкиннерин 
хандырып келген бис. Бүдүжүвүс ындыг боорга, өске бүгү улус-биле 
деңге, Бурганның килеңи бисти кезедир дээш, манап турду. 

4Ынчалза-даа Бурганның өршээли эгээртинмес байлак, Ооң биске 
ынакшылы өндүр улуг. 5 Ынчангаш Ол бачыттыг херектеривис ужун 
өлгүлээн бисти Христос-биле кады тынгарып кагды. Камгалалды 
Ооң авыралы-биле алган силер! © Бурган бисти Христос Иисус-биле 
кады катап диргискеш, дээрже өрү көдүргеш, Ооң чанынга олуртуп 
кагды. 7Ол ынчаар кылгаш, Христос Иисусту дамчыштыр биске ха- 
йырлааны буянныг сагыжының, Бодунуң авыралының эгээртинмес 
байлаан бүгү келир үелерге көргүзер бодаан. 8 Чүге дээрге силер Бур- 
ганның авыралы-биле бүзүрелиңер дамчыштыр камгалал алган си- 
лер. Ол дээрге силерниң ачы-хавыяаңар эвес, а Бурганның ачы-буян 
хайырлалы-дыр! 9 Камгалалды кым-даа ажыл-херектери-биле чедип 
албас, ындыг болганда кым-даа ынчалдым деп мактанып шыдавас. 
10 Бис ам кандыг-дыр бис, Бурган бисти ынчалдыр чаяап каан. Оон 
биске баш удур белеткеп кааны буянныг херектерни боттандырары- 
выс дээш, Ол бисти Христос Иисусту дамчыштыр чаяаган. 


Христоска бузурээннер — чаңгыс чон 


п Ынчангаш силер, төрүмелинден өске чоннар улузу — мага-ботту 
кыртыжап демдектээр ёзулалды эртип алгаш, «кыртыжап демдектет- 
кеннер» деп адаткан иудейлерниң «кыртыжап демдектетпээннер» 
деп адаан улузу — мону утпанар: !?ол шагда Христос чок амыдырап 
чораан болгаш, Израильде Бурганның чонунуң санынче кирбейн, 
аңгы чораан силер. Бурганның аазаашкыннары кирген дугуржулга- 
чагыглар силерге хамаарышпас турган. Бо делегейге идегел болгаш 
Бурган чок амыдырап чордуңар! 

13 Ынчалза-даа ам, Христос Иисус-биле харылзаалыг апаргаш, бир 
шагда ырак-коңчак чораан боттарыңар, Христостуң өргүл болган 
өлүмүнүң ачызында, Бурганга чоок апардыңар. !4Чүге дээрге Хрис- 
тос — амыр-тайбыңывыстың үнер дөзү. Ол бисти чаңгыс чон кылдыр 
каттыштыргаш, Бодунуң мага-бодун өргүлге салгаш, иудейлер биле 
өске чоннар улузун аңгылай турупкан өжээргелдиң ханазын бузуп 
каапты. 15Ол ыдыктыг хоойлуну ооң хамык дүрүмнери, сагылгалары- 
биле катай-хаара күш чок болдурган. Ооң сорулгазы мындыг: амыр- 
тайбыңны догуннадып, Боду-биле эвилелдиг кылдыр ийи кижиден 

чангыс чаа кижини чаяары. 16Ол белдир-креске Бодунун өлүмүн 
дамчыштыр ийи ангы чораан бисти чангыс мага-ботка Бурган-биле 
эптештиргеш, өжээргелди узуткаар күзелдиг. И Ынчангаш Христос 
чедип келгеш, Бургандан ыракка-даа, Оон чанынга-даа чурттап чо- 
раан силер бүгүдеге амыр-тайбын дугайында Буянныг Медээни 
суртаалдаан. 18 Чүге дээрге бис — иудейлер-даа, өске чоннар улузу-даа 
чангыс Сулдеге башкарткаш, Адага Ону дамчыштыр чеде бээр ар- 
галыг болган бис. ! Ындыг болганда ам силер, өске чоннар улузу, 
өскээртен көжүп келген хары улус эвес, а Бурганның чонунуң дең эр- 
гелиг албатылары болгаш Ооң өг-бүлезиниң кежигүннери силер. 

20 Силерни база элчиннер биле медээчилерниң салып кааны үнде- 
зинге тудуп үндүрген, а Христос Иисус — ол бажыңның таваанга салыр 
эң үнелиг даш-тыр. 2! Ооң Боду бүгү бажыңның чөленгиижи болур, а 
ол бажың, Дээрги-Чаяакчының ыдыктыг өргээзинче шилчиир дээш, 
улам-на бедип орар. 22 Ыдыктыг Сүлде дамчыштыр Бурганның чурт- 
таар бажыңы болу бээр дээш, силер база өске бүзүрээннер-биле катай 
Христостуң ачызында боттарыңарны тудуп үндүрүп турар-дыр силер. 


Өске чоннар улузунуң аразынга Павелдиң ажыл-херээ 


1Христос Иисустун бараан болукчузу болгаш, өске чоннар улузу 
3 силер дээш, хоругдал адаанда турар Павел мен шак ол чылдагаан- 
биле мөргүп тур мен. 2 Бурганнын авыралын силерге дамчыдарын 
менээ дааскан дээрзин дыннаанынар чугаажок боор. 3 Мээн устунде 
каксы бижээним дег, Оон ол чажыдын ажыдыышкын дамчыштыр 
билип алган мен. 4 Ынчангаш ону номчуптар болзуңарза, Христос- 
туң чажыдын канчаар билип турарымны угаап шыдаптар силер. 
5 Кижи төрелгетенниң ооң мурнундагы салгалдарынга ол чажытты 
чугаалаваан турган, ынчалза-даа Сүлде ам ону Бурганның ыдыктыг 
элчиннери болгаш медээчилеринге ажыдып берген. 6Ук чажыт 
мындыг — Буянныг Медээниң ачызында өске чоннар улузу, иудей- 
лер-биле деңге, ол-ла өнчүнүң салгакчылары, чаңгыс ол-ла мага-бот- 
туң тургузукчу кезектери апаар, а Христос Иисусту дамчыштыр 
берген Бурганның аазаашкыннары оларга база хамааржыр. 7Ооң 
күчү-күжүнүң салдарын дамчыштыр меңээ элбээ-биле хайырлаан 
Бурганның авыралының ачызында, ол Буянныг Медээниң бараан 
болукчузу апарган мен. 
8 Христостуң эгээртинмес эртине-байлаанын дугайында Буянныг 
Медээни өске чоннар улузунга суртаалдаар алдар-хүндүнү Бурган- 
ның хамык улузунуң аразында эң чөгенчии боор меңээ хайырлаан. 

9 Бүгүденин Чаяакчызы Бурганнын өртемчейни чаяаганындан бээр 
чажырып келгени чажытта камгалалдын кандыг бодалы барын кер- 
гүскеш, бүгү улусту чырыдарын база меңээ бүзүреп дааскан. 10Ол бо- 
дал ёзугаар Бурганнын хөй талалыг мерген угааны дээрде күштер 
болгаш эрге-чагырга ээлеринге Бурганга бүзүрээннер ниитилелин 
дамчыштыр чүгле ам чаа билдине берген. И Бурган Бодунуң кезээде 
туруп келген ол бодалын Дээрги-Чаяакчывыс Христос Иисусту дам- 
чыштыр боттандырган. 2 Христоска башкартканывыстын база Аңаа 
бүзүрээнивистиң ачызында, Бурганга дидим болгаш бүзүрелдиг чеде 
берип боор бис. 13 Ынчангаш силер дээш көрүп турар хилинчээм 
ужун ундаравазыңарны дилеп тур мен, чүге дээрге ол хилинчээм ал- 
дарыңар бооп хуула бээр. 


Христостуң ынакшылы 


14 Ол чылдагаан-биле мен Аданын* мурнунга дис кырынга мөгейип 
тур мен. !5 Дээрде база черде бар өг-бүле бүрүзү ат-сывын Ададан ал- 
ган болгай. 16 Бурган Бодунуң алдарынын эртине-байлаандан силерге 
күштү хайырлазын дээш, Бодунуң Сүлдезин дамчыштыр угаан-сагы- 
жынарнын байдалын быжыктырзын дээш, мөргүп тур мен. 17 Бүзүрел- 
диң ачызында, Христос чүректеринерге амыдырай берзин дээш, а 
ынакшыл — дазылыңар болгаш үндезининер болзун дээш, мөргүп тур 
мен. 18 Силер ынчан Бурганның хамык улузу-биле кады Христостуң 
ынакшылы кайы хире өй-хемчээл, кызыгаар чогун угааптар шаг-ши- 
нектиг апаар силер. 1) Кижиниң угаап шыдаар деңнелин оранчок 
ажып-даа турар болза, ол ынакшылды билип шыдаптар силер. Бур- 
ганның бүдүжү ынчан амыдыралыңарны бүрүнү-биле бүргей бээр. 

20 Д ам биске салдарын чедирип турар күчү-күжүнүң ачызында, ди- 
леп аар азы күзеп чоруур бүгү чүүлүвүстен оранчок хөйнү кылып шы- 
даар Бурганга - алдар! 2! Бурганга бүзүрээннер ниитилелинге база 
Иисус Христосту дамчыштыр солуп кээр бүгү салгалдарга кезээ мөң- 
геде Бурганга алдар бактаазын! Аминь. 


Мага-боттун чаңгыс эви 


4 1 Ынчангаш мен, Дээрги-Чаяакчыга хамааржырым дээш хо- 
ругдаттырган кижи, силерден дилеп тур мен: Бурганның ол 
дээш кый деп алганы хүлээлгенерге төлептиг амыдыранар. 2 Үргүлчү 





* 314 Чамдык бурунгу грек сөзүглелдерде «Аданын» эвес, а «Дээрги- 
Чаяакчывыс Иисус Христостуң Адазынын» деп бижээн. 

томаанныг, биче сеткилдиг бооп көрүнер. Бот-боттарынарга шыда- 
мык болгаш ынакшылдыг хамаарылгадан көргүзүнер. 3 Силерни ту- 
душтурган амыр-тайбың ачызында алырыңар Сүлдеге башкарткан 
чаңгыс эпти кадагалаар дээш, чүткүнер. 4 Бурганның силерни улеш- 
син дээш кыйгырганы идегелдиң чаңгызы дег, чүгле чаңгыс мага-бот, 
чангыс Сүлде бар. 5 Чүгле чаңгыс Дээрги-Чаяакчы, чаңгыс бүзүрел 
база чангыс сугга суктурары бар. 6 Чүгле чангыс Бурган, шуптувустуң 
Адавыс бар. Чүгле Ол — шуптувустун бажывыста, шуптувусту дамчып 
Бодун көргүзер база шуптувуста амыдырап турар. 

7 Бистиң шуптувуска, Христостуң кижи бүрүзүнге тускайлап 
айыткан хемчээлин ёзугаар, авыралды үлеп берген. 8 Ынчангаш 
Бижилге: «Эң бедидир өрү көдүрүлгеш, Ол эңдерик хөй улусту 
тудуп алгаш барган; Ол кижи төрелгетенге ачы-буян хайырлалын 
үлеп берген»а — деп чугаалап турар. ? А «өрү көдүрүлгеш» дээн ужуру 
чүл? Ооң мурнунда Ол алдыы оранче бадып турган дээни ол эвес 
бе? 19 Куду бадып турган ол-ла Кижи, бүгү өртемчейге Боду бар 
болур дээш, хамык дээрлерниң үстүнче көдүрлүп үне берген эвес 
бе? 1 Христос Боду кымга - элчиннер, кымга - медээчилер, 
кымга — Буянныг Медээнин суртаалчылары, а кымга — удуртук- 
чулар болгаш башкылар боорун айтып, ачы-буян хайырлалдарын 
үлээн. 2 Бурганның улузун бараан болуушкунга, Христостуң мага- 
бодун тургузар, быжыглаар ажыл-херекке белеткээр дээш, Ол ын- 
чанган. 13 Бис шуптувус бүзүрелге, Бурганның Оглун билип аарынга 
чаңгыс эпке келбээн шаавыста; база болбаазын бышкан чоруктуң 
үлегери Христостуң деңнелинге чеде бербээн шаавыста, бараан бо- 
луушкунувус үргүлчүлээр. 

14 Бис ынчан янзы-бүрү өөредиглерниң чалгыглары болгаш хат- 
тарынга, кажарлап амдажаан улустуң оптуг мегезинге ужур шап- 
тырткан бичии уруглар эвес боор бис. !5 Харын алыс шынны 
ынакшылдыг чугаалаар болзувусса, бүгү тала-биле Христосче чоок- 
шулап, өзүп-мандыыр бис. А Ол дээрге — Баштын-дыр. 16 Ол бүгү 
мага-ботту хамык кезектери аразында ажыглап-ла болгу дег быжыг 
харылзаалар-биле тудушкан бүдүн-бүрүн чаңгыс эп кылдыр кат- 
тыштырыпкан. Мага-боттуң кезек бүрүзү бодунуң хүлээлгелерин 
күүседип турда, ооң бүгү боду өзүп-мандып, ынакшылдың ачы- 
зында быжыгып орар. 





а Ыд. ыр. 67:19. 

Эрги эвес, чаа амыдырал 


17 Ынчангаш мен ол бүгүнү чугаалап, Дээрги-Чаяакчынын адын- 
дан ыяк чагып тур мен: хоозун бодал-сагыштыг бүзүрели чок улус 
дег амыдыраванар. 18 Олар угааны карангылаан, Бурганны билбес, 
бүдүүлүк болгаш, Оон бээри амыдыралдан оспаксыраан база чурек- 
тери дошкуураан улус-тур. 19 Олар арын-нүүрүн артынга каггаш, са- 
мыыраан кузээшкиннеринге чагыртып, кандыг-даа хевирлиг бужар 
чуулдерни ей-хемчээл чок уулгедип турарлар. 

20Ол дээрге Христостун дугайында билип алганынарга кенгус 
чүүлдешпес чуулдер-дир. 21А силер Ооң дугайында дыңнаан база Ооң 
өөреникчилери апарган болгаш, Иисуста бар алыс шынга суртаалды 
алган-дыр силер. 22 Биеэде канчаар амыдырап чораанынардан — би- 
еэги «мен»-ден ойталааш, дуурайлаан күзээшкиннер ириткен биеэги 
бачыттыг бүдүжүнерден ойталанар. 23 Угаанынар болгаш сулденерни 
чаартып алыңар. 24Алыс шындан укталган Бурганга шынчызы база 
ыдыктыг амыдыралы-биле онзаланыр, Бурганның овур-хевиринге 
үлегерлей чаяаган чаа кижиниң «хевин кединер!» 

25 Ынчангаш мегеден ойталанар, «Кижи бүрүзү чанында кижиге 
шынын чугаалазын»а, чүге дээрге бис шупту Христостуң мага-бодунун 
кезектери-дир бис. 26 «Ажынып-даа тургаш, бачыт уулгетпенер»6б. Ки- 
ленинерни хүн ашпаанда-ла чавырып алыңар; 2? силерни куткуп, амы- 
дыралыңарже сыңныр чай-хосту эрликке бербенер! 28 Ооржу кижи 
оорланырын соксатсын, а ооң орнунга бодунуң кызыл күжү-биле амы- 
дыралынга ажылдап ап, тыпкан олча-кежиин ядыылар-биле үлежир 
шаг-шинектиг болзун. 2 Аксыңардан кандыг-даа бак сөс үнмезин, а 
чүгле кандыг-даа байдалдарда улустуң хереглелдерин хандырарынга* 
ажыктыг, дыңнакчыларга ачылыг сөстер үнзүн. 30 Бурганның Ыдык- 
тыг Сүлдезинин хөннүн баксыратпаңар. Бүрүн хосталыр хүнүнер 
дээш, силер Оон танмазы-биле демдектедип алган болгай силер. 
31 Дошкууралдан, киленден, алгы-кышкыдан, каргыштан база өске 
кандыг-даа хевирлиг бузуттан адырлып алынар. 32 Бот-боттарынарга 
буянныг, энерелдиг болунар, Бурганнын силерни Христосту дам- 
чыштыр өршээгени дег, бот-боттарынарны өршээнер. 





* 429 Чамдык бурунгу грек сөзүглелдерде «Улустун хереглелдерин хан- 
дырарынга» эвес, а «Бүзүрелди быжыктырарынга» деп бижээн. 

Чырыктын ажы-телу дег амыдыранар 


1Ындыг болганда Бурганның ынак ажы-төлү дег, Аңаа дөмей 

боорун оралдажынар. 2 Христос биске ынакшааш, Бодунуң амы- 
тынын Бурганга салган чаагай чыттыг, күзел ханар өргүл дег, бис 
дээш берипкен. Ооң ынчаар ынакшааны ышкаш, ынчалдыр ынак- 
шылга бүргедип амыдыранар. 

зҮй-балай самыыраар чорук азы кандыг-даа бужартаан самыыраар 
чорук болгаш алыксак-чиксек чорук ышкаш чүүлдер дугайында ара- 
ңарга чугаа безин көдүрүлбезин. Ындыг үүлгедиглер Бурганның улу- 
зунга көңгүс чүүлдешпес. 4Ааска эптешпес сөстер, хоозун куруг 
чугаалар болгаш үй-балай баштактар чугааңарже кирбезин, ол бүгү 
чүүл чок! Бурганга өөрүп четтирери оон канчап-даа дээре! 5 Харын 
бүзүреп боор силер: чаңгыс-даа үй-балай самыыраан, бужартадыр 
самыыраан база чазый кижи (а ол дүрзү-бурганга чүдүүрлерден ынай- 
даа ылгалбас) Христостуң база Бурганның Чагыргазынга өнчү албас. 

6 Силерни кым-даа хоозун сөстер-биле дуурайлавазын! Чүге дээрге 
чогум-на ол чүүлдер дээш, Бурганның килеңи Ону дыңнавастарже 
халдаар. 7 Ынчангаш олар-биле силерниң араңарга дөмей чүү-даа 
турбазын! 8 Боттарыңар кажан-бир шагда карангыга бүргеткен улус 
чораан силер, а ам, Дээрги-Чаяакчыга башкарткаш, чырыкка бүрге- 
диптинер. Чырыктың ажы-төлү дег амыдыранар! ЗА чырыктын* үре- 
туннели — кандыг-даа янзылыг буян, Бурганга шынчы чорук болгаш 
алыс шын боор. 109 Дээрги-Чаяакчыга таарымчалыг чүүлдү тодарадып 
аарын оралдажынар. Ч Караңгыга хамааржыр үре-түңнел чок үүле- 
херектерге киришпенер, харын оларны сойгаланар. 12 Чүге дээрге ын- 
дыг ёражоктарның бүдүү чүнү үүлгедип турарын чугаалаары безин 
ыянчыг-дыр. 13 Ынчалза-даа чырыктын сойгалааны бүгү чүүл көскү 
апаар. МА чырыктың көскү кылыпканы бүгү чүүл боду база чырык 
апаар. Ынчангаш мынча деп чугаалаар бис: 

«Удаан кижи, оттуп кел! Өлүг кижи, туруп кел, сени ынчан Хрис- 
тос херелдендир чырыдыптар!» 

15 Таптыг көрүңер, оваарымчалыг болунар: боттарыңарны мелегей 
эвес, а угаанныг улус ышкаш ап чорунар. 16 Кандыг-даа арганы чөп 
ажыглаарын оралдажынар, чүге дээрге бузуттуглар көвүдээн үе-дир бо. 
17 Ынчангаш мелегей болбанар, а Дээрги-Чаяакчынын күзел-соруун 





* 59 Чамдык бурунгу грек сезуглелдерде «чырыктын» эвес, а «Сулде- 
нин» деп бижээн. 

билип аарын оралдажынар. 18 Араганы эзиртир ишпенер, оон чүгле 
урелир силер. Ооң орнунга Сулдеге бургеттиринер. 19 Ыдыктыг 
ырлар, йөрээлдер болгаш Сүлдеден кээр ырлар күүседип, араңарда 
ынчалдыр харылзажыңар. Ырлажыңар, чүректериңер ханызындан 
Дээрги-Чаяакчыны алгап йерээнер. 20Дээрги-Чаяакчывыс Иисус 
Христостуң ады-биле Бурган Адага бүгү чүве ужун үргүлчү өөрүп чет- 
тириңер. 


Өг-бүле улустуң христиан амыдыралы 


21 Христосту" хүндүлээринернин демдээ кылдыр бот-боттарынарга 
чагыртынар. 

22 Кадайлар, Дээрги-Чаяакчыга дег, ашактарынарга чагыртынар. 
23 Чуге дээрге Бурганга бүзүрээннер ниитилелинин — Бодунун мага- 
бодунуң Баштыңы болгаш Камгалакчызы - Христос болган дег, ашаа 
кадайынга баштың боор. 24 Бурганга бүзүрээннер ниитилелиниң 
Христоска чагыртканы дег, кадайлар база ашактарынга бүрүнү-биле 
чагыртыр ужурлуг. 

25А силер, ашактар, Христостуң Бурганга бүзүрээннер ниитиле- 
линге ынаа ышкаш, кадайларыңарга ынак болуңар. Ол Бодунуң амы- 
тынын ол дээш өргээн болгай. 26 Бурганга бүзүрээннер ниитилелин 
сугга чуп, бачыттардан арыглааш, Бодунун сөзү-биле ыдыктап, ангы- 
лап алыр дээш, 27ону Бодунуң мурнунга бүрүн каазы-биле: четпес- 
дудуу чүве чок, бокка борашпаан — бачыт база кем чок бооп көзүлзүн 
дээш, Ол ынчаар кылган. 28 Ашактар база ынчалдыр, бодунуң мага- 
бодунга дег, кадайларынга ынак боор ужурлуг. Кадайынга ынак кижи 
бодунга база ынак. 29 Бодунуң мага-бодун көөр хөңнү чок чаңгыс-даа 
эр кижи кажан-даа туруп көрбээн, харын ол оозун чемгерер, ажаап- 
тежээр болгай. Христос Бурганга бүзүрээннер ниитилели дээш база 
ынчалдыр сагыш човаар. 30 А бис Ооң мага-бодунуң кезектери-дир 
бис**. 31«Ынчангаш эр кижи ачазы биле авазын каапкаш, кадайы- 
биле катчы бээр, ынчан ийи кижи чаңгыс мага-бот апаар»а — деп Би- 
жилгеде бижээн болгай. 32 Мында аажок ханы чажыт бар, ол чажыт 





* 521 Чамдык бурунгу грек сөзүглелдерде «Христосту» эвес, а «Бурган- 
ны» деп бижээн. 

** 580 Чамдык бурунгу грек сөзүглелдерде бо сөстерге: «Ооң мага-бо- 
дундан база Ооң сөөк-даяандан» — деп сөстер немээн. 





а Э. д. 2:24. 


500 Ефесчилерге 5, 6 





Христоска болгаш Бурганга бүзүрээннер ниитилелинге хамааржы- 
рын чугаалап тур мен. 33 Силерниң эр кижи бүрүзү база, бодунга боду 
дег, кадайынга ынак боор ужурлуг, а кадайы ашаан хүндүлезин. 


Ажы-төл болгаш ада-ие 


6 1 Ажы-төл, Дээрги-Чаяакчыга башкарткаш, ада-иенерни дынна- 
нар, ынчаар кылыры эки болур. 2«Ада-иенни хүндүлеп чор» — 
дээн Бурганнын айтыышкыны дараазында эдеринчи аазаашкын бар 
бирги айтыышкын болган: 3«Сенээ ынчан буян-кежик доктаап, чер 
кырынга үр амыдыраар сен»а. 

4Ада-иелер, ажы-төлүңерни бужургандырбаңар! Оларны Дээрги- 
Чаяакчынын чурумун болгаш өөредиин ёзугаар өстүрүп-кижизиди- 
ңер база сургаңар. 


Кулдар болгаш оларның ээлери 


5 Кулдар, чер кырында ээлериңерни, Христоска чагыртып турган- 
даа дег, хүндүткеп база коргуп-сүрээдеп, чүрээңер ханызындан дыңна- 
нар. в Улустуң эки хамаарылгазын чаалап аар дээн чашпаачылар дег, 
карак чаап эвес, а Бурганның күзел-соруун сеткилиниң ханызындан 
күүседип турар Христостуң кулдары дег ажылданар. 7 Улуска эвес, а 
Дээрги-Чаяакчыга бараан бооп турган дег, чүткүлдүү-биле бараан бо- 
лунар. 8 Кымнын-даа: кул-даа, хостуг-даа кижиниң кылган буянныг 
ажыл-херээ дээш, Дээрги-Чаяакчы шаңнал бээрин билип алыңар. 

9А ээлер силер, кулдарыңарга база шак ындыг хамаарылгалыг 
болуңар, кыжаныгдан туттунуңар. Оларда-даа, силерде-даа дээрде 
чаңгыс Дээрги-Чаяакчы бар, а Ол кымны-даа өскелерден ылгай көр- 
бес дээрзин утпаңар. 


Бурганның бүрүн чепсек-херексели 


10 Адак сөөлүнде чугаалап каайн: Дээрги-Чаяакчыга башкарткаш, 
Ооң өндүр улуг күчү-күжү-биле бодунарны быжыгланар. И Бурган- 
ның бүрүн чепсек-херекселин кедип алыңар, эрликтиң хамык кара 
сагыжынга удур ынчан туржуп шыдаар силер. 12 Чүге дээрге бис эът- 
бот биле хандан бүткен улуска удур эвес, а чагырыкчылар болгаш эр- 
ге-чагырга ээлеринге, бистиң амыдыраан дүмбей үевисте тергиидээн 
каптагайның чагырыкчыларынга база дээрлерде бузуттуң кара күш- 
теринге удур демисежип турар-дыр бис. 





аЫ. х, к. 5:16. 

13 Ынчангаш бузут хүнү кээрге, оларга удур туржур шаг-шинектиг 
бооп, шупту халдаашкыннарны ойтур шаап, тура тутчур дээш, Бур- 
ганның чепсек-херекселин кедип алыңар. 1\Чаныш-сыныш чок тур- 
жуңар! Алыс шынны чыыра куржангаш, Бурганга шынчы чоруктуң 
куяк хевин кедип алыңар. 5 Амыр-тайбың дугайында Буянныг Ме- 
дээни суртаалдаарынга белениңер — бутка кедер идииңер болзун. 
16 А ол бүгүден аңгыда, бүзүрелдиң дозуг-щидин тудуп алыңар — ооң- 
биле эрликтиң хамык оттуг согуннарын дозуп шыдаар силер. 17 Кам- 
галалды — куяк бөрттү дег, а Бурганның сөзүн — Сүлдениң силерге 
бээр хылыжын дег хүлээп алыңар. 18 Мөргүлдүң бүгү хевирлери-биле 
мөргүнер. Кандыг-даа үеде Бургандан дилег кылып, Сүлдеге баш- 
карткаш, мөргүнер. А ындыг болганда, серемчилелдиг бооп, Бурган- 
ның бүгү улузу дээш, чүткүлдүү-биле мөргүнер. 

19 Мен дээш — чугаалай бээримге-ле, Бурган менээ херектиг сөс- 
терни айтып берзин дээш база Буянныг Медээниң чажыдын дидими- 
биле суртаалдаарым дээш — мергунер-ле. 20 Демирледип-даа алган 
болзумза, ол Буянныг Медээ ужун Иисус Христостуң төлээлекчизи- 
дир мен. Хүлээлгемни чогууру-биле күүсетпишаан, ону дидими-биле 
база ажыы-биле медеглеп шыдаарым дээш, мөргүнер. 


Түңнел байыр чедириишкиннери 


21 Мээң канчаар амыдырап, чүнү кылып турарымны билип алык- 
сап тур силер бе? Адырам, ол бүгүнү силерге Тихик, бүзүрээн ханы 
ынак эживис, Дээрги-Чаяакчының шынчы бараан болукчузу, чугаа- 
лап чеде бээр. 22 Бистиң дугайывыста дыңнааш, чүректеринер сорук 
кирзин дээш, мен ону силерже ылап-ла ол сорулга-биле чорудуп 
тур мен. 

23 Ха-дунма, силер бүгүдеге Бурган Адавыстан, Дээрги-Чаяак- 
чывыс Иисус Христостан келген амыр-тайбын, ынакшыл болгаш 
бүзүрел бактаазын! 24Дээрги-Чаяакчывыс Иисус Христоска өлүм 
билбес ынакшыл-биле ынакшаан бүгү улуска Бурганнын авыралы 
бактаазын!* 





* 624 Чамдык бурунгу грек сөзүглелдерде бо шүлүк «аминь» деп сөс- 
биле тенген. 


ФИЛИППИЙЖИЛЕРГЕ ЧАГАА 


Киирилде сөстер 


1Христос Иисустун чалчалары Павел биле Тимофейден байыр. 

Бурганга бүзүрээннер ниитилелинин удуртукчуларын болгаш ду- 
залакчыларын киириштир, Филиппы хоорайда чурттаан, Христос 
Иисуска башкарткан Бурганнын шупту улузунга бижидим. 2 Бурган 
Адавыс болгаш Дээрги-Чаяакчывыс Иисус Христостан келген авы- 
рал биле амыр-тайбын силерге бактаазын! 


Ачы-дуза дээш, Павелдин Бурганга 
өөрүп четтиргени 


3Силерни бодаан санымда-ла, сактмышкын дээш, Бурганымга 
өөрүп четтирип чор мен. 4Силер дээш мөргүл кылган санымда-ла, 
үргүлчү өөрүшкүлүг мөргүүр-дүр мен. 5 Чүге дээрге бүзүрей бергени- 
ңер эң баштайгы хүнден эгелээш, бөгүнге чедир Буянныг Медээни 
тарадырынга киржип келдинер. 6 Силерниң араңарга ындыг буянныг 
ажыл-херекти Бурган эгелээн болгай, Ол ону Христос Иисустуң ка- 
тап кээр хүнүнге чедир уламчылааш, ынчан төндүрер дээрзинге 
бүзүрээр мен. 7 Силер бүгүдениң дугайында ынчаар бодап турарым 
кончуг шын, чүге дээрге мээң сеткилимде силер. Чүгле хоругдал 
адаанга турумда эвес, а Буянныг Медээни чаныш-сыныш чок бадыт- 
кап база кадагалап турумда-даа Бурганның меңээ берген авыралын 
силер шупту мээң-биле үлежип турар силер. 8 Шуптунарга Христос 
Иисустун ынакшылы-биле кайы хире сарынныг хандыкшаанымны 
чүгле Бурган бадыткап боор! 

9 Ынчангаш силерниң ынакшылынар угаап билиишкин-биле ба- 
йып, сайзыраңгай бодалдарлыг апарып, эгээртинмес долу болзун 
дээш, мөргүп тур мен. 1) Боттарынарга эң эки чүүлдү билип ап, Хрис- 
тостуң кээр хүнүнде бүрүн арыг, кем-буруу чок болу бээр база 
п Иисус Христостуң берип турары Бурганга шынчы чоруктуң үре- 
түңнелин эндере эккээр силер. Ынчан Бурганга алдар биле мактал- 
хүндү бактаар. 

Христос — менээ амыдырал ол-дур 


12 Мээн-биле болган бүгү чүүл Буянныг Медээнин нептерээринге 
дузалаан дээрзин билип аарынарны күзеп тур мен, ха-дунма. 13 Импе- 
раторнун ергээзинин бугу танныыл шериинге болгаш мында турар 
өске-даа шупту улуска Христосту эдергеним дээш хоругдатканым ам 
билдингир апарган. 14 Ооң кадында Дээрги-Чаяакчыга бузурээн эш- 
өөрүмнүн хөй кезиин база мээн хоругдатканым улам сорук киирип, 
быжыктырарга, олар Бурганнын медээзин оон-даа ажык болгаш 
дидим суртаалдап эгелээннер. 

15 Оларның чамдыызы удур-дедир адааннашкаш база адааргаш- 
каш, Христосту суртаалдап турары шын-на харын. Ынчалза-даа өс- 
келери ону эки туразы-биле кылып турар. 16 Ындыг улус Христоска 
ынакшылынын ужун суртаалдап турары ол, чүге дээрге олар Бурган 
мени Буянныг Медээнин доскуулчузу кылдыр салып каанын билир. 
17 Баштайгы улус Христосту бодун бодаар сагыжындан, шын тура- 
зы-биле эвес суртаалдап турар, чүге дээрге манаа хоругдал адаан- 
га турар өйүмде, меңээ хөй бергедээшкиннер таварыштырарын 
күзээн-дир. 

18 Чүү-кандыг-даа болза, оларның баажыланып ийикпе, азы шын 
туразындан Христосту янзы-бүрү болдунар аргалар-биле суртаалдап 
турары чугула. Мен ынчангаш өөрүп тур мен, моон-даа сонгаар 
өөрүүр мен. 19 Чүге дээрге мөргүлүнер ачызында база Иисус Христос- 
тун Сулдезинин деткимчези-биле ол бугу мээн камгалалым апаарын 
билир мен. 20 Чуу-даа дээш, ыядып-човавазым — эң-не улуг кузелим 
болгаш идегелим ол-дур. Ылаңгыя ам, мооң мурнунда дег, ажык, ди- 
дим боор мен, ынчангаш амыдыралым азы өлүмүм дамчыштыр, бүгү 
мага-бодум-биле Христосту алдаржыдар мен. 21Чуге дээрге амыды- 
ралымнын эчис сорулгазы — Христос-тур, өлүм ынчан менээ бир-ле 
олча-ажыкты эккээр. 22А чер кырынга амыдырап артарым дээрге, 
улам үре-түннелдиг ажылдаарым ол боор. Ынчангаш чүнү шилип ал- 
за экизин билбес-тир мен. 23 Мен болгу дег ийи чүүл аразында тура- 
рым бо: менде бо амыдыралдан адырлып, Христос-биле кады турар 
изиг күзел бар, чүге дээрге меңээ эң-не экизи ол-дур. 24 Ынчалза-даа 
чер кырынга ам-даа амыдырап артарым силерге оон-даа ажыктыг 
боор. 25 Ындыызынга быжыг бүзүрээр болгаш, ам-даа амыдырап 
артарымны, силерниң шуптуңарның бүзүрелиңер бурунгаар шимче- 
зин дээш база ооң түңнелинде алыр өөрүшкүңер көвүдезин дээш, ам- 
даа силерге дузалап артарымны билир мен. 26 Ынчангаш, силерниң 

араңарга катап чедип кээримге, мээң ужурумда Христос Иисусту 
алдаржыдар барымдааңар күштүг болзун дээш, артар мен. 

27 Чүү-даа болур болза, Христостуң Буянныг Медээзинге төлептиг 
бооп амыдыраңар. Силерни хайгаарап чеде-даа бээр азы силерниң 
дугайыңарда дыңнааш-даа билип алыр болзумза, сагыш-сеткилиңер 
эви чайгылыш чогун база Буянныг Медээде медеглээн бүзүрел дээш 
эгин кожа турарынарны билип ап чорууйн. 28Ол ышкаш удурланык- 
чыларыңардан чүү-даа дээш коргуп сирилевээниңерни база. Ындыг 
дидимиңер оларның өлүрүнүң, а силерниң камгалал алырыңарның 
бадыткалы боор — ол дээрге Бурганның ачы-үүлези-дир. 29 Чүге дээр- 
ге Христоска чүгле бүзүреп эвес, а Ол дээш хилинчек көрүп, бараан 
болур онза эргени силерге хайырлаан. 39 Мооң мурнунда чорудуп кел- 
генимни билириңер база ам-даа уламчылап турарымны дыңнааны- 
ңар ол-ла демиселге киржип турар-дыр силер. 


Христостуң үлегери-биле биче сеткилдиг болуңар 


1Ынчангаш Христоска башкарткан амыдырал силерни сорук 

киирер болза, Ооң ынакшылы силерге аргалалды хайырлаар бол- 
за, Сүлде-биле кандыг-даа харылзаалыг болзуңарза, энерел болгаш 
кээргээр сеткил силерде бар болза, 2 мени бүрүн аас-кежиктиг кылып 
каар силер. Чаңгыс бодалдыг, чаңгыс ынакшылдыг болуңар, сеткил- 
сагыжыңар эвин кадып, чаңгыс эчис сорулгалыг болуңар. 3 Чүгле бот 
тогдунгаш база адыыргааш, кандыг-даа чүве кылбайн көрүңер. То- 
маарып, куду көрдүнгеш, өскелерни боттарыңардан өрү көрүңер. 
4Силерниң кижи бүрүзү чүгле бодунуң эвес, а өскелерниң эрге- 
ажыының дугайында сагыш човаар ужурлуг. 

5 Бот-боттарынар дугайында Христос Иисустун бодаары дег бодап 
чоруңар. © Ол Бодунуң алыс бүдүжүнден Бурган-даа чораан болза, Бо- 
дунуң Бурган-биле дең байдалындан салдынмайн туттунарын кыс- 
паан. 7Оон орнунга Ол эки туразы-биле Бодунда бар турган бүгү 
туруш-байдалдан ойталааш, чалчаның бүдүжүн хүлээп ап, кижи болу 
бергеш, кижинии дег хевир-шырайлыг көстүп келген. 8Ол өлүмнү, 
белдир-креске өлүмнү, хүлээп алырынга чедир дыңнангыр болуп, 
Бодун ынчалдыр куду көрген! Ооң ужурунда Бурган Ону эң бедик 
туруш-байдалче көдүргеш, өске кандыг-даа ат-дужаалдардан артык 
ат-дужаалды тывыскан. !9 Ынчангаш Иисустун ат-дужаалынга алдар 
кылдыр дээрде, черде болгаш алдыы оранда бүгү амытан сөгүрүүр, 
п Бурган Аданы алдаржыдары-биле Иисус Христос — Дээрги-Чаяак- 
чы деп, аас-сөстүг кижи бүрүзү ажыы-биле медеглээр. 

Камгалалынар дээш сагыш салынар 


12 Ынчангаш, эргим эш-өөрүм, чүгле араңарга турган үемде эвес, 
харын оон-даа чугула — мээң чок үемде, меңээ дыңнангыр болуп кел- 
гениңер дег, боттарыңарның камгалалыңарны коргуп-иргип база Бур- 
ганга бүрүн хундуткел-биле боттандырарын уламчыланар-ла. !3 Чүге 
дээрге Бурган Боду Ооң соругдаан сорулгазын күзелдииңер-биле 
күүседир арганы силерниң араңарга боттандырып турар. !4Шупту 
чүвени хыйланмайн база кырышпайн кылыңар. !5 Бо үениң бачыт- 
тыг, самыыраан улузунуң аразында чурттаан, Бурганның бузутка бо- 
рашпаан ажы-төлдери дег, кем-буруу чок, арыг боор дээш, ынчап 
көрүңер. Оларның аразынга, октаргайда сылдыстар дег, чайыннал- 
дыр чырынар. 16Амыдырал дугайында медээни оларга чедириңер. 
Силерниң ынчаар кылганыңар ачызында, мээң бо чарышка кириш- 
кеним база үндүрген күжениим хилис барбаан-дыр деп, Христостуң 
катап кээр хүнүнде амыраар ийик мен. !? Силерниң бузурелинернин 
Бурганга салган өргүлүнге немей, амы-тынымны өргүл кылдыр са- 
лыр-даа турган болзумза, ынчан безин өөрүп, ол өөрүшкүмнү силер- 
биле үлежир ийик мен. 18 Оон ужурунда силер база өөрүп-байырла- 
ңар, мээң-биле өөрүшкүңер үлежиңер! 


Павелдин айбычылары Тимофей биле Епафродит 


19 Дээрги-Чаяакчы Иисустуң күзел-соруу ындыг болза, удавас Ти- 
мофейни силерже чорудуптарымга идегеп тур мен. Силерниң дуга- 
йыңарда ооң эккээр медээлери сеткилимни өөртүптер боор. 20 Силер 
дээш, ынчалдыр ёзулуг сагыш човаар, сеткил-хөннүмнү үлежип чо- 
руур өске ол дег кижи менде чок. 2! Чүге дээрге өске арткан улус 
Иисус Христоска күзенчиг чүүл дээш эвес, а чүгле боттарының эрге- 
ажыктары дээш сагыш човаар-дыр. 22 А Тимофейнин ажыл-херекке 
шылгаттынганын, мээң-биле кады, адазы биле оглу ышкаш, Буян- 
ныг Медээге бараан болуп келгенин билир силер. 23 Ынчангаш, мээң 
херектерим кандыг байдалдыын билген дораан-на, ону силерже чо- 
рудуптарымга идегеп тур мен. 24Дээрги-Чаяакчы-ла ону күзээр бол- 
за, силерге бодум база удавас чеде бээримге ыяк бүзүрээр мен. 

25 Ол ышкаш мээң хереглелдеримче сагыш салзын дээш чорутка- 
ныңар эргелиг эживис, мээң ажыл-үүлемни эгин кожа кылчып, кады 
дайылдажып чоруур кижим — Епафродитти силерже дедир чоруда- 
рын эргежок чугула кылдыр көрдүм. 26 Чүге дээрге ол силерни дыка 
көрүксеп турар база ооң аараанының дугайында медээ силерге чеде 

берген дээрге, мунгарап турар. 27 Ол, шынап-ла, аажок аарааш, өлүр 
чазып турду, ынчалза-даа мээн мунгаралымга оон-даа улуг мунгарал 
немешпезин дээш, Бурган ону өршээди (чүгле ону эвес, а мени база). 
28 Ону көргеш, аажок өөрүүрүнерни билир мен, мээң муңгаралымны 
ол-ла харын чавырып тур. Ынчангаш ону силерже чорудар дээн күзе- 
лим күштелип кел чор. 29 Дээрги-Чаяакчыга башкарткаш, ону улуг 
өөрүшкү-биле уткунар база ындыг улусту кедергей хүндүлеп чоруңар. 
30 Чүге дээрге ол Христостуң ажыл-херээ дээш өлүр чазып, силерниң 
меңээ чедирип шыдаваан дузаңарны көргүзүп, меңээ бараан болур 
дээш, амы-тынын артынга каап чорду. 


Бурганның мурнунга ылаптыг актыг боору 


1Ха-дунма, түңнелинде чугаалаарым болза, Дээрги-Чаяакчыга 

башкарты бергенинер ужун өөрүп-байырланар! Силерге чангыс- 
ла ол чүүлдү катап-катап бижиири меңээ берге эвес, а ону дыңнаары 
силерге кадагалалды хайырлаар. 2 Бузут үүлгедикчилеринден кичээ- 
нинер! Мага-ботту берттиндирерин суртаалдап чоруурлардан кичээ- 
нинер! Ол ыттардан кичээнинер! 3Чүге дээрге ёзулуг кыртыжап 
демдектеткен улус — олар эвес, абис — Сулдени дамчыштыр Бурган- 
га бараан болган, Христос Иисуска башкарткан амыдыралывыс 
дээш аас-кежиктиг база даштыкы ёзулалдарга бузуревес улус-тур бис. 
4Шынап, даштыкы ёзулалдарга бодум ынанып боор турдум. Менден 
аңгы кандыг-бир кижи оларга ынаныр барымдааларын хөй деп бо- 
даар болза, мээңии оон-даа хөй. 5Төрүттүнгеш, сес хонганымда, 
кыртыжап демдектеттим, израиль чондан, Вениаминниң аймаандан 
үнген ук-ызыгуурлуг мен. Еврей ада-иеден төрүттүнген еврей боор- 
да, ыдыктыг хоойлуга хамаарылгамны ап көөр болза, фарисей 
мен. 6Христоска бүзүрээннерниң ниитилелин эң чүткүлдүүм-биле 
истеп сүрүп келдим, ыдыктыг хоойлуну бүгү чүүлдерге хамаарыштыр 
бүрүнү-биле сагып келдим. 

7 Ынчалза-даа ынчан чедиишкиним деп санап чораан чүүлүмнү ам — 
Христостуң ачызында — хей хоозун деп санап тур мен. 8-9 Ол туржук, 
мээң Дээрги-Чаяакчым Христос Иисусту билип алырының өндүр 
чаагайынга деңнээрге, өске бүгү чүүл шуут херек чок деп санап тур 
мен. Ол дээш, делегейде арткан бүгү чүүлдү үндүр октапкан мен. 
Христосту угаап билирим база Ооң-биле бүрүн катчып алырым дээш, 
ыдыктыг хоойлуну дамчып кээр агартыышкынны эвес, а Христоска 
бүзүрээринден дөстелир, бүзүрел дамчыштыр Бургандан кээр агар- 
тыышкынны тып алырым дээш, өске бүгү чүүлдү бок деп санап тур 

мен. 19Мээн байгы-ла билип алыксаан чуулум — Христосту билип 
алыры, тодаргайлаар болза, Ону елуглерден катап диргизипкен 
кушту билип алыры, елурде безин Оон елгени ышкаш елуру база Оон 
хилинчээн улежири болур. П Ооң өлүглерден катап дирилгени дег, 
канчап-чооп-даа болза катап дирлиримге идегеп тур мен. 


Сорулганар чедип алыры-биле чуткудунер 


12 Ол сорулгамны чедип ап, сайзыраңгай апардым дивейн-дир мен, 
ынчалза-даа Христос Иисустуң мени Бодунче хаара туткан сорулга- 
зын чедип алыр дээш, бар шаам-биле чүткүп чор мен. !3 Ха-дунма, бо- 
думну ол бүгүге четкен мен деп бодавадым, а чүгле соомда калган бүгү 
чүүлдү уттупкаш, мурнумда турар чүүлге чедери-биле чүткүп чор мен. 

14 Христос Иисусту дамчыштыр алзын дээш, Бурганның мени кый- 
гырганы шаңналче — мөңге амыдыралче бурунгаар чүткүп чор мен. 
15 Бис, угаан-сарыылы четчип, бышкан улус, дөгере ындыг бодалдыг 
болзувусса эки. А кандыг-бир айтырыгже көрүжүнер бистиинден аңгы 
болза, Бурган ону база силерге тодарадып бээр. 16 Ындыг-даа болза, чүнү 
билип алган болдур бис, ооң аайы-биле улаштыр амыдырап көрээли. 

17 Ха-дунма, мээң үлегеримни эдерерин уламчыланар. Ол ышкаш 
силерге тодарадып бергенивис шын үлегерниң аайы-биле амыдырай 
берген өске улусче кичээнгей салып көрүңер. ! Мооң мурнунда си- 
лерге чугаалап турган чүвемни, караам чажын төп, катаптап тур мен: 
хөй-ле өске улус Христостуң белдир-креске өлүмүнүң дайзыннары 
дег амыдырап чорлар. ! Оларның салым-чолу — тамыга кеземче көөрү, 
оларның бурганы — хырын база оларның алдар-макталы — боттарын 
бужартадып турар чүүл. Оларның байгы бодалдары бо делегейниң 
ажыл-херектеринче угланган. 20 А бистиң төрээн чуртувус — дээрлер- 
де. Камгалакчывыс, Дээрги-Чаяакчы Иисус Христостуң оортан кээ- 
рин манап турар бис. 2 Өске бүгү чүүлдү ону дамчыштыр чагырып 
шыдааны Бодунуң күчү-күжүнүң ачызында, Ол чөгенчиг мага-ботта- 
рывысты өскертипкеш, оларны Бодунуң алдаржып чыраан мага-бо- 
дунга дөмей кылыптар. 


Бодун канчаар алдынарының дугайында 


4 1Ынчангаш, эргим, сактып ийлээн ха-дунмам, аас-кежиим бол- 
гаш шаңналым силер: Дээрги-Чаяакчыга башкарткаш, быжыг 
турунар. 

2 Дээрги-Чаяакчыга бүзүрээниңер ачызында эп-сеткилдиг болу бе- 
рип көөрүн Еводия биле Синтихиядан база ээрежип дилеп тур мен. 

3 Мээң шынчы эжим*, сени база дилеп тур мен: бо херээженнерге 
дузадан кат. Олар мээң-биле, Климент-биле база амыдыралдың 
номунче аттарын киир бижээн өске-даа кады ажылдап турар эште- 
рим-биле кады Буянныг Медээ дээш, эгин кожа туржуп келгеннер 
болгай. 

4 Дээрги-Чаяакчыга башкартып амыдырааш, үргүлчү өөрүп-байыр- 
ланар. Катап-катап чугаалаайн: оеруп-байырланар! 5 Улуска чөпшүл, 
дыңнангыр хамаарылганар бүгүдеге билдине берзин. Дээрги-Чаяакчы 
мырыңай чоокта турар. 6Чүү-даа дээш, сагыш човаванар, харын бот- 
тарынарнын дилег-човааңарны Бурганга ажыдып берип, мөргүнер, 
Аңаа үргүлчү өөрүп четтиринер. ? Ынчан улустуң угаап-билиптер 
шаандан ажа бээр Бурганның амыр-тайбыңы чүректеринер болгаш 
угаан-сарыылыңарны Христос Иисуска башкартканыңар дамчыш- 
тыр кадагалаар. 

8 Ха-дунма, түңнелинде силерге чугаалап каайн, бодалдарыңарны 
чүгле буянныг болгаш макталга төлептиг чүүлдер-биле иштеп көрүнер: 
алыс шынныг, чаагай сеткилдиг, чөптүг, арыг база ынакшылга бол- 
гаш ат-алдарга төлептиг чүүлдер ол-дур. % Силерниң менден өөренип 
азы хүлээп алганынар, көрүп азы дыңнап алганынар бүгү чүүлдү хе- 
рек кырында ажыгланар-ла. Амыр-тайбыннын үнер дөзү — Бурган 
ынчан силер-биле кады боор. 


Хайырлал белектер дээш өөрүп четтириишкин 


10 Мен дээш, ам база сагыш човап эгелээринерге, Дээрги-Чаяак- 
чыга башкарткан амыдыралымга шын сеткилимден өөрүп тур мен. 
Ийет, үргүлчү сагыш човап келген болбайн канчаар силер, чүгле 
оонарны көргүзүптер аргаңар чок турган-дыр. И Кандыг-бир чүве 
хереглээш, ону чугаалаан деп бодаванар, чүге дээрге кандыг-даа бай- 
далдарда менде бар чүве-биле сеткил ханып өөренген мен. 12 Түрег- 
делди-даа, элбекшилди-даа көрүп эрттим, кажан-даа, кандыг-даа 
байдалдарга чорааш, тодуг азы аш-даа, эндерик хөй азы эвээш-биче 
кошкулдуг-даа болзумза, аңаа сеткил ханарының чажыдын ажыдып 
алган мен. 13 Меңээ күштү хайырлап турар Христостуң ачызында 
чүнү-даа шыдажып эртер мен. М Ындыг-даа болза, мээң човалаңым 
үлешкеш, эки херекти кылган-дыр силер. 





* 43 «Мээң шынчы эжим» — грек дылда «сизиг» деп сөс бо утканы 


илередиринден аңгыда, Павелдиң Сизиг деп эжиниң ады бооп ту- 
рар чадавас. 

15 Буянныг Медээни силерниң араңарга суртаалдаарым эгезинде, 
Македониядан чоруй барган турумда, силерниинден өске, чаңгыс-даа 
Бурганга бүзүрээннер ниитилели мээң чидириглерим болгаш ты- 
выштарымны үлешпейн келгенин эки билир силер, филиппийжи- 
лер. 16 Фессалоника хоорайга турумда безин, чединмес апарган үемде, 
чаңгыс эвес удаа дузалаан болгай силер. 17 Хайырлал белээ дилээш, 
ынча дивейн-дир мен. Харын кылып турар чүүлүңер силерге ажык- 
тыг уре-туннелди көвүдедир бээрин күзеп тур мен. 18 Епафродитти 
дамчыштыр чоруткан хайырлал белектериңерни алдым. Мээң херег- 
лелимден-даа хөйнү берген болдуңар, ынчангаш ам хереглээн бүгү 
чүүлүм бар. Белектериңер — Бурганга таарымчалыг чаагай өргүлдер- 
ниң айдызааны дег болду. 19 Мээң Бурганым база силерниң бүгү хе- 
реглелдериңерни Христос Иисусту дамчыштыр Бодунуң алдарлыг 
эртине-байлактарындан хандырып бээр! 20 Бурганывыс болгаш Ада- 
выска кезээ мөңгеде алдар бактаазын. Аминь. 


Түңнел байыр чедириишкиннери 


21 Христос Иисустун улузу апарган бүгү улуска байыр чедирдим. 
Мээң-биле кады турар ха-дуңма база силерге байыр чедирип тур. 
22 Бурганның бүгү улузу, ылаңгыя императорнуң өргээзинде бараан 
болуп турарлар, силерге байыр чедирип турлар. 23Дээрги-Чаяакчы- 
выс Иисус Христостуң авыралы силерниң сүлдеңерге бактаазын!* 





* 423 Чамдык бурунгу грек сөзүглелдерде бо шүлүк «аминь» деп сөс- 
биле төнген. 


КОЛОССЧУЛАРГА ЧАГАА 


Киирилде сөстер 


1 Бурганның күзел-соруун ёзугаар Христос Иисустун элчини 
болган Павелден база бүзүрээн эживис Тимофейден байыр. 2 Ко- 
лосста Бурганның улузунга, Христоска башкарткан Бурганга шынчы 
ха-дуңмавыска бижидим. 
3 Бурган Адавыстан* келген авырал болгаш амыр-тайбың силерге 
бактаазын! 


Колоссчуларның бүзүрели болгаш ынакшылы 


Силер дээш, мөргүп тура, Дээрги-Чаяакчывыс Иисус Христостуң 
Адазы боор Бурганга үргүлчү өөрүп четтирер-дир бис. 4Чүге дээрге 
бис Христос Иисуска бүзүрээниңер дугайында база Бурганның бүгү 
улузунга ынакшылыңар дугайында дыңнап кагдывыс. 5А бүзүрели- 
ңер болгаш ынакшылыңар силерни дээрде манаан, идегеп турар 
чүвеңерден төрүттүнген. Ол бүгүнүң дугайында эң баштай Буянныг 
Медээниң алыс шын суртаалын дамчыштыр дыңнаан силер. 5Ук 
Буянныг Медээ силерде база чеде берген болгай. Бурганның авы- 
ралының дугайында эң баштай дыңнап кааныңар база ооң алыс 
шынныын билип кааныңар хүнден бээр силерниң араңарга кандыг 
болчук, Буянныг Медээ бүгү делегейге база шак ынчаар өзүп 
көвүдеп, үре-түңнелин көргүзүп турар. 7 Силер ол авырал дугайында 
бис-биле дөмей ажыл кылып чоруур ханы ынак эживис, силерге 
ажыктыг боору-биле Христоска шынчы бараан бооп турар Епафрас- 
тан дыңнаан силер. 8 Оон аңгыда, Ыдыктыг Сүлденин силерге хайыр- 
лааны ынакшыл дугайында база ол биске чугаалаан. 


Христос болгаш Ооң ажыл-херээ 


9 Ынчангаш ол бүгүнүн дугайында дыңнап каан хүнүвүстен бээр 
силер дээш, узук-соксаал чок мөргүп тур бис. Бурган силерге Сулдеге 





* 3 Чамдык бурунгу грек сөзүглелдерде «Бурган Адавыстан» деп сөс- 
терге «База Дээрги-Чаяакчы Иисус Христостан» деп сөстерни немээн. 

башкарткан мерген угаан болгаш тодаргай угаашкын-биле Оон 
күзел-соруун эн долу билип аар аргадан бээрин дилеп тур бис. 
10 Дээрги-Чаяакчыга төлептиг амыдырал-биле амыдыраарынар дээш: 
Оон сеткили ханар бүгү чүүлдерни кезээде кылырынар дээш, кандыг- 
даа буянныг ажыл-херээнернин үре-түннелдиг боору дээш база Бур- 
ган дугайында билиинернин өзери дээш, мөргүп келдивис. И Ындыг 
боор кылдыр, Ол силерни Бодунун өндүр улуг күчүзүнге чуулдештир 
кандыг-даа күш-биле быжыктырзын база бүгү чүвени туруштуу-биле 
шыдажып эртер арганы силерге хайырлазын. 12 Бодунуң улузунуң чы- 
рыткылыг өнчүзүнден үлүг алыр арганы силерге бергени дээш, Адага 
өөрүшкү-маңнайлыг өөрүп четтиринер. 13 Бурган бисти карангынын 
чагыргазындан хостааш, Бодунуң ханы ынак Оглунун Чагыргазынче 
көжүрүп эккелген. М Бис Ооң ачызында* хосталганы — бачыттары- 
высты өршээрин чедип алган бис. 

15 Христос дээрге көзүлбес Бурганның каракка көстүр овур-хеви- 
ри-дир. Ол — эң улуг Оглу-дур, бүгү чаяалганын Баштыны-дыр. 
16 Чүге дээрге Бурган дээрде-даа, черде-даа турар база көстүр-даа, 
көзүлбес-даа бүгү чүвени: дүжүлгелерде орарларны, күштерни, чагы- 
рыкчыларны болгаш эрге-чагырга ээлерин Христосту дамчыштыр 
чаяаган. Бүгү чүве Ону дамчыштыр база Ооң-биле харылзаалыг бооп 
чаяаттынган. !? Ол хамыктың мурнунда бар турган, бүгү чүве Ону 
дамчыштыр харылзажып, аразында чогумчалыг тудушкан. 18 Ол мага- 
боттуң азы Бурганга бүзүрээннер ниитилелиниң база Баштыңы. Ол — 
эң улуг Оглу, өлүглерден эң баштай катап дирлип келген бүгүдениң 
эге дөзү. В Чүге дээрге Бодунуң бүдүн-бүрүн бүдүжү Христоска база 
бар турзун деп, Бурган күзээн-дир. 20 Бурган Христосту дамчыштыр 
бүгү чүүлдерни Боду-биле эптештирип алырын күзээн. Ооң белдир- 
креске төккен ханын дамчыштыр Бурган дээрде-даа, черде-даа бар 
бүгү чүүлдер-биле эл-хол бооп, эптежип алган. 

21 Бир шагда бузуттуг херектериңер болгаш сагыш-бодалдары- 
ңар ужун Бурганның дайзыннары, Оон аңгылаткан улус чордунар. 
22 Бурган ам Христостуң эът-мага-бодун база Ооң өлүмүн дамчыш- 
тыр силерни Боду-биле эптештирип алган. Ол силерни Бодунга 
шынчы, кем-буруу чок улус кылдыр хүлээп аар дээш ынчанган. 
23 Чүгле бүзүрелиңер быжыг болгаш чаныш-сыныш чок улус бооп 
көрүңер, Буянныг Медээни дыңнап каарыңарга, силерге хайырлаан 





* 84 Чамдык бурунгу грек сөзүглелдерде «Ооң ачызында» деп сөстер- 
ге «База Ооң ханын дамчыштыр» деп сөстерни немээн. 

идегелден кажан-даа өскээр барбанар. Ол Буянныг Медээни дээр 
адаанда амыдыраан бүгү амылыг амытанга медеглээн, силер база 
дыннадынар чоп. А мен, Павел, ол Буянныг Медээнин бараан бо- 
лукчузу апардым. 


Павелдин Бурганга бүзүрээннер ниитилелинге бараан болганы 


24Мен ам силер дээш көрген хилинчээм ужун өөрүп тур мен. Чер 
кырынга амыдыралымга хилинчек көрүп тура, Оон мага-боду боор 
Бурганга бүзүрээннер ниитилели дээш, Христоска хамааржыр хи- 
линчектин четпейн барган хемчээлин эчизинге чедирип турарым бо. 
25 Бурганнын менээ дааскан даалгазын ёзугаар Бурганга бүзүрээннер 
ниитилелиниң бараан болукчузу апардым. Бурган меңээ Ооң медээ- 
зин эң долузу-биле силерге медеглээр айтыышкын берген. 26 А ол ме- 
дээ — бүгү салгалдардан бүгү үелерде чажырып келген чажыт-тыр. 
Бурган ам ол чажытты Бодунуң улузунга ажыдып берген. 27 Өске бүгү 
чоннарның аразынга кайы хире эртине-байлак болгаш алдар ол ча- 
жытта барын Бурган Бодунуң улузунга ажыдар бодаан. А ук чажыт — 
Христостуң силер-биле кады амыдырай бергенинде. Христос дээрге 
Бурганның алдарындан үлүг алыр идегелиңер-дир. 28 Кижи бүрүзүн 
Христоска башкарткан бышкан амы-хуу кылдыр Бурганның мурнун- 
га эккеп көргүзер дээш, улусту бисте бар-ла мерген угаан-биле ай- 
тып-сургап, өөредип, Христосту оларга суртаалдап турар бис. 2 Ол 
сорулганы боттандырар дээш ажылдап, Христостуң меңээ бергени, 
меңээ күчүлүг салдарын көргүзүп турар бүгү чүткүл-күжүм-биле де- 
мисежип чоруурум бо-дур. 


1Силер дээш, Лаодикияда чурттаан Бурганга бүзүрээннер дээш 

база арын көржүп душпааным өске бүгү улус дээш, кайы хире ча- 
ныш-сыныш чок демисежип келгенимни билип аарыңарны күзеп 
тур мен. 2 Олар Бурганның чажыды азы Христосту билип алырының 
хайырлап бээри бүзүрел-биле бажын ажыр байызыннар дээш, 
оларның чүректерин ынакшылдың чештинмес дону-биле доңнап, 
сорук киирер дээш, ол бүгүнү кылып келдим. ЗА Христоста мерген 
угаан болгаш билигниң хамык эртине-байлаан шыгжаан. 4 Кым-даа 
силерни ааска чаагай оптуг сөстер-биле дуурайлап шыдавазын дээш, 
силерге ону чугаалап тур мен. 5 Мага-бодум араңарга турбаза-даа, 
сүлдем силер-биле кады. Ол ышкаш силерниң сырый каттышканы- 
ңарны, Христоска бүзүрээниңерниң кайы хире быжыын көргеш, 
өөрүп тур мен. 

Кижиниң шажын-чудулгезинин эвес, а Христостуң 
чалчалары болуңар 


6 Бир-тээ, Христос Иисусту Дээрги-Чаяакчывыс деп хүлээп көрген 
болганыңарда, Ооң-биле харылзаалыг амыдыранар. 7 Христостан ха- 
ны дазыл тыртып, амыдыралынарны Оон үндезининге тудуп үн- 
дүрүнер, силерге суртаалдааны дег, бузурелинерден куш киринер. 
Дээрги-Чаяакчыга өөрүп четтиргенинер илерээшкини эриин ашсын! 
8 Кичээнинер: силерни кандыг-бир кижи Христостан эвес, а улустуң 
чанчылдарындан, бо делегейниң башкарыкчы хоойлу-дүрүмнерин- 
ден укталган меге хоозун угаашкыннар-биле дуурайлап кааптазын. 
9 Чүге дээрге Бурганның бүдүн-бүрүн бүдүжү Христоста боттангаш, 
эът-мага-боттуг бооп, амыдырай берген. 19 Бүгү куштернин болгаш 
эрге-чагырга ээлериниң Баштыңы боор Аңаа башкарткаш, силер ба- 
за бүрүн үнелиг амыдыралды алган силер. ! Аңаа башкарты бергеш, 
кыртыжап демдектээшкинни база алган силер. Ынчалза-даа кижи 
холу-биле кылган кыртыжап демдектээшкин эвес-тир ол — бачыттыг 
бүдүжүңерни адыра сивирип каапкан — Христостуң кылган кыртыжап 
демдектээшкини ындыг болган-дыр! 12Силер сугга суктуруп тура, 
Христос-биле кады ажааттыргаш, а оон Ону өлүглерден ковайтыпкан 
Бурганның күчүзүнге бүзүрээниңер дамчыштыр Ооң-биле кады ка- 
тап дирилген силер. 

13 Бир шагда бачыттарыңар ужун база кыртыжап демдектеттирбээн 
бачыттыг бүдүжүңер ужун өлүг чордуңар. Ынчалза-даа Бурган ам си- 
лерни Христос-биле кады амыдыралче тынгарыпкан. Ол бистиң бүгү 
бачыттарывысты өршээген. 4 Ол ыдыктыг хоойлунуң биске удур би- 
жээн айтыышкыннарының даңзызын — өрелеривистиң даңзызын 
балап каапкаш, ону белдир-креске чыпшыр кадап, күш чок болдурду. 
15 Христос* күштерни болгаш эрге-чагырга ээлерин демисежир харык 
чок кылып, ажыы-биле сойгалап, кочу-шоотка кииргеш, тиилекчи- 
ниң байырлыг чыскаалында туттурукчуларны дег, белдир-крестиң 
күжү-биле Бодунуң соондан эрттире берген. 

16Ынчангаш чүнү ижип-чип турарыңарга база шажынчы байыр- 
лал хүннеринге, ай чаазынга азы амыр-дыш хүнүнге сылдаглап, 
кымнын-даа силерни буруу шаварын болдурбанар. !? Ол бүгү дээрге 
чедип кээр ужурлуг чүүлдүң чүгле хөлегези-дир, а алыс утка-дөс, 





* 245 Бо шүлүкте Бодун көргүзүп турар амы-хуу Христос-даа, Бурган 
Ада-даа бооп боор. 

үндезин — Христоста! 18Томаараан бооп баажыланганындан мага 
ханып, дээрниң төлээлеринге мөгейип, көрген* ажыдыышкынна- 
рынга ооргаланып, өрү көрдүнүп чоруур улустуң силерни буруу 
шава бээрин болдурбанар. Олар кижи бүдүжүнүн тывылдырары 
угаанга чагырткаш, хей-ле улуургаарлар.  Ындыгларда мага-боттун 
Баштыны боор Христос-биле харылзаа чок. А ол Баштын бүгү ке- 
зектери сиирлер болгаш чүстер дузазы-биле каттыжып тудушкан 
бүдүн мага-ботту башкарарга, мага-бот бүрүнү-биле Бурганнын 
күзеп-бодаанын ёзугаар өзүп-мандыыр. 


Христос-биле кады өлүрү болгаш амыдыраары 


20 Христос-биле кады өлү бергеш, бо делегейнин башкарыкчы 
хоойлу-дурумнеринден хостуг апарган силер. Чүге-ле ам, бо делегей- 
ге хамааржыр хевээр дег, мындыгайтыышкыннарга чагыртып чоруур 
силер: 2! «Ону тутпа!», «Ону амзава!», «Аңаа хол дегбе!» 22 Ол бүгү хо- 
руглуг чуулдер дээрге, ажыглаан соонда куш чок апаар чуулдер-дир, 
оларнын ажыглалы-даа ол-дур. Ындыг сагылгалар дээрге, чугле улус 
чогааткан дүрүмнер болгаш өөредиглер-дир! 23 Ол бүгү дурумнер, чүг- 
ле даштындан көөрге, мерген угаанныг бооп сагындырар. Оларда 
чүгле кижиниң чогаатканы чүдүлге, меге томаарыышкын болгаш 
мага-боттуң чилчиин үзер чорук бар, а бачыттыг бүдүжүнге удур 
туржур кандыг-даа күш чок! 


1Бир-тээ, Бурган силерни Христос-биле кады катап диргизип 
3 каан болганда, Христостун Бурганнын он талазында саадаан че- 
ринче, дээрде турар чуулдерже чуткунер. 2 Бодалдарынарны бо черде 
эвес, а дээрде турар чуулдерже шигленер. 3Бо делегейге хамаарыш- 
тыр өлген болгай силер, а чаа амыдыралынар Христос-биле кады 
Бурганда хоргадай берген. 4Амгы амыдыралынарнын үнер дөзү — 
Христос ээп кээрге, силер база Оон алдарынга бүргеткен көстүп кээр 
силер. 

5 Ынчангаш силерге бар турган кижи будужунден кээр бүгү чүүлдү: 
самыыраар чорукту, чүдек-бужар чорукту, туттунмас туралаашкын- 
ны, ыят чок күзээшкиннерни болгаш алыксак-чиксек чорукту (а ол 
дүрзү-бурганга чүдүүрүнден ынай-даа ылгал чок) доп-дораан узутка- 
нар! 6 Ол бүгү чүүл Бурганны дыңнавас улусче Ооң киленин халдадыр. 





* 248 Чамдык бурунгу грек сөзүглелдерде «көрген» эвес, а «көрбээн» 
деп бижээн. 

7 Бир шагда силер база ындыг күзээшкиннер аайы-биле амыдырап, 
бодунарны база ынчалдыр алдынып чораан силер. 

8 А ам ол бүгүнү: дошкууралды, киленни, өш-өжээнни, нүгүл-хопту 
болгаш үй-балай сөстер эдерин ынай ап октаптынар. 9 Бот-ботта- 
рынарны мегелевенер, чуге дээрге биеэги бүдүжүнерни оон бүгү 
үүлгедиглери-биле ынай ап октапкан, 10чаа кижинин бүдүжүн — 
чаа «мен»-ни кедип алган болгай силер. Ол чаа «мен» Чаяакчынын 
овур-хевиринге улам дөмейлежип, Бурганны алыс шын билий аа- 
рынче чоокшулап, үргүлчү чаартынып орар. Түңнелинде чаа кижи 
бүдүжүнде: грек, иудей; кыртыжап демдектеткен азы кыртыжап дем- 
дектетпээн кижи; варвар, скиф“; кул, хостуг хамааты деп ылгаашкын 
чок. Чүгле Христос бар, Ол — бүгүде болур база Ол — бугудеде бар! 

12 Бир-тээ, Бурганның шилип алганы ынак, ыдыктыг улус болганы- 
ңарда, ээ көрүүшкүннү, буянны, биче сеткилди, томаарыышкынны, 
шыдамык чорукту «кедип алыңар». !3 Бот-боттарыңарга шыдамык 
хамаарылгалыг бооп, кайы-бирээнер өске-бир эжинге хомудап-даа 
турза, бот-боттарынарны өршээнер. Дээрги-Чаяакчының силерни 
өршээгени дег, силер база ынчалдыр өршээнер! МА чүнүн-даа кы- 
рынга бүгүдени болбаазын чаңгыс-эп кылдыр тудуштурар ынакшыл 
турар болзун. 15 Христостуң эккээри амыр-тайбың чүректеринерни 
углап-баштазын, чүге дээрге Бурган силерни амыр-тайбыңче кый 
деп, чаңгыс мага-ботче тудуштурган-дыр. Ол дээш, өөрүп четтири- 
ңер! 16 Христостуң сөзү ооң бүгү байлакшылы-биле силерниң аранар- 
га амыдыразын. Силер ынчан бот-боттарыңарны чедишкен мерген 
угаан-биле өөредип база сургап, а ол ышкаш сеткилинер ханызындан 
өөрүп четтирип чорууруңар Бурганга ыдыктыг ырлар, йөрээлдер 
болгаш Сүлдеге сорук киирткен ырлар ырлап шыдаар силер. ИКы- 
лып турар бүгү чүүлдеринер — сөстер-даа, ажыл-херектер-даа Дээр- 
ги-Чаяакчы Иисустуң ады-биле болуп турзун, Бурган Адага Ону 
дамчыштыр өөрүп четтирип турар болгай силер. 


Христиан өг-бүле 


18 Кадайлар, ашактарынарга чагыртынар, чүге дээрге Дээрги- 
Чаяакчыга башкарткан улус боттарын ынчаар алдынар ужурлуг. 
19 Ашактар, кадайларыңарга ынак болуңар, оларны кадыг-дошкун 
аажылаванар. 





* 311 Варвар, скиф — гректернин керужу-биле грек культурага хары, 
черлик аймак-чоннарны олар ынча деп адап турганнар. 

20 Ажы-тел, бугу талазы-биле ада-иенерни дыннанар, чуге дээр- 
ге ындыг аажы-чанынар Дээрги-Чаяакчыга таарымчалыг. 21 Ада-ие, 
ажы-телунерни бужургандырбанар, оон башка оларнын хенну ка- 
лып каар. 

22 Кулдар, бо делегейде ээлеринерни бугу талазы-биле дыннанар. 
Чашпаа улус ышкаш, карак чаап эвес, а ак сеткилдиг, Дээрги-Чаяак- 
чыны хүндүлеп, дыннанар. 23 Чүнү-даа кылып турзуңарза, ону улус 
дээш эвес, а Дээрги-Чаяакчы дээш кылганыңар дег, ак сеткилдиг 
ажылдаңар. 24 Дээрги-Чаяакчы силерге шаңнал кылдыр өнчү бээрин 
утпанар. Дээрги-Чаяакчы Христоска бараан бооп турар болгай силер. 
25 Бак чүүл үүлгедип турар кижи харыы бак чүүлдү ол-ла хемчээл-биле 
алыр, чүге дээрге Бурган улусту ылгай көрбес. 


4 1Ээлер, силер база кулдарынарны ак сеткилдиг болгаш чөптүг 
аажыланар. Силерниң база дээрде Ээнер барын утпанар. 


Өске чагыг-сүмелер 


2Чүткүлдүг мөргүнер, мөргүп тура кичээнинер база өөрүп четти- 
ринер! 3 Бис дээш база Бурган медээвиске орукту ажыдып берип, 
Христостуң чажыдын суртаалдаар арганы биске берзин дээш, мөр- 
гүнер. Ол суртаал ужун мен ам хоругдал адаанда тур мен. 4Улуска ол 
чажытты болур-чогууру-биле, мээ-медерелче сиңниктир медеглээ- 
рим дээш, мөргүнер. 5 Бурганга бүзүревээн улус-биле боттарыңарны 
сарыылдыг ап, кандыг-даа арганы ажыгланар. 6 Кижи бүрүзүнге хе- 
ректиг харыы тудуп шыдаар кылдыр, чугааңар үргүлчү чедингир 
болгаш чечен-мерген болзун. 


Түңнел байыр чедириишкиннери 


7 Силерге мээң дугайымда бүгү чүвени Тихик чугаалап чедер. Ол 
Бурганга бүзүрээн ханы ынак эжим-дир база Дээрги-Чаяакчыга 
шынчы бараан болуп, кады ажылдап турарым кижи-дир. 8 Ону силер- 
же чорудуп турар сорулгам мындыг: ол бистиң канчаар амыдырап- 
ажылдап турарывысты силерге дыңнаткаш*, сеткил-сагыжынарны 
сорук киирзин.  Тихикти мен бүзүрээн база ханы ынак эживис 


* 48 Чамдык бурунгу грек сөзүглелдерде «Ол бистиң канчаар амыды- 
рап-ажылдап турарывысты силерге дыңнаткаш» деп сөстерни эвес, 
а «Ол силерниң канчаар амыдырап-ажылдап турарыңарны билип 
алзын база» деп сөстерни бижээн. 

Онисим-биле кады силерже чоруттум. Ол силернин чангыс чер 
чурттугларынарнын бирээзи боор кижи. Мында чүү болуп турарын 
олар силерге бирден-бирээ чок чугаалап чедерлер. 

10 Мээн хоругдал адаанда кады турар эжим Аристарх биле Варнава- 
нын төрел дунмазы Марк олар силерге байыр чедирдилер. (Маркка 
хамаарыштыр айтыышкын алган силер: ол силерге чеде бээрге, ону 
хүндүткел ёзузу-биле уткунар.) И Иуст деп адаткан Иисус база силер- 
ге байыр чедирип тур. Бурганнын Чагыргазы дээш, мээн-биле кады 
ажылдап турар улустун аразында чугле олар иудейлер чуве. Олар 
менээ улуг деткимче бооп келдилер. 

12 Епафрас база силерге байыр чедирип тур. Ол силерниң бирээ- 
нер-дир база Христос Иисустун чалчазы боор кижи-дир. Силер 
дээш, ол үргүлчү аажок чүткүлдүг мөргүп, Бурганнын күзел-соруунга 
бүрүнү-биле чагырткан, четчип-бышкан болурунар дээш, Бургандан 
дилеп турар-дыр. !3Ооң силер дээш база Лаодикияда, Иерапольда 
чурттаан бүзүрээн улус дээш, кайы хире карак кызыл ажылдап тура- 
рын бодум херечилеп тур мен. Ч Бистиң ханы ынак эмчивис Лука би- 
ле Димас олар база силерге байыр чедирип турлар. 15Лаодикияда 
бүзүрээн ха-дунмага, а ол ышкаш Нимфага* база оон бажыңында 
чыглып турар Бурганга бузурээннер ниитилелинге мээн байырым че- 
диринер. 16 Бо чагааны аранарга номчуп дооскаш, ону лаодикияжы- 
ларнын Бурганга бузурээннер ниитилелинге база номчуур кылдыр 
дамчыдып беринер. А силер Лаодикиядан чедип кээр чагааны база 
номчуңар. 17 Архиппке мынча деп чугаалаңар: «Дээрги-Чаяакчыга 
бараан боор дээш хүлээнген ажыл-херээнни албан күүседиринге 
бүзүрелдиг бол». 

18 Бодумнун холум-биле бижип олур мен: Павелден байыр. Хоруг- 
дал адаанда турарымны утпанар. Бурганнын авыралы шуптунарга 
бактаазын!** 





* 415 Чамдык бурунгу грек сөзүглелдерде Нимфа (Нимфия) деп кыс 
атты эвес, а Нимфан деп эр атты бижээн. 

зэ 448 Чамдык бурунгу грек сөзүглелдерде бо шүлүк «аминь» деп сөс- 
биле тенген. 


ФЕССАЛОНИКАЖЫЛАРГА 
БИРГИ ЧАГАА 


Киирилде сөстер 


1 Павел, Сила болгаш Тимофейден байыр! Фессалоникада Бурган 

Ада болгаш Дээрги-Чаяакчывыс Иисус Христоска бүзүрээннер 
ниитилелинге бижидим. Силерге авырал* биле амыр-тайбың бак- 
таазын! 


Фессалоникажыларның бүзүрели болгаш амыдыралы 


2 Мөргүл кылган санывыста-ла силерни сактып, дөгеренер дээш, 
Бурганга үргүлчү өөрүп четтирер-дир бис. 3Силерниң бүзүрелиңер 
дээш ажыл-херээнерни, ынакшылынардан сорук кирген ажылыңар- 
ны, Дээрги-Чаяакчывыс Иисус Христоска идегелиңерниң чайгы- 
лыш чогун Бурган Адавыстың мурнунга доктаамал сактып чор бис. 
4Ха-дуңма, Бурганның силерге ынаан, Ооң силерни шилип алганын 
билир бис. 5 Чүге дээрге бистиң эккелгенивис Буянныг Медээ си- 
лерге чүгле сөс кырында эвес, а күчүлүү-биле, Ыдыктыг Сүлдени 
дамчыштыр, алыс шынга бүрүн бүзүрел-биле чедип турар. Араңарга 
тургаш, силерге буянныг болзун дээш, канчаар амыдырап келгени- 
висти көрген болгай силер. 6 Бисти база Дээрги-Чаяакчыны боттары- 
ңарга өттүнер үлегер кылып алган силер. Буянныг Медээни улуг 
хилинчек көрүп, ынчалза-даа Ыдыктыг Сүлдениң бээри өөрүшкү-би- 
ле хүлээп алган силер. 7 Ынчангаш Македония болгаш Ахаия можу- 
ларда бүгү бүзүрээн улуска үлегер апардыңар. 8Дээрги-Чаяакчынын 
медээзи ам силерни дамчып, чүгле Македония болгаш Ахаияга эвес, 
а чер болганга нептерей берген. Бурганга бүзүрээниңер кайда-даа 
билдингир апарган, бис ам ол дугайында чүнү-даа чугаалавайн барып 





* 1 Чамдык бурунгу грек сөзүглелдерде «авырал» деп сөске: «Бурган 
Адавыс болгаш Дээрги-Чаяакчывыс Иисус Христостан келген» — деп 
сөстерни немээн. 

боор бис. Бисти канчаар хүлээп алганыңар дугайында, дүрзү-бур- 
ганнардан ойталааш, алыс шын дириг Бурганга бараан боору-биле 
Олче канчаар ээлгенинер дугайында бүгү өске улус боттары биске чу- 
гаалап турар апарды. ! Улус силерни Бурганның Оглу Иисустун 
дээрден чедип кээрин манап турарлар дээр-дир. Бурган Иисусту 
өлүглерден катап диргискен, а Ол бисти Бурганның кел чыдар киле- 
ңинден камгалаар. 


Павелдин Фессалоникага ажыл-чорудулгазы 


1 Бистиң силерге кээп чораанывыс түңнел чок болбаанын ботта- 
2 рынар билир силер, ха-дуңма. 2А ооң мурнунда Филиппыга ка- 
йы хире хилинчек көрүп, дорамчыладып келгенивис база силерге 
билдингир. Ынчалза-даа күштүг удур хөделиишкин турда-ла, Бурга- 
нывыс биске Ооң Буянныг Медээзин силерге дидими-биле суртаал- 
даар арганы берген. 3 Силерни кыйгырган өөредивиисте кандыг-даа 
будулгаазынныг, чүдек-бужар сагыш чок, бис кымны-даа мегеле- 
вейн турар бис. 4А Буянныг Медээни суртаалдаарын дагзыры-биле 
Бурганның шылгааны улус дег чугаалап тур бис. Ынчангаш бис чу- 
гаалап тура, улустуң эвес, а чүректеривисти билир Бурганның сетки- 
ли ханзын дээш, кызыткан бис. 5 Шынап-ла, силер билир силер, 
кажан-даа авыяастап чорбаан бис, чажырар хире хуу ажык-кончаа 
сүрген сагыжывыс-даа чок турган; херечивис — Бурган ол-дур! 6 Си- 
лерден-даа, өске улустан-даа алдар-мактал дилевээн бис. 7 Христос- 
туң элчиннери болгаш, силерден бараан болуушкун манап, негээр 
эргелиг турган бис, ынчалза-даа чаш төлдери дээш, иениң сагыш 
човаары дег, силерге аажок уян-чымчак хамаарылга* көргүстүвүс. 
8 Силерге ындыг күштүг ынак болгаш, чүгле Буянныг Медээни 
эвес, аамы-тынывысты силерге хүлээдип бээринге белен турдувус. 
Биске ол хире эргим болдуңар! 9-10 Ха-дунма, кайы хире чилчик үзүл- 
дүр ажылдап, бергелерни эртип келгенивисти билир силер. Бурган- 
ның Буянныг Медээзин силерге суртаалдап тура, кайыңарны-даа 
шүүдетпес дээш, дүне-хүндүс дивейн ажылдап, бүзүрээн силерге 
хамаарыштыр боттарывысты Бурганның мурнунга арыг-шынчы, 
төлептиг ап келгенивисти билир силер, Бурган база ону херечилээр. 
П Ада кижиниң ажы-төлүн эки көөрү дег, силерниң кижи бүрүзүн 
ынчаар эки көрүп келгенивисти билир силер: 12 «Ооң Чагыргазы 


*27 Чамдык бурунгу грек сөзүглелдерде «Аажок уян-чымчак хамаа- 
рылга» эвес, а «Чаш уруглар ышкаш» деп бижээн. 

болгаш алдарын үлежири-биле силерни кыйгырган Бурганның мур- 
нунга төлептиг чурттанар» деп, бис силерни сорук киирип, аргалап 
база үттеп-сургап келген бис. 


Иудеяда христианнарның үлегери 


13 Бистен дыннаанынар Бурганның медээзин хүлээп аарда, ону ки- 
жи сөзү дег эвес, а оон херек кырында кандыызы дег: бүзүрей бээри- 
нерге, силерге күчүлүг салдар чедирип турар Бурганнын сөзү дег 
кылдыр хүлээп алган силер. Үзүк-соксаал чокка Бурганга өөрүп чет- 
тиреривистин база бир чылдагааны ол-дур. М Иудеяда турар Христос 
Иисуска башкарткан Бурганга бузурээннер ниитилелинин улегерин 
эдерген болгай силер, ха-дунма. Чуге дээрге оларнын иудейлерден 
когарааны дег, силер база боттарынарнын-на чангыс чер чурттугла- 
рынардан когарап турар-дыр силер. 15 Иудейлер, оон мурнунда ме- 
дээчилерин өлүрүп турганнары дег, Дээрги-Чаяакчы Иисусту өлүрүп 
кааннар, а бисти истеп сүрүп турганнар. Оларның ажыл-херээ Бур- 
ганга таарымча чок база бүгү кижи төрелгетенге удур бооп турар. 
16 Олар биске камгалал дугайында Буянныг Медээни өске чоннарга 
чедиреринге шаптык кадып, ооң-биле бачыттарының аяан долдуруп 
турарлар. Ынчалза-даа Бурганның килеңи ам-на оларның кырынче 
чылча дүжер! 


Павелдин Фессалоникаже аажок катап келиксээни 


17 Ха-дунма, кезек өйде бисти силерден чарыптарга, сеткиливис ту- 
душ харылзаалыг хевээр-даа болза, өскүссүрээн дег бооп, силер-биле 
арын көржүп ужуражырын аажок күштүг кузеп келдивис. 18 Ийе, бис 
силерже катап медээжок келикседивис, Павел мен база чангыс эвес 
удаа чеде бээрин шенедим, ынчалза-даа эрлик бистин оруувусту дуй 
туруп турду. 19 Чүге дээрге силер эвес болза, өске кымнар идегеливис- 
тиң, өөрүшкүвүстүң база Дээрги-Чаяакчывыс Иисус катап чедип 
кээрге, тиилелгевис дээш чоргааралывыстың үнер дөзү боорул?! 
20 Ийет, ылап-ла силер — чоргааралывыс болгаш өөрүшкүвүс силер! 


1Ынчангаш бис, силер-биле чарлыышкынны оон ыңай ууп шы- 
3 давайн баргаш, Афиныга ийи бодувус артып каар деп шиитпир 
үндүрдүвүс. 2А силерже Тимофейни, Христостуң дугайында Буян- 
ныг Медээни суртаалдаар кижини, Бурганның ажыл-херээнге 
бистиң-биле деңге ажылдаан бүзүрээн эживисти, чоруттувус. Ол си- 
лерни сорук киирзин база бүзүрелиңер быжыктырзын. 3Ол хире 

кончуг истеп сүрүүшкүннер ужун кым-даа чайгыла бербезин дээш, 
ынчалдывыс. Шак ол шенелделер биске албан таваржырын билир- 
ле болгай силер. 4Бисти истеп суре бээри чайлаш чогун силер-биле 
кады турар үевисте-ле чугаалап шаг болган бис. Ол ынчалдыр бол- 
ган-даа деп, силер ам билир силер. 5 Ынчангаш мен, оон ыңай ма- 
наар харык чок апаргаш, силернин бүзүрелинер дугайында билип 
эккелзин дээш, Тимофейни чоруттум. Күткүкчү эрлик силерни 
оруунардан астыктыра бербээн бе дээш, ажыл-херээвис хей черге 
болбаан бе дээш, коргуп турдум. 


Эки медээлер 


6 Ындыг-даа болза Тимофей силерден мырынай чаа ээп келгеш, 
бузурелинер болгаш ынакшылынар дугайында эки медээлер эккел- 
ди. «Бистин дугайывыста чаагай сактыышкын фессалоникажыларга 
артып калган, ынчангаш оларны керуксээнивистен дудак чок, бисти 
көрүксээш, четтикпейн турар улус-тур» деп, ол чугаалап келди. 
7Байдалывыс чеже-даа берге бооп, истеп сүрүүшкүннер турза-даа, 
бузурелинер бисти сорук киирип, улуг деткимче болду, ха-дунма. 
8 Чүге дээрге силерниң Дээрги-Чаяакчы-биле эвилелинер ыяк быжыг 
боорга, бис ам база катап тынгарлы бердивис. 9 Силер дээш база Бур- 
ганывыстың мурнунга бисти өөрткениңер дээш, Бурганга өөрүп чет- 
тиргенивисти канчаар долузу-биле ажыдарыл?! 19Силер-биле база 
катап арын көржүп ужуражыр дээш, бүзүрелиңерниң ам-даа четпейн 
турар чүүлүн немеп бээр дээш, бис дүне-хүндүс дивейн, бар шаавыс- 
биле мөргүп тур бис. 

п Ынчанганда Бурган Адавыс Боду база Дээрги-Чаяакчывыс Иисус 
силерже баар орукту биске айтып берзин. 12Силернин бот-боттары- 
ңарга база арткан хамык улуска ынакшылыңарны Дээрги-Чаяакчы 
улам өстүргеш, бистиң силерге ынакшылывыс дег кылдыр, кызыгаар 
чокка өстүрүп берзин. 13 Дээрги-Чаяакчывыс Иисустуң Аңаа хамаар- 
жыр хамык улузу-биле кады ээп кээр хүнүнге чедир Бурган Адавыс- 
тың мурнунга чүректериңер кем-буруу чок болгаш ыдыктыг бооп 
артсын дээш, Ол силерни быжыктырзын. Аминь. 


Бурганга таарымчалыг амыдырал 


4 їТүңнелинде, ха-дуңма, Дээрги-Чаяакчы Иисустуң ады-биле 
силерден ээрежип база кыйгырып тур бис: Бурганга таарымча- 
лыг кылдыр канчаар амыдыраар ужурлуун силерге өөредип каа- 
нывыс дег, улаштыр ынчалдыр амыдыраңар. Ам безин ынчалдыр 

амыдырап турар силер*, ындыг-даа болза ынчаар амыдыраарын 
оон-даа чүткүлдүг уламчыланар. 2Дээрги-Чаяакчы Иисустун эрге- 
чагыргазы-биле силерге кандыг чагыглар бергенивисти билир силер. 
3 Бурган силерден боттарынарны Аңаа бараалгадып амыдыраарынар- 
ны болгаш кандыг-даа самыыраар чоруктан ойталаарыңарны күзеп 
турар. “Эр кижи бүрүзү бодунуң мага-бодун база ооң күзээшкинне- 
рин тудуп**, Бурганга шынчы, мактал-хүндүге төлептиг амыдыразын. 
5 Бурганны билбес өске чоннар улузу дег, туралаан хандыкшылынын 
аайынга кирбезин. 6 Ындыг таварылгада эр кижи бузурээн эжин ка- 
рак ажыттап, ооң бүзүрелин ажыглай бербезин халак. Чүге дээрге 
мооң мурнунда-ла силерге чугаалап база кичээндирип турганывыс 
дег, шак ындыг бачыттар дээш, Бурган кеземче онаар. 7Ол бисти 
чүдек-бужар боорунче эвес, а Аңаа шынчы амыдыралче кыйгырган 
болгай. 8 Ындыг болганда, кым ол чагыгларны хүлээп албааныл, оо- 
зу-биле кижини эвес, а силерге Бодунуң Ыдыктыг Сүлдезин берип 
турар Бурганны хүлээп албаан-дыр. 

9 Бүзүрээн ха-дунмавыска ынакшыл дугайында силерге оон ыңай 
бижээн херээвис чок боор, чүге дээрге Бурган силерни бот-бодуңарга 
ынак боорунга өөредип каан болгай. 19 Бүгү Македонияда чурттаан 
ха-дуңмаңарга чогум-на ынчалдыр ынак силер. Ындыг-даа болза, 
ха-дуңма, бот-бодуңарга оон-даа күштүг ынак бооруңарны дилеп 
тур бис. ПТайбың-шөлээн амыдыралче чүткүнер, ооң мурнунда си- 
лерге чагып турганывыс дег, кижи бүрүзү бодунуң ажыл-херээн чогу- 
дуп, амыдыраар кошкулун бодунуң холу-биле ажылдап аар ужурлуг. 
12 Ынчалдыр кылыр болзуңарза, өске улус силерниң канчаар амы- 
дырап чорууруңарны хүндүлээр база хереглелдериңерге кымдан-даа 
хамаарылга чок боор силер. 


Дээрги-Чаяакчынын ээп кээри 


13 Ха-дунма, өлген улус-биле чүү боорун билип аарынарны күзеп 
тур бис. Силер, идегээр чүвези чок өске улус дег, өлгеннер дээш муң- 
гараваңар. 4 Бир-тээ, Иисус өлгеш, оон катап дирилген деп бүзүрээр 
болганывыста, Иисуска бүзүревишаан өлген улусту Бурган Ооң-биле 
кады дедир эккээр деп база бүзүрээр бис. 15Дээрги-Чаяакчынын 





* 41 Чамдык бурунгу грек сөзүглелдерде «Ам безин ынчалдыр амыды- 
рап турар силер» деп сөстер таварышпайн турар. 

** 44 «Мага-бодун база оон күзээшкиннерин тудуп» — деп сөстерниң 
өске утказы: «Бодунуң кадайы-биле кады чурттазын» — бооп чадавас. 

чугаалаан сөстерин барымдаалап, силерге чугаалап тур бис: Ооң че- 
дип кээринге чедир бистиң аравыстан дириг артар улус — мөчээннер 
мурнунче кирбес бис. 16 Улус дээрниң дээди төлээзиниң үнүн болгаш 
Бурганның бүрээзиниң эткенин дыңнап каар. Дээрги-Чаяакчы Боду 
дээрден дүжүп келгеш, дужаалын медеглептер. Христоска бүзүреви- 
шаан өлгеннер ынчан кымны-даа мурнай катап дирлип кээр. 1? А ооң 
соонда бис, дириг улус, Дээрги-Чаяакчыны агаарга уткуур дээш, 
олар-биле кады булуттар кырынче көдүртүп үндүртү бээр база оон 
соңгаар кезээ мөңгеде Дээрги-Чаяакчы -биле кады артар бис. 18 Ын- 
чангаш ол сөстер-биле бот-бодуңарны аргалап чоруңар. 


Дээрги- Чаяакчының ээп кээринге белен болуңар 


1Ха-дуңма, силерге үелер болгаш хуусаалар дугайында бижээн 
5 херээ чок боор. 2Дүне када оор дег, Дээрги-Чаяакчынын хүнү хе- 
нертен чедип кээрин боттарынар кончуг эки билир силер. ЗУлус: 
«Кайда-даа амыр-тайбын-дыр, айыыл чок-тур» — деп чугаалажы 
бээрге, ынчан хенертен, сааттыг херээженнин эъди аарый бээри дег, 
оларны айыыл-халап хөме таварыыр база кым-даа өлүмден дезип 
шыдавас! 
4Ха-дуңма, ынчалза-даа силер думбей караңгыда эвес силер, ол 
хүн, оор дег, силерниң кырынарга хеп-хенертен келбес. 5 Чүге дээрге 
силер — чырыктың болгаш хүннүң ажы-төлү силер. Бис дүнге база 
думбей караңгыга хамаарышпас бис. 5Ындыг болганда, өске улус 
ышкаш, уйгуга бастырбаалы. Серемчилелдиг болгаш хынамчалыг 
болуңар. 7 Уйгужу улус дүне удуур, арагачылар база дүне эзиртир 
ижер болгай. 8А бис, хүнге хамааржыр болганывыста, хынамчалыг 
болуулу, бүзүрел болгаш ынакшылды -- куяк хеп дег, а камгалалга 
идегелди — куяк бөрт дег кедип аалы. ? Чүге дээрге Бурган бисти, Ооң 
килеңиниң хүнүнде шиидер дээш эвес, а Дээрги-Чаяакчывыс Иисус 
Христосту дамчыштыр камгалаар дээш шилип алган. 1 Христос бис 
дээш, Ооң ээп кээр хүнүнде дириг-даа, өлүг-даа турар болзувусса, 
Ооң-биле тудуш апарып, амыдыраарывыс дээш өлген. И Ынчангаш 
ам ынчалдыр кылып турарыңар дег, бот-боттарыңарны моон-даа 
соңгаар аргалаңар база быжыглаңар. 


Түңнел чагыг-сүмелер болгаш байыр чедириишкиннери 


12 Ха-дунма, улуу-биле дилеп тур бис: араңарда кызымак ажылдап 
турар, Дээрги-Чаяакчы-биле харылзаалыг амыдыралга силерни уг- 
лап-баштап, чагып-сургап турар удуртукчуларны хүндүлеп көрүңер. 


524 1 Фессалоникажыларга 5 





13 Кылып турар ажыл-херээ дээш, оларны ханы хүндүленер, оларга 
ынак болуңар. Араңарда эп-найыралдыг амыдыранар. МХа-дунма, 
күштүү-биле дилеп тур бис: ажыл кылбас чалгааларны билиндири- 
ңер, кортуктарны сорук киириңер, кошкактарга чөленгииш болуңар, 
хамык улус-биле чымчак, чазык болуңар. 15 Кайынар-даа бузут дээш 
бузут-биле харыылай бербезиңер хайгааранар, харын бот-боттары- 
ңарга база өске бүгү улуска буяндан үргүлчү кылып чоруңар. 16 Ур- 
гүлчү өөрүп чоруңар! 17Соксаал чок мөргүлдеңер. 18 Кандыг-даа 
байдалга тургаш, Бурганга өөрүп четтирип чоруңар — Христос 
Иисуска бүзүрээн бүгү улустуң ынчалдыр чурттаарын Бурган күзеп 
турар. 

19 Ыдыктыг Сулденин одун өжүрбеңер: 20 өттүр билген медеглел- 
дерни куду кербенер, 2! ынчалза-даа шуптузун хынап чанчыгынар; 
буяндан туттунуңар, 22 кандыг-даа бузуттан чайлап чоруңар. 

23 Амыр-тайбыннын үнер дөзү боор Бурган Боду силерни бүрүнү- 
биле ыдыктазын. Дээрги-Чаяакчывыс Иисус Христостуң ээп кээр 
хүнүнге чедир силерниң сүлденер, сагыш-сеткилинер база мага-бо- 
дуңар кем чок арыг кадагалаттынып артсын. 24 Силерни кыйгырган 
Бурган Бодунуң сөзүнге шынчы, Ол аазаашкынын күүседир! 

25 Ха-дунма, бис дээш база мөргүлдеп көрүнер! 26 Бурганның бүгү 
улузун ыдыктыг ошкаашкын-биле мендиленер. 27 Дээрги-Чаяакчы- 
ның эрге-чагыргазы-биле силерге дужаап тур мен: бо чагааны бүгү 
бүзүрээн ха-дуңмага номчуп бериңер. 28 Дээрги-Чаяакчывыс Иисус 
Христостуң авыралы силерге бактаазын!* 





* 528 Чамдык бурунгу грек сөзүглелдерде бо шүлүк «аминь» деп сөс- 
биле төнген. 


ФЕССАЛОНИКАЖЫЛАРГА 
ИЙИГИ ЧАГАА 


Киирилде сөстер 


1Павел, Сила база Тимофейден байыр. Фессалоникада Бурган 
Адавыс болгаш Дээрги-Чаяакчы Иисус Христоска бүзүрээннер 
ниитилелинге бижидим. 
2 Бурган Адавыс болгаш Дээрги-Чаяакчы Иисус Христостан келген 
авырал биле амыр-тайбын силерге бактаазын! 


Бурганнын шуугузунун дугайында 


3 Ха-дунма, силер дээш, Бурганга үргүлчү өөрүп четтирер ужурлуг 
бис. Ындыг боору чөп, чүге дээрге силерниң бүзүрелиңер өй-кызы- 
гаар чок өзүп, бот-боттарыңарга ынакшылыңар улам улгадып орар. 
4Ынчангаш бис боттарывыс-ла силерниң шыдажып эртип турарыңар 
бүгү истеп сүрүүшкүннер, хилинчектер ортузунга туруштууңар база 
бүзүрелиңер дугайында Бурганның өске бүзүрээннер ниитилелде- 
ринге чоргаарал-биле чугаалап турар бис. 

5 Бурганның шүүгүзү чөптүг дээрзиниң бадыткалы бо-дур: ол дээш, 
хинчектенип турарыңар Бурганның Чагыргазынче алызы барып ки- 
реринге төлептиг кылдыр санаттырар силер. 6 Бурган чөптүг: хилин- 
чээңер дээш буруулуг улуска Ол хилинчек-биле орнун эгидер, 7а ам 
хилинчек көрүп чоруур силерге бис-биле катай Дээрги-Чаяакчы 
Иисустуң ээп кээр хүнүнде амыр-дышты хайырлаар. Христос дээр- 
ден Бодунуң күчүлүг төлээлери-биле кады 8оттун чалбыыжынга 
бүргеткен чедип келгеш, Бурганны билип албаан база Дээрги-Чаяак- 
чывыс Иисустун дугайында Буянныг Медээге чагыртпаан улуска ке- 
земчени эккээр. Олар мөңге өлүмнүн кеземчези-биле санажыр: 
оларны Дээрги-Чаяакчының чанынга турарындан база Ооң күчү- 
кужунун чырыындан чарып, ойладып чорудуптар. ! Бодунуң чону- 
нуң аразынга алдаржыыры-биле база Аңаа бүзүрээн бүгү улустуң 
аразынга өндүр чаагай боору-биле Христостуң чедип кээри хүнде 

ол бүгү чогуп бүдер. Ол улустуң аразынга силер база турар силер, чүге 
дээрге бистиң херечилеливиске бүзүрээн-дир силер. 

п Ынчангаш силер дээш, үргүлчү мөргүп, Бурган силерни Бодунуң 
олче кыйгырган амыдыралынга төлептиг кылдыр көрзүн дээш база 
силерниң хамык буянныг сагыжыңарны, бүзүрээниңерден укталган 
ажыл-херээңерни Бодунуң күжү-биле эчизинге чедирзин дээш, 
дилеп тур бис. 12 Ынчан силерниң ачынарда Дээрги-Чаяакчывыс 
Иисустуң ады алдаржыыр, а силер база Бурганывыстын болгаш 
Дээрги-Чаяакчы Иисус Христостуң авыралы-биле Ооң ачызында ал- 
даржыыр силер. 


Бузуттуг язы болгаш Иисус Христостуң ээп кээри 


2 1Ха-дунма, Дээрги-Чаяакчывыс Иисус Христостун ийиги удаа 
чедип кээринге база бистин Ону уткуур дээш, канчаар чыглы- 
рывыска хамаарыштыр силерден дилээривис болза: 2угаанынар 
ышкынманар база Дээрги-Чаяакчынын чедип кээр ужурлуг хүнү 
келген-дир деп турар кандыг-даа өттүр билген медеглелдер, ажы- 
дыышкынныг сестер азы бисти бижээн деп турар меге чагаалар-даа 
силерни дууретпезин. 3Силер кымга-даа, канчаар-даа болза дуурай- 
латпанар. Чуге дээрге Дээрги-Чаяакчынын хуну кээр мурнуу ча- 
рыында баштай Бурганга удур улуг тура халыышкын унер база менге 
өлүмге чыгаттырган, бузуттан бүткен язы чедип кээр ужурлуг. 4 Улус- 
тун «Бурган» дээри азы ыдыктыг деп мегеери бугу чуулден ол удурла- 
ныкчы бодун өрү кердунер, оон туржук, Бурганнын өргээзинге 
дужулгеже саадаптар база бодун «Бурган мен» деп чарлаттынар. 

5 Силер-биле кады тургаш, ол дугайын чугаалап турдум чоп, сагын- 
мас-тыр силер бе? 6 Ол кижи чогуур уе-шагы кээр бетинде бодун кер- 
гузер дээрге, ону чүү дуй туруп турарын ам билир силер. 7 Бузуттуң 
чажыт күштери амдыгааштан салдарын көргүзүп кирипкен, ынчалза- 
даа амдыызында оларны доктаадып турар кижи, Бурган оон бодун 
оруктан чайлатпааже, бузуттун оруун дуй турарын уламчылаар. 8 Ын- 
чан ол бузуттуг язы бодун ажыы-биле көргүзер, ынчалза-даа Дээрги- 
Чаяакчы Иисус ону Бодунуң тыныжы-биле өлүрүп каар база Бодунуң 
катап чедип кээр хүнүнде чайынналчак чырыы-биле узуткап каар. 
9 Бузуттуг язынын көстүп кээри — эрликтиң ажыл-херээ боор — ол аа- 
жок улуг күчү-күш-биле меге бадыткал демдектери, меге кайгамчык 
чүүлдер болгаш 10янзы-бүрү хевирниң бузуттуг дуурайлаашкыны 
бооп, бодун көргүзер. Алыс шынга ынакшыырындан база ооң ачы- 
зында камгалал алырындан ойталааш, өлүмче бар чыдар улус аңаа 

алзып алыр. И Ынчангаш Бурган оларны будулар чорукка чагыртып- 
тарга, олар мегеге бүзүрей бээрлер. 12 Алыс шынга бузуревейн, бузут- 
ка алыскан хамык улус шииттирзиннер дээш, Ол ынчаар кылган. 


Камгалал алзыннар дээш, силерни шилип алган 


13 Дээрги-Чаяакчының ынакшааны ха-дунма, силер дээш, Бурган- 
га үргүлчү өөрүп четтирер ужурлуг бис! Чүге дээрге Ыдыктыг Сүлде- 
ниң силерни Бурганга аңгылаанын дамчыштыр база алыс шынга 
бүзүрээниңер дамчыштыр камгалалды алзыннар дээш, Бурган силер- 
ни баштайгы дүжүт кылдыр шилип алган. МДээрги-Чаяакчывыс 
Иисус Христостуң алдарын үлешсиннер дээш, силерге суртаалдаа- 
нывыс Буянныг Медээ дамчыштыр Ол силерни ук камгалалче кый- 
гырган болгай. 15Ха-дунма, ынчангаш чаныш-сыныш чок туржуңар! 
Силерге аас-биле-даа, чагаага бижип-даа дамчытканывыс өөредиг- 
ден быжыы-биле туттунуңар. 

16 Ам Дээрги-Чаяакчывыс Иисус Христос болгаш биске ынак база 
Бодунуң авыралы-биле мөңге аргалалды, ачылыг идегелди биске 
хайырлаан Бурган Адавыс 17чүректеринерни сорук киирзин, а ол 
ышкаш кандыг-даа буянныг ажыл-херээңер, чугаа-сөзүңер дээш, 
быжыктырзын. 


Бис дээш, мөргүңер 


1Ха-дуңма, түңнелинде бис дээш, мөргүүрүңерни дилеп тур бис. 
Дээрги-Чаяакчының медээзи оккуру-биле нептереп, силерниң 
араңарга дег, улустуң хүндүткелин чаалап алзын. 2 Оон аңгыда, будал- 
ган болгаш бузуттуг улустан Бурган бисти камгалазын дээш мөр- 
гүңер: чүге дээрге кижи бүрүзү-ле Буянныг Медээге бүзүревес болгай. 
3 Ынчалза-даа Дээрги-Чаяакчы сөзүнге шынчы. Ол силерни бы- 
жыктырар база эрликтен кадагалаар. 4А бис силерниң айыткан 
чүүлүвүстү күүседип келгениңерге база ам-даа күүседириңерге Дээр- 
ги-Чаяакчынын мурнунга ыяк бүзүрелдиг бис. 5 Дээрги-Чаяакчы 
чүректеринерге Бурганның бээри ынакшылче база Христостуң бээри 
шыдамык чорукче орукту айтып берзин. 


Ажыл чок орбаңар 


6 Ха-дуңма, Дээрги-Чаяакчывыс Иисус Христостуң ады-биле си- 
лерге айыткап тур бис: кылыр ажыл чок амыдырап чоруур база бистен 
шиңгээдип алганы өөредигни эдербес ха-дуңмаңарның чанынче чаг- 
даванар. 7 Бисти канчаар өттүнер ужурлууңарны боттарыңар билир-ле 

болгай силер. Чүге дээрге силерниң араңарга чалгаа улус диртпээн 
бис. $ Кымның-даа кескинди хлевин халаска чип, азыратпадывыс, 
харын кайы-бирээнерге аартык болбас дээш, дүне-хүндүс дивейн, 
ажылдап келдивис. % Силерден дуза дилээр эргевис чогундан-даа 
эвес, а бистен үлегер аарыңарны күзээш, ынчаар кылдывыс. ! Кады 
турар үевисте, силерге мындыг дүрүм арттырган бис: «Кым ажылдаар 
хөңнү чогул, ол чем чивезин!» 

ПА ам араңарда чамдык улустуң кылыр ажыл чок чурттап турары 
биске дыңналып тур. Олар боттары каяа-даа ажылдавайн, өскелер- 
ниң ажыл-херектеринче холгаарлаарынга өйлежип турар дээр-дир. 
12 Ындыг улусту амыр-шөлээн ажылдап, амыдыраар кошкулун ботта- 
ры тыпсын деп, Дээрги-Чаяакчы Иисус Христостуң адындан дужаап 
база кыйгырып тур бис. ЗА силер, ха-дунма, буян тарып тура, могап- 
шылаарын уттуптунар. 

14 Бо чагаада айтыышкыннарывысты дыңнавас кандыг-бир кижи 
бар болза, ону демдектей көрүп алыңар. Аңаа ыянчыг болзун дээш, 
ооң-биле харылзашпанар. 15 Ындыг-даа болза аңаа дайзынынарга дег 
хамаарылга көргүспенер, а ха-дунманарны дег, билиндир сурганар! 


Түңнел байыр чедириишкиннери 


16 Амыр-тайбыннын үнер дөзү боор Дээрги-Чаяакчы Боду амыр- 
тайбыңны силерге кажан-даа, кандыг-даа арга-биле хайырлазын. 
Дээрги-Чаяакчы шуптунар-биле кады болзун! 17 Бодумнун холум-би- 
ле бижип олур мен: Павелден байыр. Ол чагаа мээңии-дир деп көр- 
гүзер дээш, чагааларымның шуптузун ынчаар демдектеп тур мен. 
18 Дээрги-Чаяакчывыс Иисус Христостуң авыралы силер бүгүдеге 
бактаазын!* 





» 318 Чамдык бурунгу грек сөзүглелдерде бо шүлүк «аминь» деп сөс- 
биле төнген. 


ТИМОФЕЙГЕ БИРГИ ЧАГАА 


Киирилде сөстер 


1 1 Камгалакчывыс Бурганның база идегеливис Христос Иисустун 
айтыышкыны-биле Христос Иисустун элчини болган Павелден 
байыр. 2 Христоска кайывыс-даа бүзүрээн болгаш, алыс шынныг ог- 
лум дег болган Тимофей сеңээ бижидим. 

Бурган Адавыстан база Дээрги-Чаяакчывыс Христос Иисустан 
келген авырал биле амыр-тайбың сенээ бактаазын! 


Меге өөредиглер дугайында кичээндириг 


3 Македонияже чоруп тура, сенден дилээним дег, Ефеске артып каа- 
рыңны күзеп тур мен. Ында чамдык улус меге өөредиглер нептередип 
турар-дыр. Олардан соксаарын неге. 4 Оларга тоолчургу чугаалардан 
база төнмес-батпас ада-өгбе даңзылары тургузарындан ойталаарын 
чугаала. Ол бүгү чүгле аас-дыл үндүрер база бүзүрел дамчыштыр бил- 
динер Бурганның бодалындан улустуң кичээнгейин чардыктырар. 5А 
ол негелдениң сорулгазы — арыг чүректен, арыг арын-нүүрден, ажык 
сеткилдиг бүзүрелден үнер ынакшылды өөскүдери боор. 6 Чамдык 
улус ол бүгүден хая көрүнгеш, ужур-утка чок чулчуругже дүлнү бер- 
ген. 7 Олар ыдыктыг хоойлу башкылары болуксаарлар, ынчалза-даа 
чүнү чугаалап турарын-даа, оон туржук, чүнүң дугайында ындыг 
шиитпирлии-биле улусту бүзүредип турарын-даа угаап билбестер. 

8 Чөп ажыглаар болза, ыдыктыг хоойлу эки дээрзин билир бис. 9 Бур- 
ганның мурнунга актыг улуска ыдыктыг хоойлунуң херээ чогун билир 
бис. Ол дараазында улуска херек: хоойлу-дүрүм үрекчилеринге, корум- 
чурумга чагыртпастарга; Бурганны хүндүлевес база бачыттыг улуска; 
Бурганны дорамчылап, Аңаа удурланыр улуска; ада-иезинче холун 
көдүрерлерге, өлүрүкчүлерге: 1данаа база үй-балай самыырааннарга; 
кижилер оорлап, садарларга, мегечилерге база мегелеп херечилээр- 
лерге; алыс шынныг өөредигге удур кандыг-бир чүве үүлгеткеннерге. 
п Ол өөредиг ачы-буянныг Бурганның алдарлыг Буянныг Медээзин- 
де сиңниккен, а ук Буянныг Медээни менээ бүзүреп дааскан. 

Бурганның өршээли дээш өөрүп четтириишкин 


12 Ажыл-херээмни кылыр күштү менээ берген Дээрги-Чаяакчывыс 
Христос Иисуска өөрүп четтирдим. Чүге дээрге Ол мени шынчы кижи 
деп көргеш, Бодунга бараан боор кылдыр томуйлаан. !3 Ооң мурнун- 
да Бурганны бак сөглеп, бүзүрээн улусту истеп сүрүп, дора көрүп-даа 
чорзумза, Бурган меңээ өршээлин көргүскен, чүге дээрге мен ол 
бүгүнү үүлгедип тура, чүве билбес база бүзүревээн турдум. 14 Дээрги- 
Чаяакчывыс Бодунуң эгээртинмес өршээлин Христос Иисустан кел- 
ген бүзүрел-биле база ынакшыл-биле кады менче сиңниктир төктү. 

15 Чигзинигчок хүлээп ап база бүзүреп боор шынныг сөстер бо-дур: 
Христос Иисус бо делегейже бачыттыг улусту камгалап аар дээш кел- 
ген, а мен оларның эн багы-дыр мен. 16 Ооң соонда Христос Иисус 
Бодунуң кызыгаар чок шыдамыын бачыттыгларның эң багы боор ме- 
ңээ көргүссүн дээш, Бурган меңээ өршээлин хайырлаан. Христоска 
бүзүрээш, мөнге амыдыралды алыр хамык улуска мээн үүле-чолум 
үлегер болган. 17 Мөнге Хаанга, өлүм чок, көзүлбес дың чаңгыс Бур- 
ганга кезээ мөңгеде мактал-хунду база алдар бактаазын! Аминь. 


Павелдин Тимофейни сорук кииргени 


18 Оглум, Тимофей, кажан-бир шагда сеңээ хамаарыштыр чугаалаан 
өттүр билген медеглелдерге сылдап, сеңээ мындыг чагыг берип ор 
мен. Сен ол сөстер-биле чепсегленгеш, эки чаалажып көр. 19 Бүзүре- 
лиңни база арыг арын-нүүрүңнү кадагала, чүге дээрге ону тооваан 
чамдык улустуң бүзүрели буураан болгай. 2 Ындыгларга Именей би- 
ле Александр хамааржыр. Бурганны бак сөглээр чоруун кагдырар 
дээш, мен оларны эрликтиң эргезинге хүлээдип берипкен мен. 


Мөргүл дугайында 


1Сенден чүден артык дилээм бо-дур: Бурганга дилеглерлиг, 
2 чалбарыглыг, өөрүп четтириишкинниг, өскелерге болушкан 
мергулдер — бүгү улус дээш мөргүлдер болзун. 2 Чагырыкчылар биле 
эрге-чагырга ээлээннер база ол санче кирзиннер. Бистиң оожум база 
амыр-шөлээн, Бурганны хүндүлеп, Аңаа төлептиг амыдырап шы- 
даарывыс дээш, ол ындыг болзун. 3 Ындыг боорга, эки-даа, Камга- 
лакчывыс боор Бурганга таарымчалыг-даа. 4 Бурган бүгү улустуң 
камгалалды алырын база алыс шынны билип аарын күзеп турар. 
5 Чүге дээрге Бурган-даа чаңгыс, Бурган биле кижи терелгетеннин 
эптештирикчизи — Боду база кижи — Христос Иисус-даа чаңгыс! 

6Ол Бодун шупту улусту хостаар дээш өргээн. Бурганнын улусту кам- 
галаар деп турарын Ол чогуур үеде ынчалдыр бадыткаан. 7Оон ужу- 
рунда Бурган мени бүзүрел биле алыс шынны өске чоннар улузунга 
медеглезин дээш, элчин база башкы кылдыр шилип алган. Силерге 
чугаалаан чувем шынныг*, мен мегелевейн тур мен! 

8 Ынчангаш эр улус каяа-даа болза мөргүп чоруурун күзеп тур мен. 
Олар киленневейн, алгыжып-кырышпайн, актыг холдарын өрү су- 
нуп, мергузуннер. 9 Шак ынчаар херээженнер база ужур-чурумга 
таарыштыр кеттинип, эгениичел база бодамчалыг чоруу-биле ботта- 
рын каастаар ужурлуг. Бажын аянныг таартканы, алдыны, ак шуру 
эртинези база үнелиг хеви-биле каастанмазыннар. 10А оон орнунга 
Бурганны хундулээр дээн херээженнер буянныг херектери-биле бот- 
тарын каастаар ужурлуг. И Өөредиг ап турар херээженнер оожум, 
бүрүнү-биле дыңнангыр болзуннар. 12 Херээжен кижиниң өөредирин 
азы эр кижини чагырарын чөпшээревейн тур мен. Ол бодун оожум ап 
чорзун. 13 Баштай Адамны, а ооң соонда Еваны чаяаган-на болгай. 
14 Адам-даа эвес, а Ева дуурайлаткаш, Бурганның хоойлузун уреди 
чоп! 15 Ындыг-даа болза херээжен кижи бүзүрелдиг, ынакшылдыг, 
Бурганга шынчы база эки мөзүлүг амыдырап чоруур болза, ажы-төл 
божуур үезинде Бурган ону кадагалаар**. 


Бурганга бүзүрээннер ниитилелиниң удуртукчулары 


1Кандыг-бир кижи Бурганга бүзүрээннер ниитилелиниң удуртук- 
3 чузу боор дээш чүткүүр болза, ол эки ажыл-херек кылыксаан-дыр 
деп чугаа шынныг болдур ийин. 2 Ынчаарга удуртукчу кижи аажы-ча- 
ңында четпестер чок, кадайынга оскерилбес***, бодун туттунуп би- 
лир, бодамчалыг, төлептиг алдынып чоруур, хүндүлээчел ээ, улусту 
өөредип шыдаар кижи боор ужурлуг. 3 Ол арагаже сундукпас, содаачы 
эвес, оожум-топтуг, эп-найыралдыг, акша-мөңгүнге чазыйлавас; 460- 
дунуң өг-бүлезин эки башкарып шыдаар, дыңнангыр база ону бүгү 





* 27 Чамдык бурунгу грек сөзүглелдерде бо сөстерге: «Мен Христоска 
башкарткаш» — деп сөстерни немээн. 

ээ 215 «Ажы-төл божуур үезинде Бурган ону кадагалаар» деп сөстер- 
ниң өске утказы: «Ол ажы-төл божуурун дамчыштыр камгалалды 
алыр» — бооп чадавас. 

жээ 322 «Кадайынга өскерилбес» деп сөстерниң өске уткалары: 
«Чүгле чаңгыс катап кадай алган» азы «Чүгле чаңгыс херээженге 
өгленген» — бооп чадавас. 

талазы-биле хүндүлээр ажы-төлдүг кижи боор ужурлуг. 5(Бодунун 
өг-бүлезин башкарып шыдавас кижи Бурганнын бүзүрээннер нии- 
тилели дээш канчап сагыш човаарыл?) 6 Ол кижи Христоска чоокта 
чаа бузурээн улус санынче кирбес ужурлуг, оон башка бодун өрү 
көрдүне бээр база эрликке дөмейлештир шииттирип аар. 7 Бурганга 
бүзүрээннер ниитилелинден дашкаар ооң ат-сураа база чүгле эки 
боор ужурлуг, оон башка ол бак атка кирип, эрликтиң дузаанга тут- 


туруп аар. 


Бурганга бүзүрээннер ниитилелинде дузалакчылар 


8 Дузалакчылар база хүндүткелге төлептиг, ак сеткилдиг, арагага 
сунду чок, алыксак-чиксек эвес улус боор ужурлуг. ?Олар арыг 
арын-нүүр-биле бүзүрелдин ханы алыс шынын эдерер ужурлуг. 
10 Дузалакчыны база баштай шенээр херек. Оларга удур кандыг-даа 
буруудадыышкын тывылбаза, дузалакчылар бооп бараан болгай- 
лар аан. 

п Оларның кадайлары база хүндүткелге төлептиг, хоп-чип дажы- 
вас, бодун туттунуп билир, бүгү тала-биле бүзүреп боор улус болзун. 
12Дузалакчылар кадайларынга өскерилбес*, ажы-төлүн база өг-бүле- 
зин эки башкарып шыдаар эрлер боор ужурлуг. 13Эки бараан бооп 
келген улус хүндүткелдиг байдалды чедип алыр база Христос Иисуска 
бүзүрээни дээш, боттарынга аажок бүзүрелдиг боор. 


Өндүр улуг чажыт 


М Бо бүгүнү сеңээ бижидим, ооң кадында удавас сеңээ чеде бээримге 
идегеп олур мен. 15Саадай берзимзе, алыс шынның чөленгиижи база 
үндезини боор дириг Бурганның бүзүрээннер ниитилелинге — Бур- 
ганның өг-бүлезинге бодуңну канчаар алыр ужурлууңну билип алзын 
дээш, бижээним ол. 

16 Ийет, маргыш чок, бүзүреливистин чажыды өндүр улуг: «Хрис- 
тос кижи мага-боттуг бооп чедип келген, Оон Бодун ап келгенинин 
актыын Сүлде кергускен, дээрнин төлээлери Ону көрген, Оон дуга- 
йында Буянныг Медээни чоннарга суртаалдаан, бо делегейнин улузу 
Анаа бүзүрей берген база Ол Бодунун алдары-биле дээрже көдүрлүп 
үне берген». 





* 3242 «Кадайынга өскерилбес» деп сөстерниң өске уткалары: «Чүгле 
чаңгыс катап кадай алган» азы «Чүгле чаңгыс херээженге өгленген» — 
бооп чадавас. 

Меге башкылар дугайында 


1Сөөлгү үелерде чамдык улустуң бүзүрелден ойталай бээрин 
Ыдыктыг Сүлде тодаргай чугаалап турар. Олар мегениң сүлделе- 
рин дыңнап, буктардан укталган өөредиглерни эдере бээрлер. 2 Шак 
ындыг өөредиглер арын-нүүрүн кызыткан демир-биле оя чиртип ал- 
ганзыг, ийи арынныг мегечилерден кээр. 3Олар улустуң өгленирин 
азы кандыг-бир чем чиирин хоруп турарлар. А ол чемни, бүзүрээн азы 
алыс шынны билир улус өөрүп четтирип хүлээп алзын дээш, Бурган 
чаяаган болгай. 4 Бурганның бүгү чаяалгазы эки болганда, өөрүп чет- 
тирип хүлээп ап турар кандыг-даа чүүлдерден ойталап болбас. 5 Чүге 
дээрге ону Бурганның сөзү-биле база мөргүл-биле ыдыктап турар. 
6Бүзүрээн эш-өөрүңге шак ындыг суртаалдан бер. Сен ынчан 
Христос Иисустуң шынчы чалчазы: бүзүрелдиң сөстери-биле база 
эдергениң алыс шын өөредиг-биле доруктур азыраткан кижи боор 
сен. 7А Бурганны дорамчылаан, мелегейзиг чугаалардан чайлап чор, 
бодуңну Бурганны хүндүлээр амыдыралга дадыктыр. 8 Мага-бот да- 
дыктырары чаңгыс талалыг, чер албас боор, а Бурганны хүндүлээри 
бүгү талазы-биле ажыктыг, чүге дээрге ында амгы-даа, келир-даа 
амыдыралдың аазаашкыны бар. 9 Бүрүн хүлээп алырынга төлептиг 
шынныг сөстер ол-дур. ! Бүгү улустуң, ылаңгыя бүзүрээннернин, 
Камгалакчызы боор дириг Бурганга идегээш, карак кызыл ажылдап, 
ол идегел дээш, демисежип“ чоруур-дур бис. 

п Улустан ону негеп, ынчаар өөрет. 12 Сен аныяк боорунга, кым- 
даа сени базынчактай аарак көрбезин. Бүгү чүүлдер талазы-биле: 
чугаа-сөзүң, бодуңну ап чорууруң, ынакшылың, бүзүрелиң база 
арыг-чаагайын-биле бүзүрээннерге үлегер бол. 13 Мен келгижемге че- 
дир Бижилгени улуска номчуурунга, суртаалдаарынга база өөреди- 
ринге бодуңну бараалгадып көр. МУдуртукчулар холдарын сеңээ 
дээскеш, мөргүп турда, өттүр билген медеглелдер дузазы-биле сеңээ 
берген Ыдыктыг Сүлдениң ачы-буян хайырлалын херексевейн барба. 
15 Бо бүгүнү карак кызыл кылып көр, бүгү бодунну оларга бараалгат, 
ынчан сээң өзүлдеңни хамык улус көрүп каар. 16 Бодунну болгаш 
өөредип турар чүүлүңнү кичээнгейлиг хайгаара. Ол бүгүден быжыг 
туттун. Ынчаар кылып чоруур болзуңза, бодунну-даа, дыннакчыла- 
рыңны-даа кадагалап алыр сен. 





* 410 Чамдык бурунгу грек сөзүглелдерде «Демисежип» эвес, а «Бак ат- 
ка кирерин шыдажып» деп бижээн. 

Бүзүрээннерге хамаарыштыр хүлээлге 


1Назыны дөгээн ашактарны донгун чемелеве, а бодуңнуң ачан- 

биле чугаалашканың дег, эвилең чугаалаш. Аныяк эрлерге дуңма- 
ларынга дег хамаарылгалыг бол. 2 Кырган кадайларга — аванга дег, 
аныяк херээженнерге — кыс дунмаларынга дег, арыг-чаагай топтуг 
хамаарылгалыг бол. 

3 Ылап чааскаан арткан дулгуяк кадайлар дээш, сагыш чова. 
4 Дулгуяк херээженниң ажы-төлү азы уругларының уруг-дарыы бар 
болза, олар ада-иезиниң, кырган ада-иезиниң азыралын чанды- 
рып, чүнү-даа мурнай боттарының өг-бүлезиниң улузу дээш са- 
гыш човап, бүзүрээнин херек кырында көргүзүп өөрензиннер. 
Чүге дээрге Бурганның күзел-соруу ындыг-дыр. 5 Чааскаан арткан, 
сагыш човап чедип кээр кижизи чок ылап дулгуяк кадай Бурганга 
идегээр база дүн-хүн дивейн, мөргүп, Оон дуза дилээр. 6 Боду- 
нуң таалалын сүрүп чурттаан дулгуяк херээжен диригге-ле өлүп 
калган боор. ? Кым-даа оларны чемелээр чылдак тыппазын дээш, 
ол бүгүнү улустан неге! 8А кандыг-бир кижи бодунуң төрелдери, 
ылаңгыя өг-бүлези дээш, сагыш човавас болза, ол кижи бузурел- 
ден ойталаан боор база бүзүрели чок кижиден дора боор.  Дулгу- 
як кадайлар даңзызынче чүгле алдан хардан эвээш эвес назылыг, 
ашаанга өскерилбейн чораан улусту киир бижи. !9 Олар дээрге бу- 
янныг херектер кылып чорааны-биле билдингир, ажы-төлүн өстүр 
азырап каан, аалчыларга хүндүлээчел, Бурганның улузунга бараан 
болуп келген, хай-халапка таварышканнарга дузалап чораан база 
янзы-бүрү буянныг херектерге боттарын бараалгаткан херээжен- 
нер болзун. 

п Ынчалза-даа аныяк дулгуяктарны даңзыже киирбе. Оларның 
таалал сүрген күзээшкиннери Христоска бердингенинден күштүг 
апаарга, олар ашакка барыксай бээрлер. 12 Христоска берген аазааш- 
кынын ээлевээн дээш, олар буруу шавыышкынга таваржырлар. 
13 Оон аңгыда, олар кылыр чүве чок боорга, бажыңнар кезип манна- 
жыр чаңчыл тып аарлар. Чүгле амыр-шелээн — ажыл кылбас боорун- 
дан аңгыда, хоп-чип база дажып, киришпеске киржип, чугаалавас 
ужурлуг чүвезин чугаалап чоруп бээрлер-дир. Ч Ынчангаш аныяк 
дулгуяк кадайларның ашакка барып аарын күзеп тур мен. Олар ажы- 
төл төрүп, бажың-балгадын ажаазыннар база дайзыннарывыска бис- 
ти бак сөглээр чылдак бербезиннер. 15 Оон башка дулгуяк кадайлар 
аразында бүзүрелинден ойталааш, эрликти эдерип чорупканнар бар 

апарган болгай. 16 Кандыг-бир бузурээн херээжен* дулгуяк арткан 
херээжен төрелдерлиг болза, олар дээш сагыш човаашкынны Бур- 
ганга бүзүрээннер ниитилелинче чая кагбайн, бодунга хүлээнип аар 
ужурлуг. А Бурганга бүзүрээннер ниитилели ылап чааскаан арткан 
дулгуяктарга дузалашсын. 

17 Башкарар ажылын эки кылып турар удуртукчулар, ылаңгыя 
суртаалдаар база өөредир ажылга кызымактар, мактал-хүндү биле 
төлевир** алзыннар. 18Чүге дээрге Бижилгеде мынчаар чугаалаан: 
«Тараа бастырткан шарыга хээрик кедирбе», а ол ышкаш: «Ажылдаан 
кижи төлевирге төлептиг боор». 

19 Ийи азы үш херечи бадыткаваанда, удуртукчуга удур бурууда- 
дыышкынны хүлээве. 20 Өске улус база сезинзин дээш, бачыт үүлге- 
дикчилерин хөйнүң мурнунга сойгала. 

21 Бурганның, Христос Иисустун база дээрниң шилиттинген төлээ- 
лериниң мурнунга сеңээ айыткап тур мен: бо айтыышкыннарны эде- 
рерде, кымны-даа ылгай көрбе, чүнү-даа чаңгыс талалап кылба. 

22 Дээрги-Чаяакчыга бараан боору-биле ыдыктап, кымга-даа да- 
лаш-биле холуң дээспе, өскелерниң бачыдынга киришпе, бодуңну 
арыг хевээр кадагала. 

23 Моон сонгаар чүгле суг ижип турба, сээң ижин-баарынга дуза- 
лаар кылдыр бичии виноград арагазындан база иш, чүге дээрге бол- 
ганчок-ла аарыыр-дыр сен. 

24Чамдык улустуң бачыттары амдыгааштан көңгүс илдең база 
шүүгүже оларны дорт аппар чоруур, а өскелерниң бачыттары сөөл- 
зүредир илереп кээр. 25 Буянныг херектер база ындыг: чамдыызы ам- 
дыгааштан илдең, а ындыг көскү эвестери дөмей-ле алызы барып 
илерей бээрлер. 


6 1 Бурганның ады база христиан өөредиг бак атка кирбезин дээш, 
дарлаткан кулдар ээлерин кандыг-даа алдар-хундуге телептиг 
улус кылдыр керзуннер. 2 Бурганга бүзүрээн ээлерлиг кулдар, христи- 
ан эштеривис дээш-ле, оларны хостуг чаннавазыннар. Харын-даа 





ж516Чамдык бурунгу грек сезуглелдерде «Бүзүрээн херээжен» деп 
сестерге «Азы бузурээн эр» деп сөстерни немээн. 

ээ 517 «Мактал-хүндү биле төлевир» деп сөстерниң өске уткалары: 
«Ийи дакпыр мактал-хүндү» азы «Ийи дакпыр төлевир» — бооп 
чадавас. 





а Ы. х. к. 25:4; Лк. 10:7. 

улам чуткулдуг бараан болзуннар, чуге дээрге кулдар ханы ынак, 
бузурээн ха-дунмазынга бараан болуп, оларга ачызын кергузуп ту- 
рарлар-дыр. Бо бугуге өөредир база синниктир сургаар ужурлуг сен. 


Меге өөредиг база ылап шын эртине-байлак 


3Оон өске чүүлдерге өөредир, Дээрги-Чаяакчывыс Иисус Хрис- 
тостуң шынныг сөстеринден база Бурганны хүндүлээри-биле дүгжүр 
өөредигден ойталаар кандыг-бир кижи турар болза, Зол дээрге ме- 
нээргенгеш, сыңый дег үрдүне берген, а боду чүнү-даа билбес, аас- 
дыл кылып, хоозун маргылдаа үндүреринге хандыкшылдан аараан 
күжүр-дүр. Ооң оозундан чүгле адааргал, алгыш-кырыш, бак сөгле- 
жири, кара сагыштыг каразыглар; 5угааны чайылган, алыс шындан 
астыккан улустуң аразынга төнмес-батпас аас былаажыр чорук үнер. 
Олар Бурганга бараан боорун чүгле байып аарынче орук кылдыр 
көрүп турарлар. 

6 Ийет, Бурганны хүндүлээри бодунуң байдалынга сагыжы ханар 
кижиге кончуг улуг олча-кежик болбайн канчаар. 7 Бо делегейже 
чүнү-даа эккелбээн бис, моон чоруурда база чүнү-даа ап ап шыдавас 
бис. 8Чемивис биле идик-хевивис-ле бар болза, ол биске четчир 
ужурлуг. 9А кымнар бай болуксаарыл, олар күткүлгеже кире бээрлер. 
Олар улусту буураашкын болгаш өлүмче киир идип турар эңдерик 
хөй мелегей база хоралыг күзээшкиннерге алзып, дузакка тутту- 
рарлар. 10 Бузуттун бүгү хевирлериниң үнер дөзү — акша-хөреңгиге 
хандыкшыл. Ону чедип алыксааш, бүзүрелдиң оруундан чайлай 
берген, боттарынга хөй айыыл-халапты онааштырган улус чок эвес 
болдур ийин. 


Бүзүрел дээш, төлептиг демисеш 


ПА сен, Бурганның кижизи, ол бүгүден ойлап-дес! Чүгле Бурганга 
шынчы боорунче, Ону хүндүлеп чурттаарынче, бүзүрелче, ынакшыл- 
че, шыдамык чорукче, чөпшүл боорунче чутку. 12 Бүзүрел дээш, 
төлептии-биле демисеш, мөңге амыдыралды чаалап ал. Хөй херечи- 
лер мурнунга бүзүрелинни ажыы-биле тулган эки медеглеп турунда, 
ол амыдырал дээш, Бурган сени кыйгырган болгай. 13 Бүгү чүүлдерни 
тынгарган Бурганның база ол-ла бүзүрелди Понтий Пилаттың мур- 
нунга ажыы-биле тулган эки херечилээн Христос Иисустун мурнунга 
сеңээ чагып тур мен: 4 Дээрги-Чаяакчывыс Иисус Христостуң ээп 
кээр хүнүнге чедир сеңээ дужааган бүгү чүүлдү арыг-шынчы болгаш 
бичии-даа кем чок сагып көр. 15 Ооң ээп кээрин чогуур үеде Бурган 

биске ажыдып бээр. Ол дээрге ачы-буянныг база чаңгыс Чагырыкчы, 
хааннарнын Хааны болгаш тергиидээннерниң Дээргизи, 19дын чан- 
гыс өлүм чок Бурган-дыр. ОЛ кымнын-даа чоокшулап шыдавазы чы- 
рыкта чурттаан — кым-даа, кажан-даа Ону көрбээн база керуп-даа 
шыдавас. Алдар-хүндү база менге кучу Анаа бактаазын! Аминь. 


Бай христианнарга чагыг 


17 Амгы амыдыралынга бай улусту таптыг сурга: адыыргавазын- 
нар, идегел чок эртине-байлакка ынанмазыннар, харын бистиң 
сеткил ханар бүгү чүүлүвүстү элбээ-биле хандырып бээр Бурганга 
ынанзыннар. 18 Буян тарыырын, буянныг ажыл-херээ-биле байыы- 
рын, экииргек база өске улус-биле эртине-байлаан улежиринге бе- 
лен боорун оларга айыт. ! Алыс шын* амыдыралды чедип аар дээш, 
келир уеде быжыг ундезинни олар боттарынга ынчалдыр салып ал- 
зыннар. 


Тимофейге туннел чагыглар 


20 Тимофей, сенээ бузуреп каан бүгү чуулду кадагала. Бурганга таа- 
рымча чок шуугаазындан база улустун «билиг» деп адап турары алыс 
шынга удур өөредигден чайлап чор. 2! Чамдык улус ону шингээттивис 
деп чарлаттынгаш, бузурелдин оруундан аза берген-дир. 

Бурганнын авыралы силерге бактаазын!** 





* 619 Чамдык бурунгу грек сөзүглелдерде «алыс шын» эвес, а «мөңге» 
деп бижээн. 

ээ 621 Чамдык бурунгу грек сөзүглелдерде «Силерге бактаазын» эвес, а 
«Сенээ бактаазын! Аминь» деп бижээн. 


ТИМОФЕЙГЕ ИЙИГИ ЧАГАА 


Киирилде сөстер 


1 1Христос Иисус-биле сырый харылзаалыг апаргаш, Бурганнын 
аазааны амыдыралды медеглээри-биле Оон күзел-соруун ёзугаар 
айбылаткан кижиден, Христос Иисустун элчини Павелден байыр. 
2Ханы ынак оглум Тимофей сенээ бижидим. Бурган Адавыстан база 
Дээрги-Чаяакчывыс Христос Иисустан келген авырал, өршээл база 
амыр-тайбын сенээ бактаазын! 


Буянныг Медээни суртаалдаарынга шынчы чорук 


3Сени сактып, дүне, хүндүс үргүлчү мөргүл кылган санымда-ла, 
ада-өгбелерим дег, арыг арын-нүүр-биле бараан бооп чоруурум Бур- 
ганга өөрүп четтирер-дир мен. 4 Караан чажын сактып чор мен, ол 
ышкаш сени аажок көрүксеп тур мен: ужурал мени өөрүшкү-биле 
бүргептер боор! 5Сеткилин ханызындан бүзүрээнинни сактыр-дыр 
мен: кырган-аван Лоида биле аван Евника база ынчалдыр бүзүреп чо- 
рааннар болгай. Оларныы дег бүзүрел сенде база бар дээрзинге ыяк 
бүзүрээр мен. 

6 Анаа сылдап алгаш, сагындырып ор мен: холдарымны сенээ дег- 
зиримге, Бургандан алганын ачы-буян хайырлалынын одун өжүрбейн 
көр. 7 Бурган биске коргуушкуннун сүлдезин эвес, а күчү-күштүн, 
ынакшылдың, бодамчалыг боорунун сүлдезин берген болгай. 8ЫН- 
чангаш Дээрги-Чаяакчывысты херечилээринден ыятпа, Ол дээш хо- 
ругдаттырган менден база ыятпа. Харын Бурганның сеңээ бээри 
күшке даянгаш, Буянныг Медээни суртаалдааным ужун хилинчээм- 
ни үлежип көр. 9 Бурган бисти камгалааш, Ооң улузу боору-биле 
кыйгырып алган. Ол ону бистиң кылган ажыл-херээвис дээш эвес, а 
Ооң Бодунуң сорулгазы база авыралы дээш, кылган. Ол ук авыралын 
үе-шагнын мурнунда, Христос Иисусту дамчыштыр биске хайыр- 
лаан. 10А ам Бурган оозун Камгалакчывыс Христос Иисустуң биске 
чедип келгенин дамчыштыр көргүскен. Христос өлүмнү узуткаан ба- 
за Буянныг Медээни дамчыштыр амыдырал биле өлүм чок чорукту 
бо делегейге эккелген. 

п Бурган мени ол Буянныг Медээнин медээчизи, элчини база баш- 
кызы* кылдыр шилип алган! 12 Мен ам ол бүгү чүүлдер дээш, хилин- 
чек көрүп тур мен. Ынчалза-даа ол дээш ыятпас мен, чуге дээрге 
Кымга бузурээнимни билир болгаш, мырынай ол сеелгу Хунге чедир 
менээ идегээн чуулун** Оон кадагалап шыдаарынга бузурээр мен. 
13 Менден дыннаанын сөстерден туттун, олар сеңээ шынныг өөре- 
дигниң үлегери болзун, Христос Иисус-биле сырый харылзаалыг 
апаргаш, бүзүрелдиг база ынакшылдыг бооп амыдыра. Сеңээ иде- 
гээн бүгү буянны бисче сиңнигип кире берген Ыдыктыг Сүлдениң 
күжү-биле кадагала. 

15 Асия можуда хамык улус, ооң иштинде Фигелл биле Ермоген, 
мени каапкаш барганын билир сен. '6Онисифорнун өг-бүлезинге 
Дээрги-Чаяакчы Бодунуң өршээлин көргүссүн, чүге дээрге ол мени 
чеже-даа катап часкарып келген база мээң кинчилерим дээш, менден 
ыятпаан болгай. "Ол Римге кээп чорааш, кызымак дилеп тургаш, 
мени тып алган. 18 Ол сөөлгү хүн кээрге, Дээрги-Чаяакчы аңаа Боду- 
нуң өршээлин хайырлазын. Ооң Ефеске меңээ кайы хире дузалаанын 
бодуң кончуг эки билир сен. 


Христос Иисуска бердинген дайынчы 


2 1Оглум, Тимофей, Христос Иисустан келген авыралдан куш ки- 
рип көр. 2 Хөй санныг херечилер мурнунга менден дыңнаан өөре- 
диглеринни өскелерни өөредип шыдаар шынчы улуска идегеп берип 
каг. 3 Христос Иисустуң бердинген дайынчызы дег, хилинчекти кады 
шыдажып эртеринге белен бол. 4Кандыг-даа дайынчы тайбың 
амыдыралдың ажыл-херээ-биле бодун чардыктырбас, ол чүгле ону 
албан-хүлээлгеже кыйгырган командириниң аайындан эртпезин бо- 
даар. 5 Дүрүмнер ёзугаар маргылдашпас болза, спортчу маргылдаага 
киришкен кым-даа тиилекчиниң шаңналын албас. 6 Кара дерин төп 
ажылдаан тараачын дүжүттен бодунуң үлүүн баштайгы ээлчегде алыр 
ужурлуг. 7 Мээң чүнү чугаалаанымны бодап көр. Бо бүгүнү угааптар 
арганы Дээрги-Чаяакчы сеңээ бээр. 

8 Мээң суртаалдап турарым Буянныг Медээде чугаалааны дег, өлүг- 
лерден катап дирлип келген Иисус Христосту — Давидтиң үре-садызын 





* 01 Чамдык бурунгу грек сөзүглелдерде «Башкызы» деп сөске «Өске 
чоннар улузунун» деп сөстерни немээн. 

** 112 «Меңээ идегээн чүүлүн» деп сөстерниң өске утказы: «Мээң Бур- 
ганга идегээн чуулумну» — бооп чадавас. 

сактып чор. 9 Буянныг Медээни суртаалдааным дээш, хилинчек 
көрүп, херектен дег, бектиг-дир мен. Ынчалза-даа Бурганның медээ- 
зин бектээри болдунмас! 1 Бурганның шилээн улузу база Христос 
Иисусту дамчыштыр кээр камгалалды мөңге алдар-биле катай ал- 
зыннар дээш, оларны бодаанымдан, чүнү-даа шыдажып чор мен. 
1 Шынныг сөстер бо-дур: 

«Ооң-биле кады өлген болзувусса, Ооң-биле кады амыдыраар бис. 
12 Ам шыдажып турар болзувусса, Ооң-биле кады чагырар бис. Оон 
ойталаар болзувусса, Ол база бистен ойталаар. 13 Аңаа шынчы эвес- 
даа болзувусса, Ол шынчы бооп артар, чүге дээрге Ол Бодунга Боду 
өскерлир эвес». 


Бурганның чүүлзүнгени бараан болукчу 


м Хамык улуска бо дугайында сагындыр. Сөстер дугайында мар- 
гышка киришпезиннер дээш, оларны Бурганның мурнунга шыңгыы 
кичээндир. Дыңнакчыларга ооң ажыы чок, а чүгле хора чедирер. 
15 Бурганның мурнунга алыс шынның медээзин улуска эң дорту-биле 
дамчыдып турар шылгаттынган ажылчын, ыядыр чүвези чок кижи 
кылдыр көстүп, Ол сени чүүлзүнзүн дээш, бар шааң-биле оралдаш. 
16 А Бурганны дорамчылаан чугаалардан база хоозун чугаалардан чай- 
лап чор. Оларга алзыпкан кижи Бургандан улам-на ырап бар чыдар. 
17 Ындыг улустуң өөредии, рак аарыы дег, үгдереп, тарап-ла орар. 
Оларның аразында Именей биле Филит ийи бар. !8 Олар алыс шын- 
ның оруундан өскээр баргаш, катап дирлиишкин болуп каапкан ди- 
жип, чамдык улустуң бүзүрелин бойладып турарлар. ! Ынчалза-даа 
Бурганның салып кааны быжыг үндезин мындыг сөстер-биле таңма- 
латтынгаш, тендиш дивейн тур: «Дээрги-Чаяакчы Бодунуң улузун 
билир», а ол ышкаш: «Дээрги-Чаяакчыга хамааржыр мен дээн кижи 
бүрүзү бузуттан ойталазын» , 2 Улуг бажыңда чүгле алдын, мөңгүн 
эвес, а ыяш, дой сава-санга база бар: оларның чамдыызы хүндүлүг 
ажыглалда, а өскелерин хүн бүрүде ажыглаар. 2! Бодун хамык бузуттуг 
чүүлдерден арыглап алган кижи хүндүлүг ажыглалдың савазы боор: 
ону ыдыктап каан, ол Ээге ажыктыг база кандыг-даа буянныг херек 
кылырынга белен турар. 

2 Чалыы үениң күзээшкиннеринден чайла, Дээрги-Чаяакчыдан 
дуза дилеп, арыг чүрээнден кыйгырган улус-биле кады Бурганга 
шынчы амыдыралче, бүзүрелче, ынакшылче болгаш амыр-тайбыңче 





а Сан. 16:5, 26. 

чутку. 23 Мелегей болгаш ужур-утка чок маргылдааларга киришпе, 
оларнын алгыш-кырыш-биле доостурун билир-ле болгай сен. 
24 Дээрги-Чаяакчының чалчазы боор кижи алгыш-кырыш кылбаза 
эки. Харын ол хамык улуска эвилен-ээлдек, өөредиг берип билир, 
шыдамыккай боор ужурлуг. 25 Ол анаа удур улусту безин эп-чөп-биле 
эдип-чазазын. Чүге дээрге Бурган оларга бачыдын миннип, алыс 
шынны билип аар арганы бээр чадавас. 26Олар оон соонда онгарлып 
кээр база оларны аспактап алгаш, бодунун күзел-соруунга чагырты- 
рынче албадапкан эрликтин туттуруундан ушта халый бээр чадавас. 


Сөөлгү хүннернин бүзүрел чогу 


1Сөөлгү хүннерде аар-берге үе чедип кээрин билип ал. 2 Улус чүг- 
3 ле боттарын бодаар, алыксак-чиксек, мактаныычал, туразы улуг, 
өгү-дылын караннадырынга өй болу бээр. Олар ада-иезин дыннавас, 
өөрүп четтирерин билбес, ыдыктыг чүүлдерден ойталаар, Зынак- 
шыыр, кээргээр сеткили чок, нүгүлчү, бодун туттунуп билбес база 
каржы, буянны көөр хөңнү чок улус болу бээр. 4Олар өскерликчи, 
хай-чагырга чок, адыыргак, боттарынын күзээшкиннерин хандыра- 
рынга Бургандан артык ынак улус болу бээр. 5 Ындыг улус Бурганны 
хүндүлээринин чүгле даштыкы хевиринден туттунар, а Оон ылаптыг 
күжүнден ойталаар. Олар-биле черле чоокшулашпа. 
6Оларнын чамдыызы улустун бажыннарынче оп-биле аагайлап 
киргеш, кошкак херээженнерни дуурайлап кааптар. Ол херээженнер 
дээрге бачыдынын аяа долган, янзы-бүрү кузээшкиннеринин аайын- 
дан эртпес улус-тур. 7 Ындыглар кезээде-ле өөрениксээрлер, ынчал- 
за-даа алыс шынны кажан-даа долузу-биле билип ап шыдавастар. 
8 Моисейге удурланган Ианний биле Иамврий* кара олчаан, ол улус 
база алыс шынга удур туржуп турар. Олар дээрге угааны бойлаан, 
бүзүрели меге, алыс шынга удур улус-тур. Ынчалза-даа оларның 
оруу мунгаш: Моисейге удурланганнарнын солуудааны бодун көр- 
гүзүпкени дег, оларның солуудааны база бүгү улуска көскү апаар. 


Павелдиң Тимофейге чагыы 


10 Д сен мээң өөредиимге, канчаар чурттап келгенимге, амыды- 
ралчы сорулгаларымга, бүзүрелимге, шыдамыымга, ынакшаанымга, 





* 33 Ианний биле Иамврий — бо аттар еврей чанчыл ёзугаар «Хоста- 
лыышкынның» номунда Моисейге удурланган караң көрнүрлерниң 
аттары болур, ынчалза-даа ол номда оларның аттарын киирбээн. 

туруштуумга, П истедип сүрдүрүүшкүннерим болгаш хилинчээмге 
мени эдерип келдиң. Антиохия, Икония болгаш Листрага мээң-биле 
болган бүгү чүүлдү, өске-даа хамык качыгдалдарымны билир-дир 
сен. Коргунчуг истеп сүрүүшкүннерни шыдажып эрттим. Ынчалза- 
даа Дээрги-Чаяакчы мени оларның шуптузундан камгалап каан. 
12 Бурганны хүндүлеп, Христос Иисус-биле сырый харылзаалыг амы- 
дыраар дээн улустуң шуптузу истедип сүрдүре бээр. 13А бузуттуглар 
болгаш хуурмак хейлер багынга улам өнемчип, өскелерни будулду- 
рар, оон боттары база будуларлар. 

14-15 А сен өөренип алганың, бүзүрээнин чүүлден салдынма. Сээң 
башкыларың кымнар боорун билир сен, Ыдыктыг Бижилгелерни 
база чажындан-на билир сен. А ол Христос Иисуска бүзүрээрин дам- 
чыштыр кээр камгалалче аппаар мерген угаанны сеңээ берип шы- 
даар. 16 Бурган Бижилгени бүрүнү-биле хей-аът киирген болгаш, ол 
алыс шынны өөредиринге, чазыгларны айтып, эдеринге, Бурганга 
шынчы амыдыралды суртаалдаарынга ажыктыг. 17 Ындыг болганда 
Бурганга бараан болган кижи бүрүнү-биле мергежээн база кандыг- 
даа буянныг херек кылыры-биле чепсегленген боор. 


4 1 Бурганның болгаш Боду ээп келгеш база Хааннай бергеш, ди- 
риг-даа, өлүг-даа улусту шииде бээр Христос Иисустуң мурнунга 
сеңээ айыткап тур мен: 2 Бурганның медээзин суртаалда, таарымча- 
лыг-даа, таарымчалыг эвес-даа үеде даалгаң күүседиринге белен бол, 
улусту эдип чаза, чазыгларын сойгала, сеткилин сергет база шыда- 
мыккай өөрет. 3 Улустуң шынныг өөредигни дыңнаар безин хөңнү 
чок апаар үези чедип кээр. Олар боттарының күзээшкиннериниң 
аайы-биле, чүгле оларның дыңнаксаан чүүлүн чугаалаар янзы-бүрү 
башкыларны шилип эгелээрлер. 4Олар алыс шындан кулаан бөөш- 
күннеп, хоозун меге тоолчургу чугаалар дыннаарлар. 5А сен бүгү 
чүүлге сарыылдыг боор, бергелерни шыдажып эртер, Буянныг Ме- 
дээни суртаалдаар ажыл-херээңни шуудадыр, бараан болуушкунуңну 
эчизинге чедир күүседир ужурлуг сен. 

6А менээ хамаарыштыр — амыдыралымны өргүл дег салып каан- 
дыр, кызыл-дустаар үем чоокшулаан-дыр. 7 Мен төлептии-биле деми- 
сештим, чарышты төндүр маннадым, бүзүрелди кадагаладым. 8 Мени 
ам Бурганга шынчы чорук дээш, тиилекчиниң шаңналы манап турар, 
чөптүг Шииткекчи боор Дээрги-Чаяакчы, ол сөөлгү хүн кээрге, ону 
меңээ тыпсыр. Ол шаңналды чүгле меңээ эвес, а Ооң ээп кээрин 
ынакшыл-биле манаан бүгү улуска база тыпсыр. 

Амы-хуунун сумелери болгаш дилеглери 


9 Менче дүрген чедип кээрин кызыт! 19Чүге дээрге Димас мени 
каапкаш барды. Ол амгы бо делегейге хандыкшааш, Фессалоникаже 
чорупту. Крискент — Галатияда, а Тит — Далматияда барган. Мээң 
чанымда чүгле Лука бар. Ч Кээринде, Маркты эдертип эккел, чүге 
дээрге ол мээң бараан болуушкунумга дузалап шыдаар кижи. 12 Мен 
Тихикти Ефесче чорудуптум. 

13 Бээр кээриңде, Троадада Карп сугда каапкан тонумну, а ол ыш- 
каш номнарымны, ылаңгыя эттээн хөмде бижээннерин, эккеп көр. 

14 Александр дарган меңээ эңдерик хөй хора халдаткан кижи, 
ооң ажыл-херээ дээш, Дээрги-Чаяакчы ону кезедир! 15 Сен база оон 
кичээн, чүге дээрге ол бистиң суртаалывыска аажок удурланып 
турар-дыр. 

16 Мээн херээмни шүүгүге бир дугаар дыңнап турда, кым-даа ме- 
ңээ болчуп келбеди, хамык улус мени каапкаш барды. Ону оларның 
буруузу кылдыр көрбезинем! 17 Ынчалза-даа Дээрги-Чаяакчы мээн- 
биле кады бооп, Буянныг Медээни аксым-биле суртаалдаар күштү 
меңээ берген. Хамык өске чоннар улузу ону дыңнады. Ол мени ар- 
зылаң аксындан камгалады. 18 Дээрги-Чаяакчы мени кандыг-даа бу- 
зуттан камгалаар база Бодунуң Дээрде Чагыргазынче бүдүн-бүрүн 
чедире бээр. Аңаа кезээ мөңгеде алдар! Аминь. 


Түңнел байыр чедириишкиннери 


19 Прискилла биле Акилага, а ол ышкаш Онисифорнун өг-бүлезин- 
ге байырым чедир. 20 Ераст Коринфте артып калган, а Трофимни мен 
аарыының ужун Милитте каапкан мен. 2! Кыш бетинде бээр чедип 
кээрин оралдаш. Еввул, Пуд, Лин, Клавдия база хамык бүзүрээн ха- 
дуңмавыс сеңээ байыр чедирип турлар. 

22 Дээрги-Чаяакчы сүлдең-биле кады болзун! Бурганның авыралы 
силерге бактаазын!* 





* 422 Чамдык бурунгу грек сөзүглелдерде «Дээрги-Чаяакчы» деп сөс- 
терге «Иисус Христос» деп сөстерни немээн база бо шүлүк «аминь» 
деп сөс-биле төнген. 


ТИТКЕ ЧАГАА 


Киирилде сөстер 


1Бурганның шилээн улузунуң бүзүрелин шуудадыр дээш база 
Бурганны хүндүлээринче чедире бээр алыс шынны билип аарын- 
че оларны эккээр дээш, айбылаткан кижиден, Бурганның бараан бо- 
лукчузундан, Иисус Христостуң элчининден — Павелден байыр. 
2Мен ол ышкаш Бурганның шилээн улузу мөңге амыдыраар идегел- 
ди алзын дээш, шилиттирген мен. Бурган мөңге амыдыралды биске 
бээрин өртемчейнин тыптыр мурнунда-ла аазаан, а Ол кажан-даа 
мегелеп көрбээн. 3 Көрдүнген үе кээрге, Ол Бодунуң сөзүн медег- 
лээн, а ону суртаалдаарын бистиң Камгалакчывыс Бурганның ай- 
тыышкыны-биле менээ бүзүреп дааскан. 
4Бүзүреливис дөмей болган алыс шынныг оглум Титке бижидим. 
Бурган Адавыстан база Камгалакчывыс Христос Иисустан келген 
авырал* биле амыр-тайбың сеңээ бактаазын! 


Титтиң Крит ортулукка ажыл-херээ 


5 Мен сени чедир кылбаан ажыл-херекти эчизинге чедир кылып, 
аайлазын дээш база сеңээ айытканым дег, хоорай бүрүзүнге Бурганга 
бүзүрээннер ниитилелдериниң удуртукчуларын томуйлазын дээш, 
Критке арттырып каан ийик мен. 6Удуртукчу улус аажы-чаңында 
четпестер чок, кадайынга өскерилбес** боор ужурлуг, а оларның 
ажы-төлү Бурганга шынчы, самыыраан деп чектетпээн болгаш дың- 
нангыр боор ужурлуг. 7Удуртукчуга Бурганның ажылын бүзүрээн 
болганда, ооң аажы-чаңында четпестер турбазын. Ол бодун турамык 
ап чорбас, шугул, арагага сундулуг, содаачы, алыксак-чиксек кижи 
болбас ужурлуг. 8Харын ол хүндүлээчел ээ база буян кылырынга 





* 14 Чамдык бурунгу грек сөзүглелдерде «авырал» деп сөске «өршээл» 
деп сөстү немээн. 

** 16 «Кадайынга өскерилбес» деп сөстерниң өске уткалары: «Чүгле 
чаңгыс катап кадай алган» азы «Чүгле чаңгыс херээженге өгленген» — 
бооп чадавас. 

ынак, бодамчалыг, ак сеткилдиг, Бурганны хундулеп чурттаар, бодун 
туттунуп билир кижи боор ужурлуг. 9 Удуртукчу өске улусту алыс 
шынныг өөредигге сургаар база ооң удурланыкчыларын сойгалаар 
дээш, аңаа өөредип каан бүзүреп болгу дег шынныг медээден быжыг 
туттунар ужурлуг. 

10 Чүге дээрге эрге-чагырганы хүндүлевес, чалчырааш, өскелерни 
дуурайлаар улус, ылаңгыя кыртыжап демдектээн кижилер аразында, 
кайы хөй-дүр. И Ындыгларның аастарын дуй шавар херек, чүге дээрге 
олар хууда ажык-кончаа сүргеш, боттарының өөретпес ужурлуг чүүлүн 
суртаалдап, бүдүн өг-бүлелерни үреп турар-дыр. 2? Оларның боттары- 
ның-на бир медээчизи мынча дээн: «Криттиң чурттакчылары черле 
мегечи, араатанзыг каржы, чалгаа, чазый хейлер!» Із Ол медээчинин 
бадыткалы ылап шын. Ынчангаш бүзүрели алыс шынныг болзун дээш, 
оларны эң-не шынгыызы-биле сойгалаар ужурлуг сен. 4 Олар иудей 
хоозун чугаалар болгаш алыс шындан ойталаан улустуң айтыышкын- 
нарынче кичээнгей салбазыннар. !5 Олар: «Арыг улуска шупту чүве 
арыг, а бүзүревээн, үрелген улуска арыг чүү-даа чок» — деп турарлар, 
ынчалза-даа оларның боттарының угаан-бодалы болгаш арын-нүүрү 
урелген-дир. 16 Олар «Бурганны билир бис» дижирлер, ынчалза-даа 
ажыл-херээ-биле Ону хүлээп көрбестер-дир. Олар чииртим, дыңнан- 
гыр эвес база кандыг-даа буянныг чүүл кылыр харык чок улус-тур. 


Алыс шынныг өөредиг 


ТА сен болза, чүгле алыс шынныг өөредиг-биле чүүлдежир чүүлдү 

медеглеп чор. 2 Кырган эр улус бодун сарыылдыг, төлептиг алды- 
нар, бодамчалыг боор база бүзүрелге, ынакшылга, шыдамык чорукка 
ыяк белеткенген боор ужурлуг. 3 Кырган кадайларга Бурганны хүн- 
дүлеп амыдыраарын, хоп-чип таратпазын, арага-дарыже сундулава- 
зын база өске улусту буян кылырынга өөредирин сүмеле. 4Олар 
аныяк херээженнерни ашактары болгаш ажы-төлүнге ынак болурун- 
га өөретсиннер. 5Аныяк херээженнер бодамчалыг болгаш төлептиг 
аажы-чаңныг болзуннар; эки бажың ээлери, буянныг сагыштыг база 
ашактарын дыңнаар улус болзуннар. Бурганның медээзин кым-даа 
дора көрбезин дээш, ону кылзыннар. 6 Аныяк эрлерни бодамчалыг 
болурунга база ынчаар өөрет. 7 Бүгү чүүлдерге: ажыл-үүленге, хе- 
ректеринге бодунну өттүнер үлегер кылдыр көргүс, бодуңнуң өөре- 
диглеринге ак сеткилдиг болгаш шыңгыы бооп көр. 8 Бисти бактаар 
чүзү-даа чок болгаш, сеңээ удурланган улус ыядып-човаар кылдыр, 
өөредип тура, шын база чемеге онаашпас сөстерни ажыгла. 

9 Ээлеринге бүгү талазы-биле дыңнангыр бооп, оларның күзелин 
хандырарын кызыдар база оларга удур чүнү-даа чугаалавас кылдыр 
кулдарны өөрет. ! Кулдар ээлеринден оорланмазыннар, харын олар- 
га бүрүнү-биле бердингенин көргүссүннер. Бистиң Камгалакчывыс, 
Бурганның өөредии кайы хире магалыг чаагайын улус көрүп каар 
кылдыр, кулдар боттарын ынчалдыр эки ап чорзуннар. 

п Чүге дээрге Бурган Бодунуң авыралын бүгү улусту камгалаар 
дээш ажыткан-дыр*. 2 Ол авырал бисти Бурганга бүзүревезинден ба- 
за кижи бүдүжүнүң күзээшкиннеринден ойталаарынга; боттарывыс- 
ты холга ап, амгы бо делегейге Бурганны хүндүлеп, Аңаа шынчы 
чурттаарынга өөредип турар. 8 Өндүр улуг Бурганывыс, Камгалакчы- 
выс Иисус Христос бүрүн алдары-биле катап чедип кээр деп, чыргал- 
дыг хүннү идегел-биле манап, ынчаар чурттаар ужурлуг бис. 4 Бисти 
хамык бузут-бактан адырар дээш, буянныг чүүлдер кылырынче чүт- 
күлдүг, чүгле Аңаа хамааржыр, арыг улус кылып каар дээш, Христос 
Бодун хосталгавыстың садыызы кылдыр берипкен. 

15 Сен ол бүгүге өөредир, бүгү күш-биле улусту сорук киирер, сой- 
галаар ужурлуг сен. Сени херекке албайн баар кижи турбазын. 


Христианнарнын бодун алдынары 


1«Чагырыкчылар болгаш эрге-чагырга ээлээннернин аайындан 
3 эртпейн, оларга чагыртыр база кандыг-даа буянныг херекти кы- 
лырынга кезээде белен болур ужурлуг силер» деп, бодуннун улузунга 
сагындыр. 2Оларны кымны-даа бак сөглевезинге, эп-найыралдыг, 
ээлдек-эвилен, өске улус мурнунга биче сеткилдиг боорунга өөрет. 
3Чүге дээрге бис база кажан-бир шагда сарыыл чок, хай-чагырга 
билбес, шын оруктан азып-тенээн, бүгү-ле бар кузээшкиннернин 
болгаш таалалдарның кулу бооп чораан бис. Бистиң чуртталгавысты 
өш биле адааргал бүргей ап, улуска көрдүрбейн-даа, бот-боттарывыс- 
ты көөр хөңнүвүс чок-даа чордувус. “Ынчалза-даа Камгалакчывыс 
боор Бурганның улуска буянныы база ынакшылы ажыттынып кел- 
генде, 5боттарывыстың кылган эки ажыл-херээвис дээш эвес, а Бо- 
дунуң өршээлдии-биле Ол бисти камгалады. Ыдыктыг Сүлде бисти 
арыглап чуггаш, чаа амыдыралче катап төрүттүнер арганы биске ха- 
йырлады. 6 Бистиң Камгалакчывысты, Иисус Христосту дамчыштыр 
Бурган Ыдыктыг Сүлдени бисче элбээ-биле синниктир төктү. 7 Ооң 





*21 Бо шүлүктүң өске утказы: «Бурганның камгалал бээр авыралы 
бүгү улуска ажыттынган-дыр» — бооп чадавас. 

авыралынын ачызында Бурганнын мурнунга актыг болурувус дээш 
база идегээнивис дег, менге амыдыралды алырывыс дээш, Ол ынчал- 
дыр кылган. Бо дээрге ылап шын сөстер-дир. 

8 Бурганга бүзүрей берген улус буянныг херектер кылырынга ботта- 
рын бүрүнү-биле бараалгатсын дээш, ол бүгүнүн дугайында сагыш 
алындыр чугаалап чоруурунну күзеп тур мен. Ындыг боору — улуска 
эки болгаш ажыктыг. 

9 Ынчалза-даа мугулай барымдаалардан, ук-ызыгуур дугайында 
чугаалардан, Моисейнин хоойлузунун дугайында маргылдаалардан, 
аас былаажырындан чайлап чор, чүге дээрге оларнын ажыы-даа, хе- 
рээ-даа чок. і Өске улустуң бодалын тооп көрбес сандарадыкчыны 
бир, ийи удаа сагындыргаш, олчаан ооң-биле харылзашпа. И Ындыг 
кижиниң шуут-ла урелгенин база ооң бачыттары ооң буруулуун кер- 
гүзүп турарын билип ал. 


Түңнел сүмелер болгаш байыр чедириишкиннери 


12 Сенче Артемни азы Тихикти чорудуптарым билек, Никопольче 
меңээ чедип кээр дээш, бар шааң-биле кызыт, чүге дээрге мен аңаа 
кыштаарын шиитпирлеп алдым. 8 Ном-хоойлу тайылбырлакчызы 
Зинас база Аполлос оларның аян-чоруунуң үезинде оларга херек бүгү 
чүве бар болзун дээш, болдунар-ла хемчеглерни ап, дузалап көр. 
14 Бистиң улузувус оларның амыдыралы үре-түңнел чок болбазын 
дээш база улустуң эргежок чугула хереглелдерин хандырар дээш, бу- 
янныг херектер кылырынга чанчыккан турар ужурлуг. 15 Мээн-биле 
кады турар хамык улус сеңээ байыр чедирип тур. Биске ынак 
бүзүрээннерге байырывыс чедир. Бурганның авыралы силер бүгүдеге 
бактаазын!* 





* 315 Чамдык бурунгу грек сөзүглелдерде бо шүлүк «аминь» деп сөс- 
биле төнген. 


ФИЛИМОНГА ЧАГАА 


Байыр чедириишкини 


1Христос Иисуска бүзүрээни дээш хоругдаттырган Павелден база 
бүзүрээн эживис Тимофейден байыр. 

Чангыс ажыл-херек кылып турарывыс ханы ынак эживис Фили- 
мон сеңээ, 2 Христоска бузурээн кыс эживис Апфияга, туруштуг де- 
мисекчивис Архиппке база сээң бажыңында чыглып турар Бурганга 
бүзүрээннер ниитилелинге бижидим. 

3 Бурган Адавыс болгаш Дээрги-Чаяакчы Иисус Христостан келген 
авырал биле амыр-тайбың силерге бактаазын! 


Филимоннуң бүзүрээни болгаш ынакшылы 


4 Мөргүл кылган санымда-ла сени сактып, Бурганымга үргүлчү 
өөрүп четтирер-дир мен. 5 Сээң Дээрги-Чаяакчы Иисуска бүзүрээниң 
болгаш Бурганның бүгү улузунга ынакшылың дугайында дамчыыр чу- 
гаалар меңээ чедип тур. 6 Христостуң биске бергени бүгү ачы-буянны 
билип алганың ачызында бодуңнуң бүзүрелиңни улам идепкейлиг иле- 
редириң дээш, мөргүп тур мен. 7 Эжим Филимон, сээң ынакшылын 
менээ улуг өөрүшкү болгаш аргалалды эккелди, чүге дээрге сээң ачын- 
да Бурганның улузунуң чүректери сорук кире бергенин дыңнадым. 


Павелдиң Онисим дээш дилээ 


8 Шак ол чылдагаан-биле хүлээлгенни күүсет деп, Христостуң 
адындан дидими-биле негээр эргем бар-даа болза, 9 мен сени дужаай 
бербейн, ооң орнунга, ынакшылымга ооргалангаш, күштүү-биле 
дилеп тур мен. Мен, Павел ирей, а ам Иисус Христостуң ады дээш 
хоругдаттырган кижи, 10 хоругдал адаанга ооң адазы болганым, Хрис- 
тосту дамчыштыр харылзаалыг оглум Онисимче ээ көрнүрүңнү дилеп 
тур мен. И Мооң мурнунда ол сеңээ шуут ажыы чок-даа турду ый- 
наан, а ам чүгле сеңээ эвес, меңээ база ажыктыг кижи-дир“. 


* БИ «Ажыктыг кижи» — Онисим деп ат грек дылда «ажыктыг» дээн 
уткалыг. 


Филимонга 1 549 





12 Мен ону сенче дедир эгидерим ол, а ону чорудуптарымга, мээн 
чүрээм база ооң-биле кады чорупкан дег-дир. 13 Буянныг Медээ ужун 
кара-бажыңга олурумда, сээң орнуңга меңээ дузалашсын дээш, 
мен ону чанымга дыка-ла арттырып алыксадым. 14 Ынчалза-даа сээң 
чөпшээрелиң чокка чүнү-даа кылыр хөңнүм чок болду. Сээң кылып 
турар бүгү буяның хүлээлге ёзугаар эвес, а сээң тура-сорууң аайы-би- 
ле илерээн болуру күзенчиг-дир. 

15 Бодуңнуң кулуңну ооң соонда кезээ мөңгеде дедир эгидип аарың 
дээш, Онисим сенден кезек өйде чарлы берген бооп чадавас. 16 Ам 
ону кулуң эвес кылдыр, а оон артык — Христоска башкарткан ханы 
ынак дуңма кылдыр хүлээп алыр-дыр сен. Ол меңээ дыка эргим-дир, 
ынчалза-даа сеңээ ол, анаа кижи-даа дег, Дээрги-Чаяакчыга баш- 
карткан дунма-даа дег, оон-даа артык эргим апаар. 17 Ынчангаш мени 
чаңгыс ажыл кылган эжиң кылдыр санаар болзуңза, мени канчаар 
хүлээп аарын дег, ону ынчаар хүлээп ап көр. 18Ол сени кандыг-бир 
чүве ужун хомудадыпкан азы сеңээ өрелени берген болза, ол түңнү 
мээң адым дужунга бижип каг. 9 Бодумнун холум-биле бижип олур 
мен: мен, Павел, ооң өрезин төлээр мен. (Сен база бодуңнуң чаа 
амыдыралың-биле меңээ өрелииңни сагындыргаш-даа чоор деп мен.) 
20 Ынчангаш, эргим эжим, Дээрги-Чаяакчы Христос дээш, меңээ 
ачы-дузадан көргүзүп, мени ооң-биле сорук киирип көр. 21 Мени 
дыңнаар боор деп идегээш, сеңээ бижип олур мен. Херек кырында 
мээң бижээн чүвемден-даа хөйнү кылып каарыңны билир мен. 

22Ол ышкаш меңээ аалчылар өрээлин белеткеп каап көр. Чүге 
дээрге Бурган сээң мөргүлдериңерге харыылап, мени удавас хостап 
салыптарга, силерге чеде бээримге идегеп тур мен. 


Түңнел байыр чедириишкиннери 


23 Иисус Христоска бүзүрээни дээш, мен ышкаш хоругдаттырган 
Епафрас сеңээ байыр чедирип тур, 24а ол ышкаш мээң чаңгыс ажыл- 
херек кылып турар эштерим Марк, Аристарх, Димас болгаш Лука 
олар база. 

25 Дээрги-Чаяакчы Иисус Христостуң авыралы силерниң сүлде- 
ңерге бактаазын*. 





* 125 Чамдык бурунгу грек сөзүглелдерде бо шүлүк «аминь» деп сөс- 
биле төнген. 


ЕВРЕЙЛЕРГЕ ЧАГАА 


Бурган Бодунуң Оглун дамчыштыр чугаалап турар 


1 1Эрткен үеде Бурган бистиң ада-өгбевиске медээчилер дам- 
чыштыр хөй катап, хөй янзы аргалар-биле чугаа кылып келген. 
2 А сөөлгү хүннерде Бурган Бодунуң Оглун дамчыштыр бис-биле 
чугаалажып турган. Ол Ону бүгүдени чагырар салгакчызы кылдыр 
томуйлааш, Ону дамчыштыр өртемчейни чаяаган. 3 Оглу дээрге 
Бурганның алдарының чырыы-дыр база Ооң алыс бүдүжүнүң кара 
олчаан чаңгыс овур-дүрзүзү-дүр. Ол Бодунуң күчүлүг сөзү-биле 
бүгүдени тудуп турар. Ол бисти бачыттарывыстан арыглааш, дээр- 
лерге кымдан-даа бедикке, Дээди Өрүкүнүң оң талазынга барып 
саадапкан. 4Ол дээрниң төлээлеринден арта берген, ол ышкаш Ооң 
салгап алган ады оларның аттарындан өндүр бедик. 


Оглу дээрниң төлээлеринден арта берген 


5 Чүге дээрге дээрниң шупту төлээлериниң кайызынга бир шагда 
Бурган: «Сен — Мээң Оглум сен, Мен бөгүн Сээң Адаң апардым» — 
деп чугаалааныл?а А оон ыңай: «Мен Ооң Адазы апаар мен, а Ол 
Мээң Оглум апаар»б. 6 Эң улуг Оглун өртемчейже эккеп тура, Бурган: 
«Бурганның бүгү төлээлери Аңаа мөгейзиннер» — деп база чугаа- 
лаанв. 7 Дээрниң төлээлеринге хамаарыштыр Бурган мынча дээн: «Ол 
Бодунуң төлээлерин — хаттар кылып каан, а бараан болукчуларын — 
оттуң чалбыыштары кылып каан»г. 8А Оглунга хамаарыштыр Ол 
мынча дээн: «О Бурган, Сээң дүжүлгең мөңге шагда турар, чөптүг 
чорукту демдеглээн даянгыыш — Сээң чагыргаңны демдеглээн да- 
янгыыш боор. Сен чөптүг чорукка ынак апардын, а бузутту көөр 
хөннүн чок апарды. Ол дээш, Бурган — Сээң Бурганың Сени өске 
бүгү эш-өөрүнден элбедир өөрүшкүнүң елей деп үзү-биле чаап каан»д. 
10А оон ыңай: «Дээрги-Чаяакчы, Сен хамыктың мурнунда черниң 
үндезинин салган сен, дээр база Сээң холуңнуң чаяалгазы боор. 





а Ыд. ыр. 2:7. © 2 Хаан. 7:14. в Ыд. ыр. 96:7. Г Ыд. ыр. 103:4. д Ыд. ыр. 44:7-8. 

11 Чер биле дээр эстип хайлы бээр, а Сен мөңге сен. Бүгү чүве, хеп дег, 
эргилеп элей бээр, 2 Сен ол бүгүнү, плащ ышкаш, дүрүп каар сен, 
олар, хеп ышкаш, солуттунуп, чиде бээрлер. А Сен өскерилбес сен, 
Сээң назының кажан-даа төнчү билбес»а. 

13 Дээрниң төлээлериниң кайызынга кажан-бир шагда Бурган 
мынча деп чугаалааныл: «Дайзыннарынны Сээң буттарың адаанга 
эккеп салбаан шаамда, Мээң оң таламга олур?»б 14 Дээрнин шупту 
төлээлери кымнар ийик? Камгалалды салгап алыр улуска дузалазын- 
нар дээш чоруткан бараан болуушкун сүлделери эвес чүве бе? 


Өндүр улуг камгалалдан ойталаарының озалдыы 


1Ындыг болганда, агым бисти өскээр алгаш барбазын дээш, дын- 
2 наан чүүлүвүске улам кичээнгейлиг болуулу. 2Чүге дээрге дээр- 
нин төлээлерин дамчыштыр медеглээн сөс ылап күштүг бооп, ону 
хажыткан база дыннаваан чорук бүрүзү чөптүг кеземчеге онаажыр 
болганда, Зол хире өндүр улуг камгалалды тоовайн барзывысса, ке- 
земчеден чайлаар харыывыс кайдал? Ол камгалал дугайында улуска 
эң баштай Дээрги-Чаяакчы Иисус медеглээн, а оон соонда Ону дын- 
наан улус биске шынзыдып чугаалаан болгай. 4Ол медээни Бурган 
бадыткал демдектери, кайгамчык чүүлдер, янзы-бүрү күштер-биле 
база Ооң күзел-соруун ёзугаар Ыдыктыг Сүлдениң ачы-буян хайыр- 
лалдарын улуска үлээни-биле бадыткаан. 


Бурганның Оглу улуска дөмей бооп чедип келген 


5 Ооң дугайында чугаалап турарывыс ам кээр өртемчейни Бурган 
дээрниң төлээлеринге чагырар кылдыр бербээн-не болгай. 6 Бир-ле 
кижи бир-ле Номга мынчаар херечилеп чугаалаан: «Кижи деп кымыл 
ол, Сен чүге ону бодап чоруур сен? Кижи амытан оглу деп кымыл ол, 
Сен чүге ол дээш сагыш човаар сен? ? Сен ону дээрниң төлээлерин- 
ден чүгле хензиг-ле куду деңнелдиг* кылып каан сен. Сен ону алдар 





* 279 «Куду деңнелдиг», «кезек өйде» — цитатаны оон алган 8-ки ыдык 
ырның чиңгине сөзүглелинде бо сөстер кижи төрелгетенниң өртем- 
чейде туружунга хамааржып турар. «Еврейлерге Чагаанын» автору ол 
сөстерниң аңгы уткалары-биле ойнап, «Иисус кезек өйде дээрниң 
төлээлеринден куду деңнелдиг апарган» дээн, үеге хамаарышкан ут- 
казын ажыглап турар. 





а Ыд. ыр. 101:26-28. 6 Ыд. ыр. 109:1. 

болгаш мактал-хүндү-биле демдектедиң, 8бүгү чүүлдү ооң буттары- 
ның адаанга чагырттын»а. Бурган Аңаа бүгү чүүлдү чагырткаш, Ооң 
чагыргазының адаанга кирбес чүү-даа турбас кылып каан. Ынчалза- 
даа бүгү чүүлдүң Аңаа чагыртканын ам дээрезинде көрбейн турар бис. 
9 Иисусту кезек өйде* дээрниң төлээлеринден куду деңнелче бадыр- 
ганын бис ам көрүп тур бис. Ол Бурганның авыралы-биле өлүмнүң 
хилинчээн бүгү кижи төрелгетен дээш, шыдажып эрткен. Ол дээш, 
Бурган алдар болгаш мактал-хүндү-биле Ону демдектээн. 

10 Бүгү чүүлдерниң Ол дээш база Ооң ачызында бар бооп турары 
Бурган хөй оолдарының камгалалының Баштакчызын хилинчек 
дамчыштыр болбаазын кылып каар ужурлуг турган. Бурган хөй 
оолдарын алдарже аппаар дээш, ынчаар кылган. И Улусту ыдыктыг 
кылып турар Кижи болгаш ыдыктаттырган улус шупту чаңгыс ук-ызы- 
гуурлуг — Бурган уктуг болгай. Ынчангаш Иисуска оларны «ха-дун- 
ма» дээри ыянчыг эвес болган. 2 Ол мынча дээн: «Мээң ха-дуңмамга 
Сээң адың медеглээр мен, чыыш мурнунга Сени алгап мактаар 
мен»б. 13 А оон ыңай: «Мен Бурганга идегээр мен». А ол ышкаш: «Бо — 
Мен мен, а бо — Бурганның Меңээ бергени ажы-тел-дур»в. 

14-15 А ол ажы-төл дээрге эът-боттан, хандан бүткен улус болганда, 
Ол база улуска бүрүнү-биле дөмей кижи бүдүштүг болу берген. 
Өлүмнүң чагырыкчызы — эрликти күш чок болдурар дээш база бүгү 
назынында өлүмден коргуушкуннун кулданыынга чораан улусту 
хостаар дээш, Ол ынчаар кылган. 16 Ол дээрниң төлээлери дээш 
эвес, а Авраамнын салгалы дээш сагыш човаар болгай. 17 Ынчангаш 
улус-чоннуң бачыттарын чайладыры-биле Бурганның мурнунга 
өршээлдиг болгаш шынчы дээди бараалгакчы боор дээш, Иисус 
бүгү чүүлдерге Бодунуң ха-дуңмазынга дөмей апаар ужурлуг турган. 
18 Чүге дээрге Ол, шенелдени Боду шыдап эртип, хилинчекти 
көрген болгаш, шенелделерни шыдап эртип турар улуска дузалап 
шыдаар. 





* 279 «Қуду деңнелдиг», «кезек өйде» — цитатаны оон алган 8-ки ыдык 
ырның чиңгине сөзүглелинде бо сөстер кижи төрелгетенниң өртем- 
чейде туружунга хамааржып турар. «Еврейлерге Чагаанын» автору ол 
сөстерниң аңгы уткалары-биле ойнап, «Иисус кезек өйде дээрниң 
төлээлеринден куду деңнелдиг апарган» дээн, үеге хамаарышкан ут- 
казын ажыглап турар. 





а Ыд. ыр. 8:5-7. 6 Ыд. ыр. 21:23. 8 Ис. 8:17-18. 

Бурганнын Оглунун шынчызы 


1Ынчангаш, Бурганның дээрже кый деп алганы ыдыктыг чон 

боор ха-дуңма, Бурганның Төлээлекчизинче болгаш шуптувус- 
туң хүлээп көөрүвүс Дээди бараалгакчызынче — Иисусче кичээнгей- 
ден салып көрүңер. 2Иисус Ону Дээди бараалгакчы кылдыр салып 
каан Бурганга, «Моисейниң Бурганның бүгү өг-бүлезинге* шынчы- 
зы»а дег, шынчы бараан бооп келген. 3 Ындыг-даа бол оран-савага* 
көөрде, ооң тудукчузунуң мактал-хүндүзү артык боору дег, Иисус 
Моисейден артык алдар-хундуге төлептиг. 4Оран-сава* бүрүзүн бир- 
ле кижи туткан, а бүгү бар чүүлдү Бурган туткан болгай. 5 Моисей Ооң 
бүгү өг-бүлезинге* шынчы бараан болукчу дег болган, ооң бараан 
болуушкуну келир үеде медеглээр ужурлуг чүүлдү айтып турган. 6А 
Христос Ооң өг-бүлезинде* чагырган Оглу дег шынчы! Эрес-дидим 
чорук биле чоргаараарывыс идегелди эчизинге чедир сагыыр болзу- 
вусса, Бурганның ол өг-бүлези* — бис бис. 


Бурганга шынчы чорукче кыйгырыг 


7Ынчангаш Ыдыктыг Сүлдениң чугаалап турары дег: «Бөгүн, Бур- 
ганнын үнүн дыңнап кагзынарза, 8ээн ховуга шенелде хүнүнде үй- 
мээн үндүрген үеңерде дег, чүректериңер дашталдырбаңар. ?Аңаа 
силерниң ада-өгбеңер Мени шенеп, хынап турганнар, дөртен чыл 
дургузунда Мээң ажыл-херектерим көрүп келгеннер. 19 Ынчангаш 
Мен ол салгалга килеңней бергеш: „Чүректери үргүлчү будулуп чо- 
руур, Мээң оруктарымны билип албаан улус-тур бо“ — деп чугаалаан 
мен. П Ынчангаш Мен киленнээштин: „Олар Мээң амыр-дыжым- 
ның черинче кирбестер“ — деп дангыраглаан мен»б. 

12 Ха-дунма, силерниң кайынар-даа дириг Бургандан хая көрүнген, 
бачыттыг, бузуревес чүректиг болбазын дээш, кичээнинер. !3 Харын 
«бөгүн» деп үе ам-даа барда, бачытка дуурайлатканындан кайыңар- 
ның-даа чүрээ дашталбазын дээш, бот-бодуңарны хүннүң-не деткип, 
сурганар. 14 Эгезинде бар турган бүзүреливисти эчизинге чедир са- 
гыыр болзувусса, Христос-биле кады чаңгыс апарганывыс ол-дур. 





* 32-6 «Өг-бүле», «оран-сава» — сөзүглелдиң чиңгине грек дылында 


чаңгыс сөс боор. Автор мында сөстүң янзы-бүрү уткаларын ажыглап 
турар. 





а Сан. 12:7. 6 Ыд. ыр. 94:7-11. 

15 Ол дугайында Бижилгеде мынча дээн болгай: «Бөгүн, Бурганның 
үнүн дыңнап кагзынарза, үймээн үндүрген үеңерде дег, чүректериңер 
дашталдырбаңар»а. 

16 Бурганның үнүн дыңнааш, Аңаа удур үймээн үндүрген кымна- 
рыл ол? Моисейниң Египеттен үндүрүп эккелген улузу шупту эвес 
ийикпе? 17 Дөртен чыл дургузунда Бурган кымга киленнеп келгенил? 
Бачыт үүлгеткени дээш, ээн ховуга өлүг мөчүзүн салган улуска эвес 
ийикпе? 18 Олар Ооң амыр-дыжының черинче кажан-даа кирбес деп, 
Бурган кымга даңгыраглааныл? Ону дыңнавайн барган улуска эвес 
ийикпе? 1 Ынчангаш Аңаа бүзүревээн болгаш, олар Ооң амыр-ды- 
жының черинче кирип шыдаваанын көрүп тур бис. 


Бурганның чонунга амыр-дыш 


1Ынчаарга Ооң амыр-дыжының черинче кирериниң аазааш- 
кыны күштүг хевээр турда, силерниң кайыңар-даа ону ышкын- 
мазын дээш, оваарнып көрээлиңер. 2 Демги иудейлерге ышкаш, 
буянныг медээни* биске база суртаалдаан. Ындыг-даа бол ону дын- 
нааш, бүзүрей берген улуска бүзүрээни-биле каттышпаан улустуң 
дыңнап алган сөзү оларга ажык-дуза чедирбээн. зА Ооң амыр-дыжы- 
ның черинче бүзүрей берген бис кирип тур бис. «Мен киленнээштин: 
„Олар Мээң амыр-дыжымнын черинче кирбестер“ — деп дангыраг- 
ладым» — деп, Бурган чугаалаан-на болгайб. Ол өртемчейни чаяар 
ажыл-херээн төндүрген-даа бол, ынча деп чугаалаан. 4Өске-бир 
Номда чедиги хүн дугайында: «Чедиги хүнде Бурган хамык ажыл-хе- 
ректеринден дыштанган» — дээнв. 5 А оон ыңай ол дугайында: «Олар 
Мээң амыр-дыжымның черинче кирбестер» — деп база чугаалаан”. 
6 Буянныг медээни ооң мурнунда-ла медеглеп каан улус ону тооп 
дыңнавас боорга, амыр-дыш черинче оларны киирбээн. Ынчаарга 
чамдык улуста ынаар кирер арга ам-даа бар болганда, 7 Бурган база 
катап «бөгүн» дээр бир-ле хүн доктааткан. Ооң мурнунда чугаалап 
каанының соонда үр үе эрткенде, Ол Давидти дамчыштыр: «Бөгүн, 
Бурганның үнүн дыңнап кагзыңарза, чүректериңер дашталдырба- 
ңар» - деп база катап чугаалаанд. 8 Иисус Навин демги улусту 
амыр-дыш черинче киирген турган болза, Бурган ооң соонда өске 





* 42 Буянныг медээ — мында: Бурган оларны аазап кааны Ханаан чер- 
же аппар чоруур дээн медеглелди ынча деп адаан (Сан. 14 көр). 





а Ыд. ыр. 94:7-8. © Ыд. ыр. 94:11. ВЭ. д. 2:2. г Ыд. ыр. 94:11. А Ыд. ыр. 94:7-8. 

хүн дугайында чугаалавас ийик. Ынчангаш Бурганның улузунга 
амыр-дыш хүнү күштүг бооп артар. ! Бурганның амыр-дыжының 
черинче кирген кижи бүрүзү, Бодунуң ажыл-херектеринден Ооң 
дыштанганы дег, ажыл-херектеринден база ынчаар дыштаныр. 
п Ынчангаш кым-даа демги дыңнангыр эвес улустуң үлегер-чижээн 
ёзугаар кылбазын дээш, Ооң амыр-дыжының черинче кирерин бар 
шаавыс-биле кызып көрээли. 

12 Чүге дээрге Бурганның сөзү дириг болгаш салдарлыг болур, ол 
кандыг-даа аажок чидиг хылыштан чидиг. Ол сөс кижиниң сеткил- 
хөңнү биле сүлдезин, чүстер биле сөөктерин аңгылаажеге, ооң алыс 
бодунче ханылап кирип, кижиниң чүрээниң бодалдарын болгаш 
күзел-сагыжын шиидип турар. 13 Бурганның бүгү чаяалгазында Оон 
чашты бээр хире чүү-даа чок, харын бүгү чүве Ооң мурнунга ажык-ча- 
дагай болгаш көскү. Бис шупту Ооң мурнунга харыы тудар бис. 


Иисус — Бурганның эн өршээлдиг дээди бараалгакчызы 


М Бисте Бурганның өндүр улуг дээди бараалгакчызы — дээрлерже 
эрте берген Иисус, Бурганның Оглу бар. Ынчангаш ажыы-биле 
хүлээп көөр чүүлүвүстү ыяк сагып көрээли. 15 Бурганның бисте бар 
дээди бараалгакчызы кошкак талаларывысче ээ көрүнмейн баар хире 
эвес Кижи. Ол, бис ышкаш, бүгү тала-биле күткүлгеге алзып турган, 
ынчалза-даа бачыт үүлгетпээн. 16 Ынчангаш өршээл алыры-биле база 
деткимче херек өйде авырал тывары-биле авыралдың үнер дөзү боор 
Бурганның дүжүлгезинче дидим чоокшулай берээли. 


1 Бурганның дээди бараалгакчызы бүрүзүн улус аразындан шилип 
алыр. Ол Бурганның мурнунга чонга бараан боор төлээ бооп, 
улустуң бачыттары дээш белектер болгаш өргүлдер салыр хүлээлге- 
лиг. 2 Шак ындыг Бурганның дээди бараалгакчызы боду база кошкак 
кижи болгаш, бүдүүлүк-дүмбей, будулган улусче ээ көрнүүчел боор 
ужурлуг. 3 Ол кошкак кижи болган ужурунда, чүгле чоннуң бачытта- 
ры дээш эвес, а бодунуң бачыттары дээш база өргүлден кылзын. 
4 Кым-даа ындыг мактал-хүндүнү бодунуң туразы-биле хүлээп албас, а 
Аароннун кыйгыртканы ышкаш, Бурганга кыйгырткан турар ужурлуг. 
5 Ол ышкаш Христос база Бурганның дээди бараалгакчызы боо- 
рунуң алдарын Бодунга Боду хүлээп албаан. А Бурган Аңаа мынча 
дээн: «Сен — Мээң Оглум сен, Мен бөгүн Сээң Адаң апардым». 

6 Бижилгениң өске-бир черинде Ол: «Мелхиседек ышкаш, Сен кезээ 
мөңгеде Бурганның бараалгакчызы сен» — деп база чугаалаана. 

7 Бодунуң чер кырынга амыдыралының үезинде Иисус Ону өлүм- 
ден камгалап шыдаар Бурганга мөргүп, ыыткыр човууртап база ка- 
рааның чажын төп, чалбарган. Иисусту Бурган Ооң күзел-соруун 
дыннааны дээш, дыңнап каан-даа болза, 8 Иисус Оглу-даа турган 
болза, Ол көрүп эрткен хилинчээн дамчыштыр дыңнангыр чорукка 
өөренип алган. 9 Иисус болбаазын апаргаш, Ону тооп дыңнаар бүгү 
улуска менге камгалалдың үнер дөзү болу берген. 19 Бурган Ону, Мел- 
хиседекти ышкаш, Бодунуң дээди бараалгакчызы кылдыр чарлаарга, 
ол бүгү ындыг болган. 


Бүзүрелден ойталаваңар 


п Ол бүгүнүң дугайында оон-даа хөйнү чугаалап боор мен, ын- 
чалза-даа силерге тайылбырлаары берге-дир, чүге дээрге дыңнааш, 
угааптар шаанар чок-тур. 12 Шагда-ла башкылар болу бээр ужурлуг 
улус-тур силер, ынчалза-даа Бурганның сөстериниң кол үндезининиң 
эге билиглеринге база катап бир-ле кижиге башкыладыры силерге 
чугула-дыр. Силерге кадыг чем эвес, а сут херек-тир! 13 Ынчаарга сут- 
биле чемненип турар кижи шын өөредигге дуржулга чок боор, чүге 
дээрге ол чаш төл хевээр-дир. МА кадыг чем чедишкен улуг улуска 
хамааржыр. Дуржулгага даянгаш, оларның угаан-медерели буянны 
бузуттан ылгап шыдаар. 


6 1Ынчангаш Христос дугайында өөредигнин эге билиглерин ар- 
тывыска арттырып кааш, чедишкен улуг улус апарып көрээли. 
База катап эге үндезинни салбаалы: өлүмче аппаар херектерден ойта- 
лааш, Бурганга бүзүрээрин катап шингээтпээли; 2сугга суктурууш- 
куннар, улуска холдар дегзири, өлүглерден катап дирлири болгаш 
мөнге шүүгү дугайында өөредигни катап шингээтпээли. 3 Бурган-на 
чөпшээрээр болза, чедишкен улуг улус боорунче кады бурунгаар- 
лаалы. 

4-6 Бир катап алыс шыннын чырыын керуп каан, дээрнин ачы-буян 
хайырлалын четтирип шенээн, Ыдыктыг Сүлденин күчү-күжүн 
ожаап каан, Бурганнын сөзүнүн буянныг дээжин база Оон ам кээр 
делегейиниң күжүнүң салдарын четтирип шенээн, а ооң соонда 
Христостан ойталаан улус туруп боор. База катап бачыдын миннип, 

Бурганче эглиринин оруу ындыг улуска мунгаш, чуге дээрге олар 
боттарынга хамаарыштыр Бурганнын Оглун база катап хере шаап, 
Ону улус мурнунга дорамчылап турарлар. 7 Узук чок куткан чаъс суун 
синирип алгаш, ону болбаазыраткан улуска ачы-дузалыг дужудун 
берген чер Бурганның ачы-буянын алыр. 8А ол черден тенниг бок 
оът-сиген үнер болза, оон ажыы чок бооп, Бурганга каргаттырары- 
ның кырында турар. Адак соонда кээп, ону өрттедиптер. 

9Чугаам мындыг-даа бооп турза, камгалал-биле харылзаалыг эки 
байдалда турарынарга бузурээр-дир мен, эргим эш-өөр. 10 Чүге дээрге 
Бурган чөптүг. Эрткен болгаш амгы үеде Ооң улузунга бараан бооп 
тура, кылган ажыл-херектериңерни база Аңаа көргүскен ынакшылы- 
нарны Ол уттур хире эвес. И Шак ындыг кызымаанарны кайынар-даа 
эчизинге чедир көргүзерин күзеп тур мен. Ынчан идегелиңер бүрүн 
боттаныр деп магадылалды алыр силер. 12Чалгаа болбазынарны, ха- 
рын бүзүрелиниң база шыдамык чоруунуң ачызында оларга Бурган- 
ның аазаан чүүлүн салгап аар улустуң үлегерин эдерериңерни күзеп 
тур мен. 


Бурганның аазаашкыннары болгаш даңгырактары 


13 Бурган Авраамга аазаашкын берип турда, даңгыраглаарда адап 
боор Оон өрү деңнелдиг кым-даа чок болган. Ынчангаш Ол Боду-биле 
дангыраглаан. МОЛл аңаа: «Мен сеңээ ачы-буянны бажын ажыр ха- 
йырлаар мен, ачы-уренни эндере өстүрүп бээр мен» — дээн. 15Ав- 
раам шыдамык манап келгеш, аазаан чүүлдүң эге-бажынга четкен. 

16 Улус бодундан өрү деңнелдиг кижиниң ады-биле дангыраглаар, 
ол даңгырак чугаалашкан чүүлдү бадыткап, оларның аразында кан- 
дыг-даа маргылдаанын когун үзер. 17 Бурган аазаашкынны өнчүге 
алган улуска Бодунуң күзел-соруунуң өскерлиш чогун шуут тода көр- 
гүзер бодаан. Ынчангаш Ол Бодунуң аазаашкынын даңгыраа-биле 
бадыткаан. 18 Бурганның мегелеп шыдавазы хажык чок ийи чүүл: 
аазаашкын биле даңгырак бар. Оларның ачызында камгалалга идеге- 
ливисти сегирип аар сагыштыг маңнап келген биске улуг аргалал бар 
болур. ! Ол идегелди сеткил-хөңнүвүстүң айыыл чок быжыг якорун 
дег, кадагалап чоруур бис. Ол идегел көжеге артында Эң ыдыктыг 
черже кире бээр арганы биске бээр. 20 Бисти дээш, Иисус ынаар ки- 
рип, оруувусту ажыдып берген. Мелхиседек ышкаш, Ол кезээ менге- 
де Бурганның дээди бараалгакчызы апарган. 





а Э. д. 22:17. 

Бурганның бараалгакчызы Мелхиседек 


1Ол Мелхиседек «Салимниң хааны, Дээди Бурган Өрүкүнүң 
7 бараалгакчызы турган. Хааннарны баскаш, ээп чанып орган 
Авраамны Мелхиседек уткааш, йөрээп каан. 2Авраам аңаа бодунуң 
бүгү олчазынын оннун бир кезиин берген»а. Ооң «Мелхиседек» деп 
ады «Чөптүг чоруктуң хааны» дээн уткалыг, а «Салимниң хааны» деп 
ат-дужаалы «Амыр-тайбыңның хааны» дээн уткалыг. 3 Мелхиседек- 
тиң ачазы-даа, авазы-даа чок, ооң ада-өгбе даңзызы-даа улуска 
билдинмес турган. Ооң кажан төрүттүнгенин-даа, кажан мөчээнин- 
даа билир кижи чок. Бурганның Оглунга дөмей, ол кезээ мөңгеде 
Бурганның бараалгакчызы бооп артар. 
4Ооң кайы хире өндүр чаагайын бодап көрүңерден! Улуг өгбевис 
Авраам безин дайын олчазының оннуң бир кезиин аңаа берген ыш- 
кажыл! 5 Бурганның бараалгакчылары апарган Левийниң үре-салга- 
лы база-ла Авраамның салгалы боор ха-дуңмазы чондан оларның 
олча-ажыының оннуң бир кезиин алыр ужурлуг деп, ыдыктыг хоойлу 
чугаалап турар. © А Мелхиседек боду Левийнин төрел бөлүүнге хамаа- 
рышпас-даа болза, Авраамның олчазының оннуң бир кезиин алгаш, 
ону — Бургандан аазаашкын алган кижини — йөрээп каан. 7 Кандыг- 
даа чигзиниг чокка йөрээп турар кижи йөрээттирип турар кижиден 
өрү деңнелге турар. 8Олча-ажыктын оннуң бир кезиин өлүр тынныг 
анаа улус — Бурганның бараалгакчылары чыып алыр, а Бижилге 
Мелхиседектин амылыг артарын херечилээн-дир. °Олча-ажыктың 
оннуң бир кезиин ап турар Левий безин олча-ажыктың оннуң бир 
кезиин Авраамны дамчыштыр Мелхиседекке төлээн деп чүге чугаа- 
лап болбазыл. 19 Мелхиседек Авраамга уткужуп турда, Левий ам-даа 
төрүттүнмээн, а өгбезинге аазаан салгалдың бирээзи бооп боттанган 
турган болгай. 


Иисустун, Мелхиседек ышкаш, Бурганга бараан болуушкуну 


п Ынчангаш левиттернин Бурганга бараан болуушкунун дамчыш- 
тыр болбаазын чорукту чедип ап болур турган болза (чүге дээрге ону 
үндезин кылгаш, чон ыдыктыг хоойлуну алган болгай), Аарон ышкаш 
эвес, а Мелхиседек ышкаш өске бараалгакчы чүге көстүп кээр ужур- 
луг турганыл? 1? Бурганга бараан болуушкун солчур болза, ыдыктыг 
хоойлу база албан солчур ужурлуг. 13 Ооң дугайында ам бо бүгүнү 

чугаалап турарым Христос өске төрел бөлүкке хамааржыр турган база 
олардан кым-даа өргүл салыр бедигээш чанынга бараан бооп көрбээн. 
М Бистиң Дээрги-Чаяакчывыс Иуданың төрел белуунден чырып үнүп 
келгенин шупту билир бис, а Моисей ол төрел бөлүкке хамааржыр 
Бурганның бараалгакчызы дугайында чүнү-даа чугаалаваан. 15 Мел- 
хиседек ышкаш өске бараалгакчы көстүп кээрге, мооң мурнундагы 
чугаам шуптузу улам билдингир апаар-дыр. 16 Ол кижиниң даштыкы 
бүдүжүнге үндезилээн ыдыктыг хоойлу* ёзугаар эвес, аамыдыралдың 
узуткаттынмас күчү-күжүн ёзугаар Бурганның бараалгакчызы апар- 
ган. 17Чүге дээрге Бижилгеде бадыткаан-дыр: «Мелхиседек ышкаш, 
Сен кезээ мөңгеде Бурганның бараалгакчызы сен»а. 18 Биеэги ай- 
тыышкынны ооң кошкаа болгаш ажык чогу дээш, күш чок болдурган. 
19 Чүге дээрге ыдыктыг хоойлу чүү-даа чүвени болбаазын болдуруп 
шыдаваан, а ону өскерткени биске чаагай идегелди хайырлаан. Ол 
идегелдиң ачызында бис Бурганче чоокшулап орар бис. 

20 Иисустун Бурганга бараан болуушкунун Бурганның даңгыраа 
бадыткаан. (Левиттер Бурганның даңгыраа чокка Бурганның бараал- 
гакчылары апарганнар. 2! А Бурган Иисуска мынча дээн: «Дээрги-Ча- 
яакчы даңгыраглап база аазаан сөзүм өскерлиш чок деп тур: Сен 
кезээ мөңгеде Бурганның бараалгакчызы боор сен»б. Ол Бурганның 
дангыраа-биле Бурганның бараалгакчызы апарган.) 22 Иисус ынчал- 
дыр улам быжыг дугуржулга-чагыгнын магадылалы болган. 23 Бур- 
ганнын демги бараалгакчылары солчуп, хөй санныг турганнар, чүге 
дээрге бараан болуушкунун уламчылаар арганы өлүм оларга бербейн 
келген. 24А Ооң Бурганга бараан болуушкуну мөңге, чүге дээрге Ол 
мөңге амыдыралдыг. 25 Ынчангаш Иисус Ону дамчыштыр Бурганга 
чоокшулап кээп турар улусту кезээде камгалап шыдаар, Ол кезээ 
мөңгеде амыдырап база олар дээш, кезээде дилеп, өмээржип чоруур. 

26Чогум-на шак ындыг Бурганның дээди бараалгакчызы биске 
херек. Ол — ыдыктыг, кем-буруу чок, бузутка борашпаан, бачыттыг- 
лардан аңгыланган база дээрлерден өрү көдүрлү берген. 27 Баштай бо- 
дунуң бачыттары, а ооң соонда чоннуң бачыттары дээш, өргүл кылып 
турар Бурганның өске дээди бараалгакчылары дег, хүннүң-не өргүл 





* 716 «Кижинин даштыкы бүдүжүнге үндезилээн ыдыктыг хоойлу» деп 
сөстерниң өске утказы: «Кандыг-бир тодаргай төрел бөлүкке хамаар- 
жырын негээр ыдыктыг хоойлу» — бооп чадавас. 





а Ыд. ыр. 109:4. 6 Ыд. ыр. 109:4. 

кылыры Аңаа албан эвес. Бодун Боду өргүлге салгаш, Ол өргүлдү чаң- 
гыс катап боорда, кажан кезээде кылып каан. 28 Ыдыктыг хоойлу Бур- 
ганның дээди бараалгакчылары кылдыр кошкак талаларлыг анаа 
улусту томуйлаар, а ыдыктыг хоойлунуң соонда берген даңгырак сөзү 
кезээ мөңгеде болбаазын апарган Оглун Бурганның дээди бараалгак- 
чызы кылдыр олурткан. 


Чаа эң дээди дугуржулга-чагыг 


1Силерге чугаалап турар чүүлүмнүң кол утказы мындыг: дээрлер- 
8 де Дээди Өрүкүнүң дүжүлгезинин оң талазында саадапкан, шак 
ындыг Бурганның дээди бараалгакчызы бисте бар-дыр, 2 Ол Бодунуң 
бараан болуушкунун эң ыдыктыг черге — улустуң эвес, а Дээрги-Чая- 
акчының тургузуп кааны, Аңаа мөгеер ылап шынныг чадырга бот- 
тандырар. 

3 Бурганның дээди бараалгакчызы болган кижи бүрүзү белектер 
болгаш өргүлдер салыр хүлээлгелиг, ынчангаш демги дээди бараал- 
гакчыга база өргүлге салыр чүүл турар ужурлуг. 4 Иисус чер кырынга 
амыдырап арткан болза, Бурганның бараалгакчызы безин болбас 
ийик, чүге дээрге ыдыктыг хоойлунуң айытканы-биле белектер эк- 
кеп турар бараалгакчылар мында бар-дыр. 5 Оларның бараан бооп ту- 
рар ыдыктыг черин дээрде ыдыктыг черниң үлегери-биле туткан, ол 
ооң чүгле хөлегези боор. Ынчангаш Моисей Бурганга мөгеер чадыр 
тудар деп баарга, Бурган аңаа: «Көрдүң бе, бүгү чүвени даг кырынга 
сеңээ көргүскен үлегерниң аайы-биле кылыр сен» — деп сагындыр- 
гана, 6 Ам Иисуска Бурганның чер кырында бараалгакчыларынын ба- 
раан болуушкунундан оранчок артып турар бараан болуушкунну 
даандырган. А оон ыңай Ол Бурган биле кижилер аразында оон-даа 
өндүр улуг дугуржулга-чагыгның Дугуруштурукчузу-дур. Ол дугур- 
жулга-чагыг эң өндүр улуг аазаашкыннарга үндезилеттинген болгай. 

7 Бирги дугуржулга-чагыг кончуг эки турган болза, өскезиниң хе- 
рээ чок боор ийик. 8 Ынчалза-даа Бурган ону" буруудадып, мынча 
дээн: «Ол үе чоокшулап олур — деп, Дээрги-Чаяакчы чугаалап тур. — 
Мен Израиль болгаш Иудеяның чону-биле чаа дугуржулга-чагыгны 
чарар мен. Оларның ада-өгбезин Египеттин черинден Мээң холум 





* 88 «Ону» — мында «Эрги дугуржулга-чагыгны» деп турар утка киир- 


ген. Бо сөстүң өске утказы: «израиль чонну» — бооп чадавас. 

үндүр чедип келген үеде олар-биле чарганым дугуржулга-чагыг дег 
эвес, оон ангы дугуржулга-чагыгны чарар мен. Олар ынчан Мээн 
дугуржулга-чагыымга шынчы болбааннар, ол дээш, Мен олардан 
ойталаан мен — деп, Дээрги-Чаяакчы чугаалап тур. — ! Ынчангаш ол 
хүннер эрте бээрге, Израильдиң чону-биле чарарым дугуржулга-ча- 
гыг бо-дур — деп, Дээрги-Чаяакчы чугаалап тур. — Бодумнун хоойлу- 
ларымны оларның угаан-медерелинче киирер мен, хоойлуларымны 
оларның чүректеринге бижиир мен. Мен оларның Бурганы боор мен, 
а олар Мээң чонум апаарлар. И Кымга-даа бодунуң ада-чуртчузун азы 
ха-дуңмазын өөредип: „Дээрги-Чаяакчыны билип алыңар“ — дээн 
херээ чок болур. Чүге дээрге бүгү улус, улуг-бичези чокка, Мени бил- 
ген турар. 2 Мен оларның кем-буруузун өршээп, бачыттарын оон 
ыңай сагынмас мен», 

13 Ол дугуржулга-чагыгны «чаа» деп адааш, Бурган биргизин эрги 
деп чарлаан, а эргижиреп, элей берген чүүл ажыглалдан үнүп, арлып- 
чиде бээр. 


Бирги дугуржулга-чагыг үезинде бараан болуушкун 


1 Бирги дугуржулга-чагыгда Бурганга мөгееринге хамаарышкан 
9 дүрүмнер база бо делегейге хамааржыр ыдыктыг оран-сава бар 
турган. 2 Бурганга мөгеер чадырны туткаш, оон «Ыдыктыг чер» дээр 
бирги кезээнге чырыткы тургузар колду биле ыдыктаан хлеб салыр 
ширээни тургузуп каан. 3Чадырнын бирги кезээнден көжеге-биле 
аңгылаан ийиги кезээн «Эн ыдыктыг чер» дээр турган. 4Анаа артыш 
кыпсыр алдын бедик дагыл болгаш бүгү талаларын алдын-биле 
шыпкан ыдыктыг аптара турган. Ол аптарага манна деп чемниг ал- 
дын саваны, Аароннуң частып келген даянгыыжын база дугуржулга- 
чагыгнын сөстерин ойган калбак даштарны шыгжаан. 5 А аптараның 
кырынга бачыт дээш, хан өргүп төгер черни чалгыннары-биле шыва 
алган алдарлыг херувимнер* тургулааннар. Мен ам ол бүгү чүүлдер 
дугайында тодаргайы-биле чугаалап шыдавас-тыр мен. 

6 Шак ындыг тургузуглуг чадырнын бирги кезээнче Бурганның ба- 
раалгакчылары Бурганга мөгейип, бараан боору-биле үргүлчү кирер 
турганнар. 7 А ийиги кезээнче чүгле Бурганның дээди бараалгакчызы, 
чылда чүгле чаңгыс катап кирер турган. Ол кирерде, боду дээш база 





* 95 «Херувимнер» — дээрниң төлээлеринин бир хевириниң ады. 

чоннун чуве билбезинин уржуундан уулгеткен бачыттары дээш, өргүп 
төгер ханны ап алыр ужурлуг. 8 Ыдыктыг Сулде оон-биле чүнү көр- 
гүскени ол? Чадырнын бирги кезээ турар шагда, Эн ыдыктыг черже 
кирер орук ам-даа ажык эвезин Ол кергускен-дир. ? Ол бирги кезек 
амгы үени көргүскен, белектер болгаш өргүлдер Бурганга мөгейген 
кижиниң арын-нүүрүн болбаазырадыр арыглап шыдавас дээн үлегер- 
демдек болур. 19 Ол белектер болгаш өргүлдер-биле катай чем, суксун 
база ёзу барымдаалаан арыглал чугдунуушкуннары чүгле кижиниң 
даштыкы бүдүжүнге хамааржыр. Олар шупту бо ёзу-чурумну эдип- 
чазаар үеге чедир Бурганның доктаадып кааны дүрүмнер болур. 


Дугуржулга-чагыгны чарып турар хан 


п Ынчалза-даа бисте ам бар апарган ачылыг чүүлдерге хамаарыш- 
тыр Бурганның дээди бараалгакчызы бооп, Христос чедип келген. Ол 
кижи холу тутпаан (азы бо делегейге хамаарышпас) улам эки болгаш 
болбаазын Бурганга мөгеер чадыр дамчыштыр кире берген. 12Ол өш- 
кү мал болгаш инек малдың ханын эвес, а Бодунуң ханын өргээш, 
чаңгыс катап боорда, кажан кезээде Эң ыдыктыг черже кире берген. 
Ол бисти бачыттарывыстан кезээ мөңгеде хостаан. !3 Бир эвес өшкү 
база инек малдың ханы болгаш инектиң хүлү*, кем-буруулуг улусче 
бызай чашканын дамчыштыр оларны ыдыктап, оларның даштыкы 
бүдүштерин арыглап шыдаар турган болза, 14 бузутка борашпаан өр- 
гүл кылдыр Бодун мөңге Сүлде дамчыштыр Бурганга салган Христос- 
туң ханы оон кайы хире дээштиг деп?! Ооң ханы дириг Бурганга 
бараан боор арганы биске хайырлаар дээш, арын-нүүрүвүстү өлүмче 
аппаар херектерден арыглаар болгай. 

15 Ол ам чаа дугуржулга-чагыгнын Дугуруштурукчузу апарган. Ын- 
чангаш улустуң бирги дугуржулга-чагыг үезинде үүлгеткен бачытта- 
ры өршээттинзин дээш, Христос өлү бээрге, Бурганга кыйгырткан 
улус Ооң өлүмүнүң ачызында оларга аазаан мөңге өнчүнү алыр ужур- 
луг. 16 Ончуге хамаарылгалыг чагыг тургускан кижи бар болза, ону 
арттырып каан кижи ылап өлген дээрзин доктаадыры эргежок чугула. 
17 Чүге дээрге өнчүге хамаарылгалыг чагыг, ону тургускан кижи дириг 
турда, күш чок боор, а ол өлген соонда, күштүг апаар. 18 Ынчангаш 
бирги дугуржулга-чагыг безин төккен хан чокка күштүг кылдыр док- 
тааттынмаан. 19 Моисей ыдыктыг хоойлунуң бүгү айтмышкыннарын 





* 913 «Инектин хүлү» — иудейлер инекти өргээш, ооң хүлүн Бурганга 
мөгеер чадырны арыглаарынга ажыглап турганнар (Сан. 19:17-19 көр). 

шупту чонга номчуп таныштырып тура, инек база өшкү малдын ха- 
нын суг-биле, кызыл өннүг дүк-биле база иссоп деп чадан унуш-биле 
катай туткаш, дугуржулга-чагыгнын дүрүглеринче болгаш бүгү чонче 
бызай чажып турган. 20Ол ынчан: «Бурганның силерни сагызын дээ- 
ни дугуржулга-чагыгның ханы бо-дур» — дээна. 21 Моисей Бурганга 
мөгеер чадырны, Аңаа бараан боорда ажыглаар хамык саваларны ба- 
за хан-биле бызай чашкан. 22 Ыдыктыг хоойлу ёзугаар барык бүгү 
чүүлдер хан-биле арыгланыр; хан төкпээнде, өршээл турбас. 


Христостуң болбаазын өргүлү 


23 Ол бүгү чүүлдер дээрде чүүлдерниң үлегер-чижээ-биле кылдын- 
ган, ынчангаш оларны ындыг өргүлдер-биле арыглаар ужурлуг. А 
дээрнии боор чүүлдерни оон-даа эки өргүлдер-биле арыглаар херек. 
24 Христос ылап шынныг Эң ыдыктыг черни өттүндүр кижи холу-биле 
туткан Эң ыдыктыг черже кире бербээн-не болгай. Харын Ол бисти 
дээш, Бурганның мурнунга турары-биле дээрниң бодунче кире бер- 
ген. 25 Бурганның дээди бараалгакчызы боор кижиниң чылдың-на 
өске амытанның ханын алгаш, Эң ыдыктыг черже кирип турары дег, 
Христос Бодун хөй удаа өргүлге салыр дээш, дээрже кирбээн-не бол- 
гай. 26 Ындыг турган болза, Ол өртемчейни чаяаганындан бээр хөй 
удаа Бодун өргүлге салып, хилинчек көөр ужурлуг тургай эртик. А Ол 
ам Бодунуң өргүлү-биле бачытты узуткаар дээш, бо делегейниң төн- 
чүзү чоокшулап орар үеде чангыс катап көстүп келген. 27 Кижи бүрүзү 
чүгле чангыс катап өлүр, а оон Бурганның шүүгүзү боор. 28 Шак ын- 
чаар Христос база хөй улустуң бачыттарын чайладыры-биле Бодун 
чаңгыс удаа өргүлге салган. Ол ооң соонда бачыт-биле харылзаа чок- 
ка, Ону манап турар улусту камгалаар дээш, ийиги удаа чедип кээр. 


Бирги дугуржулга-чагыгның өргүлдериниң кошкаа 


10 1Ыдыктыг хоойлу — келир үеде кээр ачылыг чүүлдерниң алыс 
шын бүдүжү эвес, а чүгле хөлегези боор. Ынчангаш ол хоойлу 
Бурганга мөгейип кээп, чаңгыс-ла ол өргүлдерни чылдың-на доктаа- 
мал салып турар улусту кажан-даа болбаазын кылып каап шыдавас. 
2 Ыдыктыг хоойлу ону кылып шыдаптар турган болза, улус өргүлдер 
салырын соксап каарлар ийик. Ындыг турган болза, Бурганга мөгей- 
ген улус чаңгыс катап боорда, кажан кезээде арыгланып, моон соңгаар 
кажан-даа бачыттарын медереп билбестер болгай. 3 Ынчалза-даа шак 





а Хост. 24:8. 

ол өргүлдер чылдың-на бачыттар дугайында сагындырып кээр. 4Чүге 
дээрге инек база өшкү малдың ханы бачыттарны чайладып шыдавас. 

5 Ынчангаш бо делегейге чедип келгеш, Христос Бурганга мын- 
ча дээн: «Сен өргүлдү-даа, салган белекти-даа күзеведиң, харын 
мага-ботту Меңээ белеткеп кагдың. 6 Бүрүн өрттеткен өргүл са- 
лыышкыннары-даа, бачыт дээш салган өргүлдер-даа Сээң хөннүнге 
кирбес-тирлер. 7 Мен ынчан мынча дидим: „О, Бурган! Мен бо-дур 
мен, (номнуң дүрүүнде Мээң дугайымда ынчаар бижээн), Сээң 
кузел-соруунну күүседир дээш чедип келдим“»а. 

8 Эгезинде Ол мынча дээн: «Өргүлдерни-даа, салган белектерни- 
даа, бүрүн өрттеткен өргүл салыышкыннарын-даа, бачыт дээш салган 
өргүлдерни-даа Сен күзеведин, олар Сээң хөннүнге кирбес-тирлер». 
(Ол бүгү өргүлдерни ыдыктыг хоойлу ёзугаар доктаадып каан.) А оон 
Ол немеп каан: «Мен бо-дур мен, Сээң күзел-сорууңну күүседир 
дээш чедип келдим». Ол бирги өргүл салыр чурумну күш чок болдур- 
гаш, ийигизин доктааткан. 10 Бис Бурганның күзел-соруу-биле Иисус 
Христостуң чангыс катап боорда, кажан кезээде өргүлге салган мага- 
бодун дамчыштыр ыдыктаткан бис. 

п Бурганның бараалгакчызы бүрүзү хүннүң-не бараан болуушку- 
нун күүседири-биле бут кырынга туруп, кижиниң бачыттарын ка- 
жан-даа чайладып күш четпес чаңгыс-ла ол өргүлдерин хөй катап 
салып турар. 2А Христос бачыттар дээш, чангыс өргүл салгаш, кажан 
кезээде Бурганның оң талазынга барып саадапкан. !3 Оон бээр Ол 
Ооң дайзыннарын Ооң буттарының адаанга эккеп салыптар өйнү ма- 
нап эгелээн. 4 Ынчангаш Ол ыдыктыг апарып турар улусту чангыс 
өргүл-биле кажан кезээде болбаазын кылып каан. 15 Ыдыктыг Сүлде 
база биске ол дугайында херечилеп турар. 16 «Ол хүннер эрте бээрге, 
олар-биле чарарым дугуржулга-чагыым бо-дур» — деп чугаалаан соон- 
да, Дээрги-Чаяакчы мынча дээн: «Мээң хоойлуларымны оларның 
чүректеринче сиңниктирип киирер мен база оларның угаан-медере- 
линге бижип каар мен. !? Оларның бачыттарын болгаш кем-буруузун 
оон ыңай черле сагынмас мен» б. 18 А ол бачыттарны өршээген соонда, 
олар дээш, оон ыңай өргүл салган херээ чок. 


Христостуң өргүлүнден ойталаары озалдыг 


19 Ынчангаш, ха-дуңма, Иисустуң ханының ачызында ам Эң ыдык- 
тыг черже чүреккир кире берип болур бис. 20 Чаа болгаш дириг 





а Ыд. ыр. 39:7-9. 6 Иер. 31:33-34. 

орук-биле, көжеге өттүр (азы Бодунун мага-бодун өттүр) Оон биске 
изеп кааны орук-биле кире берип болур бис. 21 Бурганның оран-сава- 
зын баштап турар Ооң өндүр улуг бараалгакчызы база бисте бар-дыр. 
2 Ындыг болганда ажыт-чажыт чок чүректерлиг; бузурелинге бүрге- 
дипкен; чүректеривисти кем-буруулуг арын-нүүрден бызай чажып 
туруп арыглап алган база мага-бодувусту арыг суг-биле чуп алган 
бооп, Бурганче чоокшулап көрээли. 23 Ажыы-биле хүлээп көөрүвүс 
идегелден салдынмайн туттунаалы, чүге дээрге биске аазаашкын бер- 
ген Бурган шынчы болгай. 24Бот-боттарывыска сагыш човангыр 
бооп, ынакшылче база буянныг херектерже бот-боттарывысты ыда- 
лап көрээли. 25 Чыглып, аралажырындан ойталаваалы (чамдык улус 
аңгыланып чаңчыга берген болгай), харын бот-боттарывысты деткип 
көрээли, сөөлгү хүннүң чоокшулап орарын көргеш, улам күштүг дет- 
кижээли. 

26Алыс шынны билип алгаш, бачыт үүлгедирин өжегээр уламчы- 
лаар болзувусса, ол бачыттарны чайладыптар кандыг-даа өргүл арт- 
пас. 27А ынчан чүгле шүүгүнү база Бурганга удур улусту өрттендир 
чиптер отту коргуп-суртеп манаары артар. 28 Моисейнин хоойлузун 
хажыткан кижини кээргел чокка ийи азы үш херечиниң өчүү-биле 
өлүмге онаар турган. 29 Ынчаарга Бурганның Оглун таптай баскан, 
дугуржулга-чагыгны ыдыктаан ханны* ыдыктыг деп санаваан база 
Бурганның авыралдыг Сүлдезин дорамчылаан кижиниң кеземчези 
оон кайы хире коргунчугул?! 30 Кымның: «Өжээн негээри Менден 
боор, Мен шиидер мен» — дээнин, а оон ыңай: «Дээрги-Чаяакчы Бо- 
дунуң чонун шиидер»а — дээнин билир бис. 31 Дириг Бурганның кезе- 
дир холунче кирери эң коргунчуг! 

32 Алыс шынның чырыын көрүп каан уенер — биеэги хүннерни сак- 
тып келинер, силер ынчан хилинчекти эң маадырлыы-биле шыда- 
жып эрттинер. 33 Силерни ынчан бүгү чон мурнунга кочулап-шоодуп, 
хилинчекке онаап турган, шак-ла ындыг байдалды көрүп эрткен 
улус-биле чаңгыс үүлени деңге улештинер. 34 Хоругдаттырган улус- 
биле безин кады хилинчек көрүп, черде эт-хөренгинер хунаадып ал- 
гаш, өөрүп турдунар, чүге дээрге дээрде шыгжаан эки болгаш элеп 
төнмес эт-хөреңгинер барын билир турдуңар. 





* 1029 «Дугуржулга-чагыгны ыдыктаан хан» деп сөстерниң өске утказы: 


«Ол кижини ыдыктаан дугуржулга-чагыгнын ханы» — бооп чадавас. 





а Ы, х. к. 32:35-36. 

35 Ынчаар-ла чүреккиринерден ойталаванар, ол дээш, өндүр чаагай 
шаңнал силернии боор. 36 Бурганның күзел-соруун күүсеткеш, аазаан 
чүүлүн алыр дизинерзе, шыдамык боору силерге эргежок чугула. 37 Ам 
«Үр болбайн, чедип кээр ужурлуг Кижи саадал чокка чедип кээр. 
38 Менээ шынчы кижи бүзүрелиниң ачызында амыдыраар, а оозундан 
ойталаар болза, Мен ол кижиже ээ көрүнмес мен»а. 39 А бис дээрге, 
бүзүрелинден ойталааш, өлү бербээн, харын бүзүрелин кадагалааш, 
камгалал ап турар улус-тур бис. 


Бүзүрелдиң алыс ужур-утказы 


11 ІА бүзүрел идегеливисти боттандырып, каракка көзүлбес чүүл- 
дерни бадыткап турар. 2 Шак ындыг бүзүрели дээш, бурунгу 
өгбелеривисти Бурган-даа, улус-даа чүүлзүнүп көрген. 3 Бүзүрели- 
вис-биле өртемчейни Бурганның айтыышкынын ёзугаар чаяаганын, 
көстүп турар чүүлдерниң каракка көзүлбес чүүлдерден тывылганын 
билип алыр бис. 4Бүзүрели-биле Авель Каинниң салганындан эки 
өргүлдү Бурганга салган. Бурган Боду ооң белектериниң дугайында 
херечилээрге, ол бүзүрелин дамчыштыр Бурганга шынчы кижи деп 
херечилелди чедип алган. Ооң боду өлзе-даа, бүзүрелиниң ачызында, 
ол ам-даа чугаалап чоруур. 5 Бүзүрели-биле Енох дээрже көжүртү бер- 
ген, ынчангаш ол өлбээн. Бурган Енохту чанынче көжүрүп алган бол- 
гаш, улус ону тыппайн барган. Чүге дээрге бо делегейден дээрже 
көжер бетинде, ол Бурганның сеткилинге киргениниң херечилелин 
алган. 6А бүзүрел чок болза, Бурганның сеткилинге кирери канчап 
болдунарыл? Бурганче чоокшулап кел чыдар кижи бүрүзү Ол бар деп 
база Ону дилеп чоруур улуска Ооң шаңналы турар деп бүзүрээр ужур- 
луг болгай. 7 Бүзүрели-биле Ной ам-даа көрбээни чүве дугайында са- 
гындырыг алгаш, бодунуң өг-бүлезин камгалаар дээш, Бурганны 
хүндүлеп-корткан сеткили-биле бажың-хеме тудуп алган. Ооң шак 
ындыг бүзүрели бо делегейни буруудаткан. Ооң бүзүрээни дээш, Бур- 
ган ону Аңаа шынчы кижи деп чарлаан. 

8 Бүзүрели-биле Авраам, өнчүге алыр ужурлуг турганы черже Бурган 
кый дээрге, кайнаар бар чоруурун боду безин билбес-даа бол, дыңнан- 
гыр чоруп каан. % Авраам бүзүрели-биле Бурганның аазаан черинге, 
хары черге дег, чурттай берген. Ол ук черге чаңгыс-ла ол аазаашкынны 
деңге салгап алган оглу Исаак болгаш оглунуң оглу Иаков-биле кады 
чадырларга чурттап турган. !9 Чүге дээрге Бурганның төлевилээш, 





а Авв. 2:3-4. 

тутканы, үндезини салдынган келир үенин хоорайын ол манап тур- 
ган. И Бузурели-биле Авраам (кадайы Сарра төл төрүвес-даа турган 
болза) кыраан назынында ада боор күштү алган". Аазаашкын берген 
Бурганның шынчызын ол билип турган. 2 Ынчангаш чаңгыс кижи- 
ден (артында-ла эът-боду өлүг чыгыы кижиден) дээрде сылдыс дег 
эмге-тикчок, далай эриинде элезин дег сан-түң чок салгал тывылган. 

13Ол бүгү улус аазаан чүүлдерни албайн, оларны чүгле ырактан 
көргеш, өөрүп, бүзүрелин ышкынмайн, өлгүлеп калган. Олар ботта- 
рының дугайында: «Бис бо черге чүгле өскээртен көжүп келгеннер 
болгаш улчумалдар бис» — деп чугаалап турганнар. МА ынча деп чу- 
гаалаар улус төрээн чуртун дилеп чоруурун көргүзер болгай. 15 Ботта- 
рының каапкаш барган чуртун бодааннар болза, дедир ээп чана бээр 
арга оларга тургай эртик. 16 А олар оон дээре, дээрде турар чуртче чүт- 
күп турганнар. Ынчангаш оларның Бурганы деп ададырындан Бур- 
ган ыятпас, чүге дээрге хоорайны оларга белеткеп берген-дир. 

17-18 Аазаашкын алган Авраам, Бурганга шенедип тургаш, чаңгыс 
ынак оглу Исаакты бүзүрели-биле өргүлге салырынга белен турган. 
Бурган аңаа: «Сээң салгалын Исаактан эгелеп санаттынар»? — деп чу- 
гаалаан-даа болза, ол ынчаар кылган. !9 Бурган ооң оглун елуглерден 
безин катап диргизиптер деп, Авраам бүзүреп турган. Ол Исаакты 
өлүглер аразындан дедир эгидип алган деп чугаалап болгу дег-дир. 

20 Бүзүрели-биле Исаак Иаковтуң база Исавтың келир үезин 
йөрээген. 21 Бүзүрели-биле Иаков, өлүп чыда, Иосифтиң ийи оглун 
йерээгеш, «Даянгыыжынга даянгаш, Бурганга мегейген»б. 22 Бүзүре- 
ли-биле Иосиф чуртталгазының төнчүзүнде Израиль чоннуң Еги- 
петтен үнериниң дугайында чугаалаан база бодунуң мөчү-сөөгүн 
канчаарын айыткан. 

23 Бүзүрел ачызында Моисей, төрүттүнген соонда, ада-иезинге 
үш ай улаштыр чажыртып келген, чүге дээрге олар ооң онза чара- 
жын көргеш, Египеттин хааны фараоннун чарлыындан кортпааннар. 
24 Бүзүрели-биле Моисей, улуг кижи апаргаш, фараоннуң уруунуң 
оглу деп ададырындан ойталаан. 25 Ол бачыттың түр када таалалын 
көөрүнүң орнунга, Бурганның чону-биле кады хилинчек көөрү дээ- 
ре деп санаан. 26 Моисей Египеттиң эртине-байлаанга бодаарга, 





* ИП Бо сөстерниң өске утказы: «Бүзүрели-биле Сарра, төл төрүвес 
боду, кыраан назынында ие боор күштү алган» — бооп чадавас. 

Христос" дээш, дорамчылал көөрү улуг үнелиг деп санаан, ооң караа 
алыр ужурлуг шаңналынче шыгаап турган. 27 Бүзүрели-биле ол, 
хаанның килеңинден кортпайн, Египетти каапкаш барган. Карак- 
ка көзүлбес Бурганны көрген дег, ол бүгүдени шыдажып үнген. 
28 Бүзүрели-биле ол, израильчилерниң дун оолдарын дээрниң төлээзи 
боор хыдыкчы өлүрбезин дээш, ханны эжик кастыңнарынче бызай 
чажып, хосталыышкын байырлалының дойун эрттирген. 

29 Бүзүрели-биле израиль чон, кургаг черлеп дег, Кызыл далайны 
кеже берген, а египетчилер оларны сүрүп кежер дээш, дүжүп өлүп 
калганнар. 30 Бүзүрели-биле израиль чон Иерихон хоорайны чеди ка- 
тап улаштыр дескинген соонда, ооң ханалары буступ кээп дүшкен. 
31 Бүзүрели-биле самыын-садар херээжен Раав, израиль хайгыылчы- 
ларны эп-найыралдыг уткуп-хүлээгеш, бүзүревээн улус-биле кады 
өлүртпейн, амы-тынныг арткан. 

32Оон ынай чүнү чугаалазымза экил? Гедеон, Варак, Самсон, 
Иеффай, Давид, Самуил суглар база медээчилер дугайында чу- 
гаалаар дээримге, үем чедишпес-тир. 33 Бүзүрели-биле олар хаан- 
ныг чагыргаларны тиилээннер, чөптүг чорукту догуннатканнар, 
аазаашкыннарны алганнар. Олар арзыланнар аксынче кирбээннер, 
34чалбыыштыг отту өжүрүпкеннер, хылышка өлүртпейн бар- 
ганнар, боттарынын кошкаан куш-шыдалче хуулдурупканнар, да- 
йын-чаага күчүлүг апарганнар, өске чер чурттугларнын аг-шериин 
сывыртап турганнар. 35 Херээженнер боттарынын өлген улузун 
амыдыралынче катап дирилген кылдыр дедир алганнар. А бир чам- 
дык улус оон-даа эки амыдыралга катап дирлир дээш, оларга санал- 
даан хосталганы хүлээп албайн, хилинчек көрүп өлгеннер. 36 Бир 
өске улус кочу-шоотту, эрииделди, а бир чамдыызы кинчи-бекти, 
кара-бажынны көрүп эрткеннер. 37Оларны даш-биле соккулап, 
ийи чара хирээлеп, хылыш-биле шанчып өлүрүп турган. Олар хой 
база өшкү кежи кеткеш, тояап чоруп, ядарап-түрегдеп, истедип 
сурдуруп, дора кердуруп келгеннер. 38(Бо делегей оларга телептиг 
эвес турган!) Олар ээн черлерге, дагларга, куйларга, онгар, кызаа 
черлерге улчуп чорааннар. 





* 1126 Христос — мында «Христос» деп сөстү Иисустун эрге-дужаалы 
эвес, а «Чагдырган-шилиттинген» дээн, оон-даа ниити уткалыг 
термин кылдыр база билип ап боор. Ындыг таварылгада ол сес 
Моисейге азы Бурганнын шилээн улузунга дег — израиль чонга ха- 
мааржып боор. 

39 Бүзүрелинин ачызында ол улус шупту эки ат-алдарлыг апарган- 
нар, ынчалза-даа Бурганның аазаан чүүлүн албааннар. 40 Бурган бис- 
ке база бир-ле эки чүүлдү баш бурунгаар бодап алган: ол улус 
болбаазын байдалга чедер, чүгле бис чогувуста эвес, а бис-биле кады. 


Иисус — бузурелдин эчизинге чедирикчизи 


1 1 Бисти хүрээлээн бүзүрелди херечилээн улустуң хөйүн көрбес 
2 силер бе?! Ындыг болганда оруувуска моондак болган бүгү 
чүвени база чыпшыныычал бачытты ыңай ап октапкаш, бисти манап 
турар орук-биле шыдамык, туруштуг чоруп ораалы. 2 Бүзүреливистин 
Баштакчызы болгаш Эчизинге чедирикчизи Иисустан карак сал- 
баалы. Ону манап турар өөрүшкү дээш”, Ол белдир-креске өлүмнү 
шыдажыг эртип, бужар байдалга киргенин-даа херекке албайн, Бур- 
ганнын дүжүлгезинин он талазынга барып саадапкан. 3Силернин 
сүлденер суларавазын дээш, бачыттыг улустун талазындан ындыг 
кончуг дора көрүүшкүннү шыдажып эрткен Иисустун дугайында бо- 
дап чорунар. 


Хилинчек дээрге Бурганнын кижизидилгези-дир 


4 Бачытка удур демиселинерге ам-даа ханынар төгүлдүр чаалаш- 
паан силер. 5 Бурганның ажы-төлүнге дег, силерге хамаарыштыр са- 
гыжыңар чазай сөглээн сөстерни утканыңар ол-дур: «Мээң оглум, 
Дээрги-Чаяакчының кижизидилгезин херекке албайн барба; азы Ол 
сени чемелээр болза, ундарава. 6 Дээрги-Чаяакчы Бодунуң ынак ки- 
жизин кижизидер база хүлээп көөр бүгү оолдарын кеземчеге онаар»а. 
7 Кижизидилгеңер дээш, хилинчекти шыдажып көрүңер. Бурган си- 
лерни, ажы-төлүн дег, аажылап турар-дыр. Ачазындан кижизидилге 
албас төл турар чүве бе? 8А бир эвес дүрүм ёзугаар төрүттүнген бүгү 
ажы-төлдүң оюп эртпези кижизидилгени албас болзуңарза, сурас 
телдер-дир силер. Ам артында шуптувус чер кырынга төрээн ача- 
ларлыг бооп, бисти кижизиткен дээш, оларны хүндүлеп чораан бис. 
Дээрде Адавысты тооп дыңнаарывыс оон оранчок артык болбас чүве 
бе?! Ону тооп дыңнааш, амыдыралды алыр болгай бис! 10 Адаларывыс 
бисти боттарының угааптар шаа-биле кезек үеде кижизидип келген- 
нер, а Ол бисти, Ооң ыдыктыынга киржилгелиг болзуннар дээш, 





* 122 Бо сөстерниң өске утказы: «Өөрүшкүнүн орнунга» — бооп чадавас. 

биске ачы-дузалыг боору-биле кижизидип турар. И Кандыг-даа кижи- 
зидилге амгы үеде биске өөрүшкү эккелбейн турар, харын аарышкы- 
лыг кылдыр сагындырар. Ынчалза-даа сөөлзүредир ону дамчыштыр 
өөредиг эрткен улус Бурганга шынчы чоруктун амыр-тайбын дужудун 
ажаап алыр. 

12 Ынчангаш сула салдынган холдарынар болгаш сирилээн дискек- 
теринер быжыктырынар. 13 Аскак бут кадырлы бербезин, а эттинзин 
дээш, буттарынар дорт орук-биле кылаштазыннар. 


Бурганнын авыралындан ойталаванар 


М Бүгү улус-биле эп-найыралдыг боорунче база ыдыктыг боорунче 
чуткунер. Ыдыктыг эвес боор болза, кым-даа Дээрги-Чаяакчыны 
керуп шыдавас. 15 Кым-даа Бурганнын авыралын ышкынмазын дээш, 
кичээнинер. Силернин аранарга «Кандыг-даа ажыг чашпан дазыл 
тыртып унгеш, хора халдатпазын дээш»а база ону дамчыштыр хей 
улус бужартавазын дээш, кичээнинер. 16 Кым-даа самыыраар болба- 
зын дээш база Исав дег, Бурганнын күзел-соруунче сагыш салбас ки- 
жи болбазын дээш, кичээнинер. Ол улуг оглу болган ужурунда енчу 
алыр артык эргезин чаңгыс улуг чиир чемге садыпкан болгай. И Би- 
лир болгай силер: Исав ачазындан йөрээшкин алырын аажок күзээн. 
Ынчалза-даа ол ону ап чадашкан, чүге дээрге бар шаа-биле кызытса- 
даа, мырыңай ыглап-сыктап-даа турза, бачыдын миннип, Бурганче 
эглип шыдавайн барган*. 

18 Бойдуста бар, оду чайыннаан дагга чоокшулап чеде бербээн си- 
лер; дүмбей караңгыга, шуурганга чеде бербээн силер. 19 Шак ол даг 
чанынга мыйыс эдиски үнүн болгаш бир-ле сөстер чугаалаан Бурган- 
ның үнүн дыңнап каан улус турган. Ынчалза-даа ол сөстерни дың- 
наан улус: «Ындыг сөстерни оон ыңай дыңнавайн көрээлиңер» — деп 
дилей бээр турган. 20 Чүге дээрге улус: «Бо дагга дириг амытан безин 
дээптер болза, даш-биле соктуруп каар» — дээн айтыышкынны дың- 
наар харыы чок болганб. 2! Каракка көстүр чүүл ындыг коргунчуг 
боорга, Моисей: «Корткаш, сиринейнип тур мен» — дээнв. 





* 1217 Бо шүлүктүң өске утказы: «Билир болгай силер: Исав „Шиитпи- 
риң эде көрүп көр, йөрээшкиниң меңээ бер“ деп, ачазын бүзүреди- 
рин оралдашкан. Ынчалза-даа ол, ачазының йөрээшкинин алыр 
дээш, ыглап-сыктап турза-даа, чадажып каан» — бооп чадавас. 

22 А силер Сион даанга, дириг Бурганнын хоорайынга, дээрде турар 
Иерусалимге чоокшулап чеде берген-дир силер. Өөрүшкү-маннай- 
лыг чыышта чыглып келген дээрнин түмен-түмен телээлеринге чеде 
берген-дир силер. 23Дээр-денгерлерде аттарын бижээн эн улуг оол- 
дарнын ниитилелинге чеде берген-дир силер. Бүгү улустун Шииткек- 
чизи боор Бурганга, болбаазын байдалга четкен, Бурганга шынчы 
улустуң сулделеринге чеде берген-дир силер. 24Чаа дугуржулга-ча- 
гыгның Дугуруштурукчузу Иисуска база Авельдиң ханындан артык 
эки чугаалап турар бызай чашкан ханга чеде берген-дир силер. 

25 Көрдүнер бе, силерге медеглеп турар Кижиден ойталаванар. Чер- 
ге медеглеп турган Ону дыңнаарындан ойталаан улус кеземчеден 
чайлап шыдаваан болганда, дээрден медеглеп турар Оон хая көрнү 
бээр болзувусса, кеземчеден чайлаар харыывыс оон-даа эвээш-тир. 
26Оон үнү ынчан черни божаннадыр силгипкен, а ам ол мынча деп 
аазап тур: «Ам бир удаа черни силгиир мен, чүгле черни эвес, а дээрни 
база»а. 27«Ам бир удаа» деп сөстер чүнү кергускенил? Божаннадыр 
силгиттинмес чуулдер артып калзын дээш, божаннадыр силгип боор 
чаяаттынган чуулду узуткаарын кергускен-дир. 28 Ынчангаш божан- 
надыр силгиттинмес Чагырганы хулээп ап тура, өөрүп четтирген сет- 
килдиг болуулу база өөрүп четтиргенивис дамчыштыр Бурганга, 
хүндүткеп-даа, коргуп-сүртеп-даа, эки-чаагай бараан болуулу. 29 Чуге 
дээрге «Бистин Бурганывыс — бугудени өрттендир чиир от-тур»б. 


Бурганнын сеткилинге кирер бараан болуушкун 


1 1Ха-дунма улус дег, бот-боттарынарга ынак болунар. 2Аалчы- 
3 ларга хүндүлээчел боорун утпанар, ынчалдыр кылгаш, чамдык 
улус, боттары безин билбейн, дээрнин төлээлерин уткуп, оларны 
хүндүлээннер болгай. 3 Боттарыңар олар-биле кады хоругдаттырган 
дег, кара-бажында бүзүрээннерни утпанар; оларның орнунга турган 
дег, хилинчек көрген улусту утпанар. 4Өг-бүле тудары бүгү улуска 
хүндүлүг болзун, ашак, кадай харылзаалары арыг-шынчы болзун. Са- 
мыыраар болгаш ашаа-кадайынга өскерлир улусту Бурган шиидер. 
5 Акша-мөнгүнге ынак амыдырал тутпанар, бар чүвенерге сеткил ха- 
ныңар. Чүге дээрге Бурган: «Силерни кажан-даа кагбас мен; силер- 
ден кажан-даа чорбас мен» - дээн-дирв. 6 Ынчангаш бис: «Мээң 
дузалакчым — Дээрги-Чаяакчы-дыр, корткан херээм чүл: кижи меңээ 
чүнү кылып шыдаарыл?» — деп дидими-биле чугаалаалыг. 





а Атг. 2:6. 6 Ы. х. к. 4:24. в Иис. Н. 1:5. Г Ыд. ыр. 117:6. 

7Удуртукчуларынарны утпаңар, олар силерге Бурганның сөзүн 
чугаалап чорааннар ийик чоп. Оларның амыдыралы канчаар төнге- 
нин көргеш, оларның бүзүрелин эдеринер. 8 Иисус Христос дүүн, 
бөгүн база кезээ мөңгеде өскерлиш чок. Ынчангаш янзы-бүрү 
болгаш хары өөредиглер сонуургаванар. Чүректеринерни ону са- 
гыыры кымга-даа ажык-дуза чедирбээн тускай чемнер чиири эвес, 
а Бурганның авыралы быжыктырзын. ! Бисте онзагай өргүл салыр 
бедигээш бар. Бурганга мөгеер чадырда бараан болган улуста оон 
чем ап чиир эрге чок. ! Бурганның дээди бараалгакчызы дириг 
амытаннар ханын бачыт дээш өргүл кылдыр Эң ыдыктыг черже 
киире бээр, а оларның мөчү-сөөктерин хоорай-суур даштынга өрт- 
тедиптер. 12 Ынчангаш Иисус база улусту Бодунуң ханы-биле ыдык- 
таар дээш, хоорай хаалгазынын даштынга шаажылаттырган. ЗА 
ындыг болганда, Иисустуң дорамчылалын үлежир дээш, хоорай- 
суур даштынче, Олче шиглей чоруптаалы. 14 Мында, чер кырында, 
кезээ мөңгеде турар хоорайывыс чок, а келир үеде чедип кээр хоо- 
райны дилеп чоруур бис. 15 Ынчанганда Бурганны алдаржыткан 
аастардан үнер алгаг-мактал өргүлүн Иисусту дамчыштыр Аңаа үр- 
гүлчү эккеп, мөргүүлү. !6 Буян тарыырын, араңарда сырый харыл- 
заалыг боорун утпаңар, чүге дээрге ындыг өргүлдер Бурганның 
сеткилинге кирер. 

17 Удуртукчуларынарны дыңнап, оларга чагыртынар. Бурганның 
мурнунга харыы тудар болгаш, олар силерни хынамчалыг кадагалап 
турарлар болгай. Удуртукчулар ол ажыл-херээн аар улуг тынмайн 
(ынчаар болза, силерге ажыктыг болбас), а өөрүшкүлүг күүседир 
кылдыр чагыртып көрүңер. 

18 Бис дээш, мөргүнер. Бүгү чүүлдерге бодувусту шын ап чоруурун- 
че чүткүлдүг болгаш, арын-нүүрүвүстүн арыынга бүзүрелдиг бис. 
19 Мени дүрген-не силерже дедир эгитсин дээш, мөргүп көөрүңерни 
дилеп тур мен. 


Түңнел алгыш-йөрээлдер болгаш байыр чедириишкиннери 


2 Амыр-дыштын Бурганы мөңге дугуржулга-чагыгнын ханы-биле 
хойларның өндүр улуг Кадарчызы - Дээрги-Чаяакчывыс Иисусту 
өлүглерден катап диргизипкен-дир. 2! Ооң тура-соруун күүседиринер 
дээш, Ол бүгү-ле эки-чаагай чүүлдер-биле силерни быжыктырзын! 
Бурган Бодунуң сеткилинге кирер чүвени Иисус Христосту дамчыш- 
тыр биске боттандырзын. Христоска кезээ мөңгеде алдар бактаазын! 
Аминь. 

22 Ха-дунма, чагыг-сүменин бо сөстерин шыдамыккай дыннаа- 
рынарны дилеп тур мен, бижээн чагаам база кыскажак болгай. 
23 Бүзүрээн эживис Тимофейнин хосталгаже үнгенин билип алынар. 
Ол удавас меңээ чедип келзе, силерге ужуражып, ооң-биле кады чеде 
бээр бис. 24Силернин бүгү удуртукчуларынарга, Бурганның бүгү улу- 
зунга байырдан чедириңер. Италиядан келген улус силерге байыр 
чедирип тур. 25 Бурганның авыралы шуптуңарга бактаазын! 


ИОАННГА БУРГАНДАН 
АЖЫДЫЫШКЫН 


Киирилде сөстер 


1 1Удавайн болур бүгү чүүлдү Бодунуң чалчаларынга көргүссүн 
дээш, Бурган Иисус Христоска ажыдыышкын берген. Бодунуң 
чалчазы Иоаннче дээрниң төлээзин чорудупкаш, Христос ук ажы- 
дыышкынны аңаа көргүскен. 2 Иоанн бодунуң көрген бүгү чүүлүн 
бадыткап турар. Бургандан келген медээге база Иисус Христосту 
шынныы-биле херечилээнинге хамаарыштыр Иоанның бадыткал 
чугаазы бо-дур. 3 Бургандан келген бо медээни бүзүрээн улуска ном- 
чуп турар кижиге база ону дыңнап, ында бижээн чүвени сагып турар 
улуска Ол амыр-чыргалын хайырлаар. Чүге дээрге Бурганның ол 
бүгүнү болзун дээн үе-шагы чоокшулаан-дыр. 


Бурганга бүзүрээннерниң чеди ниитилелинге Иоанндан чагаалар 


4-5 Бурганга бүзүрээннерниң Асия можуда чеди ниитилелинге 
Иоанн менден. Ам бар, черле турган, оон чедип кээр Бургандан бол- 
гаш Ооң дүжүлгезиниң баарында турар чеди сүлдеден база шынчы 
Херечи, өлүглерден катап дирилген улустуң баштайгызы, черниң ха- 
мык хааннарының чагырыкчызы Иисус Христостан келген авырал 
биле амыр-тайбың силерге бактаазын. Иисус Христос биске ынак, 
Ол бисти Бодунуң ханы-биле бачыттарывыстан хостады*. 6 Ол Боду- 
нуң Чагыргазын бистен тургускаш, бисти Бодунуң Адазы Бурганның 
бараалгакчылары кылып кагды. Алдар болгаш күчү-күш кезээ менге- 
де Аңаа бактаазын! Аминь! 

7 Көөр силер, Ол булуттар кырлап чедип кээр. Ынчан карактыг ки- 
жи бүрүзү, Ону өттүр шанчып кааннар база, Ону көрүп каар. Черде 
бүгү аймак-чоннар Ооң ажыын ажып ыглажыр. Ылап-ла ындыг, 
аминь! 





*15 Чамдык бурунгу грек сөзүглелдерде «Хостады» эвес, а «Арыглап 
чугду» деп бижээн. 

8 «Мен дээрге Альфа болгаш Омега-дыр мен" — деп, Дээрги-Бур- 
ган-Чаяакчы чугаалаан.- Мен ам бар мен, черле турган мен, оон 
чедип кээр мен, Бүрүн Күчүлүг мен». 


Иоаннын Христосту көргени 


9 Мен — Иоанн, Иисусту дамчыштыр харылзаалыг эжинер, Ооң 
Чагыргазынга бузурээн бугу улуска кээр хилинчекти денге шыдажып 
эртип турар бирээнер мен. Бурганнын медээзин база Иисусту шын- 
ныы-биле херечилээним дээш, Патмос ортулукче шелудупкен турдум. 
10 Дээрги-Чаяакчынын хунунде Сулденин кужунге башкартыпкан тур- 
гаш, артымда бүрээ үнү дег ыыткыр үннү дыңнап кагдым. И Ол үн мын- 
ча дээн: «Көрүп турар бүгү чүүлүннү дүрүгге бижээш, Асияда Бурганга 
бүзүрээннер ниитилелдеринче: Ефесче, Смирнаже, Пергамче, Фиа- 
тираже, Сардисче, Филадельфияже болгаш Лаодикияже чорудувут». 

12 Мен ынчан чүү мындыг үн мээң-биле чугаалажып турар чоор 
деп, хая көрүнгеш, чеди алдын колдуну** көрүп кагдым. !з Ол колду- 
ларның ортузунда Кижи амытан Оглунга дөмей кижи турарын көр- 
дүм. Ол узун эдектерлиг хептиг база хөрээнде алдын кожаа куржанган 
болду. М Ооң бажының дүгү хар дег болгаш дүк дег ак, а карактары 
оттуң чалбыраажы ышкаш чайнап турду. !5 Ооң буттары демир эзилди- 
рер суугуда хүлер дег чайынналды, а үнү шуралгактың шимээнинге 
дөмей болду. 16 Ол оң холунда чеди сылдыс туткан, а Ооң аксындан 
аажок чидиг хылыш уштунуп органзыг көстүр болду. Ооң арын-шы- 
райы дал дүъштүң хүнү дег чырып турду. 

17 Мен Ону көрүп кааш, өлүг кижи дег, Ооң мурнунче донгая кээп 
дүштүм. Ол оң холун эктимге салгаш, мынча дээн: «Кортпайн көр, 
Мен Баштайгызы болгаш Сөөлгүзү-дүр мен. 18 Мен дириг мен. Өлген 
турдум, ынчалза-даа көр даан: ам кезээ мөңгеде дириг-дир мен! Тамы 
болгаш өлүмнүн дулгуурлери — Менде. 9 Көрүп турарын, ам болуп 
турар болгаш ооң соонда болур хамык чүвени бижип каг. 29 Мээң он 
холумга көргениң чеди сылдыстың болгаш чеди алдын колдунуң ча- 
жыды мындыг: чеди сылдыс дээрге дээрниң чеди төлээзи-дир. Дээр- 
ниң ол чеди төлээзи Бурганга бүзүрээннерниң чеди ниитилелинге 
хамааржыр, а чеди колду дээрге Бурганга бүзүрээннернин чеди нии- 
тилели боттары ол-дур». 





* 18 Альфа болгаш Омега — грек алфавиттин баштайгы болгаш сөөлгү 
үжүктерин айыткаш, эгези болгаш төнчүзү-дүр мен деп, оюскан утка- 
лыг чугаалап турары ол. 

** 112 Колду — чула азы үс кыпсыр сава, чырыткы кылырынга херек. 

Ефестин Бурганга бузурээннер ниитилелинге 
Христостан чагаа 


1«Ефестин Бурганга бүзүрээннер ниитилелинде дээрнин төлээ- 
2 зинге бижи: он холунда чеди сылдыс туткан база чеди алдын колду 
аразында кылаштап турар Ооң медеглээн сөстери бо-дур. 2 Силерниң 
чүнү кылганыңарны, аар-берге ажыл-херээңерни, үр шыдажып кел- 
гениңерни билир мен. Бузуттуглар-биле эптеш чогуңарны-даа база 
боттарын элчиннер бис дижир, ынчалза-даа ындыг эвес улусту хынап 
көргеш, оларны мегечилер деп тодаратканыңарны-даа билир мен. 
3 Силерниң шыдамыыңар, Мени дээш хөй бергени ажып эрткенинер 
база ол бүгүден могап-шылавааныңар меңээ билдингир. 

4 Ынчалза-даа силерге удур сагыжым база бар: Меңээ ынакшылы- 
ңарны ам чидирипкен-дир силер, а ол эгезинде бар турган болгай. 
5 Кайы хире бедиктен дүндерлип дүшкенинерни боданар! Бачыттары- 
ңарны миннип, Бурганче эглинер, эгезинде кылып турган ажыл-херээ- 
ңерни кылыңар. Бачыттарыңарны миннип, Бурганче ээлбезинерзе, 
Мен силерге келгеш, колдуңарны туружундан чайладыр идиптер 
мен. 6 Ындыг-даа болза, Мээң оларны көөр хөңнүм чогу дег, никола- 
иттерниң* ажыл-херээн көөр хөннүнер чогу силерни эки талазындан 
көргүзүп кээр-дир. 

7 Дыңнаар кулаа бар кижи бүрүзү Бурганга бүзүрээннер ниитилел- 
деринге Сүлдениң чүнү чугаалаанын дыңназын. Мен тиилээн кижиге 
Бурганның сесерлиинде амыдырал бээр ыяштан чимис чиир эргени 
хайырлаар мен». 


Смирнаның Бурганга бүзүрээннер ниитилелинге 
Христостан чагаа 


8 «Смирнанын Бурганга бүзүрээннер ниитилелинде дээрниң төлээ- 
зинге база бижи: Баштайгының болгаш Сөөлгүзүнүң, өлгеш, оон 
амыдыралче катап дирилгенниң медеглээн сөстери бо-дур. Мен 
силерниң хилинчээнерни, ядыы-түренгинерни (херек кырында бай- 
даа болзуңарза) билир мен. Боттарын „иудейлер бис“ дижип турза- 
даа, херек кырында ындыг эвес, а эрликке чагырткан бөлүк улустуң 
силерни нүгүлдеп, карартып турарын база билир мен. 10 Албан эртер 
ужурлуг хилинчээнерден кортпаңар. Дыннанар, эрлик силерниң 


* 26.15 Николаиттер — христианнарга мага-боттары-биле бачыт уулге- 
дирин чөпшээрээн деп өөредип турган улус бооп чадавас. 

чамдыынарны, шенээр дээш, кара-бажынче киир октаптар, анаа он 
хонук иштинде хинчектенир силер. Өлгүжеге Меңээ шынчы болу- 
ңар, Мен оон силерге тиилелге дээш шаңнал кылдыр мөңге амыды- 
ралды бээр мен. 

п Дыннаар кулаа бар кижи бүрүзү Бурганга бүзүрээннер ниитилел- 
деринге Сүлдениң чүнү чугаалаанын дыңназын. Тиилээн кижиге 
ийиги өлүм хора чедирбес!» 


Пергамның Бурганга бүзүрээннер ниитилелинге 
Христостан чагаа 


12 «Пергамнын Бурганга бүзүрээннер ниитилелинде дээрниң төлээ- 
зинге бижи: аажок чидиг хылыш Ээзиниң медеглээн сөстери бо-дур. 
13 Билир мен: эрликтин дүжүлгези бар черде чурттап турар силер. 
Мээң шынчы херечим Антипаны эрликтиң чурттаан черинге — си- 
лерниң хоорайыңарга өлүрүп каан үеде безин Меңээ бүзүрээниңер- 
ден ойталавааныңарны, Меңээ шынчы бооп артканыңарны билир 
мен. 14 Ындыг-даа болза Мээң силерге удур чугаалаар бичии чүүлде- 
рим база бар: силерниң араңардан чамдыыңар Валаамның өөредиин 
эдерген-дир. А ол Валаам Израильдиң чонун бачыт кылырынче кан- 
чаар албадаарынга Валакты өөредип каан болгай. Олар дүрзү-бурган- 
нарга өргээн чем чип, самыырап турганнар. 15 Шак ынчаар силерниң 
араңардан чамдыыңар база николаиттерниң* өөредиин эдерип чо- 
руур-дур. 16 Бачыттарыңар миннип, Бурганче эглиңер! Ынчанмас 
болзуңарза, Мен удатпайн чедип келгеш, аксымдан уштунуп орар 
хылыш-биле ындыг улуска удур дайылдажыр мен. 

17 Дыннаар кулаа бар кижи бүрүзү Бурганга бүзүрээннер ниитилел- 
деринге Сүлдениң чүнү чугаалаанын дыңназын. Тиилээн кижини 
Мен манна деп чажыт чем-биле чемгерер мен. Оон ыңай тиилекчи 
бүрүзүнге ону алган кижиден өске кымның-даа билбези чаа ат би- 
жээн ак дашты бээр мен». 


Фиатираның Бурганга бүзүрээннер ниитилелинге 
Христостан чагаа 


18«Фиатираның Бурганга бүзүрээннер ниитилелинде дээрниң 
төлээзинге бижи: карактары оттуң чалбыыжы дег, буттары ча- 
йыннаан кылагар хүлер дег Бурганның Оглунуң медеглээн сөстери 
бо-дур. ! Силерниң ажыл-херээңерни, ынакшылынарны болгаш 





* #615 Николаиттер — христианнарга мага-боттары-биле бачыт үүлге- 
дирин чөпшээрээн деп өөредип турган улус бооп чадавас. 

бүзүрээнинерни, бараан болуушкунунарны база үр шыдажып келге- 
нинерни билир мен. Эгезинде кылып турганынардан хейну кылып 
турарынарны-даа билир мен. 20 Ынчалза-даа силерге удур сагыжым 
бар: Бурганнын медээчизи мен деп адаттынган Иезавель дээр херээ- 
жен-биле эптежип турар-дыр силер. А ол бодунун өөредии-биле 
Мээн чалчаларымны мегелээрге, олар самыыраарынче база дурзу- 
бурганнарга өргээн чем чииринче сундугар-дыр. 2! Мен аңаа бачыт- 
тарын миннип, Бурганче эглир уени бердим, ынчалза-даа ол бужар 
самыыралындан ойталавас-тыр. 22 Мен ам ону аарыгнын дөжээнче 
октаптар мен, оон-биле кады самыырап турганнар база бачытта- 
рын билинмээн шаанда, аажок хинчектенир эвеспе, көөр-даа силер. 
23 Иезавельди эдергеннерни база узуткаар мен. Улустун угаан-бода- 
лынче, күзелинче бакылап турар Кижи дээрге-ле Мен-дир дээрзин 
Бурганга бүзүрээннернин бүгү ниитилелдери билип алырлар. Мен 
оон кижи бүрүзүн оон кылган херектерин ёзугаар шаннаар азы кезе- 
дир мен. 24Фиатирада арткан улуска — шак ол бузуттуг өөредигни 
эдербейн, эрликтин ханы чажыттары дижир чүүлдерни шинчилевейн 
чоруур силерге чугаалап каайн: силерге өске кандыг-даа үүрге-чүьктү 
чудурбес мен. 25 Ынчалза-даа Мен келгижемге чедир силерде бар 
чүвени эн шынгыы эдеринер. 

2628 Гиилээн кижиге база Мээн күзээн чүүлүмнү эчизинге чедир 
кылып келген кижиге, ону Адамдан Мээн алганым ышкаш, өске 
чүдүлгелиг чоннарны башкарар эргени бээр мен. Ол кижи оон демги 
чоннарны демир кымчы-биле хай деп башкарар болгаш дой савагы- 
лаштыр чуура шаап кааптар. Тиилээн кижиге эртенги шолбанны 
база бээр мен. 

29 Дыннаар кулаа бар кижи бүрүзү Бурганга бүзүрээннер ниитилел- 
деринге Сүлденин чүнү чугаалаанын дынназын». 


Сардистин Бурганга бузурээннер ниитилелинге 
Христостан чагаа 


1 «Сардистин Бурганга бузурээннер ниитилелинде дээрнин 
3 телээзинге бижи: Бурганга бараалгаан чеди сулдени чагырган, 
чеди сылдысты туткан Оон медеглээн сөстери бо-дур. Мен ажыл-хе- 
рээнерни билир мен. Силерни дириг деп саназа-даа, херек кырында 
өлүг силер. 2Одунунар! Силерде ам-даа арткан, өлүр четкен чувени 
быжыгланар. Чүге дээрге, Мен көөрүмге, кылган ажыл-херээнер 
ам-даа Мээн Бурганымнын манааны дег эвес-тир. 3Силерни чүү 
чүвеге өөреткенин, чүнү дыннаанынарны сактып келинер, анаа 

чагыртып, бачыттарынар миннип, Бурганче эглинер! Одунмас болзу- 
нарза, Мен силерже, оор ышкаш, хенертен чедип кээр мен. А кажан 
кээримни билип ап шыдавас силер. 

4 Ындыг-даа болза Сардисте силерниң араңарда боттарының хевин 
хирге бораваан каш кижи бар-дыр. Олар Мээң-биле кады ак хептер- 
лиг чоруурлар, чүге дээрге төлептиин көргүскеннер. 5 Тиилээн кижи 
база ынчалдыр ак хептер кеткен болур. Мен ооң адын амыдыралдың 
номундан кажан-даа балавас мен. Харын Адамның болгаш дээрниң 
төлээлериниң мурнунга ону хүлээп көөр мен. 

6 Дыңнаар кулаа бар кижи бүрүзү Бурганга бүзүрээннер ниитилел- 
деринге Сүлдениң чүнү чугаалаанын дыңназын». 


Филадельфияның Бурганга бүзүрээннер ниитилелинге 
Христостан чагаа 


7«Филадельфияның Бурганга бүзүрээннер ниитилелинде дээр- 
ниң төлээзинге бижи: Давид хаанның дүлгүүрүн эдилээн ыдыктыг 
болгаш шынныг Ээниң медеглээн сөстери бо-дур. Ол эжикти ажы- 
дыпса, кым-даа ону хаап шыдавас, а хаапса, кым-даа ону ажыдып 
шыдавас. 8 Силерниң ажыл-херээнерни билир мен. Көрүнерден, 
кымның-даа хаап шыдавазы эжикти силерниң мурнуңарга ажыт- 
тым, чүге дээрге силерниң күжүңер шоолуг эвес-даа болза, Мээң 
айтыышкыннарымны тооп дыңнап база Меңээ шынчы болуп кел- 
динер.9 Дыннанар! Херек кырында ындыг эвес-даа болза, иудейлер 
бис дижип мегелээр, эрликке чагырткан бөлүк улус бар-дыр. Мен 
оларны силерниң мурнуңарга доңгая кээп дүжеринче албадаар 
мен, олар оон Мээң силерге ынаамны билип алырлар. !9 Силер 
Мээң айтыышкыннарымны тооп дыңнап, шыдамыыңар көргүс- 
түңер. Ынчангаш бүгү кижи төрелгетенни шенээр дээш, бо деле- 
гейже хөме кээр халаптыг шенелделер үезинде Мен база силерни 
кадагалаар мен. 

п Мен удавайн чедип кээр мен. Кым-даа силерден тиилекчилер- 
ниң шаңналын хунаай бербезин дээш, бодунарда бар чүвени ыяк 
кадагаланар. 12 Тиилээн кижи Мээң Адамның өргээзинге чагы апаар 
база оон кажан-даа үнүп чорбас. Мен ол чагыга Бурганымның адын 
база дээрде Бурганымдан бадып кээр чаа Иерусалимниң — Бурганым- 
ның хоорайының адын бижип каар мен. Аңаа ол ышкаш Бодумнуң 
чаа адымны бижиир мен. 

13 Дыннаар кулаа бар кижи бүрүзү Бурганга бүзүрээннер ниитилел- 
деринге Сүлдениң чүнү чугаалаанын дыңназын». 

Лаодикияның Бурганга бүзүрээннер ниитилелинге 
Христостан чагаа 


м ‹«Лаодикияның Бурганга бүзүрээннер ниитилелинде дээрниң 
төлээзинге бижи: Бурганның бүгү чаяалгазының эге-дөзү, алыс шын- 
ныг болгаш шынчы херечи Аминьниң медеглээн сөстери бо-дур. 
15 Силерниң ажыл-херээңерни билир мен. Силер соок-даа, изиг-даа 
эвес силер. Шуут соок азы шуут изиг бооруңарны дыка-ла күзээн 
мен! 16 Ынчалза-даа изиг-даа, соок-даа эвес, чылбай болганынарда, 
Мен силерни аксымдан үндүр дукпуруптейн! И Мынча дээр-дир си- 
лер: „Мен бай мен, эртине-байлаам эгээртинмес, меңээ ам чүнүң-даа 
херээ чок“. Ынчалза-даа кежик чогуңарны, чөгенчиг ядыыңарны, 
согуруңарны болгаш шалданынарны билбес-тир силер. 18 Байыыр 
деп бодазыңарза, сүмем бо-дур: от-биле арыглаан алдынны Менден 
садып алыңар. Силерниң ыянчыг шалданынар көзүлбезин дээш, ак 
хептен база садып алыңар. Карааңар көрзүн дээш, каракка чаар эм- 
ден база садып алыңар. 

19 Ынак улузумну кезедир база чемелээр мен. Ынчангаш чүткүлдүг 
болуңар база бачыттарынар миннип, Бурганче эглинер. 2 Дыннанар, 
Мен эжик артында соктап тур мен. Мээң үнүмнү дыңнааш, эжиин 
ажыдыптар кижиниң бажынынче киргеш, ооң-биле кады чемне- 
нир мен. 

21Тиилээш, Мээң база Ачамның дүжүлгезинге Ооң-биле кады 
орупканым дег, тиилээн кижиге Мээң дүжүлгемге Мээң-биле кады 
орар эргени бээр мен. 

22 Дыңнаар кулаа бар кижи бүрүзү Бурганга бүзүрээннер ниитилел- 
деринге Сүлдениң чүнү чугаалаанын дыңназын». 


Дээрде дүжүлгезинде саадаан Бурганны Иоанның көргени 


4 1 Мен ооң соонда көрдүнгеш, дээрже кирер ажык эжикти көрүп 
кагдым. Ооң мурнунда мээң-биле чугаалажып турган, бүрээ эт- 
кени дег дыңналыр үн меңээ: «Бээр үнүп кел, алызы барып чүү боо- 
рун сеңээ көргүзейн» - диди. 2Ол дораан Сүлдениң күжү мени 
башкара берген. Дээрде, мурнумда турар дүжүлгени база ында саа- 
даан Бурганны көрүп кагдым. 3 Ооң арны яшма болгаш рубин деп эр- 
тине даштар ышкаш чырып турлу, а дүжүлгени изумруд дег челээш 
шыва алган болду. 4Дүжүлгени дескиндир ак хептерлиг, а башта- 
рында алдын дээрбектер кеткен чээрби дөрт ирей олурар чээрби 
дөрт өске дүжүлге барын көрдүм. 5 Кол дүжүлгеден кызаңнааштар 


Ажыдыышкын 4, 5 581 





кызаңайнып, динмирээшкин диңмиреп, дааш дагжады. Ооң баарын- 
да Бурганнын чеди сулдези болур чеди чырыткы хып турду. 

6 Дүжүлгениң мурнунда кристалл деп бүдүмел дег өттүр көстүр 
шилдең далайга дөмей бир чүве бар болду. А хамыктың төвүнде, 
дүжүлгени долгандыр арты-мурнунда хөй карактыг дөрт дириг амы- 
тан турду. ? Оларның биргизи арзыланга, ийигизи — аныяк шарыга 
дөмей, үшкүзүнүң арны кижинии дег, а дөрткүзү ужуп чоруур эзирге 
дөмей чорду. Дөрт дириг амытанның кайызында-даа алды чалгын 
бар, бүгү мага-боду, чалгыннарының адаандан бээр, карактар-биле 
шыптынган болду. Олар хүндүс-даа, дүне-даа могаг чокка: «Черле 
турган, ам бар, оон чедип кээр Бүрүн Күчүлүг Дээрги- Бурган-Чаяак- 
чы ыдык, ыдык, ыдык!» — деп ырлажып турдулар. 

9 Дөрт дириг амытан кезээ мөңгеде Амыдыраанны, дүжүлгеде саа- 
даан Бурганны алдаржыдып, алгап-мактап, Аңаа өөрүп четтирип ыр- 
лаан санында-ла, 10чээрби дөрт ирей дужулгеде саадаан Бурганның 
мурнунга донгая кээп дүжүп, кезээ мөнгеде Амыдыраанга мөгеер 
чорду. Олар боттарының баштарында дээрбектерин дүжүлгениң баа- 
рынче салгылааш: И «Бистиң Дээрги-Бурган-Чаяакчывыс, алдарны, 
мактал-хүндүнү, эрге-чагырганы хулээп аарынга телептиг сен, чуге 
дээрге Сен бугу чувени чаяаган сен, ынчангаш бугу чуве Сээн кузел- 
соруунга чуулдештир чаяаттынган база амыдырап турар» — дижип 


турдулар. 
Дуруг болгаш Хураган 


1 Мен оон дужулгеде саадаан Бурганның он холунда дүрүгнү көрүп 
5 кагдым. Оон артыы, иштии талаларын долдур бижээш, чеди тан- 
ма-биле ангылай танмалаан болду. 2 Ыыткыр үн-биле: «Таңмаларны 
адыргаш, дуругну чазарынга телептиг кым барыл?» — деп айтырган 
дээрниң күчүлүг төлээзин көрүп кагдым. 3 Ынчалза-даа үстүү, ортаа 
болгаш алдыы ораннарда дүрүгнү часкаш, ооң иштинде чүү барын 
көөр кым-даа чок болду. 4Дуругну часкаш, ооң иштинде чүү барын 
көөр төлептиг кижи тывылбас боорга, ишкирнип ыглапкан мен. 
5 Ирейлерниң бирээзи ынчан меңээ: «Ыглава! Көр даан, Давидтин 
үре-садызы болур, Иуданың аймаандан үнген арзылаң тиилээн-дир! 
Ол чеди танманы адыргаш, дүрүгнү ажыдып шыдаар-дыр» — диди. 

6 Мен оон дөрт дириг амытан, ирейлер болгаш дүжүлгенин орту- 
зунда турар Хураганны көрүп кагдым. Ону өргүлге салган ышкаш 
көзүлдү. Хураган чеди мыйыстыг база Бурганның бүгү чер-делегейже 
айбылап чорудупканы чеди сүлдези болур чеди карактыг болду. 

7Ол чоокшулап келгеш, дужулгеде саадаан Бурганның оң холундан 
дүрүгнү ап алды. 8 Хураган дүрүгнү ап аары билек, дөрт дириг амытан 
болгаш чээрби дөрт ирей Ооң мурнунга донгая кээп дүштү. Кижи 
бүрүзүнүң холунда чадаган база Бурганның улузунуң мөргүлү болур 
чаагай чыттыг чүүлдер-биле иштелген алдын сава бар болду. Олар 
чаа йөрээлди ырлажы бердилер: «Дүрүгнү холга туткаш, таңмаларны 
адырарынга төлептиг сен! Чүге дээрге Сен өргүлге салдырткаш, Бо- 
дуңнуң ханың-биле төлээш, аймак, дыл, чон, сөөк-язы бүрүзүнден 
улусту Бурганга дээш хостап алган сен! 1 Сен олардан Бурганывыс- 
тың бараалгакчыларының чагыргазын тургускан сен, ынчангаш олар 
чер кырынга хааннаар». 

п Мен ооң соонда көрдүнгеш, дүжүлге, дөрт дириг амытан болгаш 
ирейлерни хүрээлей турупкан дээрниң дүк-түмен төлээлерин көрүп 
кагдым. 2 Олар ыыткыр ырлажып турдулар: «Өргүлге салган Хураган 
төлептиг! Ол эрге-чагырганы, эртине-байлакты, мерген угаанны база 
күчү-күштү, мактал-хүндүнү, алдарны база алгыш-йөрээлди алы- 
рынга төлептиг!» 13 Мен ооң соонда өртемчейде тынныг чүве бүгүде- 
зин — үстүү, ортаа болгаш алдыы ораннарда база далайда дириг 
амытан бүрүзүн дыңнап кагдым. Олар: «Дүжүлгеде саадаан Бурганга 
база Хураганга кезээ мөңгеде алгыш-йөрээл, мактал-хүндү, алдар 
болгаш эрге-чагырга бактаазын» — деп ырлажып турдулар. !4Дөрт 
дириг амытан: «Аминь» — деп харыылады. Ирейлер оон донгая кээп 
дүшкеш, мөгейдилер. 


Баштайгы алды таңма 


6 1Мен оон көөрүмге, Хураган чеди танманын биргизин адырып- 

ты. Дөрт дириг амытаннын бирээзи дээр динмирээн дег үн-биле: 
«Чедип кел!» — дээнин дыңнап кагдым. 2Көрүптеримге, мурнумда ак 
аът турду. Аъттың мунукчузунуң холунда ча бар база аңаа дээрбекти 
тывыскан болду. Ынчангаш ол тиилекчинин түрүн тыртынып, тии- 
лээр дээш бар чорду. 3Хураган оон ийиги таңманы адырыптарга, 
ийиги дириг амытанның: «Чедип кел!» — дээнин дыңнап кагдым. 
4 Ынчан өске, хан-шилги аът үнүп келди. Ооң мунукчузунга чер кы- 
рындан тайбыңны хунаар база улусту бот-бодун өлүржүрүнче ыда- 
лаар чөпшээрелди тывыскаш, улуг хылышты берген болду. 

5 Хураган оон үшкү таңманы адырыптарга, мен үшкү дириг амы- 
танның: «Чедип кел!» — дээнин дыңнап кагдым. Көрүптеримге, мур- 
нумда дас кара аът турду. Ооң мунукчузу холунда деңзи туткан болду. 
6 Дөрт дириг амытанның уундан үнген, кижи үнүнге дөмей бир-ле 

дааш дынналып: «Бир хүннүн ажыл төлевири дээш, кызыл-тастын 
биче хемчээлин, база бир хүннүн ажыл төлевири дээш, арбайнын үш 
биче хемчээлин, а үс биле арагага хора халдатпа» — диди. 

7Хураган оон дөрткү танманы адырыптарга, мен дөрткү дириг 
амытанның: «Чедип кел!» — дээн үнүн дыңнап кагдым. 8 Көрүптерим- 
ге, мурнумда бора аът турду. Ооң мунукчузун «Өлүм» дээр база ону 
өлүм оранының ара-албатызы эдерип чорду. Хылыш, аш, аарыг-ар- 
жык азы черлик амытаннар дузазы-биле черниң дөрттүң бир кезээ- 
ниң девискээринге өлүрер эргени оларга берген болду. 

9 Хураган оон бешки танманы адырыптарга, мен өргүл салыр беди- 
гээш баарында турар Бурганның сөзүн медеглээн дээш база шынчы 
херечилели дээш, өлүрткен улусту көрүп кагдым. ! Олар ыыткыр 
үн-биле алгыржып турдулар: «Ыдыктыг болгаш Шынныг Күчүлүг 
Дээрги-Чаяакчы, ам чеже чылзыр сен?! Бисти өлүргени дээш, 
черниң улузундан өжээн негээр шүүгүң кажан болурул?!» И Оларның 
кижи бүрүзүнге хөлбегер ак хеп берди. Оларның эш-өөрүнүн, Хрис- 
тоска база ынчаар бараан болган чалчаларнын, оларга дөмейлештир 
өлүртүп, хилинчек көргеннерниң саны доктааткан хемчээл четкиже- 
ге, ам-даа элээн манаарын оларга чугаалап кагды. 

12 Хураган оон алдыгы танманы адырыпты. Көрүптеримге, чер 
коргунчуг шимчей берди. Хүн караа хылдан аргаан кажыыдал хеви 
дег карарып, ай хан дег кыза берди. 13 Дээрниң сылдыстары, күштүг 
хат силгээн ыяштан чиг смоква чимизи дүшкен дег, черже кээп дүш- 
түлер. 14 Дүрүг дег дүрүлгеш, дээр ажытталып чиде берди. Даг болгаш 
ортулук бүрүзү туружундан шимчей берди. 15 Черниң хааннары база 
чагырыкчылар, шериг баштыңчылары, байлар, эргетеннер база арт- 
кан улус — кулдар-даа, хостуглар-даа куйларже болгаш дагларда хая- 
лар аразынче чашты берген. 16 Олар даглар болгаш хаяларга: «Бисче 
кээп дүжүнер, дүжүлгеде саадаан Бурганның караандан база Хураган- 
ның килеңинден бисти чажырынар!17 Оларның халаптыг килеңиниң 
хүнү келген-дир, кым ону шыдажыр харыктыгыл?» — деп чаннып 
турганнар. 


Израильдиң чүс дөртен дөрт муң кижизи 


1 Мен ооң соонда черниң дөрт булуңунда турар база чаңгыс-даа 
7 хат черже, далайже азы кандыг-даа ыяшче хадывазын дээш, дөрт 
хатты тудуп турар дээрниң дөрт төлээзин көрүп кагдым. 2Оон дириг 
Бурганның таңмазын туткаш, чөөн чүктен кел чыдар дээрниң өске 
төлээзин көрүп кагдым. Ол кургаг чер болгаш далайга хора чедирер 

эргени Бурганның берип кааны дээрниң дөрт төлээзин кый деп, 
ыыткыр алгырды: З«Бурганывыстын хамык чалчаларын демдектеп, 
хавактарынга таңма баспаан шаавыста, черге, далайга азы ыяштарга 
хора халдатпанар». 4 Бурганның таңмазын базып, демдектээн улустуң 
саны чүс дөртен дөрт муң болганын дыңнап кагдым. Олар Израиль- 
диң төрел бөлүк бүрүзүнден үнген улус болган: 5 Иуданың төрел 
бөлүүнден — он ийи муң, Рувимниң төрел бөлүүнден — он ийи мун, 
Гадтың төрел белуунден — он ийи муң, 6 Асирниң төрел белуунден — 
он ийи муң, Неффалимниң төрел бөлүүнден — он ийи муң, Манассия- 
ның төрел белуунден — он ийи мун, 7 Симеоннуң төрел бөлүүнден — он 
ийи муң, Левийниң төрел бөлүүнден - он ийи муң, Иссахарның 
төрел бөлүүнден - он ийи мун, 8 Завулоннуң төрел бөлүүнден - он 
ийи муң, Иосифтиң төрел бөлүүнден - он ийи муң база Вениамин- 
ниң төрел бөлүүнден - он ийи муң кижи болган. 

% Ооң соонда көрүптеримге, мурнумда кымның-даа санап күш чет- 
пези мөөң чон турду. Сөөк-язы, аймак, чон база дыл бүрүзүнден улус 
ында бар чорду. Олар дүжүлгениң база Хураганның баарында хөлбегер 
ак хептерлиг турдулар, а холдарында пальма ыяш будуктары тутку- 
лаан болдулар. ! Олар ыыткыр үн-биле: «Камгалал дужулгеде саадаан 
Бурганывыс болгаш Хурагандан кээр!» — деп алгыржып турдулар. 

п Дээрниң шупту төлээлери дүжүлге, ирейлер болгаш дөрт дириг 
амытанны долгандыр турар чордулар. Олар оон дүжүлгенин баа- 
рынче донгая кээп дүшкеш, Бурганга мөгейип: 12 «Аминь! Алгыш- 
йөрээл, алдар, мерген угаан, өөрүп четтириишкин, мактал-хүндү, 
эрге-чагырга болгаш күчү-күш кезээ мөңгеде бистиң Бурганывыс- 
тыы болур! Аминь!» — деп турдулар. !3 Оон ирейлерниң бирээзи 
менден: «Хөлбегер ак хептер кеткен бо чүү улузул? Олар кайыын кел- 
генил?» — деп айтырды. 

4 Мен аңаа: «Дээрги, силер бодунар билир-ле болгай силер» — деп 
харыыладым. Ол ынчан меңээ мынча диди: «Бо дээрге коргунчуг 
хилинчекти көрүп эрткен улус-тур. Олар боттарының хевин Хураган- 
ның ханынга чуггаш, агартыр арыглап алган. 15 Ынчангаш олар ам 
Бурганның дүжүлгезиниң баарында турупкан, дүн-хүн дивейн, Ооң 
өргээзинде Аңаа бараан болуп турарлар-дыр. Дүжүлгеде саадаан 
Бурган олар-биле кады болуп, камгалаар-дыр. 16 Олар моон соңгаар 
кажан-даа аштап-суксавас. Хүн-даа, оя чиир изиг-даа оларны өрт- 
тендир чиртпес. 1? Чүге дээрге дүжүлгениң ортузунда турар Хураган 
оларның кадарчызы апаар база амыдыралды бээр суг бажынче алгаш 
баар. Бурган оон оларның карааның чажын чодуп бээр». 

Чедиги танма 


1 Хураган оон чедиги танманы адырыптарга, дээрге чартык шак 
8 иштинде ыржым апарды. 2 Мен ынчан Бурганның мурнунда ту- 
рар дээрниң чеди төлээзин көрүп кагдым. Оларга чеди бүрээни бер- 
ген болду. ЗАртыжаар алдын сава туткан дээрниң өске төлээзи 
келгеш, өргүл салыр бедигээштиң мурнунга туруп алды. Бурганга 
шынчы бүгү улустуң мөргүлү-биле катай дүжүлгениң мурнунда өр- 
гүл салыр бедигээшке кывыссын дээш, аңаа эндерик хөй чаагай 
чыттыг чүүлдү берген болду. 4Чаагай чыттыг чүүлдүң ыжы Бурган- 
ның улузунуң мөргүлдери-биле катай дээрниң төлээзиниң холда- 
рындан Бурганче көдүрлүп турду. 5 Дээрниң төлээзи оон артыжаар 
савазын алгаш, ону өргүл салыр бедигээштиң изиг көзү-биле дол- 
дургаш, черже шывадапты. Ол дораан черге дааш-шимээн көң- 
гүреп, диңмирээшкин диңмиреп, чаңнык кызаңнап, чер шимчей 
берди. 


Баштайгы дөрт бүрээ 


6 Чеди бүрээ туткан дээрниң чеди төлээзи этсиринге белеткенип 
алды. 7 Дээрниң бирги төлээзи бүрээзин этсиптерге, хан-биле холуш- 
как долу болгаш от дүшкеш, черниң үштүң бир кезии, ыяштарның 
үштүң бир кезии база хамык оът-сиген өрттенип калды. 

8 Дээрниң ийиги төлээзи бүрээзин этсиптерге, кончуг улуг чалбы- 
рааштыг дагга дөмей бир чүве далайже дүже берди. Далайның үштүң 
бир кезии хан бооп хуула берди. Далайда амылыг амытаннарның 
үштүң бир кезии кырылган, корабльдарның үштүң бир кезии узуткат- 
тынган болду. 

10 Дээрниң үшкү төлээзи бүрээзин этсиптерге, чырыткы дег 
чалбыышталган кончуг улуг сылдыс дээрден хемнерниң, суг 
баштарының уштун бир кезиинче кээп дүштү. И Сылдыстың 
адын Ажыг чашпан дээр. Сугларның үштүң бир кезии кужурзуг 
амданныг апарган. Ол ажыг сугну ишкен эндерик хөй улус өл- 
гүлээн. 

12 Дээрниң дөрткү төлээзи бүрээзин этсиптерге, хүннүң үш- 
түң бир кезии, айның үштүң бир кезии, сылдыстарның үштүң 
бир кезии узуткаттынган, ынчангаш оларның чырыыр үези үш- 
түң биринге кызырлып калган. Хүннүң үштүң бир дуртунда хүн 
караа, а дүннүң үштүң бир дуртунда ай биле сылдыстар чыры- 
вастаан. 

13 Мен оон көрдүнгеш, шаары дээрде кылыйткан эзирни* көрүп 
кагдым. Ол ыыткыр алгырып чорду: «Черде чурттаан улуска халаптыг 
кара халап келди, халагым-на халак! Этсиринге белен дээрниң өске 
үш төлээзиниң бүрээлери удавас эде бээр-дир!» 


Бешки бүрээ 


1Дээрниң бешки төлээзи бүрээзин этсиптерге, мен дээрден чер- 

же кээп дүшкен сылдысты көрүп кагдым. Тамыже эртер өдүгнүң 
дүлгүүрүн аңаа берген болду. 2 Сылдыс тамыны ажыдыптарга, өдүг- 
ден ыш, улуг суугудан үнген дег, бүлгүрлүп эгеледи. Ол ыштан хүн ка- 
раа болгаш дээр кара хөө апарды. 3 Ыш аразындан эндерик шартылаа 
чер кырынче үнүп келген, а оларга скорпионнарныы дег күштү берген 
болду. 4Оът-сигенге, ыяштарга база өске-даа үнүшке хора халдатпа- 
зын оларга чугаалап каан. Ынчалза-даа хаваанда Бурганның таңмазы 
бастынмаан улусту шартылаа шап болур турган. 5 Шартылаага ол 
улусту өлүрбес, а чүгле беш ай дургузунда аарышкы-биле хинчектээр 
эргени берген. Ол аарышкы скорпионнар шакканының аарышкызы 
кара олчаан. 6 Ол хүннерниң дургузунда улус өлүмнү дилей бээр, ын- 
чалза-даа тыппас, чүге дээрге өлүм оларның холунче кирбес. 

ТА мөөн шартылаа дайын-чаага белеткеп каан дайынчы аъттар 
ышкаш көзүлдү. Оларның баштарында алдын дээрбектер дег чүүлдер 
бар, аарын-шырайы кижи арын-шырайынга демейлежир. 8 Оларның 
бажының дүгү херээженнерниң чаъжы дег, а диштери арзылаң азыг- 
лары дег. Шартылааларнын хөректеринде демир дег куяк хеп бар, 
а оларның чалгыннарының даажы чааже дывыржаан аъттар сөөрт- 
кен эндерик хөй дайынчы чуузаларның даажы дег дынналды. 19 Олар 
скорпионнарныы ышкаш кудуруктарлыг болгаш шагар дылдарлыг 
боорда, улуска беш ай иштинде хора чедирер күш ол кудуруктарда 
бар болду. ПТамының ээзи оларның хааны боор, ооң адын еврейлеп 
Аввадон, а гректеп Аполлион дээр. 

12 Баштайгы халап эрте берзе-даа, ам-даа ийизи кээр ужурлуг турган. 

13 Дээрниң алдыгы төлээзи бүрээзин этсиптерге, Бурганның мур- 
нунда турар өргүл салыр алдын бедигээштиң дөрт мыйызындан** 
үнген үннү дыңнап кагдым. М Ол үн бүрээ туткан дээрниң алдыгы 
төлээзинге мынча диди: «Өндүр улуг хем Евфраттың чанында бектеп 





*813 Чамдык бурунгу грек сөзүглелдерде «эзир» эвес, а «дээрниң 
төлээзин» деп бижээн. 

** 913 Дөрт мыйыс — эрте-бурунгу өргүл салыр бедигээштиң дөрт мы- 
йыс — каасталгазы база күчү-күштүң демдээ. 

каан дээрнин дөрт төлээзин хоста». 15 Кижи төрелгетеннин үштүн 
бир кезиин чок кылыры-биле ол шак, хүн, ай болгаш чыл ужун белен 
тудуп келген дээрнин дерт төлээзин хостапты. 16 Аъттыг шеригнин 
саны ийи чус миллион чеде бээр деп дыннадым. 

17 Аъттарны база оларнын мунукчуларын Бургандан ажыдыышкы- 
нымга көрүп турдум. Олар от ышкаш кызыл, сапфир ышкаш караңгы 
көк болгаш күгүр дег сарыг куяк шывыгларлыг чорду. Аъттарның 
баштары арзылаң баштары дег, а оларның аксындан от, ыш болгаш 
күгүр бүлгүрлүп үнүп турду. 18 Аъттарның аксындан бүлгүрлүп үнген 
үш халап: от, ыш болгаш күгүр кижи төрелгетенниң үштүң бир ке- 
зиин кырып кагды. 19 Аъттарның күжү оларның аксында база куду- 
руунда чоруур болду. Ол кудуруктар улусту шап, хора халдадыр 
баштарлыг чыланнар дег чораан. 

20 Кижи төрелгетенниң ол халаптарга кырдырбайн арткан кезээ бо- 
дунуң үүлгеткен херээ дээш, бачыдын билинмээн. Олар буктарга база 
көрүп, дыңнап, кылаштап шыдавас алдын, мөңгүн, хүлер, даш бол- 
гаш ыяш дүрзү-бурганнарга мөгеерин соксатпааннар. 2! Арткан ол 
улус боттарының өлүрүкчү, караң көрнүр, самыыраар болгаш ооржу 
чоруу дээш бачыдын миннип, Бурганче ээлбээн. 


Дээрниң бичии дүрүг туткан төлээзи 


1 1 Мен ооң соонда дээрден бадып олурар дээрниң өске, күчүлүг 
© телээзин керуп кагдым. Ол булутка бургеткен болду, а оон ба- 
жынын кырында челээш чайнап турду. Дээрнин телээзинин арны 
хүн дег, а буттары оттуг чагылар дег болду. 2 Ооң холунда ажыдып 
каан бичежек дүрүг чорду. Ол оң буду-биле далайга, а солагай буду- 
биле кургаг черге туруп алды. 3 Ынчангаш арзылаң алгызы дег ыыт- 
кыр үн-биле алгыра кааптарга, аңаа харыылап, чеди диңмирээшкин 
динмирээр болду. 4Чеди динмирээшкин динмирей кааптарга, мен 
бижииринге белеткени бердим, ынчалза-даа дээрден мынча дээн үн 
дыңналды: «Чеди диңмирээшкинниң чугаалаан чүвезин таңмалап, 
шыгжап ал, ону биживе». 

5 Оон кургаг чер болгаш далайда хары угда турар кылдыр көргеним 
дээрниң төлээзи оң холун дээрже кедурупкеш, 6мөнге чурттап чо- 
руур, дээрни, черни база далайны оларда бар бүгү чүве-биле катай- 
хаара чаяаган Бурганның ады-биле даңгыраглады. Ол мынча диди: 
«Моон соңгаар хуусаа чылзыр деп чүве турбас. 7Дээрнин чедиги 
төлээзи бүрээзин этсиптерге, чалчалары — медээчилеринге дыңна- 
дып кааны дег, Бурган Бодунуң чажыт бодалын төндүр боттандырар!» 

8 Ооң соонда мооң мурнунда дээрден дыңнааным үн база катап ме- 
ңээ чугаалап: «Баргаш, далай болгаш кургаг черде хары угда турар 
дээрниң төлээзиниң холундан ажыда салган дүрүгнү ап ал» — диди. 

9 Мен дээрниң төлээзинге чеде бергеш, бичежек дүрүгнү бээрин 
диледим. Ол меңээ: «Дүрүгнү алгаш, чивит. Ону ажырыптарыңга, ол 
иштиңге ажыг боор, ынчалза-даа аксыңга ары чигири дег амданныг 
боор» — диди. 19 Мен дээрниң төлээзиниң холундан бичежек дүрүгнү 
алгаш, ону чиптим. Аксымга ооң амданы, шынап-ла, ары чигири дег 
болду. Ынчалза-даа ону ажырыптарым билек, ол иштимге ажыш ди- 
ди. ПОон ол меңээ мынча дээн: «Хөй чоннар, аймак-сөөктер, дылдар 
база хааннар дугайында Бурганның медээзин ам база катап суртаал- 


даар ужурлуг сен». 
Ийи херечи 


1| 1Оон меңээ узунун хемчээр мергеге дөмей даянгыыш бергеш, 

мынча деп чугаалады: «Бар, Бурганның өргээзинде Эң ыдыктыг 
черни база өргүл салыр бедигээшти хемчээ, Бурганның өргээзинде 
тейлеп турар улусту сана. 2 Ынчалза-даа даштыкы херим иштин хем- 
чээве, чүге дээрге ону өске чоннар улузунга берипкен-дир. Олар 
ыдыктыг хоорайны дөртен ийи ай дургузунда чаза базып кээрлер. 
3 Мен Бодумнун ийи херечимге күштү бээр мен. Олар хеден хеп кет- 
кеш, бир муң ийи чүс алдан хүн дургузунда Бурганның медээзин сур- 
таалдап кээрлер». 4Ол херечилер дээрге ийи оливка ыяжы болгаш 
черниң Дээрги-Чаяакчызының мурнунда турар ийи чырыткы ол-дур. 
5 Оларга хора халдадыр дээн кандыг-бир кижи турар болза, херечи- 
лерниң аксындан от аттыккаш, дайзыннарын өрттендир чиптер. Ын- 
чангаш кым оларга хора халдадыксааныл, ынчалдыр өлүртүп каар. 
6Олар Бурганның медээзин суртаалдап чоруур үеде чаъс чагбазын 
дээш, дээрни хаар эргени оларга берген. Херечилерде ол ышкаш 
сугларны хан кылдыр хуулдуруптар база черни кандыг-даа айыыл-ха- 
лап-биле, кажан күзей-дир, ынчан узуткаар эрге бар. 

7 Ийи херечи боттарының медээзин төндүр суртаалдаптары билек, 
тамыдан үнүп кээр араатан оларже халдаар. Араатан оларны тии- 
лээш, базып каар. 8 Херечилернин өлүг мага-боттары оларның Дээр- 
ги-Чаяакчызының хере шаптырткан чери болур улуг хоорайның 
кудумчуларынга чыдар. Ол хоорайның ойзу демдектээн ады — Содом 
азы Египет. Хамык чоннарның, аймактарның, сөөк-языларнын 
база дылдарның улузу оларның өлүг мага-боттарынче үш чартык хүн 
кайгап кээр болгаш оларны хөөржүдерин чөпшээревес. 19 Оларның 

калганы дээш, чернин чурттакчылары өөрүп-хөглээр база дойлаар, 
аразында белек солчур, чүге дээрге ол ийи медээчи кижи төрелгетен- 
ге ХӨЙ хилинчекти эккелген. 

и Ынчалза-даа үш чартык хүн эрткенде, Бургандан келген амыды- 
ралды чаяар тыныш медээчилерже сиңниге берген, оон олар туруп 
келгеннер. Оларны көрген хамык улус аажок корткан. 12 Ийи медээчи 
оон дээрден ыыткыр үннүң оларга: «Бээр үнүп келиңер!» — дээнин 
дыңнап каан. Олар дайзыннары көрүп турда, оларның мурнунга бу- 
лут кырынга дээрже көдүрлүп үне бергеннер. 

13 Таптыг-ла ол өйде чер аажок күштүг шимчээш, хоорайның оннун 
бир кезии буступ калган. Чеди муң кижи өлген, арткан улус коргуп- 
сүртеп, дээрде Бурганны алдаржыдып турган. 

14 Ийиги халап ынчалдыр эрткен, ынчалза-даа үшкү халап кел 
чыткан. 


Чедиги бүрээ 


15 Дээрниң чедиги төлээзи бүрээзин этсиптерге, дээрден: «Бо деле- 
гейни чагырар эрге ам Дээрги-Чаяакчывыстын, Ооң шилээн Христо- 
зунуң эргезинде апарган, Ол ам кезээ мөңгеде чагырар-дыр!» — дээн 
ыыткыр үннер дыңналды. 

16 Бурганның мурнунга боттарының дүжүлгелеринде олурган чээр- 
би дөрт ирей доңгая кээп дүшкеш, Бурганга мөгейдилер. 17Олар 
мынча дишти: «Ам бар, черле турган Күчүлүг Дээрги-Бурган-Чаяак- 
чы, Сээң өндүр улуг Чагыргаңны Бодуңнуң холуңче ап, чагырып эге- 
лээнин дээш, Сеңээ өөрүп четтирдивис. 18 Өске чүдүлгелиг хамык 
улус килеңнеп турду, а ам Сээң килеңиңниң шагы келген-дир. Өлүг- 
лерни шиидер болгаш Сээң чалчаларыңны, медээчилериңни база 
Сеңээ шынчы улусту, Сени хүндүткеп көөр улуг, биче бүгү улусту 
шаңнаар үе келген-дир. Черни узуткап турарларны чок кылыр үе кел- 
ген-дир!» 19Дээрде Бурганның өргээзи ажыттынып, көстү берди. Ду- 
гуржулга-чагыгның аптаразы ында турарын көрдүм. Ооң соонда 
кызаңнааштар кызаннап, динмирээшкин динмиреп, чер шимчей 
берген база улуг долу дүжүпкен. 


Херээжен биле улу 


1 1 Оон дээрге өндүр улуг бадыткал демдээ — хүн кеткен херээжен 
2 көстүп келди. Ооң буттарының адаанда ай бар, а бажында он 
ийи сылдыстан бүткен дээрбек бар чорду. 2 Ол херээжен сааттыг бол- 
ду. Ооң божуур ай-хүнү үнген бооп, эъди аарыырга, алгырып турду. 

3 Дээрге ооң соонда өске бадыткал демдээ — чеди баштыг, он мыйыс- 
тыг аажок улуг кызыл улу көстүп келди. Ооң баштарында чеди оваа- 
дай бар болду. 4Оон кудуруу дээрден сылдыстарнын үштүң бир 
кезиин дүжүр ширбээш, черже шывадапты. Херээжен божуптары 
билек, ооң Чаш төлүн сыырыптар дээш, улу ооң баарында турду. 
5 Херээжен бүгү чоннарны демир кымчы-биле чагырар Оол божуп ал- 
ган. Ынчалза-даа ооң Оглун алгаш, Бурганче база Ооң дүжүлгезинче 
аппарган. 6А херээжен ээн ховуже, Бурганның аңаа белеткеп кааны 
черже дезипкен, орта ол дээш, бир муң ийи чүс алдан хүн дургузунда 
сагыш салып кээр ужурлуг турган. 

7Дээрге ооң соонда дайын эгеледи: Михаил база аңаа чагырткан 
дээрниң төлээлери улуга удур, а улу бодунуң төлээлери-биле оларга 
удур демисежип үндү. 8 Ынчалза-даа улу күш четпейн барып, бодунуң 
төлээлери-биле кады дээрге турар черин чидирипкен. 9 Бүгү делегей- 
ни дуурайлаан, эрлик база удурланыкчы деп адаткан ол аажок улуг 
улу, эрте-бурунгу чылан бодунуң төлээлери-биле кады черже дүжүр 
октаттырыпкан. 

10 Мен ынчан дээрден ыыткыр үннү дыңнап кагдым: «Ам камга- 
лал келген-дир. Ам бистиң Бурганывыс Хаан болур эргезин көргүс- 
кен-дир! Ам Ооң шилээн Христозу Бодунуң эргезин көргүскен-дир! 
Бурганывыстың мурнунга туруп алгаш, эш-өөрүвүстү хүндүс-даа, 
дүне-даа буруудадып келген буруудадыкчы дээрден дүжүр октат- 
кан-дыр. ! Бистиң эш-өөрүвүс ону Хураганнын ханы болгаш алыс 
шынны херечилээни-биле тиилээн-дир. Олар өлүрүнден-даа чал- 
данмайн, амы-тынын харамнанмаан-дыр. 2 Ынчангаш өөрүп-ба- 
йырлаңар, дээрлер база дээрлерниң чурттакчылары! А чер биле 
далай, ат болур силер, чүге дээрге эрлик силерже бадып келген-дир! 
Ол хөлчок килеңнээн, чүге дээрге ооң үези көңгүс эвээш артканын 
билир-дир». 

13 Черже дүжүр октадыпканын билип кааш, улу Оолду божаан 
херээженни истеп сүрүп эгелээн. № Ынчалза-даа херээженге ээн 
ховуга турар чер белеткеп каан бооп, ынаар ужупсун дээш, аңаа 
улуг эзирниң ийи чалгынын берген болду. Орта ону үш чартык 
чыл дургузунда ажаап-карактап, улудан дестирип кээр турган. 
15 Улу ооң соонда, херээженни чууй шаап аппарзын дээш, аксындан 
сугну хемгилештир үндүр бүлгүрүптү. 196 Ынчалза-даа чер херээженге 
дузалашты: ол бодунуң аксын ажыткаш, улунуң аксындан аккан 
сугну ажырыпты. И Улу херээженге медээжок киленнээш, оон ар- 
тып калган ажы-төлү-биле, Бурганның айтыышкыннарын сагаан, 

Иисусту шынныы-биле херечилээн улус-биле чаалажыр дээш чо- 
рупкан. 
18 Улу далай эриинге туруп алган". 


Ийи араатан 


1 1Мен ынчан далайдан үнүп орар араатанны көрүп кагдым. Ол 
3 он мыйыстыг болгаш чеди баштыг, а мыйыстарында он оваа- 
дайлыг болду. Ооң баштарында Бурганны дорамчылаан аттар би- 
жээн. 2 Мээң көрүп кааным араатан ирбишке дөмей, ооң аспактары 
адыгныы дег, а аксы арзылаңныы дег чорду. Улу ол араатанга бодунуң 
күчүзүн, бодунуң дүжүлгезин база бодунуң аажок улуг эргезин дүжүп 
берипкен. 3 Араатаннын бир бажында өлүмнүг балыг-даа бар ышкаш 
көзүлдү, ынчалза-даа ол балыы сегий берген чорду. Бүгү делегейниң 
улузу кайгап-харап, араатанны эдерип турду. 4Араатанга бодунуң 
эргезин дүжүп бергени дээш, кижи бүрүзү улуга мөгейди. Улус 
араатанга база мөгейип, мынча дижип турду: «Бо араатанга кым 
эннежирил, ооң-биле кым месилдежип шыдаарыл?» 

5 Бурганны дорамчылаан, турамык сөстер эдерин аңаа чөпшээрээн 
болду. Ол дөртен ийи ай дургузунда чагырар эргени алган. 6 Араатан 
аксын ашкаш, Бурганны, Ооң адын, Ооң чурттаан черин база дээр- 
ниң бүгү чурттакчыларын одап, каргап эгелээн. 7 Бурганның улузу- 
биле чаалажыр болгаш оларны тиилээр эргени база аңаа берген. Ол 
ышкаш аймак, чон, дыл база сөөк-язы бүрүзүн чагырар эргени аңаа 
берген. $ Черде чурттаан хамык улус, өртемчейни чаяарынын бетин- 
де-ле өргүлге салган Хураганда бар амыдыралдың номунче аттарын 
киир бижээннеринден өскелери, араатанга мөгейдилер. 

9 Дыңнаар кулаа бар хамык улус дынназын! !Тудуп алгаш баар 
ужурлуг кижини тудуп алгаш баар. Хылыштан калыр ужурлуг кижи- 
ни хылыш шанчып каар“. Ынчан Бурганның улузундан шыдамык 
чорук болгаш бүзүрел негеттинер. 

п Мен оон черден үнүп орар өске араатанны көрүп кагдым. Ол 
хураганныы дег ийи мыйыстыг, ынчалза-даа улу ышкаш чугаалаар 
болду. 2 Ол бирги араатанның өмүнээзинден ооңуу ышкаш бүрүн 





* 218 Чамдык очулгаларнын сөзүглелинде 12-ги эгенин 18-ки шүлүүн 
13-кү эгениң 1-ги шүлүүнче көжүргеш, «Мен далай эриинге туруп ал- 
дым» (Иоанн боду дээни ол) дээн уткалыг кылдыр киирген. 

ээ 1310 Бо сөстерниң өске утказы: «Туттуруушкунче аппар чоруур 
кижи боду туттуругга баар. Хылыш-биле өлүрүп турар кижи боду 
хылышка шаштырып аар» — бооп чадавас. 

эргени эдилеп, бүгү бо делегейни база ында чурттаан хамык улусту 
өлүмнүг балыы сегий берген бирги араатанга мөгееринче албадап 
турду. 13 Ийиги араатан өндүр улуг кайгамчык чүүлдерни кылган: улус 
көрүп турда отту безин дээрден бадырып турган. 4 Ийиги араатанга 
биргизиниң өмүнээзинден кайгамчык чүүлдер кылыр арганы берген. 
Ынчангаш ол черде чурттаан хамык улусту ооң ачызында дуурайлап 
каапкан. Ол черниң чурттакчыларынга хылыш-биле өлүмнүг балыг- 
латса-даа, өлбейн барган бирги араатанның дүрзүзүн шуткуурун ду- 
жааган. 15 Ийиги араатанга биргизинин дүрзүзүнче амыдыралды киир 
тынар арганы бээрге, ол дүрзү чугаалаптар база аңаа мөгейбээн хамык 
улусту өлүрүп шиидерин дужааптар харыктыг апарган. 16 Ийиги араа- 
тан бүгү улусту: улуг, бичии, бай, ядыы, хостуг, кул деп ылгал чокка, 
оң холунга азы хаваанга таңма бастыртып, демдектедиринче албадай 
берген. 17 Ындыг демдек чок кижи бүрүзү чүнү-даа садып аар азы садар 
эрге чок турган. А ол демдек дээрге араатанның ады азы ол атты көр- 
гүскен сан болур. 18 Ол чүүл мерген угаанны негээр. Угаанныг кижи 
бүрүзү араатанның санын санап үндүрүп шыдаар, чүге дээрге ол сан 
кижи амытанның адынга дүгжүр алды чүс алдан алды деп сан болур. 


Хураган болгаш камгалал 


1 4 1 Мен оон көөрүмге, Сион даанда Хураган турду. Ооң Бодунуң 

болгаш Адазының адын хавактарында бижип демдектээн чүс 
дөртен дөрт муң кижи Хураган-биле кады турар болду. 2 Шуралгак- 
тың мөөрээни, диңмирээшкинниң диңмирээни азы чадаганнарга 
ойнаан хөгжүмчүлерниң аялгазы дег, дээрден дагжаан үннү дыңнап 
кагдым. 3 Дүжүлгениң баарынга, дөрт дириг амытан болгаш ирейлер- 
ниң мурнунга улус чаа йөрээл ырын ырлажы берди. Ол ырны бүгү ки- 
жи төрелгетенден чүгле олар, черден камгалал алган чүс дөртен дөрт 
муң кижи, өөренип ап шыдаар турган. 4Олар дээрге херээжен кижиге 
дээп көрбээн, боттарын арыг хевээр кадагалап арткан улус-тур. Олар 
дээрге, Хураган кайнаар-даа барза, Ону эдерер улус-тур. Оларны бүгү 
кижи төрелгетенден шилээш, хостап каан; Бурганга база Хураганга 
өргүп салган баштайгы дүжүт дег улус ол-дур. 5 Оларның аксы меге 
сөстү кажан-даа этпээн, оларда кемниг, бужар чүү-даа чок. 


Дээрниң үш төлээзи 


6 Мен оон шаары дээрде ужуп чоруур дээрниң өске төлээзин көрүп 
кагдым. Черде чурттаан бүгү улуска: сөөк-язы, аймак, дыл база чон 
бүрүзүнге медеглээр дээни мөңге Буянныг Медээ ында бар болду. 


Ажыдыышкын 14 593 





7Ол ыыткыр мынча диди: «Бурганны хүндүленер, Ону алдаржыдыгп 
мактанар, чуге дээрге Оон кижи төрелгетенни шиидер үе-шагы кел- 
ген-дир. Дээрнин, чернин, далайнын болгаш суг баштарынын Чая- 
акчызы — Бурганга мөгейинер!» 

8 Дээрнин бирги телээзинин соондан ийигизи эдерип: «Ол буурады! 
Өндүр улуг Вавилон буурады! Ол хамык чоннарны оон арагазын — оон 
самыыралынын ажыг арагазын ижеринче албадаан турган» — деп бар 
чытты. 

9 Дээрнин баштайгы ийи төлээзиниң соондан үшкүзү эдерип, 
ыыткыр мынча деп чорду: «Араатанга азы ооң дүрзүзүнге кажан-бир 
шагда мөгеер база хаваанга азы холунга ооң таңмазын бастырып алыр 
10 кижи Бурганның киленинин савазынче куткан Ооң киленинин 
чалан арагазын ижер. Ындыг кижини дээрниң ыдыктыг төлээлери- 
ниң база Хураганның мурнунга отка кыпкан күгүрге хилинчектээр. 
п Оларны хинчектээн оттуң ыжы кезээ мөңгеде өрү көдүрлүр, ын- 
чангаш араатанга азы ооң дүрзүзүнге мөгейген база ооң ады-биле 
демдектеткен улуска хүндүс-даа, дүне-даа амыр-дыш турбас». 
12 Бурганның айтыышкыннарын сагыыр болгаш Иисуска бүзүрээр, 
Бурганга шынчы бүгү улустан шыдамык чорук негеттинер. 

13 Мен ынчан дээрден мынча дээн үннү дыңнап кагдым: «Мону 
бижип каг: амдан эгелээш, Дээрги-Чаяакчыга бараан болуп тура, 
өлген улус — амыр-чыргалдыг. Сүлде мынча деп турар: „Олар ам 
боттарының аар-берге ажыл-херектеринден дыштанып ап болур, а 
ажыл-херектери оларны эдерер-дир“». 


Черниң дүжүдү 


4 Мен оон көөрүмге, мурнумда ак булут тур. Ында Кижи амытан 
Оглунга дөмей Кижи саадап олур, Ооң бажында алдын дээрбек, а хо- 
лунда чидиг хол кадыыры бар болду. !5 Ооң соонда Бурганның өргээ- 
зинден дээрниң өске төлээзи үнүп келгеш, булутта саадаан Кижиже: 
«Хол кадыырын туткаш, кес-ле, чүге дээрге черде дүжүт быжып, 
ажаалда үези келген-дир» — деп алгырды. 16 Оон булутта саадаан Ки- 
жи хол кадыырын черже карбаш кылгаш, черниң дүжүдүн ажаап 
каапты. 

17 Оон Бурганның дээрде өргээзинден дээрниң өске төлээзи үнүп 
келди. Ол база холунда чидиг хол кадыырлыг болду. !8 Ооң соонда 
өргүл салыр бедигээштен отту чагырар эргелиг дээрниң база бир 
төлээзи үнүп келди. Ол холунда чидиг хол кадыырлыг дээрниң 
төлээзинге: «Хол кадыырың туткаш, черниң виноград шөлүнде 

салбактарны кес-ле, чүге дээрге виноград быжа берген-дир» — деп 
ыыткыр алгырды. 8 Дээрниң төлээзи хол кадыырын черже карбаш 
кылгаш, виноградты ажаагаш, ону Бурганның өндүр улуг килеңи- 
ниң чулук сы базар оңгарынче октапты. 20 Виноградты ол хоорай 
даштында турар онгарга сы баскан, оортан хемгилештир агып бат- 
кан хан аъттың бажы четкижеге тереннеп, бир муң алды чүс стадий* 
черже ага берди. 


Сөөлгү чеди халап 


1 1 Мен ооң соонда дээрге база бир өндүр улуг болгаш кайгамчык 
5 бадыткал демдээн керуп кагдым: чеди халап эдилээн дээрнин 
чеди төлээзи ында көзүлдү. Ол чеди халап халаптарнын сөөлгүзү бол- 
ду, чүге дээрге Бурганнын килени оларга доктаар чүве-дир. 

2Мен оон от-биле холушкан шилден далайга дөмей бир чуве көр- 
дум, аол ышкаш араатанны, оон дурзузун база оон ады болур санны 
тиилээн улусту кердум. Олар Бурганнын берген чадаганнарын тут- 
каш, шилден далай чанынга туруп алгаш, 3 Бурганның чалчазы Мои- 
сейнин ырын база Хураганнын ырын ырлажып турдулар: «Бурун 
Күчүлүг Дээрги-Бурган-Чаяакчы, Сээң ажыл-херээн өндүр чаагай, 
кайгамчык-тыр! Сээн оруктарын чептуг болгаш алыс шынныг-дыр, 
чоннарнын Хааны!** 4Сенден кортпас кижи бар бе, о Дээрги-Чаяак- 
чы? Сээн адынны алдаржытпас кижи тыптыр бе? Чугле Сен ыдыктыг 
сен! Хамык чоннар чедип келгеш, Сенээ мегеерлер, чуге дээрге Сээн 
чептуг ажыл-херээнни шупту улус керуп турар». 

5 Мен оон соонда дээрде Бурганнын ергээзи — херечилелдин чады- 
ры — ажыттына бергенин көрүп кагдым. 6 Оон Бурганның өргээзин- 
ден сеелгу чеди халап эдилээн дээрнин чеди телээзи унуп келди. 
Олар чайынналчак ак арыг лён хеп кеткен, хөректеринде алдын ко- 
жаалар куржанган болду. 7 Дөрт дириг амытанның бирээзи ынчан ке- 
зээ мөңгеде чурттаан Бурганның килеңи долган чеди алдын саваны 
дээрниң чеди төлээзинге үлеп берди. 8 Бурганның алдары болгаш 
күчүзүнүң ыжы Ооң өргээзин дола берип, дээрниң чеди төлээзиниң 
эккелгени чеди халап төнмээн шаанда, Бурганның өргээзинче кым- 
даа кирип шыдаваан. 





* 1420 Стадий — грек узунунун хемчээ. Бир стадий 190 метрге дең- 
нежир. 

** 153 Чамдык бурунгу грек сөзүглелдерде «Чоннарның Хааны» эвес, 
а «Ыдыктыг улустуң Хааны» деп бижээн. 

Бурганнын киленинин чеди савазы 


1 6 1Мен оон Бурганнын өргээзинден ыыткыр үннү дыннап каг- 
дым. Үн дээрнин чеди төлээзинге: «Баргаш, Бурганнын килени 
долган чеди саваны черже тө чажыптыңар!» — диди. 

2 Дээрниң бирги төлээзи чоруткаш, бодунуң савазын черже тө ча- 
жыпты. Араатанның таңмазы-биле демдектеткен, ооң дүрзүзүнге 
мөгейген улус коргунчуг болгаш аарышкылыг оюлган балыгларлыг 
апарды. 

3 Оон дээрниң ийиги төлээзи бодунуң савазын далайже тө ча- 
жыпты. Суг өлүг кижи ханы дег хан бооп хуулгаш, далайда амылыг 
амытан артпады. 

4Оон дээрниң үшкү төлээзи бодунуң савазын хемнер болгаш суг 
баштарынче тө чажыптарга, олар хан бооп хуула бердилер. 5 Дыңнаа- 
рымга, суг дээш харыылаар дээрниң төлээзи мынча деп чугаалады: 
«Ам бар болгаш кезээ мөнгеде турган Ыдыктыг Бурган, Сээң үндүр- 
ген шииткелин чөптүг-дүр. 6 Чүге дээрге улус Сеңээ шынчы улустуң 
база медээчилерниң ханын төккен-дир. Ынчангаш Сен оларга ханны 
ижиртиптин. Олар чогууру-биле кеземче алган-дыр». 7 Мен оон өргүл 
салыр бедигээштен: «Бүрүн Күчүлүг Дээрги-Бурган-Чаяакчы, Сээң 
шииткелдериң чөптүг болгаш алыс шынныг-дыр» — дээн үннү дын- 
нап кагдым. 

8 Оон дээрниң дөрткү төлээзи бодунуң савазын хүнче тө чажыпты. 
Улусту от-биле оя чиртир эргени хүнге берген болду. Оларны шы- 
дажыр аргажок от өрттендир чипкен, ынчалза-даа олар халаптарны 
чагырар эргелиг Бурганның адын одап, каргап турдулар. Олар бот- 
тарының бачыттарын миннип, Бурганче ээлбедилер база Ооң адын 
алдаржытпайн бардылар. 

1 Оон дээрниң бешки төлээзи бодунуң савазын араатаннын 
дүжүлгезинче тө чажыптарга, ооң чагыргазы дүмбейже дүлнү берген, 
а улус аарышкыдан дылдарын ызырып турду. п Олар аарышкызы 
болгаш балыг-бышкыны дээш, дээрде Бурганны одап, каргап тур- 
ганнар, ынчалза-даа боттарының бачыттыг оруктарындан өскээр 
барбадылар. 

12 Оон дээрниң алдыгы төлээзи бодунуң савазын Евфрат деп улуг 
хемче тө чажыпты. Чөөн чүктен кээр хааннарга орук ажыдып, хем- 
ниң суу кадып калды. !3 Мен ынчан бөзүр пагаларга дөмей үш букту 
көрүп кагдым. Олар улунуң, араатанның болгаш меге медээчиниң ак- 
сындан үнүп келдилер. МОЛ буктар кайгамчык чүүлдерни кылыптар 

болдулар. Бүрүн Күчүлүг Бурганның өндүр улуг хүнү кээрге, чаала- 
жыры-биле оларны чыып алыр дээш, бо делегейниң хамык хаанна- 
рын эргий кезип, ол үш бук чорупту. 

15 «Дыннанар, Мен, оор дег, хенертен кээр мен. Улус мурнунга 
бужартап, чанагаш үне халып келбес дээш, хевин белеткеп алган, 
одуг чыдар кижи амыр-чыргалдыг». 

16 Буктар хамык хааннарны еврей дылда Армагеддон дээр черже 
чыып эккелген. 

17 Оон дээрниң чедиги төлээзи бодунуң савазын агаарже тө чажып- 
ты. Бурганның өргээзинде* дүжүлгеден ыыткыр үн дыңналып: «Бот- 
танган-дыр!» — диди. 18 Ынчан чанныктар кызаңнап, дааш дагжап, 
диңмирээшкин диңмирээш, коргунчуг чер шимчээшкини болду. 
Кижини чаяаган үеден бээр чер ындыг күштүг шимчеп көрбээн! Ха- 
лаптыг-ла чер шимчээшкини! !9 Улуг хоорай үш кезекке чарлы берген 
база бүгү чурттарның хоорайлары буступ дүшкен. Бурган улуг хоорай 
Вавилонну бодап келгеш, Бодунуң савазындан килеңиниң арагазын 
аңаа ижиртипти. 29 Хамык ортулуктар чидип, даглар артпады. 2! Дээр- 
ден улусче бирээзи-ле дөртен кил чыгыы аар долу дүжерге, улус долу 
халавы дээш, Бурганны каргап турду, чүге дээрге ол халап шуут кор- 
гунчуг болган. 


Самыыраан херээжен болгаш араатан 


1 1Оон соонда чеди сава туткан дээрниң чеди төлээзиниң би- 
РА рээзи меңээ чедип келгеш, мынча диди: «Дуу ынаар бараалы, 
мен сеңээ сурагжаан самыыраан херээженниң канчаар кеземче 
алырын көргүзүп берейн. Ол дээрге хөй суглар чанында туттунган өн- 
дүр улуг хоорай-дыр. 2 Черниң хааннары ооң-биле самыырап турган, 
а бо делегейниң улузу ооң самыыралының арагазын эзиртир ижип 
турган». 

3 Мени оон Сүлде башкаргаш, ээн ховуже аппарган. Мен аңаа кы- 
зыл араатан мунган херээженни көрүп кагдым. Ол араатан Бурганны 
дорамчылаан аттар-биле үпчү бодун шыптынган, чеди баштыг бол- 
гаш он мыйыстыг болду. 4 Херээжен кып-кызыл болгаш хүрен-кызыл 
хааннар кедер хептиг, алдын болгаш үнелиг эртине даш база ак шуру 
каасталгаларлыг болду. Ол холунда самыыраар чоруунуң бужар-багы 
болгаш хир-чуду-биле долган алдын савалыг чорду. 5 Ооң хаваанда: 





*1617 Чамдык бурунгу грек сөзүглелдерде «Өргээзинде» деп сөске 
«Дээрде турар» деп сөстерни немээн. 

«Өндүр улуг Вавилон, бо делегейнин хамык самыырааннарынын база 
бужар-багынын иези» — деп чажыт уткалыг атты бижээн. 6Ол херээ- 
жен Бурганнын улузунун база Иисусту херечилээн, Анаа шынчызы 
дээш өлүрткен улустун ханын ишкеш, эзирээн болду. Мен ону көр- 
геш, аажок кайгадым. 

7«Чуге кайгаарың ол? — деп, дээрниң төлээзи менден айтырды. — 
Мен сенээ бо херээженнин база оон мунганы чеди баштыг, он 
мыйыстыг араатаннын чажыдын чугаалап берейн. 8 Сээң кергенин 
араатан кажан-бир шагда дириг турган, а ам өлүг. Ынчалза-даа ол 
тамыдан ам бир туруп кээр, оон ылап шын елумунче чоруптар. Атта- 
рын бо делегейни чаяар бетинде-ле амыдыралдын номунче киир 
биживээн чернин чурттакчылары араатанче көргеш, кайгап каарлар: 
ол кажан-бир шагда дириг турган, ам өлүг, ындыг-даа болза катап 
чедип кээр. Ол бүгүнү билип аар дизе, мерген угаан херек. Чеди 
баш дээрге херээженниң орары чеди тей-дир, ол ышкаш чеди хаан- 
дыр. 1 Оларның бежи дүжүп калган, бирээзи ам-даа чагырбышаан, 
өскези ам-даа келбээн, а чедип келгеш, маңаа көнгүс үр эвес үеде 
турар. И Кажан-бир шагда дириг турган, а ам өлүг араатан — сески 
хаан-дыр. Ол баштайгы чеди хаанга хамааржыр болгаш бодунуң 
өлүмүнче бар чыдар. 

2 Сээң көрүп турарың он мыйыс дээрге ам-даа чагырып эгеле- 
вээн он хаан-дыр. Ынчалза-даа оларга араатан-биле кады бир-бир 
шак чагырар эргени бээр. !3 Олар шуптузу чаңгыс сорулгалыг, а 
боттарының күжү биле эргезин араатанга бериптерлер. 4 Олар 
Хураган-биле чаалажырлар, ынчалза-даа Ол Ооң шилээш, кый 
деп алганы, Аңаа шынчы улус-биле кады оларны базып каар. Чүге 
дээрге Ол тергиидээннерниң Дээргизи болгаш хааннарның Хаа- 
ны-дыр». 

15 Дээрнин төлээзи оон менээ мынча диди: «Самыыраан херээжен- 
нин оруп турар черинде сээн кергенин суглар бар ийик. Ол дээрге ян- 
зы-буру аймактар, чоннар, сөөк-язылар база дылдар-дыр. !6 Сээң 
кергенин он мыйыс болгаш араатан боду самыыраан херээженни 
кербестей бээр. Олар ону хоозураткаш, шалдан-чанагаш кааптарлар, 
оон мага-бодун сыырып, от-биле чиртирлер. 17Чүге дээрге Бурган- 
нын сөстери бүтпээн шаанда, чагырар эргени араатанга бээр дээн 
Оон тура-соруун күүседир күзелди Бурган он хааннын чүректеринге 
тывылдырган. 18Сээн кергенин херээжен дээрге чернин хааннарын 
чагырган ендур улуг хоорай ол-дур». 

Вавилоннуң буурап душкени 


1 1Мен оон соонда дээрниң өске төлээзин көрүп кагдым. Ол дээр- 
8 ден бадып олурду. Ооң эрге-чагыргазы кончуг улуг база ооң өн- 
дүр чаагайы черни шыва хаяаландыр чырыдыпты. 2Дээрнин төлээзи 
ыыткыр алгырды: «Ол буурады, улуг хоорай Вавилон буурап дүштү. 
Ол ам буктарның, четкерлерниң чурттаар чери, чүүл бүрү хирлиг 
куштарның база хирлиг, бужар араатан аңнарның* хоргадалы апар- 
ган. Чүге дээрге бүгү чоннар ооң самыыралының калчаалыг арагазын 
пактааннар. 3 Черниң хааннары ооң-биле кады будалып, бүгү деле- 
гейниң садыгжылары ооң самыын каас-коязындан байып турганнар». 

4 Мен оон дээрден өске үннүң мынча дээнин дыңнап кагдым: «Мээң 
улузум, ооң бачыдынга киришпес дээш база ооң кеземчезинге тава- 
рышпас дээш, ол хоорайдан үнүп чоруңар. 5 Чүге дээрге ооң бачыттары 
дээрже дүндүүштелип үне берген-дир, а Бурган ооң хамык кемниг хе- 
ректерин утпаан-дыр. 6 Ооң силерни аажылап келгени дег, аңаа база 
ындыг хамаарылгалыг болуңар, ооң кылган херектерин ийи дакпыр 
аар кылдыр эгидинер. Ооң силерге берип турган арагазындан ийи 
дакпыр ажыг араганы ооң дашказынче кудуп бериңер. 7 Ол кайы хире 
алдарны, каас-коя чуртталганы бодунче хаара тыртып туржук, ынча 
хөй хилинчекти, ажыг-шүжүгнү аңаа беринер. Чүге дээрге ол: „Дүжүл- 
геде кадын ышкаш саадап ор мен! Дулгуяк кадай эвес-тир мен. Кажан- 
даа ажыг-шүжүг көрбес мен!“ — деп бодунга боду мактанмышаан- 
дыр. 8 Ындыызы дээш, ону бир-ле хүн эндерик айыыл-халап: өлүмнүг 
аарыг-аржык, ыы-сыы болгаш аш-чут таварыыр. Ол отка өрттенип 
каар, чүге дээрге ону шиидер Дээрги-Бурган-Чаяакчы күчүлүг-дүр». 

Ооң-биле кады будалып, мага ханып турган черниң хааннары 
хоорайны хуюктаан өрттүң ыжын көргеш, ооң ажыын ажып ыглажы 
бээрлер. ! Ооң хилинчээн улежиринден коргуп, ырадыр туруп алгаш: 
«Кара халап! О, өндүр улуг хоорай, аа халак! О, күчүлүг Вавилон! Чаң- 
гыс шак иштинде Бурган сени кезетти!» — деп халактаарлар. 

п Бо делегейниң садыгжылары база ооң ажыын ажып ыглажырлар, 
чүге дээрге оларның бараанын ам кым-даа албастай бээр. Ам кым- 
даа оларның алдынын, мөңгүнүн, үнелиг эртине даштарын база ак 
шурузун, лён пөстерин, хүрең-кызыл хептерин, торгузун база кып-кы- 
зыл пөстерин, ховар ыяжын, чаан азыындан янзы-бүрү кылыгларын, 


* 182 Чамдык бурунгу грек сөзүглелдерде «База хирлиг, бужар араатан 
аңнарның» деп сөстер таварышпайн турар. 

үнелиг ыяжын, хүлерин, демирин база маны дажын, !Зчемге каар уне- 
лиг холуксааларын, чаагай чыттыг артыжаар чүүлдерин, арагазын, 
үзүн, далганын база кызыл-тазын, бода малын, хойларын, аьттарын 
база чуузаларын, кулдарын база улустун мага-бодун, амы-тынын хе- 
реглевестей бээр. МСадыгжылар Вавилонга мынча дээрлер: «Сээң 
аажок эдилексээнин хамык унелиг чүүлдер ам сенде чок-тур. Хамык 
эртине-байлаан, каас-кояан эстип чиде берди, сен ам оларны кажан- 
даа эгидип ап шыдавас сен». 

15 Хоорай-биле садыглажып тургаш, оон ачызында байый берген 
садыгжылар оон хилинчээн улежиринден корткаш, ырадыр туруп 
аарлар. Олар ооң ажыын ажып ыглажып, 16 мынча дээрлер: «Кара ха- 
лап! О, өндүр улуг хоорай, аа халак! Ол үнелиг чуга лёндан, хурен-кы- 
зыл база кып-кызыл пөстерден каас-коя хептер кедер, алдындан, 
үнелиг эртине даштардан база ак шурудан каасталгаларлыг турган. 
17 Ол хире эртине-байлакты чаңгыс-ла шак иштинде узуткап каапты!» 
Шупту корабльдар башкарыкчылары, корабльдарда эжиндирип чо- 
руур улус, далайжылар база далай ачызында амыдырап чоруур шупту 
улус ырадыр турупкан турдулар. 18 Олар ону хуюктаан өрттүң ыжын 
көргеш, алгыржып турдулар: «Бо өндүр улуг хоорайга өске кандыг 
хоорай эннежирил?» !9 Олар кажыыдалдан баштарын хул-биле бызап, 
ыы-сыызын төп, алгыржып турдулар: «Кара халап! О, өндүр улуг хоо- 
рай, аа халак! Далайга эжиндирген хамык улус ооң эртине-байлаа- 
биле байып чорду. Ол чангыс-ла шак иштинде хоозурады. 2 Дээрлер, 
өөрүп байырлаңар! Бурганга шынчы бүгү улус, элчиннер болгаш 
медээчилер, өөрүп байырланар! Чүге дээрге силерге кылган хамык 
бузуду дээш, Бурган ону кезеткен-дир!» 

21 Ооң соонда дээрниң күчүтен төлээзи хемчээли дээрбе дажы дег 
улуг дашты көдүргеш, ону далайже киир октапкаш, мынча диди: 
«Өндүр улуг Вавилон хоорайны база шак ынчаар чылчырылдыр ок- 
таптар, ол олчаан ону кым-даа көрбес! 22 Моон сонгаар борта ыраа- 
жылар үнү, чадаганнарга ойнаан хөгжүм үнү, лимбилер, бүрээлер үнү 
кажан-даа дыңналбас. Хамык ус-шеверлер борта кажан-даа турбас 
база дээрбе даштарының даажы кажан-даа дыңналбас. 23 Чырыткы- 
лар борта кажан-даа чырывас, күдээлер болгаш келиннерниң үннери 
кажан-даа дынналбас. Чүге дээрге сээң садыгжыларын бүгү бо деле- 
гейнин дээргилери турган болгаш, бо делегейде бар чоннарны бодун- 
нуң илби-шидиң-биле дуурайлаан сен. 24 Медээчилерниң, Бурганга 
шынчы хамык улус болгаш чер кырынга өлүрткен бүгү улустуң ханы 
дээш буруулуг сен, Вавилон». 

Дээрде чоннуң Бурганны алгап-мактааны 


1 1 Меңээ ооң соонда дээрде турар дыка хөй чоннуң үннери ыш- 
9 каш шимээн дынналды. Олар мынча деп ырлажып турдулар: 
«Бурганны алгап-мактанар! Камгалал, алдар болгаш күчү-күш бис- 
тин Бурганывыста! 2Чүге дээрге Оон шииткели шынныг болгаш 
чептуг. Бодунун самыыралы-биле черни будаан самыыраан херээ- 
женни Ол шиитти. Бодунуң чалчаларынын ханы дээш, Бурган оон 
өжээн негеп, кезетти!» 3 Олар база катап ырлажып ундулер: «Бурган- 
ны алгап-мактанар! Өндүр улуг хоорайнын ыжы кезээ менгеде оон 
кырынче кедурлуп келген болгаш көдүрлүр-даа!» 

4Чээрби дөрт ирей болгаш дерт дириг амытан ынчан донгая кээп 
дүшкеш, дүжүлгеде саадаан Бурганга мөгейдилер. Олар: «Аминь! 
Бурганны алгап-мактанар» — деп кыйгырып турдулар. 


Хураганнын куда дою 


5Оон дүжүлгеден: «Бурганнын хамык чалчалары, Ону алдаржы- 
дыңар! Ону хүндүлээр улуг, биче улус дөгере Бурганны алдаржы- 
дыңар!» — дээн үн дынналды. 6 Оон эңдерик улустуң үннеринге, 
шуралгактың мөөрээнинге база диңмирээшкинниң диңмирээринге 
дөмей шимээнни дыңнап кагдым. Олар мынча деп кыйгырып тур- 
дулар: «Бурганны алгап-мактаңар! Чүге дээрге бистиң Бүрүн 
Күчүлүг Бурганывыс хааннай берген-дир! 7Өөрүп-хөглээли, Бур- 
ганны алдаржыдаалы! Хураганның өгленир үези келген-дир. Ооң 
душтуу* бодун белеткеп алган-дыр. #Аңаа арыг ак чайынналчак 
хепти кедирген-дир». (А ол хеп — Бурганның улузунуң чөптүг ажыл- 
херээ-дир.) 

9 Дээрнин төлээзи оон меңээ мынча дээн: «Бижи: куда доюнче 
чалалга алган улус амыр-чыргалдыг». Ол оон аңаа немей: «Бо 
дээрге Бурганның шынныг сөстери-дир» — дээн. ! Мен ооң бутта- 
рынче доңгая кээп дүжүп, мөгеер деп чыттым, ынчалза-даа ол ме- 
нээ мынча дээн: «Ынчанма, мен база-ла сен дег болгаш бүзүрээн 
эш-өөрүн дег, Бурганга бараан бооп чор мен. Олар дээрге Иисусту 
шынныы-биле херечилээн улус-тур. Бурганга мөгей! Чүге дээрге 
Иисусту шынныы-биле херечилээри — медээчилерни сорук кии- 
рер чүве ол-дур». 


* 97 Ооң душтуу — Бурганга бүзүрээннернин ниитилелин ойзу 
адааны ол. 

Ак авттын мунукчузу 


п Мен ажыттына берген дээрни база ак аътты, оон мунукчузун 
керуп кагдым. Мунукчуну Шынныг болгаш Шынчы деп адап каан, 
чүге дээрге Ол чептуу-биле шиидип база дайылдажыг турар. 12 Ол от- 
тун чалбыраажы дег карактарлыг, а бажында хөй оваадайлар кеткен. 
Ооң Бодундан өске кым-даа билбес атты Ында бижээн болду. 13Ол 
ханче суп, кызыткан шыва тон кеткен, а Ооң адын «Бурганның Сөзү» 
дээр. !4Ак аъттар мунган база арыг ак чуга хептерлиг дээрниң аг-ше- 
рии Ону эдерип бар чыткан. !5 Ооң аксындан чидиг хылыш уштунуп 
орду. Ол ооң-биле өске чүдүлгелиг чоннарны кыргып-хыдыыр. Ол 
демир кымчы-биле оларны хай деп башкарар болгаш Бүрүн Күчүлүг 
Бурганның калчаалыг килеңиниң чимис сы базар оңгарынга арага- 
зын сы базар. 16 Оон дөнмээнде болгаш ак шыва тонунда: «Хааннар- 
ның Хааны база тергиидээннерниң Дээргизи» деп ат бижиттинген 
болду. 

17 Мен оон шуут-ла хүнде турар дээрниң төлээзин көрүп кагдым. Ол 
шаары дээрде ушкан хамык куштарже ыыткыр алгырды: «Бээрлеңер! 
Бурганның өндүр улуг доюнче чыглынар! 8 Хааннарнын, шериг баш- 
тыңчыларының, бо делегейниң күштүг улузунуң мага-бодун, аъттар- 
ның болгаш мунукчуларның мага-бодун, хамык улустуң: кулдар биле 
хостугларның, улуглар биле бичелерниң мага-бодун хөндеп чиңер». 

19 Мен оон араатанны база черниң хааннарын оларның аг-шерии- 
биле катай-хаара көрүп кагдым. Олар демги аъттың Мунукчузу-биле 
база Ооң аг-шерии-биле чаалажыр дээш, чыглып турдулар. 29 Ынчал- 
за-даа араатанны болгаш ооң өмүнээзинден кайгамчык чүүлдер кы- 
лып турган, араатанның таңмазы-биле демдектеттирген база ооң 
дүрзүзүнге мөгейген улусту дуурайлап келген меге медээчини тудуп 
хоругдап кагды. Араатан биле меге медээчи күгүр кыпкан оттуг хөлче 
диригге киир октаттырыпканнар. 2! Оларның аг-шерии аъттың Му- 
нукчузунуң аксындан уштунуп органзыг көстүр хылышка кыргыдып- 
хыдыдып алган. Хамык куштар оларның мага-боттарын хөндеп, мага 
хандыр дойлааннар. 


Бир муң чыл 


1Мен оон холунда тамының дүлгүүрү болгаш аар илчирбени 
29 туткан, дээрден бадып орар дээрниң төлээзин көрүп кагдым. 
2 Ол улуну — эрлик база удурланыкчы болур эрте-бурунгу чыланны — 
тудуп хоругдааш, ону илчирбе-биле бир муң чыл дургузунда кинчилеп 

кагды. 3Дээрнин төлээзи ону тамыже киир октааш, үнер черин таң- 
малааш, хаап кагды. Ынчаар орта демги улу бир муң чыл төнмээнде 
чоннарны оон ыңай мегелээр харыы чок апарган. А ооң соонда ону үр 
эвес үеде хостаар ужурлуг. 

4 Мен оон хөй дүжүлгелер көрдүм. Ында саадааннарга шиилер эр- 
гени берген болду. Иисусту шынныы-биле херечилээн дээш база 
Бурганның медээзин суртаалдаан дээш, бажын кестиртип өлген 
улусту база көрдүм. Олар араатанга-даа, ооң дүрзүзүнге-даа мөгей- 
бээннер, ооң таңмазын хаваанга-даа, холунга-даа бастыртпааннар. 
Оларга амыдыралды катап эгидип берген, ооң соонда олар Христос- 
биле кады бир муң чыл иштинде хааннааннар. 5 Өлүглерниң бирги 
катап дирилгени ол-дур. Арткан өлүг улуска бир муң чыл төнмээн 
шаанда, амыдыралды катап эгитпээн. 6 Бирги катап дирлиишкинге 
киржир улус амыр-чыргалдыг база Бурганның чонунга хамааржыр; 
ийиги өлүм оларны чагырар эрге чок. Олар Бурганның база Христос- 
туң бараалгакчылары болур болгаш Ооң-биле кады бир муң чыл дур- 
гузунда хааннаарлар. 


Эрликтиң бастыртканы 


7 Бир муң чыл эрткен соонда, эрликти оон кара-бажыңындан хос- 
таптар. 8 Ол чер кырында тоо быдараан Гог болгаш Магог дээр чон- 
нарны дуурайлап чоруп каар. Эрлик оларны чаалажыры-биле чыып 
алыр, олар далай эриинде элезин дег хөй болур. Черниң чүк-чүгүн- 
ден сөктүп келгеш, олар Бурганның улузунуң турлаан база Ооң ынак 
хоорайын бүзээлептерлер. Ынчалза-даа дээрден от дүшкеш“, олар- 
ның аг-шериин хуюкталдыр чиптер. ! Оларны дуурайлаан эрликти, 
араатан биле меге медээчини, ооң мурнунда киир октапканы дег, 
кыпкан күгүр долган хөлче киир октаптар. Олар аңаа дүн, хүн дивейн, 
кезээ мөңгеде хилинчек көөрлер. 


Бурганның бо делегейниң чоннарын шииткени 


п Мен оон кончуг улуг ак дүжүлгени база ында саадаан Бурганны 
көрүп кагдым. Ооң түрлүг көрүжүнден дээр биле чер ис чок чиде бер- 
ген. 12 Мен ынчан дүжүлгениң мурнунда турар улуг, биче өлүг улусту 
көрүп кагдым. Ажып каан номнар база турлу. Оон база бир, амыды- 
ралдың ному дээр номну ажыдып кагды. Өлүглерни оларның кылган 





* 29 Чамдык бурунгу грек сөзүглелдерде «Дээрден от дүшкеш» деп 
сөстерге «Бургандан» деп сөстү немээн. 

херектерин барымдаалап, номнарда оларнын дугайында бижээнин 
ёзугаар шииткен. 13Далай анаа чораан өлүг улусту үндүр чалгыпкан. 
Өлүм болгаш тамы боттарынын өлүг улузун берипкен. Оон оларнын 
кижи бүрүзүн черге кылган херектерин барымдаалап шииткен. МА 
оон өлүм биле тамыны оттуг хөлче киир октапкан. Ол оттуг хөл ийиги 
өлүм болган. 85Амыдыралдын номунче адын киир биживээн кижи 
бүрүзүн оттуг хөлче киир октапкан. 


Чаа дээр болгаш чаа чер 


1 1 Мен оон чаа дээрни болгаш чаа черни көрүп кагдым. Биеэги 
2 дээр болгаш биеэги чер чиде берген, далай база оон ыңай чок 
болду. 2 Мен ыдыктыг хоорайны, чаа Иерусалимни база көрүп каг- 
дым. Ол дээрде Бургандан дүжүп орду база душтуу оолга бээри-биле 
белеткээн душтук кыс дег шиметтинген болду. 3Дээрде дүжүлгеден 
ыыткыр үн мынча дээнин дыңнадым: «Бурганның турар чери ам улус 
аразында доктаап турупкан-дыр. Бурган ам улус-биле кады чурттай 
бээр, Ол ам улустуң Бурганы, а олар Ооң чону болур. 4 Бурган улустуң 
караанда чаш бүрүзүн чодуп бээр. Моон соңгаар өлүм-даа, ыы-сыы- 
даа, ажыг-шүжүг-даа, аарышкы-даа турбас, чүге дээрге бүгү эрги де- 
легей чиде берген». 

5Дүжүлгеде саадаан Бурган ынчан мынча дээн: «Көр! Хамык чаа 
чүвени чаяап тур мен!» Ол ооң соонда: «Ону бижи, ол болза шынныг 
болгаш бүзүрелдиг сөстер-дир» — деп немеп каан. 6 Ол ооң соонда ме- 
ңээ мынча дээн: «Боттанган-дыр! Мен Альфа болгаш Омега, эгези 
болгаш төнчүзү-дүр мен. Кагып-суксаан кижиге сугну амыдыралдың 
суунуң бажындан халаска ижиртир мен. 7Тиилээн кижи бо бүгүнү 
Менден салгап аар. Мен — ооң Бурганы, а ол — Мээң оглум болур. 
8 Кортуктар, шынчы эвестер, бужартааннар, өлүрүкчүлер, самыы- 
рааннар, каран көрнүрлер, дүрзү-бурганга мөгеерлер болгаш хамык 
мегечилер боттарынын хуу-салымын күгүр кыпкан оттуг хөлден тып 
аарлар. Ийиги өлүм ол-дур». 


Чаа Иерусалим 


9 Сөөлгү чеди халап-биле иштээн чеди савалыг турган дээрниң 
чеди телээзинин бирээзи менээ чедип келгеш: «Дуу ынаар бараалы, 
мен сеңээ Хураганга кадай боор душтукту көргүзейн» — деп чугаала- 
ды.  Сулде мени башкара берген болгаш, дээрниң төлээзи мени 
кадыр бедик дагның бажынче аппарды. Ол менээ дээрде Бургандан 
дүжүп орар ыдыктыг хоорай Иерусалимни көргүстү. И Хоорайны 

Бурганның алдары чырыткан. Ол өттүр көстүр арыг яшма деп эртине 
даш ышкаш чырып турду. 12 Ону долгандыр он ийи хаалгалыг база 
хаалгалар чанында дээрниң он ийи төлээзи турар улуг бедик хана бар. 
Хаалгаларда Израильдиң он ийи төрел бөлүүнүң аттарын бижээн. 
13 Чүк бүрүзүнде үш-үш: чөөн чүкте — үш, сонгу чүкте — үш, мурнуу 
чүкте — үш, барыын чүкте — үш хаалга бар. 4 Хоорайның ханаларын 
он ийи даш тавакта туткан болгаш Хураганның он ийи элчининиң 
аттарын даш санай бижээн. 

15 Мээң-биле чугаалажып турган дээрниң төлээзи хоорайны, ооң 
хаалгаларын болгаш ханазын хемчээринге херек алдын мергелиг 
болду. 16 Хоорайны дөрбелчинней туткан, а ооң дооразы узунунга ке- 
зе дең. Дээрниң төлээзи мергези-биле ону хемчээрге, ооң узуну он 
ийи муң стадий болду. А дооразы болгаш бедии узунунга кезе дең. 
17 Дээрниң төлээзи оон хананы хемчээрге, ооң ажыглааны кижи 
хемчээлин ёзугаар, хана чүс дөртен дөрт кыры дурту кылын болду. 
18 Хананы яшма деп эртине даштан, а хоорайның бодун арыы кылагар 
шил ышкаш алдындан туткан. !9 Хоорай ханазының турар даш тавак- 
тарын янзы-бүрү үнелиг эртине даштар-биле каастаан: биргизин — 
яшма-биле, ийигизин — сапфир-биле, ушкузун — халцедон-биле, 
дерткузун — изумруд-биле, 2 бешкизин — оникс-биле, алдыгызын — 
сердолик-биле, чедигизин — хризолит-биле, сескизин — берилл-биле, 
тоскузун — топаз-биле, онгузун — хризопраз-биле, он биргизин — гиа- 
цинт-биле, он ийигизин — аметист-биле. 2! Он ийи хаалга он ийи бор- 
бак ак шуру болур: бир хаалганы-ла бир борбак ак шурудан кылган. 
Хоорайнын кудумчуларын арыы кылагар шил ышкаш алдын-биле 
дөжей салган. 

2 Хоорайда Бурганның өргээзин көрбедим, чүге дээрге ында 
Бурганның өргээзи — Бүрүн Күчүлүг Дээрги- Бурган-Чаяакчы биле 
Хураган олар болур. 23 Хоорайга хүннүн-даа, айнын-даа херээ чок, 
ону ында бар Бурганның алдары чырыдып турар, а Хураган — ооң 
чырыткызы-дыр. 24 Бүгү делегейниң чоннары Ооң чырыының 
адаанга чурттаар база черниң хааннары боттарының алдарын ол 
хоорайже эккээр. 25 Хоорай хаалгаларын хүндүс кажан-даа хагбас, 
чүге дээрге дүн орта черле душпес. 2 Чоннарның алдарын болгаш 
мактал-хүндүзүн ынаар эккээр. 27 Хоорайже чүдек, бужар чүү-даа 
база ыянчыг чүүлдер үүлгедикчизи азы мегечи кым-даа кирбес, 
чүгле Хураганда бар амыдыралдың номунда аттарын бижээн улус 
кирер. 

Амыдыралдын хеми 


ї Дээрнин төлээзи оон меңээ шилден арыг болгаш Бурганның 
22 дүжүлгезинден база Хурагандан үндүр аккан амыдыралдын 
суунун хемин кергусту. 2Ол хем хоорайнын улуг кудумчузунун орту- 
зу-биле хап бадып чытты. Хемнин ийи эриинде амыдыралдын ыяжы 
унген. Ол айда-ла бир катап, чылда он ийи удаа дүжүдүн бээр. Оон 
бүрүлерин чоннарнын кадыкшылын эгидеринге хереглээр. 3 Бурган- 
нын каргыжы четкен чүү-даа чүве ол хоорайга турбас. Анаа Бурганнын 
болгаш Хураганнын дүжүлгези турар. Оон чалчалары Анаа бараан 
болур. “Олар Ооң арын-шырайын көрүп каарлар, Бурганның адын 
оларның хавактарынга бижээн болур. 5 Моон соңгаар орта дүн 
дүшпес. Оларга чырыткыларның азы хүн чырыының херээ чок, Дээр- 
ги-Бурган-Чаяакчы оларның чырыы боор база олар кезээ мөңгеде 
хааннаарлар. 


Иисустун чедип кээри 


6 Дээрниң төлээзи меңээ мынча дээн: «Бо дээрге шынныг болгаш 
бүзүрелдиг сөстер-дир. Медээчилерниң сорук кириишкинин баш- 
карган Дээрги-Бурган-Чаяакчы удавайн болур чүүлдү Бодунуң 
чалчаларынга көргүссүн дээш, Бодунуң төлээзин чоруткан». 

7 Иисус мынча дээн: «Дыннанар, Мен удавайн чедип кээр мен! 
Бо номда бижээн, өттүр билип медеглээн сөстерни сагыыр кижи 
амыр-чыргалдыг». 

8 Ол бүгүнү дыңнап, көрген кижи — Иоанн мен мен. Бүгүдени дын- 
нап, көрүп дооскаш, ону меңээ көргүскен дээрниң төлээзиниң баа- 
рынче донгая кээп дүшкеш, аңаа мөгеер деп бардым. Ынчалза-даа 
ол менээ: «Ынчанмайн көр. Сен дег база сээң эш-өөрүн, медээчилер 
дег, бо номда бижээн сөстерни сагып чоруур хамык улус дег, мен база 
шак ындыг бараан болган чалча-дыр мен. Меңээ эвес, Бурганга 
мөгей!» — дээн. 

10 Ол менээ чугаалаан чүвезинге немей: «Бо номнуң өттүр билип 
медеглээн сөстерин чажыра бердиң сен. Ол бүгү боттаныр үе мыя бо 
келген-дир. Ч Каржы, бак чүүлдер кылып чораан кижи оозун улам- 
чылазын, арыг эвес улус хирге улам борашсын. Бурганга шынчы 
чурттап чоруурлар ынчалдыр чурттазыннар-ла. Ыдыктыг улус ыдык- 
тыг хевээр артсын» — дээн. 

2 Иисус мынча дээн: «Дынна! Удавайн чедип келгеш, шанналды 
Бодум эккээр мен. Кижи бүрүзүнге ооң кылганын барымдаалап бээр 

мен. 13 Мен Альфа болгаш Омега, биргизи болгаш сөөлгүзү, эгези 
болгаш төнчүзү мен. 

4 Амыдыралдың ыяжындан чимис чиир база хоорайже хаалга 
дамчыштыр кирер эрге дээш, идик-хевин аштап-чуп алган улус“ 
амыр-чыргалдыг. 15 А хоорай даштынга бужартап будалганнар, караң 
көрнүрлер, самыырааннар, өлүрүкчүлер, дүрзү-бурганга чүдүүрлер 
болгаш аас-биле база херек кырында мегечилер артып каарлар. 

16 Мен, Иисус, бо бүгүнү Бурганга бүзүрээннер ниитилелдеринге 
херечилезин дээш, дээрден төлээмни чоруттум. Мен дээрге Давидтиң 
аймааның дазылы база үре-садызы мен, эртенги чырык шолбан мен. 

17 Сүлде-даа, душтук кыс-даа: „Чедип кел!“ — деп чугаалап тур. 
Ону дыңнап турар кижи база: „Чедип кел!“ — дизин. Суксаан кижи 
база чедип келзин. Күзээн-не кижи бо халас белекти – амыдыралдың 
суун дозуп алзын». 

18 Иоанн мен бо номнуң өттүр билип медеглээн сөстерин дыңнап 
турар кижи бүрүзүнге сагындырып тур мен: бо сөстерге бир-ле чүве 
немээр кижи тыптып келзе, Бурган олче бо номда бижээн хамык 
хай-халапты салыптар. ВА бо номнуң өттүр билип медеглээн сөсте- 
ринден бир чүве кааптар кижи тыптып келзе, Бурган ооң амыдырал- 
дың ыяжындан чемненир“ база бо номда бижээн ыдыктыг хоорайга 
чурттаар үлүүн казып кааптар. 20 Кым бо бүгүнү херечилээнил, Ол: 
«Ийе, Мен удавайн чедип кээр мен» — деп тур. Аминь! Дээрги-Чаяак- 
чы Иисус, чедип кел! 

21 Дээрги-Чаяакчы Иисустун авыралы силер бүгүдеге бактаа- 
зын***. 





* 214 Чамдык бурунгу грек сөзүглелдерде «Идик-хевин аштап-чуп ал- 
ган улус» эвес, а «Ооң айтыышкыннарын сагып турар улус» деп би- 
жээн. 

ээ 2249 Чамдык эн сөөлзүредир грек болгаш латин сөзүглелдерде 
«Амыдыралдын ыяжындан чемненир» эвес, а«Амыдыралдын номун- 
га кирер» деп бижээн. 

зээ 2221 Чамдык бурунгу грек сөзүглелдерде бо шүлүк «аминь» деп 
сөс-биле төнген. 


